
Pratarmė 


Ši knyga atsirado penkiolika metų viešosios politikos discipliną dėstant studentams ir dok- 
torantams. Tačiau tikrosios jos ištakos yra mano paties studijavimo laikai. Laimei, man 
teko mokytis pas Michaelą Watsoną, Velso universiteto Aberistvito koledžo dėstytoją, kuris 
viešosios politikos analizės paskaitose gebėjo gana sausas planavimo ir organizacijų ra- 
cionalizavimo temas padaryti gyvas ir įdomias, nes jas susiedavo su platesniu intelekti- 
niu kontekstu. Tais laikais politiką, valdymą, politinę teoriją ir viešąjį administravimą pa- 
prastai skirdavo gili praraja. Michaelo genialumas buvo jo sugebėjimas skaityti tokius vie- 
šojo administravimo kursus, kurie ne tik kėlė susidomėjimą, bet ir metė iššūkį vyraujan- 
čioms nuomonėms. Jo sugebėjimas naudotis filosofijos, viešosios politikos teorijos, eko- 
nomikos bei politinės teorijos įžvalgomis, taip pat administravimo bei organizacijų ana- 
lize tuo metu, aštuntojo dešimtmečio pradžioje, buvo pirmeiviškas ir, mano įsitikinimu, 
atskleidė integracines /policy approach] galias. Tuo metu didžiausios įtakos man padarė 
Dewey, Keyneso ir Haroldo Laswello, taip pat Simono, Lindblomo, Etzionio, Droro, Galb- 
raitho ir Vickerso darbai. Kaip skaitytojas matys, Laswello įtaka buvo ypač ryški formuo- 
jantis mano idėjoms apie viešosios politikos analizės pobūdį. Jeigu ši knyga turi kokią 
nors vertę kaip įvadas į viešosios politikos analizę, tai daugiausia dėl to ankstyvojo stu- 
dentiško patyrimo, kai žavėjausi viešosios politikos analize, ir dėl to dar kartą dėkoju 
Michaelui. Vėliau, kai pradėjau dėstytojauti Londono universiteto Karalienės Meri ir Vest- 
fildo koledžo Ekonomikos (vėliau ir Politikos) fakultete, turėjau laimės dirbti vadovauja- 
mas Trevoro Smitho. Aš turėjau didelę laisvę rengiant įvairius kursus, kuriuose buvo ana- 
lizuojama politikos ir valdymo „teorija ir praktika“. Šio eksperimento metu susiklostė ke- 
letas kursų, kuriuose buvo nagrinėjama: šiuolaikinio valdymo teorija ir praktika; šiuolai- 
kinė politinė mintis; socialinių mokslų metodologija; organizacijų teorija; politinė psicho- 
logija; lyginamoji viešoji politika. Per pastaruosius kelerius metus mano pažiūroms daug 
įtakos padarė kolegos Kenas Youngas ir Andrewas Massey, su kuriais kartu sudarinėjau 
viešosios politikos magistrantūros programą. Kaip dėstytojas, jaučiuosi labai skolingas kai 
kurių ankstyvųjų šios srities tekstų autoriams: Jonesui, Andersonui ir Jordanui, Willia- 
mui Jenkinsui, taip pat vėlesniems autoriams: Hogwoodui ir Gunnui, Hamui ir Hillui. 
Čia noriu išreišti savo dėkingumą visiems šiems mokslininkams už jų puikius darbus, 1a- 
bai naudingus ir dėstytojui, ir studentui. 

Kadangi ši knyga iš esmės yra paskaitų ir seminarų rezultatas, pirmiausia turiu išreikšti 
padėką Viešosios politikos magistrantūros komandai (ją sudarė Kenas Youngas, Andre- 
was Massey, Anne Kershen, Tolis, Malakos, Helen Leigh-Phippard, Shamit Saggar, Step- 
henas Thake ir Keithas Aldredas), taip pat visiems tiems Londono, Essekso, Merilendo 

universitetų studentams ir doktorantams, kurių susidomėjimas, entuziazmas ir rengiamo 
teksto kritika buvo nuolatinė paskata užbaigti šį vis didėjantį projektą. Dėkoju ir Tony 
Barkeriui už svetingumą bei dosnius patarimus (apie patarimus), kai vienerius metus pra- 
leidau Esekse. Nepriklausomi vertintojai taip pat prisidėjo tobulinant tuos mano kursus, 
kuriais remiantis parengta ši knyga, tad reiškiu padėką Geoffrey Aldermanui, Mike'ui 
Goldsmithui ir Stephanui Wilksui už dalykišką tų kursų vertinimą. 

Nuoširdų ačiū tariu Trevorui Smithui ir Andrewui Massey už jų ištikimą bičiulystę ir 
paramą per visus mūsų ilgo bendradarbiavimo metus; leidyklai „Edward Elgar“, kuri su 
kaupu pateisino geros leidyklos vardą; mano redaktorei, Julie Leppard, už jos pagalbą 
užbaigiant šį projektą. 

Labiausiai skolingas esu savo nuostabiai žmonai Mary bei mūsų sūnums Johnui ir Be- 
nui (taip pat ir Berčiui, mūsų šuniui!) už jų meilę, juoką ir muziką. 


Įvadas 


„Viešosios politikos studijos“ (policy studies) tapo svarbia akademinės produkcijos da- 
limi, kaip tai liudija „viešajai politikai“ skirtų publikacijų gausa ir tas faktas, jog joms 
skiriama vietos daugelio įvairių disciplinų programose bei kursuose. Šių studijų ekspan- 
sija tokia ryški, jog daugelis tų, kurie šį dalyką dėsto arba tiria, jau jaučia, kad jis tampa 
vis labiau nevaldomas. Vienas šio nevaldomumo paaiškinimų yra tai, kad ši sritis yra 
visų ir kartu niekieno nuosavybė. Disciplinos, kurių tenka griebtis mėginant suprasti vie- 
šąją politiką, kerta senąsias akademinės demarkacijos linijas. Tiesą sakant, būtent šis 
tarpdisciplininis pobūdis daro ją tokią patrauklią ir studentui, ir dėstytojui. Tačiau kita 
šios tarpdisciplininės, sienų nepripažįstančios idėjų rinkos medalio pusė yra tai, kad pa- 
čiam dalykui nuolat iškyla visiško pakrikimo grėsmė. Viešąją politiką dėstant tai ypač 
akivaizdu. 


Viešoji politika ir viešosios politikos analizė 


Viešoji politika daugiausiai dėmesio skiria tam, ką Dewey (1927) apibūdino kaip „visuo- 
menė ir jos problemos“. Ją domina, kaip problemos iškeliamos ir artikuliuojamos ir kaip 
jos įtraukiamos į politikos darbotvarkę. Tačiau jai taip pat rūpi klausimas: „Kaip, kodėl 
ir kokiam tikslui valdžia naudoja tam tikras veiklumo arba neveiklumo strategijas“ (Hei- 
denheimer et a/., 1990:3), arba, anot Dye'o, klausimas, „ką valdžia daro, kodėl ji tai da- 
ro ir ką ji tuo pakeičia“ (Dye, 1976:1). Šis dėmesys „viešosios politikos prigimčiai, jos 
priežastims ir jos padariniams“ (Nagel, 1990:440) iš mūsų reikalauja vengti „siauro“ po- 
žiūrio ir atsižvelgti į įvairių požiūrių bei disciplinų teikiamas idėjas. Viešosios politikos 
analizės nuostata — į viešąją politiką žvelgti taip, tarsi mėgintum integruoti ir kontekstu- 
alizuoti visų į viešąją politiką orientuotų disciplinų modelius bei tyrimus. Anot Wildaw- 
sky, „Viešosios politikos analizė yra taikomoji sritis, kurios turinys negali būti apibrėžtas 
disciplinų ribomis ir priklauso tik nuo problemos pobūdžio bei jos atsiradimo aplinky- 
bių“ (Wildavsky, 1970:15). 

Tad šią viešosios politikos studijų orientaciją, kalbant Haroldo Laswello terminais, ga- 
lima nusakyti taip: 

+ metodų įvairovė; 

+ disciplinų įvairovė; 

+ probleminė orientacija; 

+ siekimas atskleisti politinio proceso, politinių alternatyvų ir politinių rezultatų kon- 
tekstinę priklausomybę; 

+ siekimas integruoti žinias į bendrą discipliną, kurios teikiama viešųjų sprendimų 
analizė prisidėtų prie visuomenės demokratizavimo (žr. Lasswell, 1951a, 1968, 
1970, 1971). 

Šioje knygoje deriname dvi pozicijas, kurios vadovėliuose dažnai skiriasi: politinio 
proceso analizę ir analitinių metodų bei Žinių naudojimą pačiame politiniame procese. 
Tad nagrinėdami skirtingas analizės koncepcijas visose keturiose knygos dalyse naudoja- 
mės dviem plačiomis kategorizacijomis: 

+ politinio proceso analizė: kaip apibrėžiamos problemos, nustatoma darbotvarkė, for- 

muluojama politika, priimami sprendimai, kaip jie įgyvendinami ir vertinami; 

+ analizė politiniame procese: kaip analitiniai metodai, tyrimų rezultatai ir propagan- 
dinės priemonės naudojamos apibrėžiant problemas, priimant sprendimus, juos įgy- 
vendinant ir vertinant. 

Knyga studentus supažindina su įvairiomis analitinėmis schemomis ir koncepcijomis, 
kurios gali būti naudojamos analizuojant politikos problemas ir politinius procesus. Joje 
aptariamos koncepijos neapima visų teorinių priemonių, kurios naudojamos „viešosios po- 
litikos moksluose“. Antai Droras (1989:320—326) kalba apie 23 disciplinas, kurios šiuo po- 
žiūriu gali būti svarbios. Mūsų sąrašas bus kuklesnis. Be politinio mokslo, viešosios admi- 
nistracijos ir politinės teorijos remsimės kai kuriomis pamatinėmis disciplinomis, tokiomis 
kaip sociologija, psichologija, ekonomika ir vadyba. Tai nėra išsamus mūsų sričiai svarbių 
disciplinų sąrašas, tačiau ši knyga yra sumanyta kaip įvadas, todėl jaučiu turįs teisę apsiri- 
boti gana siauru disciplinų spektru. 


Kaip naudotis šia knyga 


Knygoje nesilaikome grynai „stadijinio“ dėstymo. Paprastai politinis procesas skaidomas 
į stadijas, fazes arba etapus — nuo politikos formavimo iki jos įvertinimo bei nutrauki- 
mo. Tačiau, žinoma, tikrovėje tos stadijos paprastai nėra griežtai atskirtos, jos sutampa ir 
susipina. Be to, laikantis tokio dėstymo, paprastai užgožiamas faktas, jog į politikos for- 
mavimą ir politinę analizę esama labai įvairių požiūrių. Vis dėlto čia nevisiškai išsižada- 
me „politinio ciklo“ sąvokos, nepaisant visų jos trūkumų. Kaip aiškiname pirmojoje da- 
lyje, šios „normalaus mokslo“ paradigmos laikomės todėl, kad, kaip įtikinamai parodo 
Lasswello darbai, „stadijų“ sąvoka gali būti išplėsta taip, kad būtų atsižvelgiama į skir- 
tingas analitines schemas ir požiūrius. Tad negali būti vienintelio viešosios politikos ana- 
lizės apibrėžimo (Wildavsky, 1979:15) ir nė viena atskira teorija ar modelis negali ap- 
rėpti ar paaiškinti tos „sprendimų tinklo“ (Easton, 1953:130) visumos. kuri sudaro viešą- 
ją politiką. 

Nors knyga suskirstyta į dalis, jas nebūtina skaityti paeiliui. Dalys nurodo ne tiek sta- 
dijas, kiek orientuoja, kaip analizuoti skirtingus požiūrius į politikos analizę ir politinį 

procesą. Todėl vietoje dešimties ar daugiau skyrių, skirtų politinio ciklo stadijų analizei, 
apsiribojame trimis plačiais ir sutampančiais analizės lygmenimis, arba matmenimis. (Jeigu 
skaitytojai nežino politinio ciklo sąvokos, jie gali su ja susipažinti pradėdami skaityti nuo 
1.10 skirsnio.) 

Tad naudojimosi šia knyga metodas turėtų būti iteratyvinis, o ne linijinis. Kitaip sa- 
kant, skaitytojas, judėdamas pirmyn ir atgal, turėtų vadovautis nuorodomis į kitas kny- 
gos dalis ir kitus tekstus, o ne pradėti nuo pirmo pirmosios dalies puslapio ir baigti pas- 
kutiniuoju ketvirtosios dalies puslapiu. Politinio ciklo modelio kritikai visiškai teisingai 
pabrėžia, jog realiame pasaulyje nėra jokių griežtų ir apibrėžtų stadijų ar fazių. 

Pageidautina, kad knyga būtų naudojamasi kartu su atitinkamomis empirinėmis nag- 
rinėjamų problemų studijomis. Šiuo požiūriu idealiai tinka tokie tekstai kaip Harropo (ed.) 
(1992) ir Heidenheimerio et a/. (1990). Nurodomi tekstai ir straipsniai parinkti kaip įva- 
diniai kitų specifiškesnio pobūdžio studijų, kurios gali sudominti dėstytoją arba studentą. 
Kai kurie iš tų tekstų atspindi empirines viešosios politikos studijas, kiti idėjas plėtoja 
abstrakčiau. 

Kalbant apie papildomo skaitymo strategiją, studentams pirmiausia rekomenduočiau 
susipažinti su šios srities korifėjų, tokių kaip Lasswellas, Simonas, Lindblomas, Etzio- 
nis, Droras ir Wildavsky, darbais. Pradėkite nuo pradžių — nuo Laswello The policy orien- 
tation (1951a) ir kai kurių naujesnių jo idėjų vertinimų, tokių kaip Torgesonas (1985). 
Po to perskaitykite Simono knygą Administrative Behavior (1976). Du esminiai tekstai 
yra Lindblomo knyga apie politikos formavimo procesą (Lindblom and Woodhouse, 1993) 
ir jo Inguiry and Change (1990). Pažintį su Etzioniu vis dar geriausia pradėti nuo jo kny- 
gos The Active Society (1968), nors naujesni jo darbai padeda tas idėjas įsprausti į pla- 
tesnį kontekstą. Droro Public Policy Making Re-egzamined (1989) tebėra geriausias jo 
darbų įvadas. Būtinai perskaitykite Wildavsky knygą Speaking the Truth to Power (1979). 

Niekas negali atstoti tekstų, suformavusių mūsų tyrimo sritį, tad skaitytojas turi su- 
prasti, jog, ir šis, ir visi kiti vadovėliai tėra įvadas į šiuos ir kitus pagrindinius darbus. 
Perskaitę „korifėjus“ lengvai suprasite tokius tekstus kaip Hogwood and Gunn (1984); 
Rossi and Freeman (1993); Weiss (ed.) (1992); Heineman et a/. (1990). Galiausiai reikė- 
tų išstudijuoti tokius naujesnius darbus, kaip Bobrow and Dryzek (1987), Fisher and Fo- 
rester (eds) (1993), Kooiman (ed.) (1993) ir Sabatier and Jenkins-Smith (eds.) (1993). 
Kadangi vadybos teorijos daro poveikį viešajai politikai, derėtų taip pat susipažinti su 
pagrindinėmis šios srities idėjomis. Trys puikūs empirinės medžiagos šaltiniai yra EBPO 
(OECD) metinės apžvalgos, Massey (1993) ir Hughes (1994). 


PIRMOJI DALIS 


Metaanalizė 


Analizės analizė 


1.1 ĮVADAS 


Bet kuri rimta žmogiškoji veikla sukuria „„metaveiklą“ — individualų jos apmąstymą arba svarstymą 
grupėje. Tai pasakytina ne tik apie politiką, bet ir apie medžioklę. lošimus arba statybą; ir tokie svars- 
tymai turi „grįžtamąjį ryšį" su pirmine veikla. 


(W J. M. Mackenzie, cituojama pagal Gregor, 1971:1) 


Metaanalizėje nagrinėjame viešosios politikos tyrimo metodus bei koncepcijas, taip pat 
diskursą bei kalbą, kuri jame vartojama. Kaip citatoje pažymi Mackenzie, ši „meta“ ana- 
lizė turi „grįžtamąjį ryšį“ su politinės analizės praktika. Metaanalizė — tai analitinės veik- 
los analizė. Kita savo prasme metaanalizę domina faktas, jog viešosios politikos analizė 
vyksta naudojant metaforas: analizuodami vieną dalyką naudojamės kito dalyko sąvo- 
komis. Viešosios politikos analizė, kaip ir kitos politinės analizės formos, naudojasi me- 
taforomis, arba modeliais, kaip priemonėmis tiriant „nepažintą“ (Landau, 1961:353) ir 
galbūt net nepažinų politikos pasaulį. Kaip pabrėžia Landau, negalime nesinaudoti mo- 
deliais, tačiau turime jais naudotis atvirai ir „higieniškai“ — kritiškai vertinti jų prielai- 
das, ištakas ir prasmę. 

Atsižvelgdami į šias pastabas šioje knygos dalyje pirmiausia aptarsime „viešosios“ po- 
litikos sąvoką, aiškinsimės, ką reiškia viešosios srities sąvoka ir tai, kokiu būdu besikei- 
čiančios viešumo ir privatumo konceptualizacijos formavo „viešosios“ politikos tyrimus. 
Po to nagrinėsime „politikos“ (policy) sąvokos istorinę kaitą ir jos dabartinę vartoseną 
(1.2). Tolesniame skirsnyje nagrinėsime viešąją politiką ir viešosios politikos analizę kaip 
tyrimų objektą, arba sritį (1.3); po to pažvelgsime į politinius analitikus — siekdami išsi- 
aiškinti, kas jie yra ir kuo užsiima (1.4). Panašiai kaip esama skirtingų analitikų atmai- 
nų, taip esama ir skirtingų analizės „schemų“ bei „rėmų“ atmainų. 1.5 skirsnyje apžvelg- 
sime pagrindines politikos analitikų naudojamas schemas ir rėmus. 1.6 skirsnyje nagri- 
nėsime pagrindines „filosofines“ schemas, darančias įtakos normatyviniams, etiniams bei 
metodologiniams viešosios politikos teorijos ir praktikos aspektams. Svarbus viešosios po- 
litikos studijų objektas yra realusis politikos formavimo „procesas“. 1.7 skirsnyje apžvelg- 
sime kai kurias svarbiausias politikos formavimo proceso tyrimo ir politikos analizės kon- 
cepcijas. Ten mums iškils bendresnių metodologinių problemų. Naudodamiesi tokiomis 
sąvokomis kaip „schemos“, „metaforos“ ir „modeliai“ turime aiškiai suprasti, ką šios sąvo- 

kos reiškia ir kaip vyksta įvairių sąvokinių schemų, arba „paradigmų“, kaita (1.8). Prieš- 
paskutiniame skirsnyje (1.9), mėgindami paaiškinti viešosios politikos analizės dėmesio 
poslinkius nuo šeštojo dešimtmečio iki šiandienos laikų, pasinaudosime paradigmų kai- 
tos idėja. Paskutiniame skirsnyje (1.10) nagrinėsime tai, kaip politinis procesas buvo „Su- 
projektuotas“ į stadijas ir ciklus, ir nusakysime požiūrio, kuriuo šioje knygoje toliau va- 
dovausimės, bruožus. 


1.2 SĄVOKOS „VIEŠOJI“ IR „POLITIKA“ 


Pradėdami nagrinėti viešąją politiką pirmiausia turėtume išsiaiškinti, ką turime omeny var- 
todami „viešumo“ sąvoką, ir suvokti šios sąvokos kaitą teorijoje bei praktikoje. Tai ypač 
svarbu dėl to, kad pastaraisiais metais viešumo idėja gerokai pasikeitė tiek anglosaksų 
pasaulyje, tiek ir kitur. 


+ Pagrindiniai tekstai 


Analizuojant „viešumo“ idėją svarbiausi yra šie tekstai: 

S. I. Benn and G. F. Gaus (eds), Public and Private in Social Life, 1983; apie viešumo ir priva- 
tumo idėjas. 

J. Habermas, The Structural Transformation of the Public Sphere, 1989; apie viešumo srities kaitą. 

J. A. W. Gunn, „Public Opinion“, „Public Interest“, 1989: apie „viešąją nuomonę“ ir „viešąjį (vi- 
suomeninį) interesą“. O 


Pradėkime nuo kai kurių įprastų terminų 
+ viešasis interesas 

+ viešoji nuomonė 

+ viešosios gėrybės 

+ viešoji teisė 

+ viešasis sektorius 

+ viešoji sveikatos tarnyba 
+ viešasis transportas 

+ viešasis švietimas 

+ viešasis transliavimas 

+ viešoji atskaitomybė 

+ viešieji tualetai 

+ viešoji tvarka 

+ viešoji skola 


Galime sakyti, jog, „viešoji politika“ užsiima tomis sritimis, kurios, įvardytos kaip „vie- 
šosios“, yra priešpriešinamos „privatumo“ sritims. Viešosios politikos idėja suponuoja, kad 

egzistuoja tam tikra gyvenimo sritis, kuri nėra privati ir vien tik individuali, o veikiau 
yra tam tikrų bendrų interesų valda. Viešumas aprėpia tą žmogiškosios veiklos aspektą, 
kuriam, manoma, reikia valdžios arba visuomenės reguliavimo, įsikišimo ar bent jau tam 
tikrų jungtinių pastangų. Ar ši viešumo sritis reikalauja kitokios analizės, nei toji, kuri 
taikoma analizuojant privatumo sritį ir verslo pasaulį? Koks yra viešumo ir privatumo 
santykis? Kas laikytina viešais ir kas privačiais dalykais? Kiekvienam, kuris domisi šiuo- 
laikine politika, šie klausimai bus gerai žinomi. Tačiau „viešumo“ ir „privatumo“ santy- 
kio problema yra amžina, nes jos ištakas galima kildinti nuo pat civilizacijos pradžios. 
Šiame skirsnyje mėginsime glaustai aptarti kai kuriuos svarbiausius šių sąvokų raidos Va- 
karų visuomenėse bruožus ir parodyti, jog šios idėjų istorijos pažinimas būtinas kiekvie- 
nam, besidominčiam XX a. pabaigos viešąja politika. Kaip matysime, visada egzistavo 
įtampa ar net kildavo konfliktų dėl to, kas laikytina „viešais“, ir kas laikytina „privačiais“ 
reikalais, tad mums, nagrinėjant „viešąją“ politiką, itin svarbu šiuolaikinę argumentaciją 
įsprausti į šį platesnį istorinį kontekstą. 

Visai tinkamas išeities taškas yra senovės Graikija ir Roma. Būtent iš romėnų gavo- 
me viešumo ir privatumo sąvokas: šias dvi sritis jie apibrėžė kaip res publica ir res pri- 
va. Graikų viešumo ir privatumo sampratą daugmaž išreiškė terminai Koinion (visuome- 
niškumas) ir /dion (privatumas). Hanna Arendt pateikia graikų viešumo ir privatumo di- 
chotomijos sampratą, kuri grindžiama tokiomis opozinėmis poromis (cituojama pagal Sa- 
xonhouse, 1983:380): 


+ viešas privatus 

+ polis namų ūkis 

+ laisvė būtinybė 

+ vyriškumas moteriškumas 

+ lygybė nelygybė 

+ nemirtingumas mirtingumas 
+» atvirumas uždarumas 


Tačiau kaip nurodo Saxonhouse'as, tai yra gerokai supaprastintas šių dviejų sričių 
demarkacijos vaizdas. Teoriškai ir praktiškai šis santykis buvo kur kas sudėtingesnis ir 
atspindėjo „tragišką“ abiejų sričių tarpusavio priklausomybę. Anot Saxonhouse'o, nie- 
kada nebuvo jokios vieningos jų tarpusavio santykio koncepcijos, o antikinės Graikijos 
literatūros studijos rodo, jog buvo bent septynios skirtingos viešumo ir privatumo sričių 
konceptualizacijos. Aristotelio darbuose matome pirmąjį mėginimą rasti viešumo ir pri- 
vatumo priešpriešos sprendimą. Jis kėlė „poliso“, kaip tobuliausios žmogiškojo visuo- 
meniškumo formos, idėją. Ši pastanga siekiant tvarkos, kuriai esant viešų ir privačių valdų 
konfliktas galėtų būti išspręstas arba atsirastų sprendimo tarpininkas, nusidriekia per vi- 
są politinės minties istoriją iki pat mūsų dienų. XIX amžiuje geriausią šios priešpriešos 
sprendimą teikė politinės ekonomijos atstovai. Būtent jų pasiūlytoji viešosios ir priva- 
čios srities atskyrimo samprata tebėra tas kontekstas, kuriame svarstoma viešosios ir pri- 
vačios srities atskyrimo „problema“ šiuolaikiniuose debatuose dėl „viešosios“ politikos 
vaidmens. 


20) VIEŠOJI POLITIKA 


Politinės ekonomijos atstovai viešumo ir privatumo santykio problemą sprendžia ape- 
liuodami į „interesų“ sąvoką, kaip ji vartojama jų rinkos koncepcijose. Anot Habermaso, 
XIX a. pradžioje „viešoji sfera“ Britanijoje formavosi esant labai griežtai viešosios val- 
džios ir „privačių“ valdų priešpriešai (Habermas, 1989). Buvo manoma, kad, veikiant rin- 
kos jėgoms, privačių interesų maksimizavimas geriausiai tarnauja „viešajam interesui“, 
kad individo sprendimo ir pasirinkimo laisvė kelia tiek pačių individų interesus, tiek ir 
viešąją gerovę. Tad valstybės ir politikos paskirtis — kurti sąlygas, kurioms esant taip bū- 
tų tenkinamas viešasis interesas. Todėl geriausia valdžia — tai neveikliausia valdžia. Po- 
litiniai ekonomistai neneigė, kad valdžia gali teikti tam tikrų „viešųjų“ gėrybių, tačiau 
esminė demarkacijos linija jiems buvo ekonominė laisvė. Viešasis interesas šia prasme 
geriausiai tenkinamas tada, kai valstybė gina rinką ir ekonomines laisves, o ne varžo ar 
reguliuoja. Tvarka buvo suvokiama kaip iš esmės spontaninis privačių sprendimų pada- 
rinys. Viešosios intervencijos paskirtis — palaikyti teisingumą ir tvarką, o ne kištis į na- 
tūralią pusiausvyrą, susiklostančią sąveikaujant privatiems interesams. Privatūs interesai 

Šio požiūrio kvintesenciją išreiškė Adamas Smithas Tautų gerovėje (1776), taip pat 
Jamesas Millis, Torrensas, McCullochas bei jų populiarintojai (Parsons, 1989). Kaip pa- 
brėžia Habermasas, ši viešumo samprata, jį traktuojanti kaip erdvę, kur nesikišama į eko- 
nominę ir verslo veiklą ir kur nubrėžiama griežta riba tarp viešosios ir privačios sferos, 
ryškiai skyrėsi nuo kontinentinės Europos tradicijos, kur verslo, prekybos ir „privataus“ 
gyvenimo viešoji kontrolė buvo kur kas didesnė nei Britanijoje ar Jungtinėse Valstijose. 
Pavyzdžiui, Prancūzijoje ir Vokietijoje valdžios santykis su verslu ir prekyba buvo visiš- 
kai kitoks, nei JAV ir Britanijoje. 

Tačiau nuo XIX a. pabaigos liberalioji idėja, griežtai atskirianti viešąją sritį nuo pri- 
vačios, pradėjo aižėti. Beveik visose socialinio gyvenimo srityse viešoji politika ėmė 
skverbtis į tai, ką politinės ekonomijos teoretikai laikytų privačiomis valdomis. Švieti- 
mas, sveikatos apsauga, rūpyba, būstų statyba, miestų planavimas — visa tai tapo valsty- 
bės reguliavimo ir/arba intervencijos objektu (Heidenheimer e/ al., 1990; passim). Šis 
kolektyvizavimo procesas įvairiose šalyse vyko skirtingais laikais, tačiau visada dėl to, 
kad tam tikros problemos nebebūdavo laikomos grynai „privačiomis“. XIX a. viduryje 
J.S. Millis nurodė svarbiausią šios ribos slinkties kriterijų — žalą. Privati yra toji sritis, 
kur asmuo nedaro žalos kitiems (Mill, 1968). Reikalo esmė, žinoma, buvo tai, kad „ža- 
los“ sąvoka vis plėtėsi, nes daugėjant informacijos apie socialines ir kitas problemas kil- 
davo susirūpinimo dėl privačios veiklos viešųjų padarinių ir kartu didėdavo reformų rei- 
kalavimai. Millio ir Benthamo utilitarizmas pasiūlė dar ir kitą viešosios politikos tikslą 
bei kriterijų — didžiausios laimės didžiausiam žmonių skaičiui principą (Žr. toliau: 1.6). 
XX a. pradžioje liberalioji „viešumo“ ir „privatumo“ samprata iš esmės pakito. „„Nauja- 
sis liberalizmas“, kurį skelbė Dewey Amerikoje ir Hobhouse'as bei Keynesas Britanijo- 
je metė iššūkį idėjai, kad rinka vis dar gali garantuoti „viešųjų“ ir „privačių“ interesų 
konvergenciją arba kad palikta savieigai ji gali sukurti spontaninę tvarką. Dewey ir Ke- 
yneso įsitikinimu, žinios, t. y. „organizuotas protas“, anot Dewey, dabar turėjo tapti prie- 
mone, padedančia suderinti privačius ir viešuosius interesus: /aissez faire liko praeityje. 

Šio naujojo liberalizmo požiūriu, raktu sprendžiant privačių ir viešųjų interesų konflik- 
tus turėjo tapti geriau informuota valdžia. Žinoma, tai nebuvo nauja idėja: Platonas se- 
niai buvo priėjęs išvadą, jog, filosofai būtų geriausi karaliai. 

Būtent kontekste šio „naujojo liberalizmo“, kurį suformulavo Dewey, Keynesas (ir kiti) 
ir kurį praktiškai realizavo Roosevelto „naujasis kursas“ bei karo laikų valdymas, - klostėsi 
„viešosios politikos“ Koncepcijos. Kaip pabrėžia Lasswellas, viešosios politikos mokslai, 
atsiradę po Antrojo pasaulinio karo, buvo ne kas kita, kaip „bendrojo požiūrio į viešąją 
politiką, kurį skelbė Dewey ir jo kolegos, adaptacija“ (Lasswell, 1971:xiii-xiv). Pokario 
epochoje liberalios idėjos apie viešosios politikos tikslus buvo grindžiamos įsitikinimu, 
jog valstybės paskirtis — tvarkyti „viešąją“ sritį ir spręsti tas socialinio ir ekonominio gy- 
venimo problemas, kurių jau nepajėgia spręsti rinka. Kelią į šį naują šaunųjį pasaulį tu- 
rėjo atverti informuotesnis, nuodugnesnėmis žiniomis grindžiamas politinis sprendimų pri- 
ėmimo procesas. 

„Senasis“ liberalizmas niekada nebuvo miręs, tačiau iki pat aštuntojo dešimtmečio be- 
veik nerodė gyvybės ženklų. Optimistinis tikėjimas, jog informuotesnė valdžia geriau gali 
„spręsti“ viešųjų ir privačių interesų derinimo užduotį, pradėjo blėsti stagfliacijos epo- 
choje. Vis labiau aiškėjo, jog Keyneso idėjų įkvėptas ekonomikos reguliavimas ir libera- 
lios socialinės reformos sukuria daugiau problemų, negu jų išsprendžia. Galiausiai ne- 
matoma Adamo Smitho ranka susigniaužė į kumštį ir smogė atsakomąjį smūgį. ,„Naujo- 
sios [sic] dešinės“ šaukliai buvo Hayekas ir Friedmanas. Jie įtaigiai argumentavo, jog šis 
mėginimas viešosios politikos priemonėmis tenkinti „viešąjį interesą“ yra ydingas, nes, 
kaip įrodė XIX amžiaus politinės ekonomijos teoretikai, viešasis interesas tenkinamas tik 
tada, kai laisvai leidžiama reikštis privatiems interesams. Jie ir kiti „naujosios dešinės“ 
atstovai siūlė siaurinti „viešąjį sektorių“ ir atverti platesnes galimybes rinkos mechaniz- 
mams, kad net viešasis sektorius funkcionuotų taip, kad atitiktų „privataus sektoriaus“, 
arba rinkos „vadybos“, principus. 

Vienas iš valstybės, kaip viešųjų ir privačių interesų derinimo priemonės, ekspansijos 
padarinių buvo „biurokratijos“, tariamai racionalesnės organizavimo formos (žr. Weber, 
1991:196-252), ekspansija. „Viešasis administravimas“ formavosi kaip „viešojo intere- 
so“ gynimo priemonė — neutraliai viešųjų tarnautojų klasei vykdant žmonių išrinktų at- 
stovų valią. Taigi viešoji biurokratija skiriasi nuo tos, kuri egzistuoja privačiame sekto- 
riuje (versle, prekyboje ir pramonėje), nes jos motyvas turi būti „nacionalinių“, o ne pri- 
vačių interesų gynimas. Jeigu politinės ekonomijos (ir naujosios dešinės) atstovų įsitiki- 
nimu tik rinka gali subalansuoti privačius ir viešuosius interesus, tai „naujasis liberaliz- 
mas“ grindžiamas tikėjimu, jog viešasis administravimas yra racionalesnis viešojo intere- 
so tenkinimo būdas. 

Kai devintąjį XIX a. dešimtmetį Woodrowas Wilsonas suformulavo teoriją, grindžiančią 
šią biurokratijos, kaip „viešojo intereso“ gynėjos, sampratą, be to, jis iškėlė idėją, jog 
svarbu politiką skirti nuo administravimo (Wilson, 1887). Sąvokinis „viešojo administra- 
vo“ dėstymas analizuojant biurokratiją liberaliose demokratinėse politinėse sistemose kles- 
tėjo būtent šiuo periodu, t. y. kai viešasis pareigūnas buvo traktuojamas kaip funkcionie- 
rius, racionaliai tarnaujantis politinio proceso apibrėžiamiems viešiesiems interesams. Ra- 

cionalaus, hierarchiškai organizuoto, nepolitinio administravimo idėja buvo esminis libe- 
raliosios demokratijos idėjos elementas (žr., pvz., Mill, 1968). Valstybės padalijimas į po- 
litinę sferą ir „racionaliąją“, arba biurokratinę, sferą buvo lygiagretus viešosios ir priva- 
čiosios srities perskyrai. Skiriamajai ribai tarp viešumo ir privatumo tampant vis mažiau 
apčiuopiama, valstybė ėmėsi spręsti tolydžio platesnį „viešųjų“ problemų ratą. Tačiau bū- 
tent per šį laikotarpį — maždaug nuo 1950 iki 1970 metų ėmė kilti viešosios politikos 
idėja, 0 viešojo administravimo modelis vis labiau ėmė smukti, ir tas jo nuosmukis dar 
paspartėjo devintąjį dešimtmetį. 

Esminės reikšmės šiai perorientacijai turėjo racionalumo sąvokos revizija. Weberis tei- 
gė, jog biurokratijos ekspansiją lemia pramoninės visuomenės „racionalizavimo“ proce- 
sas. Biurokratas — tai racionalus funkcionierius, tarnaujantis viešajam interesui. Tačiau 
nuo penktojo dešimtmečio pabaigos ši racionalaus viešojo intereso idėja pradėjo aižėti. 
Tai vyko trimis pagrindinėmis kryptimis: 

+ Atsirado studijų, reikalaujančių biurokratinio racionalumo teorijų (tokių kaip We- 
berio) revizijos. Tiek teoriškai, tiek praktiškai buvo parodyta, jog biurokratija pa- 
sižymi veikiau „iracionalumu“ arba tik „ribotu“ racionalumu (žr. Simon, 1945; Lind- 
blom, 1959). 

+ Atsirado darbų, kur buvo argumentuojama, jog biurokratai iš tikrųjų netarnauja vie- 
šajam interesui, kad jie veikiau Žiūri savo interesų (žr. Mueller, 1989). 

+ Atsirado tyrimų, kuriuose buvo keliama abejonių dėl politikos ir administravimo 
atskyrimo pagrįstumo (žr. Appleby, 1949). 


Aštuntojo dešimtmečio pabaigoje skiriamosios linijos tarp viešumo ir privatumo, tarp 
viešosios politikos ir administravimo darėsi vis mažiau apibrėžtos. Vienoje žymioje lygi- 
namojoje biurokratijos studijoje buvo rašoma: „Paskutinį šio amžiaus ketvirtį regime, jog 
Weberio nubrėžtas politiko ir biurokrato vaidmenų skirtumas beveik visiškai išnyko ir at- 
sirado tai, ką galima pavadinti grynuoju hibridu“ (Aberbach e/ a/., 1981:16). „Naujojo“ 
liberalizmo „sprendimas“ viešųjų ir privačių interesų santykį tvarkyti valstybinio interven- 
cionizmo priemonėmis darėsi vis mažiau įtikėtinas, nes daugybėje sričių „viešosios politi- 
kos“ priemonės patyrė visišką žlugimą. Kilo abejonių dėl dviejų „viešumo“ aspektų: dėl 
„viešosios“ biurokratų bei viešųjų tarnybų profesionalų motyvacijos ir dėl viešosios sferos 
(valstybės) santykio su privačia (rinkos) sfera. 

Be abejo, būtent „naujoji dešinė“ (arba „senieji“ liberalai) diktavo šio ginčo darbo- 
tvarkę. Sugrįžę prie pozicijos, kurią gynė Adamas Smithas ir XIX a. politinės ekonomi- 
jos atstovai, Hayekas, Friedmanas ir kiti teigė, jog viešumo ir privatumo santykį geriau- 
siai apibrėžia rinka ir pasirinkimo laisvė, o ne valstybė, tariamai ginanti „viešuosius in- 
teresus“. Per paskutiniuosius du šio amžiaus dešimtmečius šis argumentas, kad viešo- 
sios ir privačios srities atskyrimas turi būti paliktas rinkai, formavo vyraujantį viešosios 
politikos teorijos ir praktikos kontekstą. Šį viešosios politikos poslinkį nuo naujojo li- 
beralizmo prie „naujosios dešinės“ aiškiausiai rodo viešojo sektoriaus vadybos atsiradi- 
mas ir viešojo administravimo sunykimas. 

Naujojo liberalizmo požiūrį į valstybės vaidmenį sprendžiant viešąsias problemas bei ginant vie- 
šuosius interesus išreiškia šie pagrindiniai tekstai: 


J. M. Keynes, „The End of Laissez-faire“, jo kn. Essays in Persuation, 1926; The General Theory 
of Employment, 1936. 

J. Dewey, The Public and its Problems, 1927. 

W. H. Beveridge, Full Employment in a Free Society, 1944. 


Keyneso rašinys apie laissez faire baigtį bene įtaigiausiai išreiškia požiūrį, jog valstybė, apsi- 
rūpinusi naujomis žiniomis ir išmintimi, socialinių bei ekonominių problemų atžvilgiu turi užim- 
ti labiau intervencionistinę nuostatą. Jame jis apžvelgia liberalizmo raidą nuo XVII a. ir argu- 
mentuoja, jog būtent ekonomistai suteikė „mokslinį pagrindą praktikams sprendžiant egoizmo ir 
socializmo prieštaravimą, paveldėtą iš XVIII a. filosofijos“ (Keynes, 1926:277). Keyneso įsitikini- 
mu, XX a. ekonomistams vėl teks imtis lyderių vaidmens, tačiau šįkart jų teorijomis bus grin- 
džiama nauja interesų pusiausvyra. Pažanga, jo manymu, dabar priklausys nuo to, ar valstybės 
viduje bus pripažinti pusiau autonominiai dariniai, „kurių vienintelis veiklos kriterijus bus viešoji 
gerovė, kaip jie ją supranta, ir kurie nesivadovaus privačios naudos sumetimais“ (Keynes, 
1926:288). Anot jo, svarbiausia tas paslaugas, kurios yra „techniškai socialinės“, atskirti nuo tų 
paslaugų, kurios yra „techniškai individualios“. Valdžia neturi daryti to, ką individai jau patys 
daro, — ji privalo spręsti tas socialines ir ekonomines problemas, kurių „techniškai“ negali iš- 
spręsti atskiri individai. 

Šiuolaikinės viešosios politikos analizės ištakos siekia idėją, kad visuomenė turi tobulin- 
ti kapitalistinės sistemos valdymo „techniką“, daryti ją „efektyvesnę“ diegiant „išmintingesnį 
valdymą“. Tačiau jeigu Dewey (1927) argumentavo, jog tokią naują techniką galima atrasti 
eksperimentuojant, tai Keynesas manė, kad ją galima sukonstruoti „mąstant“, „skaidrinant 
jausmus“ ir „nuoširdžiai išsiaiškinant savo vidinius jausmus dėl išorinių faktų“ (Keynes, 
1926:294). 

Šiuo požiūriu Keyneso „politinės analizės“ idėjos yra artimesnės Lasswello ir Vickerso idė- 
joms, o ne eksperimentalizmo ir scientizmo tradicijai, kuri savo ištakomis siekia Dewey. 4 


+» Kuo viešasis sektorius skiriasi nuo privataus? 


Ar šių sektorių skiriamoji linija išlieka tokia pat griežta, kokia buvo seniau? 

W. F. Baberis (cituojama pagal Massey, 1993:15) teigia, kad viešasis sektorius bent dešimčia 
požymių skiriasi nuo privataus: 

e jam iškyla sudėtingesnių ir nevienareikšmiškų uždavinių; 

e jis turi įveikti daugiau problemų įgyvendindamas savo sprendimus; 


e jis pritraukia daugiau platesnės motyvacijos žmonių; 

s labiau rūpinasi garantijomis; 


J 
J 
J 
J 
J 
J 


s siekia šalinti rinkos trūkumus; 


s daugiau dėmesio skiria simbolinei veiklai; 


s laikosi griežtesnių lojalumo ir legalumo standartų; 


s turi daugiau galimybių atsižvelgti į „teisingumo“ reikalavimus; 


s turi veikti vadovaudamasis, bent iš pažiūros, viešaisiais interesais; 


s turi turėti visuomenės palaikymą, didesnį už tą, kuris būtinas privačiame sektoriuje. 


Šie viešojo sektoriaus bruožai ir „ne pelno“ sektoriaus - mokyklų, universitetų, savanoriškų 


organizacijų, ligoninių — charakteristikos, Anthony ir Herzlingerio nuomone, leidžia nubrėžti 


tokią skiriamąją liniją: „ne pelno organizacijose vadovybė, priimdama sprendimus, siekia su- 


teikti geriausias paslaugas turimų išteklių pagrindu; ir jų veiklos sėkmė matuojama pagal tai, 


kiek ir kokios kokybės paslaugų tokios organizacijos teikia“ (Anthony and Herzlinger, 1980:31). 


Taigi „ne pelno“ sektoriai vertinami pagal socialinės gerovės, o ne pagal piniginio pelno krite- 


rijų. Autorių nuomone, ne pelno sektoriaus organizacijas apibūdina šie požymiai: 


pelningumo kriterijaus stoka; 

tendencija būti paslaugų teikimo organizacijomis; 

tikslų bei strategijų pasirinkimo laisvės ribotumas; 

profesionalų vyravimas; 

kitokia nei privačių/pelno organizacijų atskaitomybė; 

viešojo sektoriaus organizacijų atkaitomybė elektoratui ir politiniam procesui; 
vadybinės kontrolės tradicijų stoka. 


Tačiau kaip matysime toliau, 1.5 skirsnyje ir ketvirtojoje dalyje, viešųjų ir privačių, pelno ir 


ne pelno organizacijų skirtumai gerokai sumažėjo dėl įvykdytų viešojo/ne pelno sektoriaus refor- 


mų, kurios jas priartino prie privataus/pelno sektoriaus. 
Tiesa, yra ir šio laipsniško sektorių suartėjimo idėjos priešininkų (Cabinet Office, 1988, $1.5): 
Lyginti su privačiu sektoriumi reikia atsargiai. Privačiame sektoiuje egzistuoja tiesioginis ry- 
šys tarp komercinės sėkmės ... ir paslaugos kokybės. Viešojo sektoriaus padėtis sudėtingesnė 
ir daugeliu požiūrių visiškai kitokia. Apskritai paslaugos teikimo motyvai, paslaugos pobūdis, 


jos teikimo būdai čia nėra diktuojami rinkos. Tokiomis sąlygomis paslaugos atitikimo visuo- 


menės lūkesčius mastą nustato politinis sprendimas, remdamasis ekonominiais ir socialiniais 


prioritetais. Atliekantieji viešųjų paslaugų teikimo funkciją jaučia profesinę pareigą ją atlikti 
kuo kokybiškiau pagal esamus išteklius. 9 


*“ Tačiau kas yra viešasis sektorius griežtąja prasme? 


Vieną iš atsakymų teikia ekonomistai, kurių nuomone viešumo ir privatumo sąvokas galima ana- 
lizuoti „gėrybių“ terminais. 

Viešoji gėrybė - tai gėrybė arba paslauga, prieinama visiems. Grynos viešosios gėrybės yra 
tos, kurias teikia valstybė, o ne rinka. Grynos privačios gėrybės yra tos, kurios vartojamos pa- 
sirinktinai ir kurias gali vartoti tik už jas mokantys. Anot Samuelsono (1954), svarbiausias vie- 
šųjų gėrybių bruožas yra jų nedalumas arba prieinamumas visiems; tuo jos skiriasi nuo priva- 
čių gėrybių, kurios pagal apibrėžimą prieinamos ne visiems. Už viešąsias gėrybes mokama mo- 
kesčių lėšomis, o jų kainą išreiškia mokesčių naštos dydis. Už privačias gėrybes mokama indi- 
vidualiai - pagal rinkos kainų sistemą. 

Apskritai galima sakyti, jog viešųjų ir privačių gėrybių skirtumą iš dalies lemia politiniai 
sprendimai. Pavyzdžiui, kai kuriose šalyse medicinos paslaugos daugiausia teikiamos viešaja- 
me sektoriuje, kur jos yra prieinamos visiems; kitose šalyse vyrauja daugiausia privati medi- 
cina ir individualus sveikatos draudimas. Kai kuriose šalyse viešasis transportas dosniai sub- 
sidijuojamas; kitose viešojo transporto praktiškai nėra arba vartotojui jis yra labai brangus. 
Tad viešųjų/privačių gėrybių dichotomija iš dalies padeda atsakyti į klausimą, kas yra vieša- 
sis sektorius. Tačiau dėl viešosios gėrybės apibrėžimo nuo seno (nuo septintojo dešimtmečio) 
vyksta ekonomistų ginčai. Pavyzdžiui, Buchananas (1968) iškėlė abejonių dėl Samuelsono 
(1954) pateikto grynų viešųjų gėrybių apibrėžimo. Jis teigė, jog egzistuoja daugybė gėrybių, 
kurios nejtelpa į šią dichotomiją. Kai kurios viešosios gėrybės gali turėti „dalomumo“ savy- 
bių. Anot Buchanano, gali egzistuoti „klubai“, kuriuose panaudojus tokius mechanizmus, kaip 
rinkliavą arba nario mokestį, gėrybė tampa neprieinama kai kuriems visuomenėms nariams. 
Klubų teorija atsirado ginčuose dėl viešumo/privatumo skirtumo, kai vis labiau aiškėjo, jog 
tiek teoriškai, tiek praktiškai „grynos“ viešosios gėrybės tampa vis labiau negrynos. Dėl vie- 
šųjų gėrybių grynumo viešajai politikai faktiškai rūpi išsiaiškinti, kas ją teikia, kas moka, kaip 
moka ir kam moka. Net pripažinus, kad tam tikra paslauga yra „vieša“, iš to dar neišplau- 
kia, kad ji turi būti teikiama valstybės ar kad ji turi būti prieinama visiems. Pavyzdžiui, so- 
cialistinėje Kinijoje daugelis medicinos ir švietimo paslaugų yra mokamos. Viešoji gėrybė ga- 
li būti teikiama privačiai ir vartojama sumokėjus vartotojo mokestį. Pavyzdžiui, tankas gali 
būti užsakytas kariuomenės, bet pagamintas privačios kompanijos. Be to, „viešoji“ gėrybė gali 
tenkinti Samuelsono kriterijus, bet žmonėms būti prieinama tik pagal politikos nustatytus kri- 
terijus, ir atitekti tik tam tikroms žmonių grupėms arba tipams. Tokia gėrybė bus neprieina- 
ma kai kuriems žmonėms, nes jie neatitinka nustatytų kriterijų (Musgrave, 1959). Kitaip sa- 
kant, į viešąjį ir privatų sektorių žvelgiant iš gėrybių teorijos perspektyvos, matyti, jog jie su- 
tampa ir sąveikauja, nėra griežtai atskirti vienas nuo kito. Viešasis sektorius yra viešų ir pri- 
vačių elementų mišinys arba rinkinys. 

Kas lemia šio rinkinio sudėtį? Frey (1978) mano, jog egzistuoja viešųjų gėrybių paklausos 
ciklas, vadinasi, ilgainiui viešasis/privatus sektorius, reaguodamas į rinkėjų, valdžios, viešųjų tar- 


nybų ir gamintojų sąveiką, pakis (žr. 1.1 diagramą). 

1.1 diagrama. Viešųjų ir privačių gėrybių paklausos ciklas 


Nestabilumo didėjimas 


Nepasitenkinimas esama 
viešųjų/privačių gėrybių pasiūla 


Gėrybių pasiūla Paklausos artikuliavimas 
Naujas gėrybių rinkinys Naujo paskirstymo reikalavimas 


in, 


Šaltinis: Frey (1978:116-121) 


Reakcija į paklausą 
Valdžios reakcija į reikalavimus 


Kartkartėmis kyla nepasitenkinimas viešosios gėrybės tiekimu arba jos kaina. Valdžia į tai re- 
aguoja ir keičia viešosios gėrybės tiekimo būdą arba jos tiekimo apimtis. Tai tampa vėlesnio ne- 
pasitenkimo šaltiniu. Ar ne taip atsitiko devintąjį dešimtmetį, kai paklausa (rinkėjams/kapitalis- 
tams reikalaujant daugiau „privačių“ gėrybių) sukūrė naują pasiūlą (daugiau „klubinių“ gėrybių, 
mažiau „grynųjų“ viešųjų gėrybių)? Ar šį dešimtmetį šis rinkinys bus peržiūrėtas? € 


“+ Kieno visuomenė? Ar viešąją sferą apibrėžia vyrai? 


Nuo aštuntojo dešimtmečio feministinė viešosios politikos kritika pabrėžia, kad politinį procesą 
daugiausia formuoja tai, ką vyrai laiko viešąja sritimi. 


Carole Pateman, „Feminist Critigues of the Private/Public Dichotomy“, 1983 
Privačios ir viešosios srities dichotomija yra esminė beveik dviejų šimtmečių trukmės femi- 
nizmo literatūrai ir politinei kovai; faktiškai visas feministinis sąjūdis sukasi aplink ją ... Libe- 
raliajame feminizme yra radikalių implikacijų jau vien todėl, kad jis meta iššūkį tai privačios 
ir viešosios srities priešpriešai, kuria remiasi liberalizmo teorija ir praktika. Liberalusis priva- 
tumo ir viešumo kontrastas nėra tik dviejų socialinės veiklos formų kontrastas. Viešoji sritis ir 
joje galiojantys principai traktuojami kaip atskiri ir nepriklausomi nuo santykių privačioje sri- 
tyje ... Feministai argumentuoja, kad liberalizmas remiasi patriarchaliniais ir klasiniais santy- 
kiais, ir kad privačios ir viešosios srities dichotomija nuslepia moterų pavergimo faktą taria- 
mai universalioje, lygiateisėje ir individualistinėje santvarkoje (p. 281-283). 

Kristie Beuret, „Women and Transport“, kn.: Mavis Maclean and Dulcie Groves (eds), Women's 
Issues in Social Policy, 1991 
Remdamasi statistika apie keliavimo būdus, keleivių amžių ir lytį bei automobilių naudojimą au- 
torė argumentuoja, kad gero viešojo transporto nebuvimas smarkiai mažina moterų įsidarbinimo 
galimybes, riboja šeimyninę ir pramoginę veiklą. Ji daro išvadą, jog siekdamos pagerinti savo 
socialinę ir ekonominę padėtį moterys turėtų aktyviau veikti viešojo transporto politiką. Beuret 
siūlomos priemonės: viešojo transporto saugumo didinimas; didesnis automobilių prieinamumas; 
maršrutų schemos, kurios viešąjį transportą padarytų pigesnį ir patogesnį moterims; ir kai kurios 
radikalesnės priemonės, kurios moterims sumažintų kelionių būtinybę. 

Kiti šios knygos autoriai pabrėžia, jog viešosios srities ribos konstruojamos taip, kad priva- 
čios problemos, kurių moterims iškyla transporte ir kitose socialinio bei ekonominio gyvenimo 
srityse, išstumiamos iš „viešųjų“ problemų rato; dėl to sritys, kurios aktualesnės moterims nei vy- 


rams, yra menkiau aprūpinamos ištekliais, blogiau atstovaujamos politiškai. 


Jan Pahl (ed.), Private Violence and Public Policy, 1985 

Knygoje nagrinėjama, kodėl Vakarų visuomenėse viešoji politika šeimą išstūmė iš viešosios sri- 
ties. Vienas iš šio fakto padarinių buvo tai, kad prievarta, moters patiriama šeimoje, nepatekda- 
vo į viešosios politikos akiratį. Tai iliustruoja viešųjų ir privačių sričių apibrėžimo ir viešosios 
politikos santykio su individo privatumu problemą. Pahlas daro išvadą, jog būdas, kuriuo (vyrų) 
apibrėžiamos privačios valdos, daug pasako apie galios pasiskirstymą visuomenėje. 


E. Meehan and S. Svenhuijsen (eds.), Eguality Politics and Gender, 1991 
Puikus straipsnių rinkinys, kuriame aptariama lyčių lygybės politika įvairiose Europos šalyse. 
Keletas autorių nagrinėja viešumo/privatumo dichotomijos poveikį tai politikai. 6 


„Politikos“ (policy) idėja 


Žodžių reikšmės kinta. Anot Heclo (1972), kaip ir „viešumo“ sąvoka, „politikos“ idėja 
nėra nei tiksli, nei akivaizdi: 


Akademinėje bendrijoje pasakyti, kad kuriuo nors klausimu egzistuoja bendras sutarimas, reiškia pa- 
mojuoti raudonu skuduru bulių garde, tačiau politika (policy) yra vienas iš terminų, dėl kurių pras- 
mės daugmaž sutariama. Tradiciškai terminas „politika“ paprastai taikomas tam, kas yra „daugiau“ 
nei atskiri sprendimai, bet „mažiau“ nei masiniai socialiniai judėjimai. Tad analizės lygmens požiū- 
riu „politika“ yra vidurinio lygmens sąvoka. Daugelis autorių vartoja antrąjį esminį jos elementą — 
jos implikuojamą tikslingumą. 

(Heclo, 1972:82) 


Nepaisant šio sutarimo, — tęsia Heclo, — nėra sutarimo dėl to, ar politika yra kažkas 
daugiau nei „tikslingas“ veiksmų kursas. Politika gali implikuoti ir dalykus, kurių nebu- 
vo siekiama, tačiau kurie vis dėlto vykdomi jos įgyvendinimo arba administravimo 

praktikoje. Kai kuriose kalbose, pavyzdžiui, anglų kalboje aiškiai atskiriamas „politikos“ 
(policy) ir „administravimo“ (administration) skirtumas, tačiau kitose jis menkiau išreikš- 
tas. Oksfordo anglų kalbos žodynas pateikia tokius politikos (policy) apibrėžimus: „Poli- 
tinis įžvalgumas; valdymo menas; apdairus elgesys; gudrumas; vyriausybės, partijos ir pan. 
priimtas veiksmų kursas.“ Vienas sinonimų ir antonimų žodynas pateikia tokią eilutę: „Po- 
litika, valstybės valdymo menas, administravimas, išmintingumas, planas, vaidmuo, veiks- 
mas, taktika, strategija, įžvalgumas.“ O jo antonimas? — „Betiksliškumas“. Droras paste- 
bi, jog „politikos formavimo“ idėją, reiškiančią „sąmoningą rinkimąsi iš dviejų alternaty- 
vių visuomenės valdymo būdų“ (Dror, 1989:xiii), galima rasti senovės graikų ir Rene- 
sanso politinėje teorijoje, tačiau ji mažiau akivaizdi Romos civilizacijoje. Anot jo, poli- 
tikos idėją, suvokiamą kaip rinkimąsi iš alternatyvų, galima aptikti merkantilistų rašiniuose 
apie prekybą. Heidenheimeris (1986), tyrinėjęs šios sąvokos istoriją Europoje, pastebi, 
jog nuo XVIII a. pabaigos, siekiant susisteminti žinias apie valdymą ir apie visuomenių 
gerovę, buvo steigiamos „Polizey“ profesorių katedros. Anglosaksų policy sunkiai eks- 
portuojamas. Daugumai Europos kalbų kyla problemų nusakant policy ir politics skirtu- 
mą. Kaip pažymi Ostromas ir Sabetti, „Anglų kalbos žodį policy sunku išversti į prancū- 
zų, vokiečių, italų ir ispanų kalbas.“ Lernerio ir Laswello knygos The Policy Sciences in 
the United States (1951) pavadinimas į prancūzų kalbą buvo išverstas kaip Les Sciences 
de la politigue au Etat-Unis (Ostrom and Sabetti, 1975:41). 

Šiuolaikinėje anglų kalboje „politika“ (policy) reiškia tam tikrą veiksmų kursą arba pla- 
ną, tam tikrą politinių tikslų aibę, bet ne „administravimą“ (Wilson, 187). Šioje vartose- 
noje, susiklosčiusioje po Antrojo pasaulinio karo, „politika“ reiškia racionalią nuostatą, 
apgalvoto sprendimo apraišką. Ar galima įsivaizduoti politikos veikėją, kuris prisipažintų 
nesivadovaujantis jokia „politika“ spręsdamas klausimą x? Politika (policy) — tai mėgini- 
mas apibrėžti ir struktūrizuoti racionalų pagrindą veiklumui arba neveiklumui. 

Valstybei keičiant savo legitimacijos diskursus keičiasi ir „politikos“ funkcijos. Šiuolai- 
kinė liberalioji demokratinė valstybė po Antrojo pasaulinio karo turėjo tapti sistema, mėgi- 
nančia savo teisėtumą grįsti apeliacijomis į savo vykdomą „politiką“. Hogwoodas ir Gun- 
nas (1984:13—19) nurodo dešimtį dabartinės „politikos“ vartosenos būdų, kur ji suvokiama: 

+ kaip tam tikros veiklos srities įvardijimas; 

+ kaip bendro tikslo arba geidžiamos padėties išraiška; 

+ kaip specifiniai siūlymai; 

+ kaip valdžios sprendimai; 

+ kaip formalus sankcionavimas; 

+ kaip programa; 

+ kaip išeiga; 

+ kaip rezultatas; 

+ kaip teorija arba modelis; 

+ kaip procesas. 


Žodžio „politika“ prasmė turėtų būti suvokiama platesniame istoriniame kontekste. Pa- 
našiai kaip visuomenės sąvokos kaita, kintantis politikos sąvokos turinys mums daug pa- 

sako apie praktinės politikos kaitą. Anglų kalboje policy turi įvairių prasmių. Pavyzdžiui, 
Shakespeare'o veikaluose galime rasti keturias šio termino vartojimo prasmes: išmintin- 
gumas, valdymo forma, reikalų tvarkymas ir „„makiavelizmas“ (žr. toliau:1.6). Politika tada 
reiškė politinio iliuzionizmo, gudravimo ir klastingumo meną. Vaidyba, reginiai ir iliuzi- 
jos buvo toji materija, kuria rėmėsi politinė galia. Shakespeare'as naudojosi makiaveliz- 
mo filosofijos sąvokomis, kurios jo laikais buvo gerai žinomos. Valdžios neįmanoma iš- 
laikyti savo rankose vien prievartos priemonėmis. Tam reikia vykdyti, makiaveliškąja pras- 
me, tam tikrą politiką: tačiau „politika yra aukščiau už sąžinę“, kaip mums sako giesmi- 
ninkas Zimonas atėnietis. 


+ Politika kaip gudravimas 


Shakespeare'o amžininkas Marlowe'as, pateikė bene įdomiausią makiaveliškosios politikos sam- 
pratos iliustraciją. Jo pjesėje Žydas iš Maltos politikos idėja atlieka pagrindinį vaidmenį; pats šis 
žodis dažnai pasirodo jos tekste. Antai vienas iš riterių kalba apie „paprastą politiką“; vėliau Ba- 
rabas į tai atsako: „Taip, tai yra jų politika, jų gudravimas. Tai nėra paprastumas, kurį jie skel- 
bia.“ Politika turi dvigubą prasmę: paprastąją ir klastingąją. Ji turi sukurti įtikinamą siužetą, kuris 
tarnautų klastūno tikslams: politika yra vaidyba. Ir, kaip sako ltamoras, „Jos prasmė turi dar vie- 
ną prasmę“. Savo politikos dėka Barabas gauna „ne tokią menką“ Maltos valdytojo vietą. Jis kursto 
turką prieš krikščionį ir iš tokios politikos gauna „pelno“. 


Pramanas dažnai keistesnis už tikrovę 

Knygoje Yes Prime Minister Jonathanas Lynnas ir Antony Jay (1987) įtaigiai parodo, kad politi- 
ka gali būti grynas akių dūmimas. Seras Hemfris, svarstydamas nedarbo mažinimo planą, pa- 
stebi, kad iš tikrųjų parlamentaras „tik mėgina atrodyti taip, tarsi jam rūpėtų nedarbas. Taip yra 
todėl, kad jis baiminasi, jog neatrodo, kad jis mėgina atrodyti taip, tarsi jam rūpėtų nedarbas“ 
(p. 26). 6 


Kaip matysime toliau (1.6), Francisas Baconas, Shakespeare'o ir Marlowe'o amžinin- 
kas, politiką taip pat suvokė kaip racionalaus gudravimo meną. Tačiau ilgainiui šią poli- 
tikos sampratą pakeitė idėja, kad politika sietina su sprendimų priėmimu, o jų vykdymas 
arba įgyvendinimas — su „administravimu“ ir „biurokratija“. Nacionalinėse valstybėse for- 
muojantis pramoninei visuomenei su atitinkamomis administracinėmis formomis, biuro- 
kratija, kaip parodė Maxas Weberis, tapo racionaliuoju valstybės komponentu, kurio pa- 
skirtis — vykdyti savo politinių, t. y. renkamųjų šeimininkų valią. 

Biurokratija savo teisėtumą kildino iš pretenzijų į savo nepolitiškumą, o politikai sa- 
vo autoritetą grindė elektorato pritarimu jų politikai, arba „platformai“. Tad terminas po- 
litika (policy) tapo politinio racionalumo išraiška. „„Turėti politiką“ reiškia turėti raciona- 
lių argumentų, pretenduojančių į problemos supratimą ir teikiančių jos sprendimą. Poli- 
tika atskleidžia tai, kas yra, ir tai, kas turi būti. Ji grindžiama tam tikra savo teisėtumo 
teorija. Pramoninėse visuomenėse susiklosčius šiuolaikinėms rinkimų ir partinėms siste- 
moms politinis diskursas tapo pagrindine terpe elektoratui sąveikauti su politika ir su 

alternatyviais politiniais elitais. Iš politiko tikimasi „politikos“ panašiai kaip parduotuvė- 
je tikimasi rasti parduodamų prekių. Schumpeterio „realistinėje“ demokratijos koncepci- 
joje „politika“, arba „platforma“, yra esminė demokratinių mainų valiuta: 


demokratinis metodas yra tokia institucinė politinių sprendimų priėmimo tvarka, kai tam tikri indi- 
vidai per konkurencinę kovą dėl rinkėjų balsų įgyja sprendimo galią... Žinoma, reikiamu laiku vi- 
sos partijos apsirūpina principais, arba platformomis; šie principai, arba platformos, apibūdina par- 
tiją, kuri juos priima, ir gali turėti reikšmės jos sėkmei lygiai taip pat, kaip apie prekybos centrą 
galima spręsti pagal jo siūlomų prekių asortimentą, kuris gali lemti sėkmę ... Partijų ir partinių po- 
litikų reikia tik todėl, kad rinkėjų masė geba elgtis tik kaip banda ... Partijos valdymo psichotechni- 
ka, partinė reklama, šūkiai ir maršai nėra tik papuošalai. Jie yra politikos esmė. 

(Schumpeter, 1974:269-283) 


(Apie partijos valdymo ir partinės reklamos vaidmenį žr. Franklin, 1994, ir 2.3.2 skirsnį 
toliau šioje knygoje.) 

Atitinkamai politikos, kaip „prekės“, arba „platformos“, idėja įgijo neutralių konotaci- 
jų, kai atsiskyrė nuo makiavelistinių prasmių, su kuriomis ją siejo Shakespeare'as ir Mar- 
lowas. Politika (policy) ir politika (politics) dabar (bent jau anglų kalboje) yra visiškai skir- 
tingi terminai. Policy kalba ir retorika tapo pagrindiniu politinio racionalumo instrumentu. 
Kaip rašė Lasswellas: 


Žodis policy paprastai nusako svarbiausius sprendimus, priimamus organizuotame arba privačiame 
gyvenime ... policy neturi tų nemalonių konotacijų, siejamų su žodžiu politinis. kuris dažnai asoci- 
Juojasi su „šališkumu“ arba „korupcija“. 

(Lasswell, 1951b:5) 


Liberaliose demokratinėse sistemose politinis elitas privalo racionaliai argumentuoti 
tai, ką jis daro arba ketina daryti. Petrui Didžiajam pakako pasakyti, kad jam nepatinka 
barzdos, ir barzdos buvo nuskustos. Režimuose, kurie veikia pagal religinio tikėjimo ko- 
deksus, įsakui ar sprendimui pateisinti gali pakakti nuorodos į religinį kanoną. Tačiau 
visuomenės, kurios nėra taip priklausomos nuo religinių vertybių, politikai, kaip politi- 
kos kūrėjai, turi bent vaizduoti, kad imasi veiksmų racionaliai apsvarstę padėtį; Žodžiu, 
mes tikimės, kad valdžia turi tam tikrą „politiką“ir ja vadovaujasi. 


1.3 VIEŠOSIOS POLITIKOS ANALIZĖS RAIDA 


Viešosios politikos analizės atsiradimas ir raida sietina su šiuo valstybės ir politikos ra- 
cionalizavimo kontekstu. Atsiradusi gamtos mokslų metodologija buvo tarsi pagrindiniai 
sąvokiniai rėmai, kuriuose XIX ir XX a. vyko visuomenės ir „viešojo administravimo“ 
studijos. Anot Trudi Miller: 

Beveik visą XX amžių viešojo administravimo studijose ir politiniuose moksluose vyravo gamtos 
mokslų metodologija ... Implicitiškai ši nuostata rėmėsi prielaidomis, jog (1) dėsniai, kurie valdo 
žmogiškąją elgseną, egzistuoja nepriklausomai nuo žmogaus ir (2) socialinių sistemų elėmentai vi- 
sur ir visada yra labai panašūs. Šias implicitines prielaidas atspindi įprastieji kiekybiniai socialinio 
mokslo metodai. 

(Miller. 1984:253) 


Kaip matysime vėliau (4.5), ši nuostata ypač būdinga tai analizei, kuri naudojama ma- 
tuojant ir vertinant organizacijų, žmonių ir vykdomųjų politikų „efektyvumą“ „stabilių san- 
tykių ir išmatuojamų reiškinių“ pasaulyje (Young, 1977, 1979; žr. 3.7.7; Kirlin, 1984:161). 

Viešosios politikos plėtojimasis buvo grindžiamas švietimo idėja, jog pasaulis kupinas 
mįslių ir problemų, kurios gali būti „išspręstos“ pasitelkus protą ir žinias. Newtono atrasti 
planetų judėjimo dėsniai tapo sektinu pavyzdžiu to, ką gali duoti žmogiškosios visuome- 
nės pažinimas. Tad politikos mokslų raidą galime suvokti kaip siekį sukurti protingą val- 
dymą, disponuojantį reikiamomis „žiniomis“ apie esamas „problemas“ ir galintį pasiūlyti 
„geresnių sprendimų“. Kaip parodė Maxas Weberis, pramoninės civilizacijos plėtra skati- 
no ieškoti racionalesnių valstybės, komercijos ir pramonės organizavimo būdų (Weber, 
1991:196—252). Iš čia kilo politikos, kaip politinės funkcijos, ir valdymo, kaip biurokratinės 
funkcijos skirtumas. Tuo pačiu metu didesnio racionalumo siekį, sprendžiant socialines bei 
kitokias „problemas“, lydėjo valstybės pajėgumo įgyti ir kaupti informaciją didėjimas, taip 
pat empirinių tyrimų, tokių, kaip sociologinės apklausos, atsiradimas (žr. 2:2.1). 

Vėliau, XX a. pradžioje, ši idėja, kad valdžia gali politinėmis priemonėmis „spręsti“ 
problemas, ir pirmiausia „ekonomines“, pakeitė socialinių mokslų santykį su politika ir 
valdžia. Ketvirtąjį dešimtmetį socialiniai teoretikai, iš kurių žymiausias buvo ekonomis- 
tas Johnas Maynardas Keynesas, jau galėjo teigti, jog valdžia neturi galimybių išspręsti 
kylančių problemų, jeigu ji nepripažins būtinybės vadovautis informuotesniu, teoretiškesniu 
požiūriu į valdymą. Jis pranašavo, jog ateityje politinių sprendimų priėmimą formuos vei- 
kiau ekonomistų idėjos, o ne politiniai interesai (Keynes, 1936). 

Kitos į politiką (policy) orientuotos tyrimų formos atsirado per laikotarpį nuo tarpu- 
kario iki septintojo dešimtmečio pradžios. Beveik visą šį laikotarpį tokios disciplinos kaip 
sociologija, psichologija, politiniai mokslai, viešasis administravimas, vadyba ir gamtos 
mokslai, turintys politinių implikacijų, buvo pasitelkiamos politikos analizei, tačiau jokia 
prasme nesudarė bendros Koncepcijos. Pastangų sukurti vieningesnę viešųjų problemų ir 
viešosios politikos tyrimų koncepciją atsirado pirmiausia Amerikoje, Haroldo Lasswello 
darbuose (žr., pvz., Lasswell, 1930a, 1948b), iš kurių geriausias buvo Lernerio ir Las- 
swello studija apie „viešosios politikos mokslus“ (1951). 


** Lasswellas, viešosios politikos mokslų idėja ir politikos analitiko vaidmuo 


Mokslai yra politikos mokslai (policy sciences) tiek, kiek padeda suprasti visuomenės politikos 
formavimo procesus arba teikia duomenų, kurių reikia priimant racionalius politinius sprendi- 


mus ... Atsikratę tos nuošalumo nuostatos, kurios mūsų civilizacijoje laikėsi mokslo žmonės, galė- 

tume susiburti į tyrimų grupes, demokratinei bendruomenei pajėgiančias suteikti reikiamų Žinių 

... Šiandien gyvename vis niūresniu tampančiame pasaulyje, kuriame demokratinės vertybės puo- 

lamos ypač įnirtingai ir kuriame kyla grėsmė pačiam žmonių giminės išlikimui. Šiomis sąlygomis 

būtina ieškoti strategijos, kaip geriau panaudoti turimus ribotus intelektinius išteklius ginant ir 

įtvirtinant mūsų vertybes. Terminas „politika“ (policy) čia vartojamas pabrėžiant būtinybę išsiaiš- 

kinti tuos socialinius tikslus, kuriuos turėtų aptarnauti esami mokslo energijos ištekliai. 
(Lasswell, 1948b:122) 


Politikos mokslai (policy sciences) apima: 1) metodus, kuriais naudojamasi tiriant politikos 
formavimo procesus; 2) tokių tyrimų rezultatus; 3) disciplinų, labiausiai tenkinančių intelektinius 
mūsų laikmečio poreikius, atradimus. 

(Lasswell, 1951b:4) 


Politikos mokslais galime laikyti tas disciplinas, kurios aiškina politikos formavimo ir įgyven- 
dinimo procesus, renka duomenis ir teikia interpretacijas, turinčias reikšmės politinėms laikme- 
čio problemoms. Politikos mokslų idėja siekia ne to, kad energija būtų švaistoma einamųjų pro- 
blemų įvairovei, o to, kad būtų atkreiptas dėmesys į fundamentalias ir paprastai ignoruojamas 
problemas, kurios kyla visuomenėje. Politikos mokslų idėja nereikalauja, kad mokslininkai išsi- 
žadėtų objektyvumo rinkdami arba interpretuodami duomenis, ar kad nustotų tobulinti sąvoki- 
nius tyrimų įrankius. Ji veikiau ragina atkreipti dėmesį į problemas, kurių sprendimas padėtų iš- 
saugoti paties mokslininko vertybes, ir reikalauja skrupulingo objektyvumo bei maksimalaus te- 
orinio išradingumo vykdant tyrimų projektus. Ji reikalauja atsižvelgti į visą svarbių įvykių (praei- 
tyje, dabartyje ir numatomoje ateityje) kontekstą, kuriame veikia pats mokslininkas ... Tikėtina, 
kad tokia politikos mokslų orientacija ... leis patobulinti žinias, kurių reikia demokratijos prakti- 
kai tobulinti. Žodžiu, ypatingas dėmesys skiriamas demokratijos politiniams mokslams, kurių ga- 
lutinis tikslas — ir teorijoje, ir praktikoje realizuoti žmogiškąjį orumą. 

(Lasswell, 1951b:14-15). 4 


“+ Harold D. Lasswell, „The Emerging Conception of the Policy Sciences“, 1970 


Šiame straipsnyje, išspausdintame pirmajame žurnalo Policy Sciences numeryje, Lasswellas pa- 
teikia aštuntojo dešimtmečio politikos mokslų būklės apžvalgą. Jis atskiria politinio proceso pa- 
žinimą nuo žinių, naudojamų politiniame procese, ir argumentuoja, jog skiriamasis politikos moks- 
lo bruožas yra jo orientacija į problemas. Orientacija į problemas reiškia, kad siekiama tarpdis- 
ciplininio požiūrio, jungiančio skirtingas idėjas ir metodus. Politikos mokslininko indėlis yra tai, 
kad jis į analizę įlieja kūrybinių elementų, kūrybiškai pertvarko atskirų specialistų teikiamus tam 
tikros problemos suvokimo būdus. 

Šiuolaikinis polikos teoretikas save suvokia kaip žinių ir veiksmų integravimo žinovą, tad ir kaip 
specialistą, kuris geba išgauti ir panaudoti tą racionalumą, kuriuo disponuoja individai bei jų gru- 


pės. Jis yra tarpininkas tarp tų, kurie specializuojasi tam tikrose pažinimo srityse, ir tų, kurie ima- 

si atsakomybės sprendžiant viešojo ir privataus gyvenimo problemas ... Tiek intelektualai, tiek visa 
visuomenė apskritai pradeda suvokti vienytojo, tarpininko, taikintojo vaidmens būtinybę ... 
(Lasswell, 1970a:13-14) 


Taigi polikos mokslai suvokiami kaip: 
e kontekstiniai; 
e polimetodiniai; 


e problemiškai orientuoti. 


Svarbus šios orientacijos į politiką kaip į pažinimo procesą bruožas yra tai, kad politikos for- 
mavimo procese išskiriamos atskiros stadijos ir funkcijos (žr. 1.10). 


Polikos analizė kaip viešoji terapija 

Nereikia baimintis politikos mokslininko, nes kitaip nei politikas, jis nėra šališkas asmuo. Iš 
to, kaip Lasswellas jį vaizduoja, susidaro įspūdis, kad anksčiau ar vėliau politiniai konfliktai 
turi paklusti politinio mokslininko neatremiamai logikai ir neginčijamiems empiriniams duo- 
menims, panašiai kaip paciento asmeniniai konfliktai galiausiai nurimsta veikiami įtaigių psi- 
choterapeuto aiškinimų ... Čia negalime nepastebėti paralelės tarp politikos mokslo poveikio 
politiniams mokslininkams ir profesinio paruošimo poveikio pradedančiajam psichoterapeu- 
tui. Parengiamoji analizė jaunąjį terapeutą aprūpina įžvalgomis į giliausius savo motyvus ir 
taip užkerta kelią paties terapeuto konfliktų projekcijai į pacientą ir, žinomą, ligos paūmėji- 
mui. Ir politikos mokslo studijos yra autoterapija, nes jos neutralizuoja socialinio teoretiko 
valdžios troškimą. Tad politikos mokslas yra terapinis ir pragmatinis: socialinis gydytojas, mo- 
kydamasis gydyti visuomenę, gydo pats save. 

(Merelman, 1981:496) 9 


Politikos mokslai netrukus pasiskirstė į dvi atšakas, kurios, kaip siūlė Lasswellas, gali 
būti apibrėžtos kaip pažinimas politiniame procese ir kaip politinio proceso pažinimas (Las- 
swell, 1970a): 

+ „politikos analizė“ (policy analysis), teikianti Žinių politiniam procesui; 

+ politinio proceso analizė, teikianti Žinių apie viešosios politikos formavimą ir įgy- 

vendinimą. 

„Politikos analizės“ ištakos siekia karo laikus ir sietinos su OT (operacijų tyrimo) 
bei ekonominės analizės metodikų atsiradimu. Todėl pirmieji politikos analizės mėgini- 
mai buvo skirti ekonominės ir gynybinės politikos sritims. Tačiau vėliau, septintąjį de- 
šimtmetį, labai padidėjo JAV ir kitų valstybių informacijos ir analizės poreikiai spren- 
džiant švietimo, transporto, miestų planavimo, sveikatos apsaugos ir pan. problemas. 
Amerikoje ši valstybės ekspansija siejama su Kennedy ir Johnsono „Naujųjų aukštumų“ 
bei „Didžiosios visuomenės“ programomis. Šios programos reikalavo naujų taikomųjų 
tyrimų metodų, kurių svarbiausias tikslas buvo problemų analizė ir alternatyvių sprendi- 
mų, leidžiančių jas pašalinti arba palengvinti, paieška. Meltsneris (1976:2) pabrėžia, jog 
terminai „politikos analizė“ (policy analysis) ir „politikos analitikas“ šiuolaikine prasme 

plačiai pradėti vartoti septintąjį dešimtmetį Droro (1967), įvairiuose oficialiuose doku- 
mentuose (US Congress, 1969), o bene pirmasis, pasak Meltsnerio, juos tokia prasme 
ėmė vartoti Charlesas Lindblomas 1958 metais. Šio pobūdžio politikos analizė, kurią Wil- 
davsky (1979) įvardijo kaip „tiesos sakymą valdžiai“, rėmėsi įsitikinimu, jog socialinis 
mokslas yra iš esmės socialinė inžinerija arba socialinė medicina. Visuomenės pažini- 
mas turėjo suteikti priemonių visuomenei patobulinti. Be to, šios valdžiai skiriamos ana- 
lizės plėtra sutapo su gynybos sektoriaus ir verslo pasaulio idėjomis apie tai, kaip spren- 
dimų priėmimo procesą padaryti efektyvesnį. Svarbus šių idėjų šaltinis buvo operacijų 
tyrimai (OT) — tai analizės metodas, sukurtas Britanijoje ir JAV per Antrąjį pasaulinį 
karą. Kitas politikos analizės šaltinis buvo vadybos teorijos bei metodikos, skolinamos 
iš privataus bei korporacinio sektoriaus. Kaip matysime toliau, abi šias įtakas septintąjį 
dešimtmetį personifikavo Robertas McNamara, prezidento Kennedy gynybos sekretorius. 
Politikos analizės samprata, susiklosčiusi tais laikais, gana greitai pasklido po įvairias 
kitas politikos studijų sritis Amerikoje ir kitur. 

Septintąjį dešimtmetį vis daugiau ir daugiau problemų ėmė dingti „juodojoje“ politi- 
nių sprendimų priėmimo „sistemos“ dėžėje. Liberalios demokratinės valstybės buvo spau- 
džiamos imtis atsakomybės už nuolat platėjantį socialinių, ekonominių ir kitokių pro- 
blemų ratą. Jungtinėse Valstijose šis periodas apima pirmiausia Kennedy ir Johnsono pre- 
zidentavimo metus. Tipišku to laiko literatūros pavyzdžiu gali būti Bauerio ir Gergeno 
redaguotas leidinys The Study of Policy Formation (1968), kuriame pateikiama tuome- 
tinės politikos analizės apžvalga. Pagiriamąją knygos pratarmę parašė Robertas C. Wo- 
odas, tuometinis Miestų planavimo departamento sekretoriaus pavaduotojas. Woodas gi- 
ria knygą už tai, kad ji padeda praktikams, tokiems kaip jis, siekti to, ką prezidentas 
Johnsonas vadino „išmanančių žmonių pastangomis daryti tai, kas teisinga“. Tad politi- 
kos analizė susiklostė epochoje, kai valdžia buvo suvokiama kaip „problemų sprendė- 
Ja“, o politinė sistema — kaip problemų procesorius. Kalbėdamas apie tuometinę Ameri- 
kos politiką Keithas Hope'as pastebėjo: 


Tikrai amerikietiškas žodis nepatenkinamai socialinei padėčiai apibūdinti — tai „problema“, t.y. tai, 
kas gali būti išspręsta ir pašalinta; o tipiškas padėtį taisančio socialinio veiksmo apibūdinimas - tai 
„programa“. t.y. dalykas. kuris turi iš anksto nustatytą pradžią, tąsą ir baigtį. Jungtinėse Valstijose 
socialiniai teoretikai dažnai kalba taip. tarsi „Didžiąją visuomenę“ galima būtų pasiekti peršokus globos 
valstybės periodą ... 

(Hope, cituajama pagal Sharpe, 1975: 16) 


Kita analizės rūšis — susiklosčiusi pari passu su problemiškai orientuota analize — dau- 
giausia orientavosi į konstitucijų, įstatymų leidybos, interesų grupių ir viešojo administ- 
ravimo studijas. Ši politikos mokslo orientacija pirmiausia siejama su keturių autorių — 
Haroldo Lasswello, Herberto Simono, Charleso Lindblomo ir Davido Eastono vardais. 
Jų idėjoms skirsime daug vietos visoje šioje knygoje, ir geriausias būdas pradėti politi- 
nio proceso ir politikos analizės studijas — perskaityti jų ankstyvuosius veikalus ir vėliau 
sekti jų idėjų raidą. 

Lasswellas yra bene svarbiausias politikos mokslų idėjos spiritus movens. Jo rašiniai 
viešosios politikos temomis siekia ketvirtąjį dešimtmetį, kai jis, veikiamas Čikagos mo- 
kyklos, užėmė problemiškai orientuotą, tarpdisciplininę poziciją. Penktąjį dešimtmetį jis 
prisidėjo įsteigiant vieną pirmųjų „minties tankų“ (think-tank), American Policy Com- 
mission, kurio tikslas — „mažinti atotrūkį tarp pažinimo ir politikos“ skatinant konstruk- 
tyvų socialinių mokslininkų, verslininkų ir politikų dialogą (J.A. Smith, 1991:105). Jis 
taip pat buvo glaudžiai susijęs su vienu įtakingiausių „minties tankų“, RAND Corpora- 
tion (kaip RAND magistrantų mokyklos priežiūros tarybos narys; plačiau apie RAND žr. 
2.8.2). Lasswello 1956 m. studija buvo vienas pirmųjų mėginimų pateikti politinio pro- 
ceso „stadijų“ koncepciją (žr. 1.10). 

Herberto Simono indėlis į viešosios politikos mokslo raidą neabejotinai buvo bene 
svarbiausias. Atsižvelgiant į tarpdisciplininį viešosios politikos tyrimų pobūdį, tas fak- 
tas, jog Simono darbai turėjo įtakos įvairiausiems socialiniams mokslams, tarp jų eko- 
nomikai, psichologijai, vadybai, kompiuteriniam modeliavimui, sociologijai ir politiniams 
mokslams, dabar paaiškina, kodėl studentas, imdamasis bet kurios temos, susiduria su 
Simono vardu. Simono domėjimasis žmogiškuoju sprendimų priėmimo procesu buvo grin- 
džiamas „riboto“, bet tobulėjančio racionalumo idėja. Šią temą jis gvildeno ir teoriškai, 
ir empiriškai. Jo idėja sprendimų priėmimo procesą nagrinėti kaip racionalią tam tikrų 
stadijų arba etapų seką — Žinios, sumanymas, pasirinkimas — tapo pagrindiniu politikos 
analizės komponentu. Su Simonu ne kartą susitiksime šioje knygoje, ypač skirsniuose 
3.4.2 ir 3.7.4. | 

Trečioji įtakingiausia politikos analizės, besidominčios politikos formavimo „procesu“, 
figūra yra Charlesas Lindblomas, kuris geriausiai žinomas kaip „inkrementalizmo“, teikian- 
čio alternatyvą Simono racionalizmui, teoretikas. Jo straipsnis apie „išsikapanojimo mokslą“ 
(science of muddling through), paskelbtas 1959 m., yra klasikinis viešosios politikos stu- 
dijų tekstas. Jis yra bene svarbiausias iš visų atskirų tekstų, formuojančių politinio proce- 
so teoriją. Ilgainiui Lindblomo mintis evoliucionavo — kai kam gali net atrodyti, jog nuo 
savo pirminės idėjos jis taip nutolo, kad derėtų kalbėti apie du skirtingus Lindblomus. Jo 
idėjas detaliau nagrinėsime antrojoje ir trečiojoje šios knygos dalyje. Kritikuodamas „ra- 
cionalistinius“* Simono ir kitų modelius Lindlomas taip pat neigė, kad naudojimasis „sta- 
dijų“ ar „funkcinių“ santykių (žr. Easton, toliau) idėjomis realiai palengvina politinių pro- 
cesų nagrinėjimą. Lindblomas visiškai atmeta modelius, kurie remiasi Lasswello, Simono 
ir Eastono idėjomis. Vietoje jų Lindblomas (1968) siūlo modelį, kuriame pabrėžiamas ga- 
lios ir stadijų, arba fazių, sąveikos veiksnys. Kaip jis aiškina naujausiame jo politinio pro- 
ceso studijos leidimo įvade, „„Apgalvotų, tvarkingų žingsnių idėja ... neatspindi to, kaip re- 
aliai vyksta politinis procesas. Politikos formavimas yra veikiau kompleksinis sąveikavi- 
mo procesas, neturintis nei pradžios, nei pabaigos“ (Lindblom and Woodhouse, 1993:11). 
Lindblomas kalba apie tai, kad nagrinėdami politinį procesą daugiau dėmesio turime skir- 
ti ne tik rinkimams, biurokratijai, partijoms, politikams ir interesų grupėms, bet ir „giles- 
nėms jėgoms“ — verslo galioms, nelygybės ir analizės ribotumo veiksniams, kurie veikia ir 
deformuoja politinį procesą. 

Lindblomo schema 


(J 
“0 


C. E. Lindblom and E. J. Woodhouse, The Policy-making Process, 3rd ed., 1993 


e Kokias analizės ribas nubrėžia politinis procesas? 
e Koks analizės vaidmuo demokratijoje? 
e Įprastas valdymas ir politika: 
balsavimo mechanizmų netobulumas; 
išrinktųjų funkcionierių įtaka; 
biurokratijos poveikis politikos formavimui; 
interesų grupės ir politikos formavimas. 
+ Bendresnio pobūdžio įtakos: 
verslo įtaka; 
politinė nelygybė; 
proceso analizės trikdžiai. 
e Kaip gali būti pagerintas sprendimų priėmimo procesas (atsižvelgiant į čia išvardytas ap- 
linkybes)? 6 


1.2 diagrama. Eastono „juodosios dėžės“ modelis 


Politinė sistema 

+ ekologinė sistema e tarptautinės politinės sistemos 
+ biologinė sistema e tarptautinės ekologinės sistemos 
e asmenybių sistema e tarptautinės socialinės sistemos 


e socialinė sistema 


Šaltinis: Easton (1965:110) 

Galiausiai Davido Eastono darbai (1953, 1965), nors paprastai jie nėra tiesiogiai pri- 
skiriami „viešosios politikos mokslui“, buvo esminis įnašas, nes juose buvo pateiktas po- 
litinės „sistemos“ modelis, turėjęs didžiulės įtakos tam, kaip 1970-aisiais atsiradusi poli- 
tikos (išeigos) analizė pradėjo konceptualizuoti politikos formavimo, politikos išeigos ir 
platesnės jos „aplinkos“ santykius (žr. 1.2 diagramą). 

Esminis Eastono modelio bruožas yra tai, kad politinį procesą jis konceptualizuoja 
įeigos ir išeigos terminais — aplinkos poveikį transliuoja įeigos kanalai (partijos, Žiniask- 
laida, interesų grupės), jis apdorojamas pagal vidinius pačios politinės sistemos reika- 
lavimus ir galiausiai konvertuojamas į politinę išeigą arba baigtį (žr. 1.3 diagramą). Są- 
vokinę schemą, kuria disciplina vadovavosi nuo pat septintojo dešimtmečio, nusako „sta- 
dijų“ koncepcija, dėstyta Lasswello, Simono ir Eastono „politinės sistemos“ modeliuo- 
se. Vadovėliai, kuriuose buvo dėstomas „normalus“, Kuhno prasme (žr. 1.8), politikos 
analizės mokslas, taip pat daugiausia rėmėsi Lasswello, Simono ir Eastmano viešųjų 
sprendimų priėmimo ir politinės „sistemos“ funkcionavimo modeliais. (Žr., pvz., Jones, 
1970; Frohock, 1979; Dye, 1972; Sharkansky, 1970.) 


1.3 diagrama. Politinis procesas kaip įeiga ir išeiga 


Įeiga ——————> Politika ——>. Išeiga 


Suvokimas Reguliavimas Taikymas 
Organizavimas Paskirstymas Teisinis įtvirtinimas 
Paklausa Perskirstymas Interpretacija 
Palaikymas Kapitalizavimas Vertinimas 

Apatija Etinis reglamentavimas Legitimizavimas 


Modifikavimas/prisitaikymas 
Atsitraukimas/išsižadėjimas 


Šaltinis: Frohock (1979); Jones (1970) 


Racionalių stadijų koncepcijos derinys su sisteminiais požiūriais leido kurti dinamiš- 
kesnius politikos formavimo modelius ir teikė pagrindo tiems politikos aiškinimams, kurie 
neapsiribojo instituciniais ar konstituciniais veiksniais; nors, Lindblomo nuomone, tokie 
modeliai veikiau nuslėpė, negu aiškino politinio proceso esmę. Kartu su Eastono mode- 
liu įvairūs kiti struktūriniai funkcionalistiniai arba „sisteminiai“ modeliai turėjo reikš- 
mės modeliuojant septintojo dešimtmečio politinį procesą. Iš jų svarbiausieji buvo G.A. 
Almondo ir Karlo Deutscho modeliai (apie Deutschą žr. 3.7.6). Išsamiausias įvadas į Al- 
mondo modelį yra Almond and Powell (1966 ir vėlesni leidimai) ir Almond e/ a/. (1993). 
Pastarajame veikale politinė sistema modeliuojama kaip įeigos (interesų artikuliavimas), 
apdorojimo funkcijos (interesų agregavimas, politikos formavimas, įgyvendinimas ir tar- 
pininkavimas) ir politikos funkcijos (išteklių išieškojimas, reguliavimas ir paskirstymas) 
derinys. Politikos išeiga grįžtamuoju ryšiu veikia politinę sistemą, lokalizuotą vidaus ir 

išorės (tarptautinėje) aplinkoje. Šioje (1993) versijoje labiau atsižvelgiama į institucijų 
vaidmenį, nei būdavo anksčiau, kai politiniai teoretikai visiškai ignoravo faktą, jog ins- 
titucijos, taisyklės arba konstitucijos daro realią įtaką (žr., pvz., March and Olsen (1989); 
taip pat 2.11.6, 3.6). 

Teoretikai, turėję daugiausia įtakos konstruojant politinio proceso modelius, dažniausiai 
būdavo amerikiečiai; tačiau yra keletas išimčių šiam amerikiečių vyravimui politikos 
mokslo raidoje. Britų teoretikas (ir praktikas), kurio darbai buvo išties svarbūs, nors jie 
nepadarė labai didelio poveikio politikos mokslų idėjos raidai, buvo seras Geoffrey Vic- 
kersas. Jo idėjas analizuosime 3.7.5 skirsnyje. Vickerso darbuose pabrėžiama būtinybė 
analizuoti vertybinių ir faktologinių sprendimų sąveiką, juose atsispindi pastangos su- 
sieti psichologiją, kibernetiką ir politines idėjas, taip pat plati administravimo praktikos 
patirtis. Reikia tikėtis, kad dabar, kylant susidomėjimui vertybių vaidmeniu politikos for- 
mavimo procese, jo darbais bus susidomėta vėl. 


+ Seras (Charlesas) Geoffrey Vickersas (1894-1982) 


Gimęs Notingeme 1913 m., klasiką studijavo Oksfordo universiteto Mertono koledže. Per karą 
buvo apdovanotas Viktorijos kryžiaus ir Croix du guerre ordinais. Po tarnybos kariuomenėje grį- 
žo į Oksfordo universitetą ir baigė studijas. Antrojo pasaulinio karo metu Ekonominio karo mi- 
nisterijoje jis buvo atsakingas už ekonominę žvalgybą. Įsitraukęs į Nacionalinės anglių pramo- 
nės tarybos veiklą 1948 m. tapo tarybos nariu, atsakingu už personalo rengimą. 1955 m. iš jos 
pasitraukęs ėmė organizuoti labdaringą paramą medicinos tyrimams, ypač psichikos ligų srityje. 
Kartu pradėjo skelbti savo idėjas, parašė dešimtį knygų ir daugybę straipsnių. Jo darbai tapo ge- 
rai Žinomi ir vertinami JAV ir Kanadoje. Nevilas Johnsonas apie jį rašo: 

Problema, kuri Vickersui daugiausia rūpėjo, — kaip individas geriau galėtų patenkinti sociali- 
nio bendradarbiavimo reikalavimus spartėjančios ekonominės ir mokslinės kaitos sąlygomis. 
Atmetęs moralinį ir ekonominį individualizmą jis argumentavo, jog institucijos yra būtina pa- 
tenkinamo socialinio bendrabūvio sąlyga. Dėl Michaelo Polany įtakos institucijų funkciona- 
vimo supratimą jis laikė esmine epistemologine problema: individai turi suprasti, jog jų veiks- 
mai visada išreiškia santykių su kitais reguliavimą, o tai implikuoja naudojimąsi sprendimo 
galia. Tad jo darbai buvo daugiausia skirti sprendimo, interpretuojamo kaip „vertinamasis el- 
gesys“, analizei. Nors vertinimas ir sprendimas yra individo aktai, Vickersas individo niekada 
netraktavo kaip izoliuotos arba suverenios būtybės, o veikiau jį laikė kaip priklausomą nuo 
santykių su kitais. Jo įsitikinimu, socialines institucijas geriausia interpretuoti kaip sistemas, ir 
jo spausdinti darbai ... daug prisidėjo taikant sisteminio mąstymo principus analizuojant žmo- 
giškąją visuomenę. Šios temos daugiau ar mažiau rafinuotu ir modifikuotu pavidalu kartojasi 
visuose jo brandžiuose darbuose. 

(Johnson, 1990:400) 4 


Kita išimtis amerikiečių vyravimui šioje srityje buvo Izraelio politinis teoretikas Yehez- 
kelis Droras. Nors jis pritarė Lindblomo įsitikinimui, jog, politinis procesas yra pernelyg 
sudėtingas, kad jį būtų galima paaiškinti pagal kurį nors vieną modelį, jis nepriėmė in- 

krementalistinės Lindblomo pozicijos ir skelbė modifikuotą racionalizmą (žr. 3.8.8). Dro- 
ras, mėgindamas plėtoti „mokslinį“ požiūrį į politiką, naudojosi sisteminės analizės, po- 
litinės teorijos ir elgsenos mokslų įžvalgomis; jo knygos Public Policy-making Reexa- 
mined (1968) tekstas plačiai buvo naudojamas septintąjį ir aštuntąjį dešimtmetį. Knyga 
lieka svarbiu politikos mokslų idėjos šaltiniu, o jos vėlesnį leidimą (1989) smarkiai pra- 
turtina praktinė darbo Izraelio vyriausybėje patirtis. Žvelgdamas iš Artimųjų Rytų per- 
spektyvos Droras jautriau nei kiti Amerikos ir Europos autoriai suvokė politikos anali- 
zės ribotumą ją taikant besivystančiose šalyse (Dror, 1989:105—119). Ši problema išlie- 
ka: tik nedaugelis autorių mėgino spręsti politikos analizės problemas besivystančio pa- 
saulio kontekste (žr. Bertsch et al., 1992; Younis (ed.), 1990:117-138; Wildavsky, 1986). 


+» Viešosios politikos mokslų raida 
Ankstyvieji akademiniai kursai 


Žurnalas Public Administration Bulletin 1978 m. balandį, kai domėjimasis viešosios politikos ana- 
lize sparčiai augo, paskelbė du straipsnius: 


e Le Roy Graymer, „Profile of the Program at the Graduate School of Public Policy, Uni- 
versity of California at Berkeley“. 


Autorius aprašo, kaip 1969 m. Berklio universitete buvo sudaryta viešosios politikos stu- 
dijų programa, aptaria tarpdisciplininį mokyklos pobūdį, analizuoja, kaip sudarytoji mokymo 
programa leido doktorantams naudotis plataus profilio žiniomis viešosios politikos problemų 
analizei. 


e Aaron Wildavsky, „Principles for a Graduate School of Public Policy“. 


Wildavsky straipsnis padeda suprasti institucinį politikos analizės kontekstą. Berklio progra- 
ma turėjo įtakos kuriant viešosios politikos programas Jungtinėse Valstijose ir kitur, ji yra puikus 
įvadas į „miglotą“ (sic) politikos analizės pasaulį. 

Daug tekstų apie viešosios politikos dėstymo patirtį pasirodė aštuntąjį dešimtmetį: tarp jų Jung- 
tinėje Karalystėje Jenkins (1978) - Kento universitetas; Rhodes (1979) - Esekso universitetas; Hog- 
wood and Gunn (1984) - Stratklaido (Strathclyde) universitetas; Ham and Hill (1984) - Bristolio 
universitetas. 9 


+ Pagrindinė literatūra 


Pradinėms dalyko studijoms pagrindiniai veikalai yra: Lasswell (1951, 1970, 1971); Simon (1947); 
Lasswell (1969); Easton (1965); Lindblom (1968); Almond and Powell (1966); Deutsch (1963); 
Vickers (1965). 

Septintasis dešimtmetis 

Du pirmieji vadovėliai, išreiškiantys labai skirtingas pozicijas dėl racionalumo vaidmens politi- 
niame procese, yra Lindblom (1968) ir Dror (1968). Tais pačiais metais išėjo ir Bauer and Ger- 
gen (eds) bei Ranney (ed.). 


Aštuntasis dešimtmetis 

Politikos mokslą per šį periodą papildė nemažai vadovėlių. Kelios knygos buvo naudojamos kaip 
pagrindinės daugelyje viešosios politikos kursų: Jones (19700; Dye (1972); Anderson (1975) ir 
Jenkins (1978). Ypač svarbi buvo Grahamo Allisono (1971) Kubos raketinės krizės studija, kuri, 
nors ir skirta užsienio politikos analizei, greit tapo pagrindiniu tekstu nagrinėjantiesiems sprendi- 
mų priėmimą „viešosios politikos“ kontekste. Šiuo metu Politinių studijų organizacija išleido dau- 
gybę knygų, kurių tikslas - „taikyti politikos mokslo idėjas svarbioms viešosios politikos proble- 
moms“. Dvi iš jų yra bendresnio pobūdžio ir pateikia puikią tuometinės tyrimų būklės apžvalgą: 
Nagel (ed.), 1975a ir b). Dešimtmečio viduryje pasirodė ir lyginamosios viešosios politikos stu- 
dijų, pirmiausia Heidenheimer (et al., 1975) ir Hayward and Watson (1975). 1979 m. pasirodė 
labai svarbi Wildavsky knyga Speaking Truth to Power; kuri už JAV ribų išėjo pavadinimu The 
Art and Craft of Policy Analysis (Wildavsky, 1980). 


Devintasis dešimtmetis 

Per šį dešimtmetį politikos mokslo idėja plačiai paplito vadovėliuose. Iš ilgo jų sąrašo galima 
paminėti Burch and Wood (1983); Peters (1982); Hogwood and Gunn (1984); Hill and Bramley 
(1986); Jordan and Richardson (1987); Richardson and Jordan (1979/1985). 


Politinė analizė politiniame procese ir politinio proceso analizė 

Analizė, mėginanti naudoti racionalias sprendimų priėmimo ir vertinimo metodikas pačiame poli- 
tiniame procese, pasipildė naujomis publikacijomis. Svarbiausieji šios srities tekstai: Campbell 
(1976); Weiss (1977b); Stokey and Zeckhauser (1978); Rossi and Freeman (1979); Carley (1980). 6 


Viešosios politikos mokslas, kaip atskira akademinė veiklos sritis, susiformavo septin- 
tojo dešimtmečio pabaigoje, kai Amerikos socialinių mokslų tyrimų tarybos iniciatyva buvo 
surengtos dvi konferencijos ir jų pagrindu išleistas straipsnių rinkinys (Renney, ed., 1968). 
1972 m. buvo įsteigta Viešosios politikos studijų organizacija, vėliau sukurtos kelios ana- 
logiškos asociacijos ir keletas žurnalų (Henry, 1990:6). Tačiau bene svarbiau nei šių for- 
malių steiginių atsiradimas buvo tas faktas, jog viešosios politikos problemos pradėjo traukti 
labai įvairių akademinių disciplinų dėmesį. Šios problemos kerta disciplinų skiriamąsias 
ribas, tad dėmesys joms tapo visų socialinių mokslų bruožu. Aštuntąjį dešimtmetį politi- 
kos analizė, kaip tam tikras priėjimas, teikė vilčių, kad susikurs vieningas arba integruo- 
tas mokslas, nutiesiantis tiltus tarp skirtingų akademinių disciplinų. Dėl viešosios politi- 
kos analizės, kaip integruojančios tyrimų srities perspektyvos, buvo gyvai diskutuojama 
simpoziume, kurį 1971 m. surengė Amerikos politinių ir socialinių mokslo akademija 
(Charlesworth, 1972). Tačiau dauguma šio simpoziumo dalyvių skeptiškai vertino pastan- 

gas kurti tokį integruojantį socialinį mokslą. Tolesnė socialinių mokslų raida aštuntąjį ir de- 
vintąjį dešimtmetį patvirtino jų abejones. Universitetuose neatsirado nieko, kas liudytų, jog 
disciplinų uždarumas yra įveikiamas ar kad klostosi tarpdisciplininis priėjimas. Vis dėlto 
per tą laikotarpį pasirodė daugybė studentams ir doktorantams skirtų leidinių, kurių dėmesio 
centre — politinio proceso analizė ir analizės vaidmuo sprendimų priėmimo procese. Tačiau 
turbūt svarbiausia tai, kad vienas didžiausių poslinkių įvyko už akademinių ribų. Septintąjį 
ir aštuntąjį dešimtmetį pradėjo stulbinamai sparčiai daugėti „minties tankų“ ir tyrimo ins- 
titutų, kuriuose vyravo tarpdisciplininis požiūris į viešąją politiką. Akademinių autorių pro- 
dukcija vis dar tebebuvo susijusi su atitinkamų disciplinų, o ne su „politikos darbotvarke“. 
Tačiau „minties tankai“ jau vadovavosi problemiškai ir politiškai angažuota darbotvarke, gai- 
vinusia tą „politikos (policy) orientaciją“, kurią pirmasis akcentavo Lasswellas (žr. 2.8.2). 

Vienas ryškiausių pastarųjų dviejų dešimtmečių viešosios politikos studijų bruožų yra 
tas mastas, kuriuo jos paplito už Amerikos ribų ir kitose šalyse. Tiesą sakant, bene ori- 
ginaliausios idėjos dabar ateina iš Europos. Tai svarbus poslinkis, nes dar palyginti nese- 
niai šioje srityje vyravo Amerikos temos ir idėjos. Galima nurodyti daugelį spaudinių, 
kurie liudija pastarųjų metų Europos indėlį: 

J. Kooiman and K.A. Eliassen (eds.), Managing Public Organizations, 1987. 

J. Kooiman (ed.), Modern Governance, |993. 

M. J. Hill (ed.), New Agendas in the Study of Policy Process, 1993. 

J.-E. Lane, Institutional Reform, 1990. 

J.-E. Lane, The Public Sector, 1993. 


1.4 POLITIKOS ANALIZĖS 
IR POLITIKOS ANALITIKŲ RŪŠYS 


Kartą princas Metternichas Italiją, kuri tuomet buvo susiskaidžiusių regionų konglome- 
ratas, pavadino tik „geografine sąvoka“. Tam tikra prasme tai pasakytina ir apie viešo- 
sios politikos analizę. Tai nevienalytis disciplinų, teorijų ir modelių junginys. Kaip pažy- 
mi Wildavsky, „viešosios politikos analizė yra taikomųjų tyrimų sritis, kurios turinį Ie- 
mia ne disciplinų ribos, bet tai, kas praverčia sprendžiant tam tikrą problemą tam tikru 
laiku“ (Wildavsky, 1979:15). Viešoji politika su jos problemomis bendrą problematiką tei- 
kia visiems socialiniams mokslams ir toms mokslinio tyrimo sritims, kurios pradėjo su- 
vokti, jog jos veikia politiniame kontekste. Ši bendra problematika lėmė tai, kad viešo- 
sios politikos ir jos problemų analizės pobūdis darėsi vis labiau tarpdisciplininis. Šioje 
knygoje po viešosios politikos analizės skėčiu atsiduria įvairios akademinės disciplinos: 
politinis mokslas ir politinė filosofija, ekonomika, psichologija, sociologija. Tačiau be šios 
disciplinos viešosios politikos analizei reikia ir žinių, padedančių suvokti istorinį, teisinį, 
antropologinį ir geografinį viešosios politikos kontekstą. Kiekybinės analizės ir kompiu- 
terinio modeliavimo metodų poveikis viešosios politikos formavimui, įgyvendinimui bei 

vertinimui taip pat laikytinas viešosios politikos analizės dėmesio objektu. Politikos ana- 
lizė negali nesilaikyti tarpdisciplininio požiūrio į savo objektą. Tam tikros politikos ar 
politinės problemos tyrinėtojas pirmiausia turi suvokti, jog esama skirtingų sąvokinių sche- 
mų, skirtingų linzių, kurios gali būti panaudotos informacijai ir duomenims interpretuoti. 


Kas yra „politikos analitikai“ ir ką jie veikia? 


Politikos analize užsiima labai įvairūs žmonės. Tačiau tik kai kurie sutiks, kad jų darbas 
būtų apibūdinamas kaip „viešosios politikos analizė“. Vis dėlto juos visus vienija tam tikri 
bendri jiems rūpimi klausimai: 

+ „problemos“ ir viešosios politikos santykis su tomis problemomis; 

+ viešosios politikos turinys; 

+ tai, kokius sprendimus priima arba kokių nepriima politikos formuotojai; 

+ vykdomos politikos padariniai ir rezultatai. 


Haroldo Lasswello politikos analitiko/mokslininko įvaizdį nusako tam tikra tipų ir vaid- 
menų visuma. Merelmanas (1981:492) juos apibūdina taip: 

+ politinės bendruomenės gydytojas psichoanalitikas (žr. Lasswell, 1948a:6 skyrius); 

+ socialinis inžinierius (žr. Lasswell, 1963:134—135); 

+ Žinių rinkėjas (žr. Lasswell, 1935:134—135); 

+ politinis agitatorius (žr. Lasswell, 1948a:186-187); 

+ viešojo administravimo tyrinėtojas (žr. Lasswell, 1930a). 


Pastarieji trys tipai tapo vyraujančiais politikos analizės „tipais“. Psichoanalitinis ir 
inžinerinis politinio analitiko tipas liko šešėlyje (žr. 3.7, 4.5.2). 


Institucinis kontekstas: kur juos galima rasti? 


+ Universitetuose: tarp akademikų, kurie domisi politika ir politinio proceso problemo- 
mis. Jie imasi individualių tyrimų ir konkuruoja tarpusavyje dėl finansavimo, kurį teikia 
grantų skirstymo institucijos. 

+ Nepriklausomuose tyrimų institutuose ir „„minties tankuose“: jie gali turėti kadrinių ir 
samdomų darbuotojų, užsiimančių specializuotais tyrimais. 

+ Valdiškose politikos analizės institucijose: čia jie teikia Žinias bei tyrimų rezultatus 
vyriausybei, valstybinėms institucijoms bei visuomeninėms organizacijoms. 

+ Spaudimo bei lobizmo grupėse: interesų grupės, kurios siekia daryti įtaką politikai ste- 
bėdamos vykdomos politikos eigą ir siūlydamos alternatyvios politikos idėjas. 

+ Politinėse partijose: kurios turi skyrius (poskyrius) arba grupes, užsiimančias politikos 
tyrimais bei politinėmis iniciatyvomis ir tarnaujančias partijų siekiams bei interesams. 

+ Nepriklausomi konsultantai: žmonės, kurie užsiima tyrimais pagal kontraktus už ho- 
norarą. 


Jų profesinis pasirengimas ir akademinė orientacija 


Analitikams gali rūpėti bendros problemos, jie gali priklausyti bendram „politikos tink- 
lui“ arba „politikos bendruomenei“ (žr. 2:10), tačiau skiriasi jų profesinė orientacija. Tie, 
kurie dirba viešosios politikos analizės srityje, ateina iš labai įvairių akademinių discip- 
linų: iš ekonomikos, teisės, politinių mokslų, sociologijos, geografijos, ekologijos ir pan. 


Kokiose politinėse scenose, srityse, bendruomenėse ar tinkluose jie dalyvauja? 


Viešoji politika yra toji sritis, kurią paprastai apibrėžia tam tikros sritys, arba sektoriai; 
būtent šiame kontekste paprastai ir vyksta tarpdisciplininė bei tarpinstitucinė sąveika. Sričių 
sąrašą galima pradėti nuo šių: 

+ sveikatos apsauga; 

+ transportas; 

+ Švietimas; 

+ aplinkosauga; 

+ socialinė politika; 

+ aprūpinimas būstais; 

+ ekonominė politika; 

+ rasės; 

+ urbanistika. 


Kiekvienoje iš šių sričių esama specializuotų tyrimo tinklų bei asociacijų, kurios mėgi- 
na suvokti jose kylančias problemas, įvertinti jų atžvilgiu vykdomą politiką ir siūlo naujų 
idėjų. (Šio pobūdžio tyrimų lyginamąją apžvalgą pateikia Heidenheimer et a/. 1990; Har- 
rop (ed.), 1992.) 


Kurioms politinio proceso fazėms analitikai skiria daugiausia dėmesio? 


Daug dėmesio analitikai skiria įvairioms politinio proceso stadijoms, ir jų santykiai su 
politiniu procesu yra specifiniai, be to, jie vadovaujasi labai skirtingomis jo samprato- 
mis. Kai kuriems jų labiausiai rūpi, kaip interesų grupės veikia politiką, kitiems labiau 
rūpi biurokratijos įtaka sprendimų priėmimo procesui, dar kitus labiau domina profesio- 
nalų politinis vaidmuo. Analitikams gali rūpėti ir skirtingos proceso fazės, tokios kaip 
politikos formavimas, jos įgyvendinimas arba jos vertinimas. 

1.5 ANALITINIŲ SCHEMŲ ĮVAIROVĖ 


Žinant institucinės aplinkos, akademinės orientacijos, politinių interesų ir požiūrių į po- 
litinį procesą skirtumus mūsų neturėtų stebinti faktas, jog, analitikai naudojasi labai skir- 
tingomis analizės schemomis. 


+» Naudojimasis „freimais“ 


Idėja, kad galima mąstyti naudojant „freimus“, kurie struktūrizuoja analizę ir teikia jai „dis- 
kursą“, iškilo aštuntąjį dešimtmetį. Freimus galima įsivaizduoti kaip problemų formulavimo bū- 
dą, kai joms suteikiamas pavidalas ir apibrėžtumas. Freimas nusako tam tikrą tikrovės schemą, 
kuria vadovaujasi arba kurią pripažįsta tam tikra grupė arba bendruomenė. Konfliktai gali kilti 
freimų viduje arba tarp freimų. Studijuodami viešąją politiką turime suvokti, kaip skirtingi anali- 
zės freimai apibrėžia ir sprendžia problemas, kaip šie freimai konfliktuoja, konverguoja ir kinta 
(žr. Rein and Schėn, 1993). 9 


Vienoje iš įtaigiausių srities klasifikacijų (Bobrow and Dryzek; 1987) teigiama, kad 
viešosios politikos analizė gali būti atliekama penkių pagrindinių analitinių schemų kon- 
tekste: 

+ gerovės ekonomika; 

+ viešųjų sprendimų teorija; 

+ socialinė struktūra; 

+ informacijos apdorojimas; 

+ politinė filosofija. 


Gerovės ekonomika ir viešųjų sprendimų teorija (public choice) kildinama iš ekono- 
mikos teorijos; socialinės struktūros idėja — iš sociologijos; informacijos apdorojimo idė- 
Ja aprėpia daugiausia disciplinų, tarp jų psichologiją, organizacijų elgsenos, dirbtinio in- 
telekto ir informacijos teorijas; politinė filosofija taip pat nusako plačią kategoriją, aprė- 
piančią normatyvinę ir moralinę filosofiją bei metodologiją. 

Šioje knygoje prie jų sąrašo galime pridurti: 

+ politinio proceso analizę; 

+ lyginamąją politiką; 

+ vadybą. 


Šiame skirsnyje aptarsime Bobrowo ir Dryzeko siūlomas ir mūsų papildomas analitinės 
schemas. „Filosofinis“ komponentas plačiau bus aptartas 1.6 skirsnyje. Iškart reikia pasa- 
kyti, jog nebūtinai šios schemos tarpusavyje yra nesuderinamos. Viešosios politikos anali- 
zė paprastai naudojasi keliomis iš jų - ji neapsiriboja kuria nors viena. Tiesą sakant, geriausių 
rezulatų pasiekė tie, kurie sugebėjo aprėpti skirtingas analitines schemas. Kaip teigia Wil- 
davsky, viešosios politikos analizė yra ir menas, ir amatas: „analizei reikia vaizduotės“, „min- 

tinio eksperimentavimo“ ir kūrybiškumo (Wildavsky, 1979:16—17). Bryanas Hogwoodas 
(1984:25) rašo, kad politikos analitikas turi būti „visų galų meistras“, kitaip sakant, 


jis turi pažinti įvairiausias koncepcijas ir metodus, net ir nebūdamas ekspertu ... jis turi sugebėti 
suvokti potencialiai naudingas metodikas, net jeigu pats nesugebėtų jų taikyti, matyti stipriąsias ir 


silpnąsias jų savybes ir gebėti įsivaizduoti esant sprendimų priėmėjų vietoje. 


Analitinės schemos yra jo amato įrankiai. 


Gerovės ekonomika 


Kilusi iš Benthamo ir Millio utilitarizmo (žr. toliau 1.6), gerovės ekonomika yra vienas 
svarbiausių politikos analizės komponentų. Daugelyje knygų, skirtų viešosios politikos 
analizei, gerovės ekonomika traktuojama kaip vyraujanti politikos analizės paradigma. Pla- 
čiausia prasme ji nusako gerovės ekonomikos teorijų bei modelių naudojimą siekiant ra- 
cionalizuoti ir padaryti efektyvesnį sprendimų priėmimo procesą. Iš tekstų, kuriuose ji 
naudojama arba aptariama, paminėtini: 

E. S. Ouade, Analysis for Public Decisions, 1976. 

E. Stokey and R. Zechhauser, 4 Primer for Policy Analysis, 1978. 

H. Jenkins-Smith, Democratic Politics and and Policy Analysis, 1990. 

M. Carley, Rational Technigues in Policy Analysis, 1980. 

Politikos analizė, kaip „racionalios technikos“ atmaina, kilusi iš gerovės ekonomikos 
postulatų. Jis bus aptariama 3.8, 3.9, 4.5 1r 4.7 skirsniuose. 


Viešųjų sprendimų teorija 
Viename iš įvadinių tekstų pateikiamas toks jos apibūdinimas: 


Viešųjų sprendimų teoriją galima apibrėžti kaip ne rinkos sprendimų priėmimo ekonomiką arba pa- 
prasčiausiai kaip ekonomikos taikymą politikos mokslui. Viešųjų sprendimų teorijos objektas sutam- 
pa su politinės teorijos objektu: valstybės teorija, balsavimo taisyklės. rinkėjų elgsena, partijų poli- 
tika. biurokratija ir t.t. Tačiau savo metodologiją ji perima iš ekonomikos. 

(Mueller, 1979:1) 


Knygoje aptarsime šiuos viešųjų sprendimų teorijos darbus: 

W. A. Niskanen, Bureacracy and Representative Government, 1971. 
A. Dawns, An Economic Theory of Democracy, 1957. 

A. Dawns, /nside Bureacracy, 1967. 

F. Dunleavy, Democracy, Bureaucracy and Public Choice, 1991. 
Šią analitinę schemą aptarsime 3.5.1 skirsnyje. 

Pagrindiniai institucionalistinių teorijų tekstai yra šie: 

T. M. Moe, „New economics of organizations“, 1984. 

L. Kiser and E. Ostrom, „The three worlds of political action“, 1982. 

J. E. Stiglitz, „Principal and agent“, 1987. 

B. R. Weingast, „The political institutions of representative government“, 1989. 
D. C. North, /nstitutions, Institutional Change and Economic Performance, 1990. 


Socialinė struktūra 


Analitinėje schemoje viešosios politikos analizei naudojamos sociologijos teorijos sąvo- 
kos. Šioje knygoje nagrinėsime sociologijos indėlį į viešosios politikos analizę keliose 
srityse. Tas indėlis ypač svarus į socialinių problemų analizę (žr. 2.2.1/3). Šiuo požiūriu 
svarbiausieji tekstai yra Šie: 

R. C. Fuller and R.R. Myers, „The natural history of a social problem“, 1941. 

C. W. Mills, The Sociological Imagination, 1959. 

H. S. Becker, Outsiders, 1963. 

H. Blumer, „Social problems as collective behaviour“, 1971. 

M. Spector and J.I. Kitsuse, Constructing Social Problems, 1977. 

R. L. Henshel, Thinking about Social Problems, 1990. 

Socialinių problemų „gyvenimo ciklų“ koncepcija kartu yra ir svarbus politinio pro- 
ceso „stadijinio“ modelio šaltinis (žr. R.C. Fuller and R.R. Myers, 1941). Sociologai daug 
nuveikė aiškindami galios prigimtį visuomenėje (3.3), organizacijose (3.6.2, 4.3.7) ir ins- 
titucijose (2.11.6); iškėlė nemažai pažinimo sociologijos koncepcijų. Platesne prasme, 
„funkcionalistinė“ sociologija (Parsons, 1937, 1951) daugiausia įtakos turėjo „Sisteminėms“ 
politinio proceso koncepcijoms (Žžr., pavyzdžiui, Easton, 1953, 1965; Almond and Powell, 
1966). Sociologinės koncepcijos tiesiogiai ir netiesiogiai daro įtaką ir pačiai politikai (Bul- 
mer, 1990). 


Informacijos apdorojimas 


Kaip pastebi Bobrowas ir Dryzekas, ši analitinė nuostata, leidžianti naudotis įvariausio- 
mis akademinėmis disciplinomis, yra bene margiausia iš visų analitinių schemų. Ją nau- 
dodami analitikai „nagrinėja, kokiu būdu individai bei organizacijos ... apdoroja infor- 
maciją, priima sprendimus ir sprendžia problemas“ (Bobrow and Dryzek, 1987:83). Jos 
sąvokiniai įrankiai: 

+ kognityvinė psichologija; 

+ socialinė psichologija; 

+ sprendimų priėmimo teorija; 

+ informatika; 

+ dirbtinio intelekto teorija; 
+ organizacinės elgsenos teorija. 


Pagrindiniai tekstai: 

„Lasswell, Psychopathology and Politics, 1930. 

„Lasswell, Power and Personality, 1948. 

„Simon, Models of Man, 1957. 

„Simon, The New Science of Management Decision, 1960. 

„Simon, The Sciences of the Artificial, 1969. 

„ Simon, „Human nature in politics“, the dialogue of psychology with political 

science“, 1985. 

E. Lindblom, „The science of muddling through“, 1959. 

E. Lindblom, The Intelligence of Democracy, 1965. 

E. Lindblom, „Still muddling through“, 1979. 

E. Lindblom and D. K. Cohen, Usable Knowledge, 1979. 

„ Newall and H. A. Simon, Human Problem Solving, 1972. 

„G. March and H. A. Simon, Organizations, 1958. 

„Vickers, The Art of Judgment: a study of policymaking, 1965. 

„Vickers, Value Systems and the Social Process, 1968. 

„M. Cyert and J. G. March, A Behavioral Theory of the Firm, 1963/1992. 

„ W. Deutsch, The Nerves of Government, 1963. | 

„T. Campbell, „The social scientist as methodological servant of the experimenting 
society“, 1973. 

D. T. Campbell, „Experiments as arguments“, 1982. 

H. L. Wilensky, Organizational Intelligence, 1967. 

C 

„Argyris and D. A. Schėn, Organizational Learning, 1978. 
„ Argyris, Strategy, Change and Defensive Regimes, 1985. 
I. L. Janis, Groupihink, 1972/1982. 
I. L. Janis and L. Mann, Decision Making, 1977. 
R. Jervis, „Hypothesis on misperception“, 1968. 
J. S. Carroll and E.J. Johnson, Decision Reseach, A Field Guide, 1990. 
Ši analitinė schema bus nagrinėjama 3.7 skirsnyje, bet ją aptiksime ir kituose skir- 
sniuose (pvz., 3.4; 4.6.4). 


+ Psichologija ir politikos analizė 


Psichologijos indėlis į viešosios politikos studijas buvo gana ryškus, nors jį iš dalies nustelbė 
ekonomikos, ypač viešųjų sprendimų teorijos įtaka. Psichologijos (Williamo Jameso) plėtojamas 
simbolinis interakcionizmas daug prisidėjo prie socialinių problemų tyrimų (žr. 2.2.2). Lasswel- 
las pirmasis psichologiją ir psichoanalizę pradėjo sistemiškai taikyti politikos analizėje. Antai 
1930 m. jis rašė: 

Prevencinės politikos idealas - užbėgti konfliktams už akių, t. y. mažinti įtampą visuome- 
nėje ... Šio prevencinės politikos idealo realizavimas priklauso ne tiek nuo socialinės organi- 
zacijos pokyčių, kiek nuo socialinių administratorių ir socialinių mokslininkų metodų tobulė- 
jimo bei Žinių plėtros. Prevencinė ateities politika glaudžius ryšius palaikys su medicina, psi- 
chopatologija, fiziologine psichologija ir kitomis panašiomis disciplinomis ... 

(Lasswell, 1930:203) 


Septintąjį dešimtmetį Simonas paskelbė svarbių darbų, grindžiamų kognityvinės psichologi- 
jos idėjomis. Politikos vertinimo tyrimų pradžia sietina su pirmeiviškais Campbello ir kitų dar- 
bais (žr. 4.5; Stier, 1975:107). Prisiminę dar ir „žmogiškųjų santykių“ mokyklos vadybos teoriją 
matysime, jog palyginti su ekonomistų siūloma naudos maksimizacijos idėja, psichologinės kon- 
cepcijos teikia rafinuotesnį ir empiriškai labiau pagrįstą žmogiškosios elgsenos vaizdą. Aštuntą- 
jį dešimtmetį psichologiškai orientuotos grupinio sprendimų priėmimo studijos (Janis, 1972/1982; 
Janis and Mann, 1977) suformavo naujų įžvalgų į politikos formavimo proceso analizę (žr. 3.7.3). 

Netiesiogiai psichologija prisidėjo ir prie „stadijinės“ politikos analizės; ji pateikė sprendimų 
priėmimo koncepcijų, kurios tą procesą skaido į įvairias „stadijas“. Tai matyti Simono darbuose, 
taip pat kognityvinės psichologijos (žr. Carroll and Johnson, 1990) bei socialinės psichologijos 
(žr. Mann, 1969) studijose. 

Mannas, pavyzdžiui, skiria tris stadijas: ikisprendiminę; sprendiminę; posprendiminę (Mann, 
1969:133-—152). Nors šios stadijos yra veikiau loginės, o ne psichologinės, Mannas ir kiti socia- 
liniai psichologai, naudodamiesi šiomis konstrukcijomis, parodo, jog sprendimų priėmimo pro- 
cesas toli gražu neprilygsta racionalistiniam idealui. 

Carroll ir Johnson (1990:16) išskiria įvairias kognityvinės psichologijos tyrimų kryptis (tarp jų 
ir Simono), esančias tarsi gairės empirinėms studijoms: 

e Atpažinimas: Kas pastebi problemą? Kas turėjo įvykti, kad ji būtų įvardyta kaip sprendimo 
reikalaujanti problema? 

e Formulavimas: Kas apibrėžia problemas? Kaip jos buvo atskirtos nuo kitų problemų? Kokie ir 
kieno tikslai buvo iškelti pirmiausia? 

+ Alternatyvos: Iš kur atsirado alternatyvos? Kodėl alternatyvų paieška buvo nutraukta? 

e Informacijos paieška: Kiek informacijos buvo surinkta? Kas ją surinko? Kokios rūšies informa- 
cijos buvo ieškoma? Kaip ji buvo panaudota? 

e Vertinimas/pasirinkimas: Kokio pobūdžio sprendimai buvo priimti? Kas juos priėmė? Kokia 
informacija buvo pasinaudota? Kokiomis prielaidomis buvo remiamasi? 

e Veiksmas/grįžtamasis ryšys: Kas įvyko po to, kai buvo priimtas sprendimas? Ką pasiekia grįž- 

tamasis ryšys? 6 


Viešoji politika vadybinėse koncepcijose 


Politikos analizės teorijai ir praktikai daug įtakos padarė vadybos idėjos bei metodai. Sep- 
tintąjį dešimtmetį politikos analizės ištakose, McNamaros laikais, tokios vadybos idėjos, 

kaip korporacinis planavimas, darė didelę įtaką JAV ir kitų šalių vyriausybėms. Aštuntą- 
jį dešimtmetį įsivyravo idėja, jog viešasis administravimas sparčiai virsta viešosios „va- 
dybos“ atmaina. Literatūroje vadybos idėjas buvo mėginta taikyti viešojo administravimo 
tyrimuose, jomis naudotasi ir biurokratijos ydoms kritikuoti. Aštuntojo dešimtmečio pa- 
baigoje ir devintojo pradžioje dėl didėjančių viešojo biudžeto problemų vadybinės kon- 
cepcijos sparčiai plito ir teorijoje, ir praktikoje, dažnai jos kaip alternatyva būdavo 
pateikiamos senajai viešojo administravimo tradicijai (Rainey, 1990). Devintąjį ir dešimtąjį 
dešimtmetį viešojo administravimo paradigma ėmė sparčiai trauktis ir užleido vietą vie- 
šosios politikos kaip viešosios vadybos (Metcalfe and Richards, 1992; Lane, 1993; Flynn, 
1990, OECD, 1990, 1991, 1992; Osborne and Gaebler, 1992; Hughes, 1994). 

Vadybinių koncepcijų dėmesio centre — pastangos didinti viešojo sektoriaus efektyvu- 
mą metodais, kurie anksčiau buvo taikomi tik privačiam (pelno) sektoriui. Savo idėjų jos 
šiek tiek eklektiškai semiasi iš įvairių disciplinų, tokių kaip vadybos mokslas; ekonomi- 
nė teorija; socialinė ir profesinė psichologija; vadybinė apskaita; vadybinis auditas. As- 
muo, kurio idėjos turėjo daugiausia įtakos šiam poslinkiui link vadybinių koncepcijų, buvo 
Peteris Druckeris. Pagrindinis šių koncepcijų tekstas, jų biblija, devintąjį dešimtmetį bu- 
vo Peterso ir Watermano studija (1982), kurioje buvo pateikta „tobulai“ (sic) veikiančių 
kompanijų analizė ir tobulumo charakteristikų sąrašas. Studiją džiaugsmingai sutiko re- 
formatoriai, ypač „dešinieji“, kurie viešųjų sprendimų teorijos jau buvo įtikinti įtariai žvelg- 
ti į Weberio „viešąjį interesą“ ginančią administracinę hierarchiją ir teikti pirmenybę la- 
biau į rinką orientuotai „vadybai“ (žr. ketvirtąją dalį, passim). 

Šio „menedžerizmo“ — tiek kaip kontrolės įrankio, tiek kaip ideologijos — kritikai 
(Massey, 1993; Politt, 1990) kelia abejonių dėl idėjos, kad privataus sektoriaus vadybos 
sąvokos ir metodai gali būti taikomi viešojo sektoriaus liberalioje demokratinėje visuo- 
menėje tvarkymui. Tačiau tokie akademiniai argumentai nepaveikė politikos formuoto- 
jų, dirbusių viešojo biudžeto griežtėjančio taupymo sąlygomis. Šio vadybinio požiūrio 
įtaka buvo labai plati (OECD, 1991, 1992), ir reikia pripažinti, jog dabar jis vyrauja 
viešojo sektoriaus praktikoje, o gal ir teorijoje. 

Menedžerizmo poveikis buvo labai stiprus, ir ši tema nuolat mus lydės visoje knygo- 
je. Konkrečiau jį aptariame 4.3.5 ir 4.5.3 skirsniuose. 


Pagrindiniai „,„menedžerizmo“ tekstai: 

P. Drucker, The Practice of Management, 1954. 

P. Drucker, Managing for Results, 1964. 

P. Drucker, The Age of Discontinuity, 1969. 

T. Peters and H. Waterman, /n Search of Excellence, 1982. 

J. L. Perry and K. L. Kraemer (eds.), Public Management, 1983. 
D. Osborne and T. Gaebler, Reinventing Government, 1992, 

C. Politt, Managerialism and the Public Sector, |990. 

L. Metcalfe and S. Richards, /mproving Public Management, 1992. 
A. Massey, Managing the Public Sector, 1993. 

Politinis/politikos procesas 


Šiai analitinei schemai priklauso įvairios koncepcijos apie tai, kaip turi būti aiškinamas 

politinis/politikos formavimo kontekstas. Galima išskirti šešias tokių koncepcijų grupes: 

+ „Stadijinės“ koncepcijos: politikos formavimo procesą suvokia kaip atskirų Žings- 

nių arba stadijų seką; remiamasi Lasswello, Simono ir Eastono, Almondo idėjo- 

mis (pvz., Jones, 1970; Anderson, 1975; Hogwood and Gunn, 1984). Politika ana- 

lizuojama kaip procesas, prasidedantis „darbotvarkės sudarymu“ ir baigiantis re- 
zultatų įvertinimu bei baigtimi (žr. 1.3; 1.9; 1.10). 

+ Pliuralistinės-elitistinės koncepcijos: savo dėmesį telkia į valdžią, į jos pasiskirs- 
tymą tarp grupių ir elitų („geležiniai trikampiai“) ir į tai, kaip pastarieji kontro- 
liuoja politikos formavimą (Dahl, 1961; Lindblom, 1977; Lindblom and Woodhouse, 
1993: Shattschneider, 1960; Cobb and Elder, 1972; Bachrach and Baratz, 1962, 
1963, 1970; Crenson, 1971; Lukes, 1974; Gaventa, 1980) (žr. 2.4, 2.6, 3.3). 

+ Neomarksistinės koncepcijos: mėgina taikyti Marxo arba marksistines idėjas ka- 
pitalistinės visuomenės politiniam procesui aiškinti (Miliband, 1982; O'Connor, 
1973; Poulanzas, 1978; Cockburn, 1977; Offe, 1985; žr. plačiau Dunleavy and 
O'Leary, 1987) (žr. 2.7, 3.3.3). 

+  Posistemių koncepcijos: politinį procesą analizuoja naujų metaforų, tokių kaip „tin- 
klai“, „bendruomenės“, „posistemiai“, terminais (Heclo, 1978; Richardson and Jor- 
dan, 1979; Baumgartner and Jones, 1993; Sabatier and Jenkins-Smith (eds.), 1993) 
(žr. 1.9, 2.10). 

+ Politinio diskurso koncepcijos: politinį procesą analizuoja kalbos ir komunikaci- 
jos požiūriu. Jos remiasi prancūzų ir vokiečių kritiniais teoretikais, tokiais kaip Fou- 
caultas ir Habermasas, taip pat Toulminu ir Wittgensteinu (Fisher and Forester 
(eds.), 1993; Edelman, 1967, 1977, 1988) (žr. 2.73, 2.9.2). 

+ Institucionalizmas: yra mažiau išplėtotas nei kitos koncepcijų grupės, tačiau įgy- 
jantis vis didesnės reikšmės politinio proceso studijose (žr. 2.11.6, 3.6; Almond er 
al., 1993:132—-154). Pagrindiniai tekstai: Skocpol (1985) ir Hall (1986) (žr. 2.11.6. 
3.6.4); Weaver and Rockman (eds) (1993) (žr. 2.11.6). 


Lyginamoji viešoji politika 


Kaip pastebi Feldmanas (Feldman, 1978), lyginamoji viešoji politika yra viešosios poli- 
tikos tyrimo būdas taikant lyginamąją politinių procesų ir jų išeigos analizę. Kaip rašo- 
ma viename iš svarbiausių šios pakraipos tekstų, „lyginamoji viešoji politika aiškina, kaip, 
kodėl ir su kokiais rezultatais įvairios valdžios imasi tam tikro veiklos arba neveiklos kur- 
so“ (Heidenheimer et a/., 1990:3). Ieškant atsakymo į šį klausimą naudojamasi įvairio- 
mis koncepcijomis. Jos gali būti nusakytos įvairiais būdais (žr. ibid.:7-9). Tačiau, žino- 
ma, jos nėra tik lyginamosios viešosios politikos nuosavybė ir nebūtinai nesuderinamos 
tarpusavyje. Šioje knygoje keletą jų aptarsime remdamiesi svarbesniais jų tekstais: 

+ socialinės ir ekonominės koncepcijos: viešąją politiką traktuoja kaip ekonominių 
ir socialinių veiksnių padarinį (Wilensky, 1975; Hofferbert, 1974); 

+ partinio valdymo koncepcijos: nagrinėja tai, kaip partijų konkurencija ir partinė val- 
džios kontrolė veikia politinį procesą (Castles, 1982); 

+ klasių kovos koncepcijos: viešąją politiką aiškina kaip politinę klasių kovos kapi- 
talistinėse šalyse formą (Offe, 1984); 

+ neokorporatyvistinės koncepcijos: savo dėmesį telkia į organizuotų interesų įtaką 
viešajai politikai (Lehmbruch and Schmitter, 1982); 

+ institucionalistinės koncepcijos: dėmesį kreipia į valstybės ir socialinių institucijų 
vaidmenį apibrėžiant ir formuojant viešąją politiką (Hall, 1986; Weaver and Rockman 
(eds), 1993). 

Lyginamosios viešosios politikos studijose paprastai naudojamasi trimis pagrindiniais me- 
todais (žr. Harrop (ed.), 1992): konkrečios politikos srities atskiroje šalyje tyrimais (Parsons, 
1988); statistine kelių tyrimų skirtingose šalyse analize (Castles (ed.), 1988; Wilensky, 1975; 
Heidenheimer et al., 1990); arba labiau fokusuota tam tikros politikos srities ar sektoriaus 
palyginamose šalyse lyginamąja analize (pvz., sveikatos apsaugos politikos, ekonomikos po- 
litikos, teisinių sistemų G5 šalyse palyginimu: žr. Harrop (ed.), 1992). Kai kurias specifi- 
nes lyginamosios viešosios politikos koncepcijas aptarsime 2.11, 3.6.4 ir 4.7 skirsniuose. 


1.6 FILOSOFINES PARADIGMOS 


Filosofinių (etinių, normatyvinių, metodologinių) nuostatų poveikis viešosios politikos ana- 
lizei yra didžiulis. Tiesą sakant, galima rekonstruoti visą politinės filosofijos istoriją ir 
parodyti, kad domėjimasis „politika“ ir „problemomis“ buvo pagrindinis politinės teori- 
jos aspektas nuo pat Antikos laikų (žr. Nagel, 1990:422—423). Tačiau šiame knygos skir- 
snyje apsiribosime septyniomis filosofų (arba socialinių teoretikų) grupėmis, kurių dar- 
bai turėjo (arba turi) esminės įtakos viešajai politikai ir viešosios politikos analizei: 

+ Machiavellis ir Baconas; 

+ Benthamas ir Millis: utilitarizmas; 

+ Jamesas ir Dewey: pragmatizmas ir viešosios politikos mokslų pradžia; 

+ Rawlsas ir Nozickas: dvi teisingumo teorijos; 

+ Karlas Popperis ir lokalinės socialinės inžinerijos modelis; 

+  Hayekas: rinka ir individo pasirinkimo laisvė; 

+  Etzionis ir „komunitarizmas“; 

+  Habermasas ir komunikatyvinis racionalumas. 


Machiavellis ir Baconas 


Machiavellis (1469-1527) valdymo teorijas siekė suderinti su ta politine realybe, kurią 
jis pats patyrė ir apie kurią Žinojo iš istorijos studijų. Machiavellis buvo įsitikinęs, jog 

esantiems valdžioje būtina išmanyti, kaip veikia valdžios mechanizmas; kadangi buvo di- 
plomatas, jis buvo įsitikinęs ir kokybiškos informacijos bei jos interpretacijos būtinybe. 
Be to, jis tikėjo, kad galima atrasti bendras tiesas apie žmogiškosios elgsenos prigimtį ir 
apie poveikį, kurį jai daro socialinės institucijos bei struktūros. Žodžiu, valdymą jis laikė 
amatu, kurį galima tirti moksliškai. Jis buvo įsitikinęs, kad pažinę politikos ir valdžios 
realybę politiniai veikėjai geriau galėtų tvarkyti valstybės reikalus ir lengviau dorotis su 
problemomis. Ir, kaip neseniai komentavo žurnalas The Economist, Machiavellio intere- 
sai turi įdomių sąšaukų su dabartimi: 


Machiavellis, sėsdamas rašyti Valdovą, buvo neramus. Netekęs ilgametės valstybinės tarnybos jis ra- 
šė savo patarimus naujiesiems valdovams ir tikėjosi gauti darbo į valdžią atėjusių Medici administ- 
racijoje. Ši Machiavellio problema puikiai pažįstama minioms buvusių ir būsimų valstybės pareigū- 
nų šiuolaikiniame pasaulyje, tiems. kuriuos amerikiečiai vadina „politiniais intelektualais“ ... Šian- 
dien [Machiavellis] sėdėtų „minties tanke“ lepinamas dailių sekretorių ir savimeilę glostančio žiniask- 
laidos dėmesio. „Politiniai intelektualai“ vis dar mėgina savo išvadas teikti kaip nepriklausomų eks- 
pertų vertinimus. Tačiau, kaip ir Machiavellis, jie nuolat timpčioja politikus už skvernų. 


(The Economist, 25 May 1991) 


Machiavellį žavėjo galia ir rezultatai, valdžios sugebėjimas politikos priemonėmis pa- 
siekti savo tikslų. Jis manė atradęs giluminių jėgų, kurios formuoja politinį procesą nuo- 
latinės kaitos pasaulyje. Labiausiai jį domino fortuna — tikslų ir priemonių santykis kai- 
tos procese, kurio Žmonės nepajėgia racionaliai kontroliuoti. Efektyviausias politikas (val- 
dovas) yra tas, kuris geriausiai išnaudoja laiko momentus bei aplinkybes. Machiavellis 
buvo įsitikinęs, jog egzistuoja pažinimo rūšis, galinti racionalizuoti valdymą. 

Valdovas vis dar skamba labai šiuolaikiškai. Politinė analizė XX a. atsirado dėl tų pačių 
priežasčių — dėl noro suprasti, kas realiai vyksta valdžioje ir kaip vertintinas jos veiklos 
efektyvumas. Kriterijus, pagal kurį galiausiai vertiname valdžią, yra sėkmė ir rezultatai. 
Politika yra strategija, kuria vadovaujantis siekiama tikslų. „Klausimas, ar politika vado- 
vaujasi teisingumu, šiuo atveju nėra svarbus; svarbu tik tai, ar ji pasiekia užsibrėžtų tiks- 
lų. Šis efektyvumas ir yra vienintelis realus teisėtumo šaltinis. 


“+ James Burnham, The Machiavellians: Defenders of Freedom, 1943 


Burnhamo knyga The Managerial Revolution (1941) buvo svarus indėlis į debatus dėl kapitaliz- 
mo pokyčių epochoje, kai vis daugiau įtakos ir galios įgyja vadyba. Burnhamas joje argumenta- 
vo, kad ekonominių sąlygų kaita virto revoliucija, kuri kapitalo savininkus pakeitė nauju vadybi- 
ninkų elitu. Kokiu mastu galimas „mokslinis“ valdymas? Machiavellio idėjų paskatintas Burnha- 
mas teikia tokį atsakymą: 


Negalima tikėtis, kad net pačios moksliškiausios procedūros valdančiajai klasei galėtų padėti 
„Išspręsti“ visas visuomenės problemas ... Moksliškai pagrindžiama veikla ... gali turėti įtakos 


tik bendrų struktūrų kontekste. Dauguma svarbiausių socialinių problemų ... veikiausiai yra 

išvis neišsprendžiamos. Apskritai ... žmonėms nepaprastai sunku apie socialines ir politines 
problemas mąstyti moksliškai ir logiškai ... Bet kuriai elito daliai, mėginančiai veikti moksliš- 
kai, iškyla dilema. Masių politinis gyvenimas ir visuomenės darna priklauso nuo mitų. Moks- 
linis požiūris į visuomenę reikalauja atsikratyti mitų. Tačiau lyderiai turi skelbti ir net puose- 
lėti tikėjimą mitais, nes antraip visuomenė suskils ir jie bus nuversti. Žodžiu, lyderiai, jeigu 
jie mąsto moksliškai, turi meluoti. Sunku visą laiką viešai meluoti, o privačiai laikytis objek- 
tyvios tiesos ... Programos, kurias jie skelbia ir pagal kurias jie veikia, nedaug ką bendra turi 
su realybe ... 


Anthony Jay, Management and Machiavelli, 1987 

Ši knyga, pirmąkart paskelbta 1967 m., yra viena žinomiausių knygų apie vadybą, kurios par- 
duota 1,25 milijono egzempliorių. Jay'jus vėliau išgarsėjo kaip BBC serialų Yes Minister ir Yes 
Prime Minister bendraautoris. Knygoje jis teigia, jog vadybos mokslas tėra senojo valdymo me- 
no tęsinys: 


kai vadybos teoriją studijuojate kartu su politine teorija, ... suvokiate, jog studijuojate dvi la- 
bai panašias to paties dalyko atšakas. 


Pasak jo, būtent Machiavellis jam padėjo tai suprasti, ir kad savo knygoje Machiavellio me- 
todus jis taiko vadybos problemoms spręsti: „Machiavellis teikia gausybę puikių patarimų ir įžval- 
gių pastebėjimų kiekvienam aukščiausiojo lygmens vadybininkui ... (p. 15-16). 


Machiavellis kaip šventasis globėjas 
Nuo Ministrų kabineto Efektyvumo padalinio sienos į mus byloja įrėminta mokytojo citata: 


Būtina suvokti, jog nėra nieko, ką sunkiau įgyvendinti, kur sėkmės galimybės tokios menkos, 
o pavojai tokie dideli, kaip pradėti naują daiktų tvarką. 
(Metcalie and Richards, 1992:211) 4 


Machiavellis buvo politikos, kaip gudravimo ir apgaulės meno, filosofas, o Francis 
Baconas (1561-1626) buvo tas žmogus, kuris į politiką ėmė žvelgti modernesniu žvilgs- 
niu — kaip į racionalų, žiniomis pagrįstą veiksmų kursą. Shakespeare'o amžininkas (yra 
net teorija, kad būtent Baconas parašė Shakespeare'o dramas) Baconas politiką įsivaiz- 
davo kaip vidurio kelio siekį — res mea. Gera politika iš esmės remiasi suvokimu, kad 
naudojimasis valdžia reikalauja sugebėjimo išlaikyti jos autoritetą ir teisėtumą ieškant 
paramos ir pritarimo, 0 ne antagonizmo — patarimas, kurio karalius Džeimsas ne itin paisė. 
Valdžia ir galia — tai naudojimasis žiniomis. O žinios, pasak garsaus jo aforizmo, tai ga- 
lia. Baconui politika — tai žinių naudojimas valdymo tikslams. 

Baconas ir Machiavellis buvo įsitraukę į savo laikų politiką bei valdymą ir abu paty- 
rė nušalinimo nuo valstybinių pareigų gėdą. Machiavelliui politika yra valdžios išlaiky- 
mo menas, Baconui — veikla, padedanti išlaikyti autoritetą ir pusiausvyrą. Machiavellio 
politinio patarėjo užduotis — padėti Valdovui efektyviai meluoti, apgaudinėti ir žudyti, o 

Baconas įsivaizduoja daug kilnesnį ir svarbesnį patarėjų vaidmenį — Naujojoje Atlantidė- 
je (paskelbtoje 1627 m. po jo mirties) aprašoma nauja socialinė santvarka, kurioje moks- 
lininkai turi realią valdžią. 

Kaip žinoma, tai tapo centrine „pozityvistinės“ socialinės minties - Bacono, Comte'o, 
Saint Simono ir t. t. - tema. Tačiau reikia pasakyti, jog savo stiliumi ir metodu Baconas 
buvo labai makiaveliškas. Kaip filosofas jis mėgino sisteminti savo laikmečio mokslo ži- 
nias bei indukcinį metodą, kaip politinis teoretikas jis siekė sukaupti politinių įžvalgų. 
Pagrindinė jo idėja buvo tai, kad visa pažanga priklauso nuo mokslo žinių sisteminimo, 
o geras valdymas — nuo susistemintų politinių žinių naudojimo. Valdymas — tai sudėtin- 
gas sprendimo galios ir žinių taikymo menas. 

Machiavellio politikos samprata rėmėsi idėja, kad galima įgyti žinių, kuriomis remiantis 
galima būtų vykdyti geresnę politiką. Bacono ir Machiavellio koncepcijų skirtumą dau- 
giausia lemia istorinis jų kontekstas. Baconas rašė laikais, kai politika turėjo būti for- 
muojama atsižvelgiant į sutikimo ir pritarimo reikalavimus. Anot Bacono, karalius turi 
suvokti, kad būtina siekti tokio pritarimo, ir kad politika turi vadovautis tuo, ką šiuolai- 
kinėje kalboje galime pavadinti legitimacijos siekiu. Politika turi būti tokia veikla, kai 
savo sprendimais karalius padeda susiklostyti politinių jėgų balansui. Kartu su savo in- 
duktyvizmu bei tikėjimu mokslo pažanga Baconas yra moderniosios politikos idėjos — 
politikos kaip racionalaus sprendimo ir mokslo darinio — pradininkas (Bell, 1976). 


+ Francisas Baconas 


Sero Nicholo Bacono sūnus, karalienės Elžbietos lordas kancleris, Francisas Baconas gavo išsila- 
vinimą Kembridžo trejybės koledže. Įgijo teisėjo išsilavinimą, buvo išrinktas į Parlamentą. Gavo 
sero titulą 1603 m., generalinio prokuroro postą 1612 m. ir lordo kanclerio postą 161 7-aisiais. 
Buvo apkaltintas kyšių ėmimu 1621 m. ir neteko sosto malonės. Nuo tada ėmėsi rašyti. 

Baconas buvo vienas žymiausių to laikotarpio politikų ir turėjo didelių ambicijų, kurias reali- 
zavo tik iš dalies. Siekdamas politinės karjeros priėjo prie išvados, kad geriausia visuomenė ir po- 
litinė tvarka yra toji, kur valdoma vadovaujantis mokslu. Kaip ir Machiavellis, kurio darbais žavė- 
josi ir kurie padarė įtakos jo paties idėjoms, Baconas turėjo planą savo šaliai. Machiavellio plane 
buvo Italijos vienybė, efektyvi valdžia ir politinė moralė, kitokia ir nepriklausoma nuo įprastosios 
moralės. Bacono idėja buvo naujoje politinėje santvarkoje susieti išmanymą ir galią. Machiavellis 
savo knygą dedikavo Medičių valdovui; Baconas savo darbus dedikavo savo gyvenamojo laikotar- 
pio galingiesiems - karaliui Džeimsui I ir hercogui Buckinghaniui. Kaip pažymi Johnsonas: 


Praradęs valdžios malonę Baconas mėgino patraukti karalių savo planais, kaip atgaivinti mokslo 
pasaulį. Jis kalba apie mokslą ne kaip apie dalyką, kuriuo užsiima pavieniai, nuo aktyvaus 
gyvenimo atitrūkę žmonės; veikiau jis siekia, kad valstybės vyrai mokslą iškeltų kaip savo 
pačių aukščiausią ir praktiškiausią tikslą. Baconas siekia geros visuomenės - gerai valdomos, 
tvarkingos, religingos, doros, narsios ir pasiturinčios, ir mano, jog tik visuomenė, savo tikslu 
iškėlusi mokslą bei mokymąsi, gali pasiekti ir šiuos tikslus. 

(Bacon, 1973, p. x) 

Savo knygoje Naujoji Atlantidė Baconas kalba apie utopinę salą, įkurtą karaliaus Saliamono, 
kuris pažinimą laiko geros visuomenės pagrindu. Karalius pastato mokslinio tyrimo rūmus - Sa- 
liamono rūmus, kurių viena iš užduočių - kaupti žinias iš viso pasaulio. Šie mokslo rūmai yra 
šalies santaikos ir gerovės šaltinis, nuo jų priklauso valdžios galia ir karaliaus autoritetas. Baco- 
nas iškėlė radikalią mokslo pažangos viziją, bet išliko labai konservatyvus politine prasme. Ži- 
nios, jo manymu, yra racionalios politinės tvarkos ramstis. Naujoji Atlantidė gali pasigirti kaip 
tik tokia tvarka, kur kiekvienas žino savo vietą socialinėje hierarchijoje; o pažinimas, nors ir tar- 
nauja visų gerovei, galiausiai turi politinę — valstybės galios palaikymo - paskirtį. Tai buvo nau- 
jos Britanijos vizija, kurioje žinių galia būtų skirta valstybės galiai stiprinti. Naujoji Atlantidė yra 
vieta, kur politiką formuoja žinios, tiesa, protas, faktai, o ne tai, ką kitur (Novun Organum, 1620) 
jis vadina „proto stabais“: genties, urvo, turgaus ir teatro stabais. Nuo XVII amžiaus Bacono idė- 
jos žadino universitetų bei mokslo draugijų steigimąsi ir buvo įkvėpimo šaltinis prancūzų encik- 
lopedininkams. 


Benthamas ir Millis: utilitarizmas 


Utilitarizmas, kurio ankstyvieji atstovai yra Jeremy Benthamas (1748-1832) ir Jamesas 
Millis (1773-1836), skelbė, jog naudingumo principas — didžiausia laimė didžiausiam 
žmonių skaičiui — turi būti tiek individo veiksmų, tiek valdžios politikos pagrindas. Tad 
gerų sprendimų padariniai turi būti geri. Utilitarizmo idėja, kad galima -apskaičiuoti ir 
pasverti malonumo bei skausmo kiekį ir atitinkamai veiksmus vertinti apskaičiavimo būdu, 
natūraliai skatino teorijų, mėginančių kvantifikuoti ir modeliuoti žmogiškąją gerovę, at- 
siradimą. Viešosios politikos reformos reikalavimai paprastai buvo grindžiami utilitari- 
niu didesnės visuomeninės gerovės argumentu. Utilitarizmas dažnai kritikuojamas, pa- 
vyzdžiui, dėl to, kad tokia apskaita neatsižvelgia į moralės ar teisingumo reikalavimus. 
Vis dėlto, nepaisant filosofinių doktrinos trūkumų, utilitarizmo įtaka viešajai politikai ir 
viešosios politikos analizei išlieka. 

Jeigu viešosios politikos analizė apibrėžiama kaip „rinkinys metodikų, kurios leidžia 
įvertinti viešosios politikos alternatyvas ir atsirinkti geriausias“ (Jenkins-Smith, 1990:1), 
tai Benthamo, Millio ir kitų utilitarizmo filosofų koncepcijos nusako pagrindinę vyrau- 
Jančios paradigmos idėją, jog Žmogiškąją gerovę įmanoma ir pageidautina apskaičiuoti. 
Remdamiesi šia prielaida ekonomistai galėjo siūlyti būdus, kaip naudą palyginti su są- 
naudomis ir kaip apibrėžti efektyvumo lygmenis. 


Jamesas ir Dewey: pragmatizmas ir viešosios politikos mokslų pradžia 


Williamas Jamesas (1842-1910) mokėsi medicinos, tačiau susidomėjo psichologija ir fi- 
losofija. Kartu su Dewey jis žinomas kaip šiuolaikinio „pragmatizmo“ (James, 1970) pra- 
dininkas, — filosofijos, kurią pirmasis skelbė Charlesas S. Pierce'as. Jameso įsitikinimu, 
psichologija turi būti grindžiama empirinėmis biologijos žiniomis, o ne introspekcijos 

įžvalgomis. Kaip filosofas jis argumentavo, jog tiesa yra tai, kas įvyksta su tam tikromis 
idėjomis. Įvykių raida idėjas padaro teisingas. Idėjos (biologine prasme) yra veikla, ku- 
ria žmogiškosios būtybės keičia savo aplinką siekdamos išlikti ir vystytis. Jamesas mėgo 
skirti „kietagalvius“ filosofus, kurie orientuojasi į empirines žinias, nuo „„minkštagalvių“, 
kurie savo idėjų semiasi iš abstraktaus mąstymo. „Kietagalvių“ filosofija vadovavosi pir- 
mieji socialiniai reformatoriai, socialiniai teoretikai ir politikai, tarpukario metais siekę 
pakeisti JAV viešąją politiką. Jameso „radikalus empirizmas“ buvo įkvėpimo šaltinis iš- 
tisai kartai žmonių, tikėjusių tuo, kad politiką ir politinį procesą galima patobulinti taip, 
kad žmonijos pažanga taptų spartesnė. 

Johnas Dewey (1859-1952) nugyveno ilgą produktyvaus autoriaus ir reformatoriaus gy- 
venimą. Pragmatizmą Dewey suprato kaip socialinio eksperimentavimo metodą, kaip tam 
tikrą mokymosi iš mėginimų ir klaidų būdą (Dewey, 1927, 1963). Demokratija, jo suprati- 
mu, yra eksperimentinė veikla, kai nuolat keliamos naujos idėjos ir visuomenė sprendžia sa- 
vo problemas eidama mėginimų ir klaidų keliu. Jis entuziastingai rėmė naujas „politines 
technologijas“, kurios turėjo pridėti moksliškumo demokratiniams problemų sprendimo me- 
todams. Lasswellas rašė: 


Politikos mokslai tėra dabartinė adaptacija tos viešosios politikos vizijos, kurią kėlė Johnas Dewey 
ir tie jo bendraminčiai. kurie sukūrė amerikietiškąjį pragmatizmą. 
(Lasswell, 1971: xiv) 


Pastaraisiais dešimtmečiais Dewey idėjas apie sprendimų priėmimą kaip komunikaci- 
ją ir eksperimentavimą plėtojo kritiniai teoretikai, tokie kaip Richardas Rorty, Jūrgenas 
Habermasas (žr. toliau, 1.9, 2.7.3, 3.9, 3.10.5) ir Raskinas (Raskin, 1973), taip pat tokie 
socialiniai eksperimentalistai, kaip Campbellas (žr. 4.5.4). 

Pragmatinis Jameso ir Dewey paveldas reikalavo imtis veiksmų kviesdamas socialinį 
mokslą įsitraukti į visuomenės ir jos valdymo tobulinimo pastangas. Šis raginimas dėme- 
sį koncentruoti į problemas tapo pagrindiniu to tipo politikos, kuri susiklostė pokario me- 
tais JAV ir kitur, įsitikinimų branduoliu. 


Rawlsas ir Nozickas: dvi teisingumo teorijos 


Būtent tada, kai atrodė, jog jau galima išplaukti į intelektinius vandenis, išvalytus nuo 
filosofų ir visiškai atvirus empiriniams socialiniams mokslams, du filosofai sukėlė ban- 
gas, nuvilnijusias per daugelį „minties tankų“. Nuo aštuntojo dešimtmečio Rawlsas ir No- 
zickas teikia daugiausia temų filosofinėms diskusijoms viešosios politikos klausimais. Joh- 
no Rawlso Teisingumo teorija (1971) perima utilitaristų rūpinimąsi visuomenine gerove, 
tačiau kartu kelia sąžiningumo (/airness) principu grindžiamą teisingumo modelį. Socia- 
linė ir ekonominė nelygybė pripažįstama tik tuo atveju, jeigu ji naudinga esantiems blo- 
giausioje padėtyje. Rawlso pasaulyje reikalaujama ne tik rezultatų, bet ir galimybių ly- 
gybės. Žmonės su panašiais sugebėjimais privalo turėti panašius savo gyvenimo sėkmės 

šansus. Kritikai Rawlso koncepcijoje įžvelgia ydingo valstybinio intervencionizmo patei- 
sinimą; Rawlso modelio šalininkai mano, kad jis teikia filosofinius pagrindus geresnei 
viešajai politikai. 

Nozicko Anarchija, valstybė ir utopija (1974) yra svarbus tekstas „naujiesiems deši- 
niesiems“, nes ji įtaigiai kritikuoja Rawlso politikos teoriją ir praktiką. Priešindamasis 
Rawlso idėjai, kad teisingumas reiškia „sąžiningą“ išteklių paskirstymą, Nozickas argu- 
mentuoja, kad paskirstomasis teisingumas nėra pagrįstas nei teoriškai, nei praktiškai. Sa- 
vo puolimą Nozickas grindžia individo „valdų“ ir individo teisių idėja. Nozicko filosofi- 
joje teisingumą nusako tai, ar gerbiamos individų valdos, o ne tai, ar su jais elgiamasi 
„sąžiningai“: išteklių paskirstymas gali būti teisingas, jeigu kiekvienas juos įsigyja nepa- 
žeisdamas kitų individų valdų, net jeigu jis gali atrodyti neteisingas „sąžiningo“ paskirs- 
tymo požiūriu. Individai ir jų santykiai rinkoje yra vienintelis laisvojo pasaulio visuome- 
nių tvarkymosi būdas, kuris garantuoja teisingumą. Šią tezę išties išgirdo tie, kurie siekė 
susiaurinti politikos valdas ir išplėsti individo pasirinkimo laisvę. Rawlso/Nozicko prieš- 
prieša paskatino utilitarizmo ir Dewey filosofijos, kuria buvo grindžiamas viešosios po- 
litikos klestėjimas, atgimimą. Iš filosofų, kurių darbai turi reikšmės viešosios politikos 
problemoms, paminėtini ir Ronaldas Dworkinas, Thomas Nagelis, T.M. Scanlonas bei Ber- 
nardas Williamsas. 


Karlas Popperis ir lokalinės socialinės inžinerijos modelis 


Popperio indėlis į viešosios politikos teoriją yra dvejopas. Pirma, metodologijos lygmeny- 
je jis metė iššūkį bekoniškajai indukcinio mokslo idėjai, jog iš stebimų faktų galima dedu- 
kuoti teorijas arba bendrus dėsnius. Antra, jis pasiūlė viešosios politikos metodą, kuris po- 
litinių sprendimų priėmimą padarytų panašų į mokslinę problemų sprendimų procedūrą (Pop- 
per, 1957; 1976:72). 

Mokslo metodą, pasak Popperio, nusako ne loginių išvadų iš „faktų“ ir duomenų de- 
dukavimo procesas, o paieška sąlygų, kurios gali falsifikuoti mūsų teorijas. Be to, abe- 
jotina ir pati idėja, jog faktai egzistuoja nepriklausomai nuo teorijų. Problemos, anot Pop- 
perio, egzistuoja tik tam tikroje pažinimo struktūroje. Taip jis atmetė prielaidą, kuria rė- 
mėsi tokie pozityvistai kaip Baconas, kad „faktai“ egzistuoja nepriklausomai nuo suvo- 
kinių, vertybių, teorijų ir sprendimų. 


+“ Kas buvo pirmiau? 


Klausimas: „Kas atsiranda pirmiau - hipotezė (H) ar stebinys (S)?“, yra išsprendžiamas - kaip ir 
klausimas: „Kas buvo pirmiau - višta (V) ar kiaušinis (K)?“ Atsakymas į pastarąjį - „anksčiau kiau- 
šinis“; atsakymas į pirmąjį - „anksčiau hipotezė“. Tiesa, bet kurios konkrečios mūsų pasirenka- 
mos hipotezės atžvilgiu stebiniai bus pirminiai ... Tačiau šie stebiniai savo ruožtu remiasi tam 
tikra atskaitos sistema: lūkesčių sistema, teorine sistema. 

(Popper, 1963:47) 4 

Šio argumento implikacijos empiriniams socialiniams ir gamtos mokslams buvo ra- 
dikalios. Mokslinės teorijos yra tos teorijos, kurios gali būti „falsifikuotos“, paneigtos. 
Tad kyla abejonių dėl socialinių mokslų moksliškumo. Savo kritikos objektu Popperis 
pasirinko marksizmą, — doktriną, kuri siūlo istorijos teoriją nenurodydama, kokiomis są- 
lygomis ji galėtų būti falsifikuota. Pasak Popperio, šio pobūdžio teorijos kelia grėsmę 
atvirai visuomenei, nes jos pretenduoja į galutinę tiesą, į absoliutų pažinimą. Tačiau Pop- 
perio įsitikinimu, pažinimas niekada nėra galutinis. Visos teorijos yra bandomosios, ir 
visas pažinimas savo pobūdžiu yra spėjimas. Pažinimo pažanga — tai procesas, kuriam 
vykstant keliamos bandomosios teorijos, paskui tikrinamos ir tada formuluojamos nau- 
jos problemos. 


PO BT- KE P, 
kur P - pradinė problema; 87 —- bandomoji teorija/sprendimas; KE - klaidų eliminavimas. 


Taikydamas šį modelį visuomenei Popperis priėjo prie išvados, kad socialinę pažangą 
garantuoja ne totaliniai ar globaliniai pokyčiai, o ciklinis mėginimų ir klaidų taisymo pro- 
cesas, Kurį jis vadina „lokaline (piecemea/) socialine inžinerija“ (Popper, 1969:46, 69, 83). 
Šis politinio proceso modelis praktinei politikai turėjo ne mažiau įtakos, negu jo analogas 
gamtos mokslams. Politikai derėtų ne ieškoti visuomenės dėsnių ar kurti globalinės refor- 
mos planus, o suvokti žmogiškojo pažinimo ir žmogiškųjų institucijų ribotumą. Popperis 
tikėjo liberalia (atvirąja) visuomene, kurioje valdymas grindžiamas racionalia argumenta- 
cija ir laipsniškomis reformomis, o ne grandioziniais utopiniais planais, kurių įgyvendini- 
mas, jo nuomone, neišvengiamai baigiasi tragedija ir smurtu. 


1.4 diagrama. Popperio „lokalinės inžinerijos“ modelis 


Žinios apie visuomenę yra 
neadekvačios, netobulos, 
hipotetinės 
Jų taikymo padariniai nėra 
žinomi 
Sutarimo tikimybė tuo mažesnė, 
kuo visuotinesnė reforma/planas 


Turime žengti nedideliais 
žingsniais: „lokalinė inžinerija“ 
Turime mokytis iš 
nedidelių klaidų 

Tad politika, traktuojama kaip mokslinis problemų sprendimo procesas, vadovaujasi 
atvirumo, kritiškumo, eksperimentalizmo dvasia. Žymiausi šio „poperiškojo“ požiūrio at- 
stovai viešosios politikos analizėje yra Donaldas Campbellas ir Alice Rivlinas. Poperiš- 
kasis mokymosi iš patyrimo metodas taikomas tose sprendimų priėmimo teorijose, ku- 
rios pabrėžia „mėginimų ir klaidų“ koncepcijų „iteratyvinį“ pobūdį (1.4 diagrama) (žr. 
Collingridge, 1992). Popperio kritiką pateikia Magee (1973:74—107); Parekh (1982:124— 
153), Bobrow ir Dryzek (1987:136—148). Apie eksperimentalizmą žr. Rossi and Freeman 
(1993:297-329). 


Hayekas: rinka ir individo pasirinkimo laisvė 


Hayeko teorijos padarė didžiulį poveikį viešajai politikai. Tačiau per didžiąją savo gyve- 
nimo dalį Hayekas garsėjo veikiau idėjų, o ne viešosios politikos pasaulyje. ,„Keyneso 
epochos“ metu jo rašiniai apie valdžios vaidmenį beveik neturėjo įtakos tam, kaip buvo 
apibrėžiamos problemos ir formuluojama politika tiek ekonomikos, tiek kitose srityse. To- 
kie jo darbai, kaip The Road to Serfdom (Kelias į vergovę; 1944) ir The Constitution of 
Liberty (Laisvės konstitucija; 1960), kuriuose savo filosofiją ir ekonominę teoriją jis tai- 
kė politikos ir valdymo sričiai, buvo ignoruojami iki pat aštuntojo dešimtmečio, kol pa- 
sirodė Keyneso epochos saulėlydžio ženklų (Skidelsky, 1977). Per šį laikotarpį Hayekas 
(kartu su Nozicku) tapo vienu iš pagrindinių, galbūt net pagrindiniu, idėjų šaltiniu ky- 
lančiai „naujajai dešinei“ (Levitas, 1986; Smith, 1979). Kitas svarbus Hayeko įtakos po- 
litikos sričiai aspektas yra tai, kad jis suvokė politinę idėjų reikšmę ir būtinybę idėjas 
skleisti per organizacijas. Jis įkūrė vieną pirmųjų „minties tankų“ (Mont Pelerino drau- 
giją, 1947 m.) ir buvo kelių kitų įtakingų „minties tankų“, pirmiausia Ekonominių reika- 
lų instituto (/nstitute for Economic Affairs) steigimo įkvėpėjas. 

Kaip ir Popperio atveju, Hayeko idėjos susiformavo jo ankstyvųjų darbų pažinimo 
teorijos srityje pagrindu. Hayekas atmetė savo gimtosios Vienos pozityvizmą ir skeptiš- 
kai vertino idėją, kad egzistuoja „objektyvios“ empirinės žinios, kuriomis remiantis ga- 
lima būtų dedukuoti visuomenės funkcionavimo dėsnius ar visuomenę planuoti „moks- 
liniu“ būdu. Jo supratimu, žmogiškosios Žinios yra tokios ribotos ir fragmentiškos, jog 
įsitikinimas, kad valstybė, valdžia ar biurokratija gali surinkti ir sukoordinuoti visą tą 
gausybę informacijos, kurios reikia priimant socialinius sprendimus arba sprendimus, ku- 
riais kišamasi į laisvą individų pasirinkimo ir rinkos mainų funkcionavimą, yra ne tik 
klaidingas, bet ir pavojingas. Visuomenė, anot Hayeko, nėra žmogiškojo sumanymo re- 
zultatas, ji yra tam tikra spontaninė tvarka. Todėl idėja, kad įmanoma pasinaudojant te- 
orija arba primetant tam tikrą politiką šią tvarką padaryti „geresnę“, efektyvesnę arba 
teisingesnę, yra klaidinga epistemologiniu aspektu ir nepateisinama moraliniu požiūriu. 
Tikėjimą, kad valdžia gali įgyti visą informaciją, kurios reikėtų centralizuotai valdant 
visuomenę ir ekonomiką, radikaliausiai materializuoja fašizmo ir komunizmo neefekty- 
vumas ir nežmoniškumas (Hayek, 1944). Tačiau ir demokratinės šalys lengvai tampa įsi- 
tikinimo, jog viešosios agentūros yra pajėgios visuomenę planuoti ir spręsti jos proble- 

mas, aukomis. Hayekas pranašavo, kad jeigu bus vadovaujamasi iliuzija, jog rinka nėra 
pajėgi reguliuoti ir koordinuoti žmogiškojo sprendimų priėmimo proceso, iškils libera- 
liosios demokratijos aižėjimo ir galiausiai sunaikinimo grėsmė. Išties, spartėjanti inflia- 
cija, didėjantis nedarbo lygis, nesuvaldoma valstybės išlaidų ekspansija aštuntąjį dešimt- 
metį paruošė dirvą tam, kad Hayeko teorijos taptų įkvėpimu „naujai“ politikai ir naujai 
„senų“ problemų interpretacijai. 

Bene svarbiausia Hayeko teorijų implikacija viešajai politikai yra tai, kad valdžia, ar- 
ba politikos formuotojai, negali nei „išspręsti“ problemų, nei pagerinti tos padėties, kuri 
spontaniškai susiklosto individams laisvai sąveikaujant laisvoje rinkoje. Atitinkamai vie- 
šosios politikos vaidmuo apribojamas spontaninės visuomeninės tvarkos gynimo užduo- 
timi, neleidžiant jai kištis į ekonomikos funkcionavimą ar kaip nors riboti konkurencijos 
laisvę. Valstybė turi ginti asmens laisvę, laisvąją rinką, įtvirtinti tam tikrą teisinę sistemą 
ir garantuoti apsaugą nuo agresijos iš užsienio. Viešosios politikos vaidmuo — sudaryti 
sąlygas, kurioms esant spontaniškai besiklostanti tvarka tarnauja kiekvieno individo ge- 
rovei. Viešoji politika turi būti traktuojama ne kaip problemų sprendimo veikla, 0 vei- 
kiau kaip veikla, kuri sudaro palankesnes sąlygas asmens laisvei teisės viršenybės sąly- 
gomis. O ten, kur skiriamas tam tikras vaidmuo valstybei, to vaidmens pripažinimas ne- 
reiškia, kad turi būti pripažįstamas tam tikros paslaugos teikimo valstybės monopolis; ir 
šiuo atveju turi būti skatinama konkurencija bei kuriamos sąlygos, kurioms esant rinkos 
Jėgos galėtų efektyviausiai išnaudoti (ne perskirstyti) turimus išteklius (apie Hayeko idė- 
jas žr. Gray, 1986; Kukathas, 1989; Plant, 1991). 


Etzionis ir komunitarizmas 


Septintąjį ir aštuntąjį dešimtmetį regėjome Rawlso idėjomis grindžiamos viešosios politi- 
kos, siekiančios kuo didesnės rezultatų lygybės, saulėtekį ir saulėlydį; devintąjį — Haye- 
ko individualizmo ir rinkos triumfą. Šiuo metu į priekį veržiasi vadinamojo „komunita- 
rizmo“ idėjos. Pagrindiniai šios filosofijos atstovai yra Walzeris (1983), Sandelas (San- 
del, ed. (1984)) ir Tayloras (1985). Šių teoretikų argumentai, gaivinantys bendruomeniš- 
kumo idėją, tapo alternatyvos šaltiniu devintąjį dešimtmetį vyravusiam individualizmui. 
Kalbėdamas apie šios idėjos atsiradimą Seumas Milne'as teigia: 


Komunitarizmą iš esmės nusako dvi idėjos. Jo šalininkų nuomone, moderniosios, atomizuotos vi- 
suomenės prarado bendruomeniškumo ir socialinio solidarumo jausmą. Gyvybiškai svarbus sociali- 
nis audinys tarp valstybės ir individo — visi socialiniai junginiai pradedant savanoriškomis asociaci- 
Jomis bei geografiškai apibrėžiamomis bendruomenėmis ir baigiant mokyklomis, šeimomis, bažny- 
čiomis bei profesinėmis sąjungomis — vis labiau ardomas veikiant neribotam rinkos individualizmui. 
Tas audinys turi būti ginamas ir atkuriamas. Ta pačia etine gaida komunitaristai kalba apie tai, kad 
savanaudiškas liberalizmas sukūrė socialinę dykumą — savo pabrėžtinu dėmesingumu individo tei- 


sėms sugriovė teisių ir pareigų pusiausvyrą. Komunitaristų supratimu. reikia naujos individualios ir 

grupinės atsakomybės sampratos, kuri atkurtų pažeistą pusiausvyrą ir didesnį moralinį jautrumą, ku- 
ris nutrauktų dabar madingą teisingumo ir neteisingumo problemų šalinimąsi ... [Komunitarizmas] 
gali pasigirti savo lankstumu. „Šiuolaikiniams“ kairiesiems jis įtinka tuo, kad kalba apie solidarumą, 
brolybę ir apie neetatistinių XIX a. darbininkų sąjūdžių tradicijų — tarpusavio paramos draugijų, bro- 
lijų, kooperatyvų ir utopinio socializmo vilčių — gaivinimą. Dešiniesiems ... jis įtinka savo gundan- 
čiu moraliniu credo, kuris pabrėžia pilietinį orumą. visuomenines priedermes, tradicijos svarbą ... ir 
moralinio lavinimo, tradicinės šeimos palaikymo ir kovos su nusikalstamumu retoriką... 

(The Guardian, 7 October 1994) 


Žinoma, apeliavimas į „bendruomenės“ idėją, kaip reakcija į valstybės centralizmą 
ir į rinkos individualizmą, nėra kažkas nauja. Kaip pažymi Plantas, jo dažnai griebda- 
vosi liberalizmo kritikai (Plant, 1991:325). Pavyzdžiui, T. H. Greenas, Bosanguetas, 
Tawney ir Raymondas Williamsas pabrėžė „bendruomenės“ vaidmenį neutralizuojant tai, 
ką Tawney kadaise įvardijo kaip „Savanaudžių visuomenės“ padarinius (Tawney, 1921). 
Tiesą sakant, pasak Nisbeto (1974), visą politinės ir socialinės minties raidą nuo grai- 
kų ir romėnų laikų galima traktuoti kaip bendruomenės „siekį“ ir „ilgesį“. Dabar, kai 
pramoninės valstybės sprendžia naujų valdymo formų paieškos problemą savo sudė- 
tingose, „postmoderniose“ visuomenėse, nėra visiškai netikėta, kad politikai griebiasi 
šios „naujos“, „bendruomenę“ aukštinančios retorikos. Už jos slypi ištisi klodai teori- 
jų, kurios galėtų pateikti daugybę idėjų paskutiniojo šio amžiaus dešimtmečio politi- 
kos darbotvarkei. | 

Ryškiausias komunitaristinio požiūrio į viešąją politiką atstovas yra Amitai Etzionis 
(1968, 1993a, 1993b, 1994), kurio įnašą į viešosios politikos mokslų raidą aptarsime to- 
liau šioje knygoje (žr. 3.4.4, 3.10.2, 4.4.3, 4.4.8). Jo komunitaristinė viešosios politikos 
tikslų formuluotė turėjo didelės įtakos Amerikoje ir Europoje. Jos patrauklumą lėmė tai, 
kad ji siūlo vidurio kelią tarp kraštutinumų: perdėtos valstybinės reglamentacijos bei kon- 
trolės ir kliovimosi nesaistomomis rinkos jėgomis. Jis sako: 


Komunitaristų nuomone, turi išlikti stipri, nors ir apkarpyta, globos valstybė. Daugumą kitų užduo- 
čių, kurių dabar imasi valstybė. derėtų perleisti individams, šeimoms ir bendruomenėms. Filosofi- 
niai šios pertvarkos principai reikalauja naujos asmeninės ir tarpasmeninės atsakomybės pajautos. 
Tačiau kokiu lygmeniu turime spręsti įvairias mums iškylančias problemas? Turime vadovautis sub- 
sidiarumo principu. Jo nuomone, bet kokioje situacijoje didžiausia atsakomybė turi atitekti indivi- 
dams. artimiausiai susijusiems su problema. Jeigu tie individai nepajėgia jos išspręsti. problema 
gali būti perkeliama šeimai. Jeigu šeima nepajėgia jos išspręsti, ji gali būti perkeliama vietos ben- 
druomenei. Ir tik tada, kai problema neišsprendžiama žemesniu lygmeniu, ji gali tapti valstybės 
problema. 

(Etzioni, 1994) 


Politine prasme tai reiškia, jog egzistuoja atsakomybės gija: šeima-vietos bendruo- 
menė-visuomenė. Etzionio nuomone, viešoji politika turi skatinti ir gaivinti tas insti- 

tucijas, kurios užima vietą tarp individo ir valstybės: šeimą; savanoriškas organizaci- 
jas; mokyklą; Bažnyčią; vietos bendruomenę. Politika turi būti keičiama taip, kad bū- 
tų labiau pabrėžiama asmens atsakomybė ir pareigos, o ne teisės. Imant konkrečiai, 
jis siūlo stiprinti šeimos vaidmenį, apsunkinti skyrybų procesą, skatinti bendruomeninę 
tarpusavio paramą ir senųjų moralinių vertybių puoselėjimą kaip būdus, stabdančius di- 
dėjančią šiuolaikinės visuomenės fragmentaciją. 


Habermasas ir komunikatyvinis racionalumas 


Viešosios politikos analizė, nepaisant jos tarpdisciplininio pobūdžio, ilgą laiką vado- 
vavosi gana siaura proto vaidmens žmogiškuosiuose santykiuose samprata. Joje vyra- 
vo tikėjimas „proto“ pajėgumu „spręsti“ problemas. Tai ryškiausiai liudija utilitaristi- 
nių metodų, tokių kaip naudos/sąnaudų analizė (NSA) ir įvairių operacijų tyrimų (OT) 
bei sisteminės analizės atmainų plėtra (žr. 3.8). Tačiau ši proto ir racionalumo sam- 
prata kėlė susirūpinimą vokiečių kritiniams teoretikams, tokiems kaip Habermasas, taip 
pat prancūzų dekonstruktyvistams, tokiems kaip Foucaultas, kurie šią racionalumo sam- 
pratą kritikuoja kaip kontrolės ir priespaudos priemonę. Jų idėjos vis labiau tampa įta- 
kingu viešosios politikos ir politikos analizės kritinių koncepcijų šaltiniu (žr. de Ha- 
ven-Smith, 1988; Hawkesworth, 1988). Šiuo požiūriu Habermasas buvo svarbiausias, 
dėl ko atsirado kritinės politikos analizė. Vietoje instrumentinio racionalumo, kurį įkū- 
nija racionalistinės analitinės metodikos, Habermasas siūlo alternatyvų „komunikatyvi- 
nio racionalumo“ modelį. Kaip rašo Patsey Healey, ši idėja išreiškia 


pastangą pateikti kitokią žmogiškojo proto, kaip šiuolaikinių visuomenių prado formuotojo, in- 
terpretaciją ... Habermasas argumentuoja, jog negalime išsižadėti proto, kaip šiuolaikinių visuo- 
menių principo formuotojo, tačiau privalome individualizuotą. subjekto/objekto priešprieša grin- 
džiamą proto sampratą pakeisti tokia jo samprata. kurią apibrėžia intersubjektyvi komunikacija. 
Tokios proto sampratos reikia tam, kad „gyvendami kartu, tačiau skirtingai“ bendrame laike 
ir bendroje erdvėje turime ieškoti būdų, kaip dorotis su savo kolektyvinio gyvenimo problemo- 
mis ... Mėginimas tarpusavio supratimą interpretuoti kaip racionalumo terpę reiškia, kad atmeta- 
ma subjektyvistinė .„sąmonės filosofija“, kuria, pasak Habermaso, nuo pat Švietimo laikų Vaka- 
ruose rėmėsi visos proto koncepcijos. 

(Healey. 1993:238-240) 


Protas ir racionalumas, Habermaso nuomone, nėra loginis objektyvaus įrodymo ar 
paneigimo procesas, veikiau tai yra siekis „rasti tarpusavio supratimą socialiniame kon- 
tekste“ (de Haven-Smith, 1988:85). Habermaso idėjos turi svarbių implikacijų viešo- 
sios politikos teorijai ir praktikai. Praktikos lygmeniu Habermaso teorijos, pavyzdžiui, 
„Idealios kalbinės situacijos“ teorija, skatino ieškoti naujų analitinių metodų bei insti- 
tucinių procedūrų, kurios leistų naudotis komunikatyvinėmis viešosios politikos forma- 

vimo ir vertinimo koncepcijomis (žr. Fischer and Forester, 1993; Dryzek, 1987, 1990, 
1993; taip pat 1.9, 2.7.3, 2.9.2, 3.10.5 ir 4.5.4). Apie Habermaso įtaką viešosios ad- 
ministracijos ir organizacijų teorijoms žr. Denhardt (198la, 1981b); Denhardt and Den- 
hardt (1979); apie vyravimo struktūras organizacijose žr. Degeling and Colebatch (1984) 
ir 4.5.3. 

Viešosios politikos tyrinėtojams „atradus“ Habermasą gali kilti naujas susidomėjimas 
Haroldo Lasswello darbais, nes jo idėjos apie politikos mokslų vaidmenį yra artimos Ha- 
bermaso teorijoms (žr. Bobrow and Dryzek, 1987:172-174). 


1.7 ANALIZE IR POLITIKOS PROCESAS 


Analizė turi labai nevienodus tikslus, keliamus politiniam procesui, ir jos santykiai su 
juo yra nevienodi. Pavyzdžiui, Etzionis mėgino paveikti (ir sėkmingai veikė) politikos 
procesą savo argumentais, kad turi būti analizuojamos ne tik „problemos“, bet ir tai, 
koks turi būti politikos alternatyvų, arba „sprendimų“, pobūdis. Politikos analizės rūšis 
galime įsivaizduoti kaip skirtingas pažintines veiklas politikos procese; kaip pažinimą 
politikai; kaip pažinimą apie politiką. Gordon et a/. (1977) jas išdėsto kontinuume (1.5 
diagrama). 


1.5 diagrama. Politikos analizės rūšys 


Politikos Analizė 
analizė politikai 
1 Ž 3 4 5 
Politikos Politikos Politikos Informacija Politikos 
determinančių turinio monitoringas politikai propagavimas 
analizė analizė ir vertinimas 


Šaltinis: Pagal Gordon et al. (1977) 


Politikos analizė 


Jai priklauso: 
+ politikos determinančių analizė, kuriai rūpi, kaip, kodėl, kada ir kam formuojama po- 
litika; 
+ politikos turinio analizė, kurią gali dominti konkrečios politikos aprašymas, jos san- 
tykis su anksčiau vykdyta politika; ji gali ir kritikuoti tokią politiką. 

Politikos monitoringas ir vertinimas 


Tokios analizės tikslas — išsiaiškinti, ar politika pasiekia užsibrėžtus tikslus ir kokį po- 
veikį ji daro sprendžiamai problemai. 


Analizė politikai 


Jai priklauso: 
+ politikos propagavimas: argumentacija (valdžioje ir už jos ribų), kuria mėginama 
pakeisti politinę darbotvarkę; 
+ informacija politikai: analizė, kurios rezultatai skiriami politikos formavimo veik- 
lai. Tai gali būti vidiniai/išoriniai tyrimai arba patariamojo pobūdžio informacija. 
Ji gali padėti atsirinkti vieną iš esamų politikos alternatyvų arba ieškoti naujų. 


Terminas „politikos analizė“ asocijuojasi su metodikomis, kurių tikslas — pagerinti arba 
racionalizuoti sprendimų priėmimo procesą. Anot Ouade'o (1976:21), pagrindinis jos tiks- 
las — „padėti sprendimų priėmėjui priimti geresnį sprendimą nei jis priimtų ja nesirem- 
damas. Tad analizei rūpi efektyvesnis tvarkymasis realiame pasaulyje.“ Siekiant šio tiks- 
lo analizė vyksta trimis etapais: 


Pirma. geriausios iš turimų alternatyvų paieška: antra, jos pripažinimo iškovojimas ir įtraukimas į 
politikos darbotvarkę arba sprendimų priėmimą; trečia. jos įgyvendinimas stebint. kad politinio spren- 
dimo realizavimas nenukryptų nuo pirminio sumanymo. 

(Ouade, 1976:254) 


Hankas Jenkins-Smithas (1990) teigia, kad naudos/sąnaudų analizė (arba NSA: žr. 
3.8.6) yra vyraujanti šiuolaikinės politikos analizės „paradigma“, kuri: 


naudodamasi metodikomis, sukurtomis ekonomikoje, matematikoje, statistikoje, operacijų bei siste- 
mų dinamikos tyrimų srityse, teikia politikos formuotojams patarimus. Naudodamasis šiomis meto- 
dikomis analitikas gali remtis žiniomis iš tokių sričių kaip sociologija, politikos mokslai, gerovės 
ekonomika, teisė, organizacijų teorija, fizikos ir biologijos mokslai ... Nepaisant šios regimos kako- 
fonijos, politikos analizės logika į šią veiklą įneša darnos ir skiria ją vieningam tikslui — paieškai 
tokios politikos, kuri visuomenei teiktų didžiausios grynos naudos. 

(Jenkins-Smith, 1990: 11) 


Tad politikos analizė šia „ortodoksine“ prasme nusako pastangas pagerinti būdus, ku- 
riais atrandamos ir apibrėžiamos problemos, nustatomi tikslai, pasirenkamos alternaty- 
vos ir įvertinami rezultatai. Anot Bobrowo and Dryzeko (1987), tokia analizė vykdo „Ži- 
niomis grindžiamą intervenciją į viešosios politikos procesą“. Mums, kaip politikos ana- 
lizės tyrinėtojams, svarbu išsiaiškinti, kas čia laikoma žiniomis: jų turinys; gavimo bū- 
das; platinimas ar interpretacija. Šią užduotį galime suformuluoti kaip keturis klausimus 

apie įsitikinimus arba vertybes. Kas ir kokias vertybes gina, per kokias institucijas, ka- 
da ir kaip tai vyksta? 


Kieno žiniomis naudojamasi? Ar jas teikia biurokratija? Ar jos ateina iš tyrimų 
institutų? Ar tai oficialaus tyrimo, komisijos darbo rezultatas? Ar tai politinės pro- 
pagandos atmaina? Ar tai ekspertų teikiamos žinios? Kas naudojasi šiomis žinio- 
mis? Kas skleidžia šias žinias (įsitikinimus/idėjas/ideologiją)? Kas konstruoja patį 
pažinimą? Kieno interpretacija/apibrėžimas laimėjo, kieno pralaimėjo ir kieno ne- 
buvo net svarstytas? Kas vykdo politikos monitoringą ir jį vertina? Kas platina in- 
formaciją? Kas įsileidžiamas ir ko neįsileidžiama į politikos formavimo procesą? 
Kieno vertybės vyrauja? 

Kokio pobūdžio žiniomis jos laikomos? Ar jos teikiamos kaip mokslinės, „objek- 
tyviais faktais“ grindžiamos žinios? Kokio pobūdžio kalba juos formuluojamos? 
Kokio pobūdžio (kokybinio ar kiekybinio) yra tos žinios? Kokios rūšies ekspertai 
jas kuria? Kokių vertybių, įsitikinimų, idėjų, ideologijų pagrindu atsirenkamos tos 
žinios? Koks pažintinis statusas joms teikiamas? Kokiomis prielaidomis apie poli- 
tikos formavimo procesą remiasi tie, kurie kuria, naudoja ir skleidžia politikai svar- 
bias žinias? Kokio pobūdžio institucijos ir elitai įtraukiami į šį procesą? Kokios 
vertybės vyrauja? 

Kada žinių siekiama, kada jos skleidžiamos, naudojamos arba ignoruojamos? Ka- 
da buvo sukonstruota informacija apie problemą? Kada problema buvo „atrasta“? 
Kada informacija pradėjo daryti įtaką politikos formavimui? Kada ji tapo vieša? 
Kada ji tapo svarbi? Kada ja susidomėjo žiniasklaida? Kada ji pradėjo veikti vie- 
šąją nuomonę? Kada ja pradėjo naudotis (ja piktnaudžiauti) politikos formuotojai? 
Kada keičiasi įsitikinimai? Kada vyrauja tam tikras vertybių rinkinys? 

Kaip žinios naudojamos politiniame procese? Kaip jos įgyjamos? Kaip jos orga- 
nizuojamos politinėje bendruomenėje/tinkluose? Kaip jos organizuojamos valdymo 
struktūrose? Kaip vykdoma jų paieška? Kaip jos platinamos? Kaip vyksta politi- 
kos propagavimas? Kokie argumentai veikia ir kokie neveikia? Kaip determinuo- 
jama vienokia ar kitokia politika? Kaip ji veikia viešąją nuomonę? Kaip keičiasi 
įsitikinimai? Kokiu būdu įsivyrauja tam tikras vertybių rinkinys? 


Kitaip sakant, pirmasis viešosios politikos tyrinėtojo uždavinys — suprasti ir išsiaiš- 


kinti diskursą, kuris struktūrizuoja politikos problemų, turinio ir proceso analizę. 


1.8 MODELIAI, ŽEMĖLAPIAI IR METAFOROS 


Analizuodami viešąją politiką turime sisteminti savo idėjas ir sąvokas. Pasaulis yra gana 
painus, tad, norėdami jame susivokti, turime jį paprastinti. Kai dalykus paprastiname 
norėdami susivokti socialinius procesus veikiančių veiksnių bei jėgų įvairovėje, kon- 


struojame modelius, braižome žemėlapius, mąstome metaforų sąvokomis. Modeliai — 

tai sąvokinės schemos, kurios padeda reiškinius suprasti ir paaiškinti. Tokių schemų 
funkcijos yra nevienodos, nors praktikoje jos neretai susipina ir sutampa: 

+ aiškinamosios schemos mėgina parodyti, kodėl reiškinys yra toks, koks jis yra. 
Viena vertus, modeliai/teorijos/schemos gali būti laikomos „euristinėmis“ priemo- 
nėmis, kurias naudodami galime suprasti sudėtingas problemas arba nagrinėti su- 
dėtingus procesus. Antai politikos stadijų, arba politinio ciklo, koncepcija yra svar- 
bus „euristinis“ politinės analizės modelis. Kita vertus, modelis gali būti laiko- 
mas ir „priežastiniu“, t. y. tokiu, kuris leidžia prognozuoti arba numatyti, kad įvy- 
kus x, įvyks ir y. Šis priežastinis modelis gali būti dedukcinis, sudarytas iš tam 
tikros aibės teiginių, kurie gali būti patvirtinti arba paneigti empiriniais faktais; 
arba indukcinis, jei tariama, kad teorija grindžiama empiriniais tam tikro reiški- 
nio tyrimais; 

+ „idealių tipų“ schemos mėgina pateikti esmines reiškinio charakteristikas, kurios 
mums padeda reiškinius, pasižyminčius tais pačiais bruožais arba tenkinančius tuos 
pačius kriterijus, skirstyti į tam tikras grupes. Žinomiausia „idealių tipų“ schema 
yra Maxo Weberio teorija, pagal kurią biurokratiją galime suprasti atsižvelgdami į 
tam tikrus struktūrinius bei organizacinius jos bruožus; 

+ normatyvinės schemos nusako, kokios sąlygos arba kokia tvarka turi egzistuoti, jei 
norime pasiekti tam tikrų tikslų. Šiose schemose sprendžiamas klausimas, kas turi 
būti, o ne klausimas, kas yra. 


Tad naudodamiesi sąvokine schema primetame pasauliui tam tikrą jo suvokimo būdą, 
sukuriame tvarką iš to, kas savaime neturi objektyvios tvarkos. Kaip teigia Popperis, visi 
faktai egzistuoja teorijų, vertybių, įsitikinimų kontekste; jie yra nuo jų priklausomi. Vi- 
sada pradedame nuo teorijų, modelių, mintinių schemų, metaforų. Mėgindami analitiškai 
mąstyti apie viešąją politiką turime suvokti, jog „realybė“ yra konstrukcija, projektuoja- 
ma pagal įvairias sąvokines schemas. Kurdami viešosios politikos teoriją tarsi braižome 
žemėlapį, kuris „veda mus nuo to, ką žinome, prie to, ko nežinome“ (Judson, 1980:109). 
Londono žemėlapis, kad ir koks tikslus būtų, nėra Londonas. Politikos žemėlapis (meta- 
fora) gali būti tik tikrovės vaizdinys, kuris negali būti „įrodytas“ ar „paneigtas“ kokia 
nors „objektyvia“ prasme. Mūsų naudojamos sąvokinės schemos apibrėžia ir konstruoja 
tai, ką reiškia „problemos“, socialiniai, ekonominiai ir politiniai „procesai“. Pavojų kelia 
tai, kad paprastai esame įsitikinę, jog mūsų žemėlapis „tikras“, nes dauguma kitų žmo- 
nių taip pat tuo tiki (McCaskey, 1991:139). Pavyzdžiu gali būti naujas senos istorinės 
problemos sprendimas: 


Mona Lizos atrofija 

Du medikai, siekiantys atskleisti Mona Lizos šypsenos prasmę, vakar Lione padarė pareiškimą. jog 
dailininkui pozavęs asmuo sirgo raumenų distrofija. - AP 

(Guardian, 26 April 1991) 

Be abejo, jeigu jie būtų dermatologai, jie būtų nustatę grybelinį susirgimą! Antony 
Jay pateikia kitą pavyzdį. Jis teigia, kad paprastai matome dalykus, kuriuos esame pasi- 
rengę matyti. Tai yra visiems žinomos ir mėgstamos lopšinės posmas: 


Pussycat, pussycat, where have you been? 
I've been to London to see the Oueen. 
Pussycat, pussycat, what did you there? 

I saw a little mouse under a chair. 


Jay pateikia tokį komentarą: 


kodėl katinėlis nematė Karalienės? Žinoma, gali būti, kad Karalienės ten nebuvo. Tačiau gali būti, kad 
Karalienė ten buvo, sėdėjo ant kėdės, tačiau katinėlis, būdamas tik katinas, ten nematė nieko, išskyrus 
pelę. Jeigu būtumėte katinas, jūsų žvilgsnis būtų nukreiptas ne ten, kur galėtų būti Karalienė; ir bet ku- 
riuo atveju jūsų protas nesuvoktų karališkosios didybės, net jeigu jūsų žvilgsnis būtų į ją nukreiptas. 
(Jay 1987:153) 


1.6 diagrama. Londono metropoliteno žemėlapis: sudėtingos problemos paviršius 

1.7 diagrama. Londono metropoliteno žemėlapis: Becko modelis 

Perspausdinta Londono transporto muziejui leidus 


Žinoma, katinėlis, kaip ekologiškai sąmoninga būtybė, naudojosi viešuoju transportu. 
Norėdamas rasti kelią į Karalienės rūmus, jis žvilgtelėjo į Londono metropoliteno žemė- 
lapį. Tam jis pasinaudojo puikia schema, padedančia suprasti vieną didžiausių pasaulyje 
miesto transporto sistemų (žr. 1.6 ir 1.7 diagramas). 

Londono metropoliteno sistema pradėjo veikti 1900 metais. Sistemai plečiantis 
1910 m. tapo aišku, jog keleiviams reikia žemėlapio, kad galėtų joje lengvai orientuo- 
tis. Pirmieji žemėlapiai buvo geografiniai, vaizduojantys, kur realiai nutiestos linijos ir 
išdėstytos stotys (1.6 diagrama). Tačiau metropolitenui toliau plečiantis atsirado papras- 
tesnio žemėlapio poreikis. Henry C. Beckas, kartografas, suprato, jog žemėlapis turi būti 
ne tiek realistinis, kiek diagraminis. Jo pasiūlytas žemėlapio projektas (žr. 1.7 diagra- 
mą) iš pradžių buvo atmestas, tačiau 1933 m. buvo nutarta jį išbandyti. Visuomenei jis 
patiko, ir nuo to laiko Londono metro žemėlapiai išliko šios formos ir tapo pavyzdžiu 
visiems kitiems pasaulio metropolitenams. (Beje, už savo projektą Beckas gavo tik pen- 
kias ginėjas.) 

Londono metro žemėlapis rodo tai, kaip supaprastintas modelis leidžia lengviau su- 
prasti sudėtingą sistemą. Tačiau jis duoda ne tik tai. Daugeliui žmonių, tarp jų ir šių ei- 
lučių autoriui, šis žemėlapis tapo mintiniu Londono įvaizdžiu. Jis yra parankus kaip ap- 
linkos tyrimo įrankis, tačiau nėra patikimas, jeigu sieksime išsiaiškinti realią stočių iš- 

dėstymo geografiją. Kyla grėsmė, kad turistui ir Londono gyventojui Becko žemėlapis 
taps Londono įvaizdžiu. 

Modeliai ir žemėlapiai, kuriais naudojamasi politikos formavimo procese, kelia tokią 
pat grėsmę. Albertas Hirschmanas pastebi, jog be modelių, paradigmų, idealių tipų ir pa- 
našių abstrakcijų negalime net pradėti mąstyti. Tačiau pažinimo būdas, t. y. pasirinkimas 
paradigmų, kuriomis naudojamės, jų derinimo tarpusavyje pobūdis ir viltys, kurias deda- 
me į jų aiškinamąją galią, gali daryti didžiulį poveikį pačiam mąstymui (Hirschman, 
1970a:338). Kad suprastume politikos formavimo ir politikos analizės pasaulį, turime nau- 
dotis mąstymo įrankiais, arba modeliais. Tačiau turime suvokti ir tuos pavojus, kuriuos ke- 
lia tai, ką filosofas Alfredas Northas Whiteheadas vadina „klaidinga konkretizacija“. Ki- 
taip sakant, siekdami suvokti abstrakčias sąvokas, mes paprastai mėginame jas įsivaizduo- 
ti kaip realius ir konkrečius daiktus, nors iš tikrųjų jos tėra konstrukcijos, sukurtos remian- 
tis žŽmogiškąja patirtimi. Tai, kaip matome ir suvokiame politikos pasaulį, kaip ir bet kurį 
kitą pasaulį, priklauso nuo modelių ir schemų, kuriomis naudojamės; užsiimdami politikos 
analize turime visada aiškintis, kaip projektuojamas socialinės, ekonominės ir bet kurios 
kitos srities žemėlapis: kodėl žmonės mieliau ima naudotis vienu žemėlapiu; kodėl ir kaip 
jie naudojasi skirtingais žemėlapiais; kaip vienas žemėlapis keičiamas kitu ir t. t. Be to, 
gali būti, kad manoma, jog žemėlapis yra aiškinamasis, tačiau iš tikrųjų jis besąs preskrip- 
tyvinis arba normatyvinis. Tariamai vaizduodamas tai, kas yra, iš tikrųjų jis teikia modelį 
to, kas turėtų būti; kitaip sakant, normatyvinė teorija gali vaizduotis esanti empirinė. 


+ Naudojimasis modeliais 
Sprendimų priėmimo modeliai: Grahamas Allisonas 


Svarus indėlis į sprendimų priėmimo analizę yra Grahamo Allisono 1962 metų Kubos raketi- 
nės krizės studija: The Essence of Decision (1971). Nuo pat pasirodymo ši knyga užima tvirtą 
vietą privalomos literatūros sąrašuose tiek viešosios politikos, tiek tarptautinių santykių teorijos 
studijose. Allisonas mėgina parodyti, kaip skirtingos „linzės“ nulemia labai skirtingas interpre- 
tacijas įvykių, vos nepasibaigusių pasauliniu branduoliniu karu. Pasak jo, į tą krizę žvelgiama 
per tris linzes: 

+ Racionalus agentas. Ši linzė mūsų dėmesį sukoncentruoja į „nacionalinės valsty- 
bės“ tikslus, alternatyvas, galimus padarinius ir sprendimus. 

+ Organizacinis procesas. Organizacinė linzė mūsų dėmesį sutelkia į organizacijas, 
kurios sudaro nacionalinę valstybę, ir į tai, kaip šios organizacijos suvokia proble- 
mas bei su jomis dorojasi. 

+  Biurokratinė politika. Ši linzė į nacionalinę valstybę leidžia pažvelgti kaip į visumą 
biurokratinių veikėjų su savo tikslais, interesais bei nuostatomis. Sprendimų priėmi- 
mas čia interpretuojamas biurokratų galios santykių ir derybinių procesų terminais. 


Šios linzės teikia tris krizės „projekcijas“. Jos parodo, jog kiekviena paradigma teikia skirtin- 
gą įvykių eigos versiją. Jos nėra tik „požiūrio taškai“: 

Kiekvieną sąvokinę schemą sudaro tam tikros prielaidos ir kategorijos, kurios turi įtakos tam, 
ką analitikas suvokia kaip problemą, kaip jis ją formuluoja, ką laiko patvirtinančiais ar pa- 
neigiančiais faktais ir kaip jis ieško atsakymo. 

(Allison, 1971:245) 


Tokios schemos, arba linzės, pasirinkimas lemia „skirtingus to paties įvykio aiškinimus“ ir skir- 
tingus vertinimus to, kas svarbu ir kas nesvarbu (ibid.: 25). 

Allisono knyga sulaukė įvairios metodologinės ir empirinės kritikos (Bendor and Hammond, 
1992; Steve Smith, 1981). Buvo keliama abejonių dėl šių trijų modelių prielaidų, dėl jų loginio 
neprieštaringumo ir dėl išvadų, kurios daromos jais remiantis. Be abejo, Kubos raketinę krizę 
mėgindamas paaiškinti tik trijų modelių pagrindu, Allisonas supaprastino labai sudėtingą spren- 
dimų priėmimo procesą. Be to, kaip pažymi Weissas, Kubos raketinė krizė nėra tinkamiausias 
atvejis ekstrapoliavimui į sudėtingesnes situacijas: 

Sprendimų priėmimo vaizdas, ... kurį iliustruoja Kubos raketinė krizė, netinka įprasto kasdie- 

ninio biurokratinio gyvenimo analizei. Paprastai kiekvienas asmuo žengia nedidelį žingsnį, 

... kuris, kaip atrodo, nesukelia didelių padarinių. Tačiau ilgainiui šie nedideli žingsniai už- 

daro kai kurias veiksmų alternatyvas ir apriboja galimybių spektrą. Sprendimas priimamas be- 

veik nepastebimai, niekam nemanant, kad jis/ji priima sprendimą. 

(Carol Weiss, cituojama pagal Lindblom, 1990:276) 


Vis dėlto faktas, kad Allisono knyga tebesinaudoja daugelio disciplinų dėstytojai ir tyrinėto- 
jai, liudija, jog ji svarbi pirmiausia tuo, kad joje parodoma, kaip sprendimų priėmimo analizė 
priklauso nuo sąvokinių schemų, naudojamų interpretuojant įvykius. Tikrovė nėra paprasčiausiai 
tai, kas yra „lauke už durų“. Sprendimų priėmimo analizė reikalauja suvokti, kad sprendimų pri- 
ėmimo procesas egzistuoja skirtingų interpretacijų kontekste. 


Organizacijos metaforos: Garethas Morganas 
Morgano knyga (1986) taip pat vaizduoja, kaip modeliai, arba metaforos, naudojamos tiriant ir 
aiškinant organizacijas. Jis pabrėžia, kad organizacijos yra įvairialypiai dariniai, ir priklausomai 
nuo metaforų, kuriomis naudojamės, jų interpretacijos gali labai skirtis. 
Metaforas naudojame tada, kai tam tikrą patirties elementą mėginame aiškinti kito elemento 
sąvokomis ... Naudodami skirtingas metaforas, kad suprastume sudėtingą ir paradoksalų or- 
ganizacijų gyvenimą, galime organizacijų sandarą interpretuoti būdais, kurie šiaip jau neat- 
eitų į galvą. 
(Morgan, 1988:13) 


Anot Morgano, organizacijos gali būti įsivaizduojamos kaip: 
e mašinos; 

e organizmai; 

e smegenys; 

e kultūros; 


e politinės sistemos; 

e dvasios kalėjimai; 
e srautai; 


e pavergimo įrankiai. 


Organizacijų modeliai: rinkos, hierarchijos ir tinklai 
Organizacijos dažnai interpretuojamos trijų modelių - rinkų, hierarchijų, arba biurokratijų, ir tinklų, 
arba bendruomenių, terminais. Šie modeliai apibrėžia tris skirtingas „socialinės koordinacijos“ 
(Thompson et al., 1991:3) atmainas. Colebatch and Larmour (1993) vietoje „hierarchijos“ varto- 
ja „biurokratijos“ terminą, o „tinklus“ įtraukia į „bendruomenės“ kategoriją. Jų nuomone, atitin- 
kami jų organizavimo principai yra šie: 

e materialios paskatos ir kainos „rinkos“ modelyje; 

e taisyklės, autoritetas ir hierarchija „biurokratiniame“ modelyje; 

e normos, vertybės ir tinklai „bendruomenės“ modelyje. 


1.8 diagrama. Organizacijų modeliai 


Biurokratija (Hood, 1976) Bendruomenė (Taylor, 1982) 
e Vieninga organizacija e Bendri įsitikinimai ir vertybės 
e Vienodos normos ir taisyklės e Tiesioginiai, įvairiapusiai santykiai 
e Visiškas klusnumas e Abipusiškumas | 


e Visiškas informuotumas Paskalos, gėdinimas, antgamtinės 


sankcijos 


Organizacijų 
modeliai 


Rinka 
Daug pirkėjų ir pardavėjų 


e Jie žino, ko nori 

e Jie gali už tai susimokėti 

e Jie gali veikti nepriklausomai 

e Informacija lengvai prieinama 

e Sutarčių sudarymas ir jų laikymasis nieko nekainuoja 


Šaltinis: Pagal Colebatch and Larmour (1993:23) 
Autoriai, norėdami parodyti, kaip šie trys modeliai gali būti taikomi, pasirenka tris viešosios 


politikos sritis: benamių vaikų, AIDS ir TV transliavimo problemas; kaip šios problemos galėtų 


būti sprendžiamos tiek analitiškai, tiek normatyviai, remiantis šiais trimis modeliais. Pavyzdžiui, 

benamių vaikų problemos atžvilgiu jie parodo, kaip kiekvienas modelis kuria skirtingus proble- 
mos apibrėžimus ir kaip problema gali būti sprendžiama organizaciniu lygiu. 

Šios sąvokos gali būti naudojamos ir politikos bei valdymo formų kaitai aiškinti. Pavyzdžiui, 
„biurokratinio“ viešosios politikos modelio įsivyravimą galime interpretuoti kaip reakciją į taria- 
mą rinkos neefektyvumą ir, priešingai, „rinkos“ modelio įsivyravimą - kaip reakciją į tariamą biu- 
rokratinės politikos neefektyvumą. „Bendruomeninės“ formos gali būti interpretuojamos kaip „post- 
moderniojo“ kapitalizmo ir politinio proceso didėjančio kompleksiškumo apraiškos. „Bendruo- 
meninės“ organizacijos formos gali būti suvokiamos kaip alternatyvos tiek rinkai, tiek hierarchi- 
nėms viešosios politikos formoms. 


Literatūra 
Apie biurokratiją: G. Thompson et al. (eds), Markets, Hierarachies and Networks, 1991. 
H. Colebatch and P. Larmour, Markets, Bureaucracy and Community, 1993. 
J. Kooiman (ed.), Modern Governance, 1993. 
S.R. Clegg, Modern Organizations, 1990. 
M. Weber, From Max Weber, 1991. 
C.C. Hood, The Limits of Administration, 1976. 
D. Beetham, „Models of bureaucracy“, 1991. 


Apie politikos tinklus ir bendruomenes: 1.9: 2.10; 

Apie modelių derinimą: 4.41. 

Apie Hayeką ir Etzionį (apie rinką ir bendruomenę): 1.6. 
Apie bendruomenę ir savanoriškumo sektorių: 4.4.3. 4 


Rinkimasis ir vertinimas 


Viešoji politika — tai skirtingų koncepcijų, akademinių disciplinų, modelių (euristinių ir 
priežastinių), metaforų ir schemų naudojimo sritis. Kokie yra šių dalykų pasirinkimo, ver- 
tinimo, arba „tikrinimo“, kriterijai? 

Pirmiausia reikia pabrėžti, jog toji viešosios politikos mokslų orientacija, kurios išta- 
kos siekia Lasswellą, pripažįsta, kad viešoji politika ir problemos, kurios jai rūpi, nėra 
sudėliotos į tvarkingas ir griežtai apibrėžtas akademinio tyrimo rubrikas. Problemos, ku- 
rių iškyla kaip piliečiams, kaip politikos formuotojams ar kaip turintiems jai įtakos, už- 
griūna ištisa lavina vienu metu. Antai nedarbas yra ir ekonominė, ir sociologinė, ir psi- 
chologinė, ir geografinė, ir medicininė problema. Analizuojant politikos, kuri mėgina šią 
problemą spręsti, ištakas, alternatyvas ir padarinius, akademinės disciplinos mums gali 
pateikti ekspertinių ir specializuotų žinių apie atskirus jos aspektus. Viešosios politikos 
mokslų tikslas — ne skaidyti problemą į šiuos aspektus, bet mėginti suprasti, kaip tas bū- 
das, kuriuo žinios kaupiamos ir naudojamos, veikia problemos suvokimą ir struktūrizavi- 
mą. Turi būti pripažintas daugialypis ir tarpdisciplininis problemų pobūdis, tad ir būtiny- 
bė į politinį procesą bei politinę analizę žvelgti iš skirtingų sąvokinių schemų pozicijų. 

Taigi politikos analizės, kaip ją suprato Lasswellas, pirmasis uždavinys — išsiaiškinti, 
kaip problemos gali būti kontekstualizuotos. Kaip jau pastebėjome anksčiau, žvelgiant iš 
Popperio perspektyvos, socialinis pažinimas negali būti „falsifikuojamas“ „moksline“ pras- 
me. Viešojoje politikoje susiduriame su žiniomis apie problemas arba apie politinį pro- 
cesą, kurios negali būti „paneigtos“: socialiniai „faktai“ sudaryti iš vertybių. Žinoma, Ba- 
conui ir kitiems pozityvistams viskas buvo paprasčiau: surinkus gana daug faktų diagra- 
mos ir teorijos gali pakeisti pasaulį. Tačiau Popperis parodė, jog, induktyvizmas nėra pa- 
tikimas pagrindas nei mokslui, nei socialinei reformai. 

Tad spręsdami teorijų vertinimo klausimą tarp šių dviejų kontinuumo taškų turime vi- 
są aibę koncepcijų: 

+ teorijas galime atsirinkti pagal tai, ar jos atitinka empirinius faktus arba empirinių 

tyrimų duomenis (pozityvizmo arba biheviorizmo pozicija); 

+ galime laikytis nuostatos, kad nėra objektyvių teorijų atrankos būdų; visos teorijos 

lygios, nes visos tėra socialiniai konstruktai (reliatyvizmo pozicija). 


Tarp šių dviejų kraštutinumų galime užimti įvairiausias pozicijas. Pavyzdžiui, galime ar- 
gumentuoti, kad bihevioristinė pozicija nepriimtina dėl to, kad atsižvelgia tik į tai, kas gali 
būti stebima arba empiriškai tiriama. Tad nors bihevioristas (pvz., Dahlas) gali teigti, jog em- 
piriniai tyrimai patvirtina jo hipotezę apie valdžios prigimtį, biheviorizmo priešininkai (pvz., 
Bachrachas ir Baratzas) gali atsakyti, kad tuose tyrimuose atsižvelgiama tik į tokius duome- 
nis, kuriuos galima matyti, apčiuopti, pasverti. Tačiau juose neatsižvelgiama į faktą, jog esa- 
ma kitokių valdžios fenomeno aspektų, kuriuos ne taip paprasta suvokti. Gindami tezę, kad 
visos teorijos lygios, kitame kontinuumo gale susiduriame su problema, kurią iš jų mums 
pasirinkti. Negalime sakyti, kad kiekviena teorija teisinga, jeigu jos teikia labai skirtingus, prie- 
šingus ar nesuderinamus aiškinimus. 

Vieną šios dilemos sprendimą siūlo Reinas (1976). Jis argumentuoja, jog teorijos gali 
būti traktuojamos kaip „pasakojimai“. Teorijas galime vertinti pagal tai, ar „įtikinamas“ 
mums atrodo jos pasakojimas pats savaime arba lyginant su alternatyviais pasakojimais. 
Pasakojimas, kaip ir metafora, gerai gali veikti tam tikrame, bet ne kiekviename, konteks- 
te. Arba galime pripažinti, kad teorija yra įtikinama kai kuriais požiūriais, tačiau nepapa- 
sakoja visos istorijos. Galime pripažinti, kad pasakotojas mus įtikina, tačiau tik iki tam 
tikros ribos — kai jo aiškinimas nebeteikia adekvataus socialinės ar kitokios problemos ar 
sprendimų priėmimo proceso vaizdo. Šia prasme skirtingas teorijas veikiau galime trak- 
tuoti kaip aiškinimo įrankius, o ne kaip bendrą paaiškinimą. Antai viešųjų sprendimų te- 
orijos pasakojimas gali būti įtikinamas, tačiau jo pagrindinė prielaida apie tai, kad žmo- 
giškosios motyvacijos pagrindas yra asmeninės naudos maksimizavimas, gali būti mažiau 
įtikinamas, nei kitokie žmogiškosios motyvacijos aiškinimai. Tokią sąvokinę schemą ga- 
lima priimti, tačiau atskiras jos dalis galima būtų modifikuoti atsižvelgiant į įtikinamesnį 
biurokratų elgsenos aiškinimą (žr., pvz., Dunleavy, 1991). 

Ši įtikinamų pasakojimų idėja problemiška dėl to, kad jai reikia tam tikrų įtikinamu- 
mo kriterijų. Antai Paris and Reinolds (1983) siūlo teorijų atrankos kriterijų, kuris nu- 
mato „racionalių ideologijų“ analizę. Pats terminas gerai nusako idėją, kad teorijos yra 

įsitikinimų ir vertinimų junginiai, nors jos pretenduoja būti tik racionalaus tyrimo rezul- 
tatas. Anot jų, teorijas galime vertinti pagal šiuos kriterijus: 

+ nuoseklumą; 

+ suderinamumą su esamomis teorijomis; 

+ įtikinamumą. 


Greenway e/ a/. (1992:214) siūlo panašų testą: 
+ nuoseklumas; 

+ neprieštaringumas; 

+ sistemiškumas; 

+  taupumas. 


Kitaip sakant, modelį, teoriją, metaforą, žemėlapį galime vertinti pagal jo argumen- 
tų kokybę. Toks vertinimas panašesnis į teismui pateiktos bylos vertinimą, negu į la- 
boratorinį testą (žr. 2.7.3). Mums rūpi ne tiek „įrodymas“ ar „tiesa“, bet veikiau tai, 
kaip naudojami argumentai ir kaip konstruojama byla. Bet kuriam modeliui galime kelti 
klausimus: 

+ Ar jis prasmingas? 

+ Ar jis neprieštaringas? 

+ Ar jis suderinamas su turimais duomenimis? 

+ Kiek daug jis paaiškina? 

+ Ar jis mus įtikina? 

+ Arjis plečia mūsų supratimą? 

+ Ar jis skiriasi nuo esamų teorijų? 


Jeigu mūsų modeliai, diagramos ir metaforos nėra patikrinamos Bacono prasme ir jei- 
gu pasirinkimas tarp skirtingų koncepcijų bei teorijų toks sudėtingas, tai ar apskritai verta 
viešąją politiką studijuoti pagal tokius modelius? Ar negalėtume pasitenkinti istorinėmis 
studijomis? Iš tiesų, istorinis priėjimas turi privalumų jau vien todėl, kad leidžia sukurti 
detalų to, kas įvyko ir kodėl įvyko, vaizdą. Esama daugybės istorinių studijų, kurios teikia 
sistemiškus ir nuodugnius problemos, arba politikos, paaiškinimus (žr. Castles (ed.), 1989; 
Parsons, 1988; Vinovskis, 1988). Be to, kaip parodo Fee and Fox (1988:1-2), tokios isto- 
rinės studijos leidžia geriau suvokti dabarties problemas ir politikos alternatyvas. Vis dėlto 
politikos analizė grindžiama problemų ir politikos kontekstualumo idėja (Lasswell, 1951a). 
Teorijos yra esminis šio kontekstualumo matmuo. Kaip argumentavo Popperis, manyti, kad 
faktai egzistuoja nepriklausomai nuo vertybių ir įsitikinimų sistemų, reiškia daryti tą pačią 
klaidą, kurią daro Bacono induktyvizmas. Mes pradedame ne nuo faktų, o nuo teorijų: „be 
teorijų negalime net pradėti“ (Popper, 1976:59). Nors viešosios politikos modeliai nėra pa- 
tikrinami „moksline“ prasme, jie kritiniam svarstymui leidžia atskleisti ir atverti tas verty- 
bes, prielaidas ir įsitikinimus, kurie įrėmina problemų ir procesų analizę. Tačiau, ir tai rei- 
kia pabrėžti, išlieka pavojus, kad mūsų modeliai neatveria kelių į geresnę teoriją ir prakti- 
ką, o tik mus uždaro į ankštus sąvokinius kalėjimus. 

1.9 SENOS IR NAUJOS PARADIGMOS: POLITIKOS 
ANALIZĖS TEMŲ IR SĄVOKINIŲ SCHEMŲ KAITA 


Pastaraisiais metais viešosios politikos orientacija taip smarkiai pasikeitė, kad dabar, 
kaip ir daugelyje kitų akademinių sričių, dalykas tapo metodologiškai ir filosofiškai daug 
margesnis nei praeityje. Galima išskirti tris šio kintančio požiūrio į viešosios politikos 
teoriją ir praktiką aspektus: nusivylimas pozityvizmu ir biheviorizmu; susižavėjimas rin- 
ka ir vadybos idėjomis bei metodikomis; naujų politikos modelių atsiradimas. 


Nusivylimas pozityvizmu 
++ Istorinis kontekstas 


Švietimo paveldas 
Jį nusako idėja, vyravusi Vakarų visuomenėse nuo Newtono, Bacono ir prancūzų švietėjų laikų, kad 
egzistuoja „faktai“, kuriuos galima tirti empiriškai. Pasaulį galima pažinti ir pakeisti objektyviai. 


Pozityvizmas 

Sąjūdis, pradėtas prancūzų filosofo Auguste'o Comte'o (1798-1857); jo ištakos siekia Baconą, 
kuris tikėjo, jog žmonių pasaulį galima tirti mokslo metodais. Tikrove laikoma tai, kas gali būti 
tiriama empiriškai. Pozityvizmas buvo labai įtakingas XIX ir XX a. socialinių mokslų raidoje. 


Loginis pozityvizmas 
Loginio pozityvizmo teoriją trečiąjį dešimtmetį paskelbė grupė Vienos filosofų. Jų požiūriu, pri- 
imtini tik tokie įsitikinimai, kurie grindžiami empiriniais metodais. 


Pagrindiniai tekstai 

Apie pozityvizmo ir postpozityvizmo įtaką viešajai politikai ir politikos analizei žr.: 
B. Fay, Social Theory and Political Practice, 1975. 

M. Hawkesworth, Theoretical Issues in Policy Analysis, 1988. 

L. de Haven-Smith, Philosophical Critigues of Policy Analysis, 1988. 4 


Nuo pradžių viešosios politikos mokslų idėja vadovavosi pozityvizmo nuostatomis. 
1984 m. Amy rašė: 


pozityvistinė metodologija, nors intelektiniai jos pagrindai buvo sugriauti jau prieš dešimtį metų. vis 
dar vyrauja viešosios politikos analizėje. Pozityvizmas išlieka, nes jis politiškai patogiu būdu apri- 
boja klausimų ratą, kurį analitikas gali tyrinėti. Be to, moksliškumo ir objektyvumo aura, kuri gau- 
bia pozityvistinę politikos analizę. analitikui padeda įsivaizduoti esant apolitiniu technokratu. 


(Amv, cituojama pagal Heineman et al., 199():23) 

Ypač svarbus pozityvizmo kritikos šaltinis yra naujesnės mokslinio tyrimo prigimties 
ir teorijų kaitos koncepcijos. Kaip jau minėjome anksčiau, Karlo Popperio idėjos apie 
mokslinį pažinimą ir „atvirą visuomenę“ padėjo pamatą idėjai, jog politika geriausiu at- 
veju gali būti tik „Ilokaline socialine inžinerija“. Popperis argumentavo, jog mokslišku- 
mo esmę apibrėžia ne sugebėjimas teorijas patvirtinti, o sugebėjimas jas falsifikuoti. 1962 
m. Thomas Kuhnas, nors ir sutikdamas su Popperio pateikta pozityvizmo kritika, pabrė- 
žiančia faktų priklausomybę nuo vertinimų, iškėlė abejonių dėl to, ar falsifikacijos idėja 
yra skiriamasis mokslinio metodo bruožas. Kuhnas pabrėžia, jog mokslas nėra tokia veikla, 
kur mokslininkai siekia falsifikuoti savo teorijas; faktiškai mokslininkų bendrija labai ne- 
noriai skiriasi su savo teorijomis, nebent įvyksta krizė, priverčianti juos priimti kitą „pa- 
radigmą“. Priešingai Popperio tezei, realaus pasaulio mokslas neieško savo teorijų pa- 
neigimo. Realiame pasaulyje nemėginama teorijų falsifikuoti, veikiau sprendžiamos „nor- 
maliam“ mokslui iškylančios mįslės. Teorijos daugeliu požiūrių primena ideologijas. Moks- 
lininkai yra linkę būti savo koncepcijų kaliniais, ir tik revoliucija juos išlaisvina. 


+» Kuhno požiūris į teorijų kaitą 


Nespecialistams dėstydamas mokslinio tyrimo teoriją ir praktiką Kuhnas susidomėjo tyrimų te- 
orijos, arba idealo, santykiu su realia tyrimų praktika. Jo knyga The Structure of Scientific Re- 
volutions (1962) padarė didžiulę įtaką tam, kad apie teorijas ir teorijų kaitą buvo pradėta kal- 
bėti praktiškai visose akademinėse disciplinose. Pagrindinė jos tezė yra tai, kad visos teorijos 
yra „paradigmos“. Pažinimo raidą galima suvokti analizuojant, kaip šios mąstymo ir tyrimo pa- 
radigmos, įsivyraudamos tam tikroje srityje, sukuria „normalųjį“ mokslą. Normalusis mokslas 
struktūrizuoja mąstymą ir tai, kaip suprantame problemas, kol krizė nepriverčia jo atsisakyti ir 
priimti kitą paradigmą. 
Tad pažinimo raida aiškintina pagal šią schemą: 


PARADIGMA —— NORMALUS MOKSLAS —> REVOLIUCIJA — PARADIGMA 


Nors Kuhnas nesutaria su Popperiu dėl mokslo revoliucijų prigimties ir logikos, jis priima jo 
požiūrį, kad nėra stebinių, kurie būtų nepriklausomi nuo teorijų. Kuhnas mokslą traktuoja kaip 
veiklą, orientuojamą paradigmų, kurios apibrėžia, kaip renkami duomenys ir atliekami tyrimai. 
Instituciniu požiūriu, paradigma - tai iš esmės „normalaus mokslo“ tyrinėtojų bendruomenė. Kai 
kurie interpretatoriai mano, jog šiuo požiūriu mokslą jis traktuoja kaip ideologiją. Teorijų pripa- 
žinimą lemia paradigmos ir mokslo bendruomenės sutarimo galia. Revoliucija įvyksta kilus para- 
digmos krizei, ir tada paradigma užleidžia vietą naujai paradigmai. Šį procesą jis traktuoja kaip 
analogišką „geštalto“ pasikeitimui: matėme triušį, dabar matome antį! 

Žr. T.S Kuhn, The Structure of Scientific Revolutions, 1962. 9 


Šios teorijos poveikis viešosios politikos mokslams buvo labai ryškus ir daugelį pa- 
skatino naujai susimąstyti apie teorijų prigimtį. Ar jos gali būti paneigiamos „objekty- 
via“, „pozityvistine“ prasme? Ar socialinių mokslų teorijos yra teorijos Popperio pras- 

me, jeigu jos negali būti „falsifikuotos“? Ar teorijos ir modeliai gali tarpusavyje sąvei- 
kauti taip, jog, galima būtų sakyti, kad mes, kaip socialiniai teoretikai, turime reikalą su 
realybe, kuri „egzistuoja“ už skirtingų paradigmų? O gal visos paradigmos yra tik re- 
liatyvios? Kuo remdamiesi galime teigti, jog viena paradigma „teisinga“, o kita „klai- 
dinga“? Be to, jeigu socialines Žinias sudaro ne „faktai“, o veikiau realybės versijos, 
kokį vaidmenį skurdo, nedarbo, sveikatos apsaugos ir t.t. analizė gali/turi atlikti politi- 
niame procese? Ar visos teorijos yra lygios, jeigu yra tik „argumentai“ specifinėje pa- 
radigmoje? 

Popperio, Kuhno ir kitų idėjos mokslo ir pažinimo prigimties klausimu nubrėžia post- 
pozityvistinės epochos pradžią, kai susvyravo visos senos tiesos apie faktų ir teorijų funk- 
cijas bei santykį. Kai kurie komentatoriai pradėjo reikšti abejonių dėl to, ar viešosios po- 
litikos analizė gali sprendimų priėmimą padaryti „racionalesnį/moksliškesnį“. Viena ver- 
tus, Popperio idėją, kad viešosios politikos pagrindu turi būti eksperimentuojama, o ne 
kuriamos grandiozinės nemokslinės/nefalsifikuotos teorijos, plėtojo Campbellas savo „eks- 
perimentuojančios visuomenės“ koncepcijoje (1969, 1973, 1981, 1982). Kita vertus, tie 
viešosios politikos tyrinėtojai, kuriems daugiau įtakos padarė Kuhnas, o vėliau ir Haber- 
masas, plėtojo idėjas, pabrėžiančias realybės konceptualizacijų priklausomybę nuo kon- 
kuruojančių paradigmų (Landau, 1977; Rein, 1976; Rein and Sch6on, 1993; Rein, 1983; 
Fischer and Forester, 1993: Stone, 1988) (žr. 2.7). 

Kitas svarbus traukimosi nuo pozityvistinio požiūrio į viešąją politiką veiksnys buvo 
„konstruktyvizmas“, kurį iliustruoja vadinamosios „konstruktyvistinės“ socialinių proble- 
mų interpretacijos (Becker, 1963; Spector and Kitsuse, 1977; Henshel, 1990) (žr 2.2.1), 
taip pat sociologų Bergerio ir Luckmano (1966) teorija, kad realybė yra veikiau sociali- 
nis konstruktas, o ne „objektyvi realybė“. Vėliau prancūzų filosofo Foucaulto ir vokiečių 
kritinės teorijos, atstovaujamos pirmiausia Habermaso, įtakoje viešosios politikos analizė 
vis labiau pradėjo atsižvelgti į teorijas, pabrėžiančias būtinybę politiką analizuoti kaip dis- 
kursą, kuris struktūrizuoja realybę. Žinomiausias šio požiūrio į viešosios politikos anali- 
zę atstovas yra Murray Edelmanas (1964, 1977, 1988; žr. 2.9). 

Guba argumentuoja, kad dabartinę socialinių tyrin7ų būklę nusako keturios paradigmos: 


+ Tyrimų paradigmos 
Egon G. Guba (ed.), The Paradigm Dialog, 1990. 


Guba įžvelgia keturias pagrindines socialinių tyrimų „paradigmas“: 
e pozityvizmas; 
e postpozityvizmas; 
e kritinė teorija; 
+ konstruktyvizmas. 


Jos skiriasi: a) savo ontologija (tuo, ką laiko „realybe“); b) savo epistemologija (kaip suvokia 
pažinimo ir pažinimo objekto santykį) ir c) savo metodologija (tuo, kaip turi būti siekiama žinių). 

Pozityvizmas 

a) Realybė egzistuoja ir yra valdoma priežastinių dėsnių, kuriuos galime pažinti. 
b) Tyrimas gali būti nepriklausomas nuo vertybių. 

c) Hipotezės gali būti patikrinamos empiriškai. 


Postpozityvizmas 

a) Realybė egzistuoja, tačiau negali būti galutinai suprasta arba paaiškinta. Egzistuoja prie- 
žasčių ir padarinių įvairovė. 

b) Objektyvumas yra idealas, tačiau jam reikia kritinės bendruomenės. 

c) Jis kritiškai vertina eksperimentalizmą ir pabrėžia kokybinius teorijos konstravimo bei at- 


radimo procedūros aspektus. 


Kritinė teorija 

a) Realybė egzistuoja, tačiau negali būti galutinai suprasta arba paaiškinta. Egzistuoja prie- 
žasčių ir padarinių įvairovė. 

b) Tyrimas remiasi vertybėmis. 

c) Ji siekia kritiškai įveikti „iškreiptą sąmonę“ pati dalyvaudama šiame transformacijos pro- 


Cese. 


Konstruktyvizmas 

a) Realybė egzistuoja kaip sąvokinis konstruktas ir yra reliatyvi tokių konstruktų atžvilgiu. 

b) Pažinimas ir pažinimo subjektas yra subjektyvumo aspektai. Atradimai yra sąveikos re- 
zultatas. 

c) Atranda, aprašo ir lygina įvairius egzistuojančius konstruktus (hermeneutinis ir dialek- 


tinis). O 


Esant tokiai situacijai, kai politikos analizė nebegali būti traktuojama kaip paprasta 
„pozityvistinio“ aiškinimo atmaina, kas mums lieka iš pažinimo sąvokos? Yvonna Lin- 
coln (1990:84--85) argumentuoja, jog turime atsikratyti požiūrio, esą socialinių ir kitų pro- 
blemų pažinimas panašus į statinio statymą iš standartinių plytų: 


Gali būti, kad pažinimas yra labiau takus arba amebiškas. arba kad pažinimas egzistuoja atskirų su- 
pratimo rezginių pavidalu, arba kad skirtingos pažinimo rūšys skiriasi savo forma ... Mes papras- 
čiausiai neturime reikiamų metaforų, kurios leistų pažinimą suvokti kitokį. nei hierarchinį. piramidi- 
nį ar taksonominį ... Gali būti, kad jeigu kai kurios pažinimo rūšys nėra hierarchiškai organizuotos. 
turime kalbėti ne apie ..mokslo statinio plytas“, bet apie subtilesnį. arba kūrybiškesnį. elementų +re- 


tinimą. atveriantį naujų įžvalgų galimybes. 


Lincoln požiūriu, tam reikia sąsajų bei tiltų tarp atskirų pažinimo sričių. Ši tema apie 
jungiamojo, arba tarpinio, lygmens analizės būtinybę yra įprasta viešosios politikos stu- 
dijoms, kur tokių sąsajų esama daugiau nei daugelyje kitų sričių. Antrojoje šios knygos 

dalyje (,„Mezoanalizėje“) nagrinėsime įvairias idėjas apie skirtingų požiūrių sąsajas api- 
brėžiant politikos problemas ir formuojant politines darbotvarkes. 

Jeigu pripažįstame postpozityvistų ir postmodernistų argumentus, tai bendriausios te- 
orijos ir metakalbos egzistuoja kaip nebendramatės realybės versijos. Gali būti argumen- 
tuojama, jog, tokiu atveju turėtume atsisakyti visų savo paradigmų, modelių bei teorijų ir 
pripažinti, kad apskritai nieko nežinome. Tačiau tokia nuostata kelia daugybę pavojų. Kaip 
pastebi Harvey (1992:116-117): 


Postmodernistiniai filosofai siūlo ne tik pripažinti, bet ir skatinti idėjų, teikiančių dabarties pasau- 
lio dilemų aiškinimus, fragmentaciją bei kakofoniją. Apsėsti noro dekonstruoti ir delegitimizuoti 
bet kurį argumentą, su kuriuo susiduria, jie galiausiai turi atmesti savo pačių teiginių pagrindžia- 
mumą ir nepalikti jokio pagrindo racionaliam veiksmui. Postmodernistai mums kalba apie reifika- 
cijas ir dirbtines dichotomijas, apie problemų slėpimą ir nutylėjimą, apie įvairiausią lokalumo ar 
socialinio grupiškumo fetišizmą. kartu atmesdami visas metateorijas, padedančias suprasti ekono- 


minius procesus, ... kurių mastai tampa tolydžio vis universalesni. 


Postpozityvistinė politikos analizės interpretacija, savo kraštutiniu pavidalu siūlanti at- 
sikratyti visų paradigmų, faktiškai mums siūlo nepaisyti politinių ir ekonominių realijų. 
Naudodamiesi teorijomis ir artikuliuodami skirtingas politinio proceso koncepcijas, šioje 
knygoje pripažįstame viešosios politikos fragmentaciją; išties esama daugybės minties sro- 
vių; tačiau pripažindami šį pliuralizmą mes pripažįstame ir būtinybę šias koncepcijas bei 
paradigmas aiškinti ir grįsti. 

Taigi Popperio paveiktos šiuolaikinės pažiūros į mokslo teorijas iš esmės skiriasi nuo 
supaprastintos pozityvistinės pasaulėžiūros, kur griežtai skiriami faktai nuo vertybių, ste- 
biniai nuo teorijų ir kur pažinimo statinys statomas žinių plytas nuosekliai dedant vieną 
ant kitos. Nauji subatominių dalelių fizikos atradimai, įvykę po kvantinės mechanikos at- 
radimų, mums teikia visai kitą teorijų naudojimo socialiniuose moksluose vaizdą. Antai 
Geoffrey Chew kelia idėją, kad visatoje nesama jokių pamatinių dėsnių ar konstantų, ir 
kad viskas egzistuoja sąveikų tinkle. Jokia atskira teorija negali paaiškinti tokių komplek- 
sinių procesų, todėl turime pripažinti labiau pliuralistinę modelių ir teorijų traktuotę. Chew 
argumentuoja, kad „savikliova“ (bootstrapping)j yra tas procesas, kai mėginame naudotis 
ne tik tais modeliais, kuriuos pripažįstame, bet ir tais, kuriems prieštaraujame. .„Fizikas, 
kuris sugeba naudotis pačiais įvairiausiais dalinai pasitvirtinusiais modeliais ir neteikia 
nė vienam pirmenybės, vadovaujasi savikliovos principu“ (Chew, 1970:27; žr. taip pat 
Chew, 1968; Capra, 1985). Tam, kuris vadovaujasi savikliovos principu, svarbu suprasti, 
kad nesutarimai koncepcijų viduje ir tarp koncepcijų paaiškinami tuo, jog pasaulis per- 
nelyg sudėtingas, kad jį būtų galima aprėpti viena aiškinamąja koncepcija. 

Šioje knygoje viešosios politikos analizę iš esmės ir grindžiame šiuo savikliovos prin- 
cipu. Jokia atskira teorija, joks atskiras modelis nėra pajėgus paaiškinti sudėtingos poli- 
tinės šiuolaikinės valstybės veiklos. Analitikas, pripažindamas tarpdisciplininį jų pobūdį 
ir laikydamasis hermeneutinės tolerancijos koncepcijų įvairovės atžvilgiu, turi pripažinti 

pliuralistinį savo tyrimų pobūdį. Tad viešosios politikos analizė turi atsižvelgti į visą idė- 
jų, sąvokų ir žodžių tinklą, sudarantį tą pasaulį, kuriame vyksta politikos formavimo ir 
analizės procesai. Ši knyga rašoma postpozityvistinės ir konstruktyvistinės politikos ana- 
lizės sampratos kontekste. Kitaip sakant, politinę analizę traktuojame kaip įvairialypių po- 
litinio proceso ir politinių problemų konstrukcijų visumą. Analizuodami viešąją politiką 
siekiame suprasti tas mąstymo paradigmas ir schemas, kurios struktūrizuoja „procesų“ ir 
„problemų“ suvokimą. 

Taigi politikos analitiko pasauliui priklauso pačios įvairiausios pažiūros į tai, ką iš tik- 
rųjų reiškia politinio proceso pažinimas ir pažinimas politiniame procese. Pavyzdžiui, dau- 
gelis tų, kurie vadovaujasi vadinamąja racionalistine politikos analize, išpažįsta „pozity- 
vistinę“ pažinimo sampratą: pasaulis yra mums žinomas; visi faktai mums „akivaizdūs“; 
nauda ir sąnaudos gali būti apskaičiuotos; rezultatai gali būti pasverti. Kitame spektro 
gale politikos analitikai, veikiantys „kritinių“ ar „postmodernistinių“ koncepcijų kontekste, 
gali laikytis nuostatos, kad nėra jokių objektyvių, „išorinių“ faktų ir kad vertinant veiklą 
negalima kliautis kokiais nors jos naudos/sąnaudų skaičiavimais. Politinės propagandos 
lygmeniu tie analitikai, kurie tariasi visiškai supratę tam tikrą visuomeninę problemą, gali 
propaguoti totalinės, visaapimančios reformos būtinybę. Tie, kurie netiki tokio „holisti- 
nio“ pažinimo galimybe, gali propaguoti lokalinių, eksperimentinių pokyčių politiką. Ana- 
litikas, dirbantis kritinės pažinimo teorijos kontekste (veikiamas Habermaso), veikiausiai 
propaguotų tokį intervencionizmo modelį, kuris padėtų realizuoti „idealią Komunikacinę 
situaciją“. Vis dėlto egzistuoja realus pavojus, kad pripažinę „postmodernistinę“ pažini- 
mo kritiką visuomenės ir jos problemų atžvilgiu, užimsime visiškai negatyvistinę ir defe- 
tistinę nuostatą. Pasak Papay and Williams (1994a:10): 


Tie, kurie leidžia savo laiką medituodami apie „vėlyvosios modernybės“ vingius ... gali šypsotis, 
gūžčioti pečiais ir niurnėti C'est la vue post-moderne. Tie, kurie savo darbo valandas leidžia teori- 
jos, tyrimų, politikos ir praktikos sandūroje, neturi tokio pasiteisinimo. Tiems, kuriems globos na- 
mų. greitosios pagalbos skyriaus ar visos ligoninės uždarymas reiškia kažką daugiau nei diskursy- 


vios praktikos dekonstrukciją, šie klausimai išlieka svarbūs ir aktualūs. 


Kaip matysime toliau, kritinės teorijos nebūtinai veda į tokį akligatvį. Nemažas būrys 
politikos analitikų pastaraisiais metais parodė, kaip Habermaso, Foucaulto ir kitų idėjos 
gali būti panaudotos formuojant tokį požiūrį į viešosios politikos problemas, kuris atme- 
ta pozityvizmo paveldą, tačiau vis dėlto tiki, kad pažinimas gali pasitarnauti gerinant žmo- 
gaus padėtį pasaulyje — nors ir ne taip, kaip tai įsivaizdavo pozityvistinis socialinis mokslas 
(žr., pvz., Fischer and Forester, 1993; Dryzek, 1990). 

Politikos analizės tematikos kaita sietina su „pozityvistinio“ mąstymo statuso pasi- 
keitimu ir su požiūrio į „empirinių“ koncepcijų prigimtį bei vertę kaita. Pokario epo- 
choje viešąją politiką formavo pozityvistinis etosas. Pažinti — reiškė valdyti arba re- 
formuoti. Ši nuostata, susiformavusi įvairiuose reformistiniuose XIX a. sąjūdžiuose (to- 
kiuose kaip fabianiečių judėjimas Britanijoje), ir išreiškianti tikėjimą mokslo pajėgu- 

mu racionalizuoti valdymą bei spręsti problemas, sustiprinta sparčios mokslo ir infor- 
macinių technologijų pažangos, tapo vyraujančia pokario epochoje. „Viešosios politi- 
kos mokslų“ atsiradimas septintąjį dešimtmetį buvo akivaizdžiausias šio naujai atrasto 
tikėjimo liudijimas — tikėjimo, kad mokslas pajėgus išspręsti visas tas problemas, ku- 
rios liko neįkandamos visoms ankstesnėms žmonių kartoms. Tačiau nepaisant visų Ži- 
nių, kurios tapo prieinamos politikos formuotojams, paaiškėjo, jog jie ne ką geriau už 
savo pirmtakus geba dorotis su problemomis. Tiesą sakant, daugelis, ypač „naujieji de- 
šinieji“, argumentavo, jog naujomis žiniomis ginkluota politika tik apsunkino tas pro- 
blemas. Tikėjimui valdžios ir ekspertų galia blėstant, nuo septintojo dešimtmečio at- 
gimsta senasis tikėjimas. 


Susižavėjimas rinka ir vadyba 


Viešosios politikos analizė ir vadyba glaudžiai bendradarbiavo nuo Kennedy ir Johnsono 
laikų, kai į viešąjį valdymą ėmė skverbtis vadybos elementai. Septintąjį dešimtmetį tiek 
politikos analizės (siekiančios racionalizuoti valdymą), tiek politinio proceso tyrimų (ku- 
riems taip pat rūpi politikos racionalumo klausimas) dėmesio centre buvo sprendimų pri- 
ėmimo procesas. Kitaip sakant, buvo domimasi tuo, kaip priimami sprendimai - elitiniu, 
pliuralistiniu, racionalistiniu ar inkrementiniu būdu, ir tuo, kaip sprendimų priėmimas ga- 
lėtų būti tobulinamas naujomis metodikomis bei technologijomis. | 

Dėmesio centre neabejotinai buvo valdžios problema; viena vertus, tai reiškėsi ypa- 
tingu dėmesiu sprendimų priėmimo proceso tyrimams, kita vertus, pats toks dėmesio su- 
telkimas buvo nulemtas tikėjimo, jog galima padidinti valdžios pajėgumą atlikti savo už- 
duotis ir „spręsti“ problemas. Vienu lygmeniu buvo domimasi lygybės (nelygybės) pro- 
blema iš politinio proceso įeigos pusės (žr. pliuralizmo/elitizmo ginčą 3.3.1/2), kitu lyg- 
meniu buvo svarstomas racionalesnio valdymo galimybės klausimas (žr. Simono ir Lind- 
blomo ginčą 3.4.3/4). 

Tačiau aštuntąjį dešimtmetį, kai tapo akivaizdi vadinamoji valdžios „„perkrovos“ pro- 
blema ir vis labiau ryškėjo vykdomos politikos nesėkmės, analizės dėmesys pakrypo ki- 
tur. Sprendimų priėmimo/įeigos paradigmą ėmė stelbti naujas dėmesys sprendimų įgyven- 
dinimo problemoms. Sprendimų priėmimo/jeigos paradigmai rūpėjo tokie klausimai: Kas 
turi valdžią? Kas yra valdžia? Kas įtraukiamas į sprendimų priėmimo procesą ir ko į jį 
neįsileidžiama? Ar sprendimų priėmimas gali būti ir racionalesnis, ar jis pasmerktas iš- 
likti inkrementalistinis? Sprendimų įgyvendinimo paradigma, kuri susiklostė aštuntąjį de- 
šimtmetį, pradėjo kelti kitokio pobūdžio klausimus: Kodėl taip sunku įgyvendinti? Kaip 
elgiasi biurokratai? Ar įgyvendinimas iš viršaus žemyn nuleidžiamomis komandomis iš- 
ties efektyvesnis už įgyvendinimą priešinga linkme? Kaip pagerinti įgyvendinimo proce- 
dūrą? Nors šios paradigmos kėlė skirtingus klausimus, abi jos iš tikrųjų priklausė ben- 
drai paradigmai — tai, kuri rėmėsi įsitikinimu, jog, viešoji politika yra valdžios vykdomas 
problemų sprendimas. 

ekonominė viešųjų sprendimų teorija iškėlė idėją, jog viešoji politika, kaip valstybi- 
nė arba biurokratinė intervencija, problemų neišsprendžia, o tik apsunkina. Kišdama- 
si į rinką ir biurokratams suteikdama per daug galių viešoji politika tik blogina pa- 
dėtį. Žinomiausi šio antietatistinio argumento šalininkai buvo Reagano ir Thatcher ad- 
ministracijos, tačiau vėliau jį perėmė įvairiausių ideologinių nuostatų vyriausybės (žr. 
Martin, 1993). 

Šis persiorientavimas sietinas su vadinamąja „pasiūlos pusės“, arba „„monetaristine“, 
revoliucija, su jos moto geriausia ta valdžia, kuri valdo mažiausiai ir įsitikinimu, kad 
rinka teikia efektyvesnį sprendimų priėmimo mechanizmą, nei biurokratai ir politikai. 
Viešųjų sprendimų teorijai vis labiau tampant valstybės galių apkarpymo ir rinkos iš- 
laisvinimo įteisinimo įrankiu, devintąjį ir dešimtąjį dešimtmetį ji tapo ir viešosios po- 
litikos teorijos pamatu (Self, 1993). Be to, viešosios politikos tyrinėtojai ir praktikai, 
analizuodami ir reformuodami viešąjį sektorių, ėmė naudoti ir privačiame sektoriuje su- 
kurtus modelius bei metodikas. Stiprėjant į rinką orientuotų teorijų įtakai sprendžiant 
valdžios, visuomenės ir ekonomikos santykio klausimą, kartu stiprėjo tendencija vie- 
šąjį administravimą traktuoti kaip viešosios vadybos atmainą (Ramsey, 1990; Massey, 
1993). 


Nauji politinio proceso modeliai 


Idėją, kad biurokratinės hierarchijos piramidės šiuolaikinės visuomenės sąlygomis nebe- 
pajėgia vykdyti viešosios politikos, kėlė ne tik tie, kurie propagavo normatyvinės rinkos 
pranašumo teorijas, bet ir tie, kurie mėgino kurti aiškinamuosius šiuolaikinio politinio 
proceso modelius, — visi ėmė nusivilti vadinamosiomis „geležinio trikampio“ koncepci- 
Jomis, kurios politinį procesą šiuolaikinėse visuomenėse analizuoja valstybės ir administ- 
racijos, įstatymų leidybos ir interesų grupių santykio terminais. Pavyzdžiui, vienas iš pas- 
tarųjų dviejų dešimtmečių politikos teorijos raidos bruožų buvo mėginimai atsikratyti 
Eastono „juodosios dėžės“ ir „geležinio trikampio“ metaforų ir kelti modelius, grindžia- 
mus politikos „tinklų“ ir „bendruomenių“ metaforomis (žr. Heclo, 1978; Benson, 1982; 
Rhodes, 1988; Sabatier and Jenkins-Smith (eds.), 1993). Kita vertus, „naujieji“ modeliai 
apėmė ir senesnes koncepcijas. Kaip pastebėjome anksčiau, kalbėdami apie Gabriel Al- 
mond er al. (1993), pokario laikotarpiu modelių kūrėjai buvo gerokai apleidę institucijų 
vaidmenį politiniame moksle, sociologijoje ir ekonomikoje. Tačiau devintąjį dešimtmetį 
pradėta naujai domėtis tuo, kaip institucijos veikia politikos formavimą ir politikos re- 
zultatus (žr. 2.11.6, 3.6). 

Naujos tinklo metaforos ir naujas institucijų atradimas nusako viešosios politikos po- 
kyčių per pastarąjį dešimtmetį pobūdį: ji tapo nepalyginamai įvairialytiškesnė negu buvo 
per laikotarpį nuo Lasswello (1951b) iki aštuntojo dešimtmečio pabaigos. 

1.10 STADIJOS IR CIKLAI: 
POLITINIO PROCESO PROJEKCIJOS 


Nepaisant didėjančio nepasitenkinimo vyraujančia politikos analizės paradigma, raciona- 
laus sprendimų priėmimo, politinio ciklo, arba stadijinis, požiūris tebėra politinio proce- 
so analizės pagrindas. Aštuntąjį ir devintąjį dešimtmetį buvo išskirta keliolika politinio 
proceso stadijų, kurias iliustruoja 1.9 diagramos formuluotės. 


1.9 diagrama. Politikos gyvenimo ciklas 


Problema 


V 


Įvertinimas Problemos apibrėžimas 


Alternatyvių 
atsakymų/sprendimų 
paieška 


Įgyvendinimas 


Alternatyvų įvertinimas 


Alternatyvos pasirinkimas 


Aštuntojo dešimtmečio pabaigoje politinio ciklo sąvoka buvo aptarta May ir Wildav- 
sky redaguotame straipsnių rinkinyje (1978). Jis yra geriausias šaltinis tiems, kurie nori 
šią sąvoką išnagrinėti nuodugniau. Toliau intarpe pateikiame keletą tokių ciklų versijų, 
kurios naudojamos struktūrizuojant politikos proceso analizę. 


+ Politikos/sprendimo stadijų apibrėžimai 


H.A. Simon, Administrative Behaviour, 1947. 
e Informacija 
e Sumanymas 


» Pasirinkimas 


H.D. Lasswell, The Decision Process, 1956. 
e Informacija 


» Propagavimas 

e Įtikinėjimas 
e Įsakymas 

e Taikymas 

e Baigmė 

e Įvertinimas 


R. Mack, Planning and Uncertainty, 1971. 
+ Apsisprendimas priimti sprendimą: problemos pripažinimas 
+ Alternatyvų ir kriterijų formulavimas 
e Sprendimas 
+ Realizavimas 
e Taisymas ir papildymas 


R. Rose, Comparing public policy, 1973. 
+ Visuomeninis politinio sprendimo būtinybės pripažinimas 
+ Kaip klausimai įtraukiami į viešojo svarstymo darbotvarkę 
+ Kaip keliami reikalavimai 
+ Ištekliai ir apribojimai 
+ Viešosios politikos sprendimai 
+ Kas lemia valdžios sprendimus 
+ Sprendimo kontekstas 
e Įgyvendinimas 
e Rezultatai 


Politikos įvertinimas 


Grįžtamasis ryšys 


W. Jenkins, Policy Analysis: A Political and Organizational Perspective, 1978. 
e lnicijavimas 
e Informacija 
e Svarstymas 
e Sprendimas 
e Įgyvendinimas 
e Įvertinimas 
«e Baigmė 


B.W. Hogwood and L.A. Gunn, Policy Analysis for the Real World, 1984. 
+ Apsisprendimas priimti sprendimą (problemos formulavimas arba darbotvarkės sudarymas) 
e Apsisprendimas, kaip spręsti (klausimų filtravimas) 
«e Problemos apibrėžimas 
«+ Prognozė 
e Tikslų ir prioritetų nustatymas 
e Alternatyvų analizė 
+ Politikos įgyvendinimas, monitoringas ir kontrolė 
e Įvertinimas 
+ Politikos tąsa, kaita ir baigmė 0 

Šis „Sstadijinis“ modelis, arba „vadovėlinis požiūris“ (Nakamura, 1987), turi savo 
kritikų (Stone, 1989; Nakamura, 1987; Lindblom and Woodhouse, 1993: Sabatier and 
Jenkins-Smith (eds.), kurių įsitikinimu, jis teikia nenatūralų politinio proceso vaizdą. 
Realusis pasaulis, kritikų nuomone, yra sudėtingesnis, jis nėra padalytas į aiškiai api- 
brėžtus ciklus ir fazes. Mėginant politinį procesą skaidyti tokiu būdu, pervertinamas 
racionalumo vaidmuo politikos formavimo procese ir teikiamas klaidinantis politinio 
konvejerio vaizdinys, pagal kurį darbotvarkės formavimas esą vyksta viename jo gale, 
o įgyvendinimas ir įvertinimas — kitame. Sabatier and Jenkins-Smith (1993:1—4) kelia 
penkis pagrindinius kritinius argumentus prieš šios euristikos naudojimą „vadovėlinė- 
je“ paradigmoje: 

+ ji nepateikia priežastinio paaiškinimo, kaip politinių sprendimų priėmimo proce- 

sas juda nuo vienos stadijos prie kitos; 

+ ji negali būti patikrinta empiriškai; 

+ politinį procesą ji vaizduoja kaip „nuleidžiamą“, ir neatsižvelgia į „horizontalius“ 

procesus bei į kitus agentus; 

+ politinio ciklo koncepcija neatsižvelgia į realų politikos formavimo pasaulį, kur esa- 

ma skirtingų valdymo lygmenų ir sąveikaujančių ciklų; 

+ ji neteikia integruoto požiūrio į politinio proceso analizę ir tą analizę, kurios re- 

zultatai (žinios, informacija, tyrimų rezultatai) naudojami politiniame procese. Po- 
litikos analizė vyksta ne tik „įvertinimo“ fazėje. 


Šios knygos autorius pripažįsta „politikos ciklų“ koncepcijos kritikų pastabas. Kaip 
euristikos priemonė, politinių ciklų idėja mums leidžia sukonstruoti modelį, kuriuo va- 
dovaudamiesi galime tirti viešąją politiką. Tačiau kaip ir visus kitus euristinius mode- 
lius, jį reikia vertinti kritiškai. Panašiai kaip Londono metro žemėlapio atveju, turime 
būti pakankamai nuovokūs ir suprasti, jog tokie žemėlapiai teikia tik apytikrį vaizdą, tad 
jie gali ir klaidinti. Varlės gali turėti gyvenimo ciklą, o gyvosios būtybės gali būti vaiz- 
duojamos kaip „sistemos“, tačiau įsitikinimas, kad viešoji politika gali būti redukuota 
į tokias supaprastintas stadijas, turi daugiau metodologinių skylių nei luitas šveicariš- 
ko sūrio. Ir vis dėlto politinio proceso konceptualizavimas „stadijiniais“ terminais turi 
savų pranašumų, tad jo negalima lengvabūdiškai atmesti. 

Šioje knygoje naudojamės šia „stadijine“ schema, nes esant tokiai teorijų bei mo- 
delių, kaip analitinių įrankių, gausai turime rasti būdą, kaip šią įvairovę aprėpti pa- 
prastesne ir parankesne forma. (Apie kognityvinį žmogiškojo proto ribotumą ir įvairo- 
vę paprastinančių schemų būtinybę žr. Simon, 1957:198; Newall et a/., 1979; žr. taip 
pat 3.4.2, 3.7.4.) Juk ir tie, kurie ragina atsisakyti šio modelio, vietoje jo siūlo kitokį 
(žr., pvz., Lindblom and Woodhouse, 1993:11—12). Bet kuriuo atveju turime pripažinti 
polimorfinį šiuolaikinės politikos analizės pobūdį. Stadijinio modelio privalumas yra tai, 
kad jis teikia racionalią struktūrą, kuri padeda įveikti realybės kompleksiškumą (Cook, 
1985) (žr. 4.5.4). Kiekviena stadija turi savą kontekstą, kuriame galime taikyti skirtin- 
gus modelius. 

Jeigu atmestume stadijinį modelį, tai arba atsidurtume įvairiausių idėjų, schemų ir te- 
orijų maišalynėje, arba turėtume kelti kitą alternatyvų modelį. Tad stadijinis modelis mums 
bus įrankis analizuojant realaus pasaulio daugialypiškumą su išlyga, kad jį naudodami 
kaip euristinę priemonę visada turime prisiminti, jog jis turi visus bet kurio žemėlapio ar 
metaforos trūkumus. Juo labiau kad kitaip nei Afrikos ar Amerikos žemėlapio atveju, mes 
neturime būdo išsiaiškinti (Walterio Lippmano žodžiais, 1922), ar „pasaulis lauke už du- 
rų“ iš tikrųjų atitinka jo „vaizdą mūsų galvose“. Viešosios politikos skaidymas į stadijas, 
prasidedančias nuo problemų apibrėžimo ir darbotvarkės sudarymo fazės ir pasibaigian- 
čias politikos įgyvendinimo bei įvertinimo faze, išties reiškia, kad primetame schemą re- 
alybei, kuri yra nepalyginamai sudėtingesnė ir takesnė; tačiau naudojimasis ciklo meta- 
fora nebūtinai implikuoja neracionalų ar nerealistinį požiūrį į viešosios politikos proce- 
są. Svarbu įsidėmėti, kad šios sudėtingos realybės supratimas ir aiškinimas reikalauja su- 
vokimo, jog pati ši realybė egzistuoja įvairialypių sąvokinių schemų kontekste. 

Čia reikėtų pabrėžti, jog Lasswello schema reiškia daugiau nei tik stadijų išdėsty- 
mą: viešoji politika, Lasswello nuomone, tai ne vien politinio proceso stadijų analizė, 
bet ir daug, platesnis problemų, socialinių procesų, vertybių bei institucijų kontekstas, 
kuriame vyksta politinis procesas ir jo analizė. Kalbant Kuhno terminais, vyraujančią pa- 
radigmą galima adaptuoti arba modifikuoti nedarant revoliucinės jos pertvarkos. Tiesą 
sakant, galima net teigti, jog Lasswello schema ne tik nėra beviltiškai pasenusi, bet ji 
net gali būti pagrindu labiau kontekstualistinei, kritiškesnei, postpozityvistinei viešosios 
politikos analizei (Torgerson, 1985). Šią analitinę schemą, daug platesnę už stadijų 5ą- 
rašą, atskleidžia Lasswello idėjos apie „sprendimų seminarus“, kaip naują politikos ana- 
lizės įrankį (žr. Lasswell, 1960; ir 3.10.5). 

Nors ir suvokiame „stadijinio“ požiūrio, ypač kaip jis dėstomas „vadovėlinėje“ viešo- 
sios politikos analizėje, ribotumus, šioje knygoje neneigiame jo euristinės (ir hermeneu- 
tinės) naudos. Tačiau išties pati politinio ciklo idėja nėra adekvatus įrankis, ir šia prasme 
kritikai teisūs. Ji neadekvati pirmiausia dėl to, kad „stadijinis“ požiūris į politinį procesą 
lengvai virsta manipuliaciniu požiūriu ir tokia politikos analizės traktuote, kuri ją paver- 
čia veikiau elito įrankiu, o ne platesnio socialinio susivokimo priemone. Tad šioje kny- 
goje siekiame išlaikyti tą stadijinį požiūrį, kuris sietinas su tarpdisciplinine, kontekstua- 
listine Lasswello viešosios politikos mokslo samprata. Pripažinus kompleksinę politikos 
realybę, veikiamą skirtingų teorijų, modelių, aiškinimų, vertinimų bei ideologijų, proble- 
miškas yra ne tiek politinis ciklas per se, kiek mėginimas aprėpti politikos analizėje tai- 
komus arba taikytinus modelius bei koncepcijas. 


1.11 ANTROSIOS, TREČIOSIOS IR KETVIRTOSIOS 
KNYGOS DALIES SANDARA 


Kiekviena politinio ciklo „stadija“ gali būti interpretuojama skirtingų koncepcijų ir mo- 
delių sąvokomis. 

Antroji dalis. Mezoanalizė 


Mezoanalizė yra būdas, kuriuo apibrėžiamos problemos ir sudaroma politinė darbo- 
tvarkė. „Mezo“ analizė — tai analizės lygmuo, kuris kerta įvairias politinio proceso sta- 
dijas — nagrinėja koncepcijas, kurios sieja politinio proceso įeigos pusę su politikos 
nustatymo/sprendimų priėmimo bei išeigos puse ir telkia dėmesį į santykį tarp „ikispren- 
diminių“ proceso aspektų ir sprendiminių bei „posprendiminių“ jo kontekstų. „„Mezo“ 
lygmens analizė apima tokias stadijas: „apsisprendimas spręsti“; problemos suvokimas; 
alternatyvių sprendimų formulavimas (Mack, 1971); visuomeninis problemos pripaži- 
nimas, įtraukimas į darbotvarkę, reikalavimų formulavimas (Rose, 1973); inicijavimas 
ir informavimas (Jenkins, 1978); problemų tikslinimas, filtravimas ir apibrėžimas (Hog- 
wood and Gunn, 1984). Tačiau ji pripažįsta ir tai, kad problemų ir darbotvarkių for- 
mulavimas vyksta aplinkoje, suformuotoje esamos arba ankstesnės politikos, — jau pri- 
imtų sprendimų, jų įgyvendinimo, vertinimo ir analizės kontekste. 


Trečioji dalis. Sprendimų analizė 


Šioje knygos dalyje analizuojame, kaip priimami sprendimai, kaip formuojama vienokia 
ar kitokia politika ir kaip viešosios politikos analizė naudojama priimant sprendimus. Čia 
svarstome veiklumo ir neveiklumo, sprendimų priėmimo ir susilaikymo nuo sprendimų 
klausimus. Nagrinėjame sąvokines schemas, kuriomis grindžiama sprendimų priėmimo pro- 
ceso analizė, taip pat schemas, kurias teikia racionalistinė politikos analizė. Šios dvi ana- 
lizės rūšys aprėpia sprendimų priėmimą siaurąja prasme (Mack, 1971); svarstymą ir spren- 
dimą (Jenkins, 1978); valdžios vaidmenį, išteklių ribotumą, politikos pasirinkimą, to pa- 
sirinkimo determinantes ir kontekstą (Rose, 1973); numatymą, tikslų formulavimą ir al- 
ternatyvų analizę (Hogwood and Gunn, 1984). 


Ketvirtoji dalis. Rezultatų analizė 


Čia analizuojama tai, kaip priimtas politikos kursas įgyvendinamas, įvertinamas ir bai- 
giamas. Vykdomos politikos rezultatų analizė aprėpia tokius aspektus: jos įgyvendinimo, 
koregavimo ir papildymo (Mack, 1971); įgyvendinimo, įvertinimo ir baigmės (Jenkins, 
1978); įgyvendinimo, išeigos, įvertinimo, grįžtamojo ryšio (Rose, 1973); įgyvendinimo, 
monitoringo, kontrolės, įvertinimo, politikos tąsos, kaitos ir baigmės aspektus (Hogwood 
and Gunn, 1984). 

Ši klasifikacija galbūt artimiausia sampratai Lynno „žaidimų“, kurie vyksta skirtin- 
gais — aukščiausiojo, viduriniojo ir žemiausiojo — politinio ciklo lygmenimis (Lynn, 
1981:146-—149; Hoppe, 1993:82-83). „Aukščiausiojo lygmens“ žaidimai yra susiję su ide- 
ologijos formavimu bei darbotvarkės nustatymu ir atitinka mūsų „mezo“ klasifikaciją. Tad 
mezoanalizės (Antroji dalis) objektas yra modeliai ir teorijos, kurios aiškina tai, kas vyksta, 

kai apibrėžiamos problemos ir sudaromos darbotvarkės. Tačiau jos dėmesį traukia ir veikla 
tų, kurie mėgina naudotis problemų analizės rezultatais tam, kad paveiktų problemų su- 
vokimą ir jį formuotų. „Minties tankų“, akademinių tyrinėtojų, vyriausybių atliekami ty- 
rimai — visa tai priklauso šiai Žinių ir informacijos gamybai. 

Lynno „viduriniojo lygmens žaidimas“ nusako politikos formulavimo ir priėmimo pro- 
cesus. Šioje fazėje, kurią apibūdiname kaip „sprendimų analizę“ (Trečioji dalis), mėgin- 
sime suprasti ne tik sprendimų priėmimo mechanizmus, bet ir tai, kaip problemų analizė 
naudojama sprendimų priėmimo procesui struktūrizuoti. Tad sprendimų analizei rūpės 
sprendimų priėmimo proceso pažinimo ir žinių panaudojimo tame procese klausimas. 

„Žemiausio lygmens žaidimu“ Lynnas vadina politikos įgyvendinimo, vertinimo, ko- 
regavimo ir palaikymo pastangų visumą. Šioje ciklo dalyje, kurią vadiname „rezultatų ana- 
lize“ (Ketvirtoji dalis), nagrinėjama sąveika tarp to, kaip politika įgyvendinama bei ver- 
tinama ir to, kaip įgyjamos žinios, struktūrizuojančios įgyvendinimo ir vertinimo prakti- 
ką. Savo ruožtu politikos vertinimas turi būti analizuojamas atsižvelgiant į tai, kaip for- 
muluojamos problemos ir sudaroma darbotvarkė. 


ANTROJI DALIS 


Mezoanalizė 


Problemų apibrėžimo, darbotvarkės sudarymo 
ir politikos formavimo analizė 


2.1 ĮVADAS 


Mezoanalizė (iš graikų mesos: vidurinis, tarpinis) yra viduriniojo, arba jungiamojo, lyg- 
mens analizė, kurią domina problemos apibrėžimo, darbotvarkės sudarymo, sprendimo pri- 
ėmimo ir įgyvendinimo procesų ryšys. Šioje knygos dalyje nagrinėsime, kaip problemos 
formuojamos, suvokiamos ir kaip jos tampa arba netampa politinės darbotvarkės klausi- 
mais. Nors „problemų“ atpažinimas ir apibrėžimas, informacijos paieška, alternatyvų svars- 
tymas ir darbotvarkės sudarymas yra „ankstyvosios“ politinio proceso stadijos, šios sta- 
dijos nėra loginės dedukcijos žingsniai, kurie baigiasi sprendimu ir jo įgyvendinimu. Po- 
litikos formavimas šia prasme gali būti suvokiamas kaip „kolektyvinis galvosūkis spren- 
džiant visuomenės problemas; jis implikuoja ir apsisprendimo, ir pažinimo elementus“ 
(Heclo, 1974:305). Šis problemų apibrėžimo bei darbotvarkių sudarymo galvosūkis lydi 
visą politinį procesą. Todėl šioje stadijoje idėjos, teorijos, koncepcijos ir požiūriai yra ne 
mažiau svarbūs, nei „įvertinimo“ ar problemos pirminio „atpažinimo“ stadijose. 

Pradedame nuo vienos iš pirmųjų „problemiškai“ orientuotų viešosios politikos kon- 
cepcijų — nuo „Socialinių problemų“ koncepcijos, kurios ištakos siekia XIX a. reforma- 
torių ir socialinių teoretikų idėjas bei idealus, ir vėlesnes socialinių problemų, kaip „kon- 
struktų“, teorijas, kurios atsirado kaip šių ankstyvųjų idėjų kritika, ir dar vėlesnius funk- 
cionalistinius aiškinimus (2.2). Kitas požiūris į problemų bei politinių darbotvarkių ana- 
lizę atsirado remiantis viešosios nuomonės bei žiniasklaidos tyrimais. Jis gali būti sieja- 
mas su Walterio Lippmano trečiojo dešimtmečio rašiniais ir vėliau — su Haroldo Las- 
swello idėjomis. Šis požiūris daugiausia dėmesio skiria tam, kaip viešoji nuomonė ir ži- 
niasklaida, apibrėžiant politinę darbotvarkę ir jos klausimus, sąveikauja su politikos for- 
muotojais (2.3). Trečiasis požiūris savo dėmesį telkia į tai, kaip problemas ir darbotvarkes 
formuoja institucinis kontekstas: kaip partijų, interesų grupių ir politikos formuotojų są- 
veikoje apibrėžiama, kas laikytina ir kas nelaikytina politine problema (2.4). Žinoma, 
būdas, kuriuo problema politizuojama, gali priklausyti nuo problemos pobūdžio. Anot 
Lowio, skirtingi problemų „tipai“ gali būti pagrindas skirtingoms politikos rūšims for- 
muotis (2.5). 

Daugelis politikos formavimo proceso koncepcijų, kurios nagrinėjamos šiuose antro- 
sios dalies skirsniuose, remiasi politinio proceso pliuralizmo prielaidomis. Tačiau kaip 2.4 

skirsnyje rodo Schattschneiderio, Cobbo ir Elderio analizė, politinis procesas gali būti 
ne toks atviras, kad bet kuriai problemai leistų atsidurti politinio dėmesio centre. Darbo- 
tvarkės sudarymo procesas gali būti labai šališkas ir tendencingas tam tikrų problemų ir 
interesų atžvilgiu. 2.6 skirsnyje analizuojame svarų indėlį į darbotvarkės analizę, padary- 
tą tų teoretikų, kurie argumentuoja, jog realioji galia politiniame procese — tai „nespren- 
dimo“ galia, t.y. tam tikros grupės galia neleisti kitos grupės idėjoms, interesams ir pro- 
blemoms patekti į spręstinų klausimų sąrašą. Šią poziciją galima apibendrinti pateikiant 
ją kaip tezę, jog norėdami suprasti, kaip apibrėžiamos problemos ir nustatomos darbo- 
tvarkės, nuo paviršinių galios santykių turime eiti prie to, kaip Žmonių įsitikinimus bei 
vertybes formuoja jėgos, kurios nėra prieinamos empiriniam, bihevioristiniam stebėjimui 
(2.7). Dvi pagrindinės šio kritinio (antibihevioristinio) požiūrio temos — tai pažinimo ir 
kalbos vaidmuo formuojant politinę „realybę“. Todėl tolesniuose dviejuose skirsniuose (2.8 
ir 2.9) nagrinėjame pažinimo ir kalbos vaidmenį problemų, politinių debatų sąlygų ir po- 
litinių darbotvarkių formavimo procesuose. 

Po to Žžengiame sintetiškesniu keliu ir nagrinėjame koncepcijas, teikiančias tai, ką ga- 
lima pavadinti „makro“ lygmens aiškinimais. Pirmiausia apžvelgiame keletą koncepcijų, 
siūlančių šiuolaikinių visuomenių politikos formavimo modelius, kurie ankstesniuose skir- 
sniuose nagrinėtas temas konceptualizuoja naujomis politinio proceso metaforomis, to- 
kiomis kaip „tinklai“, „srautai“, „propagandos koalicijos“ ir „pertraukiama pusiausvyra“ 
(2.10). Paskui einame prie koncepcijų, kurios problemų apibrėžimo ir darbotvarkės nu- 
statymo procesą nagrinėja platesniame socialiniame, ekonominiame bei instituciniame kon- 
tekste ir atsižvelgia į tokius parametrus, kaip šalies ekonominės bei socialinės sąlygos, 
istorinė bei institucinė patirtis (2.11). Galiausiai nagrinėjame idėją, jog politikos forma- 
vimas yra veikiamas globalinio bei tarptautinio spaudimo (2.12). 


2.1.1 Problemų apibrėžimo ir darbotvarkės sudarymo analizė 


Bet kurios politikos ištakos — tai tam tikros problemos pripažinimas. Kas laikoma pro- 
blema ir kaip ji apibrėžiama, priklauso nuo būdo, kuriuo politikos formuotojai siekia pa- 
teikti tam tikrą reiškinį ar įvykį. Jamesas J. Jonesas, kalbėdamas apie socialines proble- 
mas, taikliai pastebėjo: „Tas, kuris pirmasis pastebi socialinę problemą, nustato ir jos ap- 
tarimo sąlygas“ (Jones, 1971:561). 

Pažvelkime, pavyzdžiui, į šią seką: 


REIŠKINYS“ —> PROBLEMA =—> POLITIKA 
(gatvėse miegantys Žmonės) (benamių problema) (valstybinių būstų statyba) 


Galime sutarti dėl reiškinio, bet nesutarti dėl problemos, kurią jis kelia, tad ir dėl po- 
litikos, kurios turi būti imamasi. Jeigu gatvėse miegančių žmonių reiškinį suvokiame kaip 
valkatavimo problemą, tai politika, kurios bus griebiamasi, veikiausiai bus policinių prie- 
monių griežtinimas. Pirmieji socialinių problemų analitikai gana naiviai manė, kad „fak- 

tai kalba patys už save“: problemos akivaizdumas ragina imtis veiksmų, kurie ją „išspren- 
džia“. Tačiau faktai niekada nekalba patys už save; jiems reikia interpretatoriaus. Ir net 
problemos pripažinimas dar nereiškia, kad ji tampa „socialine“ problema. Kaip XIX a. 
kuriai nors kitai grupei. 

Kaip aiškinti šį procesą, kuriam vykstant apibrėžiamos problemos ir įtraukiamos į po- 
litinę darbotvarkę? 

Nors įvairios darbotvarkės sudarymo koncepcijos yra gana skirtingos ir daugeliu at- 
žvilgių gali būti laikomos nebendramatėmis, jos taip pat dažnai susisiekia ir papildo vie- 
na kitą. Tačiau praktikoje darbotvarkės sudarymo analizė paprastai vyksta akademinių pa- 
radigmų viduje, o ne kaip dialogas tarp paradigmų. 

Ir nors šios koncepcijos priklauso skirtingiems analitiniams kontekstams, jos kelia la- 
bai panašius klausimus ir dažnai teikia panašius, o kartais net tapačius, atsakymus. Vi- 
soms joms rūpi išsiaiškinti, kaip temos ir problemos tampa arba netampa (ir tai yra klau- 
simo esmė) politinėmis arba socialinėmis. 

Problemų apibrėžimo ir darbotvarkės nustatymo analizę paprastai drasko ginčai dėl 
objektyvaus, pažinaus pasaulio „lauke už durų“. Klausimas, kada tam tikras reiškinys tam- 
pa politine problema, glaudžiai siejasi su tikrovės objektyvumo/subjektyvumo problema. 

Problema turi būti apibrėžiama, struktūrizuojama, lokalizuojama tam tikrose ribose ir 
įvardijama. Šio proceso ypatybės turi esminės reikšmės tam, kokios politikos jos atžvil- 
giu bus imamasi. Žodžiai, kuriuos vartojame aprašydami, analizuodami arba kategorizuo- 
dami problemą, formuoja realybę, kurios atžvilgiu mėgindami tą problemą „spręsti“ grie- 
biamės politikos. Tas faktas, kad remiamės ar bent manome, kad remiamės tais pačiais 
duomenimis, dar nereiškia, kad matome tuos pačius dalykus. Vertybės, įsitikinimai, ide- 
ologijos, interesai, šališkumas — visi šie dalykai veikia tikrovės suvokimą. Pasak Poppe- 
rio ir Kuhno (žr. 1.6 ir 1.8), tikrovę suvokiame teorijų ir paradigmų sąvokomis, tad te- 
orija, kurią pasirenkame, apibrėžia tai, kokias problemas galime suvokti. Remdamiesi tais 
pačiais jusliniais duomenimis vieni gali matyti kiškį, o kiti - antį! (Žinomiausia šios min- 
ties iliustracija — garsusis W. E. Hillo 1915 metų piešinys, kuriame vaizduojama sena ir 
kartu jauna moteris.) 

Problemos priklauso nuo suvokimo, o suvokimas priklauso nuo konstravimo. Politi- 
nių problemų bruožas, jas skiriantis, pavyzdžiui, nuo matematikos ar fizikos problemų, 
yra jų neapibrėžtumas. Kaip matysime toliau, politikos analitikų užduotimi galima laiky- 
ti tokį problemų struktūrizavimą ir sutvarkymą, kuris lengvintų politinio jų sprendimo už- 
duotį. Politika atsiranda dėl to, kad skirtingai suvokiame tai, kas laikytina problemomis 
arba net vienodai jas suvokdami nesutariame, kas darytina, kad jas išspręstume. Proble- 
mos apibrėžimas yra problemos sprendimo dalis. Stebėjimo aktas, kvantinės teorijos po- 
žiūriu, veikia stebėjimo objektą. Tad svarstydami „problemų“ klausimą esame postpozi- 
tyvistiniame pasaulyje: problemų stebėjimas ir jų apibrėžimas yra dalyvavimo pasaulio 
įvykiuose apraiška. Tomo Stoppardo pjesėje The Real Inspector Hound auditorijoje sė- 
dintis kritikas piktinasi, kodėl niekas scenoje nekelia skambančio telefono ragelio. Jis įšoka 
į sceną ir pakelia ragelį: pasirodo, jog skambina jo kolegos žmona. Aktoriai grįžta į sce- 

ną, o abu kritikai įsitraukia į spektaklį. Problemos apibrėžimas gana panašus į šią situa- 
ciją. Apibrėždami problemą analitikai ir politikos formuotojai įšoka į problemą taip, kaip 
Stoppardo kritikas įšoka į sceną. Problemos analizavimas yra dalyvavimas problemoje, 
ne vien problemos stebėjimas. Suskamba skambutis, pakylame, į jį atsakome, ir kartu įsi- 
traukiame į spektaklio veiksmą. 

„Politikos“ problemas ypač apsunkina jų kompleksiškumas ir neapibrėžtumas. Šis ne- 
apibrėžtumas, pasak Simono (3.7.4), lemia tai, kad problemos sprendėjas turi įtakos pro- 
blemos apibrėžimui. Problemos yra menkai struktūrizuotos, o valdžia yra smarkiai struk- 
tūrizuota. Tai reiškia, kad visos problemos keliamos organizaciniame valdymo kontekste, 
kuris daro didžiulį poveikį tam, kaip problemos galiausiai struktūrizuojamos. Kaip ma- 
tysime sprendimų analizėje (Trečioji dalis), ši menko problemų struktūrizavimo problema 
paskatino mėginimus konstruoti tam tikras metodikas, lengvinančias sprendimų priėmimą 
esant neapibrėžtumo ir kompleksiškumo situacijoms. Tačiau čia tik atkreipiame dėme- 
sį į tai, kad „politinės problemos“ pasižymi aukštesnio lygmens kompleksiškumu, nei 
gamtos mokslų ar matematikos problemos. Būdamos menkai struktūrizuotos, socialinės 
problemos nėra aiškiai demarkuotos: nežinome, kur prasideda viena problema ir kur bai- 
giasi kita. Jos susipina, sutampa ir konfliktuoja tarpusavyje. 


+ 1 atvejis. Skurdas 


Ruth Lister savo rašinyje apie kintančią skurdo sampratą argumentuoja, kad būdas, kaip apibrė- 
žiame skurdą, turi esminės įtakos politiniams sprendimams. Anot jos, kai kurie autoriai vartoja 


itin pavojingą „žemutinės klasės“ (underclass) sąvoką: 


Žiniasklaida ją dažnai vartoja taip, kad ji tampa nepasiturinčių žmonių sinonimu. Mano įsi- 
tikinimu, tai pavojinga sąvoka ... Svarbu, kokia kalba konceptualizuojamas skurdas, nes ji 
gali formuoti visuomenės nuostatas neturtingųjų atžvilgių ir pačių neturtingųjų požiūrį į save 
„.. Patys neturtingieji nenori vartoti šios sąvokos. Šį ambivalentiškumą gudriai išnaudoja kai 
kurie politikai... Svarbu, kad skurdo sąvokoje liktų vietos dinaminiam elementui, kuris nenei- 
gia skurde atsidūrusių Žmonių individualumo ir veiksnumo. 

(Lister, 1991) 


2 atvejis. Riaušės miestuose 


1991 m. rudenį keliolikoje Britanijos miestų įvyko riaušės. Policija, politikai, dvasininkijos atsto- 
vai ir akademikai pateikė daugybę paaiškinimų: nuo „žemutinės klasės“ iki „viešosios tvarkos“ 
argumentų. 

The Sunday Times (1991, rugsėjo 15) rašė: 

surinkus duženas ir šiukšles imama svarstyti — ar kaltinti politikus, policiją ir „visuomenę“, 


ar, priešingai, bausti automobilių vagis, padegėjus ir vandalus? 

Digby Andersonas tame pačiame numeryje komentavo: 

Paaiškinimų sąraše: skurdas, „beviltiškas“ nedarbas, socialinė įtampa (kad ir ką tai reikštų), 

12 konservatorių valdymo metų, blogos gyvenimo sąlygos, vyriškasis ego, „infrastruktūros sto- 

ka“, „jaunimo susvetimėjimas“ ir nuobodulys. O kas kaltas? Žinoma, valdžia arba visi, išsky- 

rus pačius riaušininkus. 

Laikraščio pirmojo puslapio antraštė skelbė: „Ministrų kovos su tvarkos drumstėjais taikiny- 
je —- šešiamečiai.“ Toliau rašoma, jog ši vyriausybės iniciatyva tapo dar aktualesnė po naujų 


riaušių kituose miestuose, nes „daugelis suimtųjų ten buvo vaikai“. 


3 atvejis. Įtikinama istorija 


Kas atsitiktų, jeigu vieną dieną kiaulės imtų skraidyti arba žemėje pasirodytų marsiečiai? Kokio 
pobūdžio problema taptų toks įvykis? Kaip valdžia įveiktų šią situaciją? Kas ją stengtųsi įveikti? 
Kaip problema būtų konstruojama? 
Be abejo, žiniasklaida pirmiausia kreiptųsi į ekspertus: 
„Šiandien mūsų studijoje - profesorius Heinzas Kriegeris, astronomas ir Marso tyrinėtojas. — 
Profesoriau, kokie tai žmonės, arba padarai, tie marsiečiai?“ „Na, atsižvelgdamas į mūsų tu- 
rimas žinias apie Marsą, manau, jog jie gali būti kažkoks vidurkis tarp šveicarų, su jų kalnie- 
tiška kultūra, ir beduinų. Juk žinote, toje planetoje labai karšta.“ 


Tuo pat metu visame pasaulyje vyriausybių departamentuose politikai svarsto klausimą, kam 
pavesti spręsti problemą. 
„Man atrodo, pone ministre, kad tai pirmiausia gynybos problema, turinti sąsajų su sveikatos 


apsaugos ir gamtosaugos problemomis. Turime sudaryti tarpžinybinę komisiją.“ 


Prabėga keleri metai. Marsiečiai įsikuria, daug dirba, įgyja nuosavybės, o kartu traukia tyri- 
nėtojų dėmesį. Saldumynus gaminanti verslovė finansuoja Varviko universiteto Mars? Marso ty- 
rimų institutą. Marsiečių problema tampa ištisa tyrimų pramone. 

Kaip vėliau aiškino Zorkas Mottelfunjeras, Snickers? Marso studijų profesorius: 

„Kai mes, marsiečiai, čia pirmąkart atvykome, visiems buvome mįslė. Žmonės nežinojo, kaip 

su mumis elgtis. Tačiau, kaip sako marsiečiai, Gurrsed iy „uyy i jus thungth berufff fanhg!! 

Mes dar nesame patenkinti mitais, kuriamais apie mūsų bendruomenę, o politikai ir žiniask- 

laida menkai padeda žmonėms suvokti, kur yra tikrosios problemos. Taip, mūsų žaizdos ne- 

kraujuoja, tačiau tai nekeičia reikalo esmės. Kuo greičiau bus panaikinta APKP (Atvykėlių per- 
kėlimo į kitas planetas agentūra), tuo greičiau mes patikėsime, jog vadinamoji „marsiečių pro- 
blema“ nėra suvokiama kaip atsikratymo mumis problema. Mes čia pasiliksime! Ir, svarbiau- 
sia, viešoji nuomonė darosi mums vis palankesnė: 6790 žmonių dabar neprieštarautų turėti 
kaimyną marsietį. Politikai, kurie mėgina eskaluoti marsiečių problemą, turėtų prisiminti, kad 
viešoji nuomonė mums veikiau palanki, negu nepalanki, ir kad marsiečiai taip pat turi balsa- 


vimo teisę.“ 

4 atvejis. Dar viena įtikinama istorija 


Kas būtų, jeigu kiaulės imtų skraidyti? Kokios rūšies reiškiniu tai būtų laikoma, ir kaip ši proble- 
ma (ar tai problema?) būtų apibrėžiama? 

Sveikatos apsauga. Pagrindinė problema galėtų būti skraidančių kiaulių gausiai drabstomos 
organinės trąšos. 

Oro skrydžių sauga. Skraidančios kiaulės keltų pavojų lėktuvams. Įsiurbti į variklį peniukšlį 
kur kas pavojingiau nei žuvėdrą. 

Žemės ūkio politika. Fermeriai prarastų kiaulienos monopolį. Negalėdama atlaikyti galingo 
jų lobizmo valdžia būtų priversta imtis priemonių, kad atskrendančios užsienio kiaulės nežlug- 
dytų šalies kiaulienos rinkos. 

Ekonomika: Katastrofiškai galėtų nusmukti bekono kaina. 

Arba ... ji galėtų tapti žaliųjų problema. Jų aktyvistai galėtų tą problemą paversti gyvulių tei- 
sių problema. Jie galėtų reikalauti, kad kiaulėms būtų leista skraidyti laisvai ir kad jų šaudymas 
būtų pasmerktas kaip „barbarijos reliktas“. 

Įvairios šalys problemą konstruotų įvairiai: britai —- kaip gyvulių teisių problemą, prancūzai — 
kaip kulinarijos dalyką, Izraelis — kaip religinių nesutarimų priežastį ir t. t. 


5 atvejis. Branduolinė energija 


Jasperas (1992) nagrinėja tai, kaip sprendimai dėl branduolinės energetikos buvo konceptu- 
alizuojami Jungtinėse Valstijose, Švedijoje ir Prancūzijoje. Jis parodo, kaip skirtingi sociali- 
niai bei politiniai motyvai suformavo skirtingas sąvokines ribas, kuriose vyko sprendimų pri- 
ėmimas: 
Amerikos politikai svarstė kainų kontrolės, rinkų ir branduolinių jėgainių nuosavybės klausi- 
mus; prancūzų politikams kėlė susirūpinimą privačių verslovių pelnas, jėgainių darbininkų 
sveikata ir valstybės pajėgumas realizuoti projektus; švedų politiniai lyderiai iš pradžių ginči- 
josi dėl socialdemokratų hegemonijos, o paskui dėl reaktorių skaičiaus - kiek jų turi būti: 12 
ar 132 Amerikiečiai beveik nekėlė klausimų dėl valstybės pajėgumo ar dėl reaktorių skaičiaus. 
Prancūzai niekada nekėlė abejonių dėl valdžios kišimosi į rinką teisėtumo. Tokius klausimus 
blokavo vyraujanti paradigma. 
(Jasper, 1992:107) 


Kalbant apie ekspertų, tokių kaip ekonomistai, įtaką, tai politikai pripažindavo tik tuos jų ar- 
gumentus, kurie įtilpdavo į jų schemas, o ne tuos, kurie kėlė abejonių dėl tų schemų pagrįstu- 
mo. Savo ruožtu politikai viešuosius debatus (žiniasklaidoje) formavo tomis kategorijomis, kurios 
atitiko jų politiką. 6 

2.2 „SOCIALINIŲ PROBLEMŲ“ KONCEPCIJOS 
2.2.1 Pozityvistinės koncepcijos 


Galima sakyti, kad XIX a. kilęs susirūpinimas „socialinėmis“ problemomis rodo viešo- 
sios politikos analizės pradžią. Švietimo epocha performulavo žmogiškosios būties sam- 
pratą. Sunkumai, kurie užgriūna žmoniją, nėra neišvengiami. Protas ir žinios, galinčios 
padėti spręsti problemas, gali palengvinti žmonijos dalią. Socialinių reformatorių darbas 
ir tokių socialinių problemų, kaip skurdas, vaikų darbas, sveikatos apsauga, kalėjimai ir 
t. t. empirinė analizė teikė pagrindo pozityvistiniams viešosios politikos tyrimams. Vik- 
torijos laikų reformatoriai kliovėsi idėja, kad žinios yra visos pažangos variklis. Faktai 
buvo galinga politinė jėga. Tokios figūros, kaip Henry Mayhewas, seras Edwinas Chad- 
wickas, Florence Nightingale, Octavia Hill, Williamas Beveridge'as, Beatrice ir Sidney 
Webbai bei Charlesas Boothas (o Amerikoje — Jane'as Adamsas), daugiau nei optimis- 
tiškai tikėjo empirinių mokslinių tyrimų pajėgumu išspręsti visas problemas. Kaip įsi- 
menamai skelbė Florence Nightingale, „faktai yra viskas, o doktrinos — niekas“ (Harris, 
1990, p. 389). Tačiau neaišku, kokiu mastu šis grynasis pozityvizmas buvo realizuotas 
praktikoje, nes, kaip pažymi Harris (1990, p. 389); 


Viktorijos laikais masiškai paplitusios „socialinių mokslų“ draugijos viešąją politiką siekė pastatyti 
ant empirinių duomenų pagrindo. Tačiau naujausieji šių draugijų istorijos tyrimai rodo. kad jų dar- 
bai buvo beveik ištisai taksonominiai, o ne analitiniai ar normatyviniai; nepaisant surinktų duomenų 


gausos, jie faktiškai nesugebėjo iškelti jokio nuoseklaus patologinių socialinių sąlygų paaiškinimo. 


Jos manymu, faktų rinkimas paprasčiausiai galėjo būti mąstymo ir veiksmo pakaita- 
las. Faktai paprastai sekė įkandin politikos, o nėjo jos priešakyje, kaip skelbė pozityvis- 
tai. Daugeliu atvejų vykdoma politika labai menką ryšį turėjo su turimais faktiniais duo- 
menimis (ibid.: 391). Tad tezės, jog socialinę politiką formavo socialiniai faktai, nepa- 
tvirtina istoriniai tyrimai; jie veikiau parodo, kad faktai nepadarė to poveikio, kurio tikė- 
josi socialinio mokslo reformatoriai. Vis dėlto analitiko, kaip reformatoriaus ir vice ver- 
sa, idėja ženklina svarbią fazę „mokslo“ taikymo socialinėms problemoms istorijoje. 

Iš jos kildintina toji socialinių tyrimų tradicija, kuri savo dėmesį telkia į „problemas“ 
ir jų sprendimą (Bulmer e/ a/., 1991). Beje, ji neapsiribojo Britanija ir Amerika. Pavyz- 
džiui, Vokietijoje taip pat būta socialinių tyrimų tradicijos, kuri aiškiausiai reiškėsi sep- 
tintąjį ir aštuntąjį XIX a. dešimtmetį, kai empirinių tyrimų pagrindu buvo kuriamos Bis- 
marcko socialinės programos. Tačiau neabejotina, kad empiriniai socialinių problemų ty- 
rimai daugiausia įtakos viešosios nuomonės ir politikos formavimui darė Britanijoje. Anot 
Mitchello (1968:129), tai nulėmė keletas veiksnių: 


Iš dalies tai paaiškinama tuo. kad pagal seną tradiciją Karališkosios komisijos buvo skiriamos spe- 
cifiniams klausimams išsiaiškinti, o tai. žinoma, reiškė kryžminę liudytojų apklausą: tačiau iš dalies 


tai paaiškinama tuo. kad Britanijoje akademiniai prietarai nebuvo tokie stiprūs kaip Vokietijoje: Kadan- 

gi žmonių, turinčių aukštąjį išsilavinimą, buvo nedaug, mėgėjiškoji politika buvo žemiškesnė ir orien- 
tuota labiau empiriškai. Be to, Britanijoje socialinių apklausų tradiciją pradėjo turtingi filantropai, o 
filantropų negalima nepaisyti; aukštuomenė apklausų rezultatus traktavo pagarbiai, nes jie buvo at- 


liekami žmonių, priklausančių tam pačiam luomui. 
+ Socialinių apklausų tradicija 


Charles Booth (1840-1916) 
Boothą, laivų savininką Liverpulyje, išgarsino jo septyniolikos tomų veikalas Life and Labour of 
the People of London (1899-1903), kuriame jis mėgino išsiaiškinti skurdo priežastis ir padari- 
nius. Remdamasis savo tyrimais Boothas ragino imtis reformų. 
Boothą išgirdo politikai, ir jis padėjo pakeisti politikos kryptį ... Bootho mokslinis požiūris į 
skurdo problemą kilo iš jo susižavėjimo Pozityvizmu ir Auguste'o Comte'o darbais. Kaip ir 
jaunasis Mayhew'as, Charlesas Boothas kibo į mokslą norėdamas išspręsti socialines proble- 
mas ... Galbūt jis ir nebuvo pirmojo ryškumo žvaigždė, tačiau jo sąžiningas ir kruopštus dar- 
bas buvo labai svarbus apibrėžiant neturto problemą ir siūlant jos sprendimus ... Kitaip nei 
Henry Mayhew'o atradimai, kurie beveik šimtmetį buvo užmiršti, Bootho darbai kone iškart 
nubrėžė „britų socialinės politikos takoskyrą“. 
(Kershen, 1993:115) 


Bootho įtaka Amerikoje taip pat buvo ryški. Jo darbai darė įtaką Čikagos sociologinės mo- 
kyklos raidai, jais rėmėsi XIX a. pabaigos ir XX a. pradžios socialiniai tyrimai (Hull House Maps 
and Papers, 1895; Pittsburgh Survey, 1909-1914) (žr. Sklar, 1991; Bales, 1991; Lerner, 1975). 


Seebohm'as Rowntree'as (1871-1954) 

Rowntree'as buvo pramonininkas ir garsus filantropas. Kaip ir Boothas, jis įsitraukė į viešus de- 
batus skurdo prigimties ir jo masto klausimais. Pagrindinės jo knygos: Poverty: A Study of Town 
Life (1901), The Human Needs of Labour (1937), Poverty and Progress (1941), Poverty and the 
Welfare State (1951), English Life and Leisure: A Social Study (1951). Jo pateiktieji skurdo krite- 
rijai buvo platesni nei Bootho ir grindžiami konsultacijomis su britų bei amerikiečių mitybos spe- 
Cialistais. Jis skyrė pirminį ir antrinį skurdą, ir įvedė „skurdo ribos“ sąvoką. Nors jo, kaip ir Bo- 
otho, darbai nėra nepriekaištingi metodologiškai, jie privertė viešąją nuomonę ir politikos for- 
muotojus pripažinti šios „socialinės problemos“ egzistavimą. 


Socialinės analizės profesionalizavimas: amerikiečių socialiniai tyrimai ir jų poveikis politikai 
Nors Amerikoje socialinės problemos traukė reformatorių mėgėjų dėmesį (Jacob A. Riis and Lin- 
coln Steffens), socialinių problemų tyrimus ten atlikdavo daugiausia profesionalūs socialiniai moks- 
lininkai. Vieniems iš svarbiausių tyrimų — Pitsburgo tyrimams, 1909-1914 - vadovavo Paulas N. 
Kellogas; iš nagrinėtų temų paminėtinos: „Darbo atlyginimas“, „Moterys ir verslas“, „Namų ūkis“, 
„Namų ūkis pramonės mieste“, „Nelaimingi atsitikimai darbe ir įstatymas“, „Plieno pramonės dar- 
bininkai“. 

Tačiau reikia pabrėžti, jog šie tyrimai nepadarė tokio politinio poveikio, kokį padarė Boothas 
ir Rowntree'as Britanijoje. Neatrodo, kad dėl jų įtakos buvo priimti kokie nors įstatymai. Tačiau 
Pitsburgo tyrimai paskatino atlikti empirinius socialinius tyrimus tarpukario metais: iki 1928 m. 
jau buvo atlikta maždaug 2800 tokių tyrimų. 


Vokiečių socialinių tyrimų tradicija 

Nuo XIX a. pabaigos empiriniai socialiniai tyrimai buvo svarbus empirinio socialinio mokslo rai- 
dos komponentas Vokietijoje. Tačiau tyrimo institutų veikla buvo nutraukta 1933-1936 m. į val- 
džią atėjus nacionalsocialistams (žr. Gorges, 1991). 


2.2.2 Socialinių problemų tyrimas: sociologinės koncepcijos 
+ Socialinių problemų sociologija 


Pagrindiniai tekstai 

Svarbiausieji įvadiniai šios srities tekstai: 
M. Spector and J. I. Kitsuse, Constructing Social Problems, 1977. 
J. W. Schneider and J. I. Kitsuse (eds.), Studies in the Sociology of Social Problems, 1984. 
R. L. Henshel, Thinking about Social Problems, 1990. 


Socialinių problemų klausimu labai svarbūs ir Murray Edelmano darbai, atspindintys „kon- 
struktyvizmo“ požiūrį, grindžiamą tam tikromis kalbos teorijomis (žr. 2.9.2). Žr. Edelman (1964, 
1977, 1988). 

Iš ankstyvųjų šios srities darbų išskirtini: 

R. C. Fuller, „The problem of teaching social problems“, 1938. 

R. C. Fuller and R. R. Myers, „The natural history of a social problem“, 1941. 

R. K. Merton and R. Nisbet (eds.), Contemporary Social Problems, 1961. 

H. S. Becker, Outsiders, 1963. 


„Stadijinių“ koncepcijų apžvalgą pateikia Hazelriggas (1985). Loney et al. (1991) pateikia pui- 
kios medžiagos socialinės politikos tema; ja galima pasinaudoti nagrinėjant tai, kaip problemos 
buvo apibrėžiamos ir politizuojamos. Rinkinyje, be kitų temų, nagrinėjamos senatvės, seksuali- 
nio vaikų išnaudojimo, šeimos problemos. 4 


XIX amžiaus reformatoriai, tokie kaip Boothas, buvo įsitikinę pozityvistai. Problemos 
jiems buvo „faktai“, kurie galėjo būti apskaičiuoti ir paaiškinti ,„moksliškai“: priežasčių ana- 
lizė teikė problemų sprendimus. Idėja, kad problemos yra „objektyvūs faktai“, rėmėsi ir 
funkcionalistinės koncepcijos, kurios problemas suvokė kaip „disfunkcinius“ reiškinius vi- 
suomenės, kaip „sistemos“, sklandžiame „funkcionavime“. Taip suvoktos problemos buvo 
kildinamos iš tam tikrų socialinių sąlygų. Identifikavę sąlygas, kurios sukelia disfunkcio- 
nalumą, politikos formuotojai galėtų mėginti įveikti išryškėjusias ir latentines problemas. 

Du šių koncepcijų šaltiniai — tai Emile'is Durkheimas ir Talcottas Parsonsas. Durk- 
heimas problemas, arba nukrypimus, traktavo kaip „funkcionalius“ „socialinėje sistemos“ 
reiškinius. Durkheimo požiūriu, socialinės problemos yra neišvengiamos ir būtinos: indi- 
vidai, nukrypstantys nuo „normalaus“ elgesio standartų, padeda nubrėžti ribą tarp to, koks 
yra priimtinas, ir koks nepriimtinas elgesys. Durkheimo problema — kaip nukrypimus iš- 
laikyti tokius, kad jie nekeltų grėsmės socialinei tvarkai. Tam tikrose ribose nukrypimai 
visuomenei gali būti naudingi, nes jie padeda apibrėžti „normalumą“, tad suteikia ir tam 
tikrą kriterijų sprendžiant klausimą, kas laikytina problema. Nukrypimas nuo normos nė- 
ra moralinio pagedimo, nuodėmės ar psichinės ligos rezultatas, o natūralus sklandaus šiuo- 
laikiškos visuomenės funkcionavimo komponentas. Šia prasme socialinės problemos yra 
„socialiniai sprendimai“. 

Durkheimo koncepcija, socialines problemas traktuojanti kaip nukrypimus, padarė di- 
džiulį poveikį. Visų pirma, socialiniams teoretikams ji suteikė savo misijos pojūtį. Sociali- 
nės problemos reikalavo plėtoti tokias socialinės analizės formas, kurios leistų kontroliuoti 
visuomenėje priimtiną nenormalaus elgesio lygmenį. Durkheimo idėjų poveikis socialinių 
problemų teorizavimui sietinas su dviejų antropologų — Margaret Mead ir Bronislawo Ma- 
linowskio — idėjų įtaka. Remdamiesi savo tyrimais, atliktais Vakarų Samoa ir Trobriandų 
salose, jie iškėlė idėją, kad individai yra savo kultūros ir visuomenės, o ne biologijos ar 
psichologijos produktai. Jie pabrėžė, jog visuomenės turi būti traktuojamos kaip autono- 
minės nekintančios „sistemos“. Socialinės problemos yra šių sistemų ir kultūrų, determi- 
nuojančių individų realybės sampratą, funkcionavimo padarinys. Šis visuomenės ir indivi- 
do elgsenos modelis prieštaravo tiek konfliktiniam/dinaminiam marksistų modeliui, tiek 
Freudo individualistinei psichologijai. Šios „struktūralistinės-funkcionalistinės“ koncepci- 
jos greit tapo labai įtakingos. Kaip pažymi Badcockas (1988:146): 


Beveik iškart idėjos. kurias kėlė Meadas. Malinowskis ir į juos panašūs, tapo Vakarų kultūrinės mito- 
logijos dalimi ... Kadangi kultūra, o ne gamta tapo determinuojamuoju veiksniu. kultūrinės priežastys 
tapo visų reiškinių determinantėmis ... Dabar nusikaltėliai galėjo būti traktuojami kaip blogo aprūpi- 
nimo būstais. nedarbo, neteisingo socializavimo ar net kaip savavališko socialinio „klasifikavimo“ pro- 
duktas; bepročiai vaizduojami kaip visuomeninių ir šeimyninių sąlygų produktas: savižudžiai tapo per 
mažos arba per didelės socializacijos aukomis ... Bet kuris taktas, nesuderinamas su teorijos lūkesčiais, 
dabar galėjo būti atmestas kaip reiškinys, tarnaujantis kokiai nors „giluminei“ arba „latentinei“ socia- 
linei funkcijai ... Buvo manoma. kad visuomenė. kaip visuma, yra savo pačios darinys, tad atrodė, jog 


kiekviena problema turi socialinę priežastį ir kiekvienas jos sprendimas priklauso nuo sociumo. 


Pokario epochoje Talcottas Parsonsas buvo pagrindinis funkcionalistinio požiūrio į so- 
cialines problemas šaltinis. Parsonsas visuomenę traktavo kaip sistemą, linkstančią į pu- 
siausvyrą: šioje perspektyvoje socialinės problemos išreiškia socialinės „sistemos“ adap- 
tavimosi ir galimų „disfunkcijų“ faktą. Svarbiausias šio funkcionalistinio požiūrio į so- 
cialines problemas tekstas buvo Merton and Nisbet (eds) (1961). Jo autoriai skyrė sub- 
Jektyvųjį ir objektyvųjį problemų matmenį. Socialinės problemos gali būti analizuojamos 
kaip objektyvaus pažinimo objektas: kaip socialinė dezorganizacija (nepajėgumas patenkin- 

ti tam tikrus funkcinius sistemos reikalavimus: Merton and Nisbet, 1971:820) ir kaip de- 
viantinis elgesys, arba nukrypimas nuo pripažintų ir institucionalizuotų socialinių normų. 
Svarbiausiu funkcionalistinių koncepcijų kritikos šaltiniu tapo vadinamieji „simboliniai 
interakcionistai“, patyrę Jameso, Dewey ir Meado pragmatizmo įtaką. 


+ Simbolinis interakcionizmas 


Ši mokykla Čikagos universitete susiklostė tarpukario laikais; jai turėjo įtakos Johno Dewey, Wil- 
liamo Jameso ir G.H. Meado pragmatizmas. Socialinį pažinimą ji traktuoja kaip būdų, kuriais 
komunikacijoje naudojami simboliai, pažinimą. Čikagos mokyklą ypač domino miesto proble- 
mų sociologija ir būdai, kuriais konstruojamos socialinės tapatybės. Anot Blumerio (1969:2-6) 
koncepcija remiasi trimis pagrindinėmis prielaidomis: 

+ žmogiškosios būtybės veikia pagal daiktams suteikiamas prasmes; 

e prasmės yra socialinės sąveikos rezultatas; 


e prasmės komunikuojamos ir modifikuojamos „ženklų“ interpretacijos procese. 
Interakcionistinė žmogiškųjų būtybių samprata grindžiama įsitikinimu, jog 


individas ir visuomenė yra neatskiriami vienetai ... bet kurį iš jų galima suprasti tik supratus 
kitą ... Visuomenė turi būti interpretuojama ją sudarančių individų sąvokomis, o individai in- 
terpretuojami visuomenių, kurioms jie priklauso, sąvokomis ... Kadangi aplinkos įtaką dau- 
giausia individai patiria kaip socialinę sąveiką, jų elgsena yra konstravimo, o ne determina- 
vimo darinys. 

(Meltzer et al., 1975:2-3) 


Pastaba. Yra dar dvi „Čikagos mokyklos“: ekonomikos ir teisės. Čikagos ekonomikos mokykla 
susiformavo šeštąjį dešimtmetį Ekonomikos departamente stiprėjant Hayeko idėjų įtakai. Pagrindi- 
niai jos atstovai buvo Miltonas Friedmanas ir George'as Stigleris. Aštuntąjį dešimtmetį Friedmanas pa- 
darė ryškią įtaką viešajai politikai kaip „monetarizmo“ (sic) pranašas, kartu su „viešųjų sprendimų“ te- 
orija padėjęs sutvirtinti „naujosios dešinės“ politikos pagrindus (žr. Parsons, 1989). Čikagos teisės mo- 
kykla siejama su Teisės departamento tokia pat dešiniojo sparno nuostata nagrinėjant civilinės atsa- 


komybės teisę ir taikant „naudos/sąnaudų“ analizę byloms, susijusioms su žalos padarymu. 0 


Tarp pirmųjų funkcionalistinio požiūrio į socialines problemas kritikų buvo Richar- 
das Fulleris, kėlęs interakcionistinės ir konstruktyvistinės analizės idėjas. Ketvirtojo de- 
šimtmečio pabaigoje jis rašė: 


Sklandžiai funkcionuojančios visuomenės idėja yra ne tik dirbtinė. bet ir pavojinga ... Turime at- 
mesti idėją. kad socialinės problemos kyla dėl žmogiškosios elgsenos. nukrypstančios nuo neginči- 
jamo kultūrinio status guo ... Kur ir kada sociologai atrado šią puikią jėgų pusiausvyrą (socialinę 
organizaciją). nuo kurios mes tariamai nusiritame į sumaišties (socialinės dezorganizacijos) būklę? 
(Fuller, 1938:433-434) 

Anot Fullerio, socialines problemas visada sukelia ne tik objektyvios sąlygos, bet ir 
subjektyvūs sprendimai. Nepakanka disfunkcinės objektyvios sąlygos egzistavimo, kad ją 
galima būtų laikyti socialine problema. Fulleris ir Mayersas iškėlė alternatyvą funkciona- 
listiniam modeliui savo 1941 metų straipsnyje, kuriame jie analizavo socialinės proble- 
mos stadijas (arba jos gyvenimo ciklą). Straipsnyje buvo iškeltas įtakingas modelis, pa- 
gal kurį problema pereina suvokimo, politikos apibrėžimo ir reformos stadijas. 


+ Natūralioji socialinės problemos istorija 


Richard C. Fuller and Richard R. Mayers, „The natural history of a social problem“, 1941 
Autoriai laikosi požiūrio, kad socialinė problema - tai nukrypimas nuo visuotinai pripažįstamos 
socialinės normos, turintis tiek objektyvųjį, tiek ir subjektyvųjį aspektą. Objektyvusis komponen- 
tas gali būti stebimas empiriškai, tačiau tai nereiškia, kad jis suvokiamas kaip problema: turi pa- 
sireikšti ir subjektyvūs veiksniai. Todėl socialinė problema visada yra dinamiškame tapsmo pro- 
cese. Tikrindami šią idėją jie nagrinėjo Detroito sunkvežimių parkavimo „problemą“ ir parodė, 
kaip ji perėjo tris skirtingas stadijas: 

e susivokimas: grėsmės tam tikroms vertybėms suvokimas; 

e politikos formavimas: debatai dėl alternatyvių sprendimų; 

e reforma: suformuluotos politikos realizavimas. 


Jų išvada 

Tyrinėtojas, nagrinėdamas socialinės problemos „tapsmo“ stadijas, neturi problemos sąlygų 
laikyti savaime suprantamomis, objektyviomis „blogybėmis“, sukeltomis kitų „blogybių“. So- 
cialines problemas jis bando aiškinti kaip bendruomenės kultūrinės organizacijos vedinius, 
kaip visuomenėje pripažįstamų vertybių papildinius, o ne kaip patologinius ar nenormalius 
nukrypimus nuo to, kas „dera“ ir yra „normalu“. 

(Fuller and Myers, 1941:329). 


„ Bossardas. Problemų gyvenimo ciklo stadijos: 


. 
— 


problemos pripažinimas; 

jos rimtumo svarstymas; 

mėginimai daryti reformas; judama intuityviai, apgraibomis, „reikia kažką daryti“ stiliumi; 
siūlymai dalyką ištirti nuodugniau; 

čia šiek tiek pakinta suinteresuotų asmenų personalas; 

pagrindinių veiksnių paieška; 

individualių atvejų analizė; 


dar vienas personalo pasikeitimas; 

induktyvus programos sudarymas; 


— 


tyrimų metodikos tobulinimas; 

sąvokų tikslinimas; 
12) dar vienas personalo pasikeitimas. 
Žr. Bossart (1941). 

Anthony A. Vass, Aids a Plague in US: A Social Perspective, 1986 

Šioje nuodugnioje AIDS, kaip socialinės problemos, studijoje autorius naudojasi Fullerio ir Me- 
yerso modeliu. Nors jis pripažįsta, kad modelis pasitvirtino AIDS atveju, jam kyla ir kai kurių 
abejonių: 


Modelis naudingas, nes jo dėka daugelis reiškinių tampa suprantamesni. Jis padeda juos aiš- 
kiau apibrėžti ir analizuoti ... Tačiau analizė nepatvirtino tezės, kad socialinės problemos vi- 
sada rutuliojasi progresyvaus vystymosi būdu ... Socialinės problemos raidos tarpsnius pa- 
prastai sunku yra vienareikšmiškai klasifikuoti į atskiras stadijas. Visos stadijos yra susijusios 
tarpusavyje ir jokia stadija negali egzistuoti pati savaime ir negali būti suprasta nesiremiant 
kitomis stadijomis. Stadijų kaita nėra neišvengiamai progresyvi ... ji veikiau vyksta spirale, 
judant priekin (progresyviai) į naują stadiją ir atgal (regresyviai) į ankstesnę stadiją, kol ga- 
liausiai įsitvirtina socialinėje struktūroje. Be to, ji vyksta nevienodu greičiu: atsiranda raidos 
kilpų bei laikinų stabtelėjimų, vadinamųjų nulinių periodų. 

(Vass, 1986:150-151) 4 


Idėja, kad problemų natūralioji istorija gali būti skirstoma į „stadijas“, buvo išplėtota 
tame pačiame žurnalo American Sociological Review numeryje, Bossarto komentare, kur 
jis siūlo paprastąjį tripakopį modelį išplėsti į 12 stadijų modelį (žr. viršuje). Taigi penk- 
tąjį dešimtmetį jau galima išskirti dvi bendriausias socialinių problemų tyrimo koncepci- 
jas: pozityvistinę/funkcionalistinę ir fenomenologinę. 

+ Pozityvistinės/funkcionalistinės koncepcijos socialines problemas traktavo kaip 
empirinius „faktus“, turinčius reikšmės visuomenės „funkcionalumui“. Socialinių 
mokslų užduotis — nustatyti disfunkcionalumo veiksnius, surinkti reikiamų žinių 
problemų „priežastims“ nustatyti ir pasiūlyti jų sprendimo būdus. Socialinė teorija 
buvo „visuomenės sąžinė ir gynėja“ (Spector and Kitsuse, 1971:37). Pokario lai- 
kotarpiu Žinomiausi šios pozicijos atstovai buvo Mertonas ir Nisbetas (1961 ir vė- 
lesni leidimai). 

+ Fenomenologinė koncepcija, kilusi iš simbolinio interakcionizmo mokyklos, pro- 
blemas suvokė kaip iš esmės subjektyvius socialinius konstruktus. Čia socialiniam 
mokslui buvo keliama užduotis išsiaiškinti problemų apibrėžimus ir jų prielaidas, 
parodyti, kieno apibrėžimais vadovaujamasi, kokie yra alternatyvūs požiūriai, ir nu- 
statyti intervencijos taškus (Becker (ed.), 1966:23—26) 


Būtent ši koncepcija daugiausia įtakos turėjo „gyvenimo ciklo“ ir keleto kitų teorijų bei 
modelių formavimuisi. Norint suprasti šią teorinę srovę ypač svarbūs šie penki tekstai: 

C. Wright Mills, „The professional ideology of social pathology“, 1943. 

C. Wright Mills, The Sociological Imagination, 1959. 

Howard Becker, Outsiders, 1963. 

Howard Becker (ed.), Socia! Problems, 1966. 

P. L. Berger and T. Luckman, 7he Social Construction of Reality, 1975. 

C. Wright Millsas buvo vienas iš pirmųjų pokario kartos teoretikų, metusių iššūkį idė- 
jai, kad problemos gali būti traktuojamos kaip objektyvios sąlygos ir priežastys. Savo pir- 
meiviškame veikale The Sociological Imagination jis argumentavo, jog būtina „sunkumus“ skir- 
ti nuo „problemų“. Tai buvo labai svarbi antipozityvistinės nuostatos deklaracija, tad verta 
pateikti ilgesnę citatą: 


Sunkumų kyla atskiram individui jo tiesioginiuose santykiuose su kitais; jie paliečia jį patį ir tas ribo- 
tas socialinio gyvenimo sritis, kurias jis tiesiogiai ir asmeniškai suvokia. Tokių sunkumų suvokimas ir 
sprendimas priklauso individui kaip biografinei būtybei ir jo tiesioginei socialinei aplinkai, kurią jis 
asmeniškai pažįsta ir iš dalies daro įtaką savo paties sąmoninga veikla. Sunkumas yra privatus reika- 
las: individas jaučia grėsmę savo puoselėjamoms vertybėms. Tačiau problemos kyla dėl dalykų, kurie 
transcenduoja lokalinę individo aplinką ir vidinį jo gyvenimą. Jos liečia daugybės tokių aplinkų integ- 
ravimo į istorinės visuomenės institucijas klausimą, įvairių aplinkų sąsajų ir sąveikų, formuojančių 
platesnę socialinio ir istorinio gyvenimo struktūrą, klausimą. Problema yra viešas dalykas: visa visuo- 
menė jaučia grėsmę kai kurioms savo vertybėms. Dažnai kyla ginčų dėl tų vertybių pobūdžio ir dėl to, 
kas joms iš tikrųjų kelia gręsmę. Toks ginčas dažnai esti padrikas jau vien dėl to, kad problema nesi- 
leidžia apibrėžiama kasdieninės ir tiesioginės paprastų žmonių aplinkos sąvokomis. 

(Mills, 1959:8-9). 


Millsas jau anksčiau (1943) argumentavo, jog socialinių problemų nedera lyginti su 
patologiniais žmogaus kūno sutrikimais — su kūno funkcionavimo disfunkcijomis, kaip ir 
socialinių teoretikų nedera lyginti su gydytojais, tiriančiais objektyvius sutrikimus. Žmo- 
giškosios problemos yra politikos ir valdžios padarinys. Howardas Beckeris savo darbuose 
apie socialines problemas rėmėsi šiuo argumentu, jausdamas dar ir Čikagos mokyklos bei 
Fullerio ir Meyerso įtaką. Du jo tekstai buvo ypač svarbūs įtvirtinant „Konstruktyvistinį“ 
požiūrį į socialines problemas. Pirmasis — tai jo 1963 m. studija apie „autsaiderius“ — 
narkomanus ir kitokius „iškrypėlius“. Antrasis — tai 1966 m. pasirodžiusi knyga apie „šiuo- 
laikines socialines problemas“, kuri tapo priešnuodžiu funkcionalistinei Mertono ir Nis- 
beto (1961) „socialinei patologijai“. Studijoje apie „autsaiderius“ jis siekė parodyti, jog 
„socialinė problema“, pavyzdžiui, narkotikų vartojimas, tai iš esmės „etikečių klijavimo“ 
nepriimtinai elgsenai rezultatas. Tokia nuostata kontrastavo su Mertono ir Nisbeto pozi- 
cija, pagal kurią tokie „disfunkciniai“ reiškiniai, kaip narkotikų vartojimas, kelia grėsmę 
visuomenės stabilumui. Beckerį domina ne nukrypimų priežastys ir padariniai, o tai, ko- 
kiu būdu politinio proceso eigoje — žiniaskaidoje ir per žiniasklaidą veikiant „moralės 
verslininkams“ — tam tikrą padėtį pavyksta įvardyti kaip „problemą“: 


Kalbant apie iškrypimus ... svarbiausia suvokti, jog jie konstruojami visuomenės ... iškrypimus su- 
kuria tam tikros visuomenės grupės, nustatydamos taisykles. kurių nesilaikymas traktuojamas kaip 
iškrypimas. o žmonės, kurie jų nesilaiko, įvardijami kaip „autsaideriai“. Šiuo požiūriu iškrypimas 
nėra asmens veiksmų charakteristika. bet veikiau tam tikros grupės taisyklių ir sankcijų, taikomų 
prieš „autsaiderį“, padarinys. Iškrypėlis yra tas, kuriam tam tikra grupė sugebėjo priklijuoti šią eti- 
ketę: iškrypėliškas elgesys yra tas elgesys. kurį taip įvardija žmonės. 

(Becker, 1963:8-9) 

Straipsnių rinkinyje Beckeris (ed.) (1966) šią analizę taiko įvairioms kitoms proble- 
moms, tarp jų — rasinių santykių, darbo santykių, benamių, psichinių ligonių problemoms. 
Rinkinyje pripažįstamas įsiskolinimas Fullerio ir Myerso idėjoms. Nors Beckeris nepri- 
ima jų vartojamų terminų ir jų „stadijų“ apibrėžimo, jis sutinka su pagrindine idėja: „no- 
rėdami išties suprasti socialinę problemą turime išsiaiškinti, kodėl ji buvo apibrėžta kaip 
socialinė problema“ (Becker (ed.), 1966:11). Faktiškai socialines problemas sukuria pats 
politinis procesas: 


procesas, kuriam vykstant keliamos ir argumentuojamos priešiškos pozicijos ir einama į kompromi- 
sus; kur žmonės, vedami įvairiausių interesų, mėgina įtikinti kitus imtis visuomeninių veiksmų, kad 
pasiektų rezultatų, kuriuos jie laiko siektinais; jie siekia. jog oficialiai būtų pripažinti jų tikslai tam, 
kad jų įgyvendinimui būtų galima pasitelkti valstybės galią ir autoritetą. 

(Becker (ed.), 1966: 11) 


Netrukus po Beckerio rinkinio pasirodymo išėjo kita svarbi knyga — Berger and Luc- 
kman (1975) — sustiprinusi argumentus tų autorių, kurie socialinę realybę traktuoja kaip 
konstruktą, o ne kaip objektyvų „faktą“, atrandamą pažinimo sociologijos priemonėmis. 
Jų pateikta „socialinio tikrovės konstravimo“ koncepcija konstruktyvizmo pozicijai sutei- 
kė intelektinį pagrindą. Nors knygoje daugiausia remiamasi Meado ir simbolinio interak- 
cionizmo idėjomis, joje naudojamos ir visiškai kitokios idėjos - Marxo, Mannheimo, Niet- 
zsche's, Weberio, Schutzo koncepcijos. Knygoje atmetamos „objektyvistinės/pozityvistinės“ 
tuometinio socialinio mokslo bei jame vyravusio funkcionalizmo prielaidos ir raginama gai- 
vinti sociologiją, kuri aiškintų, kaip objektyvizuojama ir legitimizuojama „realybė“. 


Aštuntasis dešimtmetis: Blumeris, Spectoras ir Kitsuse 
Aštuntąjį dešimtmetį Herbertas Blumeris toliau plėtojo konstruktyvistinį socialinių pro- 
blemų modelį ir tikslino problemų formavimosi „stadijas“ argumentuodamas, kad proble- 
mos atsiranda tada, kai tam tikra grupė Žmonių jas ima suvokti kaip nepageidautinas. Pro- 
blema pereina apibrėžimo, o ne „atradimo“ ciklus: 

1) socialinės problemos atsiradimas; 

2) problemos įteisinimas; 

3) veiksmo organizavimas; 

4) oficialaus plano formavimas; 

5) oficialaus plano įgyvendinimas. 

(Žr. Blumer, 1971) 


Svarbus šių problemos formavimosi stadijų aspektas yra tai, kad jos nėra objektyvūs 
dalykai, bet „kolektyvinės elgsenos“ dariniai: problemos formuojasi „suvokimo ir apibrė- 
žimo visuomenėje procese“ (Blumer, 1971:305—306). Socialinės problemos — tai „iš es- 
mės kolektyvinio apibrėžimo padarinys. Jos neegzistuoja savarankiškai kaip objektyvių so- 
cialinių reiškinių su objektyviomis savybėmis aibė“ (Blumer, 1971:298). Vėliau šią sub- 
Jjektyvistinę socialinių problemų interpretaciją plėtojo Maussas (1975). Jis teigė, kad so- 
cialinės problemos yra savotiški visuomeniniai judėjimai, kylantys iš „atskirų visuomenės 

sluoksnių, interesų grupių ir/arba spaudimo grupių elgsenos“ (1975:13). Maussas argumen- 
tuoja, kad procesą, kuriam vykstant socialinės problemos įtraukiamos į politinę darbotvarkę, 
galima analizuoti kaip socialinius sąjūdžius, tam tikrą reiškinį padedančius paversti pro- 
blema tada, kai žmonės turi laiko, energijos bei išteklių socialinei veiklai: „apibrėždami 
kai kuriuos reiškinius kaip probleminius ir įsitraukdami į kolektyvinę veiklą, virstančią so- 
cialiniu sąjūdžiu“ (1975:44). Šios pozicijos įtaigumas išryškėja nagrinėjant rasinių, ekolo- 
ginių ir feministinių sąjūdžių istoriją. Be šių sąjūdžių sunku įsivaizduoti, kaip naujai api- 
brėžtos problemos galėjo prasiskinti kelią į politinę darbotvarkę. 


+» Problemos ir socialiniai sąjūdžiai: feminizmas ir viešoji politika 


Ellen Boneparth and Emily Stoper (eds), Women, Power and Policy, 2nd edn., 1988 
Šiame straipsnių rinkinyje įvairūs autoriai nagrinėja moterų sąjūdžių ir viešosios politikos santykį 
Jungtinėse Valstijose ir kitose pramoninėse bei besivystančiosiose šalyse. Tarp nagrinėjamųjų te- 
mų yra: moterys ir viešoji politika, moterys ir gamyba, moterys ir šeima, lyginamoji viešosios 
politikos analizė. Argumentuojama, jog moterys, jeigu nori turėti įtakos apibrėžiant problemas ir 
formuojant politinę darbotvarkę, turi įsitraukti į sprendimų priėmimo sistemą. Tam reikia stipraus 
ir gerai organizuoto visuomeninio sąjūdžio (p. xvi). Nusakomi „sąvokiniai politinės analizės rė- 
mai“, padedantys suprasti politinį moterų vaidmenį (pirmiausia Jungtinėse Valstijose), išvardijami 
darbotvarkę veikiantys kintamieji: 

e aplinkos: socialinis klimatas; ekonominis klimatas; politinis klimatas; 

e sisteminiai: decentralizuotas valdymas; teismų vaidmuo; inkrementinis politinis procesas; 

e politiniai: lobizmas; politinės koalicijos; lyderiai; 

e viešosios politikos charakteristikos: politikos tipas (paskirstomoji, reguliavimo, perskirstomoji). 


Akivaizdu, kad politikos pasikeitimas įvyksta tik tuo atveju, jeigu pasikeitimo siekiančioms gru- 
pėms užtenka galios politiniam procesui paveikti. Moterų sąjūdis galią kaip valdžią (power 
over) skiria nuo galios kaip įgalinimo (power for). Feministinė galios kritika atskirų grupių val- 
dymo galią siekia apriboti kitų grupių atžvilgiu. Kita vertus, moterų sąjūdis, kad užtikrintų ly- 
čių lygybę ir pakeistų moterų socialinį vaidmenį, siekia įgyti galios politiniame procese. 
(Boneparth and Stoper (eds.), 1988:19) 


Autorių įsitikinimu, feminizmas problemų apibrėžimo procesuose turi siekti didesnės įtakos. 
Visuomenėse, tokiose kaip skandinavų, kur feminizmas buvo įtakingesnis, politika atspindi femi- 
nistinę darbotvarkę. Tačiau politinės darbotvarkės pasikeitimo galimybės priklauso ir nuo moterų 
sąjūdžio aktyvumo. 


Joyce Gelb and Marion Leif Palley, „Women and interest group politics“, 1979 
Autorės aiškinasi, kas lemia moterų sąjūdžių sėkmę. Jos nurodo šešis veiksnius. Jų reikalavimai 
e turi būti plačiai palaikomi; 
+ turi būti pakankamai nuosaikūs, kad neatstumtų pritariančiųjų ir nekeltų grėsmės jų ver- 
tybėms; 

e turi turėti gerą politinį tinklą (2.10.2), teikiantį informacijos ir priėjimą prie sprendimų pri- 
ėmėjų; 

e turi būti pakankamai lankstūs, kad būtų galimi kompromisai; 

e turi apibrėžti sėkmę inkrementiniu būdu; 

e turi labiau pabrėžti teisingumo, o ne vaidmens pakeitimo siekius. 6 


Konstruktyvistinę poziciją gina 1977 metų Spectoro ir Kitsuse'o knyga, kurioje mėgi- 
nama performuluoti Fullerio, Mayerso ir Blumerio „natūralios istorijos“ modelį; joje ir pro- 
blemų konstravimas traktuojamas kaip kova dėl teisių (c/aims). Šį modelį jie išplečia, nes 
nagrinėja įvykius ir po to, kai politikos formuotojai pripažįsta problemą ir imasi ją spręsti. 
Spectoro ir Kitsuse'o modelyje 2 stadija prasideda nuo tada, kai baigiasi Fullerio, Mayerso 
ir Blumerio analizė. Stadijos 3 ir 4 nusako problemos „antrąjį gimimą“ po to, kai tam tikra 
politika buvo priimta ir įgyvendinta. 


+ M. Spector and J. I. Kitsuse, Constructing Social Problems, 1977 


1 stadija. Grupė(s) mėgina įrodyti įžeidžiančios, žalingos ar kaip nors kitaip nepriimtinos są- 
lygos egzistavimą; viešai skelbia savo tezę, visokeriopai skatina diskusijas jos tema ir siekia ją 
padaryti viešųjų bei politinių svarstymų tema. 

2 stadija. Grupės reikalavimų teisėtumą pripažįsta kuri nors oficiali organizacija, agentūra ar 
institucija. Tokiu atveju gali būti pradėtas oficialus tyrimas, keliami reformos siūlymai ir steigia- 
ma agentūra, tenkinanti šiuos reikalavimus. 

3 stadija. Nauja grupės reikalavimų banga, reiškianti nepasitenkinimą nustatytomis proble- 
mos sprendimo procedūromis, jų biurokratizmu, neskaidrumu, nejautrumu. 

4 stadija. Reikalavimus kelianti grupė atmeta agentūros ar institucijos siūlomą jų problemų 
sprendimą ir kaip atsaką į nustatytas oficialias procedūras imasi kurti alternatyvias arba paraleli- 
nes institucijas. 6 


Savo knygos pabaigoje Spectoras ir Kitsuse'as pripažįsta, kad socialinių problemų kon- 
ceptualizavimas „vystymosi stadijų“ sąvokomis kritikuotinas daugeliu požiūrių, ir cituoja 
apibendrintą Wallersteino išvadą apie problemas, kurios iškyla visoms politinėms anali- 
zės koncepcijoms, besivadovaujančioms „stadijų“ idėja: 


Netikęs palyginimo objektų identifikavimas ne tik verčia mus naudotis netikusiomis sąvokomis, bet ir 
sukuria pseudoproblemą. Ar stadijas galima peršokti? Klausimas tik tada turi loginę prasmę, kai yra 
„stadijos“, kurios „koegzistuoja“ vieningoje empirinėje schemoje. Tik tuo atveju, kai bendroje kapita- 
listinio pasaulio ekonomikoje vieną šalį apibrėžiame kaip feodalinę. kitą kaip kapitalistinę. o trėčią 
kaip socialistinę. galime kelti klausimą: ar šalis gali, išvengdama kapitalizmo stadijos, iš feodalinės 
stadijos peršokti į socialistinę vystymosi stadiją? Tačiau jeigu nėra tokio dalyko kaip „šalies vystyma- 
sis“ (natūralios istorijos prasme) ir jeigu tikrasis lyginimo objektas yra pasaulinė sistema, tada stadijų 
peršokimo problema yra pseudoproblema. Jeigu stadiją galima peršokti. ji nėra jokia stadija. 


(Cituojama pagal Spector and Kitsuse, 1977:158) 

Kaip jau minėjome anksčiau, metaforos yra pavojingos. Idėja, kad problemas ga- 
lime analizuoti kaip savotišką „gyvenimo ciklo“ raidą, yra paranki kaip analitinis įran- 
kis, leidžiantis dekonstruoti konstravimo procesą; tačiau mėginant realybę įsprausti į 
šias stadijas sukuriama papildomų problemų. Ir vis dėlto, atsižvelgus į visus šiuos pa- 
vojus, Spectoro ir Kitsuse'o modelis yra labai parankus analizuojant procesą, kuriam 
vykstant problemos konstruojamos. Jis teikia tam tikrą schemą interpretuojant proble- 
mas prasmingumo plotmėje, sukuriamoje politinio ir institucinio konteksto. Modelis su- 
gestionuoja ir tai, jog problemos yra dalykai, kuriuos sukuria socialiniai sąjūdžiai ir 
kurių egzistavimą palaiko ekspertai, atliekantys jų analizę ir jas sprendžiantys. Proble- 
mų viešinimas žiniasklaidoje yra esminis dalykas jas konstruojant. Kaip matyti iš vė- 
lesnių stadijų, politikos formuotojai dalyvauja ir problemų kūrimo, ne vien jų „spren- 
dimo“, procese. Šiuo požiūriu žingsnį į priekį žengia Henshelis (1990), kuris dėmesį 
telkia ne į problemos formulavimo ir politikos formavimo etapus, o į skirtingų gru- 
pių — „moralinių verslininkų“, aukų, žiniasklaidos, profesionalų ir ekspertų vaidmenį 
apibrėžiant problemas bei „intervencijos strategijas“, naudojamas politikų ir kitokių 
agentų. 

Aštuntąjį ir devintąjį dešimtmetį „objektyvistinis“ požiūris į socialines problemas at- 
laikė konstruktyvistų puolimą (žr. Schneider and Kitsuse, 1984; Schneider, 1985); iš 
dalies jį palaikė „vertinamųjų“ tyrimų plėtra. Vertinimo idėja buvo grindžiama įsitiki- 
nimu, jog galima pasverti ir įvertinti problemų bei alternatyvių politinių jų sprendimų 
sąnaudas ir naudą (žr. 4.52). Tad nors konstruktyvistų argumentai prieš pozityvistinę 
problemų analizę buvo išties svarūs, reikia pripažinti, jog pozityvistinė nuostata vis dar 
lieka vyraujanti viešosios politikos formavimo ir analizės paradigma. Kvantifikacioniz- 
mas, o ne dekonstruktyvizmas išlieka vyraujančia šiuolaikinės valstybės politikos for- 
mavimo ideologija. Svarbiausias skirtumas turbūt yra tas, kad jeigu septintąjį ir aštun- 
tąjį dešimtmetį buvo baiminamasi dėl ekspertų, profesionalų, technokratų ir biurokratų 
politinės įtakos (žr. 2.8.1, 3.3.5, 3.3.6: Illich, 1975b; Dunleavy, 1981; Wilding, 1982; 
Henshel, 1990:70-80, 223—264), tai paskutinį amžiaus dešimtmetį ši valdymo galia at- 
sidūrė kitokio ketverto rankose — rinkos, vadybininkų, moralistų ir žiniasklaidos (žr., 
pvz., Loney et al. (eds.), 1991). 


“+ Kieno „problemos“? 


Faktas, jog esama nemalonių „sąlygų“ ar praktikų, dar nereiškia, jog turime reikalų su proble- 

momis, reikalaujančiomis kolektyvinių veiksmų ir politinio įsikišimo. Konservatoriai nuo seno 

reiškia nepasitenkinimą tuo, kad apie socialines sąlygas kalbama „socialinių problemų“ kalba, 

nes ji implikuojanti labai specifinį „sprendimo“ būdą. Jeigu jas vadintume, pavyzdžiui, „mora- 

linėmis“ ar „asmeninėmis“ problemomis, implikacijos viešajai politikai būtų visiškai kitokios. 

+ Apie konservatyviąją socialinių problemų sąvokos kritiką žr. Glazer (1988). 

+ Socialinių problemų „remoralizavimo“ idėją gina Davies (1991). 

+ Beletristiškai dviejų paradigmų skirtumą iliustruoja Charleso Dickenso Kalėdų giesmė; joje kal- 
bama apie konfliktą tarp Skrudžo ir dviejų žmonių, per Kalėdas mėginusių padėti neturtė- 

liams. Skrudžui neturtas yra socialinė sąlyga, o dviems žmonėms, renkantiems labdarą, jis 


reiškia spręstiną socialinę problemą. 


Projektai 


+ Longitudinis tyrimas: pasirink problemą, kuri aptarinėjama žiniasklaidoje. Parodyk, kaip ši prob- 
lema „konstruojama“. 

+ Naudodamasis Fullerio ir Mayerso arba Spectoro ir Kitsuse'o modeliu išdėstyk problemos gy- 
venimo ciklą. 

e Lyginamasis tyrimas: sugretink ir palygink, kaip skirtingų rūšių problemos buvo sukonstruotos 
tarsi viešosios politikos problemos. 

+ Įsivaizduok save dirbant spaudimo grupei. Tau pavesta vadovauti projektui. Sukurk strategiją, 
kuri tavąjį problemos apibrėžimą padėtų įtraukti į platesnę viešąją darbotvarkę. 

+» Parašyk darbą, kuriame įrodinėtume, kad tam tikras reiškinys yra socialinė problema. Api- 
brėžęs problemą pasiūlyk politinio sprendimo variantų. 

+ Pateik argumentų, kodėl tam tikra problema, kuri laikoma socialine, turėtų būti laikoma vei- 
kiau individualiu, arba privačiu, reikalu. 0 


2.2.3 Žiniasklaida ir problemų konstravimas 


Kaip jau minėjome, žiniasklaidos vaidmuo viešosios darbotvarkės formavimo procese 
yra svarbus problemų konstravimo veiksnys (Henshel, 1990:203—232). Žiniasklaidos ir 
viešosios nuomonės vaidmenį dar svarstysime vėliau (2.3.1; 2.4; 2.9). Žvelgiant iš „kon- 
struktyvistinių“ koncepcijų perspektyvos, žiniasklaidos poveikį socialinėms problemoms 
lemia jos esminis vaidmuo problemų „įvardijimo“, aktualizavimo ir „išdidinimo“ pro- 
cese (Wilkins, 1964). Šios koncepcijos atliko svarbų vaidmenį analizuojant asocialią elg- 
seną, taip pat tiriant, kaip žiniasklaida sukelia nusikalstamumo bangas (Fishman, 1978; 
Cohen and Young (eds.), 1981; Armstrong and Wilson, 1973; Chibnall, 1977). 

Žiniasklaidos vaidmuo apibrėžiant ir išdidinant problemą parodomas klasikinėje so- 
ciologinėje studijoje Cohen, Folk Devils and Moral Panics (1972). Joje nagrinėjama, 
kaip septintąjį dešimtmetį žiniasklaida, nušviesdama paauglių gaujų susirėmimus bei in- 
cidentus, juos „išdidindavo“ taip, kad nereikšmingi įvykiai virsdavo socialine problema, 
sukeliančia „moralinę paniką“ ir sužadinančia reikalavimus imtis politinių priemonių vi- 
suomeninei tvarkai išlaikyti. Cohenas argumentuoja, jog šiuo atveju žiniasklaida, iškrai- 
pydama faktus ir sukurdama „velnią“ iš mažareikšmių incidentų, sukūrė problemą. Taip 
iškreipdama faktus ir kurdama stereotipines grėsmes žiniasklaida gali formuoti kontekstą, 
kuriame imamasi politinių sprendimų, ir įteigti „viešosios nuomonės“ palankumą tam 
tikram politiniam sprendimui (žr. 2.1 diagramą). 

2.1 diagrama. Žiniasklaida ir visuomenės panika 


e Incidentas 


+ Žiniasklaida pasigauna temą 


e Incidentas vaizduojamas kaip 
rimtesnės socialinės problemos 
iliustracija 


e Stereotipų atsiradimas 
Faktų iškraipymas 


„Neproporcingai“ platus nušvietimas 
e Visuomenės panika 


+ Reikalavimai politikams 
imtis priemonių 


Kaip žinių „gamintoja“ Žiniasklaida taip pat prisideda prie problemų „gamybos“. Ji 
atsirenka „aktualijas“ ir taip selekcionuoja reiškinius, įvykius bei idėjas (anot Eastono, ji 
veikia kaip „vartų sargas“). Tačiau kaip pažymi Henshelis (1990:58-63), žiniasklaidos 
vaidmuo turi būti nagrinėjamas atsižvelgiant į jos santykius su ekspertais, į biurokratinės 
„propagandos“ poveikį, taip pat į įtaką, kurią daro, pavyzdžiui, vaidybinės ir kitos TV 
laidos, kuriose kalbama apie socialines problemas. 


+ Įtaigi istorija: Neramumai Žaislų mieste 


Tai buvo nyki diena Žaislų miesto Vakaro žiniomis. Jau keletą savaičių mieste nebuvo nieko įdo- 
maus. Laikraščio tiražas mažėjo, ir ateitis nežadėjo nieko paguodžiamo. Staiga į redaktoriaus ka- 
binetą įsiveržė Benas, geriausias laikraščio reporteris. „— Bose, klausyk. Sulaikytas Marlas, šim- 
panzės jauniklis. Jis kaltinamas nužudęs lėlę Dorą. Dieve, ji buvo dar kūdikis! Pasirodo, Martas 
jo lėbaujančios motinos buvo paliktas namuose vienui vienas.“ 

Keletą savaičių visi laikraščiai lenktyniavo ieškodami vis naujų įvykio aspektų. Laikraščių ti- 
ražai ėmė didėti. Per televiziją ekspertai aiškino įvykio priežastis: vieni kalbėjo apie psichologi- 
nes problemas, kiti aiškino, jog tikroji priežastis yra šimpanzių socialinis neapgintumas ir aukš- 
tas jų nedarbo lygis. Šios versijos laikėsi radikalusis Žaislų miesto vyskupas; tačiau kai kurie po- 
litikai labiau pabrėžė moralės nuosmukį. 

Vakaro žinių vedamasis taip apibendrino „problemos esmę“: 

Gyvename pavojingais laikais. Kadaise bet kuri lėlė galėjo saugiai žaisti gatvėje, o dabar ji 
nėra saugi net tarp draugų. Ką tai sako apie mūsų miestą? 

e Mūsų vaikai neprižiūrimi. 

e Mūsų šeimos netvirtos. 


+ Mūsų gatvės nesaugios. 


Vakaro žinios reikalauja: 

e Imtis priemonių prieš šimpanzių jauniklius. 
e Suteikti daugiau galių policijai ir teismams. 
e Nutraukti paramą vienišoms motinoms. 


+ Grįžti prie tradicinių Žaislų miesto vertybių. 


Šiandieną Vakaro žinios skelbia viešosios apklausos duomenis, kurie rodo, kaip smarkiai vi- 
suomenę jaudina nekontroliuojamos šimpanzės. Problema tapo pagrindiniu laikraščio rūpesčiu 
ir jis nenurims, kol ji netaps valdžios prioritetiniu rūpesčiu. 6 


Žiniasklaidos vaidmenį „konstruojant“ socialines problemas, įvykius bei krizes labai 
kritiškai analizuoja Marray Edelmanas (žr. 2.9.2). Jo manymu, žiniasklaida ne nušvie- 
čia socialines problemas, bet veikiau jomis manipuliuodama jas nuslepia. Informacijos 
priemonės gina status guo ir galingųjų interesus problemas konstruodamos taip, kad de- 
mokratija virstų „spektakliu“, valdančiu visuomenės, kaip „auditorijos“, mintis ir veiks- 
mus (žr. Edelman, 1988). Kita vertus, pliuralistams yra artimesnė toji žiniasklaidos vaid- 
mens interpretacija, pagal kurią spauda ir televizija sugeba atkreipti visuomenės dėmesį 
į reiškinius, kurie šiaip jau būtų už politinės arenos ribų. Šioje interpretacijoje žiniask- 
laidos vaidmuo demokratinėje visuomenėje — problemas padaryti „matomas“. Šią ži- 
niasklaidos kaip viešosios darbotvarkės iniciatorės sampratą, gerai iliustruoja Barbaros 
Nelson studija; joje atskleidžiama, kaip vaikų prievartavimo reiškinys nustojo būti tik 
privataus skausmo ir profesionalaus domėjimosi objektu ir tapo viešąja bei politine pro- 
blema (Nelson, 1984). Ji argumentuoja: nors vaikų prievartavimas nuo seno buvo „pro- 
blema“, ji nebuvo traktuojama rimtai iki pat septintojo dešimtmečio, kol žiniasklaida ne- 
susidomėjo profesionalios literatūros (apie „„mušamo vaiko sindromą“) tema. Pasakoja- 
mos istorijos patraukė visuomenės dėmesį, ir tą dėmesį metų metus kurstė daugelis laik- 
raščių bei žurnalistų. Nelson požiūrių, problema klostėsi tokia tvarka, kurią rodo mū- 
sų 2.2 diagrama. 


110 VIEŠOJI POLITIKA 


2.2 diagrama. Profesiniai tyrimai ir vaikų prievartavimo problema 


Profesionalus vaikų 
prievartavimo tyrimas 
———> Išgarsintas 
žiniasklaidos 
publikacijų 
——> Patraukiamas 
visuomenės 
dėmesys 
———> Žiniasklaida palaiko 
visuomenės 
susidomėjimą 
———> Socialinės 
problemos 


formulavimas 


' 


Politikos 
atsakas 
Šaltinis: Pagal Nelson (1984) 


Tokių konkrečių atvejų tyrimų problemiškumą lemia tai, kad lieka neatsakyta į dau- 
gelį bendresnių klausimų dėl viešosios nuomonės formavimo santykio su viešosios poli- 
tikos formavimu ir žiniasklaidos vaidmens šiame procese. Taigi dabar panagrinėkime vie- 
šosios nuomonės ir viešosios politikos santykį. 


2.3 VIEŠOJI NUOMONĖ IR VIEŠOJI POLITIKA 
“+ Pagrindiniai tekstai 


Viešosios nuomonės ir viešosios politikos santykio problema yra labai įdomi tyrimų sritis. Šia te- 
ma yra daug literatūros. Pirmiausia paminėtini Lippmano (1922) ir Lasswello darbai (1972). Vie- 
šosios politikos tyrinėtojams Lasswellas ypač svarbus, nes viešosios nuomonės tyrimų ir „turinio 
analizės“ (content analysis) jis ėmėsi dar iki dr. Gallupo pasirodymo. Kitaip nei daugelis polas- 
swello analitikų jis pabrėžė, kad viešosios nuomonės tyrimai yra pamatinė viešosios politikos stu- 
dijų dalis. Lippmano idėjos apie žiniasklaidos vaidmenį mūsų galvose formuojant išorinio pa- 
saulio vaizdinį taip pat pralenkė savo laikmetį. Tik aštuntąjį dešimtmetį Lasswello ir Lippmano 
idėjos sugrįžo į socialinių mokslų tyrimus. 

Svarbiausias šaltinis — straipsnių rinkinys Protess and McCombs (eds); šiame puikiame rinki- 
nyje pateikti visi svarbiausi šios srities tekstai (išskyrus Lasswellą). Taip pat būtina perskaityti Ro- 
gers and Dearing (1987), kurie pateikia išsamią politinės darbotvarkės formavimo teorijų apžval- 
gą. Bene nuodugniausią šios temos analizę iš politinio proceso problematikos pateikia Baum- 
gartner and Jones (1993). Knygoje šia tema pateikiama darbų iki 1993 m. apžvalga. 

Dar du privalomi tekstai yra Nelson (1984), kurį minėjome anksčiau (2.2.3), ir Kingdomo 
(1984) studija apie darbotvarkės formavimą; ją aptarsime vėliau, 2.10.3 skirsnyje. 0 


2.3.1 Viešoji nuomonė ir politinė darbotvarkė 


Kaip pažymi Habermasas (1989), pozityvizmo įtaka labiausiai buvo jaučiama tose socia- 
linių mokslų srityse, kur naudojamasi statistine analize, tad akivaizdžiausiai — viešosios 
nuomonės tyrimuose, kurie atsirado ketvirtąjį dešimtmetį dr. George'o Gallupo pastangų 
dėka. Faktas, kad reiškiniai tampa problema, traukiančia politikos formuotojų ir Žiniask- 
laidos dėmesį, glaudžiai siejasi su viešąja nuomone — kad ir kaip ji būtų apibrėžiama ir 
matuojama. Viešoji nuomonė turi tokią pat reikšmę politinei rinkai, kokią vartotojas — 
ekonominei. Galima teigti, kad demokratijos sąlygomis viešoji politika yra viešosios nuo- 
monės funkcija. Politinė paklausa lemia politinę pasiūlą. O faktas, kad viešąją nuomonę 
tiria ir dėmesingai stebi politikos formuotojai, teikia pagrindo argumentui, kad politinę 
darbotvarkę nustato viešosios nuomonės ir viešosios valdžios sąveika. Liberaliosioms de- 
mokratijoms transformavus viešųjų valdų sritį, viešosios nuomonės samprata taip pat tu- 
rėjo transformuotis, ir vice versa. Tiesą sakant, kyla subtilus klausimas, kas pirmiau: viešoji 
politika ar viešoji nuomonė. 

Veikiausiai viešosios nuomonės sąvoka yra pirmesnė už moderniąją „viešosios po- 
litikos“ sąvoką, nors savo moderniąja prasme ji glaudžiai siejasi su kolektyvistinio po- 
litinio gyvenimo moduso plėtra. Pastebėjimų apie „visuomenės balso“ pobūdį ir reikš- 
mę turime nuo pat antikos laikų: Vox populi, vox dei (Alcuin); Publica voce (Machia- 
velli). Tačiau kaip teigia Gunnas (1989), tik XVIII a. Britanijoje ši sąvoka galutinai su- 
siklostė išreikšdama apibrėžtos grupės pažiūrų visumą, kurią pripažįsta ir į kurią atsi- 
žvelgia valdžia. Ji labai skyrėsi nuo tos sąvokos, kuri vyravo Prancūzijoje ir kitose Eu- 
ropos šalyse. Pavyzdžiui, Prancūzijoje viešajai nuomonei buvo teikiama mažiau reikš- 
mės, nes ten „nebuvo elektorato, su kuriuo reikėtų tartis, nebuvo atstovų institucijos, ku- 
rioje galima būtų reikšti nepasitenkinimą, nebuvo spaudos laisvės, žodžiu, beveik ne- 
buvo to, ką britai suvokė kaip politinį procesą“ (Gunn, 1989:25 1). 

Tad viešosios nuomonės sąvoka klostėsi kartu su politinių institucijų plėtra ir jos 
raiškos būdų tobulėjimu. Svarbiausia sąvokinė viešosios nuomonės transformacija XX a. 
buvo pastanga ją kvantifikuoti ir matuoti, aiškinti jos kaitą bei įtaką. Gunnas teigia, 
kad analizuodami viešosios nuomonės santykį su viešąja politika turime prisiminti is- 
torinius šios sąvokos pirmtakus. Be to, viešosios nuomonės įtaka valdžiai turi būti nag- 
rinėjama bendresniame viešąją nuomonę formuojančių veiksnių kontekste. Viešosios 

nuomonės sąvoka vėliau tapo pagrindine demokratijos teorijos idėja (Janowitz and 
Hirsch, 1981:1). XX amžiaus pradžioje ypatingos reikšmės jai teikė tokie autoriai, kaip 
Jamesas Bryce'as, Lawrence'as Lowellas, Haroldas Lasswellas ir Walteris Lippmanas 
(ibid.: 3—37). Po Antrojo pasaulinio karo, atsiradus empirinėms, kvazimokslinėms vie- 
šosios nuomonės tyrimo metodikoms, buvo imtasi analizuoti viešosios nuomonės po- 
veikį politinei darbotvarkei, taip pat viešosios nuomonės valdų plėtrą, atspindinčią tuos 
problemų formavimo aspektus, kurie daro poveikį viešajai politikai, viešiesiems rūpes- 
čiams, prioritetams bei įsitikinimams. Šį siekį kiekybiškai analizuoti viešosios nuomo- 
nės pokyčius rodo žurnalo Public Opinion Review produkcija ir aiškinamųjų modelių 
paieška. 


+ Darbotvarkės nustatymas ir Žiniasklaida 


Robert N. Mayer, „Gone yesterday, here today“, 1991 
Robertas Mayeris, nagrinėdamas vartotojų teisių gynimo politiką Jungtinėse Valstijose, problemos 
formavimo ištakas analizuoja dviejų modelių sąvokomis: vienpusiškumo (žiniasklaida formuoja 
vartotojų gynimo politiką) ir abipusiškumo (valdžios darbotvarkė daro įtaką žiniasklaidos dėme- 
siui ir viešajai nuomonei). Viena iš jo išvadų skelbia: 
Čia pateikti duomenys kai ką duoda kiekvienai iš šių schemų. Vienpusės įtakos idėjos šali- 
ninkus gali padrąsinti faktas, jog žiniasklaidos susidomėjimas pasireiškė anksti ir greit virto 
visuotiniu susižavėjimu Ralphu Naderiu bei vartotojų teisių gynimo idėjomis ... įstatymdavių 
dėmesys vartotojų teisėms pasiekė kulminaciją aštuntojo dešimtmečio viduryje, keleri metai 
po to,-kai vartotojų teisių problema pasiekė aktualumo viršūnę žiniasklaidoje ir plačiojoje 
visuomenėje. 
Abipusės įtakos šalininkai čia taip pat gali rasti jų idėjas patvirtinančių duomenų. Svarbiau- 
sia, yra pakankamai duomenų, liudijančių, kad pirmasis susidomėjimo vartotojų teisėmis pi- 
kas politinėje darbotvarkėje įvyko dar prieš tai, kai žiniasklaida ir plačioji visuomenė atrado 
vartotojų teisių problemą. 
Tad turimi 1960-1987 m. duomenys rodo, jog vartotojų teisių klausimas politikos darbotvarkėje 
pirmąkart atsirado veikiausiai dėl personalinio prezidentų ir kongresmenų susirūpinimo. Vė- 
liau, kai federalinės valdžios dėmesys šiam klausimui buvo įtvirtintas pirmosiomis įstatymi- 


nėmis priemonėmis, pradėjo veikti vienpusės įtakos schema. 


S. lyenger et al., „The Evening News and presidential elections“, 1984 

Straipsnyje skelbiami grupės psichologų, nagrinėjusių darbotvarkės formavimo procesą, tyrimų 
rezultatai. Buvo atlikti du eksperimentai mėginant nustatyti TV laidos Vakaro žinios įtaką tam, 
kaip buvo vertinama prezidento Carterio veikla. Pabrėžtina, kad faktiškai televizija nustatė tas 
politikos sritis, kuriose turėtų būti vertinama prezidento veikla. Žiniasklaida nustatė darbotvarkę, 
bet ne piliečių vertinimus. Argumentuojama, jog žiniasklaidos sugebėjimas patraukti dėmesį at- 
skiroms politikos sritims bei problemoms turi svarbių padarinių visuomenės, politikos ir politikų 
santykiams. 9 

Žiniasklaidos poveikio politiniam procesui ir jos santykio su viešąja politika bei vie- 
šąja nuomone problemos naujai iškilo aštuntąjį dešimtmetį. Postūmį koncepcijoms, pa- 
brėžiančioms lemiamą viešosios nuomonės įtaką politinei darbotvarkei, davė Malcol- 
mo McCombso ir Donaldo Shawo 1972 m. darbas. Jie iškėlė hipotezę, jog nors Žinia- 
sklaidos galia darant įtaką nuostatų pobūdžiui ar intensyvumui yra abejotina, „Žiniasklai- 
da nustato kiekvienos politinės kampanijos darbotvarkę veikdama tai, kurios nuostatos 
politiniais klausimais bus dėmesio centre“ (McCombs and Shaw, 1972:177). Jie nagri- 
nėjo žiniasklaidos sugebėjimą nustatyti politinę darbotvarkę 1968 metų prezidento rin- 
kimų kampanijoje. Vėliau atliko kitą tyrimą nagrinėdami žiniasklaidos įtaką viešajai 
nuomonei kilus Watergate'o skandalui (McCombs and Shaw, 1976). Jie padarė išvadą, 
jog Žiniasklaida atlieka pagrindinį vaidmenį formuojant „darbotvarkę“, t. y. nustatant, 
kurios temos taps svarstymo objektu srityse, kurias jie tyrinėjo: viešosios rūpybos, pi- 
lietinių teisių, fiskalinėje politikoje, užsienio politikoje, teisėsaugoje (1972) ir kovos 
su korupcija srityje (1976). McCombso ir Shawo pasiūlytame modelyje žiniasklaida for- 
muoja tai, ką visuomenė laiko svarbiais klausimais. Kuo daugiau dėmesio ji skiria tam 
tikram klausimui, tuo aktualesniu tą klausimą laiko visuomenė, ir vice versa (žr. 2.3 
diagramą). 


2.3 diagrama. Žiniasklaidos poveikis viešajai darbotvarkei 


Didelis 


Žiniasklaidos 
dėmesys klausimams 


Mažas 


Klausimai, kuriuos visuomenė ———— 
laiko svarbiais 

4— 

Klausimai, kuriuos visuomenė 

laiko mažiau svarbiais 


Modelio kritikai iškėlė abejonių dėl jo empirinio statuso, taip pat atkreipė dėmesį į 
tai, kad jis gali būti taikomas supaprastintai ir nediferencijuotai. Be to, jie nurodė, jog 
neaišku, kiek žiniasklaida veikia savo auditorijos asmenines darbotvarkes ir būtinybę 
atsižvelgti į darbotvarkių rūšių įvairovę; kėlė abejonių dėl žiniasklaidos ir visuomenės 
pajėgumo inicijuoti domėjimąsi tam tikru klausimu ir pabrėžė valdžios galią darbo- 

tvarkės formavimo procese (žr. McOuail and Windahl, 1993:106-107). Tad po 
McCombso ir Shawo straipsnio pasirodymo ėmė rastis vis daugiau tyrimų, analizuo- 
jančių darbotvarkės formavimo dinamiką ir žiniasklaidos, visuomenės bei politikos for- 
muotojų sąveiką. Juos galima suskirstyti į atskiros problemos longitūdinius tyrimus ir 
skirtingų politikos sričių tarpsektorinius tyrimus. Pirmųjų privalumas yra tas, kad jie 
pateikia išsamią problemos ir atitinkamos politikos analizę, tačiau jie yra šiek tiek ri- 
boti, jeigu siekiame bendro darbotvarkės formavimo modelio. Šiuo požiūriu tinkames- 
ni atrodo tarpsektoriniai tyrimai (žr. 2.10). Vis dėlto iš longitūdinių atskirų problemų 
studijų galima gauti įdomių duomenų, leidžiančių daryti svarbias išvadas. Antai Pro- 
tess et a/. (1987) padarė išvadą, kad žiniasklaidos vaidmuo formuojant politinę darbo- 
tvarkę (iškilus toksinių atliekų problemai) yra kur kas sudėtingesnis, negu buvo ma- 
noma prieš dešimtmetį. Politikos formuotojų reakcija į žiniasklaidą turi būti analizuo- 
jama kitų veiksnių kontekste. Iš jų paminėtini: žurnalistų ir politinio elito santykiai; 
publikacijos laiko momento parinkimas; interesų grupių spaudimas; politinės krizės; pro- 
blemų ir sprendimų nauda bei kaštai. 

Kitą bendrą darbotvarkės formavimo procesų modelį pasiūlė Rogersas ir Dearingas 
(1987). Rogerso ir Dearingo manymu, turime skirti tris darbotvarkių rūšis: žiniasklaidos, 
viešąją ir politinę. Jų atlikti tyrimai rodo, jog priešingai McCombso ir Shawo modeliui, 
darbotvarkės formavimas savo pobūdžiu yra daugiausia interaktyvus procesas. Žiniask- 
laida išties daro poveikį viešajai darbotvarkei, tačiau politinei darbotvarkei turi įtakos ir 
viešoji darbotvarkė. Be to, kai kuriais klausimais politinė darbotvarkė daro didelę įtaką 
žiniasklaidos darbotvarkei. Žiniasklaidos darbotvarkę veikia dar ir „realaus pasaulio“ reiš- 
kiniai bei įvykiai. Anot Rogerso ir Dearingo, nuodugniau reikėtų ištirti, koks vaidmuo 
darbotvarkės formavimo procese tenka įvykiams. McOuailas ir Windahlas (1993) grafiš- 
kai parodo (2.4 diagrama), į ką reikia atsižvelgti formuojant išsamesnį (ir sudėtingesnį) 
darbotvarkės modelį. 


Modelis vaizduoja skirtingas poveikių ir grįžtamųjų ryšių atmainas ... Jis mums primena, kad ži- 
niasklaida, visuomenė ir politinis elitas — susidūrę su tikrai reikšmingais įvykiais, visi veikia daug- 
maž vienodoje platesnėje aplinkoje, ir kiekvienas iš šių trijų pasaulių susisiekia per asmenines pa- 
žintis ir yra veikiamas asmeninės patirties ... Darbotvarkės formavimas gali būti arba sąmoningas. 
arba nesąmoningas ir inicijuojamas arba žiniasklaidos, arba politikos formuotojų. Negalime atmes- 
ti galimybės, kad pati visuomenė veikia žiniasklaidą, nes kai kurios masinės informacijos priemo- 
nės temų daugiausia semiasi iš visuomenei rūpimų problemų, ir tai nepriklauso nuo įvykių. nuo 
kitų informacijos priemonių ar nuo elito pažiūrų. 

(McOuail and Windahl, 1993:109) 

2.4 diagrama. Rogerso ir Dearingo darbotvarkės formavimo modelis 

Šaltinis: McOuail and Windahl (1993) 


Dėmesio problemoms ciklai (DPC) 

Idėją, kad žiniasklaida atlieka tam tikrą vaidmenį darbotvarkių kaitos procese, papildo 
idėja, kad šioje kaitoje esama tam tikro cikliškumo. 1972 m. Anthony Downsas paskel- 
bė straipsnį, kuris šiai sričiai padarė ne mažesnį poveikį nei McCombso ir Shawo straipsnis 
(Downs, 1972). 


2.5 diagrama. Dėmesio problemoms ciklas (Downso modelis) 


2 Nerimą keliantis atradimas 


Euforiškas entuziazmas 


/ UN 


1 Ikiprobleminė fazė 3 Sprendimo kaštų 


suvokimas 


5 Poprobleminė fazė 


4 Visuomenės domėjimosi silpnėjimas 

Darbotvarkės kaitos procesą Downsas analizavo pavyzdžiu ekologijos problemos, ku- 
ri tuo metu tik pradėjo įgyti politinę reikšmę. Jis argumentavo, kad problemos pereina 
tam tikrą joms skiriamo dėmesio ciklą ir kad dėmesys „ekologijai“ turi savo pakilimų ir 
nuolydžių (žr. 2.5 diagramą). 


+ Dėmesio problemoms ciklas: aplinkosaugos atvejis 


Downso modelis (1972) 

1 fazė: Ikiprobleminė. Ekspertai ir politikos formuotojai problemą gali suvokti ir turėti reikiamų 
žinių, tačiau visuomenės domėjimasis ja gali būti labai menkas. 

2 fazė: Nerimą keliantis atradimas ir euforiškas entuziazmas. Dėl nelaimės ar kitokio dėmesį pa- 
traukiančio įvykio reiškinys pripažįstamas problema; iš valdžios reikalaujama imtis veiksmų. 

3 fazė: Naudos ir kaštų skaičiavimas. Politikos formuotojai ir visuomenė suvokia, kiek kainuos 
problemos sprendimas. 

4 fazė: Visuomenės susidomėjimo problema mažėjimas. 

5 fazė: Ramybė. Poprobleminė fazė, kai problema išnyksta iš viešosios darbotvarkės. Aplinko- 
saugos problemą užgožia kitos problemos. 


Downso modelio taikymo atvejis 


Timothy O'Riordanas, ekologas, Downso modelį tai pačiai problemai taikė devintąjį dešimtmetį 
(O'Riordan, 1991). Anot jo, problemos aktualumą palaikė keturi veiksniai: 

e įvykiai; 

e asmenys; 

e spaudimo grupės; 

e veikiančių institucijų neefektyvumas. 


Dėmesio aplinkosaugai pobūdis, kiek jį išreiškia politika ir viešoji nuomonė, rodo, jog mo- 
delis veikia ir esant dabartinei situacijai. Jo manymu: 


Downso modelis yra veikiau spiralė negu ciklas. Kintant žmonijos išlikimo sąlygų koncepci- 
joms, gyvenimo kokybės vertinimams, didėjant susirūpinimui dėl ateities kartų gyvenimo są- 
lygų ir suvokiant esamos technologijos bei esamų politinių institucijų nepajėgumą šią pro- 
blemą išspręsti spiralė kyla aukštyn. Žodžiu, ekologinis sąjūdis vyksta kintančių teisingumo, 
demokratijos, valstybės vaidmens koncepcijų kontekste, jį veikia ekonomikos augimo skati- 
nimo motyvai, bet kartu ir žmogaus orumui deramos vietos alinamame pasaulyje paieška. 
(O'Riordan, 1991:179) 


Jo įsitikinimu, ekologijos problemą reikėtų išskaidyti — jos komponentus paskirstyti kitų sri- 
čių, tokių kaip ekonomika, švietimas, gynyba ir užsienio politika, problematikai. Priešingu atve- 
ju ją nuolat persekios Downso ciklas. 


Antroji dalis. MEZOANALIZĖ 117 


William Solesbury, „The environmental agenda“, 1976 


Tik nedaugelis studijų gali prilygti tai darbotvarkės formavimo proceso interpretacijai, kurią 
Solesbury pateikė šioje pirmeiviškoje aštuntojo dešimtmečio ekologinės darbotvarkės studijo- 
je. Rašydamas šį straipsnį Solesbury buvo vienas iš Jungtinės Karalystės Aplinkosaugos depar- 
tamento direktorių. Jame jis aiškina, jog kelią į darbotvarkės formavimo supratimą atveria pro- 
blemų ir institucijų santykio supratimas. Bet koks klausimas tik tada tampa svarbus, kai jį 
ima kelti viena ar kita politinės sistemos institucija. Jo nuomone, tai patvirtina aplinkosaugos 
„problemos“ atsiradimas aštuntąjį dešimtmetį — tada, kai vyriausybė susirūpino „aplinkosau- 
ga“. Problemos istoriją formuoja jos konkretumas, tai, kiek ją iliustruoja konkretūs faktai ar- 
ba įvykiai. Aplinkosaugos problemos atveju tai yra visiškai akivaizdu: jos aktualumo epizo- 
dai sutampa su katastrofomis bei įvairiomis „krizėmis“. Aplinkosaugos problemos turi tris pra- 
našumus palyginti su kitomis problemomis: jos yra matomos; jos reiškiasi kaip įvykiai, da- 
rantys poveikį visai visuomenei; jas palyginti nesunku identifikuoti priežasčių ir padarinių są- 
vokomis. 

Tačiau konkretumo nepakanka tam, kad problema patrauktų dėmesį. Ji turi būti legitimizuo- 
ta, suderinta su vyraujančiomis vertybėmis arba toks suderinamumas turi būti pasiektas. Tai, kaip 
valdžia traktuoja tam tikrą problemą, yra svarbiausias jos legitimizavimo politinėje sistemoje veiks- 
nys. Tik tokios legitimizacijos atveju gali būti imamasi veiksmų. Tačiau pats būdamas viešasis 
pareigūnas Solesbury daro svarbią išvadą: 


perėjus visus šiuos procesus, dėl kurių problemoms įveikti imamasi (arba nesiimama) atitin- 
kamų veiksmų, patenkama ir į palyginti uždarą valstybės vykdomųjų departamentų pasaulį 
... Būtent šiame privačiame politikos pasaulyje problemos galiausiai pripažįstamos arba ne- 
pripažįstamos. 


Tad problema turi patraukti visuomenės dėmesį, turi būti legitimizuota ir sulaukti valdžios 
dėmesio, kad jai spręsti būtų imamasi viešųjų veiksmų. Net jei įveikus šiuos išbandymus ga- 
lutinėje sprendimų priėmimo fazėje ji gali būti nustumta į šalį arba transformuota į kitą prob- 
lemą. 0 


Downso modelis įtaigiai konceptualizavo problemų aktualumo kilimo ir smukimo di- 
namiką. Peters and Hogwood (1985) teigia, jog tas modelis sėkmingai gali būti taiko- 
mas nagrinėjant įvairias kitas, ne vien aplinkosaugos, problemas. Jie taip pat mano, jog 
modelis gali būti taikomas aiškinant ir tokius dalykus, kurių Downsas nesvarstė: galimą 
dėmesio problemoms ciklų (DPC) priklausomybę nuo valdžios organizacinės veiklos (nau- 
jų organizacijų kūrimas, esamų organizacijų pertvarkymas ir „politikos tąsa“ atsižvelgiant 
į pakitusias sąlygas, esamų organizacijų veiklos nutraukimas). (Žr. šiuo klausimu 4.6.2 
skirsnį). Darbe, kuriame jie nagrinėja visuomenės dėmesio problemoms ciklų ryšį su or- 
ganizaciniu JAV valdžios aktyvumu (per laikotarpį nuo ketvirtojo iki aštuntojo dešimt- 
mečio), jie daro šias išvadas: 

+ visose politikos srityse, išskyrus aplinkosaugą, reiškiasi Downso „ciklinė“ seka (Jie 
analizavo daugiau nei 15 sričių, tarp jų žemės ūkį, socialinę rūpybą, sveikatos ap- 
saugą ir ekonominę politiką.); 

+ dėmesio problemoms didžiausi pakilimai skiriasi priklausomai nuo politikos 
srities; 

+ problemos, įtrauktos į DPC, daugiau dėmesio sulaukia po pakilimo, nei prieš jį; 

+ organizacinio perimamumo, tąsos veikla užima didžiąją organizacinės veiklos dalį 
DPC pabaigoje; 

+ organizacinės veiklos pakilimai sutampa su DPC pakilimais; 

+ viešąją nuomonę ir organizacinę kaitą sieja tam tikra priklausomybė. 


Petersas ir Hogwoodas analizuoja problemos formavimosi ir visuomenės dėmesio ry- 
šį su valdžios reakcija ir organizacine kaita. Jų argumentą iliustruoja 2.6 diagrama. 


2.6 diagrama. Problemos ciklas ir organizacinis aktyvumas 


Inicijavimas/ 


tąsa — Organizacinės veiklos 


pakilimas 


4 Organizacinė tąsa/ 
baigtis 


Visuomenės 


domėjimasis 


Laikas 


Čia reikia pabrėžti du dalykus. Pirma, dėmesio problemai ciklai priklauso nuo politi- 
kos srities. Tad politikos formuotojai susiduria su „visuomenės“ ir „žiniasklaidos“ dar- 
botvarkėmis, kurių ciklai įvairuoja — priklauso nuo problemos ir politikos srities. 

Viešosios politikos formavimo problemiškumą iš dalies lemia tai, kad skirtingose po- 
litikos srityse viešosios nuomonės dėmesio ciklai įvairuoja (žr. 2.7 diagramą). Kadangi 
politikos formuotojai turi „klausyti žmonių“, visuomenės dėmesio pakilimai, anot Peter- 
so ir Hogwoodo, smarkiai veikia organizacinę valdžios darbotvarkę. Tiesą sakant, jų nuo- 
mone, ryšys tarp viešųjų problemų aktualumo ir organizacinės kaitos teikia „tam tikros 
paguodos atsakingos demokratinės valdžios šalininkams“ (Peters and Hogwood, 

1985:251). Žinoma, žvelgiant iš kitokios, kritiškesnės perspektyvos, tokia organizacinė 
kaita gali būti interpretuojama tik kaip politikos formuotojų mėginimas kurti savo veik- 
lumo regimybę. 


2.7 diagrama. Viešosios nuomonės dėmesys ir politikos sritys 


Politikos 
1 sritys 
2 
Viešosios nuomonės 
dėmesys 
3 


Laikas 


Jeigu, kaip tai daroma Peterso ir Hogwoodo analizėje, organizacinę kaitą laikome matu 
arba rodikliu, tai „politinė darbotvarkė“ iškyla DP pakilimo piko fazėje. Šiame taške val- 
džia turi atrodyti „kažką daranti“, „sprendžianti problemas“, „priimanti sprendimus“. Ant- 
ras dalykas, kurį reikia pabrėžti kalbant apie DP ciklą ir organizacinę kaitą, yra tai, kad, 
kaip pažymi Downsas, Petersas ir Hogwoodas, problema, perėjusi visą ciklą ir iškilusi 
pakartotinai, bus traktuojama kitaip: daugiau dėmesio bus skiriama ikiprobleminei fazei. 
Taip yra todėl, kad nepaisant blėstančio visuomenės susidomėjimo problema, organizaci- 
jos, kurios buvo sukurtos tai problemai įveikti, gyvena toliau: biurokratija yra nemirtinga 
(Kaufman, 1976). 

Peterso ir Hogwoodo pastebėjimai apie DP ciklus ir institucinį viešosios nuomonės 
bei žiniasklaidos kontekstą yra svarbūs. Biurokratija, politikai, interesų grupės, politikos 
analitikai bei įvairių kitokių interesų atstovai taip pat aktyviai veikia mėgindami į darbo- 
tvarkę įtraukti arba iš jos išstumti tam tikrus klausimus. Kaip matysime toliau (2.10), dar- 
botvarkės formavimas uždaresniame viešosios politikos „bendruomenių“, arba „tinklų“, 
kontekste rodo, jog politinių elitų vaidmuo yra daug svarbesnis nei „Žmonių iš gatvės“ 
nuomonė (žr., pvz., Sabatier, 1991:148—149; Lindblom and Woodhouse, 1993:35—36). Ne- 
galima neigti, kad žiniasklaida turi įtakos politinės darbotvarkės formavimui, tačiau daž- 
niausiai ji atlieka ne pagrindinį vaidmenį (kaip buvo vaikų prievartavimo problemos at- 
veju ar Watergate'o istorijoje), bet vieną iš eilinių vaidmenų. Pavyzdžiui, Cookas ir Sko- 
ganas pabrėžia, jog nusikalstamumo ir nusenusių žmonių problemų aktualumo smukimą 
lemia kelių veiksnių ryšys. 

2.8 diagrama. Cooko ir Skogano problemos iškilumo modelis 


Aukštas iškilumo darbotvarkėje lygis 

žiniasklaidos Polikos 
dėmesys bendruomenės 
irimas 


Tolesnė (3) 
biurokratijos 


Žiniasklaidos dėmesio dezintegracija 


silpnėjimas Biurokratijos 
dezintegracija Tolesnis (4) 
politikos 
bendruomenės 
irimas 


Žemas (5) „— 

žiniasklaidos 

dėmesio lygmuo 
Žemas iškilumo darbotvarkėje lygis 


Šaltinis: Pagal Cook and Skogan (1991) 


Problemos iškilumą palaiko trys pagrindiniai veiksniai: valstybinė biurokratija, Ži- 
niasklaida ir politikos (policy) bendruomenė. Pastarąją sudaro asmenys bei organizaci- 
jos, suinteresuotos konkrečia problema. Tam tikroje fazėje atsiranda įtaigus alternatyvus 
požiūris į problemą (žr. (1) 2.8 diagramoje), teikiantis alternatyvų problemos apibrėži- 
mą ir kitokią jos masto ar svarbos interpretaciją. Dėl to problema performuluojama (2). 
Šis performulavimo procesas nulems argumentų fragmentaciją, biurokratijos dezintegra- 
ciją, žiniasklaidos dėmesio silpnėjimą ir politikos bendruomenės irimą. Tolesnėje fazė- 
je tęsis problemos performulavimas, vyks tolesnė biurokratijos dezintegracija (3) ir to- 
liau silpnės žiniasklaidos dėmesys. Šiuo metu problema jau nebebus prioritetinė politi- 
kos darbotvarkėje. Cooko ir Skogano modelis naudingas tuo, kad atskleidžia sąsajas tarp 
darbotvarkės formavimo teorijų, pabrėžiančių konstrukcinį politikos problemų pobūdį, 
ir teorijų, kurios politikos formavimo procesą analizuoja „tinklų“ sąveikos terminais (jas 
nagrinėsime vėliau, 2.10 skirsnyje). Jis taip pat siejasi su kitomis koncepcijomis, savo 
dėmesį telkiančiomis į tai, kokie argumentai naudojami politikos formavimo procese 
(2.73; 3.8.8). 

+» Kokios yra praktinės DPC modelio implikacijos? 


Jeigu jūs būtumėte aplinkosaugos ministras, kaip reaguotumėte į apklausų rezultatus, liudijan- 
čius, jog visuomenė labai susirūpinusi dėl į jūros krantą išmestų mažų kailinių žvėrelių ir su- 
nerimusi dėl švino kiekio geriamajame vandenyje? Modelis sugestionuoja, kad geriausia strate- 
gija — vienaip ar kitaip reaguoti į šį nerimą, tačiau visada žinoti, jog po kelių savaičių šios pro- 
blemos bus užmirštos. Ar manote, kad modelis išties tiksliai apibūdina politikos formavimo pro- 
cesą aplinkosaugos ar bet kurioje kitoje srityje? 


Projektas 


Pasirinkite problemą, pvz., aplinkosaugos, ir išnagrinėkite per tam tikrą laiką jai skiriamo visuo- 
menės dėmesio kaitą. Tai galima padaryti remiantis viešosios nuomonės apklausų sąvadais, to- 
kiais kaip British Social Attitudes ir Jowell et al., 1990 arba Europos Bendrijos viešosios nuomo- 
nės apžvalgos. Kitas būdas — suskaičiuoti nuorodų į problemą skaičių laikraščių rodyklėse arba 
leidinyje British Humanities Index (žr. 2.9 diagramą). 


2.9 diagrama. Problemai skiriamo dėmesio matavimas pagal nuorodų rodyklėse skaičių 


Rodyklėje 
pateiktų 
nuorodų 
skaičius 


Laikas 


2.3.2 Politikos reklamavimas ir politikos formavimas 


Viešosios nuomonės tyrimai visada glaudžiai siejosi su komercija. Reklamos pasaulis ir 
viešosios nuomonės tyrimų pasaulis yra susijęs ir teoriškai, ir praktiškai. Organizacijos ir 
firmos, kurios užsiima viešosios nuomonės tyrimais, savo produkciją teikia ne tik komer- 
ciniams klientams, bet ir laikraščiams bei politinėms partijoms, kurios nori žinoti, ką gal- 
voja ir ko nori rinkėjas. Kad suprastume viešųjų problemų generavimo procesą, neišven- 
giamai turime įžengti į problemų pateikimo (paprastai remiantis apklausų duomenimis) 
problematiką. Problemos ir politinės programos vis dažniau traktuojamos kaip reklamos 
ir rinkodaros dalykai: 


Kokiu mastu įvaizdžio formavimas nulemia politikos formavimą? Kiek mūsų politinis procesas tapo 
priklausomas nuo televizijos, auditorijos pritraukimo reikalavimų? 
(New Statesman, 1986) 

Jungtinėse Valstijose viešosios nuomonės apklausos tapo sudedamąja dalimi to, ką galima pavadinti 
„politiniu verslu“. Jos naudojamos ne kaip populiarumo testai, bet kaip politinės programos torma- 
vimo įrankis. Tai nėra tik moksliškesnis tradicinio politikų siekio išsiaiškinti visuomenės norus rea- 
lizavimas; veikiau tai susiję su kokybiniu pasikeitimu. Pirmeiviškumą keičia sekėjiškumas. 

(Sir Alfred Sherman, 1987; cituojama pagal O Shaughnessy, 1990:207—208) 


Daugelio tyrėjų nuomone, viešosios nuomonės apklausos vis labiau darosi panašios 
į skalbimo miltelių reklamą (O'Shaughnessy, 1990; Sabato, 1981; Perry, 1984). Kyla 
klausimas, kokiu mastu partijos ar kandidato reklama formuoja jų politiką. Ar politinį 
procesą išties vis labiau veikia tie žmonės, kurie analizuoja rinkėjų apklausų bei kito- 
kios informacijos apie juos duomenis ir prie jų derina savo politiką bei jos pateikimo 
būdą siekdami maksimizuoti partijos ar kandidato patrauklumą potencialiems politiniams 
vartotojams? 


+ Politinis manipuliavimas ir politikos prezentavimas 


James M. Perry, The New Politics, 1968 

Perry knyga buvo viena pirmųjų studijų, parodžiusių, jog technologija keičia Amerikos politikų ir 
politikos formuotojų politinio žaidimo taisykles. Jis nagrinėja naujai atsiradusį politinio vadybinin- 
ko vaidmenį ir naudojimąsi apklausomis, kad geriau priderintų kandidatų politines programas prie 
jų potencialių rinkėjų. Kompiuteriai tada buvo kūdikystės amžiaus, tačiau Perry parodė, jog jų vaid- 
muo veikiausiai didės. Filosofinis naujosios politikos pagrindas esąs racionalizmas: 


Sprendimų priėmimo racionalizavimo siekis vienija visas naujų politinių technologijų paieš- 
kos pastangas. Racionalumo požiūriu svarbiausia: racionalūs sprendimai; racionalūs klausi- 
mai; racionali rinkimų kampanija; racionali televizija. Technologai nenori žengti nė vieno 
žingsnio tamsoje. 

(Perry, 1968:212-213) 


Perry padarė išvadą, kad ši tendencija veikiausiai silpnins politinių partijų įtaką ir stiprins pi- 
nigų galią. Jis prognozavo šviesią ateitį respublikonų partijai, kuri šiose technologijų lenktynėse 
pirmavo. 


Roland Perry, The Programming of the President, 1984 

Po šešiolikos metų kitas Perry (Rolandas) argumentavo, jog vyraujančią padėtį išties užima poli- 
tikos reklamuotojai ir apklausų vykdytojai. Jo knygoje analizuojama vadinamosios PINS progra- 
mos raida, - programos, neva galinčios imituoti ir modeliuoti rinkimus ir atitinkamai nurodan- 
čios gaires rinkimus laiminčiai strategijai. 


Kompiuteriai gali surinkti ir susieti šalies gyventojų baimes, viltis, siekius, mintis bei jausmus 
ir pateikti bendrą jų nuostatos vaizdą ... Toks vaizdas savo ruožtu įteigia, kas turi būti sako- 
ma ir daroma ... Nuolat didėjanti informacijos gausa turi būti suskirstoma į kategorijas ir sub- 

kategorijas, indeksuojama, klasifikuojama, grupuojama ir tikrinama kilmės požiūriu ... Tačiau 
kompiuterio galia neapsiriboja pajėgumu sisteminti faktus ir jais lengvai manipuliuoti. Jis gali 
būti panaudotas programuojant visą kandidato balotiravimosi į politinį postą eigą. Tai nėra 
tik mokslinės fantastikos išmonė ar svajonė, kuri galėtų būti įgyvendinta XXI amžiuje. Tai jau 
dabarties realybė. 
(Perry, 1984; vii) 


Robert Meadow, „Political campaigns“, 1988 

Politinių kampanijų technologijos pasižymi ryškėjančia tendencija demasifikuoti komunikacinę 
kampanijos aplinką ... Tam tikra prasme naujosios technologijos ankstesnių kampanijų bendruo- 
sius šūkius stengiasi pakeisti labiau personalizuotais politiniais gundymais. Viena vertus, galima 
teigti, kad personalizuotos kampanijos yra priešnuodis rinkėjų pasyvumui ir abuojumui ... Kita 
vertus, slinktis nuo bendro pobūdžio programų, siekiančių atrasti ir įtvirtinti elektoratą vienijan- 
čius reikalus, prie programų, kurios savo tikslų siekia išnaudodamos ir skatindamos rinkėjų ne- 
sutarimus, gali sugriauti tą pamatinį sutarimą, kuriuo grindžiamas politinės sistemos stabilumas. 
Politika, savo dėmesį skirianti atskiroms konkrečioms problemoms, gali išstumti politiką, kuri grin- 
džiama bendresne politinių partijų priešprieša. 

(Meadow, 1988:270) 4 


Yra duomenų, liudijančių, jog šio pobūdžio politinės darbotvarkės programavimas jau 
tapo realybe. Antai O'Shaughnessy argumentuoja, jog Amerikoje reali galia struktūrizuoti 
politinę darbotvarkę vis dažniau atiduodama į biurokratinio personalo ir politinių kon- 
sultantų rankas ir jie naudoja naujausias komercinės rinkodaros technologijas. Politikos 
programos pardavinėjamos kaip prekės, todėl politinė darbotvarkė darosi labiau fragmen- 
tuota nei praeityje, ir joje vis labiau sureikšminamos atskiros problemos. O tai reiškia, 
kad idėjų įtaką nusveria politinės rinkodaros technologijų įtaka. O'Shaughnessy politinės 
rinkodaros padarinius Britanijoje ir Amerikoje reziumuoja taip: 

+ ji teikia klaidinantį politinio proceso vaizdą ir įteigia, jog dėl „sprendimų“ gali būti 

lengvai susiderama; 

+ ji sukuria tokią situaciją, kad problemų atranką lemtų jų dramatinės charakteristikos; 

+ ji slopina politinę kaitą; 

+ ji keičia rinkėjo santykį su politiniu procesu. 


Įvaizdžio formavimas: senosios ir naujosios temos 

Kaip teisingai pastebi Brendanas Bruce'as, žymus reklamos ir „ryšių su visuomene“ spe- 
cialistas, politikai ir kiti visuomenės veikėjai nuo seniausių laikų simbolius ir įvaizdžius 
naudoja visuomenės nuostatoms paveikti. Įvaizdžio formavimo menas ir verslas siekia pa- 
čias politinių institucijų ištakas (Bruce, 1992:9—11). Šiuolaikinėje epochoje, esant nau- 
joms komunikacijos technologijoms ir psichologinėms žinioms apie viešosios nuomonės 
formavimosi procesą, šis „verslas“ tapo tik rafinuotesnis ir sudėtingesnis. Ypač pokario 
laikotarpiu sociologiniai ir psichologiniai tyrimai smarkiai paveikė rinkodaros ir rekla- 
mos idėjomis grindžiamas politinio proceso koncepcijas (Galbraith, 1967; Brown, 1963). 


124 VIEŠOJI POLITIKA 


Naujoji pramoninė visuomenė tapo tokia, kad poreikiai ir norai konstruojami, o produk- 
tai prezentuojami pagal atitinkamą socialinį ir psichologinį tipą. Britanijoje tai prasidėjo 
tada, kai konservatorių partija 1951 m. rinkimų kampanijoje pasinaudojo stambiausios re- 
klamos agentūros paslaugomis (Bruce, 1992:97). Aštuntąjį dešimtmetį rinkodaros tech- 
nologijas vis labiau perėmė JAV politikai, o vėliau jos ėmė sklisti ir kitose šalyse. Pagal 
šį modelį politinės programos yra prekės ir turi būti pateikiamos taip, kad maksimizuotų 
jų patrauklumą „klientui“. 


+ Ar rinkodaros galia nėra perdedama? 


Anot Bruce'o (1992), ji išties perdedama. Nors rinkodara padeda suformuoti darbotvarkę, ji ne- 
turi tos galios, kurią jai priskiria kritikai. Net geriausia reklama nepadės parduoti prekės, kurios 
pirkėjas nenori. Politinės programos, kad ir kaip įtaigiai pateiktos, visiškai negali suklaidinti vi- 
suomenės. Anot jo, reklama yra efektyvi, jeigu Žmonės įsidėmi produktą ir jo naudą. Jo many- 
mu, didesnę galią manipuliuoti žiniomis turi politikų atstovai spaudai, vadinamieji spin-doctors 
(terminas atsiradęs per Carterio ir Fordo debatus). 

Kita vertus, Franklinas (1994) argumentuoja, jog padėtis blogesnė, nei ją vaizduoja Bruce'as. 
Demokratinėje visuomenėje „politikos įpakavimas“ turi neigiamų padarinių politiniams debatams. 
Piliečiai tampa tik žiūrovais žiniasklaidos vis labiau valdomoje politinėje sistemoje. 6 


Kalbant klasikinės liberaliosios demokratijos terminais partijos siūlo programas, dėl 
kurių piliečiai balsuoja. Politinė rinkodara kaip procesas, gožiantis (jeigu ne išstumian- 
tis) įprastąjį politinį procesą, turi rimtų padarinių liberaliosios demokratijos teorijai ir prak- 
tikai. Politinė rinkodara nėra tik rinkėjų poreikių bei norų ar jiems rūpimų problemų iš- 
siaiškinimas, jis apima ir naudojimąsi technologijomis veikiant, stimuliuojant ir konstruo- 
jant „viešąją nuomonę“ vienu ar kitu klausimu. Tokiu atveju politinė darbotvarkė yra ne 
viešosios nuomonės, kad ir ką ji reikštų, produktas, ji yra veikiau produktas tų manipu- 
liacijos būdų, kuriais politiniai, verslo ir kitokie elitai nustato parametrus, kurie klausi- 
mai gali tapti svarstymo objektu. Gali būti, kad šiame šauniame naujajame pasaulyje, kur 
milijonai išleidžiami partijų ir politinių programų reklamai, liberaliosios demokratijos po- 
litinis procesas tampa manipuliavimo rinkėjais, kaip vartotojais, įrankiu, o ne žmonių, kaip 
piliečių, mobilizavimo priemone. Tai gali būti neišvengiamas padarinys idėjos, kad poli- 
tinė darbotvarkė nagrinėtina taip, tarsi rinkėjas būtų vartotojas. Jeigu politinės progra- 
mos yra prekės, tai išties reikia itin tikslaus matavimo prietaiso, kad būtų parodytas skir- 
tumas tarp politinės programos ir „Snickers“ pakelio. 


2.4 DARBOTVARKĖS KONTROLES TEORIJOS 


Pliuralizmo požiūriu, problemų apibrėžimas ir darbotvarkės suformavimas — tai skirtingų 
grupių tarpusavio konkurencijos padarinys (Truman, 1951; Dahl and Lindblom, 1953; 
Dahl, 1958, 1961). Laikoma, kad galia į darbotvarkę įtraukti arba neįtraukti vienokio ar 

kitokio klausimo, yra veikiau išskaidyta, o ne koncentruota, ir nors ankstyvosiose pliura- 
lizmo versijose buvo pripažįstama, jog toji galia pasiskirsto netolygiai, politikos forma- 
vimo procesas buvo suvokiamas kaip iš esmės atviras žodžio ir viešųjų debatų laisvei. 
Laisvoje visuomenėje visi gali daryti įtaką politinei darbotvarkei. Antai struktūralistiniai/ 
funkcionalistiniai modeliai liberalią demokratinę politinę sistemą vaizduoja kaip „juodą- 
ją dėžę“, kurios išeiga yra politinės įeigos funkcija. Tačiau nuo septintojo dešimtmečio 
ši pliuralistinė politinio proceso samprata sulaukia vis daugiau kritikos. Neutralios, atvi- 
ros bet kuriai įeigai „juodosios dėžės“ modelio kritikai atkreipia dėmesį į tai, kad viešoji 
politika formuojama kontekste tokių procesų, kurie yra šališki tam tikrų grupių, idėjų ir 
interesų atžvilgiu. Dviems skirtingų darbotvarkių pagrindinėms kritikos atmainoms, me- 
tančioms iššūkį pliuralistinėms prielaidoms apie politinio proceso neutralumą ir atviru- 
mą, atstovauja šie darbai: 

E. E. Schattenschneider, The Semisovereign People, 1960. 

R. W. Cobb and C. D. Elder, Participation in American Politics, 1972. 

P. S. Bachrach and M. S. Baratz, „Two faces of power“, 1962. 

P. S. Bachrach and M. S. Baratz, Power and Poverty, Theory and Practice, 1970. 

S. Lukes, Power, 1974. 


Šiame skirsnyje apžvelgsime Schattenschneiderio, Cobbo/Elderio argumentus; 2.4.2 
skirsnyje — Bachracho/Baratzo ir Lukeso argumentus. 


2.4.1 Schattenschneideris: kuo užsiima politika? 


E. E. Schattenschneiderio knyga The Semisovereign People (1960) yra viena iš anksty- 
viausių ir reikšmingiausių politinio proceso šališkumo studijų. Joje argumentuojama, kad 
svarbiausioji valdžios galia yra jos pajėgumas įveikti konfliktą prieš jam prasidedant. Kon- 
flikto mastą riboja ir struktūrizuoja vyraujantys politinio žaidimo dalyviai. Politikos val- 
dos nėra tokios atviros ir pliuralistinės, kaip teigė liberaliosios demokratijos teorija ir ro- 
dė empiriniai tyrimai (atlikti Trumano, Dahlo, Lindblomo ir kitų). Politikos žaidimas struk- 
tūrizuojamas pagal taisykles, kurios tarnauja galingiausiems žaidėjams: spaudimo grupėms, 
partijoms ir institucijoms. Vertybių, įsitikinimų ir interesų konflikto sąlygomis politika pir- 
miausia yra dorojimosi su konfliktais būdas: 


Joks režimas, neįveikiantis šios problemos, negali išlikti ... Visos politinio organizavimo formos yra 
šališkos, į paviršių leidžiančios iškilti tik tam tikriems konfliktams. o kitus slopinančios, nes pats 
organizavimas yra šališkumo mobilizavimas. Vienos problemos organizavimo būdu įtraukiamos į po- 
litiką. kitos iš jos pašalinamos ... Niekas negali sugriauti politikos prasmės labiau, negu mėginimas 
visas problemas traktuoti taip. tarsi jos būtų laisvos ir lygios. Problemų nelygybė supaprastina poli- 
tikos interpretaciją. Politika tampa prasminga nustačius savo prioritetus. 

(Schattenschneider. 1960:71-73) 

Pagal šį modelį viešoji politika — tai problemų įtraukimo į politinę darbotvarkę ir ša- 
linimo iš darbotvarkės veikla, „šališkumo mobilizavimas“ konfliktui valdyti ir tvardyti. 
Todėl politinių problemų apibrėžimo galia yra pamatinė politinė galia: „galia apibrėžti 
alternatyvas yra aukščiausioji galios atmaina“ (Schattenschneider, 1960:69). Kadangi žmo- 
nės negali sutarti dėl problemų prioriteto, „tas, kuris nustato, kuo užsiims politika, valdo 
šalį, nes alternatyvų apibrėžimas yra konfliktų pasirinkimas“ (ibid.). 

Schattenschneiderio modelis, pagal kurį nugalėtojai siekia konfliktą riboti ir tramdyti, 
o nugalėtieji siekia jo ekspansijos, vėliau buvo tobulinamas; žr. Cobb and Elder (1971, 
1972, 1983) ir Cobb e/ al. (1976). 


2.4.2 Cobbas ir Elderis: konflikto ekspansija 


Cobbą ir Elderį domina riboto politinio dalyvavimo analizė ir klausimas, kaip darbotvarkės 
formavimas atspindi socialinės sistemos kaip visumos santykį su sprendimų priėmimo pro- 
cesu. Jų dėmesio centre — konflikto ekspansijos būdai. Kaip pagal jų modelį gali būti 
kuriamos (gali atsirasti) politinės problemos? Išreikšdamos dviejų ar kelių grupių kon- 
fiktą dėl procedūrų, susijusių su išteklių ar socialinių padėčių paskirstymu (Cobb and 
Elder, 1972:82), politinės problemos gali iškilti keliais būdais: 
+ konstruojant nepatenkintųjų grupę, turinčią pretenzijų dėl išteklių ar padėčių pa- 
skirstymo neteisingumo ir šališkumo; 
+ konstruojant problemą asmeninės ar grupinės naudos ir pranašumo įgijimo sume- 
timais; 
+ dėl nenumatytų įvykių; 
+ dėl „geradarių“ aktyvumo. 


Esama ir vidinių bei išorinių „dirgiklių“, skatinančių problemos atsiradimą. 


Vidiniai dirgikliai: 

+ Stichinės nelaimės; 

+ nenumatyti Žmogiškieji įvykiai; 

+ technologijos pokyčiai; 

+ išteklių paskirstymo netolygumas arba šališkumas; 
+ ekologiniai pokyčiai. 


Išoriniai dirgikliai. 

+ Karinė agresija; 

+ karinės technologijos naujovės; 

+ tarptautinis konfliktas; 

+ pasaulinės jėgų pusiausvyros pokyčiai. 


Tačiau problemos susiformavimą lemia ne vien dirgiklis. Kad problema taptų politi- 
nės darbotvarkės klausimu, dirgiklis turi būti susietas su tam tikru nepasitenkinimo židi- 

niu. Cobbas ir Elderis darbotvarkes skirsto į du tipus: sistemines ir institucines (žr. 2.10 
diagramą). Sisteminę darbotvarkę sudaro „visi tie klausimai, kuriuos tam tikros politinės 
bendruomenės nariai paprastai laiko viešojo sprendimo reikalu, priklausančiu valstybinio 
autoriteto jurisdikcijai“ (Cobb and Elder, 1972:85), o institucinė darbotvarkė apibrėžia- 
ma kaip „tas klausimų ratas, kurį turi nagrinėti įgalioti sprendimo priėmėjai“ (ibid.: 86). 
Nedaug tikimybės, kad problema atsidurs institucinėje darbotvarkėje, prieš tai nepabuvu- 
si sisteminėje. 


2.10 diagrama. Darbotvarkių ekspansija ir jų valdymas 


Problemos 
charakteristika 


Inicia- 
torius [4 


A Problemos S Ekspansija Priėjimo Spain 
-. y visuomenę arbotvarkė 
Dirgiklis | 
|--—————— ——————————————— 5 ss | 
Sisteminė darbotvarkė Institucinė 
darbotvarkė* 
e Visos problemos, kurias politinės bendruomenės e Eksplicitiškai pateikiama 
nariai paprastai laiko viešomis ir priklausančiomis aktyviam ir rimtam spren- 
viešosios valdžios sprendimo kompetencijai. dimų priėmėjų svarstymui. 
+» Kad patektų į sisteminę darbotvarkę, problema turi: e Jai gali priklausyti senas, 
kelti plačios visuomenės susidomėjimą; reguliariai peržiūrimas 
išreikšti žymios visuomenės dalies susirūpinimą; klausimas; arba „naujas“ 
būti laikoma priklausančia viešosios valdžios klausimas. 


kompetencijai 


* arba vyriausybinė/formali 
Šaltinis: Pagal Cobb and Elder (1972) 


Darbotvarkės formavimas vyksta kaip atskirų grupių problemų pateikimas platesnei ben- 
druomenei, kuriai rūpi viešieji reikalai, ir kuri juos išmano bei kuri turi viešosios nuomo- 
nės artikuliavimo lyderių, kol galiausiai problema sulaukia bendro visuomenės dėmesio. Šios 
ekspansijos dinamiką daugiausia lemia problemos pobūdis. Pasak Cobbo ir Elderio: 

+ Kuo neapibrėžtesnė problemos formuluotė, tuo didesnė tikimybė, kad ji sulauks 

platesnio visuomenės dėmesio (specifiškumo laipsnis). 

+ Kuo sėkmingiau pabrėžiama problemos socialinė svarba, tuo didesnė tikimybė, kad 

ji sulauks platesnio susidomėjimo (socialinio reikšmingumo laipsnis). 

+ Kuo sėkmingiau problema pateikiama kaip ilgalaikės svarbos problema, tuo didesnė 

tikimybė, kad ji turės platesnę auditoriją (/aiko svarba). 

+ Kuo sėkmingiau problema apibrėžiama kaip netechninė, tuo didesnė tikimybė, kad 
ji patrauks didesnį visuomenės dėmesį (sudėtingumo laipsnis). 

+ Kuo sėkmingiau problema apibrėžiama kaip beprecedentė, tuo didesnė tikimybė, 
kad ji patrauks didesnį visuomenės dėmesį (beprecedentiškumas). 


Problemų ekspansija susiduria su įvairiomis problemų slopinimo strategijomis, nukreip- 
tomis į grupes arba į problemas: 
+ į grupes nukreiptos strategijos: mėginimas diskredituoti grupę ir/arba grupės lyde- 
rį; apeliavimas į grupę apeinant jos vadovybę; lyderių kooptavimas; 
+ į problemas nukreiptos strategijos: simbolinis palaikymas; rūpinimosi problema re- 
gimybės kūrimas; organizacinių vienetų steigimas; simbolių kooptavimas; nepajė- 
gumo simuliavimas. 


Problemos ekspansijos arba slopinimo procese labai svarbus vartojamos kalbos tipas. 
Pasak Cobbo ir Elderio, problemos ekspansijos procese simbolių naudojimo veiksmin- 
gumas priklauso nuo kelių veiksnių: 

+ Istorinis precedentas: grupės gali naudotis istoriniais politinės bendruomenės sim- 

boliais, kurie turi stiprų pozityvų arba negatyvų emocinį krūvį. 

+ Efektyvumas arba įtaigumas: simboliai gali būti panaudoti vykusiai arba nevyku- 
siai. Nevykęs simbolių panaudojimas grupei gali atnešti daugiau žalos, negu nau- 
dos jai siekiant problemos ekspansijos. 

+ Simbolinis pėrsotinimas: simbolį galima taip nuvalkioti, kad jis nustos daryti po- 
veikį. 

+ Simbolio aktualumas: simboliai, implikuojantys veiksmą, turi didesnį ekspansinį po- 
veikį. 


Simbolių naudojimo prasme žiniasklaida atlieka esminį vaidmenį: žadina susirūpini- 
mą problema, ragina imtis veiksmų, kad būtų neutralizuotas pasipriešinimas, demonst- 
ruoja palaikymą ir pasiryžimą veikti. Galiausiai problemos įtraukimas į formalų sprendi- 
mų priėmimo procesą priklauso nuo to, kiek konfliktas yra tapęs žinomu įvairiems vi- 
suomenės segmentams. Kuo didesnė auditorija, tuo daugiau šansų, kad problema pateks 
į sprendimų priėmimo procesą: 

+ Jeigu konfliktai išlieka identifikuojamų grupių ribose, tai formaliai svarstytina dar- 
botvarkės problema jie gali tapti tik konflikto pusėms grasinant sugriauti visą sis- 
temą. 

+ Konfliktai, patraukiantys tik suinteresuotos auditorijos dėmesį, paprastai gali tapti 
darbotvarkės problema konflikto pusėms grasinant sankcijomis. 

+ Konfliktai, patraukiantys plačiosios visuomenės dėmesį, paprastai gali tapti darbo- 
tvarkės problema per tarpininkus (problemą perima išmanantys žmonės ar jų grupės). 


Schattenschneideris ir Cobbas/Elderis teikia darbotvarkės kontrolės modelius, kurie gali 
būti naudojami kaip empirinių tyrimų priemonės, kad būtų aišku, kokiu būdu tie, kurie 

tam tikroje politikos srityje užima vyraujančią arba monopolinę padėtį, mėgina proble- 
mas išlaikyti griežtose ribose, ir kaip turėtų būti vykdoma problemos ekspansija, jei sie- 
kiama paveikti sprendimų priėmimo procesą. Nugalėtojai, arba politikos formuotojai, va- 
dovaujasi strategija „maža — gražu“ ir siekia, kad problemos būtų skaidomos ir privati- 
zuojamos, o tie, kurie siekia pakeisti vyraujančius apibrėžimus bei vykdomą politiką, sten- 
giasi problemą socializuoti ir politizuoti, perkelti ją iš privačios srities į viešąją areną. 
Nugalėtojų tikslas — konfliktus slopinti, nugalėtųjų siekis — juos skatinti. Tad darbotvarkės 
formavimas yra konfliktų įveikimo procesas, ir pagrindinį vaidmenį jame atlieka institu- 
cijos bei organizacijos: 


Visos politinio organizavimo formos yra šališkos, jos leidžia iškilti į paviršių tik tam tikriems kon- 
fiktams, o kitus slopina, nes pats organizavimas yra šališkumo mobilizavimas. Kai kurios proble- 
mos organizavimo būdu į politiką įtraukiamos, kai kurios kitos iš jos pašalinamos. 
(Schattenschneider, 1960:71) 


Tad darbotvarkės formavimo ir šališkumo mobilizavimo politika šiame modelyje gali 
būti interpretuojama kaip procesas, kuriam vykstant problemos ir prioritetai apibrėžiami 
konflikto reguliavimo būdu. Kaip rodo Cobbo ir Elderio darbas, pagrindinis veiksnys, į 
kurį reikia atsižvelgti, yra realaus dalyvavimo politiniame procese galimybės ir politikos 
formavimo „žaidimo“ atvirumo laipsnis. 


+ Darbotvarkės kontrolės modelių panaudojimas 


Elizabeth Meehan and Selma Svenhuisjen, eds., Eguality Politics and Gender, 1991 

Du šio straipsnių rinkinio straipsniai, kuriuos apžvelgsime vėliau, taiko kai kurias Cobbo, King- 
dono bei kitų darbotvarkės formavimo teoretikų idėjas, kai analizuojama viešoji politika lyčių 
santykių klausimu. (Apie Kingdoną žr. Kingdon, 1984; ir 2.10.3.) 


Joyce Outshoorn, „Is this what we wanted? Positive action as issue perversion“ (p. 104-121) 
Outshoorn nagrinėja septintojo ir aštuntojo dešimtmečio „pozityvaus veiksmo“ politiką Olandi- 
joje. Ji išskiria šešias darbotvarkės formavimo stadijas (ikipolitinę; norų pareiškimą; reikalavimų 
artikuliaciją; sprendimų priėmimą; įgyvendinimą; įvertinimą) ir penkis kaitos „barjerus“ (tylos nu- 
traukimas; norų konversija į reikalavimus; politinė darbotvarkė (reikalavimų konversija į darbo- 
tvarkės klausimus); sprendimo priėmimas (įgyvendinimas). Pozityvaus veiksmo politikos atveju cik- 
las modifikavo „moterų klausimą“. Ji daro šią išvadą: 


Pažvelgus į pozityvaus veiksmo problemos gyvenimo ciklą galima pastebėti, kad vyko šliau- 
žiantis problemos modifikavimo procesas ... Toks procesas gali įvykti plečiant reikalavimus ir 
taip atskiedžiant pradinį problemos turinį arba juos siaurinant, ir tada problema netenka sa- 
vo pradinio masto. Problema gali būti performuluota naujais terminais ir taip prarasti savo 
pradinį turinį. Tokie reiškiniai yra neišvengiamas politinio proceso bruožas, ir būtų neteisin- 
ga manyti, kad modifikavimas yra dalyvių sąmoningo siekio rezultatas. Vienas iš darbotvarkės 

konstravimo koncepcijų privalumų yra tai, kad jos parodo, jog modifikavimas yra procesas, 
kuriame dalyvauja daugelis, nors beveik niekas negali jo realiai kontroliuoti (p. 118). 


Ji taip apibūdina pozityvaus veiksmo politikos Olandijoje rezultatus: 


Per savo gyvenimo ciklą problema evoliucionavo nuo bendros moters padėties visuomenėje 
vizijos iki dalinių reikalavimų, tokių kaip mokamo ir nemokamo darbo perskirstymas ir kvotos 
bei preferencinis moterų traktavimas samdant darbuotojus. Šie reikalavimai pozityvaus veiks- 
mo sąvokomis buvo perinterpretuoti taip, kad kvotų idėja apskritai išnyko, o valstybės inter- 
vencijos buvo atsisakyta. Turint omeny tai, kad viešoji politika kitais „moterų klausimo“ aspek- 
tais taip pat nedaro pažangos, pozityvus veiksmas yra menkas atsakas į pradinius moterų judė- 
jimo reikalavimus. Šioje ilgalaikėje perspektyvoje problema modifikuojama redukavimo būdu. 
Jeigu ši tendencija išliks, galima bus pagrįstai kalbėti apie problemos degeneraciją. 


Amy Mazur, „Agendas and ėgalitė profesionelle: symbolic policy at work in France“ (p. 122- 
141) 

Mazur nagrinėja prancūzų „profesinės lygybės“ politiką. Ji aiškina, kodėl lygių įsidarbinimo ga- 
limybių politikos nepavyko integruoti į bendrąją užimtumo politiką arba ją padaryti teisminės 
praktikos dalimi. Naudodamasi Kingdono modeliu (žr. 2.10.3) ji parodo, kaip, nepaisant fakto, 
jog lyčių lygybės klausimas buvo įtrauktas į valdžios darbotvarkę, realioji šios srities politika bu- 
vo marginalizuota ir nesinchronizuota su gretimų sričių politika. Dėl to „profesinės lygybės“ po- 
litika iš esmės tapo tik simbolinė: 


Kai politinis projektas atsiduria politinės darbotvarkės apačioje, sprendimų formulavimo ir grįž- 
tamojo ryšio procese jam skiriama nedaug dėmesio. Kaip rodo Prancūzijos atvejis, galimi įvai- 
rūs paaiškinimai, kodėl problemos pripažinimas, politiniai sprendimai ir faktinė politika nėra 
veiksmingai susieti ... Simbolinė politika, bent jau Prancūzijoje, atlieka svarbų vaidmenį pri- 
traukdama politinį dėmesį problemai, kuri šiaip jau neįgytų politinės darbotvarkės klausimo 
statuso; tačiau tokios politikos rezultatas geriausiu atveju gali būti tik inkrementinis (p. 137). 0 


2.5 POLITINES DARBOTVARKES 
PROBLEMŲ TIPOLOGIJOS 


Kaip parodo Schattenschneideris ir Cobbas/Elderis, problemos ir jų apibrėžimas yra po- 
litinio proceso aspektai, kuriems turi būti skiriamas rimtas dėmesys. Problema įtraukia- 
ma į tam tikrą politinį kontekstą, ir šio konteksto pobūdis lemia jos vietą politinių kon- 
fliktų arenoje, taip pat strategiją tų, kurie reguliuoja konfliktų mastą. Tyrėjai siūlo įvairių 
tipologijų, padedančių klasifikuoti problemas ir politikos rūšis. 

Pavyzdžiui, Wilsonas (1973) siūlo naudos ir kaštų, kurie gali būti koncentruoti arba 
išsklaidyti, kriterijų. Problema, kurios sprendimas gali suteikti labai koncentruotos nau- 

dos nedidelei visuomenės daliai, kaštų išsklaidymas plačioje visuomenėje labai skiriasi 
nuo tos, kurios sprendimas teikia „didžiausios laimės didžiausiam žmonių skaičiui“. Pa- 
svarstykime, pavyzdžiui, operą, kurios išlaikymas mokesčių mokėtojams kainuoja nema- 
žus pinigus, nors naudos iš jos gauna tik nedaugelis. Būdas, kuriuo opera apibrėžiama 
kaip politinis klausimas, priklauso nuo to, kaip suvokiami išlaidų menams kaštai ir nau- 
da. Meno Žmonių grupės bei organizacijos neabejotinai mėgins parodyti, kaip plačiai pa- 
sklinda menų nauda, o mokamo klubo nariams labiau rūpės kelti kaštų klausimą, negu 
kalbėti apie naudą. Tas pat pasakytina apie tokias problemas, kaip politika AIDS atžvil- 
giu ir tokias išlaidų problemas, kur kaštų ir naudos sumetimai lemia tai, kaip problemos 
bus apibrėžiamos ir prioretizuojamos. Šie naudos ir kaštų klausimai vėl mus grąžina prie 
problemos, ką politinės darbotvarkės formavimo procese reiškia laimėjimas ir ką — pra- 
laimėjimas. Pavyzdžiui, Lowis (1964) pasiūlė įtakingą naudos ir kaštų klasifikaciją, grin- 
džiamą paskirstymo ir reguliavimo priešprieša (žr. Ripley and Franklin, 1980, 1982). Po- 
tencialios politinės darbotvarkės problemos, anot Lowio, gali būti klasifikuojamos kaip 
paskirstomosios, perskirstomosios ir reguliatyvinės: 

+  paskirstomosios politikos problemos: naujų išteklių paskirstymas; 

+ perskirstomosios politikos problemos: esamų išteklių paskirstymo tvarkos keitimas; 

+ reguliatyvinės politikos problemos: veiklos reguliavimas ir kontrolė. 

Vėliau Lowis (1972) pridūrė dar vieną tipą — „institucines“ politikos problemas. Tai 
institucijų steigimo ir reorganizavimo problemos. | 

Kiekviena iš šių politikos sričių nusako vis kitokią valdžios galių naudojimo are- 
ną, pasižyminčią specifiniais politiniais bruožiais. Lowio manymu, politinė darbotvarkė 
lemia politiką, o ne priešingai. Nors šia jo tipologija plačiai naudojamasi, determinis- 
tinė politikos, kaip politinės darbotvarkės funkcijos, idėja buvo kritikuojama kaip naivi 
ir metodologiškai įtartina (Sabatier, 1991; Heclo, 1972; May, 1986). Taip pat buvo ke- 
liama abejonių dėl jos prielaidų pagrįstumo ir patikrinamumo. Antai Cobbas ir Elde- 
ris Šiai tipologijai prikiša tai, kad ji grindžiama turininiais, o ne analitiniais kriterijais. 
Todėl ji neteikia kaitos analizės priemonių tais atvejais, kai tipai esti mažiau apibrėžti 
ir labiau difūziniai (Cobb and Elder, 1972:96). Kaip jau matėme anksčiau, jie siūlo 
alternatyvią problemų klasifikaciją, apibrėžiamą ne problemų turinio, bet konflikto są- 
vokomis. 

Hogwoodas naudoja modelį, kuriame kaštai ir nauda (žr. taip pat Wilson, 1973; In- 
gram, 1978) nagrinėjami skirtingų galimų rezultatų, derybų ir konflikto formų bei alter- 
natyvių sprendimų kontekste. „Principiniai“ klausimai yra tie, kur aiškinamasi, kas tei- 
sus ir kas neteisus, kas su „mumis“ ir kas su „jais“; jų sprendimas poliarizuojasi į ,,Vis- 
kas arba nieko“ atsakymus — ir į moralinius, religinius arba konstitucinius nesutarimus. 
„Gabaliniai“ (/umpy) klausimai yra tie, kurie apima nedalijamas gėrybes: oro uostus, jė- 
gaines. Problemos, susijusios su išlaidų mažinimu arba perskirstymu, reikalauja spręsti 
klausimą, kas ką gauna ir kieno sąskaita. Naujų išteklių paskirstymo problemos reika- 
lauja spręsti klausimą, kam priklauso didesnis pyrago gabalas: čia kiekvienas laimi, nors 
kai kurie laimi daugiau už kitus (žr. 2.11 diagramą). 

2.11 diagrama. Politikos tipai ir jų nauda bei kaštai 


Principinė Gabalinė Išteklių mažėjimas/ Išteklių didėjimas 
perskirstymas 


Valdžios Taip/Ne Lokaliza- Lengvai padalijamas, Lengvai padalijamas 
alternatyvos vimas tam tikrose ribose 
Derėjimosi Minimalios Minimalios Derėjimasis dėl Derėjimasis dėl 
galimybės (išskyrus praradimo dydžio gaunamos naudos 

„logrolingą“) (negatyvi arba dydžio 

nulinė suma) (pozityvi suma) 

Padariniai Laimi arba Laimi arba Diferencijuotas Diferencijuotas 
dalyviams pralaimi pralaimi praradimas išlošis 


Šaltinis: Hogwood (1987:31) 


Tačiau naudos ir kaštų terminais apibrėžiamos problemų tipologijos neatspindi kito svar- 
baus jų matmens — sudėtingumo laipsnio ir jų supratimui reikalingų techninių arba eks- 
pertinių Žinių vaidmens. Konfliktiškumo atžvilgiu problemos, kurios iš esmės laikomos 
„techninėmis“, bus mažiau iškilios nei „netechninės“ viešosios problemos. Antai Gorm- 
ley (1983) įsitikinimu, techninio sudėtingumo laipsnis ir pobūdis lemia konfliktų pobū- 
džio skirtumus. Techninės problemos, kurių suvokimui reikia specialių Žinių, per pasta- 
ruosius dešimtmečius tapo „atviresnės“ viešam svarstymui ir mažiau priklausomos nuo eks- 
pertų bei profesionalų galios joms suteikti grynai mokslinį arba techninį pavidalą (žr. 2.8). 
Techninis problemos pobūdis mažina konflikto galimybę. Tad „nugalėtojai“, vartojant 
Schattenschneiderio terminą, kurie yra suinteresuoti mažinti konfliktų mastą, siekia pro- 
blemas pateikti kaip pernelyg sudėtingas nespecialistams. Nušalintieji nuo sprendimų pri- 
ėmimo proceso, kad problemą įtrauktų į platesnę diskusiją, mėgina operuoti kitokiomis 
negu ekspertai sąvokomis. Sugebėjimu taip performuluoti mokslines ir technines proble- 
mas ypač pasižymėjo ekologinės grupės (Nelkin (ed.), 1992:59—112). Kuo labiau proble- 
ma apibrėžiama kaip techninė/mokslinė, tuo labiau ji tampa „nepolitinė“ ar „nepartinė“. 
Tie, kurie priešinasi problemos konstravimui nepolitiniais terminais, gali mėginti, pavyz- 
džiui, keldami moralinius klausimus ją pateikti kaip problemą, kuri liečia visą visuomenę 
arba didelę jos dalį. Pavyzdžiui, gali būti atkreipiamas dėmesys į projekto ar politikos nau- 
dos ir kaštų paskirstymo neteisingumą, ir taip mestas iššūkis ekspertų galiai technines pro- 
blemas įtraukti į platesnę viešo/politinio svarstymo sritį. Tačiau kas sprendžia, kurios pro- 
blemos turi būti apibrėžiamos „techniniame“ kontekste? 


2.6 PLIURALIZMAS, NESPRENDIMŲ PRIĖMIMAS 
IR TREČIASIS GALIOS MATMUO 


Pliuralistinės viešosios politikos koncepcijos paprastai buvo grindžiamos prielaida, kad 
viešoji politika galiausiai yra laisvos idėjų ir interesų konkurencijos rezultatas. Dahlo, Pols- 

by ir ankstesniųjų Amerikos pliuralistų demokratijos teorijoje buvo suponuojama, kad galia 
yra plačiai išskaidyta ir kad politinė demokratijos sistema organizuota taip, jog viešosios 
politikos procesą iš esmės formuoja visuomenės reikalavimai ir viešoji nuomonė. Pavyz- 
džiui, Dahlas (1961) savo garsiojoje Niuheiveno studijoje teigė: 


Jungtinėse Valstijose politinę sistemą sudaro ne kokia nors homogeniška klasė su savo specifiniais 
klasiniais interesais. Niuheivene į politinę sistemą gali patekti kiekvienas, kurio interesai ir rūpesčiai 
patraukia tam tikros politinės kultūros sluoksnio dėmesį ... Įvairių politinės sistemos segmentų tar- 
pusavio nepriklausomybė, atvirumas ir heterogeniškumas garantuoja, kad bet kuri nepatenkinta gru- 
pė gali susirasti savo atstovą. 

(Dahl, 1961:91-93) 


Šioje pliuralistinėje idilijoje dalyvauti didžiajame politikos žaidime galimybių turi vi- 
si. Šiai liberaliosios demokratijos sampratai metė iššūkį Schattenschneideris savo teigi- 
niu, jog „žmonės, kurių poreikiai didžiausi, nebūtinai yra aktyviausi politikos dalyviai; 
tie, kurie sprendžia, koks bus žaidimo tikslas, sprendžia ir tai, kam bus leista jame daly- 
vauti“ (Schattenschneider, 1960:105). Kaip minėjome anksčiau (2.4.1), „realistinė“ Schat- 
tenschneiderio koncepcija teigia politinio proceso šališkumą tam tikroms grupėms. Šališ- 
kumo mobilizavimo teoriją plėtojo Bachrachas ir Baratzas (1962, 1963, 1970); jie metė 
iššūkį kitam pliuralizmo teorijos aspektui — valdžios apibrėžimui. Pagal Dahlo apibrėži- 
mą, valdžia — tai 4 galia priversti 8 padaryti kažką, ko šiaip jau B nedarytų. Šia prasme 
valdžia iš esmės reiškia elgesio kontrolę. Dahlas (1961) teigė, kad valdžia yra išskaidyta 
tarp skirtingų grupių, skirtingų politikos sričių, ir ją struktūrizuoja viena kitą keičiančios 
mažumos, o ne koks nors konkretus elitas. Pasak Polsby, „Kiekvienoje problemų srityje 
pasirodo kaskart kiti aktoriai su skirtingais tikslais ir skirtingais jiems prieinamų alterna- 
tyvų rinkiniais“ (Polsby, 1963:60). Kritikuodami šį modelį Bachrachas ir Baratzas argu- 
mentavo, jog pliuralistai neįvertina valdžioje esančiųjų galios tam tikras problemas šalin- 
ti iš politinės darbotvarkės. Politika nėra vien tai, ką apibūdina Lasswello (1936) klausi- 
mas „kas, ką, kaip ir kada gauna“; jai taip pat priklauso klausimas „kas, kada ir kaip 
lieka už durų“ (Bachrach and Baratz, 1962:105). ,Nesprendimų“ priėmimo praktika (non- 
decision-making) yra toks sprendimų priėmimo proceso ribojimo arba kontrolės būdas, 
kai „manipuliuojant bendruomenės vertybėmis, mitais, politinėmis institucijomis ir pro- 
cedūromis darbotvarkėje siekiama palikti tik nepavojingus klausimus“ (Bachrach and Ba- 
ratz, 1963:632). Toks šališkumas kai kurių interesų atžvilgiu gali būti rutinizuojamas ir 
taip smarkiai susiaurinamos jų galimybės prasiveržti į politinės sistemos „juodąją dėžę“. 
Valdžia (power) nėra tik stebimo elgesio ir priimamų sprendimų kontrolės galia. Anot 
Bachracho ir Baratzo, ji reiškiasi ir nestebimais „nesprendimų“ aktais: 


Nesprendimas (pagal mūsų apibrėžimą) yra sprendimas, slopinantis arba žlugdantis iniciatyvas, me- 
tančias iššūkį sprendimus priimančiojo agento vertybėms ir interesams. Tiksliau — nesprendimas yra 
būdas, kuriuo esamės išteklių ir privilegijų paskirstymo tvarkos keitimo reikalavimai gali būti nu- 


slopinti dar iki jų mėginimo viešai prabilti; išlaikomi latentinėje fazėje; stumiami į šalį. kad nepa- 

tektų į atitinkamą darbotvarkę; arba, šioms pastangoms nepavykus, — maitojami ir naikinami politi- 
nių sprendimų įgyvendinimo stadijoje. 


(Bachrach and Baratz, 1970:7) 


„Nesprendimų priėmimo“ idėja sugestionuoja, jog valdžioje esantys politikos formuo- 
tojai disponuoja galia kontroliuoti klausimų, patenkančių į jų darbotvarkę, sąrašą. Šia galia 
disponuoja ir naujų darbotvarkių iniciatoriai. Ankstyvose socialinių sąjūdžių fazėse pa- 
prastai sprendimų priėmėjai savo nuožiūra gali ignoruoti tam tikras problemas. Akivaiz- 
dus pavyzdys galėtų būti „moterų klausimas“. Tad socialinių sąjūdžių ir lobistinių grupių 
pobūdis yra labai svarbus tam, kaip naujos problemos veikia esamą darbotvarkę, kaip ir 
netikėti įvykiai, naują problemą galintys primesti esamai politinei darbotvarkei; pavyz- 
džiu galėtų būti ekologijos problema. 


+ Darbotvarkės kontrolė ir nesprendimų priėmimas 


Peter Saunders, „They make the rules“, 1978 
Tai buvo vienas pirmųjų mėginimų taikyti Bachracho, Baratzo ir Lukeso idėjas analizuojant kon- 
kretų atvejį — Britanijos vietos valdžios praktiką. Vėliau savo argumentus jis išdėstė išsamiau (Žr. 
Sauders, 1979, 1981). Nagrinėdamas Croydono (Croydon) apylinkės politinį procesą jis mėgina 
parodyti, kaip „valdžioje esantieji selektyviai interpretuoja savo funkcijas, pertvarko struktūrą, kuriai 
patys priklauso... kokiu mastu struktūrinis kontekstas, kuriame vyksta politinis veiksmas, leidžia 
atsižvelgti į jo dalyvių interesus bei įsitikinimus, ir kokiu būdu politinėse sistemose gali vykti, 
dažniausiai nesąmoningai, šališkumo rutinizavimas, nuolat teikiantis paramą tam tikriems intere- 
sams kitų interesų sąskaita“ (p. 31). 

Pastaba: Apie tai, kaip toks rutinizavimas teikia pranašumų kai kurioms grupėms/interesams, 
žr. Parry and Morriss (1974), kur pateikiama viena iš pirmųjų, tačiau vis dar reikšminga, disku- 
sijų dėl „nesprendimų priėmimo“ apžvalga. 


Shamit Saggar, Race and Public Policy, 1991 

Darbe parodoma, kaip į politiką nebuvo įsileidžiama rasių lygybės problema. Pasak autoriaus, 
liberalioji viešosios politikos struktūra rasių problemai neleido patekti į politinę darbotvarkę tiek 
nacionalinės, tiek vietos valdžios lygiu. Remdamasis empirine dviejų Londono rajonų analize Sag- 
garas parodo, kaip požiūrį į rasių santykių problemą formavo septintąjį dešimtmetį susiklostęs 
konsensusas. Įvardydamas jį kaip rasinės politikos aplinką (RPA), jis daro išvadą: 


Liberaliosios politikos modelio taikymo istorija daugiausia buvo nesėkmių istorija, retkarčiais 
paįvairinama ribotos ir trumpalaikės sėkmės epizodais. Debatai rasių politikos klausimu bu- 
vo išstumti iš RPA iki pat aštuntojo dešimtmečio pabaigos ... Radikalių, specifiškai su rasine 
problematika susijusių politinių siūlymų nebuvo girdima, nes jie buvo suvokiami kaip grės- 
mė esamai sistemai ... Dėl to nepasitenkinimas tik didėjo... Krizės buvo išvengta tik selekty- 
viai ir ribotai į RPA debatus įsileidžiant specifiškai rasinių reikalavimų ir laipsniškai keičiant 
RPA pobūdį (p. 162-163). 

Kaip pastebi Saggaras, municipalinės valdžios pastangos rasių problemos neįsileisti į politinę 


darbotvarkę iš tikrųjų tik palengvino rasių problemos politizavimą. 


Kathleen Staudt and Jane Jacguette. „Women“s programs, bureaucratic resistance and feminist 
organization“, 1988 

Autorės komentuoja faktą, jog, nepaisant naujų pažangių įstatymų ir pažangesnės politikos tiek 
valstybiniu, tiek ir tarptautiniu lygiu, „beveik nieko nepadaryta vyrų ir moterų išteklių bei verty- 
bių perskirstymo klausimu“. Viena svarbiausių šio fakto priežasčių, jų manymu, yra biurokratijos 


priešinimasis: 


Tariamos pergalės dažnai paskęsta biurokratinio nerangumo, inertiškumo ir priešinimosi liū- 
ne ... programos, siekiančios padidinti ekonominę moterų nepriklausomybę ir tolygiau pa- 
skirstyti išteklius tarp lyčių, ypatingą grėsmę kelia vyriškajai biurokratijai — grėsmę, kurią ji 
iškart pastebi ir kuriai priešinasi visais įmanomais būdais (p. 263-264). 


Vienintelis būdas nutraukti šį feministinių .reikalavimų stūmimą iš sprendimų priėmimo 
proceso, tai kurti tarptautinius feministinius sąjūdžius, kurie galėtų mesti rimtą iššūkį vyrau- 
jančiai valstybinių organizacijų nuostatai. Moterų politinis aktyvumas politiniam procesui taip 
pat gali padaryti tam tikrą poveikį. Tačiau galiausiai vienintelis feministinės problematikos 
įtraukimo į politinę darbotvarkę būdas yra vyraujančios valstybių ir biurokratijų ideologijos 
transformavimas. 


Neįgalieji kaip neproblema 
Septintąjį dešimtmetį Alfas Morrisas, parlamento narys, leiboristas, vadovavo Neįgaliųjų asmenų 


įstatymo parengimui. Po ketvirčio amžiaus jis prisimena: 


Dabar atrodo neįtikėtina ir skandalinga tai, kad nuo 1945 iki 1964 m. jokiame partijų mani- 
feste nebuvo net užuominos apie kokią nors paramą neįgaliesiems. Nuo 1959 iki 1964 m. 
Bendruomenių rūmuose nebuvo nė vieno debato neįgaliųjų klausimu. Parlamentas ir vyriau- 
sybė visada turėjo svarbesnių reikalų. Niekas net nežinojo, kiek Britanijoje yra Žmonių su 
negalia. Jie buvo traktuojami net ne kaip antrarūšiai, bet tiesiog kaip nesantys Žmonės. 
(Morris, 1994:7) 


Sisteminiai „nesprendimų priėmimo“ modeliai 

Pagal Eastono politinio proceso modelį, „sistemos“ išlikimui būtina, kad egzistuotų mecha- 
nizmai, filtruojantys „jeigą“ ir šalinantys disfunkcinius elementus. Eastonas (1965) šiuos me- 
chanizmus vadina „vartų sargais“. Jų funkcija — nejleisti į sistemą perdėtų arba nepriimtinų 
reikalavimų. Šią funkciją gali atlikti interesų grupės, partijos, žiniasklaida. Modifikuotame mo- 
delyje tariama, jog sistema priešinasi tokiai įeigai, kuri modifikuotų pačią sistemą, todėl jo- 
je veikia filtras, įleidžiantis funkcionalius ir atstumiantis disfunkcionalius reikalavimus (2.12 
diagrama). 

2.12 diagrama. Sisteminis darbotvarkės kontrolės modelis 

Marksistinės ir neopliuralistinės „nesprendimų priėmimo“ koncepcijos 

Offe'as, marksistas, argumentavo, jog kapitalistinėje sistemoje antikapitalistinai, arba kapitalo 
interesams priešingi, reikalavimai išfiltruojami (Offe, 1974, 1976). Nicklasas Luhmannas, lai- 
kydamasis neopliuralizmo pozicijos, argumentavo, jog jeigu sistemas konceptualizuojame kaip 
uždaras ir autonomiškas (arba autoreferentines), toks jų šališkumas gali būti interpretuojamas 
veikiau kaip proceso vidinės logikos, o ne išorinės aplinkos poveikio rezultatas. Jo požiūriu, 
„net „informacija“ nėra tai, ką sistema pasisemia iš aplinkos. Informacija nėra daiktas, kuris 
guli kažkur „pasaulyje“ ir laukia, kada sistema jį pasiims. Kaip atrankos rezultatas, ji yra pa- 
čios sistemos darinys“ (Luhmann, 1990:4). Tokia autoreferentinė politikos formavimo sistema 
gali būti traktuojama kaip sistema, varoma „vidinių“ reikalavimų logikos, o ne išorinių reika- 
lavimų spaudimo. O jos išfiltruotoji „įeiga“ veikiau gali būti interpretuojama pačios sistemos, 
o ne pasaulio už „juodosios dėžės“ sąvokomis. (Apie tokias autoreferentines sistemas žr. Mor- 
gan, 1988:233-272.) 0 


Taigi idėja, kad politinę darbotvarkę formuoja nesprendimų priėmimo galia, teikia pa- 
grindo išties produktyviam ir plačiai naudojamam modeliui. Tačiau šis modelis turi ir 
savo kritikų. Bihevioristinė/pliuralistinė kritika atkreipia dėmesį į „neįvykių“ tyrimo em- 
pirinį problemiškumą (žr. Merelman, 1968; Wolfinger, 1971; Polsby, 1963). Vienas iš 
pirmųjų atkirčių šiai kritikai buvo empirinės Bachracho/Baratzo (1970) ir Crensono 
(1971) studijos. Bachrachas ir Baratzas tyrinėjo municipalinę Baltimorės politiką skur- 
do bei rasių santykių problemų atžvilgiu ir parodė, jog tam, kad į sprendimų priėmimo 
procesą neįsileistų juodaodžių miesto gyventojų reikalavimų, verslo atstovai ir politikai 
ėmėsi įvairiausių priemonių: prievartos, sankcijų, kooptacijos, manipuliavimo simboliais 
(pvz., tam tikrų pažiūrų skelbėjus vadino „tvarkos drumstėjais“ ir „komunistais“), stip- 
rino „šališkumo mobilizavimą“ naujais barjerais arba sudarinėjo naujus simbolius. Cren- 
sono atliktas dviejų miestų taršos problemos tyrimas teoriją pastūmėjo dar toliau ir, pa- 
sak Lukeso (1974), užima vietą tarp antrojo ir jo paties „trečiojo“ matmens požiūrio į 
galią (power). Crensono knyga ypač įdomi viešosios politikos tyrinėtojui, nes joje su- 
sietos kelios svarbios analizės sritys: darbotvarkės formavimo problema; sprendimų ir 
nesprendimų priėmimas; ir organizacinis darbotvarkės bei politikos formavimo konteks- 

tas. Todėl šiame skirsnyje šiek tiek daugiau dėmesio skirsime Crensonui, negu Barachui/ 
Baratzui ar Lukesui ir Gaventai. 

Atsakydamas į kritiką, jog neįvykių, neproblemų ir nesprendimų analizė yra metodo- 
logiškai problemiška, Crensonas argumentuoja, jog politikų „nieko nedarymas“ gali būti 
tiriamas analizuojant, kaip tam tikra problema į vienos bendruomenės politinį procesą 
įtraukiama, tačiau nepasirodo kitos politiniame procese. Jis nagrinėjo oro taršos proble- 
mą. Akivaizdu, kad niekas nenori kvėpuoti užterštu oru; tad jeigu galima būtų parodyti, 
jog nepaisant vienodo oro užterštumo lygio, vieni miestai aktyviai mėgino spręsti šią pro- 
blemą, o kiti ją ignoravo, tai „nesprendimų priėmimo“ proceso egzistavimą būtų galima 
laikyti empiriškai patvirtinamu dalyku. 

Jo išvada skelbė, jog taršos neprobleminį statusą Gario (Gary) mieste paaiškina tai, 
kad jame viešpatauja didžioji teršėja kompanija US Steel. US Steel šią problemą laikė už 
politinės darbotvarkės ribų, nes disponavo galia, kuri „nesireiškia stebimų politinių reiš- 
kinių srityje“ (Crenson, 1971:107): šios organizacijos galios pakako tam, kad nesirody- 
dama politinėje arenoje galėjo kontroliuoti sprendimų priėmimo apimtis ir kryptis. Ši pra- 
monės galiūnų poveikio taršos problemai interpretacija Gario miesto atveju buvo patvir- 
tinta dar 52 kitų miestų tyrimų rezultatais. Tai Crensonui leido padaryti išvadą, kad tuo- 
se miestuose, kur yra įsikūrę galingi teršėjai, oro taršos problema vargu ar atsiras spren- 
dimų priėmimo darbotvarkėje. Jo įsitikinimu, pliuralistinės sprendimų priėmimo koncep- 
cijos daro esminę klaidą, nes nesuvokia, kad nors sprendimų priėmimas gali būti „pliu- 
ralistinis“ ir fragmentuotas, „nesprendimų priėmimas“ pasižymi daug didesniu vieningu- 
mu (Crenson, 1971:179). Tai, ko nedaroma, yra svarbiau už tai, kas daroma. Pliuralizmo 
matomas ir artikuliuotas pasaulis nuslepia giluminį ir neartikuliuotą problemų šalinimo 
nuo politinės arenos procesą: 


bendruomenės politinė galia — tai ne vien pajėgumas daryti įtaką vietos politinių problemų sprendi- 
mui; jai priklauso ir pajėgumas neleisti kai kurių temų svarstyti viešai, ir kliudyti naujoms proble- 
moms kilti į viešumą ... [Be to]. ši galia gali būti veiksminga net jeigu ja faktiškai nesinaudojama. 
Vien disponavimo galia reputacijos, nors ir nepatvirtintos galios panaudojimo aktais, gali pakakti, 
kad būtų apribota vietos politinių sprendimų darbotvarkė. Net tie žmonės ir grupės, kurios nėra ak- 
tyvios bendruomenės politinių svarstymų dalyvės. gali turėti įtakos jų turiniui. Panašiai ir politinės 
galios „aukos“ — jos gali išlikti politiškai nepastebėtos, nes, tiesą sakant. nepastebimumas gali būti 
jų atsakas į nesprendimų priėmimo galią ... Tad politinės galios realybė ne visada atsiskleidžia ste- 
bimais politiniais veiksmais ... Kitaip sakant, politika nėra vien tik matomi politiniai veiksmai. 
(Crenson, 1971:177-178) 


Galią nusako ne tik pajėgumas priversti imtis veiksmų, bet ir pajėgumas priversti ne- 
siimti veiksmų. Būtent tokios galios egzistavimas meta rimtą iššūkį pliuralizmo idėjai, 
kad politinis procesas yra atviras visiems, kaip tai skelbė Dahlas (1961:93) ir kiti. Cren- 
sonas taip pat kritiškai vertina pliuralistinę problemų įtraukimo į politinę darbotvarkę ir 


šalinimo iš darbotvarkės koncepciją. Pasak Crensono, politinė problema yra 

bet kuri neišspręsta problema, ginčijama ar neginčijama, laukianti valdžios autoriteto patvirtinamo 
sprendimo. Tai problema, kuri jau yra įtraukta į bendruomenės politinę darbotvarkę, bet dar neaiš- 
ku, kada konkrečiai ji pribręs tam, kad būtų įtraukta į bendrą politinę darbotvarkę ir sprendžiama 
valdžios autoriteto lygmeniu. 

(Crenson, 1971:29) 


Pliualizmo teorijos požiūriu (Crenson, 1971:161), problemos (kaip ir galia) yra iš- 
kaidytos ir konkuruoja tarpusavyje, 0 jų ryšiai yra „silpni ir atsitiktiniai“. Pasak Crenso- 
no, toks požiūris nusako netikslų ir supaprastintą problemų pasirodymo/nepasirodymo 
politinėje darbotvarkėje vaizdinį. Jis siūlo į politinę darbotvarkę pažvelgti „ekologiniu“ 
aspektu, kuriam politikos formuotojų patiriami kaštai ir gaunama nauda yra svarbiausi 
veiksniai: 


Apskritai politinė problema paprastai ignoruojama, jeigu nesama atitikimo tarp naudos, kurią jos spren- 
dimas duotų bendruomenei, ir naudos, kuri leistų išlikti ir klestėti įtakingiausioms bendruomenės 
organizacijoms. 

(Crenson, 1971:156) 


Darydamas šią išvadą Crensonas derina teoretikų, tokių kaip Lowis (žr. 2.5), idėjas apie 
viešosios politikos tipus su teorijomis, kur aiškinamos organizacinės elgsenos paskatos ir 
struktūros (pvz., Etzioni, 1961; Crenson, 1971:156-157). Baigdamas jis pabrėžia: 


Politinės problemos ... turi organizacinį aspektą. Kai viešosios politikos teoretikai mėgina susieti 
vykdomosios politikos bruožus su politine elgsena, kurią ji generuoja, jie faktiškai mėgina atras- 
ti ryšį tarp paskatų. teikiamų tam tikros neformalios organizacijos, ir tos organizacijos vidinės 
praktikos. 

(Crenson, 1971:158) 


Kitaip sakant, organizacijų šališkumas atsirenkant problemas pasireiškia plačiau — ben- 
druomeninio ir visuomeninio šališkumo pavidalu. (Prisiminkime Schattenschneiderį 
(1961:71): „organizavimas yra šališkumo mobilizavimas“.) Tad dėmesio politinėms pro- 
blemoms svyravimo ciklai (žr. Downs, 1972; taip pat 2.3.1) turi būti siejami, kaip tai pa- 
rodė Petersas ir Hogwoodas (1985; 2.3.1), su organizaciniu kontekstu. (Žr. taip pat King- 
don, 2.10.3 skirsnyje, kur pateikiama kitokia organizacinė požiūrio į problemas ir darbo- 
tvarkes koncepcija). Pliuralizmo požiūriu, 


skirtingos problemos žadina skirtingų grupių ... susivienijimų... aktyvumą. Dėl to didėja politinė ne- 
tvarka. Politinės problemos yra trumpalaikiai, epizodiniai reiškiniai, ir kadangi politinis bendruome- 
nės gyvenimas paprastai organizuojamas tokių problemų pagrindu. jis taip pat turi tendenciją virsti 
epizodiniu ir netvarkingu. 

(Crenson, 1971:176) 

Tačiau Crensono įsitikinimu, jo atlikta oro taršos problemos analizė teikia visai kito- 
kį vaizdą. Problemos viešumon iškyla toli gražu ne atsitiktinai: čia veikia tam tikri tvar- 
kos ir racionalumo principai. Viena reikalavimų aibė gali implikuoti kitus reikalavimus. 
Siekiant tam tikro tikslo pačios problemos gali būti naudojamos kaip priemonės. Pavyz- 
džiui, sprendžiant oro taršos problemą gali iškilti valdymo reformų problema. Vienos pro- 
blemos iškilimas gali skatinti arba slopinti kitų problemų iškilimą. Bendruomenės dėme- 
sys tam tikrai problemai gali atitraukti jos dėmesį nuo kitų problemų, kurios jai priešta- 
rauja arba su ja nėra suderinamos. Taršos atveju tikėtina, jog tuo atveju, kai bendruome- 
nei pirmiausia rūpi „darbo vietos“ ir ekonomikos plėtra, jos darbotvarkė bus formuoja- 
ma menkinant arba ignoruojant ekologinius tokios plėtros kaštus. Darbotvarkė nėra atsi- 
tiktinis problemų kratinys. Už problemų svarbos svyravimų gali slypėti tvirtas kolektyvi- 
nių vertybių bei prioritetų pamatas. 


Politinė bendruomenės veikla yra tvarkingesnė ir labiau varžoma, negu gali pasirodyti stebint tik 
pačią veiklą. Yra politiškai nustatytos sprendimų priėmimo ribos ... už stebimo padrikumo ... slypi 
bendras šališkumas arba kryptingumas. Sprendimų priėmimo veiklą orientuoja ir saisto nesprendimų 
priėmimo procesas. Žmonių ir grupių galios reputacija bendruomenėje leidžia slopinti aktyvumą spren- 
džiant tam tikras jautrias arba politiškai pavojingas problemas. Aktyvumas vienoje problemų srityje 
gali reikšti aktyvumo stoką kitose srityse. 

(Crenson, 1971:178) 


Pabrėžtina, jog šią galią Crensonas priskiria „ideologiniams“ veiksniams, kai „politi- 
nės formos“ padeda „skaidyti nepasitenkinimą“, formuoja „selektyvią socialinių proble- 
mų ir konfliktų pagavą bei artikuliaciją“ (Crenson, 1971:23). Problemos gali „kurti poli- 
tinę sąmonę“, bet „formuoti ir riboti sąmonę“. Be to, „politinės darbotvarkės problemos 
gali būti racionaliai siejamos ne tarpusavyje, bet su tam tikru bendru, darbotvarkę trans- 
cenduojančiu politiniu idealu arba principų — su politinės sistemos ideologine vizija“ 
(Crenson, 1971:173). 

Stevenas Lukesas savo darbe apie galią (1974) plėtoja Crensono argumentą, jog elitai 
„pajėgia kontroliuoti tai, kas žmonėms rūpi ir kaip ryžtingai jie artikuliuoja savo rūpes- 
čius“ (Crenson, 1971:27). Jo požiūriu, galia veikia daug gilesniu lygmeniu, nei tas, ku- 
riuo ją svarsto Bachrachas ir Baratzas: 


A disponuoja galia B atžvilgiu, jeigu A yra pajėgus priversti B daryti tai, ko B nenori daryti; tačiau 
A taip pat disponuoja tokia galia veikdamas. formuodamas arba determinuodamas pačius B norus. 
(Lukes, 1974:23) 


Galia naudojamasi ir manipuliuojant mitais bei simboliais (žr. Edelman 2.9.2 skirsny- 
je; Lasswell, 1930, 1935, 1948) ir įtvirtinant „ideologinę hegemoniją“ (Gramsci, žr. 2.7.1). 
Galia veikia pačiame visuomenės prasmių „konstravimo“ procese (Berger and Luckman, 
1975; žr. taip pat 2.2.2). Kaip pažymi Lukesas: 

Nebūtina įsivaizduoti gyvenant „Šauniame naujajame pasaulyje“ ar F. B. Skinnerio pasaulyje, kad 


suprastum paprastą dalyką: mąstymas kontroliuojamas ir mažiau totaliniais bei labiau kasdieniškais 


būdais — informacijos kontrole, žiniasklaida ir socializacijos procesu. 
(Lukes, 1974:23) 


+ Trys galios matmenys 


Lukeso modelis 


Žemiau reziumuojamas „pliuralistinis“, „nedecizionistinis“ ir paties Lukeso požiūris į tai, kaip galios 


pasiskirstymas formuoja viešosios politikos darbotvarkę (pagal Lukes, 1974:25). 


Pliuralistinis modelis (vienmatis) 


Metodas: Bihevioristinis 


Analizės objektas: 


a) 
b) 
C) 
d) 
e) 


elgsena; 

sprendimų priėmimas; 

svarbiausios darbotvarkės problemos; 

konfliktas, kuris gali būti stebimas ir yra atviras; 


atvirame politiniame procese pasireiškiantys subjektyvūs interesai bei preferencijos. 


Nedecizionistinis modelis (dvimatis) 


Metodas: Kritinis bihevioristinis 


Analizės objektas: 


sprendimų ir nesprendimų priėmimas; 
problemos ir potencialios problemos; 
užslėpti arba atviri konfliktai; 


subjektyvūs interesai, kuriuos atskleidžia politinės preferencijos. 


Lukeso modelis (trimatis) 


Metodas: Radikaliai antibihevioristinis 


Analizės objektas: 


sprendimai ir darbotvarkės kontrolė, tačiau ne tik sprendimais; 
problemos ir potencialios problemos; 
stebimas ir latentinis konfliktas; 


subjektyvūs realūs interesai. 


J. Gaventa, Power and Powerlessness, Ouiescence and Rebellion in an Appalachian Valley, 1980 
Gaventa pateikia naudingą trijų galios matmenų klasifikaciją (2.13 diagrama). 

2.13 diagrama. Galios matmenys 


Pirmasis matmuo Antrasis matmuo Trečiasis matmuo 
A galia B A valdo B A sukuria barjerą B sąmonei daroma įtaka 
Še S —ž8 , i 3 a 5 į , 22 
atžvilgiu dėka išteklių <——> B dalyvavimui +—> (per mitus, informacijos 
pranašumo politiniame procese kontrolę, ideologiją ir t.t) 


(nesprendimų priėmimas, 
šališkumo mobilizavimas) 


B bejėgiškumas B pralaimi B nedalyvavimas Imlumas mitams ir pan. 
A atžvilgiu —> dėl išteklių <“> dėl barjerų ir +“—> sukelia bejėgiškumo 
stygiaus nujaučiamo jausmą; B nekritinis 
pralaimėjimo požiūris į problemas, 
formuojamas A sukurtų 
barjerų 
A reakcija į B Atviras konfliktas Mobilizavimasis Problemų 


priešinimąsi T aiškiai apibrėžtų “> problemų pagrindu; > ir strategijų 
problemų pagrindu barjerų tvirtinimas formulavimas 


Šaltinis: Pagal Gaventa (1980) 


W. I. Jenkins, Policy Analysis, 1978 

Lemiamoje Antonionio filmo Blow-Up scenoje pagrindinis herojus ... karštligiškai mėgina iš- 
siaiškinti, ar jis atsitiktinai nenufotografavo žmogžudystės viename iš Londono parkų. ... Jis 
peržiūri foto juostą pro didintuvą: išdidina vaizdą taip, kad atskiri pigmento grūdeliai beveik 
atsiskiria vienas nuo kito. Tačiau technologija nubrėžia suvokimo ribas. Šešėlis ar daiktas? 
Faktas ar fantazija? Galutinis atsakymas nežinomas ... Nesprendimo sąvoka dažnai primena 
lakųjį smėlį. Ji kelia ir loginių, ir empirinių problemų. Ar ji gali vienu metu reikšti ir viską, ir 
nieką? ... | nesprendimus atkreipiamas dėmesys mėginant išsiveržti iš dilemos, kurią Lowis 
(1970) apibūdino kaip „politikos analizės technokratizavimą“: analitikas, laikydamasis instru- 
mentinės ir technokratinės nuostatos, tampa aklas tam tikroms pamatinėms politinėms struk- 
tūroms. Nesprendimų priėmimo sąvoka teikia vieną iš būdų atsikratyti šio aklumo ir pažvelg- 
ti kartu su Antonionio fotografu pro parko užtvarą mėginant įžiūrėti, ar ten apskritai yra figū- 
ra ir ar ji grėsminga (p. 105, 115, 116). 6 


Anot Lukeso, jo trimatis modelis teikia pagrindą sociologinei galios analizei. Tokią 
analizę atliko gabus Lukeso doktorantas Johnas Gaventa savo studijoje apie galią ir be- 
Jėgiškumą Apalačių kalnuose. Analizuodamas galią visais trimis aspektais Gaventa pa- 
darė išvadą, jog kitaip nei „nematomų galios veidų“ kritikų, jo tyrimas parodė, kad 

galia turi būti analizuojama skirtingais aspektais, nes kiekvienas toks aspektas atskleidžia tam tik- 
rą jos mechanizmą ... „žvilgsnis iš apačios“ suteikė unikalią galimybę išvysti nematomus galios 
veidus — klusnumo palaikymo ir maišto tramdymo procesus. 

(Gaventa, 1980:253) 


Jo pateikta vienos Apalačių bendruomenės analizė rodo, kad galia turi tris matmenis: 
išorinius valdymo mechanizmus; pliuralistų akcentuojamą dalyvavimą sprendimų priėmi- 
mo procese; darbotvarkės kontrolę, šališkumo mobilizavimą ir taisyklių primetimą, kaip 
tai aiškina Schattenschneideris ir Bachrachas/Baratzas; taip pat norų bei įsitikinimų for- 
mavimą ir manipuliavimą mitais bei simboliais, kaip tai aiškina Lukesas. Jo pagrindinė 
mintis yra ta, kad kiekvienas matmuo veikia kitą: 


Nors kiekvienas galios matmuo turi savo mechanizmus ir funkcijas, tik suvokus šių matmenų 
sąveiką ir jų tarpusavio stiprinimo efektą galima suprasti visuminį galios poveikį bejėgių veiks- 
mams bei jų savivokai. Tai, kas artikuliuojama sprendimų priėmimo arenose, ne visada atspindi 
realųjį konfliktą — gali būti artikuliuojamos normos bei mitai, kurie nuslepia arba kamufliuoja 
gilesnį konfliktą ... Tai, kas neįvyksta arba lieka neišsakyta pirmojo matmens srityse ... taip pat 
gali veikti ir formuoti idėjas apie tai, kas įtrauktina į svarbiausias darbotvarkes. Panašiai antrojo 
matmens galia sukuria tą pažeidžiamumą. kurio atžvilgiu gali būti panaudojama trečiojo matmens 
galia formuoti norus bei įsitikinimus, — galia, kuri savo ruožtu papildo simbolinius antrojo mat- 
mens galios išteklius ... Šiuo požiūriu visas galios santykių poveikis yra didesnis nei atskirų jos 
dalių poveikių suma. Galia tarnauja galios didinimui. Galia grindžiami santykiai. kartą susiklos- 
tę, reprodukuojasi. 

(Gaventa, 1980:256) 


„Trečiojo matmens“ teoretikų argumentai ypač svarbūs viešosios politikos tyrėjui, nes 
jie tęsia tą argumentacijos liniją, kurią pradėjo Lasswellas ir kiek vėliau Edelmanas (tai 
pažymi Gaventa, 1980:12, išnaša). Trečiasis matmuo — tai „Socialinių mitų, kalbos, sim- 
bolių ... ir informacijos komunikavimo analizė siekiant išsiaiškinti, kaip šiomis priemo- 
nėmis manipuliuojama galios įtvirtinimo procesuose“ (Gaventa, 1980:15). Lasswellas vi- 
sada pabrėžė, jog tokių išoriškai nepastebimų, psichologinių politikos aspektų analizė yra 
esmingai svarbus politikos formavimo proceso aspektas. Deja, beveik per visą viešosios 
politikos tyrimų istoriją daugiausia dėmesio buvo skiriama pimajam matmeniui, beveik 
nekreipiant dėmesio į tai, kaip elitai, konstruodami viešąją nuomonę ir Žmonių pasąmo- 
nę, manipuliuoja simboliais. Lasswello nuomone, „elitas savo statusą išlaiko manipuliuo- 
damas simboliais, kontroliuodamas išteklius ir naudodamas prievartą“ (Lasswell, 1939:3). 
Tad politikos formavimo tyrimai turi aprėpti, kaip tai parodo Gaventa, tuos gilesnius pro- 
cesus, kur politikai, žiniasklaida ir kiti „simbolių specialistai“ (Lasswello terminas) nau- 
dojasi subtilesne ir mažiau pastebima galia. 

Šią temą gvildena ir neomarksistinės bei „kritinės teorijos“ koncepcijos. 

2.7 NEOMARKSISTINĖS IR KRITINES KONCEPCIJOS 


2.7.1 „Giluminės“ teorijos 


Idėja, kad „problemos“ ir „darbotvarkės“ priklauso kontekstui, kuris, anot Lukeso, nega- 
li būti bihevioristinio stebėjimo objektas, yra atspirties taškas toms teorijoms, kurias ga- 
lime pavadinti „giluminėmis“. Panašiai kaip Bachrachas/Baratzas ir Lukesas, „giluminių“ 
teorijų atstovai argumentuoja, jog naudojimasis galia apibrėžiant problemas ir nustatant 
darbotvarkes yra tai, kas vyksta gilesniame lygmenyje, nei toji regima plotmė, kur vyks- 
ta viešasis sprendimų priėmimų procesas. „Giluminių“ teorijų atstovai mūsų dėmesį at- 
kreipia į visuomenėje vykstančius bendrus ideologinius arba psichologinius procesus, kurie 
nebūtinai tiesiogiai pasireiškia politiniame procese. Problemos gali būti konstruojamos ir 
darbotvarkės formuojamos tokiu būdu, kuris nėra empiriškai pastebimas, — kartu darant 
įtaką įsitikinimų, vertybių, prielaidų ir ideologijų sistemoms. 

Šiame skirsnyje nagrinėjame dvi „giluminių“ teoretikų grupes, kurių idėjos padarė di- 
delę įtaką viešųjų problemų bei darbotvarkių analizei. Pirmajai priklauso tie, kurie nau- 
dojosi Marxo ir Weberio sąvokinėmis schemomis ir kuriuos Hamas ir Hillas (1984) va- 
dina „jungiamojo lygmens“ analitikais (2.7.2); antrąją grupę sudaro vadinamosios „argu- 
mentacinės“ koncepcijos, sietinos su tokiais skirtingais šaltiniais, kaip prancūzų poststruk- 
tūralizmas ir vokiečių „kritinė teorija“ (2.7.3). 


+ „Giluminių“ koncepcijų ištakos 


Hegemonija: Gramsci ir nematoma galia 

Gramscio siūlytas modelis gerokai revizavo marksistines klasinio viešpatavimo idėjas, nes inkor- 
poravo psichologinių froidizmo ir Frankfurto mokyklos įžvalgų. Pasak Gramscio, valdančiosios 
klasės galią lemia ne vien pranašesnė fizinės prievartos galia. Valdančioji klasė turi valdomųjų 
klasių sąmonės formavimo „hegemoniją“. Reali viešpataujančios klasės galia yra toji, kuri jai lei- 
džia savo pasaulėvaizdį primesti visuomenei nustūmus į šalį kitokius pasaulėvaizdžius. Iš čia iš- 
plaukia, jog valdančioji klasė kontroliuoja ne tik politinę darbotvarkę ir problemų apibrėžimus, 
bet ir tai, kaip žmonės suvokia socialinę realybę. Jėga ir prievarta nėra norma, jų griebiamasi tik 
krizės atveju. Bachracho/Baratzo ir Lukeso teorijos pakartoja Gramscio idėjas, jog politika yra 
uždaras, o ne atviras procesas. 

Radikaliosios problemų apibrėžimo bei darbotvarkių formavimo koncepcijos daugeliu po- 
Žiūrių remiasi Gramscio hegemonijos idėja. Tiesą sakant, šių koncepcijų požiūriu, valdančio- 
sios klasės galia kontroliuoti socialinę realybę implikuoja, kad „mezo“ lygmens analizė yra daug 
svarbesnė už tą, kuri mėgina aiškintis, kaip priimami ir įgyvendinami valdžios sprendimai. Ta- 
rus, kad realybė yra tai, kas konstruojama viešpataujančiosios klasės, tokiai analizei labiau rū- 
pės, kaip vyksta tas konstravimas: ypač svarbus bus intelektualų, kaip ideologinės kontrolės tar- 
pininkų, vaidmuo. 

„Hegemoninėms“ politinio proceso koncepcijoms rūpi ne tiek įvykiai ir kitokie stebimi daly- 
kai, kiek „neįvykiai“, nematomoji kapitalo galia: 


kapitalo galią rodo ne vien tas faktas, kad kapitalistai priima sprendimus. Ją labiau išryškina 
faktas, kad sprendimai, kuriuos priima tiek jie, tiek kiti (tarp jų ir valdžia), ir net rutininis 
reikalų tvarkymas, kur nepriimama jokių politinių sprendimų, turi vieną bendrą vardiklį - kas- 
dienį praktinį privačios nuosavybės ir rinkos mechanizmų pripažinimą ... Tą galią labiau ro- 
do kasdienos rutina, negu sąmoningi ir tikslingi valios aktai. 

(Westergard and Resler, 1976:143-144) 


Stewart Clegg and David Dunkerly, Organization, Class and Control, 1980 

Naudodamiesi Gramscio modeliu autoriai įrodinėja, jog organizacijos ne tik priima sprendimus 
ir juos įgyvendina, bet ir reprodukuoja viešpataujančiosios klasės ideologiją. Šiuo požiūriu orga- 
nizacijos nėra „juodosios dėžės“, gaunančios savo įeigą iš šalies, bet socialinės, ekonominės ir 
politinės kontrolės instrumentai. Todėl įprastas politinio proceso stadijų skyrimas — formulavimas, 
sprendimas, įgyvendinimas, įvertinimas — atmestinas, nes jis neatspindi tos realybės, kur organi- 


zacijos tenkina ne politinio proceso reikalavimus, bet reprodukuoja klasinį viešpatavimą. 


Frankfurto mokykla ir kritinė teorija 

Klausimas, kaip problemos tampa politinėmis, paprastai sprendžiamas naudojant tai, ką galima 
pavadinti socialiniais modeliais, t.y. aiškinimo uždavinys formuluojamas kaip reikalavimas pa- 
aiškinti, kokiu būdu „problemos“ atsiranda kaip sąmoningo žmogiškojo sprendimo padarinys. Ta- 
čiau Freudo psichologijos nuomone, politinę darbotvarkę lemia civilizacijos poreikis slopinti pa- 
sąmoninius instinktus. Filosofas marksistas Herbertas Marcuse'as (1954, 1972) argumentavo, jog 
politika turi būti interpretuojama seksualumo slopinimo kontekste ir laikoma viena iš priemonių, 
leidžiančių kontroliuoti žmogiškųjų būtybių seksualinius instinktus. Tačiau anot Marcuse'o, ši kon- 
trolės forma nėra visuotinė ar neišvengiama, ji yra kapitalistinės visuomenės, kur vyrauja „efek- 
tyvumo principas“ ir ekonominiai tikslai, produktas. Jeigu Freudas instinktų slopinimą laikė neiš- 
vengiama žmogiškosios būties sąlyga, tai radikalūs libertariniai jo sekėjai, tokie kaip Marcuse'as 
(ir kiti Frankfurto mokyklos atstovai), vadovavosi optimistiškesne idėja, jog nauja revoliucinė so- 
cialinė tvarka gali sukurti sąlygas individo išlaisvinimui. 

Ši tema - pramoninių visuomenių politikos vaidmuo kontroliuojant ir slopinant individą — 
yra esminė sudedamoji dalis to politikos modelio, kurį teikia kritinė teorija. „Totaliai administ- 
ruojama“ visuomenė gali turėti tik „vienmatę“ politiką (Marcuse, 1972). Tendencija į viso gyve- 
nimo biurokratizavimą formuoja politinę darbotvarkę, kurios tikrovė turi priklausyti nuo kapita- 
listinės sistemos reikalavimų. Kritinei teorijai nepriimtina idėja, kad politikos procesas išreiškia 
laisvą politiškai spręstinų problemų pasirinkimą. Realioji kapitalizmo galia pasireiškia galia for- 
muoti individo sąmonę ir realybės suvokimą. Racionalumas, būdingas viešosios politikos darbo- 
tvarkėms, tėra viešpatavimo ir kontrolės instrumentas. 

Viešosios politikos teorijos požiūriu bene svarbiausias kritinės teorijos atstovas yra Jūrgenas 


Habermasas. Habermaso požiūriu, problemų apibrėžimo ir viešosios politikos formavimo proce- 

sas turi būti analizuojamas platesniame kontrolės ir manipuliavimo priemonių, kuriomis kapita- 
listinėje visuomenėje mėginama išlaikyti valstybės teisėtumo regimybę, kontekste. Jo siūlomas vais- 
tas yra „idealių kalbinių situacijų“ paieška, t. y. tokių situacijų, kuriose analizuojant socialines 
problemas bei viešąją politiką vyrautų ne instrumentinis technokratinis racionalumas, o reali da- 
lyvavimo lygybė. Bobrowo ir Dryzeko nuomone, ši pozicija artima Haroldo Lasswello nuostatai 
(Bobrow and Dryzek, 1987:174). Habermasas labai kritiškai analizavo tai, kaip viešosios nuo- 
monės kvantifikavimas žiniasklaidai ir biurokratijai leidžia deformuoti viešąją politiką ir deval- 


vuoti bei griauti viešumo sritį: 


Piliečiai, kurie iš valstybės tikisi paslaugų, su ja bendrauja ne tiek dalyvaudami politikoje, 
kiek užimdami lūkesčių ir reikalavimų nuostatą, tikisi būti aprūpinti, nors patys nenori akty- 
viai kovoti dėl būtinųjų sprendimų ... Viešumo sritis, kaip politinio pasaulio elementas ir kaip 
racionaliai kritinių debatų viešaisiais klausimais arena, nuolat griaunama ir siaurinama. 
(Habermas, 1989:211) 


Pasak Habermaso, šis viešosios nuomonės pažeminimas ir viešųjų debatų susiaurinimas aiš- 
kintinas tuo, kad pramoninėse visuomenėse susiklostė valstybinė sistema, kurioje lemiamą vaid- 


menį, formuojant viešąją darbotvarkę, turi ekspertinės ir techninės žinios (žr. 2.8.1). 


Prancūzų poststruktūralizmas: Foucaultas, pažinimas ir galia | 
Pažinimo ir galios santykis yra pagrindinė vieno įtakingiausių mūsų laikmečio mąstytojų — Mi- 
chelio Foucaulto tema. 

Foucaultas dėstė filosofiją Klermon-Ferane, Vansene (Paryžius), buvo College de France 
„Minties sistemų istorijos“ profesorius. Jo koncepcijoje galia traktuojama kaip tam tikros stra- 
tegijos, funkcionuojančios daugeliu lygmenų; viešosios politikos tyrėjui jo darbai atskleidžia 
„galios mikrofizikos“ tinklus, kurie egzistuoja veikiau pažinimo struktūrose, o ne valdžios cen- 
truose. Ypač reikšmingos jo institucijų genezės (arba genealogijos) studijos — Beprotybė ir ci- 
vilizacija (1965), Disciplinuoti ir bausti (1977). Pastarojoje jis parodo, kad disciplinos institu- 
cijos yra ypač svarbios siekiant suprasti galios santykius šiuolaikinėje visuomenėje. Kalėjimą 
Foucaultas traktuoja kaip modelį, pagal kurį visuomenė mėgina disciplinuoti ir kontroliuoti 
savo narius. Jis atmeta struktūrinės galios koncepcijas ir daugiausia dėmesio skiria tam, kaip 
discipliną internalizuoja individas. Šia prasme „valdomumo“ didėjimas yra pažinimo plėtros, 
teikiančios asmens politinės kontrolės priemonių, rezultatas. Antai rašinyje Apie valdomumą 
jis atkreipia dėmesį į tai, kaip konkrečių žinių plėtra didino valstybės galią ir lėmė naują 
politinio proceso sampratą. Tas žinias pradėjo teikti „statistika“ — valstybės mokslas. Kontro- 
lė, vykdoma remiantis šiomis žiniomis, pasiekė net intymiausias asmens valdas, kaip tai liu- 


dija seksualumo atvejis: 


Seksas nebuvo tai, apie ką paprasčiausiai reiškiamos nuomonės; tai buvo administravimo 
dalykas. Jis buvo traktuojamas kaip savotiškas viešasis išteklis; tad jam turėjo būti taiko- 


mos valdymo ir tvarkymo procedūros; jam turėjo galioti analitinis diskursas ... Viena di- 

džiausių XVIII amžiaus valdymo technologijos naujovių buvo „gyventojų skaičiaus“, kaip 
ekonominės ir politinės problemos, atsiradimas: gyventojų skaičius kaip turtas, kaip darbo 
jėga ... Valstybei tapo svarbu ne tik žinoti, kaip klostosi jos piliečių santykiai su seksu, 
kaip jie juo naudojasi, bet svarbu ir pasirūpinti, kad kiekvienas individas gebėtų kontro- 
liuoti tai, kaip jis juo naudojasi. Seksas tapo valstybės ir individo ginčo objektu, netgi 
viešuoju ginču: jį apsupo ištisas diskursų, specialistų žinių, analizių ir panašių disciplina- 
vimo priemonių tinklas. 

(Foucault, 1984:307) 


Žr. taip pat 4.5.3. 6 


2.7.2 Jungiamojo lygmens analizė 


Hamas ir Hillas savo įtakingame darbe apie viešosios politikos procesą atkreipia mūsų 
dėmesį į teoretikus, kurie teikia „viduriniojo“, arba „jungiamojo“, lygmens analizę, sie- 
jančią politikos formulavimą su „mikro“ lygmens sprendimų priėmimu organizacijose ir 
su „makro“ lygmens politine sistema (Ham and Hill, 1984:174—189). Svarbiausiais šio 
lygmens analizės darbais jie laiko: 

J. K. Benson (1975, 1977a, 1977b, 1982). 

S. Clegg and D. Dunkerly, Organization, Class and Control, 1980. 

G. Salaman, Class and the Corporation, 1981. 

G. Burrell and G. Morgan, Sociological Pradigms and Organisational Analysis, 1979. 

Nors jie skiriasi tuo, kad vadovaujasi skirtingomis — marksistinėmis arba vėberistinė- 
mis prielaidomis, juos vienija siekis prasilaužti pro organizacinį ir institucinį valdžios pa- 
viršių ir pažvelgti į tai, kaip politinį procesą formuoja pati visuomenė. Kaip Baracho/Ba- 
ratzo ir Lukeso atveju, „jungiamojo lygmens“ teoretikai mėgina analizuoti gilesnius pro- 
cesus, darančius įtaką paviršiaus lygmens viešajai politikai, jos darbotvarkei, sprendimų 
ir rezultatų vertinimo fazėms. Antai Bensonas, remdamasis marksizmo idėjomis ir Ber- 
gerio/Luckmano (1975; žr. 2.2.2) socialinio konstruktyvizmo teorija, pateikia „giluminių“ 
struktūrų, formuojančių problemų patekimo/nepatekimo į sprendimų priėmimo procesą, 
analizę. Pasak Bensono, viešosios politikos formavimas vyksta atskiruose sektoriuose, ku- 
riuos sudaro organizacijų, susietų bendru finansavimu, „pluoštai“ (žr. 4.3.7). Šie sekto- 
riai gali būti analizuojami trimis lygmenimis: administracinės struktūros, interesų struk- 
tūros ir struktūrų formavimo taisyklių požiūriu (2.14 diagrama). Kalbant apie darbotvarkės 
formavimą, Bensono modelis atkreipia mūsų dėmesį į tai, kad administracinių struktūrų 
ir interesų struktūrų analizė yra veikiama „giluminių taisyklių“, kurios tam tikriems rei- 
kalavimams neleidžia patekti į sprendimų priėmimo procesą ir riboja politikos formuoto- 
jų pasirinkimo galimybes. 

2.14 diagrama. Bensono viešosios politikos sektoriaus modelis 


Paviršinis administracinis lygmuo 


Įvykiai šiame (agentūrų, susietų bendru finansavimu, tinklas) 
lygmenyje į 
S 2 „Tam tikra autonomija“ 
gali būti Interesų struktūra 
Či , : S , struktūros formavimo 
aiškinami (reikalavimai, palaikymas ir nė | 
O J ai taisyklių atžvilgiu 
nuorodomis į grupinių interesų koordinavimas 
viešosios politikos sektoriuje) Nėra detaliai 


determinuota taisyklėmis 
Struktūros formavimo taisyklės 
(riboja ir leidžia veiksmus kituose 
lygmenyse) 


Šaltinis: Pagal Ham and Hill (1984) 


Modelis neaiškina, kas yra paviršinė ir interesų struktūrų „autonomija“. Čia kalbama 
ne apie taisyklių bazę, determinuojančią antstatą, o veikiau apie vyraujančią įtaką. Anot 
Bensono, ilgainiui ir tam tikromis aplinkybėmis „antstatas“ gali tapti palyginti nepriklau- 
somu. (Galbūt aplinkybes, kurioms esant tokia autonomija gali susikurti; geriausiai pa- 
aiškina vadinamieji „etatocentristiniai“ modeliai, kurie pripažįsta, jog kapitalistinėse vi- 
suomenėse valstybinės institucijos gali turėti „sąlyginę autonomiją“; 2.11.6, 3.6.4.) 

Kaip pabrėžia Hamas ir Hillas, Bensono modelis remiasi neomarksisto Carlo Offe's 
idėjomis ir turi panašumų į „politinių bedruomenių“ (2.10.2) bei Lindblomo neopliura- 
lizmo modelius, kurie pabrėžia stambaus verslo įtaką viešosios nuomonės formavimui 
(3.4.4). Apibrėždami „jungiamojo“ lygmens analizę Hamas ir Hillas atkreipia dėmesį ir į 
Cleggo bei Dunkerly (1980) svarbą aiškinant, kaip kapitalizmą internalizuoja individai. 
Šio Gramscio idėjų paveikto modelio perspektyvoje visos kalbos apie laisvą ir autono- 
minį problemų apibrėžimą bei darbotvarkės formavimą yra gryna nesąmonė, kuri palai- 
koma tik kaip politinę santvarką legitimizuojantis mitas: realiai politikos formavimo pro- 
cesą determinuoja kapitalistinių idėjų ir interesų hegemonija. 

Nors šią politikos procesą formuojančių giluminių ideologinių procesų idėją kartoja 
ir kiti teoretikai, teikiantys jungiamojo, viduriniojo lygmens koncepcijas, jie laikosi ma- 
žiau deterministinės nuostatos nei Cleggas ir Dunkerly. Bensonas, Salamanas, Bullell/Mor- 
ganas ir Hamas/Hillas į politinio proceso dalyvių vaidmenį laikosi veikiau vėberiškojo 
požiūrio, ypač kalbant apie profesionalų, interesų grupių ir korporacinių struktūrų įtaką. 
Nors vėberininkai pripažįsta vertybių, įsitikinimų bei ideologijų galią politiniame proce- 
se, juos domina ir tai, kaip kapitalistinėje visuomenėje „paviršius“ sąveikauja su „gilu- 
minėmis struktūromis“. Pripažindami giluminių struktūrinių kapitalo interesų svarbą, jie 
vis dėlto tam tikrą autonomiją, apibrėžiant problemas ir formuojant darbotvarkę, suteikia 
„paviršiaus“ agentams. Tai ypač akivaizdu kalbant apie tas politikos formavimo sritis, kur 

veikia galingos profesinės, arba ekspertinės, grupės. Hamas ir Hillas prieina prie išva- 
dos, jog nors kapitalo vaidmuo nustatant politikos formavimo parametrus yra esminis, no- 
rint suprasti valstybės ir visuomenės santykį kapitalistinėje sistemoje, aiškinamoji viešo- 
sios politikos teorija negali būti redukuota į tos rūšies deterministinį modelį, kurį siūlo 
tokie autoriai kaip Cleggas ir Dunkerly. 


2.7.3 „Argumentacinis“ posūkis 


Hamo ir Hillo nagrinėti teoretikai politikos procesą mėgina aiškinti pagal įvairias mark- 
sistines bei vėberiškas koncepcijas. Nors jie skiriasi savo determinizmo pobūdžiu, juos 
vienija pastanga parodyti, kaip kapitalistinėje visuomenėje po politinių institucijų ir biu- 
rokratinių organizacijų paviršiumi veikia reali galia. Šią idėją galima aptikti ir darbuose 
tų viešosios politikos tyrinėtojų, kurių teorijos kyla iš kitų šaltinių. Jeigu „jungiamojo lyg- 
mens“ teoretikų dėmesio centre yra galios santykių struktūra, tai „argumentacinei“ gru- 
pei rūpi išsiaiškinti, kaip kalba formuoja pasaulį. Šio požiūrio ištakos gana įvairios: pran- 
cūzų „poststruktūralistai“, tokie kaip Foucaultas, vokiečių kritinė teorija (Habermasas), 
britų lingvistinės filosofijos tradicija ir Amerikos pragmatizmas. 

Argumentacinių koncepcijų dėmesio centre yra būdas, kuriuo kalba apibrėžia pa- 
saulio įprasminimą. Šiuo požiūriu, viešosios politikos analizės tikslas — išsiaiškinti, kaip 
„Viešosios politikos diskursas“ riboja argumentus, kuriais remiantis konstruojamos pro- 
blemos ir darbotvarkės. Pamatinė šios analizės prielaida yra tai, kad kalba, kurią var- 
tojame kalbėdami apie politiką ir jos problemas, nėra neutrali. Tad jeigu norime su- 
prasti, kaip buvo apibrėžta tam tikra „problema“, turime išanalizuoti, kokiu būdu bu- 
vo suformuotas jos „diskursas“. Argumentacines koncepcijas domina artikuliaciniai vie- 
šosios politikos matmenys, kurie struktūralistiniame-funkcionalistiniame „juodosios dė- 
žės“ modelyje apibūdinami kaip „įeiga“ (Žr., pvz., Almond and Powell, 1966). Tačiau 
argumentacinių koncepcijų požiūriu, artikuliacinis procesas yra ne įeiga, o veikiau są- 
vokiniai rėmai, kurių viduje vyksta politinis procesas. Remdamasis Ungerio (1987), 
Edelmano (1988) ir Sederbergo (1984) darbais Hoppe'as „argumentacinę“ politikos idėją 
apibrėžia kaip areną, 


kur vyksta konfliktas dėl sąvokų, kuriomis apibrėžiamos socialinės problemos, formuluojamos vie- 
šosios politikos programos, apibūdinami politiniai lyderiai ir priešai. Demokratijos atveju šis kon- 
fMiktas vyksta kaip viešieji debatai ir tam tikrų bendrų prasmių kontekste. Politikos procesas tampa 
pastanga apibrėžti šių bendrų prasmių prigimtį; tai yra nesibaigianti komunikacijos aktų ir strate- 
ginių ėjimų serija įvairiems politikos agentams viešojo svarstymo būdu mėginant konstruoti inter- 
subjektyvias prasmes. Šios prasmės nuolat transponuojamos į kolektyvinius projektus. planus, veiks- 
mus bei Konstruktus, kurie savo ruožtu tampa naujo politinio ciklo politinių sprendimų ir prasmių 
konstravimo pagrindu. 

(Hoppe, 1993:77) 

Tad argumentacinis požiūris į politinių problemų apibrėžimą ir darbotvarkės formavi- 
mą reikalauja aiškintis, kaip ir kodėl tam tikras reiškinys ar problema įtraukiama į speci- 
finį diskursą. Kova dėl valdžios yra kova dėl to, kurio diskurso priemonėmis bus formu- 
luojamos problemos. Šia prasme politinė analizė gali būti traktuojama kaip argumentaci- 
jos procesas. Analitikai, kurie savo darbais siekia daryti poveikį politikai, ieško įtikina- 
mų argumentų (Majone, 1989); mes, analizuodami viešąją politiką „argumentacinių“ kon- 
cepcijų požiūriu, mėginame suprasti ir paaiškinti, kaip konstruojamos prasmės. Šioje per- 
spektyvoje darbotvarkės/problemų fazė yra lemiama proceso dalis; ir ji laikoma tekstinės 
analizės objektu. 

Skaitytojui gali pasirodyti, jog, argumentacinėms koncepcijoms mažiau nei „jungiamojo 
lygmens“ analitikams rūpi „realusis pasaulis“. Tačiau argumentacinės koncepcijos nema- 
žai įžvalgų teikia įprastai viešosios politikos analizei. Pavyzdžiui, Fischeris ir Foresteris 
(1993:5—7) pažymi, jog jos siūlo: 

+ telkti dėmesį į tai, kaip politikos praktikai formuluoja ir konstruoja problemas; 

+ telkti dėmesį į politikos analitikų pretenzijas ir retoriką; 

+ pripažinti, kad galiausiai politiniais argumentais siekiama įgyti darbotvarkės for- 

mavimo galią; 

+ pripažinti, kad „problemos“ gali būti pateikiamos skirtingų kalbų, diskursų, sąvoki- 

nių sistemų kontekste ir kad politinės galios kaita reiškia ne tik elito kaitą, bet ir kal- 
bos, kuria formuluojamos politikos problemos bei sprendimų alternatyvos, kaitą. 


* Cindy Patton, Inventing Aids, 1990 


Šiame darbe autorė analizuoja kalbą, kurios kontekste AIDS pateikiama kaip problema. Ji anali- 
zuoja devintojo dešimtemčio AIDS diskursą ir AIDS „pramonę“ naudodamasi socialinėmis teori- 
jomis, išreiškiančiomis „argumentacinį posūkį“ viešosios politikos studijose. Ji daro išvadą, jog 
diskursas, kuris supa AIDS problemą, yra politinės galios išraiška ta prasme, kad jis formuoja 
mūsų mąstymo apie šią problemą būdą ir viešosios politikos prielaidas. Žodžiai, kurie vartojami 
kalbant apie AIDS, niekada nekonstatuoja vien „faktų“ ar „tiesų“, veikiau „jie turi skirtingas pras- 
mes skirtingais laiko momentais, ir skirtingai suprantami skirtingų žmonių“ (Patton, 1990:45). Au- 
torės nuomone, jeigu norime suvokti AIDS naratyvą, turime išsiaiškinti pradinį diskursą, kuris api- 
brėžė problemą ir atitinkamą valdžios politiką. Tokia AIDS kalbos dekonstrucija yra būtina sie- 
kiant atsispirti per AIDS problemą įtvirtinamiems dominavimo santykiams. Šią dekonstravimo stra- 


tegiją ji rekomenduoja AIDS problemos sprendimo aktyvistams. 0 


Argumentacinis „posūkis“ viešosios politikos analizėje, įvykęs per devintąjį ir dešim- 
tąjį dešimtmetį, mūsų dėmesį atkreipia į tai, kad mėgindami suprasti valdžios ir galios 
prigimtį modernioje (ir postmodernioje) visuomenėje turime atsižvelgti į Žinių ir raciona- 
lumo svarbą. Pasaulyje, kur vyksta nepaliaujama žinių plėtra, politinis procesas vis la- 
biau tampa argumentų, grindžiamų informacija ir ekspertize, grumtynių arena. Būtent šią 
temą svarstysime 2.8 skirsnyje. 

Frank Fischer and John Forester (eds.), The Argumentative Turn in Policy Analysis and Plan- 
ning, 1993 

Nuo šio rinkinio galima pradėti argumentacinio posūkio analizę, nes jame surinkti pagrindinių 
šios srovės atstovų tekstai. Remiantis Foulcaulto, Habermaso ir kitų idėjomis parodoma, kad po- 
litiniai argumentai yra selektyvūs ir lemiami galios santykių. Rinkinio empirinės studijos remiasi 
JAV ir Europos patirtimi ir nagrinėja šias temas: „minties tankų“ vaidmuo, rūgštiniai lietūs, etniš- 
kumas, sveikatos apsaugos ir energetikos politika. Keletas straipsnių taip pat pateikia aktualių te- 
orinių problemų analizę. 

Be šio rinkinio skaitytojams, besidomintiems argumentaciniu posūkiu, galima rekomenduoti 
McCloskey (1985), kur nagrinėjamas retorikos vaidmuo ekonomikos teorijoje; Majone (1989), 
kur aptariamas politikos analizės kaip argumento pobūdis; Edelman (1988), apie politinio 
„spektaklio“ konstravimą, ir Stone (1988), apie bendrinių prasmių kūrimą. Teorinės raidos ap- 
žvalgą pateikia Dryzekas knygoje Fischer and Forester (1993). Apie Dryzeką taip pat 
žr. 3.10.5. 0 


2.8 PAŽINIMAS IR POLITIKOS DARBOTVARKĖ 


2.8.1 Ekspertai, profesionalai ir politinis procesas 


Kaip jau matėme argumentacinio posūkio apžvalgoje, politinio proceso analizė apima 
ir žinių poveikio procesui analizę. Šiame skirsnyje gilinsimės į kai kurias temas, iškeltas 
2.7.3 skirsnyje ir analizuosime skirtingus atsakymus į klausimą, kaip žinios veikia pro- 
blemas ir darbotvarkes. Nagrinėsime ekspertų ir profesionalų vaidmenį, aptarsime so- 
cialinių mokslų ir viešosios politikos santykį, idėjų vaidmenį politikos formavimo pro- 
cese ir „minties tankų“ gausėjimo reiškinį. Žiniomis grindžiamos galios, ekspertų ir tech- 
nokratų vaidmens politiniame procese didėjimas buvo vienas svarbiausių pokarinės pro- 
ceso analizės rūpesčių. Kaip matėme, dėmesį šiai temai jau liudijo Bacono idėjos. Šiuo- 
laikinis susidomėjimas tuo, kaip žinios veikia būdą, kuriuo visuomenės apibrėžia savo 
problemas, prasidėjo nuo tokių autorių kaip Bellas, Druckeris, Ellulis ir Galbraithas dar- 
bų. Filosofiniu lygmeniu pažinimo politiką nagrinėjo Foucaultas, Habermasas ir kiti. Vie- 
šosios politikos tyrėjų dėmesį daugiausia traukia pretenduojančiųjų į Žinias — profesio- 
nalų — vaidmuo. Profesionalų grupės, tarp jų mokslininkai ir akademikai, dažnai suvo- 
kiamos kaip tiekėjos specifinio pobūdžio žinių, tokių, kurios atlieka esminį vaidmenį 
formuojant tiek socialinę politiką, tiek kasdieninio gyvenimo institucijas. Šia prasme sa- 
koma, jog jos disponuoja galia. Žinios tampa valdžios galios šaltiniu, o profesionalas 
yra šio santykio žmogiškoji jungtis (Freidson, 1986: ix). 

Šiam klausimui daug dėmesio skiriama literatūroje apie profesionalumą. 

Kadaise šiuo terminu buvo apibūdinamas gana siauras užsiėmimų ratas: bažnyčia, medicina 
ir teisė. Tačiau plintant industrializacijai sąvoka įgijo platesnę prasmę. 

Profesionalumo tyrimuose pirmiausia buvo mėginama apibrėžti pagrindinius profesionalų bruo- 
žus, kuriais jie skiriasi nuo neprofesionalų. Vieną iš dažniausiai cituojamų šių bruožų sąrašų pa- 
teikia Greenwoodas (1965). Pagrindiniai profesijos atributai — sisteminė teorija, bendrijos sankci- 
jos, autoritetas, etikos kodeksas ir profesinė kultūra. Tačiau tokie sąrašai buvo kritikuojami, ka- 
dangi jie iš esmės yra dviprasmiški tiek empiriniu, tiek analitiniu požiūriu. Aštuntąjį ir devintąjį 
dešimtmetį daugiau dėmesio imta skirti profesionalumo ir ekonominės bei politinės galios santy- 
kiui (Freidson, 1986). Šiuo požiūriu pagrindinis profesionalumo kriterijus yra grupės sugebėjimas 
pačiai sau nustatyti darbą ir jį kontroliuoti; tokiu atveju profesionalų galią lemia jų pajėgumas 
žinias naudoti politiniams tikslams. 0 


Konstruojant problemas tie, kurie „žino“ arba pretenduoja į Žinias tam tikru klausi- 
mu, daro esminį poveikį problemų apibrėžimo procesui. Viešosios politikos požiūriu, pro- 
fesionalai akivaizdžiai yra svarbiausi Žinių įgijimo bei platinimo ir viešosios politikos in- 
terpretavimo procese. Wildingas (1982) teigia, jog, pavyzdžiui, socialinės rūpybos srityje 
socialiniai darbuotojai ir medikai disponuoja penkių formų galia: galia pačiame politikos 
formavimo procese, kur jų nuomonė yra svarbus proceso įeigos komponentas; galia api- 
brėžiant poreikius bei problemas; galia paskirstant išteklius; galia Žmonių atžvilgiu; ga- 
lia kontroliuojant savo darbą. Jo nuomone, profesionalai „turi galią ir įtaką kaip eksper- 
tai, kurie duoda techninės ir politinės naudos valdžiai. Jų panaudojimas ir jiems suteikta 
galia legitimizuojama apeliuojant į technokratinį racionalumą, kuris yra pramoninėje vi- 
suomenėje vyraujančios ideologijos dalis“ (Wilding, 1982:17)). 


“ Profesionalų galia 
Socialinės problemos 
Richard L. Henshel, Thinking About Social Problems, 1991. 


Henshelis argumentuoja, jog ryšiai, siejantys ekspertus, intelektualus ir profesionalus, yra stipres- 
ni už jų skirtumus. Iš dalies tai paaiškina universiteto vaidmuo šiuolaikinėje visuomenėje. Auto- 
rius pateikia margą (ir tolydžio ilgėjantį) sarašą tų, kurie dalyvauja apibrėžiant socialines proble- 
mas: kriminologai, psichologai, socialiniai darbuotojai, sekso terapeutai, šeimyninių santykių kon- 
sultantai, psichiatrai, psichoanalitikai, darbo ginčų tarpininkai, geriatrijos specialistai. 
Hensheliui kelia nerimą tai, kaip visuomenė ir viešoji valdžia ekspertams patiki socialinių 


problemų apibrėžimą ir interpretaciją, ir jis pateikia keturias šio nerimo priežastis: juos vienija 

bendras išsilavinimas ir atsitvėrimas nuo visuomenės; jų motyvacija ir ambicijos gali būti kves- 
tionuojamos; jie saistomi institucinių apribojimų; ir jie turi polinkį į „selektyvinį aklumą“. 
Nors jis griežtai kritikuoja profesinį elitą, tačiau išvadoje pripažįsta: 
Išvirkščioji elitizmo medalio pusė yra tai, ką XIX amžiaus elitistai vadino „neišmanėlių suve- 
renumu“. Neraginu grįžti į laikus, kai intelektualai buvo ignoruojami! Tačiau nei patys inte- 
lektualai, nei plačioji visuomenė negali nepaisyti sisteminių tendencijų, į kurias čia atkreipė- 
me dėmesį. Intelektualams ... gresia pavojus prisiimti per didelius įsipareigojimus sprendžiant 
visuomenės problemas (p. 87). 


Medicinos demaskavimas 
lan Kennedy, The Unmasking of Medicine (the 1980 BBC Reith Lectures), 1981 


Siekiant suprasti šiuolaikinę mediciną pirmiausia būtina pažvelgti į tai, kas slepiasi po jos kauke, 
už medicinos retorikos ... Yra tam tikra pasirinkimo laisvė sprendžiant, ar tam tikras sindromas 
laikytinas liga. Sprendimo galia priklauso gydytojui, ir tai nėra menka galia ... Analizuoti žodį 
„liga“ reiškia analizuoti gydytojo vaidmenį ... Analizė atskleidžia, jog medicininė praktika pir- 
miausia yra politinė praktika (p. 2). 


Pasitikėjimas ir ekspertai 
Anthony Giddens, The Conseguences of Modernity, 1990. 


Pasitikėjimas ekspertais ir profesinėmis žiniomis yra, pasak Giddenso, „sandoris su modernybe“, 
atspindintis faktą, jog moderniosiose kultūrose, kitaip nei ikimoderniosiose visuomenėse, pasiti- 
kėjimo kreditas duodamas bekūnėms, abstrakčioms sistemoms. Visuomeninio gyvenimo formos, 
kurios evoliucionavo nuo Bacono ir Švietimo amžiaus laikų, tolydžio vis labiau kliovėsi tais, ku- 
rie disponuoja žiniomis bei ekspertiniais įgūdžiais. Jo manymu, gali būti, kad judame ne į post- 
modernųjį, o į „aukštosios modernybės“ pasaulį. 

Ar tai reiškia tik tai, kad bus daugiau ekspertų ir naujų šaltinių profesionalų galiai? Ar mes 
praradome pasitikėjimą branduolinės fizikos žinovais ir pradėjome kliautis ekologijos specialis- 
tais? Ar politikos formuotojai nustojo pasitikėti visažiniais ekonomistais ir pradėjo kliautis profe- 
sionaliais „atstovais spaudai“, įvaizdžių kūrėjais ir politiniais vadybininkais? 6 


Profesinių grupių galia kovojant dėl jų ekspertinių žinių pripažinimo, jų sugebėjimas 
naudotis šia galia ir ją išlaikyti įvairiose viešosios politikos srityse buvo daugybės tyri- 
nėtojų, ypač anglų ir amerikiečių, studijų objektas. Freidsonas (1986) net pareiškė, jog 
šis susirūpinimas dėl gydytojų ir teisininkų, socialinių darbuotojų ir mokytojų, inžineri- 
jos ar technologijos profesionalų galios, tapo „liga“, kuri nėra taip paplitusi kitose pra- 
moninėse šalyse. 

Šią tezę, kad susirūpinimas profesionalų galia yra specifinė anglų ir amerikiečių liga, 
iš dalies patvirtina faktas, jog per pastaruosius du dešimtmečius sulaukėme daugybės aka- 
deminių darbų, kritikuojančių „profesionalizmą“, ir buvome didėjančio visuomenės nusi- 
vylimo ekspertais ir jų darbais liudytojai. Profesionalai jau neturi tos autonomijos nepro- 
fesionalų atžvilgiu, kurią dar visai neseniai turėjo. Mokytojams, gydytojams, teisininkams 
ir mokslininkams (neminint kitų grupių, pretendavusių į profesionalų statusą) mestas iš- 
šūkis: jų pretenzijos į išmanymą nustojo tenkinti „klientą“. Stebimo profesionalų galios 
silpnėjimo padariniai politinių problemų apibrėžimo ir darbotvarkių formavimo procesui 
gali būti labai ryškūs. Vakarų kultūra ilgai nekritiškai kliovėsi žiniomis ir mokslu kaip 
žmonijos pažangos varikliu. Tačiau aštuntąjį šio amžiaus dešimtmetį pramoninėse visuo- 
menėse vis labiau pradėjo ryškėti ambivalentiškas požiūris į ekspertus, mokslą ir techno- 
logiją (Nelkin (ed.), 1992: x). Viena svarbesnių šios nuostatos atsiradimo priežasčių bu- 
vo nusivylimas augimu, technologija ir apskritai „pažanga“. Sumažėjo visuomenės pasi- 
tikėjimas politika, grindžiama „mokslinėmis“ ekspertų išvadomis, kartu sumažėjo pasiti- 
kėjimas gydytojais, mokytojais ir t.t. 


+ Ekspertai ir politiniai nesutarimai 
Dorothy Nelkin (ed.), Controversy: Politics of Technical Decisions, 3rd edn., 1992 


Šiame straipsnių rinkinyje aptariamos įvairios labai techniškos politinių sprendimų priėmimo sri- 
tys, tokios kaip fetaliniai tyrimai, gyvulių teisės, surogatinių motinų problema, ozono sluoksnio 
skylės, Exxon Valdez tanklaivio katastofa, branduolinė energetika, maisto dieta ir vėžiniai bei pro- 
fesiniai susirgimai, genetiniai eksperimentai, kreacionizmo/evoliucionizmo ginčas, AIDS ir DNR 
tyrimai. Kiekvienoje iš šių studijų siekama išsiaiškinti: 

e mokslo ir politikos sąveiką tyrimų, jų rezultatų taikymo, rizikos įvertinimo ir reguliavimo 

srityse; 

e sprendimų priėmimo struktūrą ir konfliktų šaltinius; 

e ekspertų vaidmenį; 

e nesutarimų „sprendimo“ būdą. 


Visos jos susijusios su labai jautriomis visuomeninėmis problemomis ir parodo, kaip ekspertų 
žinios bei nuomonės naudojamos politiniu lygiu. Jas reziumuodama rinkinio sudarytoja daro iš- 
vadą, jog politiniai ginčai, kuriuose apeliuojama į mokslą, iš esmės nesiskiria nuo kitokių poli- 
tinių nesutarimų: 


Tai, kaip asmuo suvokia mokslą ir technologiją, priklauso nuo jo interesų, asmeninių verty- 
bių, rizikos įvertinimo ir požiūrio į valdžią. Tam tikros praktikos socialiniai ir moraliniai pa- 
dariniai savo reikšmingumu gali nusverti mokslinės verifikacijos argumentus ... Neįtikima ir 
tai, kad vien techniniai argumentai gali pakeisti žmonių nuostatas ... Kai kuriais atvejais (naf- 
tos išsiliejimo į jūrą ar branduolinių incidentų atveju) įvykių dramatizmas padaro didesnį po- 
veikį politiniams debatams, nei technologiniai argumentai ... Mėginimai spręsti konfliktus dėl 

mokslo ir technologijos neišvengiamai susiduria su sunkumais vertinant techninio pobūdžio 
dalykus. Specializuotos žinios, kurių reikia tokiems vertinimams daryti, kelia problemų pilie- 
čiui, kuriam rūpi viešieji reikalai, ypač esant situacijai, kai vyrauja nepasitikėjimo nuotaikos. 
Viešųjų problemų techninių ir politinių aspektų neatskiriamumas, techninio efektyvumo ir po- 
litinio priimtinumo konfliktai tolydžio vis labiau apsunkina klausimą, kam patikėti sprendimų 
priėmimo galią ir kas iš tikrųjų atstovauja viešajam interesui. 

(Nelkin, 1992: xxi-xxii). 9 


Viešajame sektoriuje profesionalai pajuto ne tik skepticizmą savo atžvilgiu, bet ir ki- 
tokį puolimą: finansavimo mažinimą. Kalbėdami apie britų vietos valdžios profesionalų 
padėtį per pastaruosius du dešimtmečius Laffinas ir Youngas pabrėžia: 


Vyriausybės pasiryžimas bet kuria kaina sumažinti viešąsias išlaidas reiškė. kad daugelis profesiona- 
lų pateiktų projektų. reikalaujančių didinti viešąsias išlaidas, turėjo būti įkišti į stalčius. Vyriausybės 
politikos stilius [apie politikos stilių žr. 2.10.2], nulemtas daugiausia šio jos pasiryžimo, ryškiai sky- 
rėsi nuo visų kitų pokarinių vyriausybių stiliaus ... Reikia pridurti, jog šiam stiliui buvo būdingas ir 
nepasitikėjimas viešaisiais pareigūnais bei profesionalais, įtrauktais į gerovės valstybės valdymą ... 
Dėl šių politinių pokyčių politikos formavimo galia pamažu buvo atimta iš politikos bendruomenių, 
kuriose vyravo profesionalai [apie politikos bendruomenes žr. 2.10.2]. ... ir perleista ministrams bei 
jų artimiausiems patarėjams ... Politikos bendruomenės daugelyje sričių prarado savo įtaką arba ap- 
skritai nustojo egzistuoti. 

(Laffin and Young, 1990:35-36) 


Laffino ir Youngo įsitikinimu, klostosi naujo tipo profesinis diskursas, kai profesio- 
nalai jau negali skelbtis „geriau išmaną“, bet turi „užsitarnauti pasitikėjimą“ (Laffin and 
Young, 1990:108). Vis dėlto jie mano, jog profesionalizmas kaip „kalba“ (ibid.:3; 2.9.1) 
yra pajėgus adaptuotis prie šių pakitusių sąlygų. 

Tad negalima teigti, jog profesionalai nebedaro esminės įtakos politinam procesui. Vie- 
na vertus, pažinimas tapo labiau pliuralistinis: kiekvienam ekspertui, kuris teigia A, yra 
kitų ekspertų, kurie teigia B pasiremdami tokiu pat profesiniu arba ekspertiniu autorite- 
tingumu. O tai neišvengiamai reiškia, kad „ekspertizė“, arba profesionalumas, turi būti 
traktuojamas kaip sudedamoji vykstančios politinės argumentacijos dalis. Todėl ekspertai 
ir profesionalai turi būti laikomi ne atskira klase ar struktūra, o veikiau tik vienais iš dau- 
gelio politinio proceso dalyvių. Jie nėra „nepolitiniai“ arba neutralūs proceso dalyviai: 
jie gali ginti klasinius arba kapitalistinius interesus, taip pat profesines vertybes bei įsiti- 
kinimus (žr., pvz., Johnson, 1972; Parry and Parry, 1976; Dunleavy, 1981). Anot Wil- 
dingo, valdžia profesionalams suteikia tiek galių, kiek jai tai naudinga. Kas vieną kartą 
buvo suteikta, vėliau gali būti atimta — tai liudija pastarujų dviejų dešimtmečių patirtis 
(Wilding, 1982). Šią situaciją išryškina socialinių teoretikų padėtis politiniame procese. 
Nuo aštuntojo dešimtmečio tariamoji žala, akademinių teoretikų padaryta įvairiose viešo- 
sios politikos srityse, „naujosios dešinės“ naudojama kaip svertas delegitimizuoti profe- 
sines socialinių teoretikų pretenzijas (Steinfels, 1979; Levitas, 1986). Darbai, kuriuose 

socialinių mokslų „ekspertai“ puolami dėl šios žalos ir su kuriais būtina susipažinti, yra 
Moynihan (1965), Banfield (1980) ir Glazer (1988). 


+ Nathan Glazer, The Limits of Social Policy, 1988. 


Kaip sociologas urbanistas Glazeris dalyvavo Kennedy administracijos programose. Tuomet kaip 
liberalas jis entuziastingai palaikė socialinės reformos idėjas. Viešosios politikos mokslas ir žur- 
nalas The Public Interest (įsteigtas Danielo Bellio 1964 m.) atspindėjo šią naują nuotaiką: 


jis skelbė ateinant naują amžių, kai savo socialines problemas spręsime racionaliai ir prag- 
matiškai. Ideologinius konservatorių ir liberalų nesutarimus galėjome palikti praeityje todėl, 
kad mes daugiau žinojome ir todėl, kad turėjome arba tikėjomės netrukus turėti geresnių ana- 
litinių įrankių (p. 1). 


Tačiau septintojo dešimtmečio pabaigoje jo nuotaikos ėmė keistis. Naujoji socialinė politika 
„sukeldavo tiek pat naujų problemų, kiek jų pavykdavo išspręsti“. Liberalioji socialinė politika 
silpnino šeimos, etninius ir bendruomeninius ryšius, griovė darbo etiką. Lygybės siekis problemų 
sprendimą tik sunkino, o liberalusis įsitikinimas, kad „kiekviena problema turi savo politinį spren- 
dimą“, pasirodė realiai neįgyvendinamas. 

Beveik kiekvienoje srityje ... socialinė politika provokavo vis naujus ir nepasotinamus reika- 
lavimus. Vadovavomės iliuzija, kad socialinė politika sprendžia ir mažina problemas; tačiau kiek- 
viena politika turi dinamiškų aspektų ta prasme, kad ji keičia problemų pobūdį ir sukelia naujų 
problemų (p. 6). 

Rinkėjų ir ekspertų reikalavimai didinti viešąsias išlaidas, kad jos prilygtų išlaidoms kitose ša- 
lyse, socialinių paslaugų profesionalizavimas kartu su žinių stoka, pasak Glazerio, jį privertė su- 
vokti, jog problemos ne tik gali neturėti politinio sprendimo, bet kad ir patys sprendimai gali 
sukelti ne mažiau rimtų problemų. Socialinė politika buvo grindžiama pernelyg optimistiniu po- 
žiūriu į žinių galią vykdant socialines reformas. Be to, Amerikoje per mažai reikšmės buvo tei- 
kiama tiems bruožams, kurie ją skiria nuo Vakarų Europos, tarp jų: 

e federalizmo įtaka; 

e etninis bei religinis JAV heterogeniškumas; 

e unikali JAV juodaodžių problema; 

e JAV visuomenės ir kultūros individualizmas, grindžiamas savanoriškumo, privatumo ir de- 

centralizacijos idėjomis; 

e idėja, kad problemos turi būti sprendžiamos ne valstybės, o autonominių, nepriklausomų 

institucijų. 9 


Po Antrojo pasaulinio karo atsiradus akademiniams ir „profesionalizuotiems“ sociali- 
niams mokslams ryšys tarp organizuotų žinių ir socialinių, ekonominių bei kitokių pro- 
blemų tapo labiau institucionalizuotas. Viešosios politikos tyrimai buvo plėtojami ne tik 
universitetuose ar kitose akademinėse institucijose. Socialinių žinių paklausa buvo tokia 
didelė, kad aštuntąjį dešimtmetį visose pramoninėse šalyse ėmė sparčiai kurtis įvairiau- 

sios organizacijos, atliekančios socialinių mokslų tyrimus (Crawford and Perry (eds.), 
1976). Didžiausią įtaką iš visų „viešosios politikos mokslų“, kaip juos vadino Lasswel- 
las, turėjo ekonomika; taip buvo iš dalies dėl to, kad po karo į valdymo aparatą vis dau- 
giau buvo įtraukiama ekonomistų. Nors kiti socialiniai mokslai nebuvo taip smarkiai in- 
korporuoti į politikos formavimo procesą, jie vis dėlto darė poveikį per jų pateikiamą 
socialinių reiškinių bei problemų analizę. Tiesa, tas poveikis buvo nelabai tolygus. Antai 
Goffmano (1968) idėjos apie prieglaudos namus turėjo, kaip pažymi Bulmeris (1990:137), 
neabejotinos įtakos keičiant politiką psichinių ligonių atžvilgiu. Kita vertus, didmiesčių 
socialinės struktūros tyrimai buvo visiškai ignoruojami sprendžiant būstų bei kitokias did- 
miesčių problemas. 

Socialinių mokslų įtaka viešajai politikai, ypač srityse, susijusiose su socialine rūpy- 
ba ir galimybių išlyginimo pastangomis, buvo pagrindinė reakcijos prieš septintojo de- 
šimtmečio liberalizmą tema. Būtent šiame nusivylimo reformistinėmis viešosios politikos 
idėjomis kontekste 1970—1980-aisiais prasidėjo „minties tankų“ ekspansija. 


2.8.2 „Minties tankai“ 
+“ Pagrindiniai tekstai 


„Minties tankai“ patraukia vis didesnį tyrinėtojų dėmesį. Pagrindiniai darbai, kuriuose aptariama 
bendroji jų raida, yra šie: 

C. H. Weiss, Organizations for Policy Analysis, 1992. 

J. A. Smith, „Think-tanks and the politics of ideas“, 1989. 

J. A. Smith, The Idea Brokers, 1990. 

F. Fischer, „American think-tanks“, 1991. 

K. Hoover, „The changing world of think-tanks“, 1989. 

P. Self, Government by the Market, 1993. 

R. Cockett, Thinking the Unthinkable, 1994. 


Atskirų „minties tankų“ analizę pateikia: 


RAND: Williams and Palmatier (1992); B.R. Smith (1966); T.A. Smith (1972). 
Brookings: Rivlin (1992). 

American Institute for Public Policy Research: Ford (1992). 

The Institute of Economic Affairs: Cockett (1994). 

The Centre for Policy Studies: Todd (1991). 

The Adam Smith Institute: Pirie (1988); Martin (1993). 

Political and Economic Planning: Pinder (ed.) (1981). 

The Fabian Society: Inglis (1982); Cole (1961); Smith (1979). 

Svarbiausia politinių darbotvarkių ir problemų konstravimo studijų naujovė buvo „min- 
ties tankų“ ir tyrimo organizacijų, siekiančių daryti įtaką politinei darbotvarkei ir propa- 
guoti vienokią ar kitokią politiką, atsiradimas. Aštuntasis ir devintasis dešimtmečiai bu- 
vo ypač palankūs „minties tankų“ plėtotei, iš dalies dėl to, kad tuometinėmis ekonomi- 
nėmis ir socialinėmis sąlygomis politikos formuotojams atsirado naujų idėjų poreikis. Ne- 
valstybiniai „minties tankai“ savo uždaviniu laiko konteksto, kuriame vyksta debatai, for- 
mavimą ir siekia daryti įtaką „problemų“ konstravimo procesui. Iš pirmo žvilgsnio gali 
atrodyti, jog „minties tankų“ idėja yra šiuolaikinis išradimas. Tačiau politikos patarėjų 
idėja toli gražu nėra nauja, ji tokia pat sena, kaip ir valdžios idėja. Toks patarėjas buvo 
Juozapas Senajame testamente, garsėjęs savo pramatymo galia ir sugebėjimu padėti val- 
dovui aiškiai suvokti problemas, rasti galimus jų sprendimų būdus, išsiaiškinti savo stip- 
riąsias ir silpnąsias vietas. Per visą istoriją valdovai turėdavo savo išminčių ir kitokių pa- 
tarėjų. Kaip matėme, Francisas Baconas ir Machiavellis priklausė ankstyvajai samdomų 
mąstytojų atmainai. Tačiau Juozapas, Baconas ir Machiavellis priklausė valdžios saviš- 
kių ratui, t. y. buvo parankiniai patarėjai (žr. Kelly, 1963). 

Šiuolaikinių nepriklausomų „minties tankų“ ištakos sietinos su Fabianiečių draugija, 
kurią 1884 m. įkūrė Beatrice ir Sydney Webbai, Bernardas Shaw, Sydney Oliveris ir Gra- 
hamas Wallasas. Iš kitų Žymių figūrų jai priklausė H.G. Wellsas, L.T. Hobhouse'as ir 
J.A. Hobsonas. Jų tikslas buvo skatinti raidą socializmo link laipsniškos kaitos, o ne re- 
voliucijos keliu. Draugija buvo pavadinta Romos imperatoriaus Fabiano „Lėtojo“ (Cunc- 
tator) garbei. Jos vadovai tikėjo, kad leisdami pamfletus ir knygas, organizuodami se- 
minarus ir skatindami diskusijas jie gali pakeisti intelektinį savo laikmečio klimatą, o 
konkrečiau — leiboristų partijos nuostatas (Cole, 1961; Inglis, 1982; Smith, 1979). Fa- 
bianiečiai buvo daugelio kitų vėlesnių „minties tankų“ prototipas. Fabianiečių įtaka apo- 
gėjų pasiekė prieš Pirmąjį pasaulinį karą, nors ir šiandien jie veikia kaip „minties tan- 
kų“ pasaulio „grandai“. 

Trečiąjį ir ketvirtąjį dešimtmetį atsirado dar du iš pirmųjų „minties tankų“: Chatham 
House ir Political and Economic Planning. Pirmasis tebeveikia kaip solidus tarptautinių 
santykių tyrimo institutas, puiki vieta pareikšti savo nuomonę akademikams, politikams 
ir viešiesiems pareigūnams. „Politinio ir ekonominio planavimo“ institutas (žr. Pinder, 
1981) 1976 m. susijungė su „Socialinio planavimo tyrimų centru“ (Centre for Studies on 
Social Planning) ir tapo „Viešosios politikos tyrimų institutu“ (Policy Studies Institute). 

Svarbus įvykis pokario laikotarpiu buvo Ekonominių reikalų instituto, /nstitute for 
Economic Affairs (IEA), įkūrimas; jį 1955 m. įsteigė Anthony Fischeris ir Oliveris Smed- 
ley — įkvėpti Hayeko idėjų. Kaip ir Fabianiečių draugija, savo misija jis laikė intelekti- 
nio klimato pakeitimą — tik šįkart priešinga linkme. Nuo 1970-ųjų IEA darė didžiulę įta- 
ką, ir jis pagrįstai gali didžiuotis tuo, kad daugiausia jo įtakoje buvo suformuota politinė 
Thatcher vyriausybių darbotvarkė (Seldon, 1981; Cockett, 1994). IEA pavyzdžiu That- 
cher ir Keithas Josephas, pagrindinis jos patarėjas, 1974 m. įsteigė „Konservatyvųjį vie- 
šosios politikos studijų centrą“ (Conserative Centre for Policy Studies) (žr. Todd, 1991). 
Vėliau, 1976 m., dar vieną (nepriklausomą) dešiniosios pakraipos „minties tanką“ — Ada- 

mo Smitho institutą (Adam Smith Institute) — įsteigė Eamonas ir Stewartas Butleriai ir 
Madsenas Pirie (Pirie 1988). 1980-aisiais Adamo Smitho institutas buvo svarbiausias to- 
kių idėjų, kaip privatizavimas (Pirie, 1988), „piliečių chartija“ bei kitų „naujosios deši- 
nės“ politinės darbotvarkės idėjų (žr. Martin, 1993:48—54) propaguotojas. Vienu metu at- 
rodė, jog britų politikos „kairysis“ sparnas nebeatlaiko „dešiniųjų“ „minties tankų“ spau- 
dimo. Tada leiboristų partija, faktiškai inicijavusi pačią „minties tankų“ idėją, nusprendė 
kurti naują organizaciją, galinčią padėti formuoti centro kairiąją politiką. Sumanymas buvo 
realizuotas 1988 m. — įkurtas „Viešosios politikos tyrimų institutas“ (/nstitute for Public 
Policy Research), kurio vadovais tapo Tessa Blackstone (buvusi valstybinio „minties tan- 
ko“, CPRS (žr. 3.8.2) narė), Jamesas Cornfordas ir Patricia Hewett. Nenorėdama atsilik- 
ti, Davido Oweno vadovaujama naujoji socialdemokratų partija 1989 m. įkūrė savo „min- 
ties tanką“ naujoms idėjoms generuoti — „Socialinės rinkos fondą“ (Social Market Foun- 
dation). Naujų „minties tankų“ plėtra vyko toliau:1992 m. susikūrė „Europos viešosios 
politikos forumas“ (European Policy Forum), vadovaujamas Grahamo Mathero ir Fran- 
ko Viberto, 1993 m. buvo įsteigtas DEMOS, vadovaujamas Martino Jacgues ir Geoffo 
Mulgano. Pastarąjį Trevoras Smithas apibūdino kaip kvintesencinį postmoderniosios po- 
litikos produktą: 


DEMOS ... atvirai skelbiasi esąs postmodernus, ir į savo tarybą įtraukęs skirtingų viso politinio. aka- 
deminio ir komercinio spektro atstovų viešosios politikos darbotvarkę mėgina atverti naujiems daly- 
viams ir ilgalaikiams interesams. Žvelgdamas į dalykus ilgalaikės perspektyvos. o ne trumpalaikių 
aktualijų požiūriu. jis mėgina daryti įtaką politinės minties ir veiksmo kultūrai. 

(Smith, 1994:135) 


Nors Britanija gali pasigirti ir seniausiu „minties tanku“ — Fabianiečių draugija, — ir 
vienu iš jauniausių — DEMOS'u, tikroji jų klestėjimo vieta yra Amerika. Čia vienos pir- 
mųjų nepriklausomų tyrimų organizacijų buvo: Russell Sage Foundation (1907); Institu- 
te for Governmental Research (1916); Twentieth Century Fund (1919); National Bureau 
of Economic Research (1920). (Jų apžvalgą pateikia J.A. Smith, 1989, 1991). Tačiau turbūt 
tik Brookings Institution, įsteigtas 1927 m., Žymi „minties tankų“, kaip juos dabar su- 
prantame, kūrimosi pradžią. Brookingso institutą įsteigė verslininkas Robertas S. Broo- 
kingsas, kurį patyrimas, įgytas dirbant Karo pramonės taryboje Pirmojo pasaulinio karo 
metais, įtikino, jog valdymo tobulėjimas galimas tik tobulinant supratimą ir Žinias. Iš pra- 
džių jis įkūrė „Valdymo tyrimų institutą“ (/nstitute for Governmental Reseach), po to — 
viešosios politikos studijų aukštąją mokyklą. 1927 m. šie projektai buvo sujungti ir įsteigtas 
Brookings Institution (žr. Rivlin, 1992). Brookingso institutas nėra ideologiškai angažuo- 
tas. Kartais jis traktuojamas kaip „liberalus“ ir palankus demokratų partijai, tačiau jis jo- 
kiu būdu nėra „politinis“ arba „partinis“ ta prasme, kuria dauguma JAV „minties tankų“ 
yra „politiniai“ ir „partiniai“. Tarp solidžiausių „nepolitinių“ „minties tankų“ yra Center 
on Budget and Policy Priorities (Biudžeto ir polikos prioritetų tyrimo centras, įsteigtas 
1981 m.; žr. Schapiro et al., 1992) ir Center for Policy Research in Education (Švietimo 

politikos tyrimų centras, įsteigtas 1985 m.: žr. Fuhrman, 1992). Ryškiausias ideologiškai 
angažuoto „minties tanko“ modelis — 1943 m. įsteigtas American Enterprise Institute for 
Public Policy Reseach, AEP (Amerikos verslo viešosios politikos tyrimų institutas). Ki- 
tas „naujosios dešinės“ „minties tankas“ yra Heritage Foundation (Paveldo fondas), įsteig- 
tas 1973 m. (Ford, 1992). Panašiai kaip Britanijos dešiniosios pakraipos „minties tan- 
kai“, Amerikoje AEP ir Heritage Foundation — kartu su Center for Strategic Studies, 
Cato Institute, Hoover Institute, Institute for Contemporary Studies ir Institute for Edu- 
cational Affairs (žr. Pescheck, 1987; J.A. Smith, 1991) - atliko svarbiausią vaidmenį for- 
muojant JAV viešosios politikos darbotvarkę aštuntąjį ir devintąjį dešimtmetį. Kaip ir Bri- 
tanijoje, konservatorių oponentų pasirodymas „minties tankų“ arenoje vėlavo. Tiesa, de- 
mokratų partijos atsakas — 1981 m. įsteigtas Center for National Policy — iš dalies padė- 
jo atkurti pusiausvyrą. 

Šalia Brookingso instituto RAND Corporation yra vienas galingiausių JAV „minties 
tankų“ rungčių dalyvis. Įsteigta po Antrojo pasaulinio karo, 1948 m., 


RAND Korporacija kartais vadinama „„motuše Rand“ — taip pripažįstama jos, kaip vieno pirmųjų 
„minties tankų“ vaidmuo ir ilgametė motininė funkcija generuojant mažesnių „minties tankų“ atža- 
lyną. Tačiau ji stengiasi laikytis atokiai nuo šio atžalyno ir atkakliai ginti savo nepriklausomybę ir 
atsispirti mėginimams jai priklijuoti įpareigojančias „konservatyvumo“ ar „liberalumo“ etiketes. RAND 
nuo pat pradžių pasižymėjo ir iki šiol pasižymi minties laisve. kurią ji suteikia savo bendradarbiams, 
nors pastaraisiais metais jau šiek tiek nusileido griežtesnės kontrolės reikalavimams ..: Žodžiu. RAND 
savo korporacinį gyvenimą pradėjo nuo mėginimų rasti pusiausvyrą tarp Guliverio kelionių Lagado 
akademijos ir Franciso Bacono Naujosios Atlantidės mokslo vizijų. Tai buvo jaunų, talentingų, ener- 
gingų, savo gyvenimą skyrusių idėjai intelektualų būrys — ir kažin, ar visame pasaulyje jam kas nors 
galėjo prilygti. 

(Williams and Palmatier, 1992:50--5 1) 


Tačiau čia derėtų pridurti, jog šaunusis RAND jaunimas atsako ir už technokratinį 
uolumą (žr. Smith, 1972:61-62), kuris nemažai prisidėjo prie plėtojimo tos gynybos stra- 
tegijos, kurios kulminacija buvo Kubos raketinė krizė (Žr. 3.3.6). 

Kaip matome iš šios apžvalgos, „minties tankų“ pobūdis yra labai įvairus: yra didelių 
ir dosniai finansuojamų, yra mažų ir labai politizuotų, yra ir didelių, dosniai finansuoja- 
mų ir politizuotų. Jie gali būti „akademiniai“ ta prasme, kad skelbia darbus, kurie pade- 
da kelti bendrąjį pažinimo lygį, tačiau jie gali būti ir grynai „ideologiniai“. Droras nu- 
braukia daugybę organizacijų teigdamas, jog „viešosios politikos tyrimų, projektų, anali- 
zės organizacijos“ („minties tankai“) skiriasi nuo „valstybinių organizacijų, užsiimančių 
sprendimų priėmimo tobulinimo klausimais“ ir nuo „fundamentinių tyrimų institutų“ (Dror, 
1984). Tiksliau būtų sakyti, jog esama dviejų tipų „minties tankų“: valstybinių ir nevals- 
tybinių. Pirmuosius aptarsime trečiojoje dalyje (3.8.2). Nevalstybiniai „minties tankai“ gali 
būti klasifikuojami pagal jų vietą politiniame kairės ir dešinės spektre, o tuos, kurie skel- 
biasi esą nepriklausomi arba „nešališki“, galima patalpinti to spektro centre (žr. Barberis 
and May, 1993:113 ir toliau). 

+ „Minties tankai“ 


James Cornford, „Performing fleas: reflections from a think-tank“, 1990. 

Atėjęs iš akademinio pasaulio Jamesas Cornfordas vadovavo vienai didžiausių socialinių mokslų 
finansavimo institucijai Britanijoje, - Nuffieldo fondui. 1989 m. pradėjo dirbti kairiosios pakrai- 
pos „minties tanke“ — Viešosios politikos tyrimų institute. Savo straipsnyje jis argumentuoja, jog 
„Minties tankų“ vaidmuo nėra labai svarbus palyginti su valstybinių departamentų, korporacijų, 
profesinių sąjungų, politinių partijų ir interesų grupių vaidmeniu. Pasak jo, jie panašūs į „dre- 
suotas blusas“, kurios nuolat ieško momento arba progos įkąsti į politinį kūną. Šiame vaidmeny- 
je „minties tankas“ iš esmės yra tarpininkas, gyvenantis kitų sąskaita. Jų svarbą lemia ne tiek jų 
indėlio į politikos teoriją originalumas, kiek jų sugebėjimas propaguoti ir „stumti“ idėjas. Kaip 
„Minties tankas“ tai atlieka, priklauso nuo jo „dydžio, kompetencijos pločio, laiko horizonto, įsi- 
traukimo į tyrimus, ideologinio angažavimosi, ryšių su esančiais valdžioje ir veiklos strategijos“. 
„Minties tankai“, jo manymu, „išpažįsta valdymo dialogu principą, tiki racionalios diskusijos, kaip 
pažangos variklio, galia“. 


„Minties tankų“ vadovas 
1991-1992 m. žurnalas The Economist (vol. 321, 21 December - 3 January 1992, p. 81-85) 
paskelbė žinomiausių pasaulio „minties tankų“ vadovą. Žurnalas juos įvertino balais pagal šiuos 
požymius: protingas; turintis ryšių; gudrus; „šilta vietelė“; ekstravagantiškas. Jame pateikiamas toks 
jų sąrašas su atitinkamais balais: 

Council on Foreign Relations (Niujorkas) 4;5;3;3;0 

Royal Institute of International Affairs (Londonas) 3;5;3;2;0 

Stiftung Wissenschaft und Politik (Ebenhausenas, Vokietija) 3;4;1;4;2 

Užsienio politikos asociacija (Maskva) 2;3;4;2:0 

Center for Strategic and International Studies (Vašingtonas) 3;5;5;3;1 

International Institute for Strategic Studies (Londonas) 3;4;3;1;2 

Institute of Strategic Studies (Kuala Lumpur) 2;4;4;3;4 

Centre for European Policy Studies (Briuselis) 4;4;2;3;1 

East-West Center (Havajai) 3;3;3;5;2 

Institute for International Economics (Vašingtonas) 5;3;4;3;0 

Institute of Economic Affairs (Londonas) 3;2:3;2;4 

Adam Smith Institute (Londonas) 2;3;5;2:3 

Economic Policy Institute (Vašingtonas) 2;2;3;1;2 

Liberty and Democracy Institute (Lima, Peru) 4;5;4;2;3 

Korea Development Institute (Seulas) 4;5;2;3;1 

Institute for Policy Studies (Singapūras) 3;4;1;4;2 

Promethėe (Paryžius) 3;4;2:3;1 

Mazingera Institute (Nairobis) 4;2;1;0;2 

Brookings Institution (Vašingtonas) 4;3;3;4;1 

American Enterprise Institute (Vašingtonas) 4;4;3;2;2 

Cato Institute (Vašingtonas) 4;1;3;2;5 
Heritage Foundation (Vašingtonas) 2;3;5;3;4 


Hoover Institution on War, Revolution and Peace (Stanfordo universitetas) 5:3;3;5;3 


„Minties tankai“ 1990-aisiais 


1980-ieji buvo „minties tankų“ aukso amžius. Tačiau kaip 1994 m. rašė The Sunday Times, gan- 
dai apie jų mirtį yra gerokai perdėti: 


Trevoras McDonaldas atsiprašė: vyriškis, kuris laidoje News at Ten neseniai kalbėjo apie Ii- 
beraliųjų demokratų finansų politiką, buvo ne Andrew Dilnotas iš Fiskalinių studijų instituto, 
o Madsenas Pirie iš Adamo Smitho instituto. Tačiau ir Dilmonas po kelių minučių pasirodė 
laidoje Newsnight; jis pateikė komentarų Paddy Ashdowno siūlymams, - iškart po Helen Wil- 
kinson, iš DEMOS instituto, kuri kalbėjo apie „ištižėlių kartą“. Staiga radijo bangas užpildė 
„Minties tankų“ ekspertų klegesys — kaip tai būdavo aštuntojo dešimtmečio pradžioje. 
(„Great minds think alike“, The Sunday Times, 21 August 1994; 4.3) 


Britų „minties tankų“ Žemėlapis 


Barberis ir May (1993) siūlo britų „minties tankų“ žemėlapį, sudarytą pagal politinį kairės-deši- 
nės matmenį (2.15 diagrama). 


2.15 diagrama. Britų „minties tankų“ žemėlapis 


Kairė Centras Dešinė 
Fabianiečių Viešosios politikos 
draugija studijų centras 
Darbo tyrimų Hansardo Adamo Smitho 
departamentas draugija institutas 


Viešosios politikos 


tyrimų institutas Ekonominių 
Viešosios politikos reikalų 
studijų institutas institutas 


Šaltinis: Pagal Barberis and May (1993:113) 


Už Britanijos ir Amerikos ribų 
Kaip rodo Economist pateiktas sąrašas (aukščiau), ten taip pat atsirado įvairių „minties tankų“. 
Japonija yra viena iš tų šalių, kur jų daugėjo taip pat sparčiai kaip ir Britanijoje bei JAV: 

Iki pat septintojo dešimtmečio Japonijoje beveik nebuvo privačių organizacijų, užsiimančių 
viešosios politikos analize. Tačiau aštuntojo dešimtmečio pradžioje jų jau buvo virš 70 ... 
Dauguma Japonijos „minties tankų“ yra glaudžiai susiję su korporacijomis, 0 jų ryšiai su uni- 
versitetais nėra tokie stiprūs kaip Jungtinėse Valstijose. 

(Smith, 1989:177) 


Selfas (1993) rašo apie tai, kaip dešiniosios pakraipos „minties tankai“ Australijoje, Naujo- 
joje Zelandijoje bei Kanadoje pradėjo daryti didelę įtaką politinei darbotvarkei. Jis pažymi, jog 
Australijoje ir Naujojoje Zelandijoje „labai glaudūs ryšiai „minties tankus“ sieja su dešiniojo 
sparno politikais“ (Self, 1993:66). Žr. taip pat Marsh (1991), kur pateikiama „minties tankų“ 
vaidmens Australijoje analizė. Naujojoje Zelandijoje Business Roundtable („Verslo apskritasis 
stalas“), o Kanadoje Frazerio institutas (Frazer Institute) padarė didžiulį poveikį viešajai tų šalių 
politikai. 6 


Anot Carolio Weisso (1992), nepriklausomų viešosios politikos analizės organizacijų 
gausą ir plėtrą Jungtinėse Valstijose skatino keturi pagrindiniai veiksniai: politinė frag- 
mentacija, disagregacija, tolydžio sudėtingesnis socialinių problemų pobūdis ir smunkan- 
tis viešųjų tarnybų autoritetas. Šie veiksniai, nors ir nevienodai, reiškėsi ir kitose politi- 
nėse sistemose. Praeityje buvo galima sakyti, jog Žinių ir idėjų sintezavimo bei populia- 
rinimo užduotį atlieka „iškilūs žmonės“ ir politinės partijos. Iškilūs Žmonės — viešosios 
nuomonės formuotojai, užimdami svarbiausią vietą nuomonių, idėjų ir Žinių tinkle, visa- 
da būdavo naujų idėjų ištakose. Tačiau tai buvo nedidelio ir palyginti homogeniško elito 
politikos pasaulis, kurio nariai glaudžiai bendradarbiavo su sprendimų priėmėjais ir ku- 
rio narių cirkuliacija papildydavo valdančiojo elito gretas. Tačiau dėl priežasčių, kurias 
nurodo Weissas, idėjų santykis su politikos formavimo procesu labai pasikeitė, palyginti 
su tuo, kuris buvo susiklostęs Keyneso laikais. „Minties tankų“ gausėjimas gali būti trak- 
tuojamas arba kaip pliuralizmo apraiška šiuolaikinėje informacinėje visuomenėje, arba kaip 
grėsmė demokratijai. Kartu su pliuralistais galima argumentuoti, jog „minties tankų“ gausa 
leidžia efektyviau politinėse diskusijose panaudoti žinias; be to, atviroje visuomenėje idėjų 
konfliktas yra neatskiriama demokratinio proceso dalis. Kita vertus, grėsmę gali kelti tai, 
kad ne visiems prieinamos analizės paslaugos. Į tai atkreipia dėmesį tie teoretikai, kurie 
pabrėžia, jog analizė gali būti naudojama kaip politinių diskusijų iškraipymo ir manipu- 
liavimo priemonė (2.7.3). Kad dalyvavimas politiniame procese būtų realus, būtina spręsti 
klausimą, kaip viešosios politikos analizė galėtų išlyginti, o ne didinti, įtakos nelygybę. 
Kaip pabrėžia Bobrowas ir Dryzekas: 


Didelės korporacijos, valstybinė biurokratija. nacionalinės interesų grupės ir profesinės asociacijos 
yra gerai organizuotos ir turi lėšų kvalifikuotiems jų interesų gynėjams pasisamdyti, o bėndruome- 
nių organizacijos. smulkusis verslas ir nepasiturintieji paprastai atsiduria nepalankioje situacijoje 
net forume, kuris formaliai visiems leidžia prieiti prie tokių dalykų. kaip parlamentinis svarsty- 


mas. viešas teisminis procesas, specialių komisijų tyrimų rezultatai. Viešosios politikos analizė, švies- 

dama piliečius politikos formavimo klausimais, palaikydama neformalius komunikacijos tinklus, 
keldama į viešumą svarbiausias problemas, gali būti atsvara tokiai nelygybei. 
(Bobrow and Dryzek, 1987:177) 


Pasak Fischerio (1991), „minties tankų“ ir viešosios politikos analizės keliamą pavo- 
jų galima būtų atremti grįžus prie septintojo ir aštuntojo dešimtmečio eksperimentų, kai 
tam tikri projektai būdavo pateikiami bendrai svarstyti ekspertams ir paprastiems pilie- 
čiams. Kitas kelias — atgaivinti Lasswello „sprendimų priėmimo seminarų“ idėją (Las- 
swell, 1960). Tačiau nei Fischeriui, nei šios knygos autoriui tokie siūlymai neatrodo per- 
spektyvūs. Tad tenka pripažinti, jog, norint daryti įtaką politiniam procesui, interesų gru- 
pėms bei kitiems būtina turėti analitinių argumentų, o kadangi analizės paslaugomis gali 
apsirūpinti tik tos organizacijos bei interesų grupės, kurios turi tam pakankamai išteklių, 
reali piliečių galia daryti poveikį problemų konstravimo ir darbotvarkių formavimo pro- 
cesams yra labai ribota. (Prie šio klausimo dar grįšime, kai nagrinėsime politikos įgy- 
vendinimo ir įvertinimo temą; žr. 4.3, 4.5.) 

„Minties tankų“ atsiradimas ir jų plėtra, kaip tai prognozavo Trevoras Smithas aštun- 
tąjį dešimtmetį, užpildė vakuumą, kuris atsirado dėl partijų ir parlamentinės politikos au- 
toriteto nuosmukio. Pasak Smitho (1994), svarbiausioji ir neatidėliotina užduotis, — tai 
liberaliųjų demokratijų, tokių kaip Britanija, konstitucinės sandaros reforma, stiprinanti 
tą vaidmenį, kurį balsavimas ir politika, o ne „analizė“, gali atlikti politinės darbotvarkės 
formavimo procese. „Minties tankai“ šiuo požiūriu yra platesnio „postmoderniojo“ nusi- 
vylimo „klasikine“ politika simptomas. Kyla pavojus, kad, neatgaivinus demokratinio po- 
litinio proceso, idėjų konfliktas vyks „tankuose“ ir „konteineriuose“, o ne atvirame poli- 
tiniame forume. Tokiu atveju „minties tankų“ vyravimas politiniame procese ilgainiui gali 
ne tik neskatinti naujų idėjų, bet net siaurinti svarstomų idėjų ir politinių alternatyvų ratą 
(žr. 4.4.8 apie „socialinius“ „minties tankus“). 


2.8.3 Idėjos ir viešosios politikos procesas 
+ Pagrindiniai tekstai 


Šia tema yra keletas puikių straipsnių rinkinių, iš kurių svarbiausi: 
A. Gamble et al., Ideas, Interests and Conseguences, 1989. 
P. A. Hall (ed.), The Political Power of Economic Ideas, 1989. 
D. W. Colander and A. W. Coats, The Spirit of Economic Ideas, 1989. 


Esminis tekstas daugeliui diskusijų šia tema — tai du paskutiniai Keyneso Bendrosios teorijos 
(1936) puslapiai. Parsonsas (1983, 1985 ir 1989) aptaria Keyneso požiūrį į idėjų reikšmę politi- 


niame procese. 

Minėtuose tekstuose nagrinėjamos ekonominės idėjos ir viešoji politika. Tačiau yra ir ben- 
dresnio pobūdžio mėginimų plačiau pažvelgti į tai, kaip idėjos veikia politiką; žr. Kingdon (1985) 
ir Sabatier and Jenkins-Smith (1993). 4 


„Minties tankų“ paplitimas aštuntąjį ir devintąjį dešimtmetį liudija, kad vis labiau pri- 
pažįstama, kad „idėjų“ vaidmuo politiniame procese yra svarbus. Visais laikais teoretikai 
ir filosofai didžiulę reikšmę teikė idėjoms. Įsitikinimas, kad idėjos keičia pasaulį ir kad 
tik didiesiems Žmonėms lemta kurti idėjas, buvo XIX amžiaus liberalizmo savimanos pa- 
grindas. Antai Johnas Stewartas Millis (esė Apie laisvę, 3 skyrius) rašė: 


Dabar masės neperima savo pažiūrų iš Bažnyčios ar valstybės didžiūnų, oficialių lyderių ar knygų. Jų 
mąstymą formuoja į juos labai panašūs žmonės, kalbantys jų vardu, arba jų pačių efemeriški jausmai. 
(Mill, 1968:124) 


Negalima tikėtis naujų idėjų ar „kilnių sumanymų“ iš viešosios nuomonės, arba „ko- 
lektyvinės vidutinybės“. Visa pažanga yra intelektinio elito, tokių žmonių, kaip jis pats, 
rankose: 


Tiek savo politiniais veiksmais. tiek savo įsitikinimais bei proto savybėmis, kurias ji puoselėja, jo- 
kia demokratinė ar gausios aristokratijos valdžia niekada nepakilo ir negalėjo pakilti į aukštesnį nei 
vidutinybės lygį, išskyrus atvejus. kai suvereni Dauguma leisdavo ... kad savo patarimais jai darytų 
poveikį gabesnis ir mokytesnis Vienas arba Keletas. 

(Mill. 1968:124) 


Galima būtų argumentuoti, jog šią Viktorijos laikų nuostatą naujai atgaivina šiuolai- 
kinės politikos analitikų ir „minties tankų“ nuostata: esą svarbiausia tai, kokiomis idėjo- 
mis vadovaujasi įtakingiausi žmonės. Šią nuostatą įtaigiausiai suformulavo ekonomistas 
J. M. Keynesas, kuris paskutiniame savo Bendrosios užimtumo, palūkanų ir pinigų te- 
orijos puslapyje rašė: 


ekonomistų ir politinių filosofų idėjos ... turi daug didesnę galią, nei paprastai manoma ... Praktiniai 
žmonės, kurie vaizduojasi visiškai nepaveikti intelektinių įtakų. paprastai yra kokio nors jau mirusio 
ekonomisto intelektiniai vergai. Bepročiai valdžioje, girdintys balsus iš dangaus, savo beprotybės se- 
miasi iš keliolikos metų senumo akademinio rašeivos. Esu įsitikinęs, jog egoistinių interesų galia 
labai pervertinama, palyginti su laipsniškai bręstančia idėjų galia. 

(Keynes. 1936:383) 


Keynesas buvo dažnai kritikuojamas dėl šio „naivaus“ požiūrio (Sweezy, 1964; Bu- 
chanan e/ al., 1978; Parsons, 1983; Gamble e/ a/., 1989; Golander and Coats, 1989). 
Tačiau ši jo tezė nuo seno teikia akstiną ginčams dėl idėjų ir realios politikos santykio. 

Keyneso idėjoms apie politikos formavimo procesą buvo lemta tapti ne mažiau, galbūt 
net daugiau, įtakingomis už jo konkrečias ekonomines teorijas. Keynesas buvo įsitikinęs 
lemiama idėjų galia žmogiškųjų santykių pasaulyje: ir geruose, ir bloguose darbuose bū- 
tent idėjos istoriją ir valstybių politiką stūmė pirmyn. Keyneso pažiūros į pažangos ir pa- 
žinimo santykį giminiškos Bacono pažiūroms: visuomenės valdymas yra grindžiamas ži- 
niomis, o ne interesais. Būtent Keyneso atveju turime visiškai realizuotą Bacono proto ir 
patyrimo sintezės idealą: Žinios teikia galią. Iš čia išplaukia, jog geriausiai tvarkomas pa- 
saulis būtų tas, kur turintys Žinių užimtų padėtį, leidžiančią jiems daryti įtaką politikos 
krypčiai. Ši „Naujoji Atlantidė“, radusi savo intelektinę buveinę tarp Blumsberio ir Kemb- 
ridžo, siūlė valdymo, grindžiamo pirmiausia žiniomis, o ne siaurais klasių ar valdančiojo 
elito interesais, modelį. Nors ir skeptiškai žvelgtume į šią Keyneso „utopiją“, kurioje pro- 
tingų Žmonių valdžia netarnauja galingųjų interesams, tačiau Keyneso įsitikinimą, kad ži- 
nios ir idėjos taps pagrindiniu valdžios teisėtumo šaltiniu, išties neblogai patvirtina šiuo- 
iaikinė politikos formavimo realybė. Ateities pasaulis, kuriame Keynesas įžvelgė daug di- 
desnį nei anksčiau informacijos, žinių, faktų, patarėjų ir ekspertų vaidmenį, tapo visiškai 
realiu pokario epochos politikos modeliu. Keyneso tikinimu, politikos formuotojai turi 
priimti racionalius sprendimus, grindžiamus žiniomis ir „apgalvotais eksperimentais“ (Ke- 
ynes, 1971: xxi, 289): 


valdžia viešai turi prisiimti atsakomybę už ekonominių žinių rinkimą ir platinimą. Būtiniausia sėk- 
mingos kontrolės ir bet kurios efektyvios intervencijos sąlyga yra rėmimasis šiomis žiniomis. 
(Keynes, 1971:xxi, 643) 


+ Idėjos ir lyderiai 


Gabriel Weimann, „The iniluencial: back to the concept of opinion leaders?“, 1991 
Nuo seno keliama tezė, jog pagrindinis idėjų bei įsitikinimų poveikio veiksnys — tai lyderių da- 
roma įtaka. Tikrinant šią tezę buvo atlikta nemažai empirinių tyrimų. Šiame straipsnyje Weima- 
nas apžvelgia literatūrą, kurioje lyderiavimą nuomonių formavimo srityje mėginama įvertinti as- 
menybės stiprumo (AS) terminais. Tyrimai buvo atlikti Vokietijoje ir Izraelyje. 

Katzas (1957) lyderiavimą nuomonių formavimo srityje apibrėžia kaip asmeninių ir sociali- 
nių veiksnių derinį. Weimanas pabrėžia, jog šie veiksniai turi būti susieti su realia komunikacine 
veikla: 


Individai, užimantys aukštą vietą AS skalėje ir darantys įtaką kitiems, savo bendravimo tinkle iš- 
siskyrė specifiniais asmeniniais bruožais, kompetencija bei socialine padėtimi. Tad ši jų vieta nėra 


tik vienpusės įtakos rezultatas, o asmeninių savybių ir padėties socialiniame tinkle derinys. 


Išvadose teigiama, jog naudojant AS skalę Vokietijoje ir Izraelyje buvo nustatytos įtakingiau- 
sių figūrų grupės; taip pat pabrėžiama, jog tokių grupių identifikavimas turi svarbių praktinių pa- 


darinių tiems, kurie socialinius tyrimus derina su politinės įtaigos pastangomis. Weimanno ir kitų 

tyrimai, atrodo, patvirtina Millio ir Keyneso įsitikinimą idėjų ir idėjinių lyderių svarba. Socialinio 
tinklo reikšmė jiems, žinoma, buvo savaime suprantamas dalykas. Millio ir Keyneso laikais val- 
dantysis elitas buvo labai maža grupė, tad įtaka faktiškai reiškė šio mažo asmenų rato nuomo- 


nės formavimą. 


David H. Burton, The Learned Presidency: Theodore Roosevelt, William Howard Taft, and Wo- 

odrow Wilson, 1988 

Burtonas analizuoja tai, kaip trijų prezidentų —- Roosevelto, istoriko ir gamtamokslininko, Tafto, 

teisės žinovo, ir Wilsono, politinio teoretiko — idėjos bei žinių siekis veikė jų politikos pobūdį. 
Autoriaus nuomone, idėjų ir mokytumo įtaka prezidentiniam valdymui gerokai pasikeitė XX 

amžiaus pabaigoje: 


Nuo F. D. Roosevelto laikų prezidentai vis labiau ėmė remtis žiniasklaida ... Jie kūrė ir 
siūlė savo įvaizdžius naudodamiesi žiniasklaidos priemonėmis ... Padariniai nacionalinių 
lyderių kokybei nėra vienareikšmiški, tačiau naujųjų politinių specialistų vyravimas ... yra 
neginčijamas faktas ... lieka neaiškus šio naujo prezidentūros mokytumo pobūdis ... Sun- 
ku nuspėti, kokie praeities mokytumo elementai išliks ir kaip jie bus kombinuojami 
(p. 198-199). $ 


Kaip idėjos daro įtaką? Keturios koncepcijos 

Hallo koncepcija. Keynesas ekonomikai ir ekonomistams reikalavo naujo vaidmens, nes 
tikėjo politikos formuotojų pajėgumu naudotis ekonominėmis žiniomis vykdant makroe- 
konominės politikos intervencijas. Tačiau iš tikrųjų valstybių politiką formavo ne tiek idėjų, 
tarp jų Ir ekonominšų, galia, kiek institucijų pajėgumas jas įtraukti į Vakarų valstybių po- 
litinį procesą. Keynesas padėjo pamatą viešojo intereso objektyvavimui iškeldamas idė- 
ją, jog viešasis interesas gali būti pažintas, — idėją, kuri vyravo ekonominės ir kitokios 
politikos srityse iki pat devintojo dešimtmečio. Keyneso viešosios politikos modelis, pa- 
brėžiantis idėjų, o ne interesų vaidmenį sprendimų priėmimo procese, nuo seno buvo ginčų 
objektas. Klausimas, kokį vaidmenį idėjos realiai atlieka politiniame procese, tapo ypač 
aktualus devintąjį dešimtmetį, kai daugelio šalių ekonominėje politikoje įvyko „antikein- 
ziškoji“ revoliucija. Hallo redaguotame straipsnių rinkinyje The Political Power of Eco- 
nomic Ideas (1989) Keyneso modelis analizuojamas lyginamojoje perspektyvoje. Išvado- 
se Hallas siūlo modelį (2.16 diagrama), parodantį naujų idėjų sąsajas su trim veiksniais, 
kurių reikia tam, kad naujos idėjos virstų politine praktika. 

Hallo modelis pripažįsta idėjų svarbą, tačiau nurodo ir veiksnius, kurie gali stiprinti 
arba silpninti jų įtaką. Kad idėja taptų vykdomosios politikos pagrindu, ji turi būti sude- 
rinta su esamomis ekonominėmis sąlygomis; ji turi būti suvokiama kaip tarnaujanti vy- 
raujančių politinių grupių interesams ir laikoma įgyvendinama turimomis administracinė- 
mis priemonėmis. Anot Hallo, vadovaujantis šiuo modeliu galima palyginti, kaip idėjos 
(šiuo atveju — ekonominės) veikia įvairių šalių politiką įvairiais periodais. 

2.16 diagrama. Kaip idėjos veikia politiką: Hallo modelis 

Šaltinis: Pagal Hall (1989) 


Coatsas ir Colanderis: trys idėjų plitimo modeliai. Savo knygoje apie ekonominių idėjų 
plitimą (1989) Coatsas ir Colanderis, ekonomistai, siūlo tris šio reiškinio modelius (p. 15): 


1) užkrečiamosios ligos modelį; 
2) idėjų rinkos modelį; 
3) informacijos teorijos modelį. 


Modelis 1 idėjos sklaidą siūlo traktuoti pagal analogiją su užkrečiamąja liga: telkti 
dėmesį į sąlyčius tarp ligos nešėjų ir tų, kurie gali pasigauti užkratą. Propagandisto ir 
populiarintojo paskirtis — silpninti individų ir grupių atsparumą naujoms idėjoms. Mode- 
lyje 2 procesas interpretuojamas rinkos, kur yra pirkėjų ir pardavėjų, sąvokomis. Ar pa- 
siūla pati sukuria savo paklausą, ar idėjos pačios ieško savo pirkėjų? Koks santykis idė- 
jų gamintojus sieja su vartotojais? Ar kai kurios idėjos labiau tinka vienoms, o ne ki- 
toms rinkoms? Ar idėjų rinkoje veikia mados? Kaip idėjos reklamuojamos, pristatomos 
ir parduodamos? Modelis 2 labai artimas „ekonominei demokratijos teorijai“ ir viešųjų 
sprendimų teorijai (žr. Downs, 1957; Tullock, 1976). Modelis 3 remiasi kitokia metafo- 


168 VIEŠOJI POLITIKA 


ra: idėjų kaip informacijos srauto metafora. Kur yra jo ištakos? Kas yra jo gavėjai? Ar 
signalas pakankamai stiprus, ar jis aiškus? Kaip signalai perduodami? Kaip signalai ko- 
duojami? Ar efektyviai veikia grįžtamasis ryšys? Modelis 3 turi sąsajų su Lasswello (1972) 
viešosios nuomonės ir komunikacijos analize. 

Tačiau Coatsas ir Colanderis pripažįsta, jog nė vienas iš modelių nepateikia idėjų pliti- 
mo ir įtakos paaiškinimo; jie veikiau teikia tik skirtingas proceso suvokimo perspektyvas. 

„Tinklinės“ ir „bendruomeninės“ idėjų politikos koncepcijos. Kitokį idėjų ir politi- 
kos santykio modelių rinkinį siūlo teoretikai, politinio proceso analizei taikantys naujas 
metaforas, tokias kaip „tinklai“, „posistemės“, „srautai“ ir „koalicijos“. Jas apžvelgsime 
2.10 skirsnyje. Idėjų studijoms ypač svarbios Kingdono (2.10.3) ir Sabatiero/Jenkinso- 
Smitho (2.10.4) teorijos. Šių modelių dėmesio centre — būdai, kuriais politiniai tinklai 
arba politinės bendruomenės, kurioms priklauso politikai, viešieji pareigūnai, politikos ana- 
litikai, ekspertai, interesų grupės ir t. t., kelia ir gina idėjas tam tikroje politikos srityje. 
Antai jeigu norime paaiškinti, kodėl tam tikra idėja paveikė politiką (arba nepaveikė), 
turime nagrinėti atitinkamą politinį tinklą arba politinę bendruomenę. Koncepcija, glau- 
džiai susijusi su „politikos posistemių“ idėja grindžiamais modeliais, yra „episteminių ben- 
druomenių“ koncepcija (žr. Holzner and Mar, 1979; Foucault, 1973; Evan (ed.), 1981; 
Crane, 1972; Haas, 1990). Haasas „episteminėmis bendruomenėmis“ laiko profesionalus, 
kuriuos „vienija tam tikro priežastinio aiškinimo modelio pripažinimas ir tam tikrų poli- 
tinių vertybių išpažinimas. Juos vienija tikėjimas jų modelio teisingumu ir pasiryžimas 
savo teorinę tiesą paversti politine praktika tikint, kad ji pakels žmonių gerovę“ (Haas, 
1990:41; apie Youngo „menamųjų pasaulių“ idėją žr. 3.7.7 skirsnį). Haasas savo dėmesį 
koncentruoja į tokių bendruomenių vaidmenį tarptautinėse organizacijose, tačiau jo schema 
gali būti taikoma ir nacionaliniu lygmeniu. Jo manymu, savo forma jos primena „nema- 
tomas kolegijas“ arba „bendraminčių tinklą“. Tokių bendruomenių sėkmę stumiant savo 
idėjas į politiką lemia pora veiksnių: 


(1) į tiesą pretenduojanti idėja turi būti labiau nei kitos įtikinama tiems. kurie disponuoja politinių 
sprendimų priėmimo galia. ir (2) su viešpataujančia politine koalicija turi būti sudarytas sėkmingas 
aljansas. Galima sakyti, jog episteminės bendruomenės siekia monopolizuoti priėjimą prie strateginių 
sprendimų priėmimo pozicijų, nors tik nedaugeliui jų pavyksta ilgą laiką išlaikyti tokį monopolį. 
(Haas, 1990:42) 


Šioje perspektyvoje, pavyzdžiui, keinziškoji revoliucija gali būti interpretuojama kaip 
tam tikros „bendraminčių“ bendrijos sėkmingas svarbiausių politinių sprendimų priėmi- 
mo pozicijų mMonopolizavimas. Kai kurie jos nariai šią savo galią išlaikė iki pat alterna- 
tyvios — „monetaristinės“ — episteminės bendruomenės (ekonomistų, politikų, akademi- 
kų, žurnalistų ir kitų) iškeltų idėjų, kurios politikos formuotojams pasirodė patrauklesnės 
už įsitvirtinusios keinziškosios bendruomenės idėjas. Tokių bendruomenių sėkmė labai 
nepastovi. Pasak Haaso, gamtos mokslai labiau nei socialiniai gali girtis „stulbinančiais 
laimėjimais“, nes gali remtis „patikimesnėmis“ žiniomis. Be to, socialinių mokslų ben- 
druomenėms dažnai stinga „maklerių“, kurie „politinių Žinių vartotojams“ teiktų infor- 

maciją apie jų atradimų svarbą. Dėl to politikos formuotojai mažiau dėmesio skiria so- 
cialinių mokslų sukauptoms žinioms (Haas, 1990:221—222). Haaso modelyje idėjų mak- 
leriai atlieka svarbiausią vaidmenį, nes nesant žmonių, gebančių idėjas įtraukti į politinį 
procesą, idėjos negali tapti įtakingos. Kaip liudija keinziškosios revoliucijos ir aštuntojo 
dešimtmečio „kontrrevoliucijos“ atvejai, idėjų makleriai, sugebėję tarpininkauti diegiant 
idėjas į praktiką ir įsiveržti į centrinius valdžios bastionus, jose atliko labai svarbų vaid- 
menį (žr. Parsons, 1989; Barberis and May, 1993:107-119). 


Istorinės viešosios politikos koncepcijos 
+ Idėjos istorijoje 


Taigi istorijos eiga, kitaip nei gamtos procesai, negali būti aprašyta kaip vien įvykių seka. Ją 
sudaro ne vien įvykiai, bet ir veiksmai, kurie turi savo vidinę, arba mintinę, pusę. Istorikas 
siekia atskleisti šią mintinę jų pusę. Visa istorija — tai minties istorija. 

(Collingwood, 1974; 26) 


Istorija liudija, jog didžiausią galią istorijoje turi tos idėjos, kurios patraukia kiekvieną ... Bū- 
tent idėjos yra ilgaamžiškiausi žmogiškosios scenos aktoriai ... Didžioji idėja ... yra kaitos 
variklis, moralinės tvarkos pagrindas. 

(Redfield, 1968:89-91) 


Istorijos pabaiga? 

Viena įtakingiausių, ar bent labiausiai diskutuojamų, idėjų galios teorijų yra toji, kurią iškėlė Francis 
Fukuyama vos tik iširus Rytų blokui ir žlugus komunizmui. Savo knygoje The End of History 
(Fukuyama, 1992a) jis teigia, jog įvyko ne idėjų konvergencija, kurią kai kas pranašavo vyksiant 
septintąjį dešimtmetį, bet visiškas Vakarų idėjų triumfas. Anot jo, gali būti, jog esame ne tik šal- 
tojo karo pabaigos, bet ir „pačios istorijos pabaigos“ liudytojai. Ideologinis konfliktas baigtas, jį 
keičia tarptautinių santykių „bendroji rinka“. Laikraščio straipsnyje reziumuodamas ginčus, ku- 
riuos sukėlė jo teorija, jis dar kartą pabrėžė savo įsitikinimą, kad „liberalioji demokratija iš es- 
mės laimi visuotinį pripažinimą ir kad ši tendencija išliks ilgiems laikams“, nepaisant fundamen- 
talizmo ir nacionalizmo proveržių daugelyje pasaulio dalių (Fukuyama, 1992b). 4 


Idėjų vaidmens analizės tema ypač paranki istorinėms studijoms. Palyginti su abst- 
rakčiomis teorijomis apie idėjų poveikį, istorinė specifinių politinių pokyčių analizė tei- 
kia mažiau apibrėžtus atsakymus į klausimą. kaip ir kada idėjos daro įtaką politiniam pro- 
cesui. Tai iliustruojama Jose Harris knygoje apie nedarbą ir politiką Britanijoje nuo 1886 
iki 1914 metų. Pasak jo, „nagrinėjant nedarbo politikos evoliuciją sunku nurodyti kurią 
nors lemiamai įtakingą reformistinių idėjų aibę ar atrasti kokią nors loginę institucinių 
pokyčių tvarką“ (Harris, 1972:362). Tai nereiškia, jog idėjos nevaidina jokio vaidmens, 
tačiau toli gražu nelengva nustatyti, kuriame „taške“ jos daro poveikį politikai. Sprendi- 
mų priėmėjų ir viešųjų pareigūnų politinė motyvacija bei kontekstų, kuriuose politika 

formuojama, įvairovė rodo, kad praktikoje interesus ir idėjas sunku atskirti. Be to, poli- 
tikos novatoriškumo ir tęstinumo ryšys nėra toks paprastas ir aiškus, kaip įsivaizduoja 
daugelis socialinių teoretikų (žr. 4.6). Istorinė analizė rodo, jog politikos pokyčius sunku 
apibrėžti, lokalizuoti ir įvardyti. 

Kaip pastebi Hartwellas: 


Žinoma, idėjos daro įtaką politikai, tačiau nevisada tai yra aišku. Kasdieninės istorijos mikrolygme- 
nyje galima paaiškinti tam tikros politikos evoliuciją, atskleisti, kaip idėjos virsta veiksmais, suvokti 
bendros valdymo filosofijos įtaką konkrečiai politikai. Tačiau nors idėjos ... formuoja bendrąjį įsta- 
tymų leidybos pobūdį. jos tai daro kartu su kitokiomis įtakomis. 

(Hartwell, 1989:11]9) 


Tomis kitokiomis įtakomis Hartwellas laiko socialines bei ekonomines sąlygas, insti- 
tucijų kaitą, politikos tęstinumo trūkius, pavyzdžiui, karo atveju, taip pat politinių versli- 
ninkų veiklą. Taigi idėjos turi būti nagrinėjamos (sudėtingame) socialinių ir ekonominių 
jėgų bei institucijų, pagrindinių asmenybių (apie asmenybių vaidmenį žr. 3.7.2; 3.7.7) mo- 
tyvacijos bei elgsenos kontekste. 


2.9 POLITIKA IR PROBLEMOS KAIP SIMBOLIAI 
+ Pagrindiniai tekstai 


Nagrinėjant kalbos svarbą politiniam procesui geriausia pradėti nuo Edelmano darbų (1964, 1971, 
1977, 1985, 1988). Jis (1985) pateikia puikų įvadą savo plėtojamai teorijai. 

Jis remiasi Orwello, Wittgensteino, Chomsky, Derrida, Foucault, Habermaso, taip pat Lasswello 
ir Burke'o (1945) idėjomis. Šiame kontekste viešosios politikos analizei ypač svarbūs Haberma- 
sas (1970, 1973) ir Lasswellas (1930a, 1949). 

Siūlau tokią skaitymo strategiją: pradėti nuo Orwello „Politics and the English language“ (Or- 
well, 1984) ir jo romano 1984-ieji (1945), po to pereiti prie Edelmano bei Lasswello (žr. Els- 
htain, 1985) ir taip išsiaiškinti Edelmano argumentų šaltinius. Geriausia bendrojo pobūdžio stu- 
dija apie politinės kalbos kaitą yra Bell et al. (eds) (1989). 4 


2.9.1 Kalba, galia ir politika 


Politikos diskursui daryti įtaką ir jį formuoti siekia „minties tankai“ ir kiti politinės ana- 
lizės bei propagandos agentai (Fischer, 1991). Kitaip sakant, jie siekia veikti tai, kaip bus 
formuluojamos problemos ir kokia kalba bus apibūdinamos ir analizuojamos politinio dė- 
mesio sulaukusios problemos. Tačiau šis viešosios politikos tyrimo matmuo yra vienas iš 
labiausiai apleistų. Kaip pažymi Dye: 


Antroji dalis. MEZOANALIZĖ 171 


Televizija viešosios politikos įvaizdį padarė tokį pat svarbų, kaip ir pati viešoji politika. Sisteminė 
politikos analizė savo dėmesį telkia į tai, ką valdžia daro, kodėl ji tai daro ir ką tai reiškia. Ji skiria 
mažiau dėmesio tam. ką valdžia sako. Tai gali būti silpnoji politikos analizės vieta. Mūsų dėmesys 
buvo telkiamas į valdžios veiklą, 0 ne į jos retoriką. 

(Dye, 1987:355) 


+ Vienodi žodžiai - nevienodos prasmės 


Įtikinama istorija 

Peterio Sellerso filme Being There (pagal Jerzy Kosinskio romaną) Chaunsey, sodininkas, gana 
menko intelekto žmogelis, daugybės atsitiktinumų dėka susibičiuliauja su įtakingu veikėju. Chaun- 
sey vartoja sodininkystės kalbą — vienintelę kalbą, kurią jis supranta, tačiau tokia jo kalba pa- 
traukia ir pavergia jo įtakingąjį bičiulį, televiziją ir galiausiai patį Prezidentą. Chaunsey, kalbė- 
damas apie sezoninius sodo darbus, omeny neturi nieko daugiau. Tačiau jo klausytojai mano, 
jog jis kalba apie ekonomiką ir šalies padėtį. Jo (tariamos) metaforos yra tokios įtaigios, kad nie- 
ko daugiau apie jį nežinant jis visiems atrodo kaip idealus kandidatas į JAV prezidento postą. 
Pats Chaunsey palaimingai mano, jog kalba tik apie sodininkystę. 


Erdvė tarp Žodžių 

Vien faktas, kad formuluojant problemos apibrėžimą gali būti sutariama dėl žodinių formuluo- 
čių, dar nereiškia, kad sutariama dėl problemos esmės. Antai aptardamas rasių santykių proble- 
mą galimybių lygybės požiūriu, Youngas pastebi: 


Diskusijas dėl lygių įsidarbinimo galimybių trikdo dviprasmybė bei painiava, būdinga kai ku- 
rioms politikos sritims. Tokiose srityse bendra susišnekėjimo kalba paprastai slepia skirtingas 
ir net priešingas prasmes ... Nors tokios dviprasmybės gali padėti pasiekti sutarimą simboli- 
nių aktų lygmeniu, jos kliudo aiškiai apibrėžti politikos tikslus, tad ir pasirinkti deramas jų 
įgyvendinimo priemones. 

(Young, 1987:94) 


Profesionalizmas kaip „kalba“ 

Kaip jau minėjome anksčiau (2.8.1), Laffinas ir Youngas „profesionalizmą“ apibrėžia ne kaip „in- 
divido savybę, bet kaip kalbą, kurią įsisavinęs individas gali reikšti tam tikras pretenzijas“. Jų 
nuomone, politika yra „lingvistiškai konstruojama „veikla““. Kitaip sakant, jos pagrindas yra kal- 
ba, kuri leidžia išreikšti tam tikras idėjas, o kitas slopinti arba ignoruoti. Profesionalizmo kalba 
bent iš dalies priklauso politinės atskaitomybės diskursui (Laffin and Young, 1990:3,7). 


Retorika kaip analizė 
Labai dažnai retorika, sukeldama viso sprendimų priėmimo ir įgyvendinimo proceso neapib- 
rėžtumą bei nekryptingumą, pakeičia griežtą konceptualizaciją. Dėl to atsiranda tariamų pro- 
gramų, kurios žlunga spręsdamos tariamas problemas ... Politinė darbotvarkė atspindi politi- 


nės mobilizacijos rezultatus, o ne racionalius poreikių, vertybių ir tikslų nustatymo procesus. 

Todėl politinėje darbotvarkėje dažnai atsiranda „problemų“, kurios į ją patenka neperėjusios 
deramos konceptualizavimo ir apmąstymo patikros. 
(Wolman, 1981:463) 


Problemų ir politinių programų kalba atlieka strateginę funkciją. Anot Edelmano, problemos 
apibrėžimo dviprasmiškumas gali būti parankus politikos formavimo įrankis ir gali būti naudoja- 
mas „politiniams“ tikslams. 


Kalbos reikšmė politikoje pripažįstama nuo antikos laikų. Retorika, arba žodžių bei 
įtikinėjimo menas, jaunuomenei buvo privalomas studijų dalykas, esminė išsilavinimo dalis. 
Graikų ir romėnų autoriai šia tema turėjo daug ką pasakyti, o šv. Augustinas iki atsiver- 
timo buvo retorikos mokytojas. XIX a. Herbertas Spenceris ir J. S. Millis pabrėžė reto- 
rikos svarbą Žmonių bendravime (Dixon, 1990; Bailey (ed.), 1965). Tačiau šiuolaikinis 
susidomėjimas kalbos vaidmeniu politikoje kilo palyginti neseniai (žr. Wilson, 1990; Fow- 
ler, 1991). Viešosios politikos analizėje mums svarbu suvokti, kaip politikos formuoto- 
jai naudojasi politikos kalba ir kokios giluminės prasmės slypi už politinio diskurso pa- 
viršiaus. 

Francisas Baconas, filosofas, kurį pirmojoje dalyje pristatėme kaip viešosios politikos 
analizės pirmtaką, galėjo daug ką pasakyti apie žodžius ir piktnaudžiavimą jais. Pasak 
Bacono, žodžiai gali trukdyti supratimui, jei jie Žymi neegzistuojančius daiktus arba ne- 
teisingai nusako egzistuojančiuosius. Tokie žodžiai, jo supratimu, yra iliuzijų, „proto sta- 
bų“ padariniai. Pirmutinė mokslo užduotis — atskleisti tokius stabus ir jais atsikratyti (Ba- 
con, 1985:277—285). Haroldas Lasswellas politinės komunikacijos kalbos, simbolių ir „sti- 
liaus“ analizę taip pat laikė esminiu politikos studijų komponentu (žr. Lasswell, 1936, 
1949, 1972). Politikus jis laikė iš esmės „simbolių specialistais“. 

Tačiau politinio proceso analizėje šia problematika susidomėta palyginti neseniai. Kaip 
pažymi Dye (1987), dėl to nukentėjo pati analizė, nes analitikams pirmiausia rūpėjo po- 
litikos racionalumas, „darbai“, o ne politikos kalba, retorika arba „žodžiai“. Tačiau Las- 
swello supratimu, politiką geriausia interpretuoti kaip iracionalumo iškėlimo į viešumą 
procesą (Lasswell, 1930a). Vadinasi, politikos formavimo proceso analizei turi rūpėti ira- 
cionalumo konstravimas: kaip elitas naudojasi žodžiais, kalba, simboliais, ženklais, mi- 
tais, vaizdiniais: 


Bet kuris elitas save teigia ir gina apeliuodamas į bendros lemties simbolius. Tokie simboliai yra 
esamos tvarkos „ideologija“ arba konkurencinio elito „utopija“. Naudodamasis sankcionuotais Žo- 
džiais bei gestais elitas priverčia mases lieti kraują, dirbti. mokėti mokesčius ir garbinti valdžią. 
(Lasswell, 1959:31) 


Tad viešosios politikos analizei būtina aiškintis, kaip, manipuliuojant simboliais ir iš- 
naudojant piliečių asmeninio nesaugumo jausmą, paskirstomos ir perskirstomos vertybės. 
Deja, beveik visą savo gyvavimo istoriją analizė mažai dėmesio kreipė į šį esminį viešo- 
sios politikos aspektą. 

George'as Orwellas ir kalbos politika 
Vienas įžvalgiausių autorių kalbos ir politikos santykio tema buvo George'as Orwellas, Tūkstan- 
tis devyni šimtai aštuoniasdešimt ketvirtųjų autorius. 

Šiame romane Orwellas aprašo pasaulį, kuriame valdžia, „Vyresnysis Brolis“, siekia įvesti naują 
kalbą, „naujakalbę“, kurios tikslas — „ne tik tarnauti pasaulėžiūros ir pasaulėjautos raiškos prie- 
mone ..., bet ir padaryti negalimą bet kokį kitą mąstymo būdą“. 

Savo straipsnyje „Politics and the English language“ Orwellas kelia mintį, kad kalbos skurdi- 
nimas ir susinimas turi politinių ir ekonominių priežasčių: 


Politiniai dialektai, kurių randame manifestuose, pamfletuose bei straipsniuose, skiriasi priklau- 
somai nuo partijų, tačiau yra panašūs tuo, kad juose beveik neįmanoma rasti jokio gaivaus, 
ryškaus, autorinio išsireiškimo ... Ši nuskurdinta mąstysena neabejotinai skatina politinį konfor- 
mizmą ... politinę kalbą sudaro daugiausia eufemizmai, tautologijos ir gryna žodinė migla ... 
Kai yra atotrūkis tarp realių ir skelbiamų tikslų, griebiamasi, taip sakant, ilgesnių žodžių. 
(Orwell, 1954:361-363) 


Brendanas Bruce'as, Images of Power, 1992 
Bruce'as, buvęs konservatorių partijos patarėjas, čia pabrėžia, kaip politikams svarbu išrasti ir 
vartoti kalbą, padedančią „diskredituoti oponentų poziciją“: 


Kalba dažnai yra lemiamas veiksnys idėjų kovoje. Pavyzdžiui, leiboristų partijai pavyko kon- 
servatorių „bendruomeninių mokesčių“ idėjai priklijuoti „pagalvės mokesčio“ etiketę, o „sa- 
vivaldos“ idėjai — „atsikratymo“ etiketę ... Taip sukuriamos piktosios dvasios, kurias būtina 
skubiai išvaikyti. „Vėlavimas į traukinį“ Europos ekspansijos, arba integracijos, kontekste au- 
tomatiškai laikomas smerktinu dalyku. Panašiai, instinktyviai baiminamasi „žengti ne į koją“, 
„Izoliuotis“ ... (p. 176) 9 


Lasswello išryškinti komunikaciniai, simboliniai bei manipuliaciniai politinio proceso as- 
pektai viešosios politikos analizės dėmesį labiau pradėjo traukti tada, kai dėl Habermaso, 
Foucaulto, Derrida ir kitų poveikio ėmė formuotis „argumentacinės“ koncepcijos (žr. Fis- 
cher and Forester(eds.), 1993), kurias nagrinėjome anksčiau (žr. 2.7.3, ir taip pat 3.9, 3.10.5). 

Nuo septintojo dešimtmečio didžiausias indėlis į simbolinių bei lingvistinių politikos 
aspektų analizę atitenka Marray Edelmanui. Dabar panagrinėsime jo idėjas. 


2.9.2 Edelmanas: veiksmingi žodžiai 1r neveiksminga politika 


Edelmanas yra tas politikos teoretikas, kuris po Lasswello daugiausia nuveikė analizuo- 
damas simbolinių ir substancinių politikos problemų santykį. Knygose Symbolic Uses of 
Politics (1964), Politics as Symbolic Action (1971), Political Language (1977) 17 Const- 

ructing the Political Spectacle (1988) jis analizavo politikų ir biurokratų kalbą kaip sim- 
bolinės manipuliacijos instrumentą ir kaip viešojo intereso placebų konstravimą. Tikroji 
politikos galia, jo įsitikinimu, slypi problemų konstravimo ir artikuliavimo procese, nes 
būtent per kalbą įgyjame politikos patirtį: „kalba, kuri interpretuoja objektus ir veiksmus, 
kartu juos ir konstruoja“ (Edelman, 1988:9). Pirmiausia Edelmanui rūpi išsiaiškinti sim- 
bolinį politikos turinį ir būdus, kuriais manipuliuoja politikos formuotojai. Simboliai, anot 
jo, gali būti referentiniai, t.y. gali žymėti kažką apčiuopiamą, kažką susijusį su realia nauda 
ir ištekliais. Tačiau kadangi referentiniai simboliai yra trūkstama prekė, politikos formuo- 
tojai labiau linkę kurti „Kkondensacinius“, arba emocinius, simbolius, kurie veikia rami- 
namai, nes sukuria rūpinimosi ir problemų sprendimo iliuziją. (Plg. su Lasswello teze apie 
asmeninio nesaugumo ryšį su politika: Lasswell, 1930a, 1935.) Pavyzdžiui, knygoje Po- 
litical Language Edelmanas argumentuoja, jog sugebėjimas sudėtingas problemas struk- 
tūrizuoti tokiais būdais, kurie tenkina politikos formuotojus, silpnina piliečių susivokimo 
galias. Problemos „konstruojamos“ veikiau sprendimams pateisinti (Edelman, 1988:20— 
22), o ne realioms problemoms spręsti (plg., pvz., su „šiukšlių dėžės“ modeliu: March 
and Olsen, 1976; žr. taip pat 2.10.3). 


Įvairios problemos. su kuriomis dorojasi šiuolaikinio pasaulio valstybės, yra glaudžiai susijusios tar- 
pusavyje, tačiau mes esame užprogramuoti taip. kad jas matytume kaip skirtingas. Kadangi kiekvieną 
dieną žinios ir vyriausybės pareiškimai kelia nerimą arba nuramina dėl specifinių „problemų“, kurios 
suvokiamos kaip vienos nuo kitų nepriklausomos ... mūsų politiniai pasauliai yra segmentuoti. suskai- 
dyti, kiekvienu momentu sutelkti į atskirą. fragmentinį klausimą, nors kiekvienas toks klausimas yra vis 
labiau integruotos visumos dalis... Vietoje to, kad politika mus skatintų žvelgti į problemas jų loginių 
ir empirinių sąsajų visumos aspektu, politikos kalba mus skatina jas suvokti ir jausti kaip atskiras ... Iš 
subtilių lingvistinių įtaigų ir atitinkamų valdžios veiksmų kyla dauguma įsitikinimų dėl to. kas yra mūsų 
problemos. kokios jų priežastys, ar jos rimtos ir kokios mūsų galimybės su jomis susidoroti. 
(Edelman, 1977:40-41) 


Knygoje Constructing the Political Spectacle (1988) Edelmanas analizuoja, kokiais 
būdais iškilesni politinių darbotvarkių aspektai padeda palaikyti idėjas bei interpretaci- 
jas, tarnaujančias status guo ir galingųjų padėčiai išlaikyti. Konkrečiai — jis telkia dėme- 
Sį į žiniasklaidos vaidmenį, į lyderių ir jų auditorijos santykį. Problemos apibrėžimas for- 
muluojamas vykstant procesui, kuriame politikai ir žiniasklaida manipuliuoja prasmėmis 
bei simboliais taip, kad būtų griežtai kontroliuojama, kas ir kaip bus svarstoma ir kokia 
reikšmė bus teikiama konkrečiai problemai. Tad pilietis, Edelmano nuomone. susiduria 
ne su faktų, o veikiau su politinių fikcijų pasauliu: 


Spektaklyje. kurį režisuoja Žinių reportažai. nuolat konstruojamos ir perkonstruojamos socialinės pro- 
blemos, krizės. priešai ir vadai: kuriamas nesibaigiantis grėsmių ir jų šalinimo serialas. Šios sukonst- 
ruotos problemos ir asmenybės teikia peno politinei žurnalistikai ir duomenų istoriniam bei analiti- 
niam politinių veiksmų pateisinimui arba pasmerkimui. 

(Edelman, 1988: 1) 

Politinių problemų apibrėžimai bei viešosios politikos kalba yra neišvengiamai dau- 
giaprasmė (Edelman, 1988:25—30). Politinėje kalboje, kaip ir visoje pragmatinėje kal- 
boje bei elgsenoje (žr. John Wilson, 1990), niekada nepasakoma visko, kas turima ome- 
ny. Politikos raiškos būdų supratimas yra ypač svarbus siekiant suprasti, kas vyksta, kai 
apibrėžiamos problemos ir nustatoma politika. Kalba yra svarbiausias problemos ir jos 
sprendimo konstravimo elementas. Politikos formulavimo būdas nulemia jos pajėgumą 
prisitaikyti prie aplinkybių, tenkinti visuomenės reikalavimus ir išsikovoti jos pritarimą. 
Ir nors tam tikra politika gali būti veiksminga kaip politinis įrankis, ji gali būti visiš- 
kai neveiksminga sprendžiant realią problemą, nebent ją apibrėžtų pačių politikos for- 
muotojų terminai. Knygoje Political Language (1977) Edelmanas taip apibūdina šį reiš- 
kinį: „veiksmingi žodžiai — neveiksminga politika.“ Politika gali būti veiksminga sim- 
boliniu, paliatyviniu lygmeniu, tačiau visiškai neveiksminga praktikoje, kaip toks pasa- 
kymas „operacija praėjo sėkmingai, tačiau pacientas mirė“. Šiuo požiūriu politikos for- 
mavimo procesas gali būti traktuojamas kaip manipuliavimas simboliais (Lasswell, 1936) 
arba kaip „spektaklio“ režisavimas/konstravimas (Edelman, 1988). Viešoji politika — tai 
veikiau mėginimas „kažką daryti“, o ne realus problemų sprendimas. Kaip kadaise aiš- 
kino Baconas, politikoje vartojami žodžiai tampa stabais arba simboliais, žyminčiais da- 
lykus, kurie apskritai gali neegzistuoti. Tad politikas gali vaizduotis, jog tam tikra po- 
litika „išsprendė problemą“ arba pagerino padėtį, nors „realiai“ įvyko tik simbolių ma- 
nipuliacija. Visuomenę tokie veiksmai nuramino, o politikai įtvirtino arba išsaugojo savo 
galią: 


Politinė kalba gali padėti išlaikyti visuomenės paramą arba nesipriešinimą. net jeigu kitais politi- 
niais veiksmais žeidžiami moraliniai žmonių įsitikinimai, ir paprastai tai pasiekiama eksplicitiškai 
neigiant prielaidas, kuriomis tokie veiksmai grindžiami, tačiau realiai jų neišsižadama. 

(Edelman, 1988: 116) 


Nors prievarta ir bauginimas bet kurioje politinėje sistemoje gali nuslopinti priešinimąsi, pagrindinė 
taktika visada bus apeliavimas į prasmes. kurios legitimizuoja politikos veiksmus ir skatina Žmonės 
juos palaikyti ar bent jau jiems nesipriešinti ... Politinė kalba nedaug susijusi su Žmonių gerove, 
tačiau ji turi įvairiausių ryšių su režimų legitimacija. padedančia žmones sutaikyti su veiksmais, ku- 
rių jie neinicijavo. 

(Edelman, 1985:11, 14) 


Edelmanui politika — tai iš esmės politinis spektaklis, vaidinamas prieš auditoriją (pi- 
liečius), kad visuomenė būtų klusni. Jos tikslas — ne išryškinti viešąsias problemas, bet 
veikiau jas nuslėpti; ne didinti visuomenės galią, bet veikiau ją mažinti. Ji naudinga val- 
dantiesiems, bet ne valdiniams: 


Beveik visa politikos formavimo kalba implikuoja visuomenės galios ribojimą [nes]... politikos for- 
mavimą ji vaizduoja kaip vykstantį tolimame forume. atsietame nuo kasdieninio gyvenimo ... Šiuo 


požiūriu politinis spektaklis kelia pagarbią baimę ir skatina asmeninio bejėgiškumo jausmą, būdingą 

religinei nuostatai ... Panašiai kaip religiniai mitai apie didžiuosius įvykius, tolimus kasdieninei pa- 
tirčiai, politiniai siužetai savo neprieinamumu kuria politikos didingumą ir valdinių nuolankumą. 
(Edelman, 1988:96) 


Tad Edelmanui pagrindinė politinės analizės užduotis — tai politikos diskursų dekonst- 
ravimas ir mitų bei simbolių, kuriais savanaudiškai manipuliuoja politikos formuotojai, 
demistifikavimas. 


+ Politika kaip simbolinė veikla 


Ken Young and Charles Mason, „The significance of urban programmes“, in Young and Mason 
(eds) (1983) 


Nuovokus pilietis nuo seno suvokė, jog didelė valstybinės veiklos dalis yra veikiau simboli- 
nė, negu reali. Šį skirtumą gali suvokti net tie, kurie niekada neskaitė Walterio Bagehoto, 
George'o Sorelio, Grahamo Wallaso ar Marray Edelmano. Politinės programos bei naujos agen- 
tūros yra beveik savilegitimizuojantys dalykai, kai tokių veiksmų imamasi kylančio visuome- 
nės susirūpinimo sąlygomis. Čia nedaug šansų turi ikonoklastas, mėginantis gauti įtikinames- 
nį atsakymą už „reikia kažką daryti“ (p. 216). 


Politika kaip teatras: politinių programų pristatymas 

Žinoma, mėginimas „kažką daryti“, tam tikri judesiai vietoje realaus veiksmo kartais yra ir indi- 
vidų bei grupių elgsenos bruožas. Kaip mes pateikiame save kitiems ir komunikuojame visuo- 
menėje, yra Ervingo Goffmano knygos The Presentation of Self in Everyday Life (1971) tema. 

Anot Goffmano, komunikacijos planus turime skirti panašiai kaip teatro scenos planus. Vie- 
nokia komunikacija ir vaidmenų atlikimas yra pirmajame scenos plane, viešojoje veikloje, kito- 
kia ji būna antrame ir trečiame plane. Vaidmenų atlikimas iš esmės yra režisuojama veikla, tad 
Goffmanas teatro kalbą laiko tinkama analizuojant socialinę elgseną. Visas pasaulis yra scena. 
Politikos formuotojai, Goffmano manymu, turi savo vaidmenis, savo tekstą, suflerius, pasirody- 
mus ir išėjimus. Jie turi savo dekoracijas, šviesas, jie gali ateiti kaip niekas ir išeiti kaip Žvaigž- 
dės. Jie gali visiškai apsijuokti. 

Šiuolaikinėje valstybėje politiką daugiausia formuoja „viešosios politikos“ diskursas. Labai svar- 
bu efektingai pristatyti politinę programą. Tiesą sakant, dažnai girdime, kad programa buvo ge- 
ra, bet pristatymas buvo netikęs: „žmonės nepagavo tikrosios idėjos.“ Jeigu politikos formavimą 
interpretuojame šiomis teatrinėmis metaforomis, tada darbotvarkes ir problemas galime suvokti 
kaip piliečių auditorijos santykio su politiniais aktoriais sudedamąją dalį. Todėl: 


Pagrindinis veiksnys šioje struktūroje yra vieningo situacijos apibrėžimo išlaikymas. Apibrėži- 
mas turi būti artikuliuotas, o artikuliacija išlaikoma nepaisant daugybės fiasko galimybių. Per- 
sonažas, vaidinamas teatre, nėra realus asmuo, o jo veikla neturi realių padarinių; tačiau sėk- 
mingas nerealių figūrų vaidinimas reikalauja naudoti realią techniką. 

(Goffmann, 1971:247) 

Įvaizdžiai kaip postmodernybės realybė 
David Harvey, The Condition of Postmodernity, 1992 


Visuotinai paplito politinių įvaizdžių gamyba ...Tvirtumo ir galios įvaizdžių gamyba ir rinkos 
jiems paieška reikalauja daug kūrybiškumo... Medžiaga, iš kurios produkuojami ir reprodu- 
kuojami tokie įvaizdžiai, jeigu jos nebuvo po ranka, turi būti išrasta — kuo įtikinamesnis įvaiz- 
dis, tuo didesnė gali būti jo masinė rinka. Jau pats savaime šis reiškinys yra svarbus ir jis 
mus ragina ... svarstyti „simuliakro“ vaidmenį postmodernizme. „Simuliakras“ — tai tokia be- 
veik tobula reprodukcija, kad kopijos beveik neįmanoma atskirti nuo originalo ... Šį reiškinį 
akivaizdžiai pastebime politikoje, kur įvaizdžių kūrėjai ir žiniasklaida užima tolydžio vis įta- 
kingesnį vaidmenį politinių figūrų formavimo procese ... (p. 288-289) 4 


2.10 TINKLAI, SRAUTAI, PROPAGANDOS KOALICIJOS 
IR PERTRAUKIAMA PUSIAUSVYRA 


2.10.1 Nauji požiūriai į darbotvarkės ir politikos formavimo analizę 


Tezė, kad liberalių demokratinių ir kitokių šalių politinės darbotvarkės -pradeda supa- 
našėti (Fukuyama, 1992a ir b), yra paspirtis idėjai, jog aiškinant procesus, kuriuos nag- 
rinėjome anksčiau, mums reikia bendresnių teorinių modelių. Mums netrūksta viduri- 
niojo lygmens modelių, aiškinančių įvairius viešosios politikos aspektus skirtingose jos 
formavimo stadijose. Tiesą sakant, šių modelių gausa jau tampa neaprėpiama ir stu- 
dentui, ir profesionaliam analitikui. Būtent dėl to pastaraisiais metais viešosios politi- 
kos analizėje mėginama ieškoti labiau apibendrinamų modelių. Šį sintezės poreikį mė- 
gina tenkinti keletas modelių. Čia nagrinėsime keturis pagrindinius, kurie operuoja šio- 
mis idėjomis: 

+ viešosios politikos tinklai ir bendruomenės (2.10.2); 

+ viešosios politikos srautai (2.10.3); 

+ propagandos koalicijos (2.10.4); 

+ pertraukiama pusiausvyra (2.10.5). 


2.10.2 Tinklai ir bendruomenės 


Šiuose modeliuose pagrindinis dėmesys skiriamas neformaliems politikos formavimo as- 
pektams. Pats žodis „tinklas“ (merwork) vartojamas nuo XIX a.; Tullockas teigia, jog da- 
bartinėje vartosenoje jis turi dvi prasmes, kurias išnaudoja „tinkliniai“ modeliai. Veiks- 
mažodis /0 network reiškia išnaudoti kontaktus ir pažintis, kaip šioje ištraukoje: 

Feminizmo sąjūdžiui įsismarkavus aštuntąjį dešimtmetį buvo suvokta, jog vyrai, siekdami savo po- 
litinių tikslų, visada remiasi „senų bičiulių“ tinklu, tad kodėl moterims nesivadovauti tokia pat tak- 
tika ... Devintojo dešimtmečio pabaigoje buvo suvokta, jog tokių tinklų kūrimas (networking) yra 


veiksmingas būdas ginti įvairius grupių interesus. 


Žinoma, kitas šiuolaikinės jo vartosenos šaltinis yra kompiuterinės technologijos kal- 
ba: „networking“, kompiuterių sujungimas į bendrą tinklą (Oxford Dictionary, 1992:211). 

Socialiniuose moksluose terminas pasirodė penktąjį ir šeštąjį dešimtmetį. Juo buvo nu- 
sakomi asmeniniai ryšiai, sąsajos ir priklausomybės (žr. Bott, 1957; Frankenburg, 1966). 
Vėliau jis tapo patrauklus politiniams teoretikams, nes leido imtis plastiškesnės ir realis- 
tiškesnės Žmonių sąveikos skirtinguose lygmenyse analizės. Viešosios politikos analiti- 
kus jis patraukė tuo, kad žadino suvokimą, jog politika yra sudėtingos daugelio žmonių 
ir organizacijų sąveikos padarinys, teikiantis mažiau formalų „realiai“ vykdomos politi- 
kos vaizdą. Aštuntojo dešimtmečio pabaigoje „tinklo“ metafora tapo, anot Keniso ir 
Schneiderio, „tinkamiausia metafora teoriškai reaguojant į empirinius duomenis apie ra- 
dikalius šiuolaikinių demokratijų valdymo pobūdžio pasikeitimus“ (1991:34). Keyneso lai- 
kais viešosios politikos tinklas buvo palyginti siauras. Tačiau po to įvykusi valdžios ga- 
lių ir viešosios politikos valdų ekspansija smarkiai padidino politinio proceso dalyvių skai- 
čių ir patį procesą padarė kur kas platesnį bei sudėtingesnį. Didesnė visuomeninių ir po- 
litinių alternatyvų įvairovė specifinių tikslų ir funkcijų atžvilgiu, taip pat politinio proce- 
so dalyvių gausėjimas liudijo, kad „tinklo“ metafora leidžia lengviau suprasti šiuolaikinį 
politinį procesą, palyginti su pliuralizmo, korporatizmo (žr. 3.3) ar kitais „tradiciniais“ 
modeliais. Dėl to atsirado įvairiausių tipologijų, mėginančių apibrėžti naujas santykių struk- 
tūras, egzistuojančias šiuolaikinėse visuomenėse. „Tinklo“ sąvoka grindžiamų koncepci- 
jų jėgą lemia jų įtaigi metafora, „atitinkanti“ technologinius ir sociologinius šiuolaikinės 
visuomenės pokyčius. Tačiau šią jų Jėgą atsveria silpnybė — „tinklo“ metaforos naudoji- 
mo ir interpretacijos nevienodumas. 

Naudojant tinklo, arba bendruomenės, metaforą siekiama atkreipti dėmesį į sprendi- 
mų procesą veikiančius formalius ir neformalius kontaktus bei ryšius, neapsiribojant są- 
veikomis formaliose sprendimų priėmimo institucijose bei organizacijoje. Tai ypač svar- 
bu tose pliuralistinėse visuomenėse, kur politiniam procesui įtaką daro didelė skirtingų 
veiksnių įvairovė. Tinklo analizė grindžiama idėja, jog politika formuojama ryšių ir pri- 
klausomybių kontekste. Kaip teigia Davidas Knoke'as ir Jamesas Kuklinskis, tinklo ana- 
lizė postuluoja, kad politiniai agentai priklauso socialinei sistemai, kurioje jų sprendimus 
veikia kiti agentai ir antra, kad tyrimo objektu turi būti socialinės sistemos struktūriniai 
lygmenys. Santykių konteksto ir struktūros, kurioje jie klostosi, analizė padeda „nupiešti 
globalinių socialinių struktūrų ir jų komponentų sisteminį vaizdą“ (Knoke and Kuklins- 
ki, in Thomson et al. (eds), 1991:173). 

Politiniame moksle vienas pirmųjų šią idėją kėlė Heclo (1978), „problemų tinklą“ ly- 
gindamas su „geležiniais trikampiais“ JAV administracijos kontekste. Po to Britanijai ją 
taikė Richardsonas ir Jordanas (1979), iškėlę hipotezę, kad Britanijos politinio proceso 
žemėlapį apibūdina fragmentuota posistemių aibė: „serija vertikalių segmentų, iš kurių 

kiekviename vyrauja specifinė organizuotų grupių visuma ir kurie paprastai yra uždari 
tiek „nepripažintoms grupėms“, tiek visuomenei apskritai“ (Richardson and Jordan, 
1979:174). Rhodesas politinių tinklų idėją, kartu su priklausomybės nuo išteklių ir mai- 
nų teorija, pritaikė vietos ir centrinės valdžios santykių analizei (žr. Rhodes 1981, 1986, 
1988). Remdamasis Bensonu, viešosios politikos tinklus jis apibrėžia kaip „visumą orga- 
nizacijų, tarpusavyje susijusių finansinės priklausomybės ryšiais“ (Benson, 1982:148), ir 
siūlo šį tinklą modeliuoti skirtingų šios priklausomybės struktūrų terminais (žr. 4.3.7). 
Richardsonas et a/. (1982) politikos bendruomenių idėją plėtojo lyginamuoju aspektu 
teigdamas, jog skirtingos šalys pasižymi skirtingais politikos formulavimo bei sprendimų 
priėmimo stiliais. Anot Richardsono, du pagrindiniai politikos stiliaus matmenys yra: 
+ pramatymo stilius (siekis problemas numatyti) versus reakcinis stilius (reagavimas 
į įvykius bei situacijas); 
+ konsensuso stilius (siekis sprendimus priimti susitarimu) versus primetimo stilius 
(polinkis sprendimus primesti). 


2.17 diagrama. Politikos stiliaus matmenys 


Politikos formuotojai 
siekia konsensuso 


Politikos formuotojai Politikos formuotojai 


siekia numatyti problemas reaguoja į problemas 


Politikos formuotojai 


primeta sprendimus 
Šaltinis: Richardson (1982:13) 


Politikos stiliaus modelis (2.17 diagrama) sugestionuoja, jog nors politikos stilius pra- 
moninėse šalyse vis labiau yra pasislinkęs į „bendruomenines“, „tinklinės“ struktūras, ben- 
druomenių sąveikos pobūdis gerokai skiriasi. Pavyzdžiui, kvadranto 1 politikos stiliui: bū- 
dinga tai, kad valdžia siekia planuoti savo sprendimus ir konsultuotis su politikos ben- 
druomenėmis. Kvadrante 2 atrasime tą stilių, kuris būdingas „inkrementalistinei“ — pliu- 
ralistinei, fragmentuotai, pripuolamai, nepakankamai informuotai ir t.t. — politikai. Kvad- 
rante 3 valdžia savo politiką vykdo ne planavimo ir konsensuso būdu, o veikiau reaguo- 
dama į iškylančias problemas ir primesdama savo sprendimus. Kvadrante 4 valdžia pre- 

tenduoja į planingumą, racionalumą, numatymą ir vaizduojasi esanti pajėgi visuomenei 
primesti savo planus bei sprendimus. (Plg. su modeliu, kurį siūlo Braybrooke'as ir Lind- 
blomas, 1963:67; žr. 3.4.3.) 

„Stilius“, kuris nusako politikos bendruomenių bei tinklų funkcionavimo pobūdį, Ži- 
noma, skiriasi priklausomai nuo laiko bei atskirų viešosios politikos sektorių. Pasak Ri- 
chardsono, Britanijoje vyrauja kvadranto 2 stilius, t.y. polinkis derėtis su politikos ben- 
druomenėmis ir veikiau „reaguoti“ į problemas, o ne „racionaliai“ jas numatyti. Jordanas 
ir Richardsonas (1983, 1987) jį apibūdina kaip politikos bendruomenių „biurokratinio su- 
sitaikymo“ sistemą. Tačiau valdant „geležinei ledi“ (sic) valdymo stilius priklausė vei- 
kiau kvadrantui 3: ji buvo ne „konsensualistinio“, o „konfrontacinio“ stiliaus politikoje 
atstovė (žr. Richardson, 1990). Šalyse, kur vyrauja kvadrantų 1 ir 4 stilius, politikos for- 
mavimas paprastai aprėpia tam tikrus planavimo procesus (pvz., Prancūzija ir Japonija). 
Politikos bendruomenės skiriasi priklausomai nuo skirtingų viešosios politikos sektorių, 
todėl stilius sektoriuje, Kur vyrauja gerai organizuota ir galinga politikos bendruomenė, 
labai skirsis nuo valdymo stiliaus tuose sektoriuse, kur politikos formuotojai susiduria su 
fragmentuotu, difūziniu tinklu. Pirmuoju atveju politika formuojama paprastai tarimosi 
bei derėjimosi būdu; pastaruoju atveju valdžia gali laikytis ryžtingesnės nuostatos ir pri- 
mesti savo sprendimus be didesnių konsultacijų su politikos bendruomene. Kai kurios vie- 
šosios politikos problemos, tokios kaip gynyba, gali būti sprendžiamos slapta, praktiškai 
nesikonsultuojant su platesne politikos bendruomene (Jordan and Richardson, 1987:180). 

Politikos stiliaus idėja yra svarbus indėlis į politikos analizės instrumentariumą, nes 
ji teikia paprastą, bet efektyvų įrankį, leidžiantį politikos bendruomenes palyginti tiek po- 
litinės sistemos viduje, tiek tarp sistemų. Nors ji teikia įžvalgų į politikos formavimo pro- 
cesą, tačiau ji yra mažiau įtaigi kaip vyriausybių realių veiksmų ir jų padarinių paaiški- 
nimas. Rose'as (1984b), pavyzdžiui, argumentuoja, jog, siekiant suprasti valdžios ekspan- 
sijos reiškinį, „politikos stiliaus“ idėja menkai padeda aiškinant valstybės išlaidų struktū- 
ros ar išteklių paskirstymo skirtingoms programoms kaitą. Vogelis (1986) pastebi, jog nors 
Britanijos ir JAV politikos stiliai labai skirtingi, šalių aplinkosaugos reglamentacija nėra 
tokia skirtinga, kokią sugestionuotų politikos stilių analizė. Nors „stilius“ gali turėti reikš- 
mės analizuojant politinių darbotvarkių sudarymo būdą, jo poveikis politikos išeigai ir 
rezultatui gali būti neesminis. (Šį klausimą nuodugniau svarstysime 4.7 skirsnyje.) Taip 
pat reikia pabrėžti, jog, tada, kai modelis buvo iškeltas pirmąkart (žr. Jordan and Richard- 
son, 1979), juo remiantis buvo prognozuojama stilių konvergencija į „reakcinio“ ir „,kon- 
sensualistinio“ pobūdžio politiką. Tačiau Thatcher vyriausybė greit palaidojo idėją, kad 
politikos formavimas per politikos bendruomenes ves prie konsensualistinės politikos (nors 
Jordanas ir Richardsonas, 1987 ir Richardsonas, 1990, teigia, kad konfrontacinė That- 
cher laikų politika slėpė gilesnį, nelabai viešą konsensualistinį stilių ir kad politikos ben- 
druomenės turėjo lemiamą įtaką daugelyje viešosios politikos sektorių; šį požiūrį patvir- 
tina vėlesni šio periodo tyrimai, kuriuose pabrėžiamas Thatcher laikų politikos tęstinu- 
mas: žr., pvz., Marsh and Rhodes (eds.), 1992). Be to, kaip Japonijos atžvilgiu teigia Neary 
(1992), neatrodo, kad „reakcinis“ stilius yra išties skiriamasis visų šiuolaikinių pramoni- 
nių visuomenių bruožas. 

Kitą įtakingą tinklo sąvoka grindžiamą koncepciją iškėlė Bensonas maždaug tuo pa- 
čiu metu, kai buvo kuriama politikos stiliaus koncepcija (1982). Bensonas, remdamasis 
organizacijų teorija, skiria įvairius struktūrinių interesų tipus: reikalavimų grupės; palai- 
kymo grupės (išteklių tiekėjai); administracinės grupės; tiekimo grupės (tie, kurie teikia 
paslaugas) ir koordinavimo grupės (kurios koordinuoja programas). Tačiau tinklų ir inte- 
resų tipų konfigūracijos skirsis priklausomai nuo problemos ir viešosios politikos sekto- 
riaus. Politikos tinklų analizė mėgina išsiaiškinti, kaip formuojama politika įvairių agen- 
tų bei organizacijų kontekste. Patys analitikai gali priklausyti tokiems tinklams, nes jie 
dalyvauja „problemų“ identifikavimo, idėjų kūrimo ir propagavimo, politikos įgyvendi- 
nimo ir vertinimo procesuose (žr. Jenkins-Smith, 1990). 


+ Viešosios politikos tinklai 


Vienas žinomiausių „tinklinės“ analizės atstovų yra Rodas Rhodesas. Savo britų vietinės ir cen- 
trinės valdžios santykių analizės studijoje jis argumentuoja, jog priklausomybės struktūras būtina 
nagrinėti politikos tinklų viduje ir nustatyti pagrindines tinklų atmainas centrinės bei vietinės val- 
džio lygiu, tarp jų profesionalų, vietos valdžios, verslininkų tinklus, ir aiškintis, kaip jie sąvei- 
kauja su centrine valdžia. Jo įsitikinimu, politikos tinklai tapo pagrindiniu politikos formavimo 
bruožu Britanijoje, be to, jie „lemia vieną pagrindinių britų valdžios problemų: viešosios politi- 
kos nedarną, arba viešosios politikos sistemų ir problemų tarpusavio neatitikimą. Nepakankamas 
suvokimas, jog viešųjų paslaugų tiekimo sistemos yra kompleksinės, disagreguotos ir neapibrėž- 
tos, lėmė vykdomosios politikos nesėkmes“ (Rhodes, 1988:85). 

Jeigu Rhodesas nagrinėjo struktūrinio tipo tinklus, tai Wilksas ir Wrightas savo knygoje apie 
pramonės politiką (1988) daugiau dėmesio skyrė disagregaciniams ir tarpasmeniniams tinklų as- 
pektams. Jų manymu, yra trys viešosios politikos lygmenys: politikos sritis, politikos sektorius ir 
politikos problema. Didesniam „viešosios politikos pasauliui“ priklauso visi tie, kurie turi bendrų 
interesų; o politikos bendruomenė yra mažesnis ir labiau konsensualistinis tinklas, kuriam rūpi 
sektorinis arba subsektorinis politikos aspektas. Viešosios politikos problemos lygmeniu bendruo- 
menės bendrauja per tam tikrą tinklą. 0 


Čia dažnai kyla klausimas dėl to, kuo politikos „tinklas“ skiriasi nuo labiau užda- 
ros politikos „bendruomenės“. Pastarąją apibrėžia glaudesni ryšiai tarp agentų, išpažįs- 
tančių tas pačias pamatines vertybes ir besilaikančių vienodų nuostatų politinių problemų 
ir jų sprendimų atžvilgiu (žr. Richardson and Jordan, 1979; Rhodes, 1988). Pasak Rho- 
deso, tinklų tipai turi būti skiriami pagal jų integracijos lygį. Viename šio kontinuumo 
poliuje yra politikos bendruomenės, turinčios stabilią ir ribotą narystę. Politiniame pro- 
cese šios bendruomenės veikia kaip gerai integruoti vienetai. Kitame gale yra „proble- 
mos“ tinklai, išreiškiantys kur kas mažiau koncentruotų interesų aibę; jie yra atviresni 
ir mažiau stabilūs, tad kur kas mažiau pajėgūs įsiskverbti į realų politikos formavimo 
procesą. 

+» Tinklai ir bendruomenės 


Pagrindiniai tekstai 
Apie politikos bendruomenes ir tinklus rašoma daug. Puikią šios srities teorijų bei problemų ap- 
žvalgą pateikia du tekstai. 


Martin J. Smith, Pressure, Power and Policy, 1993 
Išsamiausia šios problematikos apžvalga. Analizė atlikta remiantis pliuralizmo, korporatizmo ir 
marksizmo teorijomis. Studijos dėmesio centre — valstybinių agentų ir grupių santykiai ir tai, kaip 
šie santykiai formuoja JAV ir Britanijos viešosios politikos realybę. Politikos tinklo idėja čia api- 
būdinama kaip „mezolygmens sąvoka, naudojama elgsenai aiškinti atskiruose valstybinės veiklos 
sektoriuose arba specifinės politikos srityje“ (p. 7). Remdamasis esama literatūra autorius iškelia 
šešias tezes apie valstybės autonomijos ir tinklų santykį: 
e tinklinių santykių tipai skiriasi priklausomai nuo laiko, politikos sektoriaus ir šalies; 
e valstybinių agentų interesai lemia viešosios politikos ir politikos tinklų raidą; 
e valstybės autonomijos lygį priimant ir įgyvendinant specifinę politiką lemia egzistuojan- 
čių politikos tinklų tipas; 
e politikos tinklų tipas turi įtakos politikos padariniams; 
e politikos tinklų tipas teikia kontekstą, kuriame išryškėja interesų grupių vaidmuo politikos 
formavimo procese. Tinklai yra ankstesnės politikos ir ideologijos struktūrinis atspindys; 
e tinklų tipai daro įtaką politikos kaitos pobūdžiui. 


Papildomai jis iškelia keturis teiginius apie politikos tinklų/bendruomenių palyginamąjį kon- 
tekstą Britanijoje ir Jungtinėse Valstijose (p. 10): 

e politikos bendruomenių atsiradimas labiau tikėtinas ten, kur valstybės politikos įgyvendi- 
nimas priklauso nuo interesų grupių paramos; 

e politikos bendruomenių atsiradimas labiau tikėtinas ten, kur interesų grupės disponuoja 
vertingais ištekliais ir jos gali juos siūlyti mainais; 

e problemų tinklai klostosi valdžiai mažiau aktualiose srityse, kur vyksta aršūs politiniai gin- 
čai, arba potencialių problemų srityse, kur interesai dar nėra institucionalizuoti; 

e Britanijoje politikos bendruomenių kūrimosi galimybės didesnės negu Jungtinėse Valstijose. 


Smithas parodo, kaip politikos tinklų idėja gali būti panaudota įvairiose makrolygmens teori- 
jose, kurios teikia skirtingas valstybės autonomijos ir politikos tinklų santykio interpretacijas. Mark- 
sistinėse teorijose politikos bendruomenes valdo kapitalas; elitistiniuose modeliuose jas valdo pri- 
vilegijuotos interesų grupės; etatocentristų požiūriu, jas valdo valstybė; pliuralistų įsitikinimu, tinklų 
nevaldo jokia konkreti grupė. 

Renidamasis savo empiriniais tyrimais autorius teigia, jog tie santykiai skirtinguose viešosios 
politikos sektoriuose labai skiriasi. Valstybės interesai yra svarbiausias šių santykių formavimosi 
veiksnys. Jo manymu, empiriniai tyrimai rodo, jog politikos tinklai išties veikia valstybės autono- 


miją ir struktūrizuoja politinio proceso interesus. Pabaigoje jis argumentuoja: 

Politikos bendruomenės susiklosto ten, kur valstybei reikia stiprios grupės, padedančios įgy- 
vendinti tam tikrą politiką; problemų tinklai klostosi mažiau svarbiose srityse arba tose, kur 
esama rimtų politinių nesutarimų. Nors politikos bendruomenės atrodo labiau tikėtinos Brita- 
nijoje negu JAV, kai kurių politikos bendruomenių aptikome ir JAV. Bene svarbiausias daly- 
kas, kuris šioje knygoje išryškėjo — tai politinio proceso kompleksiškumas. Valstybės, spaudi- 
mo grupių, valstybės autonomijos ir politikos tinklų sąvokos yra itin problemiškos. Todėl jais 
remiantis labai sunku kelti bendrus teiginius. Valstybės ir grupių santykiai turi būti nagrinėja- 
mi istoriniame, ideologiniame ir instituciniame kontekste. Be to, reikia prisiminti, kad valsty- 
bės agentų ir grupių santykiai yra priklausomybės santykiai ir todėl vien į visuomenę arba 
vien į valstybę besiorientuojančios koncepcijos nedaug ką pasako apie empirinę tikrovę ... 
Valstybė turi tam tikrų pranašumų, tačiau galiausiai jos egzistavimas glaudžiai susijęs su pi- 
lietine visuomene ir todėl valstybiniai agentai negali ignoruoti grupių spaudimo (p. 234-235). 


Žr. taip pat Martin J. Smith (1991), kur analizuojama maisto politikos raida po kiaušinių sal- 
moneliozės protrūkio Britanijoje devintojo dešimtmečio pabaigoje. Smithas parodo, kaip tas įvy- 
kis pakeitė beveik konsensualistinę politikos bendruomenę, turėjusią didelės įtakos maisto poli- 
tikai, į labiau pliuralistinį, mažiau konsensualistinį „problemų tinklą“. 


Michael M. Atkinson and William D. Coleman, „Policy networks, policy communities and the 
problem of governance“, 1992 

Autoriai pateikia tinklams skirtos literatūros apžvalgą ir įvertinimą. Jie pripažįsta, jog tinklų sąvo- 
ka grindžiamos koncepcijos padėjo geriau suprasti politinį procesą, ir įveikti kai kuriuos biuro- 
kratinių/politinių modelių ribotumus. Tačiau autoriai kritiškai vertina tris jų aspektus. Pirma, šioms 
koncepcijoms iškyla sunkumų aiškinant makropolitinių institucijų įtaką bei politinio diskurso po- 
veikį. Antra, jos patiria sunkumų konceptualizuojant daugelio politikos sričių internacionalizavi- 
mosi faktą. Trečia, tinklo/bendruomenės koncepcijos nėra susijusios su politinės novacijos ir kai- 
tos problemomis. Vis dėlto pamąstymus jie baigia optimistine gaida teigdami, jog šios koncepci- 
jos atveria galimybę nutiesti tiltus tarp disciplinų: 


Šios koncepcijos yra tarsi sąvokinės sankryžos, kur sueina įvairūs teoriniai ir empiriniai tyri- 
mai ... jos teikia parankią jungtį, siejančią tarptautinę politinę ekonomiją ir lyginamąją viešą- 
ją politiką. Be to, jos skatina bendradarbiauti tuos, kurie tiria vykdomąsias ir įstatymų leidy- 
bos struktūras, tuos, kurie dėmesį telkia į interesų sąveikos procesą ir tuos, kurie analizuoja 
partinę politiką ir partinį valdymą. Platesne prasme, tinklų bei bendruomenių analizė naudo- 
jasi įžvalgomis, kurias teikia tokios svarbios sociologijos šakos, kaip tinklų analizė bei idėjų 
sociologija ir ekonominės-pramoninės organizacijos, įmonės struktūros, institucinių transak- 
cijų kaštų teorijos (p. 176). 9 


Politikos bendruomenių/tinklų idėja sulaukė plataus pripažinimo kaip politinio proce- 
so šiuolaikinėje visuomenėje modelis. Tačiau ji turi ir savo kritikų (žr. Smith ir Atkinson 
and Coleman, aukščiau). Antai Hogwoodas abejoja, ar modelis sugebėtų paaiškinti, kaip 
problemos apdorojamos politiniame procese. Jo nuomone, dauguma problemų nėra taip 

griežtai apibrėžtos ir delimituotos, kaip tai postuluoja „politikos bendruomenės“ koncep- 
cijos. Problemos paprastai susipina ir susilieja. Jos neapsiriboja viena politikos bendruo- 
mene ar tinklu. Tai nereiškia, jog turime šių sąvokų atsisakyti, tačiau turėtume subtiliau 
brėžti ribas tarp politikos bendruomenių ir politikos sričių. Politikos bendruomenes api- 
brėžia tam tikras problemų „branduolys“, tačiau jo paribiuose bus daugiau „periferinių“ 
problemų, susiliečiančių su kitų bendruomenių interesais ir rūpesčiais. Be to, Hogwoodo 
įsitikinimu, modelio teikiamas politinio proceso vaizdas mus labai klaidina, jeigu norime 
suprasti, kaip problemos įtraukiamos į politinę darbotvarkę. Problemos egzistuoja ne griež- 
tai apibrėžtose bendruomenėse, bet veikiau sąveikauja su „sprendimais“, kurie ieško sau 
problemų. „Šiukšlių dėžės“ modelis šiuo požiūriu teikia kitokį vaizdą nei bendruomenės/ 
tinklo modeliai: 


Įsivaizduokime atrankos procedūrą. kai atrankos vykdytojai į šiukšlių dėžes meta įvairias nepriimti- 
nas problemas bei jų sprendimus. Konkrečios šiukšlių dėžės turinys iš dalies priklausys nuo to, ko- 
kiomis etiketėmis pažymėtos kitos šiukšlių dėžės, tačiau jis priklausys ir nuo to, kokios šiukšlės šiuo 
momentu išmetamos, nuo šiukšliadėžių etikečių asortimento ir nuo to, kaip greitai šiukšlės surenka- 
mos ir išgabenamos. 

(March and Olsen, 1976:26; cituojama pagal Hogwood, 1987:23) 


Pasak Hogwoodo, šis modelis sugestionuoja, jog su problemomis dorojamasi ne pa- 
skirai; veikiau jos siejamos su sprendimais bei su kitomis problemomis ir tokiu būdu, 
kuris nėra toks racionalus, kaip teigia bendruomenių/tinklų modeliai. Problemos nėra at- 
skirai „pakuojamos“, jos susipina tarpusavyje ir egzistuoja tik atžvilgiu „sprendimų“, ku- 
riais einamuoju momentu disponuoja politikos formuotojai. Be to, ilgainiui kinta proble- 
mų apibrėžimai, tad jos veikiau keliauja iš vienos šiukšlių dėžės į kitą, o ne išlieka po- 
litinės bendruomenės/tinklo kontekste. 

Šia „šiukšlių šalinimo“ proceso idėja remiasi ir viena įdomiausių bei sistemiškiausių 
darbotvarkės formavimo koncepcijų — Kingdono politikos srautų koncepcija. 


2.10.3 Politikos srautai 


Reikšmingas indėlis tiriant politinės darbotvarkės formavimo problemas buvo Johno King- 
dono darbas Agendas, Alternatives and Public Policies (1984). Šioje knygoje mėginama 
išsiaiškinti, kaip problemos tampa problemomis; kaip jos patraukia viešųjų pareigūnų ir 
politikos formuotojų dėmesį; kaip sudaromos darbotvarkės ir kodėl „idėjos turi savo lai- 
ką“. Ieškodamas atsakymo į šiuos klausimus autorius atliko 247 pareigūnų, politikų ir 
politikos aktyvistų, susijusių su transporto bei sveikatos apsaugos politika per laikotarpį 
nuo 1976 iki 1979 m., apklausą. Aiškinant darbotvarkių formavimo procesą knygoje nau- 
dojamasi įvairiomis metaforomis. Jis pradeda nuo organizacinės „šiukšlių dėžių“ metafo- 
ros, kurią siūlo Cohen e/ al. (1972:2) (žr. 3.4.5). Ši metafora, arba modelis, pabrėžia anar- 

chistinį organizacijų pobūdį, jas apibūdina kaip „palaidą idėjų rinkinį“ ir priešpriešina ra- 
cionalioms „darnioms struktūroms“. Organizacijos savo preferencijas atranda veikdamos, 
o ne veikia savo preferencijų pagrindu; jų savivoka gana menka; jos vadovaujasi bandy- 
mų ir klaidų metodu; jų narystė nėra pastovi. Organizacijos kaip „šiukšlių dėžės“ yra 
sprendimų rinkiniai, ieškantys problemų ir problemų sprendimo situacijų, kuriose galėtų 
pasiūlyti savo sprendimus. Sprendimai ieško problemų. Tad pasirinkimus atspindi „šiukšlių 
dėžė“, į kurią sumetamos „įvairios problemos ir siūlomi jų sprendimai“ (Cohen e/ al., 
1972:2). Kingdomui šis modelis atrodo patrauklus, nes darbotvarkės formavimą leidžia 
traktuoti kaip procesą, kur sprendimai ieško problemų ir kur rezultatą lemia specifinis 
problemų, dalyvių ir išteklių derinys. Panašiai kaip organizacijos, kurios racionaliai ne- 
susieja problemų ir sprendimų, darbotvarkės formavimo procesas gali būti, anot Kingdo- 
no, traktuojamas kaip trijų atskirų srautų — problemų, viešosios politikos priemonių (po- 
licies) ir politikos — darinys. Valstybinę darbotvarkę formuoja politinis srautas, 0 viešo- 
sios politikos priemonių (policy) srautas formuoja alternatyvas. 


Problemų srautas 

„Kad tam tikra padėtis taptų problemiška, žmonės turi būti įtikinti, jog kažkas turi būti 
daroma mėginant ją pakeisti“ (Kingdon, 1984:119). Problemų srautą sudaro tos proble- 
mos, į kurias dėmesį atkreipia valstybės politikos formuotojai, o ne tos, kurias jie igno- 
ruoja. Kingdono įsitikinimu, yra trys mechanizmai, kurie patraukia politikos formuotojų 
dėmesį: 

+ rodikliai: kiekybiniai duomenys, kuriais remiamasi vertinant problemų mastą ir kai- 
tą. Valdžios renkami duomenys kuria specifinį problemų vaizdinį ir todėl atlieka 
svarbų vaidmenį formuojant valdžios nuostatas bei pozicijas; 

+ įvykiai: jie padeda dėmesį sukoncentruoti į problemas: katastrofos, asmeniniai iš- 
gyvenimai, simboliai; 

+ grįžtamasis ryšys: teikia informaciją apie gautus rezultatus, nepasiektus tikslus ir 
nenumatytus padarinius. 


Politikos (policy) srautas 

Politikos srautą Kingdonas įvardija kaip „pirmykštę tyrę“ — remdamasis Dawkinso ir ki- 
tų šiuolaikinių evoliucijos teoretikų įžvalgomis. Šioje tyrėje plūduriuoja, susiduria, jun- 
giasi idėjos. Tyrės sandara kinta natūraliosios atrankos, išlikimo, sunykimo, jungimosi pro- 
cese. Šios tyrės srovėje kai kurios idėjos kyla į darbotvarkės paviršių, kitos grimzta į dug- 
ną. Aplinką, kurioje ši tyrė kunkuliuoja, sudaro politikos bendruomenės — tam tikrų sri- 
čių specialistai, Kurių organizavimosi pobūdis smarkiai skiriasi. Kai kurios yra uždaros 
ir griežtai organizuotos, kitos yra atviresnės ir labiau fragmentuotos. Šioje tyrėje nardo 
politiniai verslininkai: „žmonės, kurie ryžtasi investuoti įvairius išteklius ir tikisi būsimos 
sangrąžos iš tos politikos, kuriai teikia pirmenybę“ (Kingdon, 1984:151). Iš esmės nuo 
jų veiklos priklauso idėjos išlikimas ir sėkmė. Jie „minkština“ politikos bendruomenes, 
kad išgautų savo politikos pripažinimą. Pati idėja turi tenkinti įvairias sąlygas, kad galė- 

tų išlikti ir pakilti į paviršių. Ji turi būti techniškai realistinė; suderinama su bendruome- 
nėje vyraujančiomis vertybėmis; sugebanti numatyti ateities sąlygas, kurioms esant ji ga- 
li būti įgyvendinama. Kovos šioje tyrėje rezultatas yra tam tikrų siūlymų sąrašas, nusa- 
kantis politinės darbotvarkės alternatyvas. 


Politinis (political) srautas 
Politinis srautas veikia atskirai nuo kitų srautų ir gali nulemti darbotvarkės klausimo sta- 
tusą. Jį sudaro keletas komponentų: 
+ šalies nuotaikos: viešoji nuomonė, nuomonių klimatas; 
+ organizacinės politinės jėgos: partijos, įstatymų leidybos politika; spaudimo grupės; 
+ valdymas: personalo ir jurisdikcijos kaita; 
+ konsensuso paieška: derybos, koalicijos ir nuolaidos. 


Kritiniais momentais politinis, politikos ir problemų srautai susilieja: „Problema pri- 
pažįstama, sprendimas surandamas politikos bendruomenėje, o politinis pasikeitimas, sil- 
pnindamas potencialius trikdžius, suteikia gerą progą politikos posūkiui“ (Kingdon, 
1984:174). Kingdonas naudojasi ir kita metafora šiam kritiniam srautų susiliejimo mo- 
mentui apibūdinti — palygina jį su erdvėlaivio paleidimo „laiko langu“. Neįtilpus į tokį 
„langą“, paleidimas turi būti atidedamas kitam kartui, kol vėl susiklostys reikiama sąly- 
gų konfigūracija. Sėkmingas politikos „paleidimas“ yra tokio „lango“ atsivėrimo srovių 
sąveikoje rezultatas: sprendimai, kurie plūduriavo aplink, susiejami ir pririšami prie pro- 
blemos, o politiniai verslininkai čiumpa progą sprendimų darbotvarkei pakeisti. Politi- 
kos langai atsiveria dėl iškylančių ypatingų problemų (probleminis langas) arba dėl įvy- 
kių politiniame sraute (politinis langas). Tokiomis sąlygomis politikos srautas turi progą 
iškelti alternatyvą ir ją pririšti prie problemos. Jeigu visi trys srautai — problema, siūly- 
mas ir politinis jo priimtinumas — susilieja į vientisą srautą, problema turi daug šansų 
iškilti į darbotvarkės viršų ir net „išsilieti“ į gretimą sritį. 


2.10.4 Propagandinių koalicijų koncepcija 


Kaip minėjome pirmojoje dalyje, politikos analizėje vyrauja „stadijinės“, arba ciklo, te- 
orijos. Vieną iš labiausiai išrutuliotų alternatyvų šiai teorinei nuostatai iškėle Paulas Sa- 
batieras (kartu su kitais autoriais). Pasak Sabatiero, „darbotvarkės formavimo“ fazės at- 
skyrimas nuo platesnio politikos formavimo proceso nėra nei realistinis, nei apskritai pa- 
tenkinamas kaitos paaiškinimo būdas. Kingdonas argumentuoja, jog analitiniai ir politi- 
niai srautai kartkartėmis susilieja, atverdami „progos langą“, o Sabatieras analizę, idėjas 
ir informaciją laiko esmine paties politinio srauto dalimi ir galingu kaitos veiksniu. Pa- 
sak Sabatiero, mums reikia bendresnės ir empiriškai patikrinamos politinio proceso te- 
orijos, jungiančios įvairius teorinius priėjimus į „geresnę“ teoriją, padedančią numatyti 
politikos pokyčius. Tokia sintezė jungtų keletą pagrindinių idėjų: 

+ idėją, kad politikos procesas kaip visuma gali būti interpretuojamas politikos „tin- 
klų“ ir „bendruomenių“ kontekste (Heclo, 1974; Kingdon, 1984; Cook and Sko- 
gan, 1991); 

+ idėją, kad politikos analizė atlieka „šviečiamąją“ funkciją. Politikos analizė pama- 
žu keičia argumentų, naudojamų politiniame procese, pobūdį (Weiss, 1977a; Nel- 
kin, 1979; Mazur, 1981); 

+ idėją, kad įsitikinimai, vertybės bei idėjos yra svarbus ir reikiamai neįvertintas po- 
litinio proceso matmuo (Pressman and Wildavsky, 1973; Wildavsky, 1987; Majo- 
ne, 1980); 

+ idėją, kad socialiniai ir ekonominiai veiksniai daro didelę įtaką politikos formavi- 
mo procesui ir jos rezultatams (Heclo, 1974; Hofferbert, 1974); 

+ idėją, kad elito įsitikinimų sistemos turi tam tikrą „struktūrą“, arba „hierarchiją“ 
(March and Simon, 1958; Putman, 1976). 


2.18 diagrama. Sabatiero modelis 


Palyginti stabilūs 


Posistemių 
agentų ištekliai ||| „ Politikos posistemė 


ir apribojimai 


Sistemos atžvilgiu 


išoriniai įvykiai 


Šaltinis: Pagal Sabatier (1988, 1991). 


Vietoje tradicinių politinio mokslo „geležinio trikampio“ koncepcijų ir politikos ciklų 
idėjos viešosios politikos analizėje Sabatieras politinį procesą siūlo konceptualizuoti po- 
litikos posistemių kategorijomis (2.18 diagrama). 

Politikos posistemės pokyčius sukelia „palyginti stabilių parametrų“ ir išorinių įvykių 
sąveika, apibrėžianti posistemės agentų apribojimus bei išteklius, taip pat sąveikas pa- 
čioje posistemėje. 

Politikos posistemei priklauso visi tie, kurie atlieka tam tikrą vaidmenį kuriant, sklei- 
džiant ir vertinant politikos idėjas. Čia veikia geležinio trikampio elementai — interesų 
grupės, biurokratai ir renkamieji politikai, tačiau ir akademiniai analitikai, „minties tan- 


188 VIEŠOJI POLITIKA 


kai“, tyrinėtojai, žurnalistai. Politikos posistemė apima visus tuos agentus, kurie kaip 
nors yra susiję su problema, — ne vien formalius sprendimų priėmimo agentus. Be to, 
politikos formavimo lygmenys aprėpia ir tuos agentus (viešuosius pareigūnus, profe- 
sionalus, „žemiausio“ lygmens vykdytojus), kurie formaliai priklauso veikiau vykdyto- 
jų, o ne politikos formuotojų kategorijai (žr. 2.19 diagramą). 


2.19 diagrama. Politikos posistemė 


Politikos posistemė 


Koalicijos: A B O 
e Įsitikinimai 
e Ištekliai 
Politikos makleriai 
Orietavimosi B O ads 


instrumentai: A 


* 


Sprendimai, 

daromi „suverenų“ 
Grįžtamojo Grįžtamojo 
ryšio kilpa | ryšio kilpa 


| Agentūrų ištekliai | 


Politikos ir bendroji politinė Politikos 
pamokos orientacija pamokos 
V 
“————--- Politikos išeiga Dai i Ta I o T 


y 


“———- Politikos poveikis ——————> 


Šaltinis: Pagal Sabatier (1986, 1988, 1991). 


Politikos posistemę sudaro įvairios „propagandinės koalicijos“ (PK), kurios viena nuo 
kitos skiriasi įsitikinimais ir ištekliais. Šių koalicijų įsitikinimus galima analizuoti vado- 
vaujantis hierarchizuotos struktūros schema, kurią vaizduoja 2.20 diagrama (palyginimui 
žr. taip pat Young, 1977; ir 3.7.7). 

2.20 diagrama. Įsitikinimų struktūra 


Antriniai aspektai 
Instrumentiniai sprendimai 
ir politikos branduolio 


Politikos branduolys įgyvendinimui 
Giluminis Pamatinės politikos reikalingos informacijos 
Pamatinės branduolys nuostatos ir strategijos paieška 
normos siekiant branduolinių 
ir įsitikinimai, tikslų 
galiojantys 
visoms 
politikos 


posistemėms 


Sunkiai Palyginti lengvai 

pasiekiamas pasiekiamas 

LL T i i  ——— iš 
Imlumas pokyčiams 

Žemas Aukštas 


Šaltinis: Pagal Sabatier (1988, 1991). 


Kingdonas ir kiti politinės darbotvarkės formavimo teoretikai į politinį procesą Žžvel- 
gia iš platesnio socialinės bei kitokios aplinkos spaudimo konteksto arba „viešosios nuo- 
monės“ viešosios politikos santykio konteksto, o Sabatieras politinį procesą (darbotvarkės 
formavimo bei kitose jo fazėse) suvokia kaip procesą, kur vyrauja elito nuomonė. Viešo- 
sios nuomonės įtaka geriausiu atveju yra „kukli“ (Sabatier, 1991:148; 1993:30). Jeigu no- 
rime suprasti politikos kaitos priežastis, tai, Sabatiero siūlymu, turime atkreipti dėmesį į 
elito nuomonę ir į tuos veiksnius, kurie ilgainiui nulemia jos kaitą. Modelis prognozuo- 
ja, jog vykstant įsitikinimų konfliktui branduolyje, sąjungininkų ir oponentų sudėtis iš- 
liks gana stabili. Propagandinėje koalicijoje egzistuos platus sutarimas dėl politikos bran- 
duolio, tačiau bus mažiau sutariama dėl antrinių aspektų. Labiau tikėtina, kad pasikeiti- 
mai, arba modifikacijos, vyks antrinių politikos aspektų, o ne jos branduolio srityje arba 
giluminių įsitikinimų lygmenyje. Pokyčiai politikos branduolio lygmeniu „paprastai kyla 
dėl posistemės išorinių nekognityvinių veiksnių kaitos“ (Sabatier, 1993:19—20). Šiems „ne- 
kognityviniams“ veiksniams priklauso, pavyzdžiui, makroekonominių sąlygų pasikeitimas 
arba naujų sisteminių valdymo koalicijų atsiradimas. „„Antriniu“ lygmeniu pokyčiai atsi- 
randa kaip „politikos pamokų“ koalicijoje arba tarp koalicijų rezultatas. „Politinį moky- 
mąsi“ Sabatieras apibrėžia kaip patyrimo procesą, kuriam vykstant „atsiranda palyginti 

stabilių mąstymo arba elgsenos nuostatų pasikeitimų, modifikuojančių individų arba ko- 
lektyvų, tokių kaip PK, įsitikinimų sistemos prielaidas“ (Sabatier, 1993:42). 

Modelis numato, kad politikos posistemėje egzistuos įvairios PK, konkuruojančios dėl 
įtakos sprendimų priėmimo procesui. „Politikos makleriais“ laikomi tie agentai, kurie ieško 
racionalių kompromisų tarp koalicijų skelbiamų pozicijų. Tokiais makleriais gali būti vals- 
tybės tarnautojai, renkamieji pareigūnai, teismų skiriamos tyrimo komisijos. Koalicijos „sie- 
kia pakeisti valstybinių institucijų elgseną, kad pasiektų tikslus, numatytus kiekvienos jų 
politikos branduolyje“ (Sabatier and Jenkins-Smith, 1993:227). Šį pasikeitimą jos siekia 
įvykdyti naudodamosi tiesioginiais ir netiesioginiais „orientavimosi instrumentais“ (Sa- 
batier and Pelkey, 1987; Sabatier and Jenkins-Smith (eds.), 1993:226). 

Padarytoji įtaka arba kaita, kuri atsispindi politikos išeigoje, posistemę per „grįžta- 
mąjį ryšį“ susieja su koalicijų įsitikinimais bei ištekliais. Šį procesą Sabatieras vadina „po- 
litiškai orientuotu mokymusi“. Kitaip sakant, koalicijos mokosi iš kaitos patirties ir mė- 
gina modifikuoti savo idėjas bei orientavimosi strategijas taip, kad geriau suvoktų pa- 
saulį ir savo politikos tikslus. Politikos „posistemė“ sąveikauja su kitomis politikos po- 
sistemėmis ir, žinoma, su platesne socialine, teisine, ekonomine bei institucine „sistema“. 
Šios sistemos parametrus apibrėžia dvejopos — stabilumo ir kaitos — jėgos. 

+ Palyginti stabiliems posistemių funkcionavimo parametrams priklauso: 

1) esminiai problemų ir gėrybių atributai; 

2) pamatinis gamtinių išteklių paskirstymo būdas; 

3) pamatinės kultūrinės ir socialinės vertybės bei struktūros; 

4) konstitucinės politinio proceso taisyklės. 


+ Išoriniai (sistemos) įvykiai: 
1) socialiniai ir ekonominiai pokyčiai; 
2) viešosios nuomonės kaita; 
3) sistemos valdančiosios koalicijos pasikeitimas; 
4) kitų posistemių sprendimų įtaka. 


Šie sisteminiai „parametrai“ ir „įvykiai“ nusako arba apibrėžia platesnį apribojimų bei 
išteklių ratą, kuriame funkcionuoja politikos posistemė. Savo ruožtu posistemė daro po- 
veikį „sistemai“ kaip visumai. 

Modelis teikia sąvokinių priemonių organizuoti ir sisteminti įvairiausias idėjas, iškel- 
tas atliekant viešosios politikos analizę. Remdamasis „tinklo“ sąvoka ir pabrėždamas es- 
minį politikos analizės bei įsitikinimų vaidmenį, jis mėgina pateikti integruotą politikos 
proceso vaizdą. Tačiau Sabatiero PK modelis siekia būti ne tik euristine priemone, jis 
teikiamas kaip patikrinamų hipotezių bei prognozių visuma. 


+ Patikrinamas modelis 


Kokybinį ir kiekybinį kelių hipotezių patikrinimą aprašo Sabatier and Jenkins-Smith (1993). Pra- 
dinė hipotezių aibė apima dvi sritis: 

Posistemės agentų elgsena 


1. Pamatinių nesutarimų politikos posistemėje atveju, kai nesutariama dėl „branduolinių“ įsitiki- 
nimų, sąjungininkų ir oponentų priešprieša paprastai išlieka stabili maždaug dešimtmetį. 

2. Propagandinės koalicijos agentai iš esmės sutaria dėl problemų, priklausančių politikos bran- 
duoliui, bet mažiau sutaria dėl antrinių aspektų. 

3. Agentas arba koalicija lengviau išsižada antrinių įsitikinimų sistemos aspektų, negu pripažįs- 
ta politikos branduolio silpnąsias vietas. 

4. Pamatiniai arba branduoliniai viešpataujančios programos atributai paprastai nekinta, kol tą 
programą sukūrusi posistemės koalicija išlieka valdžioje. 

5. Pamatiniai arba branduoliniai viešpataujančios programos atributai paprastai nekinta, nebent 
įvyksta svarbių išorinių posistemės pokyčių: socialinių ir ekonominių sąlygų, sistemos lygmens 
valdančių koalicijų arba kitų posistemių politinės išeigos pokyčių. 


Politiškai orientuotas mokymasis (POM) 


6. Įsitikinimų sistemų POM labiau tikėtinas tada, kai egzistuoja racionalus tarpinis jų konflikto 
lygmuo. 

7. Problemos, kurių sprendimas gali pasiremti pripažįstamais kiekybiniais duomenimis bei atitin- 
kamomis teorijomis, labiau palankios POM, nei tos, kurios daugiausia remiasi kokybiniais duo- 
menimis bei atitinkamomis subjektyvistinėmis teorijomis, jeigu apskritai remiasi teorijomis. 

8. Problemos, susijusios su gamtos sistemomis, yra palankesnės POM, palyginti su tomis, kurios 
liečia vien socialines arba politines sistemas, nes pirmųjų atvejų dauguma kritinių kintamųjų 
nėra priklausomi nuo strategijų, tad kontroliuojamų eksperimentų galimybė čia yra didesnė. 

9. Įsitikinimų sistemų POM tikimybė didžiausia tada, kai egzistuoja forumas: pakankamai pres- 
tižinis, kad priverstų į jį įsitraukti profesionalus su savo profesinėmis normomis. 

(Sabatier and Jenkins-Smith, 1993:27-54) 4 


Empiriniai tyrimai, atlikti tikrinant PK modelį, apskritai patvirtino jo naudingumą alš- 
kinant daugmaž dekados trukmės politikos kaitą (Mawhinney, 1993; Brown and Stewart, 
1993; Munro, 1993; Barke, 1993). Ir nors modelis pretenduoja būti aiškinamąja visų da- 
bartinių pramoninių poliarchijų teorija (Sabatier and Jenkins-Smith, 1993:225), daugiau- 
sia jis buvo naudojamas Amerikos (arba Šiaurės Amerikos) kontekste (plg. Mawhinney, 
1993). Tad pirmoji kritinė pastaba modelio atžvilgiu būtų ta, kad jis turi įrodyti savo tinka- 
mumą sprendžiant problemas už Amerikos ribų, kitų poliarchijų atveju, ir tik tada galėsi- 
me daryti pagrįstas išvadas dėl jo pretenzijų į visuotinumą. Greenway et al. (1992) argu- 
mentuoja, jog Jungtinėje Karalystėje modelis, kaip atrodo, veikia tokiose viešosios politi- 
kos srityse, kaip AIDS, branduolinė energetika ir profsąjungų teisės reforma. Tačiau tose 
srityse, Kur nėra aiškių propagandos koalicijų ir sprendimų priėmimas nėra itin pliuralisti- 
nis, pavyzdžiui, gynybos politikoje arba Folklendų karo atveju, modelis sunkiau pritaiko- 

mas. Tokiose politinėse sistemose, kaip Britanijos, kur esama kur kas mažiau atvirumo ir 
kontaktų tarp skirtingų institucijų agentų, PK modelio tinkamumas yra gana abejotinas. 

Gali būti, kad PK modelis produktyviausias ten, kur „politikos stilius“ (Richardson, 
1982) iš valdžios reikalauja konsultuotis su suinteresuotomis grupėmis bei organizacijo- 
mis. Jeigu politikos stilius šia prasme yra atviras, PK modelis gali pateikti išsamų ir nuo- 
seklų politikos formavimo bei politinio mokymosi vaizdą. Tačiau ten, kur valdžia labiau 
linkusi savo politiką primetinėti ir savo veiklą labiau planuoti, o ne tik reaguoti į įvykius 
bei problemas, PK modelis aiškinant politikos kaitą yra mažiau produktyvus. (Žinoma, 
tokiu atveju jis gali išlikti kaip normatyvinis siektino politikos stiliaus modelis.) 

Kur valdžia aktyviai siekia konsensuso, kuris reiškia sutarimą tarp „koalicijų“ ir kur 
šis procesas pasižymi santykiniu konflikto atvirumu, PK modelis veikia gerai - kaip AIDS 
problemos atveju Britanijoje, tačiau jis tampa problemiškesnis, kai taikomas to stiliaus 
režimams, kurie nepasižymi amerikietiškuoju pliuralizmu. Taikomas politinėms sistemoms, 
turinčioms gilesnių etatistinių tradicijų (Prancūzijos arba Italijos atvejai), arba labiau kon- 
sensualistinėms, „demokratinio korporatizmo“ stiliaus sistemoms, tokioms kaip Skandi- 
navijos šalys, Austrija ir Vokietija (žr. Lijphart, 1984; ir 3.3.4), PK modelis atrodo kur 
kas mažiau įtikinamas. 

Galime pasakyti tik tiek, jog turimi duomenys liudija, kad PK modelis efektyvus ana- 
lizuojant tuos politikos stilius bei tas politikos sritis, kurios pasižymi Sabatiero postu- 
luojamu pliuralizmu. Be politikos stiliaus turi reikšmės ir struktūriniai aspektai: sprendi- 
mų priėmimo centralizacijos/decentralizacijos laipsnis. Sabatieras nuolat pabrėžia, jog šiuo- 
laikinės visuomenės valdymui būdingi „tinklinio“ pobūdžio santykiai. Federacinė siste- 
ma Jungtinėse Valstijose ir valdžios fragmentacija Vašingtone išties teikia pagrindo idė- 
jai, kad politikos formavimas vyksta įvairių lygmenų bei sąveikų kontekste. Tačiau PK 
modelis gali būti mažiau tinkamas analizuojant tas politines sistemas, kurių valdymo tra- 
dicija labiau centristinė tiek teritorinio valdžios galių pasiskirstymo, tiek nacionalinio lyg- 
mens politinių bei administracinių institucijų pobūdžiu. 

Galima pateikti dar porą kritinių pastabų. Pirma, modelis grindžiamas postulatu, jog 
egzistuoja „įvykiai“ ir „stabilūs parametrai“, apibrėžiantys „posistemės“ ir jos agentų veik- 
los apribojimus bei galimybes. Ši idėja mums atrodo gana įtartina. Ar šios jėgos egzis- 
tuoja „išorėje“, platesnėje sistemoje („pokyčiai realiame pasaulyje“ (sic)), ar jos egzis- 
tuoja posistemės dalyvių sąmonėje — kaip „kognityvinės veiklos“ atmainos? Antai Saba- 
tieras pastebi, jog viena iš šių „pokyčių realiame pasaulyje“ forma yra „makroekonomi- 
nių sąlygų“ kaita (Sabatier, 1993:20). Tačiau galima paprieštarauti tam, kad jos egzistuo- 
ja „kognityvinės veiklos“ kontekste. ,,„Makroekonominis įvykis“ yra konstruktas: jis nėra 
stebimas realaus pasaulio faktas. Kaip buvo pažymėta 2.6 skirsnyje, „posistemė“ gali būti 
„autoreferentinė“, formuojama ne išorinių jėgų. Trečiojoje dalyje (3.7.5) aptarsime sero 
Geoffrey Vickerso teorijas, kuriose keliama idėja, jog dvasinė veikla ir socialinis proce- 
sas yra „neatskiriami“ (Vickers, 1965:15) ir kad pasaulis yra ne duomenų visuma, 0 vei- 
kiau „konstruktas, dvasinis darinys, kolektyvinis meno kūrinys“ (Vickers, 1965:85). To- 
kiu atveju riba tarp posistemės ir jos išorinės aplinkos yra menkiau apibrėžta, nei PK 
modelyje. Be to, kaip matysime 4.6.3 skirsnyje, Johnas Childas gina tezę, jog „išorinės“ 

aplinkos įvaizdį kuria pats organizacijų elitas, kad taip atvertų kelią savo strateginiams 
sprendimams (Child, 1972). 

Antroji kritinė pastaba PK modelio atžvilgiu būtų tai, kad jis pretenduoja būti patik- 
rinamu empiriniu modeliu (aiškinančiu, kas yra politikos formavimo procesas), tačiau jis 
turi ir normatyvinių implikacijų apie tai, koks tas procesas turėtų arba galėtų būti. Atro- 
do, kad „politinio mokymosi“ procese dalyvauja tik posistemės agentai: interesų grupės, 
„minties tankai“, viešieji pareigūnai, politikai ir profesionalai. Pradiniame modelyje, pa- 
vyzdžiui, viešoji nuomonė buvo klasifikuojama po socialinių ir ekonominių sąlygų bei 
išorinių įvykių rubrika. 1993 metų modifikuotame modelyje „viešoji nuomonė“ jau lai- 
koma atskiru veiksniu, tačiau pats PK modelis vis dar laikosi prielaidos, kad neelitas „ne- 
turi nei patirties, nei laiko, nei noro aktyviai dalyvauti politikos posistemės veikloje“ (Sa- 
batier and Jenkins-Smith, 1993:223). Radikalesnė politinio mokymosi idėja, tokia kaip 
toji, kurią kelia Lindblomas, siūlo į mokymąsi žvelgti kaip į procesą, aprėpiantį daug pla- 
tesnį dalyvių ratą, atviresnę darbotvarkę, didesnę idėjų konkurenciją, taip pat kliūčių, to- 
kių kaip socialinė ir ekonominė nelygybė, šalinimą. Dar radikalesniuose mokymosi mo- 
delio variantuose kalbama apie tai, kad politinis procesas tik tada gali garantuoti didesnį 
moksliškumą, kai jis bus kur kas „socialesnis“ ir „iš apačios kylantis“ procesas (žr. 4.6.4). 

Ar sėkmingiausiai veikia tos PK, kurios yra moksliškesnės už kitas? Ar veikiau sėkmę 
lemia PK turima galia (ištekliai)? Ar įsitikinimai (o ne godumas, savanaudiškumas, val- 
džios geismas) yra tas „klijus“, kuris palaiko PK ir politinės sistemos vientisumą? Sabatie- 
ras nedaug ką turi pasakyti apie jo modelio santykį su „galios“ teorijomis, tokiomis kaip 
nesprendimų priėmimo teorija, arba su radikalesnėmis neomarksizmo atmainomis. Gali būti, 
jog įsitikinimų sistemos, arba ideologijos, kinta dėl to, kad siekiama giluminių interesų, o 
ne dėl to, kad vyksta racionalus mokymosi procesas. Šiuo požiūriu PK modelis, nepaisant 
jo skelbiamo realizmo, gali tapti objektu tokios pat kritikos, kokios sulaukia Keyneso tezė, 
esą galiausiai idėjos, o ne interesai formuoja politiką. Sabatieras atmeta tikėjimą „plika po- 
litine galia“ (Sabatier, 1993:44), nes mano, jog galiausiai politinis mokymasis, o ne nau- 
dojimasis galia daro įtaką valdžios darbotvarkių ir sprendimų kaitai. PK modelyje pripa- 
žįstama, kad POM labiau tikėtinas ten, kur daugiau operuojama kiekybiniais duomenimis 
arba nagrinėjamos gamtinės sistemos (žr. hipotezes 7, 8, 9 viršuje). Tai palieka už borto 
daugybę politikos sričių bei problemų. Modelis pretenduoja būti realistiškesnis už „stadi- 
Jines“ koncepcijas, tačiau pats užima gana utopinę poziciją. Dauguma socialinių, ekono- 
minių bei kitokių problemų, kurias tenka įveikti viešajai politikai, yra labai painios ir netu- 
ri lengvai kvantifikuojamų charakteristikų. Hipotezę (9), kad profesionalių bei ekspertinių 
organizacijų egzistavimas yra galinga POM skatinimo jėga, neigia tokie „realaus pasau- 
lio“ faktai, kaip politikos „deprofesionalizavimas“ ir profesionalų valdžios nunykimas. 

Ir vis dėlto PK modelis teikia vertingą skirtingų koncepcijų sintezę, siejančią ankstyvą- 
sias politinio ciklo fazes — problemų apibrėžimo, darbotvarkės formavimo, sprendimų pri- 
ėmimo ir jų įgyvendinimo. Modelio privalumas yra tai, kad jis teikia tokią politikos proce- 
so „projekciją“, kuri padeda suvokti, jog politikos ciklo stadijos yra kur kas mažiau apibrėž- 
tos ir tvarios, nei teigia „stadijinės“ teorijos. Be abejo, nauji tyrimai bei modelio taikymas 
(ypač už JAV ribų) parodys, ar PK modelis yra kažkas daugiau, nei tik euristinė priemonė. 

2.10.5 Pertraukiamos pusiausvyros modelis 


Baumgartnerio ir Joneso (1993) darbotvarkės formavimo studija yra bene sistemiškiau- 
sia iš visų dabartinių politinės darbotvarkės formavimo teorijų. Jie daugiausia naudoja 
biologines ir kompiuterines metaforas. Remdamiesi biologinėmis metaforomis jie kelia 
idėją, kad politinės darbotvarkės kaitą galima aiškinti pertraukiamos pusiausvyros (punc- 
tuated egulibrium) terminais — politinį procesą traktuoti kaip ilgalaikių stabilumo peri- 
odų, retsykiais pertraukiamų nestabilumo ir rimtų politinių pasikeitimų, procesą. Remda- 
miesi kompiuterinėmis metaforomis ir H. A. Simono teorijomis jie pabrėžia žmogiškojo 
pajėgumo apdoroti informaciją ribotumą, tuo paaiškindami būtinybę problemas spręsti pa- 
raleliniu, o ne serijiniu būdu (kai vienu metu sprendžiama tik viena problema). Politikos 
posistemės politinei sistemai savo problemas leidžia spręsti paraleliniu būdu, ir tik nesta- 
bilumo periodais su jomis dorojamasi serijiniu būdu (apie Simoną žr. 3.7.4). 

Pertraukiamos pusiausvyros modelis, jų manymu, paaiškina, kodėl politinė sistema gali 
būti inkrementiškai konservatyvi, bet kartu turėti ir radikalesnių politikos pokyčių fazių. 
Stabilumo periodais vyrauja platus sutarimas dėl problemų apibrėžimo būdų bei dėl jų 
vietos politinėje darbotvarkėje. Tačiau kartkartėmis iškyla problemų, sukeliančių svarbių 
politinių bei institucinių pokyčių (žr. anksčiau aptartąjį Peterso ir Hogwoodo (1985) ar- 
gumentą). Naujos institucijos sukuria pagrindą naujam stabilumo periodui. Pasak Baum- 
gartnerio ir Joneso, šiam pertraukiamos pusiausvyros procesui daro įtakos du sąveikau- 
jantys veiksniai: 

+ problemų pateikimo būdas: politikos įvaizdis; 

+ institucinis problemų kontekstas: instituciniai politikos realizavimo kanalai. 


Tikrindami savo idėjas autoriai smulkiau analizuoja keletą problemų, tarp jų branduo- 
linės energetikos, miestų planavimo, rūkymo ir automobilių saugos. Šių ir kitų problemų 
analizė, aprėpianti ilgesnius laiko periodus, parodo, jog joms būdinga panaši evoliucija: 
pusiausvyros periodas, kai problema iškyla, sugriauna įprastus jos įsivaizdavimo būdus ir 
išjudina institucijas, kurioms priklauso tokio tipo problemų sprendimas; naujų institucijų 
sukūrimas; prasidedantis naujas pusiausvyros periodas. Kartais, kai problemą supantis sta- 
ruojama arba panaikinama — ją pakeičia kita vyraujančių įvaizdžių ir institucijų aibė. 

Nestabilumo sąlygomis politinė darbotvarkė yra gana atvira, o politikos monopolis, ku- 
rį sudaro vyraujančios viešosios politikos posistemės, gali tapti kritikos arba entuziazmo 
objektu. Darbotvarkės atvirumas kritikai pasireiškia kaip esamų įvaizdžių bei institucijų puo- 
limas, kuris gali baigtis naujų institucijų, pakeičiančių senąją posistemę, sukūrimu. Jos at- 
virumo entuziazmui padarinys bus naujos institucijų aibės kūrimas. Darbotvarkės atviru- 
mo momentais pusiausvyros būsena sugriaunama ir sukuriamas naujas institucinis pavel- 
das, kuris ilgai išlieka neliečiamas po to, kai nuslūgsta pokyčius sukėlusios kritikos arba 
entuziazmo bangos. Tad priešingai Downso DPC modeliui, Baumgartneris ir Jonesas ar- 
gumentuoja, jog periodai, per kuriuos problemos pasiekia dėmesingumo viršūnę, gali ir to- 
liau daryti poveikį per institucijas, kurios buvo sukurtos didžiausio jų iškilimo momentu. 


Antroji dalis. MEZOANALIZĖ 195 


Nestabilumo periodais žiniasklaidos vaidmuo yra lemiamas. Autoriai parodo, jog Ži- 
niasklaida yra vienas pagrindinių įvaizdžių bei institucijų destabilizavimo šaltinių. Jos įtaka 
skatinant darbotvarkės kaitą reiškiasi tuo, kad „dėmesys patraukiamas į laiko požiūriu skir- 
tingus tų pačių problemų aspektus arba dėmesys perkeliamas nuo vienos problemos ki- 
tai“ (Baumgartner and Jones, 1993:103). Tačiau „svirduliuodama“ nuo vienos temos prie 
kitos žiniasklaida atspindi ir sustiprina tai, kas vyksta politikos formavimo institucijose. 
Žiniasklaidos rūpesčiai yra tokie pat priepuoliniai ir svirduliuojantys, kaip ir sprendimų 
priėmėjų rūpesčiai: jie palaiko ir stiprina vienas kitą (ibid.: 125). 

Institucinės struktūros, palaikančios politinę pusiausvyrą, ir esančios kaitos šaltiniu, šiuo- 
laikiniame politiniame procese organizuojamos (kaip tai argumentuoja Sabatier ir kiti) kaip 
politikos posistemės. Būtent šių posistemių sąveika, padedama jos atspindžio ir pastiprini- 
mo žiniasklaidoje, paaiškina darbotvarkių kaitą. Remdamiesi Simono idėjomis apie žmo- 
giškojo pažinimo ribotumą (ir kompiuterinėmis metaforomis) autoriai argumentuoja: 


Pripažinus, kad kiekvienai bent kiek sudėtingesne: visuomenei iškyla miriadai problemų, jas įveikti 
paprastai turi būti patikima politikos posistemėms, kur vyrauja problemų ekspertai. Tokia specializa- 
cija yra vienintelė galimybė sistemai susidoroti su problemomis paraleliniu, o ne serijiniu būdu ... 
tai pasakytina tiek apie politinę sistemą. tiek apie kompiuterį. Tačiau kartkartėmis problemos, kurios 
paprastai priklauso politikos posistemėms, iškyla į politinės darbotvarkės paviršių, kur vienu metu 
sprendžiama tik viena arba tik keletas tokių problemų. Šis darbotvarkės atvirumo periodas, kai į pro- 
blemos svarstymą įsitraukia naujų dalyvių, yra tas momentas, kai gali įvykti esminių pokyčių, griau- 
nančių vieną ar keletą politikos posistemių. Tad politinė sistema, sudaryta iš paralelinių ir serijinių 
įvairių problemų sprendimo sistemų, nuolat kuria ir griauna savo posistemes ... esama galingų kai- 
tos bangų. kurios gali nuvilnyti per visą sistemą. Jų nesukelia ir nekontroliuoja kurios nors apibrėž- 
tos grupės ar konkretus individas, veikiau jos yra įvairialypių sąveikų tarp grupių. siekiančių naujo 
problemų apibrėžimo, padarinys ... Jėgos, tam tikrais periodais sukuriančios stabilumą. yra tos pa- 
čios. kurių junginys kritiniais momentais nulemia dramatinius ir ilgalaikius pokyčius. Šios jėgos nė- 
ra kontroliuojamos kokios nors atskiros grupės, institucijos ar atskirų individų, — jos veikiau yra 
daugelio visuomenės institucijų sąveikų padarinys. Kai atspindėdamos pokyčių reikalavimus jos su- 
sivienija, jų jėga gali būti neatremiama. 

(Baumgartner and Jones, 1993:236-237) 


Žodžiu, Baumgartneris ir Jonesas ryžtingai kelia (normatyvinį) liberaliosios demokra- 
tijos pateisinimo argumentą, grindžiamą aiškinamuoju modeliu. Priešingai koncepcijoms, 
kurios politinį procesą įklampina politikų, interesų grupių ir žiniasklaidos klampynėje, per- 
traukiamos pusiausvyros koncepcija, susieta su kompiuteriniu požiūriu į politines siste- 
mas, siūlo siužetą su laiminga atomazga. Pirmiausia taip yra todėl, kad svirduliavimo nuo 
vienos problemos prie kitos metodas atveria vartus politinės evoliucijos procesui, kuris 
yra labiau adaptyvus, nei mano kritikai: kaita vyksta, tačiau tik protrūkiais; politikos po- 
sistemės yra labiau pažeidžiamos, nei pripažįsta teoretikai, pabrėžiantys organizuoto ša- 
liškumo galią. Antra, svirduliavimo nuo vienos problemos prie kitos schema, kuri būdin- 
ga liberaliųjų demokratinių sistemų politinei darbotvarkei, teikia galimybių politikos for- 

muotojams ir aktyvistams geriausiai išnaudoti savo ribotus dėmesingumo ir informacijos 
apdorojimo pajėgumus. Darbotvarkės atvirumo periodais sistema veikia serijiniu doroji- 
mosi su problemomis būdu; stabilumo laikais ji veikia paraleliniu dorojimosi su jomis 
būdu — perleidžia jas specializuotų posistemių nuožiūrai. 

Pertraukiamos pusiausvyros modelio šalininkai, naudodamiesi šiomis biologinėmis ir 
kognityvinėmis metaforomis, teikia darnią ir įtaigią darbotvarkės analizę, kuri posistemių 
ir institucijų idėjas sieja su Simono iškeltomis kognityvinėmis problemomis. Savo empi- 
rinėse studijose jie parodo, jog ši analizė turi paisyti problemų apibrėžimo būdo ilgalai- 
kių institucinių padarinių. Tačiau žvelgiant iš kritiškesnės perspektyvos, jų modelį gali- 
ma interpretuoti veikiau kaip s/atus guo pateisinimą, o ne kaip darbotvarkės proceso ana- 
lizę. Baumgartneris ir Jonesas darbotvarkės formavimą pateikia kaip būdą, kuriuo politi- 
niai elitai dorojasi su problemų kompleksiškumu — jas paprastina, o ne „kontroliuoja“. 
„Dėmesio ribotumas“ (Simon, 1985), kuris neišvengiamas individualiam ir instituciniam 
sprendimų priėmimo lygmeniui, turi, kaip paaiškėja, savo funkcionalumą. Politinė siste- 
ma, svirduliuodama nuo vienos problemos prie kitos, „ilgainiui gali apdoroti platesnę pro- 
blemų įvairovę“ (Baumgartner and Jones, 1993:250), o posistemės atmeta netvarias ir lai- 
kinas problemas. Posistemės egzistuoja, tačiau jos neužkerta kelio kaitai: tiesą sakant, jos 
kaitą daro labiau tikėtiną nestabilumo periodais. Jų nuomone, dėmesio problemoms svy- 
ravimas yra sėkmingas sisteminės adaptacijos būdas. 

Taigi nors politikos posistemės mobilizuoja šališkumą, jos neturi nuolatinio problemų 
monopolio: jos išauga ir nuvysta. Kitaip nei Schattenschneideris ir kiti darbotvarkės te- 
oretikai, Baumgartneris ir Jonesas nemano, kad dėl esamo šališkumo į politinį procesą 
neįsileidžiama naujų idėjų. Darbotvarkės atvirumo momentais į jas patenka naujų idėjų. 
Tačiau jie sutinka su Schattenschneiderio pastaba, jog choras jų pliuralistiniame danguje 
gieda „su stipriu aukštesniųjų klasių akcentu“ (Schattenschneider, 1960:35): „negalime 
nepripažinti, jog Amerikos politinė sistema daugiau dėmesio skiria problemoms, kurios 
rūpi įvairioms viduriniosios klasės grupėms, negu toms, kurių sprendimu suinteresuotos 
žemesniosios klasės“ (Baumgartner and Jones, 1993:249). Taigi autoriai priartėja prie min- 
ties, kad nors darbotvarkės formavimą smarkiai veikia klasinis šališkumas, jis yra būti- 
nas politinės sistemos funkcionavimui. O problemų apdorojimas per atskiras posistemes 
liudija „įspūdingą paralelinio problemų apdorojimo pajėgumą“ (ibid.: 250). Tačiau kriti- 
kai argumentuotų, kad šis pajėgumas toli gražu nėra akivaizdus tose sprendimų priėmi- 
mo srityse, kur paliečiamos galingų politikos posistemių neturinčiųjų problemos. Svirdu- 
liavimas nuo vienos problemos prie kitos gali būti dorojimosi su kompleksiškumu bū- 
das, tačiau vargiai ar jį galima rekomenduoti kaip problemų „prevencijos“ ar „sprendi- 
mo“ būdą. Kaip pastebi Lindblomas ir Woodhouse'as, politinė darbotvarkė akivaizdžiai 
nepalanki yra tiems, kurių silpnesnė politinė ir ekonominė padėtis. Šiuo atveju politiką 
apibrėžia ir „politikos įvaizdį“ formuoja biurokratų, politikų, „minties tankų“ ir kitų po- 
sistemės, ir tik labai menką įtaką daro tie, kurie turi tiesioginės problemų patirties (Lind- 
blom and Woodhouse, 1993:112). 

Politikos elitai gali nekontroliuoti darbotvarkės formavimo procesų, tačiau akivaizdu, 
kad jie turi kur kas daugiau galių veikti tai, kas ir kokia eile į jį pateks, negu tie visuo- 

menės nariai, kurių dalyvavimas procese yra marginalinis arba suvaržytas. Nors modelis 
teikia naudingą pliuralistinių darbotvarkės formavimo koncepcijų sintezę, dėl jo nepajė- 
gumo atsižvelgti į galios ir klasių veiksnius jis yra mažiau priimtinas, kai sprendžiamos 
su politine bei ekonomine nelygybe susijusios problemos. Modelis, leidžiantis paaiškinti 
rūkymo, aplinkosaugos ir automobilių saugos problemas, gali būti mažiau įtikinamas, kai 
sprendžiamos problemos, susijusios su galios, turto ar pajamų perskirstymu. 


2.11 RIBŲ ANALIZĖ 


2.11.1 Problemų apibrėžimo ir darbotvarkių sudarymo kontekstai 


Kaip rodo aptartieji modeliai, politikos formavimas vyksta neizoliuotoje erdvėje. Esama 
platesnių veiksnių, nubrėžiančių politinių darbotvarkių formulavimo ir įgyvendinimo ri- 
bas arba, anot Sabatiero, parametrus. Politikos formavimas vyksta ekonominių, sociali- 
nių, geografinių, istorinių bei kultūrinių realijų ir apribojimų kontekste. Politikos formuo- 
tojams tenka spręsti, kas yra šios realijos (plg. Vickers, 1965; žr. 3.7.5). PK modelyje 
įvairios koalicijos mėgina susikurti savąją „realybės“ sampratą ir siekia sprendimų pri- 
ėmėjus, arba suverenus, patraukti į savo vertybių ir įsitikinimų pusę. Galima sakyti, jog 
šie „realybės sprendiniai“, kaip juos vadina Vickersas, nubrėžia to, kas galima ir kas pa- 
geidautina, ir to, kas yra ir kas turi būti, ribas. Būdas, kuriuo šios ribos, pavyzdžiui, „„eko- 
nominė padėtis“, konstruojamos, sukuria kontekstą, kuriame funkcionuoja posistemės. Pa- 
rafrazuojant Schattenschneiderį, kas apibrėžia šias ribas, apibrėžia ir politikos užduotis. 
Kaip matėme anksčiau, čia išryškėja ypatingas žiniasklaidos vaidmuo konstruojant tai, kaip 
visuomenėje suvokiamas platesnis problemų kontekstas. 

Šiame skirsnyje nagrinėsime tas ribas, kurios egzistuoja „nacionalinės valstybės“ kon- 
tekste: ekonominius, socialinius ir kitus veiksnius, kurių kontekste formuojamos politi- 
nės darbotvarkės, priimami ir įgyvendinami sprendimai. Paskutiniame antrosios dalies skir- 
snyje panagrinėsime tuos veiksnius, kurie tarptautiniu arba pasauliniu lygiu daro įtaką ir 
formuoja kontekstą, kuriame veikia valstybinio lygmens agentai. 


2.11.2 Ekonominiai politikos formulavimo parametrai 


Makroekonomikoje gamybos galimybių ribos (GGR) sąvoka naudojama nustatant gėrybių 
derinius, kurie gali būti sukurti turimų išteklių pagrindu. Skirtingos visuomenės vadovau- 
jasi skirtingomis preferencijomis dėl viešųjų gėrybių, tokių kaip gynyba, ir vartojimo gėry- 
bių gamybos proporcijų (žr. 2.21 diagramą). Savo pamatiniu lygmeniu viešosios politikos 
sprendimai išreiškia pasirinkimą iš alternatyvų, kurias teikia turimi ištekliai. Viešųjų išlai- 
dų struktūra atspindi pasirinkimus GGR kreivėje. Daugiau vienos gėrybės — mažiau kitos: 
daugiau patrankų — mažiau sviesto; daugiau sviesto — mažiau patrankų: bc atspindi kaštus, 
kuriuos implikuoja pasirinkimas gaminti daugiau patrankų negu sviesto (de). 

2.21 diagrama. Gamybos galimybių riba 


Daugiau patrankų, a-c, mažiau sviesto, d-e 


Sviestas 


Patrankos 


GGR nustato ribas galimoms politinėms darbotvarkėms. Pavyzdžiui, šalis su tam tik- 
ru gamybos pajėgumu gali (teoriškai) išteklius paskirstyti x kiekiui „viešųjų gėrybių“, tokių 
kaip patrankos, arba y kiekiui privataus vartojimo gėrybių — sviesto gamybai. 

Esant tam tikriems šalies gamybos pajėgumams pasirinkimo parametrai yra tie, ku- 
riuos apibrėžia sprendimų priėmėjų pozicija. Paprasčiausiu ir „gryniausiu“ pavidalu vie- 
šoji politika reiškia pasirinkimą tarp viešųjų gėrybių bei paslaugų ir privačių gėrybių bei 
paslaugų. Komandinės ekonomikos šalys (pvz., buvusi Sovietų Sąjunga) renkasi aukštą 
viešųjų, o ne privačių, gėrybių gamybos lygmenį. Laisvosios rinkos šalys, tokios kaip JAV, 
renkasi aukštą privačių gėrybių lygmenį; 0 iš viešosioms gėrybėms skiriamų išteklių šį 
šimtmetį daugiausia teko gynybos išlaidoms (2.22 diagrama). 


2.22 diagrama. Pasirinkimai kreivėje 
aukštas Komandinės ekonomikos šalys 
Viešosios 
gėrybės N 


Laisvosios rinkos šalys 


žemas 


aukštas 


Privačios gėrybės 


Viešąją politiką galima laikyti procesu, kuriam vykstant gėrybių bei paslaugų gamy- 
bos proporcijas visuomenė apibrėžia pagal savo gamybos galimybių kreivę. Ilgainiui vi- 
suomenę gali nustoti tenkinti esamos proporcijos. Kaip matėme devintąjį dešimtmetį, pre- 

ferencijos GGR kreivėje išties pasikeitė. Rinkėjai ir politikai gali pradėti reikšti norą per- 
žiūrėti viešųjų ir privačių gėrybių gamybos proporcijas. Tad galima teigti, jog devintąjį 
dešimtmetį preferencijos pasikeitė privačių gėrybių naudai ir viešųjų nenaudai. Kaip tei- 
gia Albertas Hirschmanas (1983), vienas iš paaiškinimų gali būti tai, kad individualizmo 
ir kolektyvizmo idėjoms būdingas cikliškumas. Anot Hirschmano, ciklą lemia tai, kad ir 
kolektyvizmas, ir individualizmas visada nuvilia lūkesčius. Pasak Bruno Frey (1978:116), 
nepasitenkinimą esamu gėrybių ir paslaugų deriniu gali sukelti: pajamų didėjimas (arba 
mažėjimas); naujų prekių ir paslaugų atsiradimas; preferencijų pasikeitimas. Informaciją 
apie privačių gėrybių paklausos pokyčius gamintojams teikia rinka, o apie viešųjų gėry- 
bių paklausos pokyčius — politinė sistema. Artikuliuojant viešųjų gėrybių paklausą jų nauda 
paprastai nesusiejama su jų kaštais. Vėliau šių gėrybių kaštus įvertina rinkėjai veikiau 
asmeninio, o ne socialinio naudingumo terminais. Dėl to valdžia „įgyja (dažnai kartaus) 
patyrimo, jog iškilus kaštų klausimui visuotinis pritarimas tam tikros viešosios gėrybės 
tiekimui greit išblėsta ir net virsta priešiškumu“ (Frey, 1978:120). Todėl: 


[Viešosios gėrybės] paklausos ir pasiūlos ciklai turi vienodą eigą. Pusiausvyros sutrikimas kelia po- 
litinius reikalavimus ir juos tenkinančius valdžios veiksmus. Kai iškyla išlaidų finansavimo proble- 
ma, prasideda reakcija, skatinanti net priešingus veiksmus. Pavyzdžiui, tas entuziazmas, kurio sulau- 
kė ekonomikos augimo spartinimo idėja septintojo dešimtmečio pradžioje, ėmė blėsti paaiškėjus jo 
kaštams — dabartinio vartojimo ribojimui ir ypač jo neigiamiems ekologiniams padariniams. Po to 
kilęs ekologinės kontrolės entuziazmas reiškėsi reikalavimais stabdyti ekonominį augimą. Tačiau su- 
sižavėjimas tokia kontrole išblėso, kai individualūs mokesčių mokėtojai ir jų grupės suvokė, jog dėl 
aplinkosaugos politikos smarkiai sumažės jų pajamos. 

(Frey, 1978:121) 


Vakarų politikams ir rinkėjams ekonominis augimas buvo tai, ką Fredas Hirschas va- 
dino „neatremiama pagunda“ (Hirsch, 1977:7), ir tai nesunku suprasti. Ateityje ekono- 
minis augimas gali tapti paskirstymo palei kreivę pakaitalu. Paskirstymo sistema ir su ja 
susijusi politinė darbotvarkė galėtų išlikti palyginti stabili, jeigu bendras išteklių pyragas 
didėtų ir GGR slinktų dešinėn. Ekonominio klestėjimo laikais politinė darbotvarkė labiau 
gali būti orientuota į privačias gėrybes, tačiau kai baiminamasi dėl būsimo augimo lėtė- 
jimo ar net smukimo, natūraliai kyla didesni viešojo aprūpinimo reikalavimai. Be to, spar- 
taus ekonominio augimo sąlygomis galime lengviau išsižadėti didėjančių pajamų dalies 
„bendram labui“, o ekonominių sunkmečių laikais šūkiai aukotis pro bono publico atro- 
do menkai įtikinami: tai parodė ekologijos problemų politinėse pramoninių visuomenių 
darbotvarkėse peripetijos. Tačiau jeigu visuomenė, pavyzdžiui, Švedijoje pasirenka spren- 
dimų priėmimo sistemą, teikiančią prioritetą „viešosioms gėrybėms“, tada sulėtėjęs eko- 
nominis augimas gali sukelti priešingų padarinių, būtent poslinkių į privatumo srities plėtrą 
viešumo srities sąskaita. Ilgainiui tokių preferencijų santykinis svoris kinta — ekonomi- 
nio augimo galimybėms determinuojant pasirinkimo alternatyvas. Politinės darbotvarkės 
kinta priklausomai nuo šios galimybių ribos poslinkių (realių ar įsivaizduojamų) gami- 
nant viešąsias ir privačias gėrybes. 

Be abejo, demokratijos sąlygomis politinė paklausa gali viršyti pasiūlą, o žadėtojo 
tiekimo gali neatitikti realus tiekimas: tuo paaiškinamas tas išskirtinis dėmesys, kurį šiuo- 
laikinių liberaliųjų demokratijų politinė ekonomija skiria ekonominiam augimui. Politi- 
kos formavimas ir problemų apibrėžimas remiasi visuomenės gamybinio pajėgumo ver- 
tinimais. Jeigu paskirstymas vyksta pagal galimybių ribos kreivę, galima teigti, jog vyk- 
doma subalansuota politika. Politikos formuotojai, judėdami pagal galimybių kreivę, pri- 
ima sprendimus, kuriais nustatomos viešujų ir privačių valdų ribos. Šie sprendimai su- 
laukia nemažai pasipriešinimo, nes jie sukuria laimėtojus ir pralaimėjusiuosius, ir jeigu 
toks paskirstymas įtelpa į kreivės apibrėžiamas galimybes, politinė sistema gali apginti 
savo pretenzijas į efektyvumą ir teisėtumą. Tačiau jeigu geidžiama pozicija tolsta nuo 
galimybių kreivės, politikai ir rinkėjai atsiduria pavojaus zonoje — „perdėtų lūkesčių“ 
zonoje. 


2.23 diagrama. Pasirinkimai, tolstantys nuo kreivės 


Viešosios 
gėrybės 


Privačios gėrybės 


Diagramoje 2.23 kreivė a nusako esamą ekonominį augimą, toleruojantį esamą pozi- 
ciją; kreivė e gali nusakyti laukiamą ekonominį augimą; pozicija p, nutolusi nuo šių krei- 
vių, gali išreikšti tai, kas žadama. Nuo aštuntojo dešimtmečio Vakarų liberaliųjų demo- 
kratijų patirtis, nors ir nebuvo vienodai karti visose šalyse, parodė, jog valstybei siekiant 
padėtį gerinti ekonominio nuosmukio ir didėjančios infliacijos sąlygomis, egzistuoja jos 
galimybių ribos. Viešieji sprendimai turi atsižvelgti į realybės reikalavimus, į kreivę a 
diagramoje, o nesivaikyti tik to, kas geidžiama. Kaip dabar yra Žinoma, šie argumentai 
padarė didelį poveikį visų išsivysčiusių demokratinių šalių politinei darbotvarkei. 

Būtent šiuos argumentus aštuntąjį dešimtmetį kėlė „naujieji dešinieji“ ir valstybės „„per- 
krovos“ teoretikai. Tai vyko tada, kai išryškėjo valstybių nepajėgumas priešintis tolydžio 
didėjančiam viešųjų išlaidų reikalavimui. Jie aiškino, jog dėl spaudimo, kurį patiria val- 
džia, politikos formuotojai negali disciplinuotai nustatyti išlaidų prioritetų, nes priešingai 
nei verslo įmonės atveju, jų nesaisto lėšų ribotumas. Jeigu valdžiai trūksta pinigų, ji gali 
atsispausdinti naujų; tokiu atveju viešojo sprendimo discipliną žlugdo pasiūlos pusė (po- 
litikos agentų siekis maksimizuoti išlaidas savo srityje) ir dar labiau paklausos pusė (rin- 


Antroji dalis. MEZOANALIZĖ 201 


kėjų reikalavimas didesnių išlaidų jų pageidaujamose srityse). Todėl valdžia verčiama, bent 
jau taip argumentuojama, mesti pinigus į kiaurą maišą vietoje to, kad išteklius skirstytų 
pagal realias savo išgales (2.24 diagrama). (Tačiau čia vėl reikia pabrėžti, jog tai, kas 
laikoma „išgalėmis“ ir „realumu“ ar „ekonomine krize“, taip pat yra politizuotos, verty- 
biškai pakrautos sąvokos.) 


2.24 diagrama. Perkrova 


laukiamas 


Realusis 
Augimo 
tempai 

(BVP) Perdėtų lūkesčių 


atotrūkis 


Laikas 


„Perkrovos“ teoretikų požiūriu, dėl šių perdėtų lūkesčių, žemo arba negatyvaus augi- 
mo sąlygomis politinis šiuolaikinio valdymo procesas kelia politinę grėsmę demokratijai 
(žr. Parsons, 1988). 


2.11.3 Tendencijos ir politikos darbotvarkė 


„Ekonominė realybė“, ar bent ekonominės realybės konstrukcijos, tokios kaip GGR, su- 
gestionuoja, jog politinės darbotvarkės egzistuoja tam tikrų apribojimų, pirmiausia eko- 
nominių sąlygų ir tendencijų, kontekste. Nagrinėdamas JAV ir JK viešųjų išlaidų politi- 
ką šią mintį vaizdžiai išreiškia Kleinas: 


Nagrinėjant politinius veiksnius. darančius įtaką viešųjų išlaidų politikai, lengva patekti į politikų 
iliuzijų spąstus. jiems vaizduojantis. kad veikia savo laisva valia, nors iš tikrųjų yra blaškomi neval- 
domų jėgų ... Būtų nerimta visą dėmesį skirti tam, ką daro žmonės gelbėjimosi valtyje, ir nekreipti 
dėmesio į jūrą ar į vėjo kryptį. 

(Klein, 1976:402) 


Šiuo požiūriu politikos formuotojas susiduria su socialinėmis, ekonominėmis, demo- 
grafinėmis ir kitomis tendencijomis, ir būtent jos formuoja darbotvarkę, o ne Johno Rawl- 
so, Maynardo Keyneso idėjos ar viešosios nuomonės kaita. Tokiu atveju politinį procesą 

turėtume apibūdinti kaip veikiamą nusikalstamumo, senėjimo, užimtumo, seksualinės elg- 
senos, technologijos ir t.t. tendencijų, o ne partijų, viešosios nuomonės ar idėjų. 

Pagrindinė problema čia yra ta, kuri iškilo anksčiau svarstant „konstruktyvistinę“ ana- 
lizę (2.2.2): kas yra tendencija ir ką reiškia informacija? Ar tendencijos yra „objekty- 
vios“, ar jos tėra mūsų konstruktai? Ar nusikalstamumo tendencijos yra realios, ar nusi- 
kalstamumas nėra tik tokia „krizė“, kuri sukonstruojama tenkinant tam tikros klasės in- 
teresus? Sprendžiantieji, kas laikytina „tendencija“, faktiškai apibrėžia politinės darbo- 
tvarkės formą. Tad „tendencijų“ ir „Socialinių rodiklių“ sąvokos yra gana problemiškos. 
Platus susidomėjimas šiomis sąvokomis kilo šeštąjį dešimtmetį. Aštuntąjį dešimtmetį dau- 
guma pramoninių šalių ir tarptautinės organizacijos pradėjo skelbti suvestines, apibūdi- 
nančias svarbiausias tendencijas. Tačiau bendrai nesutariama dėl pagrindinių rodiklių kri- 
terijų (Sheldon and Moore, 1968). Tad nors tendencijų analizė yra svarbus informacinis 
kontekstas, kuriame keliamos ir svarstomos problemos, tendencijų svarba išlieka rimtų 
nesutarimų objektu. Tendencijos gali būti paprasčiausiai tai, ko norime; tendencijos gali 
būti ne tiek viešosios politikos priežastys, kiek jos padariniai. 


+» Tendencijos ir viešoji politika 


1 Brian W. Hogwood, Trends in British Public Policy, 1992 

Šioje knygoje Hogwoodas analizuoja tai, kokį poveikį tendencijos daro politikai Britanijoje bei 
kitose šalyse, ir tai, kaip politikai ir kiti naudojasi tendencijų sąvoka. Anksčiau cituotas Kleino 
straipsnis jam suteikia metaforą bei motyvą politikos ir tendencijų santykio analizei, ir jis ją bai- 
gia pastebėjimu, jog nors galima numatyti, kur mus nuves viešosios politikos tendencijos, vis 
dėlto tiesa, kad: 


Lieka pakankamai pasirinkimo erdvės tiems politikams, kurie suvokia, jog poveikis gali pasi- 
reikšti tik po ilgo laiko, ir tiems, kuriems labiau rūpi galutiniai jų sprendimų padariniai, o ne 
vien tai, kas vyks per jų buvimo valdžioje kadenciją. Nors kai kuriems analitikams, viską 
matuojantiems grubiais matais, tokie būsimieji sprendimų padariniai atrodys kaip „inercija“, 
tačiau tai nesumenkina strateginių sprendimų svarbos (p. 225). 


Nors sprendimai nėra determinuoti socialinio ir ekonominio spaudimo, tačiau viešųjų išlaidų 


didinimo reikalavimai per likusią šio amžiaus dalį bus rimta našta politinei sistemai. 


John Naisbitt and Patricia Aburdene, Megatrends 2000, 1990 

Ši knyga tęsia savo pirmtakės, 1982 m. išėjusios Megatrends, kurios buvo parduota daugiau nei 
8 milijonai egzempliorių, idėjas. Argumentuojama, jog pasaulyje formuojasi keletas plačių „ten- 
dencijų“ ir šios tendencijos ilgainiui sukurs kontekstą, kuriame savo sprendimus teks priimti in- 
dividams, verslui, valdžiai et al.: 


Įvykiai vyksta ne vakuume, bet socialiniame, politiniame, kultūriniame ir ekonominiame kon- 
tekste. Šioje knygoje aprašomas šis kontekstas. Jums nebūtina sutikti su visais šio pasaulė- 

vaizdžio elementais, bet mėginkite juos naudoti kaip schemą, padedančią įprasminti dienos 
aktualijas, priešingas nuomones ir naują informaciją (p. 3). 


Keith Hope, „Indicators of the state of society“, in Martin Bulmer (ed.), 1978 

Socialiniai rodikliai, net tinkamai parinkti, nėra savaiminė vertybė. Jų vertė priklauso nuo institu- 
cinės struktūros, kurioje jie naudojami. Vienintelė garantija, jog jais nebus piktnaudžiaujama, yra 
reikalavimas, kad jie būtų konstruojami remiantis viešais ir suprantamais, nors ir techniniais, kri- 
terijais. Tik tokiu atveju žurnalistams ir platesnei visuomenei bus įmanoma naudojantis savo pa- 
tirtimi iš principo adekvačiai vertinti rodiklių teikiamą informaciją. Privalu, kad socialiniai rodik- 
liai būtų prieinami viešajai politinei arenai (p. 267). 


Senėjimas ir politinė darbotvarkė 

Viena iš problemų, kurios analizei paprastai taikoma „tendencijos“ sąvoka, yra visuomenės se- 
nėjimo tendencija. Kadangi gyventojų senėjimo tendenciją pripažįsta visos pramoninės valsty- 
bės, mėginama aiškintis šios tendencijos padarinius. 

Žr., pvz., Edgar F. Borgatta and Rhonda J.V. Montgomery (eds), Critical Issues in Aging Poli- 
cy, 1987. Knygoje nagrinėjamas tendencijų, pažinimo ir politikos santykis. Ypač svarbūs tie de- 
mografiniai tendencijų padariniai, kurie yra susiję su sveikatos apsaugos kaštais. 

„Socialinių sąjūdžių“ koncepcijų požiūriu, tik politiškai vieningas „senimas“ gali daryti įtaką 
problemoms bei jų apibrėžimui, įgyti vadinamąją „žilagalvių galią“. Savo ruožtu šios „žilagalvių 
galios“ stiprėjimas gali daryti įtaką balsavimo, vartojimo struktūrai bei politinių reikalavimų ten- 
dencijoms. 0 


2.11.4 Politika kaip epifenomenas 


Ar šių „tendencijų“ egzistavimas nėra pirminė politikos formavimo determinantė? Ar po- 
litikos formavimas ir politika nėra antrinis ir išvestinis reiškinys, nedarantis realaus po- 
veikio? Viena minties mokykla argumentuoja, jog, politinį procesą formuoja ne tiek par- 
tijos, programos ar idėjos, kiek „ekologinės“ arba demografinės jėgos, kurioms politiniai 
agentai gali daryti tik labai menką įtaką. Šiuo požiūriu politika yra iš esmės epifenome- 
nas, t.y. ją lemia giluminės ir fundamentalesnės sąlygos, nei politinis procesas. Žinomiausi 
šios teorijos atstovai yra Hofferbertas (1974) ir Wilenskis (1975). 

Anot Hofferberto, politinio proceso rezultatą iš esmės determinuoja tam tikros gilu- 
minės šalies sąlygos, o ne tai, ką Sabatieras vadintų propagandos koalicijomis. Politinė 
darbotvarkė ir realūs politinių sistemų rezultatai yra funkcijos, kurias determinuoja trys 
pagrindiniai veiksniai: 

+ istorinės ir geografinės sąlygos; 

+ socialinė ir ekonominė sankloda; 

+ masių politinė elgsena. 


Šiuos veiksnius atspindi: 

+ valdymo institucijos; 
+ elito elgsena. 


Jis naudoja politinio proceso, kaip piltuvo, metaforą: plačiajame gale išsidėstę pagrin- 
diniai determinuojamieji veiksniai, kitame gale — institucijos bei elitai, kurie filtruoja šias 
jėgas ir gauna politinį rezultatą (2.25 diagrama). 


2.25 diagrama. Politinis procesas kaip „piltuvas“ 


Istorinės/geografinės sąlygos 


Socialinė ir ekonominė sankloda 


V 


Masių politinė elgsena 


v 
Valdymo 


institucijos 


Elito elgsena 


v 


Politikos išeiga 


Šaltinis: Hofferbert (1974) 


Pagal šį modelį būdas, kuriuo politinė sistema apibrėžia savo problemas ir formuluoja 
politiką, yra „makro“ veiksnių ir sąlygų, kurių politika nekontroliuoja, spaudimo rezulta- 
tas. Politinė išeiga priklauso nuo to, kas patenka į piltuvą. Hofferberto koncepcija — tai iš 
esmės „juodosios dėžės“ teorija, t.y. politinį procesą ji traktuoja kaip tam tikrą konvertavi- 
mo instrumentą: įeiga yra istoriniai, ekonominiai bei socialiniai veiksniai ir masių politinė 
elgsena; institucijos ir elitai yra „juodoji dėžė“, teikianti „išeigą“. Kaip ir Eastono „juodoji 
dėžė“, Hofferberto piltuvas labai sumenkina institucijų ir elito vaidmenį. Neatrodo, kad pil- 
tuvo pavidalo procesas toleruotų institucijų ir elitų sąveiką su šiomis jėgomis. Įeiga yra vien- 
pusio poveikio, egzogeniniai veiksniai, kuriuos „juodoji dėžė“ paprasčiausiai apdoroja. 

Metaforos problemiškumą lemia tai, kad norėdamas pateikti aiškų politiką determi- 
nuojančios priežastinės grandinės vaizdą, Hofferbertas nekreipia dėmesio į sąveikas, vyks- 
tančias tarp jo kintamųjų. Pirma, čia vėl turime reikalų su teorija, kuri „realybę“ papras- 
čiausiai postuluoja. Tačiau kas pasako, kokio pobūdžio yra tam tikros politinės sistemos 
„Istorinės/geografinės sąlygos“ ar „socialinė ir ekonominė sankloda“? Valdžia ir elitai, 
kaip parodo Edelmanas, Cobbas ir Elderis, ne tik apdoroja šią įeigą; jie ją aktyviai ku- 
ria. Antra, kaip teigia „tinklo“ teorijos, valdymas yra tai, kas vyksta daugeliu lygmenų 
Jiems įvairiai sąveikaujant tarpusavyje. Kaip implikuoja PK modelis, konkuruojančių įsi- 

tikinimų bei vertybių egzistavimas išreiškia šių organizacinių bei grupinių suvokinių kom- 
pleksiškumą (vėliau Hofferbertas savo modelį kiek modifikavo atsižvelgdamas į šį mo- 
mentą; žr. Hofferbert and Urice, 1985). Nors modelis pasirodė patrauklus viešosios poli- 
tikos tyrinėtojams dėl to, kad teikia aiškias politinio proceso modeliavimo procedūras, 
ypač lyginamosios viešosios politikos srityje, jis veikiau parodo tai, kaip modelis, mė- 
gindamas supaprastinti „realybę“, kuri yra nepalyginamai sudėtingesnė, nei tai leidžia su- 
prasti metafora, gali iškreipti politinio proceso supratimą. 

Kitą teoriją, turėjusią didelės įtakos lyginamajai analizei, iškėlė Wilenskis (1975), ku- 
ris savo knygoje apie rūpybos politiką argumentavo, jog, norint suprasti ir paaiškinti, kaip 
konstruojamos pagrindinės rūpybos politikos determinantės, pakanka atsižvelgti į pasitu- 
rėjimo ir ekonominio augimo veiksnius. Wilenskis, kaip ir Hofferbertas, laikosi požiūrio, 
jog „politikos“ vaidmuo smarkiai pervertinamas, palyginti su tuo vaidmeniu, kurį atlieka 
pamatinės ekonominės ir socialinės sąlygos. 

Wilenskis argumentuoja, kad socialinės rūpybos atsiradimą lėmė ne tiek politiniai veiks- 
niai, tokie kaip partijų konkurencija, rinkėjų valia ar institucijos, kiek ekonominis augi- 
mas ir jo socialiniai padariniai bei vediniai. Kadangi ekonominis augimas Žmones turti- 
na, ima klostytis naujos socialinės ir ekonominės jėgos bei nuostatos, o turtėjančioje vi- 
suomenėje atsiranda ir pajėgumų daugiau išteklių skirti socialinėms bei kitokioms pro- 
blemoms spręsti. Kalbant ekonominiais terminais, galima būtų sakyti, jog dėl ekonomi- 
nio augimo didėjant gamybos galimybėms, visuomenėje klostosi tendencija daugiau vie- 
šųjų lėšų skirti tokiems dalykams, kaip socialinis draudimas, pensijos, sveikatos apsauga 
ir t.t. Šalyse vykstant panašiems ekonominio augimo procesams ir jų GGR kreivei slen- 
kant į dešinę, skirtingose šalyse viešųjų išlaidų lygmuo supanašėja. Tad pagal „ekonomi- 
nio determinizmo“ koncepciją, ekonominio augimo pokyčiai lemia nuostatų apie tai, ko- 
kia nacionalinio produkto dalis gali būti skiriama viešosios rūpybos reikalams, pokyčius. 
Fredas Hirschas savo knygoje Social Limits of Growth (1977) teigia, jog tai paaiškina, 
kodėl turtingose visuomenėse toks aktualus „pyrago dalybų“ klausimas ir tai, kodėl ne- 
paisant atkakliai ginamos asmens laisvės neekonominėse srityse, tokiose kaip estetika ir 
seksualumas, kapitalistinės visuomenės taikstosi su „prievartiniu kolektyvizmu“ ir turto 
perskirstymu. Šiuo požiūriu institucijos ir politika nevaidina lemiamo vaidmens, nes po- 
litikos kaita yra ekonominės ir socialinės kaitos padarinys. Ši tezė sukėlė karštą ginčą 
tarp tų, kuriems politika „kažką reiškia“, ir tų, kuriems ji „nieko nereiškia“! 

Tarp tų, kuriems politika „kažką reiškia“, pirmiausia paminėtinas Francisas Castlesas 
(1982; (ed.), 1989), teigiantis, Jog faktai, kuriais remdamasis Wilenskis ir jo šalininkai 
gina savo tezę apie struktūrinę ir ekonominę politinių sprendimų determinaciją, gali būti 
interpretuojami visiškai kitaip, — kad būtent politinio sprendimo procesai lemia politinę 
darbotvarkę. Kitas darbas, patvirtinantis partijų vaidmenį formuojant politinius sprendi- 
mus ir politines darbotvarkes, yra Budge'o ir Kemano (1990) atlikta 20 valstijų analizė. 
Darbe analizuojamos įvairios viešosios politikos sritys: socialinė rūpyba; ekonominė po- 
litika; socialinė ir ekonominė gerovė; socialinis saugumas; gerovės ir socialinio saugu- 
mo suderinamumo problema. Jie, kaip ir Castlesas, daro kategorišką išvadą, jog, partijos 
daro įtaką viešajai politikai: 

Šias tyrimų išvadas galima paneigti tik argumentuojant, jog ištirtos sritys nėra svarbios, tačiau jos 
akivaizdžiai reikšmingos, nes apie jas kalbama bet kurioje politinėje programoje ir joms skiriama 
didžioji viešųjų išlaidų dalis, arba teigiant, kad kažkokie kiti veiksniai paaiškina akivaizdų ryšį tarp 
partijos populiarumo ir atitinkamos politinės linijos. Tačiau jeigu taip, tai kas yra tie veiksniai? Mes 
eksplicitiškai pripažinome pasaulinių ekonominių krizių poveikio galimybę. Atsižvelgdami į tai, ar 
partija turi visą valdžią, ar veikia tik koalicijoje, savo darbe taip pat atsižvelgėme į partijų pajėgumą 
įgyvendinti savo programas. Jeigu mūsų tyrimo pradžioje partijų svarbos įrodymo (nors tokių įrody- 
mų jau būta) naštą turėjome pakelti mes, tai turint to tyrimo išvadas skeptikai dabar turi mums pa- 
rodyti, koks nežinomas veiksnys gali kitaip paaiškinti šį nustatytąjį ryšį. Mes laikomės paprasčiau- 
sios hipotezės, būtent, — kad partijos daro didelę, galbūt net lemiamą, įtaką valstybinių sprendimų 
priėmimui. 

(Budge and Keman, 1990): 158) 


Nors šis ginčas pagrįstai atkreipia mūsų dėmesį į santykinę politikos ir ekonomikos 
svarbą, tačiau knygos autoriaus nuomone, jis remiasi klaidinga dichotomija. Akivaizdu, 
kad ekonominės šalies sąlygos apibrėžia jos politinių galimybių ribas. Ir tos galimybės 
priklauso nuo to, ar GGR kreivė slenka dešinėn, kairėn, ar išlieka vietoje. Tačiau viešų- 
jų ir privačių išlaidų santykis, viešųjų gėrybių bei paslaugų ir privačių gėrybių bei pa- 
slaugų proporcijos įvairiose valstybėse labai skiriasi ir kinta laikui bėgant. Panašūs eko- 
nominio augimo tempai ir panašios struktūrinės problemos gali lemti tai, kad panaši BNP 
dalis bus skiriama socialinei rūpybai, tačiau politiniai sprendimai dėl to, kaip tos lėšos 
bus panaudojamos, smarkiai skirsis. Galima sakyti, jog nors ekonominiai veiksniai struk- 
tūrizuoja galimas darbotvarkes, politiniai procesai determinuoja tai, kaip ši galimybių erdvė 
suvokiama ir kurios iš jų bus realizuojamos. Kaip pabrėžia Heidenheimeris, Heclo ir 
Adamsas: 


Esminį makroekonominių sąlygų poveikį viešojo sektoriaus plėtrai puikiai išryškino pastarasis de- 
šimtmetis. Maždaug iki 1975 m. visų Vakarų šalių viešasis sektorius nepaliaujamai pasiglemždavo 
vis didesnę nacionalinio produkto dalį. tačiau nuo minėtų metų jam tenkanti dalis nustojo didėti ar- 
ba ėmė mažėti. Tačiau ir šio stipraus struktūrinio spaudimo sąlygomis valstybės sugebėjo priimti la- 
bai skirtingus pasirinkimus. 

(Heidenheimer, Heclo and Adams, 1990:360) 


Jie atkreipia dėmesį į tai, kad, pavyzdžiui, JAV ir Didžiosios Britanijos pasirinkta iš- 
laidų gynybai ir socialinei rūpybai proporcija labai skiriasi nuo kitų Vakarų šalių pasirin- 
kimo. Ir nepaisant ekonominės bei struktūrinės šalių konvergencijos, galima pastebėti, jog, 
vykdydamos specifinę politiką (pavyzdžiu gali būti aplinkosaugos politika), jos gaili im- 
tis labai skirtingų priemonių. Skiriasi ne tik politikos įgyvendinimo būdai, bet labai ski- 
riasi ir pramoninių šalių pokario ekonominės „sėkmės“ pobūdis bei viešosios politikos 
strategijų deriniai. Schmidtas (1989) šią situaciją iliustruoja brėždamas politikos derinių 
(infliacija, nedarbas, makroekonominis efektyvumas, lygybė) kontrastą tarp Vokietijos ir 
kitų pramoninių šalių (2.26 diagrama). 

2.26 diagrama. Palyginamieji politikos deriniai 


Aukštas Aukštas 
«e Kapitalistinis 

augimas bet kuria kaina 
Infliacijos 
lygis ME o V 
Socialistinis 
* perskirstymas 
; | bet kuria kaina 
Žemas Aukštas Žemas Aukštas 


Nedarbo lygis Lygybė 


Šaltinis: Schmidt (1989) 


Kontrastas brėžiamas tarp aukšto užimtumo kapitalistinių šalių (AUK), aukšto inflia- 
cijos lygio ir žemo užimtumo lygio, arba stagfliacinių, šalių (ST), Vokietijos su jos žema 
infliacija ir žemu nedarbo lygiu (V) ir chroniškos dezinfliacijos šalių su aukštu nedarbo 
lygiu bei žemu infliacijos lygiu (CD). Kitu lygmeniu kontrastas brėžiamas tarp makroe- 
konominio efektyvumo (ME) ir lygybės. Vokietija ir čia užima vidurio poziciją. Pasak 
Schmidto, norėdami paaiškinti, kodėl Vokietijos viešosios politikos profilis skiriasi nuo 
kitų šalių, turime suprasti, kokių politinių bei institucinių pamokų ji gavo iš istorinių ka- 
tastrofų ir kokie specifiniai kompromisai buvo padaryti tarp ekonominio liberalizmo, kon- 
servatyvaus reformizmo ir socialdemokratijos. 

Kitaip sakant, argumentas, supriešinantis politiką ir išorines jos sąlygas, nepadeda su- 
prasti, kodėl skirtingos šalys skirtingai apibrėžia savo problemas ir formuoja skirtingą po- 
litiką. Hofferberto ir Wilenskio aštuntąjį dešimtmetį iškelta teorija, kad išorės sąlygos de- 
terminuoja politiką, nesulaukė patvirtinimo vėlesniuose tyrimuose (Lane, 1993:71). Be to, 
ir pati idėja, kad šį klausimą galima išspręsti remiantis empiriniais duomenimis, yra la- 
bai įtartina. Tad ginčas dėl politikos reikšmingumo (nereikšmingumo) mums turbūt dau- 
giau pasako apie aštuntojo dešimtmečio (primityvų) empirizmą, negu apie politikos san- 
tykį su ekonominiais, socialiniais ir kitokiais „išoriniais“ veiksniais. Kaip matysime ket- 
virtojoje dalyje (4.6.3), efektyvesnis šios problemos sprendimo būdas - tai pripažinti, jog 
aplinka neabejotinai daro poveikį politiniam procesui, tačiau taip pat neabejotina, jog „ap- 
linka“ yra tai, kas egzistuoja Žmonių įsitikinimų bei vertinimų kontekste (Sharpe and New- 
ton, 1984). Tad „aplinka“ egzistuoja ir politikos formuotojų „menamuosiuose pasauliuo- 
se“ (žr. Young, 1977/1979; ir 3.7.7). 


2.11.5 Rinkėjai, partijos ir viešoji politika 


Pasak Hofferberto ir Wilenskio, viešosios politikos formavimo procese politika vaidina 
antraeilį vaidmenį, palyginti su istorinėmis, socialinėmis bei ekonominėmis jėgomis. Ta- 

čiau kaip jau matėme, daugelis kitų teoretikų nesutinka su tokiu politikos bei institucijų 
vaidmens menkinimu. Kokį vaidmenį politikos formavimo procese atlieka rinkėjai? De- 
mokratijoje rinkėjai, bent jau teoriškai, atlieka pagrindinį vaidmenį formuojant tai, ką val- 
džia, gua partinė valdžia, daro. Tačiau ar rinkėjai formuoja darbotvarkes, ar tai veikiau 
daro partijos? Ar rinkėjai, partijos bei jų lyderiai vadovaujasi savo naudos interesais ir 
ar nėra taip, kad būtent ši politinė prekyba, o ne „socialinės ir ekonominės jėgos“ for- 
muoja politinę darbotvarkę? 

Santykis tarp rinkėjų motyvacijų ir jų ekonominių interesų nagrinėjamas jau nuo tre- 
čiojo dešimtmečio, tačiau platesnis susidomėjimas šia problema kilo po Downso knygos 
An Economic Theory of Democracy pasirodymo 1957 metais. Kas išaiškėjo rinkėjų sa- 
vanaudiškumo klausimu? Downso hipotezę, kad rinkėjo, kaip ir vartotojo, elgseną nule- 
mia savanaudiškumo motyvas, paneigia dauguma empirinių tyrimų tiek JAV, tiek Euro- 
poje. Faktai nepatvirtina teorijos, kad savanaudiškumas yra rinkėjų pasirinkimo motyvas, 
net jeigu tuo būtų įsitikinę politikai ir politikos formuotojai. Tačiau tai, kaip rinkėjai įsi- 
vaizduoja ekonominę šalies, kaip visumos, situaciją, yra svarbiau aiškinant rinkėjų nuo- 
statas bei rinkimų rezultatus. Anot Lewis-Becko, turimi duomenys nerodo, jog politikai 
„rinkėjų balsų pirkimo vajų pradeda artėjant rinkimams. Nacionalinio ekonominio pro- 
dukto pokyčiai vyksta ne pagal rinkimų ritmą“ (Lewis-Beck, 1990:158). Vis dėlto sava- 
naudiškumas turi reikšmės, tačiau veikiau tas savanaudiškumas, kuris grindžiamas eko- 
nomikos padėties (praeityje, dabartyje ir ateityje) vertinimu, o ne piniginės storiu. Eko- 
nominių sąlygų ir rinkiminės elgsenos santykio tyrimai rodo, jog ekonominės padėties 
vertinimai rimtą įtaką daro kontekstui, kuriame elektoratas renkasi savo prioritetus. Anot 
Lewis-Becko, „ekonominiai klausimai visada įtraukiami į darbotvarkę, o šiais laikais jų 
sprendimo paprastai reikalaujame iš valdžios. Jeigu valdžia tesi savo pažadus, ji atlygi- 
nama rinkėjų balsais. Jeigu ne, ji netenka balsų“ (Lewis-Beck, 1990:100-111). Valdžia 
turi teikti įtikinamus pažadus ir patenkinamus jų vykdymo rezultatus (ibid., 151). Prie 
šio klausimo grįšime ketvirtojoje dalyje. Aišku viena — ekonominiai klausimai yra pa- 
grindiniai darbotvarkėje, ir nors valdžia gali nesugebėti ekonomikos tvarkyti taip, kaip 
norėtų arba ji gali nesikišti į ekonomikos funkcionavimą, visais atvejais ekonominių vaiz- 
dinių konstravimo būdas yra esminis nagrinėjant darbotvarkės formavimo procesą (Par- 
sons, 1989). 

Jeigu tiesa, kaip aiškina Tullockas, jog partijos naudoja politines programas rinkėjų 
balsams pritraukti (1976:66) ir, kaip postuluoja Downsas, jeigu „partijos formuluoja po- 
litines programas siekdamos laimėti rinkimus, o ne siekia laimėti rinkimus tam, kad ga- 
lėtų suformuluoti politinę programą“ (1957:28), tada pagal Downso modelį, politikos for- 
muotojai rinksis strategiją, padedančią maksimizuoti balsus ir laimėti rinkimus. Iš čia iš- 
plaukia, jog turi egzistuoti politinis manipuliavimo ekonomika ciklas, atspindintis valdžioje 
esančiųjų pastangas išsilaikyti valdžioje. Tyrinėtojai nesutaria, ar toks ciklas (politinio ver- 
slo ciklas) išties egzistuoja. Požiūrį, kad politikos formuotojai manipuliuoja ekonomika 
siekdami rinkimų sėkmės, gina Tufte'as (1978). Tačiau jo tyrimas, kuriame buvo paro- 
dyta tokia ekonominės politikos priklausomybė devyniolikoje iš 27 šalių, nebuvo patvir- 
tintas vėlesniais tyrimais, atliktais įvairiose šalyse (Lewin, 1991:66—74). Turimi duome- 

nys liudija, jog balsų maksimizavimo tezė, kaip ją pateikia Downsas, geriausiu atveju dar 
turi būti įrodyta. Modelis akivaizdžiai pervertina politikų savanaudiškumo reikšmę, taip 
pat ir jų sugebėjimą valdyti infliaciją, kontroliuoti nedarbą bei kitus rinkėjams rūpimus 
dalykus. Jeigu jie sugebėtų juos kontroliuoti, tada galbūt ryžtųsi tokioms manipuliacijoms, 
tačiau tyrimai rodo, kad jie nesugeba jų kontroliuoti! Downso modelis yra įtaigesnis, kai 
kalbame ne apie rezultatus, bet apie intencijas. Politikos formuotojai dalyvauja procese, 
kuriam vykstant formuojami ekonomikos funkcionavimo bei šalies ekonominės gerovės 
vaizdiniai. Net jeigu negalime pagrįsti teiginio, jog politikai manipuliuoja ekonomika, kad 
maksimizuotų balsus, galime sakyti, remdamiesi sveiko proto nuostata, jog jie mėgina for- 
muoti rinkėjų požiūrį į ekonomiką. 

Politiniai pasirinkimai ir politinės pozicijos grindžiamos politinės rinkos pažinimu ir 
sugebėjimu tenkinti bei formuoti preferencijas. Viena vertus, politinės partijos turi taiky- 
tis prie rinkėjų preferencijų, t. y. aiškintis, ko rinkėjas, kaip politikos paslaugų vartoto- 
jas, nori, ir mėginti tuos norus patenkinti. Šiuo atveju politinė programa gali būti trak- 
tuojama kaip nulemta rinkėjų preferencijų. Didėjantis viešosios nuomonės apklausų bei 
sociologinių tyrimų populiarumas paaiškinamas siekiu sukaupti daugiau informacijos, pa- 
dedančios koreguoti politiką bei jos pristatymo būdą taip, kad partijos programa būtų mak- 
simaliai patraukli. Tačiau gana naivu manyti, jog, politika su „politinių programų gamy- 
ba“ santykiauja taip, kaip gamybos pasiūla reaguoja į vartojimo paklausą. Laisvosios rinkos 
sąlygomis verslas taip pat užsiima naujos paklausos kūrimu. Vartotojas reikalauja to, ką 
jam įteigia reklama. Politiniame procese taip pat vyksta politinių preferencijų gamyba ir 
formavimas. Politinė „darbotvarkių „rinka“ nėra tobula: politiniai reikalavimai ir rinkėjų 
preferencijos, kaip ir vartotojų skoniai bei preferencijos, yra veikiamos „tiekėjo“. Kaip 
argumentavo Galbraithas knygoje New Industrial State (1969), vartotojo suverenumo idėja 
negalioja realiame pasaulyje, kur gamintojai formuoja vartotojų preferencijas taip, kad 
jos atitiktų pramoninės sistemos reikalavimus. Politinė rinka turi tendenciją virsti oligo- 
poline, kur veikia nedaugelis gamintojų, siekiančių formuoti tas preferencijas, kurios lei- 
džiasi formuojamos ir adaptuoti savo politiką prie rinkėjų pareikštų preferencijų. Konku- 
ruojančios partijos (tiek esančios, tiek nesančios valdžioje) mėgina daryti įtaką rinkėjų 
preferencijoms, nors valdančiųjų ir nevaldančiųjų partijų galimybės šiuo atveju skiriasi. 
Dunleavy (1991, ch. 5) nurodo keturias pagrindines strategijas, kuriomis naudojasi val- 
dančiosios partijos darydamos įtaką preferencijoms: 

+ partinė socialinė inžinerija; 

+ socialinių įtampų mažinimas; 

+ manipuliavimas kontekstu; 

+ institucinis manipuliavimas. 


Nevaldančiosios partijos, jo manymu, turi šias galimybes: 
+ daryti įtaką rinkėjų preferencijoms; 

+ krautis kapitalą iš socialinės įtampos; 

+ imtis jungtinių institucinių manipuliacijų; 

+ daryti spaudimą darbotvarkei. 

Strategijos skiriasi priklausomai nuo politinių sistemų pobūdžio. Britanijoje ir Britų 
Sandraugos šalyse galima poveikio rinkėjų preferencijoms strategija, o Jungtinėse Valsti- 
jose partijos labiau yra linkusios taikytis prie rinkėjų preferencijų. Anot Dunleavy, akty- 
vaus partijų santykio su rinkėjų preferencijomis idėja, pabrėždama endogeninius partinės/ 
politinės sistemos veiksnius, teikia realistiškesnį rinkėjų ir partijų santykio vaizdą, paly- 
ginti su naivesniais „vartotojų“ ir „gamintojų“ modeliais. Pasak jo, turimi duomenys Ilei- 
džia teigti, kad politinės partijos užsiima rinkėjų preferencijų formavimu, tačiau mes dar 
nedaug žinome apie tą paklausos ir pasiūlos santykį, kuris viešąją nuomonę sieja su vie- 
šosios politikos gėrybių pasiūla (Dunleavy, 1991:144). 


2.11.6 Instituciniai parametrai 


Šiuolaikinėje politinio mokslo ir viešosios politikos teorijos raidoje nepakankamai atsižvel- 
giama į faktą, jog politinis procesas vyksta institucijų kontekste. Iki septintojo dešimtme- 
čio politikos tyrimuose dėmesys buvo telkiamas, viena vertus, į konstitucijas, į įstatymų 
leidybos bei vykdomosios valdžios institucijas, o kita vertus, į politinę teoriją ir filosofiją. 
Viešosios politikos mokslo atsiradimas šį tradicinį domėjimąsi institucijomis pakeitė „po- 
litinės sistemos“ kaip visumos, arba „politinio proceso“, analize. Tačiau mėginant suprasti 
politikos formulavimo ir problemų apibrėžimo procesus negalima nekreipti dėmesio į ins- 
titucinius veiksnius. Viešosios politikos „problemos“ ir „sprendimai“ egzistuoja konstitu- 
cinėje arba institucinėje erdvėje, ne tik platesnėje ekonominėje ar socialinėje „aplinkoje“. 

Šis naujas susidomėjimas institucijomis reiškiasi daugelyje koncepcijų. Galime išskir- 

ti tris tarpusavyje susijusias kategorijas: 

+ „ekonominis“ institucionalizmas: jį sudaro koncepcijos, kilusios iš „transakcijų kaš- 
tų“ ir „savininko-agento“ (principal-agent) teorijų. Jį aptarsime 3.6.3 skirsnyje; 

+ sociologinis institucionalizmas: jis kilo organizacijų sociologijos srityje. Galima pa- 
minėti keletą svarbiausių sociologinio institucionalizmo darbų. Ankstyvesnis insti- 
tucionalizmas siejamas su Selznicko (1949), o vėliau su Di Maggio, Powello (1983, 
1991), Perrowo ir kitų darbais. Antras, naujesnis, sociologinis modelis buvo iškel- 
tas Marcho ir Olseno (March and Olsen, 1984, 1989: Olsen, 1988). Šiame skir- 
snyje daugiausia nagrinėsime Marchą ir Olseną, nes Selznicko ir kitų darbai bus 
nagrinėjami 3.6.2 ir 4.6.3 skirsniuose; 

+ „politinis“ institucionalizmas: apima tas koncepcijas, kurios dėmesį telkia į vals- 
tybės „autonomiją“ politiniame procese. Šiame skirsnyje aptarsime tuos darbus, ku- 
riuose argumentuojama, jog politikos formavimas dažnai yra valstybinių instituci- 
jų vidinės darbotvarkės vedinys, o ne „išorinio“ spaudimo ar įtakų padarinys. Šias 
koncepcijas nagrinėsime ir 3.6.4 skirsnyje. 


Sociologinis institucionalizmas 
Pasak Marcho ir Olseno, institucijos yra svarbūs politinio proceso parametrai. Kitaip nei 
„Išorės poveikio“ koncepcijos, kurios apeliuoja į proceso įeigą bei išeigą determinuojan- 

čias socialines, ekonomines bei kitokias jėgas, institucionalistai laikosi požiūrio, kad mūsų 
dėmesio centre pirmiausia turi būti tai, kaip visuomenės institucinė sandara formuoja žmo- 
giškąją elgseną. Tad idėjos ir interesai laikytini institucijų, kuriose jie reiškiami, dariniais. 
Olsenas teigia: 


Institucijos disponuoja ne tik autoritetu ir galia, bet ir kolektyvine išmintimi bei etika. Jos teikia 
fizinį, pažintinį ir moralinį pagrindą kolektyviniam veiksmui; galią intervencijai; sąvokines linzes ste- 
bėjimui; jos nusako tai, kas darytina, kas prisimintina, apibrėžia teises, pareigas bei teisingumo su- 
pratimą: taip pat simbolius, kuriais galite apibrėžti savo tapatybę. 

(Olsen, 1988:35, cituojama pagal Lane, 1993:171) 


Taigi šiuo požiūriu problemos kyla ir sprendimai priimami institucijose, o ne už „juo- 
dosios dėžės“ ribų, nes Žmogiškąjį mąstymą ir veiksmą iš esmės formuoja institucijos. 
Jeigu norime paaiškinti, kodėl „problema“ ar „sprendimas“ konstruojamas tam tikru bū- 
du, turime išsiaiškinti idėjų/interesų atsiradimą jų instituciniame kontekste. Politinė san- 
tvarka, kaip bendrieji institucijų bei taisyklių rėmai, nubrėžia parametrus tam, kaip vyks- 
ta konfliktai, kaip individai bendrauja tarpusavyje ir su valdymo institucijomis. Kitaip sa- 
kant, problemos ir sprendimai išryškėja tam tikrose ribose, kurios apibrėžia, kokios prie- 
monės (strategijos) ar tikslai (rezultatai) laikytini priimtinais, teisėtais ar teisingais. Indi- 
vidai, kaip racionalūs agentai, sprendimus priima, remdamiesi savo disponuojama infor- 
macija bei ištekliais, vertybėmis bei preferencijomis, tačiau visa tai formuoja institucijos, 
kuriai jie priklauso, taisyklės, interesai, vertybės bei ištekliai. Tad aiškindami, kodėl ir 
kaip susiklostė tam tikras viešosios politikos atsakas į „problemą“, pirmiausia turime iš- 
analizuoti institucijų, kurių kontekste buvo ieškoma „sprendimo“, struktūrą, istorinę rai- 
dą bei anksčiau priimtus sprendimus (March and Olsen, 1972). 


+ Institucionalizmas, racionalus pasirinkimas ir viešoji politika 


Institucionalizmo idėjas viešosios politikos analizės srityje plačiausiai taiko Larry Kiseris ir Elinor 
Ostrom (Kiser and Ostrom, 1982; Ostrom, 1986a ir b, 1990). Ostrom siūlomas modelis postu- 
luoja lemiamą institucijų vaidmenį politiniame procese. Problemos „sprendimo“ situacijas nusa- 
ko trys aspektai: 

e institucinė sandara; 

e įvykiai, susiję su problema; 


e sprendimu suinteresuota bendruomenė. 


Analizuodami viešojo sprendimo situacijas pagal Ostromo modelį, turėtume aiškintis tokius 
dalykus: veikiančių agentų skaičių; kas gali (negali) dalyvauti; kokios agentūros, pareigūnai, de- 
partamentai ar kitos politinės institucijos įtraukiamos į procesą; kokiais ištekliais jos disponuoja; 
kokie individų ir institucijų santykiai; kaip taisyklės bei konstitucinė tvarka veikia individų pasi- 


renkamas strategijas. Šios sprendimų priėmimo situacijos ilgainiui gali keistis: kintant taisyklėms, 

institucijoms ar ištekliams, kinta ir individų elgsena, nes jie mėgina savo strategijas pritaikyti prie 
naujų sąlygų. Modelis taip pat kelia idėją, jog pasirinkimas galimas trimis lygmenimis: 

e konstituciniu; 

e kolektyviniu; 

e operacionaliu. 


Kiekvienas lygmuo apibrėžia institucinius rėmus, kuriuose vyksta žemesniojo lygmens veikla: 
konstituciniu lygmeniu nustatomos taisyklės, pagal kurias atrenkami vyriausybinio (kolektyvinio) 
sprendimų priėmimo proceso dalyviai; kolektyvinio lygmens sprendimai nustato institucinius rė- 
mus, kurių ribose operacionalizuojama ir įgyvendinama tam tikra politika. 

Žr. Jenkins-Smith (1991), kur kritiškai aptariamas modelio taikymas dorojimosi su branduoli- 
nėmis atliekomis problemai; taip pat žr. Stewart (1991), apie lygių galimybių politiką. 6 


Jau buvome susidūrę su dviem politinio mokslo modeliais — Kingdono (1984) ir Sa- 
batier/Jenkins-Smith (1993), kurie naudojasi kai kuriomis Marcho ir Olseno idėjomis. 
Kingdonas savo politinės darbotvarkės teorijoje iš esmės remiasi vadinamuoju „šiukšlių 
dėžės“ modeliu, kurį iškėlė Marchas ir Olsenas. Sabatieras ir Jenkins-Smithas kai kurias 
institucionalizmo įžvalgas (Kiser and Ostrom, 1982; Ostrom, 1986a ir b, 1990) mėgino 
įtraukti į savo PK modelį. Tam tikra prasme ši (deterministinė) institucijų poveikio idė- 
joms, interesams bei darbotvarkėms interpretacija primena Hofferberto (1974), Wilensky 
(1975) ir kitų nuostatą dėl politikos „nereikšmingumo“ (žr. 2.11.4). Vis dėlto institucio- 
nalistinių koncepcijų atsiradimas viešosios politikos tyrinėtojams priminė, jog darbotvarkės 
formavimas ir problemų konstravimas vyksta konstitucijų, taisyklių, turimų išteklių, Žo- 
džiu, tam tikruose instituciniuose rėmuose, kurie formuoja politinę elgseną ir lemia žai- 
dimo taisykles: kam bus leista jame dalyvauti; kas bus laikoma išlošiu; kokie veiksmai 
bus leistini ir t.t. 

Šia proga galima prisiminti ir tai, jog per pastaruosius du dešimtmečius politinės dar- 
botvarkės formavimui vis daugiau įtakos turėjo toji viešosios politikos analizė, kurią ins- 
titucionalizuoja dabartiniai „minties tankai“. Kaip teigia Lindblomas, institucijų vyravi- 
mas politikos formavimo procesuose reiškia, kad dalyvavimas politiniame procese tapo 
išskirtine galingiausių ir išteklių požiūriu labiausiai apsirūpinusių grupių privilegija (Lind- 
blom and Woodhouse, 1993:104—113). Kad idėjos ir interesai galėtų daryti kokį nors re- 
alų poveikį, jie turi būti „institucionalizuoti“. Stewartas rašo: 


Negalima pamiršti, jog norint racionaliai veikti institucijoje ... institucija turi egzistuoti. Kadaise Tek- 
sase televizijos reklama skelbė: „Jei neturi naftos gręžinio, jį išsigręšk!“ Toks pat patarimas tinka 
tiems, kurie nori daryti įtaką politikai: „Jei neturi organizacijos, siekiančios permainų, ją įkurk!“ Be 
tokių organizacijų/institucijų politikos formavimas paliekamas institucijoms, sukūrusioms status guo. 
Socialiniai teoretikai žino nuo Olseno laikų ... jog organizacijos neatsiranda vien dėl to, kad turite 
problemų. Jos turi būti kuriamos. 

(Stewart, 1991:171-172) 

Tačiau sukurta tokia organizacija pajunta, kad yra ir kitų organizacijų, taip pat siekiančių 
daryti įtaką problemų apibrėžimui, darbotvarkės formavimui bei priimamiems sprendimams. 
Be to, kaip pabrėžia Di Maggio ir Powellas (1983/1991), ji patiria galingesnių, geriau fi- 
nansuojamų, geresnius ryšius turinčių organizacijų spaudimą. Tad problemos ir darbo- 
tvarkės turi organizacinį/aplinkos/demografinį kontekstą, nusakantį rėmus, kurių viduje pro- 
blemos gali būti apibrėžiamos ir politizuojamos (arba nepolitizuojamos). Sociologinėse kon- 
cepcijose pabrėžiamas problemų organizacinis kontekstas. Tačiau organizacijos egzistuo- 
ja platesnėje aplinkoje: kai kurios iš jų turi daugiau galimybių kontroliuoti savo aplinką 
nei kitos (Perrow, 1986:175). Šiuo atveju galingesnės organizacijos pajėgs pačios formuoti 
savo darbotvarkę, o mažiau galingos (labiau priklausomos) bus labiau veikiamos išorinės 
aplinkos. Strateginio pasirinkimo koncepcijose (žr. 4.6.3 ir Child, 1972) taip pat pabrė- 
žiama, jog, institucijos formuoja realybę. Vyraujančių elitų pajėgumas kurti išorinio pa- 
saulio vaizdą liudija, jog „problemų“ ir „sprendimų“ konstrukcijos yra vidinio organiza- 
cijų elito, mažai priklausančio nuo aplinkos „įeigos“, produktas. 


Politinis institucionalizmas 

Šią institucijų nepriklausomybės nuo išorės spaudimo temą plėtoja ir politinis instituciona- 
lizmas. Apžvelgdama tyrimus, kuriuose mėginama „susigrąžinti valstybę“, Theda Skocpol 
(1985) parodo, jog keletas tyrimų krypčių teikia pagrindo idėjai, jog priešingai marksizmo 
tezei apie valstybę kaip viešpataujančios klasės įrankį, tiek liberaliose demokratinėse siste- 
mose, tiek besivystančiame pasaulyje valstybė yra palyginti autonominė socialinių ir eko- 
nominių jėgų atžvilgiu. Pagal šį „etatocentristinį“ modelį, valstybės institucijos dažnai pa- 
rodo sugebėjimą ilgą laiką veikti stabiliais ir nuosekliais būdais. Iliustruodama šią mintį 
Skocpol pateikia keletą pavyzdžių, rodančių, jog liberalios demokratijos šalyse tiek su „Stip- 
riomis“ valstybėmis (Prancūzijoje, Britanijoje, Švedijoje), tiek su „silpnomis“ (JAV) poli- 
tika dažnai formuojama viešųjų pareigūnų ir valstybinių institucijų. Tarp jos pavyzdžių: 

+ Heclo (1974) studija, kurioje nagrinėjamas socialinės rūpybos politikos formavi- 
masis Britanijoje ir Švedijoje. Autorius parodo, jog abiejose šalyse svarbiausią vaid- 
menį kuriant šią politiką atliko viešieji pareigūnai — ne partijos ar interesų grupės; 

+  Krasnerio (1978 studija, kurioje nagrinėjama JAV užsienio politika, susijusi su tarp- 
tautinėmis investicijomis į žaliavų gavybą. Nepaisant JAV valstybės „silpnumo“, šią 
politiką formavo nuo „visuomenės“ spaudimo „izoliuotos“ valstybinės institucijos. 

+ Skocpol and Finegold (1982), kur analizuojama „naujojo kurso“ žemės ūkio poli- 
tika ir parodoma, jog, ji buvo veikiau administracijos iniciatyvos, o ne žemės ūkio 
spaudimo grupių rezultatas. 


Tačiau, jos nuomone, ši autonomijos galia nėra fiksuota arba struktūrinė, ilgainiui ji kinta 
ir skirtingose politikos srityse įvairuoja. Valstybės autonomija turi būti siejama su keliais 
veiksniais: su šalies tarptautine padėtimi; su vidaus tvarkos palaikymo funkcijomis; su or- 
ganizacinėmis pareigūnų galimybėmis formuoti ir vykdyti savo politiką. Tad siūlydama „su- 
sigrąžinti valstybę“ Skocpol neneigia socialinių, ekonominių bei kultūrinių veiksnių įtakos 
politikai, o tik reikalauja atsižvelgti į valstybės autonomijos laipsnį. Hallo (1986) atlikta 

ekonominės politikos Britanijoje ir Prancūzijoje analizė tęsia šią argumentacijos liniją, nors 
jis vadovaujasi platesne institucijos sąvoka. Hallo modelį aptarsime 3.6.4 skirsnyje. 

Institucionalistų argumentai sulaukė plataus pripažinimo. Kaip pripažįsta Almondas et 
al. (1993:133), šeštąjį ir septintąjį dešimtmetį šios problemos buvo nepagrįstai apleistos. 
Marcho ir Olseno, Skocpol ir kitų darbų dėka daugiau dėmesio imta skirti instituciniam 
problemų bei politikos formavimo kontekstui. Politinis institucionalizmas taip pat leidžia 
kritiškai pažvelgti į argumentus, kuriais remdamiesi Sabatieras ir Jenkins-Smithas politinį 
procesą traktuoja kaip „propagandos koalicijų“ veiklos padarinį. Antai Skocpol ir Hallo 
įsitikinimu, politikos formavimo procesas turi būti analizuojamas atsižvelgiant į valstybi- 
nių institucijų pajėgumą formuoti politiką. Tačiau Sabatierui valstybės autonomijos idėja 
kelia „didelį įtarimą“ JAV atveju (dėl šalies institucijų „atvirumo“ (sic)) ir yra „klaidinan- 
ti“ tokių šalių kaip Prancūzija su jų „tariamai centralizuotais režimais“ atveju (Sabatier, 
1993:37). Vis dėlto politinių institucionalistų modelius nėra lengva sudoroti. Kaip matysi- 
me vėliau, nagrinėdami Hallo pateiktą ekonominės politikos Britanijoje ir Prancūzijoje ana- 
lizę, tezė, jog institucijos atlieka lemiamą vaidmenį apibrėžiant pagrindines ilgalaikės po- 
litikos sritis, teikia įtikinamą paaiškinimą dviejų politinių sistemų, kurios savo institucine 
sandara labai skiriasi nuo JAV — šalies, į kurios institucinę sandarą daugiausia apeliuoja 
Sabatiero PK modelis. JAV atveju valstybės institucijų santykinės autonomijos teorija su- 
gestionuoja, jog pokyčius pagrindinėse Amerikos viešosios politikos srityse sukelia veikiau 
krizės, o ne „mokymasis“ — nes, priešingai Sabatiero įsitikinimui, Amerikos institucijos yra 
ganėtinai „uždaros“. Tai paaiškina faktą, jog daugelyje sričių JAV viešoji politika nepasi- 
žymi novatoriškumu, veikiau ji yra konservatyvi. Amenta ir Skocpol teigia: 


Svarstydami valstybės vaidmenį formuojant liberalių demokratijų politiką teoretikai paprastai pa- 
brėžia biurokratų ir viešųjų pareigūnų vaidmenį formuojant ir reformuojant viešąją politiką ... Ame- 
rikoje šie agentai buvo mažiau įtakingi, nei kitur ... Tačiau ten, kur buvo sukurtos pajėgios vals- 
tybinės institucijos, [jie] dažnai darė įtaką ir viešosios politikos raidai. Šis sulėtintas vykdomosios 
valdžios pajėgumo plėtros procesas — tiek viešosios politikos sričių, tiek valdymo lygmenų atžvil- 
giu — smarkiai paveikė Amerikos viešosios politikos pobūdį. Vis dėlto šis poveikis viešajai politi- 
kai aiškintinas ne tiek valstybės silpnumu, kiek politinių institucijų ypatumu. 

(Amenta and Skocpol, 1989:313—14) 


Todėl nėra pagrindo optimizmui dėl Amerikos viešosios politikos pasikeitimo. Auto- 
rių įsitikinimu, net jeigu į valdžią ateitų kairiojo sparno koalicija (išties neįtikėtina gali- 
mybė!), „Jungtinės Valstijos viena koja išliktų stovėti XIX amžiuje“, nebent tokia koali- 
cija valdžioje išbūtų ilgą laiką (Amenta and Skocpol, 1989:328). 


+» Ar institucijos turi reikšmės? 
Taip pavadinta Weaverio ir Rockmano (1993) studija, kurioje nagrinėjamos tokios temos, kaip 


energetikos, pensinio aprūpinimo, pramonės, biudžeto deficito, aplinkosaugos ir prekybos politi- 
ka. Keliamas klausimas, kokią įtaką institucijos daro politiniam procesui bei politikos rezulta- 

tams Jungtinėse Valstijose, Švedijoje, Jungtinėje Karalystėje, Kanadoje, Prancūzijoje, Vokietijoje, 
Nyderlanduose, Japonijoje bei kitose pramoninėse šalyse. Šių šalių yra skirtinga. institucinė san- 
dara - tarp jų esama, pavyzdžiui, prezidentinių ir parlamentinių, unitarinių ir federacinių siste- 
mų; įvairuoja ir jų sugebėjimas dorotis su problemomis. Kaip specifinis jų institucijų pobūdis at- 
siliepia jų viešosios politikos vykdymo pajėgumui?2 

Darbe remiamasi tam tikru modeliu, kuris nusako, kaip politikos rezultatus veikia instituci- 
niai apribojimai bei politinės sistemos sprendimų priėmimo proceso ypatumai (2.27 diagrama). 


2.27 diagrama. Institucijų poveikis: Weaverio ir Rockmano modelis 


Instituciniai apribojimai -„ Skatina arba slopina 
tam tikrą jų tipą 
Sprendimų priėmimo ž o 
| ) — > leidžia arba trukdo 
proceso atributai ste iašii 
Politikos formavimo 1 
A — „ kurie daro įtaką valdžios 
pajėgumams 
T ašliai priimant 
Strateginius sprendimus 
—> kurie daro įtaką, nors nebūtinai 


determinuoja socialinę bei ekonominę 


kokyb 
Politikos rezultatų =: 
(—— 


Šaltinis: Pagal Weaver and Rockman (1993:9) 


Tačiau jų atlikti konkretūs tyrimai rodo, jog institucijų poveikis yra sudėtingesnis, nei jį vaiz- 
duoja šis modelis. Jie daro išvadą, jog kai kuriais atvejais institucijų poveikis politikos rezulta- 
tams yra labai stiprus, tiesioginis ir vienpusis, tačiau daugumoje kitų viešosios politikos sričių jis 
yra „subtilesnis, netiesioginis ir savo poveikio intensyvumu arba kryptingumu priklausomas nuo 
kitų veiksnių“ (Rockman and Weaver, 1993:446). Remdamiesi šiomis empirinėmis studijomis jie 
formuluoja devynias bendras išvadas (p. 446—-453): 

e Nors institucijos daro poveikį valdymo pajėgumams, šis jų poveikis nėra tiesioginis. 

e Instituciniai ypatumai paprastai pasireiškia ir kaip paspirtis, ir kaip trikdis valdymo pajė- 

gumams. 

«e Politikos formavimo pajėgumai smarkiai gali skirtis; tai priklauso nuo viešosios politikos 

srities. 

e Institucijų poveikį valdymo pajėgumams modifikuoja sprendimų priėmimo proceso cha- 

rakteristikos. 

e Rinkimų taisyklės bei valdžios formavimo normos gali turėti tokį pat poveikį, kaip ir pa- 

čios institucijos. 

» Parlamentinės sistemos nėra geresnės už prezidentinės, ir atvirkščiai. 

+ Vykdomosios arba įstatymų leidybos valdžios partinis susiskaidymas apsunkina valdymo 
problemas, ypač nustatant politikos prioritetus. 

+ Institucines ypatybes su valdymo pajėgumais gali sieti kompensacinis ryšys. 

e Valdžia, apėjusi institucinius apribojimus, gali susikurti atsvaros mechanizmus. 


Kai kurių valdymo funkcijų atveju (pvz., įgyvendinimo fazėje) pageidautina valdžios kon- 
centracija; kitur nelabai svarbu (pvz., prekybos politikoje) nacionalinių politinių sistemų skirtu- 
mai; dar kitur valdžios koncentracija labai žalinga. Autoriai daro išvadą, jog institucijų poveikį 
politikos išeigai geriausia aiškinti atsižvelgiant į faktą, kad institucinė sandara gali turėti ir pri- 
valumų, ir trūkumų ir kad politikos sėkmę papratai lemia tai, kaip atskirose šalyse konkrečiais 
istoriniais periodais susiklostė socialinių, politinių bei kitokių aplinkybių derinys, nulėmęs jų 
institucijų pranašumus arba trūkumus. Sėkminga politikos išeiga priklauso nuo to, kaip „politi- 
nės institucijos susiejamos su problemomis, apibrėžiančiomis tai, kokie pajėgumai labiausiai 
reikalingi, ir su politinėmis bei socialinėmis šalies sąlygomis, kurios lemia, ar tam tikra institu- 
cinė sandara leis padidinti (ar, priešingai, silpnins) specifinius pajėgumus“ (Weaver and Roc- 
kman, 1993:461). 6 


2.11.7 Parametrai, kuriuos nustato anksčiau vykdyta politika 


Pasak institucionalistų, politikams tenka veikti esamos konstitucinės sandaros, galiojan- 
čių rinkimų sistemų, esamo teritorinio galių pasidalijimo, susiklosčiusių vykdomosios ir 
įstatymų leidybos valdžios santykių ir t.t. kontekste. (Hallas į šį sąrašą dar įtrauktų dar- 
bo ir kapitalo santykius bei tarptautinę ekonomiką.) Tačiau politikos formavimo procesą 
varžo ne tik paveldėti „instituciniai“ parametrai, bet ir anksčiau vykdytos politikos bei 
padarytų sprendimų parametrai. Problemų formulavimas bei sprendimų paieška vyksta 
kontekste, kurį iš dalies apibrėžia praeities programos bei sprendimai. Šis praeities pa- 
veldas turi didelės reikšmės tam, kaip apibrėžiamos dabarties problemos, kokios strate- 
gijos ir tikslai bei priemonės pasirenkamos. Kaip matysime ketvirtojoje dalyje, vykdytą 
politiką arba programą nėra lengva nutraukti, vadinasi, politikos problemos paprastai nėra 
svarstomos de novo. Įvykiai vyksta politinėje erdvėje (Hogwood and Gunn, 1984:13), 
kuri struktūrizuoja būdą, kuriuo įvykius problematizuoja sprendimų priėmėjai bei (Sa- 
batiero) „propagandos koalicijos“. Tad problemų suvokimui neišvengiamai daro įtaką tai, 
kokie įstatymai, kokios programos, dorojantis su tam tikra problemų aibe, jau egzistuo- 
ja. Toks politinis paveldas gali išreikšti platų Konsensusą, trukdantį atsirasti „naujiems“ 
politiniams sprendimams (žr., pvz., Parsons, 1988). Esamos politikos inercija gali būti 
tokia didelė, kad trukdo padaryti bendresnę racionalią jos reviziją ir dėl to politikos for- 
mavimo procesas tampa labiau „inkrementinis“ (plg. Lindblom, žr. 3.4.3). 

Tad viešoji politika gali tapti veikiau savo pačios priežastimi (Wildavsky, 1980:70 ir 
3 sk.) nei būti tam tikros „problemos“ padariniu. Šia prasme galima teigti, jog „naujų“ 
problemų darbotvarkę ir patį diskursą, kurio priemonėmis jos konstruojamos, nustato esa- 

ma politika. Daugelyje sričių, kurių politinė erdvė „užgrūsta“ (Hogwood and Gunn, 
1984:13), kaip, pavyzdžiui, socialinės rūpybos politika, „naujos“ problemos bei refor- 
mos susiduria su faktu, jog, iš praeities paveldėta politika (ir ankstesni įsipareigojimai) 
uždeda apribojimus tiek PK, tiek valstybiniams sprendimų priėmėjams (Weaver and Roc- 
kman, 1993:36-37; Pierson and Weaver, 1993:146-147, 150; Rose, 1989:357-358; 
OECD, 1987:76; Heclo, 1974; Weir et al., 1988; Marsh and Rhodes, 1992). Kaip paro- 
dė Rose and Davies (1994), politikai gali žadėti naujovių, tačiau išrinkti jie paveldi anks- 
tesnės valdžios sprendimų bei įsipareigojimų naštą. Valdžios darbotvarkės gyvena kur 
kas ilgiau, nei besikeičiančios valdžios. Naujos darbotvarkės formuotojams tenka veikti 
esamų programų bei įsipareigojimų kontekste, ribojančiame ir slopinančiame kaitą kur 
kas labiau, nei gali pasirodyti iš rinkėjams skirtos retorikos (Rose and Davies, 1994; 
R. Rose, 1990). 


2.12 GLOBALIZACIJA IR POLITIKOS FORMAVIMAS: 
TARPTAUTINIAI PARAMETRAI 


2.12.1 Globalinis politinės analizės aspektas 


Lasswellas, pasaulinė politika ir viešosios politikos mokslas 


Pasaulinės politikos idėja buvo grindžiama Haroldo Lasswello viešosios politikos mokslo kon- 
cepcija. Tačiau šis politinės analizės matmuo tik palyginti neseniai sulaukė didesnio dėmesio, 
kai devintąjį ir dešimtąjį dešimtmetį atsirado „globalizacijos“ teorijų. Lasswellas argumentavo, jog 
svarstant politikos problemų kontekstą viešosios politikos mokslui svarbu atsižvelgti į pasaulines 
tendencijas bei jėgas (žr., pavyzdžiui, Lasswell, 1935, 1951b). Kaip pabrėžia Foxas, „Keturis de- 
šimtmečius Haroldas Lasswellas ... kalbėjo apie pasaulinio politinio proceso vieningumą ... kad 
vidaus, tarptautinė ir lyginamoji politika turi vadovautis bendra teorine koncepcija“ (Fox, 
1969:367). 


Politiniai demokratijos mokslai, kadangi jiems rūpi globaliniai mūsų istorinio periodo įvykiai, 
turi kelti globalinio lygmens hipotezes ... [kurios galėtų] nustatyti institucines struktūras, nuo 
kurių tolstame, ir tą struktūrą, prie kurios artėjame ... Tiesą sakant, vienas svarbiausių politi- 
kos mokslų uždavinių šiandieną — išsiaiškinti šiuos globalinius socialinės išradybos ir jos di- 
fūzijos procesus, kad geriau suvoktume specifinių įvykių prasmę. 

(Lasswell, 1951:13-14) 


Pasauliui tampant vis labiau integruotam, labiau priklausomam nuo mokslo ir technologijų, 
viešosios politikos mokslai tampa vis svarbesni ... Ši integracija rodo, jog kiekvienas sociali- 
nio proceso dalyvis yra veikiamas konteksto, kuriame jis veikia ... 

(Lasswell, 1968:184) 

Etzionis ir globalinės perspektyvos poreikis 

Septintojo dešimtmečio pradžioje Etzionis kėlė didėjančios šalių bei ekonomikų tarpusavio pri- 
klausomybės ir „supranacionalinių“ bei „subglobalinių“ sistemų klostymosi idėją. Ši tendencija, 
jo įsitikinimu, turi svarbių padarinių socialiniams teoretikams: 


Turėtų būti akivaizdu, nors taip nėra, jog socialiniam teoretikui galimas tik vienas - globali- 
nis moralinės bendrijos pagrindas ... Keista, bet daugelis socialinių teoretikų pervertina na- 
cionalinės valstybės, kaip politinės analizės vieneto, reikšmę ir reikiamai neįvertina suprana- 
cionalinių priklausomybių reikšmės; jie nacionalistinę moralinę bendruomenę yra linkę lai- 
kyti bendrų vertybių pagrindu. 

(Etzioni, 1968:607) 4 


Iki šiol darbotvarkių formavimo bei problemų apibrėžimo problemas nagrinėjome tik 
nacionalinių valstybių kontekste. Tačiau galima kelti idėją, jog vienas iš svarbiausių XX a. 
pabaigos politikos pokyčių yra tai, kad politikos darbotvarkes vis labiau lemia veiksniai, 
esą už nacionalinės valstybės ribų. Politinė sistema veikia ir tame lygmenyje, kuris vadi- 
namas „pasauline sistema“ (Wallerstein, 1974, 1979). 

Ši globalizacijos idėja implikuoja, jog Eastono „juodoji dėžė“, kuri „politinę sistemą“ 
apibrėžia gana ribotu ir provincialiu būdu, dabar yra mažiau produktyvi kaip aiškinama- 
sis modelis, nei buvo praeityje. Politines sistemas skiriančios ribos gali atrofuotis ir tapti 
pralaidžiomis išorės spaudimams bei įtakoms. Gali būti, anot Karlo Deutscho (žr. taip 
pat 3.7.6), Jog nacionalinių valstybių pajėgumas dorotis su dabarties problemomis nuolat 
mažėja, ir vis dėlto: 


Dabarties pasaulyje valstybės institucija ... yra kartu ir neišvengiama, ir nepakankama. Ji yra neiš- 
vengiama kaip priemonė daugeliui realių problemų įveikti, tačiau ji nepajėgia susidoroti su gausė- 
Jjančiomis kitomis gyvybinėmis daugelio gyventojų problemomis. 

(Deutsch, 1981:331) 


+ Globalizacija ir globalizmas 


Socialinio gyvenimo globalizacija 

Kaip rašo antropologas Peteris Worsley, „iki šiol niekada nebuvo žmonijos bendruomenės“. 
Jis turi omeny tai, kad tik palyginti neseniai ėmėme kalbėti apie socialinio bendrumo formas, 
galinčias aprėpti visą pasaulį. Stiprėjant tarpusavio priklausomybės ryšiams, kurie dabar pa- 
liečia beveik kiekvieną, kai kuriais svarbiais aspektais pasaulis tampa vieninga socialine sis- 
tema ... Terminas, įvardijantis šią didėjančią pasaulio visuomenės narių tarpusavio priklauso- 
mybę, yra globalizacija ... Socialinių santykių globalizacija pirmiausia turi būti suvokiama 
kaip laiko ir atstumo reikšmės mūsų gyvenime pakitimas. Kitaip sakant, mūsų gyvenimui vis 
daugiau įtakos daro veiksmai bei įvykiai, vykstantys toli nuo to socialinio konteksto, kuriame 
užsiimame savo kasdienine veikla. 

(Giddens, 1989:519-520) 

Giddensas atkreipia dėmesį į tris globalizaciją skatinančius veiksnius: 
e transnacionalinės korporacijos; 
e didėjanti ekonominė integracija; 


e komunikacijos ir žiniasklaidos globalizacija; 


ir nurodo tris šį procesą aiškinančias teorijas: 

e imperializmo ir neoimperializmo teorija: globalizacija kaip kapitalizmo ekspansijos pada- 
rinys; 

e priklausomybės teorija: globalizacija kaip netolygus vystymasis ir besivystačio pasaulio pri- 
klausymas nuo pramoninio pasaulio interesų; 

e pasaulinės sistemos teorija: globalizacija kaip pasaulinės ekonomikos ekspansijos padari- 
nys, vedantis prie koncentracijos aplink branduolį, pusiau periferinių ir periferinių santy- 
kių sistemos. 


Globalizmas ir modernybė 


Anthony Giddens, The Conseguences of Modernity, 1990 

Šiame rašinyje apie modernybę Giddensas argumentuoja, jog šiuolaikiniame pasaulyje restruktū- 
rizuojamas laikas ir erdvė ir kad savo pobūdžiu ši nauja tvarka iš esmės yra „globalinė“. Globa- 
lizaciją nusako keturi aspektai (žr. 2.28 diagramą). 


2.28 diagrama. Globalizacijos aspektai 
Nacionalinių valstybių sistema 


Pasaulinė karinė tvarka 
Pasaulinė kapitalistinė ekonomika 


Tarptautinis darbo 
pasidalijimas 


Šaltinis: Giddens (1990) 


Martin Albrow and Elizabeth King (eds), Globalization, Knowledge and Society, 1990 
Šis straipsnių rinkinys rodo, jog sociologai ima labiau domėtis socialiniais procesais, susijusiais 
su globalizacija kaip „faktu“ ir kaip „įsitikinimu“ arba „vertybe“. 

Albrowas pateikia globalizacijos apibrėžimą, nusakantį jo skirtumą nuo universalizmo ir glo- 
balizmo: 


Universalizmas nusako tas vertybes, kurios visada ir visur galioja visai žmonijai, hipoteti- 


nei arba realiai ... Globalizmo istorija daug trumpesnė. Mano supratimu, jis nusako tas ver- 

tybes, kurių rūpesčio objektas yra 5 milijardai žmonių, visa žemė kaip fizinė aplinka, kiek- 
vienas asmuo kaip pasaulio pilietis, kaip vartotojas ir gamintojas, visi, kurie suinteresuoti 
imtis kolektyvinių pastangų sprendžiant globalines problemas ... Globalizacija nusako vi- 
sus tuos procesus, kurių dėka pasaulio tautos inkorporuojamos į vieningą pasaulinę, arba 
globalinę, visuomenę. Globalizmas yra viena iš jėgų, skatinančių globalizacijos procesą 
(p. 9). 0 


Harropas taip apibūdina globalizacijos implikacijas viešajai politikai: 


Tarptautinė aplinka sudaro svarbią nacionalinės politikos konteksto dalį. Kiekvienos šalies politikos 
formuotojai veikia politikos kontekste, kurį formuoja tarptautinis ekonominis augimo, recesijos, dep- 
resijos ir atsigavimo ciklas ... Tarptautinės organizacijos, tokios kaip EB, taip pat formuoja vis di- 
desnę nacionalinės politikos konteksto dalį ... Viešosios politikos darbotvarkė tampa vis labiau tarp- 
tautinė. Panašių problemų iškyla skirtingose šalyse panašiu laiku, ir kai kurie panašūs sprendimai 
svarstomi, nors nebūtinai įgyvendinami, visame liberaliame demokratiniame pasaulyje. Žiniasklaida 
ir tarptautinės konferencijos lengvina šį politinių sprendimų difūzijos procesą. Šalių politikai sten- 
giasi imituoti kitų šalių politikos sėkmes. 

(Harrop, 1992:263) 


2.12.2 Globalinės politikos bruožai 


Naujiems gamybos bei prekybos būdams transftormuojant pasaulinę ekonomiką, o tran- 
snacionalinėms korporacijoms bei tarptautinėms organizacijoms įgyjant vis daugiau įta- 
kos ir galios, nacionalinės politikos pajėgumas formuoti nepriklausomą darbotvarkę ma- 
žėja (žr. Ray, 1990). Viešoji politika dabar vyksta ne tik nacionalinių politinių sistemų, 
bet ir pasaulinės sistemos lygmeniu. Kokiais bruožais pasižymi ši globalinė sistema ir 
kaip ji Keičia problemų bei darbotvarkių analizės pobūdį? McGrewas (McGrew and Le- 
wis, 1992) skiria penkis globalinės politikos bruožus: 

+ Kompleksiškumas ir įvairovė: didėja institucijų ir organizacijų, taip pat „globali- 
nės darbotvarkės“ klausimų kompleksiškumas ir įvairovė. Dabar tarptautinę dar- 
botvarkę sudaro ne vien gynyba ir tarptautiniai santykiai; tokios vidaus politikos 
darbotvarkės problemos, kaip ekonominė gerovė, narkotikai, aplinkosauga glaudžiai 
siejasi su globalinėmis problemomis. Tai skatina didėjantį regioninį ir transnacio- 
nalinį bendradarbiavimą. 

+ Sąveikos intensyvumas: nacionalinės valstybės turi aukštesnio lygmens ir plates- 
nio masto sąveikos galimybių. 

+ Nacionalinės valstybės pralaidumas: struktūrinių vidaus ir išorės arenų sąsajų eg- 
zistavimas rodo, kad nacionalinės politikos darbotvarkė tampa prieinamesnė kitoms 
šalims, o tai savo ruožtu reiškia, kad dabar nacionalinė valstybė mažiau nei praei- 
tyje gali kontroliuoti savo darbotvarkę. 

+ Sparti kaskadinė kaita: kaita ne tik sparti, bet dar turi tendenciją nenumatomais 
būdais plisti į skirtingas sritis. Tai turi didelės reikšmės darbotvarkės formavimui. 
Kaip aiškina Rosenau: 


problemos transformuojasi kaskadoms susidūrus su kolektyvais. Kaskadai įgyjant pagreitį ir įtrau- 
kiant į save vis platesnį agentų ratą, vertybės, kurios joje cirkuliuoja ir padariniai, kuriuos ji impli- 
kuoja, pakinta. ir kiekviena tokia kaskada sujudina agentus siejančias tarpusavio priklausomybės struk- 
tūras. Panašiai kaip vadinamasis peteliškės efektas meteorologijoje, įvykis vienoje pasaulio dalyje 
galiausiai gali sukelti padarinių atokiausiose vietose. 

(Rosenau, 1990:302; citata iš McGrew and Lewis, 1992:317) 


+ Tvarkos palaikymo ir valdymo trapumas: globalinė visuomenė yra trapesnė už na- 
cionalines valstybes. Globalinės visuomenės ir tarptautinių institucijų pajėgumas 
įgyvendinti savo sprendimus smarkiai skiriasi priklausomai nuo politikos srities. 
Vadinasi, politinė darbotvarkė gali būti labiau „globali“, o jos įgyvendinimo bū- 
dai — labiau lokalūs. Darbotvarkė gali būti globalinė, bet sprendimų priėmimas bei 
įgyvendinimas išlieka nacionalinės valstybės kompetencijoje. Globalizacija reiškia, 
kad atsiranda naujo tipo sąveikų: transnacionalinių kompanijų ir nacionalinių eko- 
nominių santykių, tarpvyriausybinių santykių, transnacionalinių organizacijų. Ge- 
orge'as Modelskis (1974) šias naujas sąsajas nusako sluoksniuoto pyrago metafo- 
ra: jį sudaro globalinis, nacionalinis ir lokalinis sluoksnis. 


Panašiai galime traktuoti darbotvarkės formavimo ir problemų apibrėžimo procesą. Glo- 
balinės problemos sąveikauja su nacionalinėmis, o nacionalinės sąveikauja su vietos lyg- 
mens problemomis. Globalizacija reiškia, kad šie sluoksniai tampa vis labiau pralaidūs ir 
kad klostosi nauja transnacionalinė viešoji sritis, arba „bendra valda“ (WCED, 1987:261). 
Europos kontekste kai kurie autoriai kalba apie besiklostantį naują viešosios politikos lyg- 
menį, apie „nacionalinės viešosios politikos europeizavimą“ (Andersen and Eliassen, 
1993). 


+ Sylvia Woodby and Martha L. Cottam, The Changing Agenda: World Politics Since 
1945, 1991 


Autorės argumentuoja, jog pokario epochoje vyravo trys pasaulinės politikos darbotvarkės: 


Globalinė: problemos, kurios kelia susirūpinimą pasaulinei bendruomenei ir kurių sprendi- 
mas reikalauja globalių pastangų. Jos apima ekonominių santykių, karo, tarptautinių konflik- 
tų, įsiskolinimo, gyventojų skaičiaus augimo, bado, aplinkosaugos problemas. Globalinė dar- 
botvarkė buvo svarbi ankstyvuoju pokariu, prigeso devintojo dešimtmečio pradžioje ir vėl at- 
gijo jo pabaigoje. 

Rytų-Vakarų: problemos, susijusios su Vakarų ir Rytų konfliktu, vyravo pokario laikotarpiu iki 
Sovietų Sąjungos žlugimo. 

Šiaurės-Pietų: išsivysčiusių ir besivystančių šalių santykių problemos tapo aktualesnės devin- 
tąjį dešimtmetį, kai prekybos, įsiskolinimų, revoliucijų ir bado problemos pradėjo daryti po- 
veikį nacionalinei politikai ir tarptautinių organizacijų darbotvarkei. 


Tokia darbotvarkių klasifikacija naudinga politikos analizei, nes ji atkreipia mūsų dėmesį į 
faktą, jog viešoji liberaliųjų demokratijų politika buvo vykdoma platesniame tarptautiniame kon- 
tekste. Šalims, kurių dideli kariniai biudžetai, išlaidos šaltajam karui sukėlė rimtų padarinių ki- 
toms vidaus problemoms bei sprendimams. Pokario epochai įpusėjus globalinių, Rytų — Vakarų 
ir Šiaurės — Pietų darbotvarkių ribos tapo mažiau griežtos. Šiaurės - Pietų problemos skverbiasi 
į Šiaurės darbotvarkes, o Rytų - Vakarų darbotvarkė virsta nedarbo ir užimtumo problema Vaka- 
rų politikos formuotojams. 6 


Laiko ir erdvės „„kompresija“ (Harvey, 1992:284) nėra naujas reiškinys. Nuo pat mo- 
derniosios eros pradžios pasaulis darėsi vis mažesnis. Politikos formavimas jau seniai vyks- 
ta globaliniame, arba tarptautiniame, kontekste. Pokario pasaulyje tokios šalys kaip JAV, 
Britanija ir Prancūzija gynybai skyrė labai didelę biudžeto dalį. Vien šis faktas šiose ša- 
lyse nustatė kitokius problemų kėlimo bei sprendimo parametrus, palyginti su Vokietija 
ir Japonija, kurių neslėgė tokia sunki karinių išlaidų našta. Šaltasis karas ir Rytų- Vakarų 
konfliktas šiose šalyse deformavo valstybės santykį su ekonomika ir visuomene taip, kad 
po Sovietų Sąjungos žlugimo pasireiškė „taikos dividendais“ (padidėjusiu nedarbu) ir Vo- 
kietijos suvienijimo kaina (išaugusia palūkanų norma). 

Globalizacijos argumentai kelia klausimą, kurios problemos ir darbotvarkės (globali- 
nės, nacionalinės ir lokalinės ar globalinės, Rytų — Vakarų ir Šiaurės — Pietų) yra labiau 
„pralaidžios“, palyginti su kitomis. Ar yra problemų, tokių kaip aplinkosauga, kurios api- 
brėžtinos kaip g/obalinės, ir tokių, kurios laikytinos pirmiausia nacionalinėmis ir lokali- 
nėmis? Kokiu būdu pasikeitusi Rytų-Vakarų santykių darbotvarkė keičia prioritetų tvar- 
ką šaltojo karo baigties sąlygomis? Globalizacija reiškia, kad pasaulinėje sistemoje vyks- 
tantys procesai lemia tai, jog vis daugiau problemų bus (faktiškai jau yra) struktūrizuoja- 
ma jėgų, veikiančių už nacionalinės valstybės ir nacionalinės viešosios politikos ribų. 


+ Globalinės darbotvarkės problemos 
Aplinkosauga 


Gareth Porter and Janet Welsh Brown, Global Environmental Politics, 1991 

Darbe apžvelgiama aplinkosaugos, kaip „globalinės problemos“, formavimosi raida. Parodoma, 
kaip ši problema skatino naujo lygmens tarpvalstybines sąveikas, sukūrusias „globalinį aplinko- 
saugos režimą“. Knygoje analizuojamas šio režimo darbotvarkės formavimo procesas: problemų 
apibrėžimas; duomenų rinkimas; derybos dėl kuriamo režimo pobūdžio; režimo stiprinimas. Au- 


toriai parodo, kaip vykstant šiam procesui atsirado aplinkosaugos problemų sąsajų su tarptauti- 

niu saugumu ir Šiaurės-Pietų santykių sąsajų su pasaulinės prekybos tvarka. Aplinkosaugos pro- 
blema vis labiau įsiskverbia į šias ir kitas politikos sritis. Autoriai optimistiškai žvelgia į šios rai- 
dos perspektyvas, kadangi remiasi faktu, jog globalinės aplinkosauginės darbotvarkės bei atitin- 
kamo režimo formavimas sulaukia didžiulės viešosios nuomonės paramos, kuri politikos formuo- 


tojus verčia keisti savo politines nuostatas. 
Our Common Future (WCED, 1987) taip apibūdina globalizmą: 


XX a. viduryje savo planetą pirmąkart pamatėme iš kosmoso. Galbūt kada nors istorikai pa- 
sakys, jog šis vaizdas padarė didesnį poveikį mąstymui, nei Koperniko revoliucija ... Žvelg- 
dami iš kosmoso žemę pamatėme kaip mažą trapų rutulį, kuriame vyravo ne žmogiškosios 
veiklos produktai, bet debesų, okeanų, žalumos masyvų vaizdai. 

Iki pat naujausių laikų planeta buvo didžiulis pasaulis, kuriame žmogiškąją veiklą griežtai 
skyrė ir skaidė valstybių bei sektorių (energetikos, žemės ūkio, komercijos) ir platesnių rūpes- 
čių (ekologinių, ekonominių, socialinių) brėžiamos ribos. Šios ribos dabar vis labiau ištrina- 
mos. Tai pirmiausia pasakytina apie įvairias globalines „krizes“, kėlusias visuomenės susirū- 
pinimą per pastarąjį dešimtmetį. Jos nėra atskiros, viena nuo kitos nepriklausančios krizės: 
aplinkosaugos krizė, vystymosi krizė, energetikos krizė. Tai yra viena krizė. 

Tradicinėms nacionalinio suverenumo formoms vis rimtesnį iššūkį meta ekologinės bei eko- 
nominės priklausomybės realybė. Niekur tai nėra labiau akivaizdu, nei bendrose ekosistemo- 
se ir „globalinėse bendrose valdose“ - tose planetos dalyse, kurių neapima nacionalinių vals- 
tybių jurisdikcija. 

(WCED, 1987:1-4, 261) 


David Vogel, National Styles of Regulation, 1986 

Vogelis pastebi, jog Britanijoje ir Amerikoje aplinkosaugos problema iškilo labai panašiai. Ta- 
čiau, nepaisant šio pradinio panašumo, problemos sprendimo strategijos gerokai išsiskyrė. Brita- 
nijoje, ieškant tokių strategijų, vyko glaudus verslo ir valdžios bendradarbiavimas, o Amerikoje 
tas santykis buvo labiau legalistinis ir priešiškas. Vogelis parodo, kaip skiriasi reguliavimo stiliai: 
kitaip nei JAV, Britanijoje verslas veikia išvien su vyriausybe, visuomenėje vyrauja pasitikėjimas 
viešąja valdžia ir apskritai viešoji nuomonė nėra įtari verslo atžvilgiu. 

Kalbant apie sprendimų priėmimo stilių reikia pabrėžti, jog reguliavimo būdų skirtingumus iš 
dalies lemia Britanijos ir JAV politinių sistemų skirtumai. Tačiau Vogelio studija nėra „politikos 
svarbos“ tezės patvirtinimas. Reguliavimo stilių skirtumą atsveria abiejų šalių ekologinės darbo- 
tvarkės konvergencija: problemos „apibrėžiamos stebėtinai panašiai“. Jis pateikia du šio reiškinio 
paaiškinimus: 

e socialiniai ir ekonominiai veiksniai: JAV ir JK ekonomikoje vyrauja tos pačios pramonės 

šakos ir kompanijos. Todėl abi šalys turi dorotis su tais pačiais eksternalitetais. 

e tarptautinė komunikacija: žiniasklaida, tarptautinis mokslinis bendradarbiavimas ir glau- 

dūs tarptautiniai ekologų ryšiai skleidžia informaciją, kuri darbotvarkes stumia konvergen- 
cijos linkme. 

AIDS 


A.F. Fleming et al. (eds.), The Global Impact of Aids, 1988 
Konferencija, kurios medžiaga čia pateikiama, įvyko netrukus po pasaulinio sveikatos apsaugos 
ministrų susitikimo Londone. Atidarydamas konferenciją Antony Newtonas kalbėjo: 


Remdamiesi padidėjusiu suvokimu, jog šioje srityje būtinas tarptautinis bendradarbiavimas ir 
nacionalinės politinės pastangos, principines nuostatas turime paversti specifinėmis politikos 
programomis ir veiksmais visame pasaulyje ...AIDS yra iš tikrųjų globalinė problema. Jos spren- 
dimas turi būti globalus, numatantis koordinuotas tarptautines pastangas (p. xxxvii-xxviii). 


WHO“ AIDS programos direktorius (Jonathanas Mannas) pabrėžė, jog AIDS skatina „naujos 
sveikatos apsaugos paradigmos“ klostymąsi dėl keturių susijusių veiksnių: „AIDS yra globalinė 
problema; ji ir suvokiama kaip globalinė; ji žinoma visame pasaulyje; su AIDS mėginama doro- 
tis išties globaliniu lygiu“ (ibid.: 6-7). 


Pramonė ir ekonomika 


Peter Dicken, Global Shift, 1988 

Autorius argumentuoja, jog pramonėje vykstantys pokyčiai yra globalinių poslinkių padarinys. 
Pagrindiniai tų poslinkių veiksniai yra transnacionalinės korporacijos, organizuojančios gamybą 
pasauliniu mastu, nacionalinių valstybių politika ir naujos transporto, komunikacijų bei gamy- 
bos technologijos. Kadangi tie poslinkiai daugiausia yra jėgų, veikiančių globaliniu mastu, rezul- 
tatas, tai atskirų valstybių pajėgumas formuoti nuo šių pokyčių nepriklausomą politiką radikaliai 
mažėja: 


Vis plačiau pripažįstama, jog pasaulinė ekonomika tapo ne tik dinamiškesnė ir sudėtingesnė, 
bet ir labiau integruota - anot Brandto Komisijos, ji tapo „trapia tarpusavyje susijusių dalių 
sistema“. Praktiškai tai reiškia, jog šalių, regionų, miestų ir kitų bendruomenių gerovė vis la- 
biau priklauso ne tiek nuo to, kas vyksta jų pačių kieme, kiek nuo to, kas vyksta daug pla- 
tesniu geografiniu mastu ... Tad mums reikia globalinės perspektyvos, kad suprastume pasau- 
lio ekonomiką kaip visumą, ir paaiškintume tai, kas iš pirmo žvilgsnio atrodo kaip grynai 
nacionalinės arba lokalinės problemos (p. 3). 


Vis dėlto Dickenas nemano, jog tai reiškia nacionalinės valstybės pabaigą ar jos svarbos ma- 
žėjimą. Veikiau keičiasi jos funkcijos. Nacionalinės valstybės turi kurti deramą verslo klimatą nau- 
jiems gamybos ir prekybos būdams. Tad globalinė ekonominė sistema sąveikauja su nacionali- 
nėse valstybėse vykstančiais politiniais procesais ir jų vykdoma politika. 

Valstybių vykdomos politikos bei politikos stiliaus skirtumus lemia verslo ir valdžios santy- 
kiai, valstybių tradicijos, institucinė sandara bei darbo organizacijų vaidmuo (Daniels, 1992). Šalių 
ekonominiai laimėjimai skirsis nepaisant globalinės ekonomikos konvergencijos. 

Narkotikai 


Žr. Woodby and Cottam (1991:192-193) 

Ankstyvoje narkotikų problemai skirtoje literatūroje (žr. Clausen, in Merton and Nisbet (eds.), 1976) 
narkotikai pirmiausia buvo traktuojami kaip socialinė problema, reikalaujanti problemą spręsti 
nacionaliniu lygmeniu. Tačiau nuo devintojo dešimtmečio ši problema vis dažniau apibrėžiama 
kaip reikalaujanti globalinio bendradarbiavimo ir pastangų. Globalinį susirūpinimą kelia narkoti- 
kų gabenimas iš tokių šalių kaip Kolumbija, Peru, Pakistanas ir Tailandas. 


Globalizacija ir suvienodėjimas: globaliniai gyvenimo būdai ir kultūrinis nacionalizmas 


John Naisbitt and Patricia Aburdene, Megatrends 2000, 1988 

Net jeigu mūsų gyvenimo stiliai vis panašėja, yra nepaneigiamų ženklų, liudijančių ir priešingą 
tendenciją, nukreiptą prieš suvienodėjimą, pasireiškiančią noru išsaugoti savo kultūrą ir kalbą, 
priešintis užsienio įtakai ... Kuo homogeniškesni tampa mūsų gyvenimo būdai, tuo atkakliau mes 
giname gilesnes vertybes — savo religiją, kalbą, meną ir literatūrą. Kuo labiau mūsų pasauliai 
supanašėja, tuo labiau mes vertiname savo tradicijas ... Velsiečiai, Kanados prancūzai ir katalo- 
niečiai nėra anomalija, jie yra veikiau avangardas. Kultūrinei šių šalių tapatybei kilo didesnė grės- 
mė nei daugeliui mūsų. Atsikandę globalinio gyvenimo būdo, mes tapsime tokie pat kultūriniai 
nacionalistai, kaip ir jie (p. 103-104, 133). 


Pasaulinės ekonominės sistemos reikalavimai 


Helen Milner, „Maintaining international commitments in trade policy“, in Weaver and Rockman 
(eds.), 1993 
Milner nagrinėja Britanijos, Prancūzijos ir JAV prekybos politiką aštuntąjį ir devintąjį dešimtmetį. 
Ji daro išvadą, kad šių trijų politinių sistemų skirtumai bei institucinė specifika turėjo mažiau 
reikšmės, nei tarptautinės ekonominės tarpusavio priklausomybės saitai ir pasaulinės ekonomi- 
kos audros. Todėl šios trys šalys, „gindamos iš esmės tą pačią smunkančių pramonės šakų grupę 
reagavo gana padrikai“ (p. 369). 

Plg. Milner argumentus su Krasnerio (1978) „institucionalistine“ JAV prekybos politikos ana- 
lize: žr. 3.6.4. 


Privatizacija 


Studijoje, skirtoje privatizacijai ir naujiems vadybos metodams viešajame sektoriuje, Martinas ar- 
gumentuoja, jog nacionalines politikos darbotvarkes veikia globalinės ekonominės restruktūriza- 
cijos jėgos: 

Apibrėžiant ir ginant viešąjį interesą valstybės vaidmenį stumia į šalį globalinis privatizacijos 
ir viešojo sektoriaus komercializacijos vajus ... Kaip pareiškė [konferencijoje] Lincolnas Y. Rat- 
hmanas, investicijų konsultavimo firmos Scudder, Stevens £ Clark direktorius: „Privatizacijos 
procesus lemia tai, kad vis daugiau svarbių ekonomikos sektorių pradeda veikti globaliu mas- 
tu.“ Henrietta Holsman Fore ... pabrėžia tą pačią mintį: „Tokios pramonės šakos, kaip teleko- 
munikacija, energetika ir finansai restruktūrizuojamos atsiliepiant į integruotos pasaulio eko- 
nomikos poreikius. Globalinė šių pramonės šakų struktūra reikalauja, kad jos būtų įtrauktos 
į privatizavimo procesą.“ 

(Martin, 1993:3-9) 


Ar politikos darbotvarkėms įtaką daro globaliniai ekonominiai ciklai? 


Kondratjevo pasaulinių ekonominių ciklų teorija teigia, jog egzistuoja ekonomikos klestėjimo, re- 
cesijos, depresijos ir atkūrimo bangos. Teorija plačiai naudojamasi analizuojant pasaulinę eko- 
nomiką. Gali būti, kad politikos darbotvarkėms turi įtakos sąlygos, besiklostančios per šiuos i|- 
gus ciklus (Simmie, 1990; Berry, 1991; Johnson, 1993). Politikos alternatyvos depresijos sąlygo- 
mis labai skiriasi nuo tų, kurios egzistuoja ekonomikai atsigaunant arba kylant. Nors tai yra ga- 
na akivaizdžios tiesos, jos neretai užmirštamos darbotvarkių formavimo analizėje. Problemos ky- 
la kontekste, kuriame ekonominės sąlygos turi didžiulės įtakos viešajai nuomonei, politinėms stra- 
tegijoms, lūkesčiams ir tikslams, optimizmui ir pesimizmui, viltims ir nevilčiai. Pačią politikos 
analizę derėtų svarstyti šiame kontekste. Akademinių interesų kaita, kurią nagrinėjome 1.9 skir- 
snyje, turi būti interpretuojama atsižvelgiant į kintančias ekonomines politikos formavimo sąly- 
gas per pastarąjį pusamžį. Kaip matysime ketvirtojoje dalyje, dėmesys viešosios politikos efekty- 
vumo ir viešosios bei privačios srities santykio problemoms labai glaudžiai siejasi su pastarųjų 
dviejų dešimtmečių ekonominių kilimų ir smukimų ciklu. 


Nacionalinė valstybė ir globalinė kaita 
Norman Myers (ed.), The Gaia Atlas of Planet Management, 1987 


Esame naujos transformacijos — Trečiosios bangos - vaikai. Žmonija padarys milžinišką šuolį 
į priekį. Jos laukia giliausia transformacija iš visų kada nors buvusių socialinių transformacijų 
ir kūrybinė restruktūrizacija ... turime kalbėti ne apie vieningą masinę reorganizaciją iš vir- 
šaus, bet apie tūkstančius decentralizuotų eksperimentų, kurie mums leidžia išbandyti naujus 
politinių sprendimų priėmimo ir vystymosi formų modelius (Alvin Toffler, p. 200). 


Toffleris atskleidžia prieštaravimą tarp globalizacijos ir politinių institucijų formų. Viena ver- 
tus, vyksta globalinė kaita, paliečianti kiekvieną; kita vertus, atsiranda būtinybė problemas spręs- 
ti tokiais būdais, kurie veikia aukščiau arba žemiau nacionalinės politikos struktūrų. Tačiau The 


Gaia Atlas pabrėžia, kad „nacionalinė valstybė savo paskirtį atlieka geriau, nei paprastai pripa- 

2.29 diagrama. Nevyriausybinės organizacijos (NVO) skaičiais 

žįstama“ ir kad ji „neturi konkurentų kaip kolektyvinio gyvenimo pagrindas“ (p. 234). Globalinis 
sąmoningumas išreiškia ne globalinės valdžios siekį, o globalinės darbotvarkės kūrimo reikalavi- 
mą. Pasaulis pamažu ir nenoriai internacionalizuojasi, suvokdamas, jog nacionalinės problemos 
glaudžiai siejasi su globalinėmis, tokiomis kaip okeano ir atmosferos tarša, branduolinio karo pa- 
vojus, bado, sveikatos apsaugos, gyvosios gamtos, energetikos, skurdo, populiacijos, nedarbo ir 
kitomis problemomis. Pasak autorių, svarbiausias šios naujos darbotvarkės klostymosi rodiklis yra 
tarptautinių nevyriausybinių organizacijų tinklo plėtra (žr. diagramą 2.29). 6 


Globalizacija ir nacionalinė politika 

Radikaliausi globalizacijos argumentai mus tikina, jog artėja nacionalinės valstybės, kaip 
viešosios politikos buveinės, pabaiga. Bene svarbiausias veiksnys šiuo požiūriu yra tai, 
kad liberalios demokratinės valstybės susiduria su tomis pačiomis problemomis: narkoti- 
kų, nusikalstamumo, AIDS, nedarbo, gyventojų senėjimo, taršos ir t. t. problemomis. Kartu 
problemų apibrėžimo procesas gali būti konvergencinis ir dėl būdo, kuriuo dabar įgyja- 
mos bei skleidžiamos žinios ir galbūt dėl to, kad socialinės ir ekonominės konvergenci- 
jos procesas pramoninėse visuomenėse sukelia tas pačias problemas. 

Vis dėlto, nepaisant fakto, jog komunikacinių technologijų dėka „globalinis kaimas“ 
tapo realybe, o daugelis socialinių, ekonominių bei ekologinių problemų analizuojamos 
globaliniu lygiu (iš čia nuolat dažnėjantys „viršūnių susitikimai“, kaip šių sričių darbo- 
tvarkės svarstymo forma), negalima nuneigti fakto, jog sprendimų priėmimo ir jų įgy- 
vendinimo galia vis dar daugiausia priklauso nacionalinėms valstybėms. Tad esama tam 
tikros įtampos tarp proceso, vykstančio globaliniu lygmeniu, kai skirtingų šalių proble- 
mos ir jų apibrėžimų būdai vis labiau susilieja, ir nacionalinio suverenumo išlikimo fak- 
to. Tai, kad problema laikoma tarptautine arba globaline, dar nereiškia, kad bus steigia- 
mos tarptautinės arba globalinės jos sprendimą įgyvendinančios institucijos. Tarptautinė 
aplinkosaugos ir vystymosi komisija (WCED) šią padėtį apibūdina kaip „institucinę tuš- 
tumą“ — kai pasaulinės problemos sprendžiamos nacionalinių institucijų, kurios nesuge- 
ba atsižvelgti į platesnes problemų sąsajas, keliančias pavojų pasauliui kaip visumai 
(WCED, 1987:9). Tarptautinių politikos bendruomenių bei politikos tinklų, siejančių vy- 

riausybinius, nevyriausybinius bei akademinius jų dalyvius, egzistavimas neabejotinai ro- 
do, jog pramoninių visuomenių problemos konverguoja, net jeigu sprendimų priėmimo 
ir įgyvendinimo formos išlieka tokios pat skirtingos, kaip ir anksčiau. 

Didėjantis laiko ir erdvės kompaktiškumas leidžia kalbėti apie problemų konvergen- 
ciją, tačiau ši politikos darbotvarkių internacionalizacija nebūtinai reiškia sprendimų pri- 
ėmimo procesų konvergenciją. Tiesą sakant, globalizacija gali net tapti poliarizavimosi, 
o ne vienijimosi veiksniu: kuo labiau šalys bus verčiamos pripažinti globalinės jėgas, ri- 
bojančias jų pasirinkimo galimybes, tuo labiau jos gali siekti išlaikyti, arba įgyti, teisę 
elgtis kitaip. Tad globalizacija gali padidinti, o ne sumažinti sprendimų priėmėjų skaičių. 
Grimztant į praeitį senajai Rytų-Vakarų priešpriešos darbotvarkei (Woodby and Cottam, 
1991) padidėjo nacionalinių valstybių skaičius, o palyginti paprastą bipoliarinę pasaulinę 
tvarką pakeitė sudėtingesnė policentrinė tvarka. Nepaisant „globalinės darbotvarkės“ spau- 
dimo tenka pripažinti faktą, jog krizių atvejais „valstybės dažnai veikiau išsižada tarp- 
valstybinio bendradarbiavimo, o ne stengiasi jį stiprinti“ (Metcalfe and Richards, 1987:70). 
Problemos gali būti vis labiau konstruojamos tarptautiniais ir globaliniais terminais, ta- 
čiau sprendimų priėmimas ir įgyvendinimas vis dar išlieka sritimi, kuri turi būti anali- 
zuojama nacionalinių valstybių kontekste. 


TREČIOJI DALIS 


Sprendimų priėmimo analizė 
Sprendimų priėmimo ir jam talkinanti analizė 


3.1 ĮVADAS 


Sprendimų priėmimas politikos formavimą sieja su jos įgyvendinimu ... [šie procesai] glaudžiai su- 
siję tarpusavyje, nes sprendimai daro įtaką įgyvendinimui, o pradiniai įgyvendinimo rezultatai veikia 
vėlesnes sprendimų priėmimo fazes, kurios savo ruožtu veikia vėlesnes įgyvendinimo fazes. Tad spren- 
dimų priėmimo nereikėtų laikyti pasyviu procesu ... sprendimai yra procesai ir pirmieji jų dažnai 
tėra apytikrės nuorodos signalai. pradiniai stumtelėjimai arba bandymai, po kurių seka tikslinimai ir 
revizijos. 

(Etzioni, 1968:203-204) 


Sprendimų priėmimo procesas nesibaigia nustačius bendrąjį organizacijos tikslą. „Sprendimo“ užda- 
viniai persmelkia visą administracinę organizaciją. 
(Simon, 1957:1) 


Kad ir kokią įtaką darytų „tarptautinė“, arba „globalinė“, darbotvarkė, sprendimų priėmimo 
buveine išlieka nacionalinė valstybė. Jeigu sprendimų priėmimą apibrėžiame kaip proce- 
są, kuriam vykstant pasirenkama alternatyva arba tam tikrai alternatyvai suteikiama pre- 
ferencija, tai sprendimo sąvoka implikuoja, jog tam tikrame laiko ir erdvės taške arba 
daugybėje tokių taškų politikos formuotojai rikiuoja ir paskirsto vertybes. Šia prasme 
sprendimų priėmimas vyksta visą politinį ciklą: sprendžiama, ką laikyti „problema“; ko- 
kia informacija vadovautis; kokias strategijas pasirinkti mėginant paveikti politinę darbo- 
tvarkę; kokias politines alternatyvas svarstyti; kurias iš jų pasirinkti; kokias priemones ir 
kokiems tikslams naudoti; kokiais būdais tam tikrą politiką įgyvendinti; pagal kokius kri- 
terijus vertinti vykdomą politiką. Kiekviename iš šių taškų priimami sprendimai. Kai ku- 
rie iš šių sprendimų reiškia vertybių perskirstymą ir išteklių perdalijimą politinės progra- 
mos formulavimo arba jos vykdymo lygmeniu. Taigi sprendimų priėmimo procesas vyksta 
skirtingose skirtingų lygmenų arenose. Vieno lygmens sprendimai yra tie, kuriuos priima 
aukštieji politikai, formuojantys „nacionalinę“ sveikatos apsaugos ar ekonominę politiką, 
kito lygmens sprendimai yra tie, kuriuos priima asmenys, atsakantys už „sveikatos ap- 
saugos“ politiką vietos valdžios lygiu arba konkrečioje ligoninėje. Panašiai ekonominės 
politikos sprendimai priimami įvairiais, daugiau ar mažiau svarbiais lygmenimis. Kaip su- 
gestionuoja „tinklinės“ koncepcijos, šiuolaikinė valdžios struktūra turi būti traktuojama 

kaip sudėtinga daugiasluoksnė veiklos struktūra, kur politinės programos realizavimas pri- 
klauso nuo sprendimų, priimamų daugybėje sprendimų priėmimo taškų. 

Tačiau „sprendimų priėmimo procesas“ yra ne tik daugiasluoksnis ir daugiapakopis; 
pačios koncepcijos, kuriomis remiantis jis gali būti aiškinamas, yra daugiamatės ir poli- 
disciplininės. Kaip parodė Allisonas (1971) savo pirmeiviškoje Kubos raketinės krizės 
studijoje, sprendimai, kurie buvo priimti per šį epizodą, gali būti įvairiai interpretuojami 
priklausomai nuo „linzių“, pro kurias į juos žvelgiama; gali būti pateiktos labai skirtin- 
gos versijos to, kas įvyko „iš tikrųjų“. Tad galima teigti, jog sprendimų priėmimo pro- 
cesas, vykęs tos „krizės“ metu, egzistuoja veikiau kaip serija siužetų, o ne kaip vienas 
apibrėžtas epizodas. Tai, kas atsitiko „iš tikrųjų“, tam tikra prasme niekada negali būti 
pažinta, nebent kaip konstruktai, regimi pro skirtingas „linzes“. Šioje knygos dalyje nag- 
rinėsime penkias svarbiausias sprendimų priėmimo analizės koncepcijas ir aptarsime skir- 
tingas sąvokines jų prielaidas (3.3-3.7). 

Kaip taikliai pastebėjo Lasswellas, sprendimų analizė mėgina išsiaiškinti, „kas, ką, kada 
ir kaip gauna“ (Lasswell, 1936). Sprendimų priėmimo analizė siekia paaiškinti arba ap- 
rašyti, kaip buvo priimtas tam tikras vienas arba serija sprendimų. Kita sprendimų ana- 
lizės rūšis siekia pateikti normatyvinių argumentų dėl to, kaip sprendimai turi būti pri- 
imami. Sprendimų priėmimo proceso analizė (3.3—3.7) ir analizė sprendimų priėmimo 
procese (3.8—3.9), arba politikos proceso pažinimas ir pažinimas politikos procese, nėra 
nesuderinamos kategorijos. Aprašomosios koncepcijos turi normatyvinių elementų, 0 nor- 
matyvinės koncepcijos remiasi prielaidomis apie tai, kaip faktiškai vyksta sprendimų 
priėmimo procesas. Koncepcijos, kurios mėgina apibrėžti aprašomuosius arba normaty- 
vinius sprendimų priėmimo aspektus, formuoja mūsų supratimą apie tai, kokį vaidmenį 
tame procese atlieka pažinimas arba analizė. Kita vertus, jeigu pradedame nuo klausimo, 
kokį vaidmenį tame procese atlieka arba turi atlikti pažinimas arba racionalumas, tai at- 
sakymai formuoja mūsų sprendimų priėmimo proceso „realybės“ supratimą. 

Tad analizuodami sprendimų priėmimą turime suprasti, kaip sąveikauja faktai ir ver- 
tybės, kaip „įsitikinimai“, „idėjos“, „interesai“ (psichologijoje įvardijami kaip motyvaci- 
niai kintamieji) sąveikauja su „informacija“, „faktais“, „realybe“ (arba su kognityviniais 
kintamaisiais). Vaidmuo, kurį „politikos analizei“ suteiksime sprendimų priėmimo proce- 
se, priklausys nuo to, ką laikome sprendimų priėmimo proceso realybe. Priklausys ir nuo 
to, ką laikysime „sprendimu“ ir kuria prasme vartosime „analizės“ ar „pažinimo“ termi- 
nus. Jeigu visa tai atrodo gana painu, tai todėl, kad faktai ir vertybės nėra griežtai atskir- 
ti dalykai: faktai daro poveikį vertybėms, o vertybės — faktams. 

Politikos analizė kaip „menas“ arba „amatas“ (Wildavsky, 1980) siekia, anot Lasswello, 
išsiaiškinti vertybes, kurios daro įtaką tiek politinio proceso analizei, tiek šiame procese 
naudojamų žinių pobūdžiui. Tad sprendimų priėmimo analizę galima traktuoti kaip neiš- 
vengiamai dvimatę (proceso analizė ir analizė procese). Nors dėstymo aiškumo sumeti- 
mais šiuos matmenis galime atskirti, svarbu suvokti, jog šiedu analizės aspektai susipina 
ir sąveikauja. 

3.2 SPRENDIMŲ PRIĖMIMAS: SĄVOKINĖS SCHEMOS 
IR DISCIPLININIAI KONTEKSTAI 


Sprendimų analizė aprėpia įvairias akademines disciplinas ir sąvokines schemas. Be abejo, 
kiekviena iš šių disciplinų ar sąvokinių schemų dalyką nagrinėja specifiniu aspektu. Indi- 
vidų ir grupių sprendimų priėmimo procesas per daug sudėtingas, kad jį visiškai galėtų pa- 
aiškinti kuri nors viena disciplina. Pabrėžiant vieną aspektą lieka nepastebėti arba reikiamai 
neįvertinti kiti aspektai. Negali būti vienintelio sprendimų priėmimo proceso paaiškinimo, to- 
dėl viešosios politikos analizė, išsiaiškindama vertybes bei įsitikinimus, kuriais remiasi vieno- 
kia ar kitokia teorija ir siekdama atrasti, kuri teorija arba teorijos teikia „įtaigiausią“ konkretaus 
sprendimo paaiškinimą, turi kontekstualizuoti teorines pozicijas. Šioje knygos dalyje nag- 
rinėsime sprendimų priėmimo modelius, kuriuos siūlo įvairūs socialiniai mokslai, tarp jų: 

+ politikos mokslas; 

+ sociologija; 

+ organizacijų teorija; 

+ ekonomika; 

+ psichologija; 

+ vadybos mokslas. 


Analizuodami sprendimų priėmimo procesą šias disciplinas siejame su.keturiomis pa- 
grindinėmis koncepcijų kategorijomis: 

+ galia (3.3); 

+ racionalumu (3.4); 

+ viešųjų sprendimų teorija ir jos alternatyvomis; 

+ institucionalizmu (3.6); 

+ informacinėmis bei psichologinėmis koncepcijomis (3.7). 


Naudodamiesi šiomis kategorijomis nesistengiame idėjų sudėlioti į atskirus ir uždarus 
stalčius. Sprendimų analizės idėjos neišvengiamai susiliečia ir sąveikauja. Nors kiekvie- 
na iš jų gali būti kitos kritikos įrankiu, jas paprastai vienija prielaidų ir nuostatų bendru- 
mas. Tad vienas iš būdų susivokti sprendimų analizės koncepcijų įvairovėje — skaityti pa- 
grindinius tekstus, parašytus žinomiausių srities teoretikų, nes jie, naudodamiesi įvairio- 
mis sąvokinėmis schemomis, paprastai peržengia disciplinų uždarumą. Pavyzdžiui, neįma- 
noma į kurį nors vieną akademinį kontekstą ar discipliną įsprausti tokių autorių, kaip Las- 
swellas, Simonas, Etzionis, Vickersas ar Bouldingas. 


3.3 SPRENDIMŲ PRIEMIMAS: GALIOS KONCEPCIJOS 


Galios modeliai sprendimų priėmimą traktuoja kaip procesą, kurį formuoja ir determi- 
nuoja galios struktūros: klasės, kapitalas, biurokratinė tvarka, politinė santvarka, spaudi- 

mo grupės arba techninės žinios (profesionalai). Šioje knygos dalyje aptarsime šešias to- 
kias koncepcijas ir jų variantus: 

+ elitizmas — telkia dėmesį į galios koncentravimo būdus; 

+ pliuralizmas — telkia dėmesį į galios išskaidymo būdus; 

+ marksizmas — telkia dėmesį į klasių konfliktą ir ekonominę galią; 

+  korporatizmas — telkia dėmesį į organizuotų interesų galią; 

+ profesionalizmas — telkia dėmesį į profesionalų galią; 

+ technokratija — telkia dėmesį į techninių ekspertų galią. 


3.3.1 Elitistiniai ir neoelitistiniai modeliai 


Elitistiniai politikos proceso modeliai kelia tezę, jog galia koncentruojama kelių gru- 
pių arba individų rankose. Pagal šį modelį politinių sprendimų priėmimo procesas tar- 
nauja šio elito interesams. Elitizmas vaizduojasi, jog savo analizę grindžia supratimu, 
kaip realiai funkcionuoja pasaulis. Realiame pasaulyje viršuje yra tie, kurie disponuo- 
ja galia ir valdo bejėgę „masę“. Modelio ištakos siekia ištakas šiuolaikinio socialinio 
mokslo, kuris buvo suformuluotas dviejų italų teoretikų — Mosca ir Pareto — darbuo- 
se. Jie argumentavo, jog priešingai Marxo įsitikinimui, visa istorija liudija, jog elitiz- 
mas yra neišvengiamas: visuomenė be klasių tėra mitas, o demokratija — akių dūmi- 
mas. Vėliau Mosca modifikavo savo poziciją — iškėlė idėją, jog demokratija gali būti 
traktuojama kaip tokia politikos atmaina, kur elitai, kad užsitikrintų savo valdymo tei- 
sėtumą, konkuruoja dėl žmonių balsų. Mosca ir Paretas padėjo pagrindus tolesnei eli- 
tizmo doktrinos plėtotei. Robertas Michelsas (1915), formuluodamas organizacijose vei- 
kiantį „geležinį oligarchijos dėsnį“, iškėlė specifinę politinių partijų koncepciją: anks- 
čiau ar vėliau organizacijų elitas pradeda vadovautis savo paties interesais, kurie ski- 
riasi nuo organizacijų narių interesų. Maxas Weberis taip pat daug dėmesio skyrė or- 
ganizaciniam arba biurokratiniam galios aspektui įrodinėdamas, jog, „racionalizavimas“ 
kapitalistinėje visuomenėje sukuria biurokratiją, kuri neišvengiamai išstumia kitas or- 
ganizacijos formas ir, nesant griežtos parlamentinės atskaitomybės, kelia grėsmę de- 
mokratinei, renkamųjų politikų vykdomai politikai. 

Jeigu argumentai, kuriuos kelia Mosca, Paretas, Michelsas ir Weberis, būtų pagrįs- 
ti, tai „visuomenės kontroliuojamos valdžios“ idėją reikėtų laikyti ne realistine, 0 uto- 
pine. Problemą, kaip realaus pasaulio elitizmą suderinti su valdžios demokratinės legi- 
timacijos reikalavimu, išsprendė ekonomistas Josephas Schumpeteris (1974). Jis į legi- 
timacijos problemą pažvelgė ekonomisto akimis. Jo nuomone, demokratijoje elitizmą 
legitimizuoja konkuruojančių partijų ir elitų politinės rinkos egzistavimas. Piliečiai (kaip 
vartotojai), rinkdamiesi iš pažadų bei politinių programų, kurias siūlo konkuruojančios 
politinės „firmos“, dalyvauja sprendimų priėmimo procese. Šio modelio logines impli- 
kacijas nuosekliausiai plėtojo Downso (1957) „ekonominė“ demokratijos teorija. Schum- 
peterio modeliu šeštąjį dešimtmetį taip pat rėmėsi pliuralistinės Dahlo ir kitų autorių 
teorijos. 

Lasswellas ir elitų galia 

Kitą elitistinę koncepciją suformulavo Lasswellas (1936) iškėlęs idėją, kad „politikos 
studijos yra įtakos ir įtakingųjų studijos ... Įtakingieji yra tie, kurie daugiausia gauna iš 
to, ką galima gauti ... Tie, kurie gauna daugiausia, yra elitas, o likusieji yra masė“ (Las- 
swell, 1936:13). Tačiau jeigu Schumpeteriui ir Downsui elito galią geriausiai legitimi- 
zuoja „politinės“ rinkos funkcionavimas, tai Lasswello nuomone, tokiai legitimizacijai 
įgyti reikia „prevenciškesnės“ politikos, kur pažinimas darytų didesnę įtaką sprendimų 
priėmimui. Ir, žinoma, būtent ant jo argumentacijos pagrindo išaugo viešosios politikos 
analizė. 

Lasswellas pripažino Pareto idėją, kad demokratijos sąlygomis vyksta elito cirkuliaci- 
ja, ir teigė, jog šiuolaikinėje epochoje klasių kovą keičia kova tarp skirtingų „įgūdžių 
grupių“ (žr. Lasswell, 1935, 1936, 1952, 1965). Šioms įgūdžių grupėms priklauso: turin- 
tieji prievartos naudojimo įgūdžių (karinis ir policinis elitas); turintieji bendravimo ir pro- 
pagandos įgūdžių; turintieji verslo ir komercijos įgūdžių; ir biurokratai, turintys administ- 
ravimo arba organizavimo įgūdžių. Jis baiminosi, kad susijungę šie elitai gali sukelti di- 
džiulę grėsmę demokratijai. Elito, gebančio manipuliuoti komunikacijos priemonėmis bei 
simboliais, susivienijimas su prievartos, organizavimo ir techninių žinių elitais realiai grėstų 
„garnizoninės valstybės“, valdomos karinių, biurokratinių ir technokratinių elitų, atsira- 
dimu (žr. Lasswell, 1937, 1941). Didžiausias Lasswello rūpestis buvo paieška būdų, kaip 
užkirsti kelią tokiai raidai ir sutvirtinti demokratijos pagrindus. Jo įsitikinimu, viešosios 
politikos mokslai gali ir privalo atlikti pagrindinį vaidmenį stiprinant demokratiją — ska- 
tinti platesnį ir labiau pliuralistinį galios pasiskirstymą. Šiuo požiūriu, kaip parodo Me- 
relmanas (1981:485), jis pakartoja Dewey „progresyvaus“ liberalizmo idėjas, Thorsteino 
Vebleno technokratijos analizę ir yra pirmtakas koncepcijų, vėliau iškeltų Danielo Bello 
ir J. K. Galbraitho (žr. 3.3.6). Tačiau Merelmano manymu, Lasswello siūlomos priemo- 
nės „garnizoninės valstybės“ grėsmei atremti yra gana „skystos“: 


Lasswellas, matyt, tikėjo, jog viešosios politikos teoretiko rankose socialinis mokslas taptų toks įtai- 
gus, įtikinamas, neatremiamas ir galingas, kad vien grynoji idėjų jėga visus priverstų jam nusilenkti. 
Nereikia jokios strategijos ar propagandos, jeigu disponuoji tiesa: tik netikri pranašai užsiima pro- 
paganda, manipuliavimu, politikavimu. 

(Merelman, 1981:495) 


Lasswellas, matyt, šiek tiek pervertino socialinio mokslo ir viešosios politikos anali- 
zės galimybes. Tačiau tokia Lasswello analizės interpretacija neatsižvelgia į kur kas ra- 
dikalesnes priemones, kurias jis laikė esminėmis elitų galiai apriboti. Tai geriau suvokia 
Bobrowas ir Dryzekas: 


Lasswello koncepcija, kaip ir kritinė teorija, remiasi fundamentaliu praktiniu siekiu palengvinti žmo- 
gaus padėtį — jį išvaduoti iš priespaudos, skurdo, pažeminimo ir manipuliacijų jungo ... 
(Bobrow and Dryzek, 1987:173) 

Lasswello idėja, kad viešosios politikos mokslas gali padėti sutramdyti elitus, yra iš- 
ties „skysta“, jeigu Ji neįtraukiama į jo rašinių apie žmogiškąjį orumą ir teises (žr. McDou- 
gal e/ al., 1980) kontekstą ir jeigu neatsižvelgiama į jo įsitikinimą, jog būtina skatinti 
kritinį viešąjį diskursą, kurio prototipai buvo jo „sprendimų priėmimo seminarai“ ir „SO- 
cialiniai planetariumai“ (žr. 3.10.5, 4.4.8). 


Millsas ir karinis pramoninis kompleksas 

Šeštąjį dešimtmetį elitizmo teorijos tapo aršių debatų objektu. Veikalas, įžiebęs polemiką 
dėl galios pasiskirstymo visuomenėje, buvo Floydo Hunterio studija Community Power 
Structure (1953). Knygoje, remiantis keturiasdešimčia interviu su žymiausiais verslo ben- 
druomenės nariais, analizuojama galios struktūra Atlantos mieste. Joje skelbiama, kad pa- 
sitvirtina „akivaizdi“ teorija, jog demokratinėje visuomenėje faktiškai galingųjų elitas pri- 
ima visus svarbiausius sprendimus. Kitas indėlis į šiuolaikinę elitizmo teoriją buvo C. 
Wright Millso knyga The Power Elite (1956), kurioje autorius mėgina parodyti, jog pri- 
imant sprendimus Jungtinėse Valstijose vyrauja galingasis karinis pramoninis komplek- 
sas. Šis požiūris į karinį pramoninį biurokratinį elitą, kaip pagrindinę jėgą, formuojančią 
JAV politinius sprendimus, radikalų sluoksniuose išpopuliarėjo Vietnamo karo metu. Šal- 
tojo karo metu didėjanti karinio elito galia Jungtinėse Valstijose ir kitur patvirtino Las- 
swello (1937, 1941) „garnizoninės valstybės“ susikūrimo hipotezę, tad jo 1941 m. raši- 
nys buvo nuolat perspausdinamas įvairiose septintojo dešimtmečio ir aštuntojo dešimt- 
mečio pradžios publikacijose (žr. Muth et a/., 1990; Lasswell, 1962). Kaip ir Lasswellas, 
Millsas daro išvadą, jog intelektualai, socialiniai teoretikai ir mokslininkai kontroliuojant 
ir ribojant elito galią atlieka svarbiausią vaidmenį (Mills, 1963:246). 


Galios matmenys 
Antrojoje dalyje (2.4, 2.6) matėme, kad nuo tada, kai buvo iškelti Schattenschneiderio 
(1960) ir Bachracho/Baratzo (1962) modeliai, kuriuose kalbama apie tai, kad galia reiš- 
kiasi naudojant „šališkumo mobilizavimo“, „nesprendimų priėmimo“ ir „darbotvarkių kon- 
trolės“ priemones, įvyko tam tikrų argumentacinės paradigmos poslinkių. Galios apibrė- 
žimas, kuriuo naudojasi Bachrachas/Baratzas, implikuoja, jog Dahlo galios apibrėžimas 
nusako tik vieną galios santykių matmenį, nes egzistuoja kitas jos matmuo, būtent tas, 
kai „A skiria savo energiją tam, kad atsirastų arba išliktų socialinės ir politinės vertybės 
bei institucijos, kurios viešąjį problemų svarstymą apribotų tokia darbotvarke, kuri A at- 
žvilgiu būtų palyginti nepavojinga“ (Bachrah and Baratz, 1962:149). Atsakymas į šį ar- 
gumentą buvo tai, jog modelis negali būti patvirtintas, nes ar įmanoma empiriškai tirti 
tai, kas neįvyksta? (Merelman, 1968; Wolfinger, 1971). Bachrachas/Baratzas (1970) ir 
Crensonas (1971) mėgino pateikti daugiau empirinių duomenų, patvirtinančių jų teoriją, 
jog galia turi daugiau matmenų, nei tas matmuo, kurį nusako atviras A viešpatavimas B 
atžvilgiu. Galia reiškia ne tik elgsenos kontrolės galią, bet ir mąstymo būdo bei darbo- 
tvarkės prieinamumo kontrolės galią. 

Kaip aiškinome 2.6 skirsnyje, Lukeso atsakymas visiškai atmeta empiristines/bihevio- 
ristines „sprendimų priėmimo“ koncepcijas. Galios „trečiasis matmuo“ yra sistemos ga- 

lia išlaikyti savo vertybes, įsitikinimus bei mitus. Kad jo teorija negali būti patikrinta em- 
piriškai, nes ji kalba ne apie stebimus paviršiaus reiškinius, Lukesui nėra jokia proble- 
ma. Gaventa (1980) mėgino šiuos tris modelius empiriškai patikrinti studijoje, kurioje ana- 
lizuoja, kaip Apalačų kalnų angliakasiai pripažino savo bejėgiškumą (ir su juo susitai- 
kė). Pasak Gaventos, šie paslėptieji galios ir viešpatavimo aspektai yra mažiausiai suprasti 
politikos aspektai, nes jų analizė: 


reikalauja išsiaiškinti priemones, kuriomis naudojasi galingieji darydami įtaką, formuodami arba de- 
terminuodami galimybių, būtinybių bei strategijų latentinio konflikto situacijose diapazoną. Čia gali 
prireikti socialinių mitų, kalbos bei simbolių analizės. iš kurios paaiškėtų, kaip jie formuojami ir 
kaip jais manipuliuojama galios įtvirtinimo procesuose. Gali prireikti informacijos komunikavimo 
analizės — kas ir kaip komunikuojama. Žodžiu, gali tekti gilintis į galios struktūras, slypinčias už tų 
socialinės prasmės konstruktų, kurie priverčia A veikti ir mąstyti tuo būdu, kuris leidžia B pelnytis 
A sąskaita. 

(Gaventa, 1980:15—16) 


Taigi Lukeso argumentai ir Gaventos pateiktoji slaptosios elito galios — manipuliavi- 
mo prasmėmis galios — studija vėl atkreipia mūsų dėmesį į argumentus, kuriuos kelia „kon- 
struktyvistinės“ (2.2.2) ir „argumentacinės“ (2.7.3) socialinių problemų koncepcijos. 


3.3.2 Pliuralistinės ir neopliuralistinės koncepcijos 


Pradinė pliuralizmo versija (žr. 2.6), išdėstyta tokiuose tekstuose, kaip Dahlo Who Go- 
verns (1961), vėliau daugybę kartų buvo modifikuota. Nors pliuralistinės demokratijos 
vertybės bei principai pasirodė esą gana atsparūs (normatyvinis matmuo), analitiniame 
pliuralizmo aparate buvo padaryta daug pataisų vadovaujantis marksistine bei elitistine 
doktrinos kritika. 

Vienas svarbiausių „neopliuralistinio“ modelio atstovų yra Charlesas Lindblomas. Jo 
koncepciją, kuri politinį procesą traktuoja kaip „išsikapanojimą“ (muddling through), 
svarstysime tolesniame skirsnyje. Lindblomas buvo viena ryškiausių figūrų viešosios po- 
litikos analizėje, ir jo minties raida kėlė didžiulį šios srities tyrinėtojų susidomėjimą. Šeš- 
tąjį dešimtmetį jis, kartu su Dahlu, dėstė įprastąją pliuralizmo versiją (Dahl and Lind- 
blom, (1953), Lindblom (1959)). Tačiau jo įsitikinimas, kad politika yra pliuralistinis ir 
inkrementinis procesas, ir kad jis /uri būti pliuralistinis ir inkrementinis, pasikeitė aš- 
tuntąjį dešimtmetį. Knygoje Politics and Markets (1977) jis argumentuoja, kad politinį 
procesą saisto ir riboja kapitalistinės sistemos funkcionavimas, o konkrečiai — verslo bei 
rinkos interesai. 

Ta pačia linkme savo požiūrį modifikavo Dahlas (žr. Dahl, 1982). Dabar jie abu ar- 
gumentavo, jog sprendimų priėmimas nėra neutralus procesas: verslo interesai jame nu- 
sveria kitų grupių interesus. Tad sprendimų priėmimo procesas (pagal šią modifikuotą kon- 
cepciją) yra šališkas, palankus galingiesiems ir nepalankus silpniesiems bei mažiau pasi- 

turintiems. Pagrindinis tekstas, išreiškiantis šį jų pozicijos pasikeitimą, yra antrosios jų 
knygos Politics, Economics and Welfare leidimo įvadas (1976). Tai svarbus tekstas, nes 
jame reflektuojamos daugelis viešosios politikos nesėkmių, kurios pradėjo aiškėti aštun- 
tąjį dešimtmetį. Dahlas ir Lindblomas pripažįsta, jog „poliarchijos“ realybė pasirodė la- 
bai nepanaši į tą jos modelį, kurį jie dėstė šeštąjį dešimtmetį. Vietnamo karas, Votergei- 
tas, „imperinis prezidentavimas“, didmiesčių problemos, didėjanti socialinė bei ekonomi- 
nė nelygybė privertė juos pakeisti savo nuomonę apie tai, kas iš tikrųjų valdo šalį. Jeigu 
ankstesniuose savo darbuose jie nedaug dėmesio skyrė ekonominei bei socialinei raidai, 
tai dabar šiuos veiksnius jie iškelia į pirmąjį planą. Svarbiausia, jie pripažįsta, kad pliu- 
ralistinė politika nėra žaidimas pagal vienodas taisykles. Verslo interesai lemiamą įtaką 
daro liberaliosios demokratijos sprendimų priėmimo procesams. Praeityje jie tikėjo, jog 
pliuralistinėje visuomenėje bus pasiektas interesų balansas, o verslo galią neutralizuos kiti 
interesai, tačiau dabar jie daro išvadą, jog liberalioji demokratija pirmiausia tarnauja ka- 
pitalistinės sistemos interesams, ir ši problema turi būti sprendžiama ne kapitalizmo pa- 
naikinimo būdu, bet kuriant atviresnę ir teisingesnę demokratiją. Savo knygoje Preface 
to Economic Democracy (1985) Dahlas pateikia sąrašą sąlygų, kurios demokratiją pada- 
rytų veiksmingesnę atsvėrus ekonominių interesų galią. Lindblomas taip pat siūlo prie- 
monių, galinčių sumažinti politinę bei ekonominę nelygybę (žr. Lindblom and Woodhou- 
se, 1993). Svarbu tai, kad jie kartoja argumentus, kuriuos septintąjį dešimtmetį kėlė dar- 
botvarkės kontrolės teoretikai, jog politinę darbotvarkę siaurina, deformuoja bei iškreipia 
švietimo sistema ir galingi verslo bei žiniasklaidos interesai. 

Panašiu keliu žengė ekonomistas J. K. Galbraithas. Šeštąjį dešimtmetį knygoje Ame- 
rican Capitalism (1953) jis argumentavo, jog pavojaus, kurį demokratijai kelia stambaus 
kapitalo plėtra, gali padėti išvengti „atstojamoji galia“: vienus galingus interesus galėtų 
atsverti kiti galingi interesai. Tačiau septintojo dešimtmečio pabaigoje Galbraithas jau pe- 
simistiškiau vertina korporacinės galios sutramdymo perspektyvas. Knygoje The Afflueni 
Society (1958) jis teigia, jog gilėja praraja tarp „privačios prabangos“ ir „viešojo purvo“; 
knygoje The New Industrial State (1967) jis argumentuoja, jog dabar tiek valdžioje, tiek 
korporacijose politikos formavimą valdo galingoji „technostruktūra“. Pliuralistinė demo- 
kratija dabar jam atrodo mitas, kurį pakeisti gali tik daug radikalesnės politinės priemo- 
nės, skirtos socialiniam teisingumui įtvirtinti ir „technostruktūrai“ sutvardyti (žr. 3.5.2). 
Panašios nuostatos laikėsi ir kitas Žinomas to laikotarpio liberalas — Michaelas Harring- 
tonas (žr. jo The Other America, 1962). 

Nuo septintojo dešimtmečio pliuralizmo raidoje būta ir kitos srovės — viešosios poli- 
tikos analizės. Viešosios politikos analitikai į demokratinės visuomenės trūkumus žvelgė 
kaip į pataisomus dalykus. Kelią į tobulesnę visuomenę turėjo atverti racionalesnis poli- 
tinis procesas, kuriame sprendimų priėmimas labiau būtų grindžiamas žiniomis. Galbraithas 
technostruktūrą laikė problema, o daugelis viešosios politikos analitikų ir kitų socialinių 
teoretikų „technokratiją“ traktavo veikiau kaip sprendimą (žr. Bell, 1976). Atsiradimas 
analitinių koncepcijų, skirtų viešujų problemų bei sprendimų tyrimui, daugelio buvo su- 
voktas kaip pažanga didesnės demokratijos link. Jeigu žinias galima būtų įkinkyti į val- 
džios vežimą, prieštaravimai, į kuriuos atkreipia dėmesį tokie autoriai, kaip Dahlas ir Lind- 

blomas, galėtų būti išspręsti. Socialinių teoretikų ir kitų teikiama analizė padėtų papildy- 
ti politinį procesą ir apšviesti sprendimų priėmėjus (žr., pvz., Weiss, 1977; Dror, 1989; 
Etzioni, 1968), net jeigu ji negalėtų pakeisti politikos (žr. Jenkins-Smith, 1990:39-80; Tri- 
be, 1972). (Apie viešosios politikos analizę žr. 3.4.3, 3.4.4, 3.8, 4.5.1, 4.5.2, 4.5.4.) 

Pliuralistinėje paradigmoje taip pat buvo iškelta naujų modelių, kuriais pastaruosius 
kelis dešimtmečius siekiama paaiškinti politikos formavimo procesų bei struktūrų evo- 
liuciją. Vienas svarbiausių — tai politikos „tinklų“ ir „bendruomenių“ modelis (žr. 2.10.2, 
2.10.4, 2.10.5). Tačiau kaip teigia Smithas (1993), politikos tinklų/bendruomenių idėja 
nėra specifiškai pliuralistinė, tad gali būti taikoma ir kitose paradigmose: 


Marksistams tinklai būtų uždari ir juose vyrautų kapitalo interesų atstovai. Elitistams tinklai būtų 
uždari ir juose vyrautų nedidelis interesų grupių bei valstybės veikėjų skaičius, kaip tai nusako kor- 
poratizmo modelis. Etatistams tinklai gali būti įvairūs, tačiau visi jie tarnautų valstybės veikėjams. 
Pliuralistams tinklai yra nepaliaujamos fragmentacijos procese, ir dėl to nedideliam grupių skaičiui 
sunku visiškai įsivyrauti kuriame nors politikos sektoriuje. 

(Smith, 1993:74) 


Tokiu būdu taikomas pliuralistinis modelis gali suteikti bendrą kryptį tarpdisciplini- 
nės viešosios politikos analizės plėtotei. Tai yra perspektyvi nauja kryptis. 


3.3.3 Senasis ir naujasis marksizmas: 
sprendimų priėmimas kapitalistinėse visuomenėse 


Ne vien pliuralizmas sulaukė rimtų teorinių modifikacijų. Kaip jau matėme anksčiau (2.7), 
marksistinis požiūris į tai, kaip apibrėžiama politinė darbotvarkė, taip pat evoliucionavo. 
Jeigu pliuralistai atsisakė supaprastintos idėjos, kad sprendimų priėmimas yra atviras kon- 
kurencinis procesas, tai marksistams teko pripažinti, jog tas procesas yra sudėtingesnis, 
nei tas jo vaizdas, kurį teikia klasinio viešpatavimo ir valstybės, kaip klasinio viešpatavi- 
mo įrankio, idėjos. 

Vadinamosios „instrumentalistinės“ koncepcijos, panašiai kaip pliuralizmas, savo dė- 
mesį telkė į paviršinius sprendimų priėmimo aspektus. Antai Milbandas (1969, 1977) kėlė 
tezę, esą kapitalistinėje visuomenėje valstybė yra valdančiosios klasės įrankis, tarnaujan- 
tis jos interesams. Politikai, viešieji tarnautojai, verslo ir finansų magnatai, jo nuomone, 
yra tos pačios socialinės klasės žmonės, ginantys kapitalistinės sistemos interesus. „Struk- 
tūriniai“ šios koncepcijos kritikai, pavyzdžiui, Poulanzas (1973), jai priekaištavo dėl to, 
kad traktuojant valstybę kaip kapitalizmo įrankį neatsižvelgiama į porą faktų: pirma, kad 
lemiamą įtaką daro ne viešųjų pareigūnų, politikų ir magnatų klasė, bet veikiau „struktū- 
rinė“ kapitalo galia, kuri galiausiai struktūrizuoja sprendimų priėmimo procesą; antra, kad 
valstybės sprendimai daugeliu požiūrių yra palyginti nepriklausomi nuo kapitalistinės sis- 
temos. Šis valstybės kapitalistinėje visuomenėje modelis, valstybę traktuojantis kaip pa- 
lyginti nepriklausomą nuo kapitalistinio gamybos būdo ir kapitalo interesų, buvo plačiai 


238 VIEŠOJI POLITIKA 


naudojamas kritinių bei radikaliųjų viešosios politikos koncepcijų. Tam tikra prasme jis 
suteikia galimybių rastis marksistiniam pliuralizmui, nes remiasi prielaida, jog sprendi- 
mų priėmimas kapitalistinėje visuomenėje yra sudėtingesnis, nei sugestionuoja įprastas 
instrumentinis modelis. Poulanzas, pavyzdžiui, argumentuoja, jog valstybė imasi įvairių 
grupinių interesų palaikymo bei jų derinimo pastangų, tad ji atrodo kaip neutralus ir ne- 
šališkas arbitras; tačiau šios jos pastangos realiai tarnauja ilgalaikiams kapitalo ir kapita- 
listų klasės interesams. „Funkcionalistai“ mėgino parodyti, kaip siekdama išlaikyti socia- 
linę tvarką faktiškai valstybė talkina kapitalo akumuliacijos interesams, o siekdama save 
legitimizuoti vykdo „socialinių išlaidų“, „Socialinių investicijų“ ir „Socialinio vartojimo 
išlaidų“ paskirstymo politiką (žr. O'Connor, 1973; Gough, 1979; Wolfe, 1977; apie juos 
kritiškai žr. Dunleavy and O'Leary, 1987:252-3). Pavyzdžiui, „dvilypės (dua/) valstybės“ 
teorija teigia, jog valstybė kapitalistinėje visuomenėje siekia politiką struktūrizuoti taip, 
kad tos viešosios politikos sritys, kur tiesiogiai liečiami kapitalo interesai, koncentruotai 
priklausytų aukščiausiojo lygmens sprendimų kompetencijai. Tačiau žemesniuose lygme- 
nyse, kur jai pirmiausia rūpi legitimizacijos dalykai, gali būti toleruojamas labiau pliura- 
listinis politikos stilius (Cawson and Sauders, 1983). 


+ Dvilypės valstybės modelis 


Modelis atsirado kaip mėginimas apibendrinti vietos ir centrinės valdžios santykių patirtį devin- 
tąjį dešimtmetį. Buvo argumentuojama, jog dvipakopis sprendimų priėmimo procesas atsirado 
ekonominės krizės sąlygomis: korporatyviniu lygiu sprendžiamos gamybos makroekonominės pro- 
blemos; nekorporatyviniu, konfliktiškesniu lygiu sprendžiamos viešųjų paslaugų vartojimo pro- 
blemos. Sprendimų priėmimas savo forma yra korporatyvinis valdančiosios klasės (verslo) intere- 
sų lygmenyje ir labiau pliuralistinis, atviresnis darbininkų klasės bei viduriniosios klasės (vartoto- 
jų) interesų lygmenyje (žr. Cawson and Saunders, 1983). 

Goldsmithas ir Wolmanas (1992:15-16) nurodo, jog nors modeliu buvo susidomėta (ypač Eu- 
ropos šalyse), jis turi nemažai trūkumų, pavyzdžiui: 

e jis labiau tinka Jungtinei Karalystei ir Skandinavijos šalims negu JAV; 

e Saundersas remiasi klaidinga prielaida, kad vietos valdžios lygmeniu nesprendžiamos ga- 

mybos problemos ir netaikoma korporatyvinė sprendimų forma. 6 


Turint omeny tai, kad įvairūs viešosios politikos analitikai pabrėžia, jog ekspertai turi 
užimti svarbesnę vietą šiuolaikinėje demokratijoje (tokie radikalai, kaip Millsas, intelek- 
tualus laiko svarbiausia atsvara elito galiai), vokiečių ir prancūzų kritinė mintis ypač svarbi 
šiuolaikinei viešosios politikos analizei. Kaip jau pabrėžėme anksčiau (2.7), Foucaultas 
ir Habermasas kelia idėją, jog socialiniai (ir kiti) mokslai (traktuojami kaip valdymo įran- 
kiai arba priemonės) leidžia klostytis politikai, kurioje viešpatauja technokratai bei eks- 
pertai ir kuri valstybei suteikia papildomų visuomenės kontrolės bei disciplinavimo prie- 
monių (Foucault, 1977, 1980), be to, leidžia palaikyti savo teisėtumo regimybę nepai- 
sant nuolatinių „racionalumo krizių“ (Habermas, 1976). Habermasas griežtai kritikavo vie- 
ną pagrindinių viešosios politikos analizės modelių, vadinamąjį „sisteminį“ modelį ir ypač 


Trečioji dalis. SPRENDIMŲ PRIĖMIMO ANALIZĖ 239 


jo neopliuralistinį Luhmanno variantą (žr. Holub, 1991:106-132). Dalis viešosios politi- 
kos analitikų mėgina atsižvelgti į šią kritiką keldami „postpozityvistines“ koncepcijas (žr. 
Fischer and Forester (eds.), 1993; 3.9; ir Dryzek, 3.10.5 toliau). 


3.3.4 Korporatizmas 


Korporatizmas kildinamas tiek iš viduramžių, tiek iš tarpukario fašistinių sąjūdžių, kurie 
kėlė idėją, jog tam, kad būtų įveikta darbo ir kapitalo interesų priešprieša, valstybės po- 
litiniame procese turi dalyvauti į jį inkorporuotos interesų grupės. Tačiau kaip analitinei 
koncepcijai, vadinamajam „neokorporatizmui“ labai nesisekė (labiau nei kitoms koncep- 
cijoms) pasiekti kokį nors sutarimą dėl to, ką šis terminas reiškia, kai jis taikomas libe- 
ralioms demokratinėms visuomenėms. Korporatizmas išpopuliarėjo aštuntąjį ir devintąjį 
dešimtmetį kaip aiškinamoji teorija, net labiau kaip retorinė politikų priemonė. Tačiau 
šiuo metu jo įtaka susilpnėjo, nes paaiškėjo, jog „korporatistinė“ sprendimų priėmimo for- 
ma nėra taip plačiai paplitusi, kaip iš pradžių teigė ir prognozavo jo atstovai. Cawsonas 
(1986) pasiūlė parankią trimatę schemą, padedančią suprasti korporatizmo teoriją, tad ja 
pasinaudosime aptardami kai kurias svarbesnes jo versijas. 


Korporatizmas kaip politinė interesų derinimo sistema 
Žr., pvz., Schmitter (1974); Schmitter and Lehmbruch (eds.) (1979); Smith (1979); Mid- 
dlemas (1979), Milward and Francisco (1983). 

Kaip analitinį modelį korporatizmą iškėlė Schmitteris (1974) ir Lehmbruchas (Leh- 
mbruch and Schmitter, 1982). Jie argumentavo, jog daugelyje Europos šalių klostosi tokia 
valdžios, kapitalo ir darbo santykių tvarka, kuri savo stiliumi bei institucine sandara yra iš 
esmės korporatistinė. Korporatistinės sprendimų priėmimo formos nuo ankstesniojo pliura- 
lizmo skiriasi tuo, kad valstybė mėgina organizuoti pagrindines visuomenę sudarančias gru- 
pes bei elitus. Schmitteris taip apibūdina pliuralizmo ir korporatizmo skirtumą: 


Pliuralizmą galima apibrėžti kaip tokią interesų atstovavimo sistemą. kurios sudedamosios dalys orga- 
nizuojamos kaip įvairialypiai, savanoriški, konkuruojantys. nehierarchiniai ir autonominiai ... vienetai, 
kurie nėra valstybės specialiai licencijuojami, formaliai pripažįstami, subsidijuojami, steigiami ar kon- 
troliuojami savo vadovybės rinkimų ar interesų artikuliavimo būdų pasirinkimo atžvilgiu; jie taip pat 
neturi monopolinės atitinkamų interesų atstovavimo teisės ... O korporatizmas gali būti apibrėžtas kaip 
tokia interesų atstovavimo sistema, kurios sudedamosios dalys organizuojamos į nedidelį skaičių ho- 
mogeniškų. privalomų. nekonkuruojančių. hierarchizuotų. valstybės pripažįstamų arba licencijuojamų 
(jeigu jos nesteigiamų) grupių, kurioms mainais už valstybės teisę kontroliuoti jų vadovų atranką bei 
interesų artikuliavimo būdą suteikiamas atitinkamų interesų atstovavimo monopolis. 

(Schmitter, 1974:934-936) 


Wynas Grantas pateikia kitą bendrą korporatizmo apibūdinimą - jį apibrėžia kaip in- 
teresų derinimo ir derėjimosi procesą, 

kur dalyvauja valstybės agentūros ir interesų organizacijos, kylančios iš darbo pasidalijimo visuo- 
menėje, ir kur politiniai susitarimai įgyvendinami talkinant interesų organizacijoms, norinčioms ir 


pajėgiančioms garantuoti susitarimų laikymąsi. 


Pasak Granto, būtent šie derėjimosi bei kolektyvinio sprendimų įgyvendinimo proce- 
sai yra būdingiausi korporatizmo politikai: 


Savavališkas valstybės politikos primetimas interesų organizacijoms (be jokių išankstinių derybų) nėra 
liberalusis korporatizmas ... ir panašiai, derėjimasis be jokio interesų organizacijų įsipareigojimo ga- 
rantuoti, kad jų nariai susitarimų laikysis, nėra korporatizmo politika. 

(Grant, 1985:3-4) 


Korporatizmas kaip ekonominė sistema 
Žr., pvz., Winkler (1976); Pahl and Winkler (1974); Wolfe (1977). 

Šiuo požiūriu korporacine laikoma tokia tvarka, kai valstybė, gindama kapitalo inte- 
resus, reguliuoja ir kontroliuoja privatų verslą. Mėgindama dorotis su ekonominėmis kri- 
zėmis valstybė neišvengiamai turi įvesti tokio pobūdžio santykius, kurie skatintų bendra- 
darbiavimą ir ribotų žalingus konfliktus bei konkurenciją. Šio proceso rezultatas yra kor- 
poracinė ekonomika/visuomenė. 


Korporatizmas kaip nauja valstybės forma 
Žr., pvz., Jessop (1990) 

Čia korporatizmas traktuojamas kaip politinės santvarkos forma, tarnaujanti kapitalo 
interesams. Argumentuojama, jog parlamentines politikos formas vis dažniau išstumia 
agentūrų sistema, kurioje „funkcinis“ kapitalo, darbo bei kitų organizuotų interesų atsto- 
vavimas keičia politinę konkurenciją. Tad korporatizmas yra nauja valstybės forma kapi- 
talistinėje visuomenėje; sprendimai čia priimami naudojant ne rinkimų, parlamentinės po- 
litikos ir biurokratinio-teisinio racionalumo mechanizmus, bet „viešųjų Korporacijų“ sis- 
temą, kurioje į viena sulydyta įstatymų leidybos ir biurokratijos galia. 

Korporatyvizmas čia suvokiamas kaip pliuralistinės/kapitalistinės sistemos irimo pa- 
darinys. Įvairūs autoriai įžvelgia didėjantį sprendimų priėmimo depolitizavimą ir stiprė- 
jančią jo priklausomybę nuo organizuotų interesų bei valstybės derybų rezultatų. Vie- 
niems tai atrodo esąs sprendimas (Shonfield, 1965), kitiems — esminė prob/ema (Olson, 
1982; Smith, 1979). Korporatizmą laikė modeliu tiem, kurie siekė modernizuoti spren- 
dimų priėmimo procesą (Shonfield, 1965; žr. Smith, 1979, kur aptariama ši pozicija). 
Tačiau prieš šią poziciją pasisakė tie, kurių nuomone „korporatizmas“ griauna ekono- 
minius ir politinius liberaliosios demokratijos pagrindus (Brittan, 1975, 1987; Smith, 
1979; Olson, 1982). Tai buvo mėgstamas „naujosios dešinės“ argumentas. Viena iš la- 
biausiai išrutuliotų empirinių koncepcijų, „Korporatyvizmą“ nagrinėjančių lyginamuoju 
aspektu, buvo Mancuro Olsono „tautų pakilimo ir nuosmukio“ studija. Pasak Olsono, 
pažvelgę į sėkmingiausiai besivystančias pokario šalis — Vokietiją ir Japoniją — matome, 
jog nutraukusios ryšius su savo praeitimi jos susilpnino įsitvirtinusių interesų grupių ga- 

lią. Karą laimėję sąjungininkai — Britanija ir JAV — nepatyrė tokio laimingo atsisveiki- 
nimo Su savo praeitimi, tad sulaukė „Kkorporacinės sklerozės“. Britaniją jis laikė pavyz- 
džiu, kaip stiprėjanti „korporacinė valstybė“ stumia visuomenę į stagnaciją. Korporatiz- 
mo šalininkai, tokie kaip Andrewas Shonfieldas, jam prieštaravo teigdami, jog Britani- 
jos nuosmukį lėmė būtent jos nesugebėjimas vykdyti Kkorporacinę politiką. Išties, kaip 
parodė jis ir vėlesni tyrinėtojai, tokiose šalyse, kaip Japonija ir Vokietija, įvyko kur kas 
mažesnių prieškarinių korporacinių verslo ir valstybės santykių pokyčių, nei teigia Ol- 
sonas (žr. Grant, 1989:41; Wilson, 1985). 

Korporacinį modelį, kaip vieną iš galimų analitinių įrankių, gerokai diskreditavo Ri- 
chardsono ir Jordano (1979) bei kitų iškeltas „politikos bendruomenių“ modelis, patei- 
kęs daug įtaigesnę naujų politinių santykių liberaliose demokratinėse visuomenėse aiš- 
kinimo schemą, nei „korporacinis“ modelis. Devintojo dešimtmečio pabaigoje korpora- 
tizmas, kaip viešosios politikos modelis, jau atrodė šiek tiek anachronistinis. Wynas Gran- 
tas rašė: 


Gaila, kad ... terminas „korporatizmas“ spaudoje vartojamas padrikai, daugiausia kaip ankstesnės po- 
litikos pasmerkimo epitetas: akademiniai šių debatų dalyviai taip pat iš dalies kalti dėl ... nesugebė- 
jimo šį terminą apibrėžti griežčiau. Kalbant apie debatus korporatizmo tema reikia kritiškai pastebė- 
ti, jog akademinė analizė pernelyg vėlai sureagavo į valstybės ir interesų grupių santykio pasikeiti- 
mą ... Kai ji pagaliau susikūrė analitinį aparatą reiškiniui paaiškinti ir parengė plačius tyrimo pro- 
jektus, tyrimo objektas jau buvo netekęs ankstesnės reikšmės. Vis dėlto debatai dėl korporatizmo 
paskatino naują teorinių ir empirinių tyrimų bangą: buvo aiškinamas spaudimo grupių reiškinys, re- 
vizuojama pliuralizmo teorija ir taip skatinamas naujų pliuralistinės analizės formų kūrimas, kurių 
pavyzdžiu gali būti „politikos bendruomenių“ koncepcija. 

(Grant, 1989b:35—36) 


Tad atrodo, jog „korporacinis“ modelis gali būti pritaikomas tik nedaugelio šalių, to- 
kių kaip Austrija arba Švedija, analizei ir vis mažiau gali ką nors paaiškinti kalbant apie 
Britaniją arba JAV. Kaip pastebi Martinas Smithas, jis tinka analizuojant tik „labai spe- 
cifinius ir retus atvejus“ (Smith, 1993:37). Jeigu jis teikiamas kaip bendras sprendimų 
priėmimo ir liberalių demokratijų politinio proceso modelis, tai jo vertė abejotina, nes 
„JO prognozuojama tendencija nepasitvirtina daugumoje liberaliosios demokratijų šalių“ 
(Dunleavy, 1991:43). Kaip teigia G. Wilsonas (1990), Korporatizmo modelio problema 
yra ta, kad korporatizmas yra santykinis, o ne absoliutus reiškinys. Tyrimai rodo, jog kor- 
poratizmo epizodų išties būta (žr. Smith, 1993:32-—37), tačiau „korporatizmo“ modelis nėra 
itin vaisingas mėginant juo remiantis aiškinti įvairius „politikos stilius“, kuriais pasižymi 
skirtingų šalių, skirtingų sričių politika skirtingais laiko momentais ar skirtingais lygme- 
nimis. Jei kalbame apie lygmenis, tai vadinamasis dvilypės valstybės modelis (pvz., Caw- 
son and Saunders, 1983) prognozavo korporacinių santykių klostymąsi nacionalinės po- 
litikos lygmeniu, net jeigu vietos valdžios lygmeniu politika ir išliktų pliuralistinė. Ta- 
čiau išskyrus „Kkonsensualistinės“ demokratijos atvejus (žr. Elder, 1982), tokius kaip Skan- 
dinavija ar Austrija, korporacinė tvarka, kurią šimtmečio pabaigoje prognozavo daugelis 

teoretikų, akivaizdžiai nesusiklostė (žr. Cox and O'Sullivan, 1988; Grant, 1990). Tiesą 
sakant, daugelyje EBPO šalių įvyko veikiau priešingas poslinkis — viešoji politika tapo 
labiau orientuota į rinką. Tačiau kaip „normatyvinis“ modelis, korporatizmas vis dar ro- 
do gyvybės ženklų (žr. Streeck and Schmitter, 1985, 1991). 


+» Korporatizmo argumentas 


Diskusijos dėl sprendimų priėmimo ir jų įgyvendinimo modelių paprastai sukasi apie tris sąvokas: 
e rinka; 
e hierarchija; 


e bendruomenė. 


Streeckas ir Schmitteris (1985, 1991) teigia, kad egzistuoja alternatyvus socialinės tvarkos mo- 
delis - „asociacinis“, arba „interesų viešpatijos“, modelis. Jis pabrėžia „specifinį asociacijų bei 
savanoriškų organizacijų indėlį palaikant socialinę tvarką“ (1991:228), indėlį, kuris galimas vi- 
suomenėse, pripažįstančiose ekonominių interesų „derybas“. Jų manymu, asociacinis modelis teikia 
tai, ką Keynesas savo rašinyje apie laissez faire baigtį vadino valstybės ir individo santykio tar- 
pine grandimi. Asociacinis socialinės tvarkos modelis grindžiamas organizuotų interesų grupių 
sąveika, kurios pavyzdžiu gali būti tokios šalys kaip Austrija, Norvegija, Švedija, Šveicarija ir Vo- 
kietija (žr., pvz., Fitzmaurice, 1981, 1991; Elder et al., 1982; Hancock, 1989). Savo „interesų 
viešpatijos“ modelį“ jie apibūdina taip: 


Viešosios politikos požiūriu, neokorporatizmas interesų asociacijoms mėgina suteikti specifi- 
nį vaidmenį, kitokį nei valstybės ir pilietinės visuomenės (rinkos ir bendruomenės) vaidme- 
nys, kuris pasitarnautų kuriant to tipo visuomeninę tvarką, kurią simbolizuoja asociacijos. Kaip 
alternatyva tiesioginei valstybės intervencijai ir reglamentacijai, organizuoti interesai gali būti 
panaudoti viešiesiems tikslams su valstybės leidimu ir jos parama steigiant „privačių interesų 
valdžią“ ir jai perleidžiant tam tikras viešąsias funkcijas — tam tikras „reguliuojamos saviregu- 
liacijos“ agentūras, atstovaujančias specifinių interesų socialinėms grupėms, kurios, deramai 
jas institucionalizavus, tarnautų viešajam interesui. 

(Streeck and Schmitter, 1981:235) 


Į rinką orientuoti viešosios politikos modeliai siekia išlaisvinti individo savanaudiškus intere- 
sus, „bendruomeniniai“ modeliai - mobilizuoti „kolektyvinius altruistinius interesus“, o korpora- 
tizmo „asociacinis“ modelis siekia „kolektyvinį savanaudiškumą“ išnaudoti kaip priemonę „ku- 
riant ir palaikant priimtino lygmens socialinę tvarką“ (Streeck and Schmitter, 1991:235). Pasak 
autorių, tokiame modelyje 


asociaciniai, savanaudiški kolektyviniai veiksmai galėtų pasitarnauti viešosios politikos tiks- 
lams. Bendriausia prasme taip būtų tais atvejais, kai organizuota grupė yra suinteresuota siekti 
„kategorinės gėrybės“, kuri gali būti suderinama arba net tapatinama su visuomenės kaip vi- 
sumos „kolektyvine gėrybe“ ... Mes taip pat manome, jog kategorinių ir kolektyvinių gėrybių 

sutapimo mastas priklauso nuo dviejų veiksnių: nuo būdo, kuriuo grupės interesai organi- 
zuojami į asociacines struktūras bei procesus ir nuo derybų tarp organizuotų interesų bei vals- 
tybės rezultato. 

(Streeck and Schmitter, 1991:236) 


Jie nemano, kad tokia korporacinė sistema turėtų pakeisti bendruomenę arba rinką; tačiau 
tam tikrose politikos srityse politinio proceso organizavimas per „privačių interesų valdžią“ yra 
geresnis viešosios politikos įgyvendinimo būdas, šalinantis bendruomenės, rinkos ir biurokratijos 
modelių „disftunkcionalumus“. Jų manymu, asociacinis modelis šiuolaikinėms visuomenėms gali 
sukurti naują „politikos repertuarą“. Kalbant apie politikos stilių (žr. Richardson et al., 1982; ir 
2.10.2), Streecko ir Schmitterio įsitikinimu, naujasis „stilius“ turi būti toks, kad politiniai sprendi- 
mai būtų priimami valstybei tariantis ir derantis su organizuotų interesų „tinklu“ ir siekiant spren- 
dimų priėmimo procesą padaryti labiau konsensualistinį. Šio modelio pavyzdžiai - vadinamojo 
„demokratinio korporatizmo“ politinės sistemos Skandinavijos šalyse, Austrijoje ir Vokietijoje. Ta- 
čiau ši tendencija nėra tokia akivaizdi „etatistinėse“ (pvz., Prancūzija, Italija) arba „pliuralistinė- 
se“ (pvz., JK, JAV, Kanada) politinėse sistemose, kur išlieka specifiniai „stiliai“ ir kur vyrauja vei- 
kiau „rinkos“ ir „hierarchiniai“, o ne korporaciniai sprendimų priėmimo būdai (žr., pvz., Han- 
cock et al. (eds.), 1991). 4 


Svarbus korporatistinių modelių bruožas — tai jų pabrėžiamas valstybės tarimosi ir de- 
rėjimosi su interesų grupėmis vaidmuo. Tačiau tyrimai rodo (į tai jau atkreipėme dėmesį 
anksčiau), jog tai nėra toks visuotinis ir svarbus procesas, kaip teigiama korporatizmo 
modeliuose. Dunleavy (1981) iškėlė įtikinamą paaiškinimą, kodėl derybų procesas gali 
nevykti: egzistuoja „ideologinis korporatizmas“, kuriam nebūtina leistis į derybas. Kal- 
bėdamas apie profesionalų santykį su valdžia jis teigia, jog korporatizmas egzistuoja kaip 
tam tikra bendra pasaulėžiūra, kuri 


veiksmingai integruoja skirtingas organizacijas bei institucijas ... [tad] aktyvios naujų idėjų propa- 
gandos paprastai imasi atskiri profesionalai ... [todėl] derybų būdu pasiekti kompromisai bus paly- 
ginti reti. 

(Dunleavy, 1981:6-9) 


Šis valdymo ir politikos „profesionalizavimasis“ (žr. Dunleavy and O'Leary, 1987:300— 
304) reiškia, jog visose politikos formavimo — darbotvarkės nustatymo, sprendimų pri- 
ėmimo ir įgyvendinimo fazėse — konfliktai ir derybos bus mažiau akivaizdūs ir labiau 
internalizuoti, nei postuluoja neopliuralizmo ar korporatizmo modeliai: 


Profesionalizuotoje valstybėje tiek viešosios politikos įgyvendinimui. tiek viešųjų debatų atskirose 
srityse eigai daugiausia įtakos turi atskiros profesinės grupės. Profesinės bendruomenės veikia kaip 
dividualių politikos formuotojų bei politikos įgyvendintojų elgesys. Intelektinis elitas yra pagrindi- 


nis viešosios politikos novacijų šaltinis. Jis teikia nepaliaujamą išradimų bei naujų technologijų srautą. 

taip pat kelia bendruosius politikos raidos modelius ir koncepcijas. Kai kuriais atvejais šioms nau- 
jovėms ilgai tenka skintis kelią per įeigos politikos kanalus ir per biurokratinių užkardų tinklą. Ta- 
čiau kyla pavojus, kad srityse, kur profesionalai tiesiogiai kontroliuoja tam tikrą paslaugą, politinis 
procesas gali tapti „įgyvendintojų įrankiu“. 

(Dunleavy and O Leary, 1987:320-323) 


Žr. taip pat 4.3.2, apie Lipsky. 

Šis paaiškinimas, kokiu būdu bendros pažiūros gali formuoti korporatizmą ideologine 
prasme, atkreipia mūsų dėmesį į tas viešosios politikos sritis, kur ekspertai profesionalai 
politikos formavimo procese gali užimti svarbiausią vietą. 


3.3.5 Profesionalizmas 


Vienas svarbiausių šiuolaikinės viešosios politikos tyrimų klausimų yra tai, kokį mastą 
liberaliųjų demokratijų politiniame procese yra įgijusi profesionalų galia. Antai „naujoji 
dešinė“ nerimauja dėl to, kad valdžios ekspansija atvedė prie padėties, kai sprendimų 
priėmimą į savo rankas visiškai paėmė profesionalų grupės, kurioms labiau rūpi jų pa- 
čių, 0 ne visuomenės, kuriai turėtų tarnauti, interesai (žr. 3.5.1). Pliuralizmo modeliuose 
paprastai buvo pabrėžiama, jog profesionalų galia nėra tokia vieninga, kaip tai postu- 
luoja elitizmo sprendimų priėmimo modelis. „Neoelitistai“ daugiau dėmesio skyrė ne val- 
dančiajam, bet profesiniam elitui ir parodė, kaip profesionalų grupės daro esminę įtaką 
sprendimų įgyvendinimui. (Šiai temai skiriama daug dėmesio literatūroje apie politikos 
įgyvendinimo fazę: žr. 4.3.) Profesionalizmo modelis buvo taikomas ten, kur akivaiz- 
džiausiai reiškiasi profesionalų galia (kad ir kaip apibrėžiama): sveikatos apsaugos, švie- 
timo ir rūpybos srityse. 


+“ Profesinė galia ir viešieji sprendimai 


Ivan Illich, Limits to Medicine, 1977 

Illicho darbai buvo nepaprastai įtakingi kaip profesionalų galios kritika. Ši knyga ir kitos jo pub- 
likacijos išryškino viešosios nuomonės lūžį požiūryje į profesionalus, ir pirmiausia - medicinoje, 
kur kritikos taikiniu tapo sudievinta gydytojo figūra. Polemiškoji Illicho tezė skelbė, jog gydyto- 
jai mums iš tikrųjų kenkia. Medikų biurokratija kuria ligas! Šią ligų atmainą jis vadina „socialine 
jatrogeneze“. Medikų profesijos galią stiprina jų pasisavintas sveikatos monopolis bei pretenzijos 
į vertybiškai neutralias „Žinias“. 


R. R. Alford, Health Care Politics, 1975 

Sveikatos apsaugos politikos aiškinimai buvo svarbus idėjų apie galios apraiškas šaltinis. Mark- 
sistiniai modeliai ją aiškina kaip kapitalo ir viešpataujančios klasės interesų tenkinimo politiką 
(Navarro, 1984), pliuralistai ją laiko įvairių interesų sąveikos atstojamąja (Willcocks, 1967). Ta- 
čiau Alfordas, nagrinėjęs Niujorko sveikatos apsaugos politiką, laikosi požiūrio, kad ją formuoja 

vyraujantys struktūriniai sveikatos apsaugos organizacijų interesai. Didžiausią įtaką sprendimų pri- 
ėmimui šioje srityje daro sveikatos profesionalai (gydytojai) ir korporaciniai racionalizatoriai (va- 
dybininkai, administratoriai, planuotojai). Jis prieina prie išvados, jog sveikatos apsaugos politi- 
koje vyrauja gydytojai. (Šią gydytojų vyravimo tezę Britanijos atveju patvirtina Mohanas, 1990.) 


Patrick Dunleavy, Urban Political Analysis, 1980 
Dunleavy parodo, kaip miestų planavimo profesionalai, veikiantys vietos valdžios institucijose, 
atremia didesnio viešumo šioje politikos srityje reikalavimus. Anot Dunleavy, atsimušę į profe- 
sionalų galią, piliečiai nepajėgia sprendimų priėmimo proceso padaryti atviresnio ir labiau pliu- 
ralistinio. 

Žr. taip pat Dunleavy (1981); Dunleavy and O'Leary (1987:300-304 et passim). 6 


Profesionalų galia formuojant sprendimų priėmimo procesus savo interesų labui tapo 
puolimo objektu tiek „kairiesiems“ (Illich, 1975, 1977a; Wilding, 1982; Dunleavy, 1980), 
tiek ir „dešiniesiems“ (Green, 1985). Kai devintąjį dešimtmetį kilo kaštų mažinimo vajus 
tose politikos srityse, kur vyrauja profesionalai, ypač sveikatos apsaugos srityje, dauge- 
lyje socialinės bei ekonominės politikos sričių profesionalų galia ir autonomija pradėta 
suvokti veikiau kaip „problemos“, o ne kaip „sprendimo“ dalis. Kaip pastebi Harropas 
(ed.) (1992:166—169) sveikatos apsaugos politikos Jungtinėse Valstijose, Britanijoje, Pran- 
cūzijoje ir Japonijoje apžvalgoje, devintąjį ir dešimtąjį dešimtmetį pastebima ryški profe- 
sionalų galios mažėjimo ir vadybininkų bei administratorių galios didėjimo tendencija tiek 
vykdomuoju, tiek nacionaliniu sprendimų priėmimo lygmeniu. Šiuo požiūriu viena svar- 
biausių novacijų buvo „rinkos“ (kvazirinkos), arba rinkos tipo mechanizmų, diegimas sie- 
kiant apriboti medicinos profesionalų galias ir padidinti (tariamai) vadybines administra- 
torių galias (Degeling, 1993; Flynn, 1993; Propper, 1993). Pasak Smitho (1993:163—196), 
šie pokyčiai aiškintini kaip naujos „politikos bendruomenės“ sveikatos apsaugos srityje 
susiformavimo, vykstant nacionalinės sveikatos apsaugos politikos reformoms, padarinys. 

Šis profesionalų galios puolimas neapsiribojo sveikatos apsaugos sritimi. Kitos politi- 
kos sritys, tokios kaip teisėsauga (Loveday, 1993; Day and Klein, 1987:105—133); vietos 
valdžia (Laffin and Young, 1990; žr. 2.8.1); švietimas (Barnes and Williams, 1993) taip 
pat buvo reformuotos, kad sumažėtų profesionalų įtaka tiek vykdomuoju, tiek politinių 
sprendimų priėmimo lygiu ir padidėtų jų atskaitomybės laipsnis (žr. Day and Klein, 1987; 
ir 4.4.8). Sukilimas prieš profesionalų galią palietė ir ekspertus apskritai (žr. 3.3.5) — pla- 
nuotojus, architektus bei ekonomistus, kuriems buvo galima suversti kaltę dėl politikos 
nesėkmių, pasipylusių kaip iš gausybės rago po to, kai septintąjį dešimtmetį buvo pa- 
skelbta greit įvyksianti didžiulė socialinė, ekonominė ir technologinė „pažanga“ (žr. Per- 
kin, 1989:472-519). Laffinas ir Youngas pastebi: 


Profesionalizmo idėja išsilaikė nuo XIX a. iki pat XX a. pabaigos. Tačiau ar ji išliks kylant „adap- 
tacijos“ reikalavimams, XXI amžiuje? Iš pirmo žvilgsnio. tokia galimybė ne itin tikėtina. Senoji pa- 
garba profesionalams išnyko be pėdsakų. Tiek viešojo, tiek privataus sektoriaus profesionalai nebe- 
turi to socialinio statuso ir įtakos, kurią kadaise turėjo. Ypač ryškiai statuso ir įtakos profesionalai 

neteko globos valstybės sistemoje. Jie jau nėra politikos formavimo iniciatoriai, o globos valstybės 
sistemoje veikiančios profesinės grupės patiria nuolatinį savo pajamų smukimą ir jau nemato aiškių 
savo karjeros perspektyvų. 

(Laffin and Young, 1990:107-106) 


Jų manymu, profesionalizmas išliks esmingai modifikuoto diskurso ribose, kur jam 
teks įrodinėti savo paslaugų vertę ir derėtis, o ne vien mėgautis pripažinimu, kaip tai bu- 
vo praeityje. (Šiuo aspektu plg. su „argumentacinio posūkio“ teoretikais: Fisher and Fo- 
rester, 1993; ir 3.10.4.) 


3.3.6 Technokratija 


Šiame modelyje visuomenė artėja prie moksliniu racionalumu valdomos padėties. Ši idė- 
ja nuo seno eksploatuojama mokslo fantastikoje, ją kėlė tokie filosofai, kaip Cournotas, 
Saint Simonas ir Comte'as; ji įkvepia ir mokslinės vadybos teorijas (Bell, 1976:348-358). 
Idėją, kad techniniai specialistai taps nauja valdančiąja klase, kėlė ekonomistas Veble- 
nas. Šeštojo dešimtmečio pabaigoje Michaelas Youngas reiškė viltį, jog techninio pažini- 
mo plėtra sukurs meritokratinę sistemą, kurioje labiausiai išsilavinusieji ir apsišvietusieji 
taps visuomenės elitu (Young, 1958). Ši prognozė, teikta 2034 metams, vargiai ar pasi- 
tvirtins, tačiau ji liudija, koks stiprus pokario epochoje buvo tikėjimas, jog technologija 
ir mokslas naujai pertvarkys demokratijos sprendimų priėmimo mechanizmus (žr. Smith, 
1972:57—-70; Dahrendortf, 1959; Meynaud, 1968; Ellul, 1964). 

„Technokratija“, kaip socialinis sąjūdis, kilo Jungtinėse Valstijose prieš Pirmąjį pa- 
saulinį karą paplitus dviejų inžinierių — F. W. Tayloro (žr. 3.6.10) ir Henry L. Gantto, 
taip pat ekonomisto Vebleno idėjoms. Tarpukario periodu įkvėpti inžinerijos idėjų, kam- 
paniją už racionaliau ir moksliškiau tvarkomą visuomenę organizavo Howardas Scottas 
ir Walteris Rautenstrauchas. Savo kulminaciją ji pasiekė ketvirtojo dešimtmečio pradžio- 
je — 1932-1933 metų rudens ir vasaros nacionaliniuose debatuose (Akin, 1977). Dep- 
resijos kamuojamoje šalyje technokratų raginimas taikyti mokslinius bei technologinius 
principus socialinei, politinei bei ekonominei visuomenės organizacijai išreiškė tikėjimą 
mokslininkų ir inžinierių galia išspręsti problemas, kurių nesugebėjo įveikti politikai. 
Technokratai buvo įsitikinę, jog chaoso galima išvengti tik taip radikaliai pertvarkius vi- 
suomenę, kad problemos galėtų būti sprendžiamos moksliškai. Kaip pažymi Akinas 
(1977), sąjūdis nesėkmę patyrė iš dalies dėl to, kad reikiamo dėmesio neskyrė konfliktui 
tarp technologinio elitizmo ir demokratinio sprendimų priėmimo principo. Viešuose de- 
batuose išaiškėjus šioms jo implikacijoms, sąjūdžiu buvo nusivilta. Tačiau technologi- 
jos poveikio visuomenei idėja nebuvo užmiršta. 1941 m. Jamesas Burnhamas iškėlė te- 
zę, jog Veblenas ir Scottas buvo teisūs, nes technokratija išties triumfavo: ekspertai įgijo 
galią, nes įgijo Žinių (Burnham, 1941). Technologijos pažanga sukėlė tai, ką Burnha- 
mas pavadino „menedžerių revoliucija“; jai vykstant valdžios svertai perėjo į techninės 

ir vadybinės klasės rankas. Vėliau, septintąjį dešimtmetį, šią tezę naujai kėlė J. K. Galb- 
raithas (žr. 3.5.2), Vebleno mokinys, argumentavęs, jog naujoje pramoninėje valstybėje 
reali sprendimų priėmimo galia priklauso „technostruktūrai“. Kitaip nei ortodoksiniai 
ekonomistai, Galbraithas argumentavo, jog sprendimų priėmimas turi būti analizuojamas 
grupėse, o ne individualistiniame kontekste. Grupėse sprendimų priėmimo procesą valdo 
ekspertai: 


Dažnai būna taip, kad individas turi žinių, kurios galėtų pakeisti grupės sprendimą. Tačiau galioja 
bendra taisyklė: jeigu sprendimui reikia specializuotų tam tikros žmonių grupės /sic/ Žinių, jų tinka- 
mumas ir paties sprendimo priimtinumas gali būti patvirtintas tik panašios grupės, disponuojančios 
panašiomis žiniomis. Grupės sprendimas, jeigu jo neatsveria kitos grupės sprendimas, paprastai bus 
absoliutus ... Realioji sprendimų galia priklauso techniniam, planavimo bei kitokiam specializuotam 
personalui ... Nėra pavadinimo visiems tiems. kurie dalyvauja grupės sprendimų priėmimo procese 
tr organizacijai, kurią jie sudaro. Siūlau šią organizaciją vadinti Technostruktūra. 

(Galbraith, 1969:75-80) 


Jacgues'o Ellulio nuomone, „technizavimui“ pakeitus „racionalizavimą“, politikas (kaip 
pranašavo Weberis) pasidaro visiškai priklausomas nuo eksperto: 


ta 


Paprastai egzistuoja tik vienas logiškas ir priimtinas sprendimas. Tad politikas verčiamas rinktis tarp 
ekspertų sprendimo, kuris vienintelis yra racionalus, ir kitų sprendimų. kuriuos jis, žinoma, gali ryž- 
tis priimti savo rizika, bet kurie nėra racionalūs ... Faktiškai politikas jau neturi realaus pasirinkimo; 
sprendimas automatiškai išplaukia iš paruošiamųjų techninių projektų ... kiekvienas pažangos žings- 
nis tyrimo, administravimo ir organizavimo technologijose savaime riboja politikos galią. 

(Ellul, 1964:258-259) 


Technokratinį argumentą kėlė ir Danielas Bellas savo knygoje The End of Ideology 
(1960). Jo tezė buvo tai, kad visuomenėse, kuriose esminį vaidmenį turi Žinios (postin- 
dustrinėse visuomenėse) sprendimų priėmimui didžiausią įtaką darys tie, kurie disponuo- 
ja techninėmis žiniomis apie šiuolaikinės visuomenės funkcionavimą. Tai nereiškia, jog 
išnyks visos ideologinės sprendimų priėmimo formos, o technokratija bus dominuojantis 
veiksnys: „ateities visuomenėje, kad ir kaip ją apibrėžtume, mokslininkas, profesionalas, 
technikas ir technokratas bus svarbiausi“ (Bell, 1976:79). Šiuo sprendimų priėmimo mo- 
deliu iš esmės rėmėsi ir idėja, jog įvyks visų pramoninių visuomenių, nepaisant ideolo- 
ginių skirtumų, konvergencija, nes sprendimų priėmimo struktūras Rytuose ir Vakaruose 
formuoja bendra technokratinė kultūra (Bell, 1976:112-14). Kaip optimistiškai skelbė 
Galbraithas: 


Dviejų regimai skirtingų pramoninių sistemų konvergencija ... vyksta visose svarbiausiose srityse. Ir 
tai išties labai sveikintinas reiškinys. Ilgainiui, ir galbūt greičiau nei įsivaizduojame, ji padės atsi- 
kratyti neišvengiamo konflikto, kylančio dėl nesuderinamų skirtumų, grėsmės. 

(Galbraith, 1969:392) 

+» Technokratija ir racionalaus karo teorija 


Racionalus biudžetas 


Bello technokratinį sprendimų priėmimo modelį iliustruoja technokratijos įsigalėjimas šaltojo ka- 
ro laikais: 


1960-1965 metų McNamaros „revoliucija“ visiškai transformavo karinę logistiką, ir dėl to ga- 
lima sakyti, jog McNamara užėmė vietą šalia Saint-Simono ir Fredericko W. Tayloro techno- 
kratijos panteone. 

(Bell 1976:357) 


Bellas aiškina, jog Gynybos departamentas, vadovaujant McNamarai, buvo revoliucionizuo- 
tas — įdiegtos racionalios programinio finansavimo struktūros: PPBS (planavimo, programavimo 
ir biudžetavimo sistemos; žr. 3.8.6). Šį logiškai funkcionalų biudžeto formavimą bei naudos/są- 
naudų analizę buvo palyginti nesunku įdiegti gynybos srityje, nes čia buvo sutariama dėl tikslų. 
Tačiau kaip pastebi Bellas, kitose viešosios politikos srityse, tokiose kaip socialinė arba rūpybos 
politika, gali būti pasiektos technokratijos galimybių ribos. Būtent karinėje srityje technokratijos 
įtaka buvo didžiausia: 


Užsienio politikos dalykai nebuvo tik vidaus politikos atspindys, čia buvo sprendžiami na- 
cionalinių interesų gynimo klausimai, priimami strateginiai sprendimai, paremti priešininko 
išgalių ir ketinimų apskaičiavimu. Kartą priėmus pagrindinį politinį sprendimą - priešintis ko- 
munizmo ekspansijai - daugelis techninių sprendimų, grindžiamų karinės technologijos bei 
strategijos sumetimais, įgijo didžiulės reikšmės tolesnei politikos raidai. 

(Ibid.: 364) 


Karas kaip racionalus lošimas 


Technokratinis mentalitetas, kurį, pasak Bello, įkūnijo McNamara, buvo unikalios XX a. istorinės 
fazės — šaltojo karo - produktas. 

Technokrato įtaka sprendimų priėmimo procesui pastebima nuo šaltojo karo pradžios - šeštojo 
dešimtmečio pabaigos. Po Antrojo pasaulinio karo buvo nuspręsta, kad įvairių sričių tyrinėtojų ir 
strategų talentai turėtų būti panaudoti išsaugoti taikai. 1948 m. JAV Karinės oro pajėgos skyrė lėšų 
privačiai RAND (Research and Development) korporacijai —- visų „minties tankų“ motinai. RAND 
subūrė matematikus, politikos mokslininkus, sistemų analitikus, inžinierius, sociologus bei kitus spe- 
cialistus ir iškėlė jiems užduotį sumodeliuoti karo strategiją branduolinio ginklo pasaulyje. 

Modeliuotojai, įkvėpti Neumano „lošimų teorijos“, mėgino parodyti, jog tokiomis sąlygomis 
karas veikiau būtų panašus į racionalų lošimą, o ne į nuožmųjį Armagedoną. Šia idėja buvo 
grindžiama „beavarinė“ (failsafe) sistema, pasiūlyta Alberto Wahlstetterio, pagal kurią 24 valan- 
dų per parą raketinė parengtis turėjo būti racionali atgrasos priemonė prieš sovietus, kurie, tu- 

rėdami savus karinių lošimų teoretikus, naudotųsi sprendimų priėmimo sistema, panašia į JAV 
sistemą (konvergencija). 

Prezidentu išrinktas Kennedy Robertą McNamarą paskyrė Gynybos reikalų sekretoriumi (1961- 
1968). McNamara buvo vienas įtakingiausių Ford Motors korporacijos vadybininkų ir vienas iš sis- 
temų analizės pradininkų. Kennedy laikais didžiulės įtakos įgijo technokratai ir RAND korporaci- 
jos „vunderkindai“. Racionalios karo teorijos apoteozės nereikėjo ilgai laukti. Kubos raketinė krizė 
(1962) pademonstravo, jog racionalaus karo modeliai nėra itin logiški. Tačiau RAND personalo įtaka 
Kennedy laikais ir vėliau Johnsono prezidentavimo metu buvo akivaizdi ir kitose politikos srityse, 
— ten, kur vyravo įsitikinimas, jog mokslinių metodų taikymas yra tikrasis problemų sprendimo ke- 
lias. RAND korporacijos (ir Hudsono instituto, įsteigto Hermano Kahno, buvusio RAND nario) įta- 
ka buvo akivaizdžiausia per Vietnamo karą. Robertas McNamara atsistatydino 1968 m. Raciona- 
laus socialinių problemų sprendimo idėja galbūt subliuško žlugus „Didžiosios visuomenės“ progra- 
mai, tačiau archetipinio XX a. technokrato McNamaros įtaka karo ir taikos problemoms išliko. 

RAND istorijos klausimu žr. Williams and Palmatier (1992); žr. taip pat 2.8.2. 9 


Klasikinė pliuralizmo pozicija ekspertų atžvilgiu yra ta, kad jie turi būti „po ranka“, 
bet ne „viršuje“. Naivi idėja, jog technokratas tėra politikų parankinis, buvo puolama tiek 
radikaliųjų, tiek konservatyviųjų technokratų galios kritikų (žr. Smith, 1972). Radikalams 
technokratų politinės galios didėjimas reiškė naujo elito, susivienijusio su kapitalizmą ir 
karinį pramoninį kompleksą palaikančiomis jėgomis, atsiradimą (Gouldner, 1970; Choms- 
ky, 1971). Tačiau kaip pastebi Fischeris (1991), nerimas dėl to, kad sprendimų priėmimo 
procesą į savo rankas perims technokratai bei technokratinis diskursas, kilo ne tik kairia- 
jame, bet ir dešiniajame politiniame sparne. Aštuntąjį ir devintąjį dešimtmetį susirūpini- 
mą dėl technokratų įtakos politiniam procesui ir dėl jų keliamos grėsmės liberaliosios de- 
mokratijos tvarkai ėmė reikšti „naujoji dešinė“. Pasak Fischerio, Amerikos neokonserva- 
toriai „Didžiosios visuomenės“ programą suvokė kaip technokratinės savivalės viršūnę. 
Šios knygos antrojoje dalyje nagrinėjome, kaip ši liberalių/reformistinių ekspertų įsivieš- 
patavimo grėsmė padėjo atsirasti „minties tankams“, propaguojantiems grįžimo prie lais- 
vosios rinkos idėjas. Idėja, kad politinius sprendimus vis labiau lemia ekspertų nuomonė ir 
kad sprendimų priėmimas šiuolaikinėje visuomenėje yra „problemų“ analizė ir „sprendimų“ 
įgyvendinimas, buvo aiškiausiai artikuliuota žymiojoje Kennedy kalboje Jeile 1962 m.: 


Dauguma problemų ... kurios dabar mums iškyla — iš esmės yra techninės ir administracinės. Jos 
yra pernelyg sudėtingos, kad jas galėtų spręsti triukšmingi sąjūdžiai, dažnai sukrėsdavę mūsų šalį 
praeityje. Dabar mums tenka dorotis su problemomis. kurios pranoksta daugumos žmonių, daugu- 
mos valdininkų supratimo galias. ir dėl kurių gali nesutarti net ekspertai, bet vis dėlto mes veikiame 
išlikdami savo tradicinėje politinėje sistemoje. 

(Cituojama pagal Fischer, 1991:336) 


Radikalų ir konservatorių nuomone, „tradicinei politinei sistemai“ didžiulę grėsmę kėlė 
būtent šis įsitikinimas, jog politinės darbotvarkės klausimai „pranoksta daugumos žmo- 
nių supratimą“. Vis dėlto, kaip parodė Massey (1988), branduolinės energetikos srityje 

(išties labai techniškoje) realus „technokratų“ poveikis sprendimų priėmimo procesui ne- 
buvo toks reikšmingas, kaip vylėsi mokslininkai ar baiminosi „antiutopistai“, pranašavę 
„naujojo šaunaus pasaulio“ atėjimą (žr. Gendron, 1977). Tiesą sakant, technokratai pa- 
prastai skundžiasi tuo, jog politikai beveik nekreipią į juos dėmesio (žr., pvz., Brown and 
Lyon, 1992; Tournon, 1992; Mills, 1993). Panašiai, nepaisant tariamos ekonomistų įta- 
kos, patys ekonomistai skundžiasi, jog politiniai sprendimai priimami paprastai ignoruo- 
jant jų „ekspertinę“ nuomonę (Singer, 1993; Coats, 1981, 1989; Stein, 1981, 1984; Stoc- 
kman, 1987). Pasak Hendersono, sprendimų priėmimo procese vyrauja veikiau „namudi- 
nė“, o ne ekspertinė ekonomikos samprata (Henderson, 1986). Tad atrodo, jog politika 
yra kur kas atsparesnė technokratijos puolimui, nei prognozavo septintojo ir aštuntojo de- 
šimtmečio autoriai (žr. Jenkins-Smith, 1990; ir 3.8). 


+ Andrew Massey, Technocrats and Nuclear Politics, 1988 


Techninių profesionalų/ekspertų, arba technokratų, galia technologijų bei mokslo srityse pripa- 
žįstama nuo seno. Šioje studijoje, analizuojančioje britų politiką branduolinės energetikos srity- 
je, Massey nagrinėja mokslininkų - branduolinės energetikos specialistų — įtaką politiniam pro- 
cesui. Jis parodo, jog mokslininkai su savo ekspertinėmis žiniomis nedaro tiesioginės įtakos po- 
litikai, tačiau jų įtaka reiškiasi sudėtingesniu būdu. Ją veikiau nusako jų pajėgumas politikus bei 
viešuosius pareigūnus aprūpinti žiniomis apie turimas technines priemones jų tikslams įgyven- 
dinti. Tačiau pats problemų bei alternatyvų apibrėžimas priklauso ne tik nuo ekspertinių žinių: 


Pokario Britanijoje klostantis globos valstybei didėjo ir profesionalų galia. Turbūt neatsitikti- 
nai techninių klausimų politizavimas atspindi pokarinio korporacinio konsensuso pabaigą. Nag- 
rinėjant politikos vaidmenį, tą, kuris apibrėžia ir struktūrizuoja profesionalų galią branduolinės 
energetikos srityje ... paaiškėja, jog technokratai išties darė ir darys įtaką branduolinės energeti- 
kos politikai, tačiau tik tam tikrose politikų nubrėžtose ribose (p. 187, 190). 


Savo išvadoje Massey pabrėžia, jog profesionalūs ekspertai egzistuoja tam tikroje politinėje 
bei institucinėje aplinkoje, kuri struktūrizuoja naudojimąsi jų žiniomis pagal valstybės ir rinkos 
diktuojamus reikalavimus. Britanijoje, kaip ir kitose šalyse, svarbiausius sprendimus branduoli- 
nės politikos srityje priima politikai ir verslininkai, o ne mokslininkai. 


«+ Teorijų ir modelių naudojimas analizėje 


S. Harrison, D. J. Hunter and C. Pollit, The Dynamics of British Health Policy, 1990 


Kaip ir daugelyje kitų šalių, Britanijoje sveikatos apsaugos politika pastarąjį dešimtmetį patyrė 
nemažai pokyčių. Šioje knygoje autoriai mėgina išsiaiškinti jėgas, kurios formavo šią politiką Bri- 
tanijoje. Jie išmėgina šešis analizės modelius: 

e Racionalus sistemiškumas. Ar sprendimai buvo priimami pagal tam tikrą racionalią pro- 
cedūrą? 

e Inkrementalizmas. Ar sprendimai buvo priimami „išsikapanojimo“ būdu? 

+ Neopliuralizmas. Ar politika buvo grupių ir politikos tinklų spaudimo padarinys? 

e Viešųjų sprendimų teorija. Ar sveikatos apsaugos politikos pokyčius galima paaiškinti eko- 
nominiais modeliais? 

e Neoelitizmas. Ar politikos pokyčius galime paaiškinti kaip kelių įtakingų grupių ir medi- 
kų profesijos poveikio padarinį? 

«e Neomarksizmas. Kaip neomarksistinės valstybės vaidmens šiuolaikiniame kapitalizme te- 
orija paaiškintų sveikatos apsaugos politikos pokyčius? 


Jie daro išvadą, jog geriausią sveikatos apsaugos politikos dinamikos paaiškinimą teikia ne- 
oelitizmo ir neomarksizmo Modeliai. Devintojo dešimtmečio pradžios ideologiniai poslinkiai buvo 
ekonominių veiksnių, modifikavusių pagrindinių elitų struktūrą, padarinys. Tačiau jie pabrėžia, 
jog ši politika negali būti adekvačiai paaiškinta pagal kurį nors vieną modelį. Šia išvada jie pa- 
tvirtina ir kitų analitikų požiūrį, jog sveikatos apsaugos politika negali būti paaiškinta pagal vie- 
ną teoriją (žr. Klein, 1974:219-220). 


Debra W. Stewart, „Women in public administration“, in Lynn and Wildavsky (eds), 1990 


Šiame straipsnyje autorė, naudodamasi trimis teoriniais modeliais: „politine“, „psichologine“ ir „SO- 
ciologine“ paradigma, nagrinėja moterų vaidmenį viešojoje administracijoje. Politinė paradigma 
dėmesį telkia į moterų dalyvavimo politiniuose procesuose pobūdį, į moterų sąjūdžių vaidmenį, 
moterų įsitraukimo į elitą mastą. Psichologinėje paradigmoje daugiausia dėmesio skiriama indi- 
vidų charakteristikoms: stereotipams, susijusiems su lytimi, elgsenos ir tarpasmeninių santykių po- 
būdžiui, savigarbos vaidmeniui, elgsenos modifikavimo galimybėms. Sociologiniame modelyje 
nagrinėjami organizacijų struktūrizavimo būdai ir galios pasiskirstymas organizacijų viduje. Kiek- 
viena iš šių paradigmų siūlo skirtingas moterų statuso viešajame gyvenime pakeitimo strategijas. 


Andrew Bowers, Something in the Air: Corporate Power and the Environment, 1984 


Šioje aplinkos taršos problemos studijoje autorius lygina du modelius, pagal kuriuos analizuoja- 
ma aplinkosaugos politika — pliuralistinį ir politinės ekonomijos/marksizmo modelį. Analizuoda- 
mas korporacijų galią Londono plytų kompanijos (LPK) pavyzdžiu, jis argumentuoja, jog turi bū- 
ti atsižvelgiama į konkrečias sprendimų priėmimo aplinkybes. Kai kuriais atvejais, kai kur ir kai 
kada LPK išties sugebėdavo savo verslo interesus iškelti virš kitų interesų, kaip tai prognozuoja 
marksistinis modelis. Tačiau ten, kur ekonominiai verslo interesai silpnesni, jėgų balansas gali 
pasikeisti ir tada sprendimų priėmimo procesas labiau atitinka pliuralizmo modelį. Kitaip sakant, 
aiškinant LPK galią abu modeliai teikia tam tikrų įžvalgų į korporacijų galią. Autorius mano, jog 
šiais modeliais geriausia naudotis analizuojant skirtingas konkretaus atvejo stadijas, kai jos ne- 
laikomos jų universaliomis galios teorijomis. 6 

3.4 RACIONALUMAS IR SPRENDIMŲ PRIĖMIMAS 


3.4.1 Racionalumas: sociologinis 17 ekonominis kontekstas 


Sprendimų priėmimo analizėje naudojama racionalumo sąvoka turi du kontekstus, arba 
šaltinius: 
+ ekonominis racionalumas, kaip suprantamas ekonominėje teorijoje; 
+ biurokratinis racionalumas, kaip formuluojamas sociologinėse organizacijų ir pra- 
moninės visuomenės teorijose. 


Atitinkamai šios srities literatūroje vyrauja ekonomistai, besidomį organizacijomis, ir 
sociologai, besidomį ekonomika. Iš autorių, nagrinėjusių racionalumo vaidmenį viešojoje 
politikoje, paminėtini Simonas, Lindblomas, Marchas, Olsenas, Cyertas ir Cohenas. Ta- 
čiau prieš aptariant jų idėjas būtina nurodyti teorinį jų kontekstą. Pirmiausia racionalu- 
mas, kaip jis suprantamas viešosios politikos analizėje, kildinamas iš Ahomo economicus 
modelio. „Ekonominis žmogus“ — tai individas, kurio veikla grindžiama savo naudos iš- 
skaičiavimu. Priimdamas sprendimus toks individas pirmiausia įsigyja visą reikiamą 
informaciją, pagal tą informaciją įvertina skirtingas alternatyvas ir tada pasirenka tą al- 
ternatyvą, kuri leidžia lengviausiai pasiekti jo tikslus arba patenkinti jo interesus. Šios 
prielaidos pagrindu buvo kuriamas visas moderniosios ekonomikos statinys. Tačiau kaip 
matysime, „racionalumo“ koncepcijos ginčija šią ekonominio racionalumo idėją ir teigia, 
Jog individo priimami sprendimai neatitinka šio modelio arba idealo. 

Kitas kontekstas, kuriame formavosi „racionalumo“ koncepcijos, buvo organizacijų ana- 
lizė. Racionalumas, pirmiausia dėl vokiečių sociologo Maxo Weberio (1864-1920) įta- 
kos tapo įtvirtinta tema sprendimų priėmimo analizėje. Marxas kapitalizmą traktavo kaip 
iš esmės iracionalią sistemą, o istoriją laikė konfliktų istorija, o Weberio modelyje kapi- 
talizmas traktuojamas kaip labai racionali sistema, o istorija suvokiama kaip racionaliza- 
cijos ir biurokratinės „demistifikacijos“ procesas. Pasak Weberio, pagrindinė kapitalizmo 
Jėga — jo sugebėjimas skleisti tos rūšies instrumentinį racionalumą, kurį simbolizuoja ma- 
šinos. Organizacinis mašinos analogas pramoninėje visuomenėje yra biurokratija. Pramo- 
ninė visuomenė, sukurdama, pasak Weberio, „racionalų-teisinį“ autoritetą, kaip efektyviau- 
sią valdymo formą, sugriovė „tradicines“ ir „charizmatines“ autoriteto formas. 

Tradicinis autoritetas rėmėsi prigimtinės, arba Dievo duotos, galios idėja. Tokio auto- 
riteto teisėtumas grindžiamas istorija ir paveldu. Charizmatinis autoritetas įgyjamas dėl 
unikaliai patrauklių sugebėjimų ir savybių. Abi šios autoriteto formos yra mažiau stabi- 
lios ir tvirtos už „racionalias-teisines“ autoriteto formas. Racionalus-teisinis autoritetas kyla 
iš sutikimo, įstatymų bei taisyklių ir yra „techniškai pranašesnis“. Būtent ši kapitalistinė- 
je visuomenėje vyraujanti autoriteto forma buvo svarbiausias biurokratinės organizacijos 
plėtros veiksnys. Pasak Weberio, vyraujanti pramoninių visuomenių tendencija yra val- 
džios legitimizavimas racionaliomis-teisinėmis priemonėmis. Kaip matėme pirmojoje da- 
lyje, tas faktas, jog šiuolaikinių visuomenių politinį diskursą formuoja viešoji politika, 
žvelgiant iš Weberio perspektyvos, liudija, jog mūsų politikos formos daugiausia yra ra- 


Trečioji dalis. SPRENDIMŲ PRIĖMIMO ANALIZĖ 253 


cionalaus-teisinio tipo. Geriausia organizacinė racionalios-teisinės tvarkos forma, anot We- 
berio, yra biurokratija. Weberio pateiktą biurokratijos „idealųjį tipą“, arba modelį, apibū- 
dina šios savybės: 

+ specializacija; 

+ hierarchija; 

+ taisyklės; 

+ beasmeniškumas; 

+ skiriamieji pareigūnai; 

+ etatiniai pareigūnai; 

+ karjeros pareigūnai; 

+ viešosios srities ir privačių valdų atskyrimas. 


Šiose biurokratijos savybėse galima įžvelgti tam tikrų pavojų politiniam autoritetui: 


Normaliomis sąlygomis brandžios biurokratijos galia visada pranoksta kitas galias. „Politinis šei- 
mininkas“, bendraudamas su profesionaliu administracijos pareigūnu, atsiduria „diletanto“ prieš „eks- 
pertą“ vaidmenyje. Ir tai pasakytina apie bet kurį „šeimininką“, kuriam biurokratija tariamai tar- 
nauja — apie „tautą“ ... parlamentą ... tiesiogiai renkamą prezidentą, paveldimąjį ir „absoliutų“ ar 
„konstitucinį“ monarchą. 

(Weber. 1991:232) 


Pokario epochoje racionalumo idėja buvo svarbiausia sprendimų priėmimo teorijos ir 
praktikos sąvoka. Šia sąvoka grindžiamuose sprendimų priėmimo modeliuose argumen- 
tuojama, jog, norėdami suprasti realų sprendimų pasaulį, sprendimą turime traktuoti kaip 
racionalių procesų rezultatą. Vėberiškasis racionalumo imperatyvas buvo racionalumo ana- 
lizės viešojoje politikoje išeities taškas. Tačiau pagrindinė šios literatūros tema buvo „ide- 
aliojo tipo“ kritika, apeliuojanti į sprendimų priėmimo realybę, kuri smarkiai skiriasi nuo 
Weberio modelio, taip pat žmogiškojo racionalumo ribotumo analizė. 


3.4.2 Simonas: ribotas racionalumas 


Herberto Simono darbai yra esminiai sprendimų priėmimo racionalumo analizei. Gaila, kad 
šis autorius dažnai studijuojamas jo darbų citatų, o ne pačių darbų analizės, pagrindu. Tai 
visiškai netikęs požiūris į autorių, kuris padarė (ir daro) tokį ryškų poveikį visiems socia- 
liniams mokslams. Todėl šiame skirsnyje aptarsime kai kuriuos svarbiausius jo teorijos bruo- 
žus ir pasiūlysime įvairių jo knygų bei straipsnių skaitymo strategiją. Žvelgdami į jo idėjas 
jų raidos aspektu mėginsime išvengti tendencijos jį įsprausti į siaurą ir šiek tiek dirbtinę 
vadinamojo „racionalizmo ir inkrementalizmo“ ginčo plotmę (žr. toliau, 3.4.3). 

Kaip ir kitų viešosios politikos mokslo „tėvai steigėjai“, tokie kaip Lasswellas, Simo- 
nas teorizuoja įvairiais lygmenimis kirsdamas skirtingų disciplinų ribas. Jis gimė 1916 m., 
studijavo Čikagos universitete, apgynė doktoratą politinių mokslų srityje, parašė reikšmin- 
gų darbų organizacijų sociologijos, viešojo administravimo, ekonomikos, psichologijos, 

kompiuterijos ir politinių mokslų srityse (šalia daugelio kitų jo domėjimosi sričių). 1978 m. 
gavo Nobelio ekonomikos premiją. Tačiau visuose jo darbuose pastebima viena jį ypač do- 
minusi tema: sprendimų priėmimas organizacijose. Šioje knygoje Simono indėlį į sprendi- 
mų priėmimo analizę aptarsime nagrinėdami: 

+ jo ankstyvąją „administracinės elgsenos“ studiją (1945); 

+ ekonominių administracinės elgsenos aspektų analizę vėlesniuose darbuose; 

+ psichologinių administracinės elgsenos aspektų analizę vėlesniuose darbuose; 

+ jo analitinio modelio sąsajas su jo rekomendacijomis ir siūlymais. 


Šiame skirsnyje dėmesį sutelksime į du aspektus: į analitinį modelį, jo iškeltą nagri- 
nėjant administracinę elgseną, ir į vėlesnį „normatyvinį“ modelį, kur sprendimų priėmi- 
mas traktuojamas kaip vadyba (3.1 diagrama). Analitiniai ir normatyviniai jo darbo as- 
pektai glaudžiai siejasi tarpusavyje. Vis dėlto jų neskyrimas sukelia tam tikros painiavos 
(žr., pvz., Smith and May, 1980). Nors privalome pripažinti faktų ir vertybių, analizės ir 
preskripcijos ryšį, kad suprastume Simono idėjas, šiuos dalykus turime skirti. Ir nors bū- 
tina suvokti ryšius tarp įvairių Simono koncepcijos aspektų, dėstymo paprastumo sume- 
timais juos nagrinėsime palyginti atskiruose kontekstuose. Tad jo įnašą į ekonominę ana- 
lizę aptarsime 3.4.5 skirsnyje, o į psichologiją — 3.7.4 skirsnyje. 


3.1 diagrama. Simonas: analizė ir preskripcija 


Administracinė elgsena 


(1945) 
Ekonominio Psichologijos tyrimai * 
Analizė racionalumo (Newall and Simon, 1972; 
tyrimai + Newall, Shaw and Simon, 1958; 
(Simon, 1955, 1959) Simon, 1985) 
+ žr. 3.4.5 


Vadybos mokslas 
Preskripcija (Simon, 1960, 1965, 1977 
ir 1984) * Žr. 3.74 


Kalbant apie skaitymo strategiją, siūlau pradėti nuo jo knygos Administrative Beha- 
viour (1945), po to skaityti jo psichologinius darbus (pvz., Newall and Simon, 1972), 
1955 ir 1959 m. straipsnius apie ekonominį racionalumą ir knygą March and Simon, 1958. 
Perskaičius šią medžiagą galima imtis preskripcinių vadybos idėjų (Simon, 1960, 1965). 
Bendresnio pobūdžio idėjų teikia Simono paskaitos apie žmogiškąjį racionalumą (Simon, 
1983) ir jo straipsnis apie Žmogaus prigimtį politikoje (Simon, 1985). 

Administracinė elgsena 

Simono tikslas pirmeiviškame darbe Administrative Behaviour - paaiškinti organizacijų elg- 
seną realiomis, o ne idealiomis kategorijomis. Čia jam svarbiausia yra racionalumo proble- 
ma. Anot Simono, socialinių mokslų požiūris į racionalumą primena „šizofrenijos atvejį“: 


Vienoje pusėje turime ekonomistus. kurie ekonominiam žmogui priskiria neįtikėtinas visažiniškojo 
racionalumo savybes ... Kitoje pusėje turime socialinės psichologijos tendencijas, kildinamas iš Freudo, 
kurios visą pažinimą mėgina redukuoti į afektus ... Vyresnioji elgsenos mokslų teoretikų karta, vei- 
kiama Freudo. didžiausiomis pastangomis mėgino įrodyti, jog žmonės toli gražu nėra tokie raciona- 
lūs, kokiais vaizduojasi esą. 

(Simon, 1957: xxiii) 


Tad socialiniuose moksluose vyrauja, viena vertus, ekonomistų siūlomas sprendimų 
priėmimo modelis: žmogiškosios būtybės turi tam tikrų preferencijų, pagal kurias Ažomo 
economicus gali atsirinkti veiksmo allternatyvas; jis disponuoja tobulomis žiniomis; jo galia 
įgyti ir apdoroti šią informaciją yra beribė; ir jis visada gali atsirinkti geriausią alternaty- 
vą. Ekonominis žmogus vadovaujasi protu ir racionaliu išskaičiavimu. Kita vertus, Freu- 
das, Paretas ir Lasswellas Žmogaus veiksmus traktuoja kaip elgseną, nulemtą aistrų, ins- 
tinktų ir pasąmoninių geismų bei baimių. Atmesdamas šią priešpriešą Simonas mėgina 
parodyti, kaip gali būti aiškinamas sprendimų priėmimas organizacijose nepuolant į vie- 
no kurio nors kraštutinumo glėbį. Analizė turi siekti „rasti vietos ir intelektui, ir jaus- 
mams“ (Simon, 1957:200). Jis mėgina parodyti, jog Žmogiškasis elgesys, kad ir nebūda- 
mas racionalus ekonomistų prasme, „savo intencija daugeliu požiūrių yra racionalus“. Iš- 
kėlęs „riboto racionalumo“ sąvoką jis mėgina apibūdinti tą racionalumą, kuris nėra ab- 
soliutus, tačiau kartu nėra ir „iracionalus“ (žr. 3.2 diagramą). 


3.2 diagrama. Simonas: riboto racionalumo modelis 


Žmogiškąjį sprendimų 
Į priėmimą nulemia | 


Protas Jausmai 
Racionalumas Instinktai 
Kontekstas: Kontekstas: 
Ekonominė racionalumo Freudas 
samprata Paretas 
Lasswellas 
Tačiau 

„Nors žmogiškasis elgesys Pasak Simono, 

organizacijose nėra visiš- turime „rasti vietos 

kai racionalus, bent savo <——— ir intelektui, ir ——— + Riboto 

intencija. daugeliu požiūrių jausmams“ racionalumo 

yra racionalus“ Kontekstas: sąvoka 


(Simon, 1957: xxxiii) William James, Graham Wallas 

Pasak Simono, svarbu suprasti, kaip sprendimų priėmimo analizę veikė šios dvi prie- 
šingos pozicijos: viena jų rėmėsi visiškai nerealistiniu ekonominiu „idealiuoju tipu“, o ki- 
ta — Freudo požiūriu į žmogiškąją prigimtį. Simono įsitikinimu, iš tikrųjų šiedu modeliai 
nepadeda suprasti sprendimų priėmimo realybės. Psichologinio modelio atveju problemos 
ištakos siekia Grahamo Wallaso ir Freudo nesutarimus dėl proto ir iracionalumo vaidmens 
politikoje. Kaip Simonas rašo savo straipsnyje apie žmogaus prigimtį politikoje (1985), Las- 
swellui didžiausią įtaką padarė Freudas, o Wallasas įkvėpimo sėmėsi iš Williamo Jameso: 


Lasswellą traukė patologiniai ir pusiau patologiniai atvejai, o Wallasą domino instinktų, emocijų, 
neinformuotumo vaidmuo normalioje elgsenoje ... Manau, kad galima tvirtai teigti, jog apskritai žmo- 
nės yra racionalūs; kitaip sakant, jie paprastai elgiasi motyvuotai. Net beprotybės atveju galima kal- 
bėti vos ne apie tam tikrą jos logiką, kurią mėgino atskleisti Freudas. Tačiau kalbėdami ne apie be- 
protybę, suvokiame, jog beveik visą žmogiškąją elgseną sudaro tikslingi veiksmai. 

(Simon, 1985:295, 297) 


Pačiam Simonui artimesnės Jameso ir Wallaso nuostatos, nes jį pirmiausia domina ne 
patologinė, o toji „normali“ elgsena, kuri vyksta organizacijose. Knygoje Administrative 
Behaviour elgseną jis aiškina stebimų žmogiškojo pažinimo struktūrų terminais. Vėliau 
šią idėją jis plėtojo kognityvinės psichologijos studijose (žr. 3.7.4). Simono nuomone, tai, 
ką ekonomistai arba froidistai vadintų „iracionalumu“, nėra patenkinama racionalumo ri- 
botumo samprata. 

Tos knygos 5 skyriuje pateikiama ankstyvoji šios pozicijos formuluotė: 


Atskiro, izoliuoto individo elgsena negali pasiekti bent kiek aukštesnio racionalumo lygmens. Alter- 
natyvų, kurias jis turėtų pasverti, skaičius yra toks didelis, o informacija, kurią jis turėtų apdoroti 
norėdamas jas įvertinti, tokia milžiniška, kad sunku įsivaizduoti net artėjimo prie objektyvaus racio- 
nalumo galimybę. Individo pasirinkimas vyksta „duotybių“ kontekste, t. y. tokių prielaidų, kurias 
subjektas priima kaip savo sprendimų pagrindą; jo elgsena yra adaptacinė tik šių „duotybių“ ribose. 
(Simons, 1957:79) 


Tad žmogiškąjį racionalumą riboja: 

+ Žinių ribotumas ir fragmentiškumas; 

+ padarinių nenumatomumas, dėl kurio sprendimų priėmėjui tenka kliautis vertini- 
mo galia; 

+ dėmesio ribotumas: problemos turi būti sprendžiamos serijiniu būdu (po vieną vienu 
metu), nes sprendimų priėmėjas negali vienu metu aprėpti per daug problemų; vyks- 
ta dėmesio poslinkiai nuo vienos vertybės prie kitos; 

+ Žmogiškųjų būtybių mokslumo, priklausančio nuo stebėjimo ir komunikavimo ga- 
lių, ribotumas; 

+ žmogiškojo proto atminties pajėgumai: vienu metu jis gali mąstyti tik apie nedau- 
gelį dalykų; 

+ žmogiškųjų būtybių įpročiai ir rutinos; 

+ dėmesio trukmės ribotumas; 

+ psichologinės aplinkos primetamos ribos; 

+ inicijuotos elgsenos ir dėmesio kryptingumo inercija; 

+ organizacinė aplinka, apibrėžianti pasirinkimo procesų parametrus (Simon, 
1957:81—109). 


Šią poziciją jis formuluoja ir knygoje Models of Man, išėjusioje 1957 m., kartu su 
antruoju Administrative Behaviour leidimu: 


Žmogiškojo proto pajėgumas formuluoti ir spręsti kompleksines problemas yra labai menkas, paly- 
ginti su mastu problemų, kurių sprendimas būtinas siekiant objektyviai racionalios elgsenos realia- 
me pasaulyje, ar bent artėjant prie tokio racionalumo standarto. 

(Simon, 1957a: 198) 


Tačiau ar esant tokiems apribojimams apskritai galimas „racionalus“ sprendimų pri- 
ėmimas? Simonas argumentuoja, jog racionalumas iš esmės yra procedūrinis dalykas, 
kitaip sakant, jis gali būti traktuojamas kaip toks veiksmų arba veiksmų strategijos rin- 
kimasis, kuris padeda pasiekti užsibrėžtų tikslų. Galima sakyti, jog individas elgiasi 
racionaliai, jeigu jo elgesys tikslingas arba nukreiptas į tam tikrų vertybių realizavimą. 
Organizacija gali būti laikoma racionalia, jeigu ji bet kurioje situacijoje siekia reali- 
zuoti arba maksimizuoti savo vertybes (Simon, 1957:76). Antrajame knygos Administ- 
rative Behaviour leidime Simonas pabrėžia, jog per laikotarpį nuo pirmojo jos leidi- 
mo jis daugiau dėmesio skyrė racionalių sprendimų ribotumo problemai. Pirminės kon- 
cepcijos pataisas atspindi jo straipsniai, skirti bihevioristinės racionalaus pasirinkimo 
teorijos analizei (žr. Simon, 1957:241-273). Anot Simono, norėdami suvokti organiza- 
cinio sprendimų priėmimo racionalumą turime naudotis ekonominio ir administracinio 
žmogaus modeliais: 


Jeigu ekonominis žmogus maksimizuoja savo naudą — renkasi geriausią iš turimų alternatyvų, tai jo 
pusbrolis, kurį vadinsime administraciniu žmogumi, siekia patenkinamo (satisficing) sprendimo, ieš- 
ko veiksmų strategijos. kuri jį tenkintų, būtų „pakankamai gera“. „Tenkinimosi“ kriterijai gana gerai 
žinomi verslininkams, net jeigu ir nėra žinomi daugumai ekonomistų; juos nusako tokios sąvokos: 
„užimamos rinkos dalis“, „pakankamas pelnas“, „sąžininga kaina“. 

Ekonominis žmogus mėgina dorotis su „realaus pasaulio“ visuma. Administracinis žmogus pripažįs- 
ta, jog jo turimas pasaulio vaizdas yra radikaliai supaprastintas veržlios ir kunkuliuojančios pasaulio 
realybės modelis. Jis tenkinasi šiuo supaprastintu vaizdu, nes mano, kad realus pasaulis daugiausia 
yra tuščias, kad dauguma realaus pasaulio faktų neturi didelės reikšmės konkrečiai situacijai, su ku- 
ria jis turi dorotis. ir kad dauguma svarbiausių priežastinių grandinių yra gana trumpos ir paprastos. 
Todėl jis neatsižvelgia į tuos realybės aspektus. kurie jam nėra svarbūs šiuo laiko momentu (tai reiš- 
kia, kad jis neatsižvelgia į daugumą jos aspektų). Jis priima sprendimus vadovaudamasis supapras- 
tintu situacijos vaizdiniu — atsižvelgia tik į keletą veiksnių. kuriuos jis laiko aktualiais ir esminiais. 
(Simon, 1957: XXV) 

Tad „administracinio Žmogaus“ sprendimų priėmimą Simonas charakterizuoja kaip 
veiklą riboto racionalumo pasaulyje, kurią į priekį varo ne tiek naudos maksimizavimo, 
kiek „tenkinimosi“ sumetimai, vadinasi, savo sprendimus jis priima atsižvelgdamas ne į 
visas galimas alternatyvas. Be to, kadangi pasaulį jis mato kaip „tuščią“ ir nekreipia dė- 
mesio į reiškinių sąsają (į jų kompleksiškumą), jis gali priimti sprendimus, kurie nepra- 
noksta ribotų jo pažinimo ir supratimo galių. Šį administracinio žmogaus modelį patvir- 
tina, anot Simono, „sveikas protas“: modelis atspindi sprendimų priėmimo realybę pa- 
saulyje ir mūsų pačių patirtyje. Jis, be to, teigia, jog modelį patvirtina jo tyrimai kom- 
piuterijos srityje. 

Pagrindinė problema, anot Simono, yra organizacijose egzistuojančių racionalumo ap- 
ribojimų suvokimo problema. Svarbiausia yra tai, kad tas, kuris dėl tam tikros proble- 
mos priima sprendimus, iš principo nėra pajėgus išanalizuoti visos reikiamos informaci- 
jos ir visų galimų sprendimų alternatyvų. Informacijos įgijimo ir alternatyvų suvokimo 
galimybes gali riboti faktas, jog jos konfliktuoja su kitomis gilesnėmis nuostatomis, ver- 
tybėmis, interesais ir tikslais. Ar politinių sprendimų subjektas realiai gali prognozuoti 
pasirinktos politikos padarinius? Realiame sprendimų priėmimo pasaulyje individualūs 
agentai susiduria su organizacijomis, kurios išpažįsta tam tikras vertybes, kurios turi sa- 
vų prietarų, kultūrą, istoriją ir patirtį. Tad Simono nuomone, racionalus sprendimų pri- 
ėmimas turi būti suvokiamas organizaciniame ir psichologiniame proceso kontekste. Ka- 
dangi sprendimų priėmėjai negali žinoti savo sprendimų padarinių ir nėra būdo palyginti 
įvairių padarinių naudingumo, praktiškai negali būti jokio tiesioginio ryšio tarp sprendi- 
mo padarinių ir priemonių, naudojamų jo tikslui pasiekti. Sprendimų priėmimo procese 
svarbu pasiekti patenkinamą, o ne maksimalų ar optimalų rezultatą. Padariniai nėra žino- 
mi, tad agentai tenkinasi sprendimais, kurie turi bent tam tikrų sėkmės šansų. 

Sprendimų analizei Simonas kelia dvi užduotis — teorinę ir praktinę. Teorinio lygmens 
analizė turi išaiškinti žmogiškojo racionalumo ribotumus organizaciniuose kontekstuose, 
o praktiniu požiūriu ji turi padėti kurti organizacinę aplinką, kurioje „individas, priimda- 
mas sprendimus, galėtų kuo labiau priartėti prie racionalumo reikalavimų (apibrėžiamų 
organizacijos tikslų kategorijomis)“ (Simon, 1957:24]): 


praktinis administravimo mokslas siekia parodyti, kaip žmonės turėtų veikti, kad trūkstamomis prie- 
monėmis pasiektų daugiausia administracinių tikslų. 
(Simon, 1957:253) 


Simonas ir vadybinio sprendimų priėmimo mokslas 
Knygoje Administrative Behaviour savo analitines pastangas Simonas apibūdina kaip „mė- 
ginimą konstruoti įrankius“, nes: 


mes dar neturime ... adekvačių lingvistinių ir sąvokinių įrankių. kuriais galėtume realistiškai ir pra- 
smingai aprašyti net paprastą administracinę organizaciją, t. y. aprašyti ją taip. kad galima būtų moks- 
liškai analizuoti jos struktūros ir funkcionavimo efektyvumą. 

(Simon, 1957: xlv) 

Tada jis nemanė galįs kuo nors prisidėti didinant tą organizacijų „efektyvumą“. Ta- 
čiau po kelerių metų jis jau manė atradęs įrankių, leidžiančių kurti „naują vadybinių spren- 
dimų mokslą“. 

Savo 1960 m. knygoje The New Science of Management Decisions Simonas svarsto 
klausimą, kaip gali būti tobulinamas sprendimų priėmimas naudojant naujas metodikas 
bei technologijas. Jis teigia, jog tai pasiekiama plečiant programuojamų ir siaurinant ne- 
programuojamų sprendimų sritį. Sprendimų priėmimas gali būti suvokiamas kaip konti- 
nuumas, kurio viename gale yra programuojami, o kitame — neprogramuojami sprendi- 
mai (3.3 diagrama). 


3.3 diagrama. Programuojami ir neprogramuojami sprendimai 


Programuojamas —————————————————————- Neprogramuojamas 
Rutina Naujos problemos 
Standartinės procedūros Jokios rutinos 
Kartojamasis sprendimų Jokių standartinių 
priėmimas veiklos procedūrų 
< Siek kuo daugiau sprendimų 

perkelti į programuojamą 

zoną 
Naudokis vadybos Euristiniai problemų 
technologija didindamas sprendimo metodai 
šios spektro dalies Kompiuteriniai 
racionalumą sprendimai 
Kompiuteriai (Operacijų tyrimas 
Programinės procedūros Sistemų analizė 
Operacijų tyrimas/sistemų analizė Įgyvendinimo 
Matematinės metodikos monitoringas 


Neprogramuojamų sprendimų priėmimą 
sutelk aukščiausiame valdymo lygmenyje 


Pasak Simono, nors organizacijos funkcionuoja ne taip racionaliai, kaip galėtų, nau- 
dojimasis vadybos technologija, operacijų tyrimo ir sistemų analizės metodikomis situa- 
ciją galėtų pagerinti. Racionalumas turi ir gali būti sprendimų priėmimo tikslu. Simonas 
dažnai laikomas optimistinio racionalizmo atstovu. Išties, jo darbuose entuziastingai pro- 
paguojamas racionalių technologijų bei kompiuterių naudojimas sprendimų priėmimo pro- 
cese. Tačiau, kaip jis pažymi savo 1983 metų Stanfordo paskaitose, šį optimizmą dabar 
atšaldo jo realizmas. Žmogaus savanaudiškumas, jo nuomone, yra galinga motyvacinė jėga, 
o protas gali būti tik interesų taikymo ir jų apšvietos įrankiu — jis negali konfliktų iš- 
spręsti (Simon, 1983:105). 

+ Argumentas už racionalumą 


Remdamasis naujausiais tyrimais psichologas Stuartas Sutherlandas mėgina ginti racionalumą (Sut- 
herland, 1994). Pasak Sutherlando, viešųjų ir privačių sprendimų iracionalumas yra dažnas ir 
nepaneigiamas faktas, kurio rezultatai gali būti katastrofiški. Iracionalumą nulemia įvairiausios 
priežastys: apmąstymui skiriamo laiko nepakankamumas; ribotas žmogiškojo proto pajėgumas vie- 
nu metu spręsti daugelį problemų ir dorotis su kompleksiškumu; nesinaudojimas racionalaus mąs- 
tymo „įrankiais“; žmogiškųjų būtybių polinkis pasaulį įsivaizduoti pagal savo įnorius; organiza- 
cijų struktūros pobūdis. Tačiau Sutherlandas, kaip ir Simonas, nepuola į neviltį. Yra priemonių, 
kurios mums gali padėti apsiginti „nuo priešo mumyse“ (sic). Jis siūlo visą pluoštą „receptų“, kaip 
padidinti sprendimų priėmimo racionalumą, tarp jų ir šiuos: 

+» Nedaryk sprendimų remdamasis pavienio atvejo faktais. 

+ Apgalvok sprendimus prieš juos įgyvendindamas ar prieš paklusdamas įsakui. 

e Priimant grupinius sprendimus būtinai išklausyk oponentų argumentus. 

e Vadovo stilius turi būti demokratinis ir egalitarinis. 

e Ieškok faktų, prieštaraujančių įprastiems įsitikinimams ir pripažintoms tiesoms. 

e Susipažink su statistikos pradmenimis. 0 


Tad nors Simonas tiki sprendimų priėmimo racionalizavo galimybe, ilgainiui jo pa- 
žiūros modifikavosi. 1983 m. paskaitose jis argumentavo, jog individo racionalumo ribo- 
tumas nustato ribas ir institucijų funkcionavimo bei konstravimo galimybėms. Instituci- 
nio racionalumo ribas apibrėžia žmogiškųjų būtybių dėmesio koncentracijos pajėgumai, 
egzistuojanti vertybių įvairovė ir didesnis ar mažesnis netikrumo laipsnis, su kuriuo susi- 
duria kiekvienas, priimantis sprendimus. Nors jis pripažįsta (kaip ir Sutherlandas aukš- 
čiau) šių problemų realumą, tačiau vis dėlto mano, kad galime jas įveikti. Tam tikri ins- 
tituciniai dariniai yra „geresni“ už kitus, nes padeda racionalizuoti sprendimų priėmimo 
procesą. Iš jų sąrašo paminėsime šiuos: 

+ specialistų grupės ir organizacijos, kurios gali dorotis su rutininėmis ir pasikarto- 

jančiomis problemomis; 

+ rinkos: Simonas teigia (Hayeko stiliumi), jog rinkos mechanizmai leidžia suma- 
žinti sprendimų priėmimui būtinosios informacijos kiekį iki „pakeliamo“ lygmens 
ir pasiekti „pakenčiamų“, nors ir ne „optimalių“, rezultatų. Tačiau, jo nuomone, 
rinkos kenčia nuo „eksternalitetų“ ir todėl „gali būti naudojamos tik kartu su ki- 
tais socialinės kontrolės ir sprendimų priėmimo metodais; rinkos nėra nepriklau- 
somas socialinių sprendimų priėmimo mechanizmas“ (Simon, 1983:89),; 

+ ginčų sprendimo procedūros: juridiniai arba teisminiai procedūrų teisėtumo, o ne 
rezultatų vertinimo metodai, Simono supratimu, teikia labai svarbų sprendimų pri- 
ėmimo racionalizavimo metodą: 


Ginčų sprendimo procedūros rinkas primena tuo. kad mažina būtinosios informacijos kiekį, kurį ginčo 
pusės turėtų apdoroti norėdamos veikti racionaliai. Tad jos teikia labai naudingą mechanizmą siste- 


moms su plačiai išsklaidyta, difūzine informacija, kurios komponentai vadovaujasi skirtingais tiks- 

lais. Kiekvienas ginčų sprendimo proceso dalyvis turi aiškiai suvokti tik savo paties interesus ir jį 
tiesiogiai liečiančius faktus. Jam nebūtina suvokti kitų dalyvių interesų ar jų situacijų. Kiekvienas 
kelia aikštėn savo reikalą ir taip kiekvienas prisideda kuriant bendrą žinių ir supratimo tondą. 
(Simon, 1983:90) 


+ Techniniai sprendimų priėmimo įrankiai: Simonas entuziastingai propaguoja kom- 
piuterius bei vadybos mokslo ir operacijų tyrimo technologijas kaip priemones, pa- 
dedančias racionalizuoti sprendimų priėmimo procesą. Jis pripažįsta, kad gali kilti 
problemų mėginant kvantifikuoti nekvantifikuojamus dalykus, tačiau nepraranda ti- 
kėjimo vadybos, matematikos ir dirbtinio intelekto galia: 


Jeigu atrasime (tuo tikiu) sudėtingų ekologijos ir energetikos problemų sprendimus, t. y. sprendi- 
mus, kurie neprieštaraus tarpusavyje, tai tik todėl, jog sugebėsime sumodeliuoti pagrindinių šių pro- 
blemų aspektų sąveiką ir aiškiai suvokti abipusių nuolaidų būtinybę. 

(Simon, 1983:92) 


+ Viešosios informacijos bazė: nors didesnis visuomenės informuotumas yra svar- 
bus sprendimų priėmimo racionalizavimo veiksnys, Simonas abejoja jo efektyvu- 
mu baimindamasis, viena vertus, žiniasklaidos tendencingumo ir kita vertus, eks- 
pertų įtakos: 


Į viešumą iškilusią problemą apsupa netikrumas bei konfliktuojančios vertybės ir tada jau sunku 
gauti ekspertinį jos įvertinimą ar legitimizuoti pačius ekspertus. Tokiais atvejais suvokiame, jog 
esama ir teigiamo, ir neigiamo jos sprendimo ekspertų. Tokių problemų negalime išspręsti palikę 
jas vienos ar kitos ekspertų grupės nuožiūrai. Geriausiu atveju problemą galime svarstyti pagal 
ginčų sprendimo procedūrą, ir tada mes. kaip stebėtojai, išklausysime ekspertų, tačiau sprendimą 
turėsime priimti patys. 

(Simon, 1983:197) 


+ Politinių institucijų pažinimas: Simonas pripažįsta institucijų pajėgumą keisti žmo- 
giškąją elgseną, tačiau jis neturi recepto, kaip gali būti keičiamos pačios instituci- 
jos, išskyrus didesnio politinio žmonių švietimo siūlymą. Net ir šį siūlymą teikda- 
mas jis abejoja politiškai geriau išprususios visuomenės galimybe. 

+ Žinios kaip racionalesnio sprendimų priėmimo proceso sąlyga: apie Simoną daž- 
nai sakoma, jog, jis tiki beribe Žinių galia pažangioje Žmonijos raidoje. Tačiau tai 
nėra tiesa: Simonas puikiai suvokia pažinimo galių ribas racionalizuojant proble- 
mų sprendimą sudėtingame ir netikrame pasaulyje: 


gamtos ir socialinių mokslų raidos rezultatai mums gali talkinti tose probleminėse srityse, kur svar- 
biausias ribojantis veiksnys yra žinių stoka. Tačiau mokslo žinios nėra filosofinis akmuo, išspręsian- 
tis visas mūsų problemas. 

(Simon, 1983:105) 

Jo įsitikinimu, protas tėra instrumentas, negalintis mums padėti atsirinkti tikslų, o tik 
„padedantis efektyviau siekti sutartų tikslų“ (Simon, 1983:106). Čia aiškiausiai išryškėja 
Simono ir Lasswello kontrastas. Jeigu Simonas tiki, jog „naujasis vadybos mokslas“ ir 
technologija gali padėti „mums tapti racionalesniais“ (ibid.), tai Lasswellui, kuris laikėsi 
psichologistinės, o ne kognityvistinės nuostatos, viešosios politikos mokslai atveria vei- 
kiau didesnes „laisvės“, o ne „racionalumo“, galimybes: 


Nepakankamai suvokiama, jog mokslo pastangų poveikis žmogiškiesiems santykiams yra veikiau di- 
desnė laisvė, o ne didesnė prognostinė galia. Turiu omeny tai, kad mokslas nušviečia vienokį ar ki- 
tokį asmenybės bruožą, kuris iki tol veikė kaip individo sprendimus determinuojantis, tačiau nejįsi- 
sąmonintas veiksnys. Tapęs sąmoningo suvokimo objektu veiksnys. kuris iki tol veikė „automatiškai 
ir nepermaldaujamai“, praranda šį privilegijuotą statusą. Dabar individas turi galimybę į šį veiksnį 
atsižvelgti priimdamas savo sprendimus. 

(Lasswell, 1951a:524) 


Šiuo požiūriu Simono ir Lasswello kontrastas, atspindintis kognityvinės ir psichoa- 
nalitinės nuostatos skirtumą, žymi aiškią takoskyrą. Simono darbai (išskyrus nebent jo 
1983 m. paskaitas) mus neišvengiamai stumia prie „vadybinių“ viešosios politikos kon- 
cepcijų, o Lasswellas mus ragina (galiausiai) imtis kritiškesnės analizės (žr. Torgerson, 
1985). Kaip pažymi Droras (1979), nors „vadybos mokslai“ ir „viešosios politikos moks- 
lai“ yra giminingi, svarbu suvokti, jog jie skiriasi tiek savo vertybėmis bei tikslais, tiek 
savo pritaikomumu „programuojamoms“ rutininėms ir „neprogramuojamoms“ komplek- 
sinėms sprendimų priėmimo sritims (žr. Dror, 3.4.4). Tad nors savo vėlyvuosiuose dar- 
buose Simonas atšaldo technokratinę savo ankstesnių darbų dvasią, kuri reiškiasi jo kny- 
goje Administrative Behaviour (žr. citatas aukščiau) ir kurią akivaizdžiai išreiškia naujo- 
jo vadybos mokslo nuostata, pagal kurią kompiuteriai turėtų mus išmokyti racionalumo 
(1960, 1965), vis dėlto reikia pripažinti, kad Simonas artikuliuoja tą analitinę ir norma- 
tyvinę nuostatą, kuri yra būdinga šiuolaikiniams „tikslinės“ ir „objektyvios“ politinės va- 
dybos teoretikams (žr. Bourn, 1974; Pollitt, 1990). 


3.4.3 Lindblomas: sprendimų priėmimas kaip išsikapanojimas 


Vienas žinomiausių atsakų racionalistinėms koncepcijoms yra Charleso Lindblomo vie- 
šosios politikos koncepcija, kurią jis dėstė daugelyje savo svarbiausių veikalų (1959, 1963, 
1965 ir 1979). Savo poziciją jis įtvirtino ir kituose savo straipsniuose bei knygose, visų 
pirma knygoje Politics and Markets (1977) bei pratarmėse vadovėliui The Policy-making 
Process (1968, 1980, 1993). 

Straipsnyje „The science of muddling through“ (1959), kuriame iškeliami jo pirmi- 
niai argumentai prieš „racionalistinę“ sprendimų priėmimo proceso traktuotę, Lindblomas 
siekia dviejų tikslų: 1) išsiaiškinti racionalumo sąvoką (tai buvo ir Simono analizės tiks- 
las); 2) nori pateikti rekomendacijų, kaip patobulinti sprendimų priėmimo procesą. Ra- 


SPRENDIMŲ PRIĖMIMO ANALIZĖ 263 


Trečioji dalis. 
cionalumo analizės požiūriu Lindblomas nedaug skiriasi nuo Simono. Tačiau jis atmeta 
idėją, jog, sprendimų priėmimo procesas gali arba turi būti tobulinamas Simono vadybi- 
nio (ar Lasswello viešosios politikos mokslų) modelio pagrindu. 

1959 m. straipsnyje Lindblomas mėgina sukritikuoti tiek racionalaus sprendimų pri- 
ėmimo sąvoką, tiek racionalios analizės idėją. Straipsnį perskaičius tampa akivaizdu, jog 
kartu su pamazgomis išpilamas lauk ir kūdikis. Nes, kaip rodo vėlesni jo darbai, Lind- 
blomas yra ne tiek prieš pačią analizę, kiek prieš ideologiją, jog racionalios analizės tech- 
nologiją gali pakeisti ar atstoti politinio sutarimo ir konsensuso būtinybė. Jo nuomone, 
„Iišsikapanojimas“ (muddling through) yra tas metodas, arba „mokslas“, kurį ignoruoja 
viešosios politikos analitikai. Racionalistams sprendimų priėmimas turi atitikti tam tikrą 
griežtą loginių žingsnių grandinę, ir jį galima tobulinti tobulėjant mūsų žinioms bei ana- 
litiniams instrumentams. Čia sprendimų priėmimas vaizduojamas kaip tikslų apibrėžimo, 
alternatyvų palyginimo ir pasirinkimo procesas. Geras sprendimas yra tas, kuris leidžia 
pasiekti užsibrėžtus tikslus. Simono darbai yra šio optimistinio tikėjimo manifestas. Lind- 
blomas meta iššūkį šiam racionalistiniam naujos šauniosios politikos projektui teigdamas, 
jog tariamai iracionalus „išsikapanojimo“ menas remiasi tam tikra logika. Jis taip pat siekia 
parodyti, jog racionalizuoto (praturtinto naujais įrankiais bei metodikomis) sprendimų pri- 
ėmimo proceso idėja paprasčiausiai „neveiktų sprendžiant sudėtingus viešosios politikos 
klausimus“ (Lindblom, 1959:81). 

Lindblomas pabrėžia sisteminio („nuo šaknų einančio“) Simono racionalizmo skirtu- 
mus nuo to, ką jis pats laiko „racionaliu“ sprendimų priėmimo procesu — nuo „nuoseklių 
ribotų palyginimų“ arba „šakojimosi“ proceso. Šie skirtumai reziumuojami 3.1 lentelėje. 


3.1 lentelė. Lindblomas: du sprendimų priėmimo modeliai 


Racionalus sisteminis Nuoseklių ribotų palyginimų 


(nuo šaknų) modelis (šakojimosi) modelis 


la  Vertybių arba tikslų, Ib  Vertybių bei tikslų atranka ir 


kitokių negu alternatyvūs empirinė reikiamo veiksmo analizė 


veiksmai, analizė yra neatskiriamai susiję dalykai 
2a Politikos formulavimas 2b Kadangi tikslai ir priemonės 
tikslų/priemonių kategorijomis: yra neatskiriami dalykai, analizė 
pirma nustatomi tikslai, o paskui tikslų/priemonių kategorijomis 
ieškoma adekvačių priemonių dažnai nėra tinkama arba yra ribota 


jiems pasiekti 


3a „Geros“ politikos kriterijus: 3b 


galima parodyti, jog ji yra geriausia 
priemonė geidžiamiems tikslams 
realizuoti 


„Geros“ politikos kriterijus: 

faktas, kad įvairūs analitikai sutaria 
dėl politikos (nebūtinai sutardami, 
kad ji yra geriausia priemonė 
sutartam tikslui pasiekti) 

3.1 lentelės tęsinys 


Racionalus sisteminis Nuoseklių ribotų palyginimų 

(nuo šaknų) modelis (šakojimosi) modelis 

4a Analizė yra sisteminė; 4b Analizė yra radikaliai ribota: 
atsižvelgiama į kiekvieną reikšmingą a) nekreipiama dėmesio į daugelį 
veiksnį svarbių galimų padarinių; 


b) nekreipiama dėmesio į kai kurias 
svarbias alternatyvas; 

c) nekreipiama dėmesio į kai kurias 
svarbias vertybes 


5a Svarbų vaidmenį atlieka teorija 5b  Nuoseklių palyginimų procesas 
mažina arba eliminuoja 
priklausomybę nuo teorijos 


Šaltinis: Pagal Lindblom (1959:81) 


Sprendimų priėmimas „šakojimosi“ būdu reiškia, kad „nuosekliai, žingsnis po žingsnio, 
pamažu judama nuo vienos situacijos prie kitos“. „Šakninės“ koncepcijos „kaskart prade- 
da nuo pamatų ir remiasi praeitimi tik kaip teorijoje įkūnytu patyrimu“ (Lindblom, 1959:81). 
Pagrindinė Lindblomo tezė grindžiama ta pačia prielaida, kuria remiasi Simonas: Žmogiš- 
kojo pažinimo galimybės yra ribotos, kai priimant sudėtingus sprendimus agentai iš principo 
negali turėti visos reikiamos informacijos, žinoti visų padarinių ar įvertinti kiekvienos alter- 
natyvos. Lindblomo įsitikinimu, „nuoseklaus riboto palyginimo“ modelis yra ir aktualesnis, 
ir realistiškesnis šiomis „riboto racionalumo“ sąlygomis. Simonas sprendžia klausimą, kaip 
sutvarkyti, susisteminti informaciją, kad būtų galima racionalizuoti sprendimų priėmimo pro- 
cesą. Lindblomo atsakymas į šį klausimą yra toks: mums nereikia kurti naujų analitinių tech- 
nologijų, o veikiau turėtume geriau išnaudoti „nesisteminės analizės“ privalumus: 


Naudodami nuoseklaus riboto palyginimo metodą supaprastiname analizę. Tai padarome dviem pa- 
grindiniais būdais: 1) apsiribojame tik tomis politinėmis alternatyvomis, kurios palyginti mažai ski- 
riasi nuo jau vykdomos politikos. Toks apsiribojimas iškart sumažina svarstytinų alternatyvų skaičių 
ir radikaliai supaprastina kiekvienos jų tyrimą ... 2) nesvarstome kai kurių politinių sprendimų gali- 
mų padarinių ir ignoruojame su jais susijusias vertybes. 

(Lindblom, 1959:84-85) 


Tad sprendimų priėmimui, kaip „išsikapanojimui“, būdingi šie bruožai: 

+ jis vyksta inkrementinių pokyčių būdu; 

+ jis numato tarpusavio prisitaikymą ir derėjimąsi; 

+ tam tikras alternatyvas jis atmeta atsitiktiniu, o ne sisteminiu ar sąmoningu būdu; 
+ politika nėra kuriama iškart ir visa; 

+ ji klostosi inkrementinės kaitos būdu; 

+ ji nėra teorijos produktas; 

+ ji pranašesnė už „bergždžias pretenzijas į nepasiekiamą sistemiškumą“; 

+ gero sprendimo kriterijus yra sutarimas ir procesas, o ne tikslo realizavimas ar re- 
zultatas; 

+ ji klostosi žengiant bandymų ir klaidų keliu. 


Suskaidytas inkrementalizmas 

Savo vėlesniame darbe, parašytame kartu su Davidu Braybrooke'u (1963), Lindblomas 
plėtoja savo idėjas apie inkrementinį sprendimų priėmimo pobūdį ir politikos analizės vaid- 
menį. Tuo metu Lindblomo vardas jau buvo siejamas su „inkrementalizmu“, tad knygoje 
A Strategy of Decision (Braybrooke and Lindblom, 1963) jis mėgino nuodugniau išdės- 
tyti šią idėją, todėl įtraukė „suskaidyto (disjointed) inkrementalizmo“ sąvoką. Ji nusako 
sprendimų priėmimo metodą, kai lyginamos politinės alternatyvos, tik šiek tiek besiski- 
riančios tarpusavyje, ir kur nėra jokių siektinų aukštų tikslų ar vizijų, o vyksta lėtas pro- 
blemų ir sprendimų modifikavimas. Keliami tik tokie tikslai, kurie gali būti realizuoti tu- 
rimų priemonių ir išteklių pagrindu, o politinis procesas plėtojasi bandymų ir klaidų bū- 
du. Jis yra „suskaidytas“, nes sprendimai priimami be jokio visuminio plano, sisteminės 
analizės, kontrolės ar koordinavimo. 1963 metų knygoje inkrementalizmas taip pat įsprau- 
džiamas į supratimo lygmenų ir pokyčių mastų kontinuumą (3.4 diagrama). 


3.4 diagrama. Kaita ir supratimo lygmenys 


Aukštas supratimo lygmuo 


K2 K1 
Administracinis Revoliucinis ir utopinis s.p. 
ir „techninis“ s.p. Jokio analitinio metodo 


Analitinis metodas: 


sinoptinis 
Inkrementiniai Dideli 
pokyčiai pokyčiai 
Inkrementinė Karai, revoliucijos, 
politika krizės, didelės galimybės 
Analitinis metodas: Analitinis metodas: 
SI (šalia kitų) jokio formalizuoto ar 


gerai suprantamo 
K3 K4 
Žemas supratimo lygmuo 


Šaltinis: Pagal Braybrooke and Lindblom (1963:71) 

Sinoptiniai metodai taikomi tik kvadrante 2 (K2), t. y. tokiomis aplinkybėmis, kai su- 
pratimo lygmuo aukštas, o pokyčių mastas nedidelis. Dideli pokyčiai reikalauja, kad spren- 
dimų priėmimas (s.p.) būtų sinoptinis, tačiau tokioje situacijoje (K1) šis reikalavimas ne- 
gali būti patenkintas. Ir kvadrante K4 sprendimų priėmimo metodai visiškai skiriasi nuo 
tų, kurie naudojami taikos metu, ir jie iš principo negali būti formalizuoti. Inkrementinės 
politikos atveju (K3) esame situacijoje, kur analitiniai metodai yra artimi suskaidyto in- 
krementalizmo (SI) metodui ir kur strateginės analizės metodai, keldami supratimo lygį, 
gali išplėsti sprendimų priėmimo sritį. 


Tarpusavio prisitaikymas 

Inkrementalizmo kaip sprendimų priėmimo metodo idėja, siejant ją su supratimo lygme- 
nimis ir pokyčių mastais, buvo plėtojama toliau — papildoma konkretesne suskaidyto in- 
krementalizmo sąlygomis pliuralistinėse demokratijose vykstančių koordinacijos procesų 
analize. Knygoje The Intelligence of Democracy (1965) Lindblomas argumentuoja, jog 
sprendimų priėmimo procesas vyksta kaip sprendimų priėmėjų derybų ir sandorių — tar- 
pusavio prisitaikymo procesas. Kitaip sakant, sprendimų priėmimas yra tarpusavio nuo- 
laidų ir kompromisų paieškos procesas, leidžiantis pasiekti sutarimo ir veiksmų koordi- 
nacijos. Tarpusavio prisitaikymo procesas yra praktinė demokratinė alternatyva centrali- 
zuotai biurokratinei kontrolei. Vėliau (1993) jis tai apibūdina kaip „protingą politiką“: 


Kai įvairių programų ir agentūrų biurokratams tenka ieškoti tarpusavio sutarimo, jie yra priversti 
atsižvelgti į kur kas daugiau problemos aspektų, nei tada, kai netrikdomi administruoja savo siauras 
politikos valdas. 

... politika klostosi vykstant sudėtingai visų biurokratų. renkamųjų pareigūnų, interesų grupių atstovų 
ir kitų proceso dalyvių sąveikai. Jos rezultatų gali nenumatyti ir sąmoningai nesiekti joks joje daly- 
vaujantis individas. Ir vis dėlto tas procesas gali būti kur kas protingesnis ir net demokratiškesnis, nei 
tas, kuris pasiekiamas hierarchizuotos koordinacijos pastangomis, nes čia dažnai atsižvelgiama į di- 
desnę interesų įvairovę. be to, nė viena dalyvių grupė negali užimti visiškai vyraujančios padėties. 
Žinant visus trikdžius. kurie iškyla centralizuotam koordinavimui, didžioji dalis faktinės koordinaci- 
jos, pasiekiamos bet kurioje valstybinėje biurokratijoje. realiai yra pasiekiama dėl decentralizuoto tar- 
pusavio prisitaikymo proceso, nors tai nereiškia, kad pasiekiamas pakankamas koordinacijos lygis. 
(Lindblom and Woodhouse, 1993:68) 


Strateginė analizė 

Aštuntojo dešimtmečio pabaigoje Lindblomas, atsižvelgdamas į Etzionio ir Droro kritiką 
ir naujai įvertindamas tą pliuralizmo sistemą, kurią dėstė savo ankstesniuose darbuose, 
modifikavo savo idėjas. 1977 m. knygoje Politics and Markets jis pripažįsta, jog, pliura- 
listinis sprendimų priėmimas nėra nešališkas: ne visi inkrementinės politikos interesai ir 
dalyviai yra lygūs — kai kurie turi kur kas daugiau galios už kitus. Dabar jis pripažįsta, 
jog verslas ir stambios korporacijos daro stiprų poveikį politiniam procesui. Be to, dėl 
viešosios nuomonės „homogeniškumo“ (1977:532) daugelis problemų iš politinės darbo- 
tvarkės paprasčiausiai išstumiamos (kaip tai teigė Bachrachas ir Baratzas). Tad knygoje 

iš esmės pripažįstama Etzionio (1967) kritika, būtent, kad Lindblomo inkrementinio pliu- 
ralizmo teorija neatsižvelgė į galios nelygybės ir politinio proceso šališkumo faktus. Mo- 
difikuodamas inkrementalizmą Lindblomas šioje knygoje pabrėžia politinės analizės vaid- 
menį kompensuojant pliuralizmo trūkumus. Jis siūlo tarpusavio prisitaikymo procesą pa- 
pildyti „„patobulintais strateginio politikos formavimo elementais“ (1977:346). 

1979 m. šiuos argumentus Lindblomas išdėstė „išsikapanojimo“ modelio komentarų 
apžvalgoje, paskelbtoje žurnale Public Administration Review. Joje jis aiškina, kad pa- 
grindinė inkrementalizmo idėja remiasi kompleksinių problemų išsprendžiamumo viltimi 
ir kad jo siekis — naujų ir tobulesnių „išsikapanojimo“ būdų paieška. Tam tikslui jis at- 
skiria du inkrementalizmo matmenis: 

+ inkrementalizmas kaip politinis menkų (žingsnis po žingsnio) pokyčių procesas; 

+ inkrementalizmas kaip politikos analizės metodas. 


Straipsnyje ginamas „analitinis inkrementalizmas“ kaip alternatyva „Sinoptinėms“, ar- 
ba „radikalioms“, politinės analizės koncepcijoms, ir kaip būdas atkurti jėgų pusiausvyrą 
tokioje politinėje bendruomenėje, kur verslo interesai turi galimybių užimti vyraujančią 
padėtį. Anot Lindblomo, yra galimos trys pagrindinės inkrementalistinės analizės formos: 

+ paprasta inkrementalistinė analizė (PLA); 

+ strateginė analizė (SA); 

+ suskaidytas inkrementalizmas (SI). 


Paprasta inkrementalistinė analizė (PIA) yra tokia, kuri atsižvelgia vien į tas politines 
alternatyvas arba galimybes, kurios tik šiek tiek skiriasi nuo esamos politikos. Kritikai to- 
kią analizę apkaltintų tuo, jog, ji tėra konservatyvios inkrementinės politikos apologija. Lind- 
blomas pripažįsta tokio pavojaus galimybę, tačiau nemano, kad jis realus. Jo nuomone, PIA 
siūlo naudingą sprendimų priėmimo proceso modelį, ir ji nėra konservatyvaus požiūrio į 
socialinę kaitą išraiška, nes ją turi „papildyti“ politinė filosofija bei kitos 


bendros, dažnai spekuliatyvios ir kartais utopinės teorijos apie galimas politikos Kryptis dabartyje 
arba ateityje ... [kurios gali] esmingai pakelti intelektinį mūsų mąstymo apie politiką lygį. 
(Lindblom, 1979:522) 


1993 m. jis vis dar gina PIA modelį: 


Kai dėmesys telkiamas į menkus nukrypimus nuo esamos politikos ... geriausiai galima pasinaudoti 
turimomis žiniomis. Kadangi naujosios alternatyvos nelabai skiriasi nuo esamos ir buvusios politi- 
kos, didžioji dalis informacijos apie esamas programas. kuria disponuoja administratoriai ir kiti pro- 
ceso dalyviai. gali būti panaudota naujiems siūlymams vertinti. Net jeigu netikrumas išliks. klaidų 
tikimybė veikiausiai bus mažesnė. 

(Lindblom and Woodhouse, 1993:27) 


Strateginė analizė (SA) yra pagrindinė Lindblomo naujovė jo 1979 m. straipsnyje. Kaip 
ir jo knyga Politics and Markets, SA gali būti traktuojama kaip nuolaida kritikams, to- 

kiems kaip Simonas, Droras ir Etzionis (kuriuos nagrinėsime 3.4.4 skirsnyje). Jis teigia, 
jog sinoptinė, „nuo šaknų“ pradedama politikos analizė paprasčiausiai negalima dėl visų 
tų priežasčių, kurias nusako Simono „riboto racionalumo“ modelis. Todėl, užuot siekę 
nepasiekiamo sinoptinio idealo ar tenkinęsi „neapgalvota, niurgzlia ir padrika“ analize, 
turime laikytis vidurio pozicijos — naudotis „apgalvotais“ metodais, leidžiančiais „supap- 
rastinti problemas“ ir taip siekti geresnių sprendimų (3.5 diagrama). Tarp šių „apgalvo- 
tų“ metodų yra ir viešosios politikos mokslų įrankiai: 

+ mokymasis iš bandymų ir klaidų; 

+ sistemų analizė; 

+ operacijų tyrimas (OT); 

+ tikslinė vadyba (TV) (management by objectives (MBO)), 

+ programų vertinimo ir peržiūros technika (PVPT). 


Pasak Lindblomo, analizė „strategiškai“ naudodama šiuos įrankius, turi siekti ne „Si- 
noptinio“ idealo, o mėginti kurti strategijas, padedančias orientuoti veiksmą: „kažkas tu- 
ri būti daroma, kažko turi būti mokomasi ir išmokstama, prie kažko turi būti artėjama“ 
(Lindblom, 1979:318). 


3.5 diagrama. Strateginė ir sinoptinė analizė 
Negalimybių diapazonas 


Sinoptinė analizė Padrika analizė 


| Visi esame šiame diapazone 


Galime siekti šito, 


tačiau šitai gauname 


TAČIAU galime siekti šito 


Strateginė 
Improvizacinės Improvizacinės analizė: 
Neapgalvota pusiau strategijos plius apgalvotos strategijos apgalvotas 
neišsami naudojimasis 
analizė Dauguma esame šiame Turėtume būti problemų 
diapazone: kai kurie šiame diapazone supaprastinimo 
toliau dešinėje metodais 


Šaltinis: Pagal Lindblom (1979) 

Susipažinus su šia SA, skaitytojui kyla klausimas, ar kas nors lieka iš Lindblomo 
1959 m. versijos „mokslo“. Jo paties įsitikinimu, svarbiausias skirtumas — tai „padriko, 
paprastai atsitiktinio neišsamumo ir sąmoningo bei tikslingo neišsamumo skirtumas“ (Lind- 
blom, 1979:519). Kitaip sakant, SA remiasi realistinėmis prielaidomis ir siekia realisti- 
nių tikslų: ji nesiekia aprėpti neaprėpiamo, nes žino savo ribotumą, tad sąmoningai sie- 
kia tik to, kas pasiekiama. Neišbaigtumas yra jos konstitucinis, o ne atsitiktinis, bruožas. 
Ji teikiama kaip praktinis analitinis metodas. 

Suskaidytas inkrementalizmas (SI) taip pat teikiamas kaip praktinis analitinis meto- 
das, kurio paskirtis yra ne formalus problemų sisteminimas, o paprastinimas. SI yra ana- 
litinė strategija, padedanti „fokusuoti ir paprastinti“ problemas šiais metodais: 

+ analizė apribojama keliomis žinomomis alternatyvomis; 

+ vertybės ir politikos tikslai siejami su empirine problemų analize; 

+ dėmesys telkiamas veikiau į šalintinas blogybes, o ne į pozityvius tikslus; 

+ mokomasi iš bandymų ir klaidų; 

+ analizuojamas ribotas alternatyvų ir jų padarinių skaičius; 

+ analitinis darbas fragmentuojamas — paskirstomas įvairiems politinio proceso da- 

lyviams. 


Lindblomo pozicijos modifikavimas nuo 1977 m. atrodo kaip akivaizdus jo argumentų 
volte face. 1959 m. turėjome Lindblomą pliuralistą, konservatyvų inkrementalistinės poli- 
tikos gynėją. Tačiau 1977 ir 1979 m. Lindblomas puola pliuralizmą dėl jo naivumo, patei- 
kia radikalią verslo galios kritiką ir daugeliu požiūrių pripažįsta tą analizę, Kuria naudojasi 
jo pagrindiniai kritikai. Kas atsitiko? Šiuos prieštaravimus Lindblomas aiškina savo straips- 
nių rinkinyje, išleistame 1988 metais. Jis teigia, jog jo argumentai iki 1977 ir po 1977 me- 
tų turi būti traktuojami kaip analitinių interesų, o ne kaip pažiūrų kaita. Jis pripažįsta, kad 
tie interesai menkai integruoti ir kad jo nepasirūpinta šalinti kai kuriuos „smulkius“ prieš- 
taravimus, tačiau konfliktas tarp dviejų lindblomų esąs „veikiau įsivaizduojamas, nei rea- 
lus“. Nuo 1977 m. jis argumentavo, kad reikia radikalių pokyčių daugelyje politikos sričių 
ir kad pasaulis šaukiasi didesnės, nei yra inkrementinė, kaitos. Deja, „išskyrus sukrėtimų 
atvejus, visuomenės nėra pajėgios veikti drąsiau nei inkrementiniu būdu“ (Lindblom, 
1988:11). Esant faktiniams sprendimų priėmimo proceso apribojimams jis abejoja, ar to- 
kie radikalūs pokyčiai galimi, nors ir neneigia, kad jie pageidautini. Tad, jo manymu, radi- 
kalas Lindblomas neneigia inkrementalizmo kaip efektyviausio metodo, kuriuo naudoda- 
mosi žmogiškosios būtybės gali supaprastinti sudėtingas problemas. Konservatyvi analizė 
neprieštarauja radikaliai preskripcijai, panašiai į „radikali diagnozė neimplikuoja radikalių 
preskripcijų“ (Lindblom, 1988:15). Tad Lindblomas nekeičia požiūrio į pagrindinius spren- 
dimų priėmimo bruožus pliuralistinėje demokratijoje, pripažįsta, kad šioje sistemoje daug 
kas taisytina, tačiau rimtai abejoja „drastiškų“ pokyčių galimybe. 

Lindblomas taip pat teigia, jog, norint suprasti jo besikeičiančią poziciją, į jo darbus 
reikėtų žvelgti iš jo profesinės karjeros perspektyvos. Ankstyvuosius darbus jis rašė (kaip 
ekonomistas) daugiausiai dėmesio skirdamas inkrementalizmo naudai, giluminiam jo ra- 
cionalumui, slypinčiam už regimos netvarkos — panašiai kaip rinkos atveju. Ši profesinė 

ekonomisto orientacija neleido imtis socialinės organizacijos trūkumų analizės. Septintą- 
jį dešimtmetį Lindblomas iš ekonomisto vis labiau virto politikos mokslų atstovu. Knyga 
Politics and Markets (1977) ženklino Lindblomo, kaip politinio ekonomisto, brandą. Sa- 
vo pasiaiškinimą dėl kaltinimų nenuoseklumu jis baigia pabrėždamas, jog niekada nebu- 
vo „disidentas, narsiai grūmęsis su dogmatikais“, veikiau darė įprastą akademinę karjerą 
ir todėl turėjo taikytis su disciplinos tradicijų reikalavimais bei suvaržymais. Tik vėles- 
niais metais, jau „sendamas ir jausdamasis saugesnis, pradėjęs jų mažiau paisyti“ (Lind- 
blom, 1988:19). 

Nuo aštuntojo dešimtmečio Lindblomas išties tapo radikalesnis inkrementalizmo, 
kaip politinės ideologijos, kritikas. Jis ir toliau plėtojo savo idėjas apie politinį procesą, 
kaip lėtą laipsniškos kaitos procesą, tačiau kartu argumentavo, jog jis gali būti tobu- 
linamas. Vienu požiūriu jis visiškai nepakeitė savo pirminės pozicijos (1959) — atmes- 
damas idėją, kad pažinimas, racionalumas, ekspertinės žinios, politikos analizė ar so- 
cialiniai mokslai gali ką nors duoti politikai. Jis nuolat pabrėžia, jog Žinių nauda pri- 
imant sprendimus ar „sprendžiant problemas“ yra labai ribota, jei apskritai yra (Lind- 
blom and Cohen, 1979; Lindblom and Woodhouse, 1993). Pastarajame darbe pateikia- 
ma bene nuosekliausia jo idėjų apžvalga, tad studentams geriausia nuo jo ir pradėti, 
o ne juo baigti. Kaip matysime toliau, vėlyvasis Lindblomas yra labai skeptiškas eks- 
pertų ir analitikų atžvilgiu, tačiau optimistiškai žvelgia į socialinio mokymosi, plates- 
nio piliečių dalyvavimo politiniame procese ir didesnio socialinio teisingumo potencialą 
tobulinant tą procesą. 


+» Ar Lindblomas yra „lindblomietis“? 


Dažna teoretikų ir teorijų lemtis — tapti savo sėkmės aukomis. Idėjos, kurios buvo rutuliojamos 
visą autoriaus gyvenimą, tampa „užfiksuotos“ ir „įtrauktos“ į kontekstą, kuris nepadeda mums jo 
idėjų suprasti. Lindblomas šiuo požiūriu yra labai charakteringa figūra. Jo indėlis į viešosios po- 
litikos teoriją toli gražu neapsiribojo ankstyvaisiais darbais. Tiesą sakant, nuo aštuntojo dešimt- 
mečio savo darbuose jis beveik nesiremia „inkrementalizmu“. Žvelgiant į jo darbus kaip į visu- 
mą matyti, jog jam rūpėjo išsiaiškinti veiksnius, kurie apriboja šiuolaikinį politinį procesą. Tad 
pagrindinė jo darbų tema yra ne tiek inkrementalizmas, kiek žmogiškojo pažinimo, politikos ir 
galios santykis. Knygos The Policy Process 1993 m. leidimo pratarmėje jis pabrėžia: 


egzistuoja griežtos ribos tam, ką gali pasiekti politikos analizė ir kiti „racionalūs“ socialinių 
problemų supratimo metodai; taip yra todėl, kad žinių nepatikimumas ir sutarimo stoka yra 
pamatiniai veiksniai, kurių negali pašalinti jokia analizė. Politinės sąveikos ir netobuli žmo- 
giškieji sprendimai yra esminiai formuojant politiką, ir jie neišvengiamai sukelia politinių ne- 
sutarimų, kurie sprendžiami balsavimu ar kitomis galios išraiškos priemonėmis. Tad kiekvie- 
nas, norintis suprasti, kodėl stringa valstybės pastangos pagerinti žmogiškąją būtį, turi suvok- 
ti, kaip galios santykiai formuoja ir deformuoja viešąją politiką — ir ieškoti būdų, kaip re- 
struktūrizuoti galios santykius, kad politika taptų tobulesnė. 

(Lindblom and Woodhouse, 1993: vii) 

Tad Lindblomą vaizduojant kaip teoretiką, kuriam rūpi tik „inkrementalistiniai“ argumentai 
prieš „racionalumą“, lieka neišgirsti jo bendresni argumentai apie galios, politikos ir pažinimo 
santykį. Vis dėlto tenka pripažinti, jog (kaip ir daugelio kitų teoretikų) jo terminologija ir argu- 
mentacija, žvelgiant į ją iš laiko perspektyvos, neatrodo itin aiški ir vienareikšmiška. Apie tai, ką 
Lindblomas „iš tikrųjų sakė/manė“, žr. Gregory (1989). 6 


3.4.4 Vidurio kelio paieška? Droras ir Etzionis 


Ankstyvojo Lindblomo iškeltoji inkrementalizmo idėja sukėlė plačią diskusiją. Du ryš- 
kiausi jos dalyviai buvo Yehezekelis Droras ir Amitai Etzionis. Nors jie dažnai mini- 
mi drauge, jų pažiūros, kaip matysime, labai skiriasi. Jų idėjas taip pat aptarsime to- 
liau šioje knygos dalyje (3.10.2) (žr. taip pat 1.6, 4.4.4, 4.4.8 apie Etzioni, 3.10.6 apie 
Drorą). 


Droro „normatyvinio optimumo“ modelis 

Droras inkrementalizmo modelį kritikuoja dėl to, kad iš esmės jis yra konservatyvus ir 
tinka arba veikia tik daugmaž nusistovėjusios politikos sąlygomis, kai problemos yra 
daugmaž stabilios ir kai disponuojama reikiamais ištekliais. Jo įsitikinimu, inkrementa- 
lizmas tarnauja konservatyvioms ir pažangai priešiškoms jėgoms. Be to, jo nuomone, 
inkrementalizmas žeidžia teisingumą, nes vyraujant inkrementalistinei politikai tie, ku- 
rie disponuoja galia, atsiduria geresnėje padėtyje palyginti su tais, kurie, nedisponuoda- 
mi galia, nėra pajėgūs inicijuoti kokių nors pokyčių (žr. Dror, 1964, 1989:143—147). Dro- 
ras siūlo alternatyvą inkrementalistiniams ir racionalistiniams modeliams. Vienas iš bū- 
dų šiai alternatyvai suprasti — į ją pažvelgti pro Simono-Lasswello kontinuumo prizmę 
(žr. 3.6 diagramą). Droro modelyje pripažįstamas racionalumo (Simono apibrėžtose ri- 
bose) būtinumas; siekiant didesnio sprendimų priėmimo racionalumo palyginti žemes- 
niais sprendimų priėmimo lygmenimis taip pat pripažįstamas vadybos mokslų bei meto- 
dų reikalingumas. Tačiau Droras pripažįsta ir Lasswello argumentą, jog kompleksinių 
problemų sprendimui reikia aukštesnio lygmens sprendimų priėmimo proceso, kur rei- 
kiamų žinių stygių (Dror, 1989:23) turi užpildyti viešosios politikos mokslai. Pripažin- 
damas Lasswello viešosios politikos mokslų idėją Droras taip pat priima Lasswello idė- 
ją dėl iracionalių veiksnių poveikio sprendimų priėmimo procesui ir dėl būtinybės atsi- 
žvelgti į vertybių skirtingumą (žr. taip pat Vickers, 3.7.5). Tad teikdamas savo modelį 
jis siekia racionalizuoti valdymą, bet kartu nori aprėpti ir „ekstraracionalius“ sprendimų 
priėmimo aspektus. Toks „normatyvinis optimalizmas“, jo nuomone, leidžia suderinti ana- 
litines ir preskripcines nuostatas, nes: 


Mums reikia modelio, kuris atspindi tikrovę ir kartu atskleidžia jos tobulinimo galimybes, kuris lei- 
džia analizuoti politikos formavimo procesą, tačiau skatina ir geresnės politikos paiešką. 
(Dror. 1964:164) 

3.6 diagrama. Simonas, Lasswellas ir Droras 


Simonas ——————— —— — — —  Lasswellas 
Ribotas racionalumas Vertybių ir neracionalių 
„Tenkinimosi“ principas veiksnių svarba 
Vadybos mokslai Viešosios politikos mokslai 
L —— 
Droras 


Politikos formavimo modelis, 
aprėpiantis racionalias 
ir ekstraracionalias jo fazes 


Droras sisteminio racionalumo idėją pripažįsta kaip idealą, kurio turime siekti, suvo- 
kia jo ribotumus ir vis dėlto teikia modelį, kuris politiką gali pastūmėti racionalesne kryp- 
timi. Neatmesdamas tų ekstraracionalių sprendimų priėmimo aspektų, kuriuos atskleidžia 
kognityvinė psichologija, socialinė psichologija ir psichoanalizė, Droras juos įkomponuoja 
į savo 18 fazių modelį (žr. 3.10.2), kuriame mėgina derinti du sąveikaujančius — racio- 
nalumo ir iracionalumo lygmenis. Pavyzdžiui, 1 fazėje — „vertybių atrankos“ fazėje „nu- 
statomos vertybės bei jų prioritetai, tarnausiantys kaip problemų identifikavimo ir politi- 
kos formavimo gairės“. Racionalioje „pofazėje“ vyks „informacijos apie alternatyvų įgy- 
vendinamumą ir jų kaštus paieška“, o ekstraracionalioje pofazėje bus „priimami vertybi- 
niai sprendimai, vyks nebylios derybos, formuosis koalicijos“ (Dror, 1989:312). Tad Droro 
modelyje sprendimų priėmėjai naudojasi racionalia analize, tačiau remiasi ir kūrybiniu 
mąstymu, intuicija, jausmais bei įspūdžiais. Žodžiu, jis mėgina derinti priešybes: 


Mano prielaida, kad optimalus viešosios politikos formavimo procesas nėra grynai racionalus, kad 
jame esama daug ekstraracionalių komponentų, vargiai ar patiks tiems, kurie tiki „grynu racionalu- 
mu“ ... Kita vertus, dėl daugelio racionalių Komponentų, kuriuos įtraukiu į savo optimalų modelį, 
jis pasirodys nepriimtinas tiems. kurie pamatiniais laiko ekstraracionalius procesus. Be to, modelio 
palankumas novacijoms kels nerimą tiems, kurie tradiciją laiko žmogiškosios išminties įkūnijimu. 
(Dror. 1989:302). 


Anot Droro, kad įvyktų sprendimų priėmimo proceso transformacija, grindžiama mo- 
deliu, kuris siekia būti ir deskripcinis (realiame pasaulyje sprendimų priėmimą veikia tiek 
„racionalios“, tiek „ekstraracionalios“ jėgos), Ir preskripcinis (tobulinantis tiek raciona- 
lius, tiek ekstraracionalius komponentus), turi įvykti radikali viešosios politikos formavi- 
mo reforma. Jo manymu, pokyčiai turi paliesti personalą (politikus, biurokratus bei eks- 

pertus), struktūras, procesą (skatinamas sisteminis mąstymas, stiprinamas grįžtamojo ry- 
šio mechanizmas, ekspertai geriau integruojami į politikos formavimo procesą) ir ben- 
drąją politikos formavimo aplinką. ,„Kapanojimosi“ strategija, jo nuomone, yra beviltiš- 
ka, tad, nepaisant „konservatyviųjų jėgų“ galios, viešosios politikos tobulinimo strategija 
yra gyvybiškai svarbi ilgalaikei žmonijos pažangai. Daugeliu požiūrių ši racionalumo ir 
„ekstraracionalumo“ sintezė primena Lasswello idėją apie viešosios politikos mokslų vaid- 
menį. Tačiau modelyje trūksta elemento, kuris Drorą apgintų nuo kaltinimų techno- 
kratizmu, būtent suvokimo, kaip tas modelis sąveikauja su platesniąja visuomene. Las- 
swellas viešosios politikos mokslams skyrė švietėjišką, emancipacinį bei demokratizacinį 
vaidmenį, o Droras, kaip atrodo, beveik nekreipia dėmesio į visuomenę: 


Daugelis mąstytojų pabrėžia, jog demokratija priklauso nuo viešosios nuomonės intelektualumo: esą 
piliečiai turi pakankamai gerai išmanyti viešąsias problemas, kad galėtų racionaliai pasirinkti, kam 
atiduoti savo balsus. Žinoma, galima tikėtis, jog šis reikalavimas bus patenkintas Utopijoje. Tačiau 
jeigu demokratija priklausytų nuo žmonių sugebėjimo objektyviai spręsti svarbiausias politikos pro- 
blemas, ji jau seniai būtų žlugusi. Paprastesniame pasaulyje privilegijuota mažuma galbūt žinotų vi- 
sas svarbiausias politikos problemas ir išmanytų visa, ką reikia išmanyti jas sprendžiant. Tačiau su- 
dėtingoje šiuolaikinėje visuomenėje pagrindinės problemos tokios įvairios, o žinios, kurių reikia joms 
spręsti, tokios sudėtingos, kad atskiras Žmogus pagrįstą nuomonę gali susidaryti tik apie nedaugelį 
politikos problemų. 

(Dror. 1989:289) 


Tad visuomenės vaidmuo viešojoje politikoje yra gana menkas ir apsiriboja tuo, kad 
„Įvertinama, kaip tam tikra politika formuojama, kas yra vertybiniai jos komponentai (ir 
asmenybės bei politikos stilius), nemėginant vertinti specifinių politinių sprendimų“ (Dror, 
1989:290). Šis požiūris į politikos formavimo proceso ir jo analizės santykį su visuome- 
ne kaip visuma taip pat skiriasi nuo pozicijos, kurią užima Etzionis. 


Mišrus skenavimas: trečiasis Etzionio kelias 

Kaip ir Droras, Etzionis nemano, kad inkrementalistiniai ar racionalistiniai modeliai tei- 
kia realistinį ar patenkinamą normatyvinį sprendimų priėmimo proceso vaizdą. Etzionis, 
keldamas, jo įsitikinimu, realistinį modelį, kuris išvengia Lindblomo inkrementalistinės 
pozicijos konservatyvumo, žengia trečiuoju keliu. Savo modelį jis vadina „mišriu skena- 
vimu“ (mixed scanning): 


Racionalistinėms sprendimų priėmimo koncepcijoms reikia didesnių išteklių nei tie, kuriais dispo- 
nuoja sprendimų priėmėjai. Inkrementalistinė strategija, nors ir atsižvelgia į politinių agentų pajėgu- 
mų ribotumą, slopina visas radikalesnes socialines naujoves. Mišrus skenavimas, apribodamas infor- 
macijos kiekį. kuris apdorojamas priimant fundamentalius sprendimus, atmeta nerealistinius raciona- 
lizmo aspektus ir padeda įveikti konservatyviąją inkrementalizmo tendenciją teikdamas ilgalaikių al- 
ternatyvų svarstymo galimybę. Mišraus skenavimo modelis, derindamas (a) aukštų lygmenų funda- 


mentaliuosius politikos formavimo procesus. apibrėžiančius pagrindines politikos kryptis, eksplici- 

tiškai pripažįsta dualizmą su (b) inkrementiniais procesais, kurie ruošia dirvą fundamentaliems spren- 
dimams, besitęsiantiems ir juos priėmus. 
(Etzioni, 1967:365) 


Mišraus skenavimo modelis grindžiamas analogijomis su praeityje naudota meteoro- 
logijos technologija. Fotokameros registravo metereologines sąlygas dviem lygmenimis: 
vienos jų skenavo plačias teritorijas, kitos teikė smulkesnius pasirenkamų vietovių vaiz- 
dus. Kitaip sakant, sprendimų priėmimo procese detaliai tiriamos tik kai kurios proble- 
mos sritys — bendru žvilgsniu problema aprėpiama kaip visuma. Skenavimo mišinys pri- 
klauso nuo sprendimų suskirstymo į „fundamentinius“ ir „inkrementinius“. Praktikoje šis 
skirtumas, žinoma, sunkiau nubrėžiamas, nei teorijoje, be to, ir orų prognozės modelis 
gali būti nevisiškai tikslus, kai perspėja apie vėjus ir audras, galinčias užklupti valstybės 
laivą. Tačiau „trečiasis kelias“ vertingas tuo, kad dar kartą atkreipia mūsų dėmesį į tai, 
jog nė vienas atskiras sprendimų priėmimo modelis negali būti laikomas geriausiu in abs/- 
racto. Etzionio nuomone, svarbiausia yra sprendimų priėmimo proceso lankstumas, lei- 
džiantis prisitaikyti prie aplinkos netikrumo ir kaitos. Skenavimo galimybes, arba pajė- 
gumus, riboja inkrementinis ir konsensualistinis liberaliosios demokratijos pobūdis, už- 
kertantis kelią tos rūšies totaliniam ilgalaikiam planavimui, kuris naudojamas totalitari- 
nėse visuomenėse. | 

Etzionio supratimu, mišraus skenavimo modelis nusako ir „esamybę“, ir „privalomy- 
bę“: jis teikia įvairiose srityse realiai naudojamos sprendimų priėmimo strategijos apra- 
šomąjį vaizdą ir kartu siūlo tobulesnio sprendimų priėmimo proceso modelį. Čia pripa- 
žįstama, jog sprendimų priėmėjai turi atsižvelgti į pažinimo kaštus: ne viskas gali būti 
skenuojama, tad sprendimų priėmėjai nuodugniai ir „racionalistiškai“ skenuoja (arba pri- 
valo skenuoti) svarbiausias sritis, o likusią politinę erdvę palikti „paviršutiniškesnių“ spren- 
dimų nuožiūrai. 

Tačiau kaip teigia Hamas ir Hillas, Etzionio modelis pats kelia tam tikrų klausimų ir 
pirmiausia klausimą, 


ar fundamentiniai sprendimai išties tokie svarbūs, kaip jis mano? Net jeigu kai Kuriose situacijose 
fundamentiniai sprendimai svarbūs ta prasme, kad nustato bendras politikos gaires, kitose situacijo- 
se sprendimų priėmimas vyksta kur kas mažiau struktūrizuotu būdu ... Tokiais atvejais politinį pro- 
cesą geriau apibūdina neplanuojamo dreifavimo, negu sąmoningo konstravimo, įvaizdis ... Dar vie- 
na mišriojo skenavimo problema — fundamentinių ir inkrementinių sprendimų atskyrimas. 

(Ham and Hill, 1984:86) 


Vis dėlto jie pripažįsta, kad daugelis komentatorių šį modelį laiko priimtinu normaty- 
viniu modeliu (žr. ibid.). 

Tačiau Etzionio „mišraus skenavimo“ idėją reikėtų svarstyti platesnių jo intelektinių in- 
teresų ir minties raidos kontekste. Paskelbęs savo straipsnį apie „mišrųjį skenavimą“ (1967) 
Etzionis netrukus išleido didelį darbą The Active Society (1968), tad, norėdami suprasti 
straipsnio idėjas, turime jas įsprausti į bendresnę jo koncepciją. Knygoje The Active Socie- 

ty mišrusis skenavimas pasirodo baigiamajame antrosios dalies skirsnyje, kur kalbama apie 
„kibernetinius“ aktyviosios visuomenės aspektus. Toje dalyje Etzionis nagrinėja socialinį 
pažinimo kontekstą; aiškina, jog, tikrovės pažinimas yra kolektyvinis socialinis procesas; 
pabrėžia galios ir Žinių sąsają; kalba apie Žinių pasiskirstymą visuomenėje ir apie „Vvisuo- 
meninę sąmonę“. Jo įsitikinimu, racionalistiniai ir inkrementalistiniai modeliai yra ydingi 
ir negali būti pagrindu kuriant „aktyviąją visuomenę“. Tai yra tokia visuomenė, kur Žmo- 
nės, veikdami socialiniuose kolektyvuose, turi daugiau galimybių pažinti save ir atitinka- 
mai transformuoti visuomenę pagal savo išpažįstamas vertybes. Kaip ir Simonas, jis atme- 
ta psichoanalitines koncepcijas, tiesa, remdamasis kitokiu argumentu: 


joks žmogus negali išsilaisvinti kartu neišsilaisvinant visiems kitiems žmonėms, tad asmens trans- 
formacija neatsiejamai yra susijusi su visos bendruomenės transformacija. 
(Etzioni, 1968:2) 


Kaip ir Droras, jis pripažįsta, jog valdymas grindžiamas nepakankama informacija (Et- 
zioni, 1968:10), tačiau nemano, jog, šį informacijos stygių gali atstoti vien sprendimų pri- 
ėmimo tobulinimas. „„Postmodernioji“ visuomenės transformacija, anot Etzionio, reikalauja 
kur kas radikalesnės kaitos, kurios eigoje visuomenė kaip visuma turi aktyviai įsitraukti 
į „Visuomeninės sąmonės“ formavimo procesą. Šiuo požiūriu Etzionio „mišraus skenavi- 
mo“ idėja labai skiriasi nuo Droro technokratinio instrumentalizmo. Savo kontekste miš- 
raus skenavimo idėja yra transformacijos teorijos, politinį procesą siejančios su mažiau 
susvetimėjusia visuomene, sudedamoji dalis (žr. 3.10.2). 

Kaip reakcija į racionalistines versus inkrementalistines pozicijas atsirado daugybė įvai- 
riausių teorijų, siūlančių įvairių sprendimų priėmimo proceso tobulinimo receptų. Simoną, 
Lindblomą, Drorą ir Etzionį vienija jų įsitikinimas, jog sprendimų priėmimo procesą gali- 
ma tobulinti keičiant politinio proceso santykį su pažinimu ir informacija. Visos šios idėjos 
išreiškia tikėjimą, jog nerealistinei sisteminio racionalumo sampratai egzistuoja alternaty- 
va. Būtent šiuo požiūriu Simonas, Lindblomas, Droras ir Etzionis turi daug bendrų bruožų. 


+ G. Smith and D. May, „The artificial debate between rationalist and incrementalist 
models of decision making“, 1980 


Autoriai argumentuoja, jog racionalistų ir inkrementalistų ginčas yra gana dirbtinis. Abi pu- 
sės, suversdamos į vieną krūvą „esamybę“ ir „privalomybę“, deskripcinius ir preskripcinius mo- 
delius, remiasi tomis pačiomis epistemologinėmis prielaidomis. Autorių nuomone, nėra jokio pa- 
grindo vadovautis „esamybės“ ir „privalomybės“ koreliacijos prielaida. Jie abejoja, ar modelis, 
tarnaujantis abiem šioms funkcijoms, gali būti metodologiškai pagrįstas. Faktiškai ginčo pusės kalba 
apie labai skirtingus dalykus, vadovaujasi nevienoda sprendimų priėmimo proceso samprata. Au- 
toriai daro išvadą, kad toks apriorinis modelių konstravimas nėra itin naudingas norint suprasti 
sprendimų priėmimo realybę. Svarbiausias klausimas, kuris apeinamas racionalistų ir inkremen- 
talistų ginče, yra tai, kaip politiniai sprendimai operacionalizuojami, ir kaip patys politikos agentai 
operacionalizuoja „sprendimų priėmimo“ sąvoką. 6 

3.4.5 Ekonomika ir organizacinis sprendimų priėmimo kontekstas 


Firmos modelis, kuriuo daugiausia operuojama neoklasikinėje ekonominėje teorijoje, fir- 
mą traktuoja kaip organizaciją, kurios sprendimų priėmimo procesus valdo racionalus pel- 
no maksimizacijos siekis, pagal analogiją su savanaudžiu h0mo economicus, disponuojan- 
čių tobulomis žiniomis. Herbertas Simonas savo rašiniuose „Epistle to the economists“ 
(1955, žr. Simon, 1985:293) ir „A Behavioral Model of Rational Choice“ (Simon, 1957:241— 
60; žr. taip pat Simon, 1959) metė rimtą iššūkį ekonominio racionalumo sąvokai. 

Simonas teigia, jog modelis, postuluojantis racionalų ekonominį žmogų, disponuojan- 
tį beveik tobula informacija, „turintį neprieštaringą savo preferencijų aibę, gebantį ap- 
skaičiuoti visų alternatyvių savo elgsenos būdų naudą ... ir atrasti jo preferencijas labiau- 
siai tenkinantį elgsenos būdą“ (Slmon, 1955:241), jau negali būti laikomas racionalaus 
ekonominio veiksmo analizės pagrindu. Jis taip pat abejoja, remdamasis tam tikrais em- 
piriniais ir teoriniais argumentais, ar firma gali būti traktuojama kaip racionali, savo pel- 
ną maksimizuojanti organizacija. Kaip ir anksčiau jo nagrinėtuoju administracinių spren- 
dimų atveju, Simonas pabrėžia, jog racionalaus ekonominio pasirinkimo galimybės labai 
ribotos. Ekonominiam žmogui, kaip ir jo broliui - administraciniam žmogui, reikia radi- 
kalios revizijos. Simonas mus ragina 


globalinį ekonominio žmogaus racionalumą keisti į tokią racionalios elgsenos sampratą. kuri būtų 
suderinama su ta informacija ir su tais jos apdorojimo pajėgumais, kuriais realiai disponuoja gyvi 
organizmai, tarp jų ir žmogiškosios būtybės toje aplinkoje, kur tokie organizmai egzistuoja. 
(Simon, 1957a:241) 


Kad ir kokia patraukli ekonominio Žmogaus sąvoka būtų ekonomistui, ji, anot Simo- 
no, „neturi vietos organizacijų teorijoje“; tiesą sakant, ir daugelyje ekonomikos sričių ne- 
daug kas lieka iš klasikinės teorijos „prognostinės galios“, jeigu atsižvelgiame į riboto 
racionalumo tezę. Ekonominis žmogus, veikiantis tobulos informacijos pagrindu, yra ne- 
realizuojama abstrakcija ir todėl mūsų dėmesio centre turi būti ne racionalus pasirinki- 
mas, o tai, kokiais būdais organizacijose veikiantys individai, disponuodami ribota pa- 
žintine galia, mėgina dorotis su savo aplinka. 

1958 m. Herbertas Simonas kartu su Jamesu Marchu (Simon and March, 1958) pateikė 
pirmąją reikšmingą organizacijų teoriją, paremtą riboto racionalumo prielaida. Marchas (kar- 
tu su Richardu Cyertu) anksčiau buvo parašęs straipsnį, kuriame remiantis ta prielaida bu- 
vo analizuojama organizacijų struktūra ir firmų kainodaros strategija (Cyert and March, 
1955). Vėliau Marchas (kartu su Cyertu) plačiau išdėstė savo idėjas apie realią (priešingą 
nei tą, kurią postuluoja ekonominė firmos teorija) organizacijų elgseną dabar jau klasiki- 
niu tapusiame veikale 4 Behavioral Theory of the Firm (Cyert and March, 1963). 

Savo 1958 m. darbe Marchas ir Simonas sprendimų priėmimą traktuoja kaip „„proble- 
mų sprendimą“ riboto racionalumo sąlygomis. Jie pabrėžia, jog norėdami suprasti, kaip vyks- 
ta sprendimų priėmimo procesas, jį turime nagrinėti žmogiškojo pažinimo ribotumo kon- 
tekste. Paieškos ir pasirinkimo veikla vyksta tam tikrose ribose: šias ribas jie vadina „atli- 

kimo programomis“, kurios „įjungiamos“, kai žmonės skatinami imtis sprendimų. Tokio 
„programinio“ elgesio pavyzdžiu gali būti grandinė reakcijų, kurias gaisrinėje sukelia aliar- 
mo signalas. Jų nuomone, sprendimų priėmimas organizacijose primena veikiau tokį pro- 
graminį elgesį, o ne optimizavimą tobulos informacijos sąlygomis. Šią suboptimalaus spren- 
dimų priėmimo temą toliau plėtojo Cyertas ir Marchas (1963). Jie pateikė modelį, kuris 
firmą traktuoja kaip organizaciją, siekiančią įvairių tikslų: jai rūpi gamyba, inventorius, pro- 
dukcijos realizavimas, rinkų paieška ir pelnas. Realusis sprendimų priėmimas yra proce- 
sas, kuriam vykstant įvairios grupės firmos viduje derybomis siekia tarpusavio sutarimo 
arba kompromiso dėl to, kas laikytina patenkinamu sprendimu. Toks modelis paaiškina, 
kodėl firmos politikoje tiek daug nenuoseklumo ir prieštaringumo. Čia pateikiamas vaiz- 
das smarkiai skiriasi nuo to, kurį piešia Žomo economicus modelis, postuluojantis raciona- 
lų agentą, keliantį sau maksimizacinius tikslus ir siekiantį juos realizuoti tikslams neprieš- 
taraujančiomis priemonėmis. Cyerto/Marcho teorijoje tie tikslai yra daugialypiai, kintantys 
ir pasirenkami, kad patenkintų firmos viduje veikiančių koalicijų reikalavimus. Šie tikslai, 
kaip ir Simono administracinio žmogaus modelio atveju, yra ne optimalūs, o „priimtini'/ 
tenkinantys. Alternatyvų analizė yra veikiau sekvencinė, o ne sisteminė, ir jeigu tam tikra 
politika leidžia pasiekti „priimtino lygmens“ tikslus, jai neieškoma alternatyvų. Naujų al- 
ternatyvų paiešką skatina veikiau nesėkmės, negu racionalus vertinimas. Savo pobūdžiu 
sprendimų priėmimas yra reakcinis: veikiau siekiama mažinti netikrumą laikantis nustaty- 
tų procedūrų, bet nemėginama numatyti aplinkos pokyčių. Tad firma nėra monolitinė or- 
ganizacija, ji yra veikiau skirtingų koalicijų, tikslų bei interesų konglomeratas. Netikrumas 
ateina ne tik iš išorinės aplinkos, nes sprendimų priėmėjas susiduria ir su vidaus aplinkos 
netikrumu. Sprendimų priėmimas vyksta ne pagal racionalaus pasirinkimo modelį; veikiau 
jam būdingi tokie bruožai: konflikto kvazisprendimas; netikrumo vengimas; problemų pa- 
ieška (žr. „šiukšlių dėžės“ analogiją, toliau); ir adaptavimosi bei mokymosi procesas. Žo- 
džiu, firma vadovaujasi tenkinimosi, o ne maksimizacijos principu ir savo sprendimus pri- 
ima remdamasi toli gražu ne visos reikiamos informacijos ir visų reikšmingų alternatyvų 
analizės pagrindu. Gyvename veikiau absurdo, o ne racionalumo pasaulyje. 

Vėliau straipsnyje, parašytame kartu su Cohenu ir Olsenu, buvo iškelta idėja, kad viena 
šio sprendimų priėmimo modelio apraiškų yra tai, ką jie vadina „šiukšlių dėžės“ mode- 
liu (Cohen et al., 1972; March and Olsen, 1976): 


Įsivaizduokime atrankos procedūrą, kai atrankos vykdytojai į šiukšlių dėžes meta įvairias nepriimti- 
nas problemas ir jų sprendimus. Konkrečios šiukšlių dėžės turinys iš dalies priklausys nuo to. ko- 
kiomis etiketėmis pažymėtos kitos šiukšlių dėžės, tačiau jis taip pat priklausys nuo to. kokios šiukš- 
lės tuo momentu gaminamos. nuo šiukšliadėžių etikečių asortimento ir nuo to. kaip greitai šiukšlės 
surenkamos ir pašalinamos. 

(March and Olsen, 1976:26) 


Reziumuodami šią idėją antrajame knygos The Behavioural Theory of the Firm (1992) 
leidime Cyertas ir Marchas pažymi, jog sprendimų priėmimo procese esama tam tikros 
tvarkos, tiesa, ne konvencinės. 

Šiukšlių rūšiavimo procese atsiranda egzogeninių pasirinkimo galimybių. sprendimų ir sprendimų 
priėmėjų. Tvarkos logika čia yra veikiau temporalinė, nei hierarchinė ar priežastinė. Problemos ir 
sprendimai prikabinami prie pasirinkimų ir taip susiejami tarpusavyje ne tik tikslų ir priemonių san- 
tykiais. bet ir vienalaikiškumo santykiu. Ribiniu atveju beveik kiekvienas sprendimas gali būti su- 
sietas beveik su bet kuria problema —- jeigu jie yra vienalaikiai. 

(Cvert and March, 1992:235) 


„Šiukšlių dėžės“ modelis postuluoja situaciją, kai tam tikros problemos turi prie jų 
prikabintus sprendimus, kitos jų neturi, o kai kurie sprendimai klajoja aplink ieškodami 
problemų, prie kurių galėtų prisikabinti. Sprendimų priėmėjai gali išmesti problemą arba 
sprendimą į bet kurią po ranka esančią šiukšlių dėžę arba į tą, kurioje dar gali įtilpti pro- 
blema/sprendimas. Šiukšliadėžių analogija vaizdžiai parodo, kad reiškiniai, problemos ir 
sprendimai yra margas ir netvarkingas kratinys, kad jų identifikavimo būdas priklauso nuo 
laiko, kada į juos atkreipiamas dėmesys, ir nuo turimų dėžių, į kurias jie sumetami. Mo- 
delis remiasi prielaidomis, kad vertybės yra nebendramatės, pažinimas nepatikimas, tai- 
syklės sudėtingos, ir kad sprendimų priėmimas daugeliu požiūrių yra (kaip teigia Edel- 
manas) simbolinė veikla (Cyert and March, 1992:235-238). Žvelgiant iš šio modelio per- 
spektyvos, sprendimų priėmimo procesas yra kur kas mažiau racionalus, nei suponuoja 
tradicinės ekonominės ir organizacinės jo teorijos. Autoriai taip apibūdina savo pozicijos 
skirtumą nuo racionalistinio modelio: 


Klasikinės idėjos apie organizacinio sprendimų priėmimo proceso tvarką grindžiamos dviem tarpu- 
savyje susijusiomis prielaidomis. Pirma. kad įvykiai bei veiksmai gali būti susieti priemonių ir tiks- 
lų, priežasčių ir padarinių grandine. Tad ši priklausomybė gali įvesti tvarką problemų ir sprendimų 
santykiuose bei proceso dalyvių sąveikose. Antroji prielaida postuluoja, jog organizacijos yra hierar- 
chinės struktūros. kur aukštesnieji lygmenys, įgyvendinant pasirinktą politiką. kontroliuoja Žemes- 
nius. Tačiau koncepcijos, kurios kuriamos tokių tvarkos sąvokų pagrindu, neįvertina realaus spren- 
dimų proceso kompleksiškumo ir painumo mastų ...Daugelis dalykų atsitinka vienu metu; politinė 
technologija kinta ir yra menkai suprantama; koalicijos, preferencijos ir suvokiniai kinta; problemos, 
sprendimai, progos, idėjos, žmonės ir rezultatai yra susipynę taip. kad jų interpretacijos nėra patiki- 
mos, O jų ryšiai nėra aiškūs; veiksmai vienoje organizacijos dalyje dažnai atrodo beveik nesusiję su 
veiksmais kitoje jos dalyje; pasirinkta politika nevykdoma; sprendimų priėmimo arenoje nuolat kei- 
čiasi veidai. 

(Cyert and March, 1992:232-233) 


Iš pradžių Cyertas ir Marchas savo teoriją kėlė kaip verslo sprendimų priėmimo te- 
oriją. Tačiau, jų manymu, ji teikia įtikinamą sprendimų priėmimo vaizdą ir tokiose „ne 
verslo“ organizacijose, kaip valstybės departamentai, vykdomosios valdžios įstaigos, li- 
goninės, mokyklos ir profesinės asociacijos. Anot autorių, jų siūloma „bihevioristinė“ (be- 
havioral) firmos teorija turi daug panašumų su Simono idėjomis apie sprendimų priėmi- 
mą, taip pat su kai kurių socialinių psichologų (tokių kaip Argyrisas) koncepcijomis. Jie 
taip pat mano, jog jų idėjas apie racionalistinių sprendimų priėmimo modelių ribotumą 

patvirtina vėlesni politinių mokslų atstovų bei kitų darbai (Allison, 1971; Janis and Mann, 
1977). Jų nuomone, pirminę jų tezę plėtoja keturios organizacijų tyrimo kryptys: 


l. 


Teorijos, kurios pabrėžia kompleksinį organizacijų aplinkos pobūdį. „Ekologinės“ 
organizacijų Koncepcijos parodo, jog sprendimų priėmimui įtaką daro kompleksi- 
nės sąveikos organizacijų viduje, santykiai tarp organizacijų ir santykiai su plates- 
ne aplinka, o ne vien vidiniai atskiros organizacijos santykiai, kaip tai postuluoja 
įprastas sprendimų priėmimo modelis (žr. 3.46, 4.3.7, 4.6.3). 


„ Tinklų teorijos, parodančios, jog šiuolaikinėse organizacijose sprendimų priėmimas 


jau negali būti adekvačiai suprastas jį interpretuojant hierarchinių struktūrų termi- 
nais. Šiame modelyje sprendimų priėmimas interpretuojamas kaip skirtingų tam tik- 
ro „tinklo“ komponentų sąveikos rezultatas, o ne kaip vėberiškos biurokratijos pro- 
duktas (žr. 3.4.6 ir 2.10). 

„Dėmesio mozaikos“ teorijos, kurios sprendimų priėmimo procesą traktuoja vei- 
kiau kaip suirutę, o ne kaip kokios nors tvarkos apraišką. Problemų aktualizavi- 
mas apibūdinamas kaip kaprizingas ir nenuspėjamas procesas, beveik nieko ben- 
dra neturintis su tuo, ką galima būtų pavadinti „sisteminiu racionalumu“. Sprendi- 
mų priėmimas yra nestabilus procesas, kurį iš šalies veikia įvykiai, žmonės, kitų 
problemų sprendimo reikalavimai ir t.t. (žr., pvz., Kingdon, 2.10.3 skirsnyje). 


„ Teorijos, kurios sprendimų priėmimo procesą traktuoja veikiau kaip simbolinių, o 


ne realių pastangų apraišką (žr., pvz., Edelman, 2.9.2 skirsnyje). 


Toliau (ir 4.3.7 bei 4.6.3 skirsniuose) nagrinėsime firmos teorijos plėtros aspektus ti- 
riant tarporganizacinį ir tarpvaldinį viešosios politikos formavimo kontekstą. 


3.4.6 Tarporganizacinis ir tarpvaldinis kontekstas 


Tarporganizaciniai santykiai 


Organizacijų gyvenimo įvykius sukelia kompleksinis „ekologinis“ organizacijų egzistencijos pobū- 


dis. Šiuolaikinės firmos — tai paprastai didelės susisiekiančių dalių sistemos, veikiančios platesnia- 


me verslo ir rinkų komplekse ... Jų veiklos rezultatus lemia ne tiek atskiroje firmoje priimami spren- 


dimai, kiek sudėtinga organizacijų ir jų dalių tarpusavio sąveika. 
(Cyert and March, 1992:233) 


Ši tarporganizacinės sąveikos tema buvo plėtojama „tarporganizacinių santykių“ stu- 
dijose (žr. Evans (ed.), 1976). Pirmiausia čia pasireiškė bihevioristinės (behavioral) te- 
orijos atstovai, tokie kaip Philipsas (1960) ir Williamsonas (1965, 1975, 1985). Jie pa- 
rodė, jog sprendimų priėmimo analizė turi atsižvelgti į tolydžio platėjančius ir sudė- 
tingėjančius organizacijų santykius. Šiame modelyje sprendimai aiškinami kaip „įvai- 
rialypės sąveikos“ organizacijų vidaus struktūroje ir tinkluose, kuriems jos priklauso, 
rezultatas. 

Williamsono argumentai turėjo ypatingos reikšmės plėtojant tarporganizacinių san- 
tykių tyrimus, nes juose buvo pateikta sąvokinė schema, pagal kurią organizacinė kai- 
ta gali būti konceptualizuojama „hierarchijos“ arba „rinkos“ sąvokomis. Anot William- 
sono, hierarchinė tvarka atsiranda tada, kai rinkos mechanizmai nesukuria efektyvių or- 
ganizacinių struktūrų. Šis modelis grindžiamas Simono riboto racionalumo idėja, Coa- 
se'o transakcijų kaštų teorija (1937; žr. 3.6.3) ir žmogiškojo egoizmo bei oportunizmo 
idėja. Williamsonas teigia, jog struktūriškai sudėtingos organizacijos, siekdamos efek- 
tyvumo tam tikromis sąlygomis, keičia savo „U“ struktūrą, kur veikia hierarchija, or- 
ganizuojama pagal „universalų“ funkcinį principą, į „M“ struktūrą, arba „multifunkci- 
nę“ organizacinę, struktūrą. „M“ formos struktūra, kai organizacijos decentralizuoja- 
mos į palyginti nepriklausomus arba pusiau autonominius vienetus (organizuojamus „U““ 
formos pagrindu), padeda įveikti riboto racionalumo problemas didelėse hierarchijose 
ir leidžia išnaudoti oportunistinę elgseną; taip ji sukuria sistemą, kur gali būti palygi- 
nami skirtingų padalinių veiklos rezultatai, kitaip sakant, sukuria savotišką rinką pa- 
čios firmos viduje. Šios teorijos implikacijos viešajam sektoriui: sudėtingame netikru- 
mo pasaulyje didesnio efektyvumo (mažesnių transakcijų kaštų) galima pasiekti kei- 
čiant hierarcines „U“ struktūras tokiomis struktūromis, kurios jau veikia didelėse šiuo- 
laikinėse korporacijose, Kur sprendimai priimami decentralizuotoje vidaus rinkoje. Wil- 
liamsono modelyje, viešosios agentūros, kaip ir didžiosios firmos, mėgindamos dorotis 
su savo problemomis (ir suvokdamos racionalumo ribotumą) ir norėdamos mažinti tran- 
sakcijų kaštus, tampa labiau „multifunkcinėmis“ struktūromis. Be to, visur, kur rinka 
yra efektyvesnė už biurokratiją, valdžia turi išnaudoti rinkos principais grindžiamo or- 
ganizavimo galimybes — „privatizuoti“ arba išnuomoti savo turtą (žr. taip pat 3.6.3; ir 
Self, 1993). 

Šią tarporganizacinės priklausomybės idėją taip pat kėlė septintojo ir aštuntojo de- 
šimtmečio organizacijų sociologijos teoretikai aiškindamiesi, kokiu būdu sprendimų pri- 
ėmimo procesą veikia: tarpusavio priklausomybė (Aiken and Hage, 1968; Aldrich, 1976; 
Yuchtman and Seashore, 1967); „organizaciniai laukai“ (Warren, 1967); „organizacinės 
aibės“ (Evan, 1972); „tinklai“ (Turk, 1970; Benson, 1975). Tokia analizė rodė, jog jau 
nesitenkinama elgsenos organizacijų viduje analize, veikiau mėginama parodyti, jog šiuo- 
laikinėje visuomenėje sprendimų priėmimas vyksta labai sudėtingoje, kompleksinėje ap- 
linkoje. Sprendimų priėmimas traktuojamas kaip „jungtinis sprendimų priėmimo“ pro- 
cesas (Tuite, 1972), susiejantis organizacijas bei agentus į bendrą „organizacinį pulą“ 
(Hjern and Porter, 1981). Kuo sudėtingesnė visuomenė, tuo labiau jos sprendimų pri- 
ėmimo struktūroms yra būdingi tarporganizacinės struktūros bruožai (plačiau apie tai 
žr. 4.3.7 ir 4.6.3). 


Tarpvaldiniai santykiai 

Idėją, jog problemų kompleksiškumas generuoja tarporganizacines struktūras bei sąvei- 
kas, paremia įvairios koncepcijos, analizuojančios „tarpvaldinius“ santykius; joms didžiau- 
sios įtakos padarė tik ką aptartosios teorijos. Tarpvaldinių santykių analitikai siekia išsi- 
aiškinti, kaip tarpusavyje sąveikauja įvairių tipų valstybinės institucijos. Viena svarbiau- 

sių šios srities studijų yra Hanfo ir Sharpfo redaguotas straipsnių rinkinys (1978), kuria- 
me aptariama centrinės ir vietos valdžios institucijų sąveika tiek unitarinėse, tiek federa- 
cinėse sistemose. Rhodesas (1992:320—322) pastebi, kad šioje teoriškai įvairialypėje ty- 
rimų srityje galima išskirti keletą krypčių: 


viešosios administracijos kaitos tyrimai, savo dėmesį telkiantys į vyriausybinių 
sprendimų priėmimo procedūrų bei institucijų kaitos reiškinius (pvz., į tai, kaip 
praktikoje vyksta decentralizavimas arba centralizavimas; arba į tai, kokie „part- 
nerystės“ santykiai klostosi vietos valdžios lygmeniu); 

„naujosios dešinės“ koncepcijos, kurios, pasinaudodamos „viešųjų sprendimų“ te- 
orija bei rinkos modeliais, siekia pertvarkyti valstybės valdymą (propaguoja, pa- 
vyzdžiui, privatizavimą ir valstybinių paslaugų tiekimo komercializavimą); 
centro ir periferijos koncepcijos, kurios analizuoja centrinės valdžios, jos institu- 
cijų ir interesų grupių santykį su teritorine periferija (analizuojama, pavyzdžiui, tai, 
kaip periferines teritorijas išnaudoja ir kolonizuoja centras); 

radikaliosios koncepcijos, kurios, analizuodamos galios santykius valstybės vidu- 
je, remiasi neomarksistinėmis ir neovėberiškomis teorijomis (pavyzdžiu gali būti 
teorija, kad vietos ir centrinė valdžia sudaro „dvilypę valstybę“; Žr. 3.3.3); 
tarpvaldinių santykių koncepcijos, jų pavyzdžiu gali būti Hanfas (1978), nagrinė- 
jantis „neopliuralistinių“ valdymo „tinklų“ kaitą (žr. taip pat 2.10.2 apie politikos 
„tinklus“). 


Pastaraisiais dešimtmečiais, federacinių sistemų tarpvaldiniams santykiams tampant vis 
labiau sudėtingiems ir fragmentuotiems, „tarpvaldinių“ santykių tyrimai suaktyvėjo tiek 
federacinėse, tiek unitarinėse valstybėse (žr. Harman, 1992; Keller and Perry, 1991). Plačiai 
taikomas analizės metodas, derinantis tarporganizacines ir tarpvaldines koncepcijas, — tai 
vadinamosios „priklausomybės nuo išteklių“ arba pavaldumo teorijos, kurios aiškina, kaip 
priklausomybė nuo išteklių/pavaldumas (žr. Yuchtman and Seashore, 1967; Aldrich, 1976) 
gali struktūrizuoti sprendimų priėmimo kontekstą (žr. 4.3.7) 


3.5 VIEŠŲJŲ SPRENDIMŲ TEORIJA 
IR SPRENDIMŲ PRIĖMIMAS 


+ Pagrindiniai tekstai 


Galima pradėti nuo Tullocko The Vote Motive (1976), nedidelės knygelės, kurioje pateikiamas 


prieinamas viešųjų sprendimų teorijos įvadas. 


Lane (1993) pateikia gerą teorijos apžvalgą ir gali būti Downso (1967), Niskaneno (1971) ir 
Muellerio (1989) įvadas. 

Dar trys svarbūs veikalai yra Dunleavy (1986, 1991) ir Self (1993). Pastarajame pateikiama 
viešųjų sprendimų teorijos ir jos praktinio taikymo keliose šalyse apžvalga. 9 

3.5.1 Ekonomika ir viešieji sprendimai 


Teoretikai, analizuojantys biurokratijos galią politiniame procese, pabrėžia, jog vienas svar- 
biausių šiuolaikinės valstybės bruožų yra biurokratijos arba, anot Galbraitho, techno- 
kratijos, tarnaujančios savo pačios, o ne visuomenės interesams, ekspansija. Ypatingą dė- 
mesį šiam reiškiniui skyrė vadinamoji „viešųjų sprendimų“ mokykla, kurios idėjos smar- 
kiai veikė aštuntojo ir devintojo dešimtmečio politines darbotvarkes. Mokyklos ištakos 
sietinos su Gordono Tullocko, Anthony Downso ir Williamo Niskaneno darbais. Jos įta- 
ka viešajai politikai, ypač JAV ir Britanijoje, buvo didžiulė. Iš dalies tai paaiškinama tuo, 
kad viešųjų sprendimų teorijos argumentai apie biurokratinį ekspansionizmą sulaukė rimtos 
politinių partijų paramos, teikiamos per „minties tankus“ (žr. Self, 1993). 

Gordono Tullocko darbai laikomi vienu iš ankstyviausių indėlių į viešųjų sprendimų 
teoriją, nors juose dar nėra akcentuojami ekonominiai teorijos aspektai. Jo kritinės tezės 
apie biurokratijos savanaudiškumą grindžiamos jo darbo JAV Valstybės departamente pa- 
tirtimi (Tullock, 1965). Be to, kritinė partijų konkurencijos bei jos padarinių analizė, at- 
likta kartu su Buchananu (Buchanan and Tullock, 1962), padėjo pagrindą debatams dėl 
biurokratijos galios ir ekonominių problemų politizavimo pavojaus, kurį vėlesni teoreti- 
kai, tokie kaip Niskanenas, analizavo naudodamiesi ekonominiais modeliais. 1976 m. Eko- 
nominių reikalų institutas (/nstitute for Economic Affairs), „minties tankas“ Londone, iš- 
leido vėliau išpopuliarėjusį pamfletą (Tullock, 1976) ir keletą kitų svarbiausių viešųjų 
sprendimų teorijos tekstų, tarp jų Buchanan (ed.) (1978) ir Niskanen (1973). Pasak Tul- 
locko, analizuojant politiką, politikos formavimą ir biurokratiją, turi būti remiamasi ta pačia 
savo naudos maksimizavimo prielaida, kuria remiamasi aiškinant firmų, verslininkų ir var- 
totojų elgseną. Tuo remiantis galima padaryti keletą išvadų: 

+ Siekdamos laimėti balsų, partijos Žarstosi nepamatuotais pažadais. 

+ Atėję į valdžią politikai turi kažką duoti mainais už palaikymą; dėl to didėja biu- 

džeto išlaidos. 

+ Biurokratai maksimizuoja savo pačių, 0 ne visuomenės naudą. Vadinasi, jie nuolat 

siekia plėsti savo biurus ir vis daugiau pinigų reikalauja savo departamentams. 

+ Liberaliosios demokratijos politiniai procesai nėra pajėgūs sutramdyti politinės ir 

biurokratinės galios ekspansijos. 


Tuo remiantis jis daro išvadą, jog, išsipūtusios valdžios problema turi būti sprendžiama 
plečiant rinkos funkcionavimo sritį ir taip silpninant biurokratinio savanaudiškumo galią 
bei balsų maksimizavimo motyvą. Tad Tullockas, kaip ir kiti viešųjų sprendimų teorijos 
atstovai. siūlo į biurokratiją Įtraukti konkurencijos elementų — kontraktizuojant (contrac- 
ting-out) viešųjų paslaugų tiekimą, privatizuoti tam tikras viešųjų sprendimų valdas, didin- 
ti valstybinių departamentų tarpusavio konkurenciją taikant atlygio už rezultatą principą. 
1976 m. pamfleto pateiktoji analizė ir siūlymai iš pradžių nesulaukė didelio dėmesio, ta- 
čiau nuo devintojo dešimtmečio susidomėjimas jais nuolat augo (žr. Self, 1993; Pirie, 1988). 

Teorijas, kuriomis rėmėsi Tullocko argumentacija, nuodugniausiai išdėstė Anthony 
Downsas ir Williamas Niskanenas. 

Anthony Downsas 
Downsas, kurį jau sutikome antrojoje dalyje (2.3.1, 2.11.5), parašė svarbių darbų, anali- 
zuojančių biurokratijos elgseną. Jo knyga /nside Bureaucracy (1967) buvo parašyta ga- 
vus grantą iš RAND korporacijos, kurios tyrimus finansavo JAV karinės oro pajėgos. Joje 
mėginama „pateikti naudingą biurokratinio sprendimų priėmimo teoriją“, kuri leistų „ana- 
litikams prognozuoti kai kuriuos biurų elgsenos aspektus ir biurus suvokti bendresnės so- 
cialinių sprendimų priėmimo teorijos kontekste“ (Downs, 1967:1). Downsas pradeda nuo 
postulato, jog sprendimų priėmimą biurokratijose lemia savanaudiški interesai. Knygos 
struktūrą nusako 16 „dėsnių“ dedukcija, kuri pradedama nuo šių hipotezių: pareigūnai 
savo tikslų siekia racionaliomis priemonėmis; jie vadovaujasi savanaudiškomis paskato- 
mis; socialines organizacijos funkcijas smarkiai veikia jos vidinė struktūra, ir vice versa. 
Iš šių hipotezių ekstrapoliuojami tokie dėsniai (sic): 
+  Didėjančio konservatizmo dėsnis: jeigu organizacijos nepatiria spartaus augimo ar 
personalo cirkuliacijos, sendamos jos tampa konservatyvesnės. 
+  Hierarchijos dėsnis: didelėse organizacijose, veikiančiose ne pagal rinkos princi- 
pus, koordinacija reikalauja hierarchinės tvarkos. 
+  Didėjančio konserverizmo dėsnis: Wlgainiui pareigūnai turi tendenciją tapti konser- 
vatoriais. 
+ Netobulos kontrolės dėsnis: didelėse organizacijose niekas nepajėgia kontroliuoti 
jos elgsenos. 
+ Mažėjančios kontrolės dėsnis: kuo didesnė organizacija, tuo silpnesnė jos vadovy- 
bės kontrolės galia. 
+ Mažėjančios koordinacijos dėsnis: kuo didesnė organizacija, tuo blogesnė koordi- 
nacija. 
+ Galios poslinkio dėsnis: nekontroliuojamas konfliktas stiprina aukštesniųjų valdy- 
mo grandžių galią. 
+ Kontrolės dvigubėjimo dėsnis: mėginimai kontroliuoti didelę organizaciją papras- 
tai baigiasi dar vienos organizacijos sukūrimu. 
+ Kontrolės ekspansijos dėsnis: informacijos kiekis, kurio reikalauja biurai, prižiū- 
rintys kitus biurus, turi tendenciją didėti. 
+  Kontrakontrolės dėsnis: aukščiausiojo lygmens pareigūnams mėginant griežčiau kon- 
troliuoti savo pavaldinius, šie imasi veiksmų, leidžiančių išvengti didesnės kontrolės. 
+ Nemokamų gėrybių dėsnis: nemokamų gėrybių paklausa auga iki ribinių tiekėjo 
pajėgumų. 
+ Nepiniginio įkainojimo dėsnis: jeigu organizacijos nereikalauja pinigų už savo pa- 
slaugas, jos randa kitokių savo produkto racionavimo ir normavimo būdų. 
+ Savanaudiškos ištikimybės dėsnis: pareigūnai ištikimai tarnauja organizacijoms, ku- 
rios jiems garantuoja užimtumą ir karjeros galimybes. 
+ Tarporganizacinio konflikto dėsnis: visos didelės organizacijos turi tendenciją kon- 
fiktuoti su socialinėmis agentūromis, su kuriomis joms tenka bendradarbiauti. 
+ Atsveriančių tikslų spaudimo dėsnis: veikiant nesuderinamiems naujovių diegimo, kon- 
trolės ir koordinacijos reikalavimams kyla konfliktas tarp tikslų įvairovės ir jų darnos. 

Anot Downso, individualūs pareigūnai vadovaujasi skirtingomis paskatomis, kurių pa- 
grindu susiformuoja skirtingi biurokrato tipai: 

+ Karjeristams rūpi jų galia, pajamos ir prestižas; 

+ Konservatoriai siekia minimizuoti kaitą; 

+ Fanatikai entuziastingai palaiko ir vykdo tam tikrą politiką arba programą; 

+  Patronai savo interesus sieja su savo biuro vaidmens ir jam skiriamų išteklių mak- 
simizavimu; 

+  Valstybininkai įsivaizduoja žiną, kas yra viešasis interesas, ir siekia didinti savo 
galią, kad galėtų jam pasitarnauti. 


Skirtingi pareigūnų tipai gali vadovautis skirtingais bendrais motyvais, kuriuos jis su- 
skirsto į grynuosius ir mišriuosius: 
+ Grynas savanaudiškumas: 
galia 
piniginės pajamos 
prestižas 
patogumas (priešinimasis kaitai, kuri reikalauja papildomų asmeninių pastangų, 
palaikymas to, kas mažina tokių pastangų reikalingumą) 
saugumas (maža patogumo praradimo tikimybė) 


+ Mišrioji motyvacija 
asmeninė ištikimybė (darbo grupei, organizacijai, jos tikslams) 
didžiavimasis darbo rezultatais 
noras pasitarnauti visuomenei 
pasišventimas specifinei veiksmo programai. 


Egzistuoja ne tik skirtingi biurokratų tipai, bet ir skirtingi biurų tipai, kurių bruožus 
lemia biurokratinio gyvenimo ciklo fazė: seni jie ar nauji, dideli ar maži. Nors biurų ir 
biurokratų motyvacija skiriasi, jų maksimizacinis tikslas visada išlieka tas pats — augti ir 
plėstis. Šis ekspansijos siekis lemia tai, kad biurokratijos gyvenime konfliktas yra nor- 
ma. Taigi kad biurokratai nepradėtų tarnauti tik savo pačių, o ne visuomenės interesams, 

Downsas siekia pateikti prognostinį modelį, t.y. jis mano, jog jo analizė paaiškina biu- 
rokratijos ekspansiją kaip tam tikrų „dėsnių“ veikimo padarinį ir atskleidžia, kaip priklau- 
somai nuo interesų maksimizavimo būdų kinta biurokratų bei biurų motyvacija. Modelio 
kritikai jo prielaidas apie savanaudiškumą, hierarchiją ir dydį ginčija kaip lemiamus biu- 
rokratinės elgsenos veiksnius. 


Williamas Niskanenas 

Downso modelis remiasi daugiausia psichologinės motyvacijos teorija, o Niskanenas 
(1971) operuoja neoklasikinės ekonominės teorijos sąvokomis. Jis pradeda nuo tos pa- 
čios prielaidos: individai maksimizuoja savo naudą. Jis postuluoja, jog teorijas, kurios 

modeliuoja pelno siekiančių firmų elgseną, galima taikyti ir biurokratijos analizei. Kaip 
firmos siekia maksimizuoti pelną, taip panašiai ir tie, kurie dirba biuruose arba patys biurai 
siekia maksimizuoti savo biudžetą ir biuro dydį. Jo nuomone, taip vyksta todėl, kad tik 
plėsdami biurą ir didindami jo biudžetą biurokratai gali maksimizuoti savo naudą. Šią 
galimybę jiems teikia būdas, kuriuo biurai skirsto išteklius ir priima sprendimus. Šis bū- 
das skiriasi nuo to, kaip rinkose priimami sprendimai bei paskirstomi ištekliai. Rinkose 
sprendimai priimami siekiant maksimizuoti skirtumą tarp ribinės naudos ir ribinių kaštų, 
t. y. skirtumą tarp didėjančių kaštų ir pajamų tiekiant papildomą gėrybės vienetą. Tačiau 
biuras, kitaip nei firma, nežino savo pajamų, todėl ribinį naudingumą gali padidinti tik 
didindamas biuro biudžetą. Jis tai gali daryti, nes patys politikai yra spaudžiami savo pa- 
sižadėjimų didinti viešąsias išlaidas. 


Modelio įvertinimas 
Iš pirmo žvilgsnio modelis įtikinamai pagrindžia paplitusį įsitikinimą, jog, biurokratai rū- 
pinasi tik savo interesais. Šią koncepciją išpopuliarino televizijos serialai Yes Minister ir 
Yes Prime Minister, kur biurokratai vaizduojami kaip savanaudžiai tipai, nesirūpinantys 
visuomenės interesais. 

Tačiau modelis kelia rimtą metodologinę problemą, būtent, kad jį sunku patikrinti ar- 
ba falsifikuoti. Tarus, kad palyginti su tais, kurie dirba pelno siekiančiose firmose, mes 
nedaug žinome apie biuruose dirbančių individų naudą ir kaštus, teiginys, jog tam tikras 
biuras esąs „per didelis“, atrodo gana savavališkas. Empiriniai biurų biudžeto maksimi- 
zavimo tyrimai neteikia duomenų, patvirtinančių šią teoriją. Idėja, kad biurokratinis spren- 
dimų priėmimas grindžiamas savanaudiškais biudžeto didinimo motyvais, daugiau įtakos 
padarė ne savo empiriniu, bet normatyviniu (antibiurokratiniu) turiniu. Ji leidžia sufor- 
muluoti kai kuriuos naudingus apibrėžimus bei tipologijas, tačiau kalbant apie jos aiški- 
namąją galią, tezė, jog biurokratija vadovaujasi savanaudiškais siekiais, kuriuos galima 
realizuoti tik didinant biudžetus bei plečiant biurus, atrodo gana primityvi. Kaip matyti 
Downso modelyje, tos motyvacijos diapazonas daug platesnis ir įvairesnis, nei tos rūšies 
savanaudiškumas, kurį Niskanenas postuluoja kaip biurokratijos elgsenos pagrindą. Nors 
yra tam tikrų duomenų, liudijančių, jog „„savanaudiškumas“ gali būti biudžeto didinimo 
ir biuro plėtimo paskata, toli gražu jo nepakanka viešojo sektoriaus ar biurų dydžio kai- 
tai paaiškinti. Lewinas pabrėžia: 


Plačios diskusijos dėl šios hipotezės atskleidė tiek daug jos trūkumų, jog kyla rimtų abejonių. ar ji 
apskritai atskleidžia bent vieną esminį vakarietiškosios biurokratijos bruožą. Kaip atrodo. faktai jos 
nepatvirtina. Žodžiu, biudžeto maksimizavimo hipotezė nėra empiriškai pagrįsta. 

(Lewin, 1991:97) 


Tačiau tai nereiškia, kad naudojimasis ekonomine analize nieko neduoda viešosios po- 
litikos tyrinėtojui. Biudžeto maksimizavimo hipotezė, išlaisvinus ją nuo jos ideologinių 
sąsajų bei motyvų, teikia svarbių įžvalgų ir kelia svarbių problemų. Vienas žinomiausių 
šios mokyklos kritikų teigia: 

Viešųjų sprendimų teorijos nuopelnai turtinant politinių mokslų metodus naujų formų loginiais bei 
matematinias modeliais bei plečiant jų tyrimų sritį yra ... neginčytini. 

Institucionalistinė viešųjų sprendimų teorija turėtų būti papildyta realistiškesniais ir teoriškai įvai- 
resniais politinių reiškinių aiškinimais. 

(Dunleavy, 1991:259) 


Downso ir Niskaneno modeliai buvo iškelti pokario laikais, kai išties vyko biuro- 
kratijos ekspansija. Tačiau devintąjį dešimtmetį paaiškėjo, jog biurokratija (ir privataus 
sektoriaus organizacijos) gali funkcionuoti ir kitaip. Biurų ekspansijos tezė, remdamasi 
„savanaudiškumo“ prielaida, visada atrodė metodologiškai silpna, tačiau devintąjį dešimt- 
metį atsiskleidė ir kitas rimtas viešųjų sprendimų teorijos trūkumas. Daugelyje pramoni- 
nių šalių sumažėjo viešųjų tarnautojų, nes vis daugiau rinkai buvo perleidžiama tų už- 
duočių, kurios anksčiau buvo laikomos biurokratijos valda. Pats Downsas aiškino, jog 
biurokratija „niekur neišeis“, nes yra tokių socialinių funkcijų, kurios „turi būti atlieka- 
mos ne rinkos organizacijų“ (Dons, 1967:32). Tai nereiškia, kad jos bus atliekamos op- 
timaliai, bet, pasak Downso, visada išliks tam tikros paslaugos bei funkcijos, kurioms 
„būtina“ hierarchija. 

Tačiau, kaip rodo pastarųjų dviejų dešimtmečių patirtis, daugelyje pramoninių ir besi- 
vystančių šalių pati idėja, kad egzistuoja specifinė „ne rinkos“ sprendimų priėmimo sri- 
tis, jau kelia abejonių. Antai Britanijos atveju biurokratija buvo radikaliai apkarpyta ir 
perkratyta. 


3.5.2 Viešujų sprendimų modelio alternatyvos 


Viešųjų sprendimų teorija padarė didelį poveikį viešosios politikos teorijai ir praktikai 
(bendrą kritinį teorinį ir praktinį jos įvertinimą pateikia Self (1993); Stretton and Orchard 
(1994)). Tačiau egzistuoja keletas alternatyvių koncepcijų, analizuojančių tos pačios rū- 
šies problemas, kurios domina viešųjų sprendimų teoretikus. Šiame skirsnyje panagrinė- 
sime tris iš jų: 

+ vadybos teorijos; 

+ biuro formavimo modelis; 

+ „neortodoksinė“ ekonomika. 


Vadybinės žmogiškosios motyvacijos ir organizacijų elgsenos teorijos 

Mažiausiai įtikinamas viešųjų sprendimų teorijos aspektas yra tai, kad žmogiškoji moty- 
vacija joje apribojama individualaus savanaudiškumo paskatomis. Žinant, kokį poveikį 
vadybinės idėjos turėjo viešojo sektoriaus analizei bei reformai (Van Strien, 1982:24), 
verta panagrinėti ginčą dėl žmogiškosios motyvacijos pačioje vadybos teorijoje (ir prak- 
tikoje). „Mokslinė“ ir „klasikinė“ vadybos teorija, kaip ir viešųjų sprendimų mokykla, 
remiasi ta pačia prielaida apie žmogiškąją elgseną — individas yra savo naudos maksi- 
mizatorius. 

F. W. Tayloras buvo inžinierius ir žmogiškųjų būtybių elgseną organizacijose inter- 
pretavo inžinerinėmis sąvokomis (žr. Taylor, 1911). Organizacijos yra mašinos (arba turi 
būti panašios į mašinas). Kaip ir ekonominiame modelyje, inžineriniame modelyje taria- 
ma, jog sraigteliai, sudarantys organizacijos mašiną, siekia maksimizuoti savo uždarbį, o 
didesnis organizacijos efektyvumas yra produkcijos, tad ir uždarbių didinimo priemonė. 
Nagrinėdamas senąsias gamybos organizavimo formas Tayloras įsitikino, jog jos neefek- 
tyvios; jo sprendimas buvo gamybines organizacijas išskaidyti į mažesnius vienetus, greitai 
ir efektyviai atliekančius nedideles užduotis. Klasikinis Čarlio Čaplino filmas Nauji Jai- 
kai pateikia bene geriausią teilorizmo logikos iliustraciją. 

Vėliau Tayloro idėjas plėtojo Henri Fayolas (1949) ir kiti vadinamosios „mokslinės 
vadybos“ mokyklos atstovai. Tayloras ir Fayolas buvo įsitikinę, jog atrado pamatinę žmo- 
giškosios mašinos varomąją jėgą — savanaudiškumą bei metodą, kaip šią savanaudišką 
būtybę kurstyti, kad ji veiktų efektyviai ir produktyviai. Kadangi Žmonėms rūpi tik pini- 
gai ir savo interesų maksimizavimas, galima būtų sukurti struktūras, kurios šį siekį pa- 
naudotų pelnui ir uždarbiui didinti. Svarbiausias dalykas yra kontrolė. Viešųjų sprendi- 
mų mokyklai kontrolė taip pat yra svarbiausioji problema. Valstybės biurokratijoje vei- 
kiantys žmonės gali priimti sprendimus, nesaistomus tos rūšies disciplinos, kuri saisto ver- 
slo sprendimus. Reikėjo rasti būdų jų savanaudiškumui apriboti ir jį pakreipti taip, kad 
sprendimai efektyviau tarnautų mokesčių mokėtojų interesams. Buvo pasiūlytas dvejopas 
atsakymas: pirma, sumažinti biurokratiją ir apkarpyti valdžios funkcijas; antra, įvesti „va- 
dybinę“ biurokratijos ir visų tų, kurie leidžia viešuosius pinigus, discipliną, tvardančią ir 
kontroliuojančią biurokratinį savanaudiškumą. 

Šiam požiūriui į žmogiškąją motyvaciją priešinosi „žmogiškųjų santykių mokykla“, at- 
metusi Tayloro įsitikinimą, jog žmogiškosios būtybės vadovaujasi vien asmeninės naudos 
motyvais. Žmogiškųjų santykių mokykla 1924-1932 m. Western Electric kompanijoje ėmėsi 
Eltono Mayo vadovaujamų eksperimentų. „Hawthorne'o eksperimentų“ tikslas buvo išsi- 
aiškinti, kaip gamybos sąlygos veikia darbininkus. Jų išvados skelbė, jog didžiausios reikš- 
mės individo veiklos rezultatams turi grupės elgsena ir neformalūs santykiai; organizacijos 
nėra tokios „„mechanistinės“ ir „racionalistinės“, kaip jas vaizdavo Tayloras ir „mokslinės 
vadybos“ mokykla (žr. Mayo, 1933, 1949). Lasswellas buvo susitikęs su Mayo ir su juo 
dirbo (1926 arba 1927 m.); pasak Trahairo, Mayo darė įtaką Haroldo Lasswello idėjų for- 
mavimuisi (Trahair, 1981-1982). Tačiau kaip pabrėžia Muthas, Lasswellą veikė daugybė 
žmonių, tad kažin ar galima manyti, jog Mayo jam padarė didesnę įtaką, nei Freudas, We- 
beris, Marxas, Meadas, Merriamas ar H.S. Sullivanas (žr. Muth, 1990:10). Tačiau reikia 
pripažinti, jog, plėtodamas savo koncepciją, Lasswellas įtraukė jį į „savųjų komandą“. 

Vėliau Chesteris Barnardas taip pat gynė idėją, jog priešingai Tayloro įsitikinimui, žmo- 
nėms rūpi ne vien uždarbis ir panašūs savanaudiški interesai. Barnardas buvo Be// Te- 
Iephone kompanijos pareigūnas (ne akademikas) ir ilgalaikė vadybininko patirtis jį išmo- 
kė, jog žmogiškosios motyvacijos nepaaiškina racionalus, savanaudis, maksimizuojantis 
ekonominio žmogaus modelis. Jo nuomone, organizacijas sudaro žmonės, atliekantys 1a- 
bai skirtingus vaidmenis ir siekiantys labai skirtingų tikslų: kaip vyrai ir žmonos, kaip 
sūnūs ir broliai, kaip klubo ar bažnytinės bendruomenės nariai ir t. t. Neišvengiamai atsi- 

randa šių vaidmenų konfliktų, ir organizacijų vadovybės tikslų — koordinuoti šiuos vaid- 
menis skatinant žmonių bendradarbiavimą. Pasak Barnardo, žmonių elgsenos motyvacija 
labai įvairi. Tad organizacijoms siekiant efektyvumo ir rezultatyvumo, pirmiausia būtina 
skatinti bendro tikslo siekį, bendravimą ir bendradarbiavimą, o ne stiprinti Tayloro kon- 
trolę: „Organizacijų gyvybingumą lemia individų noras prisidėti prie bendradarbiavimo 
sistemos stiprinimo“ (Barnard, 1938:82). 

Vienas žinomiausių Tayloro motyvacinės koncepcijos kritikų buvo psichologas Abra- 
hamas Maslowas, teigęs, jog Žmonių veiklos organizacijose motyvai yra kur kas įvaires- 
ni, nei „savo naudos maksimizavimas“ (Maslow, 1943, 1968, 1970). Žmonių darbo mo- 
tyvaciją, jo nuomone, formuoja žmogiškieji poreikiai. Jis siūlė tokią šių poreikių hierar- 
chiją: esminiai fiziologiniai poreikiai; saugumo; priklausomybės ir simpatijos; garbės ir 
savigarbos; savirealizacijos poreikiai. Šiame Tayloro postuluotos žmogiškosios motyva- 
cijos kritikos kontekste galima kelti tezę, jog ir viešųjų sprendimų teorija priklauso „tei- 
loristinių“ koncepcijų grupei, kuri žmogiškosios elgsenos motyvaciją nepagrįstai apribo- 
ja primityviomis „savanaudiškumo“ paskatomis. 


+ Motyvacija ir vadyba 


Vietoje asmeninės naudos motyvų, kuriuos pabrėžia viešųjų sprendimų teorija, „Žmogiškųjų san- 
tykių“ teoretikai iškelia ištisą motyvų gamą. 


Maslow (1943): poreikių hierarchija 
e fiziologiniai (maistas, apranga ir t.t.); 
e saugumo; 
e socialiniai (bendravimo su kitais) poreikiai; 
e įvertinimo (pagarbos) poreikis; 
e savirealizacijos (savo potencialo realizavimo) poreikiai. 


McGregor (1960) 
McGregoras teikia dvi koncepcijas, kaip vadybininkai suvokia žmonių veiklą organizacijose (vie- 
šųjų sprendimų teorijos modelis žymimas „X“ ženklu): 
e X teorija postuluoja, kad žmonės iš tikrųjų nenori dirbti, nenori prisiimti atsakomybės, 
tad turi būti kontroliuojami ir verčiami dirbti. 
e V teorija postuluoja, kad žmonės nori dirbti, yra suinteresuoti tuo, ką daro, nori prisiimti 
atsakomybę ir yra ištikimi organizacijos tikslams. 


Herzbergas (1966) 
Herzbergas teigia, jog esamų dviejų mMotyvacinių ir organizacinių žmonių elgsenos veiksnių: 
e Motyvacija: žmonės siekia jų veiklos svarbos pripažinimo, atsakomybės, veiklos perspek- 
tyvų, malonumą teikiančio darbo. 
e Higiena: darbo aplinka turi būti priimtina: atlyginimo dydis, dirbančiųjų priežiūros bei 
santykių su vadovybe pobūdis ir bendra fizinė aplinka turi atitikti tam tikrą standartą. 6 

Tad pagrindinis priekaištas ekonominiams modeliams yra tai, kad juose neatsižvelgiama 
į institucijose egzistuojančią poreikių įvairovę. Kaip teigia Dunleavy (toliau), gali būti, 
kad biurokratą skatina veikiau įdomesnis darbas arba aukštesnis statusas, o ne biuro biu- 
džeto ar biuro dydžio maksimizavimo siekis. Teiloristinės/viešųjų sprendimų teorijos mo- 
tyvaciją interpretuoja individualistinėmis sąvokomis. Tačiau kaip parodė Mayo, Maslo- 
was ir daugelis kitų, remdamiesi daug gausesniais empiriniais duomenimis, grupinis kon- 
tekstas yra gyvybiškai svarbus žmogiškosios elgsenos ir sprendimų priėmimo kontekstas. 
Viešojoje politikoje yra erdvės individualiems sprendimams, tačiau jie priimami grupėse. 
Atsižvelgiant į duomenis apie grupių elgseną, mėginimai analizę redukuoti į individua- 
laus racionalumo ir individo naudos siekio lygmenį neatrodo pakankamai įtikinami, kad 
jais galima būtų grįsti žmogiškosios elgsenos teoriją. Ši žmogiškosios elgsenos, moty- 
vuojamos ne vien savanaudiškais interesais, tema buvo plėtojama šiuolaikinėje vadybos 
teorijoje bei empiriniuose tyrimuose, pirmiausia Argyriso (1957, 1965), McGregoro (1960), 
Likerto (1961) ir Herzbergo (1966) darbuose. Priešingai siauram ir pesimistiniam Taylo- 
ro ir viešųjų sprendimų teoretikų požiūriui į žmogaus prigimtį, toji minties tradicija, ku- 
rios ištakos siekia Mayo, Barnardą ir Maslową ir kurią vėliau tęsė Argyrisas, remiasi pla- 
tesne ir optimistiškesne žmogiškosios motyvacijos samprata. 

Likimo ironija yra tai, kad nors „žmogiškųjų santykių“ mokykla pateikė įtikinamą vie- 
šųjų sprendimų teorijos kritiką organizacijų veiklos aiškinimo požiūriu, jos idėjomis buvo 
grindžiamas „naujasis viešojo sektoriaus vadybos“ modelis, kuris, išvien su viešųjų spren- 
dimų teoretikais, puolė „viešojo sektoriaus“ biurokratus ir profesionalus. Šiuo žmogiškųjų 
santykių mokyklos suartėjimu su teiloristinėmis prielaidomis grindžiama viešųjų sprendi- 
mų teorija patvirtina tezę, kad Mayo koncepcija buvo tik labiau rafinuota teilorizmo para- 
digmos atmaina (žr. Clegg and Dunkerly, 1980:122-135; Mouzelis, 1967). Naujoji viešojo 
sektoriaus vadyba kildinama iš „žmogiškųjų santykių“ mokyklos (žr., pvz., Peters and Wa- 
tewrman, 1982; Osborne and Gaebler, 1992). Viešajame sektoriuje ji buvo naudojama kaip 
priemonė įgyvendinant idėjas, propaguojamas viešųjų sprendimų mokyklos. Nors jos siū- 
loma disciplina rafinuotesnė už teiloristinę ir yra dangstoma žmogiškųjų santykių retorika, 
tikslas išlieka tas pats: didesnė organizacijų ir jose dirbančių žmonių kontrolė. Šiuo požiū- 
riu, „komercializavimas“, „kontraktavimas“ ir „viešojo sektoriaus vadyba“ yra ne kas kita, 
kaip „industrializavimas“ — viešosios agentūros ir paslaugos tampa tarsi verslovėmis arba 
gamyklomis. Taigi vadybos teorijos, kurios gali būti traktuojamos kaip viešųjų sprendimų 
modelio kritika, faktiškai buvo inkorporuotos į pastarąjį (žr. 4.3.5). 


Biuro formavimo modelis 

Viešųjų sprendimų teorija nėra tik „naujosios dešinės“ nuosavybė (žr. Self, 1993:16—20). 
Vieną reikšmingiausių analizių, kur kritikuojant „naujosios dešinės“ argumentus naudo- 
jamasi viešųjų sprendimų teorija, pateikia Dunleavy (1986; 1991). Remdamasis savo pa- 
ties viešosios tarnybos patirtimi Britanijoje Thatcher laikais, Dunleavy siūlo įtikinamą biu- 
rokratinės elgsenos modelį, kuriame, remiantis viešųjų sprendimų teorija, prieinama prie 
visiškai kitokių išvadų apie savanaudiškumo padarinius, nei tos, kurias kėlė Downsas ir 
Niskanenas. Viešųjų sprendimų teorijos kritiką Dunleavy pateikė analizuodamas devin- 

tojo dešimtmečio privatizacijos bumą (Dunleavy, 1986), o vėliau ją išdėstė savo knygoje 
Democracy, Bureaucracy and Public Choice (1991). 

Aiškindamas devintojo dešimtmečio privatizacijos bumą Britanijoje ir JAV, Dunle- 
avy (1986) iškelia abejonių dėl „naujosios dešinės“ teoretikų tezės, esą biudžeto didi- 
nimas ir biurų plėtra yra pagrindinis biurokratinių savanaudžių siekis. Jis parodo, jog 
šis modelis, mėgindamas paaiškinti, kodėl biurokratija nusprendė save apkarpyti ir su- 
mažinti savo išlaidas, atsiduria keblioje padėtyje. Dunleavy parodo, jog santykiai tarp 
biudžeto, biurokratų tipų ir jų galios skirtumų yra daug sudėtingesni, nei mano Niska- 
nenas e/ a/. Savanaudiškumas gali reikštis ne biuro didinimu, bet jo „formavimu“. Pri- 
vatizacijos atveju Dunleavy parodo, jog aukštesnieji biurokratai, siekdami tokių pat sa- 
vanaudiškų interesų kaip politikai ar verslo sektorius, naujai formavo savo departamen- 
tus bei biudžetus. Aiškindamas menką pasipriešinimą privatizacijai Dunleavy teigia, jog, 
faktiškai ji pasitarnavo aukštesniųjų viešųjų pareigūnų interesams žemesnių valdininkų 
darbo netekties arba darbo sąlygų pablogėjimo sąskaita. Tad viešųjų paslaugų teikimo 
komercializavimas bei kitos privatizavimo formos gali būti interpretuojamos kaip biu- 
rokratinio elito maksimizacinės strategijos tąsa, tiesa, ne plečiant, o (re)formuojant sa- 
vo organizacijas. 

Dunleavy argumentuoja, jog yra ketvertas priežasčių, kodėl biudžeto maksimizavimas 
nėra vienintelis racionalus biurokratų ir biurų veiklos motyvas: 

+ Egzistuoja skirtingos individualios ir kolektyvinės naudos maksimizavimo strate- 
gijos. Biurokratinės politikos realybė yra ta, kad biudžetas yra ne kurio nors vie- 
no aukščiausiojo pareigūno, bet grupės pareigūnų rankose. Tai reiškia, jog biuras 
turi konkuruoti dėl išteklių, kad jo biudžetas nesumažėtų kitų biurų atžvilgiu. Ta- 
čiau tai nereiškia, jog racionaliausia pareigūnams kovoti dėl didesnio bendro biu- 
džeto. Jie dėl didesnio biudžeto kovos tik tuo atveju, jeigu nauda bus didesnė už 
tokios kovos kaštus. Hierarchinė biurokratijos struktūra lemia tai, jog kuo Žemes- 
nis pareigūno rangas, tuo mažiau galimybių išsikovoti didesnį biudžetą. 

+ Yra skirtingų biurų naudos maksimizavimo strategijų. Taip yra todėl, kad esama 
skirtingų tipų biudžetų: baziniai, biurų, programiniai ir viršprograminiai biudžetai. 
Dunleavy modelyje biudžeto padidėjimas dar nereiškia didesnės naudos visiems. 
Bazinio biudžeto padidėjimas duoda naudos kiekvienam pareigūnui (didesnė alga, 
erdvesnė kontora ir t.t.). Tačiau programinius biudžetus, kurių lėšas išleidžia vyk- 
dančiosios agentūros, spaus baziniai ir biurų biudžetai norėdami atsiriekti didesnę 
pyrago dalį. Žodžiu, egzistuoja biudžetinių interesų konfliktas tarp bazinio/biuro 
biudžeto ir biudžeto, skiriamo agentūroms, atsakingoms už tam tikros politikos įgy- 
vendinimą. Santykis tarp biudžeto dydžio ir jo sudedamųjų dalių priklausys nuo 
biuro tipo, t.y. nuo to, ar turime reikalų su paslaugų teikimo, reglamentavimo, kon- 
trolės, ar perskirstymo biuru. 

+ Egzistuoja optimalus lygmuo, iki kurio biure vyks biudžeto maksimizavimas. Mo- 
tyvacija maksimizuoti bazinį ir biuro biudžetą skirsis priklausomai nuo tam tikros 
agentūros bazinio ir kitų biudžeto dalių santykio. Stipriausias biudžeto maksimi- 
zavimo siekis bus tose iš jų, kur baziniai, biurų ir programiniai biudžetai glaudžiai 

susiję. Tokiomis sąlygomis, pavyzdžiui, tiekimo agentūrų atveju, iš didesnio biu- 
džeto naudos turės įvairių rangų pareigūnai. 

+ Pareigūno rangas turės lemiamos reikšmės tam, ar jis pasirinks individualios gero- 
vės, ar kolektyvinės gerovės maksimizavimo strategiją. Pareigūnų motyvacija pri- 
klausys nuo jų vietos hierarchijoje. Priklausantieji aukštesniajam sprendimų priėmi- 
mo ešelonui bus, anot Dunleavy, labiau suinteresuoti asmeninės gerovės, o ne de- 
partamento kaip visumos kolektyvinės gerovės maksimizavimu: „Racionalūs parei- 
gūnai nori dirbti nedideliuose, elitiniuose, kolegialiuose biuruose arti politinės val- 
džios centrų. Jie nenori vadovauti didelėms, dideliais biudžetais disponuojančioms, 
tačiau rutininėms, konfliktinėms ir neprestižinėms agentūroms“ (Dunleavy, 


1991:202). 
3.7 diagrama. Biurų formavimas 

Biurokrato Biuro 
maksimizacinė maksimizacinė 
strategija strategija 
Individuali Aukštesnysis Sprendimai Biuro 
gerovė personalas formavimas 
Kolektyvinė Įgyvendinimas Biudžeto 
gerovė Eiliniai maksimizavimas 


Šaltinis: Pagal Dunleavy (1991) 


Yra keletas strategijų, kurias biurokratai naudoja formuodami savo biurus taip, kad 
būtų tenkinami aukštesniojo personalo interesai (3.7 diagrama). 

Kuo labiau savo pobūdžiu agentūra artimesnė kontrolės ar perskirstymo biurui, tuo 
labiau biurokratinio elito interesai atsiskiria nuo biuro dydžio arba programinių biudžetų 
maksimizavimo siekių. Dunleavy išskiria penkias tokias strategijas: 

+ Vidinė reorganizacija: sprendimų priėmimo sritis stiprinama nuo jos atskiriant ru- 

tinines (eilinių) funkcijas. 

+ Vidaus darbo praktikos transformavimas: kontrolės stiprinimas. 

+ Santykių su išoriniais „partneriais“ revizija: siekiama centralizuoti politikos kon- 

trolę ir decentralizuoti atsakomybę už rutinines užduotis. 

+  Konkuravimas su kitais biurais: siekiama išlaikyti atsakomybės apimtis ir kartu 
„eksportuoti“ kitur žemo lygmens funkcijas. 

+  Kratymasis naštos, funkcijų apkarpymas: siekiama funkcijas, kurios neatitinka gei- 
džiamos biuro formos, perkelti kitoms agentūroms ir kitoms valdymo bei admi- 
nistravimo šakoms. 


Baigdamas Dunleavy pastebi: 


Viešųjų sprendimų teorijos biurokratijos modeliai, prognozuojantys besaikį biudžeto maksimizavimo 
siekį, turi rimtų trūkumų. Biurokratai paprastai nesiima kolektyvinių veiksmų savo gerovei pakelti, 
nebent jau būna išnaudoję visas asmeninės gerovės maksimizavimo strategijas ... nors žemesnio ran- 
go biurokratai daugiausiai laimėtų iš padidėjusio biudžeto, jie žino, kad jų balsas beveik nieko ne- 
lemia, ir nors jų patiriami agitacijos už biudžeto didinimą kaštai nėra dideli, tokia agitacija turi ne- 
daug šansų padidinti jų asmeninę naudą ... Aukštesnio rango pareigūnai ... kur kas mažiau laimi iš 
didesnio biudžeto, bet jiems tektų pakelti didelius kaštus kovojant už agentūros bazinio biudžeto 
padidinimą ... Be to, priklausomai nuo agentūros tipo skiriasi tai, kiek pareigūnai savo gerovę sieja 
su programinio biudžeto augimu. 

(Dunleavy, 1991:208) 


Downsas ir Niskanenas savo tezes grindė tariamai realistine ir empiriškai pagrįsta biu- 
rokratinės elgsenos analize. Tačiau paaiškėjo, kad jų argumentai yra veiksmingesni kaip 
normatyvinis, o ne kaip aiškinamasis arba aprašomasis modelis. Dunleavy biuro forma- 
vimo modelis teikia daug tikslesnį biurokratijos šiuolaikinėje visuomenėje vaizdą. 


+» Privatizacijos aiškinimai 


+ Privatizacija kaip globalinė tendencija, tenkinanti kapitalizmo reikalavimus (žr. Martin, 1993 
ir 2.12.2). 

e Privatizacija kaip „minties tankų“ nulemtas politinės darbotvarkės poslinkis (žr. Self, 1993:64- 
9 ir 2.8.2). 

+ Privatizacija kaip „postfordizmo“ ir „postmodernizmo“ padarinys (žr. Clegg, 1990:176-207; 
Burns et al., 1994:81-83 ir 4.6.3). 

«e Privatizacija kaip viešojo sektoriaus „vadybinimo“ tendencijos dalis (Pollitt, 1990). 

e Privatizacija kaip hierarchinių kontrolės formų keitimas kontraktinės kontrolės formomis (Wil- 
liamson, 1985 ir 3.6.3). 0 


Bouldingas ir Galbraithas: dviejų „neortodoksinių“ ekonomistų idėjos 

Paprastai ekonominė sprendimų priėmimo analizė grindžiama racionalaus savanaudišku- 
mo koncepcijomis. Tačiau yra keletas „neortodoksinių“ (Frey, 1978:53-65) ekonomistų, 
kurie pasiūlė sprendimų priėmimo interpretacijų, grindžiamų ne rinkos modeliais (žr. Mon- 
roe, 1991, kur pateikiamas kritinis ekonominių racionalaus veiksmo ir savanaudiškumo 

sąvokų vertinimas). Šiame skirsnyje panagrinėsime du žinomiausius „ortodoksinių“ eko- 
nominių politikos koncepcijų kritikus: Bouldingą ir Galbraithą. 

Bouldingas atmeta idėją, jog savanaudiškumas yra pagrindinis žmogiškosios elgsenos 
motyvas. Jo požiūriu, ji yra visiškai neadekvati aiškinant sprendimų priėmimą ekonomi- 
nėje bei kitose žmogiškojo gyvenimo srityse. Jis išskiria tris galios kategorijas: 

+  bauginimo galia savo esme destruktyvi, ypač jeigu taikoma politiniame gyvenime; 

+ ekonominė galia grindžiama gamybine bei prekybine galia ir numato nuolat kin- 

tantį nuosavybės pasiskirstymą; 

+ integracinė galia grindžiama tokiais santykiais, kaip teisėtumas, simpatija, meilė, 

bendrija ir tapatybė. 


Anot Bouldingo, svarbiausioji yra „integracinė galia“ todėl, kad nei bauginimo, nei 
ekonominė galia nedaug ką gali pasiekti, nes neturi teisėtumo (Boulding, 1990:10). Mei- 
lė, jo nuomone, veikia kaip visuomenės integravimo mechanizmas. Veiksmo motyvacija 
šiuo atveju yra noras padaryti gera arba pagelbėti. Ji grindžiama ne naudos/sąnaudų skai- 
čiavimu, bet rūpesčio ir simpatijos jausmais. Meilė išjudina pasaulį, ji daro galimą integ- 
ruotą socialinį pasaulį. Bouldingas, įtraukdamas meilės motyvą į motyvacinį sprendimų 
pagrindą, atmeta savanaudiškumo prielaidą, kuria grindžiama ekonominė teorija. Pasak 
Bouldingo, sprendimai gali būti veikiami rūpinimosi kitais, o ne savo paties naudos mo- 
tyvų. Sprendimams gali turėti įtakos ir grasinimai arba bauginimai: „Daryk kaip sakau, 
arba ...“ Grasinimai dažnai naudojami grupinio sprendimų priėmimo atvejais; grupės ga- 
li grasinti viena kitai sankcijomis: grasinančio sprendimo scenarijus numato „bizūno“ pa- 
naudojimą neklusnumo atveju ir „saldainį“ — klusnumo. Į sprendimų priėmimo mecha- 
nizmą įtraukdamas meilę ir bauginimą, be abipus naudingų mainų, Bouldingas siekia iš- 
plėsti ekonominę motyvacijos sampratą. 

Kitas svarbus Bouldingo indėlis į sprendimų priėmimo analizę yra jo iškelta „įvaiz- 
džio“ idėja, pabrėžianti įvaizdžio svarbą individų, grupių bei organizacijų sprendimų pri- 
ėmimo procese. Savo knygoje The Image (1956) Bouldingas analizuoja, kaip sprendimų 
priėmimo procese atsirenkama, į kurią informaciją kreipti/nekreipti dėmesio. Jis mėgina 
parodyti, jog sprendimų priėmimą lemia ne tiek „faktai“, kiek įvaizdžiai: 


Pojūčiai mums teikia ne gryną duomenų žaliavą, nes pačius pojūčius veikia duomenų interpretacijos 
ir pripažinimo procesai ... Tiesą sakant. mes išsilaikome pasaulyje tik todėl. kad atkakliai ir nuosek- 
liai atsisakome pripažinti akivaizdžius juslinius duomenis ... Tai reiškia. jog jokiam organizmui ir 
jokiai organizacijai neegzistuoja tokie dalykai kaip „taktai“. Egzistuoja tik pranešimai, kuriuos fil- 
truoja kintanti vertybių sistema. 

(Boulding, 1956:14) 


Tai nereiškia, jog įvaizdžiai yra subjektyvus dalykas. Įvaizdžiais kaip „viešais įvaiz- 
džiais“ vadovaujasi ne tik individai, bet ir jų grupės. Įvaizdžiai formuoja elgseną ir struk- 
tūrizuoja mąstymą taip, kad prireikia beveik revoliucijos norint jų atsikratyti (Boulding, 
1956:8). 

Įvaizdžiai veikia kaip filtrai ir nubrėžia ribas „racionalaus“ sprendimo priėmimo pro- 
ceso, kuriam vykstant, pasak racionalistinio modelio, išanalizuojama visa informacija ir 
sprendimai priimami visų duomenų įvertinimo pagrindu. Bouldingo sprendimų priėmimo 
pasaulio modelis radikaliai skiriasi nuo racionaliai apskaičiuojančio ekonominio Žmogaus 
pasaulio ir daugeliu požiūrių yra artimesnis „nesprendimų priėmimo“ (2.6), psichologi- 
nių, informacinių (3.7) ir „giluminių“ teorijų (2.7) modeliams, nei jo kolegų ekonomistų 
pamiltam racionalaus savanaudiškumo modeliui. Siekiant paaiškinti žmogiškąjį sprendi- 
mų priėmimą vyraujantys įvaizdžiai ir kasdienybės išmintis yra svarbesni už tą racionalų 
išskaičiavimą, kuriuo remiasi vyraujanti ekonominė teorija. 

Ši „kasdienybės išminties“ tema yra ir Galbraitho argumentacijos tema. Vienoje iš savo 
žinomiausių knygų, The Affluent Society (Galbraith, 1967), jis mėgina atskleisti tą „kas- 
dienybės išmintį“, kuri formuoja viešąją politiką ir viešąją nuomonę — visas tas idėjas 
bei mitus, kurie palaiko ekonominę sistemą, toleruojančią „privačią prabangą ir viešąjį 
nevalyvumą“. Galbraitho „kasdienybės išminties“ sąvoka artima Bouldingo „įvaizdžio“ 
idėjai. Jo nuomone, daugiausia sprendimų priėmimo procesui įtakos daro įprastoji tam 
tikro laikotarpio išmintis, 0 ne racionali analizė. 

Kaip ir Bouldingas, Galbraithas atmeta savanaudiškumą, kaip pakankamą sprendimų 
priėmimo aiškinimo prielaidą, ir rinkos bei rinkos kainų mechanizmą, kaip pakankamą pra- 
moninių visuomenių funkcionavimo aiškinimo pagrindą. Laikai, kai rinkos ir kainų me- 
chanizmai funkcionavo pagal neoklasikinės ekonomikos modelius, seniai nugrimzdo į praeitį 
(Galbraith, 1969). Naujoji tvarka yra ta, kur viešpatauja karinis pramoninis kompleksas ir 
kur organizacijoms tampant tolydžio vis sudėtingesnėms „technostruktūros“ (vadybininkų, 
ekspertų, inžinierių) galia ima vyrauti valdžios ir verslo sprendimų priėmimo procesuose. 
Neoklasikinės ekonominės teorijos teigia, kad rinkos garantuoja optimaliausią sprendimų 
priėmimo mechanizmą, o Galbraithas mano, jog, realųjį kapitalizmo pasaulį formuoja ne 
rinkos principais grindžiama gamintojų ir vartotojų sąveika, bet didžiųjų korporacijų va- 
dybiniai sprendimai. Gamintojai manipuliuoja ir fabrikuoja vartotojų paklausą, o didžio- 
sios kompanijos manipuliuoja politikų ir biurokratų sprendimais. Tad šalies noras tapti šiuo- 
laikine pramonine visuomene nubrėžia ribas visiems jos sprendimams viešojo ir privataus 
sektoriaus atžvilgiu. Įvairūs šio modelio aspektai sulaukė kritikos, ypač jo postuluojamos 
korporacijų galios ir valstybinio rinkos reguliavimo galių prielaidos; vis dėlto Galbraithas 
liko ištikimas savai demokratinio proceso interpretacijai teigdamas, kad lemiamą įtaką ja- 
me daro didžiosios korporacijos, „kasdienybės išmintis“ ir technostruktūros galia. 


3.6 INSTITUCIONALISTINĖS KONCEPCIJOS 


3.6.1 Institucijų svarba — „naujas“ dėmesys institucijoms 


Viešosios politikos mokslų idėja klostėsi daugiausia dėl nepasitenkinimo įprastu požiū- 
riu į politiką, kuris ją suvokia vien vykdomosios valdžios, įstatymų leidybos ir konstitu- 
cijų kategorijomis. Davido Eastono „juodoji dėžė“ siūlė modelį, kuris leistų į politiką pa- 

žvelgti kaip į visuminį „procesą“, apeinant institucijas bei konstitucijas. Tačiau pastaruo- 
ju metu pastebimas naujas susidomėjimas instituciniu viešosios politikos kontekstu. Į tai 
jau atkreipėme dėmesį pirmojoje dalyje, kai komentavome institucionalistinės analizės pa- 
vyzdžius, tokius kaip „šiukšlių dėžės“ modelis, taip pat Marcho ir Olseno, Ostromo ir 
Hallo darbus. Institucionalizmas aprėpia labai skirtingas koncepcijas, kurių daugelis yra 
net nebendramatės (Kuhno prasme). Kaip pabrėžėme 2.11.6 skirsnyje, galima išskirti tris 
institucionalizmo atmainas: 
+ sociologinis institucionalizmas: jam priskirtini ankstyvieji Davido Selznicko dar- 
bai, o naujesni jo atstovai yra Marchas ir Olsenas, Di Maggio ir Powellas; 
+ ekonominis institucionalizmas: jam atstovauja transakcijų kaštų ekonomika ir „agen- 
tūros“ teorija (agency theory), 
+ politinis institucionalizmas: jis plėtojamas Thedos Skocpol, Peterio Hallo ir kitų 
darbuose. 


Sociologinis institucionalizmas atsirado kartu su Davido Eastono struktūriniu funkcio- 
nalizmu. Jo tikslas buvo pakilti virš formaliosios institucijų struktūros ir mėginti išsiaiš- 
kinti, ką jos daro, kokią funkciją atlieka ir kaip funkcionuoja realiai — ne vien taip, kaip 
postuluoja koks nors racionalus jų „idealas“. Sociologinis institucionalizmas buvo orien- 
tuotas labai empiriškai ir vengdamas ekonominei jo atmainai būdingo abstraktaus teori- 
zavimo savo idėjas dėstė suprantama kalba. Kaip ir Hallas, sociologinis institucionaliz- 
mas pirmenybę teikė istorinėms studijoms ir kitaip nei ekonominis institucionalizmas sa- 
vo dėmesį telkė į realias viešąsias institucijas, o ne į abstrakčias „firmas“. Ekonominis 
institucionalizmas kilo iš firmos teorijų ir yra naudojamas daugiausia ekonominėje anali- 
zėje. Buvo mėginimų šias teorijas taikyti ne tik politinių institucijų bei viešosios politi- 
kos analizei, bet ir jų reformavimui. Skocpol ir Hallo koncepcijos ateina iš kitos pusės — 
iš valstybės/visuomenės santykių teorijos, tad jų pateikiamas institucijų apibrėžimas la- 
bai skiriasi nuo pirmųjų dviejų institucionalizmo atmainų. Tad nors juos vienija bendras 
įsitikinimas dėl institucijų svarbos, jų nevienija beveik niekas daugiau, net „institucijų“ 
apibrėžimas. Kiekviena iš šių institucionalizmo atmainų teikia skirtingą vaizdą, kaip ins- 
titucijos formuoja sprendimų priėmimo procesą ir (tai ypač pasakytina apie ekonominį 
institucionalizmą) kaip institucijos turėtų būti konstruojamos, kad jos funkcionuotų „efek- 
tyviai“ (sic). 


3.6.2 Institucionalizmas: funkcionalistinis požiūris 


Šeštąjį ir septintąjį dešimtmetį Davido Eastono „juodoji dėžė“ teikė vyraujantį „makro“ 
lygmens viešosios politikos modelį, o Phillipas Selznickas atliko svarbų vaidmenį for- 
muodamas „mikro“ lygmens analizės metmenis — funkciniu aspektu analizavo, kaip ins- 
titucijos „realiai veikia“, o ne kaip jos formaliai turėtų veikti. Žvelgant iš išorės organi- 
zacijos primena racionalius mechaninius „įrankius“ (a /a Max Weber). Tačiau anot Selz- 
nicko, naudojant struktūrinį-funkcionalistinį modelį, organizacijos atsiskleidžia kaip daug 

sudėtingesnės, kaip „gyvos“, arba „organinės“, sistemos, kurios adaptuojasi prie savo ap- 
linkos tam, kad išliktų kaip institucijos, o ne tam, kad tenkintų tikslus, vardan kurių jos 
buvo sukurtos. Tad egzistuoja tam tikras prieštaravimas tarp racionalių formalių organi- 
zacijos tikslų ir realių žmogiškųjų būtybių, priimančių sprendimus, „iracionalaus“ ir ne- 
formalaus siekio tas sistemas išlaikyti: „tyrinėdami ... formalias struktūras pradedame su- 
vokti, jog joms niekada nepavyksta atsikratyti neracionalaus organizacinės elgsenos as- 
pekto“ (Selznick, 1948:25). Taigi, jo manymu, institucinė analizė turi parodyti, kaip or- 
ganizacijos sąveikauja su savo aplinka, siekia prie jos adaptuotis, išlikti ir klestėti. Orga- 
nizacijų sprendimus veikia jų aplinka, jie nėra grindžiami grynai formaliais, racionaliais 
sumetimais. Išdėstęs šių koncepcijų metmenis penktojo dešimmtmečio pradžioje, Selznic- 
kas jas panaudojo pelnytai išgarsėjusioje studijoje (išleistoje 1949 m.), kurioje nagrinėja- 
mas vienas svarbiausių JAV „Naujojo kurso“ eksperimentų — Tenesio slėnio korporaci- 
jos atvejis (Tennessee Valley Authority, TVA). Keletą dešimmtmečių ši studija buvo lai- 
koma empirinės viešųjų institucijų analizės pavyzdžiu, ir galima sakyti, kad ji padėjo pa- 
grindus vėlesniam susidomėjimui viešosios politikos santykiu su jos „įgyvendinimu“. Jo- 
je parodoma, kaip politika gali pasiklysti institucijoje ir kaip organizacijos nariai, siek- 
dami jos išlikimo, gali priimti sprendimus, priešingus tiems tikslams, dėl kurių ji buvo 
įsteigta: 


Visos organizacijos yra veikiamos jėgų, skirtingų nuo jų racionaliai sutvarkytų struktūrų bei skelbia- 
mų tikslų. Kiekviena formali organizacija ... mėgina mobilizuoti žmogiškuosius bei techninius ištek- 
lius kaip priemones savo tikslams pasiekti. Tačiau individai sistemoje paprastai priešinasi jas traktuoti 
kaip priemones. Sąveikaudami tarpusavyje jie į sistemą įtraukia savo specifines problemas ir tikslus: 
be to, organizacija veikia instituciniame kontekste. taigi ji patiria savo aplinkos poveikį ir turi prie jos 
taikytis. Tad organizaciją galima prasmingai traktuoti kaip adaptyvinę socialinę struktūrą, susidurian- 
čią su problemomis, kylančiomis paprasčiausiai dėl to, kad ji, kaip organizacija, egzistuoja instituci- 
nėje aplinkoje, nepriklausomai nuo specifinių... tikslų, kuriems realizuoti ji buvo įkurta. 

(Selznick, 1957:251) 


Selznickas aiškiai parodo, kad idėja, esą organizacijos tėra neutralūs, racionalūs įran- 
kiai, labai smarkiai skiriasi nuo tikrovės, kur sprendimų priėmimą formuoja veikiau ne- 
formalus aplinkos spaudimas, negu formalių struktūrų reikalavimai. TVA studija siūlė re- 
alistiškesnį požiūrį į tai, kas vyksta organizacijose, ir siūlė tais laikais, kai viešosios po- 
litikos tyrimuose buvo vadovaujamasi politikos/administracijos dichotomija. TVA studija 
parodė, jog agentūros, įgyvendindamos tam tikrą politiką, kartu veikia ir modifikuoja tą 
politiką. Vienas svarbiausių joje pateikiamų šio fakto paaiškinimų turi sąsajų su mūsų 
anksčiau nagrinėta viešųjų sprendimų teorijos kritika: kaip aiškino Mayo ir „Žmogiškųjų 
santykių“ teorijos atstovai, pasisakydami prieš teilorizmą, žmogiškosios būtybės turi daug 
įvairesnių poreikių, tarp jų ir tokius, kaip „savisaugos“ ir „savirealizacijos“ poreikiai (Selz- 
nick, 1949:7-8). Dėl tokių poreikių egzistavimo formaliose struktūrose susiklosto nefor- 
mali organizacija. Tad individų ir grupių sprendimų priėmimo procesas aprėpia ne tik tuos 
sprendimus, kuriais siekiama įgyvendinti formalius organizacijos tikslus, bet ir tuos, ku- 


Trečioji dalis. SPRENDIMŲ PRIĖMIMO ANALIZĖ 297 


riuos priima institucijas sudarantys Žmonės, tenkindami savo poreikius. Tam tikrų savo 
poreikių tenkinimo požiūriu žmonės priklauso nuo organizacijos; savo ruožtu organiza- 
cija priklauso nuo aplinkos, kurioje ji veikia. Kaip parodė TVA atvejis, dažnai buvo pri- 
imami sprendimai, tarnaujantys veikiau pačiai organizacijai ir jos nariams, o ne forma- 
liems politikos tikslams. Kitaip sakant, sprendimų priėmimas organizacijose vyksta ne vien 
racionalaus išskaičiavimo pagrindu, siekiant jų formalių tikslų, jis gali būti veikiamas jų 
vidinės logikos, pajungiamas jos narių interesams bei vertybėms ir adaptavimosi porei- 
kiams. Tad realusis sprendimų priėmimo procesas gali griauti formaliąją politiką bei for- 
malią institucinę tvarką. 

Nors modelis pateikė svarbių įžvalgų į organizacinį sprendimų priėmimo kontekstą, Selz- 
nicko struktūrinis-funkcionalistinis požiūris turi vieną esminį trūkumą: jis neatsižvelgia į 
galios veiksnį tiek organizacijų viduje, tiek jų aplinkoje. Jo nuomone, organizacijos „,adap- 
tuojasi“ mėgindamos išsilaikyti savo aplinkoje. Tačiau galima paprieštarauti, jog tokiu at- 
veju neatsižvelgiama į galimybę, kad kai kurios organizacijos turi pakankamai galios, kuri 
joms leidžia formuoti savo aplinką pagal savo norus. Sprendimų priėmimas kai kuriose or- 
ganizacijose išties gali būti toks, kad jų darbotvarkes determinuotų galingesnės, jų nekon- 
troliuojamos „aplinkos“ jėgos. Norėdamos išlikti jos yra priverstos adaptuotis. Kita vertus, 
kai kurios organizacijos gali turėti kur kas didesnę galią formuojant savo darbotvarkę ir 
gali mėginti kurti aplinką, kuri būtų palanki jų išlikimui bei ekspansijai. Kai kurios organi- 
zacijos, disponuojančios didesniais ištekliais, yra mažiau nei kitos priklausomos nuo savo 
aplinkos. Vienas iš Selznicko modelio kritikų Charlesas Perrowas teigia: | 


Daugelio įsitikinimu, kariškiai sugebėjo įgyti mūsų užsienio politikos apibrėžimo. kūrimo ir forma- 
vimo galią ... Agentūrų, įsteigtų rūpinimuisi aklaisiais, tikslai gali būti pakeisti kitais tikslais, tačiau 
Amerikos medikų asociacijos tikslai atrodo labai stabilūs, nors pamažu jie keičiasi ... mūsų visuo- 
menėje vyraujančios organizacijos ir institucijos nepatyrė savo tikslų kaitos ir sugebėjo instituciona- 
lizuotis pagal savo pačių diktuojamas sąlygas ... 

(Perrow, 1986:175) 


Kai kurios organizacijos savo aplinką formuoja, kitos yra jos formuojamos. Kai ku- 
rios turi pajėgumų/išteklių, kurie joms leidžia formuoti savąją darbotvarkę, palyginti ne- 
priklausomai daryti savo sprendimus; kitos yra ribojamos priklausomybės nuo savo ap- 
linkos, kuriai priklauso ir galingesni sprendimų priėmimo subjektai. (Šią priklausomybės 
ir galingesnių organizacijų pajėgumo kontroliuoti silpnesnes organizacijas temą aptarsi- 
me ketvirtojoje dalyje, nagrinėdami tarporganizacinę analizę, taip pat Childo, Di Mag- 
gio, Powello ir kitų darbus; žr. 4.3.7.) Be to, Selznicko modelis neatsižvelgia į skirtin- 
gus galios apraiškos būdus organizacijose. Elitai akivaizdžiai atlieka itin svarbų vaidme- 
nį formuojant aplinką ir kuriant „tikrovės“ įvaizdį. Selznickas šį vaidmenį tapatina su „ly- 
deriavimo“ („valstybininko“) vaidmeniu (Selznick, 1957). Tačiau adaptavimasis prie ap- 
linkos arba aplinkos adaptavimas gali vykti ir diktato, viešpatavimo arba tironijos prie- 
monėmis. Ir patys organizacijų tikslai, kaip teigia Perrowas, faktiškai gali būti tik jų ly- 
derių tikslai (Perrow, 1986:172). 

3.6.3 Ekonominis institucionalizmas 


+ Pagrindiniai tekstai 


O. E. Willliamson, Markets and Hierarchies, 1975. 

O. E. Williamson, Economic Organizations, 1986. 

A. A. Alchian and H. Demzetz, „Production, information costs and economic organization“, 
1972. 

E. F. Fama, „Agency problems and the theory of the firm“, 1980. 

J. E. Stiglitz, „Principal and agent“, 1987. 


Šių teorijų komentarus bei kritiką pateikia: 

T. M. Moe, „New economics of organization“, 1984. 
C. Perrow, Complex Organizations, 1986. 

D. Mueller, Public Choice, vols 1 and 2, 1979, 1989. 
J.-E. Lane, The Public Sector, 1993. 4 


Selznickas ir jo bendraminčiai (kaip ir Mayo bei Maslowas iš Žmogiškųjų santykių 
mokyklos) pabrėžė žmogiškosios elgsenos motyvų įvairovę, o ekonominis instituciona- 
lizmas mus grąžina prie siauros homo economicus motyvacijos. Sociologai sprendimų pri- 
ėmimą institucijose vaizduoja kaip procesą, veikiamą vertybių, interesų, aplinkos reika- 
lavimų, tikslų modifikavimo, kompromisų, adaptacijos ir t. t., o ekonominis instituciona- 
lizmas grįžta į teiloristinį pasaulį, Kur žmonės vadovaujasi vien savanaudiškais sumeti- 
mais. Šiam pasauliui būtų visiškai svetimas Bouldingo požiūris, jog žmogiškąją elgseną 
nulemia meilė, jame net būtų nesuprantama, kaip individai, racionaliai vadovaudamiesi 
vien savo naudos išskaičiavimu, galėtų sukurti kooperacines strategijas. Efektyvumo rei- 
kalavimas tramdo savanaudiškumą ir visus kitus Žmogiškųjų būtybių siekius. Gyvename 
rinkos pasaulyje. 


Transakcijų kaštų ekonomika (TKE) 

TKE pagrindu kuriamuose institucionalistiniuose modeliuose kalbama apie pirkėjų ir par- 
davėjų pasaulį, kur tvyro nepasitikėjimo, netikrumo, veidmainiškumo ir oportunizmo at- 
mosfera ir kur tik kontraktai į žmogiškąsias transakcijas įtraukia tvarkos ir disciplinos 
elementų. Nepaisant to, kad modelis nepripažįsta kilnesnių žmogiškosios motyvacijos idėjų 
ir organizacinių teorijų, teikiančių įtikinamesnes ir bendresnes tos motyvacijos koncepci- 
jas, ekonominis institucionalizmas traukia daugelio susidomėjimą kaip analitinis ir nor- 
matyvinis modelis. Redukcionizmas, deja, visada turi tam tikro patrauklumo, net jeigu jo 
padariniai ir nuvilia. 

Iš pradžių buvo rinka. Rinkose perkama ir parduodama. Transakcijų kaštų ekonomi- 
ka postuluoja, jog sprendimas ką nors pirkti arba parduoti, t. y. dalyvauti rinkoje, turi 
savo kaštų. Pavyzdžiui, privalome: surinkti reikiamą informaciją; surasti mūsų pirkėjus 
(klientus) arba pardavėjus (tiekėjus); su jais susiderėti dėl kainos ir sąlygų; sudaryti kontr- 

aktus (ex ante kaštai) ir prižiūrėti, kad jie būtų vykdomi (ex post kaštai). Visais šiais po- 
žiūriais mėginame mažinti netikrumą ir didinti savo transakcijų kontrolę. Neoklasikinė 
ekonomika ignoravo faktą, jog ekonominės transakcijos implikuoja kaštus. Tačiau rem- 
damasis būtent šia idėja ekonomistas Oliveris Williamsonas aštuntąjį dešimtmetį iškėlė 
firmų augimo teoriją. 

Teoriją sudaro šie pagrindiniai elementai: 

+ netikrumas: firmos patenka į veiksnių bei jėgų pasaulį, kurio jos negali visiškai 
kontroliuoti ar numatyti; 

+ derybos su nedaugeliu: sudarius kontraktą firmos sprendimų laisvė apribojama. Jei- 
gu firma nėra patenkinta tiekėju, darbininku ar pirkėjais, jai iškyla sunkumų kei- 
čiant tiekėją, atleidžiant darbininką ar įgyjant naujų klientų. Kontraktai apriboja 
galimų pasirinkimų diapazoną ir firma tampa priklausoma nuo tam tikro partnerių 
skaičiaus; 

+ ribotas racionalumas: kaip ir Simono atveju, turima informacija nėra tobula. Yra 
ribos tam, ką galima sužinoti apie partnerius; 

+ oportunizmas: dėl savo prigimties ir tokių veiksnių, kaip ribotas racionalumas, žmo- 
nės veikia būdais, kurie maksimizuoja jų pačių, o ne firmos interesus. TKE pa- 
brėžia du oportunizmo aspektus: atvirkštinę atranką (adverse selection) ir morali- 
nę riziką (mora! hazard), 

+ moralinė rizika: „katei išėjus prasideda pelių žaidimai.“ Vadovai (principals) ne- 
gali visą laiką prižiūrėti savo agentų. Progai pasitaikius agentai veikiau maksimi- 
zuos savo naudą, o ne tai, kas nustatyta kontrakto sąlygose; 

+ atvirkštinė atranka: „tiesą, visą tiesą ir nieko, išskyrus ...“. Dėl informacijos, lai- 
ko ir t. t. stokos vadovai (principals) negali išsamiai ištirti, su kokio tipo Žmonė- 
mis (firmomis) jie turi reikalų. Agentai tai suvokia ir potencialiam vadovui neat- 
skleidžia visų savo kvalifikacijos, sąžiningumo ar darbštumo aspektų. 


Williamsonas argumentuoja, jog firmos gyvenime ateina toks momentas, kai preky- 
bos su išorinėmis firmomis transakcijų kaštai (TK) tampa pernelyg dideli, ir gali būti su- 
mažinti nupirkus tiekėją ir įtraukus jį į firmos padalinių hierarchiją. Firma auga į savo 
struktūrą inkorporuodama kitas firmas, taip siekdama sumažinti atviros rinkos sandorių 
nepatikimumą ir sudėtingumą. Firma nustato vidinę veiklos rūšių bei padalinių „hierar- 
chiją“ ir, kurdama vidinę rinką arba kainų sistemą, mėgina mažinti transakcijų atviroje 
rinkoje kaštus. Iš šio modelio Williamsonas dedukuoja, jog hierarchijos pakeičia rinkas 
tada, kai rinkos transakcijų kaštai mažina efektyvumą. Firmai į savo struktūras inkorpo- 
ravus firmas, su kuriomis anksčiau palaikė išorinius santykius atviroje rinkoje, sumažėja 
priežiūros kaštai (sudarantys didžiąją transakcijų kaštų dalį). Pagrindinė teorijos idėja yra 
tai, kad mažesni transakcijų kaštai — didesnis tikrumas, geresnė kontrolė, daugiau gali- 
mybių tramdyti individų oportunizmą didina firmos efektyvumą. Hierarchijos klostosi ta- 
da, kai rinkose nepavyksta sumažinti transakcijų kaštų. Tokių veiksnių kaip netikrumas, 
ribotas racionalumas bei oportunizmas įveikimo kaštai reikalauja firmos augimo, maži- 
nančio tuos kaštus ir didinančio efektyvumą. Žinant tai, kad žmonės yra gana nepatiki- 

mos būtybės, ilgalaikiai kontraktai yra ypač problemiški. Anot Williamsono, galima teig- 
ti, jog kuo ilgesniam laikui sudaromas kontraktas, tuo daugiau netikrumo jis implikuoja 
ir tuo didesni jo priežiūros kaštai. Tad efektyvumas gali būti padidintas keičiant rinkos 
santykius su tiekėju komandiniais arba hierarchiniais santykiais. Tarkime, kad įmonės 
„Bits“ vyriausiasis vadybininkas tampa „Megabits“ korporacijos padalinio vadovu. Šiuo 
atveju korporacija išvengs kontrakto su „svetimu“ partneriu priežiūros kaštų, nes jis da- 
bar tampa „savas“. Žinoma, tai nereiškia, kad korporacija nepatirs vidaus transakcijų su 
naujuoju padaliniu kaštų, tačiau dabar jis bus geriau kontroliuojamas: bus mažiau netik- 
rumo, o vidinius kontraktus galima efektyviau prižiūrėti ir įtvirtinti. 


Agentūros teorija 

Agentūros (agency) teorija arba, tiksliau, „savininko-agento“ (principal-agent) teorija (žr. 
Stiglitz, 1987; Alchian and Demsetz, 1972) nagrinėja savininkų ir agentų kontraktinio 
santykio problemą.TKE požiūriu, efektyvumas reikalauja mažinti transakcijų kaštus šali- 
nant netikrumą ir maksimizuojant transakcijų priežiūros bei kontrolės pajėgumus. Agen- 
tūros teorija pabrėžia, jog, čia slypi problema, kuri firmai iškyla tiek jos viduje, tiek san- 
tykiuose su kitomis firmomis, būtent, kaip garantuoti, kad agentai atliktų tai, ko iš jų rei- 
kalauja savininkas. Savininko ir agento santykis rinkoje yra problemiškas dėl visų tų ap- 
linkybių, kurias išdėsto TKE (aukščiau): atitinkamai ir savininkas yra labai priklausomas 
nuo agentų (malonės). Samdomi darbuotojai žiūrės savo interesų; išorinėms firmoms rū- 
pės jų pačių, o ne užsakovo pelnas; netesybų ir oportunizmo pavojus, — į visus šiuos ri- 

Palikę nuošalyje gana ginčytiną modelyje postuluojamą žmogiškosios prigimties kon- 
cepciją panagrinėkime, kokias įžvalgas jis mums teikia analizuojant institucinį sprendi- 
mų priėmimo kontekstą. Pirmiausia, agentūros teorija į sprendimų priėmimo procesą žvel- 
gia sprendimų įgyvendinamumo ir įtvirtinamumo požiūriu. Kitaip sakant, ji žvelgia į pir- 
kėjų ir pardavėjų pasaulį, kur pirkėjų sprendimai priklauso nuo to, kaip jie vertina kitų 
rinkos dalyvių galimybes: ko siekia kiti savininkai; ar agentai atliks tai, ko iš jų reika- 
laujama. Pastarojo santykio priežiūros kaštai didelio netikrumo, menkos informacijos, opor- 
tunistinės agentų elgsenos sąlygomis bus didesni sąveikaujant su išorės, 0 ne su vidaus 
agentais. Sprendžiant šio santykio problemą, kai agentai turi pranašumų savininkų atžvi|- 
giu, pasirenkamos tos institucinės formos (rinkos arba hierarchijos), kuriose kontraktų te- 
sėjimo priežiūros kaštai žemiausi. 

Kaip pavyzdį įsivaizduokime situaciją, kur sprendimų priėmėjai turi priimti vienokią 
ar kitokią politiką neįgaliųjų Žmonių atžvilgiu. Viena iš aplinkybių, į kurią jie turi atsi- 
žvelgti, jeigu vadovaujasi šia agentūros teorija, yra institucinis pasirinkimas. Ar politika 
turi būti įgyvendinama „firmos“ viduje (valstybinių agentūrų), ar už jos ribų, tarkime, ne- 
vyriausybinių organizacijų (NVO) sektoriuje? Viena vertus, gali būti argumentuojama, kad 
geriausia ją vykdyti valstybinių agentūrų priemonėmis ir taip turėti mažiau transakcijų 
kaštų palyginti su tais, kuriuos implikuotų sąveika su išoriniais „partneriais“, tokiais kaip 
NVO sektorius. Kita vertus, gali būti argumentuojama, jog, mažinant valstybės išlaidas, 
šias užduotis geriausia perleisti NVO sektoriui ir susitaikyti su didesne rizika, netikrumu 

bei kitomis problemomis, susijusiomis su išorinio tiekėjo priežiūros problema. Jeigu spren- 
dimų priėmėjams bus Žinoma agentūrų teorija, jie galbūt nuspręs, kad geriausia naudotis 
išorės agentūra ir taip sutaupyti pinigų. Kadangi savanoriškos organizacijos užduotį at- 
liktų mažesniais kaštais, su jomis galima sudarinėti trumpalaikius kontraktus, o esant men- 
kiems rezultatams, nutraukti santykius; tačiau perleidžiant tam tikros politikos įgyvendi- 
nimo užduotį išorės agentams kontraktas turi būti toks, kad maksimizuotų savininko (už- 
sakovo) galią kontroliuoti agentą (individą ar „firmą“). Kitaip sakant, agentūros modelis 
mus ragina pripažinti, jog priimdami viešuosius sprendimus turime galvoti ir apie tai, kokia 
institucinė sandara garantuotų geriausius (geriausiai kontroliuojamus) kontraktinius san- 
tykius tarp užsakovų ir tiekėjų. Kaip ir viešųjų sprendimų teorijos atstovai, ekonominiai 
institucionalistai, naudojantys TKE ir agentūros teorijos argumentus, atkakliai gina idėją, 
jog siekiant padidinti viešojo sektoriaus efektyvumą plačiau turi būti naudojamasi rinkos 
mechanizmais (žr. 3.8 diagramą). 


3.8 diagrama. TKE koncepcija 


Aukštas netikrumo 


lygmuo 
Užsakovas moralinė rizika 
(sprendimų 
priėmėjas) ——> Ribotas racionalumas taip pat 
susiduria su 
šiais faktais atvirkštinė atranka 


Derybų partnerių negausa 
Oportunizmas 


— ——7— | 


Racionalus individas atsižvelgia į visa tai ir 
renkasi institucinę sandarą, kuri leistų 

efektyviau kontroliuoti agentus (mažinti netikrumą 
ir transakcijų kaštus) 


Svarbiausias agentūros teorijos, teikiamos kaip viešųjų arba politinių sprendimų mode- 
lis, bruožas yra jos tezė, jog priimant sprendimus svarbus pasirinkimo problemos matmuo 
yra pasirinkimas iš tam tikroje situacijoje esamų institucinių alternatyvų. Jeigu „racionalis- 
tinės“ koncepcijos sprendimų priėmimo procesą įspraudžia į tikslų/priemonių dichotomiją, 
tai agentūros modelis atkreipia mūsų dėmesį į tai, jog priimdami sprendimus kartu spren- 
džiame ir agentūros problemą. Efektyvus ir veiksmingas sprendimų priėmimas (kaip ir ga- 
mybos procesas Tayloro gamykloje) negalimas be agentų bei agentūrų elgsenos priežiūros 
mechanizmo. (Žinoma, Machiavellis, pritardamas agentūros teorijai, mus galėtų pamokyti, 

kaip kontroliuoti savo draugus ir priešus. Be to, jis manė, kad niekuo negalima pasitikėti ir 
kad naivuoliai nukenčia pelnytai. Galiausiai politika yra politika, o verslas yra verslas.) 

Sprendimų priėmimo problema, kurią atskleidžia TKE ir agentūros teorijos, yra tai, 
kad savininkai/užsakovai yra blogesnėje padėtyje negu agentai/tiekėjai. Politiniame kon- 
tekste ji reiškia, kad rinkėjų, politikų ir biurokratų sprendimus supa netikrumo, informa- 
cijos nepakankamumo, vykdytojų pajėgų ribotumo, riboto racionalumo faktai ir tas fak- 
tas, jog sprendimų priėmėjai negali palikti be priežiūros savo agentų, nes tie mėgins mak- 
simizuoti (taip teigia moralinės rizikos teorija) vien savo interesus. Tačiau jeigu pripažįs- 
tame šią politinės sistemos traktuotę, tai turime pripažinti, jog visas politinis procesas pa- 
tiria atvirkštinės atrankos kaštus, nes Žmonės niekada nėra visiškai atviri, o informacijos 
apie juos įgijimas yra sunkus ir brangus procesas. TKE ir agentūros teorijos atstovų nuo- 
mone, problemos sprendimas reikalauja tobulinti politinio proceso agentų veiklos bei jų 
sprendimų priežiūros mechanizmus. Viena iš alternatyvų, žinoma, yra toji, kuri viešųjų 
paslaugų teikimą nori susieti su vartotojišku etosu, pagal kurį rinkėjas/pilietis yra varto- 
tojas, sąveikaujantis su viešosiomis paslaugomis kvazikontraktų būdu. Kaip matysime ket- 
virtojoje dalyje, argumentai, siūlantys viešąją politiką suvokti „„Kontraktinėmis“ sąvoko- 
mis, sulaukė plataus pripažinimo (žr. 4.3.5, 4.4, 4.5.3). 


«+ Viešoji politika, TKE ir agentūros teorija 


Šių viešosios politikos modelių analizė ir kritika vyko įvairiomis formomis. Iš svarbiausių tekstų 
paminėtini šie: 


Viešosios politikos proceso analizė 

Moe (1984); Weingast (1989); Weingast and Marshall (1988); North (1990); Lane (1993:166-189). 
Demokratijoje politikos procesas apima ne tik sprendimus dėl veiksmų programos ir progra- 
mos tikslų bei priemonių. Jis apima ir įgyvendinimo stadiją, viešųjų pareigūnų, kaip admi- 
nistratorių arba profesionalų, veiklą. Viešajame sektoriuje, kurį nusako gana ginčytina politi- 
kos ir administracijos priešprieša, politikos įgyvendinimui iškyla dviguba „agentūros“ proble- 
ma. Šalia rinkimų ciklo, kur pasirenkami politikai ir politinė darbotvarkė, vyksta ir viešųjų 
tarnautojų, įgyvendinančių politinius sprendimus, samdos procesas. 
Įgyvendinimo stadijoje reikia tam tikros valstybės prižiūrimos veiklos, realizuojančios politinius 
tikslus. Turi būti sudaromi valstybės ir viešųjų tarnautojų kontraktai, kuriuose numatoma, ko vals- 
tybė tikisi mainais už jiems skiriamą atlyginimą. Dėl transakcijų kaštų, susijusių su viešųjų tar- 
nautojų samda bei priežiūra, valstybės veikloje paprastai naudojamas biuro (hierarchinis) mo- 
delis. Šiuo atveju savininko ir agento santykis politikus sieja su viešaisiais tarnautojais. 
(Lane, 1993:188) 


Politikos rezultatų analizė 
Le Grand and Bartlett (eds) (1993; passim); Self (1993:127-128, 149, 165, 199, 201, 230). 

Le Grandas ir Bartlettas, tyrinėdami kvazirinkų naudojimą socialinėje politikoje, daro išvadą 
(formuluojamą TKĖ terminais), jog tai padidino rūpybos paslaugų teikimo transakcijų kaštus: 


Trečioji dalis. SPRENDIMŲ PRIĖMIMO ANALIZĖ 303 


jau vien dėl to, kad padidėjo reikiamos informacijos kiekis koordinuojant dabar atskirų užsa- 
kovų ir tiekėjų organizacijų veiklą ... Tad transakcijų kaštai gali tapti rimta problema, ir ja 
vertėtų susirūpinti politikos formuotojams ... Apskritai institucinės sandaros, padedančios ma- 
žinti transakcijų kaštus, paieška neišvengiamai pareikalaus ilgo eksperimentavimo ir besiklos- 
tančios kvazirinkos sistemos revizijų. 

(Le Grand and Bartlett 1993:211-212) 4 


3.6.4 Politinis institucionalizmas: 
institucijos valstybės ir visuomenės santykių kontekste 


Kaip pabrėžėme 2.11.6 skirsnyje, naujas susidomėjimas instituciniu viešosios politi- 
kos kontekstu kilo ir „etatocentristinėse“ valstybės ir visuomenės santykio koncepcijose. 
Jų raidos apžvalgą pateikia Skocpolas (1985). 

Hallas (1986) naudojasi platesne institucijų sąvoka, nei toji, kuria remiasi ekonomi- 
niai institucionalistai, akcentuojantys konstitucines ir formaliąsias organizacines struktū- 
ras, arba tos „etatocentristinės“ Koncepcijos, kurias aptaria Thedas Skocpolas. Jo pozici- 
ja yra radikaliai priešinga Selznicko e/ al. sociologiniam funkcionalizmui; tačiau nors kartu 
su ekonominiais institucionalistais jis pripažįsta determinuojamą institucijų galią, jis ne- 
priima jų individualistinių prielaidų ir įsitikinimo, jog institucinės visuomenės struktūros 
gali būti lengvai pakeičiamos. Hallas teikia ne atskirų organizacijų ar individualistinio 
racionalaus pasirinkimo mechanizmų modelį, o veikiau institucijų santykių su valstybe ir 
visuomene „makro“ vaizdą. 

Hallo nuomone, institucijų/organizacijų analizė yra „formalių taisyklių, įtvirtinimo pro- 
cedūrų ir galiojančių praktikų, kurios struktūrizuoja individų santykius įvairiose visuo- 
menės ir ekonomikos srityse“, analizė (Hall, 1986:19). Jeigu modelyje, kurį kelia Ostro- 
mas (žr. 2.11.6), remdamasis Moe pateikta TKE analize ir agentūros teorija, gana miglo- 
tai kalbama apie „bendruomenės atributus“, tai Hallas išplečia institucijos sąvoką taip, 
kad ji aprėpia valstybės ir visuomenės, taip pat tarptautinės ekonomikos sąveikas. Insti- 
tucinių veiksnių (šia plačiąja prasme) vaidmuo yra dvejopas: 

+ jie veikia tai, kokia galia individai disponuoja sprendimų priėmimo ir jo padarinių 

atžvilgiu; 

+ institucinė individų padėtis lemia jų interesų, atsakomybės ir ryšių pobūdį. 


Institucionalistinis požiūris reikalauja, kad analizuojant viešąją politiką būtų atsižvel- 
giama į tai, kaip tam tikrame instituciniame kontekste interesų bei idėjų konfigūracija for- 
muoja ir determinuoja politinį procesą. Tačiau institucijos nėra izoliuotos nuo platesnio 
valstybės ir visuomenės santykio konteksto. Be to, anot Hallo, kitaip nei ekonominio ins- 
titucionalizmo atveju, valstybės ir visuomenės koncepcijos turi atsižvelgti į specifinę is- 
torinę patirtį. Labiausiai išplėtotą Hallo institucionalizmo vaizdą pateikia jo išsami poka- 
rio Britanijos ir Prancūzijos ekonominės politikos studija. Joje jis daro išvadą, jog abiejų 
šalių ekonominę politiką formavo institucinis valstybės ir visuomenės santykių struktūri- 

zavimas. Jo nuomone, Britanijos ir Prancūzijos atveju idėjų ir interesų sąveika reiškia, 
jog ekonominę politiką galima paaiškinti remiantis penkiomis struktūrinių kintamųjų gru- 
pėmis: 

+ darbo organizavimu; 

+ kapitalo organizavimu; 

+ valstybės organizavimu (įstatymų leidybos bei vykdomosios valdžios institucijomis); 

+ politinės sistemos organizavimu (rinkimų taisyklėmis bei praktika, politinėmis par- 

tijomis); 
+ struktūrine šalies padėtimi tarptautinėje sistemoje. 


Naudojant platesnį institucijų apibrėžimą pateikiamas įtikinamas ilgalaikės ekonomi- 
nės politikos raidos dviejose šalyse paaiškinimas. Ši pozicija smarkiai skiriasi nuo eko- 
nominių koncepcijų, kurios reikalauja atsisakyti realaus pasaulio analizės konstruojant ins- 
titucinio sprendimų priėmimo modelius. Net ten, kur šie modeliai buvo taikomi anali- 
zuojant viešąją politiką (pavyzdžiu gali būti Ostrom modelis), jų apsiribojimas individo 
racionalaus pasirinkimo paradigma labai apsunkina jų taikymą konkrečiuose empiriniuo- 
se tyrimuose (Jenkins-Smith, 1991:160). Stiprioji Hallo koncepcijos pusė yra tai, kad teikia 
sąvokinius rėmus istorinei ir lyginamajai viešosios politikos analizei. Ji leidžia suprasti, 
kaip institucijos veikia sprendimų priėmimą formaliose konstitucinėse struktūrose. Kon- 
struodamas modelį, kuris leidžia institucijas nagrinėti istoriniu požiūriu, Hallas gali atsi- 
žvelgti į porą aspektų, kurie nėra svarstomi analitiniuose ekonominio institucionalizmo 
modeliuose — į idėjas ir asmenybes. Parodydamas, kaip institucijos veikia politikos for- 
muotojų pasirinkimus, Hallas pabrėžia, jog idėjos ir ideologijos taip pat atlieka svarbų 
vaidmenį: 


Viena vertus, organizacijos gali struktūrizuoti pačią racionalaus veiksmo konkrečioje socialinėje si- 
tuacijoje logiką; kita vertus, organizacijos yra nepakeičiamas ideologijų sklaidos visuomenėje įran- 
kis ... organizaciniai santykiai daugelio agentų pamatinę politinio racionalumo logiką gali pakeisti 
keisdami jų santykį su kitais agentais. Organizacija ne tik keičia socialinės grupės galią, bet ji gali 
daryti įtaką ir tam, kaip interpretuoja savo pačios interesus, tad ir jos veiklos kryptį. Tokiu atveju 
agentų idėjos, arba vaizdiniai. yra ne egzogeninis kintamasis, 0 jų racionalaus veiksmo konkrečioje 
situacijoje komponentas ... realią galią idėjos įgyja atradusios organizacines raiškos priemones. Dau- 
guma idėjų savaime turi šiokios tokios galios: jomis įtikės tam tikras Žmonių skaičius. Tačiau socia- 
linė bet kurio idėjų rinkinio galia smarkiai padidėja, kai jį perima galinga politinė organizacija, jį 
įtraukia į kitas ideologines nuostatas ir plačiai paskleidžia visuomenėje. Tokios raidos tikimybė iš 
dalies gali priklausyti nuo naujų ekonominių idėjų suderinamumo su kitais organizacijos ilgalaikės 
ideologijos aspektais. 

(Hall, 1986:277-280) 


Hallas parodo, jog, norint paaiškinti, kaip, kodėl ir kada priimami sprendimai, spren- 
dimų priėmimas turi būti traktuojamas institucijų bei valstybės ir visuomenės santykių 
kontekste; be to, jo istorinis požiūris leidžia suvokti, kokią įtaką sprendimų priėmimui 

gali daryti gyvi realūs žmonės. Teikdamos kontekstą, kuriame priimami sprendimai, ins- 
titucijos daro įtaką tiems sprendimams, tačiau neeliminuoja „politikos formuotojų lais- 
vos valios“ (Hall, 1986:259). 

Sakydamas, kad politikos formuotojai turi pasirinkimo laisvę (tam tikrose institucinė- 
se ribose), Hallas vis dėlto nepripažįsta pagrindinės ekonomistų prielaidos, esą mes turi- 
me savo institucinių struktūrų pasirinkimo ir reformavimo laisvę. Kaip pabrėžia Chand- 
leris (1962, 1977), TKE ir agentūros teorija vadovaujasi idėja, kad struktūras sukuria stra- 
tegija. Priėmus vadybinį sprendimą didinti kompaniją ekspansija yra strateginio sprendi- 
mo padarinys. Nauja institucinė sandara čia yra priemonė, tarnaujanti strateginiams tiks- 
lams. Tačiau politinio sprendimo atveju abejotina, anot Hallo, atsižvelgiant į istorijos pa- 
tirtį, kad struktūras sukuria strategijos: politikoje labiau įprasta, kad struktūros formuoja 
strategijas. Istorija liudija, jog politinės struktūros kur kas sunkiau pasiduoda pertvarkai, 
nei firmų, kad ir didžiausių, organizacija. Dabar, kai viešojo sektoriaus reformas smarkai 
veikia ekonominių/vadybinių modelių prielaida, esą valdymo bei administravimo institu- 
cijos gali būti keičiamos taip pat lengvai, kaip firmos ar dešrelių gamyklos organizacija, 
tai yra sveikintinas įspėjimas tiems entuziastingiems reformatoriams, kurie siekia komer- 
cializuoti viešųjų sprendimų priėmimo procesą. 


3.7 ASMENYBĖ, PAŽINIMAS IR INFORMACIJOS 
APDOROJIMAS SPRENDIMŲ PRIĖMIMO PROCESE 


3.7.1 Sprendimų priėmimas: elgsenos ir pažinimo kontekstai 


Svarų indėlį analizuojant sprendimų priėmimo procesus padarė psichologija ir „informa- 
cijos mokslai“ (tokie kaip sistemų analizė, kibernetika, dirbtinio intelekto teorijos). Šia- 
me skirsnyje panagrinėsime, kaip šių disciplinų keliamos idėjos, modeliai bei metaforos 
gali mums padėti geriau suprasti sprendimų priėmimą viešosios politikos srityje. 
Psichogijos indėlis buvo išties didelis. Kaip matėme 3.5.2 skirsnyje, tokie psicholo- 
gai, kaip Mayo ir Maslowas, daug prisidėjo prie vadybos teorijos kūrimo. Nors anksty- 
vajame viešosios politikos mokslų raidos etape rimtai buvo mėginama psichologijos įžval- 
gas įtraukti į viešąją politiką, tačiau psichologijos įtaka politikos studijoms nebuvo tokia 
plati, kaip vadybos teorijų atveju. Reikia tikėtis, jog vadybinėms idėjoms pradėjus skverbtis 
į viešąją politiką, psichologijos įtaka viešosios politikos studijoms didės. Nepakankamas 
psichologinio sprendimų priėmimo konteksto svarbos įvertinimas turėjo specifinių neigia- 
mų padarinių. Politinių mokslų naudojama sprendimo sąvoka daugiausia buvo grindžia- 
ma racionalumo ir savanaudiškumo idėjomis, kurios psichologiniu požiūriu, kaip tai pa- 
rodė „žmogiškųjų santykių“ mokykla, teikia pernelyg supaprastintą žmogiškosios moty- 
vacijos vaizdą. Kaip manė Haroldas Lasswellas, psichologinis matmuo yra esminis no- 
rint suprasti galios politiką. Ir vis dėlto dauguma teorijų, kuriomis remiasi politikos ana- 
lizė, operuoja šia siaura „racionalaus“ žmogiškojo elgesio sąvoka. Tai ypač pasakytina 

apie ekonomiką, kuri, pasak Bouldingo, teikia labai neadekvatų tiek kolektyvinio, tiek 
individo lygmens sprendimų priėmimo aiškinimą. 

Šiame skirsnyje nagrinėsime dvi pagrindines sprendimų priėmimo koncepcijų grupes, 

kildintinas iš psichologijos ir informacijos teorijų: 

+ sprendimų priėmimo koncepcijos, kurios savo dėmesį telkia į tokius veiksnius: emo- 
cijas, asmenybės tipą, motyvaciją, grupinę elgseną ir tarpasmeninius santykius. Jos 
paprastai remiasi psichoanalizės ir socialinės psichologijos įžvalgomis. Į šią grupę 
įtraukiame ir Haroldo Lasswello darbą, kuris geriausiai iliustruoja ankstyvuosius 
mėginimus panaudoti psichoanalitines teorijas aiškinant asmenybės poveikį spren- 
dimų priėmimo procesui (3.7.2). Vėliau šią asmenybės ir politikos temą plėtojo Gre- 
ensteinas (3.7.7); kita vertus, Irvingas Janisas daugiausia prisidėjo grupių psicho- 
logijos teorijas taikydamas politinių sprendimų analizei (3.7.3); 

+ antroji teorijų grupė remiasi kitokiu, nors ir giminingu, šaltiniu: jas domina tai, 
kaip žmogiškosios būtybės pripažįsta problemas, kaip naudojasi informacija, kaip 
renkasi iš alternatyvų, kaip suvokia „realybę“ arba „problemas“, kaip apdoroja in- 
formaciją, kaip ši informacija komunikuojama organizacijose. Šiai grupei priskir- 
sime tris teoretikus, kurie savo darbais daug, prisidėjo aiškinant kognityvinius spren- 
dimų priėmimo aspektus: Simoną, Vickersą ir Deutschą. 


Bene įtakingiausia yra Herberto Simono koncepcija, kuri remiasi jo ankstyvomis idė- 
jomis apie ribotą racionalumą, ir vėlesniais tyrimais kompiuterijos bei dirbtinio intelekto 
teorijos srityse (3.7.4). Seras Geoffrey Vickersas, kurio idėjos apie pažinimą gana arti- 
mos Simono koncepcijai, nors nepelnytai mažiau žinomos, savo koncepciją kūrė remda- 
masis praktine patirtimi bei „savireguliuojančių“ sistemų tyrimais. Vickersas, labiau nei 
bet kuris kitas šios srities teoretikas, kognityvinį sprendimų aspektą („realybės sprendi- 
nius“) mėgina derinti su žmogiškosiomis vertybėmis bei įsitikinimais („vertybiniais spren- 
diniais“). Kadangi Simono idėjos yra palyginti geriau žinomos ir labiau prieinamos (jo 
knygos vis dar leidžiamos), daugiau vietos mes skiriame Vickersui negu Simonui (3.7.5). 

Karlas Deutschas, kaip ir Vickersas, analizuodamas informacijos „Srautus“ organiza- 
cijose ir jose vykstančią „komunikaciją“, remiasi kibernetiniais modeliais (3.7.6). Jeigu 
Simonas buvo labiausiai įtakingas, o Vickersas labiausiai pamirštas teoretikas, tai Deut- 
schas galbūt yra tas teoretikas, kurio idėjos geriausiai atliepia kai kurioms pastarąjį de- 
šimtmetį iškilusioms viešosios politikos problemoms. 

Teorijos, kurias nagrinėsime, nuo seno naudojamos viešosios politikos sprendimų pri- 
ėmimo proceso analizei. Tai yra plati tyrimų sritis, ir skaitytojams, kurie nori susipažinti 
su naujausia teorijų raida, patartina perskaityti Greenstein (1992), Fiske and Taylor (1991), 
Fischer and Johnson (1986) ir Lindzey and Aranson (eds) (1985). Psichologinės viešo- 
sios politikos studijos ypač svarbios politikos įvertinimo stadijos analizei, ir perskaičius 
šią knygos dalį skaitytojams verta panagrinėti Donaldo Campbello darbą (žr. 4.5.2) bei 
sprendimų tyrimų apžvalgą, kurią pateikia Carrol and Johnson (1990). Kita sritis, kur psi- 
chologinės koncepcijos turi įtakos, yra mokslumo ir mokymosi modeliai, taikomi viešo- 
sios politikos analizei: žr. Argyris and Schėn (1978) ir skirsnį 4.6.4. 

3.7.2 Lasswellas ir sprendimų priėmėjų psichologija 


Visiškai natūralu svarstant psichologinius sprendimų priėmimo aspektus pradėti nuo Las- 
swello: pirma, Lasswellas buvo vienas pirmųjų socialinių teoretikų, pateikusių psicholo- 
ginių politikos koncepcijų, antra, dvi iškilios šios srities figūros — Herbertas Simonas (jo 
mokinys) ir Irvingas Janisas (tyrimų bendradarbis). Iki Lasswello iš politinių teoretikų, 
labiausiai susijusių su psichologinio požiūrio raida, paminėtinas Grahamas Wallasas 
(1908), kurio seminarus Lasswellas lankė Londone. Wallasas kritiškai vertino tai, kad po- 
litikos tyrimai daugiausia apsiriboja racionaliu politikos turiniu ir „sąmoningo mąstymo“ 
analize, nuošalyje palikdami Žmonių emocijas bei „iracionalumą“. Paties Lasswello susi- 
domėjimas neracionaliais politinės elgsenos aspektais kilo iš jo susirūpinimo dėl propa- 
gandos galios didėjimo ir suvokimo, jog elitai vis labiau išnaudodami masių troškimus 
bei baimes, formuoja jų idėjas. Jis pradėjo studijuoti Freudo ir Harry Stack Sullivano (ir 
Marxo) idėjas, o trečiojo dešimtmečio pabaigoje jas taikyti analizuojant asmenybių vaid- 
menį politikoje. Savo idėjas apie asmenybės ir galios sąsajas jis išdėstė knygoje Psycho- 
pathology and Politics, išleistoje 1930 m. (Lasswell, 1930a) ir vėliau knygoje Power and 
Personality, paskelbtoje po karo (Lasswell, 1948a). Tarp šių datų ir vėliau jis paskelbė 
įvairių straipsnių, kuriuose plėtojo savo teoriją. Geriausias jo teorijos įvadas yra knyga, 
kurios pavadinimas nusako jos esmę: Politika: kas, ką, kada ir kaip gauna (Politics: who 
gets what, when, how) (Lasswell, 1936) 

Klausimas, kas, ką, kada ir kaip gauna, kyla dėl vertybių. Tad Lasswello koncepcijos 
požiūriu, sprendimų priėmimas laikytinas procesu, kuriam vykstant nustatoma, kas, kada 
ir kaip gauna tam tikrų vertybių. Politika yra procesas, kuriam vykstant Žmonės siekia 
per institucijas išsaugoti turimas ir įgyti naujų vertybių. Šis procesas gali būti analizuo- 
jamas pagal modelį, kurį vaizduoja 3.9 diagrama. 


3.9 diagrama. Lasswello politinio proceso modelis 


Dalyviai 
su savo reikalavimais, Sprendimų 
lūkesčiais ir vertybėmis rezultatams ir 


sąveikauja ——-> Arenose padariniams, 


sprendimo kuriuos nusako 
situacijose 7 fazės su 
naudodami ——— Strategijas, atitinkamais elitais: 
padedančias įgyti 48 Supratimas 
ir neprarasti vertybių, e Agitacija 
darydami įtaką e Preskripcija 
e Apeliacija 
e Taikymas 
e Įvertinimas 
» Baigmė 

Dalyvių vertybes nusako šios kategorijos: galia, žinios, turtas, gerovė, įgūdžiai, sim- 
patijos, pagarba, dora. Šių vertybių siekiama per atitinkamas institucijas, kurios gali būti 
suskirstytos į dvi grupes: 


1 Galios vertybės ir institucijos 
Valdžia: valdymo, teisėsaugos ir politinės institucijos; 
Žinios: tyrimų institucijos ir žiniasklaida; 
Turtas: gamyba ir rinkos institucijos. 


2 Gerovės vertybės ir institucijos 
Gerovė: medicinos/sveikatos apsaugos institucijos; 
Įgūdžiai: institucijos, teikiančios išsilavinimą bei menų, amatų, profesinius įgūdžius; 
Simpatijos: šeima ir draugai; 
Pagarba: institucijos, teikiančios pasižymėjimo ženklus; 
Dora: institucijos, taikančios religijos arba etikos standartus. 


Žmonėms siekiant šių vertybių jų sėkmės ar nesėkmės kriterijumi gali būti laikomas 
įgytų ir prarastų vertybių santykis. Tačiau psichologijos požiūriu Lasswellą labiausiai do- 
mino tas tipas žmonių, kurie renkasi „galios“ vertybes ir institucijas: kitaip sakant, to ti- 
po žmonės, kurie renkasi politinę karjerą, o ne įgūdžiais grindžiamą karjerą (pavyzdžiui, 
dailininko ar buhalterio) arba užsiėmimą, leidžiantį daugiau laiko praleisti bendraujant 
su savo šeima (simpatija). 

Sprendimų priėmimas vyksta visose institucijose arba arenose, kur dalyvauja skirtingi 
žmonės su skirtingais įsitikinimais. Lasswellą domino tai, kaip sprendimų priėmimą vei- 
kia vertybės. Tam tikslui jis tyrinėjo sprendimų priėmimą įvairiausių institucijų konteks- 
tuose, net psichiatrijos ligoninėje. Politinis asmenybės tipas nuo kitų skiriasi tuo, kad to- 
kiam asmeniui svarbiausios yra galios vertybės. Žinoma, ir bažnyčioje arba ligoninėje ku- 
nigams arba gydytojams reikia „galios“ sprendimams priimti. Tačiau galios poreikis gali 
būti toks stiprus, kad ima nusverti kitas „gerovės“ vertybes, kurių atžvilgiu galia tėra prie- 
monė. Politikos analitikas turi atsižvelgti ne tik į socialinę bei kitokią objektyvią spren- 
dimų priėmimo aplinką, bet ir suprasti veikiančių individų asmenybės tipą, pažinti grupę 
ir apskritai kultūrą, kurios kontekste jie veikia. 

Savo psichologinėje koncepcijoje Lasswellas siekia išsiaiškinti žmonių požiūrį į save, 
jų santykius su kitais, su grupėmis bei platesniąja visuomene ir kultūra. Jis, pavyzdžiui, 
analizavo, kaip šalies socialinės sąlygos veikia asmens saugumo/nesaugumo pojūtį ir ko- 
kius padarinius tai gali turėti (analizuodamas Hitlerio iškilimo reiškinį; Lasswell, 1933). 
Pasak Lasswello, sprendimų priėmimo procesų bei politinių lyderių analizė atskleidžia 
daugybę psichopatijos reiškinių. Jo ankstyvieji šios srities darbai nagrinėjo valdžios ir as- 
menybės tipų problematiką. Jis argumentavo, jog siekiantieji įgyti arba išlaikyti politinę 
valdžią, paprastai būna patyrę skaudžių smūgių savo asmenybei. Pažeistoji savigarba ska- 
tina siekti kompensacijos politinės galios pavidalu (Lasswell, 1948a:37-58). Taigi politi- 
kus galima traktuoti kaip asmenis, siekiančius kompensuoti savo pažeisto orumo arba sa- 

vigarbos jausmą. Jų atveju privačius motyvus „išstumia“ viešieji siekiai. Si išstūmimo (dis- 
placement) sąvoka yra viena svarbiausių Lasswello viešosios politikos analizėje. Sia idė- 
ją išreiškia jo formulė: 


pyvyr =P 


(kur p = privatūs motyvai; v = viešieji tikslai; 7 = racionalizavimas „viešojo intereso“ 
sąvokomis; P = politinis žmogus; | reiškia „transformuojamas į“). 


Politinis žmogus, kaip ir visi kiti Žmonės, turi privačių motyvų, kurie susiklosto gy- 
venimo pradžioje. Tam tikru momentu jo privačius motyvus „išstumia“ viešieji tikslai. 
Šiuo požiūriu jis nesiskiria nuo daugelio kitų žmonių. Tačiau politinis žmogus šį pakei- 
timą racionalizuoja kaip norą tarnauti „viešajam interesui“. 

Anot Lasswello, yra įvairių „politinio Žmogaus“ tipų: politiniai agitatoriai, administ- 
ratoriai ir teoretikai, taip pat jų deriniai. Šiuos tipus apibrėžia vertė, kurią jie teikia įvai- 
riems politinės veiklos aspektams: 

+ agitatorius: didelę vertę teikia visuomenės nuomonei; 

+ administratorius: didelę vertę teikia vykdomos veiklos koordinacijai; 

+ teoretikas: didelę vertę teikia abstrakcijai. 


Savo gaivališkumo politiniai sąjūdžiai semiasi iš privačių emocijų, perkeltų į viešuosius objektus. 
Šeimoje susiformavusios emocijos perkeliamos į tokius socialinius objektus kaip valstybė. Politinės 
krizes komplikuoja kartu vykstanti tam tikrų pirmykščių instinktų reaktyvacija. Atrodytų, jog dary- 
dama svarbius sprendimus visuomenė turėtų juos svarstyti ypač blaiviai ir apdairiai; tačiau puikiai 
žinome, kokia praraja Žmonių elgesį karų, revoliucijų arba rinkimų metu skiria nuo racionalaus mąs- 
tymo standartų. Čia akivaizdžiai vyksta reaktyvacijos procesas; pasireiškia regresyvi pirmykščio sa- 
dizmo ir aistrų protrūkio tendencija. 

(Lasswell, 1930a:264—2653) 


Taigi lasveliškąją sprendimų priėmimo analizę domina tai, kaip privatūs motyvai for- 
muoja „viešojo“ intereso apibrėžimus ir kaip skirtingų tipų politiniai veikėjai sąveikauja 
platesnėje socialinėje sistemoje. Ypatingos reikšmės tokiai analizei turi veikėjų biografi- 
jos (arba psichobiografijos), padedančios suprasti jų motyvacijos ištakas. Šis asmenybi- 
nių veiksnių poveikio sprendimų procesui akcentavimas, būdingas istorinėms viešosios 
politikos koncepcijoms, socialiniams teoretikams nėra įprastas. Tačiau Lasswellui spren- 
dimų analizė aprėpia ne tik makro (visuomenės, kultūros bei institucijų) lygmenį, bet ir 
mikrolygmenį, tai, kaip žmogiškosios būtybės savo asmeninius jausmus, emocijas, moty- 
vus, baimes ir t. t. perkelia į jiems iškylančias problemas. Pasak Lasswello, viešosios po- 
litikos mokslai, padėdami politikams išsiaiškinti savo vertybes, intencijas, motyvus bei 
įsitikinimus, gali padėti užkirsti kelią tiems iracionalių impulsų protrūkiams, kuriems vi- 
si esame linkę pasiduoti spręsdami savo (kaip visuomenės) problemas. Politikos analizė 
šiuo atveju primena psichoanalizę: ji teikia metodą, leidžiantį aiškiai ir sąmoningai su- 
vokti politikos tikslus ir jų realizavimo priemones. 

Po Lasswello domėjimasis psichologinėmis politikos teorijomis kiek išblėso, tačiau po 
to jį naujai sužadino Adorno (Adorno et a/. 1950/1993) darbai apie autoritarinę asmeny- 
bę. Ši prieštaringai vertinama autoritarinių tipų analizė paskatino tyrimus, mėginusius įver- 
tinti autoritarinių bruožų vaidmenį politikos dešinėje ir kairėje, dogmatizme ir makevia- 
lizme. Lasswello pradėtą psichologinių politikos aspektų analizę tęsė keliolika autorių. 
Antai literatūra, kurioje analizuojama, kaip selektyviai ir šališkai elitas traktuoja jam ne- 
parankius duomenis, patvirtina Lasswello idėjas apie tai, jog individai yra linkę ginti sa- 
vo pasaulėvaizdį ir lengvai pasiduoda pasąmoninių impulsų spaudimui (žr. Fiske and ta- 
ylor, 1984; Innis, 1978. Sabatieras naudojasi šia medžiaga konstruodamas savąjį propa- 
gandinių koalicijų modelį: žr. Sabatier, 1993:33—34). 


+» Pasąmonė ir asmenybė sprendimų priėmimo procese 


„Psichinio kalėjimo“ metafora 


Morganas (Morgan, 1986, 199-231) organizacijų analizėje naudojasi psichologine „psichinio ka- 
lėjimo“ metafora. Organizacijas ir jose vykstančius sprendimų priėmimo procesus galime trak- 
tuoti kaip kalėjimus, sukurtus ne racionalaus sąmoningo mąstymo, kaip paprastai postuluojama 
sprendimų analizėje, o pasąmonės veiksnių: 
Koks ryšys tarp seksualumo slopinimo ir organizacijų? 
Ar organizacija yra šeimos atmaina? 
Ar organizacijos yra mūsų slėpimosi nuo savo mirtingumo būdas? 
Ar organizacijos yra pasąmonės nerimo apraiška? 
Ar žmonės organizacijomis naudojasi kaip lėlėmis ir žaisliniais meškiukais, kaip raminimosi 
priemonėmisė 
Ar sprendimų priėmimas gali būti interpretuojamas kaip suvokinių, mąstymo, intuicijos ir jaus- 
mų sąveikos darinys? 


Morganas pažymi, jog psichologinės koncepcijos leidžia pažinti sąsajas tarp pasąmoninių pro- 
cesų bei organizacijų ir padeda identifikuoti kliūtis kaitai. „Psichinio kalėjimo“ metafora taikoma 
ir nušviečiant seksualinius organizacinės struktūros bei elgsenos aspektus; asmenybės tipo ir val- 
dymo stiliaus sąsajas bei galios santykius (Morgan, 1986:365-371). 


Seksualumas ir galia 


Viena svarbiausių sričių, kur psichoanalizės idėjos taikomos politiniame kontekste, — tai seksua- 
linės priespaudos ir vyrų dominavimo tema. Jai daug dėmesio skiria, pavyzdžiui, Foucaultas (1986) 
ir Marcuse'as (1954). Modelis, sprendimus traktuojantis kaip pasąmonės apraišką, yra naudoja- 
mas feministinėje politinės galios kritikoje, kuri joje įžvelgia neteisėto vyrų dominavimo ir pa- 
triarchijos galią (Mitchell, 1977). 

Psichoanalitinės biografijos 


Psichoanalitinės biografijos, kaip sprendimų priėmimo aiškinimo metodas, teikia skvarbių įžval- 
gų į „didžiųjų vyrų ir moterų“ motyvus bei aistras. Ar galima sprendimus aiškinti ne tiek kaip 
sąmoningo svarstymo, kiek pasąmonės ir vaikystės patirties produktą? (Šį metodą naudojo pats 
Freudas savo knygoje apie prezidentą Woodrową Wilsoną, parašytoje kartu su Bullittu (1967)). 
Psichobiografinės analizės objektu tapo kai kurie šiuolaikiniai politikai: Thacher (Abse, 1989), 
Gough Whitlamas (Walter, 1980). Louisas Stewartas, naudodamasis Jungo idėjomis, parašė deta- 
lią studiją apie JAV ir Britanijos premjerus (Stewart, 1992). Šiuo požiūriu daug medžiagos teikia 
Journal of Psychohistory; žr. taip pat Greenstein and Lerner (1971). 


Užsienio politika 


Šioje srityje atkreipiamas dėmesys ir į asmenybės tipų įtaką sprendimų priėmimui. Žr. Burke and 
Greenstein (1989); George (1980); Kull (1988); McClosky (1967). 


Keynesas ir asmenybė 


Keynesas buvo pastabus ir užgaulus biografinis esejistas. Jis buvo įsitikinęs, jog asmenybės tipas 
turi didžiulės reikšmės sprendimams. Šį savo įsitikinimą jis puikiai iliustravo pateikdamas pagrin- 
dinių 1919 m. Paryžiaus konferencijos dalyvių portretus rašinyje, kuriame smerkiamas ten pa- 
siektas susitarimas (The Economic Conseguences of the Peace and Essays in Biography). Anali- 
zuodamas Clemenceau, Lloyd George'o ir prezidento Wilsono vaidmenis Keynesas padarė išva- 
dą: „iš jų tarpusavio nesuderinamumo ir silpnumo gimė Sutartis — kūdikis, įkūnijęs blogiausius 
savo tėvų, nepasižyminčių nei kilmingumu, nei moralumu, nei intelektualumu, bruožus“ (Key- 
nes, 1963:39). Tad nors Keynesas manė, jog ilgalaikėje perspektyvoje politiką formuoja idėjos, 
jis neneigė to vaidmens, kurį atlieka politiko asmenybė. 


Nekompetentingo sprendimų priėmimo psichologija 


Normano Dixono knygoje (Dixon, 1976) apie karo klaidas ir nesėkmes, pradedant Krymo karu 
ir baigiant nesėkme prie Arnhemo, nagrinėjama, kaip organizacijų ir asmenybių veiksnių sąvei- 
ka paprastai baigiasi dideliais kaštais ir tragiškais rezultatais. Pateikiamas labai įtaigus paaiškini- 
mas, kaip sprendimų priėmimo procesas vyksta klasikinėje vėberiškoje hierarchijoje. Gali būti, 
jog jis iliustruoja sprendimų priėmimą ir kitų sričių hierarchinėse struktūrose. Dixonas plačiai nau- 
dojasi istorine medžiaga, socialine psichologija ir psichoanalize; jį verta skaityti kartu su Suther- 
landu (1994)) ir Janisu (1982). Apie Janisą netrukus kalbėsime. 6 

3.7.3 Sprendimų priėmimas ir grupių psichologija 


Le Bono idėjos labai padėjo atskleisti individų elgsenos iracionalumą jiems veikiant gru- 
pėse. Savo knygoje apie minią (Le Bon, 1895) jis argumentavo, jog individas, tapdamas 
minios dalimi, mąsto ir veikia kitaip, nei jis mąstytų ir veiktų būdamas vienas. Minios 
sukuria „kolektyvinę sąmonę“, kuri teikia saugumo pojūtį, lengvai paskleidžia jausmus 
ir idėjas, daro individus mažiau atsparius įtaigai. Le Bono argumentus pripažino Freudas 
(1991:98-109) ir Jungas (1988:86): būdami minioje Žmonės yra pavojingi ir iracionalūs. 
Ši idėja, jog minia, arba didelė grupė, yra iracionali, sugestionuoja, kad mažesnės gru- 
pės gali būti racionalesnės. Tačiau tikėjimą mažesnių grupių racionalumu gali sugriauti 
tyrimai, parodę, jog mažos grupės paprastai elgiasi pagal tuos pačius minios principus. 
Pokario laikais buvo tęsiami grupinio sprendimų priėmimo efektyvumo tyrimai. Kurtas 
Lewinas ir Wilfredas Bionas (iš Tavistocko instituto Londone) ir Leonas Festingeris, greta 
kitų, šeštąjį ir septintąjį dešimtmetį tyrinėjo, kaip vyksta sprendimų priėmimas ir spren- 
dimų įgyvendinimas labai sutelktose ir glaudžiose grupėse (de Board, 1978; Janis, 1982:4— 
5, 277. Apie Lewino idėjas, taikomas tiriant politinių veikėjų „gyvybinę erdvę“ žr. Young, 
1977/79 ir 3.7.7). 

Daugybe įvairių tyrimų buvo siekiama išsiaiškinti grupių poveikį individams. Jie pa- 
rodė, kokia galinga gali būti grupės įtaka deformuojant individo suvokimo ir sprendimo 
galias. Grupinė norma gali tapti grupės narių atskaitos tašku priimant sprendimus ir da- 
rant vertinimus (žr., pvz., Muzafer Sherif, 1936: Solomon E. Asch, 1955). Eksperimen- 
tai, atliekami tiriant grupių elgseną, nuolat patvirtindavo, jog grupėse individai patiria spau- 
dimą, verčiantį juos prisitaikyti prie tam tikrų normų bei informacijos suvokimo stereoti- 
pų. Tezę, jog sprendimų priėmimą deformuoja grupių spaudimas, patvirtina daugybė ty- 
rimų. Tad net jeigu grupės solidarumas yra svarbus veiksnys jai realizuojant savo tiks- 
lus, tas pats solidarumas gali turėti negatyvių padarinių (Wright et al., 1970:634-643). 


Janisas ir „grupinis mąstymas“ 

Viena iš naujausių ir viešosios politikos tyrinėtojo požiūriu aktualiausių teorijų yra Jani- 
so „grupinio mąstymo“ teorija, atskleidžianti „psichologinį sutarimo bet kuria kaina sie- 
kį, slopinantį kitamanybę ir alternatyvų svarstymą solidariose sprendimų priėmimo gru- 
pėse“ (Janis, 1982:8). Racionalistiniuose modeliuose postuluojama, jog, informacijos rin- 
kimas ir sprendimų priėmėjų sugebėjimas optimaliai naudotis informacija yra svarbus 
veiksnys aiškinant tai, kas vyksta priimant sprendimus. Tačiau Janisas savo knygoje Group- 
think argumentuoja, jog grupės narių ištikimybė tam tikrai pasaulėžiūrai arba tam tikrai 
informacijos interpretacijai sprendimų priėmimą gali visiškai atitolinti nuo realybės. Gru- 
pinio konformizmo spaudimas, kitų nuomonės nepaisymas gali lemti, kaip tai parodė Kiau- 
lių įlankos krizė, totalinį informacijos deformavimą, tad ir nuo informacijos priklausan- 
čių tikslų žlugimą. 1961 m. prezidentas Kennedy ir jo patarėjai pritarė CŽV parengtam 
invazijos į Kubą planui. Planas sužlugo per tris dienas. Jo žlugimą, anot Janiso, nulėmė 
tai, kad planas buvo parengtas remiantis tam tikromis prielaidomis, kurios nebuvo nei 
patikrintos, nei pateiktos kritiniam vertinimui. 

Šis modelis (supaprastintas 3.10 diagramoje) rodo, jog esant trims pradinėms sąlygoms 
(A, BI ir B2) sprendimų priėmimas tam tikroje grupėje gali tapti tokiu pat nekritiško 
mąstymo pavyzdžiu, kokį pademonstravo ir Kiaulių įlankos epizodas. Polinkis siekti gru- 
pinio sutarimo pasireiškia įvairiais simptomais (C, D ir E), ir mažina sėkmingo rezultato 
tikimybę. 


A Sprendimų priėmėjų solidarumas: 
Pirmoji „grupinio mąstymo“ prielaida yra sprendimų priėmėjų solidarumas: 


Kuo labiau tarp politinio sprendimo grupės narių įsiviešpatauja draugiškumo ir esprit de corps dva- 
sia, tuo didesnis pavojus, jog joje nepriklausomą kritinį mąstymą pakeis grupinis mąstymas. 
(Janis, 1982:245) 


Priklausomybės solidariai grupei pojūtis didina tikimybę, kad bus iracionaliai baimi- 
namasi bet kurio individo, kuris „nėra vienas iš mūsų“ (kaip galėtų pasakyti ponia Tha- 
cher!). Grupei turint tokį solidarumo jausmą ir susiklostant pradinėms sąlygoms (B-1 ir 
B-2) konformizmo tikimybė, anot Janiso, padidėja. 


B-1 Struktūrinės organizacijos ydos 
Konformizmo siekio padarinius gali sustiprinti ydingi struktūriniai grupės organi- 
zavimo bruožai: 
1 grupės izoliuotumas; 
2 nešališko vadovavimo tradicijos stoka; 


3.10 diagrama. Grupinis mąstymas 


Pradinės sąlygos Stebimi padariniai 
Ą 
Sprendimų priėmėjai 
kaip solidari grupė 


B-1 
Struktūrinės organizacijos 


Sutarimo siekis C 


(polinkis į grupinį|—— | Grupinio mąstymo 
simptomai 


ydos mąstymą) 


D 
Ydingo sprendimų 
priėmimo simptomai 


B-2 
Provokuojanti situacija 


E 


Šaltinis: Pagal Janis and Mann (1977) ir Janis (1982) a 
Maža sėkmingo 


rezultato tikimybė 

metodinių procedūrų stoka; 
grupės narių socialinės kilmės ir ideologijos homogeniškumas. 


Provokuojanti situacija 

Šias organizacines ydas išryškina provokuojanti situacija, kurią apibūdina: 

rimta išorinė grėsmė; nesitikėjimas geresnio sprendimo už tą, kurį siūlo grupės va- 

dovybė; 

savigarbos praradimas, kuris gali būti sukeltas: 

+ ankstesnių nesėkmių, išryškinusių grupės narių nekompetentingumą; 

+ esamos sprendimų priėmimo situacijos painumas, kuris silpnina narių pasitikė- 
jimą savo jėgomis; 

+ moralinių dilemų: veiksmingų alternatyvų nematymas, išskyrus tas, kurios Žei- 
džia moralės principus. 


Grupinio mąstymo simptomai: 
Stebimi šių sąlygų padariniai pasireiškia trijų tipų simptomais: 
1 tipas: grupės galių pervertinimas: 

+ nepažeidžiamumo iliuzija; 

+ įsitikinimas savo moraliniu teisumu. 


2 tipas: mąstymo uždarumas: 
+ kolektyvinė racionalizacija; 
+ išorinių grupių stereotipizavimas. 


3 tipas: polinkis į konformizmą: 
+ savicenzūra; 
+ vienmintiškumo iliuzija; 
+ tiesioginis spaudimas kitamaniams; 
+ minties prievaizdų atsiradimas. 


Ydingo sprendimų priėmimo simptomai: 
Sprendimų priėmimo ydingumą, nulemtą grupinio mąstymo, liudija šie požymiai: 
+ svarstomų alternatyvų neišsamumas; 
+ svarstomų tikslų neišsamumas; 
+ geidžiamo pasirinkimo rizikos veiksnių neįvertinimas; 
+ anksčiau atmestų alternatyvų nerevizavimas; 
+ prastas apsirūpinimas informacija; 
+ tendencingas turimos informacijos naudojimas; 
+ planų nenumatomiems atvejams neturėjimas. 


Modelis įtikinamai atskleidžia mažų grupių dinamiką. Šiuolaikinėje valstybėje politi- 
kos formavimas daugeliu požiūrių priklauso nuo nedidelių darbo grupių ir komitetų veik- 

los; šiame kontekste galima sakyti, jog, jis vyksta tokioje aplinkoje, kuri skatina mąsty- 
mo konformizmą. Grupinio mąstymo modelis geriausiai tinka toms situacijoms, kur spren- 
dimai priimami grupės su stipriai išreikšta esprit de corps ir taip įtikėjusioms tam tikra 
veiksmų linija, kad priešinasi kitokioms informacijos bei įvykių interpretacijoms. 


+ Empirinės grupinio mąstymo studijos 
Folklendų karas 


Šiuo modeliu naudojosi Lebowas (1983), Helleris (1983), Gray and Jenkins (1985) ir Greenway et 
al. (1992) aiškindami, kad tas karas, viena vertus, buvo „gynybos vengimo“ ir, kita vertus, grupinio 
mąstymo padarinys. Pasak Lebowo, karas buvo klasikinis gynybos vengimo atvejis ta prasme, kad 
sprendimų priėmėjai nenorėjo pripažinti tiesos ir su ja susijusio psichologinio streso. Informacija 
buvo interpretuojama taip, kad patvirtintų jų įsitikinimą, jog Argentina nesigriebs invazijos į Fol- 
klendų salas. Užuot sprendusi šią problemą vyriausybė atkakliai tęsė derybas, kurios niekur neve- 
dė. Grupinis mąstymas pasireiškė tuo, kad sprendimų priėmėjai savo įsitikinimų dėl Argentinos 
intencijų neleido kritikuoti. Sprendimas nuskandinti kreiserį Belgrano parodė ir tai, kaip maža gru- 
pė homogenizuoja savo narių mąstymą ir suvokimą. Šias problemas dar labiau apsunkino organi- 
zacinė struktūra, kurioje įvairios valstybinės mašinos dalys funkcionavo ne „sisteminiu“ būdu. 
Puikios medžiagos apie šią krizę pateikia Cmnd 8787 (The Franks report). 


Irano įkaitų krizė 
Ridge'as (1983) ir Smithas (1984), naudodamiesi grupinio mąstymo modeliu, pateikia Irano įkai- 
tų gelbėjimo operacijos analizę. 
Erdvėlaivio Challenger katastrofa 
Aronsonas (1988) argumentuoja, jog leidimas tragiškai pasibaigusiam skrydžiui buvo duotas dėl 
grupinio mąstymo įtakos. 
Grupinis mąstymas: keletas siužetų 
Prancūzai prie Azenkūro: pralaimėjimas dėl grupinio mąstymo? 

Shakespeare'o Henrike V (Ill .vi) matome, kaip prancūzų karvedžiai stengiasi save įtikinti, jog 
anglai jiems nebaisūs. Vienas iš jų tuo abejoja, tačiau dauguma į jį nekreipia dėmesio: 


Prancūzų konsteblis: ... Vargšas Henrikas! Kažin, ar jis taip pat nekantriai, kaip ir mes, laukia 
aušros. 

Orleano hercogas: Koks įžūlus netikėlis tas Anglijos karalius, iš taip toli atsibastęs su savo 
minkštagalviais sekėjais! 

Konsteblis: Jeigu anglai turėtų nors kiek proto, jie jau spruktų. 

Hercogas: Būtent proto jiems ir trūksta; jeigu jie būtų ginkluoti supratimu, jiems nereikėtų 
tokių sunkių šalmų. 

Lordas Ramburas: Tačiau Anglijos saloje gimsta labai drąsių padarų; drąsa niekas negali pri- 
lygti jų mastifams. 

Hercogas: Kvaili šunes!.. Lygiai taip pat galėtume sakyti: kokia drąsi blusa - ji drįsta pusry- 
čiauti ant liūto liežuvio. 


Konsteblis: Tikra tiesa... 


Kadaise labai seniai... 


Vienas karalius buvo įtikintas nusipirkti drabužį, kurį gali matyti tik protingi žmonės. Kai jo mi- 
nistrams buvo pasakyta, jog tik protingi žmonės gali matyti jo naująjį drabužį, visi sutiko, jog 
apdaras išties nuostabus. Žinia pasklido po šalį, ir kai karalius nusprendė pasirodyti visiems su 
savo nauja apranga, tik vienas kvailas vaikas sušuko: „Bet juk karalius nuogas!“ 

Karalius klausė savo patarėjų ir tapo viena pirmųjų grupinio mąstymo aukų. Jis, žinoma, bu- 
vo ne paskutinė auka. Bet apie tai — kitoje pasakoje. 


Kvailio išmintis 


Karalių įprotis apsupti save „pritarėjais“ yra sena pasakų ir realios istorijos tema. Senais laikais 
kvailys, arba juokdarys, atlikdavo svarbią politinę funkciją: jam buvo suteikta teisė šaipytis iš su- 
tarimo ir kalbėti tokius dalykus, už kuriuos karaliaus dvariškiui grėstų Žiauri bausmė. Garsiausias 
pavyzdys — juokdarys Shakespeare'o tragedijoje Karalius Lyras, laisvai ir atvirai kritikavęs savo 
šeimininką už karalystės padalijimą; o grafas Kentas už tokią pat kritiką buvo ištremtas. 


Kaip sukelti nelaimę 


Galiausiai netikusių sprendimų kaštai yra prarastos žmonių gyvybės. Vienas iš labiausiai įsime- 
nančių pavyzdžių buvo Čelendžerio katastrofa. S. Dennis Gouranas, R. Y. Hirokawa ir A. E. Mart- 
zas (1986) nagrinėja veiksnius, kurie galėjo prisidėti prie šios tragedijos. 

Po Čelendžerio katastrofos 1986 m. buvo atliktas NASA agentūros sprendimų priėmimo pro- 
ceso tyrimas. Autoriai savo straipsnyje aptaria tyrimo duomenis, paskelbtus Prezidento komisijos 
raporte apie katastrofą. Jie nurodo penkias sprendimų priėmimo proceso ydas: 

1. Tiesiogiai daromas spaudimas tiems, kurie dar priešinosi erdvėlaivio paleidimui. 

2. Nenoras pažeisti nusistovėjusią vaidmenų hierarchiją. 


3. Abejotina pagrindinių vadovų argumentacijos struktūra. 

4. Eufemistinė kalbos maniera, minimizuojanti riziką. 
5. Nenoras kelti rimtus klausimus. 


Autoriai daro išvadą: 


kad ir kaip kruopščiai atrodytų sutvarkyta sprendimų priėmimo struktūra, reglamentuojanti 
proceso logiką, efektyvus naudojimasis ja vis vien priklauso nuo socialinės, psichologinės bei 
komunikacinės aplinkos, kurioje veikia atsakingieji asmenys. 

(Patton et al., 1989:232) 9 


Janisas grupinio mąstymo sprendimų pavyzdžius lygina su dviem „akylaus“ sprendi- 
mų priėmimo atvejais: Marshallo planu ir sprendimais Kubos raketinės krizės metu. Šiais 
atvejais sprendimai buvo priimami daug kritiškiau ir atviriau aptariant įvairias politikos 
alternatyvas. Remdamasis šių dviejų pavyzdžių analize Janisas siūlo kelias priemones, pa- 
dedančias neutralizuoti grupinio mąstymo tendenciją (Janis, 1982:262-271): 

+ Vadovas turi skatinti visus grupės narius reikšti kritinius vertinimus, abejones ir 

prieštaravimus. 

+ Vadovybė politikos planavimo ir analizės procese neturi skelbti savo preferencijų. 

+ Sprendimų priėmimas turi vykti keliose atskirose politikos planavimo ir vertinimo 

grupėse. 

+ Kartkartėmis politikos formavimo grupė turi būti skaidoma į pogrupes ir susitikti 

pirmininkaujant kitam asmeniui. 

+ Politikos formavimo grupės nariai svarstymų eigą turi aptarinėti su patikimais ben- 

dradarbiais už grupės ribų. 

+ | politikos formavimo grupę turi būti kviečiami ekspertai iš šalies ir skatinami mesti 

+ Kiekviename susitikime turi būti svarstomos alternatyvos. Kažkas turi atlikti šėto- 

no advokato vaidmenį. 

+ Jeigu politinis sprendimas susijęs su konkuruojančia valstybe ar organizacija, pa- 

kankamai laiko turi būti paliekama konkurento signalų bei ketinimų analizei. (Ja- 
nisas siūlo scenarijų kūrimo ir vaidmenų atlikimo metodą; žr. 3.8.7.) 

+ Pasiekus sutarimą turi būti surengtas „antrojo šanso“ susitikimas, kuriame būtų iš- 

sakomos likusios abejonės. 


„Grupinio mąstymo“ modelis plačiai buvo taikomas politikos analizei ir vadybai (bei 
jo siūlomos prevencinės priemonės). Vis dėlto, praėjus daugiau nei dvidešimčiai metų nuo 
Groupthink publikacijos, mokslinis, arba analitinis, jo statusas vis dar tebėra neaiškus. 
Pats Janisas argumentavo, jog kol neatlikti kontroliniai eksperimentai bei sisteminiai ty- 
rimai, leidžiantys modelį griežtai patikrinti, grupinio mąstymo teorija tebėra neišvengia- 
mai spekuliatyvi (Janis, 1982:259). Apskritai galima teigti, jog modelis (jo dabartinė for- 
muluotė) nesulaukė aiškaus patvirtinimo tuose darbuose, kuriuose buvo mėginama jį tik- 
rinti Janiso nurodytais empiriniais bei sisteminiais būdais. Tad geriausia jį traktuoti at- 

sargiai ir juo naudotis daugiausia kaip „spekuliatyvia“ teorija, apibrėžiančia tam tikrą psi- 
chologinio politikos matmens klausimų tematiką, o ne kaip formalų moksliniais tyrimais 
„Įrodytą“ modelį. 


+ Janiso modelio kritika 


Janiso idėjos sulaukė ir savo kritikų. Svarbiausieji priekaištai grupinio mąstymo modeliui yra šie: 


a) pavienių atvejų analizės nepakanka hipotezei patikrinti (dėl selektyvios duomenų atrankos 


pavojaus ir dėl pagundos nevienareikšmiškus istorinius faktus įsprausti į vienareikšmiškas ka- 


tegorijas); b) įtartinai tiksli koreliacija tarp deramo proceso ir gero rezultato („gudrumo po 


laiko“ pavojus); c) dichotominis sprendimų priėmimo epizodų suskirstymas į „grupinio“ ir „aky- 


laus“ mąstymo kategorijas (klasifikacinės savivalės pavojus) ir d) sąvokinis modelio netikslu- 


mas (abejotina priežastingumo kryptis — nuo grupinio solidarumo ir provokuojančios situaci- 


jos prie konformizmo siekio). 
(Tetlock, et. al., 1992:404) 


Janiso modelio kritika vyksta dviem kryptimis: kaip konkrečių atvejų tyrimų kritika ir kaip 


kritika, grindžiama eksperimentais su grupėmis. Jos rezultatai nėra vienareikšmiški. Apskritai kri- 


tikai jaučia simpatijų pačiai idėjai, kad grupės gali deformuoti sprendimų priėmimą, tačiau dėl 
modelio detalių keliama įvairių abejonių. 


Konkrečių atvejų tyrimo kritika 


Raven (1974): Votergeito skandalui skirtoje studijoje autorius atrado ne tiek grupės soli- 
darumą ar esprit de corps, kiek norą išlaikyti grupę. Atrado tam tikrų simptomų - prana- 
šumo ir nepažeidžiamumo, vienmintiškumo ir „minties prievaizdų“ patvirtinimą. Siūlo pra- 
dinių sąlygų performulavimą. 

Tetlock (1979): Naudodamasis kvantitatyviniu metodu autorius, analizuodamas viešus įvykių 
dalyvių pasisakymus, analizuoja Janiso nagrinėtus atvejus. Atranda, kad sprendimų pri- 
ėmėjai vadovavosi supaprastintais reiškinių įvaizdžiais, pasižymėjo grupiniu solidarumu, 
tačiau nestereotipizavo išorinių grupių. 

Esser and Lindoerfer (1989): Čelendžerio katastrofos studijoje autoriai nerado duomenų, 
patvirtinančių Janiso postuluojamą solidarumo prielaidą, tačiau atrado tam tikrų duome- 
nų, patvirtinančių nepažeidžiamumo iliuzijos, kitamanių spaudimo ir informacijos iškrai- 
pymo tezes. 

Hensley and Griffen (1986): Nagrinėdamas Kento universiteto sprendimą statyti sporto salę 
vietovėje, kur Nacionalinė gvardija turėjo savo šaudyklą, atrado duomenų, patvirtinančių 
grupinio mąstymo modelį. 

Tetlock et al. (1992): Patvirtina grupių klasifikavimą į „akylas“ ir „neakylas“; neranda duo- 
menų, liudijančių grupinį solidarumą kaip grupinio mąstymo simptomatikos šaltinį; abe- 

joja, ar Irano įkaitų gelbėjimo operacija bei kai kurie kiti epizodai gali būti interpretuo- 
jami kaip grupinio mąstymo išraiškos. 


Eksperimentiniai darbai 


+ Flowers (1977): Viename iš pirmųjų eksperimentinių testų buvo nustatyta, jog solidaru- 
mas nedarė bent kiek didesnio poveikio sprendimų priėmimo procesui. Tačiau nustatyta, 
jog grupės su autoritariniais vadovais siūlė mažiau sprendimų, disponavo mažesne infor- 
macija ir mažiau rėmesi faktų analize. 

e Courtwright (1978): Atrado, jog grupės solidarumas tam tikros įtakos turėjo siūlomų spren- 
dimų skaičiui, jų kūrybiškumui, praktiškumui bei kompetentingumui. 

e Fodor and Smith (1982): Nors autoriai nustatė, jog grupės su silpnais vadovais svarstė di- 
desnį skaičių alternatyvų ir atsižvelgė į daugiau faktų, grupės solidarumas nedarė povei- 
kio grupės priimtiems sprendimams. 

e Callaway and Esser (1984) ir Callaway et. al. (1985): Nustatė, jog sprendimų kokybei gru- 
pės solidarumas įtakos neturi. 

e Turner et al. (1992): Patvirtino, jog grupės grėsmės atveju mėgina išlaikyti bendrą pasiti- 
kėjimo savimi nuostatą; nepatvirtino modelio postuluojamų griežtų priežastinių priklau- 
somybių, tačiau teigė, jog „liberalesnė“ modelio interpretacija teikia gana tvirtą pagrindą 
konkretesniems empiriniams „grupinio mąstymo“ pradinių sąlygų, jo proceso ir padarinių 
sąsajų tyrimams. 


Šis tyrimų sąrašas sudarytas pagal Turner et al. (1992) ir Tetlock et al. (1992). „Grupinio mąs- 
tymo“ modelio tolesne analize besidomintys skaitytojai turėtų pradėti nuo šių darbų. 6 


+ Koncepcijos, artimos „grupinio mąstymo“ modeliui 
Pažintinis disonansas 


Šią teoriją iškėlė Lewino mokinys Leonas Festingeris (1957). Jis aiškino, kaip, net pranašystei nepa- 
sitvirtinus, pranašautojai modifikuoja savo įsitikinimus taip, kad prognozės nesėkmė tų įsitikini- 
mų nesugriautų. Pasak Festingerio, tokiu atveju atsiranda dviejų įsitikinimų disonansas, kurį mė- 
ginama šalinti keičiant vieną iš įsitikinimų, menkinant kurio nors iš jų svarbą arba priimant pa- 
pildomą įsitikinimą. Kaip pažymi Janisas, Festingeris smarkiai paveikė socialinę psichologiją. Sa- 
vo ankstyvuosiuose darbuose jis iškėlė socialinio palyginimo teoriją, pagal kurią Žmonės mėgina 
verifikuoti savo įsitikinimų bei prielaidų teisingumą, o veikdami grupėse savo sprendimus verti- 
na lygindami juos su savo grupės narių sprendimais. Anot Janiso, sprendimų priėmimo procese 
toks lyginimas sukuria stiprių konformizmo paskatų (Janis, 1982:277). Žr. taip pat Hirschman:4.6.2. 

Simonas domėjosi ir grupių psichologijos dinamika. Jis parašė įvairių straipsnių konformizmo 
temomis. Žr., pvz., Simono ir Simono/Guetzkow straipsnius knygoje Simon (1957a). 


320 VIEŠOJI POLITIKA 


Ego savigyna 


Lasswellas, taikydamas Freudo teoriją politikai, buvo susirūpinęs dėl pavojų, kylančių demokra- 
tijai tais atvejais, kai žmonės, individualiai ar grupėmis, vadinamosiomis „ego savigynos“ prie- 
monėmis, tokiomis kaip neigimas, projekcija, racionalizacija, regresija, represija ir sublimacija, 
mėgina ginti savo įsitikinimus nuo jiems priešingų idėjų. Lasswello nuomone, tokia elgsena elito 
atveju yra nuolatinė sprendimų priėmimo problema. Jos sprendimas galimas formuojant tokią „pre- 
vencinę“ politiką, kuri neleistų ego savigynos priemonėms daryti deformuojamos įtakos tiems, 
nuo kurių priklauso viešosios politikos sprendimai. 
Žr. „Sprendimų priėmimo seminarai“, toliau, 3.10.5. 4 


3.7.4 Simonas ir kognityviniai sprendimų priėmimo aspektai 


Nedaugelis teoretikų turėjo tokią plačią įtaką viešosios politikos studijų raidai, kaip Her- 
bertas Simonas. Kaip jau minėjome anksčiau, jo „riboto racionalumo“ idėja yra vienas 
pagrindinių teorinių indėlių į sprendimų priėmimo analizę (žr. 3.4.2). Čia išsamiau nori- 
me panagrinėti tai, ką jis sako apie sprendimų priėmimą bei apie „problemų sprendimo 
veiklą“. Tam reikia šiokio tokio jo darbų kognityvinės psichologijos srityje supratimo. 
Jo darbas šioje srityje svarbus ne vien dėl to, kad jis siūlo teoriją, kaip žmogiškąjį spren- 
dimų priėmimą konceptualizuoti kompiuterinės metaforos sąvokomis (aiškinamasis mo- 
delis), bet ir dėl to, kad jis pateikia labai specifinę koncepciją to, kaip sprendimų pri- 
ėmimas — „problemų sprendimas“ gali būti patobulintas (normatyvinis modelis). Vienas 
iš šių modelių teikia sprendimų priėmimo proceso teoriją, kitas — politinės analizės vaid- 
mens tame procese koncepciją. 

Lasswello sprendimų priėmimo koncepcijos ir prevencinės politikos idėjos buvo grin- 
džiamos psichoanalizės teorijomis. Lasswellui realioji sprendimų priėmimo „problema“ 
buvo tai, kad elitai viešąją politiką paprastai naudoja vien kaip savo asmeninių jausmų, 
emocijų ir patirties projekcijų areną. Privačios problemos paverčiamos „viešosiomis“ pro- 
blemomis („išstūmimas“), arba sprendimų priėmėjai, norėdami kompensuoti savo pažeis- 
tojo ego traumą (kompensacija), naudojasi valdžia. Kaip jau matėme anksčiau (3.4.2), Si- 
monas į sprendimų priėmimo problematiką įsiterpia iš visiškai kitos pusės — svarstyda- 
mas klausimą, kaip žmogiškosios būtybės „problemas sprendžia“ savo pažintinių galių 
ribotumo sąlygomis. Simonas (1985) pabrėžia, kad tai sietina su faktu, jog jį, kaip ir Ja- 
mesą bei Wallasą, labiau domino „normalus“, o ne patologinis elgesys. Lasswellas sė- 
mėsi įžvalgų iš Freudo, o Simonas laikėsi labiau kognityvinės nuostatos, pabrėždamas 
eksperimentų ir kompiuterinio modeliavimo svarbą: 


Šioje naujoje paradigmoje kognityvinė psichologija smarkiai pasistūmėjo į priekį aiškindama, kaip 
tokios informacijos apdorojimo sistemos, kaip žmogiškasis protas, sprendžia problemas, priima spren- 
dimus, prisimena ir mokosi. 

(Simon, 1985:295) 

Pasak Simono, privalome „įsiklausyti į tai, ką mums sako Lasswellas ir Freudas, Wal- 
lasas ir Jamesas“ (Simon, 1985:301). Vadinasi, turime atsižvelgti į „aistras“ ir „potrau- 
kius“, tačiau kartu turime suprasti, jog toks elgesys, kai sprendimų priėmimą lemia pasą- 
monės veiksniai, yra „išimtinis, o ne įprastas žmogiškosios elgsenos bruožas“ (Simon, 
1985:301). Procesai, kuriems savo dėmesį skiria kognityvinė psichologija, yra normos da- 
lykai; net Hitlerio atveju, kurio elgsena gali būti analizuojama psichoanalizės priemonė- 
mis kaip „visa apimančios neapykantos, nukreiptos ir į save patį“ apraiška, toje elgseno- 
je esama ir daug kognityvinių elementų: 


Hitlerį motyvavo ne tik neapykanta; savo neapykantą jis nukreipė į konkrečią žmonių grupę - į Žy- 
dus, ir priėmė sprendimus, kurie buvo ganėtinai racionalūs, tarus, kad žydų išnaikinimas galėjo jį 
patenkinti. Tam tikrais politinės analizės tikslais galima postuluoti pačių individų skelbiamus tikslus 
bei vertinimus nemėginant ieškoti jų gilesnių priežasčių ar juo labiau — giliausių pasąmoninių jų 
ištakų. 

(Simon, 1985:301) 


Tad, Simono įsitikinimu, dėmesį turime telkti veikiau į įprastą sprendimų priėmimą 
pažintinio ribotumo sąlygomis ir į jo apraiškas elgsenoje, 0 ne į pasąmoninius jo aspek- 
tus. Ir nors turime atsižvelgti į Lasswello įžvalgas, net Hitlerio atveju analizė turi postu- 
luoti jo racionalumą jo tikslų ir priemonių kontekste! Tiek individo, tiek organizacijų lyg- 
menyje sprendimų priėmimas kaip „racionalus“ procesas yra ribojamas Žmogaus proto 
pajėgumo kaupti (trumpalaikėje ir ilgalaikėje atmintyje) ir apdoroti (nuosekliai arba seri- 
jiniu būdu) informaciją. Šią temą Simonas, kartu su bendraautoriais psichologais ir kom- 
piuterijos specialistais, plėtojo daugelyje veikalų, kurių neįmanoma nuodugniai aptarti mū- 
sų įvadiniame tekste. Skaitytojams, siekiantiems geriau susipažinti su jo idėjomis, pata- 
riame perskaityti kai kuriuos Simono straipsnius ir knygas (žr. ypač Newell et al., 1958, 
1979; Newell and Simon, 1972; Simon, 1969, 1973, 1960/1977, 1979, 1981, 1985; Ha- 
yes and Simon, 1974). 

Reikia įsidėmėti dvi idėjas: Simonas sprendimų priėmimą suvokia kaip „problemų 
sprendimo“ veiklą, o norėdami ją suprasti ir patobulinti galime naudotis kompiuterio mo- 
deliu. Taigi žmogiškosios būtybės, imdamosi sprendimų, mėgina užpildyti spragą tarp sie- 
kio ir tikrovės: turime tikslą, tad kaip jį galime pasiekti? Problema egzistuoja todėl, kad 
egzistuoja tikslas. 

Žmogiškosioms būtybėms iškyla dviejų rūšių problemos: gerai struktūrizuotos (GSP) ir 
blogai struktūrizuotos (BSP). Klasikinis GSP pavyzdys — šachmatų ėjimo problema. Čia tu- 
rime apibrėžtą tikslą ir gerai struktūrizuotą problemą, todėl kompiuteris gali būti užprogra- 
muotas taip, kad galėtų šį žaidimą žaisti. (Autorius tai gali patvirtinti, nes kompiuteris, ku- 
rį naudoju rašydamas šią knygą, mane visada įveikia.) Deja, kompiuteriai pasirodo esą kur 
kas mažiau protingi, kai tenka spręsti tas problemas, kurios yra žmogiškosios būties kasdie- 
nybė. Taip yra todėl, ir kiekvienas iš jūsų tai Žino, jog problemos, kurios iškyla realaus pa- 
saulio politikoje ir gyvenime, yra nepalyginamai painesnės, mažiau apibrėžtos ir sunkiau 
sprendžiamos. Ne viskas gyvenime yra taip numatoma ir tikra, kaip šachmatų lentoje. 

Palikę GSP pasaulį žengiame į tamsias BSP valdas. Čia didžiausia problema yra tai, kad 
nežinome, kas yra problema. BSP yra tokios problemos, kurias turime paprastinti, kad ap- 
skritai galėtume pradėti apie jas mąstyti ir jas „spręsti“. Kompiuteris, anot Simono, mums 
siūlo metodą, arba protokolą, kuriuo vadovaudamiesi problemas galime skirstyti (į etapus) 
taip, kad kompleksinė problema taptų lengviau aprėpiama. Kaip tai padaryti? Naudojant tą 
patį metodą, kurį naudoja kompiuteris: kiekvieną tikslo aspektą skaidyti į atskiras dalis. Ki- 
taip sakant, problemų sprendimas numato sudėtingos realybės pakeitimą paprastesniu mo- 
deliu, kuriuo naudodamiesi galime spręsti savo tikslų realizavimo problemą. 

Žmogiškosios būtybės paprastai mąsto sąvokiniais blokais. Pavyzdžiui, kai manęs pa- 
prašo puodelio arbatos, aš nepradedu šios užduoties skaidyti į įvairias atskiras užduotis 
(atsistoti nuo kėdės, nueiti iki durų, atidaryti duris, prieiti prie viryklės ir t.t.), tačiau šią 
užduotį paprašius atlikti kompiuterį, ji išskaidoma į smulkiausius komponentus. Sudėtin- 
ga užduotis turi būti skaidoma į daugelį apibrėžtų etapų taip, kad disponuodami tik ribo- 
tais kognityviniais pajėgumais galėtume su ja dorotis. Iškilus paprastoms problemoms, 
tokioms kaip arbatos paruošimas, toks skaidymas nėra būtinas (daugumai iš mūsų, bet, 
žinoma, galbūt ne visiems); problema yra gana gerai struktūrizuota, tad ją išspręsti mums 
nereikia ypatingų intelektinių pastangų. Tai yra rutininė, pasikartojanti užduotis. Maši- 
nos ir administracinės sistemos neblogai dorojasi su tokiais „„programuojamais“ uždavi- 
niais. Tačiau iškilus problemoms, kurios negali būti lengvai suprogramuotos į rutininių 
etapų seką (arba yra „neprogramuojamos“), turime ieškoti būdų, kaip jas išskaidyti į to- 
kius sprendimo etapus, kur galėtume maksimaliai išnaudoti savo ribotus pažintinius pa- 
jėgumus. Tokie metodai kognityvistinių teorijų kalboje vadinami „euristikomis“. 

Simonas (kartu su bendradarbiais) padėjo daug pastangų aiškindamasis, kokio pobū- 
džio strategijomis naudojasi žmonės (ir mašinos) redukuodami tikrovės kompleksiškumą 
ir spręsdami problemas. Jis nurodo keletą būdų, padedančių kelti sprendimų priėmimo 
efektyvumą: gerai organizuota informacija; ilgalaikis dėmesys problemai; stiprus moty- 
vacinis problemos sprendimo pagrindas; originalumas, atmetantis ankstesnes problemos 
formuluotes; naudojimasis ilgalaike atmintimi inkubuojant problemą; kompiuterinės tech- 
nologijos naudojimas (didinantis mūsų atminties ir informacijos apdorojimo pajėgumus); 
analitinės technologijos (tokios kaip OT) naudojimas. Šiuos ir kitus metodus aptarėme 
anksčiau, 3.4.2 skirsnyje. 

Sprendimų priėmimas yra efektyvus tada, kai problemos gerai struktūrizuotos, ir ne- 
efektyvus, kai jos blogai struktūrizuotos. Problemų struktūrizacijos pobūdį daugeliu at- 
vejų lemia jų mastas: gali būti „gerai struktūrizuotos jų detalės, bet blogai struktūrizuota 
jų visuma“ (Simon, 1973:190). Tad Simonui pirmoji užduotis sprendimo priėmimo pro- 
cese — išskaidyti problemą į sudedamąsias dalis, kurios gali būti gerai struktūrizuotos. 
Simono modelyje daugelio problemų sprendimo sunkumą nulemia kognityvinės priežas- 
tys: nesėkmių priežastis yra žinių stoka ir netikęs problemos formulavimas. Sprendimų 
priėmimo pobūdis turi atitikti problemų struktūrą. Gerai struktūrizuotai problemai tinka 
hierarchizuota, „nuleidžiama“ sprendimų priėmimo sandara (programuotas sprendimų pri- 
ėmimas). Tačiau kuo blogiau problema yra struktūrizuota, tuo atviresnis ir lankstesnis turi 
būti sprendimų priėmimo procesas. 


Trečioji dalis. SPRENDIMŲ PRIĖMIMO ANALIZĖ 323 


Simono idėjos teikia daug įžvalgų į kognityvinius sprendimų priėmimo aspektus. Iš- 
ties žmogiškųjų būtybių pajėgumas apdoroti informaciją yra ribotas, o sudėtingos kom- 
pleksinės problemos skiriasi nuo paprastų problemų. Simonas mums teikia sprendimų pri- 
ėmimo modelį ir tam tikrą euristiką, padedančią dorotis su sudėtingu ir menkai pažintu 
pasauliu. Tačiau kyla ir abejonių. Ar nepavojinga politikos problemas traktuoti kaip ir 
tas problemas, kurios iškyla kompiuteriniams šachmatų žaidėjams? Kaip galima „supap- 
rastinti“ sudėtingas politikos problemas? Juk didžiausia viešųjų sprendimų priėmimo pro- 
blema yra tai, kad dauguma „problemų“ neturi „sprendimo“, ir nepasidaro lengvesnės jas 
paprastinant. Viešųjų sprendimų priėmimą traktuodami vien kaip „problemų sprendimą“ 
nepamatuotai kliautumėmės žmogiškojo proto pajėgumu „išspręsti“ tokias „problemas“, 
kaip nedarbas, skurdas ir pan. Kaip atrodytų tokių „problemų“ sprendimas? Širdies gilu- 
moje Simonas tiki, jog naujos technologijos padidins mūsų kognityvines galias, tad pa- 
lengvins ir mūsų problemų sprendimą. Būtent šį tikėjimą išreiškia du kognityvistinės vie- 
šųjų sprendimų interpretacijos atstovai. Jie daro šią išvadą: 


Žvelgdami į sprendimų tyrimų ateitį turime tvirto pagrindo optimizmui. Per pastaruosius du dešimt- 
mečius šioje srityje padaryta didžiulė pažanga — buvo išrasti galingi instrumentai, leidžiantys adek- 
vačiau analizuoti sprendimų priėmimą ir veiksmingiau jam talkinti. Esame įsikinę, jog sprendimų 
tyrimai, kaip disciplina, daug gali prisidėti prie sprendimų priėmimo proceso tobulinimo, pradedant 
mažomis ir tariamai menkomis problemomis (kokios rūšies duoną pirkti) ir baigiant daug sudėtin- 
gesnėmis, tokiomis kaip medicininis diagnozavimas, taktikos pasirinkimas derybose ar rinkimasis iš 
viešosios politikos alternatyvų. Mūsų optimizmas iš dalies grindžiamas tuo, jog daug buvo padaryta 
per tokį palyginti trumpą laiko tarpą. Tačiau jis grindžiamas ir naujai atsiveriančiomis informacinių 
technologijų perspektyvomis. 

(Carroll and Johnson, 1990: 123) 


Simonas nori įteigti šį optimistinį tikėjimą mums. Tačiau iškart reikia priminti, jog 
pats Simonas mums aiškino, kad sudėtingoms, blogai struktūrizuotoms problemoms rei- 
kia pasišventimo, kūrybiškumo, nonkonformizmo ir stiprios motyvacijos. Deja, kaip pa- 
brėžia Lindblomas, politika yra toji žmogiškosios veiklos forma, kur visada pastebimas 
būtent šių savybių stygius. Tokiu atveju sprendimų priėmimo „tobulinimo“ klausimas vei- 
kiau turėtų būti siejamas su galios pasiskirstymo ir dalyvavimo politiniame procese klau- 
simais, 0 ne su „problemų sprendimu“; žvelgiant iš Lasswello perspektyvos, išskirtinis 
Simono dėmesys kognityviniam sprendimų priėmimo aspektui nepagrįstai sumenkina re- 
alų subjektyvių bei iracionalių veiksnių vaidmenį viešosios politikos procese. Atsakant į 
šį priekaištą galima būtų argumentuoti, jog jeigu laikomasi bihevioristinės nuostatos, tai 
kognityvistinio požiūrio privalumas yra tas, kad savo teorijas jis formuluoja matomo žmo- 
nių elgesio pagrindu, nagrinėdamas, kaip jie priima sprendimus riboto racionalumo sąly- 
gomis. Kognityvistinės teorijos teikia gana įtaigų sprendimų priėmimo proceso vaizdą. 

Labiau ginčytina yra idėja, jog tokios žinios gali tapti sprendimų priėmimo proce- 
so tobulinimo pagrindu. Čia galime palyginti Simono, Lasswello ir Lindblomo norma- 
tyvines pozicijas. Simonui preskripcija, bent jau taip atrodo, tėra vadybos atmaina (žr. 

Simon, 1983), tiesa, šiek tiek modifikuota atsižvelgiant į turimų metodikų bei techno- 
logijų ribotumą. Lasswellui viešosios politikos analizė yra psichoanalizės atmaina: jos 
priemonėmis visuomenė gali išsiaiškinti savo vertybes ir tikslus. Lindblomas, remdama- 
sis Simono žmogiškojo proto pažintinių galių ribotumo analize, daro išvadą, jog spren- 
dimų priėmimo procesui didesnę įtaką turi daryti „savivaldi visuomenė“, skatinanti idėjų 
konkurenciją ir žmonėms atverianti platesnes dalyvavimo politikoje galimybes (Lind- 
blom, 1990). 


+» Kognityvinės koncepcijos 


Simonas daug prisidėjo plėtojant tą sprendimų priėmimo traktuotę, kuri kreipia mūsų dėmesį į 
tai, kaip žmonės įgyja ir naudoja informaciją. Tai labai įdomi tyrimų sritis, daug duodanti viešo- 
sios politikos tyrinėtojui. Jos privalumas, palyginti su ekonominiais ar psichoanalitiniais mode- 
liais, yra tai, jog mėginant išsiaiškinti, kaip žmonės mąsto ir „sprendžia problemas“, čia naudo- 
jamasi empiriniais eksperimentais. Jeigu Lasswello modelyje sprendimų priėmėjų elgsena aiški- 
nama kaip giluminių instinktų vedinys, o ekonomistų modelyje — kaip „savanaudiškumo“ išraiš- 
ka, tai kognityvinė sprendimų analizė, žvelgdama į sprendimų priėmimo procesą, mato Žmones, 
mėginančius spręsti savo problemas racionaliu, tiesa, „ribotai“ racionaliu, būdu. Pagrindinis jos 
bruožas, kuris taip pat būdingas „viešosios politikos mokslų“ idėjai, tai pastanga sprendimo pro- 
cesą išskaidyti į tam tikrą stadijų (įvairiai apibrėžiamų) seką. Carroll ir Johnsonas (1990) šias sta- 
dijas „distiliuoja“ į aštuonis dažniausiai skiriamus etapus: 

e pripažinimas; 

e formulavimas; 

e sprendimo alternatyvų paieška; 

e informacijos rinkimas; 

e sprendimas arba pasirinkimas; 

e veiksmas; 


e grįžtamasis ryšys. 


Modelis teikia ne tik sprendimų priėmimo proceso analizės/tyrimo priemonių, bet ir jo tobu- 

linimo rekomendacijų (euristika). 

Pasak Carroll and Johnson (1990:21-24), naudodamiesi šiuo modeliu galime analizuoti tai, 

kas vyksta skirtingose stadijose: 

+ Pripažinimas: Kas pastebėjo problemą? Kada ji buvo pripažinta? Kas turėjo įvykti, kad ji 
būtų pripažinta problema, reikalaujančia viešojo sprendimo? 

+ Formulavimas: Kas apibrėžė problemą? Kaip ji gali būti siejama su kitomis problemomis 
(arba atskiriama nuo kitų problemų)? Ar skirtingi žmonės ją skirtingai apibrėžia? Kokie ir 
kieno tikslai iškyla į priekį? 

+ Sprendimo alternatyvų paieška: Iš kur kilo alternatyvūs siūlymai? Kaip ir kodėl buvo nu- 
trauktas alternatyvų paieškos procesas? 

+ Informacijos rinkimas: Kiek ir kokios informacijos buvo surinkta? Kaip buvo nustatytos in- 
formacijos paieškos kryptys? 

+ Sprendimas arba pasirinkimas: Kas priėmė sprendimą, padarė pasirinkimą? Kokiu infor- 
maciniu pagrindu buvo priimtas sprendimas? Kokiomis prielaidomis jis rėmėsi? 

+ Veiksmas: Kaip sprendimas buvo įgyvendintas? Kokie jo padariniai? 

e Grįžtamasis ryšys: Kaip ir ar informacija apie sprendimo padarinius pasiekia sprendimo 
priėmėjus? 


Amos Tversky and Daniel Kahneman, „Judgement under uncertainty: heuristics and biases“, 1974 


Šiame išgarsėjusiame dviejų psichologų straipsnyje kalbama apie tai, kaip priimami sprendimai 
netikrumo sąlygomis. Autoriai argumentuoja, jog susidūrę su netikrumu sprendimų priėmėjai mė- 
gina su juo dorotis naudodamiesi tam tikromis „euristikomis“, kurios orientuoja ir (dažnai) šališ- 
kai deformuoja sprendimus. Dažniausiai naudojamos euristikos: 

Reprezentatyvumas: kiek tikėtina, jog x priklauso klasei y, arba kyla iš y, arba duos rezultatą z? 

Prieinamumas: kaip lengvai probleminiai atvejai ar įvykiai gali tapti svarstymo objektu; 

Atspirties taškai: pradinės vertybės arba pozicijos išlaikymas. 

Tokios euristikos atspindi kognityvinius procesus, kurie nebūtinai grindžiami racionaliomis ar 
loginėmis protavimo taisyklėmis. Tačiau netikrumo sąlygomis dažnai tenka naudotis tokiomis eu- 
ristikomis. 9 


3.7.5 Vickersas ir sprendimo menas 


Autorius, pateikęs modelį, kur derinamos komunikacinių, sisteminių ir psicholognių kon- 
cepcijų įžvalgos, yra seras Geoffrey Vickersas. Jis yra gana unikalus ta prasme, kad bu- 
vo ir viešosios politikos teoretikas, ir praktikas. Save jis apibūdina kaip „komunikacijos 
tyrinėtoją“, besidomintį tuo, „kokį vaidmenį Komunikacija atlieka Žmogiškųjų visuome- 
nių valdyme“ (Vickers, 1968:73). Nors pagal išsilavinimą jis nebuvo nei inžinierius, nei 
psichologas, nei politinis teoretikas, tyrinėdamas sprendimų priėmimo procesą jis naudo- 
josi idėjomis bei metaforomis, perimtomis iš šių ir kitų disciplinų. Jo knyga The Art of 
Judgement, paskelbta 1965 m., tebėra svarbus įnašas į viešosios politikos ir sprendimų 
priėmimo studijas, nors ji nėra taip gerai žinoma, kaip daugelis kitų, mažiau rafinuotų 
tekstų. Knygos 1983 m. leidimo pratarmėje Kennethas Bouldingas, pats turėjęs didelės 
įtakos Vickersui, rašė, jog tai esąs klasikinis veikalas, kurį privalo perskaityti kiekvienas, 
besidomintis politikos formavimo analize, nes jame pateikiama: 


akademinių žmogiškosios elgsenos modelių (tiek ekonominių, tiek psichologinių) kritika, grindžia- 
ma plačia ir įvairia autoriaus patirtimi ... Vickerso patirtis jį išmokė, kad realusis politikos pasaulis 
yra nesibaigiantis dinamiškas srautas, kad visi tikslai yra praeinantys. kad pusiausvyra yra tik paran- 
ki fikcija ir kad faktų vaizdiniai bei vertinimai yra neatskiriamai susiję dalykai, formuojami tarpusa- 
vio mokymosi procese. 

(Vickers, 1983:8) 

Vickerso modelis remiasi dviem pagrindiniais šaltiniais: kibernetika ir sistemų anali- 
ze bei psichologija. Vickersas yra įsitikinęs, jog, sistemų analitikų iškeltas reguliacijos mo- 
delis tinka žmogiškosios reguliacijos ir kontrolės formoms analizuoti, be to, jis mano, 
jog tas modelis turi būti modifikuotas atsižvelgiant į žmogiškųjų būtybių kaip individų ir 
kaip grupių elgsenos bei psichologijos ypatumus. 


+ Mechanistinės metaforos privalumai ir trūkumai 


Vickerso reguliacijos idėja grindžiama analogijomis su mechaninių sistemų funkcionavimu. 
Informacija lyginama su nustatytu kursu, o koreguojama lyginant tai, kas vyksta, su tuo, kas turi 
vykti: pavyzdžiu galėtų būti laivo vairininko veiksmai (Vickers, 1965:106). Tačiau mechaninio 
reguliavimo idėją taikant institucinės politikos analizei išryškėja jos ribotumas: 

+ čia daug didesnė ir sudėtingesnė santykių bei normų įvairovė; 

+ reguliavimo priemonės kur kas mažiau priklauso nuo ankstesniosios patirties; 


+ atsakymui į informaciją/sprendimą parengti reikia laiko, nes tam būtinas daugelio žmo- 
nių sutarimas, bendradarbiavimas ir pasitikėjimas, susiklostantis per dešimtmečius (Vickers, 
1965:107). 

Be to, 


Duomenys arba rodikliai, kuriuos stebi politinis vairininkas, paprastai rodo ne vien esamą 
pagrindinių kintamųjų būklę, bet ir būsimos kaitos įvertinimą, grindžiamą jo turimomis ži- 
niomis (paprastai netobulomis) ... Dar svarbesnis skirtumas yra tai, kad kitaip, nei inžinierius, 
kuris kontroliuoja sistemą, sukonstruotą taip, kad ją galima kontroliuoti, politikas skverbiasi 
ne į savo paties sukurtą sistemą mėgindamas jos kursą bent minimaliai pakreipti taip, kad ji 
būtų labiau priimtina arba mažiau atstumianti jo žmogiškųjų vertybių požiūriu. 

(Vickers, 1968:77) 4 


Tad žmogiškosios reguliacijos tyrimas grindžiamas prielaida, jog „dvasinė veikla ir so- 
cialinis procesas yra neatskiriami dalykai“ (Vickers, 1965:15). Vickerso tyrimų objektas yra 
ta pati sritis, kuri domina ir Simoną. Tačiau nors daugeliu požiūrių jis yra artimas Simonui, 
ypač tuo, kad pabrėžia žmogiškojo racionalumo ribotumą, tam tikrais aspektais jie labai ski- 
riasi. Vickersas sprendimų priėmimą konceptualizuoja „sistemų“ ir „posistemių“ sąvokomis; jis 
atmeta idėją, jog sprendimų priėmimas yra „tikslų formulavimas“ ir „geriausių“ sprendimų 
paieška; vietoje jos jis kelia idėją, kad sprendimų priėmimas veikiau panašus į sistemų „„,sa- 
vireguliaciją“; jis mano, jog faktai ir vertybės yra „neatskiriami dalykai“; pabrėžia „verti- 
namųjų (appreciative) sistemų“ svarbą aiškinant sprendimų priėmimo procėsą; aiškina jų kai- 
tą kaip „sprendimo galios taikymo“ (execise of judgment) rezultatą (Vickers, 1965:22). 

Knygoje The Art of Judgment Vickersas pateikia tokią savo argumentų santrauką: 


Susivokimas apima faktologinius sprendinius apie „sistemos būklę“ tiek vidinių, tiek išorinių jos san- 
tykių požiūriu. Šiuos sprendinius vadinu „realybės sprendiniais“ ... Tačiau jis apima ir sprendinius 
apie šių faktų svarbą jų suvokėjui. Šiuos sprendinius vadinsiu „vertybiniais“. Realybės sprendiniai 

ir vertybiniai sprendiniai yra neatskiriami susivokimo komponentai ... nes faktai yra svarbūs tik tam 
tikriems vertybiniams sprendiniams, o vertės galioja tik tam tikrai faktų konfigūracijai. Vertybiniai 
sprendiniai realybės sprendiniams suteikia prasmę panašiai kaip judėjimo kursas suteikia prasmę kom- 
paso parodymams. Informacija yra neišsami sąvoka, nes ji nieko mums nesako apie jos gavėjo orga- 
nizaciją, nors tik tokiu atveju informacija yra informatyvi. 

(Vickers, 1965:40) 


Nors Vickersas naudojasi mechanine metafora, kad sprendimų priėmimą įspraustų į re- 
guliacijos ir mokymosi ciklą, jo metafora atsižvelgia į faktą, jog žmogiškosios sistemos nuo 
mechaninių sistemų skiriasi tuo, kad vadovaujasi supratimu ir „sprendimo menu“. Pasau- 
lis nėra duomenų visuma, bet „konstruktas, dvasinis darinys, kolektyvinis meno kūrinys“ 
(Vickers, 1965:85). Faktai yra sprendiniai apie realybę ir vieni, be vertybinių sprendinių, 
nieko nereiškia. Pasirinkimo galimybės, su kuriomis susiduria sprendimų priėmėjai, nėra 
vertybiškai neutralios, todėl Vickerso modelyje pabrėžiama būtinybė aiškintis, kaip „Susi- 
vokimas“ konstruoja „realybę“ ir „vertybes“ teikdamas prielaidas, kuriomis remiantis da- 
romi „veiksmo sprendiniai“ — sprendiniai apie tai, ką daryti (žr. 3.11 diagramą). 


3.11 diagrama. Vickerso modelis 


Sprendiniai apie tai, 


kas yra 
| — Realybės sprendiniai 
Sąveika ---—-—- Veiksmo sprendiniai 
Sprendiniai apie — Vertybiniai sprendiniai 
tai, kas turi būti 
daroma 


Reguliacijos/mMokymosi ciklas 


Realybės sprendiniai 
Kas egzistuoja? 

Kas yra „problema“? Veiksmo sprendiniai 
Ką daryti? 


Kaip daryti? 


Kas gali būti numatyta? 


Vertybiniai sprendiniai Kokių veiksmų imtis? 


Kokias normas/vertybes Kokie sprendimai „pakankamai geri“? 
priimti 


Kas turi būti? 


Šaltinis: Pagal Vickers (1965). 

Veiksmo sprendiniai apie tai, kas gali ar turi būti daroma, kaip daroma, kada, su kuo 
ir kam daroma — yra tikrovės suvokimo ir vertybių sąveikos produktas. Pasak Vickerso, 
priimant sprendinius apie veiksmų rezultatus (įvertinimas) arba mėginant apsispręsti dėl 
problemos sprendimo, būtina suvokti visų tariamai „objektyvių“ testų ir kriterijų neob- 
jektyvumą: 


Pats sprendinio vertinimas remiasi sprendimo aktu. Vertybiniai sprendiniai negali būti patvirtinti ko- 
kiais nors objektyviais testais. Jie negali būti įrodyti kaip teisingi ar klaidingi. Jie gali būti tik kito 
vertybinio sprendinio aprobuojami kaip tinkami arba atmetami kaip netinkami. 

(Vickers, 1991:179) 


Keldamas tokius argumentus Vickersas labai nutolsta nuo idėjos, jog sprendimų pri- 
ėmimas - tai iš esmės tikslų formulavimo ir sprendimų vertinimo pagal jų efektyvumą 
procesas: 


Politikos procesą apibūdinau kaip valdymo santykių, arba normų, nustatymą. o ne kaip siekių ir tikslų 
realizavimo procesą. Tai ne vien žodinis, bet ir esminis skirtumas. Manau, kad daug painiavos kyla 
dėl įprasto įsitikinimo. jog visa reguliacinė veikla gali būti redukuota į besikeičiančių tikslų realiza- 
vimo siekį. Tam tikrą kaltę dėl to turi prisiimti psichologai, kurie „tikslingą“ veiklą padarė visos 
racionalios veiklos paradigma ... Manau. kad šis įsitikinimas klaidingas ... Visą žmogiškąją veiklą 
aiškinant kaip „tikslingą“ veiklą ... kyla neišsprendžiamų problemų dėl tikslų ir priemonių santykio, 
o ištisi svarbiausios mūsų veiklos klodai — nuolatinės mūsų pastangos išlaikyti realią veiklą ir jos 
teikiamą pasitenkinimą pakimba ore ... Manau, kad fundamentalesnis, tačiau teorijos labiau apleistas 
mūsų veiklos aspektas [yra] santykių tvarumo laike palaikymas. 

(Vickers, 1965:33) 


Vickerso modelyje politinis procesas traktuojamas kaip veikla, kur tarpusavyje derina- 
mi vertybiniai ir realybės sprendiniai ir kur problemos niekada nesprendžiamos taip, kaip 
implikuoja „tikslingos“ veiklos koncepcijos. Be to, šis procesas traktuojamas ne kaip indi- 
vidų racionalumo vedinys; jis veikiau suvokiamas instituciniame kontekste siekiant išsi- 
aiškinti, kaip generuojama toji bendra realybės ir vertybių samprata, kuria remiantis pri- 
imami veiksmo sprendiniai. Vickerso modelis mūsų dėmesį atkreipia į mokymosi proce- 
sus, vykstančius tada, kai sprendimų priėmėjai mėgina reguliuoti socialines, ekonomines 
ir politines sistemas. Be mechanistinės modelio terminijos jame postuluojama, jog spren- 
dimų analizės dėmesio centre turi būti „vertinamasis“ žmogiškosios elgsenos matmuo. 


+ Vickerso modelio panaudojimas 
The Art of Judgement (1965) 


Šioje Vickerso knygoje pateikiamas įtaigus, nors šiandieną šiek tiek primirštas viešųjų sprendimų 
analizės modelis. Čia pateikiame jos idėjų santrauką. 

Sprendimų priėmimą Vickersas traktuoja kaip normų, vertybių ir standartų nustatymo bei 
modifikavimo procesą, kuriam vykstant įgyjama informacijos, lengvinančios tolesnį sprendimų 
priėmimą. 

Vickerso metodą galima apibūdinti pagal keturis analitinius kontekstus, arba matmenis: 

e psichologinis; 

e institucinis; 

e situacinis; 

e ekologinis. 


Vickerso analizė yra toks politikos sprendimų analizės metodas, kai pradedama nuo psicho- 
loginių, arba vidinių, sprendimo aspektų ir baigiama sprendimą įtraukiant į platesnį (ekologinį) 
komunikacinio tinklo kontekstą. Šie keturi analizės kontekstai naudojami tiriant konkrečius spren- 
dimų priėmimo atvejus, kai medžiagos semiamasi iš trijų šaltinių: dokumentinių liudijimų, kal- 
bos analizės ir asmeninės patirties. Be to, Vickersas buvo siužetinio pasakojimo, kaip politikos 
proceso tyrimo būdo, meistras (Vickers, 1965:173). 


Psichologinis matmuo 


Naudojant Vickerso modelį pirmiausia turi būti nustatoma „susivokimo sistema“, kurioje priima- 
mi sprendimai. Šią sistemą galima apibūdinti kaip situacijų ir veiksmų „interpretacinį ekraną“; 
Vickersas ją apibūdina ir kaip realybės sprendinių bei vertybinių sprendinių „tinklą“. Būtent šia- 
me sprendinių tinkle turi būti interpretuojamos problemos, iškylančios sprendimų priėmėjams. 
Analizė turi paaiškinti, kaip šis tinklas suformuoja tą „psichologinį konstruktą“, kuris politikui tampa 
realybe (3.12 diagrama). 


3.12 diagrama. Susivokimo tinklo apmatai ir ataudai 


Realybės sąvokos 


Vertybinės —--—---1--—- Koks tinklo „apmatų“ ir „ataudų“ 


sąvokos glaudumo laipsnis? 


Kaip jie ilgainiui kinta? 


Kaip jie skiriasi skirtingose 
politikos srityse? 


Suvokimo sistemos konteksto realybės „apmatai“ ir vertybių „ataudai“ 


Šaltinis: Pagal Vickers (1965). 

Šis tinklas atspindi sprendimų priėmėjų interesus, jų įsipareigojimus, implicines ir pasąmoni- 
nes vertybes. Analizės tikslas - suvokti šio tinklo pobūdį, suprasti, kaip ilgainiui jis kinta, paaiš- 
kinti adaptavimosi/reguliavimo procesų vingrybes. Antrasis analizės aspektas — „susivokimo sis- 
temos“ pajėgumų išsiaiškinimas: 

Numatymas: Kuo remiantis daromos ateities prognozės? Kas, kada ir kaip jas daro? Kam jos 
skiriamos? Numatymo analizė turi išaiškinti, kaip konstruojami „realybės sprendiniai“ apie 
galimus veiksmų padarinius ir ateities potencijas. Kas priima šiuos sprendinius, kuo jie 
grindžiami? Kaip vertybiniai sprendiniai veikia ateities vaizdinius? 

Vertinimas: Kokiomis „idealiomis normomis“ vadovaujasi politika? Kokį išmanymo lygį yra 
pasiekę sprendimų priėmėjai, sprendžiantys tai, kas gali ir ko negali būti padaryta? 

Novacija: Kaip priimami sprendimai dėl to, kas darytina (veiksmo sprendiniai)? Kaip sprendi- 
mų priėmėjai atsirenka veikiau *„pakankamai geras“, negu „geriausias“ alternatyvas? Ko- 
kio pobūdžio santykiai/priklausomybės riboja veiksmą? Kokios grupės/institucijos/intere- 
sai gali sužlugdyti politinio sprendimo įgyvendinimą? Kaip politikos formuotojai užsitikri- 
na visuomenės klusnumą/bendradarbiavimą? Kokia yra komunikacijos/dialogo struktūra? 


Institucinis matmuo 


Tolesnė analizės fazė - susivokimo sistemos institucinio konteksto išsiaiškinimas. Nagrinėtini šie 
klausimai: 

e institucijos pajėgumai ir ribotumai; 

e institucijos kaitos, adaptavimosi ir augimo pobūdis; 

e institucijos atskaitomybė; 

e vidaus kriterijai, apibrėžiantys sėkmę ir nesėkmę. 


Situacinis matmuo 


Turi būti išsiaiškintas sprendimų situacinis kontekstas: 

e Idėjos ir įvykiai: Idėjų ir įvykių santykis, arba sąveika, yra svarbus Vickerso analizės as- 
pektas. Norėdami suprasti politinį sprendinį jį turime įtraukti į „dvilypį“ idėjų ir įvykių 
kontekstą (p. 189). Į politikos formavimą galima žvelgti kaip į idėjų pasaulio ir įvykių pa- 
saulio „konjunkcijos“ rezultatą: tas rezultatas bus nauji sprendiniai ir sprendimai (p. 169). 
Politikos analizė turi išaiškinti, kaip susiklosto tokia konjunkcija, kuri leidžia atsirasti „nau- 
jiems“ politiniams sprendimams (3.13 diagrama). 


+ Paskirstymo sprendimai: jie gali vykti situacijų kontinuume, pradedant konfliktu ir bai- 
giant kompromisu bei sandora. 

— Ar sprendimas buvo konflikto rezultatas? 

— Ar sprendimas buvo derybų ir kompromiso rezultatas? 

— Ar buvo pasiektas „integratyvus“ sprendimas, su kuriuo sutiko visos ginčo pusės? 

3.13 diagrama. Idėjų ir įvykių sąveika 


Idėjų Įvykių 


pasaulis 


pasaulis 


„Nauji“ sprendimai 


Šaltinis: Pagal Vickers (1965). 


e Sprendimų pobūdis skiriasi priklausomai nuo konteksto, kuriame jie priimami: 
— nuolatinio arba spartaus augimo situacija; 

— nuolatinių išteklių situacija; 

— staigaus ir gilaus smukimo situacija; 

— didelės grėsmės situacija; 

- revoliucinio pobūdžio situacija; 


— situacija, kai sprendimai priimami protesto sąlygomis. 


Ekologinis matmuo 


«e Koks viešosios politikos sprendimų ryšys su platesne visuomene? 

e Koks piliečių vaidmuo sprendimų priėmimo procese? 

e Koks sprendimų priėmimo santykis su bendru komunikacijų tinklu? 
e Kaip politinis procesas prisideda prie socialinio mokymosi? 


Vickersas ir analizė politikoje 


Savo teorijoje pagrindinį vaidmenį skirdamas tokioms sąvokoms kaip vertybė, vertinimas ir susi- 
vokimas, Vickersas išsiskyrė savo požiūriu į racionalių metodikų taikymą politikoje. Tuo metu, 
kai Vickersas plėtojo savo idėjas, daugeliui atrodė, jog PPBS ir naudos/sąnaudų analizė teikia 
sprendimų priėmimo tobulinimo priemones. Tačiau Vickersas labai skeptiškai vertino jų galimy- 
bes ir pabrėžė jų ribotumą. 


Analitiniai programinio biudžetavimo pranašumai atskleidžia vidinę viešosios politikos dile- 
mą. Kuo labiau supaprastiname jos tikslą, tuo efektyviau ji gali būti vykdoma. Jeigu tartume, 
kad egzistuoja tik vienas visų vienodai vertinamas tikslas ir kad visos „priemonės“ tarpusavy- 
je gali būti palyginamos vien pagal joms skiriamas lėšas, tada būtų galima objektyviai įrody- 

ti, kuri iš visų priemonių yra „geriausia“. Tačiau jokia politikos problema negali būti ir neturi 
būti formuluojama tokiomis sąvokomis; kuo geriau suvokiame pačios problemos ir priemo- 
nių, kuriomis naudodamiesi ją galėtume spręsti, vertybinį polimorfiškumą, tuo mažiau turime 
galimybių palyginti altarnatyvių sprendimų kaštus arba naudą. 

(Vickers, 1968:89) 


Naudos ir kaštų analizė nėra adekvati tada, kai sprendimai priimami polimorfinių vertybių kon- 
tekste, nes vertybės negali būti įrodytos kaip tiesos, joms gali būti tik pritariama arba nepritariama 
(Vickers, 1965:71). Tad sprendimų priėmimo tobulinimui reikia kur kas subtilesnių priemonių, nei 
tai įsivaizduoja „naudos/sąnaudų“ analitikai. Politikos analizė, Vickerso supratimu, politinį proce- 
są turi traktuoti kaip komunikacinį. Jis pats siūlo įvairių šio proceso tobulinimo priemonių: 

e Turi būti ugdomas sprendimo „menas“ ir lavinami sprendimo įgūdžiai kartu suvokiant, jog 
savo pajėgumu dorotis su informacija individai yra ne mažiau skirtingi, nei savo morali- 
nėmis savybėmis, drąsa ar ištverme. Organizacijos turi tapti mokyklomis, kur visi vienu 
metu būtume ir mokiniai, ir mokytojai (Vickers, 1991:189-191); 

+ Politinio proceso tobulinimo užduotis įtraukiama į platesnį mokslios visuomenės formavi- 
mo procesą; tokioje visuomenėje „mes mokomės ne tik reaguoti ... bet ir naujai susivokti 
naujoje situacijoje, kurios naujumą patys sukuriame“ (Vickers, 1965:233); 

+ Naudojimasis sistemine analize didinant organizacijų ir visuomenės kaip visumos moks- 
lumą. Šiuo požiūriu Vickerso darbai galėjo turėti įtakos „minkštųjų sistemų“ (soft-systems) 
koncepcijoms (žr. Open Systems Group (eds.), 1984; Carter et al., 1984; Checkland, 1981; 
Checkland and Scholes, 1990). Žr. toliau, 3.8.8 skirsnį. 


Svarbiausias Vickerso analizės bruožas yra tai, kad ji pabrėžia, jog sprendimų priėmimas vyksta 
vertybių polimorfizmo kontekste. Šiuo požiūriu jo idėjos daug artimesnės Lasswello ir Lindblo- 
mo, o ne „sistemų“ teoretikų idėjoms. 6 


3.7.6 Sprendimų priėmimas kaip vairavimas: 
Karlas Deutschas ir valdymo kibernetika 


Komunikacijos mokslų pažanga padarė ryškų poveikį idėjoms apie sprendimų priėmimo 
procesus. Kibernetika, kurią domina informacijos srautų valdymas, iškėlė labai produk- 
tyvų sisteminės sprendimų priėmimo analizės modelį. Norbertas Wieneris, šio modelio 
kūrėjas, buvo įsitikinęs, jog modelis suteikia pagrindą naujam vieningam Žmogaus, gam- 
tos ir mašinų mokslui. Tai buvo patraukli idėja daugeliui socialinių teoretikų, išugdytų 
Parsonso funkcionalizmo dvasia. Kibernetika parodė, jog sistemos gali būti suvokiamos 
kaip informacinės įeigos, išeigos ir grįžtamojo ryšio sistemos, kurios įveikia vidaus en- 
tropijos jėgas tuo, kad modifikuojasi pagal gaunamą informaciją apie jų veiksmų rezul- 
tatus ir apie aplinką, kurioje jos veikia. Jauniems viešosios politikos mokslams tai sutei- 
kė vilčių, jog gali būti sukurtas sprendimų priėmimo aiškinimo modelis, leidžiantis išsi- 
versti be institucinio ir konstitucinio diskurso. 

Nuodugniausią kibernetinį modelį iškėlė Karlas Deutschas savo knygoje The Nerves 
of Government (1963; žr. jo apžvalgą kn. Deutsch, 1967). Jį pirmiausia domina „tikslų 
realizavimo“ procesas ir su juo susijusios tikslinės koordinacijos problemos. Pasak Deut- 
scho, ne galia, o informacija turi būti svarbiausias politinės analizės objektas: informaci- 
ja „pirmesnė už prievartą“ (Deutsch, 1963:151). Politinė sistema turi būti suvokiama kaip 
„komunikacijos kanalų tinklas“ (Deutsch, 1963:122), kuriame informacijos srautai leng- 
vina sistemos valdymą ir „savireguliaciją“. Politiniai sprendimai veikiau remiasi „vairuo- 
jančia“ informacija, o ne jėga. Šis procesas — tai iš esmės „pranešimų transliavimas“; pats 
valdymas — tai veikiau „komunikacijos, o ne galios inžinerija“ (Deutsch, 1963:182). Po- 
litinių sprendimų nesėkmės gali būti traktuojamos kaip vairavimo nesėkmės, kaip nesu- 
gebėjimo mokytis ir taikyti įgytas Žinias padarinys. Informacijos srautas, ateinantis iš pra- 
eities, iš išorinės aplinkos ir iš sistemos vidaus, leidžia visuomenei būti „Ssavaeige“. Šiuo 
požiūriu svarbiausias yra grįžtamojo ryšio mechanizmas, nes jis atveria adaptacinės ir tiks- 
lingos elgsenos galimybę. Deutschas skiria penkias pagrindines grįžtamojo ryšio atmai- 
nas (Deutsch, 1963:188-189): 

+ negatyvus grįžtamasis ryšys: informacija apie sprendimų rezultatus, skatinanti sis- 

temą keistis taip, kad būtų pasiekti jos tikslai; 

+ įkrova: informacijos, kuria sistema disponuoja, kiekis; 

+ uždelsimas: laiko tarpsnis, informacijos gavimą skiriantis nuo sprendimo priėmimo; 

+ prieaugis: kaip sistema reaguoja į gautą informaciją; 

+ paskuba: sistemos pajėgumas reaguoti į prognozes apie sprendimų ir veiksmų pa- 

darinius. 


Sistemos pajėgumas pasiekti savo tikslus yra įkrovos ir uždelsimo funkcija. Tačiau kal- 
bant apie šiuos tikslus kyla abejonių, ar šis modelis tinka „realiajam pasauliui“ aiškinti, 
kur konfliktas dėl pačių tikslų bei prioritetų yra valdymo ir politikos kasdienybė. Politinių 
sprendimų tikslai nėra apibrėžti taip aiškiai, kaip gyvosios sistemos arba mašinos atveju. 
Reikia pabrėžti, jog Deutscho modelis yra ir normatyvinis, ir grynai deskriptyvinis. Yra 
normatyvinis, nes Deutschas postuluoja, jog politika gali pasimokyti iš kibernetikos siūlo- 
mo valdymo modelio. Svarbu tai, kad susirūpinimas dėl tolydžio vis sudėtingesnės visuo- 
menės valdymo pastaraisiais metais vėl žadina domėjimąsi „vairavimo“ modeliu (Kooiman 
(ed.), 1993; Osborne and Gaebler, 1992). Tad gali būti, jog The Nerves of Government iš- 
ties yra „ilgalaikės intelektinės pastangos einamasis raportas“ (Deutsch, 1963: xxv). 

Nors kibernetinis modelis politinių teoretikų nebuvo taip plačiai naudojamas, kaip Es- 
tono įeigos-išeigos „juodoji dėžė“, yra ir keletas išimčių: North (1967), Steinbrunner (1974) 
ir Haas (1990). (Apie Haasą žr. 4.6.4.) Steinbrunnerio koncepcijoje naudojimosi informa- 
cija analizė pateikiama trijuose kognityvinės nuostatos kontekstuose: šabloninio mąstymo; 
neangažuoto mąstymo; teorinio mąstymo. Ši kognityvinė problematika yra toji sritis, kur 
kibernetika daug prisidėjo prie organizacijų analizės; ypač tiriant sistemų mokymosi pro- 
cesą (Morgan, 1986:87-95). Šios idėjos buvo įkomponuotos į vadybines teorijas ir jomis 
remiasi tos vadybinės viešojo sektoriaus analizės koncepcijos, kurios iškilo per pastaruo- 
sius du dešimtmečius. Kibernetinės „„mokymosi“ sąvokos ypač plačiai naudojamos vady- 
binėse politikos įgyvendinimo ir vertinimo koncepcijose (4.3.5, 4.6.4; Deutsch, 1981:338). 

3.7.7 Sprendimo psichologija: integracinės koncepcijos 


Esminė problema tiek tyrinėtojui, tiek praktikui — čia nagrinėtų idėjų operacionalizavimo 
ir taikymo realiam pasauliui problema. Laimei, yra keletas modelių, kuriuose šios idėjos 
integruojamos ir paverčiamos analizės įrankiais. Šiame skirsnyje panagrinėsime tris to- 
kias integracines koncepcijas: 

+ Greensteino asmenybės modelį; 

+ Kaufman sprendimų priėmimo ir konflikto modelį; 

+  Youngo „menamųjų pasaulių“ modelį. 


Greensteinas (1969, 1975, 1992) pastebi, jog istorikams ir žurnalistams asmenybių 
įtaka politiniam procesui yra gana akivaizdi. Nors ankstyvasis viešosios politikos mokslų 
atstovas Lasswellas politikos asmenybių tyrimą bei biografinę analizę laikė svarbia vie- 
šosios politikos mokslų dalimi, analitikai paprastai neskiria dėmesio tam, kokį vaidmenį 
priimant sprendimus atlieka realūs žmonės. Pavyzdžiui, Simono ir Deutscho koncepcijo- 
se konkrečios asmenybės poveikio sprendimams analizę išstumia pažintinio ribotumo bei 
loginių kontekstų (Simonas) arba informacijos srautų (Deutschas) analizė. Tačiau abstra- 
havimasis nuo konkrečių asmenybių analizuojant sprendimų priėmimą atrodo gana dirb- 
tinis: ar galima nepaisyti to išskirtinio poveikio, kurį sprendimams padarė tokios asme- 
nybės, kaip Gorbačiovas, Churchillis ar Thatcher? Tiek Kubos raketinės krizės atveju, 
tiek ir mažiau svarbiais ar lemiamais sprendimų atvejais, tam tikras asmenybių vaidmuo 
yra nepaneigiamas. Tačiau, žinoma, nuo seno nesutariama dėl to vaidmens svarbos (pa- 
vyzdžiu gali būti Herberto Spencerio evoliucionistinės ir Thomaso Carlyle'o „didžiųjų 
asmenybių“ istorijos teorijos priešprieša XIX a.). 

Lasswellas ir Kaplanas (1950:4-5) pateikia paprastą asmenybės ir aplinkos santykio 
analizės modelį. Jų nuomone, politinis veiksmas (V) yra individų aplinkos (A) ir jų nuo- 
statų (N) funkcija: A—> N — V. 

Greensteinas (1992) siūlo išsamesnę šio santykio analizės schemą. Supaprastintu pa- 
vidalu ją pateikiame 3.14 diagramoje. 

Greensteino schema nusako sprendimų priėmėjo asmenybės ir jo aplinkos sąveiką lai- 
kui bėgant. Aplinką sudaro „makro aplinka“ (istorinės sąlygos) ir „mikro aplinka“ (so- 
cializavimo agentai ir socialinė kilmė). Kaip ir Lasswello-Kaplano modelyje, šie aplin- 
kos veiksniai formuoja agentų nuostatas ir su jomis sąveikauja. Nuostatas sudaro: 

+ 4)biologiniai asmenybės pagrindai: temperamentas, fiziologinė būklė, genetinis pa- 

veldas ir t. t.; 

+ funkcinis sąmoningos agento orientacijos pagrindas; kognityviniai veiksniai (Simo- 

nas); santykiai su kitais (Janisas); ego savigyna (Lasswellas); 

+ 5) sąmoninga, politiškai svarbi agento orientacija: priklausomybė grupėms, nuo- 

monės, įsitikinimai, vertybės, ideologija, stereotipai; 

+ 6) kaip agentai įsivaizduoja savo „mikro“ ir „makro“ aplinką ir kaip šie vaizdiniai 

veikia agentus. 

3.14 diagrama. Greensteino asmenybės modelis 


Praeitis Dabartis Ateitis 


inė SA 43 į a 12 
S 8 Dabartinė visuomenės padėtis B a A 
sąlygos Būsimoji visuomenės 


padėtis 
Socializavimo | 7 Dabartinė tiesioginės aplinkos 


agentai ir sO- padėtis i 


cialinė kilmė Būsimoji tiesioginės 


6 Aplinkos vaizdiniai 


aplinkos padėtis 


3 5 Sąmoninga politinė ir politiškai 9 10 
Nuostatų svarbi orientacija Politinis Būsimos 


klostymasis 7 - veiksmas nuostatos 
4 Funkcinis sąmoningos 


orientacijos pagrindas 


Biologinis pagrindas 


Šaltinis: Pagal Greenstein (1992). 


Greensteino modelio blokai (4), (5) ir (6) daugmaž atitinka Vickerso „vertybinius“ 
sprendinius; o „mikro“ ir „makro“ aplinkos idėja gana artima Vickerso „realybės“ spren- 
dinių idėjai. Tad pagal šį modelį politiniai veiksmai arba sprendimai yra aplinkos ir agentų 
vaizdinių bei nuostatų (arba Youngo „,menamojo pasaulio“) sąveikos padariniai. „Racio- 
nalumo“, „galios“ ir „institucijų“ idėjomis grindžiamos koncepcijos paprastai ignoruoja 
veiksnius, lemiančius tai, kaip konkretūs Žmonės priima sprendimus, o Greensteino mo- 
delis asmenybės žmogiškosios veiklos aspektus iškelia į sprendimų priėmimo analizės cen- 
trą. Politinio proceso analizė turi atsižvelgti į tai, kaip agentai įsivaizduoja savo aplinką 
ir į jų nuostatas bei į tai, kaip jų sprendimai gali būti kontekstualizuojami platesnėje ap- 
linkoje. Viešosios politikos ir konkrečių sprendimo priėmimo situacijų analizė per mažai 
dėmesio skiria subjektyviajam veiksniui, realių žmonių, asmenybių vaidmeniui. Tad ji gali 
būti (teisėtai) kaltinama neobjektyvumu ir realybės pojūčio stoka. Antai tokia asmenybė 
kaip Margaret Thatcher visiškai akivaizdžiai padarė didžiulį poveikį tam, kaip, kada ir 
kodėl buvo priimami sprendimai. Tai nereiškia, jog galime nepaisyti platesnių sprendi- 
mus lemiančių veiksnių, tokių kaip ribotas racionalumas, galia, institucinė sandara ir ap- 
linka, tačiau turime suprasti, jog šių veiksnių įtaka pasireiškia tik per veikiančių individų 
sąmonę. Individų galia formuoti įvykius, anot Greensteino, nėra konstanta: 


Jos kaitos šaltiniai gali būti palyginti su sėkmės sąlygomis biliardo lošime. Skaičius rutulių, kuriuos 
žaidėjas gali įstumti į kišenes, iš dalies priklauso nuo rutulių išsidėstymo lentoje. Analogija politi- 
koje — politikos aplinkos plastiškumas. Antroji sėkmės sąlyga biliarde yra smūgiuojamo rutulio po- 


zicija. Analogija politikoje — politinio veikėjo užimama pozicija tam tikrame politiniame kontekste. 


336 VIEŠOJI POLITIKA 


Roosveltas ir Gorbačiovas nebūtų padarę to poveikio, kurį padarė, jeigu jie būtų veikę žemesniame 
valdžios lygmenyje. Trečiasis kintamųjų lygmuo abiem atvejais nusakomas vienodai — įgūdžiai, pa- 
sitikėjimas savimi bei kitos asmeninės savybės, be kurių neįmanomas efektyvus rezultatas. 
(Greenstein, 1992:117) 


Sprendimų priėmimas, traktuojamas kaip „sprendimo menas“ (Vickersas), yra tam tik- 
ra galia, kuria įvairiais pavidalais disponuoja skirtingi žmonės skirtingose situacijose. Jų 
asmeninė gyvenimo patirtis, Žinios, įsitikinimai, rūpesčiai, santykiai su kitais, vertybės, — 
visa tai turi reikšmės. Tad, kaip teigė Lasswellas, biografiniai tyrimai yra būtini mėginant 
suprasti, kaip, kodėl ir kada priimami sprendimai (Lasswell, 1930b). Tai yra ne laisvai pa- 
sirenkamas, bet privalomas analizės įrankis. Politikos analizės „menas“ ir „amatas“ (kaip 
Jį apibūdina Wildavsky) reikalauja atsižvelgti į asmenybių poveikį. Asmenybių vaidmens 
nepaisymas politikos analizę gali nuvesti vulgaraus ir pavojingo determinizmo klystkeliu. 

Kaufman (1991) sprendimų priėmimą ir konfliktą nagrinėja vietos valdžios konteks- 
te, tačiau jos modelis gali būti taikomas plačiau, nes jame nagrinėjamas individų spren- 
dimų „mikro“ kontekstas ir tai, kaip „makro“ lygmeniu sąveikauja, renkasi alternatyvas 
ir priima sprendimus agentūros bei organizacijos. Savo modelyje ji naudojasi kognityvi- 
nės psichologijos teorijomis, organizacijų teorija (March and Simon, 1958; March and 
Olsen, 1976) bei konflikto studijomis. Pirmiausia ji išdėsto pagrindinius informacinius 
sprendimo komponentus (3.15 diagrama). 


3.15 diagrama. Sprendimų priėmimo modelis: Kaufman 


Preferencijos Suvokiamos alternatyvos 


Veiksmo, arba strategijos, 
pasirinkimas 


| | 


Išoriniai įvykiai Tikėtini padariniai 
Šaltinis: Pagal Kaufman (1991:118). 


Preferencijoms priklauso tokie veiksniai, kaip sprendimų priėmėjų kultūra, vertybės, tra- 
dicijos ir žinios. Suvokiamos alternatyvos nusako sprendimų priėmėjo galimus veiksmus, jų 
atlikimo laiką, išteklių paskirstymą ir jo draugus bei nedraugus. Išoriniai įvykiai yra veiksniai, 
apibrėžiantys sprendimų priėmimo rėmus: pavyzdžiui, sprendimų priėmimo principas (Simo- 
no „tenkinimasis“); pasaulio būklė; kitų sprendimų priėmimo proceso dalyvių sprendimai. Ga- 
liausiai sprendimų priėmėjas turi daryti „realybės“ ir „veiksmo sprendinius“ (Vickers), atsižvelg- 
damas į įvykių, kitų žmonių veiksmų bei savo paties veiksmų padarinių tikimybę. 

Be to, sprendimų priėmimas vyksta kontekste, kurio struktūrą vaizduoja 3.16 diagrama: 

3.16 diagrama. Sprendimų priėmimo konteksto sluoksniai 


Atskira 
grupė 


Organizacija 


Politinė aplinka 


Interesų aplinka 


Įvykių aplinka 


Šaltinis: Pagal Kaufman (1991:126). 


Individualus ir kolektyvinis problemų svarstymas, koalicijų formavimas ir įtikinėji- 
mas (kaip jį interpretuoja Janisas) vyksta organizaciniame bei tarporganizaciniame įtiki- 
nėjimo, diktavimo, derėjimosi ir t.t. kontekste (žr. 4.3.7 ir 4.6.3). Savo ruožtu organiza- 
cijos egzistuoja politinių institucijų, agentų bei procesų kontekste, kur vyksta įtikinėji- 
mo, derėjimosi ir lobistinė veikla. Politikus bei administratorius veikia ir interesų aplin- 
ka, kurioje įvairios interesų grupės įtikinėjimo, derėjimosi bei bylinėjimosi priemonėmis 
siekia įtvirtinti savo įtaką. Galiausiai sprendimų priėmėjai veikia įvykių aplinkoje, kurią 
sudaro ne tik įvykiai, bet ir prognozės bei planai nenumatytiems atvejams. 

Sprendimų priėmimas ir jų įgyvendinimas vietos valdžios lygiu, nors, kaip jau sakė- 
me, Kaufman modelį galime taikyti plačiau, pasiremdami „tinklo“ ir „bendruomenės“ te- 
oretikų idėjomis (žr. 2.10.2, 2.10.4 ir 4.3.8), vyksta skirtingų individų, grupių, organiza- 
cijų, viešojo ir privataus sektoriaus ir t. t. sąveikos būdu. Kaufman modelį vėliau nagri- 
nėsime politikos įgyvendinimo aspektu (žr. 4.3.8, 4.6.3). Čia sutelksime dėmesį į tai, kaip 
ji aiškina sprendimų priėmimo dinamiką. Tačiau svarbu pabrėžti, jog jos modelis spren- 
dimų priėmimą ir įgyvendinimą gerai veikia juos įkomponavus į platesnį politikos-veiks- 
mo/sprendimo-įgyvendinimo kontekstą (plg., pvz., su Sabatier, 1986; 4.3.8). 

Sprendimų priėmimo aplinkos ir informacinių jo komponentų modelius sudėjusi į vieną 
Kaufman teikia vieningą modelį, kurį iliustruoja 3.17 diagrama. Pagrindinius sprendimų 
priėmimo elementus ji apibūdina taip: 


Sprendimų priėmėjas į bet kurią situaciją atsineša tam tikrų preferencijų, žinių, įgūdžių bei galios, — 
dalykų, kuriuos lemia jo padėtis. ypatingi sugebėjimai ar kitokie ištekliai. Jis susikuria tam tikrą vaizdą 
apie spręstinas problemas ir apie esamas alternatyvas, apie pasirinkimų padarinius, tam tikrų įvykių 


tikimybę bei apie vyraujančias sprendimų priėmimo taisykles. Sprendimų priėmėjas pirmenybę gali 


338 VIEŠOJI POLITIKA 
3.17 diagrama. Sprendimų priėmimas ir dorojimasis su konfliktu 


Naujas status guo 
Kai kurie siekia 

jį pakeisti ir inicijuoja 
Kaitą 


Informacija 


Preferencijos 
Žinios 
Įgūdžiai 


Problemų 

suvokimas === į 
Spr 

Alternatyvų 


Padarinių 
Tikimybių 


endimų Bi im 


priėmėjas 


Konteksto 


Išorinių įvykių 
sluoksniai 


Suvokimas 


Naujas status guo 
Kai kurie siekia 

jį pakeisti ir inicijuoja 
Kaitą 


Sąveikos 
Derybos 
ir t. t. 


Idealus naujas 
k status guo 


Šaltinis: Pagal Kaufman (1991:125). 


teikti tam tikrai padėčiai („idealiam“ naujam status guo), tačiau. norėdamas ją pasiekti. jis turi de- 
rėtis su aplinka, nuo kurios priklauso tos padėties įgyvendinimas ... Sprendimo aplinką sudaro indi- 
vidai, grupės. organizacijos ir agentūros, kurių interesai gali būti paveikti sprendimo ir kurios gali 
daryti poveikį sprendimui savo veiksmais bei turimais ištekliais. 

(Kaufman, 1991:124) 


Kaufman modelio privalumas yra tas, kad jis mums leidžia naudotis įvairiausiomis te- 
orijomis sprendimų priėmimą aiškinant kaip procesą, vykstantis įvairių jo dalyvių tarpu- 
savio konflikto ir skirtingos informacijos bei savivokos sąlygomis. Šia prasme jis leidžia 
nutiesti naudingą tiltą tarp kognityvinių ir organizacinių teorijų bei tarp sprendimų pri- 
ėmimo ir jų įgyvendinimo teorijų. 

Youngas (1977-1979) taip pat teikia modelį, kuris, kaip ir Greensteino bei Kautman 
atveju, leidžia koncepcijas, daugiausia grindžiamas psichologinėmis teorijomis, integruo- 
ti į vientisą analitinę schemą, kuri gali būti naudinga viešosios politikos analizei. Youn- 
go atveju modelis remiasi kognityvine psichologija; Lewino idėjomis, iš kurių išsirutu- 
liojo Janiso „grupinio mąstymo“ modelis (žr. 3.7.3); konstruktyvistine Bergerio ir Luc- 
kmano (1975, žr. 2.2.2) pažinimo sociologija; Edelmano idėjomis apie simbolinę politi- 
kos prigimtį (1964, žr. 2.9.2); jame esama sąšaukų su Sabatiero idėjomis apie politinių 
įsitikinimų struktūrą (1993, žr. 2.10.4 ir 4.3.8). Tad šį glaustą Youngo rašinį verta per- 
skaityti, nes jame skaitytojui pateikiama plati senų ir naujų idėjų apžvalga. 

Youngas nuo pat pradžių pažymi, jog vertybių vaidmens politikoje analizė yra „meto- 
dologinis minų laukas“, nes terminas „vertybė“ turi daugybę konotacijų. Spręsdamas šią 
problemą jis pradeda nuo Kurto Lewino (1948, 1952; žr. taip pat 3.7.3) idėjos, kad žmo- 
nes galima interpretuoti jų „gyvenimo erdvės“ sąvokomis; de Bordas pastebi, jog Lewi- 
nui „gyvenimo erdvė“ yra labai subjektyvus santykio su pasauliu, „Kaip jį suvokia indi- 
vidas“, būdas (de Board, 1978:51), kurį apibūdina „jo sąmoningi ir pasąmoniniai siekiai, 
svajonės, viltys ir baimės, praeities patirtis ir ateities lūkesčiai. Turi reikšmės ir fizinė 
bei socialinė aplinka, nes ji apibrėžia galimos gyvenimo erdvės sąlygas“ (de Board, 
1978:53). „Gyvenimo erdvę“ nusako keturi aspektai, arba matmenys, į kuriuos atsižvel- 
giant galima, anot Youngo, analizuoti politikos formuotojų „gyvenimo erdves“: 

+ kognityvinis: egzistencinis arba jutiminis; 

+ afektyvus: arba vertinamasis; 

+ reliacinis: arba „katetinis“; 

+ direktyvinis: arba tikslinis. 


Šiuos aspektus dar nagrinėsime vėliau, dabar tik priminsime, kad pagrindinis Youngo 
tikslas — parodyti, kaip glaudžiai „susipina“ šie skirtingi politikos formuotojo gyvenimo 
erdvės aspektai. Mėgindamas parodyti, kaip koegzistuoja šie skirtingi politikos formavi- 
mo aspektai, Youngas įtraukia menamo (assumptive) pasaulio sąvoką (žr. Parkes, 1971; 
Kluckhorn, 1951:394). Menamas pasaulis gali būti nusakomas trejopai: struktūros, kon- 
stravimo ir organizavimo atžvilgiu (3.18 diagrama). 

Struktūros atžvilgiu menamą pasaulį sudaro kognityviniai ir afektyviniai komponen- 
tai: įsitikinimai, informacija (žinios) ir vertybės bei normos (afektai). Tačiau Youngas pa- 
brėžia, jog psichologiniai bei kitokie tyrimai rodo, kad šiuos komponentus sieja glaudus 
ryšys ir tarpusavio priklausomybė. Veikiantys individai bendrauja su savo aplinka „ka- 
teksiškai“ („kateksis“, iš psichoanalizės pasiskolintas terminas, nusakantis stipraus prie- 
raišumo jausmą): 


Nepatirdamas kateksio organizmas būtų autistinėje būklėje. Taigi. kaip ir vertybinė orientacija. „„me- 
namas pasaulis“ turi sintezuoti kognityvinius ir katetinius orientacijos į objektų pasaulį, pirmiausia į 
socialinį pasaulį, elementus, o tai ir yra socialinių santykių sistema“ (Kluckhohn, 1951:394). Sujun- 
gusi pažinimą su kateksiu visuomeninė sistema ima orientuotis savo aplinkoje ir taip ją nuspalvina 
savo vertybėmis. 
(Young, 1979:32) 


Anot Youngo, politikos veikėjai „dėmesį telkia į atskirus savo aplinkos aspektus ir 
juos katetizuoja arba pozityviai (pripažinimo prasme), arba negatyviai (atmetimo prasme)“ 
(Young, 1979:32). Menamojo pasaulio struktūrai priklauso ir tikslinės nuostatos, veiks- 
mo principai, kryptingumas ir „veiksmų programa“. Šie dalykai tam tikra prasme yra 
„spektaklio režisūra, tekstas ir replikos“ arba ženklai bei simboliai (žr. Edelman, 1964), 
orientuojantys veiksmą. Anot Youngo, jie yra veikiau „planai“, o ne vien vaizdiniai, pa- 
dedantys agentui susivokti savo aplinkoje: 

3.18 diagrama. Menamas pasaulis 


Organizacija 


Struktūra 
Ką ji aprėpia? 


Menamas pasaulis Kaip organizuojami 


įvaizdžiai, katetai, paskatos 


veikti ir t. t. 
Konstrukcijos 
Kaip konstruojamos? 
Kaip dekonstruojamos? 
Pažinimas 
Kateksis 
Afektai 
Veiksmo paskatos 
arba „direktyvumas“ Formuojamas kultūrinio Hierarchiškai, 
paveldėjimo priemonėmis koncentruojantis 


aplink branduolį 


Ideologija 


Nuostatos 


Sąveika su aplinka 
Nekintantis 
branduolys 
„Socialinis realybės 


konstravimas“ (Berger Adaptacinės 


and Luckman) nuostatos 
Nuomonės Kintančios 
nuomonės 


Šaltinis: Pagal Young (1979). 


Planai, kaip veiksmo krypties projekcijos, slypi pačiuose vazdiniuose ... Panašiai ir vaizdiniai sieja- 
mi su planais, nes planai „rašomi“ pagal kognityvinį pasaulio žemėlapį. 
(Young, 1979:33) 


Veikdami pagal savo planus įgyjame informacijos apie pasaulį, performuluojame sa- 
vo planus arba peržiūrime savo menamą pasaulį. 

Šio menamo pasaulio konstravimas vyksta kultūros perdavimo procese. Tačiau jį vei- 
kia ir individų sąveika su aplinka. Remdamasis Bergeriu ir Luckmanu Youngas aiškina, 
jog šis Žmogaus ir pasaulio sąveikos faktas idėją apie socialinės tikrovės „konkretumą“ 
daro labai abejotiną: 

Svarbu nuolat prisiminti. jog institucinio pasaulio objektyvumas, kad ir koks įtikinamas jis atrodytų in- 
dividui, yra žmogaus sukurtas, sukonstruotas objektyvumas ... žmogus sugeba sukurti pasaulį, kurį vėliau 
suvokia kaip ne žmogaus kūrinį ... tarp žmogaus, kūrėjo, ir socialinio pasaulio, jo kūrinio, išlieka dia- 
lektinis ryšys. Žmogus ir jo socialinis pasaulis sąveikauja vienas su kitu. Kūrinys daro grįžtamąjį po- 
veikį kūrėjui ... Visuomenė yra žmogaus kūrinys. Ji yra objektyvi realybė. Žmogus yra jos kūrinys. 
(Berger and Luckman, 1966:78-79) 


Tad menamo pasaulio konstravimas vyksta „gyvoje“ sąveikos sistemoje: 


Būtent iš pasaulio vaizdinio ir patirties tarpusavio neatitikimo kyla pasaulio. koks jis galėtų būti, 
modeliai ... „Pasaulis, koks jis galėtų būti“ atskiram individui ir politikos veikėjams teikia paskatą 
veiksmui ir tikslo pojūtį. 

(Young, 1979:36) 


Menamo pasaulio organizacija nėra atsitiktinumo dalykas. Panašiai kaip Sabatieras 
(1993), Youngas mano, jog įsitikinimai, nuostatos ir normos yra hierarchiškai organizuo- 
tos. Branduolį sudaro ideologija, „bendriausia simbolinė pasaulio ir mūsų santykio su juo 
reprezentacija“; po to eina nuostatos, kurios „padeda dorotis su mums besireiškiančiu pa- 
sauliu“, ir nuomonės, kurios formuojamos pagal susiklostančias aplinkybes kasdieniuose 
sąlyčiuose su pasauliu (Young, 1979:34). Youngo modelis gali būti pavaizduotas (3.19 
diagrama) panašiai kaip anksčiau vaizdavome Sabatiero koncepciją (žr. 2.10.4). 


3.19 diagrama. Menamo pasaulio organizacija 


Nekintantys pamatiniai 


įsitikinimai 


Ideologija Nuostatos Nuomonės 


(adaptacinės) (pavaldžios 
kaitai) 


Pavaldumas kaitai 


Žemas Aukštas 
Pagrindimo kryptis 
f————————————————————————————————————————————— 


Aukšto lygmens pamatiniai įsitikinimai Žemo lygmens nuomonės 


Šaltinis: Pagal Young (1979). 

Individai nesunkiai keičia įsitikinimus, esančius jų menamo pasaulio paribiuose, ta- 
čiau giluminių įsitikinimų branduolys kur kas sunkiau pasiduoda kaitai: 


Tokia kaita paprastai vyksta tik sąlyčio su pasauliu taškuose. Rišamoji grandis tarp specifinių realy- 
bių ir specifinių prielaidų yra individai su savo aplinka. Informacija kyla „į viršų“ ir gali (kaip tei- 
gia kognityvinio disonanso teorija) paskatinti atlikti kai kurių prielaidų reviziją. Tačiau jeigu reika- 
laujamos revizijos mastai pernelyg dideli, individas veikiau mėgins keisti savo aplinką. 0 ne savo 
įsitikinimus. 

(Young, 1979:35) 

(Pastaba: šiuo klausimu žr. Janis, 1982; Festinger, 1957; 3.7.3.) 

Sudėję šiuos įvairius elementus į vieną visumą gauname menamo pasaulio modelį, kurį 


iliustruoja 3.20 diagrama. 


3.20 diagrama. Menamas politikos formuotojo pasaulis pagal Youngą 


Patiriamoji aplinka 


Aplinkos vaizdinys 
Pažinimas <—————> Afektai 
Kateksis +“—> Kryptingumas 


Menamas pasaulis 


Vaizdinio 

ir patyrimo 
neatitikimas 
skatina kurti 
naujus 
modelius 

ir ragina imtis 
veiksmų 


Hierarchiškai 


organizuota 


Branduolys |ĮNuostatos | Nuomonės 


Formuojama kultūros 
ir individų 
sąveika su aplinka 


Šaltinis: Pagal Young (1979). 


Tai yra gana kompleksiškas sprendimų priėmimo pasaulio modelis, o jeigu jį dar pa- 
pildytume Greensteino idėjomis apie asmenybės vaidmenį politikoje, gautume išties išsa- 
mų modelį, padedantį tirti psichologinius viešosios politikos sprendimų aspektus. Vienas 

iš skiriamųjų menamo pasaulio modelio bruožų yra tas, kad kitaip nei Sabatiero modely- 
je, kuris analogiškai traktuoja įsitikinimų organizavimo struktūrą, jame atsižvelgiama į 
faktą, jog „aplinka“ yra ne vien „lauke už durų“, bet ir dalyvių „galvose“. Aplinkos įvy- 
kiai, kurie vaizduojami kaip išoriniai veiksniai Sabatiero schemoje, čia vaizduojami kaip 
priklausą nuolatinės „vaizdinio“ ir „patyrimo“ sąveikos kontekstui. (Šiuo požiūriu Youn- 
gą galima palyginti su Bouldingu, 1956; žr. taip pat 3.5.2.) 

Tačiau, žinoma, kyla klausimas, kaip viešosios politikos analitikas gali realiai nagri- 
nėti šį „menamą pasaulį“. Kaip jau pažymėjome svarstydami antrąjį ir trečiąjį galios mat- 
menį (Žr. 2.6) ir nagrinėdami argumentacinį posūkį (žr. 2.7.3 ir 3.10.5), „giluminiai“ ga- 
lios ir politikos lygmenys kelia rimtų metodologinių sunkumų. Paviršinės, stebimos poli- 
tikos formos kelia kur kas mažiau problemų, nei „vertybės“, „įsitikinimai“, „prielaidos“ 
bei „pasąmoniniai“ politikos aspektai. Kaip pripažįsta pats Youngas, esama rimtų pro- 
blemų, susijusių su tuo, kaip gali būti renkami duomenys apie šį menamą pasaulį ir kaip 
jis gali būti aiškinamas. Youngas mano, kad bene tinkamiausia metodika yra to tipo in- 
terviu, kurį naudoja gydytojai, socialiniai darbuotojai, personalo vadovai ir patarėjai. To- 
kiais atvejais reikalingiausi įgūdžiai yra sprendimo galia, empatija ir patirtis. „Objekty- 
vaus“ interviu siekis, jo požiūriu, gana beviltiškas. Duomenys, gauti iš interviu, rašytinių 
dokumentų ir stebėjimo, bus neišvengiamai šališki, ir todėl analitiko uždavinys — išsiaiš- 
kinti politinio proceso dalyvių ir jų sprendimų „veiksmo kontekstą“: 


Tvrinėtojas empatinio stebėjimo tradicijų dvasia turi suvokti daugiau nei tik elgseną, jis turi išsiaiš- 
kinti prielaidas, kuriomis ji grindžiama ... [kad] galėtų suprasti jos prasmę. Tam gali pasitarnauti 
dažni ir kruopščiai apgalvoti pokalbiai. nuodugni politikų darbų ir kalbų analizė. Menamas pasaulis 
yra tam tikras pasaulio vaizdinys, ir jis galiausiai turi būti nagrinėjamas šio pasaulio viduje. Tad 
svarbiausias menamų pasaulių tyrimo būdas — tai politinių agentų. pateikiamų savo elgsenos tam 
tikrame veiksmo kontekste, aiškinimų analizė. 

(Young, 1979:41) 


+ Giminingos koncepcijos 
Etzionis ir „prielaidų bendruomenė“ 


Etzionis taip pat naudojasi bendro pasaulėvaizdžio idėja, panašia į Youngo menamo pasaulio 
koncepciją ir į Sabatiero modelį (2.10.4): 


Prielaidų bendruomenę galima apibrėžti kaip visumą prielaidų, kuriomis remiasi tam tikro 
socialinio vieneto nariai ir kuri nustato jų požiūrio į pasaulį ir save kontekstą ... Tokių prie- 
laidų paprastai laikomasi nesuvokiant jų hipotetinės prigimties. Individai paprastai mano, jog 
pasaulis iš tikrųjų yra toks, kaip jis piešiamas jų internalizuotuose ir institucionalizuotuose 
vaizdiniuose... 

(Etzioni, 1968:178-179) 

Atitinkamai pabrėžiamas ir „viešojo tikrovės supratimo“ vaidmuo politikos analizėje (žr. Et- 
zioni, 1968; ir 3.10.2). 


Haasas ir „episteminės bendruomenės“ 
Ernstas Haasas „epistemine bendruomene“ laiko 


bendruomenę ... sudarytą iš profesionalų (paprastai atstovaujančių kelioms disciplinoms), ku- 
rie pripažįsta tą patį kauzalinį modelį ir išpažįsta tas pačias politines vertybes. Juos vienija 
įsitikinimas savo modelio teisingumu ir pasiryžimas jį įgyvendinti viešojoje politikoje, tikint, 
kad taip bus pakelta žmonių gerovė. 

(Haas, 1990:41) 


Žr. taip pat Foucault (1973); Kuhn (1962) apie bendruomenės/paradigmos idėją ir (1.9); Holz- 
ner and Mar (1979). 


3.8 POLITIKOS ANALIZĖ IR VIEŠIEJI SPRENDIMAI 
3.8.1 Žinios ir patarimai sprendimų priėmimo procese 
+ Pagrindiniai tekstai 


Nors žinios ir patarimai labai svarbu valdymo procesams, šis aspektas, palyginti su kitais spren- 
dimų priėmimo aspektais, yra mažiau ištirtas. Vis dėlto yra keliolika puikių studijų, teikiančių 
daug įžvalgų į tai, kaip naudojamasi (ir piktnaudžiaujama) žiniomis. Iš Europos perspektyvos šį 
klausimą nuodugniausiai svarsto du straipsnių rinkiniai: 


Anthony Barker and B. Guy Peters (eds), The Politics of Expert Advice, 1992 

Šioje knygoje nagrinėjama tai, kaip valdžiai perteikiamos mokslo žinios. Empiriškai nagrinėja- 
mas ekspertų vaidmuo viešųjų sprendimų priėmimo procese Italijoje, Šveicarijoje, Britanijoje ir 
Prancūzijoje. Richardas Topfas pabrėžia, jog šie tyrimai atskleidžia pasikeitusį plačiosios visuo- 
menės ir politikų požiūrį į mokslo žinias: „postmaterialistiniame“ pasaulyje į jas žvelgiama kri- 
tiškiau ir reikalaujama didesnio jų atvirumo. 


B. Guy Peters and Anthony Barker (eds), Advising West European Governments, 1993 

Šiame straipsnių rinkinyje nagrinėjamas ir valdymo bei žinių santykis. Aiškinamasi, kelių Vakarų 
Europos šalių analizės pagrindu, kaip valdžia naudojasi viešosios politikos ekspertų patarimais: kaip 
ji įgyja, gauna ir ignoruoja ekspertizių Žinias; kaip šis informavimo procesas naudojamas legitimi- 
zacijos tikslams. Nagrinėjamos viešosios politikos sritys: ekonomika; AIDS; širdies ligos; žemėtvarka. 

Apie Ameriką: 

+ Meltsner (1976) ir Majone (1989) pateikia politinės analizės įtakos valdžiai interpretaciją. 

e Weiss (1992) apžvelgia nepriklausomų „minties tankų“, vyriausybės ir įstatymų leidėjų po- 
litinės analizės vaidmenį. Būtina perskaityti. 

e Fischer (1990) pateikia kritinę technokratijos ir ekspertizės vaidmens politiniame procese 
analizę. 

e Williams (1990, 1992) nagrinėja „antianalitinės prezidentūros (Reagano) iškilimą“. 

e Jenkins-Smith (1990) konkrečiu naftos eksporto politikos atveju parodo, kaip analize nau- 
dojosi Reagano administracija; 

+ Nelson (1992), Radin (1992) ir Thompson/Yessian (1992) parodo, kaip viešosios politikos 
analizė buvo naudojama įvairiuose JAV valstybės departamentuose. 


Konkrečiau apie Britaniją: 

+ Blackstone/Plowden (1988) pateikia įtaigią vieno politinės analizės eksperimento Britani- 
joje (Central Policy Review Staff, CPRS:1971-1983) kilimo ir žlugimo istoriją. Verta per- 
skaityti kartu su Williams (1990, 1992). 

e Gray/Jenkins (eds) (1983), išėjęs iš spaudos tais pačiais metais, kai buvo nutraukta CPRS 
veikla, aptaria viešosios politikos analizės poveikį Britanijos centrinei valdžiai. 

e Martinas Bulmeris yra neginčijamas šios srities autoritetas, tad jo darbai, kur analizuoja- 
mi įvairūs socialinių tyrimų santykio su politiniais sprendimais aspektai, verti didžiausio 
dėmesio (žr., pvz., Bulmer (ed.), 1980, 1982, 1987 (ed.) ir 1993). 4 


Iki šiol mus daugiausia domino sprendimų priėmimo proceso analizė ir modeliai, siū- 
lantys šio proceso paaiškinimo ir supratimo būdus. Kaip matėme, skiriamasis šiuolaiki- 
nio sprendimų priėmimo proceso bruožas yra jame naudojamos informacijos ir Žinių mas- 
tas. Visi nagrinėtieji modeliai vienaip ar kitaip yra susiję su Žinių ir galios santykiu, ra- 
cionalumo prigimties klausimais. Techninių informacijos surinkimo ir apdorojimo gali- 
mybių plėtra skatino tyrimus, kuriais gali būti naudojamasi priimant viešosios politikos 
sprendimus; tokie tyrimai buvo įvardyti bendriniu „viešosios politikos analizės“ (policy 
analysis) vardu. Tokia analizė gali būti nukreipta į tai, kas vyksta iki sprendimo priėmi- 
mo (ex ante analizė) arba į tai, kas vyksta po to (arba ex post), kai mėginama įvertinti 
tam tikrą politiką. (Vertinimą nagrinėsime ketvirtojoje dalyje.) 

Tačiau praktiškai labai sunku tarp politikos analizės ir politikos vertinimo nubrėžti ski- 
riamąją ribą. Vertinamoji politikos analizė daro įtaką problemų analizei bei viešosios po- 
litikos darbotvarkei, ir vice versa. 

Viešosios politikos analizės ištakas galima sieti su pačios valstybės atsiradimu. Tokia 
analizė reiškia turimų alternatyvų svarstymą, strategijos pasirinkimą, priemonių ir užduo- 
čių nustatymą siekiant tam tikrų tikslų. Kai karaliai su savo „patarėjais“ susėsdavo aptarti 
„politikos“ reikalų, jie iš esmės užsiimdavo tuo, kuo užsiima dabartinė politikos analizė: 


Būtinybė politiką grįsti žiniomis daugiau ar mažiau buvo pripažįstama kiekvienoje civilizacijoje. Kon- 


fucijus, įtakingiausias mąstytojas Kinijos istorijoje. visą gyvenimą rengė save ir savo mokinius už- 

duočiai, kurios jis niekada negavo. Pasaulietiniai patarėjai konkuravo su kitais patarėjais, ypač su 
valdovo giminaičiais ir bičiuliais, kariškiais, magais ir šventikais ... 

Senoji Indijos civilizacija pirmenybę teikė tiems valdovo mokytojams ir patarėjams. kurie geriau iš- 
manė strateginių alternatyvų svarstymo ir pasirinkimo meną, negu religiją ar magiją. 

(Lasswell, 1966:183) 


Valstybei stiprėjant ir informacijai tampant labiau prieinama, ypač XIX a., alternaty- 
vų ir strategijų analizės pobūdis pasikeitė. Pasikeitė ne tiek sprendimų pobūdis, kiek in- 
formacijos, naudojamos sprendimų priėmimo procese, kokybė. Žodis „statistika“ atsira- 
do dėl to, kad statistika buvo valstybės (state) naudojami duomenys, ir valstybei įgyjant 
didesnę galią tolydžio didėjo duomenų, kaip racionalaus sprendimų pagrindo, poreikis. 
Maxas Weberis argumentavo, jog pramoninėje visuomenėje neišvengiama biurokratijos 
plėtra, nes ji teikia racionaliausią valdymo formą, grindžiamą organizuotomis ir institu- 
cionalizuotomis žiniomis: 


„Politinis šeimininkas“. bendraudamas su profesionaliu administracijos pareigūnu, atsiduria „diletanto“ 
priešais „ekspertą“ vaidmenyje. Ir tai pasakytina apie bet kurį „šeimininką“, kuriam biurokratija ta- 
riamai tarnauja, — apie „tautą“ ... ar parlamentą. 

(Weber, 1991:232) 


XIX a. Britanijoje, Jungtinėse Valstijose ir kitose pramoninėse demokratijose siekiant 
tobulinti politiką imta rinkti žinias apie socialines, ekonomines ir kitas visuomenės gy- 
venimo sąlygas. Oficialių komitetų arba komisijų vykdomų tyrimų priemonėmis valstybė 
galėjo surinkti daugiau tikslios informacijos (Clockie and Robinson, 1937; Harris, 1990). 
Ši žinių paklausa labai padidėjo kylančių ekonominių ir socialinių problemų akivaizdoje 
(Furner, 1990; Hawley, 1990; Supple, 1990; Winetr, 1990). Tarpukario depresija ir du 
pasauliniai karai smarkiai padidino valstybių informacijos poreikius; po Antrojo pasauli- 
nio karo, siekiant sustiprinti valstybinių institucijų valdymo pajėgumus, labai išaugo moks- 
lininkų, ypač ekonomistų, personalas. Pokario epochoje nepaprastai išaugo socialinių Ži- 
nių paklausa ir pasiūla (Crawford and Perry, 1976). Šią informacinės ekonomikos eks- 
pansiją skatino tiek valdžios vidinių tyrimų plėtra, tiek naudojimasis išorine informacija, 
renkama oficialių komitetų bei komisijų (Cartwright, 1975; Rhodes, 1975; Tollefson and 
Chang, 1973; Bell, 1966; Komarovsky, 1975). 

Politikos analizė plėtojosi šiame kintančios politikų informacinės aplinkos kontekste. 
Reikėjo tam tikro metodo, kuris šią informaciją filtruotų, paprastintų ir struktūrizuotų taip, 
kad ja remiantis būtų galima racionalizuoti sprendimus. Kaip matėme anksčiau, antrojoje 
dalyje, RAND korporacijos atsiradimas ir „MAD“ idėja paremtos JAV gynybinės strate- 
gijos susiformavimas parodė kelią, kaip nauja, matematiškai orientuota strategų karta pa- 
dėjo „racionalizuoti“ JAV karinę strategiją. Septintąjį dešimtmetį politinė analizė, naudo- 
janti PPBS bei kitas metodikas, iš karinės srities pradėjo plėstis į kitas sritis. Tai, ką Wil- 
liamsas (1983) vadina „griežta“ politikos analize, buvo adaptuota kitose pramoninėse ša- 
lyse, tiesa, nevienodai entuziastingai. Liberaliose demokratinėse sistemose nesusiklostė joks 

vieningas analizės modelis, o „griežtoji“ analizė, kuri, pasak Williamso, vyrauja Ameri- 
koje, kitur nebuvo stropiai imituojama. Vis dėlto analizė vyksta, net jeigu analitinių ins- 
titucijų struktūra, organizacija ir reikšmė skiriasi priklausomai nuo šalies ir valdymo lyg- 
menų. „Griežtosios“ analizės stygių Williamsas laiko peiktinu dalyku, kuris Britanijos at- 
veju reiškia, jog joje išliko slaptumo gaubiama ir uždara „ikimodernioji centrinė valdžia, 
nepaisanti informacinių bei analitinių reikalavimų, kuriuos kelia sudėtingi šiuolaikinės vals- 
tybės valdymo uždaviniai“ (Williams, 1983:24). 

„Griežtoji analizė“ įsivaizduoja esanti kaip mokslinė ir techninė analizė, siekianti spren- 
dimų priėmėjus aprūpinti objektyviais politinės realybės žemėlapiais ir alternatyvų mo- 
deliais. Majone'o įsitikinimu, tokia pozicija grindžiama klaidingu analizės supratimu. Po- 
litikos analitikas, mėginantis teikti mokslinio tipo modelius arba metodikas, labiau pana- 
šus ne į mokslininką ar inžinierių, o veikiau į teisininką, teikiantį argumentus. Šiuo atve- 
ju politikos formuotojams teikiami modeliai, metodikos bei technologijos tėra priemonės, 
iliustruojančios argumentus, kurie savo ruožtu grindžiami tam tikrais įsitikinimais bei ver- 
tybėmis. Ši politikos analizės samprata, analizę suvokianti kaip racionalių, priimtinų ir 
įtikinamų argumentų paiešką, implikuoja, jog sprendimų priėmimo analizė toli gražu nė- 
ra vertybiškai neutrali, — ji neišvengiamai remiasi vertybėmis. Ekspertai dalyvauja politi- 
niame procese, kur nustatomos normos, legitimizuojami sprendimai, ginamos pozicijos. 
Todėl politiniame procese analizė tėra įtikinėjimo priemonė, retorikos atmaina. 

Šiai „argumentacinei“ politikos analizės ir socialinių tyrimų sampratai prieštarauja kur 
kas senesnis ir instituciškai labiau įsitvirtinęs mechanistinis požiūris. Bulmeris jį apibū- 
dina kaip penkiapakopį „inžinerinį“ tyrimų naudojimo modelį (3.21 diagrama): 


3.21 diagrama. Bulmerio inžinerinis tyrimų modelis 


1 2 2 4 5 
Socialinės —> Trūkstamų  —> Socialinių —> Sprendimų — Politikos 
problemos žinių tyrimų priėmėjo kaita 
apibrėžimas identifikacija duomenų interpretacija 

įgijimas 


Šaltinis: Pagal Bulmer (1990). 


Tai yra linijinis modelis. Egzistuoja problema; trūksta informacijos arba supratimo. kaip ją galima 
būtų spręsti arba kaip rinktis tarp alternatyvių jos sprendimų; tyrimų duomenys pateikia trūkstamų 
žinių; tad pasiekiamas sprendimas. Tipiniu atveju atliekamas vienas tyrimas. Šio tyrimo duomenys, 
analizė ir išvados daro įtaką sprendimų priėmimui. 

(Bulmer, 1990:]25) 


Tačiau šis pozityvistinis modelis gana naiviai suvokia pažinimą ir informacijos santy- 
kį su sprendimų priėmimo procesu. Informacija nėra vienintelis politinių problemų spren- 
dimo raktas. Analizės kaip argumentacijos modelis sugestionuoja, jog sprendžiant politi- 

kos problemas susiduriama su daugybe skirtingų realybės interpretacijų, tad informacija 
nėra toks vertybiškai neutralus dalykas, kaip tai postuluoja inžinerinis modelis. Kaip pa- 
žymi Bulmeris, politikos analizės santykio su sprendimų priėmimo procesu tyrimai nepa- 
tvirtina inžinerinės tezės. Sprendimų priėmėjai analize naudojasi veikiau kaip problemų 
suvokimo ir išsiaiškinimo, o ne kaip jų sprendimo priemone: 


Tyrimai teikia intelektinį pagrindą sąvokoms, nuostatoms, empiriniams apibendrinimams, darantiems 
įtaką politikos procesui. Tyrimai sprendimų priėmėjams padeda suvokti problemas, išsiaiškinti pro- 
bleminius tam tikros situacijos aspektus, gauti naujų idėjų. Politikos formuotojai, formuluodami pro- 
blemas ir nustatydami būsimos politinės veiklos darbotvarkę, naudojasi tyrimais. Jų poveikis dažnai 
esti ne tiesioginis, o veikiau ilgalaikės socialinių mokslų sąvokų, teorijų ir atradimų infiltracijos į 
bendrąją intelektinę visuomenės kultūrą padarinys. 

(Bulmer, 1990: 128) 


Tai, kokiais būdais sprendimų priėmimo procese panaudojamos žinios (informacija, 
patarimai, analizė ir tyrimų rezultatai), galima pavaizduoti keturių kvadrantų schemoje 


(3.22 diagrama). 


3.22 diagrama. Formalūs ir neformalūs informacijos šaltiniai 


Formalūs 
Departamentiniai (1) Komisijos (2) 
tyrimai Tyrimų komitetai 
Vidaus „minties tankų“ Teisminė priežiūra 
raportai Įstatymdavių raportai 
Vidaus ekspertų raportai Užsakomieji tyrimai 


Formalus konsultavimas 


Vidiniai Išoriniai 
Neformalus sprendimų (4) Diskusijos (3) 
priėmėjų bendravimas Konsultavimasis 

Apkalbos Raportai 

Gandai Neformali informacija/ 
Neformalus naudojimasis patarimai 

patarėjais 


Neformalūs 


Kvadrante (1) sprendimų priėmimas remsis formaliais vidiniais šaltiniais. Jie gali būti 
atviri visuomenei, tačiau jie teikia valdžios gautą informaciją. Ji gali būti departamentų 
arba specializuotų politikos analizės padalinių tyrimų rezultatas. Ją gali teikti ir vidaus 
ekspertai bei patarėjai. Pavyzdžiui, Prancūzijoje ir kai kuriose kitose šalyse egzistuoja va- 

dinamieji patarėjų „kabinetai“ (juos sudaro socialiniai darbuotojai, akademikai, verslo ir 
pramonės atstovai), kurie ministrams teikia formalius ir neformalius patarimus (kvadran- 
tas (4)) (žr. Searls, 1978). Kvadrante (2) žinios daugiausia įgyjamos už valstybinio me- 
chanizmo ribų. Tai gali būti tyrimų komisijų arba komitetų raportai, ekspertų išvados, 
teisminės priežiūros arba įstatymų leidybos komitetų teikiama informacija. Kvadrante (3) 
žinios gali būti įgytos neformaliuose pokalbiuose su ekspertais arba interesų grupių at- 
stovais. Valdžiai savo tyrimų išvadas skiria ir dauguma „minties tankų“, politikos „tin- 
klų“ bei „bendruomenių“. Galiausiai kvadrante (4) sprendimų priėmimui įtakos gali tu- 
rėti neformalus bendravimas valdžios viduje. 


3.8.2 Organizacinis kontekstas 
Valdžia visada naudojasi Žinovais ir ekspertais. Kaip pastebi Kelly, 


Visur, kur egzistuoja bent kiek centralizuota valdžia, egzistuoja ir ekspertas, — kartais dienos švieso- 
je. kartais šešėlyje; kartais harmoningai su valdžia, kartais veikiantis prieš ją; kartais kaip „liūtas po 
sostu“, kartais kaip dievas Totas, teikiantis šventus laiškus žemiškajam valdovui. Kaip švento kulto 
vadovas ar kaip technokratų korpuso globėjas, ekspertas viena koja stovi žinių pasaulyje, kita re- 
miasi į valdžią, ruošdamas savo ezoteriką praktiniam naudojimui. 

(Kelly, 1963:533) 


Be abejo, būtent dėl šios asociacijos su senaisiais magais ir šventikais jų šiuolaikiniai 
palikuonys vadinami „vunderkindais“ (wizz-kids). Ekspertų — vunderkindų grupės arba ko- 
mandos idėja pirmąkart buvo realizuota septintąjį dešimtmetį JAV Gynybos departamen- 
te, vadovaujant Robertui McNamarai. Vėliau ši idėja išplito po kitus valstybės departa- 
mentus bei agentūras. Iš dalies tai lėmė PPBS įdiegimas. Nixono-Fordo eroje, 1964 m. 
įsteigus Planavimo, tyrimų ir vertinimo centrą (Planning, Reseach and Evaluation Offi- 
ce), Ekonominių galimybių centrą (Office of Economic Opportunity), o vėliau (1970 m.) 
Vidaus reikalų tarybą (Domestic Council Staff), atėjo „minties tankų“ aukso amžius (žr. 
Williams, 1992). Britanijoje tas amžius atėjo tuo pačiu metu — 1970 m. Edwardui Heat- 
hui įsteigus Politikos analizės centrą (Central! Policy Review Staff, CPRS). 


+» Michael J. Prince, Policy Advice and Organizational Survival, 1983 


Aštuntąjį dešimtmetį didėjo valstybių informaciniai poreikiai, todėl daugelyje pramoninių šalių 
ėmė kurtis viešosios politikos analizės vienetai. Britanija šiuo požiūriu nebuvo išimtis. Šioje kny- 
goje autorius nagrinėja politikos analizės ir planavimo vienetų vaidmenį sprendimų priėmimo 
procese Britanijoje. Pateikiama išsami literatūros apie politinį konsultavimą ir „minties tankus“ 
apžvalga. Autorius tiki, jog tokie politikos analizės vienetai yra pajėgūs padidinti sprendimų pri- 
ėmimo efektyvumą organizacijose. Tačiau jis daro išvadą, jog tokių vienetų ateitis gana proble- 
miška. (Tai patvirtino faktas, jog CPRS buvo panaikintas tais pačiais metais, kai iš spaudos išėjo 

ši jo knyga.) Prince'o įsitikinimu, politikos analizės vienetų išlikimas ir efektyvumas priklauso nuo 
tam tikrų sąlygų: 
e jiems būtina turėti stiprų ir įtakingą globėją; 
e jie turi pelnyti aukštųjų valdžios pareigūnų pagarbą ir mąstyti kaip vieninga visuma; 
e jiems būtina turėti aukšto lygmens vadovaujančią grupę, kuri galėtų atstovauti paliestų 
grupių interesams; 
e jų personalą turi sudaryti patyrę ir autoritetingi asmenys. $ 


CPRS personalą sudarė įvairių disciplinų atstovai, 0 jo užduotis buvo prisidėti prie 
„viešosios politikos sprendimų tobulinimo“ ir padėti premjerui bei kabineto ministrams 
„Išsiaiškinti jų bendros strategijos implikacijas specifinėse viešosios politikos srityse, nu- 
statyti tam tikrus bendrosios programos sektorių prioritetus, identifikuoti tas viešosios po- 
litikos sritis, kur reikia naujų sprendimų ir pasirūpinti, kad būtų nuodugniai analizuoja- 
mos ir svarstomos alternatyvių sprendimų implikacijos“ (Cmnd 4506, 1970). CPRS bu- 
vo sukurtas tuo metu, kai vyravo įsitikinimas, jog sprendimų priėmimą būtina padaryti 
racionalesnį, strategiškesnį. Viešosios politikos analizės institucionalizavimas turėjo pa- 
dėti įveikti sprendimų žinybiškumą ir trumpalaikiškumą. 

Vėliau Wilsono ir Callaghano administracijose 25 specialūs patarėjai buvo paskirstyti 
tarp Dauning Stryto ir kitų valstybinių departamentų. Tačiau naujoji tvarka pasirodė ne 
itin efektyvi, nes jai labai priešinosi ministrai ir kiti pareigūnai, siekiantys apginti savo 
departamentus ir jų vykdomą politiką (Blackstone and Plowden, 1988). 1983 m. CPRS 
ponios Thatcher sprendimu galiausiai buvo panaikintas ir pakeistas premjeriniu viešosios 
politikos analizės vienetu, įkurdintu Dauning Stryte. Prisimindami CPRS patirtį Blacksto- 
ne'as ir Plowdenas pažymi, jog jis toli gražu neprilygo tam idealiam politikos analizės 
vienetui, kuris įsivaizduojamas akademinėje literatūroje. Nepaisant geriausių savo norų 
ir pastangų, CPSR atrado, kad mėginimas paveikti darbotvarkės formavimo procesą ar jį 
kreipti labiau analitine linkme susiduria su pasipriešinimu ir priešiškumu. Realiai darbo- 
tvarkę paprastai primeta išoriniai įvykiai ir organizacijų, sudarančių valdymo aparatą, rei- 
kalavimai: 


Šiame kontekste politikos analitiko, kaip patarėjo. vaidmuo — padėti politinei vadovybei bent jau 
daryti įtaką darbotvarkei. išsiaiškinti, kas jiems rūpi, struktūrizuoti svarstytinas problemas ir, kas dar 
labiau problemiška, — mėginti suvokti, kas jiems turėtų rūpėti ir juos įtikinti tokiais dalykais susirū- 
pinti. 

(Blackstone and Plowden, 1968: 195) 


Tad „tylus politikos analitiko balsas“ nebuvo itin veiksmingas susidūrus su viešųjų 
pareigūnų ir politikų interesais bei su įvykių spaudimu, kuris sprendimų priėmimą verčia 
tapti iš esmės pasyviu procesu, neturinčiu ilgalaikės strategijos. Tą pačią raidos logiką 
iliustruoja politikos analizės pakilimas ir nuopuolis Baltuosiuose Rūmuose. Kaip parodo 
Williamsas (1990, 1992), Reagano administracija, kaip ir Thatcher kabinetas, į sprendi- 
mų priėmimą laikėsi veikiau „antianalitinio“ požiūrio. Carterio laikais įkurtas The Do- 

mestic Policy Staff (DPS) buvo apkarpytas ir sumažintas (pervardytas kaip Office of Po- 
licy Development) nepaliekant tiesioginio ryšio su Prezidentu. The Office of Management 
and Budget (OMB), vadovaujamas Davido Stockmano, tapo, anot Williamso, labai ideo- 
logizuotu ir priešišku analitiniams argumentams (Williams, 1990:80). Reagano preziden- 
tavimo metais buvo smarkiai apkarpytos lėšos bet kokiai su gynyba nesusijusiai politi- 
kos analizei (Williams, 1992:115-118). Tad kaip ir Thatcher laikų Britanijoje, sprendi- 
mų priėmimo procesas pasidarė labiau eksplicitiškai ideologinis ir mažiau „analitinis“. 
Todėl išoriniai „minties tankai“ politinei darbotvarkei ėmė daryti kur kas didesnį poveikį 
nei aštuntąjį dešimtmetį. 

CPRS ir jo atitikmenų Jungtinėse Valstijose tikslas buvo teikti labiau strateginę, ilga- 
laikę problemų analizę, ir jie buvo lokalizuojami specialiuose, pastoviuose politinės ana- 
lizės organizaciniuose vienetuose. Dabar šis centrinio vieneto modelis užleidžia vietą kur 
kas labiau pliuralistiniam Žinių ir konsultacijų organizavimo modeliui, kurį nusako poli- 
tikos „tinklų“ bei politikos „bendruomenių“ sąvokos. Valdžia pradėjo remtis įvairiomis 
vidinėmis ir išorinėmis organizacijomis, teikiančiomis informacijos, analizės ir vertinimo 
paslaugas. Anthony Barkeris šiuos valdžiai prieinamos informacijos šaltinius apibūdina 
savo „paklausimų ir atsakymų hierarchijoje“ (3.23 diagrama). 


3.23 diagrama. Valdžios informacijos šaltiniai: Barkerio modelis 


Visa informacija ir patarimai, kurie pasiekia vykdomąją valdžią 


Visi formalūs tyrimai S RA Visi kiti patarimai ir informacija 


ir išvados 

Oficialūs 

(vykdomosios, įstatymų | 

leidybos bei teisminės Neoficialūs šaltiniai 


valdžios) šaltiniai 


———-—--— 


Tyrimai ir išvados, valdžiai Vidiniai tyrimai ir išvados 
teikiamos neoficialių šaltinių 


E ARS 


Vykdomosios valdžios Įstatymų leidybos valdžios Teisminės valdžios 


tyrimai tyrimai tyrimai 


Šaltinis: Pagal Barker (1993). 

„Visi kiti patarimai ir informacija“ šioje schemoje aprėpia visą medžiagą, kuri val- 
džią pasiekia grįžtamojo ryšio kanalais: neformaliai gaunamos konsultacijos, apžvalgos, 
tyrimų rezultatai. „Neoficialūs šaltiniai“ apima ir nevalstybinių arba vietos valdžios or- 
ganizacijų viešai skelbiamą informaciją. „Oficialūs šaltiniai“ yra vidinės ataskaitos arba 
išvados, teikiamos remiantis pareigūnų ir ministrų atliktais tyrimais. Šiai kategorijai pri- 
klauso vidinių „minties tankų“, politikos analizės vienetų ir darbo grupių (žinybinių arba 
tarpžinybinių) produkcija. Ši medžiaga gali būti skelbiama viešai. Išorinių tyrimų išva- 
dos gali būti teikiamos kaip oficialios, net jeigu tyrimai atliekami nevyriausybinių agen- 
tų. Šios informacijos įgijimo formos yra kelių tipų. Barkeris nurodo šiuos: 

+ vyriausybės sudaryti nuolatiniai ekspertinio konsultavimo komitetai; 

+ vyriausybės sudaryti ad hoc ekspertinio konsultavimo komitetai; 

+ vyriausybės sudaryti ad hoc neekspertinio konsultavimo komitetai. 


Tokių tyrimų ir jų išvadų objektu gali būti specifinės viešosios politikos problemos 
arba tokie įvykiai, kaip nelaimės, katastrofos ir skandalai. Įstatymų leidybos valdžios ty- 
rimai taip pat gali būti skirstomi į tuos, kurių objektas yra viešosios politikos bei admi- 
nistravimo problemos arba skandalai, nelaimės ir katastrofos. Galiausiai, vykdomoji val- 
džia turi atsižvelgti į teisminės valdžios tyrimų rezultatus bei sprendimus. 

Į šią informacijos hierarchiją verta pažvelgti iš skirtingų erdvės ir laiko perspektyvų. 
Politikos stilius skiriasi priklausomai nuo laiko ir nuo skirtingų viešosios politikos sri- 
čių. Pavyzdžiui, Britanijoje nuo devintojo dešimtmečio pradžios Karališkoji komisija, kaip 
„nepriklausomos“ informacijos ir konsultacijų institucija, laipsniškai neteko ankstesniojo 
vaidmens (Bulmer, 1993). Jeigu septintąjį ir aštuntąjį dešimtmetį Wilsonas nuolat naudo- 
josi šia institucija (Bulmer, 1980), tai Thatcher ją visiškai ignoravo. Atėjus į valdžią Ma- 
joro vyriausybei Karališkųjų komisijų galia buvo atkurta. Britaniškoji komisijų sistema, 
kaip tyrimų organizavimo būdas, plačiai kopijuojama ir imituojama daugumoje liberalios 
demokratijos šalių. (Pavyzdžiui, Jungtinėse Valstijose veikia prezidento ir kongreso tyri- 
mų komisijos.) Pasak Bulmerio, komisijos atlieka penkias funkcijas: 

+ teikia nesuinteresuotus ir nešališkus patarimus; 

+ padeda spręsti moralines dilemas, su kuriomis susiduria valstybė ir visuomenė; 

+ atlieka simbolinio veiksmo funkciją; 

+ padeda depolitizuoti problemas; 

+ padeda legitimizuoti veiksmą arba susilaikymą nuo veiksmų. 


Iš esmės komisijos yra viešos institucijos, atvirai renkančios konkrečiu klausimu in- 
formaciją, kuri gali turėti arba neturėti didelės įtakos vyriausybės priimamiems sprendi- 
mams. Kitas informacijos šaltinis gali būti nuolatiniai arba ad hoc komitetai, arba eks- 
pertų grupės, vyriausybei teikiančios ekspertines Žinias arba patarimus. Vyriausybės de- 
partamentai gali kreiptis į ekspertų komitetus patarimo sprendžiant problemas technikos 
arba mokslo srityse (žr., pvz., Street, 1993, apie AiDS; Mills, 1993, apie širdies ligas). 

Viena iš pirmųjų ekspertinių Žinių sričių, įtrauktų į vyriausybės sprendimų priėmimo 
procesą, buvo ekonomika. Formalus šių Žinių panaudojimo organizavimas yra gana įvai- 
rus. Pavyzdžiui, Britanijoje „vidinių“ ekonominės analizės vienetų veikla buvo derinama 

su ad hoc pasirenkama „išorine“ ekspertize. Tiesa, čia iškildavo problemų, kurios buvo 
akivaizdžios CPRS atveju, kai premjero paskirtų ekonomikos patarėjų patarimai konflik- 
tavo su išorinės ekspertizės siūlymais. Bene žinomiausias tokio konflikto atvejis buvo That- 
cher vyriausybėje, kai kilo nesantaika tarp jos ekonomikos patarėjo, profesoriaus sero Ala- 
no Walterso, ir tuometinio Iždo kanclerio Nigelo Lawsono (žr. Smith, 1992; Kegan, 1989). 
Majoras turėjo savo ekonomikos patarėjų komandą, žinomą „išminčių“ vardu. 


+ Ekonomistai valdžioje 


Po Antrojo pasaulinio karo daugumoje pramoninių šalių labai padidėjo ekonomistų svarba poli- 
tikos formavimo procese. Pavyzdžiui, Britanijoje šio posūkio gairė buvo 1944 m. prie vyriausy- 
bės įsteigtoji Ekonomikos sekcija, kurios personalą sudarė ekonomistai. Jungtinėse Valstijose 1946 
m. buvo įkurta Ekonomikos patarėjų taryba, teikianti patarimus prezidentui. Panašiai Vokietijoje 
buvo įsteigta Ekonomikos ekspertų taryba. Japonijoje pagrindinės institucijos, tokios kaip MITI ir 
Finansų ministerija, turėjo įtakingą ekonomistų personalą. Ekonomistų įtaka stiprėjo ir tarptauti- 
nėse organizacijose, tokiose kaip EBPO, EEB ir GATT. 

Ekonomikos ekspertų įtakos valdžiai didėjimas ir vėliau jos smukimas vertas rimto viešosios 
politikos tyrinėtojų dėmesio. Tas vaidmuo ilgainiui keitėsi priklausomai nuo šalių ekonomikos 
būklės. Šiuo požiūriu septintasis dešimtmetis ekonomistams buvo geras, aštuntasis - blogas, de- 
vintasis — ne ką geresnis. Tačiau šalyse, tokiose kaip Japonija ir Vokietija, kurių ekonomikos au- 
gimas antroje XX a. pusėje buvo labai ryškus, ekonomikos ekspertų vaidmens istorija šiek tiek 
skyrėsi nuo jos raidos anglosaksų šalyse. Vis dėlto ir šiose šalyse ekonomistų įtaka smuko. 

Norbertas Klotenas (1989) nurodo šiuos veiksnius, lėmusius jų įtakos mažėjimą Vokietijose: 

1) pasikeitusios aštuntojo dešimtmečio sąlygos: vykdyta politika (ypač stabilizavimo politika) 
nedavė laukiamų rezultatų; 

) menki rezultatai iš didėjančių socialinės rūpybos išlaidų; 

) nesutarimai dėl teisingumo ir efektyvumo modelių, sukėlę argumentų difūziją; 
4) didėjantys nesutarimai dėl vertybių ir įsitikinimų, didėjantis pliuralizmas; 

) ekonominė gerovė, veikiau skatinanti pripažinti status guo, nei siekti reformų. 


Saburo Okita (1989) gana panašiai aiškina ekonomistų įtakos mažėjimą Japonijoje: 

1) kai Japonija pasivijo Vakarus, padidėjęs vertybių pliuralizmas nulėmė didesnę politikos 
tikslų dispersiją; liko mažiau vienybės, nei buvo ekonomikos augimo priešaušrio laikais; 

2) prarado savo įtikinamumą tradicinės makroekonomikos ir ekonometrijos teorijos; 

3) padidėjo politikų įtaka „naujojo pyrago“ dalybose; 

4) padidėjo tarptautinė šalių tarpusavio priklausomybė. 


Šie ir kiti pavyzdžiai siūlo išvadą, jog visuomenėje, kur sutariama dėl tikslų, kur vyrauja kon- 
sensusas ir tikrumas ir kur esama „veikiančių“ teorijų, ten ekspertų žinios turi didžiausios įtakos. 
Kur vyrauja netikrumas, kur nesutariama dėl vertybių ir tikslų ir kur teorijos „neveikia“, ten eko- 
nomisto ir kitų ekspertų įtaka smunka, o jų ekspertizių žinios tampa tik vienu iš daugelio argu- 
mentų, į kuriuos gali būti atsižvelgta. 6 

Ekonomikos patarėjų poveikis sprendimų priėmimui turėjo savo pakilimo ir nuosmu- 
kio periodų. Jie sietini su ekonominio konsensuso susidarymo ir iširimo periodais ir su 
ekonominių idėjų sklaida tiek valdžioje, tiek už jos ribų. Aštuntąjį ir devintąjį dešimtme- 
tį, vykstant keinzianizmo viešpatavimo erozijai, ekonomistų įtaka viešajai politikai tapo 
labiau pliuralistinė ir „neortodoksinė“. Antai devintąjį dešimtmetį Britanijoje ir JAV iš- 
oriniai „minties tankai“ pradėjo daryti kur kas didesnę įtaką ekonomikos politikai, nei 
oficialios agentūros (Singer, 1993). 


3.8.3 Akademiniai rašeivos ir bepročiai valdžioje 


Svarstant ekonominės analizės ir ekonominių patarimų poveikį sprendimų priėmimui svar- 
bu suvokti, jog idėjų įtaka reiškiasi kur kas plačiau, nei tik per institucijas ir oficialius 
kanalus. Būtent tai turėjo omeny Keynesas, kai argumentavo, jog sprendimų priėmimui 
daugiau įtakos daro „akademiniai rašeivos“, o ne „bepročiai valdžioje“. Pats Keynesas 
buvo vienas iš pirmųjų „akademikų“, arba profesorių (nors Keynesas, žinoma, niekada 
nebuvo „profesorius“), atėjusių į valdžią kaip politikos patarėjai. Žinoma, pokario laikais 
valdžia samdė ne tik ekonomistus. Visose pramoninėse demokratijose akademikai buvo 
įtraukiami į konsultavimo procesą; juos skirdavo patariamųjų komitetų, įvairių tyrimų ko- 
misijų nariais, politikų asmeniniais patarėjais arba įstatymų leidėjų komitetų patarėjais. 
Amerikoje akademikai gali pasiekti realios įtakos ir galios viršūnes, kaip tai liudija Hen- 
ry Kissingerio atvejis arba labiau kontroversiškas J. K. Galbraitho atvejis (Sharpe, 
1975:13—14). Kartais, kaip tai buvo septintąjį dešimtmetį, akademikai būdavo giriami ar- 
ba smerkiami už atliktas svarbias reformas (Moynihan, 1965; Aaron, 1978; Banfield, 1980; 
Glazer, 1988). Profesorių įtaka politinei darbotvarkei išliko ir aštuntąjį dešimtmetį, ky- 
lant „naujiesiems dešiniesiems“, pasigavusiems tokių ekonomistų kaip Hayekas ir Fried- 
manas idėjas (žr. Parsons, 1989). Šiame dešimtmetyje, kaip jau minėjome pirmojoje da- 
lyje (1.6), politinei darbotvarkei daugiau įtakos ima daryti „komunitaristai“, tokie kaip 
Etzionis. Ir nors valdžia yra linkusi ignoruoti akademinių tyrinėtojų patarimus konkre- 
čiose viešosios politikos srityse (žr., pvz., Bulmer (ed.), 1980; Mills, 1993; Parsons, 1988), 
profesorius, kaip „guru“, vis dar daro įtaką visiems „bepročiams valdžioje“. 

Šis faktas paaiškinamas gana paprastai. Sprendimų priėmėjams akademikas gali suteikti 
informacijos ir padėti legitimizuoti jų sprendimą. Valdžia gali argumentuoti, kad jos poli- 
tika grindžiama „nepriklausomų“ tyrimų duomenimis arba kad ji patvirtinta ekspertize. Tad 
akademinė „įeiga“ gali tarnauti politiniams tikslams ir tapti manipuliavimo objektu, jeigu 
eksperto argumentai interpretuojami taip, kad derėtų su valdžios priimtu sprendimu (Shar- 
pe, 1975; Topf, 1993). Valdžia taip pat gali prabilti akademinio eksperto kalba realiai ka- 
mufliuodama visai kitokią politiką (pavyzdžiu gali būti Britanijos „regioninė“ politika; žr. 
Parsons, 1988). Tad sprendimų priėmėjų nuomone, „modelių kūrėjai“ yra veikiau jų pačių 
didesnės galios išteklis, negu vien idėjų ar informacijos šaltinis. Akademikas gali būti pa- 
naudojamas ir kaip filtravimo įrenginys. Ekspertas gali išfiltruoti argumentus arba sudėlio- 
ti juos taip, kad leistų formuoti sprendimų priėmėją tenkinančią darbotvarkę. Kaip ponios 

Thatcher ir jos patarėjo, Alano Walterso atveju, ekspertas politinėje polemikoje gali būti 
kaip ginklas. Žinoma, tokioje polemikoje vienas ekspertas pastatomas prieš kitą: uždaryki- 
te du ar tris tokius ekspertus viename kambaryje ir, kaip kiekvienas žino, gausime tuziną 
skirtingų teorijų. Tad akademiniai rašeivos, kaip ir kiti pretendentai į patarėjus, negali iš- 
spręsti ginčų ir nesutarimų, jie gali teikti tik argumentus bei duomenis, kurie (Keyneso ma- 
nymu) veikia kaip įtikinimo priemonė (Majone, 1989). Tad praktiškai, kaip tai liudija CPRS 
atvejis, akademikų patirtis susidūrus su sprendimų priėmimo procesu nepatvirtina tų nuo- 
stabių ateities perspektyvų, kurias jiems prognozavo Keynesas ketvirtąjį dešimtmetį. Kita 
vertus, ir Keynesas tai gerai suvokė, „dalykas, kurio labiausiai nekenčia valdžia, yra visiš- 
kas informuotumas, nes tada sprendimų priėmimas tampa kur kas sudėtingesnis, painesnis 
ir sunkesnis“ (cituojama pagal Sharpe, 1975:19). 

Tai nereiškia, jog „rašeivos“ nedaro įtakos politikai, nes įtaka gali reikštis ne per tiesio- 
ginį dalyvavimą komitetuose, komisijose ar per kitokius formalius kanalus, o veikiau įpras- 
tais idėjų sklaidos ir propagavimo būdais. Šioje situacijoje akademikas, kadangi yra mažiau 
saistomas organizacinių reikalavimų, gali daryti didesnį poveikį, taip pat pasitarnauti demo- 
kratijai plėsdamas politinių debatų diapazoną (žr. 2.8.1, 2.8.2, 2.8.3). Jimas Sharpas rašo: 


Nors tai skamba gana trivialiai, ilgalaikėje perspektyvoje socialiniai teoretikai išties galės daryti di- 
desnį poveikį politinių sprendimų procesui... Tačiau mūsų kriterijus turi būti ne tiek specifinio tyri- 
mo ir konkrečiai vykdomos politikos santykis. kiek tai, kokiu mastu individualių socialinių teoretikų 
tyrimai ... daro įtaką politikai ... Sąrašas, kuriam priklauso Benthamas ir Millis ..: Boothas. Row- 
ntree, Geddes, abu Webbai, Tawney ir Beveridge'as, dar Burtas, Keynesas, Bowlby ir Titmus, yra 
išties įspūdingas ir stebėtinai ilgas. Galbūt organizacijų pasaulyje ... individo balsas nustoja būti gir- 
dimas, tačiau neturi reikšmės, ar toks socialinis mokslas yra vieno asmens, ar daugelio darbas. 
(Sharpe, 1975:26) 


Šią „didžiųjų knygų“ įtakos tradiciją, jo nuomone, labiau atspindi Britanijos politinis pro- 
cesas, negu JAV „profesorių valdžioje“ politikos stilius. Be to, ilgalaikėje perspektyvoje „di- 
džiosios knygos“ gali turėti kur kas didesnės įtakos, nei viešosios politikos analizė. Retros- 
pektyviai dabar galime sakyti, jog Sharpe'o analizė pasitvirtino. Devintąjį šio amžiaus de- 
šimtmetį būtent didžiosios knygos (Hayeko et a/.) labiausiai paveikė politinę darbotvarkę. 
Tas pat gali įvykti šį dešimtmetį. Tačiau tiesa ir tai, kad šioms didžiosioms knygoms prireikė 
organizacinės „minties tankų“ paramos. Ar tai prisidėjo prie diskusijų demokratizmo, žinoma, 
yra ginčytinas klausimas. Ne visos idėjos gavo tiek pinigų, kiek „naujosios dešinės“ idėjos. 


3.8.4 Analizė ir demokratija 


Keynesas buvo elitistas. Jo įsitikinimu, geriausiame iš galimų pasaulių valdyti turėtų pro- 
tingiausieji. Tačiau pokario epochoje ši keinziškoji intelektinės aristokratijos samprata su- 
laukė tolydžio stiprėjančios kritikos. Nors Lasswellas tikėjo, jog viešosios politikos moks- 
lai prisidės tobulinant demokratijos praktiką ir ginant Žmogiškąjį orumą (Lasswell, 

1951b:15), faktiškai viešosios politikos analizės idėja buvo puolama dėl jos tariamo nede- 
mokratiškumo. Esą ekspertai tapo tokiu galingu valdžios ir visuomenės elitu, kad jie ne 
gelbsti demokratiją, kaip tai įsivaizdavo Keynesas, o veikiau kelia grėsmę politinio proce- 
so demokratiškumui. Giovanni Sartoris argumentavo, jog politikos problemoms tampant 
vis sudėtingesnėmis „eksperto nuomonė darosi daug svaresnė už rinkėjo balsą“ (Sartori, 
1962:405). Tą patį argumentą kėlė Jacguesas Ellulis (1964) ir Danielas Bellas. Savo kny- 
goje The Coming of Post-industrial Society (1973) Bellas argumentuoja, jog postindustri- 
nės visuomenės raidą lemia tos institucijos, kurios yra susijusios su informacija, naujovių 
diegimu, mokslu ir teorinėmis žiniomis. Teorinių Žinių poveikį politikai, kurį iliustruoja 
Keyneso revoliucija, dar labiau stiprina naujos intelektinės technologijos atsiradimas: 


Metodologinė XX a. antrosios pusės prielaida yra organizuoto kompleksiškumo valdymas ... racio- 
nalaus sprendimo strategijų paieška ir įgyvendinimas ... naujos intelektinės technologijos plėtotė, — 
technologijos, kuri šimtmečio pabaigoje gali tapti tokiu pat skiriamuoju visuomenės bruožu, kuriuo 
buvo mašininė technologija pastaruosius šimtą penkiasdešimt metų ... Nuo 1940 metų įvyko stulbi- 
nanti naujų tyrimų sričių, kurių rezultatais remiamasi sprendžiant organizuoto kompleksiškumo pro- 
blemas, pažanga: informacijos teorija, kibernetika, sprendimų, lošimų, naudingumo teorija, stochas- 
tinių procesų teorijos. Iš jų išsirutuliojo specialios technologijos; tai linijinis programavimas, statis- 
tinė sprendimų teorija, Markovo grandinės pritaikymai... 

(Bell, 1976:29) 


„Intelektinės technologijos“ pažanga žadėjo, kad intuityvūs sprendimai ir spėjimai bus 
pakeisti problemų sprendimo taisyklėmis, arba algoritmais. Iškilus šiems argumentams po- 
litikos analizės kritika dėl jos tariamo nedemokratiškumo tik sustiprėjo; daugeliui atro- 
do, jog pastaraisiais dešimtmečiais tapęs įprastu naudojimasis įvairiais ekspertais ir poli- 
tikos analitikais (ekonomistais, planuotojais, mokslininkais) pakeitė pačią sprendimų pri- 
ėmimo prigimtį. Aptardamas šiuos debatus dėl analizės santykio su demokratija Jenkins- 
Smithas įtaigiai argumentuoja, jog nepaisant baiminimosi dėl eksperto-analitiko įsivyra- 
vimo politiniame procese, mintis, kad racionalizuota intelektinė technologija pagerins 
sprendimų priėmimo kokybę, yra visiškai nepamatuota. Jo nuomone, ekspertai ir analizė 
nedaro esminio poveikio politiniam procesui: 


Analizė, integruodamasi į politinį procesą, transformavosi ... Politikos analizė retai politiniam pro- 
cesui daro bent kiek didesnės įtakos, nors kartais ji gali pakeisti politikos formuotojų įsitikinimus ... 
politikos analizės kritika yra pagrįsta tik tais atvejais, kai specifiniame kontekste naudojama analizė. 
Visais tais atvejais, kai forumas yra atviras, kai visi gali pasitelkti analizę, grėsmė demokratiniam 
procesui yra menka: tik tada, kai ji taikoma mažiau matomuose ir uždaresniuose forumuose ... šališ- 
ka analizė gali deformuoti politiką ir klaidinti sprendimų priėmėjus ... Apskritai imant atrodo, jog 
analizės poveikis — tai stebėtina jos tendencija slopinti politines iniciatyvas ir taip įtvirtinti politikos 
status guo. Kritikai, kurie baiminosi, kad analizės mobilizavimas sukels radikalių politikos ir politi- 
nių institucijų permainų. gali būti ramūs. Įrankis, padedantis priešintis politinėms iniciatyvoms, kar- 


tu padeda tramdyti ir pančioti politinę galią. o tai visada buvo liberaliųjų demokratų siekis. Kita 

vertus, „didesnės demokratijos“ šauliams nėra kuo džiaugtis: nors analizė rimtos grėsmės nekelia 
sprendimų priėmimo procesui, jos tendencija slopinti kaitą gali mažinti viešosios nuomonės pajėgu- 
mą viešojoje politikoje praskinti kelią naujai politikai. 

(Jenkins-Smith, 1990:217-218) 


Kitaip sakant, analizė politiniame procese riboja politikos formuotojų pajėgumą inici- 
juoti radikalią kaitą ir kartu silpnina elektorato poveikį valdžios priimamiems sprendi- 
mams. Be to, kur sprendimų priėmimo procesas yra uždaras, slapta analizė turi daugiau 
galimybių atlikti formuojantį vaidmenį. Šie argumentai patvirtina šiuolaikinės visuome- 
nės kritiką, kurią teikia tokie radikalūs teoretikai kaip Habermasas ir Marcuse'as, taip 
pat darbotvarkės kontrolės teoretikai, tokie kaip Schattenschneideris ir Bachrachas/Ba- 
ratzas. Pažinimo ir sprendimų priėmimo procesas, kaip jį suvokia Jenkins-Smithas, poli- 
tikos debatams primeta tam tikrą vienmatiškumą (Marcuse); skurdindamas viešąją disku- 
siją Jis padeda legitimizuoti valdžią (Habermas); be to, kadangi žinios ir informacija nė- 
ra visiems vienodai prieinamas išteklis, valdžios naudojimasis žiniomis implikuoja, kad 
daugybės problemų nebus įsileidžiama į sprendimų priėmimo procesą (.„nesprendimų pri- 
ėmimas“). Tam tikruose kontekstuose politikos analizė veikiau yra panaši į demokratijos 
„klampinimą“ (Tribe, 1972), negu į demokratinį „švietimą“ (Weiss, 1977). 

Dėl šių ir kitokių priežasčių viešosios politikos analizės kritikai, tokie kaip Charlesas 
Lindblomas, argumentuoja (kaip matysime 3.8.8, 3.9 ir 3.10.3 skirsniuose), jog, visi so- 
cialiniai tyrimai yra fundamentaliai šališki — palankesni galingiesiems ir gerai informuo- 
tiesiems, negu silpnesniems ir mažai informuotiems. Turėdami tai galvoje dabar panagri- 
nėkime pagrindinius analitinius modelius, naudojamus sprendimų priėmimo procese. 


3.8.5 Analizė sprendimų priėmimo procese 


Sprendimų priėmimas šiuolaikinėje visuomenėje skiriasi nuo ankstesniųjų istorijos peri- 
odų vienu svarbiu aspektu: naudojamasi analizės modeliais bei metodikomis, kurių pa- 
skirtis — racionalizuoti sprendimus. Kaip matėme anksčiau (3.4), šis įsitikinimas, jog, ga- 
lima ir pageidautina sprendimų priėmimą padaryti labiau racionalų, yra ginčijamas „in- 
krementalistų“, tokių kaip Lindblomas. Tačiau kaip minėjome kalbėdami apie Lindblo- 
mą, net inkrementalistai pripažįsta tam tikros „racionalios“ analizės sprendimų priėmimo 
procese būtinybę. Tad pagrindinis klausimas — kokio tipo racionali analizė suderinama 
su sprendimų priėmimo realybe, kur nesutariama dėl faktų bei vertybių, priemonių bei 
tikslų, ir kur daugelyje sričių vyrauja netikrumas? 

Kaip ir sprendimų priėmimo modelių atveju, esama įvairių racionalios analizės kon- 
cepcijų. Viename kontinuumo gale yra tie, kurie laikosi griežtai scientistinio ir pozityvis- 
tinio požiūrio į tai, kas yra ir kuo gali būti viešosios politikos analizė (Stokey and Zec- 
khauser, 1978), kitame tie, kurie laikosi pragmatiškesnės ir politiškai realistiškesnės nuo- 
statos, nes suvokia racionalumo ribotumą, bet kartu pripažįsta viešojo sprendimų priėmi- 
mo proceso tobulinimo būtinybę. Šiai kategorijai priklauso, pavyzdžiui. Edwardo Oua- 

de'o knyga Analysis for Public Decisions (1983), kurioje pripažįstama, jog viešosios po- 
litikos analizė niekada negali tapti tiksliuoju mokslu, nes ji tik padeda „sprendimų pri- 
ėmėjui priimti geresnį sprendimą, nei jis būtų priėmęs be jos talkininkavimo“ ir suteikia 
priemonių, padedančių „efektyviau dorotis su realiu pasauliu“ (Ouade, 1983:25). Oua- 
de'o įsitikinimu, politikos analizė yra „racionali strategija ieškant geresnių sprendimų“, 
nepaisant to fakto, jog „dažniausiai asmenys, kuriems teikiami analizės rezultatai, yra pa- 
grindinės sprendimų priėmimo proceso figūros, ir tais rezultatais naudojasi tam, kad pa- 
trauktų savo pusėn kitus“ (Ouade, 1983:45). 

Strategiją, kuria paprastai naudojasi racionali viešosios politikos analizė, nusako pen- 
kių stadijų ciklas. Ouade'as jas apibūdina taip: 

+ formulavimas: problemos išsiaiškinimas ir tikslų apibrėžimas; 

+ paieška: alternatyvų ieškojimas, konstravimas, svarstymas; 

+ prognozavimas: būsimos aplinkos arba veiksmo konteksto numatymas; 

+ modeliavimas: modelių konstravimas ir naudojimas siekiant nustatyti galimas pa- 

sekmes; 
+ įvertinimas: alternatyvų palyginimas ir surikiavimas. 


Racionali analizė grindžiama prielaida, kad sprendimas yra tam tikros loginės Žings- 
nių sekos rezultatas. (Plg. su kognityvistinėmis koncepcijomis, kurias aptarėme 3.7.4 
skirsnyje.) Analizės paskirtis — racionalizuoti tikslų ir priemonių pasirinkimą pripažįs- 
tant Ouade'o tezę, jog realiame pasaulyje sprendimų priėmimui paprastai įtaką daro ir 
juos saisto skirtingi interesai, ir vyksta tai vertybių bei įsitikinimų konflikto kontekste. 
Carley (1980) argumentuoja, jog politikos analizės galimybes taip pat riboja vykdomos 
politikos tipai (3.24 diagrama). 

Racionalios analizės galimybes siejant su sprendimų tipais matyti, jog kuo labiau ar- 
tėjame prie didžiųjų strateginių sprendimų, numatančių išteklių paskirstymą tarp sveika- 
tos apsaugos, švietimo, gynybos ir t.t., tuo mažiau griežta, mažiau „mokslinė“, arba ra- 
cionali, tampa analizė. Net ten, kur turime reikalų su „einamaisiais“, palyginti nesudėtin- 
gais pasirinkimais iš nedidelio alternatyvų skaičiaus, vis vien susiduriame su vertybių, 
įsitikinimų bet interesų konfliktais, kurie siaurina racionalios analizės galimybes. Išsamiau 
apie tai kalbėsime ketvirtojoje dalyje. 

Carley nurodytų problemų tipų analizė aprėpia keletą sprendimų priėmimo sričių, su- 
sijusių Su: 

+ planavimu ir biudžetavimu; 

+ išteklių paskirstymu programose ir tarp programų; 

+ politikos sričių pasirinkimu; 

+ politikos pakeitimu, tęstinumu ar nutraukimu; 

+ politikos/programos tikslų, užduočių ir priemonių pasirinkimu; 

+ efektyvumo didinimo užduotimis. 

Praktiškai, žinoma, sunku atskirti analizę, vykstančią iki sprendimo priėmimo (ex an- 
te), nuo tos, kuri vyksta po to (ex post). Pavyzdžiui, priimant sprendimą apie būsimąją 
transporto ar švietimo politiką sprendimo priėmėjai neabejotinai turės įvertinti anksčiau 

3.24 diagrama. Politikos analizės rūšys ir sprendimų tipai 


Specifinių problemų Programų Daugiaprograminė Strateginė 

analizė analizė analizė analizė 

Kasdieniniai Programos Programų Pamatiniai politiniai 

valdymo problemų pasirinkimas prioretizavimo sprendimai, bendros 

sprendimai sprendimai politikos pasirinkimas 


Problemos sudėtingumo laipsnis 


Žemas €————————————————————————————————————————————5> Aukštas 


Sprendimo aplinka 


Apibiėlaų -————>—>—>—>—>———>>-NEapibiėžia 


Alternatyvų skaičius 


Sprendimo kriterijai 


Siauri —————————————————————————————————————> Platūs 


Paskubos laikas 


Trumpas 4———————————————————— | „> Ilgas 


Šaltinis: Pagal Carley (1980). 


vykdytos politikos arba programos efektyvumą. Šioje knygos dalyje mus domins ex ante 
analizė, t.y. analizė, vykstanti iki sprendimo priėmimo. Nors tai implikuoja esamų pro- 
gramų ex post vertinimą, šią temą svarstysime ketvirtojoje dalyje. Čia reikia pabrėžti, jog 
tokia analizė visada implikuoja egzistuojančios politinės erdvės, t. y. jau vykdomos poli- 
tikos, kuri daro įtaką „naujiems“, arba būsimosios politikos, sprendimams, analizę. 
Racionalios analizės idėja suponuoja informacijos įgijimo, kaupimo ir panaudojimo pa- 
jėgumus. Šiuolaikinio valdymo informacija ateina iš labai įvairių formalių ir neformalių šal- 
tinių. Formalią informaciją teikia oficialios statistikos ekonominiai ir socialiniai duomenys. 
Kaip matėme anksčiau, šiais formaliais duomenimis remiasi oficialus problemos formula- 
vimas. Tačiau naudojami ir neformalūs informacijos šaltiniai. Neformali informacija kar- 
tais gali turėti didesnį poveikį sprendimų priėmimo procesui, negu oficialūs duomenys. As- 
meniniai kontaktai ir patirtis, gandai ir apkalbos, laikraščiai, pokalbiai prie pietų stalo, pa- 
tarimai — visa tai yra neformali informacija, kuri gali lemti analizės tikslus ir priemones. 
Yra racionalių informacijos organizavimo metodikų, lengvinančių sprendimų priėmimą. Ta- 
čiau svarbu prisiminti, kaip jau pabrėžėme pirmojoje dalyje, jog šioje srityje nėra jokių „gry- 
nų“ faktų. Duomenys nėra neutralūs, jie yra vertybių, įsitikinimų bei prielaidų produktas. 

Nagrinėjant bet kurį sprendimų priėmimo epizodą pirmiausia verta iškelti klausimus dėl to, 
kaip, kodėl, kada ir kam buvo surinkti tam tikri duomenys. Racionalūs analizės metodai ne- 
patobulina pačių duomenų. Šiukšlių įeiga duoda šiukšlių išeigą! 


3.8.6 Racionalios analizės metodai 


Pagrindiniai racionalios analizės metodai yra: 
+ naudos/sąnaudų analizė; 
+ ekonominis prognozavimas; 
+ finansinis planavimas; 
+ operacijų tyrimas, sistemų analizė; 
+ socialiniai rodikliai; 
+ poveikio įvertinimas. 


Naudos/sąnaudų analizė (NSA) ir jos vediniai 


+ Pagrindiniai tekstai 


Vienas išsamiausių šios srities darbų yra Layard and Glaister (eds) (1994). Jame aptariami ne tik 
teoriniai klausimai, bet pateikiama ir NSA pavyzdžių iš kelių viešosios politikos sričių, tarp jų 
sveikatos apsaugos ir aplinkosaugos politikos. NSA naudojimą aplinkosaugos politikoje aptaria 
Hanley and Spash (1993). Williams and Giardina (eds) (1993) pateikia plačią NSA naudojimo 
įvairiose Europos šalyse apžvalgą. 

NSA metodo apžvalgą pateikia Stokey and Zeckhauser (1978:136-138) ir Jenkins-Smith (1990). 

NSA modelį ir visus jo (nevykusius) vedinius negailestingai kritikuoja Peteris Selfas dabar jau 
šiek tiek senstelėjusiame, bet vis dar labai svarbiame straipsnyje (1975). 

Colvinas (1985) aptaria kelioliką NSA taikymo atvejų įvairiose Britanijos viešosios politikos 
srityse, tarp jų sveikatos apsaugos, transporto bei žmogiškųjų išteklių. 


Paprastai laikoma, jog NSA metodas išvydo dienos šviesą JAV Potvynių kontrolės 
akte (1936). Šiame įstatyminiame akte nusakomi potvynių kontrolės kaštai ir jos socia- 
linė nauda. Vėliau, šeštąjį ir septintąjį dešimtmetį, metodas buvo plėtojamas gerovės eko- 
nomikos kontekste. Jungtinėse Valstijose naudos/sąnaudų analizė plačiausiai buvo tai- 
koma gynybos srityje. Posūkio gaire NSA istorijoje tapo Gynybos departamente Rober- 
to McNamaros įdiegta PPBS (Planavimo, programavimo ir biudžetavimo sistema), kuri 
vėliau buvo įdiegta ir kituose departamentuose. Nors Nixono administracija jos atsisa- 
kė, NSA išliko ir buvo naudojama Carterio ir Reagano administracijos. 

Pamatinė NSA idėja yra tai, kad programos kaštai gali būti apskaičiuoti ir palyginti su 
jos nauda. Ta pati procedūra panaudojama visoms kitoms alternatyvoms ir palyginama gry- 
noji jų nauda. Pirmenybė teikiama tai alternatyvai, kurios grynoji nauda didžiausia. Prob- 

lema, iškylanti NSA modeliui, yra ta pati, kurią J. S. Millis atranda utilitarizme: ne visi 
skausmai ir malonumai yra lygūs. Įvairių tam tikros schemos komponentų įkainojimas nėra 
toks paprastas dalykas, kaip sugestionuoja NSA modelis. Galimi principiniai nesutarimai 
dėl vertės, kuri turi būti teikiama projektui, pavyzdžiui, kai sprendžiamas klausimas, ar 
tiesti plentą, ar išsaugoti natūralų gamtovaizdžio grožį. Turbūt garsiausias, arba skanda- 
lingiausias, NSA taikymo atvejis buvo Roskillo komisijos Britanijoje sprendimas. Svars- 
tydama senos bažnyčios nugriovimo (išlaisvinti vietą oro uosto statybai) kaštus Komisija 

NSA modelio kritikai argumentuoja, jog šis kvantifikavimas tėra politika, besidangs- 
tanti metodikos drabužiais: „nesąmonė ant kojūkų“ (Self, 1975). Modelis galbūt tinka kon- 
tekste, kur kaštai ir nauda yra labiau „objektyvūs“, pavyzdžiui, gamykloje, kuri siekia di- 
džiausio pelno mažindama savo produkto gamybos kaštus. Tačiau svarstant sveikatos ar 
aplinkos vertės klausimą tenka susidurti su visiškai kitokia naudos ir sąnaudų analizės at- 
maina. Ji gali atrodyti vertybiškai neutrali, bet ji tokia nėra. NSA susiduria ir su problemo- 
mis, iškylančiomis sprendžiant išteklių paskirstymo teisingumo ir efektyvumo klausimus. 
Teisingumo ir efektyvumo klausimai yra susiję su giluminėmis vertybinėmis problemomis, 
kurių analizei skirta literatūra užima ne vieną kiekvienos bibliotekos lentyną. Ir vis dėlto, 
kaip pabrėžia Colvinas, dauguma ekonomistų, dirbančių viešajame sektoriuje, „veikia taip, 
tarsi šios teorinės problemos neegzistuotų“ (Colvin, 1985:189). 

Kadangi modelis atrodo toks „racionalus“ (juk operuojama konkrečiais skaičiais), jis 
seniai naudojamas kaip alternatyvų vertinimo ir rikiavimo kriterijus. Šis ekonominių mo- 
delių sugebėjimas sudaryti savo vertybinio neutralumo regimybę didžiąja dalimi paaiš- 
kina ir kitų, su NSA modeliu susijusių, metodikų populiarumą. 

Pirmiausia paminėtini vadinamieji biudžetavimo modeliai. Biudžetas yra bene politiš- 
kiausias iš visų politikos dalykų: jame akivaizdžiai matyti sprendimų priėmimo proceso 
nugalėtojai ir nugalėtieji, ir niekur kitur nėra taip akivaizdžiai matoma, kaip išrikiuoja- 
mos vertybės. Turint omeny pagrindinį biudžeto vaidmenį visose viešosios politikos srity- 
se, finansinių išteklių paskirstymas yra toji vieta, kur nesutarimai dėl vertybių bei priori- 
tetų pasireiškia savo nuogiausiu pavidalu. Siekiant tokius konfliktus „racionalizuoti“ ir iš- 
teklius paskirstyti optimaliausiu būdu naudojamas „biudžetavimo“ modelis. Tarp kitų NSA 
pagrindu sukonstruotų modelių paminėtinos finansinės vadybos metodikos (žr. toliau). 

NSA modeliais naudojasi beveik visos valstybės. NSA, kaip sprendimų priėmimo įran- 
kio, patrauklumas nesunkiai paaiškinamas: jis, kaip atrodo, siūlo neutralią metodiką, pa- 
dedančią nustatyti tam tikro tikslo naudą ir kaštus, teikia „objektyvų“ padėties įvertinimą, 
kuriuo galima remtis formuluojant alternatyvas ir priimant sprendimą. Tačiau NSA turi ir 
problemų, iš kurių svarbiausioji yra tai, kad „gerovės ekonomikos“ prielaidos gali būti ne- 
pritaikomos tam tikriems politiniams sprendimams: „geros sveikatos“, „triukšmo“ ar „mir- 
tingumo“ kaštų ir naudos kartais neįmanoma apskaičiuoti ir pasverti. Matematika gali pa- 
prasčiausiai kamufliuoti vertybes, kuriomis remiasi analizės įeigos duomenys, ir tada ji 
ne talkina sprendimų priėmimo procesui, o tik legitimizuoja jau priimtą sprendimą. 

NSA aukso amžius buvo tada, kai vyravo įsitikinimas, jog valdžiai reikia suteikti kuo 
didesnių galių priimant sprendimus, susijusius su socialine gerove. NSA valdžiai siūlė 

sprendimų priėmimo kriterijus, primenančius rinkos kriterijus. Tačiau įsitikinimas, jog, val- 
dėl NSA priemonėmis turėtų būti imituojama rinka, jeigu rinka gali būti realiai sukurta 
paslaugų komercializacijos, privatizacijos ir dereguliacijos priemonėmis (žr. Martin, 1993; 
Letwin, 1988)? Kaip argumentavo viešujų sprendimų mokykla, optimalumas gali būti pa- 
siektas tik tuo atveju, kai kaštus ir naudą skirsto rinka. Ir vis dėlto NSA išlieka pagrin- 
diniu racionalaus valstybinių sprendimų vertinimo kriterijumi ir jų legitimizacijos įran- 
kiu. Kai valdžia nori pateisinti arba paaiškinti savo sprendimą daryti x, o ne y, statyti 
objektą A vietovėje B, o ne C, ji visada griebiasi naudos ir sąnaudų argumentų, kaip 
antai: „Šio plento daromą žalą aplinkai (kaštus) nusvers socialinė ir ekonominė jo nauda 
bendruomenei ir šaliai kaip visumai.“ Sprendimai skirti pinigus tam tikrai, o ne kitai, vie- 
šosios politikos sričiai grindžiami naudos ir sąnaudų skaičiavimais. Tačiau tada galima 
kelti klausimą, kokiomis prielaidomis ir vertybėmis grindžiami šie skaičiavimai. Argu- 
mentų formulavimas kvantifikuojamos naudos ir sąnaudų terminais pasitvirtina tų spren- 
dimų atveju, kur kalbama apie „griežtus“ kvantifikuojamus dalykus (ekonominiai, efek- 
tyvumo, veiksmingumo argumentai), o ne apie „negriežtus“ ir neapčiuopiamus dalykus 
(etiniai, teisingumo, gyvenimo kokybės argumentai). Kaip matysime ketvirtojoje dalyje, 
rezultatyvumo rodiklių bei panašių priemonių naudojimas stiprina kvantifikacinį argumen- 
tų, formuluojamų naudos ir sąnaudų terminais, aspektą. 


+» Nėra alternatyvos? 


Knygos Layard and Glaister (1994) įvade autoriai pripažįsta daugumą kritinių argumentų, nukreiptų 
prieš NSA metodologiją. Tačiau, jų įsitikinimu, lieka neginčytinas faktas, jog realiame pasaulyje 
mums tenka priimti sprendimus dėl naujų oro uostų statybos, naujų gamyklų vietos pasirinkimo, 
aukštojo mokslo plėtros ir t.t. Kad mūsų sprendimai būtų pasverti ir racionalūs, negalime išsi- 
versti be sprendimo naudos ir kaštų įvertinimo. 

Jie siūlo įvertinimo procedūrą, kuri apima: 

e santykinį momentinių kaštų ir naudos įvertinimą; 

e santykinį įvairių laiko momentų kaštų ir naudos įvertinimą; 


e kaštų ir naudos, tenkančios žmonėms su skirtingomis pajamomis, įvertinimą. 


Bet kurio projekto vertinimas naudojant NSA modelį turi apimti šiuos pagrindinius etapus: 

e projekto kasmetinių kaštų ir naudos įvertinimą; 

e projekto visuminės „dabartinės vertės“ nustatymą „diskontuojant“ ateities kaštus bei nau- 
dą, kad ji taptų bendramate su dabartine nauda ir kaštais, ir paskui juos sudėjus. 

Autoriai pabrėžia, jog kiekviename iš šių etapų NSA skiriasi nuo komercinio vertinimo, ka- 

dangi: 

+ atsižvelgiama į visų visuomenės narių naudą ir kaštus, o ne vien pinigines atsakingos agen- 
tūros išlaidas ir pajamas; 

e socialinė diskonto norma gali skirtis nuo privačios. 
(Layard and Glaister, 1994:3—4) 

Tačiau, kaip parodo įvairūs knygos autoriai, realiame pasaulyje NSA iškyla ir rimtų metodo- 
loginių bei politinių sunkumų. Ar yra alternatyva? Kaip teigia kitas Žymus šios srities Žinovas, 
Davidas Pearce'as: 


Kaip vertinimo metodas NSA išlieka problemiška. Traktuojama kaip racionalaus mąstymo įran- 
kis ji yra pranašesnė už visas lig šiol siūlytas alternatyvas. Neabejotina, jog ji negali pakeisti 
politinių sprendimų, tačiau socialinis mokslas privalo talkinti viešajam sprendimui, ir šiuo po- 
žiūriu NSA atlieka savo vaidmenį. 

(Pearce, 1989:166) 9 


Ekonominis prognozavimas 


+ Viščiukai ir diagramos, burtininkai ir modeliai 


Visos visuomenės turi metodų, kuriuos naudodamos siekia prognozuoti ateitį. Senas metodas, vis 
dar neabejotinai naudojamas daugelyje gentinių visuomenių, yra būrimas iš viščiuko vidurių; kar- 
tais buriama viščiukui duodant nuodų ir stebint, ar jis išgyvens. 

Ekonomistas Devonas savo garsiojoje esė (1961) teigia, jog statistinės prognozės diagramos 
nedaug skiriasi nuo būrimo iš viščiuko vidurių. Abiem atvejais suteikiamas postūmis sprendimui, 
abiem atvejais remiamasi ir tikėjimu, ir protu. 

Per visą istoriją valdovai naudojosi žyniais ir magija, kad numatytų ateitį. Nieko naujo po 
saule? 6 


Nuo septintojo dešimtmečio vidurio daugumoje pramoninių šalių sistemiškai imama 
modeliuoti pagrindinių makroekonominių kintamųjų santykius. Daugiausia vyravo eko- 
nometriniai modeliai, nors jie buvo kritikuojami tų, kurie prognostiniu požiūriu labiau 
patikimais laiko nelinijinių laiko serijų modelius (žr. Holden e/ a/., 1982). Tačiau įtakos 
viešajai politikai požiūriu ekonometrinis modeliavimas pranoko kitus. Prognostinių mo- 
delių kūrimą septintąjį ir aštuntąjį dešimtmetį inicijavo EBPO tarptautinės prekybos mo- 
deliai, ir atskiros valstybės, mėgindamos prognozuoti tendencijas bei scenarijus, vis pla- 
čiau šį periodą taikė modelius. Jie paprastai kaupiami finansų arba ekonominio planavi- 
mo (Japonijos atveju) ministerijose ir yra naudojami įvairiose viešosios politikos srityse. 

Kiekviena valdžia turi nacionalinės ekonomikos modelį, kuriuo naudodamasi mėgina 
aiškintis, kokius padarinius ekonomikai ir vykdomai ekonominei strategijai turėtų tam tik- 
ri politikos arba ekonominių sąlygų pokyčiai. Patobulėjus kompiuteriams visose pramoninėse 
šalyse šių modelių naudojimas tapo neatskiriama ekonominės politikos formavimo ir ver- 
tinimo dalimi. Modelis nusako tam tikras prielaidas, kurios konstruojamos remiantis turi- 
ma informacija ir teorinėmis žiniomis ir kurios leidžia nustatyti galimų pokyčių padari- 
nius. Esant x, y ir z vidaus skolos padidėjimas 4 proc. turės tokį ir tokį poveikį infliacijai, 
ekonominiam augimui ir užimtumui. Šio tipo modelis leidžia sprendimų priėmėjams 

apibrėžti savo sprendimų parametrus ir makroekonominių alternatyvų kaštus bei naudą. 
Jie taip pat gali būti naudojami kaip prognostiniai instrumentai, leidžiantys pagrįsti ir pa- 
aiškinti sprendimus. Politikai gali aiškinti, jog, atsižvelgiant, pavyzdžiui, į prognozuojamą 
infliacijos tempą pokytis x sukels padarinį y. Žinoma, jų prognozė gali būti visiškai klai- 
dinga. Tačiau ekonometrikai reiškia viltį ir įsitikinimą, kad tobulėjant kompiuterinei tech- 
nologijai tokių prognozių tikslumas didės. Ir vis dėlto taisyklė „šiukšlių įeiga — šiukšlių 
išeiga“ mums primena, jog, geresnė technologija nebūtinai reiškia geresnę priimamų spren- 
dimų kokybę. Kad ir koks būtų tokio prognozavimo ir modeliavimo moksliškumo lygis, 
tas faktas, jog modeliais naudojasi ir valdžia, ir nevalstybinės institucijos, t. y. tyrimų ins- 
titutai, universitetai, finansinės institucijos, reiškia, jog jiems skiriamas rimtas politikų ir 
žiniasklaidos dėmesys. Jais gali būti naudojamasi teisinant ekonominę politiką ir viešųjų 
išlaidų planus, jie gali būti naudojami ir alternatyvų sprendimų tikrinimui. 

Tad nepaisant realaus šių modelių patikimumo prognozuojant būsimąją nacionalinės 
ar tarptautinės ekonomikos būklę, politikos formuotojai vis labiau darosi priklausomi nuo 
tokių prognozių. Kaip rašo Llewellyn e/ a/.: 


Ekonominės prognozės poreikis sprendimų priėmimo procese atsiranda ne tik dėl to, kad duomenų 
rinkimas, apdorojimas ir paskleidimas užima laiko. Užima laiko ir politikos formavimas, įgyvendi- 
nimas. jos poveikio ekonomikai pasireiškimas ... Tad laiko visuma, kurios reikia politikos priemo- 
nėms įgyvendinti (vadinamajam „vidiniam“ uždelsimui) ir dar tas papildomas laikas, kuris prabėga. 
kol išryškėja apčiuopiami padariniai ekonomikai (vadinamasis „išorinis“ uždelsimas). paprastai yra 
vieneri metai arba daugiau. Todėl politika turi būti formuojama veikiau atsižvelgiant į numatomas. o 
ne į esamas ekonomines sąlygas. 

(Llewellyn et. al., 1985:76-77) 


Nors nuo septintojo dešimtmečio tikėjimas prognozėmis gerokai susilpnėjo, akivaiz- 
du, kad ekonominiai modeliai šiuolaikinėje valstybėje yra būtini sprendimo priėmimo įran- 
kiai, nes visi ekonominės politikos sprendimai priimami remiantis numatoma raida. 
Vadinasi, politikos formuotojas, kuriam rūpi ekonomikos plėtra, infliacija, prekybos ba- 
lansas ir viešųjų išlaidų bei skolinimosi lygmuo, neišvengiamai bus priklausomas nuo eko- 
nominių prognozių, kurios, gali paaiškėti, yra pernelyg optimistinės arba pernelyg pesi- 
mistinės. Išlaidų planai, kurie yra sprendimų priėmimo pasaulio materija, grindžiami prog- 
nozėmis ir skaičiais, kuriuos generuoja modeliai. Ir čia politikos formuotojas išties gali 
įgyti „karčios patirties“ (Llewellyn e/ al., 1985:77). 


“+ Prognozavimas 


„Mavericks win hands down in forecasts game“, David Smith, The Sunday Times, 12 July 1992 


Smithas kalba apie nepriklausomus ekonomikos ekspertus (Patricką Minfordą, Timą Congdoną, 
Wynne'ą Godley ir Alaną Buddą), pateikusius tikslesnes ekonomines prognozes, nei pateikė vy- 
riausybės finansuojami ekspertai, kurie nenuspėjo devintojo dešimtmečio bumo masto ir visai 
nenumatė po to įvykusios recesijos. 


Trečioji dalis. SPRENDIMŲ PRIĖMIMO ANALIZĖ 365 


Patrickas Minfordas (Liverpulio universitetas) straipsnyje komentuoja: „Valstybė finansuoja la- 
bai siaurą modeliuotojų ratą. Londono verslo mokykla ir Nacionalinis institutas yra kartelis. LVM 
prognozių istorija per pastaruosius kelerius metus tiesiog skandalinga.“ 

Davidas Currie iš LVM taip atsakė į šią kritiką: „Teiginys, kad ekonominiai modeliai veikė 
gana prastai, nereiškia, kad kas nors kita veikė geriau. Vienas dalykas, kurį reikia pabrėžti, yra 


tai, kad ekonomistams savo prognozes teko grįsti labai prastais duomenimis.“ 


Politiko požiūris 
Dennis Healy, buvęs Iždo kancleris: 


Kaip ir ilgalaikės orų prognozės, šios prognozės yra geriau negu nieko. Tačiau kiekvienas, 
kuris dirbo Iždo kanceliarijoje arba stebėjo jos veiklą iš šalies, tikrai pripažins, jog jų paklai- 
dos ribos labai plačios. Skaičiai, kuriais mirga prognozės ... sukelia klaidinantį tikrumo jaus- 
mą. Tačiau jie tėra ekstrapoliavimas iš dalinai Žinomos praeities per nežinomą dabartį į ne- 
pažinią ateitį vadovaujantis teorijomis apie priežastines tam tikrų ekonominių kintamųjų pri- 
klausomybes, teorijomis, dėl kurių nesutaria akademiniai ekonomistai, kurios skiriasi įvairio- 
se šalyse ir kurios keičiasi kas dešimtmetis. Esant dabartiniam mūsų ekonominių žinių lygiui 
nieko geresnio negalime tikėtis. 

(Cituojama pagal Browning, 1986:64) 4 


Neabejotina, kad ekonominiai modeliai atlieka esminį vaidmenį šiuolaikinių valstybių 
ir tokių tarptautinių organizacijų, kaip EBPO ir EU sprendimų priėmimo procesuose. Ga- 
lima iškelti ir platesnį klausimą, kurį jau palietėme antrojoje dalyje: ar ekonominės te- 
orijos realiai veikia politiką? Davidas Hendersonas, tuometinis EBPO ekonomikos ir sta- 
tistikos skyriaus vadovas, 1985 m. paskaitose per BBC argumentavo, jog jų įtaka yra kur 
kas mažesnė, nei paprastai įsivaizduojama. Idėja, jog politiką veikia ekonomistai ir eko- 
nominiai modeliai, smarkiai skiriasi nuo realybės, kur politika formuojama improvizuo- 
jant ir kur remiamasi tuo, ką Hendersonas vadina „pasidaryk pats ekonomika“. Priešin- 
gai Keyneso įsitikinimui, kad būtent ekonomistų idėjos galiausiai determinuoja politikos 
formuotojų sprendimus, Hendersonas įtaigiai gina požiūrį, jog toji ekonomika, kuri turi 
įtakos politiniams sprendimams EBPO šalyse, labai tolima akademinėms teorijoms ar mo- 
deliams. Tai lemia politiniai veiksniai bei vyraujančios biurokratinės mąstymo tradicijos, 
taip pat faktas, jog ekonomistams nepavyksta perteikti ir pritaikyti savo žinių valdžios 
sprendimų kontekste (Henderson, 1986). 


Finansinis planavimas 

Savo didžiausio pakilimo laikais PPBS buvo laikoma svarbiausiu politikos analizės me- 
todu. Daugelis ją net tapatina su viešosios politikos analize per se (Wildavsky, 1969). Jo 
šalininkams septintąjį dešimtmetį modelis reiškė tamsiųjų inkrementalizmo amžių pabai- 
gą Ir aušrą naujos epochos, kai socialinės ir ekonominės blogybės bus įveiktos biudžeto 

racionalaus planavimo priemonėmis (Jenkins, 1978:160—-161). Kaip jau minėjome anks- 
čiau, ši viltis neišsipildė: Nixonas atsisakė PPBS 1971 m., o Britanijoje modelis mirė 
lėta mirtimi — jo buvo atsisakyta 1979 metais. 


3.25 diagrama. PPBS modelis 


Nustatyk poreikius = 
Suformuluok tikslus 


1r uždavinius 


1 


Įvertink alternatyvius 
uždavinių sprendimo būdus 


Grįžtamasis ryšys / 


Pasverk alternatyvų naudą 
ir sąnaudas 


Peržiūrėk ir įvertink programą 


Nustatyk operatyvinės užduotis 


a 


Įgyvendink planą 


Naudojant PPBS buvo siekiama nustatyti aiškius biudžetinio proceso tikslus, rezulta- 
tus ir vertybes — sukurti analizės ir vertinimo sistemą, kuri leistų apskaičiuoti tam tikros 
programos naudą ir sąnaudas keleriems metams. PPBS priemonėmis atskirus biudžetinių 
lėšų naudojimo sprendimus buvo siekiama lokalizuoti bendrame viešųjų išlaidų strategi- 
jos kontekste. Buvo siekiama sisteminio racionalumo, kuris, įveikęs politikos sričių ir de- 
partamentų uždarumą, leistų analizuoti politinės įeigos ir išeigos, pažadų ir veiksmų, veiks- 
mų ir padarinių santykį. Ciklinis modelio pobūdis kildintinas iš klasikinių racionalistinių 
koncepcijų, kur pradedama nuo tikslų, uždavinių, poreikių bei problemų apibrėžimo fa- 
zių ir baigiama priežiūros, peržiūros ir grįžtamojo ryšio fazėmis (3.25 diagrama). PPBS 
variantas, iškeltas vieno garsiausių šio modelio šalininkų, Charleso Schultze'o (1968), kėlė 
tokius reikalavimus: 

+ kruopščiai išsiaiškinti kiekvienos valstybinės veiklos srities tikslus ir uždavinius; 

+ atlikti alternatyvų analizę ir rasti efektyviausius, mažiausius kaštus implikuojančius 

programinių tikslų įgyvendinimo kelius; 

+ agentūras priversti savo programas traktuoti kaip bendresnio tikslo priemones; 
+ programas padaryti atviras alternatyvių efektyvesnių ar veiksmingesnių programų 
konkurencijai. 


Taigi naudojant PPBS buvo siekiama, atsižvelgiant į tikslus, nustatyti strategijas ir už- 
davinius, išsiaiškinti alternatyvių sprendimų naudą bei sąnaudas ir sukurti atitinkamos veik- 
los priežiūros bei gaunamų rezultatų vertinimo metodikas. Šalia NSA buvo naudojamos 
ir kitokios metodikos. Iš šių metodikų išskirtinos: 

+ korporacinis planavimas; 

+ investicijų naudos įvertinimas; 

+ vadovybės atskaitomybė; 

+ biudžeto kontrolė. 


Jas perėmė naujos viešojo sektoriaus valdymo koncepcijos, iškilusios devintąjį dešimt- 
metį (Massey, 1993). 

PPBS metodo žlugimą galima aiškinti dvejopai: pirma, juo niekada nebuvo nuosek- 
liai vadovaujamasi; antra, jis pats rėmėsi nerealistinėmis arba pernelyg racionalistinėmis 
politinio proceso ir organizacijų elgsenos koncepcijomis. Tezė, kad jam niekada nebuvo 
leista pademonstruoti visų savo galių, bus jau girdėta socialinių judėjimų bei ideologijų 
tyrinėtojams. Kaip ir kiti ideologai, PPBS šalininkai skelbia, kad jų idėjos niekada ne- 
buvo visiškai realizuotos, buvo netikusiai įgyvendinamos, jas žlugdė biurokratai ir poli- 
tikai (Žr. Schultzae, 1968). Paaiškėjo, kad PPBS visais netechninių sprendimų priėmi- 
mo atvejais veikė prastai, o geriau veikė naujų programų atvejais, kur pasipriešinimas 
buvo mažesnis, taip pat sprendimų, susijusių SU „grynosiomis“ viešosiomis gėrybėmis, 
tokiomis kaip gynyba, atvejais (Frohock, 1979:176—177). PPBS metodą reikėtų traktuo- 
ti kaip ne itin vykusią racionalizavimo pastangą. „Tikslai“ ir „uždaviniai“ paprastai yra 
gana slidūs dalykai. PPBS gimė tais laikais (šaltasis karas) ir tame departamente (Gy- 
nybos), kur tikslai ir uždaviniai buvo aiškūs ir kur egzistavo į moksliškumą pretenduo- 
janti atgrasos strategija. Tačiau kai modelis buvo pradėtas taikyti sprendimų priėmimui 
kontekstuose, kur tikslai mažiau apibrėžti ir strategijos mažiau aiškios, kur nesutariama 
dėl vertybių ir skirtingų organizacinių tikslų, PPBS paprasčiausiai negalėjo pateisinti į 
Jį dedamų lūkesčių (Self, 1975:178-203). PPBS nesukūrė šaunaus naujo racionalaus 
sprendimų priėmimo pasaulio: politika išliko. Tai pasakytina ir apie JAV federalinę val- 
džią, ir apie vietos valdžią kur nors Velse (Wildavsky, 1978a; Peters, 1986:124-131; Grif- 
fiths, 1987). 

Nepaisant šio „iracionalaus“ sprendimų priėmimo elemento išlikimo, svarbu pabrėžti, 
jog nors apskritai imant PPBS patyrė fiasko, jis tapo savotišku Trojos arkliu. PPBS po- 
žiūrį į NSA padarė sistemiškesnį, pabrėžiantį būtinybę valdžios sprendimų įeigą lyginti 
su jų išeiga ir rezultatais, priešingai anksčiau vyravusiam požiūriui, kai dėmesys pirmiausia 
buvo kreipiamas į tai, kam ir kaip turi būti leidžiami pinigai, o ne į tai, ką tokios išlai- 
dos duoda. 

Operacijų tyrimas (OT) ir sistemų analizė 
Kaip idėjų bei metodikų visuma, OT, sistemų analizė ir sprendimų analizė pasižymi šiais 
bendrais bruožais (žr. Dror, 1989:237): 

+ orientacija į veiksmą ir tobulinimą; 

+ „racionalumo“ ir „efektyvumo“ vertybių išpažinimas; 

+ naudojimasis kvantitatyviniais modeliais; 

+ holistinis siekis aprėpti visus svarbius kintamuosius. 


OT padaliniai buvo kuriami Antrojo pasaulinio karo metais Britanijoje ir JAV mėgi- 
nant taikyti matematiką tokioms problemoms, kaip žvalgymo ir bombardavimo planų su- 
darymas bei radarinių instaliacijų išdėstymas. Po karo operacijų tyrimą imta propaguoti 
kaip mokslu grįstą metodą, skirtą taikos meto sprendimų priėmimui tobulinti. Šeštąjį ir 
septintąjį dešimtmetį, susikūrus OT draugijoms ir pradėjus leisti OT vadovėlius bei žur- 
nalus, OT idėjos paplito ir kitose šalyse. Šiuo laikotarpiu vyravo „klasikinė“ OT sam- 
prata. 1962 m. JK Operacijų tyrimų draugija pateikia tokį apibrėžimą: 


Operacijų tyrimas yra mokslo metodų taikymas kompleksinėms problemoms, kylančioms tvarkant 
dideles žmonių, mašinų, medžiagų ir pinigų sistemas pramonėje, versle, valstybės valdyme ir gy- 
nyboje. Į mokslinį sistemos modelį įtraukus tikimybinių bei rizikos veiksnių paskaičiavimus, sie- 
kiama sukurti naują modelį, kuris leistų numatyti ir palyginti alternatyvių sprendimų arba strategi- 
jų rezultatus. Tokių sistemų vadovybei siekiama padėti moksliškai formuoti savo politiką ir veiks- 
mų strategiją. 

(Cituojama pagal Burley and O Sullivan, 1986:2) 


Klasikinė samprata remiasi sisteminio racionalumo idėja ir postuluoja procedūrą, grin- 
džiamą logine stadijų seka, kuri leidžia pasiekti optimalų sprendimą. Rosenheadas (1989:3) 
taip nusako šias stadijas: 

+ nustatyk tikslus, išrikiuok prioritetus; 

+ išsiaiškink alternatyvias veiklos kryptis; 

+ numatyk veiksmų padarinius siekiamų tikslų atžvilgiu; 

+ įvertink padarinius bendroje vertybių skalėje; 

+ pasirink alternatyvą, kurios grynoji nauda didžiausia. 


Sistemų analizė yra OT vedinys; dažnai cituojamame apibrėžime ji apibūdinama kaip 
„sisteminga pastanga padėti sprendimų priėmėjui pasirinkti veiksmų strategiją ... nustatant 
tikslus bei alternatyvas, lyginant jas jų padarinių atžvilgiu, naudojant tinkamą (kuo anali- 
tiškesnę) sąvokinę schemą, leidžiančią remtis ekspertiniu vertinimu ir intuicija“ (Ouade and 
Boucher, 1968:2). Sistemų analizė plačiai naudojama valdymo srityje (Black, 1961). 

Alternatyvos ir tikslai, kaštai ir nauda — visa tai išreiškiama skaitmeninėmis reikšmė- 
mis, taip sudarant jų apskaičiavimo, tad ir optimalaus sprendimo suradimo, galimybę (Mor- 
se, 1967; Pinkus and Dixon, 1981). Žodžiu, mėginama procesą objektyvizuoti, nesivado- 
vauti grynai vertybiniais sprendimais. OT plačiai taikomas tokiose viešosios politikos sri- 

tyse, kaip sveikatos apsauga, socialinės paslaugos, transportas, teisėtvarka ir mokesčių ad- 
ministravimas (Martin (ed.), 1985; Pinkus and Dixon, 1981). Skaitytojams, norintiems nuo- 
dugniau susipažinti su OT metodikomis ir jų taikymo viešajame bei privačiame sektoriu- 
je galimybėmis, galima rekomenduoti keletą plačiai žinomų tekstų (Mitchell, 1993; Voss 
et al., 1985). Čia mus pirmiausia domina pamatinės idėjos, kuriomis remiasi įvairios me- 
todikos, bei jų implikacijos viešosios politikos tyrinėtojui. 

OT ir sistemų analizė naudoja keletą standartinių priemonių, talkinančių sprendimų 
priėmimui: 

+ linijinis programavimas; 

+ sprendimų teorija; 

+ eiliškumo teorija; 

+ inventorizacinė kontrolė. 


Linijinis programavimas yra „trūkstamų išteklių naudojimo geidžiamiems tikslams 
matematinė metodika ... kur išteklių stygius išreiškiamas kaip apribojimai“ (Pass e/ al., 
1988:290). Jis taikomas sprendimams, susijusiems su tarpusavyje sąveikaujančiais kinta- 
maisiais bei apribojimais. Jis plačiai naudojamas viešojoje politikoje, pirmiausia ekono- 
minio bei kitokio planavimo srityse (Littlechild, 1991:53; Stokey and Zeckhauser, 1978: 
ch. 11). Linijinis programavimas siekia atrasti optimalią kintamųjų ir apribojimų kombi- 
naciją netikrumo kontekste. Sudaroma tam tikra linijinių lygčių aibė, leidžianti problemą 
sumodeliuoti taip, kad būtų galima apskaičiuoti optimalų sprendimą. 

Metodą nusako keturi žingsniai: 

+ suformuluok tikslus; 

+ nustatyk kintamųjų ir apribojimų santykius; 

+ nustatyk alternatyvas algebrinio pakeičiamumo metodu, tokiu kaip Simplex; 

+ apskaičiuok optimalų sprendimą. 


Sprendimų teorija yra analizės atmaina, naudojama situacijose, kur turime tam tikrą 
sprendimų seką. Jos tikslas — atrasti optimalią strategiją atliekant racionalią kiekvienos 
sprendimų priėmimo fazės, arba stadijos, analizę. Ji ypač tinka analizuoti tokį sprendimų 
priėmimo procesą, kur turime reikalų su daugybe tarpusavyje susijusių sprendimų. Ji, pa- 
vyzdžiui, plačiai naudojama versle sprendžiant gamybos planavimo, įrangos atnaujinimo, 
gamybos procesų struktūros ir kontrolės bei inventorinių atsargų dydžio problemas. Yra 
kompiuterinių programų, padedančių taikyti „dinaminio programavimo technologijas“ šiose 
ir kitose srityse. 

Sprendimų teorijoje naudojamasi keliais modeliais bei metodikomis: 

+ tikslų — priemonių analizė; 

+ subjektyvi tikimybė; 

+ algoritmai; 

+ Bayeso analizė; 

+ sprendimų matricos; 

+ sprendimų medžiai. 

Naudojami ir kiti OT metodai (linijinis programavimas, modeliavimas ir simuliavimas). 
Tačiau čia aptarsime tik du pamatinius: „matricas“ ir „medžius“. 

Savo paprasčiausiu pavidalu sprendimų analizė naudojasi sprendimų, alternatyvų ir re- 
zultatų matrica. Analizuojant vienetinius sprendimus sudaroma „išlošių matrica“, nusa- 
kanti sprendimo priėmėjo alternatyvas. Naudojimasis matricomis, arba „išlošių lentelė- 
mis“, yra labai elementarus alternatyvų vertinimo pagal jų rezultatą (naudą ir sąnaudas) 
būdas (3.26 diagrama) 


3.26 diagrama. Išlošių matrica 


Politika Rezultatai 


Sprendimų medžiai yra kitas analizės būdas, taikomas sprendimams, kurie „skleidžia- 
si laike ir priklauso nuo to, kaip tarpinius sprendimus veikia atsitiktiniai veiksniai mums 
judant nuo pradinio sprendimo prie geidžiamo galutinio rezultato“ (Kidd, 1991a:193). To- 
kio daugiapakopio sprendimų priėmimo proceso atveju pasirinkimas iš alternatyvių kelių 
vyksta netikrumo sąlygomis. Skaičiavimuose turi būti atsižvelgta į atsitiktinių įvykių ar- 
ba ankstesnių sprendimų rezultatų tikimybę. Taip projektuojant tam tikrą tikslą ar politi- 
ką supantį sprendimų medį siekiama surasti optimalią geidžiamo rezultato pasiekimo stra- 
tegiją. Bent jau „kokybiniu“ aspektu, šis analizės būdas teikia geriausių alternatyvų pa- 
ieškos priemonę. Tačiau klasikinė OT koncepcija laikytųsi nuostatos, jog ir kiekybinio 
kaštų bei tikimybių apskaičiavimo problema, nors būdama sudėtinga, nėra „neįveikiama“ 
(Kidd, 1991a:193). Svarbiausia — nustatyti tikimybės laipsnius. Šią užduotį padeda spręsti 
stochastinis modeliavimas, sprendimų priėmėjų nuovoka, viešosios nuomonės apklausos 
bei ekspertų vertinimai (Carley, 1980:116). 

Sprendimų medį galima pailiustruoti paprasčiausiu būdu: pažymint sprendimų išsiša- 
kojimo mazgus (L), atsitiktinumo, arba netikrumo, galimybių išsišakojimo mazgus (O) 
ir tikimybių linijas. Pavyzdžiui, sprendimas a (3.27 diagrama) gali priklausyti nuo jo re- 
zultatų tikimybės 1, kuri gali lemti sprendimus 5 arba c. Savo ruožtu sprendimai b ir c 
gali sukelti naujų netikrumo situacijų, kur vėl gali prireikti kitokių sprendimų ir t.t., kol 
galiausiai pasiekiame sprendimų padarinius, arba rezultatus. 

Sprendimų analizė, naudojanti tokius modelius kaip išlošių matricos arba sprendimų 
medžiai, yra problemiška ta prasme, kad mėginama apskaičiuoti dalykus, kurie skendi 
tokioje netikrumo tamsoje, jog visi tokie skaičiavimai turi būti traktuojami labai atsar- 
giai. Turint omeny pasaulio netikrumą ir giluminės naudos bei kaštų apskaičiavimo prob- 

3.27 diagrama. Sprendimų medis 


Sprendimas Rezultatai/padariniai 


El 
a) —- 
3 


Ž 


| | — Sprendimų išsišakojimo mazgai 
() — Tikimybių išsišakojimo mazgai 


+—1— atšakos 


lemas, sprendimų analizę reikėtų laikyti ne tiek optimalių kelių paieškos priemone, kiek 
priemone, kuri, anot Carley, „sprendimų priėmėjams padeda geriau suvokti netikrumo 
problemas ir kaip šios problemos veikia jų preferencijas bei vadovavimo stilių“ (Carley, 
1980:118). 

Eiliškumo teorija analizuoja to tipo pažįstamas situacijas, kurias patiriame stovėda- 
mi eilėje prie parduotuvės kasos arba prie pašto įstaigos langelio. Versle labai svarbu, 
kiek laiko eilėje sugaišta pirkėjas arba klientas. Eiliškumo teorija sprendžia laukimo vie- 
nokioje ar kitokioje eilėje problemas: kiek laiko jose sugaištama, kada atvyksta klientai, 
kaip kinta sugaišto laiko trukmė ir eilių ilgis. Ji taikoma tose srityse, kur paslaugų pa- 
klausa tenkinama naudojant eiliškumo principą, pavyzdžiui, centrinėse telefono stotyse, 
uostuose, sudarant gamybos planus. Viešųjų paslaugų srityje ši teorija ypač aktuali ten, 
kur paslauga teikiama eilės tvarka: sveikatos apsauga (eilės gulti į ligoninę); aprūpini- 
mas būstu (eilės municipaliniam butui gauti); rūpyba (eilės pašalpai gauti); transporte (eis- 
mo valdymas). Littlechildas (1991:155—156) nurodo tris svarbiausius eiliškumo sistemų 
nagrinėjimo aspektus: 

+ Klientų atvykimas 

— Kaip klientai/vartotojai atvyksta? 

— Ar atvykimo srautas deterministinis? 

— Ar atvykimo srautas atsitiktinis? 

— Ar atvykimo srautas pastovus, ar ilgainiui kinta? 

+ Eilių disciplina 
— Ar eilė disciplinuota? 
— Ar joje „prasmunkama be eilės“? 
— Ar sistemoje vyksta klientų diskriminacija? 
— Ar žmonės gali keistis vietomis eilėje, ar gali keisti eiles? 
— Ar ribojamas eilės ilgis? 
— Ar klientai palieka eiles? 


+ Paslaugos mechanizmas 
— Kiek efektyvus yra paslaugos teikimo mechanizmas? 
— Kiek Žmonių jį aptarnauja? 
— Kiek skiriasi jų paslaugų efektyvumas? 


NSA požiūriu, priimant sprendimus turi būti atsižvelgiama ir į eilių trumpinimo kaš- 
tus, ir į greitesnių arba trumpesnių eilių naudą. Antai trumpesnės eilės gulti į ligoninę 
gali reikšti papildomus kaštus; politikai gali nuspręsti, kad turi būti leidžiama keistis vie- 
tomis eilėse, arba gali imtis diskriminacijos kai kurių pacientų kategorijų atžvilgiu; arba 
gali būti nuspręsta, kad optimaliausias eilių trumpinimo būdas — skatinti žmones jas pa- 
likti. Littlechildo schema paranki nagrinėjant tas viešąsias paslaugas, kurios skirstomos 
arba administruojamos pagal eiliškumo principą. Kaip matysime vėliau (4.4.8), nusivyli- 
mas šiuo principu grindžiamų sistemų rezultatais skatina nepasitenkinimą, protestus arba 
didėjantį traukimąsi iš tokių sistemų. 

Inventorizacinės analizės priemonėmis siekiama atrasti efektyviausią atsargų, t.y. vi- 
daus ar išorės paklausai sukauptų gėrybių panaudojimo būdą. Ji naudojama sprendžiant op- 
timalaus gėrybių kiekio bei asortimento pasirinkimo, savalaikio jų papildymo klausimus. 
Pastarųjų dešimtmečių kompiuterių technologijos pažanga labai išplėtė šios analizės teori- 
nes ir praktines galimybes. Viešojoje politikoje inventoriaus valdymas nėra tik savalaikis 
įstaigų aprūpinimas popieriumi ir rašikliais. Šiais laikais, kai iš viešojo sektoriaus vis la- 
biau reikalaujama mažinti kaštus ir paslaugų kokybe neatsilikti nuo privataus sektoriaus, 
inventorizacinės kontrolės sistemos darosi vis svarbesnės tose srityse, kur daug išlaidų ski- 
riama atsargose laikomoms gėrybėms bei įrenginiams. Pavyzdžiui, sveikatos apsaugos sis- 
temoje medicinos įrangos, vaistų bei kitokių medžiagų atsargų valdymas sudaro didelę jos 
biudžeto dalį. Jo tobulinimas gali sutaupyti lėšų ir jas skirti geresniam pacientų aptarnavi- 
mui (Lines, 1991:130—133). Gynyba yra dar viena sritis, kur į atsargas sudedami didžiuliai 
pinigai. Gynybos biudžeto kontrolei būtina griežta inventorizacinė kontrolė. 


+» Kokia nauda iš analizės? 


Marvin B. Mandell, „Strategies for improving the usefulness of analitical technigues for public 
sector decision-making“, in Nigro (ed.) 1984 

Politikos analizės metodai, kaip operacijų tyrimas, programų vertinimas ir naudos-sąnaudų 
analizė dažnai kritikuojami dėl to, kad nepateisina į juos dedamų lūkesčių. Kaip pažymi Weis- 

sas (1979), analizės naudojimas sprendimų priėmimo procese yra sudėtingas procesas, reikalau- 
jantis, kad tyrimas būtų atliekamas organizaciniame, socialiniame, politiniame ir intelektiniame 
kontekste. Straipsnyje Mandellas teigia, jog ši kritika yra teisėta. Taikomieji politikos tyrimai (TPT) 
turi tapti naudingesni ir aktualesni sprendimų priėmimo procesui. Jis siūlo strategiją, grindžiamą 
keturiomis TPT taikymo fazėmis: inicijavimu; projekto sudarymu; projekto įgyyvendinimu; pro- 
dukto perdavimu potencialiems vartotojams. Daugiau dėmesio turi būti skiriama strategijai, ku- 
ria vadovaujasi sprendimų priėmėjai, užsakydami tyrimus. Kiekvienoje fazėje užsakovas, atsižvelg- 
damas į išlaidas, laiko ir pastangų sąnaudas, lankstumo reikalavimus, turės strateginių alternaty- 
vų. Ekspertinis tyrimas savaime neduos didelės naudos, jeigu nebus efektyviai įtrauktas į spren- 
dimų priėmimo procesą. 


Socialiniai rodikliai 

Socialinių rodiklių (SR) idėja iškilo septintąjį dešimtmetį JAV, kaip ekonominių rodik- 
lių, įgijusių didžiulės reikšmės pokario viešojoje politikoje socialinis atitikmuo. Pirmiau- 
sia (šeštąjį dešimtmetį) duomenis apie socialines sąlygas bei tendencijas rinko daugiau- 
sia tarptautinės organizacijos, tokios kaip JT. Vėliau socialinės kaitos matavimas tapo aka- 
deminio ir valstybinio domėjimosi objektu daugumoje pramoninių ir daugelyje besivys- 
tančių šalių. SR išpopuliarėjimas liudijo tuomet vyravusį įsitikinimą valdžios pajėgumu 
spręsti socialines problemas. SR idėjos propaguotojai tikėjo, jog SR padarys ne mažiau 
revoliucinį poveikį viešajai politikai, nei ekonometriniai rodikliai. Tačiau kai aštuntąjį ir 
devintąjį dešimtmetį viešoji nuomonė pasisuko prieš valstybinį intervencionizmą, SR są- 
jūdis patyrė šiokį tokį nuosmukį, ir pirmiausia Reagano laikų Amerikoje bei Thatcher 
laikų Britanijoje (Miles, 1985:30-31). 

Kaip ir NSA bei gerovės ekonomikos modelių atveju, socialinių rodiklių naudojimas 
kelia problemų, susijusių su vertybiniais sprendiniais. Rodikliai, kuriais matuojami tokie 
dalykai, kaip „gyvenimo kokybė“, „sveikata“, išsilavinimo lygis ir t.t., gali būti kritikuo- 
jami ir keliamas klausimas, ką tokios sąvokos reiškia, kas jas apibrėžia ir kas atrenka 
vienas, o ne kitas problemas (žr. konstruktyvizmo tezes apie socialines problemas 2.2.2 
skirsnyje). Socialiniams rodikliams skirtoje literatūroje daug diskutuojama dėl „sociali- 
nio“ matavimo vieneto apibrėžimo problemos ir dėl duomenų rinkimo bei interpretavimo 
sunkumų. Tokios problemos tampa ypač painios, kai mėginama lyginti skirtingas šalis, 
nes skiriasi tiek duomenų skaičiavimo, rinkimo ir apibrėžimo kriterijai, tiek ir jų patiki- 
mumas. 

Septintojo dešimtmečio SR sąjūdžio idealai, kad SR teikiama informacija leis leng- 
viau identifikuoti problemas ir tobulinti politikos formavimo bei sprendimų priėmimo pro- 
cesus, nebuvo realizuoti (Brand, 1975). Socialiniai rodikliai atlieka tam tikrą vaidmenį 
sprendimų priėmime, nes sudaro bendrąjį kontekstą, kuriame formuojama politinė dar- 
botvarkė. Duomenų skelbimas taip pat gali turėti įtakos „sisteminiams“ darbotvarkės for- 
mavimo procesams, kuriuos aptarėme antrojoje dalyje. Kritikai kėlė tezę, kad socialiniai 
rodikliai tendencingai palankūs valstybinei intervencijai: pasirenkant rodiklius pasirenka- 
ma ir politiškai spręstinų problemų darbotvarkė (Henriot, 1970). 

Socialiniais rodikliais naudojamasi konstruojant tendencijų kreives. Tokių kreivių for- 
ma, kryptingumas laiko bei kitų kintamųjų atžvilgiu sudaro kontekstą, kuriame gali būti 
svarstomi sprendimai. Pavyzdžiui, nustačius, jog šalyje arba regione egzistuoja specifinė 
demografinė tendencija, gali pasikeisti darbotvarkė, susijusi su senėjimo arba švietimo 
problemomis. Žinoma, klausimai, ką ši tendencija reiškia arba kaip ji nustatoma, yra su- 
siję su vertybėmis ir su interpretacijos problemomis (Hogwood, 1992). Skirtingos ten- 
dencijos interpretacijos lemia skirtingus požiūrius į problemą, tad ir skirtingus padarinius 
išlaidų planams bei kitokiems viešosios politikos aspektams. 


3.28 diagrama. Tendencijų. tipai 


Kaita “o 


[Z 
AT 


Laikas 


Šaltinis: Pagal Hogwood and Gunn (1984:134) 


3.28 diagramoje matome kelioliką tendencijų, kurios visos liudija bendrą kilimo per 
ilgesnį laiką tendenciją: a yra eksponentinė; 6 — linijinė; c — netolydi; d - ciklinė; ir e — 
S-kreivė. 

Skirtingų tendencijų prognozės, teikiamos sprendimų priėmimo aplinkoje, kur net sa- 
vaitė gali būti ilgas laikas, turės skirtingų implikacijų. Jeigu ir sutariama dėl kylančio 
tendencijos pobūdžio, gali būti nesutariama dėl tendencijos formos. Antai tam tikra in- 
teresų grupė gali palaikyti interpretaciją b, o valdžia teikti pirmenybę kreivei c! Ten- 
dencijų skirtingumą gali lemti ir pradinių duomenų, klasifikacijų bei laiko periodų skir- 
tingumas. Tad SR nėra neutralūs „faktai“. Šią tezę iliustruoja socialinės statistikos „ga- 
minimo“ būdas. Milesas (1985) į šį procesą siūlo pažvelgti kaip į „gamybos ciklą“ (3.29 
diagrama). 

3.29 diagrama. Socialinių rodiklių gamybos ciklas 


Politikos formavimo procesas 


Agentūros 
veikla => Duomenų Duomenų „ „Duomenų 
paklausa interpretacija naudai ais 
Duomenų L / 
konceptualizacija Duomenų analizė 
Sistemos konstravimas Duomenų 


apdorojimas 


Neapdorotų duomenų rinkimas 


Šaltinis: Pagal Miles (1985:90) 


Modelis parodo, kaip socialinių rodiklių gamybą reikėtų sieti su valstybinių agentūrų 
veikla; su tuo, kaip duomenis formuoja politinis procesas ir sprendimų priėmėjų paklau- 
sa tam tikros rūšies statistikai; su tuo, kokiems tikslams duomenys naudojami. Darbo pa- 
sidalijimas šiame gamybos procese yra svarbus veiksnys, į kurį būtina atsižvelgti nagri- 
nėjant SR (ir kitų politiniame procese naudojamų duomenų) vaidmenį. Kaip pažymi Mi- 
lesas (1985:92), nors šio darbo pasidalijimo detalės atskirose šalyse įvairuoja, galime skirti: 

+ aukščiausiojo lygmens politikos formuotojus; 

+ pareigūnus, kurie formuluoja duomenų paklausą; 

+ tuos, kurie konceptualizuoja ir interpretuoja duomenis; 

+ tuos, kurie konstruoja sistemą; 

+ tuos, kurie tiekia ir apdoroja duomenis; 

+ tuos, kurie atlieka duomenų analizę. 


Milesas teigia, jog ciklinis modelis atskleidžia keletą svarbių problemų, susijusių su 
SR svarba viešosios politikos formavimo procesui: 


negalime duomenų ... paprasčiausiai pripažinti ... negalime jų traktuoti kaip neutralių faktų. Turime 
išsiaiškinti. kokios sąvokos eksplicitiškai arba implicitiškai naudojamos (administracinių agentūrų prak- 
tikoje). Turime išsiaiškinti sistemos sandarą: kokio tipo personalas atsako už neapdorotų duomenų 
teikimą ... kokias metodikas jis naudoja ... Mažiau matomas išoriniam statistikos vartotojui bus sis- 
temos sandaros įtvirtinimas duomenų teikimo procese (vykdomas duomenų teikimo pareigiinų). 
(Miles, 1985:93) 

Be to, žinoma, turime atsižvelgti į tai, kaip duomenys pateikiami. Kaip pastebi Mile- 
sas, kai kurie duomenys nėra skelbiami; o tie, kurie skelbiami, yra atrankos ir interpreta- 
cijos proceso rezultatas (Miles, 1985:94). 


+ Centrinė statistikos žinyba (CSŽ) ir jos informacinė misija 


Ji gimė 1941 m. premjero Winstono Churchillio įsakymu; jam reikėjo geresnės statistikos tvar- 
kant Britanijos karo metų ekonomiką. Iki 1989 m. ji buvo Kabineto dalinys, po to tapo atskiru 
departamentu, pavaldžiu Iždo kancleriui. 1991 m. ji tapo viena iš vyriausybės vykdomųjų agen- 
tūrų. CSŽ leidžia daug leidinių. Žinomiausi ir politikos analitikų daugiausia naudojami yra The 
Monthly Digest, Economic Trends ir Social Trends (London, HMSO). 


Atsižvelgdama į laikmečio reikalavimus CSŽ skelbia savo „misiją“: 


Mūsų misija — tobulinti sprendimų priėmimą, skatinti tyrimus ir daryti informacinę įtaką de- 
batams teikiant kokybiškas statistikos paslaugas tiek valdžiai, tiek plačiajai visuomenei. 
(Church (ed.), 1995:1) 


Leidinys Social Trends skiriamas platesnei auditorijai: „viešojo ir privataus sektoriaus politi- 
kos formuotojams; rinkodaros ir reklamos profesionalams; rinkos analitikams; žurnalistams ir ko- 
mentatoriams; akademikams ir studentams; mokykloms; visuomenei apskritai“ (ibid.: 3). 

Social Trends 1995 m. tomas atspindi ketvirčio amžiaus socialinės analizės istoriją ir yra pir- 
minis duomenų šaltinis apie įvairiausias tendencijas: demografines; namų ūkio ir šeimos; švieti- 
mo; užimtumo; pajamų ir turto; viešųjų ir privačių išlaidų; sveikatos; socialinės apsaugos; nusi- 
kalstamumo ir teisingumo; aprūpinimo būstais; aplinkosaugos; transporto; laisvalaikio. Jame pa- 
teikiamas ir visų analitinių CSŽ ataskaitų per visus šiuos metus bibliografinis sąrašas. Visur, kur 
įmanoma, palyginamaisiais metais imami 1971-ieji. Žodžiu, tai yra pagrindinis tekstas socialinių 
tendencijų klausimu. 6 


Poveikio įvertinimas 

Šios metodikos dažniausiai naudojamos aplinkosaugos politikos srityje: tai iliustruoja Po- 
veikio aplinkai vertinimas (PAV) (Environmental Impact Assessment), kiek mažiau —- So- 
cialinio poveikio vertinimas (SPV) (Social Impact Assessment). Kiek kitoks vertinimo ti- 
pas yra Technologinis vertinimas (Zechnologica!l Assessment). Tokios analizės tikslas — 
sukurti sąvokinę schemą, kuria naudojantis būtų galima vertinti tam tikro sprendimo po- 
veikį gamtinei aplinkai arba visuomenei. Joje naudojamasi įvairiomis koncepcijomis bei 
metodologijomis. Vertinimas gali būti siejamas su modeliavimu ir kvantifikacinėmis me- 
todikomis: 


Kiekviename sprendime turi būti atsižvelgta į labai skirtingus dalykus: į ekologinius siūlomos prie- 


monės padarinius, į kai kuriuos neišvengiamai neigiamus tokios priemonės padarinius. į neatstato- 


Trečioji dalis. SPRENDIMŲ PRIĖMIMO ANALIZĖ 377 


mų išteklių praradimą, kuris gali būti su tokiu sprendimu susijęs, į alternatyvias strategijas, į santykį 
tarp vietinės, trumpalaikės žalos aplinkai ir ilgalaikės produktyvumo kilimo perspektyvos. 
(Andrew Goudie, cituojamas pagal Button, 1988:156) 


PAV vertina potencialius projektų padarinius gamtinei ir socialinei aplinkai. Septintą- 
jį dešimtmetį Jungtinėse Valstijose ir daugelyje kitų šalių PAV tapo privalomas visiems 
plataus masto ekonominės plėtros projektams. EB direktyva, priimta 1985 m., vertinimo 
pagal PAV reikalauja iš visų bendrijai priklausančių šalių. Ši direktyva nėra vykdoma vi- 
suotinai: Vokietijoje ir Nyderlanduose PAV reikalavimai turi įstatymo galią, o Jungtinėje 
Karalystėje jie buvo interpretuojami gana laisvai: dėl to kilo JK ir Europos Komisijos 
konfliktas. Tačiau PAV reikalavimai vis labiau pripažįstami ir griežčiau interpretuojami 
(Vogel, 1986:1143—1144), nors ir nėra teisiškai privalomi. 

Dvi kitos poveikio vertinimo metodikos, mažiau išplėtotos ir siauriau taikomos, yra 
„Socialinio poveikio vertinimo“ ir „technologinio vertinimo“. „Socialinio poveikio verti- 
nimas“ nusako metodiką, kuri „į gamtinių, biofizinių, aplinkosauginių padarinių sąrašą 
siekia įtraukti socialinius bei socialinius ir ekonominius bet kurios naujos politinės pro- 
gramos, projekto ar politikos padarinius“ (Carley, 1980:131). „Technologinis įvertinimas“ 
yra pagalbinė sprendimų priėmimo priemonė, kuri JAV ir kai kuriose Europos šalyse „nau- 
dojama identifikuoti, analizuoti ir vertinti įvairius techninės bei technologinės raidos pa- 
darinius“ (Bėhret, 1987:212) visuomenei ir ekonomikai, taip pat teisei, ekologijai ir de- 
mografijai. Jos šalininkų nuomone, ši sisteminė technologijos padarinių analizė gali „sti- 
muliuoti... į ateitį orientuotą mąstyseną“ ir prisidėti prie ilgalaikio technologinės kaitos 
valdymo (Bėhret, 1987:212). 


+» PAV potencialas 


Praktiškai PAV virto NSA atmaina, taikoma ekologinėms problemoms. Tačiau kaip pabrėžia O"Rior- 
danas (1976), PAV potencialas, racionalizuojant ir demokratizuojant sprendimų priėmimo proce- 
są, beveik nėra išnaudojamas. O'Riordanas siūlo modelį, kuriame PAV būtų labiau integruoja- 
mas į vidinius, tarpdepartamentinius sprendimų priėmimo procesus ir paverstas platesniu politi- 
nio proceso tobulinimo forumu: 


PAV nėra savaiminis tikslas, o veikiau politinio sprendimo ir veiksmo tobulinimo priemonė 
... PAV turi išplėsti politiko statusą, atverti visuomenei daugiau galimybių dalyvauti politinia- 
me procese ir apskritai palaikyti demokratijos funkcionavimą. Tačiau jeigu PAV tik prikergia- 
mas prie esamo politikos formavimo ir sprendimų priėmimo modelio, tai jis gali tapti žalingu 
demokratijos ateičiai ir, paradoksalu, mūsų ekologinei gerovei. 

(O'Riordan, 1976:215-216) 


Deja, prabėgus dviem eksperimentavimo su PAV dešimtmečiams, neatrodo, kad šis potencia- 
las išties realizuojamas dabartinėje ekologinių sprendimų praktikoje. 

3.8.7 Kokybiniai analizės metodai 


Ne visos viešųjų sprendimų problemos gali būti sprendžiamos pasitelkus vien tik kieky- 
binius metodus. Kur problemos susijusios su platesniais strateginiais sprendimais ir kelia 
vertybių, emocijų, intuicijų, įsitikinimų konfliktus, ten gali tekti kliautis kokybiniais me- 
todais. Tokių metodų ištakos labai įvairios. Kai kurie kilo iš gynybos bei užsienio poli- 
tikos sprendimų priėmimo srities, kiti — iš privataus sektoriaus vadybos arba iš „sistemi- 
nių“ koncepcijų. Atsiradus „naujajai viešojo sektoriaus vadybai“ ir viešajame sektoriuje 
pradėjus plačiau taikyti verslo vadybos metodus, vadybinės sprendimų priėmimo koncep- 
cijos tampa vis aktualesnės viešosios politikos tyrinėtojams. 

Iš žinomiausių kokybinių metodų paminėtini: 

+ scenarijų rašymas; 

+ simuliacinė, žaidiminė ir kontrafaktinė analizė; 

+ kryžminė poveikio analizė; 

+ „smegenų šturmas“; 

+ Delphi analizė. 


Scenarijų rašymas 

Čia konstruojamas tam tikras loginis arba neprieštaringas esamos ir/arba tikėtinos būsi- 
mos situacijos vaizdas. Tai gali būti daroma grupinės diskusijos būdu, žaidimo forma ar- 
ba individualiai, arba pasitelkus kompiuterį. Šis metodas dažniausiai siejamas su „futu- 
rologo“ (sic) Herrmano Kahno (1965) pavarde. Nuo septintojo dešimtmečio pradžios sce- 
narijų rašymas dažniausiai taikomas gynybos bei užsienio politikos sprendimų priėmimo 
procese. Jį naudojant siekiama aiškiau suvokti ateities galimybes ir išsiaiškinti alternaty- 
vių sprendimų padarinius, tad jis gali būti taikomas ir plačiau. Tačiau jis, žinoma, gali 
būti kritikuojamas kaip vien vaizduotės žaismas, kaip beletristika, o ne mokslas. 


Simuliacinė, žaidiminė ir kontrafaktinė analizė 

Žaidimas kaip analizės metodas atsirado gynybos ir užsienio politikos srityje. Žaidimas 
gali vykti kompiuterinės simuliacijos pavidalu arba „realiai“, dalyviams atliekant specifi- 
nius vaidmenis. Žaidimo tikslas — išsiaiškinti sprendimo alternatyvas bei jų padarinius, o 
tai gali atverti kelią kiekybinės analizės metodams. Anot Lasswello, žaidimas gali „išju- 
dinti“ sprendimų priėmimo procesą ir mesti iššūkį įsitvirtinusioms prielaidoms ar nuosta- 
toms ir kartu atskleisti „nepripažintus lūkesčius, poreikius bei tapatybes“ (Lasswell, 
1971:154). Žaidiminiai bei simuliaciniai metodai plačiai taikomi versle ir viešajame sek- 
toriuje, o pirmiausia — miestų planavimo kontekste (Zukerman and Horn, 1973). Pasak 
Lasswello, simuliacinės pratybos gali būti naudojamos „sprendimų seminaruose“, nes jos 
padeda jų dalyviams „ugdyti stipresnį realybės pojūtį“ (Lasswell, 1971:153). 

Kitas sprendimų analizės būdas, naudojantis žaidiminius bei simuliacinius (taip pat ki- 
tokius) metodus, yra kontrafaktinė analizė (Baer and Fleming, 1976). Kalbant paprastai, ji 
reiškia priimto sprendimo ar esamos situacijos palyginimą su alternatyvių sprendimų pa- 
dariniais. Jo tikslas — įsivaizduoti, kas būtų įvykę, jeigu būtų priimtas kitoks sprendimas. 

Kryžminė poveikio analizė 

Kryžminio poveikio analizei parenkamas tam tikras pradinių įvykių ir galimų jų padari- 
nių arba poveikių sąrašas; jis pateikiamas grupei analitikų, kad kiekvienas jų nurodytų 
tikėtinus poveikius (jeigu 4, tai bus poveikis b, c, d ...; arba: Kokie įvykiai įvyks ir ko- 
kia tvarka?). Čia dažnai pasitelkiama ir kompiuterinė analizė. Nors praktiškai tokia ana- 
lizė daugiausia yra kiekybinė, iš esmės ji vis dėlto išlieka kokybinė, nes savo prognozes 
ekstrapoliuoja iš tam tikros vertybiškai angažuotų prielaidų aibės (Carley, 1980:149-150). 


Smegenų šturmas 

Smegenų šturmo (brainstorming) metodas, kurio autorystė priklauso Alexui Osbornui 
(1953) ir kuris paplito šeštąjį dešimtmetį, savo ištakomis siekia nuostabųjį reklaminį ket- 
virtojo dešimtmečio pasaulį. Tai yra verslo pasauliui seniai žinomas pagalbinis sprendi- 
mų priėmimo metodas, pradėtas taikyti viešajam sektoriui (Adams, 1987:134-137). Kiti 
metodai yra „struktūrizuoti“ ta prasme, kad analizė vyksta pagal tam tikrą procedūrą, o 
smegenų šturmas sąmoningai nepaiso jokių prielaidų, jokių kritikos ribų, nepripažįsta jo- 
kios cenzūros: vykstant smegenų šturmui leidžiama griebtis bet kokių priemonių (3.30 
diagrama). Jo tikslas — generuoti kuo didesnę idėjų aibę potencialiam sprendimui. Meto- 


3.30 diagrama. Kaip atlikti smegenų šturmą 


Surink nedidele grupę | 


Surask aplinką, 
kur jos neveiktų 
išorės dirgikliai 


Pasisamdyk vadybos konsultantą 


Nustatyk plačią 
sprendimų priėmimo 
darbotvarkę 


Mąstymo laisvė 
Idėjų kiekis 

Jokios kritikos 
Ieškok sąsajų 


Viską užrašyk 
ir iškabink ant sienų 


Leisk idėjoms, 
prieš jas vertindamas, 
subręsti 


Suformuluok alternatyvas 

das turi ir savo kritikų. Tyrimai aiškiai rodo, jog smegenų šturmo metodas neišvengia- 
mai susiduria su tam tikromis problemomis, į kurias būtina atsižvelgti jį vertinant (Hu- 
czynski and Buchanan, 1991:245-251): 

+ Ar jis neslopina kūrybinio mąstymo? 

+ Ar jis nekelia „grupinio mąstymo“ grėsmės? 

+ Nepaisant idėjų gausos, kokia jų kokybė? 

+ Ar kūrybinis mąstymas yra nedisciplinuotas procesas? 

+ Ar grupės mąsto kūrybiškiau už individus? 


Delphi analizė 

Delphi analizė yra dar vienas analizės metodas, sukurtas RAND korporacijoje septintąjį 
dešimtmetį. Viena iš problemų, su kuriomis susiduria Žmonių tiesioginio kontakto me- 
todai, yra tai, kad didelį poveikį analizei gali daryti tarpasmeniniai bei grupiniai santy- 
kiai. Pavyzdžiui, nėra garantijos, kad „smegenų šturmo“ nepavers „grupiniu mąstymu“. 
Nedidelė grupė, apgyvendinta atokiame viešbutyje ir patirianti intensyvaus darbo stresą, 
gali tapti vieno ar dviejų asmenų vyravimo arena; tokioje aplinkoje Žmonės paprastai 
nesiryžta priešintis daugumos nuomonei. Atsižvelgdamas į šias psichologines aplinky- 
bes Delphi metodas siekia tokios analizės, kuriai negrėstų analitikų tiesioginio kontakto 
problemos. 

Pasirenkama anoniminių ekspertų grupė. Šie ekspertai bendrauja su vadovu ir/arba su 
kompiuteriu. Ekspertai neturi tiesioginių tarpusavio ryšių, jie bendrauja per vadovą/kom- 
piuterį, kuris paskirsto jų klausimus/atsakymus kitiems grupės nariams. Remdamasis šiuo 
klausimų, atsakymų ir grįžtamųjų ryšių procesu vadovas (vadovybė) priima sprendimą. 
Taigi Delphi metodas teikia įrankį sprendimų priėmimui, kuris grindžiamas veikiau in- 
formacijos ir analizės „mainais“, o ne tiesioginėmis „akis į akį* diskusijomis. Šis meto- 
das kliaunasi ekspertais ir viliasi, kad „vadovybė“ ir technologija galiausiai sukurs kon- 
sensusą (3.31 diagrama). Šiais požiūriais Jis sulaukia kritikos. Vis dėlto daugelis viešo- 
sios politikos analitikų jį laiko parankiu tose sprendimų priėmimo srityse, kur egzistuo- 
jantys konfliktai negali būti išspręsti naudojant formalius racionalistinius metodus bei mo- 
delius (Dalkey, 1972; Linstone and Turoff (eds.), 1975). 

Moditikuotas De/phi metodas gali būti naudojamas ir kaip kolektyvinių sprendimų pri- 
ėmimo būdas. Pasak Robsono (1993), tai toks būdas, kai individualių sprendimų anoni- 
miškumą garantuoja tai, kad kiekvienas grupės narys savo idėjas surašo kortelėje. Pas- 
kui vadovas pateikia bendrą tų idėjų sąrašą ir paprašo grupės narių jas surikiuoti savo 
siūlomų preferencijų tvarka. To surikiavimo rezultatas yra pagrindas bendrai diskusijai. 
Anot Robsono, procedūrai turi priklausyti: 

+ problemos ir duomenų išsiaiškinimas; 

+ individualus idėjų generavimas; 

+ idėjų sąrašo pateikimas; 

+ individualus idėjų surikiavimas; 

+ rezultato aptarimas. 

3.31 diagrama. Delphi modelis 


Ekspertas 1 2 3 4 5 6 


Vadovas (vadovybė) / Kompiuteris 


Analizė/prognozė 


Galiausiai yra dar viena alternatyvi metodika, kurią labai mėgo senovės persai bei ger- 
manai ir kuri atrodo daug pigesnė už konsultantų paslaugas, be to, ir malonesnė — nusi- 
gerti. Herodotas pasakoja, jog persai ir germanai, prieš priimdami svarbų sprendimą, pir- 
miausia jį aptaria būdami įkaušę. Po to, išsipagirioję, jie dar kartą svarsto sprendimą, pri- 
imtą apsvaigus. Jeigu jis atrodo geras, jį priima; jeigu blaivioms galvoms jis pasirodo 
esąs netikęs, jį atmeta, ir procedūra pradedama iš naujo (žr. Mann, 1969:138). Mūsų lai- 
kais taip pat esama racionaliems metodams alternatyvų, dėl kurių nebūtinai reikia sunai- 
kinti tūkstančius smegenų ląstelių. Kai kurias iš jų aptarsime tolesniame skirsnyje. 


+ „Kartografija“ kaip sprendimų priėmimo įrankis 


Pirmojoje dalyje jau kalbėjome apie žemėlapius ir kartografiją, kaip politinio proceso analizės 
modelių sisteminimo būdą. Tačiau kartografinė metafora gali būti naudojama ir kaip sprendimų 
priėmimo įrankis. Vieni iš originaliausių Žmonių, pateikusių naujų mąstymo būdų, svarstant ir 
sprendžiant kompleksines problemas, yra bloliai Buzanai - Tony ir Barry. Jų metodais plačiai 
naudojasi tiek viešos bei privačios organizacijos, tiek individai. Daugybėje Buzanų knygų įtai- 
giai dėstoma „proto kartografijos“ idėja, kaip sprendimų tobulinimo priemonė. Puikus įvadas į jų 
koncepcijas yra knyga The Mind Map Book (Buzan and Buzan, 1995). Knygoje pateikiama dau- 
gybė jų metodo pavyzdžių, kurie gali būti naudojami kartu su daugeliu sprendimų priėmimo 
metodų, anksčiau nagrinėtų šioje knygoje. Viešosios politikos skaitytojams ypač aktualus jų po- 
žiūris į kolektyvinį sprendimų priėmimo procesą. Jie siūlo įvairių strategijų, tobulinančių kolek- 
tyvinį problemų sprendimą, analizę, projektų svarstymą, įgūdžių formavimą bei lavinimąsi. Išski- 
riamos septynios pagrindinės stadijos: 

e temos apibrėžimas; 

e individualus „smegenų šturmas“; 


e aptarimas mažose grupėse; 

e pirminio „protinio žemėlapio“ sudarymas; 

e kolektyvinio žemėlapio inkubacija; 

e antrojo žemėlapio konstravimas; 

» žemėlapio analizė ir sprendimų priėmimas. 
(Buzan and Buzan, 1995:168-169) 


Šiems „kartografiniams“ problemų apibrėžimo metodams dabar yra sukurta įvairių kompiute- 
rinių programų (Žr. Buzan and Buzan, 1995:274-281). 

Ar būtent šia kryptimi turėtų žengti sprendimų priėmimui talkinanti analizė? Ar turime trauktis 
nuo tos rūšies „racionalios analizės“, kuri remiasi nepamatuotomis prielaidomis apie žmogiškųjų 
problemų, žmogaus elgsenos ir pažinimo prigimtį? Šios knygos autorius į abu šiuos klausimus at- 
sakytų teigiamai. Tokį pat atsakymą teikia vis daugiau OT specialistų. (Žr. Rosenhead, žemiau.) 

Kita knyga, kuri gali būti perskaityta kaip priešnuodis nuo racionalistinių analitinių metodų, yra 
Morgan (1993), kuri plėtoja jo ankstesnės knygos Images of Organization (Morgan, 1986) idėjas. 6 


3.8.8 Alternatyvios racionalios analizės paradigmos 


Pastaraisiais metais aiškiai pastebimas atšalimas tiems racionalios analizės metodams, ku- 
riuos aptarėme anksčiau. Kaip ir sprendimų priėmimo proceso analizės atveju, sprendi- 
mų priėmimo modeliai tapo labiau pliuralistiniai ir įvairialypiai. Devintojo dešimtmečio 
pradžioje buvo galima teigti, jog OT krypčiai priklauso daugybė konkuruojančių mokyk- 
lų, tarp jų „oficialioji“ paradigma, reformistai ir radikalai. Realiame pasaulyje buvo pri- 
pažįstama, kad sprendimų priėmimo problemos blogai struktūrizuotos, komplikuotos, sli- 
džios, „„nesutramdomos“, skendinčios netikrumo ir konfliktiškumo liūne. Tačiau „oficia- 
lioji“ racionalistinė paradigma į šiuos faktus nekreipė dėmesio. Kaip rašo Jonathanas Ro- 
senheadas, vienas žinomiausių klasikinės racionalios analizės kritikų: 


Klasikinė analitinė pozicija postuluoja. jog tam, kad analizė galėtų prasidėti, reikia sutarimo dėl or- 
ganizacijos tikslo. Tačiau tokia prielaida įtikinama tik tokiais analizės atvejais, kai turime reikalų su 
tomis palyginti paprastomis problemomis. kurios priklauso vieningo sprendimų priėmėjo jurisdikci- 
jai ir kompetencijai. Analizė, nepripažindama problemų ir jų apibrėžimų tarpusavio priklausomybės, 
daugeliu požiūrių tampa nepritaikoma ar net žalinga analizuojamam procesui. Klasikinis operacijų 
tyrimas nesuvokia, jog sprendimų priėmimo arba problemų sprendimo pasaulyje gyvena tikslingai 
veikiančios žmogiškosios būtybės ir tokių būtybių grupės, kurias tik iš dalies vienija bendri intere- 
sai. O tai labai susiaurina jos pritaikymo galimybes. Ji apsiriboja tais atvejais ... kur teisėtai arba 
pagrįstai žmones galima traktuoti taip, tarsi jie būtų mašinos. 

(Rosenhead, 1989:9-—10) 


Pasak Rosenheado, racionalistinė analizė gali žengti į priekį tik plėtodama alternaty- 
vias paradigmas, kurios savo išeities tašku pripažįsta realųjį pasaulį, o ne mašinos logika 
grindžiamą modelį. Jis taip apibūdina vyraujančios klasikinės ir alternatyvios paradigmos 
skirtumus: 

+» Vyraujanti racionalios analizės paradigma 


+ Problema formuluojama vieningo tikslo ir optimizavimo terminais; tikslų pliuralizmas, jeigu 
jis apskritai pripažįstamas, interpretuojamas vienmatėje skalėje; 

e keliami pernelyg aukšti informuotumo reikalavimai, dėl to kyla duomenų iškraipymo, jų pri- 
einamumo ir patikimumo problemų; 

e postuluojamo sutarimo scientizavimas ir depolitizavimas; 

e žmonės traktuojami kaip pasyvūs objektai; 

e remiamasi vieningo sprendimų priėmėjo prielaida; postuluojami abstraktūs tikslai, iš kurių per 
hierarchinę pavaldumo grandinę gali būti dedukuoti konkretūs jų įgyvendinimo veiksmai; 

e mėginama pašalinti ateities netikrumą. 


Alternatyvi racionalios analizės paradigma 


+ Nėra optimizacinė; siekia alternatyvių sprendimų, kurie priimtini skirtinguose matmenyse; 

e nuosaikūs informuotumo reikalavimai, kurie tenkinami „kietus“ ir „minkštus“ duomenis ge- 
riau integruojant su socialiniais vertinimais; 

e aiškinant konfliktų ištakas siekiama paprastumo ir skaidrumo; 

e žmonės konceptualizuojami kaip aktyvūs subjektai; 

e skatinamas planavimas „iš apačios“; 

e pripažįstamas netikrumas; alternatyviems sprendimams siekiama išlaikyti atvirus kelius. 
(Rosenhead, 1989: 1, 2, 3 lentelės). 4 


Alternatyvioji paradigma yra toji, kuri pripažįsta esminį sprendimų priėmimo proceso 
nestruktūrizuotumą. Tarp metodų, kuriais siekiama „praturtinti“ sprendimų priėmimo pro- 
cesą, o ne pasiekti „optimalų sprendimą“, paminėtini šie: 

+ Kognityvinis „kartografija“: Strateginių alternatyvų kūrimas ir analizė (SAKA)); 

+  „Minkštųjų“ sistemų metodologija (MSM); 

+ Strateginis pasirinkimas ir Sąveikaujančių sprendimų sričių analizė (SSSA); 

+  Gyvybingumo analizė; 

+ Metažaidimo analizė; 

+  Hiperžaidimo analizė. 


Tai toli gražu nėra išsamus alternatyvių metodų, kuriais dabar naudojasi OT, sąra- 
šas. Kuriasi ir vadinamosios „minkštosios“ koncepcijos, pabrėžiančios būtinybę pripa- 
Žinti, jog pasaulis veikia ne kaip loginė mašina (žr. Checkland and Scholes, 1990, kur 
„minkštosios sistemos“ taikomos viešojo sektoriaus analizei). Alternatyviosios koncep- 
cijos pripažįsta, jog analizė neišvengiamai vyksta nepakankamų žinių ir konfliktuojan- 
čių vertybių kontekste. Be to, alternatyvioji paradigma suvokia, jog racionali analizė, sie- 
kianti prisidėti prie sprendimų priėmimo tobulinimo, turi siekti politinio proceso didesnio 
atvirumo ir demokratiškumo. Tad modeliai, konstruojami „alternatyvioje“ OT paradig- 


384 VIEŠOJI POLITIKA 


moje, yra artimesni politinių teoretikų siūlomoms politinio proceso koncepcijoms, nei 
inžineriniams modeliams. Kitas esminis skirtumas yra tai, kad alternatyvi paradigma 
smarkiai apkarpo tą ekspertų galią, kurią jiems teikia mūsų anksčiau aptarti kiekybinės 
ir kokybinės analizės modeliai. „Klasikinė“ paradigma laikosi požiūrio, kad viešosios 
politikos analizė turi reikalų su „faktais“, o alternatyvūs modeliai „racionalų“ sprendi- 
mų priėmimo procesą iš esmės traktuoja kaip tarpusavio mokymo/mokymosi procesą. 
Šią viešosios politikos kaip viešojo mokymosi idėją dar svarstysime ketvirtojoje šios 
knygos dalyje. 


3.9 RACIONALUS SPRENDIMŲ PRIĖMIMAS 
IR IŠMANINGO VALDYMO PAIEŠKA 


Dalykas, kuris politinio proceso analizę vienija su analize politiniame procese, yra jų abiejų 
pabrėžiamas informacijos ir žinių vaidmuo. Viešosios politikos analizė, kaip tyrimų sri- 
tis, daugiausia sprendimų priėmimo procese vadovavosi neopliuralistiniu požiūriu. Šioje 
perspektyvoje informacijos vaidmuo yra lemiamas. Politinio proceso teoretikai savo dė- 
mesį telkia į idėjų ir informacijos filtravimą bei komunikavimą, o tie, kurie politinę ana- 
lizę teikia pačiam politiniam procesui, savo dėmesį telkia į informacijos, Žinių ir spren- 
dimų priėmimo proceso „tobulinimo“ sąsają. 
Ir vis dėlto, kaip teigia Lindblomas ir Cohenas: 


Informacija ir analizė tėra vienas iš daugelio kelių į socialinių sprendimų problematiką. nes ... pro- 
blemų sprendimas vyksta ir turi vykti per įvairias socialinės sąveikos formas, kur mąstymą. suprati- 
mą ar analizę atstoja veiksmas ... socialiniam sprendimų priėmimo procesui dažnai visiškai pakanka 
kasdieniškų žinių ir priežastinės analizės. 

(Lindblom and Cohen, 1979:10) 


Tačiau nuo šeštojo dešimtmečio politikos analizėje vyravo racionalus „informacinis“ 
modelis. Šiame amžiuje buvome fenomenalaus informacijos gausėjimo ir mūsų pajė- 
gumo ją kaupti bei apdoroti didėjimo liudytojai. Politikos analizė su jos įvairiomis „kie- 
kybinėmis“ ir „kokybinėmis“ koncepcijomis buvo viena iš reakcijų į šią informacinę 
revoliuciją. Kompiuterių atsiradimas taip pat buvo suvokiamas kaip galingas technolo- 
ginis atsakas į sprendimų priėmimo racionalizavimą. Šiandieną tą technologiją galime 
laikyti veikiau problemos, o ne sprendimo, dalimi, tačiau idėja, kad kompiuteriai gali 
padidinti valdžios pajėgumą priimti išmaningesnius ir racionalesnius sprendimus, yra 
nuolatinė ir kerinti mokslinės fantastikos bei mokslinio valdymo tema. Sprendimų pri- 
ėmimas, vadovaujamas ir atliekamas mašinų, o ne valdžios mechanizmo, — daugeliu 
požiūrių yra visiškai logiška racionalistinės sprendimų priėmimo sampratos išvada; tiesą 
sakant, būtent ši idėja buvo vienas svarbiausių įkvėpimo šaltinių politikos analizės raidai 
pokario epochoje. 


Trečioji dalis. SPRENDIMŲ PRIĖMIMO ANALIZĖ 385 
«+ Kompiuteriai ir demokratinis sprendimų priėmimas 


Idėja, kad kompiuteriai gali būti panaudoti sprendimų priėmimui demokratizuoti, yra patraukli 
tiems, kurie tiki technologijos stebuklais. Kandidatas į prezidentus H. Rossas Perot (kuris verčiasi 
kompiuterių prekyba) šią idėją padarė svarbiausia savo rinkimų kampanijoje 1992 metais. 


C. B. Macpherson, The Life and Times of Liberal Democracy, 1977 


Idėja, kad ... technologija ir telekomunikacijos atvers vartus tiesioginei demokratijai bet kuriame 
valdymo lygmenyje, yra patraukli ne tik technologams, bet ir socialiniams teoretikams bei poli- 
tiniams filosofams ... Tačiau ... kažkas turi suformuluoti klausimus ... pavyzdžiui: „kokį procen- 
tinį nedarbo lygį sutiktumėte toleruoti, kad infliacija sumažėtų x procentais?“ arba „kokių mo- 
kesčių padidinimą - (a) pajamų mokesčių, (b) pardavimų ir akcizų, (c) kitų (nurodykite, kurių) — 
jūs toleruotumėte mainais į XYo padidėjusias išlaidas (1) senatvės pensijoms, (2) medicinos pa- 
slaugoms, (3) kitoms socialinėms paslaugoms ... (p. 97-98). 


Macphersono mintis yra ta, kad net sprendimų priėmimo galią suteikus žmonėms, sėdintiems 
prie kompiuterinių terminalų, pačių klausimų parametrai vis vien turėtų būti nustatomi politikos 
formuotojų. Žinoma, žmonės gali siekti „nemokamų“ gėrybių: reikalauti mokesčių mažinimo ir 
didesnių viešųjų išlaidų. Skirtingi žmonės siekia skirtingų dalykų, tad, jo nuomone, sunku įsi- 
vaizduoti sistemą, kuri galėtų suderinti visus šiuos skirtingus poreikius ir interesus. Kitas svarbus 
klausimas — formulavimo ir įgyvendinimo problema. Galbūt įmanoma naudojantis kompiuteriais 
apdoroti informaciją, išreiškiančią piliečių poreikius bei preferencijas, tačiau priimtos politikos ir 
jos įgyvendinimo detalės gali būti neprieinamos net kompiuterizuoto kaimo referendumui. 


Norbertas Wieneris (žr. Roszak, 1988:225), vienas iš kibernetikos tėvų, buvo ne vie- 
nintelis, kai šeštąjį dešimtmetį svajojo apie pasaulį, kuriame sprendimų priėmimą perims 
mašina, ištaisanti žmogiškojo proto ir politikos mechanizmo trūkumus. Per keletą dešimt- 
mečių tokios naujos politikos viltys pamažu blėso, nes priešingai nei kai kurių Žmonių 
viltys ir daugelio kitų nuogąstavimai, kompiuteriai neįgijo reikiamų sugebėjimų ir inte- 
lekto. Ir vis dėlto mitas, jog sprendimų priėmimo procesas gali būti patobulintas elimi- 
navus žŽmogiškąjį elementą, išlieka gundantis tiek dėl racionalistinių (Simon, 1960, 1983), 
tiek dėl radikaliųjų motyvų (žr. Macpherson, 1977:94—-95: Lindblom and Woodhouse, 
1993:45—46; Slaton, 1991]; Arterton, 1986)), ir kelia susirūpinimą skeptikams (Roszak, 
1988; Perry, 1984). 

Kompiuteriai kaip sprendimų priėmimo įrankiai išlieka labai patrauklūs OT analiti- 
kams - tiek „klasikinei“, tiek „alternatyviajai“ mokyklai. Informacinės technologijos (IT) 
naudojimas viešajame administravime bei planavime ypač intensyvus tokiose srityse kaip 
demografija, užimtumas, žemėtvarka ir transportas. Akivaizdu, kad IT smarkiai gali pa- 
gerinti vietinės ir nacionalinės valdžios priimamų sprendimų bei jų įgyvendinimo koky- 
bę (England e/ a/., 1985). Tačiau svarbu atkreipti dėmesį į tai, kad IT nauda ir jos kaštai 

yra polemikos objektas. Antai vienoje apie IT naudojimą viešajame sektoriuje apžvalgo- 
ję daroma išvada: 


nepaisant didelių vilčių, kurios į ją dedamos, ji negali būti laikoma panacėja nuo visų ligų arba vis- 
raktis sprendžiant viešojo sektoriaus organizacijų problemas. Pakeitimai, būtini siekiant valdymą bei 
administravimą padaryti efektyvesnį, neatsiras automatiškai įdiegus vien šias technologijas. Šią tech- 
nologinę pažangą turi papildyti kiti veiksniai. 

(Isaac-Henry et al., 1993:110) 


Tarp šių veiksnių paminėtini politinė valia ir supratimas, taip pat sprendimų priėmi- 
mo struktūrų ryšys su politikų, biurokratų bei profesionalų elgsena (Reinermann, 
1987:186). 


+ Harold L. Wilensky, Organizational Intelligence, 1967 


Wilensky knygoje informacinę revoliuciją mėginama susieti su organizacine kaita. Jis siekia išsi- 
aiškinti, kas lemia naudojimąsi žiniomis ir kaip nesugebėjimas pasinaudoti žiniomis gali būti sie- 
jamas su struktūriniais bei ideologiniais veiksniais. Kariniai sprendimai (britų teritorinio bombar- 
davimo strategija Antrojo pasaulinio karo metais, Perlharboras, Kiaulių įlankos epizodas ir kt.) 
naudojami kaip analogai siekiant suprasti problemas, su kuriomis organizacijos susiduria nekari- 
nėse viešosios politikos ir verslo srityse. Už karinės bei užsienio politikos ribų šalys labiau ski- 
riasi žinių panaudojimo pobūdžiu, nes čia didesnę įtaką daro nacionalinės teisės bei politinės 
ekonomijos sistemos, konstitucinė sandara bei politinės institucijos. Nors jis neteigia, jog egzis- 
tuoja bendri žinių naudojimo dėsningumai, tačiau mano, kad egzistuoja bent trys bendri nesu- 
gebėjimo naudotis žiniomis veiksniai: 


1 Struktūriniai atributai, kurie maksimizuoja žinių iškraipymą ir blokavimą: per didelė hie- 
rarchija; per daug specializacijos bei specializuotų vienetų; per didelė žinių centraliza- 
cija; 

2 doktrinos, kurios maksimizuoja žinių iškraipymą ir blokavimą: „patvirtinančių faktų“ pa- 
ieška, vietoje kritinės interpretacijos; konfliktas tarp žinių rinkimo (tyrimo) ir slaptos ope- 
ratyvinės veiklos; įsitikinimas slaptų žinių pranašumu; vertinimas vietoje analizės ir orien- 
tacijos; 

3 problemų bei procesų tipai, maksimizuojantys žinių iškraipymą ir blokavimą: sprendimai, 
implikuojantys didelius kaštus, riziką, netikrumą ir tikslų bei metodų kaitą; įsitvirtinusios 
organizacijos primetamos problemos. 


Wilensky siūlo keletą receptų, kaip sukurti „organizacinius saugiklius nuo informacinės pa- 
tologijos“, kurie numato struktūrų reformavimą bei hierarchijų smulkinimą. Baigdamas jis pa- 
brėžia, jog politinės analizės „vunderkindai“ nedaug gali prisidėti prie informacijos kokybės 
tobulinimo, nes nesugebėjimo naudotis žiniomis šaknys yra daug gilesnės, nei paprastai įsi- 
vaizduojama: 

Atsižvelgdami į institucinį žinių deformacijos pobūdį, suvokdami daugelio svarbių sprendi- 
mų primygtinumą kartu suvokiame, jog lemiamą vaidmenį turi aukščiausiųjų pareigūnų įsiti- 
kinimai bei prietarai — tai, kas slypi jų galvose jiems pasirodžius scenoje ir pradėjus veikti ... 
simboliai, juos supantys kasdieniniame gyvenime ir formuojantys nuostatas. Ekspertai ir inte- 
lektualai, kurie moka rašyti, kalbėti ir lengvai dėstyti idėjas, daro rimtą įtaką kalboms ir po- 
tvarkiams, kontraktams ir įstatams, jų įtaka jaučiama teisinėse bei ekonominėse ataskaitose, 
valdžios pareiškimuose spaudai. Privačiose konferencijose jie formuoja politinio diskurso to- 
ną. Ir vis dėlto niekas iš tų, kurie nagrinėjo tokių doktrinų kaip „strateginis bombardavimas“ 
arba „masinis atsakomasis smūgis“, arba intervencijų į Kubą ar Vietnamą istoriją, nepatikės 
„ideologijos pabaiga“, jeigu tai suprantame kaip pabaigą sisteminių iliuzijų, nuslepiančių so- 
cialinę realybę ... Pigūs šūkiai dažnai palaiko atgyvenusią politiką. 

Skaitant šiuolaikinę žinių panaudojimo istoriją susidaro slogus įspūdis, kad žmonės valdžios 
viršūnėse paprastai yra atitrūkę nuo realybės, kad gerą informaciją sunku gauti ir dar sun- 
kiau išklausyti, kad svarbiausi sprendimai dažnai priimami mažiausiai juos svarstant, kad iš- 
mintingo sprendimo galia yra išties reta savybė. 

(Wilensky, 1967:190-191) 4 


Komentuodamas Wilensky argumentus Perrowas pastebi, jog idėja, kad informacija gali 
pagerinti sprendimų priėmimo procesą, paprastai keliama neatsižvelgus į kitus veiksnius: 


Wilensky leidžia suprasti, jog jeigu informacija būtų geresnė, jeigu ji nebūtų iškraipoma biurokratinės 
hierarchijos, jeigu ji greitai pasiektų reikiamus žmones ir būtų naudojama nesibaiminant dėl padari- 
nių karjerai ar tarpasmeniniams ryšiams, tai mūsų organizacijos funkcionuotų efektyviau ir tiksliau 
laikytųsi savo skelbiamų tikslų. Daugeliu atvejų su tuo galima sutikti ... Tačiau yra daugybė atvejų, 
kur informacijos problema, kaip atrodo. yra niekuo dėta. Informacija buvo prieinama, tačiau valdan- 
tieji paprasčiausiai nebuvo suinteresuoti ja naudotis. Struktūrų keitimas, hierarchijos lygmens maži- 
nimas, biurokratinės „patologijos“ šalinimas nedaug duotų, jeigu liktų nepasikeitę elito tikslai, po- 
žiūriai ar prietarai. Tačiau šių dalykų pakeitimas gali reikalauti visos visuomenės struktūros ir visų 
organizacijų, palaikančių tą struktūrą. pakeitimo. 

(Perrow, 1986:170-171) 


Žinių ir valdžios santykio problema yra tokia pat sena, kaip ir civilizacija. Mituose 
ir legendose randame pasakojimų apie tai, kaip magai ir viziriai siekia iškilti virš kara- 
lių. Platono teisingumu grindžiamoje valstybėje karaliauja filosofai. Francisas Baconas 
svajojo apie Utopiją, kur valdžioje bus mokslininkai. Šiuolaikinė mokslinė fantastika ku- 
pina panašių istorijų, kur mokslas ir racionalumas vaizduojasi galįs daryti geresnius spren- 
dimus, nei paprasti mirtingieji. Wilensky ir kitų argumentai, kuriuose sugestionuojama, 
jog sprendimų priėmimo procesą galima padaryti mažiau deformuotą, galbūt mažiau fan- 
tastiški, nei pasakojimai apie Utopijas, kur valdo vyrai baltais apsiaustais, tačiau abiem 
atvejais remiamasi vienodai naiviomis prielaidomis apie tai, kaip funkcionuoja organi- 
zacijos bei visuomenės. Petersas pastebi: .„Valdžia paprastai nesinaudoja visais „įrankiais“, 
kuriuos turi savo įrankių dėžėje. Be to, trūksta teorijų, kurios valdžiai padėtų orientuo- 

tis pasirenkant tinkamiausią įrankį. Todėl politikos formavimo procese tokį svarbų vaid- 
menį atlieka inercija, arba intuicija“ (Peters, 1986:51). 

Kas tada lieka iš idėjos, jog viešosios politikos mokslai tenkina informacinius spren- 
dimų priėmėjų poreikius? Ar egzistuoja alternatyvos tam racionaliam modeliui, kuris val- 
dymą vaizduoja kaip laivo „vairavimą“ (iš lotynų gubernare, vairuoti), orientuojantis į 
mokslo ir Žinių švyturį? 


+ Nuo išmaningo prie komunikatyvaus politikos formavimo? 


O kas, jeigu nuo instrumentinio racionalumo sąvokos pereitume prie idėjos, jog sprendimų pri- 
ėmimo tobulinimas reiškia komunikacijos, tarpusavio supratimo ir pasitikėjimo, atviros diskusijos 
ir bendradarbiavimo santykių tarp visų politinio proceso dalyvių plėtotę. Komunikatyvinė valdy- 
mo forma būtų ne iš viršaus nuleidžiamų žinių/sprendimų „procesas“, o veikiau savotiška tarpu- 
savio „mokymosi“ atmainą. 


„Komunikatyvinis valdymas“ 


Martinas Van Vlietas (1993) argumentuoja, jog šiuolaikinės visuomenės valdymo kompleksiš- 
kumas - agentų tarpusavio priklausomybė, tinklai, derybiniai „žaidimai“, „mokymosi“ proce- 
sai reikalauja ieškoti alternatyvų hierarchijos ir rinkos modeliams. Jo manymu, naujos para- 
digmos įžvalgų teikia Jūrgeno Habermaso (1984) ir Dryzeko (1987) idėjos (žr. 1.6, 3.10.5). 
Didėjančio socialinio ir ekonominio kompleksiškumo sąlygomis bendradarbiavimas, tarpusa- 
vio nuolaidos, įtikinėjimas ir dialogas gali būti racionalesnė ir efektyvesnė strategija nei toji, 
kuri grindžiama interesų konfliktu. Vlietas kaip pavyzdį kelia 1989 m. sukurtą Olandijos Na- 
cionalinės aplinkosaugos planą, kuriame atsispindi tai, kaip „komunikatyvinis“ požiūris į val- 
džios ir verslo santykius padėjo sukurti racionalią „bendradarbiavimo“ schemą priimant spren- 
dimus dėl naftos ir dažų pramonės. 


Pastaba: Apie komunikacinį racionalumą planavime žr. Healey, 1993. 


Komunikacija, valdymas ir organizacijų bendradarbiavimas: ekologinė perspektyva 


Tarporganizacinių santykių studijos paprastai vadovaujasi prielaida, jog viešpatavimo siekis, 
konfliktai ir konkurencija nusako būdus, kuriuos naudodamos organizacijos mėgina maksimi- 
zuoti savo interesus. O Habermaso ir Dryzeko siūloma „komunikacinė“ paradigma pabrėžia, 
jog bendradarbiavimas ir dialogas taip pat gali būti racionali strategija kompleksinių priklau- 
somybių sąlygomis. Bouldingas (1981), Vickersas (1965) ir Morganas (1986) parodo, jog or- 
ganizacijos gali naudotis ne tik konkurencinėmis, bet ir komunikacinėmis ar bendradarbiavi- 
mo strategijomis. 0 

3.10 VIEŠOSIOS POLITIKOS ANALIZĖS KRITIKA 


3.10.1 Racionaliosios analizės ribos 


Modelių bei metodikų, siekiančių patobulinti sprendimų priėmimo procesą, naudojimo re- 
zultatai toli gražu nėra vienareikšmiški. Prigimtinis politikos painumas priešinasi naiviam 
įsitikinimui, jog sprendimų priėmimo procesas gali būti kaip nors „racionalizuotas“. Eg- 
zistuoja visiškai realios ribos tam, ką analitinės pastangos gali duoti realiam sprendimų 
priėmimo procesui. Keletas analitikų (Heineman et al., 1990:62-64) jas apibūdina taip: 

+ grynai informacinė šiuolaikinio politinio proceso perkrova; 

+ analizės naudojimas jau padarytiems sprendimams įtvirtinti bei legitimizuoti, o ne 
alternatyvoms, iš kurių galima būtų „racionaliai“ rinktis, išaiškinti; kitaip sakant, 
sprendimų priėmėjai priima sprendimą ir vėliau ieško įtikinamo analitinio jo pa- 
grindimo; 

+ analizės politizavimo neišvengiamybė; idėja, kad analizė gali būti neutrali, tėra 
mitas; 

+ analitikai nedisponuoja valdžia; jų pozicija politiniame procese yra palyginti sil- 
pna politinių ir biurokratinių interesų atžvilgiu; 

+ analizė gali įtikinamai diagnozuoti problemų priežastis ir siūlyti strateginius spren- 
dimus, tačiau ją gali sužlugdyti nesugebėjimas tuos sprendimus įgyvendinti. 


Darbo su „racionaliais“ modeliais patirtis kėlė abejonių dėl to, ar politikos analizę ap- 
skritai verta konceptualizuoti loginių stadijų, arba etapų, terminais: problemos identifika- 
vimas; tikslų apibrėžimas; alternatyvų svarstymas; sprendimo priėmimas; įgyvendinimas. 
Tiek sprendimų priėmimo procese, tiek paties proceso konceptualizacijoje šio modelio 
ribotumas skatino ieškoti kitokių požiūrių į racionalią politikos analizę. Kai kuriuos jų 
jau aptarėme šioje knygoje, tad prieš svarstydami alternatyvias politikos analizės koncep- 
cijas glaustai reziumuokime. 

Matėme, jog vyraujanti viešosios politikos analizės paradigma iš esmės buvo pozity- 
vistinė ir racionalistinė. Šiai „racionalistinei paradigmai“ priklauso mūsų svarstyti mo- 
deliai, pirmiausia NSA, OT bei sistemų analizė. Taip pat pastebėjome, jog, šioje para- 
digmoje atsiranda vis daugiau nukrypimų nuo „klasikinės“ pozicijos. Apskritai imant ra- 
cionalistai pripažįsta tai, ką Simonas vadina „ribotu racionalumu“. Tačiau pripažindami 
racionalumo ribotumą sprendimų priėmimą jie vis dėlto siekia padaryti „racionalesnį“, 
arba „geresnį“. Šią poziciją reprezentuoja tokie aštuntojo dešimtmečio tekstai: Dye 
(1976); Stokey and Zeckhauser (1978); Ouade (1976). Tačiau tolesnį dešimtmetį šis spren- 
dimų priėmimo racionalizavimo pagrindas vis labiau ėmė aižėti. Užuot analizę trakta- 
vus kaip sprendimų mokslą, keliantį grėsmę „politikai“, pradedama vis labiau pripažin- 
ti, kad racionalios analizės pretenzijos patobulinti „problemų sprendimą“ neturi realaus 
pagrindo. Politikos analizės praktika parodė, jog informacija, faktai, skaičiai bei analiti- 
nės išvados iš tikrųjų tėra politinių argumentų sudedamoji dalis. Analizė nėra nei poli- 


390 VIEŠOJI POLITIKA 


tikos pakaitalas, nei „antipolitinė“ pastanga (Smith, 1972); ji yra veikiau politinio pro- 
ceso papildinys ir tęsinys. Politikos analizė iš tikrųjų yra įtikinėjimo ir argumentacijos, 
o ne neutralios ekspertizės dalykas (Meltsner, 1976; Simon, 1983:97; Hogwood and 
Gunn, 1984:266-76; Putt and Springer, 1989). Majone'as (1989:1) taikliai pastebi: „Kaip 
tai puikiai žino politikai, nors tai dažnai pamiršta socialiniai teoretikai, viešąją politiką 
sudaro kalba. Argumentacija (rašytiniu ar žodiniu pavidalu) užima pagrindinę vietą vi- 
sose politinio proceso stadijose.“ Ši idėja, kad politikos analizė nelaikytina moksliškai 
racionalių įrankių rinkiniu, metė iššūkį ortodoksų tikėjimui NSA, OT ir panašių metodų 
efektyvumu. 

Yra daug koncepcijų, kurios ginčija idėją, jog politikos analizė turi šią pozityvistinę 
sprendimų priėmimo tobulinimo misiją. Jas suskirstysime į penkias kategorijas. (Tačiau 
svarbu pabrėžti, jog kaip ir kitais koncepcijų kategorizavimo atvejais, toks suskirstymas 
nereiškia idėjų ir jų autorių sudėliojimo į atskiras dėžutes: juos gali sieti įvairios priklau- 
somybės bei panašumai.) Tad racionalistinės analizės oponentams priklauso: 

+  kritiniai racionalistai (3.10.2); 

+ politiniai realistai (3.10.3); 

+ juridininkai (3.10.4); 

+ kritiniai teoretikai; 

+ menedžeristai (3.10.6). 


3.10.2 „Kritiniai racionalistai“ 


Kritiniai racionalistai yra tie, kurie pripažįsta racionalistinių koncepcijų kritiką ir siūly- 
dami vidurio kelio modelius mėgina taisyti jų trūkumus. Du pagrindiniai kritinio racio- 
nalizmo atstovai yra Etzionis ir Droras, kurių idėjas jau nagrinėjome aptardami Simoną 
ir Lindblomą. Jie abu atmeta inkrementalizmą ir siūlo alternatyvas tiek racionalistinėms, 
tiek inkrementalistinėms koncepcijoms. Kaip matėme (3.4.4), Etzionio „mišraus skena- 
vimo“ idėja turi būti interpretuojama platesniame jo darbų kontekste. Savo idėjas jis plė- 
tojo daugelyje publikacijų (žr., pvz., Etzioni, 1983, 1988, 1993a, b). Pastaraisiais metais 
jis suartėjo su „komunitarizmu“ (žr. 1993a, b; 1994 ir 1.6). Vis dėlto viešosios politikos 
tyrinėtojui knyga The Active Society (1968) yra bene geriausias jo idėjų įvadas. Etzio- 
nio įsitikinimu, asmenybės transformacija suponuoja „jungtinį pačios bendruomenės trans- 
formavimosi aktą“ (1968:2). Galutinis viešosios politikos tikslas — skatinti kūrimąsi to- 
kios visuomenės, kur žmonės yra aktyvūs savo bendruomenėse ir kur „politinis veiks- 
mas bei intelektinė refleksija turėtų aukštesnį, viešesnį statusą“ (1968:7). To turi būti 
siekiama keliant individo ir visuomenės sąmoningumą, naujai akcentuojant „simboliza- 
vimą“ kaip priešpriešą materialinei gerovei. Aktyvioji visuomenė yra toji, kuri „Save pa- 
žįsta“ ir, naudodamasi šiomis žiniomis, transformuoja asmenį bei viešąją sritį. Sociali- 
niai mokslai bei kitos Žinios atlieka esminį vaidmenį „aktyvios visuomenės“ formavi- 
mosi procese. Tad priešingai nei Lindblomas, jis neatmeta analizės, kaip visuomenės (ir 

asmenybės) tobulinimo priemonės. „Bendruomenės“ akcentavimas jo vėlesniuose darbuo- 
se sietinas su jo tikėjimu žinių veiksmingumu kuriant atviresnį ir „autentiškesnį“ viešo- 
sios politikos procesą (1968:635), kuriame plačiau ir tolygiau būtų paskirstomos žinios 
ir galia. Visuomenė kaip visuma labiau turi būti įtraukta į žinių bei „prielaidų bendruo- 
menės“, kuriomis remiasi sprendimų priėmimas, „tikrinimo“ procesą (plg. Young, 1977, 
ir 3.7.7). (Šiuo požiūriu Etzionio ir Lindblomo teiginiai gana artimi.) Aktyvi visuomenė 
yra toji, kuri dalyvauja analizės procese. Intelektinis elitas, ekspertai ir politikai akty- 
vioje visuomenėje turi sąveikauti su plačiąja visuomene „kolektyvinio realybės testavi- 
mo“ procese (žr. 1968:155—170): 


Visuomenė, turinti laisvę tikrinti savo idėjas ir išmėginti visiškai naujas bendrabūvio formas, negali 
į pasaulį ir save žvelgti vien pro politinėje valdžioje esančio elito prizmę: ji turi būti atvira funda- 
mentaliai kritikai. Tokia savikritiška visuomenė, aktyviai naudojanti žinias, gali būti sukurta tik joje 
įsitvirtinus kritinei funkcijai. 

(Etzioni, 1966: 169—190) 


Etzionio požiūris į kritinę/politinę analizės ir pažinimo funkciją daugeliu požiūrių pri- 
mena kai kurias Lasswello (1951b, 1970a), Lindblomo (1990) ir kai kurių kritinių teore- 
tikų (Žr. toliau) idėjas, tačiau skiriasi tuo, kad ypač pabrėžia „bendruomeninių“ instituci- 
jų ir simbolių svarbą kritiškoje ir aktyvioje visuomenėje. Tad visuomenės „pertvarkymas“ 
(žr. Etzioni, 1983) aprėpia tiek pažintinį, tiek ir moralinį matmenį. 


3.32 diagrama. Etzionio „aktyvioji“ visuomenė 


Politiniai 
sprendimai 


Ekspertų 
Žinios 


Intelektualų 
idėjos 


Socialinis 
sprendimų 
priėmimas 


| Plačioji visuomenė | 


Šaltinis: Pagal Etzioni (1968:187). 

Kitą modifikuotą racionalistinį politikos analizės modelį siūlo Yehezkelis Droras. Po- 
litikos analizė, jo nuomone, turi pripažinti, jog egzistuoja ekstraracionali supratimo sri- 
tis, grindžiama neartikuliuotomis žiniomis ir asmeniniu patyrimu (Dror, 1989:15—16). Jo 
„optimalaus“ politikos formavimo teorijoje analizės tikslas — padėti sprendimų priėmė- 
jams plėsti savo akiratį dorojantis su pasauliu, kuris primena „nestabilų kazino“ (Dror, 
1989:9). Vietoje palyginti paprastų grynai racionalistinio modelio fazių Droras konstruo- 
ja sudėtingą 18 stadijų modelį (Dror, 1989:163—164): 

+  Matapolitikos stadija 

1 vertybių apdorojimas; 
realybės apdorojimas; 
problemų apdorojimas; 
išteklių apžvalga, paieška, telkimas; 
politinių sprendimų sistemos konstravimas, vertinimas, rekonstravimas; 
problemų, vertybių ir išteklių išdėstymas; 
politikos formavimo strategijos nustatymas. 
+ Politikos formavimo stadija 

8 išteklių paskirstymas; 

9 operacinių tikslų, rikiuojamų pagal prioritetų skalę, nustatymas; 

10 kai kurių vertybių prioritetų nustatymas; 

11 alternatyvių politikos krypčių nustatymas, kai kurias išskyrus kaip „geriausias“; 

12 įvairių alternatyvų naudos/kaštų prognozavimas; 

13 alternatyvų naudos/kaštų palyginimas siekiant išsiaiškinti „geriausias“ alterna- 

tyvas; 

14 „geriausių“ alternatyvų naudos ir kaštų išsiaiškinimas, sprendžiant klausimą, ku- 

rią iš jų pasirinkti; 
+ Postpolitikos stadija 

15 polikos vykdymo motyvavimas; 

16 politikos vykdymas; 

17 įgyvendintos politikos vertinimas; 

+ 18 Komunikacija ir grįžtamasis ryšys, siejantis visas stadijas. 


1 O 1 EB UN 


Modelis siekia atsižvelgti į skirtingų vertybių bei pasaulėvaizdžių realybę derindamas 
kertinius racionalistinio modelio elementus (tokius kaip naudos ir sąnaudų skaičiavimas 
ir tikslų bei alternatyvų rikiavimas pagal „objektyvius“ svarbos kriterijus) su „ekstrara- 
cionaliais“ elementais, kurių nepaiso „grynojo racionalumo“ modeliai. Kaip jau minėjo- 
me anksčiau, Droro analizė implikuoja itin technokratinį požiūrį į viešosios politikos moks- 
lų vaidmenį, požiūrį, kuris nesiderina su Lasswello nuostata (žr. 3.10.6). Tačiau galbūt 
tikroji Droro analizės vertė priklauso ne tiek nuo preskripcinių jo modelio implikacijų, 
kiek nuo jo analitinio potencialo. Droro modelis sugestionuoja, jog viešąją politiką suda- 
ro dvi sąveikaujančios „pofazės“. Tad aukščiau išvardytos 18 stadijų turi būti interpre- 
tuojamos kaip ciklas (3.33 diagrama), turintis racionalųjį ir ekstraracionalųjį aspektą (kal- 
bant Vickerso terminais, — aprėpiantis „realybės“ ir „vertinimo“ sprendinius). 

3.33 diagrama. Droro viešosios politikos ciklas 


17 18 Fazės 


Ekstraracionalusis 


komponentas 


10 8 


Šaltinis: Pagal Dror (1989; priedas B) 


3.10.3 „Politiniai realistai“ 


Šiai grupei priklauso tokie autoriai kaip Charlesas Lindblomas, Aaronas Wildavsky ir 
Hogwoodas bei Gunnas, kurie politikos analizę laiko politinio proceso dalimi — politi- 
nės argumentacijos papildiniu, o ne jos pakaitalu. Politiniai realistai analizę suvokia kaip 
veiklą, kuri gali pakelti politinių debatų lygį. Apibendrindami šią poziciją Lindblomas 
ir Woodhouse'as rašo: 


Viešosios politikos kokybė priklauso nuo milžiniško intelektinių ir praktinių sąveikų tinklo, kuriame 
profesionalūs politikos analitikai atlieka tam tikrą vaidmenį. Trumpalaikėje perspektyvoje valdžios 
veiksmams nedaro lemiamos įtakos tų, kurie profesionaliai užsiima viešosios politikos studijomis, 
analizė. jų knygos, straipsniai ar pasisakymai. Labai dažnai geros atidžių tyrimų idėjos ignoruoja- 
mos. iškraipomos ir kitokiais būdais padaromos neveiksmingos ... Iš principo tie, kurie užsiima vie- 
šosios politikos analize. gali padėti pašalinti tuos politinio proceso aspektus, kurie trukdo politikai 
tapti išmintingesne. Jie gali padėti išplėsti svarstomų problemų ratą, pagilinti politinius debatus dėl 
problemų, sprendimo galimybių, alternatyvių politinių strategijų. 

(Lindblom and Woodhouse, 1993:137) 


Atmesdamas idėją, kad analizė turi racionalizuoti sprendimų priėmimo procesą, Lind- 
blomas argumentuoja, jog, jos tikslas yra ne tiek racionalizavimas, kiek mėginimas padi- 
dinti visuomenių pajėgumą dorotis su netikrumu ir mokytis iš patirties (Lindblom and 
Cohen, 1979; Lindblom and Woodhouse, 1993). Lindblomo nuomone, tai reiškia, jog 
sprendimų kokybės gerėjimą lemia ne elitui teikiama analizė, o atviresnis politikos for- 
mavimo procesas, kur sprendimams daro įtaką platesnis idėjų, interesų, analizės bei socia- 
linės patirties veiksnių derinys (žr. 4.6.4). 

+ Savivaldi visuomenė 


Savo knygoje Inguiry and Change (1990) Lindblomas dėsto preskriptyvinį savivaldžios visuome- 
nės modelį, kaip alternatyvą „moksliškai valdomos“ visuomenės idėjai, kuria remiasi „vadovėli- 
nis“ požiūris į politikos analizę. Jis teigia, jog savivaldi visuomenė nuo „moksliškai valdomos“ 
skiriasi šiais požymiais: 
e Visos žinios laikomos negalutinėmis. 
e Socialinis mokslas yra įprastojo pažinimo paspirtis, o ne jo pakaitalas. 
e Kai kurios problemos socialiniam mokslui yra neįveikiamos. Mokymosi procese turi daly- 
vauti eiliniai piliečiai. 
e Jausmai turi būti pripažinti kaip svarbus veiksnys, darantis įtaką problemų apibrėžimui. 
+ Nėra teisingų sprendimų, yra tik „gerai išmėginti“ sprendimai. 
+ Sprendimų paieška vyksta žingsnis po žingsnio, einama bandymų ir klaidų keliu. 
+ Mokymasis reikalauja grįžtamojo ryšio signalų iš piliečių, pareigūnų, socialinių teoretikų 
ir kitų patirties. 
+» Politiniame procese turi būti siaurinamas elitų vaidmuo. 
+ Problemos neturi būti traktuojamos kaip socialinės „kontrolės“ problemos. 
+ Demokratija ir piliečių dalyvavimas yra esminė sprendimų priėmimo tobulinimo sąlyga. 
+ Savivaldi visuomenė, užuot perleidusi savo problemas „sprendėjams“, turi išlaikyti tam 
tikras savo problemų sprendimo galias. 
e Sprendimai yra ribojami laiko ir erdvės — nėra universalių sprendimų. 
+ Savivaldi visuomenė kliaunasi ne vien protu ir nesiremia bendrais dėsniais ar „holistinė- 
mis“ teorijomis. 


Analizės vaidmuo šiame modelyje radikaliai skiriasi nuo Bacono idėjos apie tai, kad žinios 
didina mūsų galią, tačiau jis atitinka Švietimo tikėjimą tyrimų svarba tikrinant ir kvestionuojant 
įsitvirtinusius įsitikinimus. Tad politikos analizė šiame naujame šauniame pasaulyje siekia pla- 
čiau atverti vartus komunikacijai: 

e reikalaudama, kad politinės darbotvarkės formavimo procese būtų atsižvelgta į platesnį 

idėjų spektrą; 

e gilindama politinių debatų pobūdį; 

e užimdama apgalvotą šališką, o ne tariamai „neutralią“ poziciją sprendimų atžvilgiu; 

e kurdama lanksčius modelius, padedančius dorotis su netikrumu; 

«e skatindama mokymąsi iš patyrimo; 

e spartindama mokymosi procesą; 


e tobulindama paprastų žmonių, o ne vien valdančiojo elito, mąstyseną. 


Kitas žymus politinis realistas yra Aaronas Wildavsky, kuris, kaip ir Lindblomas, iš 
pradžių užėmė radikaliai pliuralistinę ir skeptišką nuostatą PPBS ir kitokių racionalių 
modelių atžvilgiu (žr., pvz., Wildavsky, 1969, 1971, 1975; Heclo and Wildavsky, 1974). 
Tačiau vėliau, veikiamas aštuntojo dešimtmečio peripetijų, jis pripažino politikos ana- 
lizės reikalingumą ieškant pusiausvyros tarp planavimo ir rinkos. Vėlgi, kaip ir Lind- 

blomo atveju, Wildavsky į analizę žvelgia veikiau kaip į politikos papildinį, o ne kaip 
į jos pakaitalą (žr. Wildavsky, 1979, 1980). Tad politikos analizė veikiau yra menas arba 
amatas, nei mokslas. Analizėje pasitelkiama „vaizduotė“ ir atliekami „mintiniai ekspe- 
rimentai“: 


Žodžiu, politikos analizė — tai išsprendžiamų problemų paieška. Bet kuri viešosios politikos pastan- 
ga susiduria su tikslų ir išteklių, plano ir politikos, dogmatizmo ir skepticizmo priešprieša. Kad iš- 
spręstume problemas, bent laikinai reikia šias priešpriešas sutaikyti. 

(Wildavsky, 1979:17) 


Tad pliuralistinėje visuomenėje politikos analizės paskirtis: 


susieti išteklius su tikslais — socialines sąveikas balansuojant su intelektiniu vyksmu taip, kad išryš- 
kėtų skiriamoji skepticizmo ir dogmatizmo linija. 
(Wildavskv, 1979:19) 


Kaip ir Wildavsky (1979, 1980), Hogwoodas ir Gunnas (1984) analizę traktuoja kaip 
politikos papildinį, kuris leidžia pakelti problemų ir alternatyvių sprendimų svarstymo ko- 
kybę. Savo modelyje jie postuluoja įvairialypius politikos agentus, naudojančius politi- 
kos analizę kaip argumentą. Jie atsiriboja nuo „sterilių“, „racionalistiškai sisteminių“, in- 
krementalistinių stereotipų ir užima pragmatišką poziciją, kuri pripažįsta, jog: 


kai kurioms problemoms visada reikia labai politizuotos. pliuralistinės, derybinės ir inkrementalisti- 
nės traktuotės. Tačiau kai kurioms kitoms problemoms ... reikia kur kas planingesnio analitinio spren- 
dimo ... Nėra vienintelio „geriausio“ sprendimų priėmimo būdo, kaip nėra universalaus „geros orga- 
nizacijos“ kriterijaus. Diagnostiniai įgūdžiai, kurių čia reikia, yra tiek sugebėjimas suvokti politiškai 
jautrių temų plonybes, tiek techniniai planavimo bei analizės įgūdžiai. 

(Hogwood and Gunn, 1984:62) 


3.10.4 Juridinis modelis 


Juridinį modelį (forensics) aptarėme anksčiau, skirsnyje apie „argumentacinį“ politikos 
analizės posūkį (2.7.3). Pažymėjome, jog formuojant politinę darbotvarkę argumentaci- 
nės koncepcijos savo dėmesį telkia į politinio diskurso retorinę bei įtaigos galią. Juridi- 
nės politikos analizės koncepcijos iš esmės skiriasi nuo vyraujančios paradigmos su jos 
racionaliomis metodikomis. Šių koncepcijų atstovai politikos analizę traktuoja pagal ana- 
logiją su teisminio tyrimo („juridiniais“) metodais. Tokia analizė į politikos argumentus 
žvelgia veikiau jų įtikinamumo, o ne kvazimokslinio įrodymo ar racionalios „tiesos“ po- 
žiūriu. Politikos analitikas labiau panašus į teisėją, atliekantį liudytojų apklausą, negu į 
mokslininką, atliekantį eksperimentą arba darantį skaičiavimus. Anot vieno žinomiausių 
šios srovės autorių, Martino Reino, politikos analizė „seka pasakas“: 

Politinis konsultavimas ir socialinių programų konstravimas primena pasakų pasakojimą. Tarsi pasa- 
kėčiose ar pasakose analogijos priemonėmis siekiama realybę suprojektuoti pagal archetipinius siu- 
žetus. Kitaip sakant, teikiama įvykių interpretacija, turinti normatyvinių implikacijų veiksmui ... 
(Rein, 1976:266) 


Tokios analizės rezultatai negali būti vertinami kaip teisingi ar klaidingi, veikiau turi 
būti aiškinamasi, ar jos „pasakojimai“ įtikinami ir kuris iš jų įtikinamiausias. Tiesos ar 
įrodymo klausimai, kuriuos pateikia racionalistinė analizė, čia apskritai nekeliami. Kai 
kurie pasakojimai labiau įtikinami arba teikia geresnių įžvalgų į problemų bei sprendimų 
esmę. Pasak Reino, nėra kitų būdų spręsti alternatyvių pasaulėvaizdžių, arba paradigmų, 
nesutarimus. Politikos analizės užduotį jis nusako taip: 


Jos užduotis — sprendimų priėmimo procesui ir socialinei praktikai teikti liudijimus ir jų interpreta- 
ciją. Tai reiškia, jog ne tik išsiaiškinami alternatyvių veiksmų padariniai. bet ir pateikiama mūsų veiklos 
visuomenėje interpretacija: ką ir kodėl darome, ką galėtume daryti kitaip, jeigu mūsų netenkina esa- 
moji padėtis. Mąstymo būdas, kuriuo vadovaujamės politikos analizėje, reikalauja atsižvelgti į teori- 
jų, faktų ir vertybių sąveiką. Šios dvasinio gyvenimo srities analizė ypatinga tuo, kad mąstymas apie 
politiką labiau nei kitose srityse yra susijęs su veiksmu ir pats sudaro neatsiejamą politikos dalį. Kai 
mąstome apie tai, ką darome arba apie tai, ką turėtume daryti (politikos analizė), mūsų išeities taš- 
kas yra jau vykdoma politika. Tad mūsų mąstymas yra konkreti praktinės patirties išraiška. 

(Rein, 1983:63) 


Šioje faktų, teorijų ir vertybių pynėje „pasakos“, kurias politikos analitikai seka spren- 
dimų priėmėjams, negali būti patikrintos pagal kokius nors objektyvius kriterijus. Jokia 
mokslinė procedūra ar racionali metodika nėra pajėgi išardyti šio faktų, teorijų ir verty- 
bių rezginio. Tad analizės objektas yra šios paradigmos, kurių rėmuose priimami politi- 
kos sprendimai, ir jų įtikinimamumo laipsnis. Nors Reinas pripažįsta, jog reikia vengti 
beviltiško pliuralizmo, kur niekas negali būti nei patvirtinta, nei paneigta, neaišku, ar jo 
paties koncepcija išvengia tokio likimo (ar net blogiau, — to beviltiško reliatyvizmo, kur 
visos koncepcijos lygios). Tai turėdami galvoje galime pažvelgti į kitus „juridinės“ mo- 
kyklos atstovus, kurie laikosi formalesnio, arba logiškesnio, požiūrio į tai, kaip konstruo- 
jami politiniai argumentai. 

Pavyzdžiui, Parisas ir Reynoldsas (1983) teigia, jog politiniai argumentai iš esmės yra 
ideologiniai konstruktai, tačiau jie pretenduoja į racionalumą ta prasme, kad siekia nuo- 
seklumo (savo „pasakos“ loginio neprieštaringumo, vertybių ir veiksmų darnos), atitiki- 
mo tikrovę (pasakos suderinamumo su empiriniais duomenimis) ir pritaikomumo (jos siū- 
lymų įgyvendinamumo). Šis modelis, palyginti su Reino nebendramačių pasakojimų 
įtikinamumo idėja, teikia kiek aiškesnę politinių argumentų tikrinimo ir jų atrankos poli- 
tiniame procese procedūrą, tačiau ir jį slegia reliatyvistinė tezė, jog nėra objektyvaus ide- 
ologijų pasirinkimo kriterijaus. Reino, Pariso ir Reynoldso nuomone (žr. taip pat Ander- 
son, 1988), politikos analizė — tai iš esmės pastanga išaiškinti skirtingų paradigmų vedi- 
nius bei padarinius sprendimų priėmėjams ir plačiajai visuomenei. 

Dar kiti „juridinės“ stovyklos atstovai atsiriboja nuo Reino et a/. pozicijos ta pras- 
me, kad siūlo tam tikrus tiesos nustatymo kriterijus. Jų požiūriu, politikos analizė nau- 
dojasi taisyklėmis, kurios gali padėti nustatyti politinių argumentų vertę. Žymus šio me- 
todo atstovas yra Williamas Dunnas, kuris pabrėžia, jog politikos argumentams galima 
pritaikyti aiškius patikrinamumo testus, kurie leidžia prieiti sprendimų, grindžiamų kaž- 
kuo daugiau, nei tik pasaulio, kur visi pasakojimai lygūs, subjektyvizmu ir reliatyviz- 
mu. Pasak Dunno, ne visi argumentai lygūs: kai kurie yra logiškesni ir teisingesni už 
kitus. Jis atmeta eksperimentalizmo, lokalinės socialinės inžinerijos idėjas, taip pat 
mokslinio aiškinimo modelį ir teigia, jog patikimesnį pagrindą politikos analizei teikia 
jurisprudencija: 


Juridinė metafora ... atkreipia mūsų dėmesį į tai, kad argumentacija yra racionalaus advokatavimo 
procesas, kuriam vykstant paliestos pusės kelia konkuruojančias žinių rekonstrukcijas. Šis konku- 
rencinis Žinių rekonstravimo procesas, kitaip nei konkurencinis eksperimentavimas, teikia pagrindo 
pragmatiškesnei ir labiau dialektinei tiesos sampratai, kur socialinis diskursas atlieka refleksyvų ir 
kritinį vaidmenį kuriant naujas žinias. Pažinimas nebėra grindžiamas dedukciniu tikrumu ar empiri- 
nių faktų atitikimu, jis veikiau grindžiamas pažintinių pretenzijų. keliamų socialinio proceso eigoje, 
santykinio adekvatumo kriterijais. 

(Dunn, 1993:264) 


Dunno darbams šioje srityje daugiausia įtakos padarė Stepheno Toulmino (1958) idė- 
jos apie „racionalaus įtikinėjimo“ vaidmenį tiek pažintiniame, tiek „kasdieninės kalbos“ 
kontekste. Dunno įsitikinimu (1993:265), Toulmino „transakcinis“ modelis teikia: 

+ vaizdinę priemonę, kuria galima pasinaudoti klasifikuojant analitikų ir sprendimų 

priėmėjų argumentus; 

+ kritinį ideologijų analizės metodą; 

+ modelį, kurį plėtojant galima sudaryti standartų, taisyklių bei testų tipologiją; ja 

naudojantis galima vertinti idėjų pretenzijų į tiesą ir naudingumą pagrįstumą. 


Kartu su kitais „juridiniais“ analitikais (Fischer, 1980; Hambrick, 1974; Macrae, 1976, 
1993) Dunnas pateikė gausybę tipologijų, kurios, jo įsitikinimu, gali būti naudojamos tik- 
rinant tezes bei argumentus, t. y. „atskleidžiant neartikuliuotas normas ir neišanalizuotas 
prielaidas, kurios formuoja ir dažnai deformuoja žinių įgijimo ir taikymo procesą“ (Fis- 
cher and Forrester (eds), 1993:14). Kalbant glaustai, bet kuriam viešosios politikos argu- 
mentui iškeliama daugybė klausimų, leidžiančių išsiaiškinti jo struktūrą. Šie klausimai su- 
daro šešis pagrindinius blokus (žr. 3.34 diagramą): 

+ duomenys; 

+ tezė; 

+ pagrindimas; 

+ patvirtinimas; 

+ atkirtis; 

+ išlyga. 

3.34 diagrama. Dunno juridinis modelis 


+ Duomenys: prielaidos arba informacija 1 e Tezė: politinės priemonės siūlymas 


Vadinasi 
+ Išlyga: tezei priskiriamas modalumas (t.y. „paprastai“, 
„galbūt“, „tikėtina“, „jeigu neįvyks ko nors nenumatyta“, 
„kitoms sąlygoms nepakitus“ ...) 


Kadangi 
+ Pagrindimas: naudojimosi duomenimis pagrindimas 
(pvz., nurodant gamtos dėsnį, įstatymą, statutą ...) 


Nes 
+» Patvirtinimas: pagrindo patvirtinimas iškilus abejonei 
(pvz., patvirtinant, jog į įstatymą buvo atsižvelgta) 


Nebent 
e Atkirtis: nurodoma sąlyga, kuriai esant tezė būtų 
ginčytina arba pagrindimas nepriimtinas 


Šaltinis: Pagal Dunn (1993:264) 


Pasak Dunno, šio tipo modelis teikia procedūrą, kurią taikant galima tikrinti viešo- 
sios politikos argumentų struktūrą, jų pagrindimo būdą, aktualumą ir adekvatumą. Nau- 
dodamasis teismine praktika kaip politikos analizės modeliu Dunnas teikia radikalią al- 
ternatyvą „racionalioms“ ir „mokslinėms“ koncepcijoms. Suvokę analizę kaip procesą, kur 
operuojama „transakcinėmis“, sandorių žiniomis, savo dėmesį galime sutelkti ne tiek į 
„įrodymo“ problemą, kiek į tai, ar argumentai atlaiko „teisminę“ apklausą. Skirtingai nuo 
reliatyvizmo, kurį implikuoja Reino modelis, Dunno koncepcijoje postuluojama, jog spren- 
dimų priėmimas gali būti grindžiamas tam tikrais teorinių ir praktinių viešosios politikos 
tezių vertinimo standartais. Vis dėlto ji yra labai techninė ir tam tikra prasme vieno tipo 
ekspertą (racionalių metodikų žinovą) ji tik pakeičia kito tipo ekspertu (socialiniu teore- 
tiku, išmanančiu socialinių mokslų filosofiją). Čia vėl galima priminti Lindblomo argu- 
mentą. Ar šios rūšies analizė galėtų turėti kokios nors įtakos realiam sprendimų priėmi- 
mo procesui? Tai problema, turinti gilias istorines šaknis: prieš porą tūkstančių metų Pla- 
tonas siekė sukurti valdymo sistemą, kur filosofai būtų karaliai. Ar politikos analizė turi 
būti kažkas daugiau, nei tik ekspertų galia? Teigiamai į šį klausimą atsako tie, kurie va- 
dovaujasi „kritine teorija“. 


Trečioji dalis. SPRENDIMŲ PRIĖMIMO ANALIZĖ 399 


3.10.5 „Kritiniai teoretikai“ 


Politikos analizę jie suvokia kaip veiklą, kuriai svarbu radikalūs socialiniai pokyčiai di- 
desnės lygybės link, nes esą tik tada sprendimų priėmimas gali būti tobulesnis. Užuot 
ieškojusi priemonių, kurios sprendimų priėmėjams leistų geriau naudotis informacija bei 
žiniomis, kritinė analizė mus ragina patį sprendimų priėmimo procesą padaryti fundamen- 
taliai atviresnį — daugiau galių suteikti piliečiams. Pagrindinę šios analizės nuostatą — kri- 
tiškesnio koncepcijų bei argumentų vertinimo būtinybę — svarsto Dunnas ir Reinas. Jei- 
gu, kaip teigia Dunnas, žinios yra „tezės“, dėl kurių „deramasi“, tai iš čia išplaukia, jog 
argumentai bei prielaidos, turinčios įtakos sprendimų priėmimo procesui, turi būti atvi- 
ros visapusiškai kritikai iš kuo įvairesnių pozicijų. Dunnas, pavyzdžiui, pabrėžia, jog, „tran- 
sakcinis modelis gali didinti individo ir kolektyvo mokslumo galias ir taip prisidėti prie 
emancipacinių reformų“ (Dunn, 1993:284). Problema, kurios sprendimą kritinė politikos 
analizė laiko sprendimų priėmimo proceso tobulinimo galimybės sąlyga, —- kaip pasiekti 
šią emancipaciją? 

Panagrinėsime porą modelių, „integracinį“ ir „Komunikacinį“ (Dryzek, 1987), kurie 
parodo, kokiomis sąvokomis operuojama kritinėje politikos analizėje. Integracinį modelį 
iliustruoja Haroldo Lasswello „sprendimų seminarų“ idėja, komunikacinį — Johno Dry- 
zeko idėjos. 

Vienas svarbiausių Haroldo Lasswello rūpesčių buvo sprendimų priėmimo deforma- 
cijos problema. Viešosios politikos mokslai, jo įsitikinimu, gali padėti sukurti deformaci- 
jai atsparesnį sprendimų priėmimo procesą. Sprendimų seminarų idėja buvo keliama kaip 
tam tikra kontekstinių ir sąvokinių sprendimų priėmimo „žemėlapių“ sudarymo metodi- 
ka. Šią metodiką jis siejo su Freudo idėjomis grindžiamais „smegenų šturmo“ metodais 
(žr. Osborn, 1957 ir 3.8.7); su scenaristiniais teisės ir politikos mokslo modeliais; su ma- 
žos grupės terapija, kurią naudojo Carlas Rogersas, Kurtas Lewinas ir kiti; su RAND 
korporacijos strateginiais lošimais (Goldhamer and Speier, 1959) ir su simuliaciniais in- 
žineriniais modeliais. Tokių metodikų tikslas — sukurti situacijas, kur „atlaidi socialinė 
aplinka“ (Lasswell, 1960:214) galėtų sudaryti sąlygas kūrybiniam mąstymui ir atvirai ko- 
munikacijai. Sprendimų seminarą Lasswellas įsivaizdavo kaip būdą suburti tam tikrą in- 
teresų ir žinių bendruomenę “kolektyviniam socialiniam vyksmui“ (Lasswell, 1960:215), 
kuriame „niekam nesuteikiama paskutiniojo žodžio teisė, nes paskutinį žodį taria ateities 
įvykių raida“ (Lasswell, 1960:217). 


+ Lasswello sprendimų seminarų idėja 


Šiuo metodu siekiama sprendimų priėmėjams padėti susikurti įrankių, kad galėtų dorotis su su- 
dėtingomis problemomis, ir, tai bene svarbiausia, sudaryti sąlygas asmeniniam visų dalyvių to- 
bulėjimui bei lavinimuisi. Šią sprendimų seminarų idėją dėsto Lasswellas (1960) ir A Pre-view of 
Policy Sciences (1971). Jos taikymo pavyzdžių teikia Slonaker (1978), Cunningham (1981), Bo- 
land and Muth (1984), Brewer (1985), Ershkowitz (1981) ir Gorrell et al. (1993). 

Reikalavimai sprendimų seminarams 


e Nedidelis narių branduolys (16-25 Žmonės). 

+ Naudojantis žmonių atranka pritraukiama kuo įvairesnių akademinių, profesinių, kultūri- 
nių, etninių bei socialinių sluoksnių, asmenybės tipų atstovų. 

e Nariai įsipareigoja tęsti seminarą. 

+ Rengiami reguliarūs (trijų valandų) susitikimai (pvz., kasdien, kas savaitę, kas dvi savai- 
tės). 

+ Naudojantis Lasswello modeliais (žr. žemiau) disciplinuotai laikomasi programos. 

e Seminaro „moderatorius“, išmanantis Lasswello metodus ir, konsultuodamasis su kitais, su- 
darinėja seminaro darbotvarkę. 

e Seminarui skiriama atskira patalpa, kurioje galėtų būti saugomi ir eksponuojami ištekliai 
(„socialinis planetariumas“). 

e Visi renginiai protokoluojami. 

+ Ankstesnių susitikimų protokolais remiamasi sudarant būsimų susitikimų darbotvarkę. 

e Siekiama sudaryti problemų ir emocijų/vertybių „kognityvinį žemėlapį“. 

e Būtinos audiovizualinės priemonės bei „duomenų sintezatoriai“. 

e | seminarus kviečiami ekspertai su savo pranešimais. 

+ Nėra apribojimų nei pranešimų formai, nei jų šaltiniams. 

e Pirmenybė teikiama grupės narių parengtai medžiagai. 

e Atvirai ir sąžiningai atskleidžiami pranešimų šaltiniai bei duomenys. 

+ Pranešimai nagrinėjami kritiškai. 

e Kreipiamas dėmesys į nagrinėjamų dalykų sąsajas. 

e Skatinamas kūrybiškumas naudojant 
— laisvas minčių asociacijas („smegenų šturmas“); 
-— fantaziją; 
— individualią meditaciją; 
— simuliaciją. 

e Įvertinamos praeityje darytos prognozės. 

«e Atsižvelgiama į psichologinius individualaus ir grupinio elgesio aspektus (ego savisauga). 


Lasswello modeliai/įrankiai sprendimų seminarams 


Pagrindiniai tekstai: Lasswell (1936, 1956, 1970, 1971). 
Lasswellas siūlo modelį, kurį sudaro 27 sąvokos, suskirstytos į keturias idėjų grupes. Semina- 
ruose analizuojant problemas turi būti naudojamasi šiomis idėjomis. 


Intelektiniai uždaviniai 
Sprendimų seminaro dėmesys, siekiant atrasti problemos sprendimo strategiją, sutelkiamas į 
penkis uždavinius: 


e tikslo išsiaiškinimą; 

tendencijos apibūdinimą; 

sąlygų analizę; 

raidos prognozę; 

alternatyvų paiešką, įvertinimą ir atsirinkimą. 


Sprendimų priėmimo proceso modelis 


Sprendimų priėmimo procesas skaidomas į septynias fazes: 


informacijos; 
propagavimo; 
įtikinėjimo; 
įsakymo; 
taikymo; 
baigmės; 


įvertinimo. 


Analizės dėmesys turi būti telkiamas į: priklausančius informacijos elitui; įtraukiančius į dar- 


botvarkę klausimus; nustatančius politiką; ją įgyvendinančius ir įtvirtinančius; ją įvertinančius; 


turinčius galią ją nutraukti. Analizei rūpi ir tai, kokias vertybes jie išpažįsta; kaip ir kokiomis 


sąlygomis jas realizuoja. Septynios fazės aprėpia kur kas daugiau dalykų, nei tik racionalią seką. 


Socialinio proceso modelis 


„Socialinio proceso“ modelio paskirtis — išsiaiškinti, kaip sprendimų priėmimo proceso daly- 


viai (suinteresuotos pusės) mėgina, veikdami per institucijas, realizuoti savo vertybes: 


Dalyviai: Kurie individai (kurios grupės) yra susiję su tam tikra problema? Kas yra oficia- 
lūs ir neoficialūs „vertybių formuotojai bei reiškėjai“? 

Perspektyvos: Kokie yra dalyvių vertybiniai reikalavimai, lūkesčiai, priklausomybės, ko- 
kiais mitais jie vadovaujasi? 

Situacijos: Dalyvių organizacijos pobūdis ir jų lokalizacija. 

Pamatinės vertybės: Kokiais pozityviais/negatyviais ištekliais (sugebėjimais, idėjomis, ver- 
tybėmis) disponuoja dalyviai (apie vertybes žr. toliau)? 

Strategijos: Kokios labiausiai tikėtinos jų veiksmų strategijos (pvz., prievarta, įtikinėjimas)? 
Rezultatai: Kokių rezultatų siekia dalyviai? 

Padariniai: Kokia yra reali dalyvavimo politikoje vertė ir kokie yra jo instituciniai pada- 


riniai? 


Vertybių ir institucijų kategorijos 


Pasak Lasswello, kad galėtų realizuoti savo vertybes, žmonės mėgina pasinaudoti institu- 


cijomis, kurių priemonėmis tam tikrų vertybių realizavimui galima pritraukti reikiamų išteklių. 


Tad sprendimų seminare bet kurios problemos vertybinio-institucinio konteksto analizė turi es- 


minės reikšmės. Lasswellas siūlo šešiamatę vertybių ir atitinkamų institucijų klasifikaciją. Ko- 


kios vertybės ir kokios institucijos sietinos su problemomis/sprendimais (rinka, biurokratija, ben- 


druomenė)? 

e Galia: valdžia, įstatymas, politinės partijos; 

+ Švietimas: kalba, žiniasklaida, mokslo ir švietimo institucijos; 
e Turtas: ūkiai, gamyklos, bankai; 

+ Gerovė: sveikatos apsaugos ir rekreacijos institucijos; 

+ Įgūdžiai: profesinės, techninės, meno mokyklos; 

e Simpatija: šeima, bičiulių ratas; 

e Pagarba: socialinės klasės ir kastos; 

e Dora: etinės ir religinės bendruomenės. 


3.35 diagrama. Sprendimų seminaras: kontekstinės projekcijos 


Intelektinių —————Ą Sprendimų 


uždavinių priėmimo proceso 

projekcija projekcija 
Problema 

Socialinio Vertybių ir 

proceso P" institucijų 

projekcija projekcija 


Kiekviena seminare svarstoma problema turi būti nagrinėjama naudojantis keturiais sąvoki- 
nių įrankių rinkiniais (juos vaizduoja 3.35 diagrama). 
Vienoje šių modelių praktinio taikymo apžvalgoje autorius daro išvadą: 


Lasswello minties genialumas yra tai, kad jis numatė ir pasirengė spręsti jau turimų Žinių ge- 
riausio panaudojimo problemą. Jo indėlis sprendžiant šią problemą svarbus dalykiniu, proce- 
dūriniu ir struktūriniu požiūriu. Jo siūlomos procedūros yra apolitinės, tačiau jos gali būti im- 
pulsas efektyviam politinių sistemų funkcionavimui. Jo pagarbą žinioms liudija reikalavimas, 
kad tyrimai ir ekspertizė būtų nuolatiniai žmogiškosios patirties palydovai. 

(Cunningham, 1981:40) 


Dryzekas (1987) „sprendimų seminarą“ apibūdina kaip „integracinį“ modelį, kuris 


turi atitikmenų kai kuriose šiuolaikinėse viešojo ir privataus sektoriaus organizacijose, kur mė- 
ginama dorotis su problemų kompleksiškumu - kuriamos ir puoselėjamos kolegialios grupės, 
paprastai izoliuotos nuo biurokratinio branduolio. [Tokios grupės] ... gali atskleisti bet kurios 
atskiros perspektyvos ribotumą, kurį tik įtvirtina jos integravimas į didesnes struktūras ... Ta- 
čiau kyla įtarimas, jog ši integracija neatliks savo paskirties, jeigu bus siejama su tokia spren- 
dimų struktūra, kur privilegijuota grupė (kad ir labiausiai intelektuali, plačiausių pažiūrų ir 
mažiausiai saistoma disciplinių ar organizacinių priklausomybių) manipuliuos politine siste- 
ma arba patarinės jos manipuliatoriams (p. 431). 6 

Lasswellas įsivaizdavo, kad sprendimų seminarų modelis per „socialinius planetariu- 
mus“ bus paskleistas į visus sprendimų priėmimo procesus bendruomenėje (žr. Lasswell, 
1959 ir 4.4.8). 

Kritinę politikos analizės koncepciją vėliau plėtojo Johnas Dryzekas (žr. taip pat 1.5, 
2.8.2, 4.5.4). Daugelyje savo publikacijų jis pasisako už tokią politikos analizę, kuri ska- 
tintų „atvirą komunikaciją ir neribojamą dalyvavimą“ (žr. Dryzek, 1987, 1989, 1990, 
1993). Čia panagrinėsime jo 1987 m. straipsnį, nes jame pateikiama puiki viešosios po- 
litikos analizės apžvalga ir aiškus „komunikacinės“ koncepcijos išdėstymas. 

Pasak Dryzeko, galima išskirti tris pagrindines instrumentinio racionalumo atmainas, 
teikiamas kaip kompleksinių problemų sprendimo būdus: 

+ Analitinis disagregavimas: Čia naudojami tokie metodai, kaip NSA, ir sprendimų 
analizė bei kiti analitiniai instrumentai, kuriuos aptarėme anksčiau ir kuriais sie- 
kiama „išskaidyti“ arba „dekomponuoti“ sudėtingą reiškinį (Simon, 1981:209-213) 
ir taip palengvinti sprendimų priėmimą. 

+ Sisteminis modeliavimas: Šios koncepcijos mėgina kurti problemos sąveikų mo- 
delį, arba simuliaciją. Kaip matėme anksčiau, modeliavimas atlieka pagrindinį vaid- 
menį ekonominėse teorijose, OT bei sistemų analizėje. 

+ Integracinės koncepcijos: Lasswello sprendimų seminaras bene geriausiai iliustruoja 
integracines koncepcijas, kurios problemai spręsti pasitelkia skirtingus skirtingų dis- 
ciplinų Žmones ir žinias (žr. taip pat Mason, 1969; George, 1980; Brewer, 1975). 


Dryzekas teigia, jog šioms instrumentinio racionalumo formoms egzistuoja dvi pagrin- 
dinės alternatyvos: politinis (Lindblom, 1959; Wildavsky, 1966) ir rinkos racionalumas 
(Hayek, 1978). Žinoma, pastaruoju metu būtent rinkos racionalumas keliamas kaip svar- 
biausia alternatyva „racionaliai analizei“. Tačiau Dryzeko įsitikinimu, yra dar ir trečia al- 
ternatyva — „komunikacinis racionalumas“, kurio filosofinės ištakos siejamos su Arendto 
(1958), Gadamerio (1975) ir Habermaso (1984) vardais. „Komunikacinio“ racionalumo 
koncepcijas apibūdina jų bendras siekis 


atgaivinti autentišką viešąjį diskursą, griaunamą šimtmečius trunkančio instrumentinio racionalizmo, 
kurio išraiška yra hierarchija, administravimas ir technokratija. 
(Dryzek, 1987:433) 


Komunikacinį racionalumą Dryzekas apibrėžia kaip tokią socialinės sąveikos formą, kur 


panaikinti vyravimo santykiai. strateginės elgsenos stereotipai ir (savi)japgaulės mechanizmai. Be to, visi 
agentai pajėgūs kelti ir kritiškai vertinti argumentus (t. y. yra komunikatyviai kompetentingi). Nėra jo- 
kių apribojimų šių kompetentingų agentų dalyvavimui viešajame diskurse. Tokiomis sąlygomis vieninte- 
lis išliekantis autoritetas yra geras argumentas, grindžiamas patikimais empiriniais duomenimis, teikian- 
tis įtikinamą paaiškinimą ir, kas ne mažiau svarbu, suponuojantis pagrįstus normatyvinius sprendinius. 
(Dryzek, 1987:424) 


(Žr. taip pat 2.7.3: „argumentacinis posūkis“.) 

Dryzeko įsitikinimu (1987:437—438), komunikacinis modelis nėra toks utopinis, kaip 
gali pasirodyti iš pirmo žvilgsnio. Jo nuomone, komunikacinio racionalumo „apraiškų“ 
galima aptikti labai įvairiose politikos bei tarptautinių santykių srityse („tarpininkavimas 
civiliniuose, darbo santykių, ekologiniuose ginčuose; derybos dėl reglamentacijos; viešo- 
sios politikos dialogas; principinės derybos; tarptautinių konfliktų sprendimui skirtos kon- 
ferencijos“). Iš aplinkosaugos politikos Dryzekas pateikia pavyzdį, iliustruojantį tam tik- 
rus „komunikacinio“ požiūrio bruožus (žr. Bcow and Wheeler, 1984), tačiau kartu jis daro 
išvadą, jog Žmonės tik tada įsitraukia į tokią „racionalizuotą sąveiką“, kai tam turi pa- 
kankamai motyvų: 


Vienas motyvas gali būti mėginimas įveikti pato padėtį kitose sprendimų priėmimo arenose, pavyz- 
džiui, teismuose. Kitas — nuoširdus noras pagerinti ginčo pusių tarpusavio supratimą. Trečias moty- 
vas gali būti grynai savanaudiškas: dalyvaujant galima išlošti daugiau nei nedalyvaujant. Tikėtina, 
jog būtent šitoks išskaičiavimas vyraus pasaulyje, kur pirmiausia vadovaujamasi strateginiais savo 
naudos sumetimais ... Tai paaiškina, kodėl reikalinga trečioji pusė — ji dalyviams padeda lengviau 
pereiti prie naujos kokybės santykių. Vienas iš sėkmingo dialogo požymių yra šios (trečiosios) pu- 
sės vaidmens mažėjimas. 

(Dryzek, 1987:440) 


Anot Dryzeko, pasaulis tampa vis sudėtingesnis, todėl komunikacinis racionalumas bus 
vis patrauklesnis kaip praktinis metodas, papildantis instrumentinę analizę, skirtą „paly- 
ginti paprastoms problemoms“ (Dryzek, 1987:442). Tad komunikacinis modelis neatme- 
ta „analitinių“ įrankių, tačiau juos naudoja atviresnio ir demokratiškesnio „argumentaci- 
nio“ proceso kontekste. Dryzekas yra optimistas, tačiau, kaip jis pažymėjo 1993 metais, 


dar daug kas turi būti padaryta, kad šis derinys būtų neprieštaringas ir efektyvus. Argumentacinis 
posūkis gali mėginti realizuoti Lasswello prieš keturis dešimtmečius keltą demokratijos viešosios po- 
litikos mokslų idėją. 

(Dryzek, 1993:23) 


Be Dryzeko darbų paminėtini keli kiti mėginimai sprendimų priėmimo proceso anali- 
zei taikyti šį modelį Habermaso nurodytu būdu (Dallmayr, 1981; Forester, 1981; Kemp, 
1985; Torgerson, 1986; Van Vliet, 1993; Healey, 1993). Nielsenas (1983) mėgina nusa- 
kyti, kaip praktiškai atrodytų sprendimų priėmimas, jeigu būtų vadovaujamasi radikales- 
niu modeliu. „Kritinis“ sprendimų priėmėjas 


į ateitį žvelgtų ne kaip į šiek tiek pagerintą, efektyvesnę ir mažiau nežmonišką dabarties versiją ... 
Jis turėtų bendrąją reikiamų [pokyčių] viziją ir suvokdamas, kad egzistuoja priežastinis ryšys tarp 
bazės ir antstato, tarp ekonomikos srities ir politinio-teisinio pasaulio, mėgintų kurti tokią socialinę 
politiką, kuri išlaisvintų visuomenės gamybinius santykius ... Iš esmės tai būtų pastanga įtvirtinti 


tokią politiką, kuri nutrauktų kapitalistų klasės hegemoniją. Svarbiausi tokios kovos momentai būtų 

artikuliavimas politikos, kuri (1) leistų darbininkams pamažu perimti į savo rankas jų darbo vietų 
kontrolę ir (2) leistų verslo vykdomą žiniasklaidos ir, tiesą sakant, sąmonės apskritai formavimo kon- 
trolę pakeisti demokratine kontrole. 

(Nielsen, 1963:157) 


Nielsenas mano, jog tik tokiomis galios išlyginimo priemonėmis įmanoma sudaryti są- 
lygas viešųjų sprendimų priėmimui, kaip išties „viešai“ veiklai. 

Šią lygybės, kaip sprendimų priėmimo tobulinimo priemonės, temą gvildena ne vien 
„kritinių“ koncepcijų atstovai. Pozicija, kurią užima tokie „neopliuralistai“ kaip Lindblo- 
mas, dėl didesnio politinių debatų atvirumo ir aktyvesnio visuomenės dalyvavimo viešo- 
sios politikos formavime yra gana artima kritinių teoretikų idėjoms. Lindblomas ir Wo- 
odhouse'as pažymi, jog daugeliu požiūrių jie sutinka su Habermaso pateikta elitų vyra- 
vimo analize, tačiau nesutinka su jo siūlomu sprendimu (Lindblom and Woodhouse, 
1993:148). „Idealios kalbinės situacijos“ (ir sprendimų seminarų idėjos) įgyvendinamu- 
mo klausimas yra rimčiausia problema, iškylanti kritiniams teoretikams. Kad būtų sukur- 
ta „idealiai kalbinei situacijai“ būtinoji lygybė, kritinė politikos analizė reikalauja revo- 
liucinės socialinių santykių pertvarkos. Be tokios socialinės revoliucijos sunku įsivaiz- 
duoti diskusiją visiems lygiomis sąlygomis. Pliuralistinis modelis nėra toks radikalus, kai 
kelia savo tezę, jog norėdami patobulinti sprendimų priėmimo procesą turime įgyvendin- 
ti pliuralizmo principus. Inkrementalizmo pozicija yra tai, kad tik skatinant aktyvesnį vi- 
patavimui. Lindblomas ir Woodhouse'as siūlo strategiją, kuri numato: 

+ mažinti verslo įtaką; 

+ mažinti dalyvavimo politiniame procese nelygybę; 

+ šalinti tyrimų kliūtis; 

+ leidžiant pasireikšti didesnei idėjų įvairovei skatinti sąžiningesnę idėjų konkuren- 

ciją. 


Galbūt tai padėtų sukurti aktyvesnių ir sąmoningesnių piliečių visuomenę. Tačiau 
šių tikslų, kaip ir kritinių teoretikų idealų, realizavimo galimybės išties labai menkos. 
(Pagalvokime, pavyzdžiui, apie jų idėją, kad kiekvienam piliečiui būtų skiriamas tam 
tikras pasisakymo per žiniasklaidą laikas, kurį jis galėtų perleisti savo pasirinktai or- 
ganizacijai.) 

Reikia pabrėžti, jog galios išlyginimo idėjos, keliamos tiek kritinių teoretikų, tiek to- 
kių pliuralistų kaip Lindblomas, nesulaukė (kol kas) rimtesnio atgarsio realiame politi- 
kos analizės pasaulyje. Per pastarąjį dešimtmetį anksčiau vyravusį adaptacinį ir konser- 
vatyvų požiūrį į viešosios politikos studijas ir politikos analizę (Lindblom and Woodhouse, 
1993:135—137; Dunleavy and O'Leary, 1987:280—283) išstūmė „naujas“ požiūris į spren- 
dimų priėmimo procesą, kuris, vadovaudamasis siauresniais „vadybiniais“ tikslais, beveik 
nekreipia dėmesio į nelygybę ir kitus veiksnius, trukdančius platesnei visuomenei įsitraukti 
į politikos procesą. 

3.10.6 „Menedžeristai“ 


„Menedžeristai“ viešosios politikos sprendimų priėmimą privataus arba verslo sektoriaus 
organizacijose traktuoja pagal analogiją su vadybiniais sprendimais. Savo ištakomis va- 
dybinės koncepcijos siekia Simoną (1960) ir Drorą (1968), taip pat reformas, siejamas 
su PPBS ir McNamaros iniciatyvomis septintąjį dešimtmetį. Droras (1979) rašė apie va- 
dybos ir politikos mokslų susiliejimo tikimybę, ir iš dalies jo prognozė pasitvirtino. Ta- 
čiau turbūt svarbiau tai, kad faktiškai šis susiliejimas pasireiškė tuo, jog, viešąją politiką 
į savo rankas perėmė „viešojo sektoriaus vadyba“. Droras manė, kad vadybos mokslai 
gali būti svarbiausi žemesniuose sprendimų priėmimo lygmenyse, tačiau politikos moks- 
lai vyraus sprendžiant svarbiausias ir sudėtingiausias problemas. Nesena patirtis liudija, 
jog šis jo įsitikinimas buvo pernelyg optimistinis, nes viešojoje politikoje įsivyravo va- 
dybinė orientacija (žr. Pollitt, 1990). „Vadybinės analizės“ terminas aprėpia ištisą spek- 
trą koncepcijų, kaip tai parodo Bozemanas (1979) ir Henry (1975). Straipsnių rinkinys, 
iliustruojantis „vadybinių“ koncepcijų įvairovę, yra Leach and Stewart (1982), kur gali- 
ma rasti labai įvairių rašinių, pradedant tais, kurie gina racionalistį modelį (Leach, 1982) 
ir baigiant tais, kurie teikia racionalių modelių kritiką, grindžiamą ribotu jų pritaikomu- 
mu sprendimų priėmimo praktikoje (Stewart, 1982). 

„Vadybinės“ koncepcijos neatsisako racionalaus modelio, tačiau kartu mėgina konstruo- 
ti praktiškesnius modelius bei metodus, paremtus verslo pasaulio praktika. Antai Stewar- 
tas pripažįsta racionalaus modelio svarbą politikos analizei, tačiau pabrėžia, jog jis turi 
būti modifikuotas, kad taptų efektyvesnės vadybos įrankiu. Politikos analizės tikslas, pa- 
sak Stewarto, „laužyti organizacinio mąstymo stereotipus“ (Stewart, 1986:81). Praktiškai 
tai reiškia, jog sprendimų priėmimą siekiama pagerinti lengvinant viešojo sektoriaus or- 
ganizacijų mokymosi procesą. Stewartas atmeta grynai racionalistinį modelį, pagrįstą pro- 
blemos identifikavimo, tikslo nustatymo, alternatyvų analizės, sprendimo priėmimo ir įgy- 
vendinimo stadijų perskyra, ir siūlo realistiškesnį modelį, kuris būtų sprendimų priėmėjų 
įrankiu naujame viešajame sektoriuje. Tad jo modelis skirtas veikiau mąstymui žadinti, o 
ne „racionaliems sprendimams priimti“. Jį apibrėžia penkios pagrindinės fazės (Stewart, 
1982; 1986:72-92): 

+ politikos srities specifikos pažinimas: 

— apribojimai ir galimybės; 

— vyraujančios prielaidos; 

— konfliktai ir sutarimas; 

— elgsenos stereotipai; 

— politikos stabilumas/nestabilumas per ilgesnį laiką. 

+ naujoms alternatyvoms reikia naujo mąstymo būdo: 

+ naujai politikai reikia naujų siužetų: 

— „politikos siužetas susieja įvykius, prielaidas ir lūkesčius į visumą, kuri tenki- 
na svarbiausius sprendimų priėmėjus ir galbūt svarbiausius agentus“ (Stewart, 
1982:32); 

+ sprendimo galia nežino taisyklių, tačiau ji gali būti ugdoma: 
— daugelyje situacijų reikia ne tiek racionalaus išskaičiavimo ir įvertinimo, kiek 
apsisprendimo; 
+ politikos rezultatai gali būti suprasti, net jeigu negali būti išmatuoti: 
— ne visi politikos rezultatai gali būti išmatuoti kiekybiniais rodikliais. 


Iš vėlesnių vadybinių viešosios politikos ir jos analizės versijų paminėtini Pattono ir 
Sawickio (1986), Lynno (1987) ir Hugheso (1994) darbai. Apžvelgdamas šio dešimtme- 
čio viešosios politikos analizės būklę Owenas Hughesas daro išvadą, jog nors ji padarė 
didelį poveikį ir teorijai, ir praktikai, jos aukso amžius jau praėjo: 


Nusprendusi statyti užtvanką bet kuri valdžia ar valstybės agentūra pasielgtų protingai, jei užsakytų 
empirinės projekto studijas ... jose galėtų būti panaudojami sprendimų ir medžių, naudos ir sąnau- 
dų, tako analizės modeliai, demografinės bei kitokios socialinės teorijos ... tačiau vienas dalykas. 
kurio šie modeliai ir teorijos negali padaryti — priimti paties sprendimo. Sprendimą galiausiai priima 
politinė vadovybė ... kaip ir turi būti ... debatai dėl „menedžerizmo“ iš dalies atitraukė dėmesį nuo 
viešosios politikos analizės. Viešosios politikos analizės įtaka sumažėjo, palyginti su jos įtaka aštun- 
tąjį dešimtmetį, [nes] nauja „viešoji vadyba“ inkorporuoja analitinės metodikas, užuot jas išlaikiusi 
atskiros disciplinos pavidalu ... viešosios politikos analizės dalis. galbūt net vertingiausioji, buvo ab- 
sorbuota viešojo valdymo ... Tokiu savo pavidalu ji tapo mažiau aktuali, nes valdžia ir jos biuro- 
kratija atrado, kad analizę gali pakeisti ekonomika, sujungta su šiuolaikine vadyba, taikoma vieša- 
jam sektoriui. Kitaip sakant, ją išstumia nauja viešoji vadyba. 

(Hughes, 1994:165—166) 


Vadybinio modelio naudojimas politikos formavimo analizėje ir pačiame sprendimų 
priėmimo procese, kaip tai iliustruoja Stewarto e/ a/. koncepcijos, žymėjo viešosios po- 
litikos analizės teorijos ir praktikos poslinkius, kuriuos nurodė Owenas 1990-aisiais. 
Kai kas mano, jog slinktis nuo viešosios politikos/administracijos prie „viešosios va- 
dybos“ liudija „naujos“ paradigmos atsiradimą, nulemtą septintojo ir aštuntojo dešimt- 
mečio teorijų „silpnumo“ (Perry and Kraemer (eds), 1983:x). Tradicinė, arba klasiki- 
nė, nuostata, kuria vadovavosi politikos analizė nuo pat savo gimimo, yra tai, kad vie- 
šasis sprendimų priėmimo procesas skiriasi nuo sprendimų priėmimo privačiame sek- 
toriuje. „Naujasis“ požiūris, skelbiamas „viešosios vadybos“ šalininkų, meta iššūkį šiai 
prielaidai. 

Tačiau kažin ar galima sakyti, jog „vadybinis“ modelis liudija naujos paradigmos 
atsiradimą. Kaip pastebi Gunnas, kaip teorija jis yra gana paviršutiniškas, nes „sunku 
suprasti, kokius radikaliai naujus klausimus kelia ar kokius naujus mąstymo būdus siūlo 
ši vadinamoji “paradigma"“ (Gunn, 1987:43). Vadybinius modelius bene tiksliau va- 
dinti ne nauja paradiga, o tuo, kas muzikos versle vadinama „remiksu“. Daugelio sa- 
vo idėjų jis semiasi iš kitų politikos analizės koncepcijų, o skirtingų autorių arba skir- 
tingų šalių vadybinis „remiksas“ smarkiai skiriasi. Vadybos kalba pasirodė patraukli, 
nes kaip teigia Perry ir Kraemeris, kitos analizės koncepcijos, kurias apžvelgėme šioje 

knygoje, pasirodė nepatenkinamos nei teorijoje, nei praktikoje. Dalykas, kuris „„mene- 
džerizmą“ sieja su racionalizmo nuostata, — tai įsitikinimas, jog „politika“ nėra efek- 
tyvus sprendimų priėmimo būdas. Menedžerizmas (ypač aljanse su „viešųjų sprendi- 
mų“ teorija) išreiškia niekada neblėstantį siekį sprendimų priėmimą perkelti iš pasau- 
lio, kur vyksta vertybių ir įsitikinimų konfliktai, į tokią erdvę, kur sprendimai galėtų 
būti priimami racionalesniu (nepolitiniu) būdu. Nepriklausomai nuo to, ar tai išties nauja 
paradigma, ar tik nauja politinės retorikos forma, viešosios politikos analizė „vadybi- 
nėmis“ kategorijomis dabar tapo vyraujanti. Tai ypač akivaizdu nagrinėjant viešųjų gė- 
rybių bei paslaugų „teikimo“ problematiką. Būtent šią politinio ciklo fazę aptarsime 
paskutinėje knygos dalyje. 


KETVIRTOJI DALIS 


Rezultatų analizė 


Įgyvendinimo, įvertinimo, poveikio ir kaitos analizė 


4.1 ĮVADAS 


„Probleminė“ viešosios politikos mokslų orientacija lėmė, jog iki pat aštuntojo dešimt- 
mečio analizei pirmiausia rūpėjo politinio proceso „priešakys“. Kitaip sakant, ją pirmiausia 
domino tokie klausimai, kiek racionalus, atviras ar teisingas yra arba gali būti sprendimų 
priėmimas, ir tai, kaip politikos analizės teikiamos žinios gali jį patobulinti (Van Meter 
and Van Horn, 1975:450—451). Tačiau nuslūgus septintojo dešimtmečio politinio aktyvu- 
mo bangai labiau imta domėtis tuo, ką galima pavadinti „,posprendiminėmis“ politinio pro- 
ceso fazėmis. Aštuntąjį dešimtmetį tapo akivaizdu, jog daugelio politikos programų re- 
zultatai toli gražu neprilygo į jas sudėtiems lūkesčiams. Problemos nebuvo „išspręstos“; 
tiesą sakant, kai kurios iš jų tik pasunkėjo. Daugelis puikių planų žlugo, tad „problemų 
ir sprendimų“ diskurso optimizmą ėmė keisti susirūpinimas tuo, kas, kodėl ir kaip suge- 
do politiniame mechanizme. Kaip matėme anksčiau, šią puikių sprendimų ir netikusių arba 
nenumatytų rezultatų temą išgarsino Selznicko atliktoji TVA - tarpukario liberalizmo pa- 
sididžiavimo studija (žr. 3.6.2). Vis labiau aiškėjant, kad daugelyje sričių politika nepa- 
siekia savo skelbtų tikslų arba kad tie tikslai nėra tiksliai suformuluoti, viešosios politi- 
kos tyrinėtojų dėmesys nuo politikos įeigos nukrypo prie jos išeigos, arba rezultatų. 
Pirmiausia šis susirūpinimas baigiamuoju politinio proceso etapu reiškėsi pastango- 
mis modeliuoti racionalią sėkmingo politikos įgyvendinimo seką, detaliau imta plėtoti 
baigiamųjų sprendimo priėmimo proceso stadijų analizę (4.3.2). Tačiau šis judėjimo „iš 
viršaus į apačią“ modelis netrukus sulaukė kritikos tų, kurie argumentavo, jog įgyven- 
dinimo problemos yra daug sudėtingesnės, nei sugestionuoja hierarchinis modelis. Pas- 
taruosius du dešimtmečius įgyvendinimo analizei skiriama vis daugiau dėmesio, o hie- 
rarchiniam modeliui buvo iškeltos kelios alternatyvos (4.3.3—4.3.8). Devintąjį dešimtmetį 
įvyko svarbių poslinkių ir „realiame“ viešosios politikos pasaulyje. Britanijoje ir Ame- 
rikoje, o vėliau ir daugelyje kitų pramoninių šalių pasikeitė požiūris į valdžios bei „vie- 
šojo sektoriaus“ vaidmenį sprendžiant problemas ir teikiant paslaugas (žr. Massey, 1993; 
Hughes, 1994). Į rinką orientuotos vadybinės koncepcijos radikalią alternatyvą siūlė hie- 
rarchiniam modeliui, kurio kontekste iki tol vyko „įgyvendinimo“ ir „įvertinimo“ ana- 
lizė. Finansinės devintojo dešimtmečio problemos viso pramoninio pasaulio valstybes 
vertė riboti išlaidas ir mažinti biurokratiją bei siaurinti jos galias. Tolydžio stiprėjant rei- 
kalavimams „gyventi pagal kišenę“ pasidarė paklausūs modeliai, kurie padėtų dorotis su 

fiskaline šiuolaikinės valstybės krize. Susirūpinimas „rezultatyviąja“ viešosios politikos 
puse padarė perversmą pačiame valdymo diskurse: ekonomikos ir vadybos kalba į šalį 
nustūmė „profesionalizmo“, „administravimo“ ir „viešųjų interesų“ retoriką (Massey, 
1993:12-29). 

Slinktis į naujas viešojo sektoriaus „vadybos“ formas ir privatizavimą neapsiribojo an- 
glosaksų pasauliu (žr. Martin, 1993; Letwin, 1988). Ją atspindėjo, pavyzdžiui, EBPO 
sprendimas sustiprinti bendradarbiavimą ir dalijimąsi patirtimi viešojo sektoriaus valdy- 
mo klausimais. EBPO aptiko, jog nepaisant akivaizdžių šalių narių skirtumų, joms išky- 
lančios problemos yra stebėtinai panašios (žr. 2.12). Kaip buvo pažymėta 1990 metais, 


visų EBPO šalių vyriausybės dabar pripažįsta, jog būtina viešojo sektoriaus valdymą tobulinti vyk- 
dant struktūrinius pertvarkymus, kurių reikia, kad sparčiau vyktų ekonominė plėtra kintančioje glo- 
balinėje aplinkoje. Vis labiau įsitikinama, jog radikalus viešojo administravimo „kultūros“ pakitimas 
yra būtinas, kad padidėtų viešojo sektoriaus efektyvumas. 

(OECD, 1990) 


Tad viešąją politiką formuoja vis plačiau pripažįstami efektyvumo, programų ir pa- 
slaugų rezultatyvumo, žmogiškųjų išteklių valdymo tobulinimo, griežtesnės priežiūros ir 
vertinimo reikalavimai (OECD, 1993a). Be to, kaip matėme trečiojoje dalyje, pagrindinė 
pramoninių šalių politikos formavimo tendencija, kurią pastebi daugelis tyrinėtojų, yra 
tai, kad valdžios ekspansija vyko ne tiek per centrinės valdžios biurus (kaip sugestionuoja 
biudžeto maksimizavimo modelis), kiek naujų vykdomojo lygmens tarporganizacinių ir 
tarpvaldinių struktūrų kūrimosi pavidalu (Dunleavy, 1991:223-225). Šia prasme pastarų- 
jų dviejų dešimtmečių patirtis smarkiai skiriasi nuo ankstesnių Vakarų demokratinių sis- 
temų periodų: jeigu „perkrova“ (žr. 2.11) buvo laikoma svarbiausiu aštuntojo dešimtme- 
čio politikos bruožu, tai per šiuos dešimtmečius vyko „iškrovos“, arba, anot Dunleavy, 
„deinstitucionalizavimo“ procesas — vis plačiau naudojami į rinką orientuoti mechaniz- 
mai (tokie kaip konkurenciniai tenderiai, viešųjų paslaugų teikimo kontraktizavimas) ir 
didėja savanoriško „ne pelno“ sektoriaus vaidmuo. Tad viešosios politikos rezultatyvu- 
mo analizė vis labiau turi paisyti valdymo modelių (arba madų), atsiradusių privačiame/ 
pelno sektoriuje ir taikomų su misionierišku užsidegimu viešajam/ne pelno sektoriui (Ant- 
hony and Herzlinger, 1980; Handy, 1988; Drucker, 1990). 


“+ Viešosios vadybos kryptys 


Hede'as (1991) pateikia keturiose anglosaksų šalyse „vadybinių“ krypčių apžvalgą ir daro išva- 
dą, kad jos „visos labiau orientuotos į rezultatyvumą, ir kur kas labiau nei anksčiau pabrėžia 
reikalavimus vykdomosios valdžios personalo mobilumui ir iniciatyvumui. Kad ir nevienodai, vi- 
sur pastebima tendencija pirmenybę teikti mažiau hierarchizuotoms, „horizontalesnėms“ struktū- 
roms“ (p. 507). Aucoinas (1990) aptaria tarptautiniu mastu vykstančią slinktį į vadybinę „para- 
digmą“. Naujausi tyrimai, atlikti EBPO, patvirtina, jog ši tendencija būdinga ne vien anglų ir ame- 
rikiečių politinėms sistemoms. 

David Osborne and Ted Gaebler, Reinventing Government, 1992 


Ši knyga apie valdymo reformą sulaukė didelio populiarumo ir padarė didžiulį poveikį (ypač 
Clintono administracijai). Per vienerius metus knyga buvo išleista pakartotinai devynis kartus ir 
tapo plačių diskusijų objektu. Osborne'as ir Gaebleris puola biurokratinį viešosios politikos mo- 
delį, kuris, jų nuomone, XX a. pabaigoje tampa atgyvena. Jie remiasi autorių Druckerio, Reicho, 
Peterso, Watermano ir Toflerio teikiama biurokratijos kritika. 

Osborne'as ir Gaebleris ragina „naujai išrasti“ valdymą, kuris gebėtų naudotis naujomis 
informacinėmis galimybėmis, išnaudotų verslo energiją, būtų labiau decentralizuotas ir savo 
organizacine sandara jautriau reaguotų į visuomenės poreikius. Jie pateikia pavyzdžių iš JAV, 
Britanijos ir kitų pramoninių šalių, kurie rodo, kaip faktiškai vyksta šis „naujas“ valdymo „iš- 
radimas“. 

Jie pateikia keletą principų, kuriais turėtų vadovautis šis „naujas išradimas“: 

e pirmiausia valdžia vairuoja, o ne irkluoja; 

e politikos tikslas — veikiau stiprinti bendruomenių galią, o ne tiesiogiai teikti viešąsias pa- 

slaugas; 

e valdžia, atsisakydama monopolių, skatina viešųjų paslaugų teikimo konkurenciją; 

e viešosios organizacijos vadovaujasi veikiau savo misijos pojūčiu, o ne taisyklėmis; 

e finansuojami rezultatai, o ne įdėjimai; 

e prioritetą teikia klientų, o ne juos aptarnaujančių biurokratų, poreikiams; 

e viešosioms organizacijoms rūpi ne tik lėšų panaudojimo, bet ir jų įsigijimo problema; 

e investuojama veikiau į prevenciją, o ne į gydymą; 

e valdžios galia decentralizuojama; 

e problemos sprendžiamos naudojant rinkos mechanizmus, o ne kuriant tiesiogines valsty- 

bines programas. 


OECD, Administration as Service, 1987 


EBPO (Ekonominio bendradarbiavimo ir plėtros organizacija) buvo įkurta 1961 metais, kad 
sparčiau augtų jos šalių narių ekonomika, didėtų užimtumas, finansinis stabilumas ir kiltų pra- 
gyvenimo lygis. Organizacijai priklauso dauguma rinkos ekonomikos šalių. Šios publikacijos, 
skirtos viešojo valdymo problemoms, pasirodymas liudijo, jog viešojo sektoriaus „vadybos“ ir 
piliečio, kaip „kliento“, traktuotė įsivyrauja tarptautiniu mastu. Pateikiame bendriausias jos iš- 
vadas: 

«e Problemos šaknys: Visuomenė ir valdžia valdymo sistemą siekia padaryti imlesnę visuo- 
menės poreikiams; 

e Veiksmingos politikos konstravimas: Politikos ir programos pobūdis gali lemti jos imlumo 
visuomenės poreikiams laipsnį; ypatingą dėmesį reikia skirti politikos instrumentų ir ad- 
ministracinių užduočių atrankai; 

e Adaptacinė institucinė sandara: Lanksti institucinė viešosios paslaugos teikimo visais lyg- 


menimis sandara yra būtinoji administracijos imlumo visuomenės poreikiams sąlyga. 

Organizavimas vardan rezultato: Administracinių vienetų imlumas žmonių poreikiams pri- 
klauso nuo jų sugebėjimo rasti deramą personalo, organizacijos, kontrolės ir procedūrų 
bei komunikacijų komponentų vadybinį balansą. 

Administracinio imlumo didinimas: Administracinė (organizacijų ir individų) elgsena dau- 
giausia priklauso nuo tų apribojimų bei paskatų, kurias nusako rezultatyvumo rodikliai. 


Jie sudaromi taip, kad atsispindėtų administracinio imlumo reikalavimas. 


Politikams siūloma įsigilinti į išminties žodžius, pagrįstus šalių narių praktika: 


„Administracinių mechanizmų formavimo procese garantuok vartotojų dalyvavimą“ (Austrija). 


„Paprastink ir tobulink piliečių ir administracijos santykius“ (Prancūzija). 


„Besąlygiškai pripažink vartotojo pirmenybę“ (Airija). 


„Viešoji administracija turi pripažinti visuomenės teises, tenkinti jos norus ir poreikius“ (Nor- 


vegija). 


„Palengvink valdžios naštą, tenkančią privačiam verslui“ (JK). 


„Naujosios ekonominės politikos sėkmė priklauso nuo administracijos veiksmų skaidrumo ir 


efektyvumo“ (Turkija). 


Atsižvelgdami į šį poslinkį nuo „viešojo administravimo“ paradigmos į „viešojo sek- 
toriaus vadybos“ paradigmą politinių procesų tyrinėtojai revizuoja savo koncepcijas ir mė- 
gina konceptualizuoti kintančias institucines šiuolaikinių politinių sistemų struktūras. Kaip 
pabrėžia „tinklinių“ ir „posisteminių“ politikos formavimo koncepcijų atstovai, valdymas 
nebėra paprastas trinaris valdžios šakų santykis: reikia naujų metaforų, aiškinančių poli- 
tikos formulavimo ir įgyvendinimo dinamiką sudėtingesnėje „„postmodernioje“ visuome- 
nėje (žr. 2.10). Būtent šiame idėjų bei institucinių formų kaitos kontekste dabar ir turi 
būti nagrinėjama viešosios politikos „išeigos“ pusė. 


4.2 KETVIRIOSIOS DALIES TURINYS 


Paskutinioji šios knygos dalis suskirstyta į penkis skirsnius ir išvadas (4.8): 


Įgyvendinimas (4.3): pateikiame skirtingų politikos įgyvendinimo analizės koncep- 
cijų apžvalgą. 

Tiekimo sistemos (4.4): įgyvendinimą analizuojame skirtingų viešosios politikos in- 
strumentų, institucijų bei vertybių mišinių atžvilgiu. 

Įvertinimas (4.5): nagrinėjame, kaip gali būti vertinama, tikrinama ir kontroliuoja- 
ma viešoji politika bei ją vykdantys žmonės. 

Kaita ir tęstinumas (4.6): svarstome įvairius požiūrius į tai, kaip gali būti anali- 
zuojama politikos kaita. 

Pažadas ir tesėjimas (4.7): čia sutelkiame dėmesį į politikos rezultatų ir jos po- 
veikio vertinimą. 

4.3 ĮGYVENDINIMAS 


4.3.1 Įgyvendinimas: skirtingos sampratos 


Manoma, kad įgyvendinimo problema — tai kasdienių sprendimų bei sąveikų seka, į kurią tyrinėto- 
jams, užsiimantiems aukštomis politikos materijomis, neverta kreipti dėmesio. Įgyvendinimo proble- 
ma apgaulingai paprasta: neatrodo, kad čia nagrinėjami kokie nors esminiai klausimai. 

(Van Meter and Van Horn, 1975:450) 


Įgyvendinimo tyrimas yra kaitos tyrimas. Jis apima ir politinio gyvenimo mikrostruktūros analizę: 
kaip veikia ir sąveikauja politinei sistemai priklausančios ir jai nepriklausančios organizacijos; ko- 
kiais motyvais jos vadovaujasi; kokie motyvai jas paskatintų veikti kitaip. 

(Jenkins, 1978:203) 


Politikos formavimo procesas nesibaigia kartą priėmus arba patvirtinus tam tikrą politi- 
ką. Kaip taikliai pastebi Andersonas, „Politika daroma ją administruojant ir administ- 
ruojama ją darant“ (Anderson, 1975:98). Įgyvendinimas yra politikos tąsa kitomis prie- 
monėmis (parafrazuojamas Clausewitzo aforizmas apie karą). Tačiau tradiciškai esame 
įpratę į politinę sistemą žvelgti pro politikos ir administravimo dichotomijos prizmę. Ad- 
ministravimas, šiuo (Wilsono iškeltu) požiūriu, prasideda ten, kur baigiasi politika. Ad- 
ministratoriaus užduotis — vykdyti politiką, kurią suformulavo sprendimų priėmėjai; pa- 
slaugos teikėjo vaidmuo — vykdyti politiką, administruojamą biurokrato. Politikų, admi- 
nistratorių ir paslaugų teikėjų sąveika dar palyginti neseniai buvo apleistoji analizės ir 
tyrimų sritis: „trūkstamoji grandis“ politiniame procese (žr. Hargrove, 1975). 

Šį nesidomėjimą „postpolitinėmis“ problemomis daugiausia lėmė vyraujantys tyrimo 
modeliai bei schemos. Antai „juodosios dėžės“ modelis teikė efektyvių priemonių poli- 
tikai kaip „sistemai“ analizuoti, tačiau jis paprastai rėmėsi neišanalizuotomis prielaido- 
mis apie procesus, kurie vyksta pačioje sistemoje ir „įeigos“ bei „grįžtamojo ryšio“ maz- 
guose. Iki pat aštuntojo dešimtmečio politikos analitikai nelabai domėjosi biurokratijos 
bei paslaugų teikėjų poveikiu politikos efektyvumui. Politika buvo vertinama iš spren- 
dimų priėmėjų pozicijos, visai nepaisant tų, kurie mėgina įgyvendinti šaunias nacionali- 
nių ar vietos lyderių idėjas. Be to, anglų ir amerikiečių viešojo administravimo tradicija 
gana griežtai nurodo skirtumą tarp administratoriaus ir politiko funkcijų. Šis skirtumas 
yra neatsiejama liberaliosios demokratijos idėjos dalis (žr. Massey, 1993:200—201); prak- 
tikoje jis yra šiek tiek nerealus, nes neatsižvelgia į faktą, jog biurokratai nėra tik neut- 
ralūs tarnai, bet jie vadovaujasi idėjomis, vertybėmis, įsitikinimais bei interesais, ir ati- 
tinkamai veikia politiką. Šis politikos ir administravimo skirtumas, kuriuo grindžiama 
anglosaksų viešojo administravimo idėja, mažiau ryškus kitose kontinentinės Europos po- 
litinėse sistemose, kur viešajam pareigūnui nuo seno skiriamas dinamiškesnis „politinis“ 
vaidmuo (žr. Aberbach et a/., 1981). 

+ Įgyvendinimo stadija: tyrimų raidos apžvalga 


Pagrindiniai tekstai 
» Penktasis dešimtmetis: Selznicko darbas apie TVA (1949). 


Įgyvendinimo stadijos „atradimas“: 

+» Politikos nesėkmės analizė: Derthick (1972); Pressman and Wildavsky (1973); Bardach 
(1977). 

+ Racionalūs hierarchiniai („iš viršaus į apačią“) modeliai, siekiantys identifikuoti sėkmingo 
įgyvendinimo veiksnius: Van Meter and Van Hom (1975); Hood (1976); Gunn (1978); Sa- 
batier and Mazmanian (1979). 

e Jų kritika („iš apačios į viršų“ modeliai), pabrėžianti kitų agentų bei organizacinių sąvei- 
kų vaidmenį: Lipsky (1971); Wetherley and Lipsky (1977); Elmore (1978, 1979); Hjern et 
al. (1978). 

e Hibridinės teorijos. Įgyvendinimas kaip evoliucija (Majone and Wildavsky, 1978); kaip mo- 
kymasis (Browne and Wildavsky, 1984); kaip politikos ir veiksmo kontinuumas (Lewis and 
Flynn, 1978, 1979; Barrett and Fudge, 1981); ir tarporganizacinė analizė (Hjern, 1982; 
Hjern and Porter, 1981); ir politikos tipai (Ripley and Franklin, 1982); kaip politikos po- 
sistemės dalis (Sabatier, 1986a); ir kaip „viešojo sektoriaus vadyba“ (Hughes, 1994). 


Kai kuriuos iš šių darbų aptarsime. 

Naudingos medžiagos politikos įgyvendinimo klausimu teikia rinkiniai: Williams and Elmo- 
re (eds) (1976); Younis (ed.) (1990); Hill (ed.) (1993). Williamsas ir Elmore'as įtaigiausiai per- 
teikia nusivylimo šeštojo ir septintojo dešimtmečių reformomis nuotaikas, kurios eventualiai pa- 
skatino susidomėti politikos įgyvendinimo problematika. Youniso knyga yra viena iš nedauge- 
lio, kur pasitelkus medžiagą iš Europos, Amerikos ir besivystančio pasaulio pateikiama lygina- 
moji įgyvendinimo problemos analizė. Hillo knygoje taip pat pateikiama skirtingų Europos ša- 
lių patirties analizė. 

Geriausią politikos įgyvendinimo teorijų apžvalgą pateikia Sabatier (1986a). 4 


4.3.2 Hierarchiniai racionalios sistemos modeliai 


Šis modelis scenoje pasirodė pirmasis. Susidomėjimą įgyvendinimo politika sužadino Mart- 
ha Derthick miestų planavimo politikos studija New Towns in Towns: Why a Federal Pro- 
gram Failed (1972) 1 Pressmano bei Wildavsky darbas /mplementation (1973). Nors Dert- 
hick studija buvo reikšmingas proveržis, raginęs naujai pažvelgti į politikos įgyvendini- 
mo procesą, Pressmano ir Wildavsky knyga padarė didesnį poveikį. Viena iš priežasčių, 
paaiškinančių šį poveikį, buvo jos rekordinio ilgio paantraštė: /mplementation: How Great 
Expectations in Washington Are Dashed in Oakland; or, Why It's Amazing that Federal 
Programs Work At All, This Being a Saga of the Economic Development Administration 
as told by Two Sympathetic Observers who Seek to Build Morals on a Foundation of 

Ruined Hopes! Jos autoriai 1968 m. susidomėjo Oklendo (Kalifornijos valstija) Ekono- 
minės plėtros agentūros (EPA) pastangomis įgyvendinti miesto ekonominės plėtros pro- 
gramą. Nagrinėjant tą programą paaiškėjo, jog nors apie jos įgyvendinimą buvo kalbama 
daug, realiai problema beveik neanalizuota. Siekdami išsiaiškinti to priežastį jie, be kita 
ko, iš daugybės atsakingų asmenų ėmė interviu ir išanalizavo trejų metų sprendimų pri- 
ėmimo dokumentus. Pasak autorių, kiekviena politika „yra hipotezė, postuluojanti pradi- 
nes sąlygas ir numatanti padarinius. Jeigu laiko momentu /,, atliekamas veiksmas X, tai 
laiko momentu /, bus gautas rezultatas Y“ (Pressman and Wildavsky, 1973, xiii). Tad įgy- 
vendinimas yra „tikslų nustatymo ir jį įgyvendinančių veiksmų sąveikos procesas“ (p. xv). 
Iš esmės tai yra sugebėjimas realizuojant priimtą politiką „konstruoti jungtis“ priežastin- 
gumo grandinėje. Įgyvendinimas, jų nuomone, tuo vangesnis, kuo labiau jungtims tarp 
įvairių agentūrų, atsakančių už politikos įgyvendinimą, būdingas „realizacijos deficitas“. 
Tikslai turi būti aiškiai apibrėžti ir suprantami, ištekliai prieinami, komandinė grandinė 
pajėgi išteklius sutelkti bei valdyti ir visa sistema turi būti pajėgi veiksmingai kontro- 
liuoti individus bei organizacijas, atliekančias joms skirtas užduotis. 

Analizuodami EPA klaidas autoriai Oklendo pavyzdžiu siekė parodyti, jog įgyvendi- 
nimui reikia hierarchinės kontrolės sistemos, jis turi būti aprūpintas reikiamais ištekliais. 
Moralas buvo toks: sprendimų priėmėjams nedera žarstytis pažadais, kurių jie negali te- 
sėti. Jeigu sistema neturi reikiamų pajėgumų, geriau tenkintis kuklesniais, lengviau tesi- 
mais pažadais: 


Pažadai teikia vilčių. o netesėti pažadai gali sukelti nusivylimą ir frustraciją. Skirdami daugiau dė- 
mesio programų įgyvendinimo, o ne vien jų inicijavimo problemoms, padidintume tikimybę, kad po- 
litiniai pažadai bus realizuoti. Galbūt geriau suvokus realizavimo kliūtis mažiau bus žarstoma paža- 
dų, bet daugiau jų bus tesima. 

(Pressman and Wildavsky, 1984:6) 


Vėliau ši pradinė Pressmano ir Wildavsky pozicija buvo modifikuota remiantis gau- 
sėjančia literatūra, kurios pagausėjo po jų studijos pasirodymo. Wildavsky, kartu su Ma- 
jone'u ir Browne'u, iškėlė labiau išplėtotą įgyvendinimo teoriją (kuri dėstoma jų studi- 
jos apie Oklendą vėlesnių leidimų paskutiniuose skyriuose): 

+  Majone and Wildavsky (1978): „Implementation as evolution“ 

+ Browne and Wildavsky (1984): „Implementation as mutual adaption“ 

+ Browne and Wildavsky (1987): „Implementation as exploration“. 


Pagrindinė šių rašinių tema yra tai, kad politikos įgyvendinimas yra veikiau evoliuci- 
nis „mokymosi“ procesas, o ne toji hierarchinė seka, kurią jie įsivaizdavo anksčiau. Jau 
pripažįstama, kad įgyvendinimo procese vykdytojai ne tik vykdo iš viršaus nuleidžiamą 
politiką, bet ir ją formuoja. Straipsniai, parašyti su Majone'u ir Browne'u, yra tarsi tiltas 
tarp pradinio „iš viršaus į apačią“ modelio ir vėlesnės „iš apačios į viršų“ kritikos. 

Tačiau savo pirminiu pavidalu studija iš esmės rėmėsi hierarchiniu požiūriu į įgyven- 
dinimo procesą. Įgyvendinimo veiksmingumas priklauso nuo komandinės grandinės pa- 

jėgumų koordinuoti ir kontroliuoti žmones bei išteklius, pajėgumų, kurių pristigo EPA 
atveju. Šį hierarchinės racionalios sistemos modelį, arba idealų tipą, vėliau plėtojo An- 
drewas Dunsire'as (1978a, 1978b, 1990), Christopheris Hoodas (1976) ir Lewisas Gun- 
nas (1978). Jų modeliuose sprendžiamas klausimas, kaip atrodytų „tobulas“ politikos įgy- 
vendinimo procesas. Idėja, žinoma, primena Weberio idealios biurokratijos konstruktą. 
Christopheris Hoodas (1976) taip apibūdino tobulo įgyvendinimo sąly gas: 

+ įgyvendinimo užduotį nustato vieninga, „Sukarinto“ tipo organizacija su griežtai api- 

brėžtais pavaldumo santykiais; 

+ normos privalomos, užduotys nustatomos iš anksto; 

+ žmonės vykdo įsakus ir prašymus; 

+ yra tobulas ryšys tarp organizacijų ir organizacijose; 

+ nėra laiko stokos veiksnio. 


+ Lewis A. Gunn, „Why is implementation so difficult?“, 1978 


Šiame pirmeiviškame darbe Gunnas kelia labai aktualų klausimą, atkreipia dėmesį į tyrimų šioje 
srityje stygių ir pateikia jos problematikos apžvalgą. Jis išdėsto dešimtį sąlygų (arba tezių), į ku- 
rias verta atsižvelgti svarstant programos įgyvendinimo klausimus: 

1 Išorinės aplinkybės nedaro deformuojančios įtakos vykdančiajai agentūrai. 

Programai vykdyti skiriama pakankamai laiko ir išteklių. 

Bendrajai programai netrūksta išteklių, ir kiekviename jos įgyvendinimo etape vykdyto- 
jams yra prieinamas reikiamas išteklių derinys. 

Programa remiasi adekvačia priežasčių ir padarinių teorija. 

5 Priežasčių ir padarinių ryšys yra tiesioginis arba su kuo mažiau tarpinių grandžių. 
Veikia vieninga programos įgyvendinimo agentūra, kurios darbo sėkmė nepriklauso nuo 
kitų agentūrų. Jeigu įtraukiamos kitos agentūros, priklausomybė nuo jų yra minimali. 

7 Visiškai sutariama dėl siekiamų tikslų ir taip išlieka per visą įgyvendinimo procesą. 
Judant į sutartąjį tikslą galima detaliai ir nuosekliai išdėstyti užduotis, kurias turi atlikti 
kiekvienas proceso dalyvis. 

9 Įvairius padalinius arba agentūras, susijusias su programa, sieja tobulas komunikacijos ir 
koordinacijos ryšys. 

10 Vadovai gali reikalauti ir tikėtis visiško klusnumo. 6 


Šį hierarchinį požiūrį į politikos įgyvendinimo procesą taikliai apibūdina Rousseau savo 
Emilyje: „„Viskas tobula, kas ateina iš Kūrėjo rankų; viskas sugenda Žmogaus rankose.“ 
Racionalusis modelis vadovaujasi idėjomis, kad įgyvendinimas sietinas su įsakinėjimu, 
sistemos etapų valdymu, su kontrolės mechanizmais, kurie minimizuoja konfliktus ir nu- 
krypimus nuo tikslų, nustatytų pradinės „politinės hipotezės“ (Pressman and Wildavsky, 
1973:x111). Antai Andrewas Dunsire'as (1990:15) siūlo „racionalistinį modelį“, kuriame 
sąmoningai atsiribojama nuo „meilės, neapykantos, pavydo ir, tiesą sakant, nuo bet ko- 
kių motyvacijos veiksnių“. Įgyvendinimui žlugus, t. y. nepasiekus politikos tikslo, gali 
būti aiškinama įvairiai: pasirinkta neteisinga strategija; genda „mechanizmas“ arba „in- 

strumentai“; daroma biurokratinio „programavimo“ klaidų; bloga operacionalizacija; „ieš- 
mininko“ lygmens klaidos. Tačiau, kaip teigia Dunsire'as, jei norime išsiaiškinti „gedi- 
mo“ priežastis, turime pradėti (d /a Weber) nuo racionalaus idealo — kai viskas „vyksta 
sklandžiai“: 


Turime suprasti biurokratijos prigimtį, kurią, kalbant struktūriniais terminais, iš esmės apibrėžia funk- 
cinė specializacija tiek vertikaliuoju, tiek ir horizontaliuoju pjūviu, kiekvienam individui paskirianti 
tiksliai apibrėžtą funkciją ... o kalbant procesiniais terminais — didėjanti operacijų rutinizacija ... Tu- 
rime suprasti paties „įgyvendinimo“ prigimtį. kurią iš esmės nusako vadinamasis „operacionalizavi- 
mas“; ... ir antra, „inžinerinė“, arba „konstrukcinė“, pastanga ... vadinamasis „programavimas“ ... 
Yra daugybė iaškų, kuriuose mechanizmas gali „sugesti“ ... tiesą sakant, nuostabą kelia tai, kad kar- 
tais jis „veikia“. 

(Dunsire, 1990:26) 


Racionalusis modelis yra preskripcinis ta pačia prasme, kuria preskripciniais laikytini 
teilorizmas ir mokslinė vadyba, tad jis analogiškai ir kritikuojamas. Per daug dėmesio 
skiriama viršuje tikslams apibrėžti, per mažai tam, ką veikia darbininkai prie konvejerio. 
Remiamasi neapmąstytomis prielaidomis apie tikslų apibrėžimą, žmogiškąją sąveiką ir elg- 
seną arba, kaip Dunsire'o atveju, apskritai atsisakoma aiškintis, kaip faktiškai veikia re- 
alūs žmonės, ir tenkinamasi loginių įeigos, apdorojimo proceso ir išeigos santykių anali- 
ze. Tačiau „politikos“, kaip įeigos, ir įgyvendinimo, kaip administracinės išeigos, prieš- 
prieša yra visiškai nepamatuota. Kaip pabrėžia modelio kritikai, įgyvendinimo procesas 
apima „politiką“, kurią daro „jos“ vykdytojai. Įgyvendinimas nėra procesas, kuriam vyks- 
tant x atsiranda po y kaip priežastinės grandinės grandis. Kitaip nei dešrelių fabriko pro- 
duktas, viešųjų agentūrų produktas negali būti taip griežtai apibrėžiamas, kvantifikuoja- 
mas ir „pasveriamas“; net tai, kas laikytina sėkme ir nesėkme, čia yra nesutarimų ir kon- 
fliktų objektas. 


4.3.3 Racionalios kontrolės modelio kritika 


Biurokratinė „žemutinio lygmens“ elgsena 

Hierarchinis modelis daug buvo kritikuojamas dėl to, kad neatsižvelgia į kitų agentų ir 
kitų įgyvendinimo procesų lygmenų reikšmę. Faktiškai šios kritikos šaltinis pasirodė anks- 
čiau už patį jos objektą. Straipsnyje, paskelbtame 1971 m., Michaelas Lipsky pabrėžė, 
jog viešosios politikos tyrinėtojams verta atkreipti dėmesį į biurokratų sąveiką su savo 
klientais „žemutiniame lygmenyje“ (Lipsky, 1971). Vėliau savo idėjas jis išplėtojo straips- 
nių rinkinyje apie urbanistinę politiką (Lipsky, 1976). Jo išvada tokia: 


Norėdamas geriau suprasti valdžios ir piliečių sąveiką „taškuose“, kur valdžia susitinka su žmogu- 
mi. Mėginau nustatyti bendrus veiksnius, lemiančius žemutinio lygmens biurokratų elgseną. Iškėliau 


tezę, kad šiai sąveikai būdingi tam tikri bendri bruožai. nepriklausantys nuo konkrečios biurokratijos, 

ir kad tam tikros šių biurokratų veiklos sąlygos turi ypatingos reikšmės biurokrato santykio su pilie- 
čiu tipui formuotis ... Jeigu ši analizė išvis priimtina, tai ji parodo, jog daugeliu požiūrių žemutinio 
lygmens biurokratija, kaip šiuo metu ji struktūrizuojama, iš principo gali būti nepajėgi pozityviai 
atsiliepti į tobulesnių ir paslaugesnių jos santykių su kai kuriais klientais reikalavimus. Žemutinio 
lygmens biurokratai reaguoja į spaudimą, susijusį su jų darbu, būdais, kurie kad ir suprantami ar 
nepiktybiniai, gali neigiamai paveikti piliečių požiūrį į valdžios veiksmų adekvatumą ar teisingumą. 
Jeigu valdžios realybė piliečiams išties atsiskleidžia per santykius su jos „atstovais“ ir jeigu šie san- 
tykiai jiems gali turėti svarbių gyvenimiškų padarinių, tada mano išvados turi žadinti simpatijas siū- 
lymams decentralizuoti miestų valdymą. Kad ir kokie būtų kiti šių siūlymų pranašumai ar trūkumai, 
Jie sveikintini bent jau dėl to, kad atkreipia dėmesį į būtinybę radikaliai keisti žemutinio lygmens 
biurokratų darbo aplinką. 

(Lipskv, 1976:208-210) 


Vėliau, 1977 metų studijoje S/reet level bureaucrats and institutional innovation: im- 
plementing special education reform R. Wetherley ir M. Lipsky parodė, jog racionalis- 
tinis modelis yra neefektyvus praktiškai ir neįtikinamas teoriškai. Autoriai analizavo, kaip 
buvo įgyvendinamas vienas Masačiūsetso valstijos įstatymas (Comprehensive Special Law, 
1972), pareikalavęs iš mokytojų, socialinių darbuotojų bei kitų viešojo sektoriaus tar- 
nautojų (paslaugų teikėjų), turinčių tiesioginį kontaktą su visuomene, radikaliai keisti savo 
nuostatas bei praktiką. Sąlygos, kurių reikia racionalistiniam modeliui (patikima koman- 
dinė grandinė, griežtai apibrėžti tikslai ir t.t.), iš esmės čia buvo patenkintos: įstatymas 
buvo tiksliai apibrėžtas; plačiai palaikomas; pakako išteklių; gera ryšių ir priežiūros sis- 
tema. Ir vis dėlto jo nepavyko įgyvendinti taip, kaip to norėjo politikos formuotojai: tie- 
są sakant, pakeitimai padėtį tik pablogino, nes dramatiškai padidėjo darbo krūvis mo- 
kykloms ir jų personalui. Paslauga buvo išsaugota tik pasišventusių „žemutinio lygmens“ 
žmonių pastangomis (žr. Hudson, 1989, kur pateikiama Lipsky modelio santrauka ir mė- 
ginama jį pritaikyti nagrinėjant viešąją politiką neįgaliųjų atžvilgiu). Studija parodė, jog 
žmonių valdymas ir kontrolė nėra efektyvaus politikos įgyvendinimo priemonė. Užuot 
žmogiškąsias būtybes traktavus vien kaip komandinių grandinių grandis, politikos for- 
muotojams derėtų suvokti, jog geriausias politikos įgyvendinimo būdas yra tai, ką El- 
more'as (1979, 1985) vadino problemų ir politikos „atgaline projekcija“. kur politikos 
sėkmė apibrėžiama žmogiškosios elgsenos pokyčių, o ne politikos „hipotezės“ įtvirtini- 
mo terminais. Visas „priekin nukreiptas projekcijas“, arba modelius, grindžiamus prin- 
cipu „iš viršaus į apačią“, Elmore'as laiko mitais, kuriais „darosi vis sunkiau tikėti, ėmus 
aiškiau suvokti įgyvendinimo proceso prigimtį“ (Elmore, 1985:20). Elmore'as siūlo pra- 
dėti nuo 


konkrečios elgsenos, provokuojančios politinę intervenciją, apibūdinimo; po to nurodyti organizaci- 
nes priemones, kurios galėtų daryti poveikį tokiai elgsenai; pateikti tokių priemonių naudojimo pa- 
darinių prognozes; be to, kiekvieno politikos įgyvendinimo etapo atveju nurodyti, kokį poveikį jis 
gali daryti tai elgsenai ir kokių išteklių reikia tokiam poveikiui pasiekti. 

(Elmore, 1985:28) 

Svarbiausias dalykas, teigia principo „iš apačios į viršų“ šalininkai, — tai politikos for- 
muotojų ir politikos rezultatų tiekėjų santykis. Jis yra atvirkščias Alisos Stebuklų šalyje 
principui. Alisa sako: „Pradėk nuo pradžių ir eik prie pabaigos.“ Atgalinės projekcijos 
idėja — pradėti nuo fazės, kur tam tikra politika pasiekia kulminaciją, ir paskui analizuoti 
arba organizuoti politiką pagal egzistuojančias elgsenos ir konfliktiškumo struktūras. Mo- 
delis, kuris remiasi „iš apačios į viršų“ kilimo idėja, visą procesą suvokia kaip derybinį, 
bendro sutarimo formavimo procesą. Procesui įtaką daro du kontekstai: organizacijų, įgy- 
vendinančių viešąją politiką (mokyklų, ligoninių, policijos, rūpybos agentūrų, ginkluotų- 
Jų pajėgų, vyriausybės departamentų) valdymo įgūdžiai bei kultūra ir politinė aplinka — 
kokiomis sąlygomis jos turi dirbti. 

„Iš apačios į viršų“ modeliai ypač pabrėžia tą faktą, jog žemutinės grandies vykdyto- 
jai, įgyvendindami tam tikrą politiką, turi gana plačią nuožiūros laisvę. Esminį vaidmenį 
šiuo požiūriu atlieka profesionalai: mokytojai, gydytojai, planuotojai, inžinieriai, sociali- 
niai darbuotojai, architektai — visi jie turi galių daryti įtaką paslaugos teikimui ir kontro- 
lei. Tai reiškia, anot Dunleavy, jog, pats politikos formavimo procesas gali tapti politikos 
„įgyvendintojų įrankiu“ (Dunleavy, 1981, 1982). Pavyzdžiui, mokytojai gali rasti būdų 
„valdžios politiką“ įgyvendinti taip, kad jos padariniai bus visiškai kitokie, nei numatė 
ar tikėjosi politikos formuotojai. Tas pat pasakytina apie kitus profesionalus, atsakančius 
už įstatymo arba politikos vykdymą. Akivaizdu, jog tai kelia ploblemų: žemutinio lyg- 
mens įgyvendintojai gali formuoti politiką, tačiau ar leistina mokytojams arba policinin- 
kams kurti „politiką“? (Žr. Linder and Peters, 1987.) 

Tokia galimybė atsiranda dėl to, kad įgyvendinimas neišvengiamai palieka didelę nuo- 
žiūros laisvę įgyvendintojams. Nuožiūros laisvė viešojoje politikoje yra gana plačiai nag- 
rinėta: socialinėje politikoje (Hill, 1969; Titmus, 1968), administracinėje teisėje (Wade, 
1967; Davis, 1969), teisėsaugoje (Cain, 1973; Lambert, 1967; Wilson, 1970); organiza- 
cijų sociologijoje (Simon, 1945; Dunsire,1978b; Gouldner, 1954). Politinės programos, 
įstatymai, potvarkiai ir procedūros neišvengiamai palieka tam tikrą laisvę jiems interpre- 
tuoti. Pasak Daviso, „Viešasis pareigūnas disponuoja nuožiūros laisve, jeigu jo galių ap- 
ribojimai vis dėlto palieka jam galimybę rinktis iš alternatyvių veikimo arba neveikimo 
būdų“ (Davis, 1969:4). Nepriklausomai nuo politikos įgyvendinimo būdo (iš viršaus ar 
iš apačios) tie, kurie užima pozicijas priešakinėje politikos įgyvendinimo linijoje, dau- 
giau ar mažiau turi nuožiūros laisvės, kai taiko taisykles, už kurių įgyvendinimą atsako. 
Platesniu mastu nuožiūros laisvė tarptautinėje teisėje ir tarptautiniuose santykiuose kelia 
bendros politikos interpretavimo ir taikymo specifinėmis sąlygomis problemų. Tai ypač 
akivaizdu Europos Sąjungos atveju, kai šalys narės ES norminius aktus interpretuoja ga- 
na skirtingai (žr. From and Stava, 1993). 


Įgyvendinimas kaip politinis lošimas 

Organizacijų modeliai, politikos formavimą ir įgyvendinimą suvokiantys kaip Žmogiškų- 
jų sąveikų, o ne kaip mechanizmo ar sistemos funkcionavimo rezultatą, šioms sąveikoms 
skiria ypatingą dėmesį. Antai Lipsky modelyje pabrėžiama, jog analizuojant įgyvendini- 
mą turi būti pripažįstama, kad organizacijos turi ribotus žmogiškųjų ir organizacinių pa- 

jėgumų išteklius. Politikos įgyvendinimo efektyvumas priklauso nuo to, kaip panaudoja- 
mos žemutinių įgyvendintojų grandžių žinios bei patirtis. 

Šios sąveikos temai daug dėmesio skiria ir tie modeliai, kurie įgyvendinimo procesą 
traktuoja kaip konfliktų ir derybų areną. Žinoma, racionalistiniai modeliai taip pat pripa- 
žįsta, jog įgyvendinimo procese vyksta ir konfliktų, ir derybų. Tačiau šis konfliktišku- 
mas jų laikomas disfunkciniu elementu, kuriam reikia koordinacijos (Pressman and Wil- 
davsky, 1973:134) arba sprendimo (Dunsire, 1978a). Šių modelių konfliktai ir derybos 
vyksta bendrai pripažįstamų tikslų kontekste, todėl įgyvendinimas bus efektyvus tik tuo 
atveju, jeigu grupės išspręs savo nesutarimus. Efektyvi įgyvendinimo sistema privalo tu- 
rėti tokių konfliktų šalinimo priemonių, kurios leistų užtikrinti klusnumą (Dunsire, 1978a). 
Viską lemia kontrolė. 

Jeigu į organizacijas žvelgiame ne kaip į kontrolės objektą, o kaip į struktūras, suda- 
rytas iš grupių ir individų, siekiančių maksimizuoti savo galią ir įtaką, tada tokį konflik- 
tą galime laikyti iš esmės politiniu procesu, kur naudojamos skirtingos strategijos galiai 
įgyti ir išlaikyti. Šioje perspektyvoje politikos įgyvendinimas laikytinas naudos sau sie- 
kiančių Žmonių „lošimu“. 

Lošimo modelis buvo iškeltas Bardacho jo 1977 m. knygoje The Implementation Ga- 
me. Pasak Bardacho, įgyvendinimas yra „derėjimosi, įtikinėjimo ir manevravimo lošimas 
netikrumo sąlygomis“ (Bardach, 1977:56). Politikos įgyvendintojai siekia išlošti kuo dau- 
giau galios ir siekdami savo pačių tikslų bei interesų mėgina naudotis sistema. 

Bardacho modelyje politika neapsiriboja formaliomis „politinėmis“ institucijomis. Po- 
litika nesibaigia įstatymo projektui tapus įstatymu. Ji neapsiriboja sprendimų priėmimo 
procesu. Šio tipo modeliai mus ragina peržiūrėti skiriamąsias ribas tarp politikos ir biu- 
rokratijos, sprendimų priėmimo ir sprendimų vykdymo procesų. Tad įgyvendinimas iš es- 
mės yra atmaina politikos, vykstančios nerenkamos valdžios koridoriuose. 

Kaip jau minėjome, racionalistinis įgyvendinimo modelis paprastai postuluoja, kad skir- 
tingi interesai gali būti suvienyti bendram tikslui ir kad konfliktas yra šalintinas „trin- 
ties“ veiksnys. Tačiau modeliai, kurie kovą dėl galios bei įtakos ir interesų konfliktą lai- 
ko politikos įgyvendinimo materija, nesutaria dėl jo interpretacijos. Įvairūs galios mode- 
liai, kuriuos nagrinėjome trečiojoje dalyje (3.3), teikia labai skirtingas konfliktų ir kovų 
dėl įtakos poveikio įgyvendinimo procesui interpretacijas (jų apžvalgą pateikia Morgan, 
1986:362—365). 


4.3.4 Politikos ir veiksmo modeliai: 
politikos įgyvendinimas kaip evoliucinis procesas 


Tiek hierarchinių, tiek „iš apačios į viršų“ koncepcijų silpnoji vieta — labai supaprastin- 
tas požiūris į įgyvendinamumo proceso kompleksiškumą. Du modelius, kuriuose naudo- 
jamos ir plėtojamos abiejų šių koncepcijų idėjos, iškėlė Lewisas ir Flynnas (1978, 1979) 
bei Barrettas ir Fudge'as (1981). Lewisas ir Flynnas miestų ir regioninio planavimo po- 
litikos studijoje konstruoja bihevioristinį modelį, kur politikos įgyvendinimas traktuoja- 

mas kaip individų „veiksmas“, kurio jie imasi atsižvelgdami į apribojimus, diktuojamus 
tiek jų organizacijų institucino konteksto, tiek išorinio pasaulio (4.1 diagrama). 


4.1 diagrama. Lewiso ir Flynno modelis 
Suvokimas Veiksmo kanalai 


Pasaulis už Individas Institucinis 


organizacijos ribų organizacijoje kontekstas 


Šaltnis: Pagal Lewis and Flynn (1978:11). 


Politikos įgyvendintojai gyvena pasaulyje, kuris labai skiriasi nuo racionalistinio 
idealo: 


Realiai egzistuoja nesutarimai dėl politikos tikslų ir uždavinių; neaiškumų, dviprasmybių ir netikru- 
mo lieka dėl politikos praktinio operacionalizavimo; lieka procedūrinių neaiškumų; atsiskleidžia tu- 
rimų išteklių nepakankamumas sprendžiant iškylančias problemas; ir visada rusena neblėstantis kon- 
fliktas tarp demokratinio proceso, spaudimo grupių veiklos ir politinių disidentų. 

(Lewis and Flynn, 1978:5) 


Sąveika su išoriniu pasauliu, priklausomybė organizacijai ir jos instituciniam kontekstui 
implikuoja, jog politikos tikslai nėra vienintelė paskata veiksmui. Jų empiriniai tyrimai 
dažniausiai leisdavo daryti išvadą, kad 


veiksmų imamasi išsprendus konfliktą tarp dviejų skirtingų politikos prioritetų aibių; jie gali būti 
atlikti anksčiau, nei suformuluojama dorojimosi su tokiais atvejais procedūra; arba jų imamasi vei- 
kiau dorojantis su faktinės situacijos reikalavimais, nei vykdant nustatytas užduotis. 

(Ibid.) 


Šio pobūdžio kontekstualistinė analizė būdinga Barretto ir Fudge*o modeliui, kur ar- 
gumentuojama, jog politikos įgyvendinimą geriausia interpretuoti pasitelkus „politikos ir 
veiksmo kontinuumo“ idėją (4.2 diagrama), nusakančią „tarpusavio sąveikos ir derybų 
procesą, kurio dalyviai yra politikos formuotojai ir tie, nuo kurių veiksmų priklauso tos 
politikos įgyvendinimas“ (Barrett and Fudge, 1981:25). 

Galia yra pagrindinis šio santykio dinamikos veiksnys. Šiame modelyje politikos įgy- 
vendinimas yra pasikartojantis derybų procesas, kurio dalyviai atsako už politikos reali- 
zavimą ir valdo išteklius. Čia „labiau nei hierarchiniuose modeliuose pabrėžiami galios 
ir priklausomybės, interesų, motyvacijų ir elgsenos veiksniai“ (Barrett and Fudge, 
1981:29). Be to, politikos ir veiksmo koncepcijos atkreipia dėmesį į veiksnius, kurie da- 

4.2 diagrama. Politikos ir veiksmo kontinuumas 


Politika  ——2. Performulavimas 


Laikas 


Veiksmas ——————>“ Atoveiksmis 


Šaltinis: Barrett and Fudge (1981:25). 


ro įtaką individų bei agentūrų veiksmų arba elgsenos repertuarui ir į tai, kaip formuojasi 
to repertuaro vaizdiniai. „Politikos ir veiksmo“ modelis parodo, jog politika nėra vien 
tai, kas vyksta politinio proceso „priešakinėse linijose“. Politika „evoliucionuoja“, arba 
„vystosi“. Politikos „priešakinėse linijose“ atrandama naujų galimybių ir kuriami nauji 
principai jas adaptuojant praktikoje. Anot Majone'o ir Wildavsky (1984:116): „Politikos 
įgyvendinimas visada evoliucinis; jam vykstant politika ne tik vykdoma, bet ir performu- 
luojama.“ 

„Veiksminėse“ koncepcijose pabrėžiama, jog įgyvendinimas nėra tik sprendimų tran- 
sliavimas per komandinę grandinę. Tai procesas, kurį aiškindami turime suprasti, kaip in- 
dividai bei organizacijos suvokia „realybę“ (plg. su Vickersu, 3.7.5) ir kaip organizaci- 
jos, siekdamos savo tikslų, sąveikauja su kitomis daugiau arba mažiau galingomis orga- 
nizacijomis. Šią temą išsamiau gvildena tarporganizacinės elgsenos teorijos (žr. 4.3.7, 
4.6.3). „Veiksminis“ modelis taip pat palaiko „šiukšlių dėžės“ teorijų idėją, jog organi- 
zacijos nesivadovauja tikslais racionalistine prasme, o veikiau juos konstruoja problemas 
mėgindamos prikabinti prie jau esamų sprendimų (žr. 3.4.5). 


4.3.5 Įgyvendinimas vadybiniame modelyje 


Įgyvendinimo teorijos, ypač hierarchinių jos modelių, preskripcijos beveik nesiskiria nuo 
vadybinių įgyvendinimo modelių preskripcijų. Pavyzdžiui, Sabatieras ir Mazmanianas 
(1979) sutrikusiam vadovui pataria, kaip pasiekti politikos tikslus (žr. 4.3.8). Tačiau dau- 
guma kitų politikos įgyvendinimo modelių vengia tokio patarinėjimo ir „praktinių“ reko- 
mendacijų, kurių daugybė kiekviename vadybos vadovėlyje. Vadybinės įgyvendinimo kon- 
cepcijos kilo iš vyraujančios „operacinės“ viešosios politikos administravimo (gua vady- 
bos) paradigmos. Viešojo sektoriaus administravimui mėginant imituoti verslo vadybą imta 

naudotis metodais, anksčiau daugiausia taikytais privačiame sektoriuje. Aptarsime tris to- 
kius metodus: 

+ operacinė vadyba; 

+ korporacinė vadyba; 

+ personalo vadyba. 


Operacinė vadyba 
Su operacinės vadybos metodikomis susidūrėme nagrinėdami OT naudojimą sprendimų 
priėmimo procese (3.8.6). Operacijų tyrimas naudojamas ir įgyvendinimo stadijoje, kur 
jis Žinomas kaip „projektų vadyba“ (project management). Įdomu, kad OT taikymo pro- 
jektų vadybai praktika kilo viešajame sektoriuje. Šeštąjį dešimtmetį JAV vyriausybė, įgy- 
vendindama Polaris raketų projektą, naudojosi dviem metodais (žr. Sapolsky, 1972): 

+ Kritinio tako metodu (KTM); 

+ Projektavimo, vertinimo ir priežiūros metodika (PVPM). 


Abu metodai didelių projektų valdymą konceptualizuoja „tinklų“ sąvokomis; dėl to 
jie laikomi „tinklų analizės“ atmainomis. KTM ir PVPM tikslas — „kontroliuoti“ pro- 
jekto vykdymą, t. y. veiksmų ir įvykių tinklą, sudarantį įgyvendinimo fazes. Naudojant 
KTM siekiama nustatyti veiksmus, kurie turi „kritinės“ reikšmės projekto realizavimui 
per tam tikrą laiką. Sudaromas tinklo žemėlapis, kuriame žymima projekto pradžia ir 
tikėtina raida, „takas“, kai judama nuo vieno kritinio veiksmo prie kito. PVPM remiasi 
prielaida, kad negali būti žinoma kritinių veiksmų trukmė. PVPM sistemos programuo- 
jamos pagal tris šio netikrumo vertinimo kriterijus: labiausiai tikėtina perėjimo nuo vie- 
no veiksmo prie kito trukmė; optimistiškiausia tam tikro veiksmo trukmės prognozė; pe- 
simistiškiausia jo trukmės prognozė. PVPM analizė naudojama įgyvendinant didelius pro- 
jektus, kai tenka veikti didelio netikrumo sąlygomis. Nacionalinės ir vietos valdžios lyg- 
meniu tinklų analizė daugiausia taikoma statybų projektams, kur tenka dorotis su įvai- 
rialypiu netikrumu: stengtis laiku įgyvendinti projektą pagal turimą biudžetą ir atsižvelgti 
į tokius nenumatomus veiksnius kaip orai, geologinės sąlygos, darbo santykiai, infliaci- 
ja ir daugybė kitų problemų, kurios gali sukliudyti sėkmingą plentų, tunelių, jėgainių ir 
pan. statybą. 

Į šį OT modelį turime įtraukti ir „sistemų analizę“. Tokia analizė įgyvendinimo pro- 
blemas nagrinėja visos „sistemos, teikiančios viešąsias gėrybes ir paslaugas, kontekste. 
Sistemų analitiką domina tai, kaip veiksmų sekos, įeigos ir išeigos, informacijos srautų 
visuma lemia projekto sėkmę arba nesėkmę. Politikos įgyvendinimas Žmogiškųjų „minkštų 
sistemų“ atveju (priešingai tokioms „kietoms sistemoms“ , kaip mašinos ar augalai) trak- 
tuojamas kaip kontrolės ir koordinavimo problema. Efektyvų įgyvendinimą šiame mode- 
lyje lemia tokie komponentai: 

+ tikslų apibrėžimas ir plano sudarymas; 

+ plano vykdymo priežiūra; 

+ to, kas vyksta, analizė ir lyginimas su tuo, kas turėjo vykti pagal planą; 

+ pakeitimai nesėkmės atveju. 

Carteris e/ a/. (1984:96) teigia, jog sėkminga įgyvendinimo sistema numato keturis 
kontrolės tipus: 

+ koordinavimą per visą laiką; 

+ koordinavimą konkrečiais laiko momentais; 

+ detalią logistiką ir laiko grafikus; 

+ struktūrinių ribų išlaikymą. 


„Minkštosiose sistemose“ pabrėžiama geros koordinacijos svarba, o įgyvendinimo pro- 
ceso analizėje daug dėmesio skiriama „komandų“ darbui (Carter et a/., 1984:106—107). 


Korporacinė vadyba 

Kitaip nei OT metodai, „Kkorporacinės vadybos“ idėjos kilo privačiame sektoriuje, 0 vė- 
liau jas adaptavo viešasis sektorius. Kaip pastebėjome aptarinėdami PPBS, korporacinės 
vadybos metodai į valstybinio valdymo sritį pateko pro duris, kurias atvėrė biudžetinio 
proceso reforma. Tad šis modelis turi daug panašumų su PPBS: pabrėžiama būtinybė va- 
dybos problemas analizuoti strateginiu būdu, judant pagal tikslų formulavimo, planavi- 
mo, organizavimo, vadovavimo ir kontroliavimo ciklą (4.3 diagrama). 


4.3 diagrama. Korporacinės vadybos ciklas 


Apibrėžk tikslus ir uždavinius 


»-„ - 


Prižiūrėk Stiprybės — Prognozės —— Galimybės 
Silpnybės Grėsmės 


Įgyvendink Kurk strategijas 


Sudaryk veiksmų planą 


Planavimas numato tikslų apibrėžimą ir strategijų, leidžiančių juos pasiekti, paiešką. 
Šio modelio kertinė fazė — tai vadinamoji SSGG analizė, t.y. vidinių Stiprybių ir Silpny- 
bių bei išorinių Galimybių ir Grėsmių išsiaiškinimas. Remiantis šia analize sprendžiama 
strategijų pasirinkimo problema. Pasirinkus strategijas sudaromas tikslų įgyvendinimo pla- 
nas. Vienas svarbiausių klausimų čia bus strategijos santykis su organizacijos struktūra 
ir personalu. Kad sėkmingai būtų įgyvendintas planas, gali tekti pertvarkyti organizacinę 
struktūrą. Strategija formuoja struktūrą, kuri savo ruožtu veikia strategijos pasirinkimą 

(Thompson, 1990:522). Korporacinės vadybos modelis pabrėžtinai reikalauja, kad orga- 
nizacijos struktūra, kultūra ir stilius būtų priklausomi nuo organizacijos „misijos“, kad 
kiekvienam organizacijos nariui būtų išaiškinta ši „misija“ ir jo paties vaidmuo jos reali- 
zavimo procese (Foster, 1993). Plano įgyvendinimo priežiūra vadovybei teikia „grįžta- 
mojo ryšio“ informaciją apie tai, kaip vykdomos užduotys ir kokias problemas dar rei- 
kės išspręsti, kad baigmė būtų sėkminga. 

Korporacinės vadybos idėjos darė didelę įtaką „naujajai viešojo sektoriaus vadybai“, 
ypač nuo devintojo dešimtmečio pradžios, kai daugelyje pramoninių šalių viešojoje poli- 
tikoje įsivyravo kaštų mažinimo ir orientavimosi į verslą kultūra (Kooiman and Eliassen 
(eds), 1987). Pavyzdžiui, kaip finansinės kontrolės priemonė plačiai propaguojama rezul- 
tatyvumo apskaičiavimo (performance measurement) metodika, leidžianti efektyviau siekti 
tikslų (Thompson, 1990:582). 


+ Kultūra kaip politikos nesėkmių ir organizacijų tobulinimo modelis 


„Kultūros“ modelius siūlo daugelis autorių. Literatūroje apie viešojo sektoriaus valdymą dažniau- 
siai cituojami Peterso, Watermano (1982) ir Charleso Handy (1976) darbai. 


Charles Handy, Understanding Organizations, 3rd edn, 1985 


Anot Handy, yra keturi pagrindiniai organizacijų kultūros tipai, grindžiami galios, vaidmens, už- 
duoties ir asmenybės principais. Šie principai organizacijas padaro darniomis gentimis su savo 
vertybėmis, kalba, mitais ir savais didvyriais. Stipri kultūra sukuria stiprias organizacijas, nors ne 
kiekviena iš jų tinka visiems laikams, visiems tikslams ar visiems individams. 
Kiekviena kultūra turi savo dievą globėją, simbolizuojantį jos vertybes ir struktūras: 
e Galios kultūra: čia sprendimus lemia galia ir įtaka. Dievas - Dzeusas, kuris valdo tik pa- 
gal savo įgeidžius. 
e Vaidmens kultūra: tai graikų šventyklos modelis, kur viešpatauja racionalumas ir funkcio- 
nalumas. Šią kultūrą iliustruoja ideali biurokratija. Dievas - Apolonas, proto įsikūnijimas. 
e Užduoties kultūra: tai kultūra, kelianti sau užduotis ir siekianti jas įveikti. Efektyvi ir var- 
totojams jautri kultūra. Pasak Handy, ji neturi dievo globėjo. 
e Asmenybės kultūra: tai kultūra, kur individai vyrauja struktūros ir organizacijos atžvilgiu. 
Retai sutinkama, nebent komunose. Dievas - Dionisas, egocentriško individo dievas. 


Kas turi įtakos kultūroms? 

e Istorija ir nuosavybės formos; 
e mastas; 

e technologija; 

e tikslai ir uždaviniai; 

e aplinka; 

e Žmonės. 

Programa „Plius“ ir sostinės policija 


Vienas iš ženklų, liudijančių, jog administravimo diskursas, kadaise buvęs tolimas verslo kriteri- 
jams ir verslo kultūrai, dabar pamažu ją perima, yra permainos policinių paslaugų srityje. Pastarai- 
siais dešimtmečiais Londono policija tapo didėjančios kritikos objektu. Londono „bobis“, kadaise 
simbolizavęs Londoną ir „bendruomeninę saugą“, jau nėra toks, koks buvo „senais gerais laikais“. 

Atsižvelgdamas į pasikeitusį „klientų“ požiūrį į policiją sostinės policijos komisaras, seras Pe- 
teris Imbertas, Wolff Olins vadybos konsultantams užsakė atlikti policijos darbo tyrimą. Vėliau 
jis sakė, jog taip mėgino „pacientui nuleisti šiek tiek kraujo, kad jis išgytų“. 

Konsultantai apklausė daugiau nei 250 žmonių, nagrinėjo policijos praktiką, lankėsi policijos 
nuovadose, analizavo visus policijos darbo aspektus. Jų išvados buvo labai kritiškos: policija ne- 
turi aiškios savo paskirties, savo misijos, suvokimo, ji prastai organizuojama ir valdoma, silpni 
jos ryšiai su visuomene. Kad jos paslauga būtų efektyvesnė, sostinės policija privalanti: 

e tapti vieningesnė ir geriau suvokti savo paskirtį; 

e pagerinti savo vadovavimo ir valdymo sistemą; 

e pozityviau traktuoti paslaugos idėją; 

e tobulinti komunikaciją savo viduje, ryšius su išoriniu pasauliu; 

e gerinti savo išvaizdą: pastatus, uniformą, ekipiruotę ir pan. 


Su tyrimo išvadomis buvo supažindintas visas personalas, o jos rekomendacijų įgyvendinimui 
buvo sudaryta programa „Plius“. Programoje figūravo ir „misijos apibrėžimas“, nusakantis polici- 
jos tikslus bei uždavinius. Ji aiškiai paskelbė visuomenei (vartotojams) ir policijai, kad rekomenda- 
cijos bus ryžtingai įgyvendinamos. Svarbu tai, jog šios pertvarkos inciatyva kilo iš apačios, o ne iš 
Skotlendjardo viršūnių. Policijos paslaugų vadybinių reformų apžvalgą pateikia Loveday (1993). 6 


Personalo vadyba 

„Kultūrinis“ korporacinės vadybos aspektas glaudžiai siejasi su kitu svarbiu „vadybos“ 
viešajame sektoriuje aspektu: su Žmonių valdymu. Korporacinės vadybos esmė — užduo- 
čių apibrėžimas ir vykdymas. Akivaizdu, kad labai svarbu, koks viešajame sektoriuje dir- 
bančių žmonių požiūris į jiems skiriamas užduotis. Šis žmogiškasis politikos įgyvendini- 
mo aspektas tobulinamas taikant dvi metodikas: 

+ Rezultatyvumo vertinimas: asmens „indėlis“ vertinamas atsižvelgiant į organizaci- 
jos tikslus ir asmens potencijas. 

+ Vadyba pagal užduotis (VPU) (management by objectives, MBO): metodas, reika- 
laujantis, kad vadovas tartųsi su pavaldiniais ir aiškiai bei griežtai apibrėžtų jų už- 
duotis (Drucker, 1954). VPU tikslas — padidinti individo ir organizacijos tikslų in- 
tegraciją (Drucker, 1964). 


Rezultatyvumo vertinimo ir VPU metodikos keičiant žmonių nuostatas padeda keisti 
organizacijos „kultūrą“. Čia naudojami ir „saldainiai“, ir „bizūnai“ sukurti aplinkai, ku- 
rioje administratoriai/vadybininkai ir eiliniai vykdytojai turėtų paskatų keisti ir modifi- 
kuoti savo elgesį taip, kad būtų lengviau pasiekiami korporaciniai, o ne sekcijiniai, as- 
meniniai ar profesiniai tikslai. 

«+ Vadybiniai modeliai ir „savireguliuojančios“ sistemos 


Technologijų, kurios jau nėra grynai administracinės, plitimas reiškia, jog vadybinės vertybės (efek- 
tyvumas ir rezultatyvumas) tampa svarbiausiu veiksniu pasirenkant viešųjų gėrybių tiekimo in- 
strumentus. Kalbantieji apie „naujojo valdymo išradimo“ būtinybę pabrėžia, jog šie pokyčiai at- 
veria daugiau galimybių į rinką orientuotam, „decentralizuotam“ politiniam procesui, kur hierar- 
chiją keičia demokratiškesnė horizontalesnių santykių tvarka (Osborne and Gaebler, 1993). Ta- 
čiau šį valdymo formų, sektorių ir instrumentų „remiksą“ galima traktuoti ir kaip mėginimą išlai- 
kyti valdžios stabilumą (ir teisėtumą) tolydžio sudėtingesnėmis socialinėmis, ekonominėmis ir po- 
litinėmis sąlygomis. Šia prasme decentralizavimas gali būti laikomas mėginimu spręsti valdžios 
„perkrovos“ problemą, kai tam tikros kontrolės funkcijos perleidžiamos savireguliuojančioms (Kic- 
kert, 1993) gėrybių tiekimo sistemoms. Viena vertus, šis „remiksas“ (įvesdamas į valdymą rinkos 
elementų) labiau skatina „savireguliuojančių“ sistemų atsiradimą, kita vertus, naudodamas nau- 
jas vadybos metodikas, - didesnę pačių žmonių „savireguliaciją“. Šiuos kontrolės mechanizmus 
galima suskirstyti į mikro ir makro lygmens savireguliaciją. 


Mikro lygmens kontrolė 


Ši kontrolė siekia apriboti viešųjų gėrybių tiekėjų nuožiūros laisvę ir pakeisti jų nuostatas. Nau- 
dojami metodai: | 

e žmogiškųjų išteklių vadyba; 

e atlyginimas pagal rezultatą; 

e vertinimo schemos; 

e kolegiali patikra (peer review); 

e pareigybių terminuotumas. 


Naudojant šiuos metodus paslaugų kokybę siekiama gerinti ne biurokratų arba profesionalų 
darbo racionalizavimo būdu, o veikiau siekiama rasti priemonių, skatinančių nepolitinį vykdyto- 
jų sluoksnį jautriau reaguoti į mokesčių mokėtojų, kaip „klientų“, reikalavimus. Šis poslinkis nuo 
viešųjų gėrybių „gamybos“ racionalizavimo prie klientų suverenumo gali būti suvoktas kaip mė- 
ginimas biurokratams ir profesionalams (nuo seno turintiems kitokį statusą, nei privataus sekto- 
riaus darbuotojai) taikyti tas pačias kontrolės priemones, kurios naudojamos privačiame sekto- 
riuje. Todėl kyla ir skundų dėl biurokratų bei profesionalų „proletarizavimo“ ir „deprofesionali- 
zavimo“ (žr. Braverman, 1974; Clegg and Dunkerly, 1980). 


Makro lygmens kontrolė 


Šio lygmens kontrolės priemonėmis siekiama pakeisti platesnį organizacinį, socialinį bei politinį 
viešųjų paslaugų teikimo kontekstą. Kai kurias iš jų apžvelgėme anksčiau (žr. 3.10.6, 4.3.5). Jų 
sąrašui priklauso: 

+ tiekėjų skaičiaus didinimas siekiant padidinti konkurenciją: 
— privatizavimas; 
—  kontraktavimas; 
+ priemonės, skatinančios kvazikomercinę tiekimo struktūrą: 
— vidinės rinkos; 
— mokamos paslaugos. 
+ tiesioginė viešojo sektoriaus dydžio ir kaštų kontrolė: 
— viešojo sektoriaus įplaukų politika; 
— biudžetinė kontrolė pagal rezultatyvumo rodiklius; 
— finansinė vadyba. 
e veiklos rezultatyvumo skatinimas ir kontrolė: 
— rezultatyvumo rodiklių privalomumas; 
— institucijų auditas; | 
— departamentų auditas; 
— rezultatyvumo rodiklių lyginimas; 
— organizacinis mokymasis. 


Mikro lygmens metodais siekiama pakeisti individų ir grupių veiklos viešajame sektoriuje kon- 
tekstą, o makro lygmens priemonėmis siekiama pakeisti organizacinę aplinką - pasitelkiamos rin- 
kos arba kvazirinkos jėgos, kaip atsvara tariamai biurokratinių hierarchijų, profesionalų bei že- 
mutinių grandžių vykdytojų savivalei ir kaip priemonė, kuri viešųjų paslaugų teikimą daro la- 
biau priklausomą nuo „vartotojų“ poreikių. € 


4.3.6 Politikos įgyvendinimas ir politikos tipai 


Ar raketinės sistemos sukūrimo programa yra bendramatė su rūpybos programa? Ar leng- 
viau Žmogų nuskraidinti į Mėnulį, negu suteikti benamių šeimai padorų būstą? Daugu- 
mos „menedžeristinių“ ir „racionalistinių“ politikos įgyvendinimo modelių silpnoji vieta 
yra ta, kad jie remiasi sprendimų priėmimo samprata, kuri neatsižvelgia į faktą, jog Žmonių 
problemos gali būti ne tik vienaip ar kitaip sudėtingos, bet ir nebendramatės. Žmogaus 
išlaipinimas Mėnulyje arba raketinės sistemos sukūrimas nėra pavyzdinis modelis toms 
viešosios politikos sritims, kur tikslų apibrėžimas, konsensuso formavimas ir išteklių pri- 
traukimas yra nepalyginamai sudėtingesnis dalykas. Todėl naudingesni gali būti tie mo- 
deliai, kurie diferencijuoja politikos tipus ir veiksnius, galinčius daryti įtaką jų įgyvendi- 
nimo procesui. Pavyzdžiui, Lowio (1964, 1972) pasiūlyta politikos tipų klasifikacija — 
paskirstomoji, reglamentacinė ir perskirstomoji politika — buvo naudojama analizuojant 
politikos įgyvendinimo problemas (žr. Van Meter and Van Horn, 1975; Ingram, 1978; 
Ripley and Franklin, 1982; Hargrove, 1975). 

Vienas iš pirmųjų mėginimų analizės dėmesį atkreipti į politikos įgyvendinimo pro- 
cesą buvo Van Meterio ir Van Horno darbas (1975), kur pabrėžiama būtinybė atsižvelgti 
į vykdomos politikos tipą. Remdamiesi Lowio darbais. kuriuose nurodomi įvairūs politi- 


Ketvirtoji dalis. REZULTATŲ ANALIZĖ 429 


kos tipai (žr. 2.5), Van Meteris ir Van Hornas kėlė tezę, jog įgyvendinimo efektyvumas 
skirsis priklausomai nuo politikos tipo ir politinės darbotvarkės. Išskirdami tris pagrindi- 
nius įgyvendinimo veiksnius — kaitą, kontrolę ir klusnumą - jie pabrėžia, jog įgyvendini- 
mo sėkmės tikimybė bus didesnė ten, kur egzistuoja platus sutarimas, o reikiamos kaitos 
mastas palyginti nedidelis. 

Ripley ir Franklinas (1986) mano, jog įgyvendinimo sunkumai yra palyginti nedideli 
paskirstomosios politikos atveju, didesni — reguliacinės politikos ir didžiausi — perskirs- 
tomosios politikos atveju. Įvairios politikos sritys pasižymi skirtingais jose vyraujančių 
santykių bruožais; perskirstymo srityse susiduriama su didesniais politikavimo ir derybų 
kaštais, nei paskirstymo srityse, kur galima didesnė kontrolė. Ingramas (1978) šių santy- 
kių įvairovę sieja su sprendimų priėmimo kaštais, statuto struktūra, vertinimo kriterijais 
ir kritiniais kintamaisiais. 


“+ Gordon Chase, „A framework for implementing human service programmes: how 
hard will it be2“, 1979 


Gunnas pateikia bendrą „tobulo įgyvendinimo“ modelį. Tačiau kaip šis bendras modelis gali bū- 
ti taikomas specifinių politikos tipų atveju, pavyzdžiui, žmogiškųjų paslaugų, tokių kaip rūpyba, 
švietimas, sveikatos apsauga, atveju? Gordonas Chase'as siūlo modelį, padedantį išsiaiškinti, ko- 
kių problemų iškyla teikiant žmogiškąsias paslaugas. Naudodamasis švino kontrolės, metadono 
terapijos ir kalinių sveikatos priežiūros reformos pavyzdžiais jis konstruoja modelį, kuris, jo ma- 
nymu, gali būti naudingas kaip savotiškas žemėlapis, padedantis vykdytojams identifikuoti pa- 
grindines problemines jų programų sritis. Jis parodo, jog žmogiškųjų paslaugų srityje politikos 
įgyvendinimas susiduria su sudėtingu netikrumo kontekstu net tokiuose dalykuose, kaip techni- 
nės įrangos ištekliai. 


Sunkumai, kylantys dėl operacinių reikalavimų 
Kas tie žmonės, kuriems skiriama paslauga? 


Koks paslaugos pobūdis? 
Kokių deformacijų gali iškilti ją teikiant? 


FB LN — 


Ar programa kontroliuojama? Ar yra nekontroliuojamų jos dalių? Ar jos rezultatai gali būti 
išmatuojamiė 


Sunkumai, kylantys dėl reikiamų išteklių pobūdžio ir prieinamumo 


Pinigai: kokie yra fondų limitai ir ar tikėtina, jog bus gauta jų daugiau? 

2 Personalas: ar jo yra pakankamai ir tinkamos kvalifikacijos? Ar jo pakanka programai įgyven- 
dinti? g 

3 Apimtis: ar pakankama programos apimtis? 

4 Techninė įranga: ar jos pakanka ir ar ji tinkama? Ar turi reikšmės technologija? 

Sunkumai, kylantys dėl būtinybės programos vadovui dalytis savo galia arba siekti paramos iš 
kitų biurokratinių ir politinių agentų 


1 Valdančiosios agentūros: su keliomis tokiomis agentūromis vadovui teks turėti reikalų? Ar jos 
bus jam palankios? 

2 Lygiagrečios agentūros: kiek yra tokių agentūrų ir ar įmanoma su jomis bendradarbiauti? Ar 
apibrėžtos jų atsakomybės ribos? 

3  Renkamieji politikai: ar jie gali padėti (pakenkti)? 
Kokie aukštesni valdžios lygmenys yra įsitraukę į procesą? 

5 Privataus sektoriaus tiekėjai: ar programos vadovui reikia privačių tiekėjų? Kaip jis sugebės 
juos kontroliuoti? 
Interesų grupės: kokie jų interesai ir politinė įtaka? 

7 Žiniasklaida: ar programa sulauks žiniasklaidos dėmesio? Ar žiniasklaida gali padėti (pakenk- 


ti)? O 


4.3.7 Tarporganizacinė analizė ir politikos įgyvendinimas 


Įgyvendinimo problemos tyrimuose daug dėmesio skiriama organizacijų ir jose veikian- 
čių Žmonių elgsenai. Tačiau jeigu pripažįstame, kad įgyvendinimas yra procesas, kuria- 
me dalyvauja tam tikra organizacijų įvairovė, arba jų „tinklas“, kyla klausimas, kaip jos 
sąveikauja. Sprendžiant šį klausimą buvo iškeltos dvi koncepcijos. 


Galia ir priklausomybė nuo išteklių 

Šioje koncepcijoje argumentuojama, jog organizacijų sąveika grindžiama galios santykiais: 
tam tikros organizacijos priverčia kitas, mažiau galingas ir labiau priklausomas, su jomis są- 
veikauti. Savo ruožtu tos, kurios priklauso nuo pajėgiausių organizacijų, turi ieškoti strategijų, 
kaip, sąveikaujant su galingesne organizacija, apginti savo interesus, išlaikyti savo santykinę au- 
tonomiją ir veiksmų laisvę (Aldrich, 1972, 1976; KOchan, 1975; Yuchtman and Seashore, 1967). 


Jeigu A negali išsiversti be išteklių, kuriais disponuoja B, ir negali jų gauti kitur. 4 tampa priklau- 
somas nuo B ir, atvirkščiai, B įgyja galios 4 atžvilgiu ... priklausomybė yra 4 ir B santykio bruožas, 
o ne atskiro A arba B savybė. Tad galima ir tokia padėtis, kai 4 priklauso nuo B. tačiau galia dis- 
ponuoja C atžvilgiu. 

(Aldrich and Mindlin, 1978:156) 


Organizacijų mainai 

Šioje koncepcijoje keliama tezė, jog organizacijos sąveikauja abipusiai naudingų mainų 
pagrindu. Pasak Levine'o ir White'o (1961), organizacijų sąveika — tai iš esmės savano- 
riški mainai, į kuriuos dalyviai įsitraukia siekdami savo tikslų bei interesų. Priklausomy- 
bės modelyje organizacijas sieja viešpatavimo ir pavaldumo santykiai, o mainų princi- 
pais grindžiamą sąveiką struktūrizuoja abiejų pusių interesai (Bish, 1978; Tuite, 1972; 

White, 1974). Nors agentūra ištekliais gali būti priklausoma nuo centro, pats centras gali 
priklausyti nuo vietos agentūros jo politikos įgyvendinamumo požiūriu. Scharpfas rašo: 


Nors tariamai viešpataujanti pusė gali disponuoti hierarchine galia arba valdyti piniginius išteklius, 
kartu ji gali būti visiškai priklausoma nuo specialių įgūdžių, ryšių ir informacijos, kuria disponuoja 
jai pavaldūs vienetai ... Žodžiu, ilgalaikiai vienpusės priklausomybės santykiai gali būti retesni, o 
tarpusavio priklausomybės santykiai dažnesni, nei gali atrodyti stebint organizacijų hierarchinio pa- 
valdumo santykius ir vienpusį biudžetinių lėšų srautą. 

(Scharpf, 1978:359) 


+ K. Hanf and F.W. Scharpf (eds), Interorganizational Policy-making, 1978 


Šioje knygoje surinkti svarbūs tarporganizacinės analizės tekstai, grindžiami Europos ir Amerikos 
empirine medžiaga. Knygos pasirodymo metu kilo susirūpinimas dėl liberaliųjų demokratijų „per- 
krovos“ ir „nevaldomumo“. Autoriai, nagrinėdami augantį organizacinį kompleksiškumą, mėgina 
išsiaiškinti struktūrinius politikos formavimo ir įgyvendinimo bruožus, kurie daro įtaką valdžios 
pajėgumui spręsti problemas. Tema, kuriai skiriama daugiausia dėmesio, yra tai, kaip organizaci- 
niai mainų bei priklausomybių tinklai užbrėžia ribas politikos koordinavimo, kontrolės ir įgyven- 
dinimo galimybėms. 6 


Bensonas (1975, 1977a, 1977b, 1982) kėlė idėją, jog norėdami suprasti tarporganiza- 
cinių santykių prigimtį turime išsiaiškinti politikos sektoriaus interesų tinklą, kurį jis api- 
brėžia kaip „rezginį organizacijų, tarpusavyje susijusių išteklių priklausomybės ryšiais, ku- 
rias nuo kitų rezginių skiria išteklių struktūros lūžiai“ (Benson, 1982:148). Bensono kon- 
cepcija pabrėžia ir „giluminės struktūros“ (Bachraho ir Baratzo prasme) svarbą, struktū- 
ros, kuri atspindi šališkumą, egzistuojantį tam tikrame politikos sektoriuje ir jo sudeda- 
mosiose dalyse: administraciniuose ir interesų grupių tinkluose bei struktūrų formavimo 
taisyklėse. Pasak Bensono, struktūros formavimo taisyklės, taip pat tos darbotvarkės kon- 
trolės priemonės, su kuriomis susidūrėme svarstydami „nesprendimų priėmimo“ koncep- 
cijas bei kritinę teoriją, turi būti nagrinėjamos administracinių ir interesų grupių tinklų 
kontekste (žr. 2.7.2). (Bensono idėjas Rhodesas pritaikė centrinės ir vietinės valdžios san- 
tykių analizei: žr. 2.10.2 1r Rhodes, 1985, 1988.) 


Taikymas viešajai politikai 

Aldricho, Bensono ir kitų plėtojamos tarporganizacinių santykių analizės idėjos Hjerno 
ir Porterio darbuose (žr. taip pat Hjern et a/., 1978; Hjern and Hull, 1982) buvo pritai- 
kytos viešosios politikos analizei. Laikydamiesi modelio „iš apačios į viršų“ Hjernas ir 
Porteris (1981) argumentuoja, jog įgyvendinimas turi būti analizuojamas „institucinių struk- 
tūrų“, sudarytų iš agentų ir organizacijų „pluoštų“, kontekste. Programas įgyvendina tam 
tikras „pulas“, kurį sudaro įvairiausios organizacijos: nacionalinė ir vietos valdžia, viešo- 
sios, privačios ir savanoriškos verslo, darbo ir kitokios organizacijos. Žodžiu, programas 
realizuoja organizacijų „pulas“ (žr. 4.4 diagramą): 

4.4 diagrama. Organizaciniai „pulai“ 


Programos 


P1 


P2 


P3 


O1 O2 O3 Organizacijos 


Šaltinis: Hjern and Porter (1981) 


Organizacijos (O1 ... ) dalyvauja įvairių programų (P1 ... ) dalyse. Tam tikros organizacijos nariai 
mėgina tas programų dalis pritaikyti savo organizacijų interesams. Vertikalusis ovalas, aprėpiantis 
trijų programų dalis, kurias vykdo organizacija O1, yra organizacijos tikslų realizavimo sritis. Indi- 
vidai, susiję su programa (Pl), siekia programos tikslų horizontaliame ovale ir mėgina suderinti skir- 
tingų organizacijų veiklą taip, kad būtų tenkinami programos įgyvendinimo reikalavimai. Individai, 
užimantys pozicijas devyniuose susikertančių linijų taškuose ... turi būti ir programų, ir organizacijų 
„vadovai“. Nesugebėjimas identifikuoti įgyvendinimo struktūrų, kaip administacinių vienetų, skirtin- 
gų nuo organizacijų, sukelia rimtų sunkumų administruojant programų įgyvendinimą. Kai priimama 
nauja programa, ji paprastai paskiriama tam tikrai organizacijai ... Nesėkmės atveju programa paski- 
riama kitai organizacijai arba atleidžiamas ankstesnės organizacijos vadovas, arba atliekamos abi ope- 
racijos ... tokia reakcija gali būti netinkama ir disfunkcinė. 

(Hjern and Porter, 1981:217) 


Tokia padėtis, kai programa atsiduria įvairių organizacijų rankose, sukuria sudėtingą 
sąveikų struktūrą, į kurią neatsižvelgia hierarchiniai „iš viršaus į apačią“ modeliai. Tai 
reiškia, kad teoriškai jie teikia neadekvatų įgyvendinimo paaiškinimą, o praktiškai pro- 
gramos patiria nesėkmę. Įgyvendinimo struktūros yra ne organizacijos, o „lokalizuoto 
įgyvendinimo struktūros“. Hjerno ir Porterio įsitikinimu, šio modelio implikacijos itin 
svarbios viešosios politikos teorijai ir praktikai, ir jos mus verčia peržiūrėti savo anali- 
tines ir normatyvinės įgyvendinimo proceso konceptualizacijas. Kaip matysime toliau 
(4.3.8), teorines jų modelio implikacijas pripažįsta kai kurios naujesnės įgyvendinimo 
koncepcijos. 

4.3.8 Įgyvendinimas — sintezės link 


Su Sabatiero idėjomis jau susidūrėme kitose šios knygos dalyse. Jo siūlomas politikos 
formavimo modelis taip pat gali būti taikomas politikos įgyvendinimo proceso analizei. 
Pasak Sabatiero, analizė, skaidanti politiką į etapus, nepadeda suprasti politinio proceso, 
nes politikos visumą ji suskaido į dirbtinius ir nerealistinius fragmentus. Tad šiuo atveju, 
politikos įgyvendimas ir politikos formavimas iš esmės yra vienas ir tas pats procesas. 
Jo ankstyvasis darbas, nagrinėjantis įgyvendinimo procesą ir parašytas kartu su Davidu 
Mazmanianu (Sabatier and Mazmanian, 1979), rėmėsi hierarchiniu, „iš viršaus į apačią“, 
modeliu. Šis darbas sulaukė bene daugiausiai empirinio patikrinimo pastangų (žr. Saba- 
tier, 1986) ir jis pagrįstai gali būti laikomas vienu geriausių hierarchinių modelių. Šiame 
darbe jie taip pat mėgino sintezuoti hierarchines „nuleidimo iš viršaus“ ir „kilimo iš apa- 
čios“ teorijas, kad nustatytų būtinas ir pakankamas efektyviai įgyvendinamos politikos 
sąlygas. Iš jų paminėtinos: 
+ aiškūs ir nuoseklūs tikslai, teikiantys teisinio vertinimo ir finansavimo kriterijus; 
+ adekvati priežastinė teorija, teikianti patikimų priemonių kaitai inicijuoti; 
+ įgyvendinimo struktūros, teisiškai struktūrizuotos taip, kad garantuotų politikos įgy- 
vendintojų ir grupių, kurias ji paliečia, klusnumą; 
+ ryžtingi ir kvalifikuoti įgyvendintojai, asmeniškai suinteresuoti pasiekti politikos 
tikslus; 
+ interesų grupių ir įstatymų leidybos bei vykdomosios valdžios „suverenų“ parama; 
+ socialinių ir ekonominių sąlygų kaita, negriaunanti postuluojamos priežastinės te- 
orijos arba grupių ir suverenų paramos. 


Šis modelis buvo plačiai naudojamas empirinėse JAV bei Europos studijose, ir tai 
liudija jo produktyvumą. Vėliau šių studijų pagrindu jis buvo modifikuotas (Sabatier, 
1986: 1 lentelė). Sabatieras (1986) siūlo dviejų pozicijų sintezę, paremtą Hjerno et al. 
įžvalgomis į tarporganizacinę įgyvendinimo „tinklų“ dinamiką, ir hierarchinių koncepci- 
jų įžvalgomis į tai, kaip institucinės, socialinės bei ekonominės sąlygos veikia elgseną. 
Toji sintezė pateikiama modelyje, kurį aptarėme antrojoje dalyje (2.10.4): įgyvendinimas 
vyksta politikos posistemės kontekste ir yra ribojamas „palyginti stabilių parametrų“ bei 
„posistemės atžvilgiu išorinių įvykių“. Įgyvendinimas čia suvokiamas kaip sudedamoji 
politikos formavimo dalis PK („propagandos koalicijų“) veiklos kontekste, ir pabrėžia- 
ma, jog analizei turi rūpėti tiek „branduoliniai“, tiek antriniai tų koalicijų įsitikinimų sis- 
temų aspektai. 

Tad modelis atsižvelgia į „kilimo“ koncepcijų įžvalgas, nes pabrėžia tinklų, kurie struk- 
tūrizuoja įgyvendinimą, svarbą, bet kartu pripažįsta „nuleidimo“ veiksnių, tokių kaip po- 
litinio elito įsitikinimai bei išoriniai įvykiai, įtaką sistemai. Įgyvendinimas šia prasme ga- 
li būti konceptualizuojamas kaip mokymosi procesas (Heclo, 1974:306; plg. Browne and 
Wildavsky, 1984). Tokios konceptualizacijos tikslas — išsiaiškinti, kaip vyksta PK moky- 
mosi procesas ir nustatyti institucines sąlygas, kurios yra palankiausios tokiam „moky- 
muisi“ ir „branduolinių“ įsitikinimų kaitai. 

Nors atsižvelgdamas į posistemių dinamiką (kurią akcentuoja „kilimo“ koncepcijos) 
PK modelis tampa visapusiškesnis, jis neliečia „kilimo“ versus „nuleidimo“ priešpriešos 
normatyvinių aspektų. Antai „kilimo“ koncepcijoms labiau rūpi „žemutinės“ grandys, o 
PK modelis daugiausia dėmesio skiria politikos elitui. Sabatiero nuomone, politinis mo- 
kymasis vyksta „sistemoje“ ir jos posistemėse. Jo modelis skiriamas institucinių sąlygų, 
kurioms esant toks mokymasis keičia politikos branduolį, analizei. Radikalesnės „kilimo“ 
koncepcijos yra grindžiamos idėja, jog politikos įgyvendinimo sėkmė labiau priklauso nuo 
platesnio socialinio mokymosi proceso. Hierarchinei, arba „nuleidimo“, pozicijai, kurią 
Sabatieras ir Mazmanianas užima savo pirminiame modelyje, rūpi sprendimų ir rezulta- 
tų, politikos suformulavimo ir jos įgyvendinimo ryšys, taip pat hierarchijos pajėgumas 
priversti vykdytojus vadovautis politikų nustatytais tikslais. Tuo tarpu „kilimo“ koncep- 
cijos pabrėžia tam tikroje politikos srityje veikiančių agentų tarpusavio santykių svarbą 
ir formalios hierarchijos galimybių ribotumą. Sabatieras ir Mazmanianas (1979) pabrė- 
žia, jog jų modeliui rūpi efektyvios kontrolės ir klusnumo problema, o „kilimo“ koncep- 
cijas domina politinio proceso dalyvių sąveikos, konfliktai ir galios santykiai. Mėginan- 
tieji konstruoti visapusiškesnį modelį neatsižvelgia į tai, kad dalykai, kuriuos jie nori su- 
derinti, gali priklausyti, anot Kuhno, nebendramatėms paradigmoms. Tai ypač išryškėja 
tada, kai šiuos modelius mėginame taikyti ne analitiniu, o normatyviniu būdu. „Nuleidi- 
mo“ koncepcijos daugiausia operuoja sprendimų priėmimo ir galios kategorijomis, o spren- 
dimų priėmimo poveikio visuomenei potencialą traktuoja kaip efektyvesnės kontrolės ir 
elito mokslumo problemą. „Kilimo“ modeliai politikos įgyvendinimo procesą veikiau trak- 
tuoja kaip politikos formavimo tąsą ir (galbūt) net kaip procesą, kuriam vykstant politi- 
nių galių įgyja tie, kurie yra laikomi jos vykdytojais. ,„Nuleidimo“ modeliai teikia pirme- 
nybę pakopų, hierarchijų ir saitų metaforoms; „kilimo“ modeliams yra artimesni sferų, 
tinklų ir rinkų įvaizdžiai. 

Šių modelių ir vertybių bei įsitikinimų, kuriais jie grindžiami, konfliktas išreiškia dvi 
alternatyvias analizės ir preskripcijos sampratas. Tad mėginimai jas sintezuoti postuluoja 
sutarimą, kuris realiai neegzistuoja. Jeigu, kaip manė Lasswellas, politikos analizės tiks- 
las yra vertybių išsiaiškinimas, tai Sabatiero sintezė tik supainioja visą reikalą. Šiuo po- 
žiūriu būtų priimtinesnė toji sintezė, kurią Sabatieras (1986) politikos formuotojams siū- 
lo kaip orientavimosi priemonę, net jeigu ji nėra tinkama kaip aiškinamasis politinio pro- 
ceso modelis (Elmore, 1985). Pasak Elmore'o, politikos analizei ir įgyvendinimui gali 
būti naudojami įvairūs modeliai: tiek „projekcija į praeitį“ („kilimo“ modeliai), tiek ir 
„projekcija į ateitį“ („„nuleidimo“ modeliai). Kalbant apie politinio proceso analizę tai reiš- 
kia, jog, analitikas turi siekti ne tiek sintezės, kiek ugdyti savyje didesnį jautrumą teore- 
tikų, politikos elito ir „žemutinio ešelono“ pasaulėvaizdžiams (arba, anot Vickerso, jų ver- 
tybiniams, realybės ir veiksmo sprendiniams). 

Šis požiūris į įgyvendinimo procesą gali būti siejamas su kritinės analizės idėjomis, 
kurias apžvelgėme anksčiau (2.7.3, 3.8.8). Požiūrį į modelius kaip į „linzes“ (Allisono 
prasme), pro kurias stebime įgyvendinimą, sugestionuoja Elmore'o (1978) įgyvendinimo 
modelių klasifikacija: sistemų valdymas; biurokratinis procesas; organizacijų raida; kon- 
fliktas ir derybos. Pasak Elmore'o, šie modeliai turi būti traktuojami ne kaip konkuruo- 

jančios hipotezės, kurios galėtų būti empiriškai patikrintos, o veikiau kaip nevienareikš- 
mių ir konfliktuojančių prielaidų paradigmos. 

Šis požiūris į modelius kaip į fragmentines kompleksinių problemų projekcijas nagri- 
nėjamas Garetho Morgano darbuose (1986; 1993). Pasak Morgano, kad suprastume kom- 
peksiškumą, kritiškiau ir kūrybiškiau turime žvelgti į modelius, arba „metaforas“. Taigi 
mėginimai jungti į viena skirtingus modelius siekiant sintezės, išnaudojančios stipriąsias 
Jų puses, yra gana naivūs. Remdamasis „postmodernistinėmis“ ir „konstruktyvistinėmis“ 
idėjomis Morganas kelia tezę, jog kompleksiškumo analizei reikia ne bevaisių sintezės 
pastangų, bet, priešingai, pripažinimo, jog skirtingumai, šališkumas, neužbaigtumas, de- 
formuotumas yra esminiai žmogiškojo pažinimo ir diskurso bruožai. Metaforos (mode- 
liai, teorijos) teikia įžvalgų, arba matymo būdų, tačiau kartu jos teikia ir nematymo bū- 
dų. Nėra jokios vienos metaforos, kuria remdamiesi galėtume susikurti bendrąją teoriją. 
Tai reiškia, jog įgyvendinimo problemos gali būti interpretuojamos labai įvairiai. Kiek- 
viena interpretacija, arba teorija, teikia įžvalgų į tam tikrus įgyvendinimo realybės aspektus, 
ir, kaip tai liudija šiek tiek dirbtinis „nuleidimo“ ir „kilimo“ koncepcijų ginčas, abi pu- 
sės ir jų hibridai bei variantai teikia atskirus paveikslo fragmentus. Viešosios politikos 
tyrėjai turi išmokti interpretuoti teorijoje ir praktikoje naudojamus įgyvendinimo mode- 
lius tuose kontekstuose, kuriuose jie pasirodo. Kaip pripažįsta Sabatieras (1986), skirtin- 
gos koncepcijos turi kai kurių privalumų skirtinguose kontekstuose. Turime suvokti, jog, 
naudodami metaforas atskleidžiame arba nušviečiame skirtingus įgyvendinimo proceso as- 
pektus. Jokia viena metafora neduoda atsakymo į visus klausimus. 


4.5 diagrama. Įgyvendinimo nesėkmės metaforos 


Mašinos Organizmo Smegenų 

metafora metafora metafora 

Sutrikimai komandų „Žmogiškųjų santykių“ Informacijos srautų 
grandinėje - struktūros arba „aplinkos“ netobulumas — 

ir funkcijų problemos padarinys „mokslumo“ problemos 
Viešpatavimo Kultūros 


metafora „Įgyvendinimo metafora 
Vadovų/vykdytojų nesėkmė“ Organizacijos 


konflikto padarinys „kultūros“ padarinys 


Psichologinė Autopoetinė Galios 
metafora metafora metafora 
Pasąmonės „Autoreferentinės“ Galios stokos 
veiksnių padarinys sistemos padarinys padarinys 


Morgano organizacinės analizės metodas labiausiai primena Lasswello kontekstinę „kar- 
tografiją“: antai lasveliškame įgyvendinimo modelyje būtų sudaromas dalyvių/suinteresuotų 

pusių perspektyvų, situacijų, vertybių ir strategijų, jų geidžiamų ir realių rezultatų „Že- 
mėlapis“. Čia pripažįstama, jog įgyvendinimas vyksta specifiniame vertybiniame ir insti- 
tuciniame konkrečios problemos kontekste. Kaip ir Morgano metodo atveju, čia pabrė- 
žiama, jog analizė iš esmės yra „mokymosi“ veikla, turinti lavinti jo dalyvius. „Karto- 
grafinė“ problemų projekcija leidžia suvokti įvairialypius Žinių, įsitikinimų, galios, pras- 
mių ir vertybių aspektus, kurie formuoja sprendimų priėmimo ir įgyvendinimo procesus. 
Siekiama ne Sabatiero „pažadėtosios žemės“ — bendrosios teorijos, bet teoretikų ir prak- 
tikų vertybių išsiaiškinimo. 


+ Sandra Kaufman, „Decision-making and conflict management“, in Bingham et al., 1991 


Kaufman idėjas aptarėme 3.7.7 skirsnyje. Savo modelyje sprendimų priėmimą ir įgyvendinimą ji 
mėgina aiškinti kognityvinių teorijų ir konfliktų teorijų sąvokomis. Kaip pastebėjome, jos mode- 
lis, panašiai kaip ir Sabatiero, siekia integruoti įvairias įgyvendinimo analizės koncepcijas. Pa- 
grindinė idėja yra ta, kad politikos įgyvendinimas vyksta esant situacijai, kai neišvengiamai vyksta 
skirtingų interesų, agentų ir organizacijų konfliktas. Su tokiais argumentais jau susidūrėme 4.3.7 
skirsnyje. Kaufman požiūriu, tas konfliktas gali būti ir pozityvus, ir negatyvus. Tapdamas neval- 
domas jis gali 


turėti destruktyvių padarinių individams, agentūrai ir klientams, kuriuos ji aptarnauja. Geriausiu 
atveju švaistomos lėšos, didėja paslaugų kaštai. Blogiausiu atveju konfliktas organizaciją pa- 
daro disfunkcinę ir atima jos paslaugas iš gavėjų. Kuo sudėtingesnė sprendimų priėmimo si- 
tuacija (daugiau paliečiama interesų, jautresnės problemos, geriau numatomi padariniai), tuo 
aktualesnė visiems dalyviams tampa konfliktų valdymo problema. 

(Kaufman, 1991:129) 


Ji pateikia rekomendacijų, kaip sprendimų priėmimas ir įgyvendinimas gali būti tobulinamas 
šio konfliktiškumo sąlygomis (žr. Kaufman, 1991:131-132). 6 


4.4 TIEKIMO SISTEMOS 
4.4.1 Mišiniai 


Viešosios politikos paslaugų teikimo būdai, arba „sistemos“, tampa pagrindiniu šiuolai- 
kinio viešojo sektoriaus analizės objektu. Šioje knygoje jau atkreipėme dėmesį į tolydžio 
įvairesnius viešųjų gėrybių ir paslaugų teikimo tinklus (žr. 3.4.6). Kaip pažymi Kaufman 
(1991) (aukščiau), dabar įgyvendinimas priklauso nuo daugybės dalyvių, todėl didėja kon- 
fiktiškumo ir „disfunkcionalumo“ potencialas. 

Tiekimo „technologijos“ tema, anksčiau visiškai apleista tyrimų sritis (žr. Hogwood 
and Peters, 1983:165), dabar įsivyrauja literatūroje apie viešojo sektoriaus valdymą. Tai 

ypač pasakytina atsižvelgiant į „kompleksines“ šiuolaikinio valdymo problemas (Kooi- 
man (ed.), 1993) ir į kintančią valstybės „architektūrą“ šiuolaikinėje visuomenėje (Dun- 
leavy, 1989). Pavyzdžiui, kalbėdamas apie rūpybos paslaugas Selfas pabrėžia: 


Rūpybos paslaugų teikimas gali būti laikomas keturių šaltinių — valdžios, rinkos, savanoriškų orga- 
nizacijų ir individų — teikiamų gėrybių mišiniu. 
(Self. 1993:121) 


(Žr. taip pat Rose, 1986, apie rūpybos „mišinių“ idėją.) 

Šiame knygos skirsnyje nagrinėsime tiekimo sistemas ir atkreipsime dėmesį į tai, kad 
viešosios gėrybės ir paslaugos dabar teikiamos naudojant vis sudėtingesnius ir įvaires- 
nius institucinius darinius bei instrumentus. Šiuos tiekimo būdų darinius, arba junginius, 
vadinsime „mišiniais“ — tuo pabrėšime, jog viešosios politikos srityse veikia labai įvai- 
rūs agentai, institucijos bei organizacijos, kur išpažįstamos skirtingos vertybės ir kur ga- 
lioja skirtingi politikos įtvirtinimo būdai. Viešosios politikos sritys, tokios kaip sveika- 
tos apsauga, miestų planavimas, ekonominė plėtra ir t. t., gali būti traktuojamos kaip 
tam tikrų santykių, kintančių per ilgesnį laiką ir tam tikroje erdvėje, mišinys tiek unita- 
rinėse, tiek federacinėse politinėse sistemose. Kalbėdamas apie unitarines sistemas Rho- 
desas pabrėžia: 


valdžia vis dažniau griebiasi skirtingų savo politikos įgyvendinimo instrumentų. Užduotys skiriamos 
ne įprastoms bendrojo profilio valstybinėms agentūroms ... bet specializuotoms. Viešpatauja institu- 
cinė „ad hoc-kratija“. eskaluojanti agentūrų konfliktus dėl įtakos sferų, taip pat centrinės valdžios 
konfliktą su vietos valdžia, kuri priešinasi jai primetamiems sprendimams. Valdžia nebuvo „apkar- 
pyta“, veikiau ji tapo labiau fragmentuota ir politizuota, o tai reiškia, kad ją vis sunkiau kontroliuoti 
centralizuotomis priemonėmis. Tokia fragmentacija ne tik silpnina kontrolę ir kelia politikos „buksa- 
vimo“ (arba centro tikslų deformacijos) grėsmę, bet ir didina valdymo kaštus. 

(Rhodes (ed.), 1992:230) 


Dėl to, jo manymu, demokratinėje visuomenėje kyla naujų kontrolės ir atskaitomy- 
bės problemų (žr. 4.4.8). Dabar piliečiai dažnai patiria sunkiai aprėpiamą viešųjų paslau- 
gų teikimo agentūrų įvairovę. Paprastas hierarchines paslaugų teikimo sistemas pakei- 
tė mišrios sistemos, kur valstybiniai mechanizmai naudojami kartu su naujomis viešo- 
jo ir privataus sektoriaus „partnerystės“ formomis, rinkos mechanizmais ir „komercia- 
lizuota“ viešąja politika; naujus vaidmenis atlieka ir savanoriškas sektorius bei „bendruo- 
menė“. Palyginti paprastas struktūras, primenančias sluoksniuotą pyragą, kurios egzis- 
tavo prieš dešimtį metų, daugelyje pramoninių visuomenių pakeitė dariniai, primenan- 
tys veikiau kreminį tortą. Perpjovę tokį tortą matome, jog mišinio sandara gerokai ski- 
riasi, priklausomai nuo politikos srities. Kita metafora, išreiškianti šio mišinio idėją, yra 
Lewino „laukas“, arba „erdvė“ (žr. 3.7.7), kurioje ilgainiui kinta ir sąveikauja skirtin- 
gi politikos komponentai. 

Šiame skirsnyje nagrinėsime keturis tokius „mišinius“: 

+ valdymo (4.4.2); 
+ sektorinį (4.4.3); 
+ įtvirtinimo (4.4.4); 
+ vertybių (4.4.5). 


Du pirmieji nusako institucinį ir organizacinį tiekimo kontekstą, t.y. valdymo formas 
ir sektorių — viešojo, privataus, savanoriško ir bendruomeninio — sąveiką. Įtvirtinimo (en- 
forcement) mišinys nusako priemones, kurios naudojamos įtvirtinant viešąją politiką. Ga- 
liausiai panagrinėsime tai, ką Colebatchas ir Larmouras vadina „pamatinėmis vertybėmis 
ir prasmės struktūromis“ (Colebatch and Larmour, 1993:108), kurios sąveikauja su insti- 
tuciniais, organizaciniais ir įtvirtinimo mišiniais. Bendrąjį tiekimo sistemų „mišinį“ suda- 
ro trys komponentai: „rinkos“, biurokratiniai/hierarchiniai ir „tinklo“/, „bendruomenės“ or- 
ganizaciniai modeliai (žr. 1.8). Naudodami „mišinio“ sąvoką siekiame pabrėžti, jog mė- 
ginimas politinę realybę konceptualizuoti griežtai apibrėžtų sektorių arba koordinacijos 
modelių sąvokomis praktiškai nėra vaisingas, nes realiame pasaulyje tarp jų neegzistuoja 
griežtų ribų. Colebatchas ir Larmouras pabrėžia, jog pasaulis 


negali būti išskaidytas į „rinkos“, „biurokratines“ ir „bendruomenines“ organizacijas, nes bet kurioje 
organizacijoje esama visų šių elementų. Jų mišinys nėra vienodas visose organizacijose ... šiandieni- 
nė organizacija gali funkcionuoti visiškai kitaip, nei ji funkcionavo. tarkime, šeštąjį dešimtmetį. Mūsų 
tikslas — nustatyti mišinio pobūdį. o ne sudėlioti organizacijas į atskiras lentynėles. 

(Colebatch and Larmour, 1993:80) 


Tad ir viešosios politikos atveju svarbu ne sudėlioti politiką į lentynėles, o išsiaiškinti 
komponentų, sudarančių tam tikrą politikos sritį, mišinį. Jeigu tiekimo sistemas suvokia- 
me kaip rinkos, biurokratinių ir bendruomeninių formų mišinį, jas galime pavaizduoti kaip 
trinarį santykį, kurio turinys keičiasi priklausomai nuo laiko ir erdvės (4.6 diagrama). 


4.6 diagrama. Tiekimo mišinys 


Rinka 


Hierarchija/ Bendruomenė/ 
biurokratija tinklas 


Thompsonas et a/. (eds) (1991:15—16) siūlo trijų „analitinių prožektorių“, nušviečian- 
čių skirtingus aspektus, metaforą (4.7 diagrama). Prožektorių šviesos sutampa ir sukuria 
„hibridus“, arba „pliuralines formas“ (žr. Bradach and Eccles, 1991). 

4.7 diagrama. Tiekimas analitinių prožektorių šviesoje 


Rinka - Hierarchija - Tinklas 


Šaltinis: Pagal Thompson et al. (1991) 


4.4.2 Valdymo mišinys 


Pirmiausia turime valdymo mišinį. Kuri valdžios dalis arba kuris lygmuo atsako už progra- 
mos įgyvendinimą? Kaip administraciniu ir finansiniu požiūriu paskirstoma atsakomybė? 
Lygmenų mišinys, žinoma, skirsis priklausomai nuo specifinės politikos arenos. Jis priklau- 
sys ir nuo politinių bei konstitucinių tradicijų, nuo centralizuotų unitarinių valstybių ir de- 
centralizuotų federacinių sistemų pobūdžio. Nors politinės sistemos gali siekti tų pačių po- 
litikos tikslų, valdymo lygmuo, atsakantis už paslaugos teikimą, jose gali įvairuoti: 

+ nacionalinis; 

+ regioninis/valstijos; 

+ vietinis; 

+ bendruomeninis. 


Pavyzdžiui, EBPO apžvalgos (1990, 1992, 1993a) rodo, jog tiekimo sistemos lygme- 
nys tokiose viešosios politikos srityse kaip švietimas, sveikatos apsauga ir rūpyba labai 
skiriasi net tose šalyse, kurios pasižymi vienodais unitarinių, arba federacinių, sistemų 
bruožais. Pavyzdžiui, švietimas yra decentralizuotas Jungtinėse Valstijose, bet labai cen- 
tralizuotas Prancūzijoje ir Graikijoje. Kai kuriose šalyse egzistuoja subnacionalinės val- 
dymo ir administravimo pakopos, atsakingos už regionus, arba valstijas. Vietos valdžios 
vaidmuo taip pat smarkiai skiriasi: vienur ji gali visiškai kontroliuoti paslaugos teikimą, 
kitur ji gali daryti labai menką įtaką. Be to, tiekimo mišinys (vietinis-viešasis—privatus— 
savanoriškas) Europos kontinente nuo seno yra daug įvairesnis nei Britanijoje. Tačiau Bat- 
ley ir Stokeris studijoje, kur apžvelgiamos paslaugų teikimo vietos valdžios lygiu refor- 
mos, pabrėžia: 


visose nagrinėtose šalyse (Prancūzijoje. Vokietijoje, Britanijoje, Olandijoje, Airijoje. Danijoje, Nor- 
vegijoje, Ispanijoje ir Portugalijoje) reformų retorika daugeliu požiūrių labai panaši ... Visur kalba- 


ma apie pasirinkimą, artumą piliečiui (klientui), biurokratinių kliūčių šalinimą, kompleksiškumą. Kai 

kuriose šalyse šios reformos grindžiamos konkurencijos, rinkos ir verslo efektyvumo ideologija ... 
(Britanija, Olandija, Vokietija, iš dalies Italija) ... Kitose toji ideologija labiau siejama su demokra- 
tinės valstybės prieinamumo piliečiui idealais (Švedija, Norvegija, Ispanija, Portugalija). Daugumoje 
esama abiejų šių ideologijų elementų ... Britanijos vietos valdžios monopolis teikiant tam tikras, pir- 
miausia socialines, paslaugas yra gana neįprastas ... [nes] visose kitose Europos šalyse egzistuoja 
senos ... skirtingų valdžios lygmenų, bendruomenių, privataus ir viešojo sektoriaus bendradarbiavi- 
mo tradicijos ... 

(Batley and Stoker, 1991:215) 


Svarbi tendencija, kilusi devintąjį dešimtmetį (žr. Hoggett and Hambleton (eds),1987) 
ir tebesanti iki šiol Britanijoje bei kitose šalyse, yra vietos lygmens valdžios decentrali- 
zavimas paslaugų teikimo srityje (žr. Carmon (ed.), 1990; Osborne and Gaebler, 1992; 
Batley and Stoker, 1991; Burns et a/. 1994). Du paminėtini šio decentralizavimo pavyz- 
džiai yra Londono rajonų — Islingtono ir Tower Hamlets — atvejai, kur, valdant atitinka- 
mai leiboristams ir liberalams, buvo sukurtos daugiafunkcinės vietinės paslaugų teikimo 
įstaigos, taip pat forumai/komitetai, atliekantys vietos demokratijos funkcijas. Nuo tada 
prasideda slinktis tolyn nuo centralizuotų biurokratinių struktūrų prie vietos savivaldos 
tinklų, kurie yra artimesni piliečiams/vartotojams/klientams/rinkėjams. Šios knygos rašy- 
mo metu daugelyje Britanijos vietovių vietos valdžia mėgina kurti schemas, decentrali- 
zuojančias paslaugų teikimo valdymą (žr. Burns e/ a/., 1994). Eksperimentinis reformų 
pobūdis lemia tai, kad atsiradę modeliai yra gana skirtingi. Tyrinėtojai išskiria keturis vie- 
tos lygmens decentralizavimo „idealius tipus“: 

+  lokalizavimas: fizinis paslaugų perdislokavimas iš centro į apylinkės arba kaimy- 

nijos lygmenį; 

+ lankstumas: lankstesnių vadovavimo ir darbo organizavimo formų skatinimas dau- 

giafunkcinio vadovavimo ir korporacinės vadybos elementais; 

+ valdymo devoliucija: sprendimų priėmimo galios perleidimas paslaugos teikėjams 

ir personalui; 

+ organizacinė kultūra: vadovybės ir personalo vertybių perorientavimas skatinant pa- 

slaugos kokybės gerinimą ir žemesnių grandžių įgaliojimus. 


Hoggettas (1987) iškėlė tezę, kad ši viešųjų paslaugų teikimo slinktis link kaimynijos 
lygmens turi būti interpretuojama platesniame „postfordistinių“ šiuolaikinės visuomenės 
procesų kontekste. Galima sakyti, jog hierarchinę veberiškąją/teiloristinę/fordistinę kon- 
trolę išstumia mažiau biurokratizuotos horizontalesnės, fragmentiškesnės „„postmodernios“ 
struktūros (žr. Clegg, 1990:180—207). Hoggettas ir jo bendradarbiai mano, jog šiame nau- 
jame viešojo sektoriaus organizacijų veiklos kontekste joms galiausiai teks žengti verslo 
ir pramonės organizacijų pramintu keliu: 


visiškai naujoms paslaugų organizavimo formoms, kurios toleruoja didžiulę operacinę laisvę ir kartu 
išlaiko strateginę kontrolę dabar jau yra tinkamos sąlygos. Pagrindinis klausimas - kaip šias sąlygas 


paveiks politiniai sprendimai bei strategijos. nes būtent kova šiais klausimais lems tai, kokia santy- 

kinė vertė bus teikiama vidinei (ne vien išorinei) decentralizacijai, kam (vietos ar centrinei valdžiai) 
priklausys strateginių sprendimų teisė ir t. t. Mūsų įsivaizduojama reformuota viešųjų paslaugų tar- 
nyba esamą painią biurokratinę struktūrą išskaidytų į savarankiškus vienetus ... Vietos valdžios kon- 
tekste toks išskaidymas suteikia papildomų galių paslaugos teikėjams ir kartu centrą išlaisvina nuo 
administracinių problemų sprendimo naštos ... Departamentines hierarchijas keičia naujo tipo orga- 
nizacijos, turinčios stiprų, tačiau „liesą“ centrą. paslaugų teikimo organizavimą perleidžiantį išori- 
nėms organizacijoms. 

(Burns et al., 1994:272) 


Valdžios lygmenų mišinys specifinėje viešosios politikos arenoje neabejotinai struk- 
tūrizuos tarporganizacininių santykių kontekstą. Vienas lygmuo gali būti priklausomas nuo 
kito lygmens išteklių atžvilgiu, tačiau jų santykių pobūdis gali būti toks, kurį geriau api- 
būdina ne „lygmenų“, arba „pakopų“, diskursas, o „sferų“ ir „tinklų“ sąvokos (Rhodes, 
1981). Viešosios politikos organizacijų sąveikos struktūra Europoje, Amerkoje ir kitur savo 
pobūdžiu vis labiau tampa tarpvaldinė ir tarporganizacinė (Dommel, 1991; Batley and 
Stoker, 1991; žr.3.4.6, 4.3.7 ir 4.6.3). Kaip ir kitų mišinių pramoninėse visuomenėse at- 
vejais, skirtngų valdymo lygmenų sąveikos pobūdis ir galios santykiai tampa vis sudėtin- 
gesni ir įvairesni. Tiesą sakant, būtent šis kompleksiškumas yra bendras viešosios politi- 
kos įgyvendinimo patirties vardiklis šiuolaikinėje (galbūt postmodernioje) visuomenėje. 
Vadybiniai ir politiniai reikalavimai, darantys įtaką atsakomybės mišiniui, sukuria kai kurių 
sudėtingų ir sunkiai sprendžiamų problemų. Brianas Smithas pabrėžia: 


Vadybiniai nacionalinių organizacijų reikalavimai gali būti patenkinti tik deleguojant galias žemes- 
nėms grandims. Politinės grėsmės. kurią integralumui kelia atskiros kultūrinės bendruomenės. gali- 
ma išvengti tik decentralizavimo priemonėmis ... Nusprendus, kad tam tikras centrinės administraci- 
Jos galių elementas turi išlikti regionuose ir vietose, politinio pasirinkimo procesas nesibaigia. Dar 
reikia nuspręsti, kaip tas administravimas turi būti vykdomas ir ar jis privalo būti politizuotas. Yra 
daugybė atvejų, kai valstybė centralizuotos intervencijos griebiasi tokiose srityse kaip rūpyba, trans- 
portas, komunalinės paslaugos ir sveikatos apsauga, nors iki tol jos buvo regioninės ir vietinės val- 
džios kompetencijoje; nemažiau ir tokių atvejų, kai tam tikros funkcijos vienoje valstybėje priklauso 
centrinei administracinei, o kitoje — vietos valdžiai; tad nėra pagrindo manyti, jog egzistuoja kokia 
nors politiškai neutrali valdymo galių teritorinio paskirstymo formulė. Valdymo galių paskirstymą 
tarp valdžios lygmenų, taip pat decentralizavimo institucijų pasirinkimą lemia politiniai konfliktai 
centre, kylantys dėl grupinių ar klasinių konfliktų, kurių šaltinis kartais gali būti teritorinė tapatybė, 
nors kartais jie vienija ir mobilizuoja žmones nepriklausomai nuo regiono. 

(Smith, 1985:201-202) 


Tad valdymo lygmenų mišinys reikalauja, viena vertus, centralizacijos, kad būtų stip- 
resnė kontrolė, ypač nacionalinių finansų srityje, tačiau, kita vertus, jis reikalauja decen- 
tralizacijos, kad valdymas būtų efektyvesnis. Centralizavimas siekiant decentralizavimo 
ir decentralizavimas kaip centralizavimo būdas — tai pagrindinis valdymo ir atsakomybės 
galių paskirstymo šiuolaikinėje valstybėje paradoksas (Metcalfe and Richards, 1992:77- 

94). Kaip pabrėžia Smithas (aukščiau), šios dilemos sprendimas nėra neutralus. Sektori- 
nio mišinio idėjos patrauklumą iš dalies paaiškina tai, kad ji siūlo viešųjų paslaugų tei- 
kimo būdą, kuris įveikia šią galių padalijimo tarp valdymo lygmenų problemą. 


4.4.3 Sektorinis mišinys 


Be valdymo lygmenų mišinio, dar turime išsiaiškinti, kokie sektoriai dalyvauja viešųjų 
gėrybių bei paslaugų teikime. Čia padėtis sudėtinga. Per pastarąjį dešimtį su trupučiu metų 
viešojo, privataus ir savanoriškumo sektoriaus santykis gerokai pasikeitė. Paslaugos da- 
bar gali būti teikiamos viešųjų ir privačių struktūrų mišinio, taip pat dalyvaujant savano- 
riškoms ir „„bendruomeninėms“ organizacijoms. 


Viešųjų ir privačių organizacijų partnerystė 
Viešųjų ir privačių organizacijų partnerystė (arba VPP) vyksta daugelyje politikos sričių. 
Paminėtinos: 

+ infrastruktūros plėtojimas; 

+ miestų atnaujinimas; 

+ regionų plėtra; 

+ švietimas ir lavinimas; 

+ aplinkosauga. 


VPP ekspansiją paaiškina abipusės naudos suvokimas: valdžia gali pasinaudoti vady- 
bine privataus sektoriaus kompetencija, o privatus sektorius — turėti finansinės bei kito- 
kios naudos. Kouwenhovenas (1993:125—127) siūlo sėkmingos VPP raidą analizuoti tri- 
jų grupių sąlygų kontekste: 

+ Pradinės VPP sąlygos: 

— sektorių tarpusavio priklausomybė; 
— tikslų konvergencija. 


Esant šioms sąlygoms, kai abi pusės yra suinteresuotos bendradarbiavimu ir siekia ben- 
drų tikslų, būtinos dvi antrinės sąlygos, arba „sąsajos“, mechanizmai: 
+ Būtinos antrinės (sąsajos) sąlygos: 
— komunikacinis tinklas tarp privataus ir viešojo sektoriaus; 
— derybų tarpinininkas. 


+ Projekto sąlygos 

Kad galėtų pradėti projektą, VPP turi patenkinti keletą sąlygų. Turi būti: 
— tarpusavio pasitikėjimas; 

— uždavinių ir strategijos vienareikšmiškumas; 

— kaštų, rizikos ir pajamų paskirstymo apibrėžtumas; 

— griežtas atsakomybės ir valdymo galių padalijimas; 

— projekto realizavimo fazių nustatymas; 

— išankstinis susitarimas dėl konfliktų sprendimo būdų; 
— legalumas; 

— trečiųjų pusių interesų ir teisių paisymas; 

— pakankama kontrolė; 

— verslinis mąstymas ir veiksmas; 

— adekvatus projekto organizavimas. 


Šis modelis, kaip ir visi kiti tobulo įgyvendinimo modeliai, atkreipia mūsų dėmesį į 
tai, kokios plačios yra „gedimų“ ir nesėkmės galimybės. VPP yra „mokymosi procesas“ 
tiek privačiam, tiek viešajam sektoriui; jų partnerystės istorijoje būta daug projektų, ku- 
rie nepateisino abiejų pusių į juos sudėtų vilčių. Problemos, kurios iškilo Londono dokų 
rajono (Docklands) plėtros projekto atveju, puikiai parodo, jog VPP nėra paprasta išeitis 
iš tariamo „nuleidžiamos“ viešosios politikos akligatvio (Massey 1993:167-168). Ir vis 
dėlto, kol abu sektoriai tikisi abipusės naudos ir prisiima riziką, susijusią su VPP pro- 
jektais, šio tipo tiekimo modelių ekspansija tęsis. Ypač tai pasakytina apie didelius pro- 
jektus, kur tokia partnerystė yra bene vienintelis kai kurių problemų (tokių kaip miestų 
regeneravimas) sprendimo būdas. Esant mažesnio masto socialiniams projektams partne- 
rystė vietos valdžiai atveria galimybių pritraukti privataus sektoriaus išteklius bei eksper- 
tų žinias, o pastarajam teikia naudos papildomas pelnas bei visuomeninis pripažinimas, 
kuris įgyjamas prisiimant socialinės atsakomybės reikalavimus. 


Savanoriškumo sektorius 
Savanoriškų organizacijų vaidmuo socialinėje bei kitokioje politikoje sulaukia vis dau- 
giau dėmesio. Šio sektoriaus svarbus indėlis globėjiškos valstybės atsiradimo istorijoje. 
Savanorių grupės, siekiančios palengvinti beturčių ir nelaimėlių dalią, turi seną ir gar- 
bingą istoriją (Butler and Wilson, 1990:9—14). Pavyzdžiui, religinės organizacijos buvo 
vienos iš svarbiausių kuriant labdaros institucijas, kurios (iki globėjiškos valstybės atsi- 
radimo) buvo pagrindinės daugelio „socialinių paslaugų“, taip pat ir švietimo, teikėjos. 
Kai kurios iš šių paslaugų — ugniagesių, gelbėjimo jūroje paslaugos daugelyje šalių ir 
liko savanoriškumo sektoriuje; religinės institucijos išlaikė savo vietą švietimo bei kai 
kuriose kitose socialinėse srityse. Globėjiškos valstybės ir masinio švietimo atsiradimas 
XX a. savanoriškas organizacijas nustūmė į antrąjį planą. Tačiau pastaraisiais metais sa- 
vanoriškumo sektoriaus vaidmuo tampa vis svarbesnis, atsiskleidžiant valstybės nepajė- 
gumui ir nenorui teikti tas paslaugas, kurių anksčiau iš jos buvo tikimasi (Mellor, 1985). 
Terminai „savanoriškas“ arba „ne pelno“, kuriais apibūdinamas šis sektorius, šiek tiek 
klaidina. Šią funkciją tiksliau apibūdintų „viešųjų gėrybių privataus teikimo“ terminas 
(Streeck and Schmitter, 1985). Savanoriškos organizacijos samdo žmones nuolatiniam dar- 
bui, jos turi „užsidirbti“ ir finansiškai sudurti galą su galu. Labdara yra „rimtas verslas“. 
Dėl to kai kurie autoriai patį terminą „savanoriškumo sektorius“ siūlo keisti terminu „„tre- 
čiasis sektorius“ (Osborne and Gaebler, 1992:44), kad tiksliau pabrėžtų jo vaidmenį vie- 
šųjų gėrybių ir paslaugų teikimo procese. Atsakomybė, kuri užgriuvo šį sektorių globė- 

jiškai valstybei mažinant viešąsias išlaidas ir vykdant antiglobėjiškos valstybės politiką, 
reiškia, jog, šiuolaikinėje valstybėje jis tampa svarbiu tiekimo sistemų mišinio komponentu 
tose visuomenėse, kur globėjiška valstybė turi senas tradicijas, ir juo labiau tose visuo- 
menėse (tokiose kaip JAV), kur valstybės globai skiriamas daug mažesnis vaidmuo. 

Kaip ši globėjiškos valstybės ir savanoriškumo sektoriaus vaidmenų restruktūrizacija 
interpretuojama, priklauso nuo analitikų ir komentatorių ideologinės pozicijos. „„Dešinių- 
jų“ nuomone, globėjiškos valstybės iškilimas nustūmus į šalį savanoriškas paslaugas bei 
tarpusavio paramą buvo klystkelis, tad viešosios politikos ateitis priklauso nuo to, ar jai 
pavyks sukurti sistemą, kur valstybė mažiau vyrautų, kur savanoriškumo sektorius turėtų 
daugiau galimybių teikti viešąsias paslaugas (žr. Gutch, 1992). „Kairiųjų“ nuomone, sa- 
vanoriškumo organizacijų plėtra ir didėjantis jų vaidmuo viešojoje politikoje laikytinas 
liberalios valstybės kapitalistinėje visuomenėje krizės apraiška (Loney e/ al., (eds), 
1991:206—213). „Komunitarininkai“ savanoriškumo sektoriaus plėtrą laiko svarbiu veiksniu 
puoselėjant bendruomeninės ir asmeninės atsakomybės pojūtį (Willets, 1994). 

Kad ir kaip būtų aiškinamos savanoriškų organizacijų, kaip viešųjų paslaugų teikimo 
agentų, atsiradimo priežastys, tenka pripažinti, jog kalbant apie viešąsias paslaugaus 
negalima nepripažinti savanoriškumo sektoriaus indėlio į šiuolaikinę viešųjų paslaugų 
teikimo sistemą. Išties stebina viešojo, privataus ir savanoriškumo sektoriaus mišinių ir 
„partnerystės“ formų įvairovė. Privatus sektorius kartu su valdžia gali finansiškai remti 
savanoriškų grupių veiklą; valdžia savo paslaugas gali teikti savanoriškų organizacijų ka- 
nalais arba finansuoti jų projektus. Tokį mišinį bene geriausiai aiškina tarporganizaci- 
nės analizės modelis (4.3.8), pabrėžiantis organizacijų, tokių kaip savanorių grupės, 
finansinę priklausomybę nuo viešųjų institucijų ir nuo privataus sektoriaus. Antai Butle- 
ris ir Wilsonas (1990), aptardami Britanijos atvejį, pastebi, jog, šis santykis formuoja ne- 
okorporatistinio pobūdžio sąveiką tarp valstybės, Nacionalinės savanoriškų organizacijų 
asociacijos, vietos valdžios ir labdaringų organizacijų (4.8 diagrama). 


4.8 diagrama. Valstybės ir savanoriškumo sektoriaus santykiai 

Ne 

N organizacijų asociacija 

"4 

Labdaros organizacijos 


Finansavimo santykiai —— 


Tarpininkavimo santykiai —— 


Šaltinis: Pagal Butler and Wilson (1990) 

Šioje sąveikoje valdžia ir valstybinės agentūros, naudodamos finansavimo bei tarpi- 
ninkavimo svertus, turi daug galimybių paveikti savanoriškumo sektoriaus strategijas. 

Jungtinėje Karalystėje, JAV ir kitur sparčiai paslaugų teikimas perleidžiamas nevals- 
tybinėms organizacijoms, o tai reiškia, kad klostosi 


naujo pobūdžio santykiai tarp valdžios ir privačių organizacijų, santykiai, kurie keičia abiejų pusių 
elgseną, didina jų tarpusavio priklausomybę ir mažina tradicinius jų skirtumus. 
(Self, 1993:124) 


Siekdamos minimizuoti finansinę priklausomybę nuo valdžios, savanoriškos organi- 
zacijos stengiasi pritraukti lėšų iš visuomenės. Savanoriškumo sektoriaus plėtra kelia klau- 
simą dėl „vadybos“ vaidmens „ne pelno“ organizacijose (Butler and Wilson, 1990; Han- 
dy, 1988; Drucker, 1990b). Gali būti, kad, tapęs labiau priklausomas nuo privataus sek- 
toriaus patirties ir išteklių, „ne pelno“ sektorius supanašės su savo donorais (Di Maggio 
and Powell, 1991; 4.3.8, 4.9 diagrama). 


4.9 diagrama. Savanoriškumo sektoriaus finansavimas ir veiklos rūšys 


Partnerystė su viešuoju/ Narystė politikos 
privačiu sektoriumi tinkluose/bendruomenėse 
Viešojo sektoriaus 
ištekliai (grantai, mokesčių Savanoriškų organizacijų 
lengvatos ir t. t.) —» veikla* 


Paslaugų teikimas 


Privataus sektoriaus Savitarpio paramos grupės 
ištekliai (pinigai, Tarpininkavimo organizacijos 
vadybinė patirtis) -——— 


Individuali 
ir bendruomeninė 
parama/dalyvavimas ——— *Handy (1988) 


Vienu metu valdžia gali tapti priklausoma nuo savanoriškų organizacijų ir perleisti joms 
teikimą tų paslaugų, kurias teikti jai per daug sudėtinga, kurioms ji neturi reikiamų iš- 
teklių arba kurios tradiciškai buvo teikiamos savanoriškų organizacijų. O privataus sek- 
toriaus priklausomybė nuo savanoriškumo sektoriaus yra palyginti nedidelė. 

Tačiau privataus sektoriaus finansinė parama savanoriškoms organizacijoms rodo, jog 
verslas suvokia tokios veiklos prestižinį pobūdį ir jos potencialą savo etiniam kapitalui 
kaupti. Privačios vadybos įsitraukimas į savanoriškų organizacijų tvarkymą taip pat gali 
duoti netiesioginės naudos įmonei ar kompanijai (žr. Lloyd, 1993). 

Tačiau, kaip teigia Knightas (1993), atsiranda pavojus, kad tolydžio glaudesni ryšiai tarp 
valdžios ir privataus bei savanoriškumo sektoriaus gali turėti neigiamų padarinių savano- 
riškoms organizacijoms kaip paslaugų teikėjoms, tarpusavyje konkuruojančioms dėl lėšų. 
Pasak Knighto, pastaraisiais metais savanoriškumo sektorius pradėjo laikytis nuostatos „sau- 
gumas — pirmiausia“, kad įsiteiktų tiek viešajam, tiek privačiam sektoriui. Dėl tokios nuo- 
statos prarandamas principingumas, iškyla finansinio saugumo bei menedžeristinės verty- 
bės, organizacijose „klostosi ... nepilnavertiškumo kompleksas“ (Knight, 1993: xi). Jų, kaip 
potencialių valdžios veiksmų, kritikų vaidmuo labai sumenkėja „kontraktinės kultūros“ są- 
lygomis, kai kritika gali reikšti finansavimo ir kontraktų nutraukimą (žr. Gutch, 1992). 

Be to, jeigu savanoriškų organizacijų santykiai su valstybe ir privačiu sektoriumi to- 
lydžio darosi glaudesni, kyla klausimas, ar jos gali būti tos „tarpininkavimo“ institucijos, 
kaip jas įsivaizduoja įvairūs „komunitarizmo“ šalininkai. Savanoriškumo sektorius nuo 
seno tarp individo ir valdžios bei stambaus verslo institucijų atlieka gyvybiškai svarbų 
„tarpinių struktūrų“ vaidmenį (Berger and Neuhaus, 1977). Jeigu tiekimo mišinyje sava- 
noriškumo sektorius ir toliau bus naudojamas kaip paslaugų teikimo instrumentas, jo kaip 
„pilietiškumo ugdymo“, „įgalinimo“ arba „Socialinio mokymosi“ priemonės reikšmė, taip 
pat jo kritinė funkcija visuomenėje gali atsidurti pavojuje. 


+ Bendruomenė 
„Komunitarizmas“ 


Komunitarizmas turi plataus politinio spektro simpatikų: jiems priklauso Clintonas, Gore'as, britų 
leiboristai; „naujoji dešinė“, Helmuthas Kohlis ir Jacgues Delorsas! Kaip minėjome 1.6 skirsnyje, 
komunitarininkai argumentuoja, jog šiuolaikinė visuomenė, kur individo teisės iškeliamos virš pa- 
reigų ir atsakomybės, praranda bendruomeniškumo jausmą ir savanoriško bendradarbiavimo tra- 
dicijas. Jie ragina kurti ir palaikyti tarpines socialines institucijas, kuriose būtų ugdomas sociali- 
nis solidarumas ir pilietinė savigarba ir kurios padėtų neutralizuoti individualizmo bei socialinės 
fragmentacijos padarinius. Britanijoje „komunitarizmą“ skelbia tokie „minties tankai“, kaip De- 
mos ir Socialinės rinkos fondas. Žr., pvz., Willetts (1994) ir Etzioni (1968, 1993). Willettsas gina 
komunitarizmą iš „naujosios dešinės“ pozicijų ir skelbia „pilietinį konservatizmą“, kuris siekia 
stiprinti bendruomenę ir savanoriškas organizacijas: 


Konservatoriai supranta, jog landi ir išpuikusi valdžia kur kas didesnę grėsmę kelia mūsų tra- 
dicijoms ir institucijoms, nei laisvi mainai gėrybėmis ir paslaugomis ... Žvelgdami atgal ma- 
tome, jog senųjų bendruomenių naikinimas ir milžiniškų gyvenamųjų konglomeratų statyba 
... padarė žalos. Reglamentacijos plėtra ... akivaizdžiai tampa grėsme vietos bendruomenėms, 
nes primeta nepakeliamą naštą daugybei savanoriškų grupių, pradedant labdaros organizaci- 
jomis ir baigiant popietės klubais ... Dėl mūsų pilietinių institucijų silpnėjimo, kurį sukelia 
valdžios kišimasis ... kyla dauguma mūsų socialinių problemų ... Britų pilietinių institucijų 
palaikymas ... būtingas visai torių tradicijai. 

(The Times, 17 June 1994) 

„Bendruomenė“ kaip alternatyva rinkai ir biurokratijai 


Bendruomenės sąvokos teorinės ištakos labai įvairios. Susirūpinimas dėl „bendruomenės“ išlikimo 
yra neblėstanti tema socialinėje ir politinėje pramoninių visuomenių refleksijoje (žr. Nisbit, 1974). 
Idėją, kad „bendruomenė“ teikia alternatyvią visuomenės valdymo formą, nuosekliausiai plėtoja 
M. Tayloras (1982, 1987), kuris savo bendruomenės filosofijoje iš dalies remiasi antropologijos duo- 
menimis. Laveras (1983:147-166) bendruomenę laiko anarchinės visuomenės pagrindu. 

„Bendruomeninis“ požiūris į viešąją politiką savo ištakomis siekia kolonijinį Britanijos, Pran- 
cūzijos ir Belgijos administravimą, kai administratoriai vietos bendruomenes mėgino padaryti la- 
biau savarankiškas — joms pačioms suteikdavo teisę spręsti vietos problemas. Septintąjį dešimt- 
metį šios idėjos buvo nusigriebta JAV - priimtas Ekonominių galimybių plėtros įstatymas (Econo- 
mic Opportunity Act) (1964) ir Pavyzdinio miesto programa (Model Cities Program) (neminint 
daugelio kitų panašių įstatymų), kurių tikslas buvo padidinti (maksimizuoti, sic) bendruomenės 
vaidmenį sprendžiant savo socialines ir ekonomines problemas (žr. Marris and Rein, 1967). Bri- 
tanijoje 1969 m. priėmus Bendruomenių plėtojimo įstatymą (Community Development Act) bu- 
vo sukurta įvairių projektų bendruomenėms gaivinti (žr. Loney, 1983). Tačiau tuo metu bendruo- 
menėms (pavyzdžiu gali būti Rytų Londonas) jau buvo padaryta daug žalos vykdant ankstesnes 
„atnaujinimo“ programas (žr. Young and Willmott (1957), kur tinkamu laiku buvo pateiktas, ta- 
čiau neišgirstas sociologinis perspėjimas). Svarbu tai, kad naujausioji „bendruomenės“ idėjomis 
grindžiama viešosios politikos banga kilo po to, kai ištisą dešimtmetį prieš tai pramoniniuose re- 
gionuose ir didmiesčiuose bendruomenės buvo masiškai naikinamos. 0 


„Bendruomenė“ ir viešoji politika 

Kitas svarbus sektorinio mišinio komponentas, šalia „rinkos“ ir „valstybės“ (arba „hie- 
rarchijos“), yra „bendruomenė“. Kaip minėjome aukščiau (žr. 4.4.2), per pastaruosius du 
dešimtmečius išpopuliarėjo „bendruomeninės“ viešosios politikos idėjos. Tiesa, pati „ben- 
druomenės“ sąvoka politikų ir akademikų vartojama labai skirtingomis prasmėmis. Kaip 
pastebi Willmottas, 


Į bendruomenę nuolat apeliuoja visi tie. kurie kelia naują iniciatyvą arba skelbia kokią nors idėją ir 
nepaaiškina, apie kurią bendruomenę kalba. kaip ją supranta ir iš kur žino tos bendruomenės nuo- 
monę ar interesus. 
(Willmott, 1989:5) 


Pasak Hillery (1968), egzistuoja bent 94 „bendruomenės“ apibrėžimai. Tad jeigu su- 
sirenka keletas socialinių teoretikų arba politikų „bendruomenės“ problemoms aptarti, api- 
brėžimų skaičius turbūt smarkiai viršija susirinkusiųjų skaičių! Bendriausia prasme „ben- 
druomenė“ nusako grupę Žmonių, gyvenančių bendroje teritorijoje arba turinčių bendrų 
interesų, bruožų ar ypatybių. Tad „bendruomeninė politika“ gali būti suvokiama „terito- 
rine“ arba „neteritorine“ prasme. Bendruomeninė politika gali būti nukreipta, pavyzdžiui, 
į tam tikrą kaimyniją arba miesto dalį, arba į grupę Žmonių, turinčių tą pačią problemą 

arba tų pačių interesų: „jaunuomenė“, „gėjų bendruomenė“, „neįgaliųjų bendruomenė“ 
arba „menininkų bendruomenė“. Bendruomeninės politikos formas galima suskirstyti į tris 
kategorijas (Glen, 1993); 


bendruomeninė plėtra: šios politikos tikslas — padėti bendruomenei tapti savaran- 
kiškesne. Pavyzdžiu gali būti programos, skirtos ekonominei bendruomenių plėt- 
rai. Siekiama sužadinti „iš apačios“ kylantį procesą, kuriam vykstant žmonės pra- 
dėtų aktyviau dalyvauti artikuliuojant (apibrėžiant) ir tenkinant savo tikslus bei po- 
reikius; 

bendruomeninės paslaugos: šiuo atveju siekiama pagerinti paslaugos teikėjo san- 
tykį su paslaugos gavėjais, arba klientais, paslaugą artinant prie bendruomenės ir 
pačią bendruomenę įtraukiant į paslaugos teikimo procesą. Pavyzdžiu gali būti „kai- 
mynijos saugos“ schemos, skirtos policijos santykiams su bendruomene tobulinti, 
kai bendruomenė įtraukiama į teisėtvarkos savo aplinkoje palaikymą; 
bendruomeninis veiksmas: čia liečiamos interesų gynimo ir mobilizavimo proble- 
mos. Bendruomeninis veiksmas yra interesų artikuliavimo forma, ginanti interesus 
tų, kurie jaučiasi išstumti iš politinio proceso. Pavyzdžiu gali būti tai, kaip „gėjų 
bendruomenė“ organizavo kampanijas, kad paskleistų visuomenėje ir įtrauktų į po- 
litinį procesą savo požiūrį į AIDS. 


Kadangi egzistuoja daugybė „bendruomenės“ apibrėžimų, nenuostabu, kad esama įvai- 
rių „bendruomeninės politikos“ interpretavimo modelių. Pasak Butcherio ir Mullardo (But- 
cher et al., 1993:217-237), galime išskirti tris pagrindines „bendruomeninės politikos“ 
interpretacijas pagal tai, kaip jose traktuojamas „pilietiškumas“: 


visuomeniško piliečio modelis: jame pabrėžiami tokie dalykai, kaip aktyvus daly- 
vavimas politiniame procese, racionalus problemų svarstymas, teisės ir pareigos. 
Bendruomeninė politika čia suvokiama kaip demokratinio proceso platinimo ir gi- 
linimo instrumentas, leidžiantis politinę galią išplėsti už biurokratijos, įstatymų lei- 
dėjų ir vykdomosios valdžios ribų. Didesnė demokratija „bendruomenės“ lygiu žmo- 
nes turi įtraukti į tuos sprendimų priėmimo procesus, kurie tiesiogiai liečia jų gy- 
venimą. Šis požiūris į bendruomeninę politiką aprėpia tiek „liberalias“, „pliuralis- 
tines“ vietos demokratijos tobulinimo strategijas, tiek radikalesnius siūlymus, arti- 
mus „įgalioto piliečio“ modeliui; 

įgalioto piliečio modelis: čia pabrėžiami reikalavimai teisingiau paskirstyti gėry- 
bes. Taip suprantama „bendruomeninė politika“ siekia didesnio socialinio bei eko- 
nominio teisingumo ir tam naudoja silpnų ir marginalinių grupių įgaliojimo strate- 
gijas. Šis modelis remiasi radikalų požiūriu į „bendruomenę“ kaip į socialinės kaitos 
ir reformos/revoliucijos agentą. Bendruomenė čia naudojama kaip strateginė prie- 
monė ginti individų ir grupių, patiriančių profesionalų, biurokratijos ir kapitaliz- 
mo priespaudą, interesus bei teises; 


+ pareigingo piliečio modelis: pagrindinės šio modelio vertybės yra tvarka, tradicija 


ir „organinė“ visuomenė. Tokios bendruomeninės politikos tikslas — stiprinti tarpi- 
nes visuomenės organizacijas ir kaip alternatyvą valstybiniam intervencionizmui pa- 

laikyti tradicines institucijas. Šiuo modeliu remiasi konservatyvioji dešinė, bendruo- 
menę naudojanti kaip priemonę kovai su valstybiniu intervencionizmu ir paterna- 
lizmu. Tokia politika siekiama ugdyti visuomeninės atsakomybės jausmą, skatinti 
bendruomeniškumą, tarpusavio paramą, savarankiškumą ir savanorišką visuomeni- 
nę veiklą. 


Šiuos modelius aprėpia Butcherio e/ a/. (1993) pateiktas sintetinis bendruomeninės 
politikos vaizdas (žr. 4.10 diagramą). 


4.10 diagrama. Bendruomenė ir viešoji politika 


e Tikslų ir rezultatų siekį, grindžiamą 
bendruomeninėmis vertybėmis (solidarumas, 
darna, demokratija) 


Bendruomeninė + Politikos objekto apibrėžimą pagal „teritorinį“ 


politika: viešųjų sprendimų arba „interesų“ principą 


priėmimo ir įgyvendinimo 


forma, kuri implikuoja: e Glaudų bendradarbiavimą su grupėmis bei 


organizacijomis, veikiančiomis bendruomenės 
lygmeniu 


+ Prioriteto teikimą vargingesniems, prispaustiems 
ir mMarginalizuotiems visuomenės segmentams 


Šaltinis: Pagal Butcher (1993) 


Iš daugelio sričių, kur „bendruomene“ mėginama naudotis kaip politikos formavimo 
instrumentu, paminėtinos: 


bendruomeninis viešosios tvarkos palaikymas (Osborne and Gaebler, 1992:49-52; 
Weatheritt, 1993); 

bendruomeninė sveikatos apsauga (McNaught, 1987); 

bendruomeninė neįgaliųjų ir vaikų slauga (Walker, 1982; Hoyes and Means, 1993, 
1993: Bornat e/ a/., 1993: Dallos and Boswell, 1993; Nixon, 1993: Fimister and 
Hill, 1993); 

bendruomenės plėtojimo programos (Higgins e/ al., 1983; Loney, 1983; Broady 
and Hedley, 1989; Roberts, 1979; Robinson and Shaw, 1991; Smith and Jones (eds), 
1981; Rasey e/ al., 1991; McShane, 1993); 

„kaimynija“ ir valdymo decentralizavimas (Smith, 1985:166—84; Sharpe (ed.), 1979; 
Habeebullah and Slater, 1993; Hoggett and Hambleton (eds), 1987; Burns e/ al. 
1994); 

lokalinės ekonominės plėtros programos (Lynn, 1993; MacFarlane and Mabbot, 

1993; Young and Mason (eds), 1983; Community Development Foundation, 1992; 
Bennett and Krebs, 1990); 
+ bendruomenė ir rasių santykiai (Hill and Issacharoff, 1971; Saggar, 1991). 


„Bendruomeninis“ viešosios politikos matmuo į „tinklinį“ ir tarporganizacinį „miši- 
nį“ įdeda dar vieną komponentą, kuris apibūdina tam tikrą viešosios politikos sritį. Jis 
taip pat liudija poslinkius, kurie silpnina tokių profesionalų, kaip socialiniai darbuotojai 
galią/autonomiją jų santykiuose su paslaugų vartotojais, tampančiais aktyvesniais „„part- 
neriais“ (Cochrane, 1993b). 


+ Alternatyvios tiekimo sistemos: naujovių meniu 


Pasak Osborne'o ir Gaeblerio (1992), įprastam paslaugų teikimui, kuriuo užsiima samdomi vals- 
tybiniai tarnautojai, egzistuoja (JAV kontekste) daugiau nei 30 alternatyvų: 
1) teisinių taisyklių ir sankcijų sukūrimas; 

) reguliavimas arba dereguliavimas; 
3) priežiūra ir tyrimas; 

) licencijavimas; 

) mokesčių politika; 

6) grantai; 

7) subsidijos; 

8) paskolos; 

9) paskolų garantijos; 
10) ranga; 
11) frančizė; 
12) viešosios — privačios bendrovės; 


13) viešosios — viešosios bendrovės; 

14) kvaziviešos arba privačios korporacijos; 
15) viešos įmonės; 

16) vastybiniai supirkimai; 

17) draudimas; 

18) premijos; 

19) viešųjų investicijų politikos kaita; 

20) techninė parama; 

21) informacija; 

22) rekomendacija; 

23) savanoriai; 

24) vaučeriai; 

25) atlygis pagal rezultatą; 

26) nevalstybinių iniciatyvų katalizavimas; 


27) nevalstybinių lyderių mobilizavimas; 
28) primestas savanoriškumas (jawboning); 

pradėjimo pinigai (seed money); 

akcionavimas; 

savanoriškos organizacijos; 

savikliovos organizavimas; 

guid pro guo; 

paklausos valdymas; 

turto pardavimas, išmainymas arba panaudojimas; 


rinkos restruktūrizavimas. 


Vienoje išsamiausių viešojo sektoriaus reformų tendencijų apžvalgoje (OECD, 1993a) pabrė- 
žiama, jog populiariausios iniciatyvos EBPO šalyse (iki 1992) buvo: 


centrinės valdžios dekoncentravimas (6); 
„agentūrų“ kūrimas (7); 

viešųjų įmonių reorganizavimas (9); 

viešojo sektoriaus valdų apribojimas (9); 
privatizavimas (10); 

decentralizavimas (14); 

naujas centrinių valdymo organų vaidmuo (18); 


rinkos tipo mechanizmų diegimas (18). 


Kas yra varančioji šių pokyčių priežastis? EBPO apžvalgoje teigiama, jog naujos viešojo val- 


dymo formos daugiausia atsiranda dėl ekonominių sąlygų kaitos, kuri „kelia valdžios ir piliečių 


susirūpinimą dėl viešojo sektoriaus masto ir efektyvumo“, ir vis įsakmiau reikalaja tokios viešojo 


sektoriaus struktūrų pertvarkos, kuri jį „padarytų lieknesnį ir labiau priklausomą nuo konkurenci- 


jos“. Tad visose EBPO šalyse stebime bendrą viešosios politikos tendenciją — viešąjį sektorių mė- 


ginama padaryti labiau panašų į privatų sektorių, o viešųjų paslaugų teikimą priartinti prie pilie- 
čių (OECD, Survey, 1993a:9). 


OECD, Managing with Market-type Mechanisms, 1993 


Šioje EBPO „rinkos tipo mechanizmų“ (RTM) apžvalgoje pateikiama bene nuodugniausia šios 


tendencijos analizė. Apžvelgiama 17 EBPO šalių patirtis taikant RTM. Daugiausia dėmesio ski- 


riama 


plačiausiai naudojamiems instrumentams: 

vaučeriai (JAV ir JK); 

viešųjų paslaugų kontraktavimas (contracting-out) (Australija, Kanada, Prancūzija, Nyder- 
landai, Švedija, JAV ir JK); 

vidinė rinka (Australija, Danija, Airija ir JK). 


Apžvalgoje pažymima, jog RTM diegimo praktika atskirose EBPO šalyse labai skiriasi, tad api- 


bendrinimai gali būti gana rizikingi. Vis dėlto autoriai teikia tris bendras išvadas: 

+ konstruojant RTM maksimalus jų efektyvumas tikėtinas tada, kai sąmoningai siekiama įdiegti 
kuo daugiau konkurencinės rinkos elementų. Labiausiai į rinką orientuotų RTM pasirinki- 
mas yra mažiau rizikingas, nei toji strategija, kai į viešąją politiką mėginama implantuoti 
tik kai kuriuos rinkos tvarkos ir privataus sektoriaus vadybos elementus; 

+ įgyvendinant RTM pažanga nėra automatinė, sparti ir beskausmė; tai yra sudėtingas pro- 
Cesas; 

e baiminimasis dėl perskirstomojo RTM poveikio skirtingoms ekonominėms Žmonių grupėms, 
kaip dabar atrodo, buvo gerokai perdėtas. 


Apibendrinant RTM diegimo patirtį EBPO apžvalgoje pabrėžiama, jog nors RTM gali padi- 
dinti viešojo sektoriaus efektyvumą, tokiam rezultatui pasiekti reikia deramų investicijų. Išvadoje 
sakoma: 


Viešoji administracija turi būti skatinama diegti rinkos tipo mechanizmus tam, kad efekty- 
viau ir taupiau būtų naudojamos viešosios lėšos. Tačiau jeigu RTM blogai suprojektuojami, 
nepakankamai finansuojami ir prastai įgyvendinami, jie beveik niekada nepasiekia savo tikslo. 
Reikiamų finansinių, techninių bei žmogiškųjų išteklių mobilizavimas šių mechanizmų die- 
gimui laikytinas gera investicija, tačiau jis turi būti papildomas visuomenės informavimo 
kampanija — išaiškinama jų prigimtis bei veikimo būdas. 

(OECD, 1993b:103) 4 


4.4.4 Įtvirtinimo mišinys 


Net geriausia politika neduos laukiamų rezultatų, jeigu neturės reikiamų savo įtvirtinimo 
(enforcement) mechanizmų. Pakanka pasvarstyti sunkumus, iškylančius, pavyzdžiui, Eu- 
ropos Sąjungos politikai (ir kitokiems tarptautiniams susitarimams), kad suvoktume efek- 
tyvių politikos įtvirtinimo mechanizmų svarbą. Esti didžiulė įtvirtinimo metodų įvairovė — 
nuo brutalios jėgos ir durtuvų iki informacijos transliavimo, kuriuo siekiama daryti povei- 
kį elgsenai. Antai į rinką, biurokratiją ir bendruomenę galima pažvelgti kaip į skirtingus 
įtvirtinimo mechanizmus. Rinkoje tai yra pasiūlos ir paklausos, kainų, pirkėjų ir pardavėjų 
sąveikos mechanizmas; biurokratija kliaunasi taisyklėmis; bendruomenėje įtvirtinimas vei- 
kia kaip bendrų vertybių, apipusiškumo, pasitikėjimo ir apkalbų mechanizmas (žr. Cole- 
batch and Larmour, 1993:23). Čia panagrinėsime keturias įtvirtinimo koncepcijas. Pirmoji 
mūsų dėmesį atkreipia į galios vaidmenį įtvirtinimo procese (Bouldingas); antroji nagrinė- 
ja administracines įtvirtinimo formas ir jų efektyvumą (Burchas ir Woodas); trečioji įtvir- 
tinimą sieja su politikos tipais ir režimais (Burchas ir Woodas). Galiausiai panagrinėsime 
Etzionio schemą, kur nagrinėjamos viešosios politikos įtvirtinimo ir už jos įgyvendinimą 
atsakančių organizacijų klusnumo sąsajos problemos. 


Bouldingas 
Bouldingo darbą jau aptarėme 3.5.2 skirsnyje. Jo kaip ekonomisto idėjos apie galią ypač 
svarbios mėginant suprasti įvairių įtvirtinimo strategijų „kaštus“. Bouldingas skiria tris 

galios rūšis, arba kategorijas: grasinimą, mainus ir meilę (4.11 diagrama). Vėliau jis jas 
gretina su jų padariniais: destrukcija, produkcija ir integracija. Destruktyviosios galios pa- 
darinys — Žmonių ir vertingų daiktų naikinimas. Produktyviosios galios padariniai — tai 
„apvaisinti kiaušiniai“: idėjos, projektai, įrankiai ir mašinos, taip pat konstravimo bei ga- 
mybinė veikla. Integracinė galia „gali būti suvokiama kaip tas produktyviosios galios as- 
pektas, kuris nusako sugebėjimą steigti organizacijas, kurti šeimas ir grupes, telkti žmo- 
nes, Žadinti ištikimybės jausmus bei teisėtumo pojūtį“ (Boulding, 1990:25). 


4.11 diagrama. Boldingo galios kategorijos 


V Ei 
Mainai Ė Produktyvi | 
Meilė i Integratyvi 


D (Destruktyvioji) 
P (Produktyvioji) 
I (Integratyvioji) 


Šaltinis: Pagal Boulding (1990) 


Įdomu, kad šių galios kategorijų Bouldingas nelaiko „grynomis“: meilė, mainai ir gra- 
sinimas yra „negriežtos sąvokos“ ta prasme, kad kiekvienoje esama kito tipo galios ele- 
mentų. Įtvirtinimas grasinimu gali turėti produktyvių ir integracinių padarinių: pavyzdžiu 
gali būti pajamų mokesčių rinkimas. Mainų galia yra produktyvi ta prasme, kad A už 
atiduodamą x gauna iš B y, o B gauna iš A x (abipusiškumas); mainai gali būti ir kontr- 
aktiniai: A gauna b, jeigu padaro c. Gali būti deramasi dėl kainos ar dėl mainų sąlygų. 
Tačiau mainai numato ir destruktyviosios galios naudojimo galimybę — jėga išreikalauti 
kontrakto tesėjimo, taip pat remiasi tokiais dalykais kaip pasitikėjimas (integracinis bruo- 
žas). Meilės galia yra sugebėjimas išsireikalauti klusnumo apeliuojant į socialinės ir as- 
meninės atsakomybės jausmus. Jos keliamas klusnumo reikalavimas grindžiamas ne gra- 
sinimu ir ne mainais („gausi x, jeigu padarysi y“), bet apeliavimu į moralinius arba ben- 
druomeninius jausmus. Tačiau, kaip ir kitos galios kategorijos, meilė gali generuoti savo 
destruktyviąją priešybę — kurti priešus, skaidyti visuomenę; tad ji turi ir produktyvių, ir 
destruktyvių bruožų. Integraciniai „meilės“, kaip įtvirtinimo būdo, padariniai taip pat ga- 

li būti labai produktyvūs: klusnumą šiuo atveju skatina pareigos jausmas, o ne pinigai ar 
įstatymo baimė. 

Bouldingo klasifikacija leidžia susivokti įtvirtinimo priemonių mišinyje, kurį visuo- 
menės naudoja siekdamos klusnumą pelnyti (integracinis įtvirtinimas), išgauti jėga (įtvir- 
tinimas grasinimu) arba nusipirkti (įtvirtinimas mainais). Kai kuriose politikos srityse gali 
būti naudojamasi daugiau grasinimu negu mainais, kitose — grasinimą gali atstoti meilė. 


Hoodas 
Hoodas (1986:48—60) išskiria keturis įtvirtinimo būdus, arba alternatyvas: 

+ atsisakyk taisyklės/ją modifikuok: esant neklusnumo taisyklei, valdžia gali atsisa- 
kyti tokios taisyklės arba modifikuoti ją taip, kad klusnumas būtų atkurtas; 

+ paskleisk žinią: valdžia gali griebtis įtikinėjimo; klusnumą mėginama sukurti sklei- 
džiant informaciją, galinčią daryti poveikį elgsenai: tarsi pastatoma lentelė su už- 
rašu „nemindžioti žolės!“; 

+ persekiok ir bausk neklusniuosius: teisinių bei policinių priemonių naudojimas kovai 
su neklusnumu; 

+ taisyklių nesilaikymą padaryk fiziškai sudėtingą, nepatogų, neįmanomą: šiuo at- 
veju įtvirtinimo priemonė būtų ne lentelė „nemindžioti žolės!“, bet fizinis žolės ati- 
tvėrimas. Hoodas nagrinėja skirtingų įtvirtinimo būdų naudojimo skirtingomis są- 
lygomis problemas. Grafiškai tai pateikiame 4.12 diagramoje. 


4.12 diagrama. Įtvirtinimas: Hoodo modelis 


Neklusnumo tipas Įtvirtinimo atsakas 


Švelnus Griežtas 
(1) (2) (3) (4) 


Aonprenis ATA TAS 


Be principų 
) Konkrečios taisyklės/įstatymo atžvilgiu 

Principinis 
b) Valdžios apskritai atžvilgiu 


Įtvirtinimo atsakas: 


1. Atsisakyk taisyklės/ją modifikuok. 

2. Paskleisk žinią. 

3. Persekiok ir bausk neklusniuosius. 

4. Taisyklių nesilaikymą padaryk fiziškai sudėtingą, nepatogų, neįmanomą. 


Šaltinis: Pagal Hood (1986) 

Nekompetentingo neklusnumo atveju (IA) atsakas (1) nedaro jokio poveikio neklus- 
numui. Atsakas (2) gali pakeisti elgseną; mažai tikėtina, kad atsakas (3) turėtų poveikį 
šioms neklusnumo formoms. Be to, atsako (3) ir (4) (3B ir 4B) galimybė gali priklausyti 
nuo to, ar pakeliami jų kaštai. Oportunistinio neklusnumo atveju atsakas (1) gali tik pa- 
skatinti neklusnumą; atsakas (2) vargiai ar paveiks oportunistą; didesnį poveikį jam gali 
padaryti atsakas (3) ir (4): dėl baimės būti sučiuptam (3B) arba dėl nepajėgumo priešin- 
tis (4B). Principinio priešinimosi konkrečiai taisyklei atveju atsakas (1) gali padaryti po- 
veikį kitamaniams ir nepakenkti pagrindinėms taisyklėms. Atsakas (2), principinio prie- 
šinimosi atveju, vargiai ar gali paveikti elgseną (2C); (3C) gali sukurti „kankinių“, o (4C) 
gali tik pabloginti padėtį. Principinio priešinimosi atveju, kai atmetama valdžia apskritai, 
(1D) reiškia pralaimėjimo pripažinimą, (2D) vargiai ar gali veikti elgseną, (3D) poten- 
cialiai kuria „kankinius“, o (4D) galimybės priklauso nuo pajėgumo pakelti prevencinių 
priemonių kaštus. 


+» Kampanijų efektyvumo vertinimas 


Daugelyje socialinės ir ekologinės politikos sričių informacinės kampanijos dėl atsirandančių pro- 
blemų vis labiau pabrėžia asmeninę atsakomybę. Antai eismo saugos kampanijos mus ragina at- 
sakingiau elgtis gatvėse, kurios tampa pavojingesnės dėl didėjančio automobilių srauto. Klausi- 
mo, kodėl didėja automobilių srautas, tokios kampanijos nekelia. Tačiau jeigu, pavyzdžiui, va- 
dovaujamės hipoteze, jog eismo nelaimių daugėja dėl politikos, kuri automobiliams teikia pir- 
menybę prieš visuomeninį transportą, tada eismo saugos problema tampa ne tiek asmeninės at- 
sakomybės, kiek tam tikros politikos padarinių problema. 


Lawrence Wallack, „Mass communication and health promotion: a critical perspective“, in Ri- 
ce and Atkin, 1988 


Wallackas pabrėžia, jog tai, kaip visuomenė suvokia problemas, labai veikia jos reakciją į viešą- 
ją politiką. Būdas, kuriuo žiniasklaida pateikia sveikatos apsaugos problemas, jo įsitikinimu, de- 
formuoja problemos suvokimą. Sveikatos apsauga yra sudėtinga problema, susijusi su platesniu 
socialiniu ir politiniu kontekstu, tačiau žiniasklaidoje, ir ypač TV, aptarinėjant sveikatos apsau- 
gos problemas šis kontekstas ignoruojamas: 


Vienas iš būdų apeiti svarstytinus klausimus, tai postringauti apie Žmogaus gyvenimo būdą 
kaip apie svarbų veiksnį jo sveikatai. Iš esmės čia remiamasi sveikatos turgaus idėja, kuri su- 
gestionuoja, jog sveikatos problemos „nusiperkamos“ kaip šalutinis vartojamų gėrybių pada- 
rinys (p. 360). 


Jo įsitikinimu, turimi duomenys liudija, kad 
e gyvenimo būdo pakeitimas ilgalaikio poveikio sveikatai nedaro; 
e dauguma gyventojų sluoksnių neturi tokio pakeitimo galimybių; 

e sveikatos būklę labiau lemia išoriniai veiksniai (tokie kaip ekonominis statusas), o ne gy- 
venimo būdas; 
e TV teikiami sveikatos ir medicinos vaizdiniai gali būti pavojingi jūsų sveikatai. 


Taigi ligą konstruojant kaip asmeninę, o ne kaip kompleksinę viešąją problemą, gyventojų 
kaip visumos sveikatingumo būklė gali pablogėti būtent dėl to, kad ignoruojami pagrindiniai svei- 
katos būklę lemiantys veiksniai! 

Daugelyje sričių valstybinės politikos tikslas - pakeisti žmonių nuostatas bei elgseną. Tai ypač 
akivaizdu tokiose srityse, kaip sveikatos apsauga ir kova su nusikalstamumu, kur valdžia ne tiek sie- 
kia suteikti žmonėms „paslaugą“, kiek pakeisti jų gyvenimo būdą. Tam tikra prasme tokia politika 
kaitos naštą užkrauna individui. Kampanijos prieš/už tam tikrą gyvenimo būdą suverčia individui 
atsakomybę už problemas, kurios savo esme gali būti socialinės. AIDS, rūkymas, narkotikai ir nu- 
sikaltimų prevencija yra bene dažniausios kampanijų, kaip viešosios politikos instrumentų, temos. 

Tokių kampanijų poveikį gana sunku įvertinti, nors egzistuoja daugybė tokio vertinimo mo- 
delių. Jų apžvalgą pateikia Rice and Atkin (eds) (1988). 

Galima būtų argumentuoti, kad tokios kampanijos laikytinos socialinio mokymosi seansais. 
Tačiau tada vertinimo kriterijai būtų dar problemiškesni. 6 


Hoodui tenka spręsti du esminius klausimus: koks turi būti įtvirtinimo (klusnumo) laips- 
nis? ir kieno sprendimu? Ar klusnumas, vykdomos politikos atžvilgiu, turi būti 100 pro- 
centų, o gal pakanka, tarkime, 20 procentų? Be to, kokia įtvirtinimo (klusnumo) kokybė 
laikytina priimtina? Politikos rezultatai neišvengiamai priklausys nuo to, kokie bus įtvir- 
tinimo (klusnumo) kriterijai ir standartai. Ribinių kaštų atžvilgiu gali būti neverta skirti 
papildomų išteklių dorotis su tam tikromis blogybėmis. Politikos įgyvendinimo agentū- 
ros gali nuspręsti, kad įtvirtinimas (klusnumas) turi pasiekti tam tikrą lygį. Tačiau jos gali 
ryžtis ir tokiai strategijai, kai mėginama išsiaiškinti ir slopinti bet kokį neklusnumo atve- 
Jį. Vienose politikos srityse klusnumo standartai gali būti labai žemi, kitose — labai aukš- 
ti. Įtvirtinimo (klusnumo) standartai gali būti siejami su tais, kurie juos taiko ir su jų nau- 
dojamais kriterijais. Pavyzdžiui, galime nuspręsti, kad vienoje politikos srityje politikos 
įtvirtinimo lygį gali nustatyti biurokratai; kitoje — „profesionalai“, arba privataus sekto- 
riaus agentūros; arba savitvarkos sistemos; arba „bendruomeninės“ tvarkos mechanizmai. 

Klusnumo laipsnio ir įtvirtinimo agentų problemos tiekimo sistemų mišinyje sudaro 
papildomą kompleksiškumo sluoksnį. Žemas įtvirtinamumo laipsnis (pavyzdžiui, tokių 
priemonių, kuriomis mėginama kovoti su rasine diskriminacija arba seksualiniu prieka- 
biavimu) arba žema įtvirtinamumo kokybė (pavyzdžiui, sveikatos apsaugoje), arba tas fak- 
tas, kad įtvirtinimas yra „saviškių“ rankose (policijos, medicinos ir teisės profesijų), gali 
sukelti naujų problemų. Ne visada aišku, kas vykdo įtvirtinimo funkciją. Čia vėl turime 
atsižvelgti į kitus tiekimo mišinio aspektus. Jeigu valdžia viešojo sektoriaus paslaugos 
teikimą nusprendžia atimti iš profesionalų ir perduoti privataus sektoriaus įmonei (pavyz- 
džiu gali būti kalėjimų priežiūra arba saugos tarnybos), tada mes kaip piliečiai galime 
skųstis, jog šių paslaugų įtvirtinimo standartus lemia „pelnas“, o ne „viešasis interesas“. 
Tačiau vėlgi, kaip matėme anksčiau šioje knygoje, deprofesionalizavimo procesas ir ne- 
pasitikėjimas profesionalais atspindi visuomenės susirūpinimą profesionalių grupių galia. 

Burchas ir Woodas 

Burchas ir Woodas (1990) siūlo schemą, kuri leidžia įtvirtinimo metodus klasifikuoti „ne- 
gatyvių sankcijų“, sulaikančių žmones nuo veiksmų, terminais. Jos atitinka „griežtas“ sank- 
cijas Hoodo modelyje ir Bouldingo „grasinimo“ galią. Kitame kontinuumo gale yra „pozi- 
tyvios“ sankcijos, kurių poveikis mažiau tiesioginis: jomis siekiama daryti įtaką elgsenai. 
Pozityvios sankcijos apima „švelnias“ Hoodo sankcijas, taip pat Bouldingo „meilę“ ir „,mai- 
nus“. Šį klasifikacinį pjūvį Burchas ir Woodas papildo „formalių“ ir „neformalių“ kontro- 
lės priemonių klasifikacija. Čia kontrolės būdai klasifikuojami pagal politinio režimo po- 
būdį. Pozityvių sankcijų ir neformalių kontrolės priemonių sankirta apibūdina pliuralistinį 
režimą, kur įtvirtinimas pasiekiamas derybomis. Formalios kontrolės ir pozityvių sankcijų 
sankirta apibūdina legalistinį ir kartu manipuliuojamą režimą. (Tai atitinka Hoodo 1-ąjį būdą: 
„Keisk ir modifikuok“.) Formalios kontrolės ir negatyvių sankcijų sankirta apibrėžia auto- 
ritarinio legalizmo sritį, kur taisyklės yra taisyklės, o įtvirtinimo priemonės yra įstatymas ir 
policija. Galiausiai negatyvių sankcijų ir neformalios kontrolės sankirta mus veda į tironi- 
jos ir autokratijos sritį. Nuožiūros laisvė yra didelė pozityvių sankcijų ir neformalios kon- 
trolės srityse, ir maža negatyvių sankcijų ir formalios kontrolės valdose (4.13 diagrama). 


4.13 diagrama. Įtvirtinimas ir režimų rūšys 


Formali kontrolė 


Maža nuožiūros laisvė (aiškios, teisiškai | 
privalomos taisyklės) 


Autoritarinis 


Iegalistinis Manipuliuojamas legalistinis 


Centralizuota 


Negatyvios autokratinė tironija I as 
tiesioginės Pozityvios netiesioginės 
sankcijos sankcijos (skatinančios 


(ribojančios ir tam tikrą elgseną) 
modifikuojančios 


elgseną) Pliuralistinis, derybinis 


Savivalės tironija 


Neformali kontrolė 
(standartai, konvencijos) Didelė nuožiūros 


Režimo tipas laisvė 


Šaltinis: Pagal Burch and Wood (1990) 


Autoriai pripažįsta, jog tokie mėginimai klasifikuoti sudėtingą įtvirtinimo mechaniz- 
mų samplaiką neišvengiamai „iškreipia tikrovę“. Ir vis dėlto Burcho ir Woodo mode- 
lis padeda suvokti, kokių veiksnių mišinys turi įtakos politikos rezultatams. Jų formu- 
luotėje: 

Viršutiniame kairiajame kvadrante turime formalių ir negatyvių sistemų derinį. Politika čia neatsi- 
žvelgia į vietinius poreikius ir kintančias aplinkybes, dėl to tampa labai nepopuliari ir yra įgyvendi- 
nama direktyviniu bei prievartiniu būdu. Atitinkamai gali būti žilugdomas piliečių pasitikėjimas reži- 
mu ir jo viešąja politika. Apatiniame dešiniajame kvadrante, priešingai, iliustruojamas neformalių ir 
pozityvių galių mišinys. Įgyvendinantieji politines programas disponuoja didele nuožiūros laisve, ta- 
čiau jie nėra visiškai atskaitingi už savo veiksmus, todėl jų veikla nebūtinai atitiks politikos formuo- 
tojų tikslus. Tai, kaip bus traktuojami atskiri taisyklės taikymo atvejai, priklausys nuo konkretaus 
pareigūno, nuo vietos ir laiko aplinkybių. Bene blogiausias yra apatinio kairiojo kvadranto derinys 
— negatyvių sankcijų ir neformalios kontrolės. Tokioje „savivalės tironijoje“ nenumatomas ir nekon- 
troliuojamas pareigūnų elgesys griaus pasitikėjimą režimu ir žlugdys vykdomą politiką. 

(Burch and Wood, 1990:184) 


Burcho ir Woodo klasifikacija taip pat parodo, jog įtvirtinimo priemonių mišiniai įvai- 
ruoja priklausomai nuo politikos srities ir politinės sistemos. 


+» Aplinkosaugos politikos įtvirtinimas 


Politikos įtvirtinimo problemos labai ryškiai atsiskleidžia aplinkosaugos politikos atveju. Šioje po- 
litikos srityje netrūksta nei gerų norų, nei įstatyminių aktų, tačiau jų įgyvendinimas stringa. Kal- 
bėdamas apie ES aplinkosaugos politiką Vogelis pastebi: 


gausėjant reglamentacijos aktų vis aktualesnė tampa jų įtvirtinimo problema. Šių aktų gausa 
ne tik apsunkina jų vykdymo priežiūrą, bet ir daro ją problemišką, nes taikant skirtingus šios 
reglamentacijos įtvirtinimo kriterijus gali būti padaroma žalos kai kurių šalių ekonomikai. Pa- 
ti Europos Bendrija neturi policinių galių. Apie reglamentacijos pažeidimus ji sužino tik iš 
skundų. Jeigu tokį skundą ji pripažįsta, tai galutinė teisinė ieškovo priemonė yra apeliacija į 
Europos Teismą. Tačiau toks procesas atima daug laiko ... Įtvirtinimo problemą komplikuoja 
dar ir tas faktas, kad nors Europos Bendrijos direktyvos laikomos privalomomis šalims na- 
rėms, atsakomybė už jų įgyvendinimą paprastai tenka vietos pareigūnams. 

(Vogel, 1993:124-125) 


Savo pobūdžiu ES aplinkosaugos politikos įtvirtinimas priklauso pliuralistiniam, derybiniam 
diagramos 4.13 kvadrantui, tad jos įtvirtinimas turi vykti „derėjimosi“, o ne „komandavimo“, bū- 
du. Tačiau ir nacionalinių valstybių lygiu „nuleidžiamos“ aplinkosauginės politikos patirtis nėra 
itin džiuginanti (Downing and Hanf (eds), 1983). Hanfas (1993) mano, jog atsižvelgiant į esamą 
„kooperacinio“ įtvirtinimo praktiką jau laikas peržiūrėti įtvirtinimo sąvoką: 


Praktiškai pažeidimus nustato ne įstatymų leidėjas, o inspektoriai ir kontrolieriai. Būtent šie 
pareigūnai kelia aplinkosaugos įstatymų pažeidimo bylas. Tad reguliavimo procesas nėra pa- 
prastas reguliuotojų įsakų ir klusnių vykdytojų santykis. 

(Hanf, 1993:91) 

Žvelgiant iš tarporganizacinio modelio perspektyvos galima būtų argumentuoti, jog įgyvendi- 
nimas tam tikroje politikos srityje (tinkle) apima „derėjimąsi“ ir „kooperaciją“, o ne vien tokius 
formalius dalykus kaip „įsakymas“ ir „paklusimas“. 0 


Etzionis: meilės, baimės ir pinigų mišinys 
Pasak Etzioni (1961), yra trys pagrindiniai motyvai, dėl kurių žmonės paklūsta taisyklėms, 
įsakams, disciplinai ar politikai. Pirma, jie taip gali elgtis dėl pritarimo, meilės arba dėl 
moralinių paskatų. Nebūtina jų versti daryti tai, ką jie patys nori daryti. Antra, žmonės gali 
paklusti iš baimės. Jie daro, kas jiems liepiama, nes bijo neklusnumo padarinių. Trečia, jie 
gali paklusti dėl pinigų. Net jeigu moraliai ir nepritaria tam, ko iš jų reikalaujama arba ne- 
nori to daryti, jie tai daro dėl piniginio atlygio už klusnumą. Tad įtvirtinimas gali būti nor- 
matyvinių, prievartinių arba atlyginimo veiksnių padarinys. Kaip jau matėme anksčiau, po- 
litikai įgyvendinti gali būti naudojamas įvairių įtvirtinimo priemonių mišinys. Politika gali 
remtis prievartos, piniginio atlygio arba moralinio įtikinėjimo galia (bizūnais, saldainiais 
arba bučiniais). Sėkmingam politikos įgyvendinimui būtinas pačių įgyvendinančių agentū- 
rų klusnumas, todėl suvokiame, jog, įtvirtinimas vyksta tiek organizaciniame, tiek „viešaja- 
me“ kontekste. Formuodami politiką sprendimų priėmėjai turi pasirinkti tokį instrumentų 
rinkinį, kuris leistų biurokratą arba profesionalą priversti/paskatinti daryti tai, ko reikalau- 
jama. Kaip matysime 4.5.3 skirsnyje, šią problemą mėgina spręsti tos viešojo sektoriaus 
reformos, kurios remiasi „žmogiškųjų išteklių vadybos“ idėjomis. 

Pasak Etzionio, tarp trijų galios atmainų ir atitinkamų santykių paprastai klostosi tam 
tikras balansas: 

+ prievartos — susvetimėjimo; 

+ atlygio — išskaičiavimo; 

+ moralės — solidarumo. 


Efektyvios organizacijos, anot Etzionio, yra tos, kur pasiekiama pusiausvyra tarp že- 
mo „baimės“ (prievartos ir susvetimėjimo) lygmens ir aukšto „pinigų“ (atlygio ir išskai- 
čiavimo) bei „meilės“ (moralės ir solidarumo) lygmens. Žvelgiant iš dabartinių viešojo 
sektoriaus reformų perspektyvos, svarbi yra Etzionio tezė, jog „struktūros su panašiais 
įtvirtinimo mechanizmais paprastai turi panašius tikslus, o organizacijos su panašiais tiks- 
lais paprastai turi panašius įtvirtinimo mechanizmus“ (Etzioni, 1961:71). Panašėjant tiks- 
lams panašėja ir organizacijų įtvirtinimo mechanizmai (žr. Clegg, 1990:42—44). 

Remiantis šia teze galima argumentuoti, jog mokykloms, ligoninėms, universitetams ir 
kitoms „viešosioms“ organizacijoms ėmus vadovautis „privataus sektoriaus“ tikslais, to- 
kiais kaip efektyvumas ir pelnas, jose naudojami įtvirtinimo mechanizmai supanašės su tais, 
kurie naudojami versle ir pramonėje. Anot Cleggo, turimi duomenys patvirtina Etzionio 
modelį (Clegg. 1990:43). Modelis prognozuoja, jog viešųjų paslaugų teikimo institucijoms 
bei organizacijoms tampant panašesnėms į „versloves“, jose veikiantys įtvirtinimo mecha- 
nizmai vis labiau panašės į „pelno“ sektoriaus mechanizmus. Privatus ir viešasis sektorius 
savo sandara ir elgsena gali taip supanašėti, kad praras prasmę pats jų atskyrimas (žr., pvz., 
Malkin and Wildavsky, 1991; apie institucinį izomorfizmą žr. taip pat 4.6.3). 

Įtvirtinimas ir organizacinis kontekstas 

Įtvirtinimo mechanizmai, žinoma, naudojami tam tikrame organizaciniame kontekste. Pa- 
vyzdžiui, rinkos organizacijose įtvirtinimo mechanizmas remiasi piniginiu suinteresuotu- 
mu (4.14 diagrama). Politika rinkos modelyje įtvirtinama rinkos tipo mechanizmais: mainų, 
piniginių paskatų ir kontraktų priemonėmis siekiama „agentus“ paskatinti atlikti tai, dėl 
ko buvo susiderėta (apie agentūros teoriją Žr. 3.6.3). 


4.14 diagrama. Įtvirtinimo ir organizavimo būdai 


Organizavimo 


būdai 


Įtvirtinimo būdai 


Rigby Etzionis Bouldingas Bradachas ir 
(1964/1990) (1961) (1990) Ecclesas (1991) 


Hierarchija/ Įsakymas Prievarta Grasinimas Autoritetas 
biurokratija 

Tinklas/ Paprotys Moralė Meilė Pasitikėjimas 
bendruomenė 


Hierarchiniame, arba biurokratiniame, modelyje valdžios taisyklės įtvirtinamos koman- 
diniais metodais — prievarta bei grasinimu. „Tinklinės“, arba „bendruomeninės“, organi- 
zacinės formos remiasi papročiais, tradicijomis, bendromis moralės vertybėmis, bendrais 
įsitikinimais, meile, priklausomybės „klanui“ jausmu (žr. Ouchi, 1991), tarpusavio para- 
ma, solidarumu ir pasitikėjimu. 

Įtvirtinimo mechanizmų mišinio pasirinkimą lemia vertybinės orientacijos, tad dabar 
panagrinėsime vertybių mišinį. 


4.4.5 Vertybių mišinys 
«+ Vertybinis matmuo 


Pagrindiniai tekstai 
Teisingumo problematiką nagrinėja: Le Grand (1991), Le Grand and Bartlett (eds) (1993); Rawls 
(1971). Utilitarizmo poziciją dėsto: Sen and Williams (eds) (1982); Smart and Williams (1987); 
Allison (ed.) (1990). Minimalios valstybės idėją gina Nozick (1974), Buchanan (1977). 
Apskritai apie vertybinį matmenį žr. Frohock (1974, 1979), Beauchamp (1975), Lane 
(1993:205-219), Bobrow and Dryzek (1987:101-116), Weale (1983), Miller (1990). 
Apie vertybių vaidmenį žr. Vickerso (3.7.5) ir Youngo (3.7.7) darbus. 6 

Mišinys, kurį nagrinėsime paskiausiai, iš tikrųjų turėtų būti nagrinėjamas pirmiausia: 
koks vertybių mišinys veikia ir formuoja tam tikros politikos, arba programos, teikimo me- 
chanizmų mišinį? Valdymo, sektorinius ir įtvirtinimo mišinius galiausiai lemia vertybinės 
orientacijos, arba politikos formuotojų „menamas pasaulis“ (žr. Young, 1977; 3.7.7). Kal- 
bant Vickerso terminais, „veiksmo“ sprendiniai yra „realybės“ sprendinių ir vertybinių spren- 
dinių sąveikos rezultatas. Vertybinį mišinį sudaro sprendimai dėl prioritetų, kai ištekliai pa- 
skirstomi tarp atskirų politikos sričių ir atskirų tos pačios srities programų. Šie sprendimai 
daro esminį poveikį kitų mišinių — valdymo, sektorinių ir įtvirtinimo - pasirinkimui. Ištek- 
lių paskirstymas atspindi vertybes ir įsitikinimus, galią ir interesus, ir, kaip matėme 4.3.7 
skirsnyje, jis formuoja organizacijų tarpusavio santykių pobūdį įvairiose politikos srityse. 
Kaip pabrėžia Colebatchas ir Larmouras, organizacinio mišinio (rinka, biurokratija, ben- 
druomenė) sudėtį lemia institucijų, vertybių ir prasmių sąveikos procesas (4.15 diagrama). 


4.15 diagrama. Institucijos, vertybės ir prasmės 


Institucinis 
kontekstas ——> Prasmės struktūra 


L | 


Pagrindinės vertybės 
Šaltinis: Pagal Colebatch and Larmour (1993:108) 


Prasmės struktūrą jie apibūdina kaip „organizacinės veiklos suvokimo būdą“, kaip 
„Žmonių supratimą to, kokie veiksmai derami konkrečioje situacijoje“, taip pat kaip bū- 
dą, kuriuo „pagrindinės vertybės“ veikia „prasmės struktūras bei tą institucinį kontekstą, 
kuriame žmonės veikia“ (Colebatch and Larmour, 1993:103—109). Šių skirtingų veiksnių 
sąveika daro įtaką žmonių įsitikinimams apie tai, kokie instituciniai ar organizaciniai mi- 
šiniai yra tinkamiausi dorojantis su tam tikra problema, pasirenkant politinį sprendimą ir 
vertinant jo rezultatą: 


Pavyzdžiui, šalyje pripažįstama jaunimo nedarbo problema ir keliamas argumentas, jog geriausias 
būdas jai išspręsti, tai pašalinti įstatymų apribojimus jaunų žmonių įsidarbinimui ... tačiau šiam ar- 
gumentui karštai priešinamasi. Šis konfliktas atspindi rinkos modelio ir hierarchinio modelio prieš- 
priešą. Rinkos modelis postuluoja prasmės struktūrą, kurioje gyvenimas suvokiamas kaip savanau- 
diškų mainų tarp racionalių agentų procesas; institucinį kontekstą, kuriame šie mainai gali vykti ... 
(rinka, teisė ir policija) ... ir rezultatų vertinimo kriterijų ... (darbdavio ir jauno Žmogaus sando- 
ris) ... Hierarchiniai modeliai remiasi kitokia vertybių aibe; jaunas Žmogus čia suvokiamas kaip tu- 
rintis nepakankamų derybinių galių ... kad sugebėtų apginti savo interesus. jį turi ginti atitinkamos 
institucijos ... Kitaip sakant, modeliai siūlo alternatyvius jaunų Žmonių užimtumo didinimo būdus. 
(Colebatch and Larmour, 1993:110) 

Colebatcho ir Larmouro modelis gali būti derinamas su dviem kitais modeliais, kuriuos 
nagrinėjome antrojoje dalyje: su Vickerso „sprendinių“ koncepcija ir Youngo „,„menamo pa- 
saulio“ idėja. Colebatcho ir Larmouro organizavimo matmenys iliustruoja Youngo „mena- 
mą pasaulį“ (žr. 3.7.7). Jie gali būti interpretuojami ir kaip Vickerso „vertybinių“, „realy- 
bės“ ir „veiksmo“ sprendinių sąveikos produktas. Šias idėjas iliustruoja 4.16 diagrama. 


4.16 diagrama. Vertybės, realybė ir veiksmas 


Institucinis < — (Menamas pasaulis) Young 


kontekstas +——> Prasmės struktūra 


| | 


Pagrindinės vertybės* 


* Colebatch and Larmour 


Vertybiniai sprendiniai 
Veiksmo sprendiniai 


Realybės sprendiniai Tiekimo mišinys 


Rinka | Biurokratija | Bendruomenė 


Vickers 


Šaltinis: Pagal Colebatch and Larmour (1993), Vickers (1965) ir Young (1977). 


Filosofija ir viešieji reikalai 
Nuostatą, kuria paprastai vadovaujamasi svarstant vertybinius, arba normatyvinius, vie- 
šosios politikos aspektus, iliustruoja vienas žinomiausių šiai problematikai skirtų žurna- 
lų: Philosophy and Public Affairs. Vadovaudamiesi šia filosofine nuostata sprendžiame 
tiekimo mechanizmų mišinio — rinka, hierarchija, tinklai — sudėties klausimą ir klausimą, 
kokiomis prielaidomis, vertybėmis, įsitikinimais grindžiami politiniai sprendimai: 
+ utilitarinei analizei rūpi klausimas, ar tam tikras „mišinys“ tam tikroje politikos sri- 
tyje yra „efektyvus“; 
+ analizė, kuriai rūpi socialinio teisingumo problema, kels klausimą, ar politika atsi- 
žvelgia į teisingumo reikalavimus ir ar jos rezultatas šiuo požiūriu priimtinas; 
+ analizei, kuri grindžiama „minimalios valstybės“ idėja, labiau rūpės klausimas, ar 
nepažeidžiamos individo teisės. 


Pavyzdžiui, politika yra orientuota į didesnį „efektyvumą“, o ne į didesnę „lygybę“ ar 
„teisingumą“, ir tada gali būti argumentuojama, jog, rinka (reali arba simuliuojama) garan- 
tuoja didžiausią efektyvumą. Net jeigu politikoje keliami tokie tikslai, kaip didesnė lygy- 

bė, jos tiekimo būdų mišinys veikiau gali būti orientuotas į efektyvumą, o ne į lygybę. Ar- 
ba programa yra orientuota į didesnio efektyvumo siekį, tačiau kartu ji gali atsižvelgti ir į 
lygybės bei teisingumo reikalavimus. Tad politikos teikimo būdai, jų organizacinis miši- 
nys, atspindi politikos formuotojų prioritetus ir vertybes. Pavyzdžiu gali būti tai, kaip ver- 
tybinė orientacija sveikatos apsaugos politikoje gali teikti aukštesnį prioritetą „efektyvu- 
mui“, o ne lygiam paslaugos prieinamumui (Bartlett and Le Grand, 1993:18). Šia prasme 
tiekimo sistemą sudaro vertybių rinkinys, o mišinio pasirinkimas atspindi politikos formuo- 
tojų mėginimą sudaryti arba pasirinkti tokią priemonių visumą, kuri leistų realizuoti tam 
tikras vertybes kitų tam tikrų vertybių sąskaita. Naudodami Lasswello idėją apie „Ššvieti- 
mą“ kaip viešosios politikos vertybę galėtume argumentuoti, jog „bendruomeninė“ tieki- 
mo sistema būtų palankiausia klostytis institucijoms, žmonėms padedančioms šviestis, įgyti 
daugiau supratimo apie problemas. Kita vertus, nors naudojimasis kvazirinkos mechaniz- 
mais gali implikuoti tokių vertybių, kaip švietimas, mokymasis, dalyvavimas ir t.t. pripaži- 
nimą, jų rangas bus gana žemas vertinant tiekimo sistemos „efektyvumą“. 

Be to, efektyvumo ir lygybės mišinys gali skirtis priklausomai nuo politikos srities 
arba programos. Pavyzdžiui, lygybė apibrėžiama kaip galimybių, o ne rezultatų, lygybė. 
Laisvė gali būti apibrėžiama pozityviais terminais ir tada iš viešųjų paslaugų teikėjų bus 
reikalaujama klientus išlaisvinti nuo tokių blogybių, kaip skurdas, tamsumas ir ligos. Ki- 
ta vertus, laisvė gali būti apibrėžiama negatyviai, kaip laisvė nuo suvaržymų. Pirmasis 
(pozityvus) apibrėžimas akivaizdžiai implikuoja idėją, kad viešojo tiekimo procesui turi 
rūpėti aprūpinimo klausimas, o pastarasis (negatyvus) apibrėžimas sugestionuoja, jog, tas 
procesas turi būti konstruojamas taip, kad teiktų tam tikrą procedūrą, kuri būtų suderina- 
ma su teisingumu ir savo pobūdžiu būtų veikiau „įgalinimo“, o ne aprūpinimo, procedū- 
ra. Rawlso ir Nozicko teorijos, kur sprendžiami, atitinkamai, rezultatų ir procedūrų tei- 
singumo klausimai, teikia alternatyvius normatyvinius filosofinius modelius, kurių kon- 
tekste gali būti svarstomas viešojo tiekimo sistemos pasirinkimo klausimas. Pavyzdžiui, 
decentralizuotose Islingtono ir Tower Hamlets sistemose (žt. 4.4.2) naudojamų organiza- 
cinių darinių bei politikos instrumentų mišinį lėmė skirtingos vertybės, kuriomis buvo grin- 
džiama jų vykdoma politika. Burnsas et al. pabrėžia: 


politinių partijų vertybės, o ne organizacinės struktūros ... lėmė decentralizavimo padarinius ... Lei- 
boristų partija Islingtone vadovaujasi universalistine socialinio teisingumo koncepcija (Rawls, 1971). 
Todėl jai labiau rūpi lygių galimybių ir skurdo mažinimo tikslai ... Tuo tarpu Tower Hamlets libera- 
lai vadovaujasi teisių, grindžiamų istoriniais ryšiais su nuosavybe, idėja, kuri yra gana artima liber- 
tarinei Roberto Nozicko (1974) filosofijai. Todėl jie kuria „sūnų ir dukterų schemas“, kelia munici- 
palinių būstų išpardavimo idėją ir entuziastingai palaiko decentralizavimą. 

(Burns et al., 1994:219) 


+ Kieno kaštai, kieno nauda? 


Kaip optimaliai paskirstyti išteklius tarp skirtingų politikos sričių/programų? Šiuo požiūriu svarbų 
gerovės analizės modelį pasiūlė ekonomistas Paretas (1848-1923). Jis argumentavo, jog gerovės 

optimumas pasiekiamas tada, kai kiekvienas laimi: kai kiekvieno kaštai = naudai/arba nauda vir- 
šija kaštus. Naudos ir sąnaudų analizė (NSA) rėmėsi tokia idėja - jog galima apskaičiuoti opti- 
malų naudos ir kaštų paskirstymą. Ar viešosios politikos valdos išties priklauso šiam stebuklin- 
gam Pareto optimumo pasauliui? Atsakymas nėra vienareikšmiškas. Jeigu ilgainiui bendras pyra- 
gas didėja, tai kiekvienas gali atsiriekti didesnę riekę savo politikos sričiai/programai. Jeigu spren- 
dimų priėmėjai vadovaujasi rezultatų lygybės (horizontalaus teisingumo) principu, tai didesnis 
pyragas reiškia laimėjimą kiekvienam. Tačiau jeigu politikos formuotojai nepripažįsta gerovės ly- 
giavos, tai pyrago dalijimas bus vertikalus, o atriekiamos riekės bus nelygios. Didesnis pyragas 
nereiškia didesnės dalies kiekvienam: nauda ir kaštai nėra paskirstomi lygiai. Nelygybės pobūdis 
priklauso nuo to, kokiomis paskirstymo vertybėmis vadovaujamasi. Žinoma, liūdniausia padėtis 
klostosi tada, kai pyragas mažėja. Jeigu sprendimų priėmėjai laikosi horizontalaus paskirstymo 
pozicijos, gauname skurdo lygybės modelį: kiekvieno padėtis blogėja. Tačiau jeigu jie laikosi 
nuostatos, jog lygybės principas neturi būti taikomas, paskirstymas bus vertikalus, ir tada bus lai- 
mėjusių ir pralaimėjusių (nors pagal vadinamąją Kaldoro-Hickso Pareto optimumo modifikaciją 
laimėtojai pralaimėjusiesiems galėtų teikti kompensaciją — taip būtų išlaikytas paskirstymo opti- 
malumas). Gerovės paskirstymas NSA modelyje kelia efektyvumo ir teisingumo santykio proble- 
mą. Gali būti, kad biudžetas arba tam tikra viešosios politikos sprendimų serija atspindi „efekty- 
vų“ išteklių naudojimą, tačiau paskirstymo požiūriu nėra teisinga. Šią problemą svarsto Johnas 
Rawlsas savo knygoje A Theory of Justice (1971). Rawlsas argumentuoja, jog skirstant išteklius 
reikia vadovautis ne naudos ir kaštų skaičiavimo, o „sąžiningumo“ (fairness), principu. Savo ar- 
gumentacijoje jis naudojasi nežinojimo uždangos metafora: būdami po šia uždanga žinome vis- 
ką apie pasaulį, tačiau nieko nežinome apie tai, kas esame mes patys. Šiomis sąlygomis turime 
pasirinkti pasaulį, kuriame norėtume gyventi. Ką mes pasirinktume? Anot Rawlso, pasirinktume 
pasaulį, arba situaciją, kur nelygybė būtų toleruojama tik tiek, kiek gerintų neturtingiausiųjų pa- 


4.17 diagrama. Sąžiningumas ir viešoji politika 


A pajamos 


— B pajamos + 

dėtį. Akivaizdu, jog ši idėja turi svarbių padarinių viešajai politikai kaip visumai. Jeigu laikysi- 
mės požiūrio, kad tokia padėtis sukurtų teisingesnę visuomenę, tai politikos procesas turėtų būti 
struktūrizuojamas pagal principą, jog laimėtojams leistina laimėti, tik jeigu jų laimėjimas duoda 
naudos neturtingiausiems. 4.17 diagramoje 45* kampo tiesė (e) atspindi lygybės principo reali- 
zavimą. Bet kurį A pajamų padidėjimą lydi toks pat B pajamų padidėjimas. 

Paskirstymas čia yra pozityvus: y, vaizduoja padėtį, kai A pajamų padidėjimą (1) atitinka B 
pajamų padidėjimas. Tačiau negatyvios tiesės (i) atveju A pajamų padidėjimas B padėtį pablogi- 
na (nuo y, prie y,). Žvelgiant iš Rawlso perspektyvos viešosios politikos tikslą galima suvokti kaip 
pastangą sprendimų priėmimo pagrindu padaryti tiesę f arba „sąžiningumą“. Čia A turi teisę į 
didėjančias pajamas, tačiau joms kylant kyla ir B pajamos (nuo y, prie y;). Kuo labiau tiesę f 
pakreipiame į dešinę, tuo didesnę naudą gauna B. Taigi gali būti, kad tam tikra programa ar 
politika, nors ir nebūdama „efektyvi“, turi būti tęsiama „sąžiningumo“ sumetimais. Šioje perspek- 
tyvoje politikos modifikavimas, arba naujos politikos formavimas, turi atsižvelgti į galimybę, jog 
tikra paskirstymo schema, net nebūdama „efektyvi“, turi būti išsaugota dėl teisingumo, kaip „są- 
žiningumo“, reikalavimų. 9 


„Pozityvios laisvės“, „rezultatų lygybės“ ir „sąžiningumo“ reikalavimai nuo seno sie- 
jami su biurokratinėmis, arba hierarchinėmis, sistemomis, o negatyvi laisvė, procedūrinis 
teisingumas ir „efektyvumas“ asocijuojami su rinka. Tačiau ši priešprieša, rinką siejanti 
su „efektyvumo“, o hierarchiją — su „sąžiningumo“ reikalavimais, labai supaprastina tik- 
rąją padėtį. Viešajame sektoriuje naudojant rinkos vadybos metodus dažnai siekiama at- 
rasti tokį tiekimo priemonių mišinį, kuris leistų padidinti „efektyvumą“ ir kartu atsižvelgtų 
į „lygybės“, arba „sąžiningumo“, reikalavimus (Osborne and Gaebler, 1992:348). 

Žvelgdami į tai iš Lasswello perspektyvos susiduriame su problema, kaip suprojek- 
tuoti tiekimo sistemą pagal skirtingas vertybes, kuriomis vadovaujasi instituciniai bei or- 
ganizaciniai dariniai. Šiame kontekste neišvengiamas vertybių konfliktas tarp skirtingų 
agentūrų, priklausančių organizacinei matricai (žr. Hjern and Porter, 1981), taip pat kon- 
fiktas tarp aukštesniojo lygmens sprendimų priėmėjų (Sveikatos apsaugos ministerijoje) 
vertybių ir „žemutinio“ lygmens vykdytojų (sveikatos apsaugos profesionalų) vertybių 
(jiems, pavyzdžiui, gali būti nepriimtinas tiekimo instrumentų mišinys, kuriuo privalo va- 
dovautis savo darbe). Tad analizuodami, kaip paskirstomos vertybės viešosios politikos 
tiekimo procese, susiduriame su galios santykiais: kieno vertybės, kada ir kaip įsiviešpa- 
tauja (Lasswell, 1936)? 

Kaip pabrėžėme 4.3.8 skirsnyje, vienas iš „bendrosios“, arba sintetinės, įgyvendinimo 
teorijos keblumų yra tai, kad ji nuslepia labai skirtingas vertybes, kurios figūruoja viešų- 
jų paslaugų tiekimo procese. „Kilimo“ koncepcijos daugiausia remiasi tomis vertybėmis, 
kurios pabrėžia atvirumą, decentralizavimą, dalyvavimą ir t.t. Tad jeigu „kontrolė“ yra 
toji vertybė, kuriai teikiamas prioritetas tam tikrame tiekimo priemonių mišinyje, šią ver- 
tybę atspindės instituciniai dariniai ir įtvirtinimo būdai. Kita vertus, jeigu politikos tieki- 
mas suvokiamas kaip „socialinio mokymosi“ procesas (4.6.4) arba kaip „bendruomenės 
plėtros“ priemonė, tai vertybės, kurios darys įtaką įgyvendinimo priemonių pasirinkimui, 
veikiausiai bus artimesnės toms, kurioms teikia pirmenybę „kilimo“ modeliai. 

4.4.6 Tiekimo sistemų vertinimas: pasitraukimas, balsas ir lojalumas 


Galutinis viešųjų paslaugų tiekimo sistemos vertinimo kriterijus yra tai, ar piliečiai yra 
patenkinti jos teikiamomis gėrybėmis ir paslaugomis? Jie gali būti nepatenkinti verty- 
bine jos paslaugų orientacija arba blogėjančia jų kokybe. Ką tokiu atveju gali daryti pi- 
liečiai? Šis reagavimo į paslaugų blogėjimą klausimas svarstomas įtakingoje ekonomisto 
Alberto Hirschmano studijoje (1970b). Hirschmano idėjos apie tai, kaip firmos, orga- 
nizacijos ir valstybės reaguoja į nuosmukį, teikia aiškinimo schemą, kuri leidžia, nau- 
dojant ekonomines ir politines sąvokas, nagrinėti santykį tarp politikos formuotojų bei 
jos vykdytojų ir jos rezultatų gavėjų. Kaip įprasta ekonominei analizei, Hirschmanas 
naudojasi racionalaus agento idėja, tačiau jo modelyje esama ir kognityvistinių elementų, 
kurie gali būti siejami su tomis grupių elgsenos aiškinimo teorijomis, kurios pabrėžia 
„neracionalų“ sprendimų priėmimo proceso matmenį (jas apžvelgėme 3.7.1, 3.7.2 skir- 
sniuose). Tad Hirschmano modelis teikia parankią integruotą aiškinimo schemą anali- 
zuojant organizacijų elgseną ir jų narių sąveiką tiek grupinių, tiek individualių santy- 
kių lygiu. 

Jo modelis ypač aktualus nagrinėjant situacijas, kai politikos formuotojai viešųjų gė- 
rybių ir paslaugų teikimo būdą mėgina suartinti su rinkos tiekimo mechanizmu. Modelis 
atskleidžia problemas, kurios gali iškilti į rinką orientuotai viešajai politikai. Hirschma- 
nas argumentuoja, jog viešųjų paslaugų blogėjimo atveju jų vartotojas turi dvi reagavi- 
mo alternatyvas: pasitraukimą ir balsą. 


Pasitraukimas 

Pasitraukimo iš rinkos galimybė yra svarbiausioji galia, kuria disponuoja rinkos dalyvis. 
Jeigu vartotojo netenkina vieno privataus tiekėjo paslaugos, jis gali kreiptis į kitą. Kad 
šis pasitraukimo mechanizmas realiai veiktų, firmos klientūrą turi sudaryti aktyvių ir pa- 
syvių klientų mišinys: aktyvieji klientai tuomet teiktų „grįžtamojo ryšio“ paslaugą, teik- 
dami informaciją apie paslaugų kokybę, o pasyvieji būtų toji „pagalvė“, į kurią galima 
atsiremti pertvarkant ir tobulinant paslaugos tiekimo būdą. 


Balsas 

Balsas politiškai artikuliuoja interesą ir protestą. Pasak Hirschmano, „prabildamas indi- 
vidualus vartotojas arba organizacijos narys mėgina pakeisti firmų, kurios paslaugas (gė- 
rybes) jis perka, ir organizacijų, kuriose jis dalyvauja, praktiką ir politiką“ (Hirschman, 
1970b:30). Panašiai kaip išrankūs klientai, kurie pasitraukdami skatina paslaugos tobuli- 
nimą (tiesa, ne visada: Hirschman, 1970b:27), ir balsingieji klientai gali prisidėti prie jos 
tobulinimo: „Balsas atkreipia firmos arba organizacijos dėmesį į jos trūkumus, tačiau jos 
vadovybei, senajai arba naujai, turi būti duodama šiek tiek laiko savo atsakui parengti“ 
(Hirschman, 1970b:33). Pasiryžimas prabilti priklausys nuo to, ar laukiamų pokyčių nauda 
nusvers pasitraukimo alternatyvos pranašumus. Jis taip pat priklausys nuo balso stipru- 
mo — nuo prabylančiųjų kiekio ir sutelktumo. Kuo didesnės pasitraukimo galimybės, tuo 
stipresnė ir efektyvesnė balso alternatyva. 

Balsas gali būti pasitraukimo galimybės papildinys arba jo alternatyva, kai kam — vie- 
nintelė alternatyva. Pasak Hirschmano, apskritai imant, pasitraukimo galimybei teikiama 
pirmenybė prieš balsą. Jeigu aktyvūs klientai turi pasirinkimo galimybę, jie veikiau rink- 
sis pasitraukimo, o ne nepasitenkinimo reiškimo alternatyvą. Tačiau pasitraukimas, kaip 
atsakas į paslaugų kokybės smukimą, gali būti neveiksmingas kaip smukimo stabdymo 
priemonė: firma paprasčiausiai tenkinsis savo inertiškais klientais ir jų nenoru arba ne- 
pajėgumu pasitraukti. Pasitraukimo galimybe galima nesinaudoti dėl įvairių priežasčių: 
klientas gali tikėti balso veiksmingumu keičiant situaciją, arba klientas/narys/pilietis gali 
vadovautis ištikimybės savo organizacijai ir jos produktui principu. 

Pasitraukimas iš viešųjų gėrybių ir paslaugų sistemos (nesinaudojimas viešuoju trans- 
portu, švietimu ar gydymu) nereiškia, kad pilietis išsižada savo balso: jis turi balsą ir ga- 
li reikšti nepasitenkinimą paslauga, iš kurios klientų tarpo jis pasitraukė. Tačiau grynų 
viešųjų paslaugų atveju nėra tos pasitraukimo galimybės, kuria disponuoja privačių gėry- 
bių vartotojai „balsuodami kojomis“ (nors viešųjų sprendimų mokyklos teoretikai argu- 
mentuoja, kad viešųjų paslaugų komercializavimas suteiktų tokią pasirinkimo laisvę; žr. 
Tiebout, 1956). Piliečiai negali pasitraukti iš visuomenės; nors, žinoma, jie gali emig- 
ruoti ir siekti narystės kitoje šalyje, jeigu tartume, kad tam jie turi pakankamai išteklių ir 
imigracijos įstatymai toleruoja tokį jų judėjimą (žr. Soysal, 1993). 


Lojalumas | 

Lojalumas yra svarbiausias veiksnys renkantis iš pasitraukimo ir balso reiškimo alterna- 
tyvų. Lojalumas stabdo pasitraukimą ir skatina rinktis balsą kaip nepasitenkinimo raiš- 
kos būdą. Net jeigu pilietis yra pajėgus pasitraukti iš viešosios programos klientų tarpo, 
jis gali to nedaryti vien todėl, kad, jo manymu, tai „negarbinga“. Jis gali samprotauti taip: 
jeigu „kiekvienas“ pasitrauktų iš paslaugos gavėjų tarpo, nukentėtų visuomenė kaip vi- 
suma, tad ir jis pats. Todėl jis renkasi ne pasitraukimą, o balsą. Kitas veiksnys — pasi- 
traukimo kaštai lyginant su „įsitraukimo“ kaštais. Kuo didesni įsitraukimo kaštai, tuo sil- 
pnesnė pasitraukimo motyvacija; kuo didesnis lojalumas, tuo silpnesnis noras pasitrauk- 
ti. Šis modelio aspektas buvo ne kartą tikrintas psichologų, kurie tyrė įsitraukimo proce- 
dūrų griežtumo ryšį su saviapgaulės laipsniu. Kuo griežtesni įsitraukimo į grupę reikala- 
vimai, kuo didesnis grupinis lojalumas ir kuo plačiau naudojamasi balso alternatyva, tuo 
silpnesnė pasitraukimo tendencija (Hirschman, 1970b:146—155). 

Šis atradimas turi paralelių su Festingerio kognityvinio disonanso idėja, pagal kurią 
įsitikinimui prieštaraujantys faktai to įsitikinimo ne tik nesugriauna, bet veikiau sustipri- 
na. Prieštaraujantys faktai įtikėjusįjį skatina dar atkakliau ginti savo įsitikinimą (Festin- 
ger, 1957). Todėl ištikimybė gali būti vyraujanti nuostata tomis sąlygomis, kai įsitrauki- 
mo ir pasitraukimo kaštai dideli: tokiu atveju piliečiai veikiausiai rinksis lojalumo ir bal- 
so, 0 ne visiško pasitraukimo alternatyvą. Tiesa, trumpam jie gali griebtis pasitraukimo 
alternatyvos ir naudoti ją kaip spaudimo įrankį, pavyzdžiui, boikotą naudoti kaip nepasi- 
tenkinimo reiškimo priemonę. Lojalumas, anot Hirschmano, „uždeda apynasrį pasitrau- 
kimo laisvei“. 

+» Makdonaldizuotas sektorius 
George Ritzer, The McDonaldization of Society, 1993 


Ritzeris yra sociologas, kurį domina vėberiškasis „racionalizacijos“ procesas. Jis teigia, jog McDo- 
nalds restoranų tinklas geriausiai iliustruoja šiuolaikinį racionalizacijos procesą. Šį procesą jis 
apibūdina kaip „makdonaldizaciją“. Maxas Weberis manė, jog biurokratinės racionalizacijos pro- 
cesas pramonines visuomenes uždarys „geležiniame narve“, iš kurio jos nebepajėgs ištrūkti. Ta- 
čiau makdonaldizacija mus uždaro ne tiek į „geležinį“, kiek į „velvetinį“, arba „guminį“, narvą. 
Žmonėms, ypač tiems, kurie gimė po McDonalds pasirodymo, makdonaldizacija „patinka, jie 
jos trokšta“: 


Tai pasaulis, kurį jie pažįsta, jis jiems apibrėžia gero skonio ir aukštos kokybės kriterijus ir jie 
nemato jam alternatyvos tolydžio vis racionalesniame pasaulyje. Pirmenybę jie teikia pasau- 
liui, kuris reikalauja mažesnių sprendimo ir pasirinkimo pastangų. Jiems patinka, kad daugelis 
jų gyvenimo aspektų yra lengvai numatomi. Jiems patinka nuasmenintas pasaulis, kuriame jie 
sąveikauja su žmogiškaisiais ir nežmogiškaisiais robotais. Jie nori išvengti, bent jau makdonal- 
dizuotose jų pasaulio dalyse, glaudaus, žmogiško kontakto. Tokiems žmonėms (o jie kasmet 
sudaro vis didesnę gyventojų dalį) makdonaldizacija nekelia grėsmės, ji jiems žada nirvaną. 
(Ritzer, 1993:160-161) 


Veiksmų planas 


Užeikite į McDonaldą, nusipirkite mėsainį ir jį kramsnodami sudarykite sąrašą bruožų, kuriais 
pasižymi McDonaldo pastangos malšinti jūsų alkį. Tas sąrašas gali atrodyti taip: 

e žmonės išmokomi atlikti paprastas operacijas, o ne „virėjo“ meno; 

e ribotas produktų asortimentas; 

e konvejeriniai principai; 

e greita klientų kaita; 

e viena darbo operacija suteikiama klientams; 

+ didžiausias dėmesys — aptarnavimo spartai; 

e unifikacija; 

e apskaičiavimas ir išskaičiavimas; 

e pabrėžtina „kokybė“ ir (tariama?) „kiekybė“; 

e (tariama?) klientų viršenybė. 


Dabar įsivaizduokime viešojo sektoriaus paslaugą ir pagalvokime, kaip ji galėtų būti „mak- 
donaldizuota“. Įsivaizduokime McLigoninę, McMokyklą, McUniversitetą arba McPolicijos tarny- 
bą. Po šių fantazijų galime eiti prie knygų, kur argumentuojama, jog viešasis sektorius galėtų 
daug ko pasimokyti iš McDonaldo (Osborne and Gaebler, 1992:114, 167, 182-183; Wilson, 
1989:135-136). 

Įtikinama istorija 


Labai seniai šalyje, kur ištisos kartos užaugo su mcdonaldais kaip racionalumo simboliais, buvo 
nuspręsta „ronaldizuoti“ švietimo sistemą. Per penketą metų visi mokytojai buvo atleisti, ir vie- 
šojo švietimo sistemą pakeitė privačiai finansuojamų mokyklų tinklas. Buvo parengti labai siauro 
profilio McMokytojai ir paskirstyti McMokykloms, kur mokymo dalykai apsiribojo skaitymu, ra- 
šymu ir skaičiavimu. 

Mokyklos buvo visiškai vienodos, dalykai buvo dėstomi visiškai vienodai. Mokyklose dirbo 
McCentro paruoštas personalas, kurių motyvacija buvo „aukso obuolių“ prizas, pavaizduotas ant 
ryškios McUniformos. Šie „McInstruktoriai“ naudojo (25 ekspertų parengtus) McVadovėlius teik- 
dami užprogramuotas, unifikuotas, efektyvias ir kontroliuojamas pamokas. 

Kur tik įmanoma, buvo naudojami kompiuteriai. McMokinių tėvai buvo raginami dalyvauti 
mokyklos gyvenime — palaikyti ten švarą. Mokyklos McVadybininko vaidmuo buvo prižiūrėti, 
kad jos produktas savo kokybe ir kiekybe atitiktų McMokyklos Statutą. Tam tikslui kiekvienas 
mokytojas privalėjo pateikti ataskaitą apie kiekvieną atliktą užduotį. Rezultatyvumo rodiklius 
(McRodiklius) vertino dalyko vadybininkas ir kas savaitę skelbė stende prie mokyklos. 

Taip buvo teikiamos „paslaugos į namus“ (McVideo, McKompaktiniai diskai ir t.t.). Tėvai ga- 
lėjo pasirinkti („Klientų konferencijoje“) ir kitą mokymo kompaniją naujam frančizės periodui. 
Jie paprasčiausiai galėjo persikelti kitur (naiviai) manydami, kad kitoje McMokykloje gaus koky- 
biškesnę paslaugą. 0 


4.4.7 Komercializacijos ribos 


Pasitraukimą iš viešosios paslaugos klientų tarpo riboja dar du veiksniai, kurių Hirschma- 
nas neanalizuoja: ekonominis ir finansinis. Panagrinėkime privataus sveikatos draudimo 
ir privataus švietimo atvejus. Jeigu valstybinės paslaugos kokybė taip suprastėja, kad bai- 
giasi mano kantrybė, galiu nuspręsti pereiti į privatų sektorių. Tačiau ne kiekvienas gali 
tai padaryti. Pasitraukimo iš viešojo sektoriaus globos ir perėjimo į privatų apsirūpinimą 
galimybes riboja individo finansiniai ištekliai bei jo socialinis ir ekonominis statusas. 

Tad pasitraukimo galimybės ne visiems vienodos. Tie, kurie atsiduria padėtyje, iš ku- 
rios negali ištrūkti, kur jų balsas nedaug ką reiškia (Hirschman, 1970b:44—54), šią savo 
nelaisvę suvoks ne kaip lojalumą viešajai tarnybai, o kaip savo priklausomybės nuo jos 
išraišką. Galbūt jie norėtų pereiti į privataus apsirūpinimo sistemą, tačiau tam jiems ne- 
pakanka lėšų. Tokiu atveju priklausomybė ir/arba lojalumas išstumia pasitraukimo alter- 
natyvą, tad lieka tik kliovimasis balsu: rinkimais, politinėmis partijomis, interesų grupė- 
mis ir žiniasklaida. Tačiau, kaip argumentuoja Lindblomas, ir šiai balso alternatyvai iš- 
kyla rimtų trikdžių (Lindblom and Woodhouse, 1993:104-113). 

Pasitraukimas kaip reagavimo į viešąją paslaugą būdas yra problemiškas, nes forma- 
liai visi piliečiai turi vienodą balso teisę (net jeigu jo poveikis nėra vienodas), tačiau pa- 
sitraukimo galimybė toli gražu nėra prieinama visiems, o daugeliu viešosios politikos pa- 
slaugų atvejų prieinama tik patiems turtingiausiems. Tad joms gali nebūti jokios alterna- 
tyvos arba jos gali būti tokios brangios, kad jomis pasinaudos tik nedaugelis. Kai kuriais 

atvejais gali būti neįmanoma pasitraukti nuo viešosios paslaugos „eksternalitetų“: kai ku- 
rios paslaugos duoda naudos visiems bendruomenės nariams, net jeigu kai kurie jos na- 
riai jų atsisako. Galiu turėti privačią saugos tarnybą, tačiau negaliu apsiginti nuo bendro 
nusikalstamumo visuomenėje ar nuo maišto, kylančio prie mano durų, net jeigų mano 
namas aptvertas saugoma tvora. 
Čia iškyla dvi problemos. Pirmoji — politikos formuotojai gali mėginti piliečiams 
suteikti didesnes galias kontroliuoti viešojo sektoriaus paslaugų kokybę. Siekiant šio 
tikslo gali būti palaikomas paslaugų „komercializavimas“, dėl to argumentuojama, jog 
rinka jautriau nei biurokratija reaguoja į piliečio balsą. Šiuo atveju vadovaujamasi stra- 
tegija, kuri piliečius darytų panašesnius į „vartotojus“ ir kurtų tokią tvarką, kur „var- 
totojo“ balsas būtų labiau girdimas didinant viešųjų agentūrų „prieinamumą“ (Lamb and 
Schaffer, 1981). Šalia įvairių kitų siūlomų „prieinamumo“ didinimo priemonių pami- 
nėtinos šios: 
+ pilietiškumo skatinimas (Ranson and Stewart, 1989; Hall and Held, 1989; Coote 
(ed.), 1992); 

+ viešųjų paslaugų komercializavimas (Gyford, 1991; Stewart and Clarke, 1987; Win- 
kler, 1987; Martin, 1993); 

+ lygių galimybių politika (Lupon and Russell, 1990). 


Vis dėlto „prieinamumas“ ir „balsas“ gali būti visiškai neefektyvus kaip piliečių po- 
žiūrio į politikos vertybes bei jos naudojamas priemones transliavimo priemonė. „Priei- 
namumą“ skelbianti politika, anot Edelmano, gali būti tik retorika, kuria mėginama dangs- 
tyti nenorą spręsti esmines problemas. Šiuo atveju balso alternatyvos neveiksmingumas 
ir priklausomybės padėtis (ne lojalumas) individą gali pastūmėti į nevilties poziciją: jis 
gali inertiškai pasitraukti iš politinio proceso (4.18 diagrama). Čia piliečiai balsuoja ne 


4.18 diagrama. „Aktyvus“ ir „inertiškas“ pasitraukimas 


Pajamos 


Lojalumas/priklausomybė 


ij — rsniiiio la 


„Aktyvus“ pasitraukimas „Inertiškas“ pasitraukimas 

„kojomis“ — jie išvis nereiškia jokio balso (plg. Lindblom and Woodhouse, 1993). Pilie- 
čių suvokimas, jog, viešoji politika nepriklauso nuo jų balso, sukelia apatiją ir stiprina 
nedalyvavimo viešajame gyvenime nuostatą. Tad dviejuose „pasitraukimo“ galimybių kon- 
tinuumo galuose pasirodo tie, kurie „pasitraukia“ ir tie, kurie „iškrinta“. Visa tai užkrau- 
na papildomų kaštų tiems bendruomenės nariams, kurie pasilieka! 


Optimalaus mišinio problema 
Savo studijos pabaigoje Hirschmanas atkreipia dėmesį į netvarią pasitraukimo ir balso 
pusiausvyrą: 


Norėdamos išsaugoti savo pajėgumą dorotis su nuosmukio problema organizacijos, kurios daugiau- 
sia naudojasi kuriuo nors vienu iš šių reagavimo mechanizmų, kartkartėmis turi griebtis ir kito. Ki- 
tose organizacijose pasitraukimo ir balso mechanizmai gali būti naudojami pakaitomis. Galiausiai 
suvokimas, jog bet kuris jų mišinys nėra tvarus, gali padėti tobulinti sandarą tų institucijų, kurių 
sveikatai palaikyti reikia ir pasitraukimo, ir balso mechanizmo. 

(Hirschman, 1970b:126) 


Viešajai politikai dabarties pasaulyje tenka ieškoti pusiausvyros tarp tų pasitraukimo 
tr balso mechanizmų, kurie gali būti efektyvūs rinkos sąlygomis, ir kitų mechanizmų, kurie 
jos „klientams“ užtikrintų teisingumą. Tačiau be abejonių dėl to, ar viešųjų gėrybių var- 
totojai (sic) turi pasitraukimo galimybių ir dėl to, ar toks pasitraukimas suderinamas su 
teisingumu (žr. Potter, 1988), dėl „vartotojo suverenumo“ modelio kyla ir įvairių kitų abe- 
Jonių. Pavyzdžiui, Hoodas (1986:173—180) atkreipia dėmesį į aplinkybes, ribojančias pa- 
sitraukimo ir balso galimybes: 

+ Ar egzistuoja alternatyvūs tiekėjai? Alternatyvių tiekėjų nebuvimas smarkiai su- 

menkina balso galią. 

+ Ar egzistuoja paslaugos „meniu“, teikiantis pasirinkimo galimybių? 

+ Ar vartotojas yra geriausias savo paties interesų teisėjas? Jis gali būti nepakanka- 

mai informuotas, tad jo pasirinkimas nebūtinai bus geriausias. Kai kurie norai ir 
poreikiai gali būti vertesni už kitus. 


Akivaizdu, kad vartotojo suverenumas yra ribotas. Viešųjų gėrybių ir paslaugų rinka 
skiriasi nuo dešrelių ir dantų pastos rinkos, ir šie skirtumai neleidžia realizuoti grynojo 
vartotojo suverenumo modelio. Praktiškai (ir teoriškai) pilietis yra daugiau nei vartoto- 
jas. Hoodas (1986:181-186) nurodo ir kitų argumentų, kurie gali būti nukreipti prieš „var- 
totojo suverenumo“ modelį: 

+ paternalistas argumentuoja, jog eiliniam piliečiui negalima suteikti pasirinkimo teisės 

dalykuose, apie kuriuos jis nieko ar beveik nieko neišmano,; 

+ gali būti argumentuojama, jog konkurencija smukdo paslaugų kokybės ir saugu- 

mo standartus; 

+ vartotojo suverenumas labai apsunkintų arba padarytų išvis nepakeliamą tiekėjų gy- 

venimą. 

Šios abejonės dėl „vartotojo suverenumo“ teorijos ir jos praktinio operacionalizavimo 
skatina kelti klausimą, ką iš tikrųjų Žinome apie naujų tiekimo modelių praktinį funkcio- 
navimą. Kaip galime nustatyti naujų tiekimo modelių veiksmingumą? Le Grandas ir Bart- 
lettas studijoje, kur nagrinėja viešųjų paslaugų teikimo pokyčius Britanijoje, siūlo tam 
tikrą schemą, padedančią įvertinti „kvazirinkų“ funkcionavimą socialinėje politikoje (svei- 
katos apsaugos, rūpybos, švietimo ir būstų programų srityse). Anot jų, „kvazirinkų“ tiks- 
lus šiose srityse apibrėžia tam tikras vertybių mišinys: siekiama didesnio efektyvumo ir 
lankstumo, didesnės pasirinkimo laisvės ir teisingumo. Jų požiūriu, šiems tikslams pa- 
siekti būtina patenkinti šias sąlygas (kai kurias iš jų jau aptarėme anksčiau): 

+ rinkos struktūra: kad kvazirinkos pasiektų savo tikslus, turi egzistuoti keliolikos 
tiekėjų konkurencija. Monopoliai turi būti skaidomi; jeigu to neįmanoma padaryti, 
turi veikti atsveriamoji galia; 

+ informacija: turi egzistuoti nepriklausoma informacija apie kaštus (tiekėjams) ir apie 
kokybę (pirkėjams); 

+ transakcijų kaštai ir netikrumas: transakcijų kaštai, ypač netikrumo pavidalu, turi 
būti minimalizuoti. Papildomi transakcijų kaštai neturi būti didesni už esamus ad- 
ministracinėse sistemose, kurias pakeičia kvazirinkos; 

+ motyvacija: tiekėjai turi būti finansiškai suinteresuoti reaguoti į rinkos signalus ir 
į vartotojų poreikius; 

+ „grietinės nugraibstymas “: tiekėjams neleistina vykdyti vartotojų diskriminacijos — 
pirmenybę teikti tiems iš jų, kuriuos aprūpinti pigiausia (Le Grandand Bartlett (eds), 
1993:33—34), 


Kaip ir reikėjo tikėtis, autorių išvados nėra vienareikšmiškos: 


Viešojo sektoriaus reformos, įtraukiančios į jį rinkos elementų, yra pernelyg jaunos, kad galėtume 
spręsti apie jų ilgalaikius padarinius ... tačiau apibendrindami ligšiolinį patyrimą galime daryti išva- 
dą, jog sveikatos apsaugos ir socialinių paslaugų komercializavimas, kai valdžios agentūros užsako 
jų tiekimą rinkoje, nėra itin sėkmingas efektyvumo ir paslaugumo didinimo prasme, tačiau jis nežei- 
džia teisingumo reikalavimų; o būsto, švietimo, rūpybos programų reformos, kaip atrodo, didina pa- 
slaugų efektyvumą bei prieinamumą ir gali turėti neigiamų padarinių teisingumui, jeigu neužkerta- 
mas kelias „grietinės nugraibstymui'“. 

(Le Grand and Bartlett (eds), 1993:218-—219) 


Kartu jie pabrėžia, jog toks vertinimas yra gana problemiškas. Jį reikia lyginti su ki- 
tomis netobulomis sistemomis ir atsižvelgti į faktą, jog reformos užima laiko. Valstybi- 
nės arba hierarchinės sveikatos apsaugos ar švietimo sistemų istorija yra daug senesnė, 
tad jas galima vertinti remiantis platesne duomenų baze. Žinoma, metodologijos požiū- 
riu, naujosioms tiekimo sistemoms derėtų skirti daugiau laiko, kad išsiaiškintume, ar jos 
veikia geriau, ar blogiau už senąsias. Tačiau kaip kartą pastebėjo buvęs britų premjeras 
(Haroldas Wilsonas), „politikoje savaitė yra ilgas laikas“. Galima pridurti ir Keyneso afo- 
rizmą, kad „ilgainiui visi išmirsime“! Tad nors politikos programas būtina vertinti, toks 

vertinimas yra gana keblus iš dalies ir dėl šios laiko problemos. Siuos vertinimo sunku- 
mus nagrinėsime 4.5 skirsnyje. 


4.4.8 Kontrolės ir konsensuso mišinys 


Analizuojant valdymo instrumentų, mechanizmų bei metodų mišinį, kuris naudojamas tam 
tikroje politikos srityje, svarbu atsižvelgti į dviejų vertybinių orientacijų — kontrolės ir 
socialinio konsensuso santykį. Etzionis (1968) šią problemą apibūdina taip: 


Kontrolė: geidžiamos socialinės padėties apibrėžimas ir vykstančių procesų revizija, kad sumažė- 
tų realios padėties atotrūkis nuo geidžiamos. Konsensuso formavimas: procesas, kuriam vykstant 
socialinio vieneto narių nuostatos transliuojamos į valdymo centrą, kad sumažėtų jų nesutarimai 
(p. 668). 


Nors čia griežtąja prasme negalima kalbėti apie pakeičiamumo kreivę. vieno elemento stiprinimas 
paprastai reiškia kito silpninimą (p. 481). 


Praktiškai anksčiau mūsų svarstyti mišiniai išsidėsto pagal šią pakeičiamumo kreivę. 
Rinkos tipo mechanizmų diegimas bei kitokios viešojo sektoriaus reformos, prasidėjusios 
devintąjį dešimtmetį, buvo atsakas į tolydžio stiprėjančius reikalavimus mažinti viešųjų 
gėrybių bei paslaugų kaštus ir didinti jų tiekimo efektyvumą. Naujasis viešojo sektoriaus 
valdymas daugiausia orientuojasi į kontrolės stiprinimą ta prasme, kad pabrėžia „vady- 
bos“ būtinumą, rezultatyvumą, produkto kontrolę, tiekimo vienetų skaidymą, konkuren- 
ciją, discipliną ir išlaidų mažinimą (žr. Hood, 1991:4-5). Esminis šios orientacijos bruo- 
žas — siekis piliečių ir viešųjų tarnybų santykį priartinti prie to santykio, kuris vartotojus 
sieja su rinka. 

Kaip jau matėme anksčiau, ši idėja, jog sveikatos ar švietimo paslaugos gavėjas gali 
būti traktuojamas kaip pirkėjas parduotuvėje, turi savo trūkumų. Gali būti, kad naujasis 
viešojo sektoriaus mišinys stiprindamas kontrolę silpnina ir griauna kitą savo aspektą: so- 
cialinio, pilietinio ar politinio konsensuso formavimą. Pabrėžiant kvazirinkos mechaniz- 
mų svarbą efektyvesnei kontrolei mažiau dėmesio skiriama piliečių santykio su viešąja, 
arba politine, sritimi problemai. Etzionis pabrėžia, jog ši problema turi būti sprendžiama 
vykdant politikos reformas, kurios padėtų atkurti bendruomenės, šeimos bei asociacijų 
vaidmenį aktyvioje visuomenėje (žr. Etzioni, 1993b, 1994; taip pat 1.6). 

Viešajai politikai rūpi ne tik ekonomika ir efektyvumas, bet ir piliečių dalyvavimas 
politiniame procese. Ją domina ne vien „pasitraukimo, balso ir lojalumo“, bet ir „balso, 
klausos ir pagarbos“ (žr. Healey, 1993) formavimo mechanizmai. Konsensusas viešojoje 
politikoje gali būti formuojamas ugdant demokratinius įgūdžius ir „bendruomeninę 54- 
monę“ (Etzioni, 1968:224). Tačiau individo ir bendruomenės politinio lavinimo uždavi- 
niui „naujai išrastoje“ (Osborne and Gaebler, 1992) viešojoje politikoje skiriamas toli gražu 
ne didžiausias dėmesys. Išimtis yra nebent „bendruomeninės“ vietos valdžios lygmens val- 

dymo koncepcijos. Tačiau daugelyje kitų politikos sričių piliečių santykio su politiniu pro- 
cesu, politinės atskaitomybės bei konsensuso paieškos klausimus stelbia vadybinės kon- 
trolės siekiai. 


„Piliečių Žiuri“ 

Vis dėlto yra tam tikrų požymių, jog kontrolės ir konsensuso mišinys galėtų keistis ta 
kryptimi, kuri leistų viešajai politikai tapti viešojo mokymosi šaltiniu. Jų pavyzdys gali 
būti kai kuriose šalyse, pirmiausia Vokietijoje ir JAV, atsiradę vadinamieji „piliečių Žiu- 
ri“: piliečiai dalyvauja sprendimų priėmimo procese per susirinkimus, kurių metu jie ga- 
li, kaip teisme, apklausti liudytojus — ekspertus, politikus, biurokratus, administratorius, 
interesų grupių atstovus. Tokių žiuri išvados gali būti vertingas įeigos į politinį procesą 
elementas (žr. Stewart e/ al., 1994). Johnas Stewartas pabrėžia: 


Dažnai skundžiamasi, jog plačioji visuomenė nenori dalyvauti politikos procese. Viešpatauja apatija, 
ir valdžios atstovai gali papasakoti apie daugybę nesėkmingų mėginimų įtraukti žmones į politikos 
procesą. Tačiau dažniausiai šios iniciatyvos neatsižvelgia į žmonių įpročius bei papročius. O piliečių 
žiuri remiasi įprastomis ir pažįstamomis institucijomis. Vietos valdžia, pasitikrindama savo projek- 
tus. gali pasinaudoti piliečių žiuri ... Gali būti gvildenamos teisėtvarkos problemos ... Tarpininkavi- 
mo grupės, suburiančios konfliktuojančių interesų atstovus, tikslinės viešosios nuomonės apklausos, 
konsultaciniai referendumai, elektroniniai miesto susirinkimai — visa tai. kartu su piliečių žiuri, gali 
tapti demokratijos stiprinimo strategijos dalimi. 

(Stewart, 1994) 


Sprendimų seminarai ir socialiniai „minties tankai“ 
Kitą strategiją, kuri remiasi pažįstamomis institucijomis, sugestionuoja Lasswello spren- 
dimų seminarų ir „Socialinių planetariumų“ idėjos (žr. Lasswell, 1959, 1960, 1970b; Cun- 
ningham, 1981; Ershkowitz, 1981; Gorrell et a/., 1993; ir 3.10.5). Šiame modelyje pilie- 
čiai nėra politikos tiekimo konvejerio gale, nes jie aktyviai dalyvauja politinių sprendi- 
mų priėmimo ir vertinimo procese. Šio proceso buveinė (šiame informacijos amžiuje) ga- 
lėtų būti biblioteka ar kita mokslo žinių sklaidos institucija, pavyzdžiui, muziejus, kur 
bendruomenė ar kitokia socialinė bendrija galėtų rinktis ir svarstyti savo praeitį, dabartį, 
ateities tendencijas, taip pat orientyrus bei priemones, kuriomis naudodamasi ji galėtų re- 
alizuoti savo potencialą ir spręsti savo problemas. Lasswellas siūlė steigti forumus-paro- 
das („planetariumus“), kur galėtų vykti atviras keitimasis idėjomis, vertybėmis, žiniomis, 
baimėmis, viltimis ir svajonėmis. Tokie socialiniai „planetariumai“ būtų toji vieta, kur ben- 
druomenė galėtų pažvelgti į save pačią, suvokti savo galimybes ir išsiaiškinti problemas. 
Jie galėtų tapti vieta, kur vietos mokyklos, bažnyčios, savanoriškosios organizacijos, ben- 
druomeninės grupės, universitetai ir t.t. viešam aptarimui teiktų savo argumentus, idėjas, 
vizijas ir projektus. Jų paskirtis būtų visuomenės savižinos plėtotė ir platesnio forumo, 
turtinančio politinę darbotvarkę, kūrimas. 

Piliečiai šioje aplinkoje būtų skatinami gaunamą gausią informaciją naudoti tokiose 
srityse, kaip piliečių žiuri veikla; miestų planavimas; socialinių ir ekonominių problemų 

svarstymas; kaimynijos susirinkimai ir t.t. Taip politinis procesas galėtų tapti problemų 
politizavimo ir analizavimo procesu — veikiau politinio švietimosi, o ne politinio tiekimo 
ir vartojimo procesu. Dabar nepalyginamai daugiau nei praeityje turime galimybių nau- 
doti tokias viešąsias institucijas, kaip prisiekusiųjų teismai, bibliotekos ir muziejai, kaip 
„prototipinius“ (žr. Lasswell, 1963) socialinius „minties tankus“, kur paprasti žmonės gali 
įsitraukti į savo bendruomenės problemų svarstymo, sprendimų priėmimo, vertybių ben- 
dramatinimo ir konsensuso formavimo procesą. 


* Socialinių „minties tankų“, arba „planetariumų““, idėja 


Lasswellas įsivaizdavo, kad „socialiniai planetariumai“ „sprendimų seminarų“ (žr. 3.10.5) idėją 
gali išplėsti visoje bendruomenėje. 

Lasswello įsitikinimu, planetariumo, kur žmonės gali stebėti žvaigždėtą dangų, idėją galima 
adaptuoti socialinės savistabos tikslams (plg. su Etzionio „bendruomeninio sąmoningumo“ ir Lind- 
blomo „savivaldžios visuomenės“ idėjomis): 


Dalyviai turi galimybę išsiveržti iš savo trumparegiškų dabarties interesų olų. Planetariumo 
technologija leidžia kiekvienai praeities ar ateities vizijai susirasti savo vietą alternatyvių pra- 
eities ir ateities vizijų erdvėje ... Iš principo kiekviena vietos bendruomenė gali kurti savo 
socialinį planetariumą, kur apibrėžiami vietos tikslai, atsižvelgiama į vietos istoriją ir vietos 
galimybes ... [Tai yra] ... vienas iš būdų suteikti paspirtį institucijoms, kurios daugelyje vietų 
savo silpnomis jėgomis mėgina įgyti visuomenės pripažinimą. Turiu omeny, pavyzdžiui, me- 
no, vietos istorijos ir gamtos muziejus ... Šiuo atveju kontekstinė nuostata — orientavimasis į 
ateitį, į sprendimų priėmimą - jiems būtų tarsi dopingas. Praeitį ji daro svarbią dabarčiai ir 
ateičiai ... Daugeliu aplinkybių ... socialinį planetariumą reikėtų sieti su programa, aprėpian- 
čia visus muziejus ir visus kitus kultūrinius vietos, miesto, regiono, šalies ar tarptautinius stei- 
ginius ... Visuomenė gali pamažu keistis ... žmonėms pamažu išmokstant gyventi ateities vaiz- 
dinių ir praeities prisiminimų kontekste ... Tokioje aplinkoje individų sprendimai ... gali pa- 
siekti reikiamą racionalumo lygį. 

(Lasswell, 1958:106-112) 


Kaip šie planetariumai galėtų atrodyti fizine prasme, atsižvelgiant į Habermaso ir kitų kritinių 
teoretikų politikos analizę (žr. 2.7.3, 3.10.4, 3.10.5) ir į „piliečių žiuri“ patirtį? Galbūt taip: 

e bendruomeninė patalpa, kur galėtų posėdžiauti piliečių žiuri; 

e piliečių žiuri sistemos klerko ofisas; 

e „Minties tanko“ direktoriaus ir personalo ofisas; 

e bendruomenės tyrinėtojų darbo priemonės (žr., pvz., Rice et al., 1994; Phillimore and Mof- 
fatt, 1994); 

e patalpos „minties tanke“ dirbantiems antraeilininkams iš kitų organizacijų (universitetų, pla- 
navimo departamentų, verslo įmonių); 

e parodų salės, skatinančios bendruomeninį mąstymą; 

e video, kino filmų ir teatro įrenginiai; 

e ryšių (kompiuterinės ir video) priemonės bendravimui su „minties tankais“; 

e patalpos sprendimų seminarams, kur politikos formuotojai, politikos profesionalai ir eili- 
niai žmonės netrikdomi galėtų analizuoti ir svarstyti reiškinius bei problemas; 

e biblioteka; 

e pagalbinės techninės priemonės; 

e bendruomenės konsultavimo kabinetai piliečių „advokatams“ ;* 

e „politinės chirurgijos“ kabinetai (kur renkamieji politikai galėtų susitikinėti su piliečiais). 


* Prototipinė tokios sistemos idėja — piliečių artikuliacinių galių stiprinimas. Vieną tokią sis- 
temą Londono Barnet rajone aprašo, pavyzdžiui, Billas Montgomery: 


Svarbiausias metinio susirinkimo rezultatas buvo trišalio susitarimo tarp Barneto tarybos nau- 
jos administracijos, Barneto sveikatos apsaugos skyriaus ir Choice organizacijos pasirašymas. 
Jame numatoma, kad Choice teiks naują ir patobulintą atstovavimo paslaugą ... Choice sie- 
kia, kad visi bendruomeninių paslaugų vartotojai galėtų tarti žodį vertinant jų funkcionavi- 
mą. Konkrečiai, neįgaliesiems ir kitiems ji padeda artikuliuoti savo poreikius bei siekius. Ir 
atstovauja jų interesams veiksmingiau, nei tai jie galėtų daryti patys. Barnete ji sieks atsto- 
vauti visų paslaugų vartotojams ilgainiui ketindama sukurti visiškai nepriklausomą sistemą, 
kurią nuosavybės teise valdytų patys vartotojai. 

(Edgeware and Mill Hill Times, 24 November 1994:20) 9 


Socialiniai „minties tankai“, arba „planetariumai“, galėtų prisidėti ugdant aktyvesnę 
ir sąmoningesnę visuomenę. Socialiniai „minties tankai“ galėtų išplėsti ir pagyvinti poli- 
tinę darbotvarkę ir atsverti kitų organizacijų, užsiimančių idėjų gamyba, įtaką. Anot Et- 
zionio, tokioje „aktyvioje visuomenėje“ 


didesnė išteklių dalis būtų investuojama į politinį veiksmą. o intelektinė refleksija turėtų aukštesnį. 
viešesnį statusą. Politinės ir intelektinės veiklos derinys turėtų tokį pat statusą. kurį šiuolaikinėje vi- 
suomenėje turi ekonominiai procesai. 

(Etzioni, 1968:7) 


Kitaip sakant, klostantis „komunikacinio racionalumo“ formoms (žr. Dryzek, 1987; ir 
3.10), „visuomenė ir jos problemos“ (Dewey, 1927) ilgainiui gali būti glaudžiau integruo- 
tos. Piliečiai nustotų būti vien viešosios politikos „vartotojais“ — taptų jos bendraautoriais. 
Pavyzdžiui, kalbėdamas apie viešųjų paslaugų teikimą Olandijoje Hupe'as pastebi: „klien- 
tai ... jau negali būti laikomi tik vartotojais, nes jie tampa neatskiriama viešųjų paslaugų tei- 
kimo struktūros dalimi“ (Hupe, 1993:149). Šis „bendraautorystės“ politikoje reiškinys pa- 
stebimas ir kitur (Bouckaert, 1993; Mattson, 1986); jį skatina viešojo sektoriaus reformos, 
įtraukiančios į jį rinkos bei „tinklo“ organizacinių formų ir taip siaurinančios vėberiškosios 
biurokratijos valdas. Tad iš kintančio ir tolydžio sudėtingesnio tiekimo mechanizmų miši- 
nio, kuris susiklostė per pastarąjį dešimtį su viršum metų, gali išsirutulioti komunikaciniai 
viešosios politikos modeliai. Viešosios politikos mokslai turėtų, kaip kadaise tikėjosi Las- 

swellas, talkinti šiam „visuomenės ir jos problemų“ suartėjimo procesui — padėti išsiaiškinti 
vertybes, formuluoti argumentus, imtis tyrimų bendruomenėje ir bendruomenei (žr., pavyz- 
džiui, Rice e/ a/., 1994; Phillimore and Moffat, 1994; Lincoln and Guba, 1985; ir 4.5.4), plė- 
toti ir gilinti viešuosius debatus. Kitaip sakant, jie turėtų teikti ne tik profesines viešosios 
politikos žinias, bet ir tai, ką Stacey (1994:89) vadina „žiniomis liaudžiai“. 

Pilietis, kitaip nei vartotojas, yra ir vartotojas, ir gamintojas. Tad „pasitraukimo, bal- 
so ir lojalumo“ modelyje neatsispindi dar viena gyvenimo demokratijoje savybė: indėlis. 
Pilietis turi būti traktuojamas kaip tas, kuris įneša kūrybinį indėlį į viešąją politiką. Va- 
dinasi, to, ką Etzionis (1968:24) vadina „bendruomenine sąmone“, ugdymas valstybei turi 
rūpėti ne mažiau nei ekonominio efektyvumo skatinimas. 

Nagrinėdami kontrolės ir konsensuso formavimo priemonių mišinį paliečiame ir kitą 
svarbų viešosios politikos aspektą — vertinimą. Kaip matysime toliau, vertinimo procesas 
paprastai konceptualizuojamas vadybinėmis arba techninėmis sąvokomis. Jeigu suvokia- 
me platesnį politinį ir socialinį kontrolės aspektą, tai vertinimą turime laikyti svarbia so- 
cialinio mokymosi, demokratinių įgūdžių formavimo (žr. 4.5.4, 4.6.4) ir „aktyvaus pilie- 
tiškumo“ (Coote (ed.), 1992; Warren et al., 1992) ugdymo priemone. Pagal šį modelį pi- 
liečiai prie viešosios politikos vertinimo prisideda svarbesniais būdais, nei tik balsuoda- 
mi rinkimuose arba „balsuodami kojomis“. Vertinimas neturi būti vadybininko, eksperto 
ar biurokrato monopolis (žr. Lindblom, 1990). Deja, praktikoje šis monopolis išlieka (vy- 
raujančios vertinimo paradigmos kritika pateikiama 4.5.4 skirsnyje). 


Kontrolė ir atsakomybė 

Esminis kontrolės-konsensuso mišinio aspektas yra atsakomybės būdai bei metodai. Ga- 
lima skirti du atskaitomybės matmenis — politinį ir vadybinį (žr. Hughes, 1994:240-255). 
Per pastaruosius dešimtį su viršum metų būdingiausias atsakomybės mišinio bruožas bu- 
vo tai, kad į viešąjį sektorių plačiau ėmė skverbtis vadybiniai metodai. Politikos/ad- 
ministravimo takoskyra, kaip ją nubrėžė Wilsonas, Weberis ir kiti, rėmėsi prielaida, jog, 
pirmutinis politinio proceso uždavinys — biurokratinio aparato veiklos priežiūra ir jo at- 
skaitomybė. Stipri įstatymų leidybos valdžia ir partijų konkurencija buvo laikoma svar- 
biausia biurokratijos tramdymo ir valdymo priemone (žr. Weber, 1991:43). Tačiau tie, kurie 
devintąjį dešimtmetį ragino imtis privatizavimo ir vadybinės viešojo sektoriaus reformos, 
iškėlė abejonių dėl politikos pajėgumo sutramdyti biurokratiją. Buvo argumentuojama, jog 
visuomenei tampant sudėtingesne gana naiviai ima atrodyti įprastas įsitikinimas, jog, rin- 
kėjai išsirenka savo atstovus, kontroliuojančius viešuosius pareigūnus (Day and Klein, 
1987:51). Ištyrę atsakomybės padėtį penkiose skirtingose viešosios politikos srityse (svei- 
katos apsaugos, policijos, vandens švaros, švietimo ir socialinių paslaugų) autoriai daro 
išvadą, jog tam, kad atsakomybė taptų realybe, politinę/bendruomeninę atsakomybę turi 
papildyti vadybiniai metodai, kurie leidžia patikrinti tų, kurie realiai teikia paslaugas, darbo 
efektyvumą. Jų nuomone, atsakomybė 


turi būti suvokiama kaip individuali institucija. tačiau kaip sistema, įpinta į platesnį politinio ir so- 


cialinio gyvenimo audinį ... Įtačiau] tai savo ruožtu atsakomybę gali padaryti sudėtingesnę ir paines- 

nę. Tad kodėl turime apsiriboti formaliais atsakomybės ryšiais ir nemėginti pilietiniu dialogu atgai- 
vinti bent tam tikrų tiesioginės asmeninės atsakomybės elementų — tos atsakomybės, nuo kurios pra- 
sidėjo pasaulio istorija. 

(Day and Klein, 1987:248) 


Praktikoje šis atsakomybės įpynimas į socialinį ir politinį audinį daugumoje EBPO ša- 
lių vyko per privatizavimą, per vadybos sistemas, biudžeto kontrolę, rezultatyvumo vertinimo 
mechanizmas (žr. Hughes, 1994:247; OECD, 1991, 1992, 1993a, 1993b). Kartu buvo ke- 
liama į „klientą“ orientuotos kultūros ugdymo viešajame sektoriuje idėja (Žr. Hughes, 
1994:248-250; OECD, 1987). Tačiau idėja, kad „pilietiniu dialogu“ taip pat turime gaivinti 
„atėnietiškas“ tiesioginės atsakomybės formas, sulaukė kur kas mažiau dėmesio nei vady- 
bos reformos. Kaip jau kalbėjome šiame skirsnyje, kontrolė piliečiams turi teikti galimybę 
daryti realų ir prasmingą indėlį į šį procesą, nes tik taip gali tobulėti politiniai arba pilieti- 
niai atsakomybės aspektai. Tačiau galima įtarti, jog ieškodamas alternatyvų politinei kon- 
trolei „menedžerizmas“ griauna atstovaujamąją valdžią ir nepalieka vilčių atviresnei, arba, 
anot Etzionio, „aktyvesnei“ demokratijai. Kaip iškalbingai argumentuoja Andrew Massey: 


Viešasis administravimas negali būti vertinamas pagal tuos pačius kriterijus. kuriais vertinama maž- 
menininkų veikla, jis negali būti tvarkomas ir pagal tuos pačius principus. Nėra bendrų vadybos tai- 
vė ginant demokratinį valdymą nuo piktnaudžiavimo. Vertinant naujosios dešinės reformų naudą ste- 
bėtojui iškyla laiko trukmės ir informacijos nepakankamumo problemų. Pačios valdžios veiklos efek- 
tyvumo kriterijai pasikeitė. tapo artimesni vadybiniams, tačiau atsakymo į klausimą dėl jų poveikio 
moraliniam viešųjų tarnybų integralumui galima tikėtis tik po daugelio metų ... Naujoji dešinė pa- 
brėžia vadybos ir kontrolės svarbą didinant valstybės atsakomybę ir kartu perleidžiant vis daugiau 
jos galių rinkai bei individualiems vartotojams. Žodžiu, mėginama atsikratyti valstybės. Tai nėra tik- 
rasis laisvės išsaugojimo kelias. Šiuo požiūriu Amerikos Tėvai steigėjai buvo išmintingesni, kai skelbė, 
jog valdžios galėtume išsižadėti tik tuo atveju, jeigu žmonės būtų angelai. 

(Massey, 1993:200) 


Anot Massey, kyla pavojus, kad vadybinės kontrolės metodai, leidžiantys atsikratyti 
valstybės, gali sugriauti politinių sistemų (tokių kaip Britanijos arba JAV), kurios garan- 
tavo laisvę ne vienai Žmonių kartai, pagrindus: 


Naujajai dešinei, apsėstai efektyvumo didinimo vizijų, atsakomybė gali atrodyti kaip Aristono gyva- 
tė, „bjaurusis roplys“, kuris šnypščia ir gelia. Tačiau būtent ji yra tas pagrindas, kuris šioms dviems 
šalims leido išvengti valdžios priespaudos: atsakomybė gali būti neefektyvi. „tačiau vargas tiems, 
kurie bjaurėdamiesi mėgina ją sutraiškyti“. 

(Massey, 1993:2001) 


Išklausę šios iškalbingos atstovaujamosios valdžios apologijos dabar pažvelkime į tai, 
kaip viešoji politika gali būti vertinama praktikoje. 

+ Sąsajos: viešųjų paslaugų tiekimas, vertinimas, tyrimas ir „liaudies žinios“ 
J. Popay and G. W illiams (eds), Researching the People's Health, 1994 


Knygoje puikiai atskleidžiami problemų, kurias nagrinėjome 4.4.8 skirsnyje, sąsajos: žmonių kaip 
„vartotojų“ ir klientų santykiai su paslaugos gamyba, tiekimu ir vertinimu. Ją taip pat verta skai- 
tyti 4.5.4 ir 4.7 skirsnių tematikos kontekste. 

Knygoje nagrinėjamos dvi pagrindinės problemos: socialinių tyrimų svarba sveikatos apsau- 
gos politikai ir kasdieninės patirties bei ekspertų žinių poveikis sveikatos apsaugos politikos for- 
mavimui bei vertinimui. 

Kalbėdami apie tyrimus autoriai atkreipia dėmesį į faktą, jog socialiniai mokslai gali daug pa- 
siūlyti sveikatos apsaugos politikai, tačiau jų potencialus indėlis labai menkai išnaudojamas, ne- 
pakankamai vertinamas ir finansuojamas (Klein, op. cit., p. 19). Nors būta oficialių pareiškimų, 
kur pripažįstamas svarbus socialinių teoretikų vaidmuo, jų tyrimai praktiškai neturėjo įtakos šios 
srities politiniam procesui. Hunteris kalba apie primygtinę politikos analitikų, praktikų ir politikos 
formuotojų bendradarbiavimo būtinybę tiek Britanijoje, tiek kitose šalyse (Hunter, 1994:26-—29). 

Viena iš problemų yra tai, kad sveikatos apsaugos rezultatų vertinimas metodologiniu požiū- 
riu yra gana sudėtingas uždavinys. Andrew Longas pastebi: 


Nors politinėje darbotvarkėje numatomi rezultatai gali atrodyti įspūdingai, jie nebūtinai at- 
spindės realią pažangą. Galutinis sveikatos apsaugos tikslas yra pacientų sveikatos būklės ge- 
rinimas, tačiau kyla problemų vertinant jos rezultatus. Tiesą sakant, neturime visuotinai pri- 
pažintos taksonomijos. Iš dalies tai paaiškinama teorijos netobulumu, taip pat Žmonių, ge- 
bančių nustatyti, taikyti ir interpretuoti rezultatų vertinimo kriterijus, trūkumu ... Efektyvumo 
rodikliai, įvairūs duomenys apie gerėjančią sveikatingumo būklę teikia, kaip atrodo, vertybiš- 
kai neutralią informaciją, kuria naudojantis galima vykdyti racionalią sveikatos apsaugos ir 
socialinės rūpybos politiką. Tačiau už šių techninių vertinimo problemų slypi politinės ir so- 
cialinės vertybės, kurios turi būti eksplikuotos. 

(Long, 1994:162, 175) 


Autoriaus įsitikinimu, daugiau dėmesio turi būti skiriama išsiaiškinimui, kokiomis vertybėmis 
remiasi sveikatos apsaugos politikos progreso ar regreso vertinimai. Šią mintį plėtoja ir kita knygos 
tema: eilinių politinio proceso dalyvių ir jų žinių vaidmuo (žr. 4.4.8). Daugelis knygos autorių pa- 
brėžia, jog glaudesnis tyrimų ryšys su vartotojais/klientais/piliečiais vis labiau tampa būtinybe. 

Šiuo požiūriu įdomi Glasgow (Corkerhill) vaikų traumatizmo studija, kur į tyrimus buvo įtraukti 
vietos gyventojai. Neapsiriboję išoriniu bendruomenės stebėjimu studijos autoriai dirbo kartu su 
vietos gyventojais ir aiškino vaikų traumatizmo priežastis, ieškojo būdų jam mažinti. Rinkiniui 
skirtas rašinys yra kolektyvinis darbas, kurio vienas iš autorių yra vietos gyventoja Cathie Rice. 
Autoriai daro išvadą, jog nors jų darbas neduoda „visrakčio“ vaikų saugumo problemai spręsti, 
tačiau „jungtinis tyrinėtojų ir tėvų aktyvo darbas buvo produktyvus išsiaiškinant vietos proble- 
mas ir ieškant būdų, kaip vaikų gyvenimą bendruomenėje padaryti saugesnį“ (Rice et al., 
1994:132). 


480 VIEŠOJI POLITIKA 


Kitas tyrimų pobūdžio kaitos pavyzdys, iliustruojantis, kaip žmonės tampa tyrimo dalyviais, 
o ne vien objektais ir bandomaisiais triušiais, yra „skubaus įvertinimo“ (rapid appraisal) metodo- 
logija - sveikatos paslaugų poreikio identifikavimo ir prioritetizavimo bendruomenėje būdas. Au- 
toriai argumentuoja, jog turime keisti sprendimų priėmėjų ir vartotojų santykio pobūdį, padaryti 
piliečius neatskiriama vertinimo proceso dalimi. Šie pokyčiai, jų įsitikinimu, pareikalaus „pačios 
paradigmos kaitos, o bendruomenės požiūris taps orientyrų, pagal kurį bus nustatomi sveikatos 
apsaugos prioritetai“ (Ong and Humphris, 1994:80). 

Kaip pažymi knygos redaktoriai, vis plačiau pripažįstama, jog sveikatos apsaugos politikos 
tyrimuose bei vertinimuose daugiau vietos turi būti palikta realiam paprastų žmonių dalyvavimui 
(Popay and Williams (1994a:2, 6). Manau, jog ši išvada galioja ir kitoms politikos sritims. O tai 
reiškia, kaip pažymėjome anksčiau, 4.4.8 skirsnyje, kad paprasto žmogaus balsas turi būti trak- 


tuojamas rimtai ir kad to balso stiprinimas turi rūpėti ir politikos formuotojams, ir politikos ana- 
litikams. O 


4.5 VERTINIMAS 
+“ Pagrindiniai tekstai 


Pagrindinis šios problematikos tekstas yra Rossi ir Freemanas (1993). Jame išdėstoma „tradicinė“ 
vertinimo samprata. Jį papildo puiki pratimų knyga. 

Kad suvoktų šios srities raidą, skaitytojas gali apsiriboti šiomis Sage leidyklos publikacijomis 
(įskaitant Rossi ir Freemaną): 

+ Dolbeare (ed.) (1975), kur pateikiama bendra srities apžvalga; 

e Saxe and Fine (1981), apie eksperimentavimą; 

+ Palumbo (ed.) (1987), straipsnių rinkinys, kuriame apžvelgiami nauji poslinkiai vertinimo 

koncepcijų srityje. 


Apie naujas vertinimo koncepcijas: 

e Lincoln and Guba (1985); 

+ Guba and Lincoln kn. Palumbo (ed.) (1987), kur dėstoma „natūralistinė“ koncepcija; 

+ Miller (1984) ir Bobrow and Dryzek (1987), [„dizaino“] koncepcija; 

e Cook (1985), „multiplizmas“; 

+ Ritos Mae Kelly rašinys apie tyrimo metodų politiką kn. Palumbo (ed.) (1987) yra svarbus 
tekstas apie naujas vertinimo koncepcijas. Skirsnyje apie alternatyvias koncepcijas (4.5.4) 
remiamės šio jos straipsnio idėjomis. 


Apie audito poveikį žr. Henkel (1991) ir Power (1994). 4 

+ Politikos vertinimas: teorijos susiejimas su praktika 


Rist (ed.) (1995) yra viena išsamiausių vertinimo apžvalgų, kur vertinimo vaidmuo ir poveikis 
nagrinėjamas pagal politikos ciklo modelį. Joje surinkti svarbiausi šios srities straipsniai, skelbti 
JAV ir Europoje. Knyga suskirstyta į tris dalis: 
+ Politikos vertinimas politikos arenoje 

Teorinės perspektyvos 

Politikos vertinimas ir politikos instrumentai 

Politikos vertinimas ir jo panaudojimas 

Politikos vertinimas ir valdymas 


+» Politikos ciklas 
Politikos formulavimas 
Politikos įgyvendinimas 
Politikos atskaitomybė 


e Sektorinės politikos vertinimas 
Aplinkosauga 
Sveikatos draudimas 
Švietimas 
Ekonominė plėtra 
Darbo santykiai 
Energetika 
Vaikų globa 
Būstų programos 0 


4.5.1 Modusai ir fazės 


Vertinimas turi porą tarpusavyje susijusių aspektų: 
+ politikos ir ją sudarančių programų vertinimas; 
+ Žmonių, kurie dirba organizacijose, atsakančiose už politikos ir programų įgyven- 
dinimą, vertinimas. 


Šiame knygos skirsnyje vertinimą nagrinėsime dviejų vyraujančių modelių kontekste: 
kaip racionalios analizės formą (4.5.2) ir kaip „Žmogiškųjų išteklių“ valdymo instrumentą 
(4.5.3). Apžvelgsime ir kritines bei alternatyvias vertinimo koncepcijas (4.5.4). Šie skirsniai 
daugmaž atitinka istorines vertinimo idėjų raidos fazes per pastaruosius tris dešimtmečius: 

+ 4.5.2 Savo šiuolaikinį pavidalą ši tyrimų sritis įgijo septintąjį ir aštuntąjį dešimt- 

metį, pasirodžius tokioms knygoms, kaip Campbell and Stanley (1966) ir Such- 
man (1967), ir 1974 m. pradėjus eiti žurnalui Evaluation Review. Kaip pabrėžia 
Henshelis, kalbėdamas apie JAV, kur ši sritis buvo plėtojama intensyviausiai, „Aš- 

tuntąjį dešimtmetį vertinimo tyrimų idėja staiga įgijo kultinį sveiko proto reikala- 
vimų statusą, o valdžia, tiek valstijų, tiek federaliniu lygiu, pasišovė įvertinti dau- 
gelį savo programų“ (Henshel, 1990:214). 

+ 4.5.3 Po dešimties metų, kai įsivyravo nuomonė, jog, anot Roberto Martinsono, 
„niekas neveikia“ (knygoje Lipton et a/., 1975), viešosios politikos vertinimo są- 
voka tapo platesnė — anksčiau tik verslo pasaulyje naudojamas idėjas bei metodi- 
kas įtraukdama į viešojo sektoriaus valdymą. Kai kurie autoriai net argumentuoja, 
jog audito ir kitų vertinimo procedūrų įtraukimas sukūrė „vertinančiąją valstybę“ 
ir davė pradžią „audito visuomenės“ kūrimuisi (Neave, 1988; Power, 1994), 

+ 4.5.4 Tačiau dar po dešimtmečio, valdžiai vis labiau perimant vadybinius vertini- 
mo metodus, kai kurie analitikai ėmė reikšti susirūpinimą dėl socialinių mokslų 
pretenzijų ir abejonių dėl menedžeristinių politikos vertinimo būdų. 


+ Mary Henkel, Government, Evaluation and Change, 1991 


Autorė analizuoja kintančią valdymo kultūrą Britanijos viešajame sektoriuje, jame įsivyraujant 
taupumo, efektyvumo ir rezultatyvumo vertybėms. Ji nagrinėja tris institucijas: Audito komisiją 
ir didėjantį jos vaidmenį; Socialinių paslaugų inspekciją, jai vis labiau tampant vadybine orga- 
nizacija; Sveikatos apsaugos paslaugų patariamają tarnybą, vykdančią sveikatos apsaugos tar- 
nybų priežiūrą. 

Henkel parodo, jog tradicinės pažinimo, vertybių ir valdymo struktūrų sąsajos apibrėžia bū- 
dus, kaip vertinimas daro įtaką organizacijoms, ir daro išvadą, jog nuo profesinių vertinimo prie- 
laidų bei vertybių einama prie institucionalistinių ir menedžeristinių vertinimo metodų. Šis po- 
slinkis link vadybinių vertinimo kriterijų atveria kelią rinkos jėgų įsiveržimui į viešąjį sektorių. 
Jos nuomone, politiką, vadybą ir rinką skiriančios ribos tampa vis sunkiau apčiuopiamos. 

Tačiau šio proceso ištakose lieka įtampa tarp vertinimo teorijos, kuri jau atitolo nuo pozity- 
vizmo, ir vertinimo praktikos, kuri vis dar vadovaujasi grynai pozityvistinėmis prielaidomis: ma- 
no, kad viskas gali būti išmatuojama ir pasveriama. Autorės nuomone, tai liudija, jog pamažu 
vadybininkas išstumia profesionalą. „Vertinančiosios valstybės“ atsiradimas atspindi veikiau ver- 
tybinių prioritetų kaitą, o ne naujo objektyvumo epochos saulėtekį. Realioje praktikoje politiniai 
ir techniniai argumentai susipina ir susimaišo. Tad, jos požiūriu, vertinimas didina, o ne mažina 
politinio sprendimo ir jautrumo svarbą. 0 


4.5.2 Vertinimas kaip racionali analizė 
Egzistuoja daugybė vertinimo sąvokos apibrėžimų. Thomas Dye'as teikia gerą bendrą api- 
brėžimą. Jis pabrėžia, jog politikos vertinimas yra „viešosios politikos padarinių išsiaiš- 


kinimas“ (Dye, 1987:351): 


Vertinamasis politikos tyrimas yra objektyvus. sisteminis. empirinis tam tikros politikos padarinių 


aiškinimasis atsižvelgiant į tikslus. kuriuos buvo siekiama realizuoti jos priemonėmis. 

Kitas Žinomas politikos vertinimo ekspertas Carolas Weissas (1972:6) argumentuoja, 
jog vertinimą nuo kitų politikos analizės formų skiria bent šeši požymiai: 
+ Vertinimas skiriamas sprendimų priėmėjams, tad jis vykdomas problemas analizuo- 
jant taip, kaip jas apibrėžia sprendimų priėmėjai, o ne tyrinėtojai. 
+ Savo pobūdžiu jis yra vertybinis. Tyrimas, remdamasis programos tikslais, siekia 


įvertinti rezultatą. 


+ Tokie tyrimai paprastai vyksta politinėje, o ne akademinėje aplinkoje. 


+ Čia dažnai įvyksta tyrinėtojų ir praktikų konfliktų. 
+ Išvados paprastai neskelbiamos. 


+  Tyrinėtoją gali saistyti priklausomybė nuo finansuojančiosios institucijos. 


Vertinančioji analizė turi porą aspektų: kaip politika vertintina pagal jos skelbiamus 
tikslus ir kaip ji vertintina pagal realius padarinius. Šiame knygos skirsnyje vertinimą nag- 
rinėsime kaip pastangą išsiaiškinti, kiek buvo realizuoti tam tikros politikos tikslai. Pa- 
darinių analizė siekia išsiaiškinti tam tikros politikos arba jos įgyvendinimo proceso vi- 
suminius padarinius. Šį padarinių/proceso analizės klausimą svarstysime 4.7 skirsnyje. 

Politikos vertinimo analizė gali būti atliekama pagal skirtingas metodikas: 


+  mėginančias išsiaiškinti politikos naudos ir kaštų santykį; 
+  mėginančias išsiaiškinti jos veiksmingumo lygį; 
+ kai politikai arba programai įvertinti naudojami eksperimentai. 


Pasak Palumbo (1987), šių metodikų vaidmenį geriau galime suprasti „politinį ciklą“ 
susiję su informaciniu ciklu. 4.19 diagramoje modifikavome jo modelį, kad atskleistume 


4.19 diagrama. Politikos ir informacijos ciklas 


Problemos apibrėžimas 


Poreikių 
prognozavimas, 
uždavinių apibrėžimas 


Darbotvarkės 
formavimas 


Problemos pobūdžio, 
masto, pasiskirstymo 
apibrėžimas 


Sprendimų 


Realių analizė 
Baigmė S lizė 
galimybių analizė Miašasios 
V nuomonės, 
Sumarinis apklausos 
vertinimas ir tt 
Poveikis Formuojantis 


vertinimas 


Įgyvendinimas 


Šaltinis: Pagal Palumbo (1987: 1.1 diagrama) 


Politikos projektavimas 


Politikos įteisinimas 

politinio ciklo sąsajas su vertinančiąja informacija ir analize. Darbotvarkės formavimo/pro- 
blemų apibrėžimo fazėse vertinančioji analizė pati dalyvauja procese, kuriam vykstant api- 
brėžiamas problemos mastas, sprendimo kaštų paskirstymas, numatomos atitinkamos poli- 
tikos poveikį patirsiančios grupės bei sritys (žr. Rossi and Freeman, 1993:57—103). 

„Politikos projektavimo“ fazė nusako sprendimų analizės būdus, kai mėginama „iš- 
siaiškinti alternatyvius programinių tikslų realizavimo būdus ir atsirinkti efektyviausią 
alternatyvą“ (Palumbo, 1987:40). Metodikos, taikomos kaštų/naudos santykiui nustaty- 
ti sprendžiant programų „efektyvumo“ klausimą, tinka ir politikai įvertinti. Įvairios biu- 
džeto naudojimo metodikos, tokios kaip PPBS, VPT [MBO] ir biudžetavimas nuc nu- 
lio /Zero based Budgeting], kildinamos iš NSA. Visos jos atspindi reikalavimą, kad į 
biudžetinių sprendimų procesą būtų įtrauktas naudos ir sąnaudų skaičiavimas. 

Politikos įteisinimo fazė nusako politinį programos vertinimą - jos priimtinumą visuo- 
menei arba suinteresuotoms grupėms. Iš pirmo žvilgsnio atrodo, kad šis procesas neracio- 
nalus ir netechninis (lyginant su NSA teorija ir praktika). Tačiau kaip pastebi Palumbo, 
šiuolaikiniame politiniame procese išpopuliarėjo viešosios nuomonės apklausos kaip pa- 
lankumo/priešiškumo tam tikrai politikai matavimo ir kvantifikavimo priemonė. Šis viešo- 
sios nuomonės „racionalizavimas“ pavidalu, sprendimų priėmėjams leidžiančiu lengviau 
spręsti apie politikos arba programos priimtinumą visuomenei, tad ir apie jos teisėtumą, 
yra visiškai suderinamas su NSA logika: visi sprendimui įtaką darantys veiksniai gali ir 
turi būti kvantifikuojami, kad sprendimas būtų kuo racionalesnis. Šis viešosios nuomonės 
kvantifikavimas gali būti įtrauktas į politines programas, kad skelbtų „klientų“ pasitenki- 
nimo/nepasitenkinimo viešąja paslauga rodiklius (kaip Britanijos „Piliečių chartoje“). In- 
formacija apie teisėtumą gali būti gaunama parlamentinių tyrimų, teisminės priežiūros bei 
teisminių sprendimų pavidalu (Hogwood, 1987:190-222; Peters, 1986:63—76). 


Formuojantis vertinimas 

Vertinimas, kuris vyksta įgyvendinant politiką/programą, reikalauja aiškintis „programos 
įgyvendinimo mastą, taip pat sąlygas, nuo kurių priklauso įgyvendinimo sėkmė“ (Palum- 
bo, 1987:40). Tad įgyvendinimo fazei reikia „formuojančio“ vertinimo, ir žiūrėti, kaip pro- 
grama administruojama, bei rinkti grįžtamojo ryšio informaciją, galinčią pagerinti įgyven- 
dinimo procesą. Rossis ir Freemanas (1993:163) šį vertinimo modusą apibūdina kaip pa- 
stangą rasti atsakymus į tris klausimus: 


(1) kokia dalis programos pasiekia savo adresatą; (2) ar paslaugos teikimas suderinamas su projek- 
tinėmis programos charakteristikomis; (3) kokie ištekliai sunaudojami vykdant programą. 


Ši politikos įgyvendinimo priežiūra politikos formuotojams bei vykdytojams teikia prie- 
monių, padedančių įvertinti programos įgyvendinimo būdą ir efektyviau koreguoti/kon- 
troliuoti visą įgyvendinimo procesą. Čia naudojamos įvairios „valdymo informavimo sis- 
temos“ (VIS), teikiančios informacijos rinkimo rutinizavimo priemonių (Isaac-Henry, 
1993:97). VIS padeda kaupti ir organizuoti einamąją informaciją, paskui perduoti į vyk- 
domąjį sprendimų priėmimo procesą. Britanijoje VIS buvo įdiegtos devintąjį dešimtmetį 

įkūrus Valdymo informavimo sistemą ministrams (VISM), kurios paskirtis — teikti geres- 
nę ir reguliaresnę informaciją ministrams apie tai, kas vyksta jų departamentuose. Vėliau 
buvo įsteigta Finansinio valdymo grupė (1982), vadovams teikianti informaciją, padedančią 
efektyviau vykdyti jų užduotis (žr. Massey, 1993:46-51). 

Svarbiausias VIS metodikos bruožas — tai naudojimasis rezultatyvumo rodikliais (RR) 
kaip pirminiu informacijos apie politikos vykdymo efektyvumą šaltiniu. Ši vertinimo forma 
ėmė vyrauti nuo aštuntojo dešimtmečio pabaigos, kai dėl didėjančio spaudimo viešiesiems 
finansams atsirado būtinybė didinti efektyvumą. Naudojami įvairūs rezultatyvumo rodik- 
liai, ir visų jų tikslas — nustatyti įdėjimų ir išeigos santykį. Kur tai nepritaikoma, rezulta- 
tyvumą gali išreikšti tam tikrų išteklių naudojimo efektyvumas: kiek buvo galima pasiekti 
arba turėjo būti pasiekta, ir kiek iš tikrųjų buvo pasiekta. Tai yra įprastas rezultatyvumo 
kriterijus tokiose srityse, kaip viešasis transportas arba gydymas. 

Taigi rezultatyvumo vertinimas turi būti suvokiamas griežtesnės viešųjų finansų kon- 
trolės, efektyvesnio jų naudojimo reikalavimų kontekste. Tačiau ši kontrolė nėra neutralus 
ar grynai techninis instrumentas, nors pozityviai nusiteikę analitikai galėtų taip argumen- 
tuoti. RR yra „pakrauti“ vertybėmis, jie atspindi politikos ir galios santykius. Kaip ir NSA 
atveju, svarbiausia yra tai, kas nustato vertinimo kriterijus, kaip rodikliai apskaičiuojami, 
kas kelia klausimus ir koks laiko tarpas pasirenkamas vertinimui. Kas sprendžia apie efek- 
tyvumą ar veiksmingumą? RR mums gali suteikti kiekybinės informacijos, tačiau „daugiau“ 
nebūtinai reiškia „geriau“. Be to, ar „teisinga“ ir ar metodologiškai pagrįsta lyginti rezul- 
tatyvumo rodiklius? Ar galima vieną mokyklą ar ligoninę lyginti su kita pagal pasirinktus 
RR? Kvantifikavimas turi savo ribas. Teiginys, kad tam tikros paslaugos teikimas padidėjo 
x proc., mažai ką sako, jei nėra nuorodos į nekvantifikuojamus dalykus; jis taip pat nieko 
nesako apie teisingumo ar sąžiningumo problemas. Daugiau x nereiškia, kad jis teisingai 
buvo paskirstytas vartotojams. Daugiau kartais gali reikšti blogiau. Rodikliai gali tenkinti 
tuos, kurie jų reikalavo, bet ne tuos, apie kuriuos jie renkami. 

Rezultatyvumo rodikliai ir skaičiai patys savaime nieko nereiškia. Politikos analitiką 
domina vertybės bei politiniai santykiai, kuriais remiantis rodikliai konstruojami, taip pat 
interpretacija, kuri jiems suteikiama. Ginant RR naudojimą galima nurodyti tokius jų pri- 
valumus: jie padeda nustatyti pažangos lygį judant prie užsibrėžtų tikslų; atskleidžia pro- 
blemines sritis; leidžia tobulinti personalo valdymą. Tačiau į dalyką žvelgiant iš kritiš- 
kesnės perspektyvos galima argumentuoti, jog RR paprasčiausiai didina valstybės pajė- 
gumą kontroliuoti organizacijas ir žmones. Tiems, kurie gina RR kaip sudedamąją rezul- 
tatų audito dalį, pirmiausia gali rūpėti auditorių integralumas ir profesionalumas (Flint, 
1988). Tačiau kritikams RR iškilimas į pirmą planą rodo tai, kad valdžioje ir viešųjų pa- 
slaugų teikimo organizacijose galia iš profesionalų ir administratorių rankų pereina į au- 
ditorių ir buhalterių rankas (Power, 1994: Carter, 1989). 


+ Rezultatyvumo rodikliai viešajame sektoriuje: argumentas „už“ 


Naudojimasis kiekybiniais rezultatyvumo rodikliais tose žmogiškosios veiklos srityse, kur ne- 
veikia verslo „pajamų ir išlaidų“ principas, yra gana problemiškas. Straipsnyje, paskelbtame 

1988 m., ekonomistas Peteris Jacksonas atsako RR kritikams. Jis argumentuoja, jog jeigu norime 
pakelti viešojo sektoriaus paslaugų kokybę, tai naudojimasis RR yra absoliučiai būtinas. Pasak 
Jacksono, įsitikinimas, jog viešąjį ir privatų sektorių skiria neperžengiama praraja, nėra pagrįstas. 
RR gali būti veiksmingu pelno kriterijaus pakaitalu, leidžiančiu tobulinti mokyklų, ligoninių, vie- 
tos valdžios organizacijų bei paslaugų teikimo tvarkymą. RR gali: 

e padidinti atskaitomybės lygį; 

+ būti politikos planavimo ir kontrolės pagrindu; 

e teikti svarbią informaciją prižiūrint organizacijų veiklą; 

e teikti informaciją žlugusios politikos post mortem analizei; 


e būti personalo vertinimo sistemos pagrindu. 


Kad RR veiktų kaip idealūs „veidrodžiai“, jie turi patenkinti devynias sąlygas: 

+ jie turi būti taikomi vienodai ir nuosekliai; 

+ jie turi būti taikomi palyginamiems dalykams; 

+ jie turi būti aiškūs ir griežtai apibrėžti; 

+ juose turi atsispindėti tik tai, kas priklauso vadovo kompetencijai; 

+ jie turi būti sistemiški ir atspindėti svarbiausių probleminių sričių rūpesčius; 
+ jų taikymas turi apsiriboti pagrindinėmis sritimis; 

+ jie turi atsižvelgti į specifinius konkrečios organizacijos poreikius ir sąlygas; 
+ jie turi būti realistiški savo keliamų tikslų atžvilgiu. 

(Jackson, 1988:12) 


Yra pavojus, kad RR gali būti interpretuojami pernelyg mechaniškai, gali iškilti uždavinių api- 
brėžimo problemų, sunkumų vertinant išeigą (produktą) ir jo taikymas gali turėti nepageidauja- 
mų padarinių, tačiau Jacksonas tiki, kad tinkamai suprojektuoti RR gali būti naudingi (skatinti 
taupumą, efektyvumą ir veiksmingumą) ir turi atlikti savo vaidmenį tobulinant viešųjų paslaugų 
teikimą. Vis dėlto savo išvadoje jis pripažįsta jų ribotumą. 


Rezultatyvumo rodikliai yra priemonė, atsakingam vadovui padedanti priimti efektyviausius 
sprendimus. Tačiau jie nėra protingo sprendimo ar politinės išminties mechaninis pakaitalas. 
(Jackson, 1988:12) 


Žinoma, cinikas (arba realistas) čia galėtų priminti, jog protingų sprendimų ir politinės išmin- 
ties pasireiškimo atvejų gana retai pasitaikė per rašytinę kelių tūkstantmečių žmonijos istoriją. 6 


Sumarinis vertinimas 

Šioje Palumbo politikos ciklo fazėje („poveikis“) vertinimas yra „sumarinis“, t.y. siekia- 
ma nustatyti, kokį realų poveikį politika/programa padarė problemoms, kurių sprendimui 
ji buvo adresuota. Apie poveikio vertinimą (PV) jau kalbėjome trečiojoje dalyje, aptar- 
dami sprendimų analizės instrumentus. Naudojant PV šioje ciklo fazėje siekiama nusta- 
tyti visuminius ir grynus intervencijos padarinius. Iš esmės tai yra lyginamoji analizė: pa- 
vyzdžiui, lyginama ankstesnioji ir esamoji padėtis; intervencijos poveikis vienai grupei 

lyginamas su jos poveikiu kitai; arba viena grupė, kuri buvo intervencijos adresatas, ly- 
ginama su kita grupe, kuriai intervencija nebuvo taikoma (su kontroline grupe); tai, kas 
įvyko, lyginama su tuo, kas galėtų įvykti nesant intervencijos; arba lyginama, kokį po- 
veikį ta pati politika daro skirtingoms šalies dalims. Kad ir kokie matavimo metodai bū- 
tų naudojami, kvantifikacionizmas negali nuslėpti fakto, jog poveikio vertinimas priklau- 
so nuo vertybių, įsitikinimų, partinės politikos ir ideologijos, tad „įrodymas“, jog tam tikra 
politika daro vienokį ar kitokį poveikį, turi kelti mūsų įtarimą. Kaip matysime toliau, kal- 
bėdami apie „baigmę“, pati idėja, jog politinį procesą į priekį varo racionalus poveikio 
naudos ir kaštų skaičiavimas, neturi pagrindo realiame gyvenime. Antai De Leonas (4.6.1) 
argumentuoja, jog baigmė iš esmės yra politinis, o ne „racionaliai“ grindžiamas sprendi- 
mas, kuris priimamas įvertinus poveikį. 

Vienas svarbiausių poveikio vertinimo modelių yra tas, kad poveikiui nustatyti nau- 
dojamasi eksperimentais. Šiose vertinimo koncepcijose eksperimentavimo principus mė- 
ginama taikyti socialinėms ir kitokioms problemoms. Naudojamos įvairios metodikos. 
Gali būti naudojama kontrolinė ir eksperimentinė grupė, kurios po to palyginamos, kad 
būtų nustatytas intervencijos efektyvumas lyginant su (kontroline) situacija, kur inter- 
vencijos nebuvo. 

„Vadovėlinis“ pavyzdys yra šeštojo dešimtmečio pabaigoje Jungtinėse Valtijose atliktas 
eksperimentas, kuriuo buvo mėginama nustatyti negatyvaus pajamų mokesčio poveikį no- 
rui dirbti. Siekiant nustatyti garantuotų pajamų poveikį neturtingųjų grupių darbinei elg- 
senai, 1300 šeimų iš penkių Niūdžersio ir Pensilvanijos miestų buvo suskirstytos į eks- 
perimentines ir kontrolines grupes. Duomenys buvo renkami trejus metus. Iš pradžių su- 
rinkti duomenys buvo interpretuojami kaip įrodymas, jog negatyvūs pajamų mokesčiai 
nedaro realaus poveikio darbo motyvacijai (Watts, 1969). Tačiau tie patys duomenys, vė- 
liau interpretuoti RAND korporacijos, leido padaryti visai kitokias išvadas (Dye, 
1987:368—369). Taigi iš eksperimento negauname galutinių atsakymų: viskas priklauso 
nuo interpretacijos. Eksperimentavimui, kaip vertinimo būdui, iškyla kelios problemos: 

+ Visuomenė yra sudėtingas darinys. Ar galima eksperimentuoti neatsižvelgiant į to- 

kią daugybę veiksnių? Kokiais sprendimais remiantis nustatomi tiriamųjų veiksnių 
parametrai? 

+ Kaip tyrimas gali pasiekti „gerų“ rezultatų, jeigu eksperimentą riboja lėšų ir laiko 

stygius? 

+ Eksperimentą riboja ne tik lėšų ir laiko stygius, bet ir eksperimento atlikimo bei 

valdymo problemos. 

+ Ar socialiniai eksperimentai gali būti atliekami su grupėmis, kurios paprastai la- 

bai skiriasi tarpusavyje? 

+ Socialiniuose eksperimentuose žmonės gali suvokti/suvokia, jog su jais eksperimen- 

tuojama (vadinamasis Hawthorne'o efektas). 

+ O kaip su morale? Ar teisinga, kad vienai grupei neskiriama lėšų arba kad kita 

grupė laikoma bandomaisiais triušiais? Žmonėms gali nepatikti toks eksperimen- 
tavimas. 

+ Žvelgiant iš politikos perspektyvos, eksperimentai užima daug laiko, ir politikams 
to laiko gali pritrūkti; be to, eksperimentą galiausiai atlikus, gali paaiškėti, jog si- 
tuacija jau pasikeitusi. 


Eksperimentinio vertinimo kritikai šį sąrašą gali tęsti (Edwards e/ al., 197; Scioli and 
Cook, 1973). Tiesa, tam tikromis sąlygomis eksperimentavimas gali būti pateisinamas ir 
„moksliškai“ pagrįstas. Anot Bobrowo ir Dryzeko (1987:148), „tam reikėtų, kad proble- 
ma būtų gerai struktūrizuota, pakankamai statiška ir nesunkiai išskaidoma į komponen- 
tus; turi būti sutariama ir dėl jai taikytinų kriterijų. Šiandienos pasaulyje tokios sąlygos 
susiklosto vis rečiau.“ 

Ir vis dėlto kvazieksperimentavimas su itin sudėtingomis problemomis (tokiomis kaip 
miestų planavimas) daugeliui atrodo patrauklus. Pasak Dye'o, tai paaiškinama praktiniais 
sumetimais: „Visuomenė negali sau leisti imtis plataus masto programų švietimo, rūpy- 
bos ar sveikatos apsaugos srityje, kai neturi jokio supratimo apie tai, ar jos gali būti veiks- 
mingos“ (Dye, 1987:372). Ši poperiškoji idėja (1.6), kad kaita turi vykti pamažu, kiek- 
viename žingsnyje pasitikrinant jos efektyvumą, turi savo šalininkų (Rivlin, 1971; Camp- 
bell, 1969, 1973, 1982; Saxe and Fine, 1981). 


+ Eksperimentavimas: argumentas „už“ 


Donaldas Campbellas yra įtakingas eksperimentavimo kaip vertinimo tobulinimo instrumento ša- 
lininkas. Jis ragina plačiau naudotis eksperimentiniais metodais ir kelia „eksperimentuojančios 
visuomenės“ idėją, visuomenės, kur „eksperimentinių argumentų dialektika“ (Campbell, 1982:330- 
331) įsuktų politinį procesą, kuris būtų idealistinis ir savo priemonėmis, ir tikslais. Tokioje visuo- 
menėje eksperimentavimas leistų pasiekti aukštą mokslumo lygį, padėtų susitelkti veikiau į prob- 
lemas, o ne į „sprendimų“ propagandą. Plėtodami Campbello viziją Saxe'as ir Fine'as (1981) 
argumentuoja, jog politiniam eksperimentavimui pakeitus politinę propagandą daugiau dėmesio 
būtų skiriama mokslui ir tyrimams, atsivertų platesnės piliečių dalyvavimo politiniame procese 
galimybės. Eksperimentuojanti visuomenė būtų atsakas į politikos formuotojų ir visuomenės iš- 
teklių ribotumą, ji padėtų spręsti ir galios netolygaus pasiskirstymo problemą. Haroldas Lasswel- 
las taip pat buvo aistringas eksperimento, kaip politinių novacijų vertinimo priemonės, propa- 
guotojas (žr. Lasswell, 1963). Šį lokalinio eksperimentavimo metodą jis vadino „prototipiniu“. Jis 
pats dalyvavo dviejuose tokiuose „prototipiniuose“ eksperimentuose, susijusiuose su demokra- 
tinio sprendimų priėmimo procedūrų diegimu: Vicos projekte Peru ir Jeilo psichiatrijos institute. 
Pirmasis buvo atliekamas su Peru vikos indėnais (žr. Dobyns et al. (eds), 1964), antrasis — psi- 
chiatrijos ligoninėje (žr. Rubenstein and Lasswell, 1966). Lasswellui lokalinis (oficialus ir neofi- 
cialus) eksperimentavimas buvo ne tik idėjų išbandymo ir reformų vertinimo būdas, bet ir žmo- 


nių įgūdžių bei Žinių tobulinimo priemonė: 


Prototipinė patirtis nėra vien institucinės praktikos ir mokslinio pažinimo tobulinimo priemo- 


nė; ji sukuria naujas jėgas, kurios gali būti panaudojamos skleisti arba blokuoti tam tikrą nau- 

jovę. Sėkmingos prototipinės situacijos paprastai sukuria įgudusių ir išmanančių Žmonių elitą, 
kuris pajėgia žengti toliau tęsdamas savo veiklą platesnių („programinių“) tikslų kontekste. 
(Lasswell, 1963:122) 


Apie Lasswello „prototipus“ žr. Merelman (1981:492-496); Lasswell (1963). 4 


4.5.3 Vertinimas ir žmogiškųjų išteklių valdymas 
+» Kai kurios pagrindinės idėjos, terminai ir tekstai 


„Vertinimas“ viešojoje politikoje apima ir viešajame sektoriuje dirbančių žmonių kontrolę tam nau- 
dojant vertinimo/atestavimo/rezultatyvumo rodiklių/priežiūros priemones. Viešosios politikos tyrinė- 
tojui svarbu suprasti šių priemonių ištakas, taip pat vertybes bei ideologijas, kuriomis jos grindžia- 
mos, nes jos atlieka esminį vaidmenį viešojo sektoriaus „vadybos“ diskurse. Pagrindiniai tekstai yra 
vadybos teoretikų ir pirmiausia - Peterio Druckerio, „vadybos pagal tikslus“ (VPT) idėjos autoriaus, 
darbai. Vieną naudingiausių bendrų šios srities apžvalgų pateikia Beardwell and Holden (eds) (1994). 
Vienoje žinomiausių šios srities studijų Thomasonas (1988) „darbo rezultatyvumo vertinimą“ 
apibūdina „žmogiškųjų išteklių vadybos“ (ŽIV) kontekste: 
1. Užduočių (kartu su kriterijais), naudojamų vykdymo sėkmei įvertinti, apibrėžimas. 
2. Užduoties atlikimo vertinimas: taikant kiekybinius kriterijus ten, kur rezultatai gali būti iš- 
matuojami, arba atsižvelgiant į elgseną bei pastangas ten, kur jie negali būti išmatuojami. 
3. Atlygio, arba „paskatos“, nustatymas siekiant pagerinti, išlaikyti arba pakelti esamą rezul- 
tatyvumo lygmenį. 
(Thomason, 1988:328) 


Apie ŽIV žr. Collin (1994a). 

Svarbiausias VPT indėlis į šį modelį buvo tai, kad vertinimą ji padarė mažiau hierarchizuotą 
ir „demokratiškesnį“. Vadovai ir pavaldiniai uždavinius nustato tarpusavio dialogu ir derybomis. 
VPT papildo kitas metodikų rinkinys, iškilęs po Organizacijų vystymo (OV) vėliava. Būtent šioje 
srityje atsirado tokie populiarūs vadybos tekstai, kaip Peters and Waterman (1982). OV modeliai 
siūlo dorojimosi su netikrumu, kuris būdingas visoms organizacijoms, būdų. Organizacijos, no- 
rėdamos išlikti ir klestėti šiame netikrumo pasaulyje, turi nuolat „prisiderinti“ prie savo aplinkos. 
Atitinkamai OV modeliai organizacijų vidinę aplinką siekia pakeisti taip, kad joms leistų geriau 
dorotis su jų „išorine“ aplinka. „Žmogiškojo elemento kintamasis“ (sic) yra pagrindinis dėmesio 
objektas OV konsultantams, kurių kviečiamasi tada, kai siekiama padidinti organizacijos „lanks- 
tumą“, jos „mokslumo“ pajėgumus bei „gyvybingumą“: 


Kitaip nei hierarchizuotose sistemose, kur nustatomi uždaviniai ir kitokie reikalavimai, čia 
sprendimų priėmimo procese pabrėžiama partnerystė. Mokytojišką nuostatą keičia tarpusavio 
mokymosi nuostata ... Biurokratinę struktūrą siekiama pakeisti kooperacine. 

(Thomason, 1988:494) 

Pabrėždamas mokslumo reikšmę OV modelis naudoja įvairias strategijas, skatinančias atsida- 
vimo, saviveiklos ir savireguliacijos veiksnius „žmogiškojo elemento kintamajame“. Thomasonas 
(1988:473-474) pateikia tokį jų sąrašą: 

+ decentralizuojamas sprendimų priėmimas; traukiamasi nuo centralizuotų kontrolės siste- 

mų ir judama link tų, kurios pabrėžia su išeiga susijusių sprendimų reikšmę; 

e pirmenybė teikiama kooperacijai, o ne konkurencijai: siekiama šalinti organizacijos narių 

konfliktų priežastis; 

e kuriamos tokios sistemos, kur konfliktai nesunkiai gali būti iškelti į viešumą; 

e ugdomas žmonių jautrumas realių situacijų reikalavimams; 

e skatinamas individų, grupių ir departamentų bendravimas; 

e keičiamos rezultatyvumą trikdančios struktūros ir procedūros; 

e ugdomi ir tobulinami organizacijos žmonių įgūdžiai bei sugebėjimai. 


„Kokybės“ sąjūdis taip pat gali būti laikomas nauja žmonių vertinimo metodika. Vadinamasis 
Visuminis kokybės valdymas (VKV) daugiausia dėmesio skiria kokybei kiekviename sprendimų 
priėmimo ir vykdymo lygmenyje. Siekiama kurti sistemas, kuriose paslaugų teikėjai vadovautųusi 
ne vidiniais poreikiais ir vertinimais, o „klientų poreikiais“ ir „klientų pasitenkinimu“. Atsiradęs 
gamybos srityje ir pirmiausia taikytas mechaninėms sistemoms, VKV viešajam sektoriui buvo pri- 
taikytas kaip nepertraukiamo vertinimo procesas, kur kokybę garantuoti padeda priežiūros bei 
tikrinimo priemonių sistema, taip pat į klientų poreikius orientuota personalo nuostata. EBPO duo- 
menimis, 1992 m. daugiau nei tuzinas šalių buvo priėmusios kokybės programas: Kanada, Pran- 
cūzija, Japonija, Olandija, Suomija, Graikija, Turkija, Portugalija, Ispanija, Danija, Jungtinė Kara- 
lystė ir JAV (OECD, 1992:13). 

Britanijos standartų institutas (BSI) šią nuostatą apibūdina kaip pastangą sukurti sistemą, kuri 
„jūsų klientams aiškiai rodytų, jog pirmiausia jums rūpi kokybė ir esate pajėgus patenkinti net 
reikliausius jų poreikius“. BSI standartas 5750, paskelbtas 1979 m., tapo etalonu kitoms šalims. 
1987 m. Tarptautinė standartizavimo organizacija (TSO, ISO) paskelbė savo seriją 9000, kur iš- 
dėstyti tarptautiniu mastu pripažįstami kokybės standartai. VKV viešajame sektoriuje pabrėžia šiuos 
žingsnius: 

e pažink „klientą“ ir jo poreikius; 

e sukurk paslaugą (produktą), tenkinančią šiuos poreikius; 

e suteik „garantiją“; 

e paslaugos ir produktai turi būti teikiami su aiškiomis instrukcijomis; 

e paslaugą (produktą) teik laiku; 

e teik pagalbines paslaugas; 

e rink iš klientų informaciją apie paslaugos kokybę; 

e veik pagal šią informaciją. 

(Local Government Training Board, 1989:42) 


Nors viešosios paslaugos negali būti orientuotos į „kliento“ tenkinimą ta pačia prasme, kuria 
į jį orientuotos privataus sektoriaus paslaugos (Flynn, 1990:108-109), idėja, kad gali būti nau- 
dojamos sistemos, teikiančios nepertraukiamą žmonių ir programų realizavimo eigos vertinimą, 

pasirodė patraukli kaip papildomas viešojo ir „ne pelno“ sektoriaus valdymo instrumentas (žr. 
Stewart and Walsh, 1990; De Sario et al., 1991; Osborne and Gaebler, 1992; Drucker, 1990b; 
jos kritiką iš darbo pozicijos pateikia Martin, 1993). 4 


Literatūroje, skirtoje vertinimo problemai viešajame sektoriuje, paprastai nagrinėjamas 
programų ir politikos vertinimas. Tačiau „vadybiškai“ orientuotose koncepcijose nagri- 
nėjamas ir Žmonių, arba „žmogiškųjų išteklių“, vertinimas. Daugelyje pramoninių šalių 
paplito „žmogiškųjų išteklių vadybos“ (ŽIV) ir „organizacijų vystymo“ (OV) metodai 
(OECD, 1992:11). Iš jų paminėtini: 

+ atlygio pagal rezultatą schemos; 

+ personalo vertinimas ir atestavimas; 

+ organizacijų plėtojimo strategijos. 


Pasak Thompsono (1990:307), ŽIV strategijos tikslas — pakeisti žmones taip, kad jie 
taptų labiau 

+ atsidavę (atsidavimą galima didinti); 

+ kompetentingi (kompetenciją galima kelti atinkamai kylant paslaugos kokybei); 

+ efektyvūs (idealiu atveju kaštai turi būti mažiausi, o rezultatai — didžiausi); 

+ integruoti (ar visų organizaciją narių vertybės ir lūkesčiai suderinami?). 


Svarbus strategijos bruožas yra „personalo“ vadybos integravimas į korporacijos stra- 
tegiją —- Žmogiškųjų išteklių (sic) valdymas decentralizuojamas iki žemutinės grandies va- 
dybininkų lygmens, o ne išskirstomas į užduotis, kurias atlieka specialistų personalo va- 
dybininkai. Naudojant ŽIV, „rezultatyvumą“ siekiama kelti ugdant kiekvieno darbuotojo 
atsidavimo bendram reikalui jausmą, o ne paprasčiausią klusnumą hierarchijos koman- 
doms bei įsakams (Storey, 1989). Atsidavimą galima didinti šiomis priemonėmis: 

+ pasirenkant tinkamus žmones (žr. Wright and Storey, 1994); 

pabrėžiant visų lygmenų personalo mokymosi svarbą (žr. Holden, 1994); 

+ atliekant reguliarų personalo atestavimą (žr. Roberts, 1994); 

. atlyginant už rezultatą (žr. Roberts, 1994). 


Atlyginimas už rezultatą praktiškai reiškia mėginimą mokymo ir atestavimo saldainius 
bei bizūnus susieti su pinigine motyvacija. EBPO 1992 metų apžvalgoje pažymima: 


Naujojoje Zelandijoje atlygio pagal rezultatą režimas veikia nuo 1988 metų. kai buvo įvesta diferen- 
cijuotų atlyginimų tarifų sistema, nors dabar ten skundžiamasi dėl jos administravimo sunkumų. Nor- 
vegijoje įvesta nauja atlyginimų sistema. kuri to paties lygmens pareigūnams leidžia mokėti skirtingas 
algas, priklausomai nuo darbo rezultatų ir kitų veiksnių. Šveicarijoje priimtas naujas įstatymas. kuriuo 
siekiama „deramai atsižvelgti į viešojo tarnautojo darbo rezultatyvumą“. Jungtinėje Karalystėje vyriau- 
sybė dabar peržiūri daugumos viešųjų tarnybų atlyginimų tvarką. kad atlyginimo dydį padarytų labiau 
priklausomą nuo rezultatų. Be to, Jungtinėse Valstijose įgyvendinamas įstatymas. kurio vienas iš pa- 
grindinių reikalavimų — diegti sistemas. stiprinančias atlygio priklausomybę nuo rezultatų. 

(OECD, 1992:11) 

Atlygio už rezultatą strategijos tikslas — sukurti sistemą, kurioje individai ir/arba gru- 
pės būtų vertinami pagal tai, kiek jie pasiekia nustatytų tikslų. Tai yra standartinis in- 
strumentas VPT ir VKV instrumentų rinkinyje, naudojamame privačiame sektoriuje, kur 
pelningumas teikia aiškų rezultatyvumo kriterijų. Tačiau viešosios biurokratijos ir viešų- 
jų tarnybų kontekste abejotina, ar pinigai (ir savo naudos siekis) yra geriausia motyvaci- 
ja. Ankstyvasis atlygio pagal rezultatą šalininkas Niskanenas manė, jog, įvedus šią siste- 
mą į viešąjį sektorių, asmeninis suinteresuotumas kaštų mažinimu ir „pelno“ didinimu 
padėtų neutralizuoti viešųjų pareigūnų norą maksimizuoti savo interesus didinant savo biu- 
džetus (Niskanen, 1973). Tokia buvo teorija. 

Tačiau praktikoje atlyginimui pagal „rezultatus“ iškyla sunkumų. Ar pinigai išties yra 
geriausia viešųjų pareigūnų bei viešųjų paslaugų profesionalų motyvavimo priemonė? Kas 
tuos rezultatus vertina? Kaip jie gali būti įvertinti? Kaip galima išmatuoti „padidėjusį“ 
mokytojų, auklių ar policijos darbo rezultatyvumą? Kaip už rezultatą atlyginti vienam, 
kad nesukeltum kitų susierzinimo ir pykčio? Ar gali būti atlyginama grupėms ir „koman- 
doms“ (sic)? Patirtis rodo, jog rezultatų vertinimo ir atlygio klausimai yra politinis „„mi- 
nų laukas“ (Osborne and Gaebler, 1992:156—158), jis taip pat problemiškas personalo 
valdymo lygiu (Thomason, 1988:328—399: Roberts, 1994). Ir vis dėlto, kaip rodo EBPO 
apžvalga, politikai visame pasaulyje mėgina pereiti šį „minų lauką“, kad būtų didesnė 
viešojo sektoriaus finansinė drausmė ir kontrolė. Žvelgiant iš istorinės perspektyvos, to- 
kių ŽIV metodų, kaip atlygis pagal rezultatą, naudojimas tėra paskiausias žingsnis ilgoje 
eksperimentavimo su racionaliomis metodikomis serijoje, prasidėjusioje septintąjį dešimt- 
metį — nuo PPBS, korporacinio planavimo ir VIS. Svarbiausias skirtumas yra tas, kad 
ankstesniųjų dešimtmečių metodikos buvo skiriamos sprendimų priėmimo proceso ir „sis- 
temos“ racionalizavimui, o ŽIV, keisdama žmogiškųjų būtybių, dirbančių „juodojoje vie- 
šosios politikos dėžėje“, motyvaciją, kultūrą ir nuostatas, siekia didesnio racionalumo (re- 
zultatyvumo prasme). 


+» Valdymas ir vadybos guru 


Naujosios viešojo sektoriaus „vadybos“ darbotvarkę formavo du pagrindiniai idėjų šaltiniai: eko- 
nomika (viešųjų sprendimų teorija) ir vadybos mokslas. Pirmojo šaltinio vaidmuo plačiai pripa- 
žįstamas, tačiau vadybos teoretikų ir „guru“ vaidmuo ne mažiau svarbus. Jų įtaka pirmiausia pa- 
sireiškė tuo, kad buvo atsigręžta į „Žmogiškąjį“ vertinimo matmenį tiek praktikoje, tiek retoriko- 
je, kuri pasireiškia samprotaujant apie „žmogiškųjų išteklių“ problemas. Šių „guru“ idėjų apžval- 
gą pateikia Clutterbuck and Crainer (1990) ir Kennedy (1991). Tarp žymiausių vadybos teoreti- 
kų, kurių idėjos turėjo didžiausios įtakos viešosios vadybos diskursui, paminėtini: 

+ Peteris Druckeris (1946, 1954, 1964, 1969, 1974, 1985, 1990b) - neabejotinai svarbiau- 
sias šiuolaikinis vadybos teoretikas. 1946 m. iškėlęs VPT (MBO) idėjas jis numatė daugelį 
svarbių pokyčių viešajame sektoriuje tendencijų ir pirmiausia — privatizavimo vajų. Druc- 
kerio pabrėžtinas organizacijų orientavimas į klientus tapo svarbiausia „naujosios viešojo 
sektoriaus vadybos“ doktrina, kaip ir jo idėja, jog struktūros turi sekti paskui strategijas. 
Druckeris argumentavo, jog struktūrų decentralizavimas ir savivalda yra būtinos priemo- 

nės vadybai, disciplinai ir (hierarchinei) kontrolei tobulinti. VPT idėja - tai iš esmės dar- 
bo rezultatyvumo ir kokybės matavimas bei aiškių tikslų organizaciniams vienetams ir in- 
dividams nustatymas. 

+» Petersas ir Watermanas (1982) yra neabejotinai svarbiausias šaltinis idėjų, formavusių vie- 
šosios vadybos darbotvarkę. Jų knyga In Search of Excellence sulaukė sensacingo popu- 
liarumo ir yra viena iš labiausiai skaitomų šios srities knygų. Ištyrę 43 sėkmingai besiver- 
čiančias kompanijas jie nustatė aštuonis „tobulybės“ bruožus. Knyga paskleidė tokias idėjas, 
kaip valdymo kultūra, plokštesnės ir labiau decentralizuotos organizacijos, kokybė, misi- 
ja, rezultatyvumas ir lyderiavimas viešojo sektoriaus auditorijoje, nepažįstančioje vady- 
bos literatūros, iš kurios tokios sąvokos kilo. 

+ Charlesas Handy (1976, 1986, 1988). Panašiai kaip Peterso ir Watermano atveju, Handy 
yra tas autorius, kurio knygos vadybos teoriją ir vadybos teoretikus (tokius kaip Argyrisas, 
Scheinas ir Bennisas) išpopuliarino viešojo (ir „ne pelno“) sektoriaus „vadybininkų“ sluoks- 
niuose. 

+ Rosabeth Moss Kanter (1977, 1983, 1989) yra viena populiariausių šiuolaikinių „guru“, 
bene labiausiai išgarsėjusi savo idėjomis apie „įgaliojimą“, kaip rezultatyvumo didinimo 
strategiją organizacijose. Ji yra griežta biurokratinės hierarchijos kritikė, skelbia valdžios 
decentralizavimo, atlygio pagal rezultatą idėjas, pabrėžia verslo kultūros ugdymo ir indi- 
vidualaus verslumo skatinimo svarbą. Personalas turi būti traktuojamas ne kaip išlaidų 
straipsnis, o kaip naujos vertės šaltinis. Organizacijos turi būti traktuojamos kaip partne- 
rių bendrijos. Taip „įgaliodamos“ ir vertindamos žmones jos pačios tampa lengviau, o ne 
sunkiau valdomos. 

+ W. Edwardsas Demmingas (1982) - Amerikos statistikas, apie kurį sakoma, jog jis padėjo 
pamatus Japonijos ekonominei sėkmei aiškindamas savo „kokybės rato“ metodus imliems 
pokario Japonijos vadybininkams. Tas „ratas“ - planavimas, įgyvendinimas, tikrinimas ir 
veiksmas — buvo ignoruojamas Jungtinėse Valstijose ir kitur, kol aštuntąjį dešimtmetį tapo 
akivaizdu, jog Japonija lenkia JAV ir kitas šalis. Kilo susidomėjimas dėl Japonijos ekono- 
minio stebuklo priežasčių, ir „Demmingo ratas“, pabrėžiantis „kokybės vadybą“, buvo tei- 
kiamas kaip pagrindinis paaiškinimas. Devintąjį dešimtmetį VKV, arba Visuminio kokybės 
valdymo, idėjos tapo itin madingos, o „kokybę“ pabrėžiančios koncepcijos netrukus bu- 
vo įtrauktos į naują politikos darbotvarkę, formuojančią viešąjį sektorių (žr., pvz., Gaster, 
1991). 6 


Vertinimas ir kontrolė 
„Žmogiškųjų išteklių“ valdymo ir „vertinančiosios valstybės“ idėjų plitimas kritinių te- 
troliuojant organizacinius procesus ir jų „klientus“. Šiuo požiūriu naujų technologijų plėtra 
gali būti interpretuojama kaip didėjantis valstybės pajėgumas atlikti tai, ką Dandekeris 
(1990:37) laiko trimis esminėmis funkcijomis: 

+ informacijos rinkimas, saugojimas ir prieinamumas; 

+ Žmonių priežiūra; 

+ elgsenos stebėjimas ir kontrolė. 

Tad naujoji viešoji „vadyba“ aiškiai liudija organizacinės galios poslinkį — jos perėji- 
mą iš administratoriaus ir profesionalo rankų į „vadybininko“ ir „buhalterio“ rankas (Miller 
and O'Leary, 1987), taip pat „personalo valdymo“ idėjų pakeitimą „žmogiškųjų išteklių“ 
valdymo idėja (Storey, 1989; Storey (ed.), 1989). Šis poslinkis reiškia, jog vertinimo me- 
todų objektu veikiau tampa „kultūra“ ir elgsena, o ne „sistemos“ ar organizaciniai me- 
chanizmai. Vertinimas vis labiau yra žmonių elgsenos organizacijose, 0 ne pačių organi- 
zacijų elgsenos kontrolės būdas. Šiuo požiūriu „vertinančioji valstybė“ yra tobulesnė tei- 
loristinės priežiūros forma. Dandekeris pastebi: 


kadangi priežiūrai reikia tikslingų pastangų stebint ir/arba valdant objektus arba individus, savo 1a- 
biausiai išplėtota forma ji galima formaliose organizacijose, kurios turi eksplicitiškai suformuluotą 
tikslą (tikslus), taip pat formalią administracinę struktūrą jiems pasiekti ... Kaip pabrėžė Weberis, tai 
yra socialinio veiksmo racionalizavimo proceso apraiška. 

(Dandeker, 1990:38) 


Weberio dėmesį traukė tai, kaip valdymas reiškiasi įvairiose žmogiškosios istorijos sta- 
dijose. Būdingoji šiuolaikinė jo forma yra „racionaliai legalistinė“, atsiskirianti nuo cha- 
rizmatinių, arba tradicinių, formų. Pasak Weberio, atsirandant biurokratijai „kiekvieno in- 
divido pastangų rezultatas tampa matematiškai apskaičiuojamas, kiekvienas Žmogus tam- 
pa mašinos sraigteliu ir, tai suvokęs, kiekvienas mėgina tapti didesniu sraigteliu“ (We- 
ber, pagal Mayer, 1956:126-127). 

Žvelgiant iš šios vėberiškos perspektyvos galima argumentuoti, jog vertinančioji vals- 
tybė yra gatavas pramoninio racionalizmo produktas. Informacijos apie rezultatą ir produktą 
kvantifikavimo metodai yra natūralus racionalistinės biurokratinės ir bentamiškosios orga- 
nizacijos vedinys. Radikalaus organizacinio modelio šalininkai pridurtų, jog vertinančioji 
valstybė tėra labiau rafinuota ir tobulesnė priežiūros ir išnaudojimo forma (žr., pvz., Gid- 
dens, 1987, 1990; Morgan, 1986; Burrell and Morgan, 1979; Clegg and Dunkerly, 1980). 


+» Kontrolė ir vyravimas: radikalios koncepcijos 
ŽIV ir VPT kaip „panoptizmas“ 


Foucaulto teorijų perspektyvoje ŽIV ir VPT atsiradimas gali būti interpretuojamas kaip discipli- 
navimo ir kontrolės plėtra. Pavyzdiniu kontrolės modeliu Foucaultas laiko Benthamo kalėjimo 
projektą, pagal kurį kameros turi būti išdėstytos „panoptikumo“ tvarka - taip, kad kaliniai būtų 
nuolat stebimi. Rutinizuota kontrolės forma leistų stebėti kiekvieną jų veiksmą. Galiausiai sargy- 
mi iš stebėjimo bokšto, ir kadangi jie niekada nežino, ar nėra stebimi, jie priversti visą laiką 
elgtis taip, kaip reikalaujama: 


Tačiau Panoptikumo nedera laikyti fantazija: tai idealų pavidalą įgavusio valdžios mecha- 
nizmo diagrama ... tai politinės technologijos karkasas, technologijos, kurią galima ir reikia 

atriboti nuo bet kokio specifinio pritaikymo ... Tai yra būdas kūnus įkurdinti erdvėje, iš- 
skirstyti individus vienas kito atžvilgiu, sukurti hierarchinę organizaciją, išdėstyti valdžios 
centrus ir kanalus ... Kiekvieną kartą, kai individų daugybei reikia duoti kokią nors užduotį 
arba primesti vienokią ar kitokią elgseną, galima pasinaudoti panoptine schema. Ji pritaiko- 
ma ... visoms priežiūros įstaigoms, kur gana ankštoje erdvėje laikomas tam tikras asmenų 
skaičius. 

(Foucault, 1977:205-206) 


Pagrindinis panoptinės disciplinos bruožas yra tas, kad galia naudojama ne „išoriškai“, o yra 
internalizuojama tų, kurie kontroliuojami. Ar rezultatyvumo rodikliai, patikrinimai, auditas, ates- 
tavimas ir t.t. nėra panoptinės vizijos atmainos? Ar „auditinė valstybė“ nėra Benthamo modelio 
taikymas žmonių institucijose racionalizuojant kontrolės sistemą? Ar, kaip pastebi Foucaultas, bū- 
tent dėl to „kalėjimai primena gamyklas, mokyklas, barakus, ligonines, o visos tokios institucijos 
primena kalėjimus“ (Foucault, 1977:228)? 


Anthony Giddensas ir organizacinė priežiūra 


Klausimas, kaip organizacijos didina savo pajėgumą kontroliuoti žmones, yra svarbi Giddenso 
darbų tema: 


Politinėje srityje pavaldžių gyventojų priežiūra ... gali būti tiesioginė (kalėjimų, mokyklų ar 
ligoninių atvejais, kuriuos aptaria Foucaultas), tačiau paprastai ji nėra tiesioginė ir vykdoma 
informacijos kontrolės priemonėmis. 

(Giddens, 1990:58) 


Informacijos kaupimo ir analizės pajėgumai turi esminės reikšmės administracinei galiai atsi- 
rasti, nes leidžia kontroliuoti individų veiklos pasiskirstymą per tam tikrą laiką ir tam tikroje 
erdvėje, o tai jų elgseną padaro organizacijos dalimi. Viena svarbiausių šių dviejų priežiūros 
formų sąsajų yra „organizacinės istorijos“ santykis su personalinėmis istorijomis arba su per- 
sonaliniais duomenimis. 

(Giddens, 1987:154) 


Stewart Clegg and David Dunkerly, Organization, Class and Control, 1980 


Remdamiesi hegemonine galios samprata (žr. Gramsci, 2.7) Cleggas ir Dunkerly argumentuoja, 
jog šiuolaikinėse organizacijose vadybinis lavinimas reprodukuoja technokratinę ideologiją, ku- 
ri, jų įsitikinimu, kapitalistinėse visuomenėse yra galinga priespaudos atmaina, leidžianti kontro- 
liuoti vadybinius bei profesinius sluoksnius panašiai kaip teilorizmas ir šiuolaikinės jo atmainos 
leidžia kontroliuoti gamyklos darbininkus. 

Nikolas Rose, Governing the Soul: The Springs of the Private Self, 1990 


Rose'o knygoje kritiškai analizuojamos naujos organizacinės formos, kurių taikiklyje atsiduria žmo- 
giškieji jausmai, norai ir santykiai. Šioms kontrolės technologijoms Rose'as priskiria vadybines 
metodikas, kurios žmonių mąstymą ir veiklą nukreipia organizacijos tikslams, tam tikslui naudo- 
damos subtilesnius negu teiloristiniai kontrolės būdai. Ypač išskiria „naująjį menedžerizmą“, pra- 
našaujamą Peterso ir Watermano knygoje In Search of Excellence (1982). Šioje naujoje vizijoje: 


Žmogus „laukia motyvacinio postūmio“. Veiksmas, novatoriškumas, verslumas, tobulumo siekis, 
iniciatyvumas ir panašūs dalykai gali būti skatinami kompanijoje, kuri atveria duris autono- 
mijai, skirtingoms vertybėms, eksperimentavimui, kūrybiškumui, ir kuri mokosi žengdama no- 
vacijų bei evoliucijos keliu ... Jau nėra individo ir organizacijos motyvų priešiškumo. Tiek 
dirbdamas, tiek laisvalaikio metu pilietis yra įtrauktas į programą, kuri formuoja jo, kaip au- 
tonominio individo, siekiančio savirealizacijos tikslų, gyvenimą. 

(Rose, 1990:115) 


J A.C. Brown, The Social Psychology of Industry, 1986 


Pirmasis knygos leidimas (1954 m.) netrukus tapo klasikine, pakartotinai leidžiama knyga. Joje reiš- 
kiama viltis, kad psichologija iš esmės gali prisidėti humanizuojant pramonę ir kad šiuolaikinė pra- 
monė gali tapti individe vystymosi, o ne jo priespaudos ertme. Tačiau savo prieraše 1986 metų lei- 
dimui Brownas pripažįsta, kad „žmogiškųjų santykių“ teorijos gali būti kritikuojamos dėl to, kad jos 
paprasčiausiai švelnina esamus galios santykius, kad neatsižvelgia į interesų priešiškumą, kad lai- 
kosi siauros psichologinių poreikių sampratos ir kad šiuos poreikius analizuoja uždarame kontekste. 


Michael Power, The Audit Explosion, 1994 


Komentuodamas finansinio ir vadybinio audito populiarėjimą Britanijoje ir kitose pramoninėse 
šalyse Poweras teigia, jog esame „audito bumo“ liudytojai. Autoriui kelia abejonių audito meto- 
dikų, tokių kaip BS5750, kokybės ciklai, išlaidų atsimokėjimo, atestavimo sistemų ir pan., pre- 
tenzijos padidinti efektyvumą ir kokybę. Turimi duomenys, pasak Powero, veikiau rodo, kad šis 
bumas grėsmingai padidino policinių ir kontrolinių tarnybų galias. Jis kvantitatyvines kontrolės 
sistemas ragina keisti sistemomis (tokiomis kaip Japonijoje), kurios remiasi kokybiniais vertini- 
mais ir pasitikėjimu grindžiama atskaitomybe. 


Stanley Cohen, Visions of Social Control, 1985 
Panašiai kaip Rose'o knyga, Coheno knyga, kur analizuojami naujesni ir subtilesni kontrolės me- 


todai viešajame ir privačiame sektoriuje, yra svarus indėlis į „vertinančiosios valstybės“ kritiką. 
Aptardamas „audito visuomenę“ (žr. Cohen, 1985:155-160) ją įtaigiai naudoja Poweras (1994). 

Leninas ir Tayloras 


Pasirodo, jog teilorizmas yra patrauklus ne tik dešiniesiems, bet ir kairiesiems. Antai 1918 m. 
Leninas rašė, jog komunizmas gali daug ko išmokti iš teilorizmo: 


Rusijoje turime organizuoti Tayloro sistemos tyrimą ir dėstymą, kad sistemiškai ją pritaikytu- 

me mūsų tikslams ... turime atsižvelgti ... viena vertus ... į socialistinį gamybos organizavimą 
„ir kita vertus ... į prievartos panaudojimą ... 

(Lenin, 1972:25) 


Kritinė teorija ir organizacijos, kaip viešpatavimo įrankiai 


Robertas Denhardtas, taikydamas Habermaso instrumentinio racionalumo kritiką ir „nevaržomo 
diskurso“ idėjas viešojo administravimo kritikai, atliko didelį darbą. Žr., pvz., Denhardt (1981a, 
1981b); Denhardt and Denhardt (1979); Degeling and Colebatch (1984). 4 


Vertinimas, kuris savo dėmesį veikiau telkia į „Žmones“, o ne į politines programas, 
yra grindžiamas įsitikinimu, jog reikia didesnės biurokratų ir profesionalų kontrolės, kuri 
leistų veiksmingiau ir efektyviau įgyvendinti politikos formuotojų sprendimus. Žvelgda- 
mi iš kritinės teorijos perspektyvos, šią menedžerizmo atmainą galime interpretuoti kaip 
teilorizmo „beprotybės“ ekspansiją į tuos „baltųjų apykaklių“ bei profesionalų sluoksnius, 
kurie ilgai buvo atskirti nuo gamyklos darbininkų ar pelno siekiančios įmonės pareigūnų 
(Doray, 1988). Galima sakyti, jog „vertinimo“ metodų, kurie anksčiau buvo taikomi tik 
privačiame sektoriuje, taikymas patvirtina teoriją, jog kapitalistinėje visuomenėje vyksta 
teiloristinis deprofesionalizacijos procesas (žr. Braverman, 1974), prasidėjęs Viktorijos lai- 
kų gamyklose ir dabar sparčiai plintantis į „„postindustrines“ viešąsias institucijas, kur jis 
griauna profesinę autonomiją ir biurokratinį racionalumą. 


+ Menedžeristinių reformų vertinimas 


Žinant, kokią didelę reikšmę naujasis menedžerizmas teikia rezultatyvumo vertinimui, nusivyli- 

mą kelia tai, kad dauguma EBPO šalių neskelbia formalių arba sisteminių savo viešojo sekto- 

riaus valdymo reformų apžvalgų ar vertinimų. Jungtinės Valstijos skelbiasi, kad daugumos refor- 

mų eiga yra reguliariai stebima ir išvados viešai skelbiamos, tačiau iš tikrųjų dėmesys skiriamas 

ne tiek valdymo tobulėjimui, kiek programų rezultatų vertinimui; net programų vertinimas ir nau- 

dos/kaštų analizės naudojimas politikos formavimo procese yra veikiau išimtis, o ne taisyklė ... 
(OECD, 1993a:16) 


Įvairiose šalyse taikomi skirtingi valdymo reformų vertinimo kriterijai, tačiau daugumoje EBPO 
šalių pripažįstamos bendros tokio vertinimo problemos: 

Lengvai kvantifikuojamų duomenų stygius: 

e sunkumai matuojant viešųjų paslaugų produktyvumo ir efektyvumo pažangą; 

e sunkumai renkant informaciją apie tikslų ir rezultatų atotrūkio mastą ir jo priežastis; 
e sunkumai nustatant tikslias užduotis ir įvertinant rezultatą; 

e dideli vertinimo kaštai. 


Tiesioginio poveikio nustatymo problema: 

e sunkumai nustatant veiksnius, turėjusius įtakos rezultatui; 

e politinė vertinimo aplinka; 

e paliestų grupių prioritetų bei lūkesčių skirtingumas; 

e vertinimo orientavimasis į eksperimentinius projektus, o ne į plačias reformas. 


Ar rezultatyvumo vertinimas praktiškai veiksmingas? 


Atsiranda vis daugiau duomenų, liudijančių, jog rezultatyvumo vertinimas toli gražu nepasiekia 
to, ką žadėjo jo šalininkai. Autoritetingoje rezultatyvumo metodikų studijoje (British Psychologi- 
cal Society, 1994) argumentuojama, jog atlygio pagal rezultatą ir darbuotojų atestavimo sistemos 
nebūtinai skatina novatoriškumą ir kūrybiškumą. Pasak autorių, jos gali padaryti daugiau žalos, 
negu duoti naudos, veikiau slopinti, o ne skatinti kūrybiškumą. Kitaip sakant, gali būti, kad vie- 
šojo sektoriaus reformos vyksta visiškai klaidinga kryptimi. Atrodo, jog tuo metu, kai pradedama 
kelti rimtų abejonių dėl VPT/ŽIV metodų veiksmingumo didinant individų ir korporacijų darbo 
efektyvumą privačiame sektoriuje, politikai visame pasaulyje siekia reformuoti viešojo sektoriaus 
sandarą taip, kad ji būtų panašesnė į „motyvacinius“ (sic) verslo pasaulio principus. 

Darbų, skirtų rezultatyvumo vertinimo metodų analizei, apžvalgą pateikia Roberts (1994). 4 


4.5.4 Alternatyvios vertinimo koncepcijos 


Vertinimo analizė, vertinimo metodai, kaip ir daugelis kitų viešosios politikos idėjų, re- 
miasi pozityvistinės metodologijos prielaidomis. Svarbiausia vertinimo metodikų prielai- 
da — tai įsitikinimas, jog įmanoma nustatyti objektyvius rezultatyvumo rodiklius. Po to 
šiais rodikliais naudojamasi planavimo, priežiūros, kontrolės, atsiskaitymo ir „vertinimo“ 
procesuose. Tuo pačiu metu, kai politinį procesą vis labiau veikia vadybinio vertinimo ir 
kvantifikavimo idėjos, pamatiniai vertinimo principai tampa politikos analitikų kritikos 
objektu. Kurie į vertinimo problematiką įsitraukė aštuntąjį dešimtmetį (kaip šios knygos 
autoriui), tiems jos raida per pastaruosius du dešimtmečius atrodo gana chaotiška: 


Vertinimo sritis išgyvena tapatumo krizę. Nuo savo atsiradimo septintąjį dešimtmetį, kai vertinimo 
tyrimuose viešpatavo vieninga metodologija. o vertinimo tyrinėtojai tikėjo neišsemiamu jos poten- 
cialu, ji patyrė tikrą metamorfozę. Vieną bendrą orientaciją pakeitė įvairios alternatyvios vertinimo 
koncepcijos. 0 į publikacijas ėmė skverbtis neramios abejonės dėl jos ateities. 

(Palumbo and Nachimas, 1983:1) 

Šios abejonės dėl vyraujančios (pozityvistinės, scientistinės, kvantitatyvinės) para- 
digmos nuolat stiprėjo, tad šiuo metu sritis nedaug primena tą, kurią piešė septintojo 
ir aštuntojo dešimtmečio vadovėliai. Ji tapo fragmentiškesnė ir jautresnė politiniams ir 
vertybiniams problemos aspektams. Daugelis tos paradigmos kritikų programų ar pro- 
blemų analizę suvokia kaip iš esmės politinį, nuo vertybių priklausomą procesą, o ne 
kaip mokslinės tiesos ar objektyvaus atsakymo paieškos pastangą. Atskirus šios kriti- 
nės nuostatos aspektus jau aptarėme anksčiau (2.7.3, 3.3.8, 3.10.4, 3.10.5), tad šį skir- 
snį patartina skaityti lygiagrečiai su tuose skirsniuose pateikta medžiaga (ypač apie Pa- 
risą, Reynoldsą et a/.). Nagrinėdami koncepcijas, kurios laikosi radikaliai skirtingo po- 
žiūrio į tai, kuo gali ir turi būti vertinimas ir politikos analizė demokratinėje visuome- 
nėje, šiame skirsnyje norime pratęsti kritinių teorijų analizę. Pasvarstysime tris kon- 
cepcijas, kurios iliustruoja temas bei metodologijas, būdingas tam, ką galima pavadin- 
ti „postpozityvistiniu“ vertinimu: 

+ multiplistinė koncepcija (Cook, 1985); 

+ konstrukcinės koncepcijos (Miller. 1984; Bobrow and Dryzek, 1987); 

+ natūralistinės koncepcijos (Lincoln and Guba, 1985; Guba and Lincoln, 1987; Lin- 

coln, 1990). 


Multiplistinė koncepcija 

Cookas reiškia tipišką nusivylimą vertinimo, kaip racionalios analizės, metodais. Jo įsiti- 
kinimu, kadangi negali būti jokio „teisingo“ politinių alternatyvų vertininio, turime nau- 
dotis įvairiomis analizės priemonėmis, priklausančiomis skirtingoms teorijoms bei meto- 
dologijoms. Kadangi realybė yra įvairialypė, analizės būdai, kurie naudojami „realiam“ 
politikos pasauliui vertinti, turi remtis labai įvairiais modeliais. Savotiškos „trianguliaci- 
jos“ būdu atsirenkame tuos, kurie atrodo naudingiausi arba įtikinamiausi. Aiškinamieji 
modeliai nėra „įrodomi“; jie gretinami ir supriešinami siekiant išsiaiškinti, kuris yra „pra- 
našesnis“, arba naudingesnis. Pasak Cooko, socialiniai mokslai „nesiekia garantuoti savo 
teisingumo ar naudingumo, jie veikiau siekia kurti įtaigias vyksmo išoriniame pasaulyje 
interpretacijas“ (Cook, 1985:45). Vertinimas šia prasme reiškia argumentų bei hipotezių 
tikrinimą, o ne „tiesos“ ar „teisingo atsakymo“ paiešką. Kadangi nėra būdų teisingumui 
įrodyti, ir vertinimo, ir politinis procesas apskritai turi pripažinti pliuralistinius, tarpdis- 
ciplininius ir atvirus idėjų mainus: tegul žydi tūkstantis gėlių! 


Konstrukcinės koncepcijos 

Ši modelių pliuralizmo tema taip pat plėtojama „konstrukcinėse“ Trudi Millerio, Bobro- 
wo ir Dryzeko koncepcijose. Savo ištakomis jos siekia Simono (1969) idėją apie tai, kad 
„konstruktas“ yra ir tikrovės aiškinimo, ir jos keitimo priemonė. Atitinkamai „konstravi- 
mo mokslas“ yra tokia tyrimų sritis, kur konstravimo darinys kartu yra ir tyrimo objek- 
tas. „Konstrukcinės“ koncepcijos remiasi prielaida, jog politika, kaip tikslinga, tam tikrų 
vertybių siekianti veikla, turi panašumų su inžinieriaus arba architekto veikla. Žmogiš- 
kosios būtybės „konstruoja“ tą „tikrovę“, kuri supa politinį procesą; todėl idėja, jog, turi- 
me būti „objektyvūs“ tokios tikrovės atžvilgiu, klaidingai nusako „vertinimo“ pagrindą, 

nes turime reikalų su nuolat kintančia realybe, kurią formuoja žmogiškųjų būtybių kuria- 
mos ir tikrovei primetamos prasmės. „Konstrukcinės“ teorijos atmeta analizės neutralu- 
mo idėją ir įsitikinimą, jog, politikos problemos gali būti tiriamos pozityvistiniu būdu. Tad 
jeigu „stebėjimas“ moksline, vertybiškai neutralia prasme negalimas, turime pripažinti, 
jog politika ir politikos analizė liečia vertybes ir tai, kaip jos gali būti išaiškinamos ir 
realizuojamos. Millerio straipsnis apie viešojo sektoriaus paslaugų tobulinimą (1984), pa- 
rašytas remiantis šiomis idėjomis, metė radikalų iššūkį „rezultatyvumo“ teorijoms. Mille- 
rio požiūriu, viešojo sektoriaus funkcionavimo tobulinimo pastangos turi atskleisti verty- 
bes, kuriomis jos vadovaujasi. Jo įsitikinimu, atmesdami tariamai „objektyvius“ ir „ver- 
tybiškai neutralius“ rezultatyvumo rodiklius, tikslus turime konstruoti taip, kad galėtume 
artikuliuoti (o ne kamufliuoti) skirtingas vertybes, kurios gali būti realizuotos skirtingo- 
mis aplinkybėmis. Kitaip sakant, turime aiškiai apibrėžti vertybes, kurių siekiame, o ne 
dangstyti savo tikslus pseudomoksliniu žmogiškosios elgsenos analizės ir jos prognoza- 
vimo žargonu. Atmesdamas pamatines „rezultatyvumo rodiklių“ prielaidas Milleris teikia 
sveikintiną kritinę atsvarą dviejų pastarųjų dešimtmečių viešosios politikos raidos tenden- 
cijoms: jo tekstą būtina perskaityti. 

Labiau išplėtotą bendrą „konstrukcinio“ modelio interpretaciją teikia Bobrowas ir Dry- 
zekas (1987). Ją dėsto ir Dryzekas (1987, 1989, 1990, 1993). Pradėkime nuo bendros 
Dryzeko pozicijos formuluotės: 


negalima jokia rimta politikos analizė, pati neįsitraukusi į politinį procesą ... neutralumo idėja tėra 
mitas. Analitikai negali išlikti nešališki pamatinių politinės struktūros klausimų atžvilgiu. Jie turi užimti 
autoritarinės technokratijos arba liberaliosios demokratijos poziciją. Laikausi pozicijos, jog politikos 
analizė turi vadovautis politinės komunikacijos atvirumo — diskursyvinės demokratijos — principais. 
(Dryzek, 1993:229) 


„Konstrukcinė“ pozicija pabrėžia vertybiškai angažuotą, įvairialypį, skirtingų vizijų for- 
muojamą politikos ir politikos analizės kontekstą. Politikos konstruktas, „kaip bet kuris 
kitas konstruktas, nusako geidžiamų rezultatų siekį, kuris realizuojamas laiko ir vietos 
atžvilgiu specifine veikla. Ši veikla vyksta aplinkybėmis, kurios gali būti veikiamos žmo- 
giškųjų būtybių valios“ (Bobrow and Dryzek, 1987:19). Tačiau kitaip nei konstruktorius 
inžinierius arba architektas, politikos analitikas ir politikos formuotojas atsiduria nepaly- 
ginamai sudėtingesniame ir sunkiau valdomame skirtingų vertybių ir interesų pasaulyje. 
Bobrowas ir Dryzekas (1987:200-211) siūlo savąją politikos analizės schemą, arba pro- 
cedūrą. Svarbu pažymėti, jog ją pateikia ne kaip mechaninę linijinę stadijų seką, bet kaip 
„rekursyvinį procesą, kur vėlesnės stadijos gali ne tik tęsti ankstesnes stadijas, bet ir jas 
grąžinti“ (p. 211): 


1 Atkreipk dėmesį į vertybes 
Išsiaiškink vertybes, kuriomis vadovaujamasi: jų sudėtingumo laipsnį, įvairovę, pri- 
oritetus ir t.t. 

2 Susivok kontekste 
Kitaip sakant, pažink aplinką, kurioje vyksta politinis procesas, ir politinį procesą, 
kuriame bus vykdoma tam tikra politika: 
+ kompleksiškumas; 
+ netikrumas; 
+ grįžtamojo ryšio potencialas; 
+ kontrolė; 
+ stabilumas; 
+ auditorija (kas palaikys politiką ir kas jai priešinsis). 


3 Pasirink tinkamas analizės priemones 
Kokiomis koncepcijomis galima pasinaudoti analizuojant problemą/politiką/pro- 
gramą? 


4 Taikyk tas priemones 
Problemos ir tikslų interpretacija pagal skirtingas analizės schemas: 
+ reikiamos informacijos kaupimas; 
+ politikos alternatyvų konstravimas; 
+ politikos alternatyvų lyginimas ir vertinimas. 


Koks gali būti geriausias (blogiausias) alternatyvos rezultatas siekiamo tikslo atžvilgiu? Kiek jis ti- 
kėtinas? Koks šių spėjimų galimos paklaidos dydis? Ar alternatyva garantuoja patikimą ryšį? Ar al- 
ternatyva pakankamai tvirta (t.y. ar ji gali atlaikyti pakankamai plačią ateities sąlygų kaitą), ar ji vei- 
kiau trapi (lengvai išmušama iš vėžių, jei ateities sąlygos susiklostytų nenumatytu būdu)? Galiau- 
siai, kiek apibrėžti ar migloti kitų alternatyvų pažadai? (p. 209) 


Šios procedūros tikslas nėra „vertinimas“ vadovėline prasme, veikiau siekiama išsi- 
aiškinti skirtingus problemų traktavimo būdus, kuriuos implikuoja skirtingomis vertybė- 
mis bei metodologijomis grindžiamos koncepcijos. Dėmesys telkiamas į argumentus ir į 
„diskusijų kokybės“ gerinimą. Idealiu atveju šis pažiūrų konfliktas turi vesti į sutarimą ir 
sintezę, kuria galėtų remtis sprendimų priėmimas. Skirtingos koncepcijos yra diskusijos 
ir kritinio dialogo įrankiai, 0 ne priemonės, teikiančios „atsakymus“, „faktus“, „naudos 
ir sąnaudų“ suvestines. 


Natūralistinės koncepcijos 

Šia kritinio dialogo idėja remiasi ir radikaliausias vertinimo modelis, kurį siūlo Guba ir 
Lincolnas (1987). Iš trijų šiame skirsnyje svarstomų koncepcijų šis modelis yra glaudžiau- 
siai susijęs su „vertinimu“, kaip atskira politinio ciklo stadija. Cooko, Bobrowo ir Dryze- 
ko idėjos iš tikrųjų liečia politinį procesą kaip visumą ir socialinių mokslų bei politikos 
analizės vaidmenį šiame procese, o Lincolnas ir Guba savo argumentus kelia daugiausia 
vertinimo stadijos tyrimų kontekste. Jų nuomone, vertinimas nugyveno keturias „kartas“: 

+ Techninis: po Pirmojo pasaulinio karo, atsiradus intelekto bei gabumų testams, ver- 
tinimas buvo suvokiamas kaip techninis tam tikrų matavimų uždavinys. Vertinto- 
jas buvo suvokiamas kaip „technikas“. 

+  Aprašomasis: penktąjį dešimtmetį iškilo antroji karta, kurią domino politikos tiks- 
lų „struktūra, jos silpnosios ir stipriosios vietos“. Vertintojas buvo suvokiamas kaip 
technikas ir „aprašinėtojas“. 

+ Sprendiminis: septintąjį ir aštuntąjį dešimtmetį vertinimas tapo „mokslu“, objekty- 
vius tyrimus bei standartus naudojančiu programų efektyvumui nustatyti. Vertinto- 
jas čia tapo teisėju. 

+ Šiuo metu esame ketvirtosios — „jautriosios“ — vertinimo „kartos“ atsiradimo liudy- 
tojai: 


šiuose modeliuose dėmesio centre atsiduria ne tikslai, sprendimai, padariniai ir panašūs organizavi- 
mo veiksniai. o suinteresuotų grupių, t.y. grupių. kurios vienaip ar kitaip yra susijusios su vertini- 
mu, ambicijos. rūpesčiai ir problemos. 

(Guba and Lincoln, 1987:208). 


Šiai „kartai“ jie priskiria „nušviečiamąjį“ (Parlett and Hamilton, 1972), „utilizacinį“ 
(Patton, 1978, 1987) ir „rungtyninį“ vertinimą, taip pat savo pačių „natūralistinį“ vertini- 
mą. Visus juos vienija vertybinio pliuralizmo pripažinimas ir idėja, jog vertinimas yra vei- 
kiau derybų atmaina, o ne objektyvios „tiesos“ paieška. „Ketvirtosios kartos“ vertinimas 
suinteresuotų pusių “konstruktus“ laiko pagrindiniu tyrimų objektu ir vadovaujasi prie- 
laida, jog, bet kurio vertinimo atveju bus akivaizdi konstruktų įvairovė. Tad čia iš esmės 
turime reikalų su politiniu procesu, kur pažinimas yra derėjimosi rezultatas. Iš čia išplau- 
kia, jog vertinimas turi būti grindžiamas visų grupių, suinteresuotų tam tikra programa, 
bendradarbiavimu; paslaugos teikėjams (finansuotojams, įgyvendintojams), paslaugos ga- 
vėjams (adresatų grupėms), taip pat į šalį nustumtoms „aukoms“ turi būti suteikiama ga- 
limybė pareikšti savo balsą visose vertinimo fazėse, pradedant tyrimo sąlygų, tikslų ir pro- 
cedūrų apibrėžimu ir baigiant duomenų rinkimu, analize ir interpretacija. Vertinimas šia 
prasme yra mokymosi/mokymo procesas; vertintojas jame yra tarpininkas. Tai turi būti 
atviras pliuralistinis procesas, kuriame „realijos“ yra veikiau konstruojamos, o ne atran- 
damos. Vertinimo tikslas — visoms suinteresuotoms šalims suteikti dalyvavimo dialekti- 
nėje diskusijoje galimybę tikintis, kad galiausiai ji atves į konsensusą arba sintezę. 

Autoriai pripažįsta, kad gali iškilti problemų „ketvirtosios kartos“ modelius diegiant 
realiame pasaulyje (Guba and Lincoln, 1987:255-257). Juos būtų nelengva inkorporuoti 
į esamus „teisėtus“ modelius. Jų ginamas natūralistinis (kokybinis, derybinis) vertinimas 
pripažįsta, kad socialinis tyrimas priklauso nuo galios santykių, 0 juos nėra lengva pa- 
keisti. Be to, proceso aptvirumas ir demokratinis jo pobūdis kelia laiko ir kaštų proble- 
mą: „ketvirtosios kartos vertinimas baigiasi tada, kai baigiasi laikas ir pinigai, o ne tada, 
kai būna išsakyti visi svarbūs klausimai“ (Guba and Lincoln, 1987:277). Visa tai perša 
mintį, jog ketvirtosios kartos vertinimo modeliai iš tikrųjų teikia liberaliosios demokra- 
tijos kritiką ir implikuoja, jog naujos socialinio tyrimo formos gali tapti naujo tipo poli- 
tikos pagrindu. Rita Mae Kelly taikliai pastebėjo: 

Politika ir politikos tyrimas — tai tarpusavyje susiję dalykai. Jeigu atmetame pozityvistines socialinio 
mokslo taikymo politikai prielaidas ir jas pakeičiame postpozityvistiniu multiplizmu arba natūralis- 
tine analize, tai ar kartu nesuponuojame ir naujo tipo politikos? ... šio naujojo tyrimo logika man 
atrodo suderinama su visuomene, kur individai vadovaujasi bendrais subalansuotais interesais, bet 
ne su visuomene, kur tie interesai atskiri, priešiški ir konkuruojantys a /a Thomas Hobbes ... Šiuo 
metu mūsų metodologiniai politikos tyrimo principai pralenkia mūsų ontologinį politikos ir žmogiš- 
kosios prigimties supratimą. Vienas iš šios anomalijos padarinių yra tai, kad jeigu ši prasmių poli- 
tika nėra pripažįstama mūsų vertinimuose ir tyrimuose, elitams atsiveria vyravimo galimybė. Nieko 
nelaimi nei tiesa, nei demokratija. 

(Kelly, 1987:294) 


4.6 POLITIKOS KAITA IR TĘSTINUMAS 


4.6.1 Po įvertinimo 


Kalbant stadijų modelio terminais įvertinimas politiniam procesui teikia „grįžtamojo ry- 
šio“ informaciją, kuri skatina politikos ir programų kaitą. Tačiau net nepradėjus gilintis į 
šį modelį nesunku suvokti, jog jis šiek tiek naivus. Kaip pabrėžia Charlesas Lindblomas, 
politinis procesas paprasčiausiai nėra šio tipo racionali mašina. Politikos pokyčiai retai 
gali būti paaiškinti kaip racionalaus „vertinimo“ ar tyrimų rezultatų padariniai. Kaip pa- 
stebi Carol Weiss, žinios apie politikos problemas neteikia atsakymų, tiesiogiai keičian- 
čių politiką; geriausiu atveju jos teikia: 


tam tikrą duomenų, empirinių apibendrinimų bei idėjų aibę, kuri daro įtaką politikos tormuotojų mąs- 
tysenai jiems svarstant atitinkamas problemas. Jos daro poveikį tam. kaip jie konceptualizuoja pro- 
blemas, su kuriomis susiduria ... Dažnai jos jiems padeda ex post susivokti savo pačių veiksmuose 
„„. kartais jos priverčia juos suvokti savo grandiozinių planų nesuderinamumą su menku jų finansa- 
vimu. O kartais šios žinios juos priverčia atsisakyti net bendriausių strategijų ... 

(Weiss, cituojama pagal Lindblom, 1990:270) 


Vertinimas, kaip racionalaus tyrimo atmaina, gali turėti įtakos tam, kaip apibrėžia- 
mos debatų sąlygos, proceso dalyviai juo gali manipuliuoti mėgindami jį priskirti savo 
interesams. Tačiau nėra įtikinamų duomenų, liudijančių, kad vertinimas yra politikos kai- 
tos variklis. Turimi duomenys apie šį racionalų „ekonomizavimo“ procesą (Bardach, 
1976) nepatvirtina idėjos, jog baigtis yra vertinimo procedūrų bei metodų, kaip juos dėsto 
Rossi ir Freemanas (1993), rezultatas. Kaip jie patys pripažįsta, racionalios analizės po- 
veikis politikos sprendimams yra gana ribotas: „Vertinimas tėra atskiras komponentas 
platesniame politiniame interesų derinimo ir sprendimų priėmimo procese. Vertintojas pa- 
našus į ekspertą liudytoją, teikiantį geriausią informaciją, kurią įmanoma gauti esamo- 
mis sąlygomis; šis jo vaidmuo nėra teisėjo ar prisiekusiųjų vaidmuo“ (Rossi and Free- 
man, 1993:454). 

Taigi galima būtų argumentuoti, jog kritikai, pabrėžiantys „stadijinės“ politikos ciklo 
koncepcijos nerealistiškumą, yra visiškai teisūs. Politinio proceso kaita yra nepalygina- 
mai sudėtingesnis reiškinys, nei jį vaizduoja „juodosios dėžės“ arba „stadijiniai“ mode- 
liai. Šiame skirsnyje daugiausiai dėmesio skirsime dviems kaitos analizės aspektams: 

+ Kaita „politikos erdvėje“: kaip vyksta politikos tikslų, vertybių, įsitikinimų, priori- 

tetų kaita? 

+  Kaita „organizacinėje erdvėje“: kaip vertybių, įsitikinimų, tikslų ir t.t. kaita sąvei- 

kauja su organizaciniu, arba instituciniu, politikos kontekstu? 


Aiškindamiesi šiuos politikos kaitos aspektus naudosimės trimis modeliais: 
+ politikos ciklo modeliai (4.6.2); 

+ organizaciniai modeliai (4.6.3); 

+ politikos kaita ir politinis mokymasis. 


4.6.2 Politikos ciklo modeliai 
+ Pagrindiniai tekstai 


Gera pradžia — pradėti nuo galo: nuo Bardacho (1976) - apie politikos baigmes ir Kaufmano 
(1976) - apie valstybinių organizacijų nemirtingumą, po to perskaityti May and Wildavsky (eds) 
(1978) apie politikos ciklą. Šiame rinkinyje yra svarbus Leono (1978) straipsnis apie baigmes. 

Vėliau rekomenduotini: Brewer (1978); de Leon (1983); Brewer and de Leon (1983); Peters 
(1986); Hogwood and Peters (1983); de Leon (1987); Hogwood and Peters (1985); Hogwood 
and Gunn (1984); Hogwood (1992). 4 


Politikos ciklo modeliuose baigiamosios politinio proceso stadijos ilgą laiką buvo še- 
šėlyje: po „vertinimo“ sekė grįžtamojo ryšio ir adaptacijos, arba baigmės, stadijos. Ta- 
čiau aštuntojo dešimtmečio pabaigoje daugiau dėmesio imta skirti procesui, vykstančiam 
po įvertinimo stadijos. Dėmesį patraukė baigmės klausimas: ar po vertinimo seka baig- 
mė; ar programos bei organizacijos miršta? Dvi šiems klausimams skirtos studijos iškėlė 
abejonių dėl mirties po gyvenimo galimybės. Kaufmanas (1976), nagrinėdamas valstybi- 
nes organizacijas, padarė išvadą, jog jos pasižymi visomis nemirtingumo savybėmis. Bar- 
dachas (1976), nagrinėdamas programų baigmes, panašiai atrado, jog programos numari- 
nimas nėra toks lengvas ar dažnas aktas, kaip vaizduoja politikos ciklo modeliai. Vėliau 
Leonas (1978) taip pat argumentavo, jog, reikia nuodugnesnės organizacinės ir politinės 
baigmės teorijos. Šias idėjas nagrinėsime toliau. Devintąjį dešimtmetį “stadijinį* modelį 
išplėtojo ir patobulino Brianas Hogwoodas ir Guy Petersas (1983); jie pateikė išsamesnį 
baigiamosios stadijos vaizdą. Šiame skirsnyje analizuodami politikos kaitą daugiausia rem- 
simės jų modeliu. 

Jie pradeda nuo tezės, jog kaita yra neatskiriamas politinio proceso bruožas. Nors tai 
gali būti politikos vertinimo padarinys, kur kas dažniau ją lemia politikos aplinkos poky- 

čiai, politinio ir biurokratinio mokymosi procesai arba idėjų ir organizacinių struktūrų raida 
(Peters, 1986:142). Be to, pramoninėse demokratijose kaita paprastai priklauso nuo anks- 
čiau vykdytos politikos. Kaip pažymima EBPO apžvalgoje, „„Globėjiškos valstybės bran- 
dos amžiuje beveik visas administravimas skiriamas programoms, priimtoms ankstesnių 
vyriausybių, įgyvendinti. Viešoji politika tampa spūsties vieta, kur sudėtingos, sutampan- 
čios ir dažnai net konkuruojančios programos adresuojamos tolydžio vis specifiškesnėms 
klientų kategorijoms“ (OECD, 1987:26). Vadinasi, politikos pokyčiai vyksta jau užimto- 
je politikos erdvėje ir todėl, kaip pastebi Wildavsky, politika dažnai yra savo pačios prie- 
žastis, o ne atsakas į naują „problemą“ (Wildavsky, 1979:70). (Tam tikra prasme tai pri- 
mena Popperio ir Kuhno idėją (žr. 1.6, 1.8) apie tai, kad problemos iškyla teorijos/para- 
digmos ribose, o ne už tų ribų.) Tad „nauja“ politika dažniausiai kyla iš jau vykdomos 
politikos arba susipina su vykdomomis programomis. Politikos kaitą gali lemti ir anks- 
tesnių programų nesėkmės, pabloginusios situaciją. Politikos kaitos manevro laisvę taip 
pat riboja ekonominio augimo bei viešųjų finansų galimybės. 

Hogwoodas ir Petersas siūlo skirti šiuos kaitos tipus: 

+ Politikos novacija: kai valdžia susiduria su „nauja“ problema arba sritimi. Perpil- 
dytoje šiuolaikinės politikos erdvėje „naujoji“ politika arba programa paprastai for- 
muojama esamos politikos kontekste. 

+ Politikos perimamumas: nekeičiant pamatinių nuostatų ir nenutraukiant ryšio su esa- 
ma politika esamos programos keičiamos kitokiomis. 

+ Politikos tęstinumas: programos koreguojamos taip, kad esama politika išsilaikytų 
„ant bėgių“. 

+ Politikos baigmė: atvirkščioji novacijos pusė. Baigmės atveju tam tikra politika arba 
programa „uždaroma“, jos viešas finansavimas nutraukiamas. Ji miršta, tampa eks- 


politika. 
4.20 diagrama. Hogwoodo ir Peterso politikos kaitos modelis 
Perimamumas Novacija Tęstinumas Baigmė 
Esamų politikos Naujos 
programų programos Programų Programų 
keitimas plėtros tipai siaurinimo tipai 
e Linijinis + Programos platėjimas e Išoriškai sukeltas 
e Konsolidavimas e Klientūros didėjimas nuosmukis 
e Skaidymas e Indeksavimas e Vidinis gedimas 
e Nelinijinis e Išoriškai sukelta e Klientūros mažėjimas 


ekspansija e Programos dalių 
eliminavimas 


+ Programos eliminavimas 

Novacija ir baigmė (naujas gyvenimas ir mirtis) yra priešinguose kontinuumo galuo- 
se. Naujos politikos pradėjimas ir politikos baigmė yra reti įvykiai. Labiau tikėtina, kad 
politikos kaita vyks politikos perimamumo kontekste ir srityse tarp novacijos bei tęstinu- 
mo, tęstinumo ir baigmės (4.20 diagrama). 

Pažvelkime į šiuos kaitos tipus įdėmiau. Politikos perimamumo charakteristikas nusa- 
ko „tai, kokiu mastu politikos agentus, politinį procesą ir politikos rezultatus formuoja 
jau vykdoma politika“ (Hogwood and Peters, 1983:131). Anot jų, yra keturi perimamu- 
mo tipai: 

+ Linijinis: tiesioginis vienos programos/politikos/organizacijos pakeitimas kita. 

+ Konsolidavimas: kelių programų/politikų/organizacijų sujungimas į vieningą vi- 

sumą. 

+ Skaidymas: programos/politikos/organizacijos išskaidymas į atskiras dalis. 

+  Nelinijinis: kitų perimamumo tipų derinys. 


Perimamumas ir novacija numato sąmoningas (tikslingas) keitimo pastangas. Tačiau 
perimamumo atveju politikos formuotojai siekia išlaikyti tam tikrą politikos tikslų bei prie- 
monių tęstinumą ir tam imasi programinių arba organizacinių novacijų. Tad logikos po- 
žiūriu politikos perimamumo tipas gali suartėti su novaciniu. Novacija reiškia, jog 


valdžia įžengia į veiklos sritį. kurioje anksčiau nesireiškė. Tokia kaita iš esmės yra tikslinga, nes 
valdžia paprastai neįsitraukia į naujas veiklos sritis atsitiktinai. Kadangi sritis nauja, joje nėra jau 
veikiančios organizacijos, įstatymo ar viešųjų lėšų. Visa tai turi būti sukuriama nuo nulio. 
(Hogwood, 1992:16) 


Tačiau šiuo grynuoju (idealiai tipiniu) pavidalu novacija yra retas reiškinys. Kaip pa- 
brėžėme antrojoje dalyje, ,,naujoms“ problemoms, kad patektų į politinę darbotvarkę, iš- 
kyla rimtų sunkumų mobilizuojant pakankamą paramą. „Naujos“ problemos paprastai for- 
muluojamos esamos politikos ir egzistuojančių institucijų kontekste. Žinoma, „naujoji“ 
politika faktiškai gali būti senosios politikos „prisikėlimas“. Kita vertus, politikos formuo- 
tojai, siekdami jos pripažinimo, savo novaciją gali dangstyti senos politikos drabužiais 
(ir vice versa). Iš novacijos labiau tikėtina sulaukti naujų politikos instrumentų „mišinių“. 
Petersas (1986:7-10) skiria keletą tokių instrumentų tipų: 

+ įstatymai; 

+ paslaugos; 

+ pinigai; 

+ mokesčiai; 

+ ekonominiai instrumentai; 

+ įtikinėjimas. 


Novacija politikoje gali prasidėti nuo „įtikinėjimo“ (pavyzdžiui, nuo švietėjiškos kam- 
panijos apie rūkymo žalą), paskui pajudėti prie didesnių mokesčių reikalavimų, dides- 
nio sveikatos švietimo paslaugų finansavimo ir prie įstatymų, draudžiančių rūkyti tam 

tikrose vietose. Tad novacija gali būti traktuojama kaip kaitos procesas, priklausantis tam 
pačiam kontinuumui, kuriam priklauso ir politikos tęstinumas (Hogwood, 1992:21-23). 
Jau egzistuojančios programos apimtys gali būti plečiamos (kaip rūpybos paslaugų plėt- 
ros atveju). Programa gali būti plečiama: plečiamas klientų ratas arba ji plėtojama taip, 
kad apimtų ilgesnius laiko tarpus arba didesnes geografines teritorijas. Tam tikros poli- 
tikos plėtra taip pat gali vykti kaip esamos programos paslaugų kokybės gerinimas. Pro- 
grama gali būti palaikoma automatinio indeksavimo priemonėmis arba plečiama dėl iš- 
oriškai sukeliamų poreikių (pavyzdžiui, dėl demografinių veiksnių kaitos). 


+» Novacija 


Būtina pabrėžti, jog tapus valdovu nėra sunkiau įvykdomo, rizikingesnio ir pavojingesnio da- 
lyko už mėginimą įvesti naują tvarką. 
(Machiavelli, Valdovas) 


Kuris negydo naujais vaistais, turi laukti naujų ligų, nes laikas yra didysis išradėjas. 
(Bacon, Essays, „Of Innovation“) 9 


Kitas tam tikros politikos palaikymo matmuo - jos santykis su baigme, t.y. kai ją mė- 
ginama išlaikyti jos apimčių siaurinimo ir finansavimo mažinimo kontekste (Hogwood, 
1992:23-—25). Programos ritimąsi žemyn gali spartinti išorinis smukimas, pavyzdžiui, mo- 
kyklinio amžiaus vaikų skaičiaus mažėjimas; ją gali žlugdyti vidinis gedimas — jos per- 
sonalo nutekėjimas, duobėti keliai, nekokybiška statyba; ji gali būti siaurinama dėl to, 
kad kitos programos nuo jos atitraukia dalį klientų; gali būti „„nukerpamos“ atskiros pro- 
gramos dalys. Dėl to programa galiausiai gali būti eliminuojama (baigmė) ir net prade- 
dama nauja visiškai priešinga politika (apsisukimas). 


Baigtas gyvenimo ciklas: baigmė 

Problemos gimsta, auga, sensta ir miršta. Nors tam tikros programos, arba politikos, gi- 
mimo datą nesunku nustatyti, sunkiau nustatyti jos mirties momentą. Senos programos, 
kaip seni kareiviai, atrodo, niekada nežūsta, ir reikia labai jautrių prietaisų, kad galėtu- 
me nustatyti jų galutinę baigtį. 


“ Eugene Bardach, „Policy termination as a political process“, 1976 


Susidomėjimą baigiamąja politinio ciklo stadija išreiškė keletas straipsnių, 1976 metais pasiro- 
džiusių žurnale Policy Sciences. Šiame straipnyje Bardachas (redaktorius) baigiamąją ciklo stadi- 
ją nagrinėja politinio proceso kontekste ir parodo, kaip suinteresuotos pusės, apeliuodamos į tei- 
singumo reikalavimus, priešinasi mėginimams eliminuoti programas arba biurus. Jis išskiria dvi 

baigmės proceso rūšis: nukirsdinimą ir ilgą marinimą. Tuos, kurie inicijuoja baigmės procesą, jis 


skirsto į tris tipus: opozicionierius, kurie tam tikrą politiką laiko bloga politika; šykštuolius, ku- 


riems rūpi efektyvus išteklių naudojimas; reformatorius, kurie siekia eliminuoti programą x, kad 


būtų priimta programa y. 


Kodėl taip retai imamasi baigmės procedūrų? Bardachas nurodo keturias priežastis: 


Politinės programos kuriamos ilgiems laiko tarpsniams. Į jas jau būna investuotos didžiu- 
lės lėšos. 

Baigmė yra žiaurių konfliktų arena. Pasipriešinimo baigmei koalicijos yra galingi padarai, 
tad politikams gali pritrūkti drąsos su jais susigrumti. 

Kas nori prisipažinti klydęs? 

Baigmės kaštai gali būti suvokiami kaip žala kitoms programoms. 

Baigmė nėra politiškai motyvuota. Politikoje atlyginama už novaciją. 


Kada geriausia imtis baigmės procedūrų? Bardachas, apibendrindamas tyrimus šiuo klausi- 


mu, teigia, jog baigmės procedūras lengvina šios sąlygos: 


Naujos vyriausybės/administracijos atėjimas į valdžią. 

Programos ideologinės matricos delegitimizavimas. Pavyzdžiu gali būti tai, kaip viešoji 
nuomonė buvo nuteikta prieš institucijas, kurias Goffmanas įvardijo kaip „totalines“. 
Neramumai, silpninantys prisirišimą prie vykdomos politikos. 

Pačiose programose gali būti numatytas jų baigmės terminas. 

Smūgio švelninimas. Programos baigmė gali būti konstruojama taip, kad kuo mažiau nu- 
kentėtų paliestųjų grupių interesai. 0 


Baigmė turi keletą politinių ir organizacinių aspektų, kuriuos apibūdina Hogwoodas 
ir Gunnas (1984:242-245): 


Funkcinis: paslaugos nutraukimas. Tai yra atvejai, kai valstybė visiškai pasitrau- 
kia iš tam tikrų paslaugų — sveikatos apsaugos, transporto, energetikos teikimo sri- 
čių. Šis aspektas yra akivaizdžiausias privatizacijos atvejais, kai valstybė visiškai 
arba didžiąją dalį tam tikros paslaugos perleidžia privačiam sektoriui. 
Organizacinis: atvejai, kai politikos formuotojai nusprendžia panaikinti tam tikrą 
organizaciją. Tačiau kaip pastebėjo Kaufmanas (1976), organizacijos turi nemir- 
tingumo bruožų, tad labiau tikėtina, kad jos veikiau adaptuosis, susijungs arba skils, 
negu visiškai išnyks. 

Politinis: tokia baigmės atmaina, kai politikos formuotojai atmeta esamąją strate- 
giją ir priima naują arba naują problemų apibrėžimą. 

Programinis: kiekviena politika numato specifines savo tikslų įgyvendinimo prie- 
mones, arba instrumentus; tačiau specifinė priemonė, arba programa, gali būti eli- 
minuota remiantis bendresniais politikos novacijos ar tęstinumo sumetimais. 


Tobula politikos/programos baigmė, kaip ir tobulas jos įgyvendimas, yra sunkiai rea- 
lizuojamas dalykas. Hogwoodas ir Gunnas (1984:247-248) nurodo devynis veiksnius, ku- 
rie apsunkina baigmės procesą: 

intelektinis priešinimasis; 
politinės motyvacijos stoka; 
institucijų tvarumas; 
dinaminis konservatizmas; 
baigmei priešiškos koalicijos; 
teisinės kliūtys; 

įdėtos lėšos; 

neigiami padariniai; 
vilkinimas, neklusnumas. 


Šiuos veiksnius galima interpretuoti naudojant keletą mūsų jau aptartų modelių: 


Psichologiniai modeliai: pavyzdžiui, „grupinio mąstymo“ koncepcijos (3.7.2) mus 
ragintų pripažinti, jog politika gyvena nekvestionuojamų prielaidų pasaulyje. Va- 
dovaujantis šiais modeliais galima būtų argumentuoti, jog programos baigmės pro- 
cesas yra toks sunkus todėl, kad bet kokia politikos programa tampa „žinduku“, 
sukuria „iliuzinį pasaulį“, politikos formuotoją ginantį nuo realaus pasaulio pavo- 
jų. Programos panaikinimo grėsmė gali būti suvokiama kaip grėsmė individų arba 
kolektyvų tapatybei (Morgan, 1986:220-223). Programa gali žlugti, tačiau infor- 
macija apie jos žlugimą gali būti ignoruojama, kaip parodo kognityvinio disonan- 
so teorija (3.7.2). Žlugimas net gali skatinti didesnį pasiryžimą ją ginti — panašiai 
pranašystės neišsipildymas gali tik sustiprinti sektos tikėjimą! 

Galios modeliai: vadovaujantis šiais modeliais būtų argumentuojama, jog išvardy- 
tieji veiksniai yra organizacinių galių pasiskirstymo valstybėje ir visuomenėje pa- 
darinys. Sprendimas nutraukti tam tikrą politiką ar uždaryti specifinę programą ne- 
išvengiamai susiduria su interesais visų tų, kuriems naudinga išlaikyti status guo. 
Jeigu novacija reikalauja aukų, o nulinės sumos pasaulyje tai yra daugiau nei ti- 
kėtina, tai politiniai konfliktai valdžioje ir už jos ribų yra neišvengiamas liberalios 
demokratinės visuomenės bruožas. Skirtingose visuomenėse tokie konfliktai pasi- 
reikš skirtingomis formomis, ir priklausomai nuo to, kokiu galios modeliu vado- 
vaujamasi, jie gali būti įvairiai interpretuojami. 


Baigmės priežastys: vertinimas ar ideologija? 

Kaip teigia Cameronas (1978) ir De Leonas (1978, 1982, 1983, 1987), empiriniai tyri- 
mai rodo, kad programų baigmės epizodai yra palyginti reti ir kad ten, kur jie pasireiš- 
kia, juos nulemia veikiau ideologija ir „reformatoriai“, o ne racionalus „ekonomizuojan- 
tis“ vertinimas. Jų nuomone, vertybės, įsitikinimai ir ideologija atlieka lemiamą vaidme- 
nį priimant baigmės sprendimus. De Leonas (1987:181) taip apibendrina šį požiūrį: 


programos baigmė laikytina politinio. o ne analitinio sprendimo rezultatu; kitaip sakant, ji išrėiš- 


kia vertybinį sprendimą. kurį „taikymosi prie tikrovės“ sumetimai paprastai veikia menkai ... bū- 


tent ideologija, išreikštu arba neišreikštu pavidalu, yra lemiamoji motyvacinė jėga. slypinti už baig- 


mės procesų ... 

Todėl baigmės (dalinės ar visiškos) proceso paprastai sulaukia tik atskiros progra- 
mos, o ne strateginė jų visuma ar „nemirtingos“ organizacijos: politiškai atskiros pro- 
gramos yra lengviau „pašaunami“ taikiniai (De Leon, 1978; Behn, 1978). Tačiau duo- 
menys, net labai ideologizuotos politinės kaitos atvejais, rodo, kad baigmė, net dalinė, 
yra veikiau retorika, o ne realybė pagrindinėse politikos srityse. Pavyzdžiu gali būti That- 
cher vyriausybės realūs socialinio draudimo reformos rezultatai, lyginami su tos refor- 
mos retoriniais šūkiais. Kaip teigia Bradshawas (1992:98), struktūros buvo pakeistos, ta- 
čiau „galiausiai ... iš esmės niekas nepasikeitė“. Geriausiu atveju jos vyriausybė „pasi- 
krapštė“ to, ką Hogwoodas ir Petersas laikytų politikos tęstinumu ir perimamumu, pa- 
kraščiuose. Programos (arba tam tikros politikos) baigmė nėra tai, kas gali būti griežtai 
apibrėžiama kaip objektyvi realybė. Kaip parodo Bradshawas, Thatcher vykdyta sociali- 
nės politikos reforma gali būti interpretuojama labai įvairiai, priklausomai nuo įsitikini- 
mų, vertybių ir ideologijų. Vieniems jos politika atrodo kaip senosios „globėjiškos vals- 
tybės“ politikos tąsa, kitiems — kaip tos politikos numarinimas. 

Kaitos ir tęstinumo sąvokas apibrėžia vertybiniai rėmai. Tad šia prasme, nors baigia- 
majai politinio ciklo stadijai analizuoti politikos ciklų teorija teikia gana įtikinamą sąvo- 
kinę struktūrą, jos siūlomos novacijos, perimamumo, tęstinumo ir baigmės kategorijos ver- 
tybiškai toli gražu nėra neutralios. Kategorizacijos priklauso nuo to, kokiomis vertybė- 
mis vadovaujamės. „Naujosios“ (sic) dešinės atstovui radikalus politikos pasikeitimas 
arba programų apkarpymas gali atrodyti kaip neesminis pasikeitimas — kaip Žingsnis po- 
litikos perimamumo procese; kitas jį gali interpretuoti kaip mirtiną smūgį socialinei, re- 
gioninei ar sveikatos apsaugos politikai. Kalbant apie sveikatos paslaugų reformas, gali- 
ma laikytis pozicijos, jog jų pokyčiai komercializavimo linkme sugriovė sveikatos apsau- 
gos politikos „pamatinius įsitikinimus“ (politikos baigmė), tačiau, kita vertus, galima 
argumentuoti, jog jie reiškė politikos adaptavimąsi prie XX a. pabaigos keliamų reikala- 
vimų (politikos perimamumas). Kokia mūsų pozicija, priklauso, kaip visada, nuo to, ko- 
kioje kėdėje sėdime, arba kokią vietą užimame eilėje prie gydytojo kabineto! 


+ Ramesh Mishra, The Welfare State in Capitalist Society, 1990 


Mishra argumentuoja, jog priešingai daugelio komentatorių įsitikinimui, per pastarąjį dešimtmetį 
globėjiška valstybė nebuvo išardyta. Nepaisant vyriausybių retorikos praktiškai jos nenorėjo arba 
negalėjo žengti toliau dalinio programų apkarpymo ir įvykdyti radikalesnių pakeitimų. Atlikęs 
kai kurių Europos šalių, JAV, Kanados ir Australijos analizę, jis padarė išvadą, jog vyraujanti stra- 
tegija buvo „išlaidų mažinimas“ šalyse su neokonservatyviąja ideologija ir „remontas“ — šalyse su 
labiau korporatyvistine politikos formavimo tradicija. JAV ir Britanijos atveju, kur ideologinis re- 
formų užtaisas buvo stipriausias, rūpybos politikos reforma buvo labai ribota; ji pasireiškė išlai- 
dų ir programų mažinimu, bet ne esmine politikos tikslų ar pagrindinių organizacijų revizija. Ši 
išvada, kurią patvirtina ir kitos „globėjiškos valstybės“ studijos, pabrėžia rūpybos politikos tęsti- 
numą, nepaisant baigmės retorikos, kuri dažnai lydėjo jos kaitą. Vis dėlto Mishra siūlo į šią glo- 
bėjiškos valstybės „eroziją“, vykstančią dalinių baigmių bei išlaidų mažinimo pavidalu, pažvelgti 
iš ilgalaikės perspektyvos. Tada atsiveria inkrementinės baigmės galimybė, t.y. baigmės procesas 

gali įvykti per ilgesnį laiko tarpą, nei jį gali suvokti analizė, apsiribojanti palyginti trumpais pe- 
riodais (laipsniškas numarinimas). 

Literatūra apie globėjišką valstybę yra svarbi baigmės proceso analizei, nes ji iliustruoja ide- 
ologijos poveikį (jį pabrėžia De Leonas) ir parodo, jog net ideologiškai/retoriškai ryžtingos val- 
džios pajėgumas radikaliai nutraukti tam tikrą politiką yra gana ribotas. Atrodo, pasitvirtina De 
Leono ir kitų tezė, jog baigmės sulaukia tik tos programos, kurių uždarymas yra įmanomas po- 
litiškai, nes susiduria tik su palyginti silpnu paliestų (neįtakingų) grupių pasipriešinimu. Progra- 
mos, kurios yra naudingos labiau pasiturintiems ir balsingesniems viduriniųjų sluoksnių žmonėms, 
nors jų nutraukimas būtų labiau „ekonomiškai prasmingas“, nėra liečiamos, nes tai grėstų pra- 
rasti rinkėjų paramą (Mishra, 1990:42). 6 


+ Apie baigmę naujokams: keletas patarimų 


Suvokiant, jog baigmės procesas yra gana sudėtingas, ką galėtume patarti potencialiems „termi- 
natoriams“? Šiuo požiūriu geriausias tekstas yra Behn (1978), kur pateikiama net 12 patarimų. 
Hogwoodas ir Gunnas, remdamiesi De Leonu, Behnu ir kitais, siūlo penkias strategijas. Šioje Ii- 
teratūroje pabrėžiama, jog „terminatoriui“ pirmiausia derėtų atsižvelgti į politinius, o ne į tech- 
ninius ar ekonominius savo tikslo aspektus. Radikali kritinė analizė praktiškai neturi šansų tapti 
politine strategija, programa ar organizacija. Taigi „terminatorius“, norintis įgyvendinti savo tiks- 
lus, kuo turėtų vadovautis? | 

e Geriausias jo draugas turi būti Machiavellis. Jis gali patarti, kada naudoti peilį, kirvį arba 
nuodus, prieš ką juos naudoti, kokiu momentu ir kiek turi būti smurto. Nekelk kojos iš 
namų be Machiavellio. 

e Machiavellis žinojo, jog geriausias baigmės laikas - pirmąkart atėjus į valdžią arba šalyje 
vykstant krizei. Jeigu iki rinkimų dar toli ir jokios krizės nenusimato, geras terminatorius 
mėgins sukelti krizę. 

+ Perinterpretuok problemas. Darbotvarkės formavimo modeliai parodo, kaip svarbu apibrėžti 
diskurso sąvokas ir debatų sąlygas. Baigmės procesuose ši priemonė yra galingas ginklas. 
Pavykus įrodyti, jog problemos, kurioms spręsti buvo sukurta tam tikra programa/organi- 
zacija, „jau neegzistuoja“, arba egzistuoja kitokiu pavidalu nei praeityje, gali būti pakirs- 
tas pačios programos/organizacijos teisėto egzistavimo pagrindas. 

e Ar tai daryti greitai, ar lėtai? Machiavellis ir čia daug ko gali pamokyti jaunąjį valdovą. 
Abi strategijos turi ir pranašumų, ir trūkumų. Veikdamas lėtai gali formuoti pritarimą ir 
sutarimą. Tačiau tai labai ilgas baigmės kelias, ir juo žengdamas ilgainiui gali nuklysti 
nuo tikslo. Pasak Machiavellio, kad jį pasiektum, turi vengti didelio kraujo praliejimo: 
veik ekonomiškai ir greitai. Tačiau Machiavellis gyveno ne pliuralistinėje demokratijoje. 
Efektyvus būdas gali būti „lėtas numarinimas“, nes leidžia pamažu užveržti kilpą. Tačiau 
juo naudodamasis žinai, jog politikoje ne viskas priklauso tik nuo tavęs. 

+ Dirbdamas su kirviu būk malonus ir rūpestingas. Baigmė žmonėms atneša skausmo ir vargo. 
Parodyk, jog suvoki šias problemas ir turėk planą, kaip jas minimizuoti. Tam, žinoma, 
prireiks laiko ir pinigų. 

+» Decentralizuok baigmės procesą taip, kad organizacijos būtų suinteresuotos mažinti savo 
pačių išlaidas, paskui atlygink tiems, kurie tas išlaidas sumažino daugiausia. Palik jiems 
dalį sutaupytų pinigų. 

+ Sudarydamas programas nustatyk jų baigmės laiką, t. y. nustatyk programos/organizacijos 
gyvenimo trukmės laiką („saulėlydžio“ įstatymai). 

+ Diskredituok opoziciją. Čia Machiavellis vėl gali būti geras talkininkas. Griebk ne kamuolį, 
bet žaidėją. Jeigu, pavyzdžiui, susiklosto baigmei priešiška koalicija, griauk jų poziciją 
tvirtindamas, jog jie vadovaujasi siaurais asmeniniais arba profesiniais interesais, o nepai- 
so „VIEŠOJO INTERESO“. 

e Skaidyk ir naikink — mėgstamas romėnų ir Machiavellio principas. Išnaudok organizaci- 
nius bei institucinius nesutarimus, kurie supa tam tikrą politiką ar programą. Sukiršintos 
interesų grupės kovodamos dėl išteklių puls viena kitą ir atliks tavo darbą. 

+ Pulk silpniausius. Baigmės atakoms mažiausiai atsparios yra tos programos, kurios nėra 
masiškai palaikomos arba kurios skiriamos silpniausiems visuomenės sluoksniams. Siek- 
damas sumažinti išlaidas nesivelk į grumtynes su organizuota viduriniųjų klasių opozi- 
cija — pulk neturtingųjų, neįgaliųjų, benamių programas. Čia gali iškilti etinių proble- 
mų, tačiau, kaip pasakytų Machiavellis, politikoje reikia laikytis atokiai nuo moralės. 6 


4.6.3 Organizaciniai modeliai 


Kaita, kaip tai pripažįstama politinio ciklo modeliuose, turi organizacinį aspektą. Politi- 
kos pasikeitimas gali būti organizacinės kaitos padarinys arba organizacinė kaita gali reikšti 
politikos pasikeitimą. Mėgindami aiškinti organizacijų kaitą pirmiausia turime atsižvelgti 
į faktą, jog čia gali būti naudojamasi labai įvairiais organizacijų kaitos modeliais (meta- 
foromis). Viešosios politikos analitikas, nagrinėdamas organizacinę kaitą, susiduria, pa- 
sak Golembiewskio (1990:127), su „painia ir prieštaringa“ viešojo sektoriaus organizavi- 
mo ir elgsenos analizės sritimi. Iškėlus „paprastą“ klausimą: „Kokios jėgos lemia kaitą 
viešojo sektoriaus organizacijose?“, iškyla ištisa aibė konkuruojančių siūlymų, kaip ieš- 
koti atsakymo į šį klausimą. 

Vėberiškuoju požiūriu, biurokratinės organizacijos triumfas yra neišvengiamas moder- 
niojo pramoninio kapitalizmo plėtros padarinys. Pagal šį modelį organizacinę kaitą lemia 
konkurencija tarp firmų, konkurencija tarp valstybių, valstybinės kontrolės plėtra, taip pat 
reikalavimai lygių teisių. Organizacinės kaitos pobūdis čia gali būti aiškinamas kaip racio- 
nalaus efektyvumo siekio, būdingo pramoninėms visuomenėms, padarinys. Kintant kapita- 
lizmui kinta ir organizacijų racionalumo modusai. Šis modelis, atrodo, paaiškina „viešo- 
sios administracijos“ paradigmos saulėlydį ir „vadybinės“ paradigmos saulėtekį. Weberio 
nuomone, šis racionalizavimo procesas veda į išpūstos biurokratinės valstybės ir didelių 
rinkos organizacijų kapitalizmą. Tad Žmonijai lemta kalėti „geležiniame biurokratijos nar- 
ve“, kol „bus sudeginta paskutinė akmens anglies tona“ (Weber, 1930:181-182). 

Svarstant organizacinės kaitos ir pramoninės visuomenės sąveiką kyla klausimas, ko- 
kį poveikį organizacinei kaitai gali padaryti „postindustrinės“ visuomenės atsiradimas. Kas 

įvyks, kai bus sudeginta paskutinė akmens anglies tona arba kai bus atleistas paskutinis 
šachtininkas? Organizacinės kaitos analizė, grindžiama šia postindustrinės visuomenės idė- 
ja, kelia tezę, jog „postmoderniame“ pasaulyje organizacijos bus (jau yra) kur kas įvai- 
resnės. Antai Stewartas Cleggas (1990) argumentuoja, jog svarbiausias „postfordistinio“ 
kapitalizmo bruožas yra tai, kad organizacijų reagavimo į naujas sąlygas būdai darosi vis 
įvairesni. Jo nuomone, joks atskiras modelis negali deramai paaiškinti pokyčių, kurie vyks- 
ta šiuolaikinėse, arba „postmoderniose“, organizacijose. Kapitalizmas kuria ne unifikuo- 
tas organizacines formas, kaip tai prognozavo kai kurie autoriai (Chandler, 1962); šiuo- 
laikinė kapitalistinių organizacijų realybė veikiau liudija didžiulę įvairovę būdų, kaip 
skirtingos kultūros konstruoja ir reprodukuoja savo organizacijas. Pasak Cleggo, „post- 
modernioji“ organizacija evoliucionuoja kryptimi, kurią nusako „biurokratijos“ ir hierar- 
chijos vaidmens silpnėjimas, rinkos elementų ir „įgaliojimo“ mechanizmų reikšmės didė- 
jimas, didesnis lankstumas ir vidinių sąveikų gausa (Clegg, 1990:203). Pasak Hoggetto 
(1987), gamybos būdo pokyčiai atveria naują „postfordistinį“ pasaulį, kuriame masinę ga- 
mybą, centralizuotą organizaciją ir standartizuotus produktus vis labiau keičia „tinklinės“ 
ir decentralizuotos organizacinės struktūros. Jo įsitikinimu, spaudžiant šioms „postfordis- 
tinėms“ jėgoms kinta organizacinis vietos valdžios pobūdis: organizacijos darosi mažes- 
nės; mažiau hierarchinės, „plokštesnės“; labiau decentralizuotos; daugiafunkcinės; grin- 
džiamos „komandos“ darbu; lankstesnės; imlesnės informacijai; jautresnės piliečiui kaip 
„klientui“. 

Tačiau kaip pabrėžia šių „postmodernistinių“ argumentų kritikai, idėja, kad šiuolaiki- 
nė visuomenė yra „post“ visuomenė, tėra subjektyvios nuomonės dalykas. Kalbėdamas 
apie naująją viešojo sektoriaus vadybą (NVSV) Christopheris Hoodas pažymi: 


Skeptikams gali kilti abejonių dėl to, ar egzistuoja būtinasis ryšys tarp pokyčių valstybiniame sekto- 
riuje ir platesniojo pasaulio technologijų kaitos ... jeigu „„postfordizmas“ paaiškina NVSV, tai jis tu- 
ri paaiškinti, kodėl NVSV paplito šalyse, kurios faktiškai niekada nebuvo „fordistinės“ — ypač Nau- 
jojoje Zelandijoje. kur NVSV paplito bene labiausiai. 

(Hood, 1990:207) 


Kita vertus, Sayeris (1989) abejoja, ar šiuolaikinė pramonė gali būti apibūdinama kaip 
„postfordistinė“ ir ginčija, ar šis terminas padeda suprasti vykstančią kaitą. Atmesdami 
teoriją, kad pokyčius valstybės organizacijoje lemia technologijos jėgos, „reguliacionis- 
tai“ argumentuoja, jog „postfordizmo“ plėtrą viešajame sektoriuje lemia politikų pastan- 
gos dorotis su ekonomine krize reguliuojant valstybę taip, kad būtų garantuotas kapita- 
lizmo išlikimas. (Šio ginčo apžvalgą pateikia Cochrane, 1993a:81-93.) 

Esu linkęs pritarti Harvey (1992) tezei, kad postindustrializmo (fordizmo, moderniz- 
mo) idėjos nepateikia adekvataus organizacinių pokyčių paaiškinimo. Nagrinėdami orga- 
nizacinių viešojo sektoriaus reformų ištakas aiškiai matome, jog jos kyla iš industrialis- 
tinių (fordistinių, modernistinių) idėjų, ypač tų, kuriomis grindžiami VPT ir VKV meto- 
dai. Tai nereiškia, jog organizacinė kaita neįtraukia arba „necituoja“ postindustrializmo 
elementų, tokių kaip „plokštesnė“ organizacijų struktūra ar „decentralizacija“. Tačiau tai 


514 VIEŠOJI POLITIKA 


vyksta (kaip ir „makdonaldizacijos“ atveju) vyraujančios paradigmos — teilorizmo — kon- 
tekste (plg. Ritzer, 1993). 


Kaita ir situatyvumas 

Situatyvumo teoretikai argumentuotų, jog tas faktas, kad McDonalds neatitinka „idealio- 
jo“ postfordistinio (modernistinio, pramoninio) organizacijos tipo, patvirtina, jog svarbiau- 
sias dalykas aiškinant organizacinę kaitą yra tai, kaip organizacijos kinta siekdamos pri- 
sitaikyti prie skirtingų aplinkos bei technologijos reikalavimų. Koncepcijos, kurios savo 
dėmesį telkia į technologijos daromą poveikį organizacijoms (Woodward, 1965; Perrow, 
1965), pabrėžia, jog tokio „prisitaikymo“ būdai gali būti labai skirtingi. Nepaisant deter- 
ministinės nuostatos situatyvistinės koncepcijos atstovai nemano, jog ilgainiui susiklos- 
tys koks nors bendras postfordistinis (ar dar kitoks) viešojo sektoriaus organizacijų tipas. 
Tokią pat poziciją užima ir tos situatyvistinės koncepcijos, kurios pabrėžia organizacijos 
prisitaikymo prie platesnės jos aplinkos svarbą (Burns and Stalker, 1961; Lawrence and 
Lorsch, 1967; žr. 4.21 diagramą). 


4.21 diagrama. Kaita ir situatyvumas 


Situacinės 

aplinkybės 

Technologija (Woodward/Perrow) determinuoja Struktūra 
Aplinka (Burns and Stalker; E 

Lawrence and Lorsch) 


determinuoja 
Rezultatyvumo lygis* 


* struktūros prisitaikymo prie situacinių 
aplinkybių išvestinė 


Jeigu kalbame apie viešąjį sektorių, tai šios teorijos, aiškinančios, kaip firmos ir ver- 
slovės prisitaiko prie savo aplinkos arba yra veikiamos technologijos kaitos, šiek tiek klai- 
dina. Jose neatsižvelgiama į galios veiksnį — esminį veiksnį analizuojant organizacijas, 
kurios, kitaip nei privačios firmos, neturi savo organizacinės formos pasirinkimo laisvės. 
Pagrindinis kaitos šaltinis viešojo sektoriaus organizacijoje yra politinių sprendimų pri- 
ėmėjai, turintys galią ir teisę daryti arba mėginti daryti pakeitimus. Šiuo atveju realistiš- 
kesnį viešojo sektoriaus organizacinės kaitos paaiškinimą teikia dvi kitos — strateginio 
pasirinkimo ir populiacijų ekologijos — teorijos. 

Strateginis pasirinkimas ir kaita. Pagal strateginio pasirinkimo teoriją, kurią gina 
Johnas Childas, organizacijos nėra tokios bejėgės būtybės, kaip jas vaizduoja situatyvis- 
tinės koncepcijos. Svarbiausias elementas, į kurį jose neatsižvelgiama, yra tai, kaip val- 

džioje esantys suvokia savo aplinką ir priima strateginius sprendimus, kokiais rezultaty- 
vumo kriterijais reikėtų vadovautis ir kokia organizacine struktūra naudotis mėginant ge- 
riausiai prisiderinti prie jų suvokiamos aplinkos. Jo nuomone, kaita organizacijoje 


yra iš esmės politinis procesas, kur apribojimus ir galimybes lemia galia, kuria disponuoja tam tik- 
romis ideologinėmis vertybėmis besivadovaujatys sprendimų priėmėjai. 
(Child, 1972:2) 


Šis modelis, pagal kurį galia ir ideologija atlieka pagrindinį vaidmenį susivokiant ap- 
linkoje ir pasirenkant organizacinę struktūrą, tinka analizuoti viešajam sektoriui, kur spren- 
dimų priėmėjai — vyriausiųjų biurokratų ir politikų „vyraujanti koalicija“ — formuoja (Dun- 
leavy prasme) organizacijos struktūrą ir tikslus pagal savąjį aplinkos įsivaizdavimą (4.22 
diagrama). 


4.22 diagrama. Strateginis pasirinkimas ir kaita 


Vyraujančios koalicijos Organizacijos Organizacijos keitimas 
aplinkos suvokimas; įtvirtinimas pagal vyraujančios 


rezultatyvumo kriterijai; koalicijos idėjas/interesus 
vertybės/ideologija 


Kartu su aplinkos įvaizdžio konstravimo galia sprendimų priėmėjai disponuoja ir ap- 
linkos, kurioje jie veikia, pasirinkimo galia. (Verslininkai pasirenka savo rinkas; profeso- 
riai pasirenka kursus, kuriuos dėstys; profesinės sąjungos pasirenka kriterijus, pagal ku- 
riuos priimami nariai.) Sprendimų priėmėjai, manipuliuodami aplinka, didelėse organiza- 
cijose (tokiose kaip valdžia) „disponuoja pakankama galia keisti savo veiklos sąlygas“ 
(Child, 1972:40). 


+ Aplinka: „išorinė“ ar „vidinė“ organizacijos atžvilgiu? 
4 "A 


Pasak Hallo, „aplinką“ sudaro šios sąlygos (1977:304-312): 
e technologinės; 
e teisinės; 
e politinės; 
«e ekonominės; 
e demografinės; 
+ ekologinės (fizinės ir organizacinės); 
e kultūrinės. 


Tačiau kur yra šios sąlygos? Situatyvumo teorija postuluoja, jog aplinkos sąlygos yra iš esmės „iš- 
orinės“ organizacijos atžvilgiu. Organizacinės kaitos tikslas - geriau „prisiderinti“ prie šių sąlygų. 

Strateginio pasirinkimo modelis, priešingai, mėgina parodyti, jog aplinka yra sprendimų pri- 
ėmėjų konstravimo ir manipuliavimo objektas. Ši idėja mums primena Morgano (1986:235-245) 
argumentą. Organizacijos vadovaujasi savo pačių įvaizdžiu, kurį jos projektuoja į „aplinką“. Ga- 
lima sakyti, jog, būdamos „autoreferentinės“, jos formuoja savo aplinkos įvaizdį taip, kad šis ati- 
tiktų tikslus, vertybes, įsitikinimus bei ideologijas, pagal kurias vyksta sprendimų priėmimas (4.23 
diagrama). 

Šiuo atveju aiškinant organizacinę kaitą būtina atsižvelgti į vyraujančios sprendimų priėmėjų 
koalicijos galią konstruoti „realaus pasaulio“ vaizdą. Tad jeigu „realus pasaulis“ laikomas tam 
tikrų sąlygų (technologinių, teisinių, ekonominių ir t.t.) aibe, kurią apibrėžia „vyraujanti koalici- 
ja“, kaita laikytina mėginimu organizaciją priderinti prie šio tariamai „realaus pasaulio“. 9 


4.23 diagrama. Organizacija ir aplinka 


Aplinka 


Organizacija keičiasi — 
„prisiderina“ prie 
aplinkos 


Aplinka kaip projekcija 
arba kaip veidrodis 


Organizacijos tikslai, 
ideologija, savivoka ... 


Aplinkos įvaizdis formuojamas 
taip, kad atitiktų „autoreferentinę“ 
organizacijos kaitą 

Ekologinė perspektyva. Populiacijų ekologijos modelis remiasi tos rūšies determi- 
nizmu, kurį atmeta Childas, bet vis dėlto teikia sąvokinių priemonių, leidžiančių atsižvelgti 
į svarbius viešojo sektoriaus organizacijų kaitos veiksnius. Populiacijų ekologija atmeta 
idėją, kad organizacijos yra pajėgios prisitaikyti prie aplinkos, idėją, Kuria remiasi situa- 
tyvinis modelis. Ekologinis modelis pabrėžia aplinkos galią determinuoti organizacinę kaitą 
(Aldrich, 1979: Freeman, 1982; Hannan and Freeman, 1977). Modelis remiasi idėja, jog 
evoliucija, vykstanti organizacijų pasaulyje, iš esmės nesiskiria nuo gamtos pasaulyje vyks- 
tančios evoliucijos: visur galioja džiunglių tvarka. Šiose džiunglėse išlieka labiausiai pri- 
sitaikę, vyksta natūrali atranka, organizacijos kovoja dėl būvio: prisitaiko prie aplinkos 
ir išlieka arba neprisitaiko ir miršta. Šioje kovoje dėl išlikimo pati aplinka skelbia laimė- 
tojus ir pralaimėjusiuosius, tad norėdamos išlikti organizacijos turi užsitikrinti reikiamus 
išteklius. Šis modelis padarė didelį poveikį viešojo sektoriaus organizacijų analizei, nau- 
dojančiai „priklausomybės nuo išteklių“ teoriją (Pfeifer and Salancik, 1978). Šias idėjas 
jau aptarėme anksčiau (4.3.6). Kaip ir strateginio pasirinkimo teorijos atveju, populiacijų 
ekologijos modelis gali būti naudojamas organizacinei kaitai galios santykių kontekste 
aiškinti (4.24 diagrama). 

Kiekvienas iš šių modelių teikia gana darnų šiuolaikinių organizacijų vaizdą. Tačiau 
viešosios politikos tyrinėtoją ne tiek domina organizacinės kaitos teorijos, kiek tas fak- 
tas, jog „naujos“ organizacinio racionalumo, efektyvumo ir kontrolės formos versle ir pra- 
monėje tarnauja kaip pokyčių viešajame sektoriuje modeliai. Kaip pažymi Morganas 
(1986), kai kurios svarbios teorijos, devintąjį ir dešimtąjį dešimtmetį padariusios įtakos 
viešojo sektoriaus reformoms daugelyje šalių, buvo suformuluotos už organizacijų teori- 
jos disciplinių ribų, nors buvo gana artimos situatyvinėms koncepcijoms. Todėl kaita, tiek 


4.24 diagrama. Populiacijų ekologijos modelis 


Organizacijų * silpnos, stiprios; 
populiacijos senos, jaunos; 


„T“ k didelės, mažos ... 


Nauja, labiau prisitaikiusi Kova 


organizacijų populiacija dėl išteklių 


| | 


Adaptacija Geriausiai prisitaikiusių 
Modifikacija + prie aplinkos atranka 


t naujos rūšies 


atsiradimas Labiausiai 


prisitaikiusių 
išlikimas 

teorijoje, tiek praktikoje, dažnai buvo imituojama. Teoriniu lygmeniu tai reiškė, jog „vie- 
šojo sektoriaus vadybą“ veikė idėjos, perimtos iš privataus sektoriaus vadybos (Metcal- 
fe, 1993), ir todėl kaip disciplina ji išliko gana eklektiška (Gunn, 1987). 

Valdymo praktikoje tai reiškia, jog kaita daugiausia priklausė nuo sėkmės kriterijų ver- 
slo pasaulyje. Institucionalistinės koncepcijos teikia įtikinamą paaiškinimą, kodėl ši sėk- 
mės imitacija tapo reikšmingų pokyčių viešojo sektoriaus organizacijose šaltiniu. Vėbe- 
riškoji viešojo sektoriaus pokyčių analizė juos galėtų interpretuoti kaip biurokratinio im- 
peratyvo, kuriam reikia koordinacijos ir kontrolės, apraišką. Meyeris ir Rowanas (1977) 
siūlo kitokią koncepciją, pagal kurią kaitą lemia organizacijų pastangos inkorporuoti sa- 
vo aplinkos (organizacijų tinklo) legitimacinius „mitus“ bei „ceremonijas“, kad užsitik- 
rintų išteklius, tad ir garantuotą savo išlikimą. 

Taigi naujojo viešojo sektoriaus vadybos metodus bei reformas galima traktuoti kaip 
mitus ir ceremonijas, kurias perėmusios organizacijos įgyja daugiau legitimacijos, stabi- 
lumo ir išteklių. Ilgainiui šie mitai ir ceremonijos institucijas verčia supanašėti, ir jos tampa 
izomorfiškomis savo aplinkos atžvilgiu. Kaita šia prasme gali būti laikoma ne tiek vėbe- 
riškojo racionalumo, kiek adaptacinės nuostatos padariniu: organizacijos atlieka ceremo- 
nijas, kurių iš jų tikimasi, ir laikosi mitų, kurie konstruoja ir legitimizuoja tai, kas laiko- 
ma „efektyvumu“. Konformizmas veda į sėkmę, o nukrypimas nuo vyraujančių mitų bei 
ceremonijų gresia nesėkme (4.25 diagrama). 


4.25 diagrama. Kaita ir mitų įgyvendinimas 


* Racionalizuotų Organizacijų prisitaikymas prie 
institucinių Mitų institucinių mitų 


rutuliojimas 


|| 


Organizacinis Legitimacija 
efektyvumas ir ištekliai ————2>* Įšlikimas 


* Pvz., rinkos mitai; rezultatyvumo rodiklių ceremonijos. 
Šaltinis: Pagal Meyer and Rowan (1977) 


Di Maggio ir Powellas (1983, 1991), aiškindami organizacinę kaitą, taip pat naudoja- 
si šia „institucinio izomorfizmo“ idėja. Pagal jų izomorfi1zmo modelį, organizacijos eg- 
zistuoja „laukuose“, kuriuos sudaro „tiekėjai, išteklių ir produktų vartotojai, reguliavimo 
agentūros ir kitos organizacijos, teikiančios panašias paslaugas arba produktus“ (Di Mag- 
gio and Powell, 1991:65). Laukai yra „struktūrizavimo“ proceso darinys, proceso, kuriam 
vykstant susiklosto tarporganizacinės vyravimo bei koalicinės struktūros; padidėja infor- 
macinis tam tikro lauko organizacijų krūvis; vyksta lauko dalyvių tarpusavio pažinimas. 

Susiklosčius organizacijų laukui ima veikti jėgos, kurios jas daro vis labiau panašias vie- 
na į kitą. Izomorfizmas — tai procesas, kuriam vykstant organizacijos supanašėja su kito- 
mis organizacijomis, esančiomis toje pačioje aplinkoje. Šį procesą gali lemti trys mecha- 
nizmai (Di Maggio and Powell, 1991:61-64). 

+  Prievartinis: formalus ir neformalus spaudimas, organizacijų naudojamas prieš ki- 
tas, nuo jų priklausomas organizacijas. Jam priklauso ir kultūriniai visuomenės, ku- 
rioje organizacija veikia, lūkesčiai. 

+  Mimetinis: netikrumo sąlygomis kaitą gali lemti pastangos kopijuoti arba imituoti 
kitas organizacijas, kurių veikla suvokiama kaip sėkminga. 

+  Normatyvinis: organizacijose veikiantys profesionalai gali jas pakeisti taip, kad jų 
struktūra taptų panaši į geidžiamą arba vyraujančią tam tikro lauko organizacijų struk- 
tūrą. 


Modelis siūlo dviejų lygmenų prognozes: 
+ Organizacinis lygmuo (Di Maggio and Powell, 1991:74—76) 


l. 


Kuo labiau viena organizacija priklauso nuo kitos, tuo panašesnė į tą organiza- 
ciją jos struktūra ir elgsena. 


„ Kuo labiau centralizuotas organizacijos A išteklių tiekimas, tuo labiau organi- 


zacija A izomorfiškai keisis tapdama panaši į organizaciją, nuo kurios išteklių 
ji priklauso. 


„ Kuo mažesnis tikrumo dėl priemonių ir tikslų santykis, tuo labiau organizacija 


imituos tas organizacijas, kurių veikla jai atrodo sėkminga. 


„ Kuo mažiau apibrėžti organizacijos tikslai, tuo labiau organizacija imituos tas 


organizacijas, kurių veikla jai atrodo sėkminga. 


„ Kuo daugiau reikšmės teikiama akademiniam išsilavinimui renkantis personalą, 


tuo labiau organizacija supanašės su kitomis jos lauko organizacijomis. 


„ Kuo aktyviau organizacijos vadyba dalyvauja verslo bei profesinėse asociacijo- 


se, tuo didesnė tikimybė, kad organizacija supanašės su kitomis jos lauko or- 
ganizacijomis. 


+ Lauko lygmuo (Di Maggio and Powell, 1991:76—77) 


l. 


Kuo labiau organizacijų laukas priklauso nuo vieno (arba kelių panašių) ištek- 
lių šaltinio (šaltinių), tuo aukštesnis iz0morfizmo lygis. 


„ Kuo daugiau tam tikro lauko organizacija sąveikauja su valstybinėmis agentū- 


romis, tuo didesnis 1z0morfizmas būdingas visam laukui kaip visumai. 


„ Kuo mažiau lauke regimų alternatyvių organizacinių modelių, tuo sparčiau ja- 


me vyksta izomorfizmo procesas. 


„Kuo didesnis lauko technologinis netikrumas ar tikslų neapibrėžtumas, tuo spar- 


tesnė izomorfinė kaita. 


„Kuo aukštesnis lauko profesionalizmo lygis, tuo platesnė instituciškai izomorfi- 


nė kaita. 


„ Kuo labiau laukas struktūrizuotas, tuo didesnis izomorfizmo laipsnis. 

Šio izomorfistinio modelio privalumas yra tas, kad jis teikia sąvokinę schemą, kuria 
naudodamiesi galime analizuoti vidinės ir išorinės kaitos sąveiką. Šios knygos proble- 
matikos požiūriu, modelis teikia įtaigų paaiškinimą, kaip įvyko svarbūs pokyčiai šiuo- 
laikinio viešojo sektoriaus struktūroje bei elgsenoje ir jo santykiuose su privačiu ir ne 
pelno sektoriumi. Ypač svarbios prognostinės tezės apie netikrumo ir neapibrėžtumo vaid- 
menį skatinant organizacijas imituoti sėkmingai veikiančius organizacinius darinius. Po- 
slinkiai daugelio šalių viešajame sektoriuje į „vadybiškai“ orientuotą sprendimų priėmi- 
mą, ypač tiekimą, patvirtina tezę, jog netikrumo ir neapibrėžtumo sąlygomis sėkmės mo- 
deliai turės didžiulės įtakos organizacinei kaitai. 

Devintojo dešimtmečio susižavėjimas verslo „sėkmės“ standartais yra vienas iš pavyz- 
džių, kaip viešasis sektorius didėjančio netikrumo sąlygomis griebėsi metodų, žadėjusių 
sėkmingą alternatyvą. Kitas izomorfistinio modelio aspektas, kuris, kaip atrodo, teikia įti- 
kinamą poslinkių viešajame sektoriuje interpretaciją, yra organizacinės priklausomybės, 
kaip svarbaus konvergencijos veiksnio, samprata. Trys izomorfizmo mechanizmai taip pat 
teikia parankią schemą viešosios politikos pokyčių dinamikai analizuoti. Daug kas buvo 
daroma prievartiniu būdu, t.y. valdžia siekė pakeisti biurokratijos ir profesionalų struktū- 
rą, kultūrą, tikslus bei misiją. Kartu su prievarta svarbų vaidmenį atliko imitacija: vieša- 
sis sektorius mėgino kopijuoti privataus sektoriaus praktiką. 

Svarbus buvo ir normatyvinis spaudimas. Profesionalai yra natūraliai suinteresuoti tuo, 
kad organizacijos būtų vienodos arba panašios, nes tai palengvina bendravimą ir leidžia 
pakelti profesionalumo standartus. Profesionalai formuoja organizacijas taip, kad univer- 
sitetai tampa panašūs vienas į kitą, o ligoninėse ir mokyklose įsigalioja tos pačios proce- 
dūros, klostosi vienodi karjeros siekio keliai, veikia panašios atlyginimo sistemos. Kon- 
kurencija tarp organizacijų, samdančių daug profesionalų, garantuoja, jog jos stengsis su- 
panašėti, kad pritrauktų personalą ir vartotojus/klientus. 

Modelis teikia ir sąvokinių priemonių, padedančių suprasti, kokių jėgų veikiamas for- 
muojasi viešojo ir privataus sektoriaus santykis su „savanoriškumo“ sektoriumi, pasta- 
rajam susidūrus su būtinybe „mokytis“ iš tų organizacijų, nuo kurių finansavimo jis pri- 
klauso (Butler and Wilson, 1990). Tad strateginio pasirinkimo ir priklausomybės nuo iš- 
teklių Koncepcijos nėra visiškai nebendramatės su institucionalistine Di Maggio ir Po- 
wello pozicija. Strateginio pasirinkimo teoretikas argumentuotų, jog būtent sprendimų 
priėmimo koalicijos yra pajėgios skatinti iz0morfizmą ir konstruoti aplinkos įvaizdį. Pri- 
klausomybės nuo išteklių teoretikas pridurtų, jog šis procesas vyksta aplinkoje, kur vei- 
kia galingos formuojančios ir determinuojančios jėgos ir Kur stiprios organizacijos vei- 
kia lygia greta su silpnomis, o šių priklausomybė nuo išteklių jas paprastai formuoja pagal 
vyraujančių organizacijų modelį. 


+“ Kaitos skatinimas ir valdymas 


Vadybines kaitos koncepcijas domina „praktinis“ klausimas, t.y. kaip gali būti įvykdomi poky- 
čiai ir įveikiamas pasipriešinimas (žr. Hogwood and Gunn, 1984:256-258). Šio klausimo sprendi- 

mo būdai, žinoma, priklauso nuo naudojamos vadybinės „metaforos“. Pastaraisiais metais va- 
dybinės koncepcijos užima vis reikšmingesnę padėtį diskusijose viešojo sektoriaus kaitos klau- 
simu. Kaitos problematikoje vis labiau įsivyrauja privataus sektoriaus vadybos diskursas (vady- 
binių kaitos koncepcijų apžvalgą pateikia Wilson, 1992). 

Kaip jau esame minėję, Peterso ir Watermano (1982) knyga laikoma vienu įtakingiausių teks- 
tų, lėmusių viešojo sektoriaus reformos sampratą. Skaitytojams, norintiems susipažinti su vady- 
binėmis kaitos aiškinimo ir kaitos įgyvendinimo koncepcijomis, galima rekomenduoti bet kurį 
standartinį tekstą, naudojamą dėstant vadybos kursą (žr. Huczynski and Buchanan, 1991:520- 
546). Juose vyrauja dvi idėjos: kultūra ir lyderiavimas. 

Vadybinės koncepcijos ypač pabrėžia viešojo sektoriaus „kultūros“ keitimo būtinybę, esą 
jame turi daugėti verslo elementų ir mažėti biurokratinių (vėberiškąja „idealių tipų“ prasme) 
(žr. Metcalfe and Richards 1987). Šio kultūrinio požiūrio genezę galima datuoti Peterso ir Wa- 
termano (1982) bei Dealo ir Kennedy (1982) darbais. Kultūrinės teorijos pabrėžia įsitikinimų, 
vertybių, nuostatų bei normų svarbą analizuojant organizacijų funkcionavimo būdus ir palieka 
nuošalėje aplinkos bei struktūros veiksnius. Tais laikais, kai viešasis sektorius buvo atsidūręs 
kritikos ugnyje, ypač pagal viešųjų sprendimų teoriją, kultūrinės koncepcijos buvo patrauklios 
tuo, kad žadėjo padėti sukurti naujas viešojo sektoriaus organizavimo/vadybos formas. Šių kon- 
cepcijų požiūriu, kaitos objektas yra ne tiek viešojo sektoriaus struktūros, kiek prielaidos ir nuo- 
statos (arba ceremonijos ir ritualai), kuriomis tos struktūros grindžiamos (Huczynski and Bu- 
chanan, 1991:466); iš čia išplaukia, jog kaita gali būti traktuojama kaip „mokymosi procesas“, 
kurio eigoje organizacijos adaptuojasi prie aplinkos (Schėn, 1971). 

Šioje kultūrinėje perspektyvoje galima svarstyti ir lyderių vaidmenį kaitos procesuose. Kaip 
pažymi Lane (1987:47), „lyderiavimo“ šūkiai, kurie viešajame sektoriuje išpopuliarėjo devintąjį 
dešimtmetį, iš esmės skiriasi nuo didesnės demokratijos, kaip kaitos būdo, reikalavimų, keltų 
aštuntąjį dešimtmetį. Vadybinės koncepcijos ypač pabrėžia lyderių vaidmenį inicijuojant kaitą. 
Besidomintiems šiuo klausimu verta paskaityti skirsnius apie lyderiavimą vadybos vadovėliuose 
(žr. taip pat Huczynski and Buchanan, 1991:477-519). Vadybinės paradigmos pabrėžiamas ly- 
deriavimo vaidmuo kelia klausimų dėl kaitos pobūdžio viešajame ir privačiame sektoriuje. Pa- 
vyzdžiui, anot Lane'o (1987:61), nors šiuolaikinėje mišrioje ekonomikoje demarkacijos linija 
tarp viešojo ir privataus sektoriaus yra gana problemiška, šie sektoriai vis dar smarkiai skiriasi 
savo tikslais ir aplinka. Lyderis privačiame sektoriuje vadovaujasi privačiais tikslais, o lyderis 
viešojo sektoriaus organizacijoje turi siekti platesnių „visuomeninių“ tikslų; be to, viešojo sek- 
toriaus aplinka yra stabilesnė už aplinką, kurioje veikia privataus verslo lyderis. Cleggas (1990), 
priešingai, argumentuoja, jog postmodernybės sąlygomis sparti kaita tiek privačiame, tiek vie- 
šajame sektoriuje yra įprastas gyvenimo faktas ne tik verslo lyderiui, bet ir viešojo sektoriaus 
organizacijos vadovui. O tokiomis sparčios kaitos ir netikrumo sąlygomis viešojo sektoriaus pa- 
stangos imituoti privataus sektoriaus kultūrą bei lyderiavimo principą, atrodo, patvirtina Di Mag- 
gio ir Powello (1983 ir 1991) izomorfistinio modelio prognozes. 

Kaufman (1991; žr. taip pat 3.7.7 ir 4.3.8) argumentuoja, jog siekdami sėkmingai įveikti 
kaitos problemas turime suvokti kaitos ir konflikto ryšį. Jos siūlomą modelį iliustruoja 4.26 
diagrama. 

4.26 diagrama. Kaita ir kontliktas 
Status guo 


Kai kas inici- 
juoja kaitą 


Konflikto sprendimas 


Kaitos procesas 


Naujas status guo 
Kai kas vėl 


inicijuoja kaitą (ontikas) 


Šaltinis: Pagal Kaufman (1991:130) 


Kaitos procesas, jos požiūriu, paliečia skirtingas grupes su skirtinga galia, atstovavimu, ištek- 
liais ir ryšiais. Kaitos pobūdį formuoja aplinka ir sprendimų priėmimo taisyklės (žr. 3.7.7). Gru- 
pės, siekdamos išspręsti konfliktą, imasi tiek vienašališkų (bylinėjimasis, pareiškimai spaudai, ape- 
liavimas į taisykles), tiek ir bendrų veiksmų (dialogas, derybos, tarpininkavimas). 


4.6.4 Politikos kaita ir politinis mokymasis 


Aptardami tai, kaip kaita analizuojama politinio ciklo koncepcijose (4.6.2), pastebėjome, 
jog kategorijos, kuriomis apibūdinami kaitos „tipai“, yra gana problemiškos. Pabrėžėme, 
jog baigmės, perimamumo, tęstinumo sąvokų prasmė gali skirtis priklausomai nuo skirtin- 
gų vertybių bei įsitikinimų sistemų. Ar toks „idealių tipų“ modelis mums padeda suprasti 
procesą, kuris iš esmės gali būti interpretuojamas kaip įsitikinimų kaita? Ar nederėtų ana- 
lizuoti įsitikinimų apie politikos kaitą, o ne kaitos tipus? Sabatiero ir Jenkins-Smitho (eds) 
(1993) koncepcija, kuria dažnai pasiremdavome, pabrėžia būtinybę atsižvelgti į įsitikini- 
mų dinamiką ir mokymosi procesą mėginant suprasti (ir numatyti) politikos kaitą: 


Politinis mokymasis — tai patirties nulemti palyginti tvarūs įsitikinimų bei elgsenos nuostatų poky- 
čiai, galintys paveikti individo arba kolektyvo įsitikinimų sistemos principus ... 
(Sabatier and Jenkins-Smith (eds), 1993:42) 


Jų koncepcijai (tiesą sakant, visoms „tinklinėms“ koncepcijoms) daug įtakos padarė 
Heclo, kuris argumentavo: 

Tikroji užduotis nėra proceso arba turinio išskaidymas, veikiau turime išsiaiškinti santykius, kurie 
[juos] sieja; negalime hipostazuoti kolektyvų taip, tarsi jie būtų sprendimų priėmėjai, o turime mė- 
ginti išsiaiškinti sąveikų tinklus, iš kurių gimsta vienokia ar kitokia politika. Teorija, politiką suvo- 
kianti mokymosi ir adaptavimosi kategorijomis, mano įsitikinimu, yra perspektyviausia analitinių ir 
realistinių politikos studijų kryptis. 

(Heclo, 1972:106) 


Sabatieras ir Jenkins-Smithas argumentuoja, jog įsitikinimų sistema yra tas „šablo- 
nas, pagal kurį turi būti matuojama politinių koalicijų ar politikos turinio kaita“ ((Sa- 
batier and Jenkins-Smith (eds), 1993:54). Taigi PK modelis mus ragina į kaitą žvelgti 
ne kaip į stadijų apibrėžiamą procesą, o kaip į procesą, kurį į priekį varo politikos 
posistemių, išorinių įvykių ir stabilių parametrų sąveika. Kaita čia konceptualizuojama 
kaip politikos posistemių „mokymosi“ procesas. Kalbant apie baigmės problematiką, 
modelis leidžia padaryti išvadą, kurią paprastai daro „stadijinė“ analizė: kad politikos 
branduolys kinta labai pamažu, išskyrus momentus, kai įvyksta esminiai vyraujančios 
posistemių koalicijos įsitikinimų lūžiai. Kaita labiau tikėtina antriniame politinių įsiti- 
kinimų lygmenyje. (Šią radikalios kaitos, kaip reto įvykio, temą plėtoja ir „pertraukia- 
mos pusiausvyros“ modelis.) 

Mokymosi modeliai teikia integruotą politinio proceso kaitos vaizdą, kuris gali bū- 
ti išeities pozicija tiems viešosios politikos ir viešųjų organizacijų tyrinėtojams, kuriems 
rūpi tokie klausimai: kaip politikos formuotojai „mokosi“? kaip viešoji politika gali ska- 
tinti organizacijų mokymosi procesą? kaip viešoji politika gali skatinti platesnį socia- 
linį mokymąsi? kaip galėtų spartinti patį mokymosi procesą? Į šiuos klausimus patei- 
kiama įvairių atsakymų. 

Panagrinėsime du susisiekiančius modelius: organizacinį ir socialinio mokymosi mo- 
delį. 


+ Politikos mokymasis organizacijose 


Organizaciniai politikos mokymosi modeliai atkreipia mūsų dėmesį į tai, kaip organizaciniame 
kontekste mokosi žmonės ir politikos formuotojai. (Apie ŽIV modelio perspektyvą šiuo klausimu 
žr. Collin, 1994b.) Pagrindiniai diskusijos tekstai (šalia Sabatier and Jenkins-Smith (eds), 1993), 
išdėstyti daugmaž chronologine jų pasirodymo tvarka, yra šie: 

e Deutsch (1963) 

e Vickers (1965, 1968, 1983) 

e Beer (1966, 1975) 

e Etzioni (1968) 

e Schein (1969) 

e Schėn (1971) 

e Hampden-Turner (1971) 

e Argyris and Schėn (1978) 

e Argyris (1985) 

» Etheridge (1981, 1985) 

e Metcalfe (1978, 1981, 1993) 

+ Browne and Wildavsky (1984, 1987) 
«e Morgan (1986) 

+ Metcalfe and Richards (1992) 

e Lindblom (1990) 

e Lindblom and Woodhouse (1993) 

e Haas (1990) 

e Collingridge (1992) 4 


Viešosios politikos analizės požiūriu labiausiai išplėtotą mokslumo koncepciją teikia 
Sabatieras ir Jenkins-Smithas. Deutschas ir Vickersas (žr. 3.7.5, 3.7.6) vieni iš pirmųjų 
mokslumo ir mokymosi idėjas pritaikė politinio proceso analizei. Staffordo Beero dar- 
bais rėmėsi kibernetinės gyvų (ir žmogaus sukurtų) „savireguliuojančių“ sistemų moky- 
mosi koncepcijos. Etzionio 1968 metų knyga The Active Society, kurios idėjos sulaukė 
tikro pripažinimo tik 1990-aisiais, propagavo mokslios visuomenės, kur piliečiai aktyviau 
dalyvautų politikos formavimo ir įgyvendinimo procesuose, idėją. Siekdamas padidinti šio 
dalyvavimo aktyvumą jis siūlė gana radikalias valdymo organizacijos reformas. 

Scheinas ir Hampden-Turneris savo organizacines koncepcijas plėtojo verslo/vadybos 
idėjų pagrindu ir kėlė novatorišką klausimą apie tai, kaip vyksta mokymosi procesas ir 
kaip jį reikėtų tobulinti. Scheinas, verslo vadybos konsultantas, argumentavo, jog idealus 
atvejis būtų toks, jeigu kliento ir konsultanto santykiai būtų tokie, kad vyktų „abipusio 
mokymosi“ procesas. Hampden-Turneris kėlė „ląstelinių“ organizacijų, kuriose toks abi- 
pusio mokymosi procesas galėtų vykti lengviau, idėją. Viena svarbiausių šios problema- 
tikos studijų aštuntąjį dešimtmetį buvo ir išlieka Schėono stabilios valstybės studija, taip 
pat vėlesnis jo darbas kartu su Argyrisu. Šis jų bendras darbas naujai sužadino domėji- 
mąsi mokymosi/mokslumo idėjos taikymo galimybėmis aiškinant organizacijų elgseną. 

„Vadybinę“ viešosios politikos idėją pirmasis iškėlė Metcalfe'as aštuntąjį dešimtmetį, 
ir vėliau plėtodamas mokymosi/mokslumo idėjas išrutuliojo specifinę viešojo sektoriaus 
valdymo/vadybos koncepciją. Kitas ankstyvas mokymosi/mokymo modelio taikymo mė- 
ginimas buvo Etheridge'o darbai (1981 ir 1985); jiems įtakos turėjo Maslowo teorijos. 
Etheridge'as (1981) telkia dėmesį į tai, kaip mokymosi/mokslumo procesas vyksta vals- 
tybinių organizacijų individualių sprendimų priėmėjų lygmenyje, vėliau (Etheridge, 1985) 
šį mokymosi procesą jis apibūdina kaip „supratimo ir efektyvumo kaitą“. Supratimo kai- 
tą, jo nuomone, operacionalizuoja: didėjantis realizmas; intelektinė integracija; reflekty- 
vios savivokos atsiradimas (Etheridge, 1985:66). 

Browne'as ir Wildavsky iškėlė politikos vertinimo ir įgyvendinimo, kaip nuolatinio 
mokymosi proceso, koncepciją: organizacija čia konceptualizuojama kaip savireguliuo- 
jantis procesas. Šia koncepcija naudojosi Lindblomas, kai plėtojo savo idėjas apie kliū- 
čių politiniam procesui šalinimą. Collingridge'as mokymosi modelį (ir Lindblomo inkre- 
mentalizmą) pritaikė „didžiųjų“ sprendimų Europoje ir Amerikoje analizei. Analizuoda- 
mas sprendimų priėmimą tarptautinių organizacijų lygiu mokymosi modelius naudojo Erns- 

tas Haasas, kuris, remdamasis Deutschu ir kitais (Argyris and Schėn; Etheridge), argu- 
mentavo, jog tarptautines institucijas (tokias kaip JT ir Pasaulio bankas) galima perorga- 
nizuoti taip, kad jos taptų efektyvesnės. 


+» Mokymasis ir kaita 
C. Argyris and D. Schėn, Organizational Learning, 1978 


Šis veikalas, kartu su Schėn (1971), yra pagrindinis mokymosi modelio šaltinis. Argyrisas ir Schūnas 
atkreipia dėmesį į paradoksalų organizacijų gyvenimo faktą: stabilumo poreikį ir kartu kaitos bū- 
tinybę. Dėl to susiklosto sudėtingas ir painus individų veiklos organizacijose kontekstas. Viena vertus, 
jie turi laikytis gynybinės ir konkurencinės nuostatos, kita vertus, jie turi veikti kooperatyviai ir va- 
dovautis visumos interesais. Nors „oficialioji teorija“ skelbia, jog organizacijos yra atviros ir komu- 
nikatyvios, realybė (vyraujanti teorija) yra tokia, kad jos paprastai funkcionuoja pagal „modelį 1“: 


+ Modelis 1, viengubas ciklas: Šiame modelyje individai siekia realizuoti asmeninius tikslus, 
sumažinti savo priklausomybę nuo kitų, apginti savo įsitikinimus ir apsisaugoti nuo kaitos. 
Mokymasis čia vyksta vien individų lygmeniu, ir jo tikslas tėra — išsaugoti individo padėtį. 
Toks mokymasis skatina konformizmą, tarpusavio nepasitikėjimą, nelankstumą ir uždarumą. 
Nors šis modelis toli gražu nėra palankus kaitai ir adaptacijai, būtent jis vyrauja viešosiose 


organizacijose. 
Todėl Argyrisas ir Schėnas siūlo kitą, „dvigubo ciklo“ mokymosi modelį: 


+ Modelis 2, dvigubas ciklas: Šiame modelyje sprendimų priėmimo procesas grindžiamas atvi- 
rai gaunama informacija ir kooperatyviais veiksmais. Modelyje 2 galimos jungtinės pastan- 
gos restruktūrizuojant organizacines normas, strategijas bei prielaidas ir taip organizaciją da- 


rant imlesnę kaitai. 


Modelyje 1 mokymasis gali sukurti tik gynybinę strategiją, o modelis 2, jų įsitikinimu, teikia 
priemonių, padedančių aktyviai adaptuotis prie pokyčių. Gynybinis modelis 1 „teršia“ (Argyris, 
1985) sprendimų priėmimo procesą, daro jį nelankstų ir priešišką kaitai. Organizacijos vadovy- 
bė turi stengtis sudaryti tokią aplinką, kurioje galėtų vykti „dvigubo ciklo“ mokymosi procesas. 


Les Metcalfe, „Public management: from imitation to innovation“, in Kooiman (ed.), 1993 


Metcalfe'as vienas pirmųjų, dar aštuntąjį dešimtmetį, naudojosi mokymosi/mokslumo modeliu. 


Šiame rašinyje jis pateikia tokį apibendrinimą: 


Politinėje viešojo valdymo aplinkoje ypač sunku išjudinti ir palaikyti mokymosi procesus. In- 
divido mokymasis yra psichologinis procesas. Organizacijos mokymasis yra politinis proce- 

sas. Svarbiausias viešosios vadybos uždavinys — sukurti makro lygmens institucinio mokymo- 
si pajėgumus dorojantis su aplinka, kur veikia privati vadyba. Tačiau įprastieji politiniai pro- 
cesai dažnai blokuoja tokio mokymosi galimybę, nes ideologija leidžia atmesti duomenis, o 
suinteresuotos grupės priešinasi vykdomos politikos įvertinimui ir kaitai ... viešojo valdymo 
reformos turėtų siekti veikiau struktūrinės, o ne direktyvinės pertvarkos. Jos turi kurti adapta- 
cines sistemas, o ne specifinių reformų projektus (p. 107-108). 


Pasak Metcalfe'o, nauja viešosios politikos tyrimų darbotvarkė savo dėmesį turi telkti į tar- 
porganizacinių tinklų mokslumo pajėgumus mėginant kurti tokios struktūros tinklus, kurie leistų 
pakelti viešųjų paslaugų kokybę. 


David Collingridge, The Management of Scale, 1992 


Ar išties viskas priklauso nuo masto? Ar inkrementalistinis mokymosi modelis išties netinka ana- 
lizuojant „didžiuosius“ sprendimus, kurie reikalauja plataus masto strateginio planavimo? Ar to- 
kiai analizei labiau tinka sistemiškesni modeliai? 

Šioje knygoje autorius analizuoja kelioliką didžiųjų strateginių atvejų: daugkartinio naudoji- 
mo erdvėlaivio projektą; atominę energetiką; Šiaurės jūros naftą; videotekstą; plataus masto iri- 
gacijos projektus; [aukštuminių statybų] projektus. Racionalus mokymasis, jo nuomone, yra ban- 
dymų ir klaidų procesas. Tačiau remdamasis konkrečių atvejų analize jis parodo, jog bandymų 
ir klaidų metodu nebuvo naudojamasi, todėl buvo daroma rimtų klaidų, o projektai „neduodavo 
žadėtos naudos ... arba jeigu jos duodavo, tai veikiau dėl atsitiktinės sėkmės, o ne dėl gero va- 
dovavimo“ (p. 186). Bandymų ir klaidų metodą apibūdina šios taisyklės: 

e turi būti atliekami lokaliniai bandymai, kurių kaštai nėra dideli net nesėkmės atveju; 

e daromi pakeitimai savo pobūdžiu turi būti inkrementiniai; 

e bandymų rezultatai turi pasireikšti per trumpą laiką; 

e kritinės analizės energija turi atitikti galimos klaidos kaštų dydį; 

e sprendimo priėmimo procese turi dalyvauti skirtingos interesų grupės; 

e politinė galia turi būti išskaidyta tarp šių grupių; 

e sprendimas turi išreikšti šių grupių kompromisą; 

e veiksmai turi būti koordinuojami tarpusavio sąveikos būdu, o ne planuojami iš centro. 6 


„Stadijinės“ analizės kritika atrodo įtikinamiausia, kai nagrinėjame priimtos politikos 
įgyvendinimo — vertinimo — baigmės fazę. Atrodo, jog nė viena iš šių sąvokų reikiamai 
nenušviečia to, kas vyksta posprendiminėje tam tikros politikos realizavimo fazėje. Šiuo 
požiūriu, mokymosi/mokslumo modelis, kurį teikia Sabatier and Jenkins-Smith (eds) 
(1993), yra kur kas pranašesnis už euristinį politinio ciklo modelį. Kaip teigia Brow- 
ne'as ir Wildavsky (1974), įgyvendinimas ir vertinimas turėtų būti analizuojamas vei- 
kiau kaip nenutrūkstantis, takus, evoliucinis procesas, o ne kaip atskirų stadijų seka. Mo- 
kymosi/mokslumo modelis taip pat siūlo specifinę normatyvinę koncepciją: politinis pro- 
cesas turi būti orientuojamas taip, kad daugiau galimybių teiktų reikštis politinio moky- 

mosi/mokslumo galioms (plg. Lindblom, Metcalfe), taip pat skatintų bendresnį „Sociali- 
nio mokymosi“ procesą. 


Socialinio mokymosi modeliai 

„Socialinio“ mokymosi koncepcijos vadovaujasi bendresniu (ir kritiškesniu) požiūriu į mo- 
kymosi vaidmenį žmogiškųjų problemų sprendimo procese. Jeigu organizacinis modelis 
savo dėmesį telkia daugiausia į politikos elitą, kaip į individus (žr., pvz., Etheridge, 1981) 
arba kaip į organizacijas (žr. Haas, 1990), tai „socialinėse“ koncepcijose aiškinamasi, kaip 
mokymosi procesas vyksta visuomenėje kaip visumoje ir kaip jis galėtų būti skatinamas 
ir tobulinamas. Šių koncepcijų ištakos — tai pirmiausia planavimo ir ekonomikos plėtros 
studijų sritis. 


+ Pagrindiniai tekstai 


e Mumtford (1938) 

e Dunn (1971) 

e Friedmann (1973, 1979, 1984, 1992) 

e Friedmann and Hudson (1974) 

e Michael (1973) 

e Ackoff (1977) 

e Korten (1980) 

e Korten and Klaus (eds) (1984: antologija, kurioje surinkti svarbiausieji šios tematikos rašiniai) 


Kontekstą visiems šiems tekstams teikia Etzioni (1968), Schein (1969), Hampden-Turner (1971), 
taip pat Schėno ir Argyriso idėjos. 6 


Glaustai išdėstykime šių idėjų istoriją. (Remiamės tuo, kaip ją dėsto Johnas Friedma- 
nas ir Parsonsas, 1976.) Aštuntąjį dešimtmetį vis labiau pradėjo reikštis nusivylimas tech- 
nologija, technokratija, didžiaisiais projektais ir centralizacija. Kaip ir dera, atsirado pra- 
našų, prabilusių apie alternatyvią socialinę ir ekonominę tvarką, kur prioritetas būtų tei- 
kiamas mažesniems ir žmogiškesniems mastams, kur labiau būtų rūpinamasi vietos ben- 
druomene ir solidarumu: paminėtini pirmiausia Kohras (1957, 1973, 1975), Schumache- 
ris (193) ir Illichas (1975a). Tačiau nors jie piešė patrauklias alternatyvios visuomenės 
vizijas, jų siūlomi keliai į šį naują šaunųjį pasaulį atrodė nelabai patrauklūs. „Socialinio 
mokymosi“ idėjos iškilo šiame susirūpinimo bendruomene kontekste ieškant naujų pla- 
navimo formų, kurios socialinę ir ekonominę pažangą darytų žmogiškesnę. Įtakos joms 
turėjo ir kibernetikos idėjos bei sistemų teorija. Edgaras Dunnas ir Johnas Friedmanas 
buvo įtakingiausios šio debato figūros. Tradicija, kuriai juos galima priskirti, siekia De- 
wey (1927, 1938) ir Mumtordą (1938), o per pastarąjį - Ebenezerį Howardą ir galiau- 
siai anarchistą Piotrą Kropotkiną, „savitarpio pagalbos“ idėjinį tėvą. 

„Socialinio mokymosi“ teorijų istorija prasideda nuo Dewey ir Mumfordo, ypač pas- 
tarojo, darbų, nes, kaip pastebi Friedmannas (1984:190), būtent jų darbai numatė daugu- 

mą pokario teoretikų temų. Tačiau Dewey idėjos apie moksliškesnį ir demokratiškesnį 
planavimą ir Mumfordo propaguota planavimo idėja — planavimą suvokianti kaip demo- 
kratijos plėtros ir žmogaus išlaisvinimo kelią — realaus atgarsio sulaukė tik 197 1-aisiais, 
pasirodžius Edgaro Dunno knygai apie ekonominę ir socialinę plėtrą kaip socialinio mo- 
kymosi procesą. Dunno, ekonomisto, darbai savo dvasia labai artimi buvo Dewey prag- 
matinei/eksperimentalistinei filosofijai. Anot Dunno, beveik visi socialiniai mokslai re- 
miasi prielaida, perimta iš klasikinių fizikos mokslų, jog Žinios gali būti kaupiamos ir 
taikomos socialinėms problemoms spręsti lygiai taip pat, kaip fizikoje — neatsižvelgiama 
į pamatinį faktą, jog žmogiškasis mokymasis iš esmės yra socialinis procesas. Žmogiš- 
kasis pažinimas yra sudedamoji socialinio pasaulio dalis. Tad jeigu siekiame palengvinti 
socialinių ir ekonominių problemų sprendimą, turime suvokti, jog mokymasis pirmiausia 
turi vykti socialiniu lygiu. Dunnas ragino kurti tokias organizacijų formas, kurios suda- 
rytų sąlygas socialiniam eksperimentavimui, tad ir veiksmingesniam socialinio mokymo- 
si procesui. 

Idėją, kad nedidelės „ląstelinės“ organizacijos, kur vyktų eksperimentavimas ir naujo- 
vių išbandymas, galėtų tapti viešosios politikos (ir planavimo bei vystymo strategijų) pa- 
grindu, nagrinėjo ir plėtojo vėlesni teoretikai. Bene didžiausias indėlis į šią paradigmą 
buvo Johno Friedmanno knyga Retracking America (1973), kurioje ši idėja buvo pritai- 
kyta planavimo teorijos sričiai. Šioje paradigmoje planavimas suvokiamas kaip mokymo- 
si procesas, kylantis nuo „socialinės novacijos“ ir „tarpusavio mokymosi“. Planavimas 
turi remtis sutelktomis asmeninėmis skirtingų Žmonių, susiduriančių su bendra problema, 
žiniomis. Planuotojai ir ekspertai turi atsisakyti savo pretenzijų į „objektyvų“ žinojimą ir 
atvirai pripažinti savo vertybines orientacijas. Tarpusavio mokymąsi labiausiai skatina dia- 
logas ir pasitikėjimo atmosfera — idealiai jis vyktų nedidelėse grupėse, kur kiekvienas gali 
išsakyti savo idėjas. Politinių implikacijų požiūriu, šis modelis radikaliai skiriasi nuo „,or- 
ganizacinio“ mokymosi koncepcijų: 


Socialinio mokymosi idėja siūlo politizuoto planavimo modelį. Ji taip pat siūlo modelį, kaip skatinti 
„Iš apačios“ kylančias novacijas. Gali atrodyti, jog decentralizuota, nekoordinuota, dažniausiai dis- 
ponuojanti tik minimaliais finansiniais ištekliais, novacinė socialinė praktika būtų labai silpna ir ne- 
efektyvi. Tačiau ... ląstelinė organizacija skatina tinklų formavimąsi, socialinių sąjūdžių bei koalicijų 
atsiradimą, o tai gali būti didžiulė potenciali jėga kovoje dėl struktūrinės pamatinių institucijų, tarp 
jų ir valdžios institucijų, pertvarkos ... Valstybė paprastai bijo „iš apačios“ kylančios politikos: ji 
kalba tik apie dalyvavimą, bet ne apie įgalinimą. Tačiau politizuotas planavimas reikalauja aktyvios 
bendruomenės, kuri geba bent iš dalies kontroliuoti savo gyvenimo sąlygas ir kelti ieškinius valsty- 
bei ... Planavimas, grindžiamas socialinio mokymosi idėja, gali svariai prisidėti ... pertvarkant poli- 
tinio valdymo struktūras. Galutinis šios kovos tikslas turi būti šis: planavimas „iš apačios“. kuris 
tiksliai atspindi tikruosius žmonių, reprodukuojančių savo socialinę būtį, interesus. 

(Friedmann, 1984:194) 


Pats Friedmannas pripažįsta, jog tai tėra utopinis projektas; ir vis dėlto šis modelis 
teikia svarbių įžvalgų į viešosios politikos realybę paskutinįjį šio šimtmečio dešimtmetį. 

Modelis siūlo alternatyvą vyraujančiai viešosios politikos paradigmai, kurią apibrėžia įei- 
gos — išeigos, tiekėjo (gamintojo) — vartotojo kategorijos. Socialinio mokymosi koncep- 
cijos pabrėžia, jog patys Žmonės yra savo visuomeninio gyvenimo sąlygų kūrėjai: jie nėra 
tik vartotojai, laukiantys viešųjų gėrybių viešojo tiekimo konvejerio gale. Demokratija, 
valdžia, politika, dalyvavimas bendruomenės gyvenime yra priemonės, kuriomis naudo- 
damiesi žmonės geriau gali pažinti save pačius ir geriau suprasti socialines, ekonomines 
bei kitokias problemas. „Problemų sprendimas“ yra visuomenės mokymosi procesas ir 
todėl, kaip Dunnas argumentavo 1971 m., jei išties siekiame ateityje geriau, nei neseno- 
je praeityje, pasitarnauti „žmogiškosios padėties“ gerinimo tikslui, tai privalome ieškoti 
būdų, kaip viešąją politiką padaryti žmonių mokymosi, o ne vien jų vartotojiškų intere- 
sų tenkinimo priemone. Galbūt ateinantį tūkstantmetį šio viešosios politikos formavimo 
ir įgyvendinimo modelio implikacijos atsiras tiek išsivysčiusių, tiek besivystančių šalių 
politinėje darbotvarkėje. 


+ Alternatyvi paradigma? 


Kortenas (1984) siūlo „labiau į žmogų orientuotą“ plėtojimo strategiją. Svarbiausieji jos bruožai 
yra šie: 

e radikali sprendimų priėmimo proceso decentralizacija; 

e be ekspertų vyravimo pliuralistinis sprendimų priėmimas; 

e viešosios politikos „įgalinimo“ strategija, skatinanti ir padedanti žmonėms patiems spręsti 

savo problemas; 
e „savireguliuojančių“ organizacinių struktūrų ir procesų atsiradimo skatinimas; 
e gamybos ir vartojimo būdų, grindžiamų vietos nuosavybės santykiais, skatinimas. 


Ar galima teigti, jog per pastarąjį dešimtmetį ši darbotvarkė buvo perinterpretuota vadybinė- 
mis/rinkos sąvokomis? Palyginkite tai su Osborne and Gaebler (1992). 

Naujesnę „įgalinimo“ ir „plėtojimo“ idėjų versiją Friedmannas pateikia darbe Friedmann 
(1992). 0 


4.7 PAŽADAS IR TESĖJIMAS: 
POVEIKIO IR REZULTATŲ VERTINIMAS 


+ Brian W. Hogwood, Trends in British Public Policy, 1992 


Mėginant suvokti ilgalaikes politikos kaitos tendencijas neišvengiamai tenka naudotis įprastais ma- 
tais ... Tačiau standartiniai statistiniai duomenys ne visada atskleidžia esmines viešosios politikos 
kokybės ir turinio problemas ... Iškyla pavojus, kad matuojant išmatuojamus ir kvantifikuojamus 
dalykus gali būti nuslepiamos arba į šalį nustumiamos kai kurios esminės problemos. Ypač per 


530 VIEŠOJI POLITIKA 


pastarąjį trijų-penkių dešimtmečių periodą daugelyje svarbių politikos sričių Vakarų valstybių veik- 
la vyko tokiomis formomis, kurios negali būti išmatuojamos tokiais įprastais rodikliais kaip vie- 
šųjų išlaidų ir biurokratijos dydis ... (p. 5) 


David Marsh and R.W. Rhodes (eds), Implementing Thatcherite Policies, 1992 


Modernioje britų politikoje būta nedaug tokių „revoliucijų“ kaip vadinamoji „Thatcher revoliuci- 
ja“. Šiame straipsnių rinkinyje analizuojamos įvairios viešosios politikos sritys ir mėginama nu- 
statyti įvykusios kaitos bei tęstinumo mastą. Ar Thatcher revoliucija išties padarė didelį poveikį 
politikai? 

Atsakymai nėra vienareikšmiški. Viena vertus, Thatcher revoliucija radikaliai pakeitė valdy- 
mo ideologiją. Politika ir organizacijos išties pasikeitė. Tačiau, kaip argumentuoja daugelio straips- 
nių autoriai, realybė nevisiškai atitiko retoriką. 

Rinkinio sudarytojai daro išvadą, jog Thatcher reformų reikšmė buvo pervertinta, nes analiti- 
kų dėmesys buvo koncentruojamas veikiau į įstatymus, o ne į rezultatus: 


tik būstų politikoje Vyriausybė pasiekė savo politinius tikslus. Kitose trijose pagrindinėse sri- 
tyse — darbo santykių, privatizacijos ir vietos valdžios reformos srityse — daug kas pasikeitė 
pasikeitusių įstatymų, bet ne rezultatų prasme. Pavyzdžiu gali būti darbo santykių sritis: įsta- 
tymai smarkiai apkarpė profesinių sąjungų galias, tačiau nepakeitė darbo santykių įmonės lyg- 
meniu, o tai buvo svarbiausias lygmuo, nes Thatcher siekė pakeisti profesinių sąjungų ir darb- 
davių jėgų balansą pastarųjų naudai (p. 186). 


Direktyvinis (nekonsensualistinis) Thatcher politikos stilius, autorių įsitikinimu, labai mažino 
jos įgyvendinimo efektyvumą. 6 


Po gimimo, gyvenimo ir mirties išlieka dar vienas probleminis politikos ciklo aspektas: 
ką išties duoda vienokia ar kitokia politika? Paprastam piliečiui vienas iš veiksnių, lemian- 
čių jo požiūrį į dalyvavimo politiniame procese vertę, yra tai, ar politikai tesi savo paža- 
dus. Jis sprendžia pagal rezultatą (žr. Almond and Verba, 1989). Kaip matėme antrojoje 
dalyje, pramoninių šalių rinkėjų elgsenos tyrimai aiškiai rodo, jog rinkimams artėjant elek- 
torato dėmesys paprastai krypsta į ekonominių pažadų ir rezultatų santykį (žr. Lewis-Beck, 
1990:151). Jaučiantys, jog politinė sistema jiems nieko negali duoti, sprendžia klausimą, 
ar verta dalyvauti politiniame procese atsižvelgiant į tikėtinus jo padarinius (Lindblom and 
Woodhouse, 1993:104—113). Tad piliečio kaip vartotojo požiūriu šis klausimas yra esmi- 
nis. Ar sveikatos apsaugos politika išties pagerino visuomenės sveikatą? Ar švietimo poli- 
tika padidino apsišvietusių žmonių skaičių? Ar aplinkosaugos politika turėjo pozityvaus 
poveikio aplinkai? Ar teisėsaugos politika sumažino nusikalstamumą ir mūsų gyvenimą pa- 
darė saugesnį? Kitaip sakant, ar politinis procesas padėjo spręsti problemas, ar jas tik dar 
labiau apsunkino? Gavęs tokius klausimus patyręs politikos analitikas veikiausiai atsakys, 
kad viskas priklauso nuo to, kokiomis vertybėmis vadovaujamasi sprendžiant apie politi- 

kos rezultatą ir kas laikoma „gėrybėmis“. Kaip pabrėžia Weissas (1972:32), „skirtingi žmo- 
nės, remdamiesi tais pačiais duomenimis, gali padaryti visiškai skirtingas išvadas“ apie tai, 
ar rezultatyvi buvo vykdomoji politika ir kokį realų poveikį ji padarė. 


+» Poveikio įvertinimas 
Kaip rašo Rossi ir Freemanas (1993:215): 


Poveikio įvertinimas yra mėginimas nustatyti, ar intervencija pasiekia numatytą rezultatą. To- 
kie įvertinimai negali būti visiškai tikslūs, o tik daugiau ar mažiau įtikinami ... Pagrindinis 
poveikio įvertinimo tikslas — nustatyti „grynąjį“ intervencijos rezultatą, t.y. intervencijos po- 
veikį, atsietą nuo galimos kitų procesų ir įvykių įtakos elgsenai arba sąlygoms, į kurias inter- 
vencija buvo nukreipta. 


Naudojami tokie vertinimo metodai: 

e problemos/situacijos po intervencijos palyginimas su problema/situacija iki intervencijos; 
e eksperimentavimas, kai tikrinamas intervencijos poveikis tam tikrai sričiai arba grupei; jis 
lyginamas su tuo, kas nutinka sričiai arba grupei, kuri nėra tos intervencijos objektas; 

e intervencijos naudos lyginimas su jos kaštais; 

+ modelių naudojimas siekiant suprasti ir paaiškinti, kas įvyko dėl vykdytos politikos; 

e kiekybiniai ir kokybiniai politikos, arba programos, sėkmės/nesėkmės vertinimo metodai; 
e specifinių politikos, arba programos, tikslų realizavimo masto palyginimas; 

+ rezultatyvumo rodiklių naudojimas sprendžiant klausimą, ar tikslai buvo pasiekti. 6 


Kokį poveikį padarė tam tikra politika? Atsakymas į šį paprastą klausimą yra sudė- 
tingas ir labai politizuotas. Kaip bus vertinamas programos poveikis, pavyzdžiui, „gyve- 
nimo kokybei“, priklausys nuo to, kaip interpretuojama „gyvenimo kokybės“ sąvoka. Po- 
litikos išeiga yra politikos „įeigos“ — lūkesčių, vertybių, įsitikinimų bei kultūros — rezul- 
tatas. Politikos padarinių analizė gali priklausyti nuo to, kieno vežime sėdi analitikas. Ja- 
mesas O. Wilsonas suformulavo du dėsnius, paaiškinančius politikos padarinių vertini- 
mo skirtingumus. Pirmasis dėsnis skelbia, jog jeigu tyrimą atlieka tie, kurie politiką įgy- 
vendina (arba jų bičiuliai), tai tyrimas parodo, kad ji davė gerų rezultatų. Jeigu (kaip skel- 
bia antrasis dėsnis) tyrimą atlieka nepriklausomi analitikai, tai jo rezultatai negatyvūs: 


Tyrimuose, kurie atitinka pirmajį dėsnį, naudojamasi pačios agentūros duomenimis apie tai. kuo ji 
užsiima ir ką pasiekia; nagrinėjama laiko atkarpa ... kuri maksimizuoja geidžiamo rezultato pastebė- 
jimo tikimybę; minimizuojama paieška kitų kintamųjų. kurie taip pat galėtų paaiškinti stebimą re- 
zultatą. Tyrimams, kurie atitinka antrąjį dėsnį, duomenys renkami nepriklausomai nuo agentūros; nag- 
rinėjama trumpa laiko atkarpa. kuri minimizuoja geidžiamo rezultato pasirodymo tikimybę arba. jei- 
gu jis pasirodo, leidžia jį paaiškinti kaip laikiną reiškinį ... ir maksimizuojama paieška kitų kintamų- 
jų. kurie taip pat gali paaiškinti stebimą rezultatą. 

(Wilson, 1973:132-134) 

Kitaip sakant, politikos poveikio vertinimas yra iš esmės vertybinis, o ne faktologi- 
nis klausimas: skaičiai rodo tai, ką politikai nori matyti. O tai gali reikšti, jog vertini- 
mas neišvengiamai yra šališkas. Rossis (kn. Rossi and Freeman, 1993:446) tai sieja su 
vertinimo tyrimų „geležiniu dėsniu“: kuo geresnis vertinamasis tyrimas, tuo mažiau ti- 
kimybės, jog bus atrasti pozityvūs politikos rezultatai! Kvantitatyvinė politikos povei- 
kio problemai analizė paprasčiausiai gali būti politinio proceso legitimizacijos būdas, ne- 
teikiantis realaus politikos ar programos rezultatyvumo įvertinimo. Kai politikos formuo- 
tojai naudojasi tyrimais, kad išsiaiškintų vykdomos politikos poveikį nusikalstamumui, 
valkatavimui, nedarbui, sveikatos apsaugai, švietimo kokybei ir t.t., kartu jie formuoja 
kontekstą ir darbotvarkę, kur apibrėžiamos ir konstruojamos problemos. Šia prasme po- 
veikio vertinimas mus grąžina į politinio ciklo pradžią — į problemos apibrėžimo ir dar- 
botvarkės formavimo stadiją. Įvertinimo tikslas — parodyti, kaip tam tikra politika „vei- 
kė/neveikė“, davė/nedavė lauktų rezultatų, ir kartu mėginama pagrįsti tam tikrą proble- 
mos konstravimo būdą bei valdžios pasirinktos politikos pagrįstumą. Toks vertinimas ne- 
išvengiamai susiduria su kitų politinių partijų, interesų grupių, „minties tankų“, tyrinė- 
tojų vertinimais, jiems savo ruožtu mėginant parodyti, jog politika/programa neveikia, 
ir kartu keliant savo siūlymus, apibrėžimus bei konstruktus. Kiekybinio vertinimo kri- 
tikams politinis vertinimo pobūdis reiškia, jog būtinos „kokybinės“ vertinimo formos 
(darbas su žmonėmis, gilinimasis į jų problemas), kurios atsvertų deformuojantį ir de- 
humanizuojantį tariamai objektyvių faktų ir skaičių poveikį (Lincoln and Guba, 1985); 
(žr. ir apie kontrolės/konsensuso mišinį, 4.4.8). 

Politikos poveikio įvertinimo problema tampa dar sudėtingesnė lyginant skirtingas šalis. 
Įvairios šalys kaupia ir naudoja skirtingus duomenis, ir šie duomenys priklauso specifi- 
niam kontekstui, tad statistinių rodiklių lyginimas yra gana įtartinas užsiėmimas. Ir nors 
egzistuoja akivaizdžios metodologinės tokio lyginimo problemos, dabarties pasaulyje re- 
zultatai lyginami naudojant duomenis, kuriuos teikia tokios tarptautinės organizacijos, kaip 
ES ir EBPO. Politikos analitikai, politikos formuotojai ir politikai nori žinoti, kodėl skir- 
tingos politinės sistemos skiriasi savo realiais rezultatais: kodėl skiriasi BVP augimo tem- 
pai? kodėl šalys skiria tokią, o ne kitokią BVP dalį švietimui, sveikatos apsaugai ir t.t.? 
kodėl tam tikros politikos rezultatyvumas įvairiose šalyse skiriasi? Kaip minėjome anks- 
čiau šioje knygoje, lyginamosios viešosios politikos teorijos teikia labai skirtingus atsa- 
kymus į šiuos kllausimus. 


Politika, partijos ir politikos rezultatai 

Septintojo dešimtmečio pradžioje JAV atlikti tyrimai, kuriais buvo mėginama išsiaiškin- 
ti partinės politikos poveikį realiems ekonominio augimo rezultatams, įtikinamai paro- 
dė, kad tie rezultatai beveik neturi ryšio su partine politika. Antai 1963 m. Dawsonas ir 
Robinsonas (1963) tyrinėjo partinės konkurencijos ir ekonominių rezultatų santykį ke- 
liolikoje JAV valstijų. Paaiškėjo, jog partinė konkurencija beveik nedarė įtakos ekono- 
minei tų valstijų raidai. Vėliau, 1966 metais, Herbertas Dye'as, naudodamas daugybi- 
nės regresijos modelį, parodė, jog išeigos rodikliai daugelyje politikos sričių nedvipras- 

miškai liudija, kad ekonominės raidos kintamieji daug svarbesni politikos rezultatui nei 
politinis procesas (Dye, 1966, 1972:244: Jenkins, 1978, 51-62). Apibendrindamas šiuos 
tyrimus Friedas rašė: 


Atrodo, jog socialinės ir ekonominės aplinkos pobūdis yra kur kas svarbesnis, negu bendruomenėje 
vyraujančios politikos pobūdis ... Socialiniai ir ekonominiai veiksniai yra tokie stiprūs, jog, tarkime, 
miesto planavimo politikai nedaug turi reikšmės, kam priklauso miesto valdžia ... 

(Fried, 1972:71) 


Tiesa, jeigu pažvelgsime į vėlesnius, už JAV ribų atliktus tyrimus, tai pastebėsime, 
kad ten išvados veikiau patvirtina požiūrį, jog miestų planavimo strategijai ir rezultatams 
politika turi reikšmės (Sharpe and Newton, 1984). Tačiau ekonominės politikos atveju 
yra daugybė literatūros, kurioje argumentuojama, jog valdžios politikos poveikis įvairiems 
ekonominio ir pramoninio plėtojimosi aspektams (BVP, užimtumui, našumui, infliacijai 
ir t.t.) yra gana menkas, palyginti su tokiais platesniais veiksniais, kaip tarptautinės eko- 
nomikos arba nacionalinės „kutūros“ poveikis (Weiner, 1981; Gomulka, 1979; Caves, 
1980; Rose, 1984a; Grant, 1990). Be to, kaip jau minėjome 2.11.7 ir 4.6 skirsniuose, 
politikos formavimas ir įgyvendinimas vyksta ankstesnės politikos ir anksčiau padarytų 
sprendimų kontekste, o tai labai apriboja pasirinkimo ir novacijų galimybes (žr. R. Rose, 
1990; Rose and Davies, 1994). 


+» Partijos ir rezultatai 


Partijos politikai gali daryti didelę įtaką (žr. Budge and Keman, 1990:132-158) ir šia prasme jų 
negalima nepaisyti (žr. Burns et a/., 1994, apie decentralizavimą), tačiau kiek jos paveikia poli- 
tikos rezultatą? Partijos, Žinoma, gali inicijuoti skirtingas politikas, atspindinčias jų vertybes bei 
įsitikinimus, tačiau ar problemų „sprendimo“ požiūriu tai svarbu? 

Politikos retorika grindžiama įsitikinimu, jog svarbu partijos išrinkimas į valdžią. Bet ar tai 
nėra naivus įsitikinimas? Taip, naivus, teigia Richardas Rose'as (1984a, 1989). Jis argumentuoja, 
jog į valdžią atėjusios partijos pajėgumą pakeisti politiką labai riboja tokie veiksniai, kaip praei- 
ties įsipareigojimai, viešoji nuomonė, biurokratija, tarptautiniai reikalavimai vidaus ekonominei 
politikai. Jungtinės Karalystės ekonomikos atveju turimi duomenys leidžia teigti, jog „geriausiu 
atveju partija gali daryti inkrementinį poveikį ekonomikai; ekonominiai modeliai rodo, jog šios 
inkrementinės kaitos dydis yra mažesnis, nei norėtų rinkėjai ar politikai“ (Rose, 1989:289). Šie 
ekonominės politikos varžtai nėra išskirtinis Britanijos bruožas; pasak Rose'o, jie veikia ir kitose 
šalyse, tokiose kaip Prancūzija, JAV, Švedija ir Vokietija. Vis dėlto jis nemano, kad „partijų įtakos 
programų rezultatams nereikia paisyti: 


Analizuodami partijų įtaką valdymui sužinome ir gerų, ir blogų žinių: partijų įtaka realiai yra 
mažesnė, nei skelbia jų retorika. Nei blogiausi, nei geriausi partijų ketinimai daug šansų ne- 
turi būti įgyvendinti. Nei rinkėjai, nei politikai negali padaryti visko, ko nori ... Sakydami, 


kad partijos yra mažiau svarbios, nei jos vaizduojasi, nenorime sumenkinti jų vaidmens ir, 

žinoma, nenorime sumenkinti laisvų rinkimų svarbos. Partijų konkurencija yra pagrindinė prie- 
monė skatinti Dinaminį konsensusą, nes dorojantis su problemomis reikia ir dinamizmo, ir 
konsensuso. Palankiomis sąlygomis bet kuris kvailys gali valdyti šalį — ir kai kuriems tai pa- 
vyksta. Tačiau sunkiais laikais išauga dinamizmo reikšmė ... 

(Rose, 1984a: XXXI-XXXIi) 


Žr. taip pat Rose (1990), Rose and Davies (1994) apie politikos „paveldo“ svarbą. 6 


Ekonominė politika, kaip ir kitų sričių politika, vykdoma ne vakuume. Įvairūs institu- 
ciniai ir tarptautiniai apribojimai daugeliu požiūrių lemia, kas, kieno, kada ir kaip bus 
daroma. Šį lemiamą kontekstų vaidmenį pabrėžia „institucionalistas“ Hallas (1986); jis 
teigia, jog politika turi būti aiškinama atskleidžiant jos formavimo institucijų, socialinių 
bei ekonominių sąlygų ir tarptautinio konteksto veiksnius, o ne vien apeliuojant į politi- 
nius/ideologinius skirtingumus. (Skirtingų požiūrių šiuo klausimu apžvalgą pateikia Hei- 
denheimer e/ a/., 1990:7-9.) Šios knygos autoriaus nuomone, politinių/ideologinių nesu- 
tarimų poveikis politikos rezultatams turi būti nagrinėjamas nagrinėjant būdą, kuriuo jie 
struktūrizuoja diskusijų ir analizės diskursą, aprėpiantį politikos formavimo ir sprendimų 
priėmimo procesus — neapsiribojant vien padariniais, kuriuos jie turi „realaus“ pasaulio 
problemoms. 


+ Ar reguliavimo stiliai turi įtakos aplinkosaugos politikos rezultatams? 


Šalys skiriasi savo aplinkosauginio reguliavimo pobūdžiu. Ar šie skirtumai turi kokių nors pada- 
rinių tam, kas nutinka aplinkai? Tyrimai liudija, jog nepaisant reguliavimo koncepcijų bei proce- 
sų skirtingumo, aplinkosauginės politikos rezultatams būdinga konvergencijos tendencija. Vieno- 
je išsamiausių aplinkosauginio reguliavimo studijų skelbiama, jog, 1983 metų duomenimis, sie- 
ros dioksido išmetimo į atmosferą lygis dešimtyje (Europos) šalių, nepaisant reglamentacijos sti- 
lių skirtingumo (labiau demokratinio reguliavimo Vokietijoje, Belgijoje, Prancūzijoje, Olandijoje 
ir labiau administracinių procedūrų Italijoje, Šveicarijoje ir Jungtinėje Karalystėje), skiriasi ma- 
žiau, nei lygis tarp atskirų tų pačių šalių regionų (Knoepfel and Weidner, 1983). Ši išvada patvir- 
tina ankstesnius aplinkosaugos politikos ir jos rezultatų tyrimus: 

+ Lennartas Lundguistas (1980) parodo, jog JAV ir Švedijos ekologinio reguliavimo stiliaus 
skirtumai neturi didesnės įtakos oro užterštumui, nes aštuntąjį dešimtmetį oro užterštu- 
mas abiejose šalyse sumažėjo vienodai. 

+ Brickmanas et al. (1982) parodo, jog vinilo chlorido kontrolės atveju reguliavimo būdų 
skirtingumas Jungtinėje Karalystėje, Prancūzijoje, JAV ir Vokietijoje yra didesnis, nei rea- 
liai pasiekiamas jo kontrolės lygis. 


Nuodugnioje studijoje, nagrinėjančioje reguliavimo stiliaus ir aplinkosauginės darbotvarkės 
poveikį rezultatams JAV ir Britanijoje, Davidas Vogelis (1986) prieina prie panašios išvados. Ne- 
paisant sprendimų priėmimo, jų įgyvendinimo bei įtvirtinimo procedūrų skirtingumo, šių šalių 
politikos darbotvarkės ir jų rezultatai labai panašūs. Jo manymu, darbotvarkių konvergenciją le- 

mia apylygis. abiejų šalių pramoninio išsivystymo lygis, taip pat tarptautinis aplinkosaugos pro- 
blemų pobūdis. Kalbėdamas apie rezultatų konvergenciją Vogelis pažymi, jog viena iš šios kon- 
vergencijos priežasčių gali būti tai, kad 


politikos formuotojai abiejose šiose kapitalistinėse demokratijose veikia panašių apribojimų 
sąlygomis. Nors ekonominis augimas sukuria eksternalitetų ir kartu išteklių su jais dorotis, jis 
nubrėžia ir ribas tam, kiek išteklių gali būti skiriama šiems tikslams ... Ilgalaikėje perspekty- 
voje reguliavimo griežtumo lygį smarkiai veikia politikos formuotojų, pramonės darbuotojų ir 
visuomenės kaip visumos suinteresuotumas savo šalies pramonės tarptautiniu konkurencin- 
gumu ... reguliavimas tėra vienas iš daugelio veiksnių, darančių poveikį aplinkos kokybei, 
sveikatai ar saugumui. Ten, kur Britanijos ir JAV aplinkos kokybė skiriasi, skirtumą paaiškina 
ne tiek jų reguliavimo sistemos, kiek geografinės sąlygos bei technologiniai veiksniai. 
(Vogel, 1986:223-224) 4 


Demokratija ir rezultatyvumas 

Kvantitatyvinei politikos rezultatyvumo analizei daugiausia dėmesio buvo skiriama aštun- 
tąjį Ir devintąjį dešimtmetį, nors ir dabar ja labai domimasi. Politinių sistemų ir politikos 
rezultatyvumo santykio problematikos apžvalgoje Lane'as ir Erssonas teigia: 


Demokratija atneša gėrybių tiesiogine prasme - pripažįsta žmogaus teises kaip pačių demokratinių pro- 
cedūrų sudedamąją dalį. Tačiau yra empirinio pagrindo teigti, jog demokratinis režimas teikia gėrybių 
ir netiesiogiai — politikos programų išeigos ir rezultato prasme. Palyginti su kitais režimų tipais, demo- 
kratijos daugiau dėmesio skiria socialinėms programoms. Hipotezė, kad politinės sistemos konverguos 
prie panašių socialinės politikos modelių, nepasitvirtina. Palyginti su demokratijomis, nedemokratinė- 
se visuomenėse socialinėms programoms skiriama kur kas mažiau dėmesio ... Demokratijoje labiau ti- 
kėtina ir didesnė išteklių pasiskirstymo lygybė. Kita vertus. nerandame duomenų, kurie liudytų kokį nors 
demokratijos poveikį ekonominiam augimui, valstybės ekspansijai, infliacijai ar karinėms išlaidoms. 
(Lane and Ersson, 199():74) 


Demokratinėse visuomenėse politika grindžiama įsitikinimu, jog, politinis procesas gali 
ir privalo daug ką keisti. Tačiau iš čia kyla pavojus, jog ir rinkėjas, ir politikas pradės 
vadovautis iliuzija, jog įvykių kontrolės ir veiksmo manevro galimybės yra didesnės, nei 
yra iš tikrųjų (Klein, 1976:402). Apžvalgoje, kurioje aptariama Prancūzijos, Japonijos, 
JK ir JAV darbo santykių, sveikatos apsaugos, etninių mažumų bei teisėsaugos politika, 
Martinas Harropas daro išvadą, jog viešosios politikos poveikis įvykių raidai yra ribotes- 
nis, nei paprastai įsivaizduojama: 


liberali demokratinė valdžia tik labai ribotu mastu kontroliuoja įvykių eigą. Jos įtaka, nesvarbu, pozi- 
tyvi ar negatyvi, visada yra ribota ... Kaitą įvairiuose sektoriuose lemia galingesnės jėgos, nei valdžios 
vykdoma politika. Sveikatos apsaugos srityje dabartinį visuomenės sveikatos gerėjimą lėmė veikiau gy- 


venimo būdo pasikeitimas, o ne valstybės finansuojamas gydymas. Teisėsaugoje nusikalstamumo lygis 

labiau priklauso nuo tokių tendencijų, kaip urbanizacija, o ne nuo policijos strategijų. Pramonėje val- 
džia tėra vienas iš daugelio ekonominės situacijos veiksnių. Žodžiu, liberali demokratinė valdžia, mė- 
gindama reaguoti į įvykius, kurių ji nekontroliuoja ir dažnai negali numatyti, veikia inkrementiniu būdu. 
(Harrop (ed.), 1992:277) 


0-0 ono 


veržimasis į priekį, kiek reagavimas į tai, ką de Bono vadina „užnugario“ postūmiais. 
Daugeliu atvejų politikos formavimą geriau suprasime jį traktuodami ne kaip judėjimą 
link priekyje boluojančių tikslų, o kaip pastangą išsikapstyti iš „nepatogių“ padėčių: „mė- 
ginant išsikapstyti iš pelkės mums nedaug padės plentų žemėlapis“ (de Bono, 1981:89). 
(Plg. šį argumentą su Richardsono (1982) „politikos ciklo“ modeliu; žr. 2.10.2.) Ir, žino- 
ma, politika gali būti ėjimas „vidurio keliu“ (middling through, parafrazuojant Lindblo- 
mo „muddling through“) (4.27 diagrama). 


4.27 diagrama. Ėjimas vidurio keliu 


Užnugario postūmių ——— Priešakinių 

politinis procesas tikslų politinis procesas 
(reaktyvus, dorojimasis su (vadovavimasis tikslais, 
sunkumais ir krizėmis, planais, problemų 
išeičių paieška) sprendimas/prevencija) 


Vidurio kelias 
(politinis procesas, 
varomas organizacinės 


inercijos, politikos tęstinumas) 


Kur realiai vyksta Norėtume būti čia. 
politinis procesas Retorika sako, kad čia esame! 


Tačiau šis inkrementinis judėjimas, tiek traukiamas iš priekio (planavimas, prevenci- 
ja), tiek ir stumiamas iš už nugaros (reaktyvinis, gynybinis; politika kaip savo pačios prie- 
žastis: Wildavsky, 1980:62-85), turi svarbių padarinių. Net jeigu valdžia išties neturi to- 
kių kontrolės galių, kurių ji norėtų, tai nereiškia, kad politinis procesas yra nesvarbus. 

Ginčas tarp tų, kurie pabrėžia politikos/ideologijos reikšmę ir tų, kurie išpažįsta „„so- 
cialinį ir ekonominį determinizmą“, mums nedaug duoda mėginant suprasti arba paaiš- 
kinti, kokio pobūdžio įtaką politika daro rezultatams. Argumentuojant, jog politikos re- 
zultatus lemia kuris nors vienas veiksnys, ginčas tampa beveik beprasmiškas. Gindami 
politiką nuo teorijos, kad esą viską nulemia ekonominiai ir socialiniai veiksniai, Shar- 
pe'as ir Newtonas (1984:206—208) rašo: 

Kai ekonominiai arba demografiniai veiksniai pradedami traktuoti taip, tarsi jie būtų politinių veiks- 
nių konkurentai, tai tampa panašu į idėją, jog raugas, miltai, cukrus ir kepimas yra konkuruojančios 
kepinio determinantės ... Tačiau net jeigu tam tikras ingredientas būtinas visiems kepiniams ... jis 
tėra ingredientas ir gali daryti poveikį galutiniam produktui tik priklausomai nuo kepėjo valios ... 
Politinis veiksnys, jį suvokus kaip politinio proceso visumą, aprėpia ne tik viešosios politikos rezul- 
tatų determinantes, bet ir politinio proceso įeigos davinių atranką bei apdorojimą ... pajamos per 
capita, gyventojų amžiaus struktūra, gyventojų tankis ir t.t. tėra inertiška aprašomoji statistika, tu- 
rinti tokį pat objektyvumo statusą, kaip priklausymas religinei bendruomenei, kairiarankiškumas ar- 
ba akių spalva, jeigu politinė sistema jai nesuteikia politinės reikšmės. Kitaip sakant, ji netampa po- 
litikos proceso įeiga, jeigu jai nesuteikia politinės reikšmės tam tikri politikos agentai su savo poli- 
tinėmis vertybėmis ... Politinės sistemos santykis su viešąja politika analogiškas individo suvokimo 
galios santykiui su jo suvokiniais: ji išskiria kai kuriuos socialinės ir ekonominės aplinkos bruožus 
ir jiems suteikia politinę reikšmę. Galime sutarti dėl faktinių situacijos aplinkybių, tačiau tai, kaip 


jas interpretuosime ir kaip į jas reaguosime, visada priklausys nuo mūsų vertybinių orientacijų. 


Politikos ir ekonomikos, politikos ir visuomenės, Eastono „juodosios dėžės“ ir „ap- 
linkos“ priešpriešos turi būti naujai permąstytos atsižvelgiant į argumentą, jog, „faktų“ ir 
socialinių bei ekonominių jėgų pasaulis nėra kažkas „lauke už durų“. Kaip pažymėjome 
4.6.4 skirsnyje, išorinę aplinką reikėtų veikiau interpretuoti kaip veidrodį arba projekciją 
vertybių, įsitikinimų bei prielaidų, kuriomis remiasi vidinis politinis procesas. Socialinės 
ir ekonominės jėgos yra tam tikros vertybės politiniame procese, o ne vien kintamieji, 
kurie „determinuoja“ išeigą ir rezultatus. Tad laiko perspektyvoje politikos padarinių formą, 
arba „taką“, lemia ištisa veiksnių aibė (4.28 diagrama). 


4.28 diagrama. Veiksniai, formuojantys politikos padarinius 


Politinis Technologija 


Asksišska vadovavimas / 


politika 
0 Kultūra/ Vykdoma 
Politinės lyderiai K —" politika 
partijos S 
| Ekonominės 


Interesų ——> sąlygos 


organizavimas 


Socialinė 2 Tarptautinės 
demografija ekonominės jėgos 


Institucinė sandara 


Politikos padarinių 
forma 


Galios 
pasiskirstymas 


Biurokratai 


Laikas 

Taigi rezultatus sveikatos apsaugos, teisėsaugos, ekonomikos ir kitose srityse lemia 
labai įvairūs veiksniai bei jėgos; „politika“ tėra vienas ir galbūt ne pats įtakingiausias 
veiksnys. Analitiniu lygmeniu konkretus šių jėgų balansas ir profilis priklausys nuo nau- 
dojamos sąvokinės schemos arba modelio, suteikiančio vienam ar keletui šių veiksnių 
determinuojantį/esminį/svarbų/Žymų (ir pan.) vaidmenį formuojant viešosios politikos re- 
zultatus, ir jis skirsis skirtingose šalyse dėl jų istorinių, kultūrinių, demografinių ar kito- 
kių sąlygų ypatumo; jis taip pat skirsis skirtingose viešosios politikos srityse. Suvokiant 
šią sudėtingą veiksnių sąveiką ypač akivaizdi tampa istorinio požiūrio į politikos pro- 
blemas ir rezultatus vertė (žr., pvz., Castles (ed.), 1989; Vinovskis, 1988; Fee and Fox 
(eds), 1988). 

Taip pat reikia pabrėžti, jog politinių sprendimų poveikis paprastai atsiskleidžia tik 
per tam tikrą laiko tarpą. Kaip teigia Hallas (1986:282), remdamasis savo „instituciona- 
listinėmis“ prielaidomis, „ekonominį eksperimentavimą lydi ilgalaikė sudėtinga instituci- 
nė renovacija, kurios padariniai gali pasireikšti tik po tam tikro laiko“. Tačiau tai nereiš- 
kia, jog ekonominis rezultatas priklauso nuo „likimo“ ar nuo „geležinių dėsnių“: „Insti- 
tucijos, kurios daro poveikį ekonomikos rezultatams ir galios pasiskirstymui visuomenė- 
je, galiausiai yra politinio veiksmo dariniai. Jos konstruojamos politinės kovos eigoje, ir 
kartkartėmis mes galime jas rekonstruoti“ (ibid.: 283). 

Veikiant inkrementiškai, veikiant efektyviau ir veiksmingiau, suvokiant, kokios jėgos 
veikia visuomenę ir ekonomiką, gali būti išsaugomos žmonių gyvybės, „Kuriamos“ dar- 
bo vietos, ilginama gyvenimo trukmė, keliama pasenusių žmonių ir neįgaliųjų gyvenimo 
kokybė, švarinama aplinka ir t.t.; ga/būt net judama link socialinio teisingumo, Žmogaus 
laisės ir žmogiškojo orumo idealų. Žvelgiant iš lyginamosios perspektyvos, visiškai aki- 
vaizdu, jog, pavyzdžiui, ekonomikos srityje kai kurios šalys padarė geresnius sprendimus 
nei kitos (žr. Wilks, 1986), o kai kurių sprendimai padarė daugiau žalos, negu atnešė nau- 
dos. Praktiniu požiūriu, politika gali būti sėkmingesnė tada, kai taikosi prie konkrečių 
kontekstų (istorinių, institucinių, technologinių, sektorinių ir t.t.), kuriuose vyksta „pro- 
blemų sprendimas“ (plg. Lasswell, 1970a, apie kontekstinį projektavimą). Tad nacionali- 
niai politikos „stiliai“ (Richardson, 1982), arba „takai“ (Weaver, 1985), turi įtakos rezul- 
tatams, nes, kaip teigia Weaveris (1985:3), „nacionalinės politinių sąlygų variacijos su- 
teikia šalims skirtingų santykinių pranašumų atskirose valstybinės veiklos srityse, pana- 
šiai kaip ekonominių išteklių variacijos sukuria santykinių pranašumų specifiniuose sek- 
toriuose“. Ir, kaip teigia Hancock et al. (1993: xix): 


Be abejo, daugelį sistemos rezultatyvumo aspektų — tarp jų tuos. kuriuos nusako tokie rodikliai, kaip 
ekonominio augimo tempas, infliacijos ir nedarbo lygis, veikia išoriniai ekonominiai ir kitokie veiks- 
niai. kurių nekontroliuoja nacionaliniai politiniai agentai. Tačiau ekonominiai ir socialiniai šių egz0- 
geninių tendencijų arba įvykių padariniai šalies viduje pasireiškia per nacionalines politikos forma- 
vimo struktūras bei procesus. 


Autoriai mums primena, jog Rytų Europos patirtis aiškiai rodo, kaip politikos spren- 
dimus ir rezultatus struktūrizuoja ideologija, institucinė sandara, partijų veikla ir interesų 

grupių vaidmuo. Be to, kaip pabrėžia Porteris (1990:617) studijoje, skirtoje šalių santy- 
kinių pranašumų analizei: 


Kai kurie autoriai geriausiu atveju valdžią traktuoja kaip pasyvią šalių tarpusavio konkurencijos pro- 
ceso dalyvę. Kadangi šalių santykinių pranašumų determinantės glūdi giliai unikaliose šalies istori- 
jos ypatybėse, gali atrodyti. jog valdžia yra bejėgė. Tokiu atveju ji turėtų pasitraukti ir leisti veikti 
rinkos jėgoms. Mano teorija ir mūsų tyrimų rezultatai prieštarauja šiam požiūriui. Valdžios politika 


daro poveikį — tiek pozityvų, tiek negatyvų — šalies santykiniams pranašumams. 


Kai kuriuose naujesniuose darbuose (Harsanyi, Johno Nasho ir Reinhardo Selteno: 
1994 m. jie gavo Nobelio ekonomikos premiją), remiantis lošimų teorija, įtaigiai argu- 
mentuojama, jog valdžia gali prisidėti prie ekonominio augimo skatindama pasitikėjimo 
ir bendradarbiavimo santykius. Kaip komentuoja Willas Huttonas (1994:11), Japonijos 
ir Rytų Azijos ekonominiai „stebuklai“ kilo dėl tikslingai vykdomos politikos ir kuria- 
mų institucijų, kurios skatino didėjantį firmų tarpusavio pasitikėjimą ir jų pasitikėjimą 
valdžia: „Žodžiu, augimas gali būti stimuliuojamas valdžios valios aktais.“ (Žr. taip pat 
Hutton, 1995.) 

Kalbant apie inkrementinio politikos poveikio galimybes kyla klausimas, koks prie- 
monių mišinys iš sąrašo — valstybė, rinka, tinklai, bendruomenė; privatus, viešasis, sava- 
noriškumo (ne pelno) sektorius — veiktų geriausiai ir leistų tolydžio gerinti švietimo, svei- 
katos apsaugos, paramos neįgaliesiems paslaugas, didinti užimtumą, šalies konkurencin- 
gumą ir t.t. šiuolaikinės spartėjančios kaitos sąlygomis (Kooiman (ed.), 1993)? Tas fak- 
tas, jog, viešoji politika veikiausiai funkcionuoja inkrementiniu būdu, tolydžio vis siau- 
resnėse pasirinkimo galimybių ribose, ginčą dėl politikos tikslų ir priemonių daro labiau, 
o ne mažiau aktualų, nei tais laikais, kai liberaliosios demokratijos „politikos erdvė“ bu- 
vo laisvesnė arba kai palyginti nedidelės intervencijos galėjo turėti didžiulių pozityvių 
padarinių, pavyzdžiui, kaip XIX a. pabaigos ir XX a. pradžios sveikatos apsaugos prie- 
monės, smarkiai pailginusios vidutinę gyvenimo trukmę. Tačiau paprastas kitų šalių „sėk- 
mingos“ politikos ir/arba institucinės sandaros kopijavimas, neatsižvelgiant į skirtingus 
socialinius, ekonominius ir istorinius politikos formavimo kontekstus, yra pasmerktas ne- 
sėkmei: nėra jokios maginės ekonominių negalavimų gydymo formulės ar kokio nors vis- 
rakčio, leidžiančio išspręsti visas problemas. Tad nors šalys gali viena iš kitos mokytis, 
istorija liudija, jog kopijavimas retai pasitvirtina. Britanijos patirtis aiškiai parodė, jog, sėk- 
mingų modelių skolinimasis iš šalių, kurių tradicijos ryškiai skiriasi nuo britų tradicijų 
(žr. Smith, 1979), patvirtina seną tiesą, jog jeigu valdžia kai ką gali šiek tiek pagerinti, 
tai ji taip pat ir net labiau daug ką gali pagadinti! 


Politikos formavimas kaip simbolinė veikla 

Kaip pabrėžia Harropas (1992:278), vertindami politikos rezultatus ir poveikį netu- 
rime užmiršti simbolinės jos reikšmės. Tiesą sakant, gali būti, kad politikos rezultatus 
derėtų suvokti veikiau kaip „simbolinius“, o ne vien kaip grynai „substancinius“. Dye 
teigia: 

Vienokia ar kitokia politika ne tik keičia visuomenės gyvenimo sąlygas; ji telkia žmones ir padeda 
palaikyti tvarką valstybėje. Pavyzdžiui, valdžios „kova su skurdu“ gali neturėti jokios didesnės įta- 
kos neturtėlių padėčiai, tačiau žinojimas, jog valdžiai „rūpi“ skurdo problema, nuramina etinius žmonių 
jausmus. 

(Dye, 1987:355) 


Politika socialinio „ritualo“ vaidmenyje gali būti suvokiama kaip „simbolių specialis- 
tų“ (Lasswell, 1948a:11; 1971:215) pastanga, naudojant „programas“ kaip intervencijos 
ir „rūpinimosi“ simbolius, suteikti žmonėms stabilumo ir saugumo pojūtį nestabiliame ir 
nesaugiame pasaulyje. Nors savo privačiame gyvenime mes susitaikome su didelėmis ira- 
cionalumo dozėmis, viešąjį sprendimų priėmimą ir „politiką“ norime suvokti kaip racio- 
nalumo injekciją iracionaliam ir nenumatomam pasauliui. Šis politikos ir „programų“ geis- 
mas gali būti mūsų netikrumo ir iracionalumo baimės išraiška: gynybinė reakcija į realų- 
jį pasaulį, kuris nepasiduoda mūsų kontrolei ir kuriame problemos niekada nebūna „iš- 
sprendžiamos“. Tad gali būti, jog politika ir „programos“ veikiau sietinos su mūsų as- 
meniniais ir kolektyviniais saugumo ir tvarkos poreikiais, o ne su pačių problemų spren- 
dimo siekiais: 


Stabilios pasaulio tvarkos sąlyga yra tam tikra bendrų simbolių ir praktikų visuma, palaikanti elitą, 
kuris reprodukuojasi taikiomis priemonėmis ir, disponuodamas monopoline prievartos teise, retai nau- 
dojasi visa prievartos galia. Vadinasi, sutarimas, kuriuo grindžiama tvarka, nėra racionalus ... Tam 
tikruose simboliuose jau turi būti sutelkta pakankama motyvacinė galia, kad būtų įmanomas ... tam 
tikros tvarkos inicijavimas ir stabilizavimas. Tokiems simboliams turi būti teikiama pakankamai di- 
delė reikšmė tam, kad atsirastų reikiamas klusnumas, leidžiantis elitui ... kurti ir įtvirtinti stabilią 
tvarką ... 

(Lasswell, 1935:237) 


Lasswello įsitikinimu, elitų pajėgumas naudojantis simboliais „tirpinti pasipriešinimą, 
kurti atpirkimo ožius ir išvaduotojus (Lasswell, 1948a:128) ir taip išlaikyti esamą socia- 
linę tvarką, kelia būtent tą grėsmę demokratijai, kurią implikuoja Harropo tezė, jog po- 
litikos poveikis yra veikiau simbolinis, o ne substancinis. Tačiau politikai, kaip simboli- 
nei veiklai, gresia pavojus tapti reaktyvia veikla, kai į problemas tik reaguojama jų ne- 
prognozuojant; o tai gali sukelti grėsmingą nusivylimą visa politika (kaip baiminasi Pres- 
smanas ir Wildavsky (1973) savo studijoje apie politikos įgyvendinimą). Praktiškai val- 
džia tampa vis labiau reaktyvi, o ne proaktyvi — ji užsiima veikiau gaisrų gesinimu, 0 ne 
problemų giluminių priežasčių šalinimu, tad šia prasme pastarojo dešimtmečio viešajai 
politikai galima priekaištauti dėl to, kad ji neprilygsta tiems politikos idealams, kuriuos 
kėlė Lasswellas viešosios politikos mokslų jaunystės laikais — kad turi būti kuriama pre- 
vencinė politika, kurioje viešosios politikos mokslams tektų esminis vaidmuo analizuo- 
jant problemų kontekstą ir eksplikuojant vertybes. Ir vis dėlto dabar pastebimas viešo- 
sios politikos reikšmės mažėjimas, palyginti su platesniais socialiniais, ekonominiais, kul- 
tūriniais ir kitais veiksniais bei jėgomis, ne menkina, bet didina viešosios politikos mokslų 

vaidmenį. Tačiau šis jų vaidmuo dabar yra visai kitoks, nei buvo septintąjį dešimtmetį. 
Howardas Newby rašo: 


Prieš dvidešimtį metų socialinis mokslas galėjo arogantiškai skelbtis, jog jis vienintelis gali pasiūlyti 
socialinių ir ekonominių problemų sprendimus, grindžiamus racionaliu socialinės inžinerijos mode- 
liu. Tačiau dabar jau puikiai žinome, jog socialinis mokslas neteikia politikams sprendimų šiuo bū- 
du ... Politikos „problemos“ yra kontekstinės ir situacinės: jas iškelia ir apibrėžia konkrečios istori- 
nės aplinkybės ir konfigūracijos. Todėl bet koks „sprendimas“ turi atsižvelgti į šį situatyvumą. į tai, 
kaip „problemos“ suvokiamos, interpretuojamos ir manipuliuojamos konkrečių politinio proceso da- 
lyvių ... Manant, jog „problemos“ yra aiškios ir vienareikšmiškai apibrėžtos, visuomenė įsivaizduo- 
jama kaip tikslingai sukurta mašina su funkciškai apibrėžtomis ir todėl kontroliuojamomis dalimis. 
Tačiau žmonės nėra sraigteliai mašinoje, ir šiuolaikinis socialinis mokslas jų netraktuoja taip, tarsi 
jie būtų tik sraigteliai. 

(Newby, 1993:370) 


Tad socialiniai mokslai ir kitos su viešąja politika susijusios tyrimų sritys privalo at- 
rasti naują santykio su visuomene ir valdžia formą, kad viešoji politika būtų suvokiama 
ne tiek „įeigos“ ir „išeigos“, bet dalyvavimo ir komunikacijos kategorijomis, o piliečiai 
būtų traktuojami ne vien kaip „vartotojai“, bet ir kaip vertybių bei institucijų „formuoto- 
jai“, kaip „bendrakūrėjai“, o ne vien kaip taškai „tiekimo“ proceso gale (žr. 4.4.8). Kaip 
pabrėžia Newby (1993:371), galimybės, kurias atveria naujos informacinės. ir komunika- 
cinės technologijos keičiant socialinių mokslininkų ir piliečių vaidmenį (ir tarpusavio san- 
tykį) politiniame procese, turi būti išnaudojamos maksimaliai. 


4.6 PABAIGA: 
NUO TIEKIMO PRIE DEMOKRAITIZAVIMO 


Viešųjų gėrybių ir paslaugų teikimas yra svarbi, tačiau, kaip pažymi Kirlinas (1984:164), 
„ne svabiausioji valdžios funkcija. Specifinė valstybės, kaip visuomeninės institucijos, pa- 
skirtis — lengvinti visuomeninių sprendimų priėmimą ir visuomeninį veiksmą. Visuome- 
nės pajėgumas priimti sprendimus ir veikti yra pagrindinis kriterijus, pagal kurį turi būti 
vertinama valdžios veikla“. Platesni, palyginti su gėrybių tiekimu, viešosios politikos tiks- 
lai, tokie kaip švietimas, asmenybės ugdymas visuomenėje, sutarimo, konsensuso, socia- 
linės savivokos, legitimacijos siekis, yra toji tema, kuri visada traukė žymiausių viešo- 
sios politikos analitikų, kaip Lasswellas, Lindblomas ir Etzionis, dėmesį. Ir tai yra toji 
tema, kurią, įsigalint viešojo sektoriaus „vadybos“ ir piliečių kaip klientų idėjoms, šian- 
dieną derėtų prisiminti ir naujai artikuliuoti. Kaip teigia Burns e/ a/. (1994), viešųjų pa- 
slaugų teikimo decentralizavimas turi būti susietas su didesne vietos lygmens demokra- 
tine kontrole, „įgalinimu“ ir veiksmingesniu piliečių dalyvavimu politiniame procese. Vie- 
šosios politikos tikslas turėtų būti žmonių demokratinės, arba politinės, galios stiprini- 
mas, o ne vien paslaugų teikimo efektyvumo didinimas. Vadinasi, demokratinė kontrolė 

turėtų aprėpti ir „vadybines“ struktūras, suklestėjusias į rinką orientuotos viešosios poli- 
tikos laikais — įvairias valdžios finansuojamas „nepriklausomas“ agentūras (guangos) bei 
konsultantus, apeliuodama į tam tikras konstitucines nuostatas ir kartu jas reformuodama 
(žr. Smith, 1994), taip pat skatindama demokratiškesnes atskaitomybės formas (žr. 4.8.8). 
Viešosios politikos tyrimai ir politikos analizė gali atlikti svarbų šviečiamąjį vaidmenį: 


Išties keista, kad mūsų vaikai dabar daugiausia mokomi „verslo pradėjimo“ meno, bet negauna arba 
labai mažai gauna žinių apie tai, kaip kuriama demokratija ... Kaip parodo Keane'as (1988:144— 
145), tikroji demokratinė alternatyva etatizmui ir rinkai reikalauja, kad ... politinės partijos išsižadė- 
tų savo klaidingos prielaidos, esą visuomenės raidą lemia partijos, verslas arba valstybė. Partijos tu- 
rėtų pripažinti partijų būtinumą /r ribotumą. Turime priversti jas atvirai pripažinti, jog demokratijoje 
pamatinis energijos ir strateginės saugos šaltinis — tai nepartinė pilietinės visuomenės terpė. 
(Burns et al., 1994:278-9) 


Lasswellui viešoji politika, suvokiama kaip viešasis švietimas (žr. Lasswell, 1960, 1963, 
1970a), buvo esminis instrumentas ginant demokratiją nuo jos pajungimo galingų elitų 
interesams ir manipuliacijoms. Galutinis viešosios politikos tikslas, jo įsitikinimu, yra for- 
mavimas tų vertybių, kurios skatintų visapusišką kiekvieno asmens ir visos visuomenės 
vystymąsi. Tad asmuo ir asmeninių santykių sritis yra tikrasis „viešosios“ politikos ir po- 
litikos analizės (kaip ją suprato Lasswellas) šaltinis ir dėmesio objektas. Tačiau, kaip ma- 
tėme anksčiau (4.4.5), kai kurie iš svarbiausių poslinkių viešojoje politikoje gua „viešoje 
vadyboje“ įvyko būtent asmeninių santykių srityje, įvedant vertinimo bei audito formas, 
kurių tikslas — atskaitomybės „tobulinimas“ prižiūrint, kontroliuojant ir kvantifikuojant 
žmogiškuosius santykius. 

Viešajai politikai pirmiausia turėtų rūpėti tos vertybės, kurių nepaiso menedžerizmas, 
o svarbiausios iš jų — tai Žinių bei demokratinių įgūdžių sklaida kuo platesnei visuome- 
nei. Politikos analizė turi prisidėti puoselėjant emancipacinį politinį procesą, kuris būtų 
pajėgus „išlaikyti autoriteto ir kontrolės pliuralizmą, užkertantį kelią politinės galios ab- 
soliutizavimui“ (Lasswell, 1980:533). Kaip matėme, atsiranda modelių, kurie daugiau dė- 
mesio skiria viešajai politikai kaip socialinio mokymosi procesui ir pabrėžia tokias ver- 
tybes, kaip „dalyvavimas“, „kooperacija“, „Komunikacija“, „decentralizacija“ ir „bendruo- 
menė“. Šie alternatyvūs modeliai (galbūt) atveria tą perspektyvą, kai dialogas, bendravi- 
mas, bendradarbiavimas ir socialinis mokymasis taps viešosios politikos „gamybos“ ir 
jos „tiekimo“ būdais, ir taip bus skatinamas labiau „„operacionalizuotas pilietiškumas“ 
(Warren ei al., 1992) bei aktyvesnis piliečių dalyvavimas politiniame procese. Tam gali 
prireikti iš esmės peržiūrėti vadinamąją „realistinę“ (Schumpeterio) atstovaujamosios de- 
mokratijos sampratą — ją keisti labiau idealistine viešosios politikos kaip viešojo švieti- 
mo vizija, politikos, kuri, anot Patemano, būtų „šviečiamoji plačiausia prasme, tiek psi- 
chologiniu aspektu, tiek ir praktiniu demokratinių įgūdžių įgijimo požiūriu“ (Pateman, 
1970:42). 

Šis viešosios politikos persiorientavimas jai tampant viešojo švietimo atmaina taip pat 
pareikalaus institucinio sprendimų priėmimo konteksto pertvarkos tobulinant kai kurias 

esamas institucijas, tokias kaip prisiekusiųjų teismo sistema, ir plačiau išnaudojant naujų 
komunikacinių technologijų galimybes. Kaip jau minėjome, tam gali būti panaudotos kai 
kurios Lasswello idėjos apie sprendimų seminarus bei socialinius planetariumus (4.4.8). 
Kaip įtikinamai argumentuoja „institucionalistai“, institucijos išties daug ką lemia (2.11.6, 
3.6.4), ir ateities uždavinys — sukurti arba pertvarkyti politines bei socialines institucijas 
taip, kad jos skatintų veikiau komunikacinio, o ne instrumentinio, demokratinių visuo- 
menių racionalumo pažangą. Taigi jeigu septintąjį dešimtmetį politikos analitiko misija 
buvo sakyti tiesą valdovams, tai politikos analitiko misija per ateinančius dešimtmečius 
turėtų būti tikrojo dialogo tarp politikos formuotojų, politikos specialistų ir „aktyviosios“ 
visuomenės skatinimas. 

Viešosios politikos mokslų indėlis į šį viešosios politikos repolitizavimo ir demokra- 
tizavimo procesą gali būti labai svarbus, tad ir teoretikams, ir praktikams būtina suvokti 
instrumentinių analitinių metodų (tokių kaip NSA, tradicinis OT, eksperimentavimas ir 
vertinimas) ribotumą, išmokti kritiškai vertinti „vadybinę“ paradigmą ir rinkos mechanizmų 
galimybes. Kritinė politikos analizė turėtų išsiaiškinti alternatyvių „integracinių“ ir „ko- 
munikacinių“ metodų kaip politikos analizės (ir kaip analizės politikoje) priemonių veiks- 
mingumą (žr. Dryzek, 1987; Bobrow and Dryzek, 1987; Fischer and Forrester (eds), 1993; 
3.10.4). Nustojusi būti galingųjų valda, viešosios politikos analizė turi mėginti pasiekti 
kuo platesnę visuomenę plėsdama politinius debatus, tobulindama politinės argumentaci- 
jos kokybę, skatindama idėjų ir vertybių konkurenciją (žr. Lindblom, 1990; 2.8.2). Tik 
tokiu atveju viešosios politikos tikslas liberaliosios demokratijos sąlygomis ateityje galė- 
tų priartėti prie to, ką Lasswellas laikė pagrindiniu ir nuolatiniu viešosios politikos ir po- 
litikos analizės tikslu: „laipsniško Žmonijos demokratizavimo“. Penktojo dešimtmečio pa- 
baigoje jis rašė: 


Šiandieną žmonijai iškyla bendras, nors dar miglotai suvokiamas tikslas — būdų ir priemonių, pade- 
dančių apginti žmogiškąjį orumą, paieška. Pasaulio bendruomenė jau yra pakankamai išsivysčiusi, 
kad galėtų kelti grėsmę sau pačiai, tačiau dar ne pakankamai išsivysčiusi, kad išlaisvintų demokra- 
tinio bendrabūvio potencialą formuojant ir paskirstant vertybes. 

(Lasswell, 1948a:221-222) 


Vertybių išsiaiškinimas, jų formavimas, jų paskirstymas, plėtojant ir stiprinant demo- 
kratiją, tebėra pamatinė ir gyvybiškai svarbi viešosios politikos teorijos ir praktikos už- 
duotis. 

